
СРАСЛИ 


КЊИЖЕВНИ 
ГЛАСНИК. 


УРЕДНИК, ЈОВАН СКЕРЛИЋ. 


Власник, Богдан Поповић. 


КЊИГА ДВАДЕСЕТ ШЕСТА. 


БЕОГРАД. 


Нова ШТАМПАРИЈА „ДАВИДОВИЋ“, ДЕЧАНСКА 14. 
1911. 












САДРЖАЈ КЊИГЕ ДВАДЕСЕТ ШЕСТЕ 


ЈАНУАР, ФЕБРУАР, МАРТ, АПРИЛ, М 


АЈ И ЈУН 191 ГОДИНЕ. 


СВЕСКА ПРВА. 


Са Дјецом. Приповетка од Светозара Ћоровића. 
Нума Руместан. Роман, Ш, од Алфонса Додеа 
Сијачи. Песма од Алексе Шантића 


Носталгија. Песма од Данице Ма 


рковић 


Будуим ПесницимаА. Песма од Силиа Придома 


ХИМЕРА. Песма од Албера Самена 


ХОсЕ-МАРИЈА ДЕ ХЕРЕДИЈА, 1, од Богдана Мобовића. 
_БрОЈ СРБА и ХРВАТА, [, од Др. Јована Ердељановића. 
СТАРИ БЕОГРАД, 1, од Тодора Стефановића Виловског. 


Књижевни ПРЕГЛЕД: 


Дошљаци, од Милутина Ускоковића, од Др. 


Јована Скерлића 
Позоришни ПРЕГЛЕД: 


Гостовање Госпођице Рене Парни у Београду, 


од Бранка Лазаревића 
Уметнички ПРЕГЛЕД: 


Изложба хрватског умјетничког друштва „Ме- 


дулић“ у ИЕ од Д 
| новића . Еие 
__ Научни ПРЕГЛЕД: 


имитрија Митри: 


Критика на „Преглед српске књижевности“, 


од Станоја Станојевића, 
Поповића . 


(Крај), од Павла 


. +. 


Страна 


16 
18 
20 
21 
22 
33 
46 


58 


68 


69 


716 


у СРАЊА 


МУ 


Страна 
(ОЦЕНЕ и ПРИКАЗИ: 

Црногорске јуначке пјесме, од Ђорђија М. Дра- 
говића-Ђурићковића, од Др. Јована Ерде- 
љановића па че а а аи Итана на ИН Е 

БЕЛЕШКЕ: | 
Књижевност: „Наша народна просвета“. — 
„Споменици Јагодине“. — „Хенрик Ибзен“. 95 
СВЕСКА ДРУГА. 
Ђед Микаљ. Приповетка од Невесињског . . . 97 
Нума РУМЕСТАН. Роман, 1М, од Алфонса Додеа . . 104 
СрБљАК. Песме од Мирка Королије . . . .. . 112 
Лијет ЖЕЉА Песма од Јосипа Миличића . . . . 115 
ХОСЕ-МАРИЈА ДЕ ХЕРЕДИЈА, и од Богдана Попо- 
вила пао ; За КО 
Број СРБА И ХРВАТА, (Крај) ), од др: Прана Ердетано“ 
випа си иза 132 


(Стари БЕОГРАД, П, од Пеле ра Стара ливе Вилен и 145 
Позоришни ПРЕГЛЕД: 


Прерада и приказ „Коштане“, од Бранка Ла- Е 
заревића 2 Пана Рак а та И а 


Уметнички ПРЕГЛЕД: 
Кнез Иво од Семберије, од Исе Бајића, од 
Милоја Милојевића 7. 25 2 25 Он а 
Политички ПРЕГЛЕД: | 
Жеље и тешкоће младотурскога режима. — 
Нова румунска влада, од Иностраног . . 161 
ОЦЕНЕ и ПРИКАЗИ: | 
Песме Милорада Ј. Митровића, од А Ла- 


заревића. : 5 1658 
Бугарска, од Др. А. парне од ПЕ ин 
мира Р. Ђорђевића. 2: 5 7. а вон МИН 
БЕЛЕШКЕ: пе 
Књижевност: Хефдингова „Историја новије фи- ~ 258 
лозофије“. — „Васкрсење“. — „Испитивање : 


о смртној казни“. — Емиграција Муслимана 








из Босне и Херцеговине. — Биографија Ју- 
лија Андрашија. — Страна оцена о једној 
српској књизи. — Словенски часописи у 


Угарској и Хрватској 


СВЕСКА ТРЕЋА. 


СВИРЕПА ЛЕПОТА. АЕ од Др. Милутина Уско- 
ковића . 
Нума Руместан. Роман, М, од а анса Ола 
НАПУШТЕНА ЦРКВА. Песма од Милана Ракића 
ЈА СЕ ВРАЋАМ С ГРОБЉА. Песма од Рикарда Катали- 
нића Јеретова Е 
ЦивилизацијА и НАУКА, 1, од Др, на па 
вића па 3Е ИЕ ЛИК Ри ми: 
БЕНЖАМЕН КОНСТАН И Е и политички Фило- 
з0Ф), 1, од Др Косте Куманудиа А 
Стари БЕОГРАД, Ш, од Тодора Стефановића ИЕ 
ског . 
Књижевни Поре 
Повјест хрватске књижевности за учитељске 
приправнике, од Антуна Пехана, од Др. Вла- 
димира Ћоровића . 
Позоришни Преглед: 
О прерадама романа у драме, поводом „Ане 
Карањине“, од Бранка Лазаревића 
Политички ПРЕГЛЕД: 
Побуна у Јемену. — Грчка, од Иностраног 
ОЦЕНЕ и Прикази: 
О оцу Бранкову, Тодору Радичевићу, од Љу- 
бомира Лотића, од Др. Јована Скерлића 
Економско стање Србије у 1909, од Др Шли- 
бена, од Др. Ђорђа Ђурића . 3 
Фердинанд ! Краљ Бугара и његова земља, од 
Карла Ренеа, од Јована М. Јовановића . 


М 


Страна 


173 


177 
186 
195 
196 
197 
207 


217 


223 


о] 
~ 
о: 


233 


238 


240 


245 


Фердинанд Бугарски у интимности, од Алек- 
сандра Хепа, од Јована М. Јовановића . . 


БЕЛЕШКЕ: 

Књижевност: Десетогодишњица „Српског Ки 
жевног Гласника“. — „Наше Приморје“. — 
„Исаија Ђаковић“. — Манастир Трескавац. 
— Издања Матице Хрватске за 1910 годину. 
— „Образовање Воље“. — Лаза К. Лазаре- 
вић на француском језику. — Књиге Ма- 
тице Словеначке за 1910. — Руска политика 
на Истоку. — Обнављање Отоманскога Цар- 
ства с 27. њи а арсен и 


Друштва и Установе: Српска Књижевна За- 
друга. — Матица Српска . . . .. 


СВЕСКА ЧЕТВРТА. 


„Ода Султану“, од Бранислава Нушића .. 
Нума РуМмЕСТАН. Роман, У], од Алфонса Додеа . 
СВРШЕТАК. Песма, од Велимира Ј. Рајића. .. 
ЗимњеЕ ПОЕМЕ. Песме од Рикарда Николића . 
ЦИВИЛИЗАЦИЈА и Наука, И од = Богдана Га- 
вриловића ... : ЈЕ 
БЕНЖАМЕН КОНСТАН а и политички и рилено о 
(Крај), од Др. Косте Кумануда .. .. 
Стари БЕОГРАД, ТУ, од Тодора Стефановића Ран 
СКОГ ЊЕ Па У А 
Књижевни ПРЕГЛЕД: 

Научни дух и метода књижевне историје, од 
Густава Лансона, од Др. Уроша Петро- 
вида. 2 о а он ан 

Научни ПРЕГЛЕД: 5 

Економски живот, од Фредерика Пасија, 1, од 

Др. Милорада Недељковића . . . . .. 


Страна · 


247 


248 


254 


957 
964 
273 
274 
276 
287 


301 


310. 


317 





УП 


Страна 
Политички ПРЕГЛЕД: 
Арбанаси. — Цариградска патријаршија и бу- 
гарски ексархат, од Иностраног , . . . 323 
ОЦЕНЕ и ПРИКАЗИ: 
Забрана „Шумадинке“, од М. К. Борисављеви- 
ба лод- Др_Јована Скерлића: ...:- >. . 327 
Славанска Антологил, од Ст. Чилингирова, од 
Рета етан се ај им пе ет 4 829 
БЕЛЕШКЕ : 
Књижевност: Бој на Каменици. — Новопазар- 


ски Санџак и политичка равнотежа на Бал: 

кану. -– Кратак преглед рада на народноме 

просвећивању. — Румунска библиографија . 333 
Друштва и Установе: и за Српски Језик 


. и Књижевност . .. 385 
Прославе : Стогодишњица | ситија обраде 
Маи крио груж А Кенан И ан о МИ ја 5. 


СВЕСКА ПЕТА. 


Мало Срце, од Л. Михајловића . .. о а БЕЕЕ 
Нума РуместАн. Роман, УП, од Алфонса Вл Мр: 715 
У Ново ПРОЛЕЋЕ. Песма од Димитрија Митриновића. 355 
Рецитатив Сна. Песма од Димитрија Митриновића. 356 
ЗАГРЕБАЧКА ПИСМА, 1, од Андрије Милчиновића . . 358 
БЕЛЕШКЕ О АРБАНИЈИ, М, од Иностраног . . . . 365 
СТаРИ БЕОГРАД, У, од Тодора Стефановића Виловског 378 
Књижевни ПРЕГЛЕД: 
Српска и Хрватска књижевност, од Јована Жи- 
војновића, од Миловоја Башића . . . . 383 
Позоришни ПРЕГЛЕД: 
Пир Поруге, од Сема Бенелиа, од Бранка Ла- 
55 ЕР НЕ АВР ИЕ РНК Чу АЕН ВУ ПИК. 
__Научни ПРЕГЛЕД: 
Економски живот, од Фредерика Пасија, (Крај), 
од Др. Милорада Недељковића . .. . 3% 





УШ 


Политички ПРЕГЛЕД: 
Бивши бугарски министри под судом. — Из. 
мене бугарског устава, од Иностраног 
Оцене и Прикази: | 
Нови прилози о српским писцима у ХУШ ве. 
ку, од Др. Јована Скерлића . . 
Европа и Турско Царство, од Ренеа Пала 
од Јована М. Јовановића 
БЕЛЕШКЕ: 
Књижевност: Анексија Маћедоније. — Кнез 
Милош Обреновић и Људевит Гај. — Фран- 
цуски утицај код Срба. — Утисци из Ма- 


кедоније Е : 
Друштва и Мт н Српска Краљевска па 

демија Бе ари 
Читуља : Светислав с. си — Фридрих 
Шпилхаген 


СВЕСКА ШЕСТА. 


СТОГОДИШЊИЦА ДОСИТЕЈА ОБРАДОВИЋА, од Др. Јо- 
вана Скерлића ; 

Доситеј. 1 ВЕРА. — п Живот. — ш Иста. пене 
од Симе Пандуровића-- =. ил ата 

КанцонаА О Смрти УчитЕљЉА Великог ДОСИТЕЈА. Песма 
од Мирка Королије 

ДоситијЕ и Хрвати, од Др. Пе ПИ ин 

Доситеј ОБРАДОВИЋ код БугаРА, од Бојана Пенева 

Доситеј ОБРАДОВИЋ и Румуни, од Др. И 
Борђевина ин Маје АЕ 

ДОСИТЕЈЕВА „ПЕСМА О ИЗБАВЉЕЊУ ери так У ПЕТРО- 
ГРАДСКОМ ИЗДАЊУ из 1806 године, од Петра А. 
Лаврова. 75 НАСА Це 

ДоситЕЈЕВИ стихови, од Др. атом ара обори 

Доситеј и ЛАБРИЈЕР, од Павла Поповића . 

Доситеј ОБРАДОВИЋ ПРЕМА ИСТОРИЈИ, од Др: Јована 
Радонића 2 22 ВА И НА И авне чв ита и Ране 


Страна 


401 


405 


406 


409 


410 


414 


411 
423 
425 
430 
438 
452 
462 
467 
477 


48 





Га 7 
Ми 
аи 
Џоу ОЧРА 


О РЕДУ И ИЗВОРИМА ДОСИТЕЈЕВИХ БАСАНА, од Др. Ве- 
селина Чајкановића 
Ситни Прилози: 
Помени о Доситеју Обрадовићу у бечким ар- 
хивима, од Уроша Џонића ЗОЗЕ 
ОЦЕНЕ и ПРИКАЗИ: 
Живот Доситеја Обрадовића, од Др. Тихомира 
Остојића, од Др. Јована Скерлића 
Доситеј Обрадовић као просветитељ народа 
српског, од Јована Миодраговића, од Др. 
Јована Скерлића МЕ 
БЕЛЕШКЕ : 
Књижевност : Дан смрти Доситеја Обрадовића. 
—- Једно непознато писмо Доситеја Обра- 
довића. — Чланци о Доситеју Обрадовићу 
Слике: Слика Доситеја Обрадовића, рад сли- 
кара Арсе Теодоровића из 1794 године. — 
Прва страна оригиналног издања „Живота 
и Прикљученија“, штампаног у Лајпцигу 
1783 године. — Садашњи изглед школе у 
Книнском Пољу, у Северној Далмацији, у 
којој је Доситеј Обрадовић учитељовао 
1761-1763 године. — Запис, писан руком 
Доситеја Обрадовића 26 априла 1759 го. 
дине, на корицама „Книга Житиј свјатих“, 
у библиотеци манастира Хопова. 


СВЕСКА СЕДМА. 


У СтРАСНУ НЕДЈЕЉУ. Приповетка од Ива Ћипика . 
Нума РуместАн. Роман, УШ, од Алфонса Додеа 
ПРОЉЕЋЕ. Песма од Драгутина М. Дамјанића 

ЈА Знам... Песма од Милутина Бојића 

ПсихичкЕ ОСОБИНЕ, од Др. Јована Цвијића 
Светислав Симић, од Јована Дучића 


1Х 


Страна 


485 


491 


493 


494 


495 


497 
206 
513 
515 
517 
525 


Х 


БЕЛЕШКЕ О АРБАНИЈИ, УМ, од Иностраног . ... 
Стари БЕОГРАД, У, од Тодора Стефановића Ви- 

ЛОВСКОГ 2. У. и Ри ВАН И КЕ 
Позоришни ПРЕГЛЕД: 

Вихор, од Анриа Бернстена. — Гостовање Г.Г. 
Ивана Рајића и Јосипа Штефанца, од Бранка 
Лазаревића. 2225 РА БИ сна ем АЕ 

УМЕТНИЧКИ · ПРЕГЛЕД : 

Концерат Српске Музичке Школе у Народном 

__ Позоришту 4 марта 1911, од Милоја Мило- 
јевића аса ша а плина ПИВА НЕ а не АН 

Политички ПРЕГЛЕД: 

Јадранска железница. — Маћедонско Питање, 

од Иностраног = 20 8 5 МЕ А ОНЕ 
ОцЕНЕ и ПриклЗи: 

Повијест хрватске протестантске књижевности, 
од Др. Фрања Бучара, [, од Милоша Мо- 
сковљевића БИ ДЕА : 

Пољски романтизам код Словена, од Тадије 
Грабовског, од Павла Стевановића . . 


БЕЛЕШКЕ: 
Књижевност : „Црна Гора и напредни покрет“ 
Прославе: Прослава Доситеја Обрадовића . 
Друштва и Установе: Српска Књижевна За- 
друга. — Матица Српска. — Чупићева За- 
дужбина 0. 85. 5:72 арени а ИЕ 


СВЕСКА ОСМА. 


Вечито Дужни. Приповетка, |, од Анђелка М. Кр- 
стића 227 Ае ВИ аи Ни ни 
Нума Руместан. Роман, 1Х, од Алфонса Додеа . . 
Једно Вече. Песма од Алексе Шантића .. .. 
Нона Тишина. Песма од Божидара Пурића_ 
АлимпијЕ ВАСИЉЕВИЋ, |, од Владимира Јовановића 


Страна 


581 


540 


041 


555 


559 


564 


567 


571--——: 


571. 


574 


Бур 


586 


594 
595 
596 








БЕЛЕШКЕ О АРБАНИЈИ, (Крај), од Иностраног 

Стари БЕОГРАД, (Крај), од Тодора Стефановића Ви- 
ОВОМ се аи Зе са 

Књижевни ПРЕГЛЕД: 

„Ђачки живот“, од Леонида Андрејева, од 
Божа Ловрића . . .. 

Позоришни ПРЕГЛЕД: 

Пут око Света, од Бранислава Ђ. Нушића, од 

Бранка Лазаревића 
ОЦЕНЕ и Прикази: 

Повијест хрватске протестанске књижевности, 
од Др. Фрања Бучара, (Крај), од Милоша 
Московљевина · 27. 5, 

Сједињење Јужне Бугарске са Се арном од 
Т. Н. Бојчева, од Јована М. Јовановића 

ББЛЕШКЕ: 

Књижевност: Корнелије Тацит. — „Рјечник 
хрватскога или српскога језика“. — Сло- 
бодна Мисао“. — Докторска теза једног 
српског официра. — Докторска теза Г. Во- 
јислава Јовановића. — Књижевност Босне 
и Херцеговине. — „Дунавска Конфедера- 
ција“. — Преводи са српскога. — „Словен- 
ство“. — Писма о Македонији. — Од Ду- 
нава до Јадранског Мора. — Аграрно Пи- 
тање у Турској. — Отоманска Револуција. 
— Европски Исток. — Тенов роман. .. 

Прославе : Прослава Доситеја Обрадовића 

Друштва и Установе : Српска Краљевска Ака- 
Пе ИЕ ви ВИ ври наунан ННЕ 


СВЕСКА ДЕВЕТА. 


7 Вечито Дужни. Приповетка, (Крај), од Анђелка М. 
Мревина“ ла и а 
НУМА Руместан. РОМАН, х, од ипон ПОдеа 


Х 


Страна 


609 


623 


630: 


685 


640 


643 


644 
653 


655 


657 
567 


ХИ 


Живот. Песма од Данице Марковић 

Сињем ЈАДРАНУ. Песма од Рикарда Николића 

Пејзаж. Песма од Ж. Валми-Беса ке и 

БоРБА ЗА ЖИВОТ И УЗАЈАМНОСТ код животиња, ], од 
Јована М. Жујовића - : 

ЗАГРЕБАЧКА ПИСМА, П, од Андрије Ма Анона на 

АлимпијЕ ВАСИЉЕВИЋ, (Крај), од Владимира Јова- 
новића . 

Позоришни ПРЕГЛЕД: 

·Реприза Фрајтагових „Новинара“, од Бранка 
Лазаревића 

Уметнички ПРЕГЛЕД: 

Срби и Хрвати на Међународној Уметничкој 
Изложби у Риму, |, од Димитрија Митри- 
новића 

Политички ПРЕГЛЕД: 
Унутарње кризе у Турској, од Иностраног 
ОЦЕНЕ и Прикази: 

Две нове књиге о Доситеју Обрадовићу, од 

Др. Јована Скерлића 


БЕЛЕШКЕ : 
Књижевност: „Гроф Ђорђе Бранковић и ње: 
гово време“. — Наше књижевне нарави. — 
Г. Стојан Новаковић о В. Калају. — Пово- 


дом уметничког прегледа. 


СВЕСКА ДЕСЕТА. 


Радост ОМЕРА ГРБЕ. А од Светозара Ћо- 
ровића 5 Е 

Нума РуместАн. Роман, Х, од Монеа панел 5 

Ундина. Песма од Мирка Королије | 

Рађање Сунца. Песма од Мирка Королије 

Рла Пез1депја, од Марка Цара . 

ЈЕДНА Енглеска ПОСЕТА Његошу, 1, од Др. Ножан 
ва М. Јовановића 


Страна 


672 
673 
676 


677 
688 


698 


742 


ТЕ 


728 


732 


734 


737 
748 
758 
159 
760 


765 





и 


По в љаи“ 
ву 
|| 


БоРБА ЗА ЖИВОТ И УЗАЈАМНОСТ код животиња, П, од 

Јована М. Жујовића 

Књижевни ПРЕГЛЕД: 

Хрватско-српска писменост у Босни и Херце- 
говини, од Др. Драгутина Прохаске, од Др. 
Владимира Ћоровића. А ВИ мик 

Позоришни ПРЕГЛЕД: 

Девице, од Марка Праге, од Бранка Лазаре: 

вића Ма се ап МИ а ње ин 
УМЕТНИЧКИ ПРЕГЛЕД: 

Срби и Хрвати на Међународној Уметничкој 
Изложби у Риму, ПЦ, од НЕ па 
новића . 12 

Политички ПРЕГЛЕД: 

Унутрашње прилике у Европској Турској, од 

Иностраног : 
БЕЛЕШКЕ: 

Књижевност : „Хасанагиница“ Алексе Шанти- 
ћа. — „Басне“. — Историја Срба К. Ји- 
речека. — „Фразе и факта“ 5 

Прославе: Прослава Доситеја Балон 

Друштва и Установе: Годишња Скупштина 
Српске Књижевне Задруге 


СВЕСКА ЈЕДАНАЕСТА. 


ПотРОШЕНЕ Речи. Приповетка, 1, од Др. МА 
М. Ускоковића . 44 

Нума Руместан. Роман, ХЦ, од Мирон Додеа : 

ВРЕМЕ. Песма од Симе Пандуровића 

НЕМИР Мртвих. Песма од Симе Пандуровића 

Иво Ћипико, 1, од Бранка Лазаревића . 

БОРБА ЗА ЖИВОТ И УЗАЈАМНОСТ КОД ЖИВОТИЊА, Ш, од 
Јована М. Жујовића . : 

ЈЕДНА ЕНГЛЕСКА ПОСЕТА ЊЕГОШУу, (Крађ,. од Др. Во 
јислава М. Јовановића а аи, 


ХШ 


190 


796 


802 


809 


813 
815 


816 


817 
829 
839 
840 
843 


ХМ 


Књижевни ПРЕГЛЕД: 

„Гусле“ Проспера Меримеа, од Војислава М. 

Јовановића, од Др. Јована Скерлића 
Позоришни ПРЕГЛЕД: 

Рачуни, од Мите Димитријевића, од Бранка 

Лазаревића +. а 
Уметнички ПРЕГЛЕД: 

Срби и Хрвати на Међународној Уметничкој 
Изложби у Риму, ЕН од ва Ми- 
триновића 

Политички ПРЕГЛЕД: 

Бугарско културно дело у Маћедонији, у бро- 
јевима. — Црногорско-турски односи, од 
Иностраног та. пе винане танина пе 

ОЦЕНЕ и ПРИКАЗИ: 

Мехмед-бег Капетановића, од Др. Владимира 

Ђорђевића, од Николе Антуле . . ... 
БЕЛЕШКЕ : 

Књижевност : „Ђука Беговић“ де : 

Друштва и Установе: Српска Књижевна Ба. 


друга 


СВЕСКА ДВАНАЕСТА. 


ПотРОШЕНЕ Речи. Приповетка, [, од Др. Милутина 
М. Ускоковића . : с : 
Нума РуместАан. Роман, ХШ, од Ма Ена 
ДЈЕЦА. Песма од Боже Ловрића 
ДјЕТИНСКА Игра. Песма од Боже Ловрића 
(О НАШЕМ МОДЕРНОМ ПОЗОРИШТУ, од Милана Беговића 
Иво Ћипико, П, од Бранка Лазаревића . 
БОРБА ЗА ЖИВОТ И УЗАЈАМНОСТ КОД ЖИВОТИЊА, (Крај), 
од Јована М. Жујовића ~ <= розе ла 
Ситни Прилози: 
О карловачком владици Миоковићу, од Др. 
Франа Илешића С не падине о ннна н 


Страна 


874 


319 


884 


889 


893 


896 


897 
908 
917 
916 
УДА 
983 


940 


945 





Књижевни ПРЕГЛЕД: 

„Гусле“ Проспера Меримеа, од Војислава М. 
Јовановића, (Крај), од Др. Јована Скерлића 

Научни ПРЕГЛЕД: 

Становништво Босне и Херцеговине, од Бого- 
уба онановина 4 у аб. 7 линк 

Политички ПРЕГЛЕД: 

Арбанашки покрет, од Иностраног . . 

ОЦЕНЕ и Прикази: 

Бранич језика хрватскога, од Др. Николе Ан- 
дрића, од Др. Јована Скерлића ... 
„Анкета по Македонски Балканск!а вђрпосљ“, 

од Јована ЈИ "Јовановића и у :7 ле 7,4: 

БЕЛЕШКЕ : 

Књижевност : Најновија „Књига за народ“ Ма- 
тице Српске. — „Срби у Турској“. — Је: 
дан нов часопис . .. - ; 

Прославе : Прослава ит Ра лови на 

Друштва и установе: Српска Краљевска Ака- 
демија. — Стечај Народног Позоришта за 


ПАЛИМ бе и пењања ум кс 






ХМ 


Страна 


947 


952 


957 


962 


967 


969 
974 


975 


са Ду Ла. к ~ 

СРАРСКИ 


КЊИЖЕВНИ ГЛАСНИК. 


Књига ХХУМГ, БРОЈ 1. — 1 ЈАНУАР, 1911. 


25 УДАРЕ ТОНУ. 


Негдје испред подне, око ручаних доба, сва ком- 
шијска дјеца, и крупна и ситнија, са чудном, заглушу- 
јућом дреком и галамом, у мањим или већим групама, 
нагрнула би у Ахметагину авлију и загосподарила у њој, 
освојила је. Јашући на дугачким, брижљиво оседланим 
и заузданим штаповима, са барјацима на танким, прсте- 
настим трскама, лупајући у празне канте мјесто добоша, 
и трубећи кроз полустиснуте шаке мјесто труба, улете, 
протрче кроз читаву авлију, заржу мало, разбацакају се 
ногама, и, на пошљетку, зауставе се, застану пред аги- 
ном лонџом. 

— Устани, ага!.. Устани! — повичу из маса, опко. 
љавајући лонџу са свих страна и немилосно, дрско јури: 
шајући на њу. — Хајд' с нама, ага!,. Хајде!. 

— Нека, нека, — смјешка се стара Ахметага, за: 
довољно гладећи браду и мирно отпуштајући димове 
кроз подстрижене бркове. — Играјте сад сами!.. Ето 
вам авлије, па играјте!. 

____-- Нећемо без тебе!.. Нећемо'!.. загаламе дјеца ве- 
селије. — Нећемооо! 

— Нека... Нека још!. Пустите ме!.. Играјте ви!.. 

Дјеца опет ударе камџијама по штаповима, опет = 
протрче кроз авлију, хржући и подврискујући, облете 
неколика пута унаоколо, и опет се врате. 


— Хајде, ага! — викну оштро, заповједајући. — 
Устај ! | 

— Чекајте! 

— Нећемо чекати!.. Хајде !.. 

— Ех, ђаволи, ђаволи! —- на пошљетку развуче Ах- 


метага благо, намигујући и пријетећи им прстом, спусти 
чибук у крај и полако, опирући се на њих, устане. Опет 
погледа по дјеци, преброји их, па се прихвати за џеп 
и зазвечи новцима. 


— Који је бржи» — пита, непрестано звезца- 
јући. — Ко... 
— Ја, ја, ја, — заграју дјеца из гласа, одижући 
руке у вис и пропињући се на прсте. — Ја, ја, ја!.. 
— Хоћемо ли кушати 
— Кушаћемо! + 


Ахметага, тобож као с напором неким, извади 
грош из џепа, замахне два-три пута њиме, варајући их, 
и, изненада, брзо, баци га у крај авлије. Сва дјеца, са 
ужасном грајом, потрче тамо. Баце и штапове, и канте, 
и камџије и све, и гурајући се, бијући, отурујући једно 
друго, натрче на грош. Попадају по земљи, прожимају 
са лактовима, гњаве се. Обично најјачи дође до гроша | 
и, онако прашњав и раздрљен, често са подераном ко- 544 
шуљом или са исцијепаним димлијама, дигне се и пође : 
Ахметати. За њим потрче остали. 

— А ко то може боље од мене скочити» — опет 


пита ага, веселији, и гледа их опет. — Ко може 2.. 7 
— Ја, ја, ја!. | 
Дјеца опет подигну руке и опет се издигну на прсте: + 
== Ја јахда --5 


— Грош оном, ко ме прискочи !.. 
Ахметага подавије и подвеже браду шареном, ду- 
гом, махрамом, поткупи мало чакшире и потпаше их 





С лдерењоо м. 


| сз 





појасом, изује нове своје постуле, па се измакне корак- 
два унатраг, затрчи се и скочи. Дјеца одмах за њим. 
Скаче једно, друго, треће; скачу свађајући се, отимајући, 
без реда. Понеко и посрне, заваља се у прашину, и нагло 
се дигнувши, поново скаче. 

Тако се играју, шале, забављају, по сахат, по два, 
а каткад и по три. Ахметага, онако стар и крупан, као 
коловођа, а они, ситни и мали, око њега. Ускачу му и 
на леђа, сакривају се под џубу, протрчавају између нога, 
старајући се да га оборе, повале; а он се само осмје- 
хује, милује их и соколи, некако младалачки хакћући и 
подвикујући и дијелећи гроше на све стране. Људи, про. 
лазећи чаршијом, застајали су пред врата, прислањали 
се уз канат и дуго ослухивали. Сви су знали, да се Ах- 
метага забавља са дјецом и свима је било смијешно. 
„Подјетињио стари“ говорили су подругљиво, и, одмах- 
нувши руком, ишли даље, за својим послом. 

Тек пошто би се сви, након толиког скакање и 


"толике граје, поприлично уморили и малаксали, Ахметага 


је, рашчупан, раздрљен и искаљан, иступао из игреи 
враћао се лонџи. Извади узгред, и смокава, череза, ћух- 


тера и дијели дјеци. Свакоме даде. Затим сједну у лонџу, 


намјести се и поново запали чибук, а они посједају и 
поваљују се испред њега, по трави, око потока. Ваљуш. 
кају се, бућкају босим ногама по води, и једу. Синчићи 
комшије Махмутбега били су му увијек најближе, готово 


_ уз кољено, и он се није могао уздржати а да их не оми. 





ова ~ 


тати димове. 


лује по неколико пута, или да их лагано не штипне за 
__пуначне, руменкасте образе. 


— Машалах!.. Машалах !.. Како сте златни! — вели 
им, тепајући, а у себи одмах додаје: „исти ко мати“... 
- Па се опет завали, зажмури мало и почне отпуш- 


З — Ех, а с мајком им ја ашиков о, — мисли, лијено 


_отежући трепавицама и узвијајући обрвама, а мишићи на 


образима грче се, поигрававају. — Судбина била, не 


_узесмо се... Сад, ето, у ње дица, златна дица.. Она 


је 

оставља траг иза себе, да се зна да је живила на овом 
свиту, оставља комад свог живота у њима, а ја... ЕХ!. 

И тихо уздахне. 

— Не оженио се, не до живота ни среће никоме, 
— наставља тише. — Кад ме у мехар положе, утријеће 
се и мој траг и траг мојих старих, који су мислили, да 
ћу им га очувати... Скрхаћу се ко безродно дрво, да 
нико не зажали за мном, ни сузе пролије... 

— А шта ти ради бабог — придигне се лагано и 
пита једно дијете, тек да мало растјера оне мисли и да 
се прибере мало. — Ди је он>.. 

— Сиди, — тихо одговара дијете жваћући и као 
чудећи се питању. — Дома је. 

— А бије ли те каткад> 

— Не бије... 

— И нека не бије!... Рашта би био — вели Ахме: 
тага и даје му још једну урму. — Ти си му добар, ти ћеш 
му кућу и племе очувати... Рашта би те биор.. Под 
старос' ће га твоја снага зашлађивати; у теби је уште- 
дио дио своје снаге за старости... 

Гледајући како се дјеца ваљушкају, чупкају траву 
и топе ноге у потоку, да им се опере, од шале и сам 
захвати мало воде у шаку и полије их по глави. 

-- Мого сам и ја имат једно, двоје, троје, — мисли. 
— Ево вако да се окупе око мене и да се ваљају... 
Сидим ја, сиде они.. Гледају они мене, ја гледам њих. 
Па их цупкам на крилу, љуљам, њихам, тепам им... По: 
кривам им главу брадом, чешем их, а они се отимљу, 
вриште. бране се ручицама, чупају је... и 

— Хоп! — викне опет силније, јаче, изненада, и 
нагло се подигне на ноге и исправи се. — Хоп!. Ко 
најприје ускочи до мене и пољуби ме у образ, грош му 
је... Опет грош !,.. Хоп!... Хоп!.. Хоп!. 

У часу сва дјеца скоче на ноге. Са свију страна, 
уз силан жагор, опколе га, освоје, облете, па, посрћући, 
ускачу му и уз бедре и уз кукове, пузају уз њега, хва- 
тају се за рамена и, готово, јашу на леђима. Обгрле га 






~ 


~ 

__и око врата, стегну, стисну чврсто, и љубе, љубе, 


љубе... Осипље се пољубац за пољупцем, као киша про- 
љетна, и образи му се влаже од њих горе, румене. А 
њему угодно. Заклопио очи, зажмурио, опустио руке, 
малаксао, па само тихо јечи, јечи и шапће непрестано; 
још... још... још!!,.. 

— Ево, ево грош, дицо, — вели на пошљетку при- 
бирајући се и једва се растајући од њих. — Его, па 
купите шта вам драго. 

Па их одпочне грлити и љубити једно по једно. 
ЈЉуби, грли и милује, узимајући их и у нарамак и њиха- 
јући на рукама. Затим све отпрати до врата, отвори им 
канат и, пошто изађу, отрче, дуго гледа за њима. 

__— Уморио сам се, — каже покуњено, враћајући се 
лонџи и лагано сједајући на сећију. —- Изломљен сам... 

_М, прихвативши за чибук, погледа по авлији. Сад 
му, некако, све празно, све пусто, све мукло у њој. 
Кућа његова не наличи му сад ни на куђу, него као на 
гроб какав, а он сам као да и није човјек, још пун 
здравља, крепчине и снаге, него живи мртвац један, који 
је одавно закопан и сахрањен у гробу овом. Да ли је баш 
Бог наредио да тако буде, је ли му баш он одредио 
оваку судбинуг М зашто је одредиог Је ли за казну 
какву, зашто ли. И зашто њему, Ахмтетаги, није дао да 
узме ону коју је миловао, да је доведе овде и привије 
уза сег. Био је набујао, набрекао, од силне снаге мушке, 
здрав, једар, кршан, наочит, и зашто је судбина хтјела, 
да његова рука никад не обавије врело тијело жене 
своје, да му глава никад не почине на њезиним прсима 
и да се уста његова са њезиним никад не саставе2.. 
Зашто тог.. Зашто се некад бојао женидбе, мислећи да 
да би она могла покварити сву „милост и драгост“ и 
све лепоте слатког ашиковања2. Био близу среће и 
пустио је... Пустио да му други преотме, да другом од- 
лети, као хитра птица несмотреном дјетету из руке, за 
којом, кашље непрестано гледа, гледа кроз сузе, тужно 








таи се скотрља једна суза низ 
"се на бради... За њом се отргоше још: 
нити их је утирао, нити се МИНА с мјеста. 
као окамењен... 














НУМА РУМЕСТАН. 


П 
НАЛИЧЈЕ ЈЕДНОГА ВЕЛИКАНА. 


















ај После овога успеха и овације, после читавог пљу- 
___ ска похвалних писама, и киселих осмеха својих колега, 
млади адвокат помисли да је најзад стекао праксу, и 
_ поче стрпљиво очекивати парнице, у своме кабинету из 
__ дворишта, седећи покрај сиротињске ватрице, коју му је 
__ ложио вратар; али ништа се не појави, сем неколико 
__нових позива на ручак и један леп бронзани кип, по- 
клон од уредништва Шњурала. 

Пред новим великаном стојале су исте тешкоће, 
иста неизвесна будућност. (О, те такозване слободне 
професије, које нису у могућности да зову и маме своју 
клиентелу, имају да издрже тежак почетак, пре него 
што у мали салон за чекање, узет на вересију, са отрца- 
__ним намештајем и симболичним часовником између рас- 
__ климатаних свећњака, навали поворка озбиљних клиената 
_који плаћају. Руместан би принуђен да даје часове из 
__ правних наука у легитимистичким и католичким круго- 
_вима; али овај посао изгледао му је недостојан његовог 
_ гласа, његових беседничких успеха, оних похвала којима 
је његово име кићено у партијским листовима. 

| Али што му је падало још теже, због чега је наро- 
_чито осећао своју беду, то је био ручак ради кога је 
још увек морао ићи код Малмуса, кад год не би био 
_ нигде позван у вароши, или кад год му кеса не би до- 

пуштала да иде у отмене ресторане. Тамо је иста ка- 
сирка још седела као прикована између истих шоља за 
пунч, иста порцеланска пећ још је пуцкарала поред ор- 
мана с лулама, и граја, разна наречја, црне браде из свих 
крајева Југа, још су се тамо комешали као некада ; али 
његових другова је било нестало, и он је хладно посма. 
трао ову нову генсрацију, као што зрео човек без службе 
гледа на младеж која прети да га потисне уназад. Како 
је могао живети у оваквим тричаријама! Него, дабогме, 
онда студенти нису били овако глупи... Чак и кад су му 
се дивили, кад су облетали као добре пудлице око ње- 
гове већ чувене личности, били су му несносни. За време 
ручка, господар радње, поносећи се својим гостом, седао 
би поред њега на олињали црвени диван, који се сав 
тресао кад год би газду спопадао кашаљ због његове 
сипње; а за суседни сто посађивала би се једна висока, 
мршава девојка, једино лице које се ту још задржало из 
старога доба, кошчата, неодређених година, позната у 
Кварту под именом „стара свачија“, и којој је неки до: 
бродушни студент, сада ожењен и настањен у зави- 
чају, пред свој одлазак био отворио кредит код Мал- 
муса. Брстећи као коза већ толико година око истога 
кочића, ово сирото створење није знало шта се догађа на- 
пољу, и како није била ништа чула о Руместановим успе- 
сима, говорила му је сажаљивим гласом као пропалом, 
закаснелом ђаку из њене генерације: 

— Па, драги мој, може ли се2... Знаш, Помпон се 
оженио... Лабулбен је времештен у Кан, за судског 
писара. 

Руместан је одговарао као од беде, давио се гута: 
јући брзо велике залогаје, и осећао, одлазећи улицама 
Латинског Кварта, кроз коге се орила врева из пивница 
и пиљарница, сву горчину промашеног живота и велику 
душевну клонулост. 


Тако протече неколико година, и за то време ње- 
гово име постаде још чувеније и угледније, али још увек 

без практичних користи. У том буде позван да брани 
једног трговца из Авињона, оптуженог због израде бун- 
товничких вратних марама, на којима је био насликан граф 
де Шамбор, окружен не знам каквим изасланством, које 
се једва распознавало због рђаве штампе, али је било 
истакнуто несмотреним монограмом Х. У., са грбом.: Ру- 
местан одигра један леп призор из комедије, протесту- 
јући што се у томе налази некаква политичка алузија. 
Х. У., та то просто значи Хорације УМегпе|- који је овде 
насликан како председава једној олборској седници Ин- 
ститута! 


Ова тарасконада доживе велики локални успех, који 
Руместану донесе више користи него све париске ре: 
кламе, и стече му, пре свега, активну наклоност тетке 
Портал. Та се наклоност најпре показа у једној пошиљци 
маслиновог уља и белих диња; затим навалише убрзо 
разне друге намирнице: смокве, паприке, бутарга, ма- 


лине, мушмуле, рошчићи, и друге тричарије, ситно воће 


које је стара лудо волела, а које је код адвоката тру- 
нуло на дну ормана. 

Мало доцније, стиже једно писмо, чији су груби 
потези, вучени гушчјим пером, сасвим одговарали на- 
праситом гласу и смешном изговору теткином, и где се 
њена расејаност показивала у потпуном одсуству сваке 
интерпункције и наглом скакању с једне ствари на другу. 


Нума ипак разабра да ова добра душа жели да га 
ожени ћерком једнога члана парискога Апелационог Сула, 
Г. Ле Кеноа, чија је госпођа —- рођена Сустел, из Апса 
— учила школу са њом код милосрдних сестара из Ка- 
ладе... Велико богатство... девојка лепа, ваљана, мало 
мргодна, али брак ће је разведрити. Па ако се овај брак 


1 Граф де Шамбор (1820—1883), унук Карла Х, претендент на 
француски престо, коме су роајалисти давали титулу Хенрика У. 
Пр. 
2 Чувени француски сликар битака, члан Института (1789-1863). 
Пр. 

оствари, шта ће тетка Портал да поклони своме Нумиг 
Сто хиљада динара, у готовом новцу, звец-звец, на дан 
свадбе. 

Из ових локалних израза указивала се једна озбиљна 
понуда, тако озбиљна да Нума два дана после писма доби 
од породице Ле Кеноа позив на ручак. Он се одазва по- 
зиву, прилично узбуђен. 

Члан Апелације, кога је Нума често сретао у Палати 
Правде, био је један од људи који су на њ правили 
најјачи утисак. Висок, витак, гордога лица, болешљиво 
блед. оштрога, продирног погледа, и стегнутих, као за- 
печаћених уста, стари судија, родом из Валенсиена, и 
који је и сам изгледао као каква неосвојива тврђава 
Вобанова,! непријатно је дирао Руместана целом својом 
хладном појавом човека са Севера. Његов високи поло 
жај, до кога се уздигао својим значајним радовима из 
казненог права, својим богатством, угледним и строгим 
начином живота, положај који би био још већи да му 
нису сметали његова независна политичка уверења и строга 
повученост у којој је живео откако му је био умро један 
син у двадесетој години, — све ове околности излазиле 
су јужњаку пред очи, једне септембарске вечери 1865, 
док се пео уз широке, камене степенице, са украшеном 
оградом, дома Ле Кеноа, једнога од најстаријих на Кра: 
љевском Тргу. 

Велики салон у који га уведоше, свечани изглед 
високе таванице, до које су се уздизала врата, проду- 
жена светло обојеним стубовима, тешке свилене завесе 
са црвенкастим пругама, изнад отворених прозора, кроз 
које се видео старински балкон и цео један ружичасти 
кут Трга, са цигласто обојеним зградама, — све је то 
само још увећавало његову забуну. 

Али га пријем Г-ђе Ле Кеноа брзо расположи. Ова 
малена жена, тужнога и доброћудног осмеха, сва замо- 

1 Чувени француски војни инжењер, маршал под Лујем ХТУ, 


(1688—1707), који је саградио многе пограничне тврђаве, између 
осталих и тврђаву у Валенсиену. Пр. 





НЕ Без. 

тана и трома због реуматизма, од кога је патила откако 
живи у Паризу, имала је нагласак и навике свога драгог 
Југа, и љубав према свему што је подсећа на њ. Она 
посади Руместана покрај себе, и рече, гледајући га нежно 
у полумраку: 

— Права слика Евелинина ! 

Ово крштено име тетке Портал, које Нума већ то. 
лико година није био чуо, дирну га као успомена из 
детињства. Одавно Г-ђа Ле Кеноа жели да се упозна са 
братанцем своје пријатељице, али кућа је била у жало- 
сти, њихова туга их је тако отуђила од света и живота. 
Сад су решили да помало примају, не због тога што им 
- је бол мањи, него због својих кћери, нарочито због ста: 
рије, којој ће скоро бити двадесет година; и окренувши 
се балкону, одакле је допирао младалачки смех, она их 
зовну: „Розалија... Хортензија..., та одите... Ево Г. Ру. 
местана“. 

Десет година после ове вечери, њему се још живо 
указивала пред очима, у оквиру високога прозора, љупка 
и мирна појава ове лепе девојке, обасјане благом свет- 
тлошћу сунца на заходу, како намешта косу коју !е 
млађа сестра рашчупала у игри, и прилази му, гледајући 
га отворено, јасних очију, без икакве извештачене забуне. 

Он се намах осети пун поверења и наклоности 
према њој. 

Ипак, једном или два пут, за време ручка, у току 
разговора, Нума као да опази у цртама лепога профила 
светлг боје, који је седео поред њега, извесну тренутну 
гордост, без сумње онај мргодни израз о коме је писала 
тетка Портал, и који је Розалија наследила од свога оца. 
Али ова мало напућена уста, овај хладни поглед, прела- 
зили су брзо у благонаклону пажњу, пријатно изненађење, 
које она није ни покушавала да прикрије. Рођена и вас- 
питана у Паризу, Г-ђица Ле Кеноа је увек осећала отво- 
рену одвратност према Југу, и није марила ни за његов 
говор, његове навике, његове пределе, које је била уочила 
за време путовања о распусту. Била је то као нека уро- 

ђена племенска мржња, због чега су се мати и кћи често 
препирале у шали. 

„Ја се никад нећу удати за јужњака“, говорила је 
Розалија смејући се, и као тип јужњака замишљала је 
грубог, празноглавог лармаџију, оперског тенориста или 
випарског путника из Бордоа, са оштрим и правилним 
цртама лица. Руместан је одиста по мало личио на ово 
верно замишљено лице мале заједљиве Парижанке; али 
његове ватрене и звонке речи, које су ове вечери, у 
овом пријатном друштву, добивале неку неодољиву при- 
влачну снагу, озаравале су му лице одушевљењем и пле- 
менитошћу. 

После неколико полугласних речи које суседи за 
столом обично измењују као увод у разговор, заједно са 
маринадом и ајваром, кад говор постаде живљи, поведе се 
реч о скорашњим свечаностима у Компјењу и о кости- 
мираном лову где су званице били обучени као племићи 
и племићке из доба Луја-ХУ. Нума, коме су била по- 
зната либерална уверења старога Ле Кеноа, развезе једну 
сјајну, готово пророчку импровизацију, описујући овај 
двор као циркус: јахачице и коњушари језде испод на- 
туштенога неба, и устремљују се смртоносно на јелена, 
уз севање муња и грмљавину из далека; на то, у јеку 
славља, настаје провала облака, потоп, сви победнички 
клици тону у воду, цела монархијска маскарада ишчезава 
укаљана крвљу и блатом!... 

Можда овај опис није био сасвим нов, можда га је 
Руместан већ једном опробао у каквом говору. Али још 
никад његов занос, његов глас узбуњеног поштења, није 
нигде изазвао такво одушевљење какво се намах указа 
у сјајном и дубоком погледу који се упери на њега, док 
је смирено лице Г-ђе Ле Кеноа озаравао заједљив осмех, 
као да је хтела да запита своју кћер: „Па, како ти се 
чини овај јужњак >“ 

Розалија је била освојена. Од природе осетљива и 
мислена, она је била потресена слушајући овај снажни 





ВУ У Еио 





Нума РУМЕСТАН 18 





глас, ове узвишене мисли које су се тако слагале са 
њеним младим годингма, њеном љубављу за слободом 
и правдом. Као што жене, у позоришту, увек изједна- 
чују певача и његову арију, глумца и његову улогу, ни 
она није узимала у обзир оно што је код Нуме требало 
приписати глумачкој вештини. О, да је само знала како 
су у основи биле штуре ове адвокатске фразе, како су 
се њега мало тицале ове дворске свечаности у Компјењу, 
и да је само требало да добије позив са царским жигом 
па да се и сам придружи овом ловачком појезду, где 
би његова таштина, његова тежња за уживањем и његов 
урођени комедијашки нагон били засићени до миле воље! 
Али она је била сва очарана. Сто јој је изгледао много 
већи, и сасвим преображена она уморна и дремљива 
лица неколицине гостију, међу којима су били и један 
председник суда, и један оближњи лекар; а кад пређоше 
у салон, лустер, упаљен први пут после братовљеве смрти, 
засени је топлим бљеском као сунце. То сунце био је 
Руместан. Он је оживљавао ове свечане дворане, разго- 
нио тугу и црнину која је још испуњавала све кутове, 
онај дах жалости који лебди по старим домовима, он је 
давао негдашњи сјај великим шлифованим огледалима, 
и будио лепе слике над прозорима из њиховог стого. 
дишњег дремежа. 

— Ви волите сликарство, господине>2 

— О! госпођице, како да не! 

У ствари, он се у њему није разумевао ништа; али 
је о томе, као о свему другом, имао читаво стовариште 
увек готових мисли и фраза, и, док су намештани сто- 
лови за каптање, њему сликарство послужи као згодан 
повод да на тенане разговара са девојком, разгледајући 
старинске украсе на таваници и неколико слика чувених 
сликара које су висиле на брижљиво очуваном зиду у 
дрворезу из доба Луја ХШ. 

Од њих двоје, Розалија је имала праву уметничку 
природу. Она је била одрасла у средини где влада разум 
и укус, и поглед на какву лепу слику, какво изредно 

вајарско дело, изазивао је у њој нарочито грозничаво 
узбуђење, које је она више осећала него изражавала, 
нешто због велике урођене повученоста, нешто због онога 
лажног дивљења отменога света, које смета искреном 
дивљењу да дође до речи. Гледајући их, међутим, овако 
заједно, нарочито оно речито самопоуздање с којим је 
адвокат беседио, оне његове широке зналачке покрете 
руку пред пажљивим лицем Розалијиним, човек би по- 
мислио да је то какав славни уметник који поучава 
свога ђака. 

— Мама, може ли се ући у твоју собу р... Хтела бих 
· да покажем господину слику лова. 


За столом где се играо вист, мати кришом баци 
један упитан поглед на онога кога је, гласом неизмерне 
покорности и оданости, звала „Господин Ле Кеноа“; и 
тек на један мали миг судијин који је одобравао, она 
даде пристанак и са своје стране. Они прођоше кроз 
један узани ходник са зидовима пуним књига, и уђоше 
у родитељску собу за спавање, свечану и стародревну као 
и салон. Слика која представља лов налазила се изнад 
једних малих, укусно извајаних врата. 


— Не види се ништа, рече девојка. · 


Она подиже двокраки свећњак, који је била понела 
са једног стола за картање, и, са уздигнутом руком, 
устремљенога стаса, осветли слику, која је приказивала 
једну Дијану, са полумесецем на челу, окружену својим 
нимфама, у једном јелисејском пределу. Али, у овоме 
ставу канефоре:, обасјана двоструким пламеном од свећа, 
просто очешљана, јасних очију, смешећи се гордо, са 
овако витким девичанским телом, она је била боља 
Дијана него сама богиња. Руместан је посматрао, и, за: 
несен овом чедном дражи, овом правом младалачком не- 
_виношћу, он заборави ко је она, зашто је он овамо 
дошао: све своје снове о богатству и слави. Обузе га 


! Декоративан кпп девојке која руком држа корпу на глави. 
Пр. 










4 ма косу чиј . 
_ дете,и да њиме очара и усрећи цео свој живот ; а нешто 

СИ Ј АЗНРРЕ 


Јутро. Бик риче. Из широке ноздре 
Пара му бије. Одјекују стране. 
Златно, кб класје златно када доздре, 





Продире сунце, навјешћује дане 
Љиљана скорих. Шуме пјесме врела | 
И раним пупком пупе голе гране. 


Ово су часи великијех дјела —: 
Широм ораних замагљених њива 
Виде се јаки родитељи села. 


Зној им са лица удара и лива, 
Полако крачу кб да сваки ступа 
Ковчегу светом гдје угодник снива. 


Полако крачу. И док магла тупа 
Растањује се и док сунце лије 
Радости златне из црвених купа: 


Сви машу руком изнад бразда тије' 
И продрти им пешеви рукава 
Лепршају се, шуме, кб кад вије 


с 


Вјетар у сплету сасушених трава. 
Мени се чини: кб да крила склопе 
Свијетле птице и сврх ових глава 

Лебде и поје а из сваке стопе 
Радника кротких, робља наших дана, 


Лавори, сјајни кб злато кад стопе, 


Расту, свију се, па врсима грана 
Пољубе црна и знојава чела. 
И код да чујем: како са свих страна 


Хорови звоне и кб суза врела 
Свјетлост чудесна полако се слива 
По продртијем крововима села. 


И сваки сијач ко да виши бива, 


Расте и сваки под крстом се диже 
Небу... И на ме, у сред ових њива, 


Кд раздробљене звијезде све стиже 
И пада сјеме из жуљавих рука; 
А озго Отац силази све ближе: 


о а 


МУЗЕ уЕ 


Уз пратњу силних и чудесних звука 
Ореол сјајан Он полаже виш' њих... 
И свуд из неба, с врхова и лука 


Звони и звони: Осана во вишњих!.. 
.„Сја сунце, златно кб класје кад дозлдре; 
Бик риче испод јела стогодишњих 


И јутро кади димом јаке ноздре... 


1 АЛЕКСА ШАНТИЋ. 


НОСТАЛГИЈА. 


Вај, отишли сте кб последње ласте 
Поднебљу којгм све ми биће жуди, 
А у мом срцу бол ниче и расте, 

Док мисао ми вашим трагом блуди. 


Јер ја сам птица саломљених крила, 
Што с болом прати одлазак другова, 
Ваздухом дакле плови позна свила — 
Кб бели прами развејаних снова. 


И жарком жудњом за сунчане краје, 
Под хладним небом јесењега дана, 
Смрт чека спору и зле дане траје 
Суморна ласта опустела стана 


Као у вале силна океана 

У бурни живот џиновскога града 
Запливаћете снагом младих дана, 
Напоном воље и свемоћи рада. 


Пребродићете поноре и спруде 
Обићи срећно Харибду и Скилу; 
Успех ће ваше крунисати труде 

И слатки одмор вашу храбру силу. 





Пред вољом вашом пашћа свака брана — 


Док тежња ваша крмани пут циља — 
И узор ваших младалачких дана 
Увек вам биће ко кула светлиља. 


БЕОСТА ЛТГИТА. 





И никад, можда, посред борбе слатке, 
Нећете дуже сетити се жене — 

Што крају ове земне стазе кратке, 
Ступа у болу чежње нечувене. 


Што носталгијом измучена дугом, 
Умире тужно у далеком куту, 

С дубоком тежњом ка животу другом 
Успешна рада на голему путу 


Слави. Животу на кој небо само 
С дарима својим и право јој даде, 
Но удес груби силом, коју знамо, 
Згази пружив јој у замену јаде. — 


И вероватно баш онога часа, 

Кад Слава пољуб спусти вам на чело, 
Последњи бол ће да ми заталаса 
Душу, и живот своје сврши дело. 


Онда кад вечност палму вам подари, 
Достојаће се ње и моји труди, 


Да руке — кад вас бесмртност озари — 


Скрсти ми преко ископнелих груди. 


Па кад вас од куд пут амо нанесе, 
Крај мирна кута вечне куће моје, 
Сагледаћете изнад хумке где се 
Лелуја тужно цвет ватрене боје. 


То жудња давна, очајна и жарка 
Из мртва срца мог тежећи свету, 


— Кој мени беше само сан и варка — 


Оживела је у пурпурном цвету. 


ДАНИЦА МАРКОВИЋ. 


БУДУЋИМ ПЕСНИЦИМА. 


Песници будући, ви што ћете знати толике ствари, 
—- и казивати их, свакако, речима лепшим, — расветљу- 
јући даље него ми, сјајнијом лучом, — задњу судбину 
света и тајну постања; 

Када ваши стихови буду опевали узвишене мисли, 
ми ћемо одавно већ почивати у гробу; — ништа од нас 
неће остати сем бледих и штурих одломака — од нашег 
дела закопаног са нашим склопљеним уснама. 

Сетите се да смо ми певали цвеће и љубав — у 
доба пуно таме, уз смртни звекет оружја, — за брижна 
срца која нас због тога нису чула; 

Жалите онда песме наше, пуне језиве слутње, — ви 
што ћете, боље слушани, у срећне дане, — о вишим 
предметима певати поеме без суза. 


Сили Придом. 


(Превео с француског М. И.) 

Химера је прошла градом где све спава, — и човек, 
 пренувши се, са постеље скаче — да прати баука лепог 
што се мучки краде — и носи варљиво небо у великим 
очима златним. 

Стара мајка, дете, жена: он гази тела њина... — 
Он непрестано иде, укоченог погледа, неосетљив и мра- 
чан... — Пада вече... Он долази; и чим преступи праг, 
—- спотичу му се ноге о мртвачке главе. 

; Тада ненадно зверка скаче на свој плен, — и про- 
пињући се, страшна, урличући од миља, — гвозденим 
__ канџама својим, растрже и гризе. 

3 Али човек, коме млазевима шиба крв, — гледајући 
нетремице Химеру у божанске очи, — мре, раздртих 
груди, и смешећи се још. 


АЛБЕР (САМЕН. 


(Превео с француског М. И.) 





ХОСЕ-МАРИЈА ДЕ ХЕРЕДИЈА.: 


Ваше Височансшво, 
Господо, — 


Ваше Височанство је имало добру мисао да на неке 
од својих редовних часова позове одличне и осведочене 
пријатеље српске просвете, да виде шта и како ми на 
тим часовима радимо. Досад су ти одлични гости пози- 
вани само на испите. Међутим, часови на којима се за 
испите спрема, не могу бити мање занимљиви од самих 
испита; извесно се на часовима исто тако добро види 
правац и грађа учења као и на испитима. 

Један од тих часова, први којим Ваше Височанство 
заводи нови обичај, то је данашњи час, на коме ћу ја, 
ваш наставник француског језика и књижевности, имати 
част говорити о француском песнику Хосеу-Марији де 
Хередија, члану Француске Академије, који је ту скоро, 
пре неколико недеља, умро, и за живота свога био, и 
после своје смрти остао, један од најотменијих представ- 
ника француског лирског песништва, и један од најса- 
вршенијих песника у својој врсти песништва. 

Из живота његова довољно је истаћи, као значајне, 
ове појединости. Хосе-Марија де Хередија, као што му 
_и име каже, пореклом је Шпанац. Рођен је 1842, под 
жарким тропским сунцем кубанским, посред тропске 


1 Предавање државно (1905), на часу француског језика и књи- 
жевности, Његовом Височанству Краљевићу Ђорђу. (Незнатно допу- 
њено неколиким ситнијим наводима). 

флоре, на једној плантажи каве. Водио је своје порекло 
од оних шпанских освајача, „конквистадора“, који су у 
шеснаестом веку ишли преко мора да освајају земље и 
градове. С материне стране водио је порекло из Нор. 
мандије, која му је, можемо претпоставити, дала фран. 
цуско осећање мере, као што му је његов јужни завичај 
дао дар сјајне и живописне маште. 

У Француску је дошао врло млад, и учио је кла- 
сичну гимназију код Језуита. Кад му је било шеснаест 
година, вратио се у своју родну земљу, и ту је, у Ха- 
вани, учио Университет. Дошавши после кратког вре- 
мена поново у Француску, он је био ђак тако зване Есоје 
дег Спатез, врло учене школе, у којој се изучава исто- 
рија средњега века и палеографија. Све ове чињенице 
оставиле су трага у његовим песмама: и тропско под- 
небље са својим блеском и шаренилом, и његово шпан- 
ско и нормандско порекло, и учење у класичној гимна- 
зији, и проучавање старих натписа, рукописа и средње 
вековних хроника у Палеографској школи. — 1893 објавио 
је „Трофеје“, своје најбоље дело. — 1895 постао је чла- 
ном Француске Академије. — Умро је, као што сам рекао, 
пре две три недеље, напунивши шездесет и три године. 

Још треба знати да је време у којем се Хередија 
развио, и у којем је почео писати (од 1862), било овакво: 

У то је доба сентиментално и сувише лично и уз- 
буђено романтично песништво Ламартина и Мисеа било 
досадило новом нараштају. Песници су онда, као што 
обично бива при таквим променама у историји књижев- 
ности, ударили прошивним правцем, и почели су него- 
вати песништво безлично и неузбуђено, коме је циљ што 
више да слика оно што песниково око види, а што мање 
да казује оно што његово срце осећа. Није се тражило 
осећање, но, као што психолози кажу, осећа/, сенсација; 
утисак вида, -— доцније и слуха, мириса, и такнућа! Како 
је око далеко најважније чуло (не само у уметности), то 
је, разуме се, спољашња, видљива природа давала нај- 
више грађе песништву. Све што годи очима, све што их 

забавља, све што је шарено, живописно, — црте и боје, — 
то је оно што је сад почело занимати песнике и читаоце. 
„Живописан стил“, „полихромија“, завладала је у свима 
правцима; и не само у песништву, но и у сликарству, 
и у музици, код Делакрое, импресиониста, Берлиоза, 
Вагнера. Отуда је, поред осталих узрока, у то време 


ушла у књижевност историја, — стари век, средњи век, 
па чак и преисторијско доба, — пи егзотичност, — исток, 
југ, Азија, и Америка; — јер све је то давало шарену, 


живописну грађу, лепе декорације Почеци овога покрета, 
као и сваког другог, воде се издаље; али је он своју 
највишу тачку достигао у ово доба, и у лирско га је 
песништво унео Виктор Хиго, моћан и плодан рефор- 
матор. - 

Виктор Хиго је — даље — скоро из основа био 
преобразио и спољашњи песнички облик; у два правца: 
изменивши песнички речник, то јест обогативши га, и 
усавршивши технику стиха до виртуозности. У песништво 
су сад могле ући читаве гомиле живих и сликовитих на- 
родних речи, које је класично песништво одбацивало као 
недовољно отмене. У једној од највиших, безмало узви- 
шеној песми Хередијиној, „Назаретски дрводеља“, употреб· 
љене су, на пример, речи „тезга“, „ренде“, „длето“, „тур- 
пија“, „стругало“, и друге; и оне се никоме неће учинити 
прозаичне. У другој једној — једној од најсјајнијих, ако 
не најсјајнијој — употребљена је реч „јод“, и читајући 
је, нико се неће сетити хемијске лабораторије или апо- 
теке, но само морске флоре и „сите“ боје „јода“, који 
грчки значи „боје-као-љубичица“... 

Је Из ош Шег пп уепЕ геуодоппајте, 
Је пиз пп ђоппећ гопесе ап меих ФеПоппајге, 


— вели Виктор Хиго у једној од својих познатих песама. 
Што се стиха и слика тиче, слик постаде „богат“ као да 
је изишао из Крезове ризнице; а александринац (два- 


1 Ја тада дигох буру револуције, — И метнух црвену капу 
на главу старом речнику. 

наестосложни стих, најчешћи у француском песништву) 
престаде бити онај крути и монотони стих који је био 
дотада. „Га: аг:модив“ — вели опет Виктор Хиго у другој 
једној песми, и у једном стиху у коме је одмах дао и 
образац таквога „разглављивања“ (правећи у стиху два 
прелома место једнога у среди) — 


Ја1 амјодце се стапа плалз 4'аЈехапа пл 


Најзад се, под утицајем позитивнога духа и научних 
метода (који такође у то доба обладаше и у науци иу 
књижевности), осетила потреба, и у песништву, за већом 
тачношћу, већом правилношћу, за брижљивијом израдом, 
за већом савесношћу и чистотом у свему, у навођењу 
историјских појединости и у правилности и чистоти је- 
зика. Романописци и песници претворили су се у архес 
логе, историчаре, језичаре, па и физиологе и природњаке. 
Флобер је за своју „Саламбо“ прочитао стотину учених 
књига, и за један једини податак — да не би погрешно 
унео један кедар у Астартин храм — прочитао је једну 
стручну књигу од четири стотине страна г-дапато. М 
писао је по осам дана једну страну „Госпође Бовари“, 
да би избегао неки незгодан синтактички или стили- 
стички обрт. 


Све те три особине које поменусмо: описна при- 
рода песништва, марљивост, и савршенство технике, јав- 
љају се на крају развића песничких периога; — узгред 


буди речено у свима књижевностима, европским, азиј- 


ским, америчким, — и наравно и у нашој, где су после 
Радичевића, Змаја и Јакшића дошли Воислав Илић, 
Дучић, и Ракић. 

Те су три особине и најзначајније особине Хереди- 
јина песништва: Хередија је описни песник, учен, „бес 
прекоран“ песник, и велики виртуоз у стиху. Али је он 
то, одмах да кажем, у најбољем смислу тих речи. Не 


" мора сваки песник имати све песничке особине; довољно 


1 Ја сам разглавио онај дугачки и дедачки александринац. 

је ако су и неке од њих у песника јако развијене; па 
ма оне биле и другога реда према главној. Отуда Хере- 
дија, који није измислио ништа ново, има при свем том 
врло висок ред као песник. Све главне особине његова 
песништва имају своје прве обрасце у Виктору Хигу, и 
још више у Леконту де Лилу, чији је он ђак био, и коме је 
посветио своје „Трофеје“. Све те особине биле су у исто 
време и особине његових другова и вршњака „Парнасо- 
ваца“ (песничког друштва основанога 1866 године). Али 
су у њега те особине достигле свој највиши степен. 
ЈЉуди за чија се дела то може рећи врло су велики 
уметници. Оно што раде покретачи, творци „новога“, то 
су често само покушаји, несређени, несавршени; многе 
су новине без вредности; друге опет имају у себи више 
рђавога но новога. Покретачи, творци новине, нису увек 
највиши људи. После њих имају да дођу они који ће 
одвојити зрно од кукоља, и доброме дати његов савр- 
шени, коначни облик. Највише, наравно, стоје они који 
су и изналазачи и у исто време савршени извршиоци и 
довршиоци свога изналаска. Али ти се броје на прсте. 
Хередија не иде у те. Његово је (као што рекох) то, да 
је нађену врсту подигао на њен највиши степен. Живо. 
писније и прецизније маште и савршенијег облика но у 
Хередије, тешко ћемо наћи у другога песника. 

То имамо сада да видимо на његовим 7Грофејима. 

Само се по себи разуме да на овом часу можемо 
рећи само око што је најважније; многе ствари ћемо 
више наговестити но изложити. О овима ћемо још гово- 
рити на даљим часовима. 

Хередија је, дакле, описни песник. Свака страна у 
његовим „Трофејима“, који су збирка сонета, то пока- 
зује. И у онима који нису искључиво описни, преобла- 
ђује описивање. У некима има нешто радње; у другима 
је мисао полазна тачка; у трећима, врло ретко, осећање; 
али су и радња, и мисао, и осећање само полазне тачке. 
Радња, кад је има, није испричана, но описана; тренуци 
радње подчињени су слици радње. Као у сликама, један 

је тренутак ухваћен, и шај је насликан. То ћемо видети 
кад прегледамо његове сонете, које ћемо на тај начин, 
_ __у исто време, најбоље познати. 
5 Један је од његових карактеристичних сонета: Ге 
Кесеј ае согаш („Спруд од мерџана“), који гласи: 


пе Кест! аде согаши 
а Ге зоје! зопз Та тег, тузгемецзе апгоге, 
Кејајте Ја Гогеб дез согацх ађузз а 
(пи теје, аих рготопдецгза Че 5ех Педе ђаз5 из, 
Га ђеје ерапоше ег ја маше Поге. 


Ег к0п6 се дпе 1е зе! оп оде сојоге, 

Мопззе, ајеме сћеуеце, апетопез, опгз 5, 
Соцуге де ропгрге зотђте, еп зотртеих Фез5=!п5, 
Бе Топа уетпмеше ди раје тадгероге. 


Пе за зрепфш е есаше егејепап! 1ез стаипх, 
- Џп отапа ројзаоп паујене а ггауегз Јез гашеаих; 
Е Папз Готађге (гапзрагепге аојептеп! И годе; 


Еб, бтизапнешепе, 4 ип сопр де за пасеојте еп [еџ 
- И Таб, раг Је егага] шогпе, типођне еб Џеп, 
Соте пп Емазоп Фот, де пасте ег Фетегапде. 


У српском, прозном преводу, који у овом друштву 
истина није потребан, али који дајем само примера ради, 
сонет гласи: 


Сунце под морем, као тајанствена зора, 

о е Осветљује шуму абисинских мерџана, 

ка У којој се — у млаким дубинама њених корита — 
Мешају расцветане животиње са живим опљкама. 


И све што се румени од соли и јода, 
Ба. — Маховине, космати окреци, сасе, морски јежеви, — 
аЕЕ ~ Покрива тамним пурпуром, у раскошним шарама, 


Црготочно дно белога коралг. 
» 


Угасивши алемове својих сјајних краљушти, 
Једна велика риба плови међу гранама, 
Лутајући немарно по провидној сенци. 


Па онда, изненада, махне својим запаљеним перајем, 
А по тамвој, мирној и плавој води 
Разнесе се трепег од злата, седефа, и смарагда. 

Као што се види, чист опис. М, узгред буди ре: 
чено, какав опис! 

(Ја, наравно, говорим о француском оригиналу, а 
не о српском преводу. Овакве је ствари немогуће пре- 
водити. Сувише је тешко дати тачан превод; скоро исто 
тако тешко, дати леп превод; а безмало је немогуће дати 
превод и тачан и леп. Прозни превод, осим тога, и кад 
је највернији и најлепши, остаје далеко иза свога угледа; 
без „крила“ стиха и шаренила слика, прозни превод пузи 
безбојан по земљи, као сенка лепе тице која са својом 
сенком лети упоредо, али високо изнад ње у светлости 
и плаветнилу. Ја, у осталом, нисам ни тражио леп пре- 
вод, но само тачан; и дао сам га само примера ради. 
Даље наводе нећу преводити). 

Други један карактеристичан сонет Хередијин је 
Те Затоигаг! („Самурај“, то јест члан ратничког реда у 
Јапану). Он гласи: 


ће Затопга1 
Рап дојећ Фата 1т0јал Ја зопоге ћтуа, 
А Тгауегз 15 ђашђоцз !геззех еп Ппе 1Табе, 
ЕПе а уц, раг Ја расе еђјошазап(е еБ рјаге, 
5 ауапсег 18 хуаттдпепг дале хоп атопг гета. 


С'езЕ ћи. Зађгех ап Папе, Геуепба ћацше, 1 уа. 
Ба сотдеНеге гопсе еђ Је сТапа есагјађе 
Сопреп! Гагтиге хотђте, ег, зиг Гераше, есјаје 
Бе ћазоп де НШтеп ећ де Токопцеама. 


Се Ђеаџ спеггјег уец де Јатез ег де радпцез, 
5опз Је ђгопхе, Ја зоје е Је ђгШап(ез Јадцез, 
Зетђје пп сгизбасе пој, олетапгезаџе еђ уегтеп. 


П Га упе. ИП зошћ дапз Ја ђатђе ди тазапе, 
Еб зоп раз рјиз ћаш Тан гећиге ап зоје! 
Гез Чепх апгеппез Фог даш ггетћјепЕ зиг зоп саздиел 





1 Расејаним прстима додирујући звучну тамбурицу, — Кроз 
танко испредене бамбусове трске, — Она спази, на равном, сунцем 
преплављеном жалу, — Како јој се приближава победилац о коме 
је њено срце снивало. 

Он је. Сабље су му о бедрима, у подигнутој руци лепеза; — Цр. 

Опет опис, опет слика; и таман толико покрета да 
слику мало оживи; радње нема. 

Такви су и остали. Ево преко реда неколико. У 
одељку Грчка и Сицилија, у сонету Немеја, Херкул је 
у оближњој шуми убио огромног лава који је целој Не. 
меји задавао страх и трепет. Али један пастир, на свој 
ужас, опазио је у сутон да се на ивици шуме помаља 
страшно чудовиште: — то је био Херкул који је главу и 
кожу лавову метнуо себи на главу и на рамена. — У 
Кеншаврима и Лапишима, Лапити светкују свадбу свога 
краља Пиритоја. На свадбу су позвани и полу-људи 
полу-коњи Кентаври. Бесни и пијани, у по гозбе, напа- 
доше на младу и девојке; и онда настаје страховито 
ограшје: столови се преврћу, звони оружје и топот од 
копита, у урнебесној граји. „Тада се диже онај поред 
којега и највећи изгледа кепец“, — Херкул... 


26 Фап ђоџЕ де Та заПе пптепхе а Гаште ђоце, 
Потарје раг Гоеп (еггћје оп Ја сојеге ђоце, 
ће Тгопреац топа тцеих еп гепасјап! гесшел 


— У сонету Бежање Кеншавара, Кентаври беже, „пијани од 
крви и беса“, своме кршевитом уточишту. Под њиховим 
ногама промичу змије, гуштерови, ровови, бујице, ду- 
браве У бежању — 


Рагоја, Гип дез Гпуагд5 де Та Гагопеће ћагде 
Зе сађге ђгизапетеп(, зе гегопџтпе, гестагде, 
ЕЕ гејотле Фил зеш ђопа Је Ггагегпе! ђегап; 





вена врпца и скрлетна ројта — Пресецају тамну оклопину; а на 
рамену се сија Грб Хизена и Токугаве. 

Овај лепи војвода обучен у плоче и шљоке, — Под својом 
бронзом, свилом, и сјајним лаком, — Личи на огромног црног и 
црвеног рака. 

И он је њу спазио. Насмешио се кришом под својом брадатом 
образином, — И кад пође бржим кораком, на сунцу се засјаше — 
Она два златна пипка која дркћу на његовом шлему. 





ТИ с једнога краја огромне дворане на други, — Савладан 
страшним оком у коме пламти гњев, — Чопор ужасних Кентавара, 
фрчући, полако уступа. 

Саг ПЦ а уп Ја пе еђошазапте е! рјете 
АПопсег деглеге епх, спргеше еропуапган, 
Га етаптеаџце ћоггепг де Голфте Н-тешееплел — 


Цела је радња зарад слике на крају. 

У одељку Аршемида пи Нимфе, Диана, са рашире: 
ним ноздрвама, са расплетеном и забаченом косом у назад, 
међу риком промуклих леопарда и великим псима, који 
скачу око ње по трњу и трави, или распорени леже ра- 
стурени тамо амо по црвеној трави, — јури, стрељајући 
са своје затегнуте тетиве, „дивна, задихана, избезумљена, 
непобедљива, ширећи страх пољем и шумама“. — Доц-. 
није опис једне Вазе. — Затим Арџадна, опружена на 
леђима царскога тигра, окићенога цвећем и грожђем, 
у Баховој оргији. — Затим три сонета о /7ерсеју ш Ан- 
дромеди. — Персеј је ослободио Андромеду од морског 
чудовишта, и узео за собом на свога Пегаза лепотицу 
„преплашену и збуњену“, — 


О ћи ти ећ Гебтете ег аш запсјоје епсот. 
„Та ћоше епуејорре 1епг стопре. 
ЕПе, Фип Тапе еНог;, гатепе зиг Ја сгопре 


Бе ђеаих реда апел Туапе ћђабе пп Пог уасађопа; 


Мај Репцаке птне раг 1е Тоце! де Ја Јате, 
А Гарре] ди Негоз = епеуап! Фип зеш ђопа, 
Ваћ Је сте еђјош де 5ез аЏех де Паште. 





1 Погдекад, понеки од бегунаца из дивљега чопора, — Прсопне 
се изненада, осврне се, погледа, — Па стигне једним скоком своје 
братско стадо; 

Јер је спазио како сјајан и пун месец — Опружа иза ње- 
гових леђа, као највеће страшило, — Исполински ужас Херку- 
лове сенке. 


2 Која се на њега смеје, и грли га, и јеца у исто време. 

...Таласи вх све троје запљускују. — Она, лаким покретом 
правуче на сапи — Своје беле ноге, које је у својој несташној скитњи 
талас пољубио. 

Али Пегаз расрђен шибом валова, — На позив Херојев узле- 
тевши одједном, — Бије засењено небо својим пламеним крилима. 

— Па онда Надгробни нашпис једном скакавцу; о њему 
доцније. — Затим опис једне бронзане статуе Тркача. — 
Затим у одељку Римљани и варвари, — сонет После 
Кане, Ханибал пред вратима Рима. — Затим одељак 
Аншоније и Клеопатра; три сонета : историја оних (како 
их Плутарх зове) „ненадмашних дана“ љубави и пира, 
који су се свршили поразом код Акциума (у поморској 
битци, у којој је Октавиан разбио флоту Антозијеву и 
Клеопатрину). У последњем сонету, Антоније и Клеопатра 
гледају загрљени са високе терасе како Мисир спава 
под тешким небом, и Нил котрља своје плодне вале... 

Топтпап! за Те!е раје етфге зех сћеуеих ђгипз 

Уегз сећи дигетугајеп! Чтпутпе  Тез рагћз, 

ЕПе (епа за ђопеће ег зез ргипеПех сјатгез; 

Е зиг еПе соптђе, Гатдеп! Ппрегагог 

У дФапз зез Тагсех уеих егоПез де ротез Фог 

Тошћа ппе тег џптепзе оп Гуајеп! дез сајегезл 

У остала три одељка: Средњи век и Обнова, Исток 

и Тропи, и Природа и Снови, — исто тако описи, сјајни 
или величанствени или шарени описи, бојадисаних про 
зора у црквама, уметнички искованих медаља, старих 
књига на велину и у корицама од слонове кости, с по- 
злаћеним листовима, — млетачких палата са господом у 
пурпурном и златном оделу, на белим степеницама, — и 
госпођама у везеној кадиви, којима мало арапче носи скут 
од дуге хаљине; — затим слика старога златара који 


1 Окренувши своје бело лице између својих мрких витица — 
Ка ономе кога су опијали неодољиви мириси, -- Она му пружи 
своја уста и своје јасне зенице: 

И нагнувши се над њу, ватрзни Император — Спази у њеним 
великим очима попреканим златвим звездицама — Читаво широко 
море по коме су бежале галије. 

2 КЕ бапа 5 дие Геззани ђгШапе дез СауаНегз 
Ттаћпе Та ропгрге ег Гог р г Јев ћјапс= езсаћегз 
ЈоуепзетепЕ ђатспез Фипе пеге Меце; 
Тпдојеп(е еј зиретђе, пипе Пате, а Гесагттг, 


Зе гоштпап| а дет! дапз ип ПоБ де ђгосаг!, 
Зошт ап пест оп до ћи рогге Ја дпспе 

за спас своје душе реже у злату путир; — опис димиш- 
ћијисаних мачева, миниатура на велину, слика на емаљу; 
описи путовања оних „конквистадора“ шеснаестога века, 
од којих он води своје порекло, на њиховим галијама, 
по тропским морима, или по новој голој обали неке нове 
земље, на којој су дизали нове градове; —- или описи 
њихових грбова, на којима су остајали извајани или иша: 
рани њихови успеси, њихове успомене —- и пошто су време 
и море сравнили са земљом оно што су они подигли: — 

Еб зеше, а [оп сешлег ђтШе, о Сопашабадог, 

Џпе Уше Фатеепћ ду'отђгасе ип рашшег Фог... 
— слике Мисира, успавана на подневном сунцу, или 
будна при мекој светлости месечевој, — или слика чамца 
на Нилу, с голим црним веслачима, који воде везана роба, 
а, остраг-—— 

А Гаггјете, јоуецх ебБ Ппзшје а Ја ђопеће, 

ата ал Гајете опла ад гћућте ил ајг Тагопсће, 

5е репсћаћ пп Агпаше а ГоеП Тегосе еђ уп... 


— затим опис цвета алое, — опис самураја, и мерџана 
у мору, које знамо, — описи бретонског мора, у свима 
бојама и преливима, — заласци сунца на мору, сјајни, 
величанствени, румени, златни, пурпурни, бакарни, — и 
тако даље. 

Свуда, дакле, као што се види, слика, опис; и 
кад има радње, мисли, или осећања, они су ту да оживе 
и објасне слику; али слика остаје главно. 


(Свршиће се). 


Богдан Поповић. 


"И једино још натвом грбу сија, о Конквистадоре, — Једна 
сребрна варош у хладу једне златне палме. 


2 Острат, весео и с обесном речју на уснама, — Гудећи уз 
гусле, које шкрипе, неку дивљу песму, — Седео је Арнаутин по- 
гледа свирепа и подла. 

БРОЈ СРБА И ХРВАТА. 


Последње опште прегледе о броју Срба и Хрвата 
имамо од руског професора Флоринског' (1906 године) 
и од чешког професора Нидерла: (1909 године). 

Флорински узима за основицу ранија Нидерлова 
срачунавања о броју Срба и Хрвата крајем 1900 године. 
Он им додаје неке новије податке и помоћу средњег 
броја за годишњи прираштај Срба и Хрвата уопште 
(1,690) израчунава бројно стање њихово на крају 1906 
године. Ова статистика Флоринскога разликује се од 
Нидерлове још и тиме, што Флорински урачунава у 
Србе у Турској не само оне које је Нидерле урачунао 
(то јест Србе скадарског вилајета и од Срба у косовском 
вилајету све осим оних у тетовској, скопској и кратовској 
кази) него и Србе у тетовској, скопској и кратовској 
кази. По рачуну Флоринскога било је крајем 1906 го- 
дине Срба и Хрвата укупно 9.135.000 

Ова статистика Флоринскога има доста својих не. 
достатака. Међу најглавнијим недостацима један је што 
он срачунава бројеве и сувише сумарно помоћу једног 
општег коефицијента, 1,69, који без сумње није тачан, 


1 Проф. Т. Д. Флорински: „Славансков плема“, Кјевђ. 1907. 


Стр. 91—98. 


2 Л. Нидерле: „Обозрђнје современнаго славинства“. Санктпе- 
тербургљ. 1909. (Знциклопедји славанскол филолопи. Вешускђ 2), 
Стр. 116—124. 

3 РБ. Хедете: „Конк ђМо лоуапи Копсет гоки 1900, У 
Ргахе. 1903. 

јер средњи годишњи прираштај за оне српске и хрват- 
ске земље, за које нам је он познат, (а за неке српске 
земље — за Црну Гору и за оне под Турском — није 
нам ни познат) износи само 1,29. То ће се јасно видети 
из података о средњим годишњим прираштајима, које 
ћемо даље навести. — Други недостатак је код Флорин 
скога, што се он свуда ослања само на званичне стати- 
стике, не водећи рачуна о приватним податцима. А по 
знато је, да у српским и хрватским земљама под Аустро- 
Угарском и под Турском званична статистика нешто 
хотимично, а нешто нехотично, из неразумевања наших 
националних односа, редовно показује мањи број Срба 
и Хрвата него што је у ствари. — Даље, врло велику 
погрешку има статистика Флоринскога за број Срба у 
скадарском вилајету, који код њега износи 109.600, а који 
је куд и камо мањи. — Најзад, имамо права замерити 
Флоринском, што његова статистика нимало не узима у 
обзир оправдане претензије српске на део Словена и 
јужно од косовског вилајета, дакле у битољском и со: 
лунском вилајету. 

Нидерле је много брижљивије од Флоринског изра- 
дио свој нови бројни преглед Срба и Хрвата. Он води 
рачуна о свима приликама и узима у обзир и приватна 
срачунавања (црквених власти или појединих људи), ко- 
јима на више места исправља или замењује несумњиво 
погрешну званичну статистику. Али се Нидерле зауставља 
на 1900 години, јер за велику већину српских и хрват-· 
ских земаља статистички и други податци у погледу на 
вероисповести и народности допиру само до те године. 
По рачуну Нидерлову имало је 1900 године укупно на 
свету Срба и Хрвата 8,532.442. 

Пошто је Нидерлу измакао мало који од знатни: 
јих статистичких података из времена, за које он врши 
срачунавања (1900 године), можемо његову ваљану стати. 
стику највећим делом и примити. Али неколико бројева 
у њој ваља исправити на основи новијих, поузданијих 
бројних података за Србе, а осим тога Нидерлова ста- 

тистика има и да се допуни. Јер на жалост и она има 
један недостатак исте врсте, који има и статистика Фло- 
ринског: Нидерле .узима у српске крајеве под Турском 
само новопазарску област, Косово, Метохију и скопљанску 
епархију, а све даље на југу прибраја Бугарима. Ми се 
у овом погледу не можемо сложити с уваженим профе- 
сором, а разлоге за то навешћемо даље, у одељку о 
Србима у Турској. 

Не може нас дакле потпуно задовољити ниједан од 
наведених бројних прегледа за Србе и Хрвате. Осим тога 
Нидерлова статистика вреди само за 1900 годину, а од 
тога нас времена раздваја већ поприличан период од 
десет година. Зато сам предузео, да у овом чланку с 
обзиром на све новије податке, од којих неке имамо у 
литератури а неке сам ја сам добавио, примакнем ту 
статистику и за коју годину ближе, бар до 1905 године. 

За неке српске крајеве већ знамо број Срба у 1905 
години. А за већину српских и хрватских земаља знамо 
по тачним израчунавањима колики је годишњи прира-: 
штај Срба и Хрвата, те се може израчунати и колики је 
био 1905 године њихов приближан број. Ова израчуна- 
вања ће без сумње само мало одступати од правих бро- 
јева за Србе и Хрвате у 1905 години, јер прилике у 
српским и хрватским земљама од 1895 до 1905 године 
(то су године последњих пописа) нису се нигде толико 
измениле, да би то имало каквог јачег утицаја на про- 
мене у прираштају становништва. Најтеже је било, као 
што ће се даље видети, доћи до поузданијих бројева за 
Србе у оним земљама, за које нам је годишњи прираштај 
непознат, а то су српске земље у Турској и Црна Гора. 


Срби у Србији. Према статистичким податцима од 
пописа из 1900 године! у Србији је те године било Срба 
2,298 521. То су готово све Срби православне вере, јер 


1 Види „Годишњак“ српске државне статистике за 1906 год. 
(ХЕ књига. У Београду, 1908). 
3“ 

је у Србији сасвим незнатан број Срба и Хрвата като- 
личке вере и Срба мухамеданаца. Православни Срби су 
чинили 92,20% од свеколиког становништва у Србији.“ 

У времену од 1900 до 1905 године био је општи 
годишњи прираштај у Србији 1,571%, или у округлом 
броју 1,579, те је према томе на крају 1905 године 
могло имати у Србији на 2,480.000 Срба, с врло не- 
знатним изузетком све православних, 


Срби под Турском (у Старој Србији у и Маћедонијл). 
— Познато је, колико су различна мишљења о појмо- 
вима: „Стара Србија“ и „Маћедонија“. Да бисмо избегли 
незгоде, које за собом повлачи употреба тих имена, др: 
жаћемо се једино административне поделе оних земаља 
под Турском, у којима живе Срби. 

1. Косовски вилајет. За број Срба у овом вилајету 
имамо најновије и несумњиво за сад најбоље податке у 
Иванићевој књизи „Маћедонија и Маћедонци“.! Иванић 
наводи службене податке из архиве рашко-призренскоа 
митрополије, по којима је у тој митрополији 1900 године 
имало око 30.000 српских домова са 240.000 душа; у 
скопској епархији било је по њему (вероватно опет према 
службеним податцимаг) те године 10.082 српска патри- 
јаршиска дома са 80.656 душа; у велешкој кази такође 
1900 године имало је 1638 српских патријаршиских до. 
мова са 13.000 душа. Укупно, дакле, имало је 1900 го- 
дине у косовском вилајету 333656 православних Срба 
патријаршиста.“ 


' Иван Иванић: ,„Маћедонија п Маћедонци“, Г књ., стр. 301—305. 

= Егзархисте у косовском вилајету, ма да је један део од њих 
по својим етничким особинама неоспорно српске народвости, нисам 
могао за сад урачунавати у наведени број. Разлог је томе, што се 
не зна, колико има таквих егзархиста, који су српских етничких 0с0- 
бина. Иванић наводи у косовском вилајету 168.000 душа егзархиста 
и све их убраја у Србе. Али ће међу њима бити и таквих (особито 
у близини Бугарске), који су јаким утицајем бугарске пропаганде 
и школе и услед близине бугарске државе већ у велико постали 
Бугари. 

Томе треба додати на 200.000 мухамеданских Срба 
и 10.000 католичких Срба — такође по Иванићу.:' Али 
нам он не каже, на коју годину се односе ови податци: 
Чини нам се највероватније, да се и ти бројеви имају 
узети за 1900 годину, јер се на ту годину односе и сви 
остали бројеви, које исти писац наводи за овај вилајет. 


Према томе би 1900 године у косовском вилајету 
имало укупно 543.656 Срба (патријаршиста, мухамеда- 
наца и католика). 

Ако бисмо сад хтели да одредимо, колико је тај 
број нарастао до краја 1905 године. требало би да нам 
је познат средњи годишњи прираштај код тамошњег 
српског становништва. Али о таквим податцима за ма 
које становништво у турској царевини не може бити ни 
говора, јер их не израчунава ни турска државна стати: 
стика (нарочито не по народностима) ни црквене власти 
— Налазимо, да је једини начин, којим се можемо овде 
донекле помоћи, ако за српско хришћанско становништво 
у косовском вилајету узмемо онај средњи годишњи при- 
раштај, који вреди за Србе у Србији, а за тамошње 
мухамеданске Србе исти годишњи прираштај, који је 
нађен за мухамеданске Србе у Босни и Херцеговини. 
Срби хришћани у западној половини косовског вилајета 
истих су етничких особина и живе готово истим начином 
живота као и Срби југо-западне Србије, а опет ониу 
источној половини косовског вилајета слажу се у том 
погледу са Србима јужне Србије. Мухамедански пак 
Срби косовског вилајета живе заиста животом, који се 
не разликује од онога у мухамеданских Босанаца и Хер- 
цеговаца. Услед тога међу тим деловима српског народа 
неће бити никакве или готово никакве разлике ни у 
плодности. 

Средњи годишњи прираштај код Срба у Србији 
износи, као што смо видели, 1,577, а код мухамеданаца 


1 На поменутом месту. 

у Босни и Херцеговини! он је 1,149, Према томе је 1905 
године могло имати у косовском вилајету на 370.600 пра- 
вославних и католичких Срба и на 211.400 Срба муха- 
меданаца. Али број хришћанских Срба треба повећати 
бар за једно десетак хиљада због тога што је од 1900 
године на овамо пришао Србима патријаршистима знатан 
број егзархијских домова у паланачкој, кумановској, кра- 
товској и кочанској кази.“ А треба још повећати и број 
мухамеданских Срба опет за приближно толико исто, јер 
се за то време уселило у косовски вилајет много муха- 
меданаца из Босне и Херцеговине,“ који су се наравно 
по своме досељењу још и множили. И тако излази, да 
је у округлим, али доста приближним бројевима у ко. 
совском вилајету 1905 године било на 380.000 хришћан- 
ских Срба (од којих су око 12.000 католици, а остало 
православни) и око 220.000 мухамеданских Срба — укупно 
на 600.000. 

2. Бишољски вилајеш. Податци о броју Словена у 
овом вилајету јако се размимоилазе. Ми ћемо овде узети 
у обзир само најновије и најпоузданије. 

По турској статистици било је 1896 године у би- 
тољском вилајету 225.235 патријаршиста у опште,“ т.ј. пра- 
вославних Срба, Цинцара, Грка и Арбанаса под патри: 
јаршијом. Тај је број без сумње мањи од стварног броја, 
јер је већ поуздано утврђено, да турске статистике ре- 
довно смањују број хришћана у корист муслимана. Али 
ни из тога броја не можемо изнаћи, колико би долазило 
на Србе, јер не знамо колико чине остале три народ- 
ности. У томе нам не могу помоћи ни друге, приватне 
статистике, јер се у податцима за те народности међу 
собом јако разликују. Примера ради да наведемо само 

1 „Главни резултати пописа у Босни и Херцеговини 1895 год.“ 
(Сарајево, 1896). Стр. БХУП. 

2 Иван Ивачић: „Маћедонија и Маћедонци“, 1 књ. стр. 303. 


3 Види о том даље, где се говори о исељеницима из Боснем 
Херцеговине. 


+ Иванић: „Маћедонија...“, По књ., стр. 38. 

ово. Док је по К'нчову! већ 1900 године у битољском 
вилајету имало 56.908 патријаршиских Грка, дотле их по 
„Македонском Прђгледу““ још 1905 године нема више 
од 42.830, по Пајкеру" пак има их само 13.000, а по 
Иванићу“ Грка у битољском вилајету уопште и нема, 
него има само Гркомана (Срба и Цинцара грчке странке). 
И како је са податцима за Грке, тако је и с онима за 
Цинцаре и Арбанасе. Као несумњиво можемо узети само 
то, да је од наведеног броја за патријаршисте велика 
већина Орба, јер све именоване приватне статистике по- 
казују за остале народности само мале бројеве. 

Побијајући наведени непоуздани број турске стати- 
стике Иванић узима поузданије податке страних консу- 
лата и црквених власти, и по тим податцима — јамачно 
опет за 1896 годину (тако се чини по целом његовом 
излагању) — износио је број Срба патријаршиста у овом 
вилајету 140.816, а егзархиста (које Иванић рачуна та- 
кође као Србе) је било 186.224 — дакле укупно хриш- 
ћанских Словена 327.040. 

Немамо до сада ниједне статистике, у којој би били 
овако као код Иванића изнети посебни бројеви за Сло. 
вене патријаршисте и егзархисте, а којој бисмо уједно 
могли толзчко веровати. Да се пак доиста можг веро: 
вати у довољну тачност Иванићевих бројева, навешћемо 


Е један, уједно најпоузданији доказ: укупни број који 


Иванић наводи за хришћанске Словене битољског вила- 
јета, 327.040, готово је истоветан са бројем, који нала. 
зимо у најпоузданијој бугарској статистици из истог вре- 
мена (с краја 19. века), у К'нчовљевој књизи, а тај је 
број: 333.856. 


1 Василђ Кенчовђ: , Македонил“. (Софил, 1900). Стр. 283. 

2 „Македонски Прђгледљ“ за 1905, бр. 1. — Рг. К. РепскКег: 
„Збананзеће Апсађеп. Пје УбКкег Маседотшепз п. Абветјепз“. (Обоје 
по таблици уз књигу д-ра Ј. Цвијића: „Проматрања о етнографији 
македонских Словена“). 

3 „Маћедонија“ П, стр. 33 и 32. 

а „Маћедонија...“, 1, стр. 33 и 82. 

5 „Македовиа“, стр. 253. 

Према свему наведеноме смемо узети, да је 1896 
године у битољском вилајету имало 140.816 Срба патри- 
јаршиста. Да бисмо с колико толико приближности до- 
вели тај број до 1905 године, имамо само једно помоћно 
средство, а то је: да и овде, као и за косовски вилајет, 
применимо средњи годишњи прираштај за Србе у Србији 
(1,579). И онда излази (кад се још донекле узме у обзир 
и стално исељаване из тих крајева), да је 1905 године 
у битољском вилајету могло имати око 160.000 Срба 
патријаршиста. 

У битољском вилајету има и приличан број муха- 
меданских Словена — по К'ичову 36.069. Ти мухаме- 
данци или део од њих “мају се такође рачунати у Србе. 
Али нам код мухамеданских Словена недостаје онакво · 
мерило, какво имамо код хришћанских Словена у подели 
на патријаршисте и егзархисте, и зато ћемо се за сад 
помоћи на тај начин, што ћемо половину од њих, 18.085, 
рачунати у Србе. Ако и на ове мухамеданце приме- 
нимо годишњи прираштај босанских мухамеданских Срба 
1,149/,), онда ће се од 1900 до 1905 године њихов број 
попети приближно на 19.000. 

3. Солунски вилајет. За овај вилајет немамо ни: 
једног непосредног податка о броју Срба патријаршиста. 
Али не само то, него се и разни податци о броју та- 
мошњих хришћана и Словена међу собом јако разликују, 
тако да је поређење међу њима у много прилика готово 
сасвим немогућно. У солунском вилајету се највише укр. 
штају разни интереси балканских народа, те се приватне 
статистике и процене за његово становништво највише 
и подешавају према тим интересима. А турска државна. 
статистика не даје готово никаква ослонца, јер је и не 
тачна и дели становништво само по верама. 

Навешћемо овде податке о хришћанима и о Сло: 
венима у солунском вилајету из три најглавније од но- 
вијих статистика, да би се видело, како стоје једна према 
другој. — Тако је по Николаидесу!: 1899 године било 





1 рт, Сјеап ће Х која де: „Маседопјеп“. Вегип, 1899. Стр. 27 и 28' 

тамо: 402.088 Грка, 203.301 Бугарин (егзархисти), 17.494 
Цинцара и 1.670 хришћанских Цигана, а број свеколиког 
становништва у солунском вилајету извосио је 1,124.664. 
— По К'нчову! је 1900 године имало: 454.180 хришћан- 
ских Словена (које он све зове „Бугарима“), 153.821 
хришћанских Грка, 28.949 Цинцара и 61 хришћански 
Арбанас, а број свеколиког становништва износи 1,164.539. 
— По статистици Хилми-паше, јамачно за 1907 годину,“ 
било је „православних патријаршиста“ (Срба и Грка) 


· 289.680; „куцовлашких патријаршиста“ (Цинцара) 193.444; 


„православних егзархиста“ (Бугара) 220.366 и разних 
других хришћанских секти (католика, унијата итд.) 69.277, 
а свега становништва 1,307.830 | 

Поређењем ових статистика запажамо, да се оне 
врло добро слажу у бројевима за целокупно становни, 
штво солунског вилајета.“ А то је доказ, да је њихово 
знатно међусобно разликовање у појединостима резултат 
хотимичних и нехотичних грешака. Даље за нас највише 
вреди, што се Николаидесов и Хилми-пашин број за 
егзархисте (Бугаре) готово сасвим подударају: код првог 
203.301 а код другог (осам година доцније) 220.366. Ово 
нам може помоћи, да изнађемо и број патријаршиста. 
Код К'нчова имамо до сад најтачнији број хришћанских 
Словена, и патријаршиста и егзархиста, у солунском ви- 
лајету (454.180), и ако од тога броја одузмемо Николаи- 
десов број егзархиста (пошто је он временом најближи 
томе податку), добићемо као број за патријаршиске Сло- 
вене или Србе крајем ХЛХ века: (454.180 — 203.301 =) 
250.879 или округло 251.000. 


Ако хоћемо овај број да доведемо до краја 1905 
године, узећемо и за Србе солунског вилајета да им је 
годишњи прираштај онакав као код Срба у Србији 


1 Македонил“, стр. 282. 

а Види Ив. Иванића: „Маћедонија...“ П, 82. 

3 И број који Иванић наводи као тачан, 1,219.447. сасвим 
добро одговара тим податцима. 

(1,579), и тако ћемо у њему добити за 1905 годину 
око 270.000 Срба патријаршиста.: | : 

У солунском вилајету има много већи број мухаме- 
данских Словена него у битољском. По К'нчову било 
их је 1900 године: 97.620. Из истих разлога учинићемо 
и овде као и код битољског вилајета: рачунаћемо поло- 
вину тих мухамеданских Словена, 48.810, у Србе, и кад 
ту половину још повећамо на исти начин као и тамо 
(за 1,14%, годишњег прираштаја), изићи ће, да је 1909 
године у солунском вилајету било око 22.000 мухаме: 
данских Срба. | 

4. Јањински вилајет. О Србима патријаршистима 
у овом вилајету имамо једини употребљив податак код 
Иванића. Он каже (1906 год.): „У јањинском вилајету 
(Епир) има неколико незнатних села српских, која су очу 
вала свој језик, а припадају патријаршији. Но таких је 
највише 1000 домова“. — Пошто се за тамошње Сло- 
вегне обично рачуна по 6—7 душа на дом," можемо узети, 
да је у овом вилајету 1905 године било највише до 6000 
Срба патријаршиста. 


Као што се из овога напред види, ја сам у битољ- 
ском, солунском и јањинском вилајету рачунао као Србе 


1 Овај бројје мањи него што би изашло по тврђењима Ив. 
Иванића: да су од укупног броја хришћана у солунском вилајету 
половина Срби патријаршисте, и да од хришћанских Словена у со- 
лунском санџаку Срби п,тријаршисте чине 50%о а у сереском пи у 
драмском санџаку по 759). Укупан број хришћана у солунском ви- 
лајету износи по К'нчову 637.011 и половина од тога је 318.505, а 
кад се према Е'нчовљевим подацима узме број патријаршиста по 
сразмери, коју за поменута три санџака солунског вилајета одређује 
Ивавић, излази 296.647. Још много већи бројеви би изишли, кад 
бисмо Иванићеву сразмеру применили на Хилми-пашине податке, 
јер је број хришћана у солунском вилајету по Хилми-пашиној ста- 
тистици 712.767. — Ја се нисам могао ослонити на Иванићева твр- 
ђења, јер су она п сувише сумарна. 

2 „Маћедонија...“, [, 308. 

8 Риди нпр. у К'нчова „Макед.“, стр. 187. 

тамошње патријаршиске Словене (и уз њих део мухаме- 
данаца). Овоме јг потребно објашњења. 

Пре свега: до је једини начин, да се бар донекле 
бројно изразе српска права на део Словена у поменутим 
вилајетима. Познато је, да сви путници испитивачи истичу 
и све статистике показују (нека више нека мање), да у 
тим вилајетима има велики број Словена, који не при- 
знају бугарску егзархију и који се не осећају Бугарима. 
Врло велики део тих Словена осећа се Србима, било из 
раније било утицајем српске пропаганде, а нема сумње, 
да може даљим српским утицајем прићи Србима и оста 
так тих патријаршиских Словена. Као што бива свуда 
у спорним областима двају суседних а врло блиских на- 
рода, тако је и у битољском и солунском вилајету сло: 
венско становништво колебљивих националних осећања, 
и његова народна свест има да се утврди културним 
утицајима с једне стране српским а с друге стране бу- 
гарским. 

Ово су наравно само спољашњи, више политички, 
разлози за оправдање наше статистике, и њима се с пра- 
58 вом може учинити озбиљна замерка: да међу патријар- 
шиским Словенима има доста таких, који по својим 


За етничким особинама стоје најближе Бугарима, као што 
-8 и међу егзархистима има опет много њих са претежним 
Б-. српским етничким обележјем. Заиста је тако, и ја поново 
Е: наглашавам, да сам свеколике патријаршисте узео као 
5 Србе само за ову прилику, по невољи, да бисмо имали 
к- колико толико бројну представу о значају српских пре- 


тензија. 

Иначе се ја зацело не мислим позивати само на 
поменуте политичке разлоге, да бих оправдао, што сам 
овако поступио, јер ти разлози нису били главни узрок 
овоме поступку. Главни је узрок сасвим друкчији, много 
дубљи: он је научни. Етнолошка поређења, која сам до 
сад чинио радећи своја предавања (о Јужним Словенима) 
на Универзитгту, дају резултате, који изненађују. Пока- 
зало се, да међу битољским и солунским Словенима има 

делова, који по својим етничким особинама стоје не 
обично блиско Србима, а особито —- што је и сасвим 
природно — Србима косовско-призренске и горњо-вар- 
дарске (скопско-тетовске) групе. М то вреди не само за 
њихову духовну и делом материјалну културу него и за 
душевне, па шта више и за телесне особине. Ово по- 
следње не треба потцењивати. Баш зато што би се то 
могло десити, ја ћу ради боље оцене о вредности теле. 
сних знакова да поменем овде само два податка. И сами 
бугарски писци истичу, да је међу битољско солунским 
Словенима много знатнија брахицефалија него међу Бу- 
гарима“ и да су код тих Словена, особито у њиховим 
западним деловима, многобројни јадрански типови“ А 


1 Сваки непристрасни испитивач признаће, да је било по- 
ешно, што се до сад у оцењивању ближе или даље сродности ових 
Словена са Србима односно са Бугарима узимао као готово једино 
пресудно мерило: њихов говор. Та само једна ешничка особина 
разуме се да не може бити довољан критерпиум, кад су у питању 
овако блиско сродне етничке групе, међу којима постоје још и ве- 
лике мешавине и прелази. Ту треба узети у оцену скуп свију еш- 
ничкис знакова, па брижљивим поређењем пресуђивати, јер само 
сви они заједно представљају оно што неку народну групу чини 
засебном целином. 

Да је ово утврђивање етничких сродности веома тежак посао, 
то је јасно по себи. А куд и камо је тежи тај посао, кад имамо 
пред собом онакву етнолошку грађу, какву дају досадашњи бугар- 
еки и српски извори, грађу која великом већином не одговара на- 
учним захтевима и која је много пута сумњива... Само врло пажљи- 
вим истраживањем и поређењем може стручњак изнаћи у тој грађи 
по које драгоцено зрнце. Очекивати је, да ће се кадгод приступити 
правом научном и потпуно непристрасном етнолошком проучавању 
битољеких и солунских Словена. 

2 Пу. 8. Улајејј (Че Зоћа): „Сопбтићопл а Гебаде апћгоројо- 
ојдџе дез Вшсатез“. Стр, 452. –—- М. Ј. Ретткег : „Без Вшсагез еђ 
јег Маседотепз. Хоје сотртетепбате а Та еоттимеаћоп ди Ог. 
Хуабеј“. Стр. 462 и 463. — И Ватев и Деникер на основи Ватевље- 
вих мерења, нарочито истичу ту брахицефалију, која је све већа, 
шт) се иде више на запад. 


8 К'нчов у својој „Македонији“ (стр. 32) сасвим тачно описује 
тај тип и наглашава његово често јављање. Ово су тачно преведене 





Број СРБА и ХРВАТА. 45 





брахицефалијом се међу Јужним Словенима највише од- 
ликују Срби,“ и јадранска раса, које међу правим Буга- 
рима и нема“ напротив је један од карактеристичних 
знакова за језгро српског народа. 


(Наставиће се). 


Д р. Јован ЕРДЕЉАНОВИЋ. 


К' нчовљеве речи: „Међу западно-македонским Бугарима чешће се 
срећу лица с отвореним, испупченим челом и шиљастом брадом, са 
шиљастим, често грбавим носом, с танким, подужим брковима, малим 
и тамним, живим очима, тамном кожом и косом“. Заборавио је рећи, 
да су људи тога- типа редовно и високог или повисоког раста. Ватев 
у својој мало пре поменутој књизи (,„Соптћиоп,.“, стр. 457) наро- 
чито напомиње, да ће „македонски“ Словени бити нешто вишег раста 
него прави Бугари. 


2 Због тога и Деникер (у мало час наведеном чланку „Гез 
Вијсагез...“, стр. 462), истичући знатну брахипефалију код Словена 
у западним деловима битољског и солунског вилајета и тражећи 
јој узрока помишља и на мешавину са Србима (он узима као Србе 
Словене даље на северу од т. зв. „Македоније“ бугарских писаца). 

3 Види за то: Ј. Пешкег „Гез гасе еђ Јез репрјез Аде Ја Тегге 
(Ратја, 1900). Стр. 390—392. 

+ Јадранска раса није, као што би се по имену чинило, распро- 
страњена само по јадранској области, него је имг иу средњојиу 
западној Европи (у Алпима и у Француској) и јот, што је за нас 
нарочито знатно, код свих словенских народа који станују у Карпа- 
тима или се на њих наслањају: код Малоруса, код Пољака и код 
Чеха, а има је још и код Словенаца. (в. Ј. Пет кег: „Ге5 гасез...“. стр, 
391, 392). 


СТАРИ БЕОГРАД. 


ПОСТАНАК И РАЗВИТАК СРПСКЕ ВАРОШИ И КУЛТУРЕ И 
ДРУШТВЕНЕ ПРИЛИКЕ У ЊЕМУ. 


(1820—1 856) 


Г. 

Модерне вароши немају зидове и шанчеве као што 
су их имали вароши још на почетку прошлога века. 
Зато је наша млађа генерација навикла да говори и о 
Београду само као о вароши, докле се тврђава или град 
сматра као неки засебни део вароши, као нешто што 
управо и не спада у варош. 

Некада је то било другојачије. Београдски град и 
београдска варош били су свагда нераздвојни. Чаки 
римски Кастел 5тојдипшт имао је своју цивилну варош. 
Грарг и варош били су једно те исто. Још у доба, кад 
су Београдом владали Византинци и Мађари, знало се 
за варош и за тврђаву, који су подједнако били опа. 
сани зидом и шанцом. 

Деспот Стеван Лазаревић утврдио је и варош и 
град, а у доба кад је Београд био под мађарским кра- 
љевима, од деспотове смрти све до освојења тврђаве под 
султаном Сулејманом 1521, варош је била у дољнем граду. 

Турска владавина изменила је из основа физионо- 
мију наше данашње престонице. Изван тврђаве и око 
ње од Саве па до Дунава беше се развила нова варош, 
али су зато ипак и град и нова варош остали једна це- 
лина. И град и варош били су опасани зидовима и шан- 
чевима. Све што је било у њима звало се Београд; све 

што је било ван зидова и шанчева, била су само пред- 
грађа, махале и села. 

Тако је то било под Турцима, па је тако осталом 
кад су хришћанске војске држале Београд. 

Принц Јевђеније стегао је Београд још јаче и опасао 
га панциром од бедема, бастиона и кгпија, којима се 
траг још и данас познаје. 

Београд је тада био град са два одељења и са два 
утврђења. Кад се к томе дода и стара циркумвалациона 
и контравалациона линија, коју је народ после Лаудо- 
нових ратова назвао Лаудоновим шанцем,ачији се остатци 
још и сада виде са обе стране смедеревског друма, онда 
се слободно може казати, да је Београд у то доба имао 
трострука утврђења. 

Ова јака варошка утврђења, која су окружавала 
варош од Савске или Шабачке капије на Сави до Виш- 
њичке или Темишварске капије на Дунаву, порушена су 
1789 и 1740 године од ћесарске војске, која их је и са- 
градила, јер је тако гласила једна одредба Београдског 
Мира, који је закључен 1739 године између цара Карла М] 
и Порте, а после којега је царска војска напустила Бео- 
град и Србију. 

Бастиони и бедеми око вароши, саграђени од цигље 
и тврдог камена, по систему тада чувеног фортификатора 
маршала Вобана, разваљивани су барутом. Ни камен на 
камену није остао. За неколико месеци нестаде утврђења 
која су годинама грађена и прогутала милионе. Само је 
остала тврђава — наш данашњи. град — а остале су, 
сасвим случајно, и капије, међу којима је највећа и на · 
солиднија била Стамбол-капија, коју старији Београђани 
још памте. Тамо, где су некада били бедеми и бастиони, 
остадоше брежуљци и насипи, а испод њих зјапиле су 
јаруге и рупе, које су пређе служиле као шанчеви, те у 
које се сливала вода са свих страна и стварала баре и 
ритене, које су још пре педесет година Београду давале 
на тим местима изглед једне неуређене и забачене вароши. 

Заузевши Београд, Турци су насипе и шанчеве где 

где поправљали, снабдели их палисадама, те тако ство- 
рили нову одбранбену лцнију, која је, као и пређашње, 
опасивала варош од једнога краја на други. 


Ова нова турска утврђена линија, која је постала . 


од остатака старих аустријских утврђења, пружала се 
од Сава-капије, више данашње Царинарнице, па преко Ва- 
рош-капије и Стамбол-капије до Видин-капије на уласку 
данашње Душанове улице, и даље до дунавске обале. 
Ова линија се звала шанац. И народ и Турци сматрали 
су Београд као утврђену варош, као варош у шанцу. 

Изван шанца на Сави биле су још за време Лаудо- 
новог рата такозване „каване“ на Лиману и испод да: 
нашњег Зеленог Венца, као и испод данашње Абаџијске 


Чаршије и око вазнесенске цркве, где је за време ћеса- 


реваца од 1717—1789 била српска варош, живели су 
Цигани, а испред Батал-џамије, на смедеревском друму, 
између Марковог гробља и Источног Врачара, становао 
је сиромашнији српски живаљ, коме није било места у 
вароши. Ово мало српско подграђе звало се Махала 
Сава или Сава-Мала и имало је црквицу св. Софију. 

Кад је Лаудон за време опсаде Београда разрушио 
ову малу, која је сметала његовим операцијама, простор 
испред вароши остао је чист. 


А кад је Карађорђе 1806 опсађивао Београд, на 
овој чистини изван шанца, само је било неколико куће- 
рака и колиба на Сави и у Палилули, а на самом улазу 
у варош испред Таш-мајдана стајала је Батал-џамија, а 
одмах до ње с леве стране, ту где је данас Краљев Двор, 
велика двоспратна кућерина, која је некада ћесаревцима 
служила као војна болница, а доцније Турцима као ма: 
гацин.! 

Ето такав је изгледао Београд кад је 1806 постао 


српска варош и кад је београдску тврђаву држала српска 
војска. 


' Срета Л. Поповић каже у својим успоменама, да му је отац, 
чувеви писар Лаза, о овом великом здању често говорио. 

Пошто су Срби заузели варош, они су се сасвим 
природно наместили у крају, који је за време Турака 
био најживљи. Главари становаху у највећим и најудоб- 
нијим турским кућама. Турске куће и турски плацеви 
продавали су се будзашто. Онда је на Дунаву, испод 
Јалије, био навоз за прелазак преко Дунава; главна чар- 
шија била је од Дорћола па горе до Зерека. „Прави- 
телствујушчи Совјет“, Доситејева школа и куће Кара- 
ђорђа и осталих првих српских старешина, биле су све 
на оном простору, који се пружа од данашње Кнез-Ми- 
хаилове улице па до Душанове улице, измећу шанца и 
Калимегдана. 

Турци, заузевши Београд године 1813, продужили 
су живети и намештати се онако, како јеу Београду 
било пре за њиховога доба. И кад је Кнез Милош, после 
Другога Устанка 1815, почео управљати српским народом 
у београдском пашалуку, онда се и у Београду поче јав- 
љати нов живот, те се поче дизати и онај крај вароши 
у коме је дотле било само где-где хришћанских кућа. 

Не могавши заузети оно што је било некада њи- 
хово на Дорћолу за Карађорђево доба, Срби су сегру- 
писали око своје цркве и митрополије и око Варош-ка- 
пије. Живећи на гребену, измешани с Турцима, они су 
се почели насељавати и градити куће изван шанца, и 
Варош-капије у Савском крају, и тако је мало по мало по- 
стајала варош на западном крају. Око цркве било је 
зграда, које су припадале: неке српској митрополији 
и цркви; неке цариградској патријаршији, а неке, као 
што се види из једнога писма Кнеза Милоша београд“ 
ском магистрату, и цркви Синајској на истоку.“ 

Стара саборна црква, чији се темељи налазе у те- 
мељима садашње саборне цркве, стајала је ту из доба 
ћесареваца под Јевђенијем.“ Она је тада зидана на исгом 


1 М. Ђ. Малићевић: Из својих успомена, 1895. 


2 Милићевић. 
2 бр. Л. Поповић: Путовања по Новој Србији, 1816. 

месту и имгла је велико кубе. Храм цркве био је каси 
данас: св. Аранђео Михаило. Пре ње се помиње јесш ста- 
рија = посвећена истоме свецу. Митрополит Мојсеј 
Петровић (7 1730), сахрањен је у стгрој српској цркви, 
а исто тако и митрополит Вићентије Јовановић (+ 1797), 
па су им кости доцније пренесене у Срем, и то онда 


кад је Београд 1739 предат Турцима и кад је силан 


српски свет, скупа с царском војском, напустио град и 
варош. Ова црква за време опсаде под Лаудоном много је 
страдала од топовских метака, па је затим по нужди 
оправљена, али без кубета. Била је дугачка и ниска, 
тврдо зидана, имала је леп иконостас са иконама просто 
израђеним, али богато позлаћеним и столове не само по- 
крај зида, него и у средини цркве. При улазу у цркву 
код западних врата с леве стране био је гроб Доситеја 
Обрадовића с натписом, с десне стране гроб Петра Ни- 
колајевића Чардаклије, који је као народни делегат 1804 
године ишао у Петроград,! а при крају цркве гроб чувеног 
Борђа Поповића Ћелеша, Милошевог драгомана и се- 
кретара, кога је босански спахија, Арнаутин, Дервиш 
Бешанић 1825 године убио у сред кнежева конака. 


Преко пута од цркве, на месту, на ком је данас 
митрополија, био је господарски конак, повелика и лепо 
украшена кућа на два боја, у који је кнез Милош за 
време своје прве владе свраћао кадгод би долазио из 
Крагујевца или Пожаревца у Београд, и у којој је ! јула 
18839 потписао оставку у корист свога сина Милана и 
отишао у Влашку. Овај конак је порушен заједно са 
старом митрополијом, када је 1847 године зидана зграда у 
којој митрополит сад станује. 

Одмах до господарског конака била је стара ми- 
трополија. Имала је два спрата као и кнежева кућа. На 
горњем спрату је седео митрополит, при земљи су ста- 
новали калуђери и момци. 


Ова зграда постојала је још из турскога доба после 


' Умро 1808 године. 

аустријске владавине од 1711—1738, јер пре ње, за време 
принца Јевђенија на том месту није било кућа, него је 
црква стајала у првом реду. Стара митрополија, она из 
аустријскога доба, коју је почео зидати београдско-кар- 
ловачки митрополит Мојсеј Петровић, а зидање јој про- 
дужио митрополит Вићентије Јовановић, но која није 
довршена ни онда кад је у Београд дошао пећски па- 
тријарх Арсеније Јовановић Шакабента (1737), била је 
иза Саборне Цркве где је данас школа. Ову кућу, која 
је за оно доба била велика и лепо украшена, срушили 
су Турци.: По свој прилици да је баш у то доба гра- 
ђена нова митрополија у турском стилу и да је отада 
служила грчким епископима као обиталиште. У њој је 
живео и први српски митрополит Мелентије до своје смрти. 

У непосредној близини цркве, митрополије и ко- 
нака била је и такозвана Народна Канцеларија, у којој 
су кнезови држали своје седнице и имали своје станове. 
Народна Канцеларија била је у оној старој кући до Бо- 
гословије, у којој калуђери живе и у којој је 1833 године 
била смештена прва виша школа, којом је управљао 
Димитрије Исајловић. У истом реду кућа био је доцније 
и Магистрат, који се бавио судским пословима. 

Око овога центра, толико значајног у историји пре- 
порађаја наше државе, груписало се српско грађанство 
и сав остали грчки и цинцарски трговачки свет у Београду. 

Варош-катија, кроз коју је водио пут ка гробљу, 
које је било тамо где је данас Космајска и Бранкова 
улица, па даље к Зеленом Венцу и Топчидеру, Сава-ка“ 
пија, која је водила к обали, где су биле кафане за бо- 
санске лађаре и бостанџије, и к Лиману, у који су при- 
стајале савске дереглије, постадоше од једном најживљи 
саобраћајни објекти у новој српској вароши, која је нагло 
напредовала и која се развијала упркос свима сметњама, 
које су јој чињене куд и камо више од Турака варо- 
шана (ерлија) него и од самих паша и њихових војника. 


1 Види моје архивске студије на српском и немачком језику. 
4» 

На путовима, који су водили у разним правцима 
из поменутих капија, почеле су се градити куће и ку- 
повати плацеви. Ове нове куће, пола источњачког, пола 
тада уобичајеног граничарско-варошког типа и укуса, 
низале су се једна за другом, формирајући нове улице, 
које су у главним потезима свој првобитни карактер за- 
држале до данашњег дана. 

Нова српска варош, која се није могла развијати 
ни у правцу северном због града и градског поља, ни 
у правцу источном због турске вароши, у којој су Турци 
имала своја велика имања, а следујући природном нагону, 
продрла је кроз Шанац, који је дотле опасивао и огра- 
ничавао Београд, тражећи себи одушке у западном правцу 
и у крају, који је дотле био ненасељен и пуст. 

Никада дотле није било вароши на савској страни. 
И Мађари и Турци и Аустријанци знађаху само за ду- 
навски крај. Пристанишке римске флоте није било на 
Сави, него на Дунаву. Византинци, кад говоре о Бео- 
граду и вароши у њему, знају само за Дунавски Крај. 
У бојевима око Београда под Сибињаним Јанком највише 
је страдала варош на Дунаву. Кула Небојша, то најста- 
рије знамење наше престонице још из доба Византинаца, 
била је у старо доба крајња тачка, до које је допирала 
варош, која је била на Дунаву. Деспот Стеван Лазаре- 
вић кад је утврђивао Београд и у њему за себе сазидао 
двор и нову цр«ву, није ни мислио за Савски Крај, него 
је изнова подигао варош на источној страни, на благом 
дунавском нагибу, тамо, где је она била од памтивека. 

Први пут, дакле, одкад се зна за Београд, добила 
је савска обала значај, који дотле није имала. Први пут 
одкада се у историји зна за његова утврђења, поче се 
варош ширити изван шанца, те овај доби сасвим нову, 
дотле незапамћену физиономију. Ово су, несумњиво, два 
важна момента из прошлости наше престонице, јер управо 
од тада и почиње историја српске вароши у Београду. 


(Наставиће се). 


ТодоР СТЕФАНОВИЋ ВИловсКи. 


КЊИЖЕВНИ ПРЕГЛЕД. 


- _ Милутин М. Ускоковић: Дошљаци. Роман. (Српска 
Књижевна Задруга, 128) Београд, 1910. 


За последње две године српска књижевност добила 
је три добра романа: /јауке Мва Ћипика, Нечисту крв 
Борисава Станковића и, сада, Дошљаке Милутина Уско-· 
ковића. И то је доказ снаге целог млађег приповедачког 
нараштаја, и један успех наше данашње књижевности. 

Г. Милутин Ускоковић је почео писањем утисака, 
цртица и песама у прози; он је био оно што Хрвати 
зову „цртичар“. Две прве његове књиге /70д животом 
и Ртастепта опае, означавале су писца од талента коме 
само треба времена да се потпуно развије. У овом истом 
часопису, пре шест година, (1905, књ. ХУ), речено је по- 
водом прве његове књиге: „Г. Ускоковић ће се, а пре 
а после, огледати на приповетци или интимном роману. 
С оном оштрином осећаја, јачином осећања и знатним 
способностима стила, он ће дати добра и трајна дела“. 
И одиста, Г. Ускоковић, један од ретких писаца наших 
који су посао озбиљно узели и систематски радили, стално 
и правилно развијајући се, са успехом се огледао на но- 
велу, и ево га сада, у природној еволуцији свога талента, 
са једним овећим, занимљивим и значајним романом. 


Дошљаци су књига која ће се много читати, и о 
којој ће се свакако доста писати. Тај роман има изве- 
стан двојствен карактер, и према томе имаће две врсте 
читалаца, као што се може посматрати са два разна гле- 

дишта. Он је у исти мах с једне стране реалистички 
роман посматрања и социјалан роман проблема, а с друге 
стране сентиментална исповест са много елегичног ли- 
ризма. 

У основу, у главној замисли, Дошљаци су роман 
сатезом. Карактеристично да сва три последња романа срп- 
ска развијају извесне тезе. /Јауци су црна слика сељачке 
пропасти и смео напад на патриотску и религиозну хипо- 
кризију; Нечисша крв има золински физиолошки проблем 
наслеђа: „дедови су грожђе јели, а унуцима зуби трну“; 
Дошљаци су роман о разорном утицају велике вароши 
на здраву и морално спокојну унутрашњост. Г. Ускоко- 
вић је са својим романом хтео да развије ту тезу, то 
каже главни епиграф на челу романа, то се понавља на 
неколико места у току причања, и једном пригодном бе- 
седом, готово са „наровоученијем“, завршују се последње 
стране романа. Теза коју заступа Г. Ускоковић од при- 
лике је она коју је заступао Морис Барес, у своме по- 
знатом роману Леб; ГОбгастев и у свим својим рома- 
нима „националне енергије“, и романсјер социолог Марсел 
Мјелвак у роману Га Кети ди 501: човек је биљка која 
се не сме пресађивати из својега краја и из своје сре- 
дине; земља из које је човек никао даје човеку не само 
физички живот но и духовни правац и морално здравље. 
То је она тајанствена „врлина тла“, о којој онако речито 
говори славни писац францускога национализма, то је 
идеја оне проблематичне „народне мудрости“ наше: „плети 
котац како ти и отац“. 

Зато што се дао ишчупати из тла у којем је никао 
зато што је отишао у дошљаке, Милош Кремић је пре. 
трпео морални бродолом, и, сатрвен душевно и са смрћу 
једне несрећне девојке на савести, он се вратио у родни 
крај, да на материним недрима лечи ране које му је 
живот задао, да распири ватру на домаћем огњишту, да 
„Пподупре плот“ родитељске куће који се накривио. Он 
одлази из Београда са искуством старога Икара, да без 
правих крила не треба покушавати летети, и да је нај- 

боље држати се низина матере земље. Млад, свеж, 
чист, пун илузија, он је дошао у Београд, и ту отпо- 
чео бруталну борбу за опстанак, за леб и за славу, у 
оном „чопору крупних и ситних паса који се отимају 
око исте кости“. Он је сишао на ту арену, и пошто се 
се гушао по прашини, победио је, победио као они стари 
гимнасти на античким свечаностима, који стижу на мету 
да под ловоровим венцом издану од умора. Најзад, он је 
дошао и до гласа и до положаја, али да у годинама 
када други тек отпочињу живот, дође до ове жалосне 


_ исповести : „ја немам више од двадесет и четири године, 


а чудим се што ми косе нису седе. Моје срце је постало 


једна велика крпа, искидана ветровима живота, испрљана 


сваковрсним додирима, избледела на великим кишама“. 
Дошљаци не би били роман са тезом када би се 
зауставили на једној личној констатацији: јунак романа, 
после своје катастрофе, има толико прибраности и снаге 
да заврши књижевном тирадом, да баци анатему на ве. 
лику варош, и да свој случај прошири на цело поколење. 
„Кад би историчар наших нарави хтео да разуме нај- 

виши разлог наших огорчених борби, дивљих мржњи и опа- 
дања части, ако би тај ·историчар, велим, хтео да дохвати 
тајанствени кључ толиких срамних размена новца за савеснст 

и да сазна тешку загонетку која се крије у пропадању то- 
ликих карактера у нашем јавном животу, требало би да сиђе 
једнога дана на београдску станицу око четири сата после 
подне, кад долази воз из унутрашњости. Он би решио ту за- 
гонетку, кад би се загледао у физиономије, забринуте и од- 


лучне у исти мах... физиономије оних људи што излазе, из 
воза, вукући свој куфер: ти људи долазе у Београд са оним 
што имају да нађу оно што хоће. То су дошљаци, то су ја, 
то су ти, то је цео данашњи Београд, изузев неколико цин- 


царских и јеврејских кућа, то је цело наше поколење“. 
Теза врло занимљива и врло сувремена! Дошљаци 


" крећу једно важно питање нашега доба, питање моралне 


равнотеже и духовнога правца наших нараштаја. Извесно 
је, данас се у животу више не види јасно, и немир је 
завладао свима душама. Ми смо изишли из вековних 


колосека којима су наши стари тромо и спокојно ишли, 

али ми не знамо нове стазе и када случајно набасамо 
на њих газимо несигурним ногама. Ми смо први нара- 
штаји који раде главом, у једној новој раси где се главом 
никада није радило, и један наш човек данас сам за 
себе, својим личним напорима, мора да прејури онај 
дуги пут који су код старих раса низови нараштаја пре- 
лазили. Ми смо принуђени да чинимо огроман интелек- 
туалан и нервни напор, да брутално кидамо са средином 
из које смо никли; ми нагло ничемо и преко ноћ бујамо 
као трава на сибирским лединама, ми зрелимо брзо, и брзо 
венемо; ми у двадесетој години решавамо највећа мо- 
рална и социјална питања, да у четрдесетој години по- 
станемо млади старци; ми буктимо и сагоревамо, и нашом 
душом и нашим нервима искупљујемо душевну равно- 


тежу нараштаја који ће после нас доћи. Наш душевни. 


живот је ненормалан, и наше друштво је у пуној мо- 
ралној кризи. Без владе над собом, у сталној борби са 
увек моћним нагонима који су нам од предака остали, 
и са тамним аспирацијама које су нам књиге оставиле, 
ми болујемо прилагођивање једне нове расе модерном 
животу. Отуда, код нас и онај „сумрак духова“, и ато- 
нија воље, и рад у наступима и душевна апатија, она 
хистеричност која обележава цео наш јавни живот, 6о- 
лесно самољубље без осећања личног достојанства, жеђ 
за уживањима без љубави и навика на рад. 

То су констатације које се сваки дан чине, и Г. 
Ускоковић је видео то велико питање. Само, да ли га 
је видео са свију страна, и да ли је његова диагноза 
наше социјално-психичке бољке тачна“ Пре свега, његова 
готово апокалипсистичка мржња према Београду, великој 
вароши која је представљена као Вавилон који гута људе! 
Београд није велика варош, и оно што је рђаво у њему 
то је што још није велика варош. И ако ко пати од 
кога, то модеран живот наш, које ипак оличава Бео. 
град, пати од оне дремљиве, чамотне унутрашњости 
наше, у чијим „трулима градовима“ и „устајалим барама“ 
чува се још сав вирус источњачког нерада, некултурне 

дивљине, маловарошког лицемерство и ситничарства, ћив- 
тинство ћепенка. МИ какав је идеал који предлаже Г. 
Ускоковић Готово омладинско схватање мржње на кул- 
туру и величање „српске културе“! Идеал би био остати 
као она паланачка девојка у лепој песми Г. Владимира 
Станимировића: 

Гледам те румену, и здраву, и младу, 

Стидљиву п чедну, у вечитом раду: 

Девујеш и ћутиш, док те не удаду 

У истој улици, у истоме граду. 
То би на крају крајева, била нирванистичка срећа, уни- 
жење саме себе, умртљавање свега што је снажно и 
живо у човека, „жртвовати живот да би се живело“, 
како би рекао Гете. Г. Ускоковић, који је културан човек 
и модерзн дух, свакако не предлаже нам то> 

Затим, Г. Ускоковић представља ствар тако да је 
његов јунак страдао што је излетео из свога гнезда, 
што је постао дошљак. Али у његовој трагедији дошља- 
штво није узрок, или како су наши стари естетичари 
говорили то није његова „трагична кривица“: то је спо- 
редан, готово случајан појав. Оно што се десило дошљаку 
Кремићу у Београду могло се десити и сваком другом 
Београђанину, шта више, и сваком човеку свију времена, 
свију народа и сталежа, на свима тачкама наше планете. 
Кремићева љубав се свршила трагично, али не због тога 
што је он био дошљак, но зато што је између њега и 
девојке коју је волео, био онај вечити неспоразум који 
постоји између човека и жене, неспоразум који траје од 
пећинских времена, па до данашњег дана, она „борба по- 
лова“ о којој говори једна модерна феминисткиња. 
Начелно говорећи, теза Дошљака не може се одр- 

жати. Још мање, када се види како је изведена. У ствари, 
роман Г. Ускоковића има од тезе само наслов и неко- 
лико тирада, а садржина му је мање један социјалан 
појав и душевни биланс целога једнога нараштаја, а 
више љубавна трагедија једнога болешљиво осетљивог 
младића, несрећна љубав једног младог песника који је 

поезију узео врло озбиљно, —- у кратко једна од оних 
„криза младости“ о којима прича Г. Петар Одавић. Г. 
Ускоковић је у основу своме један сентименталац и еле- 
гијак, и његове прве књиге са свима оним карактери- 
стичним, у исти мах и књишким и физиолошким песи- 
мизмом прве младости, носиле су црне корице, и његови 
први покушаји имали су наслов МогИшт и Кедијет. 
И ако је Г. Ускоковић загазио у живот, и ако се по 
струци бавио сувим економним студијама, ипак је поета 
код њега био јачи од социолога, лиричар од посма- 
траоца, и место намераваног социјалног романа испала је 
велика елегична поема у прози. - 

Дошљаци нису оно што би се по наслову могло 
мислити. То је просто историја несрећне љубави песника 
Милана Кремића. И овој књизи место тога социолошкога 
наслова пре би приличио какав поетичан наслов, као 
што су Проблгмашичне природе Шпилхагена, или ГЈесник 
и свеш Крашевскога, или Сањало Милорада П. Шапча- 
нина, или на пример: Гесникова љубав! Цео роман је о Ми- 
лошу Кремићу, и свуда, са сваке тачкеи на сваком месту, 
види се његова личност, његово поетски претенциозно 
и литераторски сујетно Ја. Остали дошљаци, бледи иу 
сенци великог Дошљака, заузимају скромна места ста- 
тиста и хора, долазе само зато да би песник имао више 
рељефа, да би се над њиховим безначајним личностима 
јаче истицала његова поетична фигура. Остали дошљаци, 
цео проблем дошљаштва, толико је заборављен и од- 
гурнут на страну, да су Дошљаци један егошичан ро- 
ман у пуном смислу те речи. 

И тај тип Песника изгледа мало застарео, и та са- 
бласт из новела Богобоја Атанацковића прилично зачу- 
ђава у нашем интелектуалном и трезвеном добу. Ми смо 


мислили да је и код нас легао у гроб романтичарски 


Поета, женијални, богодани песник, пали бог у људске 
низине, створење више врсте које хоће да буде другаче 
од осталих људи, и које смртни људи, нижа раса и 
прашина људска, не разумеју! Гоеша није мртав, и ето га 

васкрсла у Милошу Кремићу, којем „замршене косе и 
меланхолични осмех на лицу“ одају божанско порекло. 
И песник је природно узео став као да се фотографише. 
Он не живи но игра улогу на трагично-комичној позор- 
ници живота. Он слуша себе како лепо и складно го- 
вори, и сам сг опија својим бојадисаним речима и рит- 
мичним реченицама. И тим горе по јадну девојку која 
је његово литераторско глумаштво и реторику узела 
озбиљно, и која је испод његових лепих речи тражила 
нешто више и трајније ! 

И како је такав јунак све и сва у књизи, природно 
је било да у њој има и старинске сентименталности и 
позоришних суза и крика. У роману је нешто одвише 
љубавних исповести. И нама мало досадан изгледа човек 
који неуморно прича како жарко љуби и стално излаже 
своје љубавне ране Мало одвећ се отежа то „вече све- 
нулих мимоза“, и све то неодољиво подсећа на какав 
стари чежњиви немачки валцер који нема краја и који 
удара на нерве. У тим сентименталним дугим, врло 
дугим, ексукрсима, писац подбацује, и то су најслабије 
стране ове иначе добре, врло добре књиге. 


Јер, Г. Ускоковић је поред свега, првим својим по- 
кушајем на роману, успео, и дао један занимљив, књи- 
жеван и сугестиван роман. 


То је београдски роман, који смо ми одавно оче- 
кивали. Ми смо имали толико покушаја да се београдски 
живот унесе у српску књижевност. На томе покушају 
скрхали су се писци као Јанко Веселиновић, у Циган- 
чету и Мору без примсрја, и Симо Матавуљ, у збирци 
Из београдскога живота, и у Београдским причама. У 
драми, тек у последње време, у Нашим синовима Г. Во- 
јислава Јовановића и у интересантном комаду Г. Брани- 
слава Нушића Иза божјих леђа — ми имамо приказе, 
једностране и тамне, београдскога живота. Али, наши 
драматичари су нам сликали Београд дегенерисаних „ве: 
ликих породица“, или Београд света „на дну“. Ми смо 

у њима дисали кужан ваздух сумњивих ноћних каваница 
или полицијских подрума, и нисмо знали шта нам је 
теже: или пасторалне сентименталности ранијих сеоских 
приповедача, често више фолклориста но правих писаца, 
или клиничке демонстрације и песимистичке бруталности 
београдских драматичара. Сити сеоских љубавника и 
великоварошкога талога, ми смо чекали писца који ће 
сликати људе као што смо ми, велику већину српских 
читалаца, који ће нам дати слику наше узнемирене са- 
вести и сложене модерне душе једног прелазнога нара- 
штаја, са свима нашим полетима и клонулостима, са 
свом нашом вером и апатијом, са свим оним што је не- 
опредељено, нескладно, противречно па и апсурдно у 
нама. Тај модеран писац београдског живота дочекан 
је у лицу Г. Ускоковића. 

У том погледу Дошљаци долазе у добар час. Као 
што обично бива да прекрети у укусу читалаца претходе 
променама праваца у књижевности, тако је код нас цео свет 
осећао потребу реакције против сеоских пасторала и слика 
варошког „лумпен-пролетаријата“. Сеоске приповетке се 
више нису писале и све мање се су читале. И зато ће сада 
са радошћу бити примљен овај варошки роман Г. Уско- 
ковића, ова слика једне модерне душе и смео покушај 
за решањање модерних проблема. Писац је узео да слика 
живот којим је сам живео, средину кроз коју је сам про- 
шао, живот једног младог студента из доба око 1995 го- 
дине, ђачку и новинарску средину Београда. Г. Уско 
вић је са живим осећањем стварности насликао разне сре- 
дине, и београдску редакцију, ионај „литерарнии политички 
свет што се креће између Москве и Позоришне Кафане“, 
и велику кафану, и улицу која у вече оживи, и она праш- 
љива предграђа и мирне улице где још трава ниче из 
калдрме и кокоши спокојно кљуцају по прашини, сав 
онај суви, оскудни, готово степски пејзаж београдски. 
Нарочито је успела слика Ужица, и сав живот и спољни 
изглед те карактеристичне паланке описан је са толико 
живота и јачине, да иде не само у најбоље ствари којејје Г. 

Ускоковић написао, но и у најбоље слике наше књижев- 
ности. Ваља само поредити овај оживљени опис Ужица 
у Дошљацима или слику Врања у Борисава Станковића 
са описима Шапца у варошким приповеткама Лазе Лаза- 
ревића, па одмерити сва преимућства наше младе при- 
поведачке школе и сав напредак наше данашње књи- 
жевности. | 

Роман Г. Ускоковића садржи у себи много живота, 
и већина личности у њему је тако верно снимљена из 
живота, да већ сада постоје читави кључеви личности у 
роману. М сва та истина у поезији, сав тај реализам у 
овој књизи, сав тај продирни чар интимног, све нам до- 
лази тако познато, као један део нашега бића и живота, 
драго као све што је своје и рођено. 


Поред тога, Дошљаци имају још врло књижевних 
особина. У нашој књижевности, где се тек у последње 
време почело обраћати пажње на стил и израду, једна 
овако смишљено компонована, вешто изведена и со- 
лидно справљена књига је права реткост. У погледу 
композиције то је најбољи роман који ми до данас имамо. 
Код Г. Ускоковића се види добра француска школа, у 
којој једино може се научити књижевном занату и до- 
бром писању. Међу нашим лисцима Г. Ускоковић је један 
од оних ређих који су писмени и књижевни, и према 
којим наши писци још од пре двадесет и пет година 
изгледају као књижевни почетнгци. Поврх свега, Г. Уско- 
ковић је овде још развио једну природну особину своју, 
која се опажала у његовим првим радовима, извесну 
„речитост соца“, лирски и топао тон, увек течан и књи- 
жеван. 

Дошљаци су добар роман који ће се читати. Чи- 
таће га, због осећајности и обиља љубави, млад свет, 
младе девојке и врло млади људи, свет који воли сузе, 
и уздахе и повести љубавних страдања, и који чини 
највећи део читалаца, оних који непосредно осећају и који 
писца дочекују са откривеним душама. Али, поред те нај 

благодарније, а свакако и најсипатичније публике, Дош- 
љаци ће бити цењени и код критичних и зрелих духова, 
због оне кондензације живота који их одликује, као 
занимљив прилог изучавању модерне душе српске, као 
један добро писан и књижеван роман, један сд најбољих 
романа које ми имамо, најбољи београдски роман који је 
до сада написан. 





Јован СКЕРЛИЋ. 

ПОЗОРИШНИ ПРЕГЛЕД. 


ГОСТОВАЊЕ Госпођице РЕНЕ ПаРНИ У БЕОГРАДУ. 


После Бланше Тутен и Мадлене Доле, дошла нам 
је са француске позорнице Госпођица Рене Парни. Она 
је дошла са доста шума и хуке, са репутацијом да је 
најбоља ученица Саре Бернар и са мишљењем француске 
дневне позоришне критике да је једна од оних које имају 
„светога пламена уметности“ и позоришне крви; али, са 
својом Маргаритом Готје у Госпођи с Камелијама, Фани 
Армори у „Лудој Девојци Анри Батаја. Кларом Жаден у 
Другој Опасности Мориса Донеја и Жаклином у Гос- 
пођи Икс А. Бисона, она нас није оставила потпуно у 
том утиску. Она је несумњиво солидна глумица другога 
реда у европском смислу те речи: она зна врло добро 
свој занат; она има добру школу; она има свој реали- 
стички приказивачки стил који је код ње скоро систем 
и доктрина; она разуме писце и зна шта хоће; она зна 
кад, како и чиме што треба да се изрази, обележи и 
подвуче; она има добар образац за сва техничка при- 
казивачка срества (јасно је, и више него то, да је то 
Сара Бернар); уме да се одмери у ситуацији, да је према 
тексту, не пребаци нити подбаци; уме да употреби 
сав бински апарат према томе колико јој затреба као 
помоћно срество; њенг идеална средства: речи, мине и 


гестови, и ако су махом рађени по обрасцу и врло често 


су клишеи, носе обележје глумице која зна шта је што; 
она има у приличној мери моћ прерушивања (кад већ 

није толико компликована да увек нађе у себи пишчеву 
личност и игра себе), моћ да се асимилише и прилагоди, 
моћ да врши извесну врсту енпосмозе између пишчеве 
и своје личности; њено основно држање и основни тон 
који да личности, у главном, увек је основан и добро 
спровођен кад ситуације нису ситуације са вишим емо- 
цијама; објективација фигуре махом је тачна; она, нај- 
зад, има леп глас и изговор, лепу главу, лепе очи у 
глумачком смислу те речи, лепе у смислу мимско-пластич- 
ног изражавања, има изразит профил главе, и нешто 
тежак и несиметричан стас који је незгодан за ставове 
стаса; — али, —- то „али увек девојци срећу губи“ — 
она нема праве инспирације, правога глумачког даха који 
се одмах осети, који вас одмах понесе и учини да забо- 
равите да она соба у којој се одиграва догађај нема 
четвртог зида, да она глумица говори речи које јој шап- 
тач диктује и да је све оно што је пред вама само при- 
вид, и ништа више. Свега тога она нема, и због свега 
тога Госпођица Рене Парни и није глумица кова од кога 
су кова су коване веће и велике глумице. 

Већ сама њена Маргарита Готје то показује. Пре 
свега њена Маргарита Готје нема личног акцента. Она 
је, колико је то било могуће, сва у схватању Саре Бер. 
нар: то основно држање, то схватање појединих ситу- 
ација, та техника у даним моментима, тај стил. Она се 
чешља као Сара Бернар, она се на њен начин труди 
да креће и упогреби позорницу (само мало теже и не: 
зграпније), има ту исту технику очију, те појединости у 
приказивању појединих ситуација и тај начин изговора 
и интонације. Једном речи, она је Сара Бернар без ин: 
спирације. То се најбоље види у највишим сценама Мар- 
гарите Готје, у којима Г-ђица Рене Парни прибегава 
реалистичком приказивању само стога што нема снаге и 
инспирације да их другачије схвати. Иначе, у другим и 


слабијим моментима, њена Маргарита је на висини врло. 


добрих Маргарита. Тако, на пример, у другоме чину, кад 
добија писмо од Армана Дивала да неће да га она дели 

још с којим, она у својој борби“и болу гризе доњу усну, 
мења изгледе лица и изразе очију, мења и меша осећање 
љубавнице и љубазнице, тражи се, савлађује и побеђује. 
Та сцена, и нарочито у њој прелаз ка кокоти, били су 
врло добри. Сем тога, у трећем чину, у сцени с Арма- 
новим оцем, она је имала јаких и дирљивих места изра- 
ђених без претеривања. Најзад, и цело њено држање у 
првоме чину било је добро одмерено држање једне жене 
из полусвета: кокетно, раскалашно, држање жене која 
је проживела и преживела. 

У Лудој Девојци Анри Батаја, Г-ђица Рене Парни је 
играла улогу несрећне и јаке Фани Армори. Фани Ар: 
мори, има мужа који је заљубљен у Дијану, кћер вој- 
воде од Шаранса, коју најзад и заводи. Да се не би 
дошло до скандала, родитељи крију тај случај и од сина 
им Гастона, и, после саветовања са свештеником, реша- 
вају да Дијана оде у манастир на покајање. Но, док су 
родитељи дошли до ток решеља, она је нашла једно 
боље: у Енглеску с Арморијем који је воли и кога воли! 
У последњем моменту, несрећна Фани Армори сазнаје 
цео случај и, бранећи мужа кога воли, пати свирепо и 
заштићава га снажно. Она налази заљубљене кад ови 
хоће да беже, и, у тренутку кад и Дијанин брат Гастон, 
из једног анонимног писма које је и Фани прочитала, 
сазнаје целу историју. Госпођа Армори, као каква јуна- 
киња из класичне драме, спречава виђење с братом и 
помаже мужу бегство с Дијаном, патећи, кидајући се од 
бола и не осуђујући свога мужа кога воли и који је не 
воли; али кога моли да јој се врати кад се осети не- 
срећним То херојство од љубави троне, најзад, Марсела 
Армориа, али он мора за својим осећањем. Она, са сво- 
јим великим болом, иде за заљубљенима у Енглеску, да 
бди над својом и њиховом љубави. Она се настањује у 
истом хотелу у коме и љубавници, и писмом саопштава 
своме мужу да је у суседној соби Гастон који хоће да 
га убије. Она улази и у њихову собу, и ту их наиђеи 
Гастон. Драма мора да се сврши: Гастон потегне револ- 

вер на Марсела, али се у том тренутку створе преда њ 
и љубазница и жена. Дијана је усхићена јунаштвом и 
самопожртвовањем Госпође Армори; брат је саветује да 
и она покаже толико исто самоодрицања, и Дијана за- 
уставља Армориа пред братом и женом и тражи да овај 
изврши ужи избор. Он изјављује да њу воли и Дијана, 
потресена и тронута, зграби Гастонов револвер, и убија 
се. — У оваквој једној драми, Госпођица Парни је имала 
да прикаже снажну жену, високу резигнацију, задржан 
бол, херојско самоодрицање и отмене сузе које се не 
виде и, кад преливи нису били и сувише танани, она је 
сцене израђивала са доста успеха. Једна само општа 
примедба могла би да се учини, и та је: њена су при- 
казивачка средства врло једнолика. Она приказује сва 
осећања само очима и изразима на лицу, нарочито очима, 
а то је недовољно. Ипак, њена Фани Армори била је 
у главном добро моделирана. 

У Другој Опасносши Мориса Донеја, она је имала 
да игра Клару Жаден. Друга Опасност прича један део 
историје Јача од Смрти Гија де Мопасана: Клара Жаден, 
отмена жена, по жељи својих родитеља, удала се за једног 
инжињера, ништавног и осредњег, који је врло далеко 
од тога да разуме отмену савест своје жене. Природно 
је било да ће она да тражи и нађе себи „сродну душу“. 
Та „сродна душа“ је био њен друг из детињства Фреј- 
дијер кога је она у своје време волела. Сећајући се 
· својих ранијих успомена, Клара, занемарена од свога 
мужа који је не разуме, постаје љубазница Фрејдијерова. 
Да би се историја заплела, и Кларина кћи Мадлена, која 
не зна за везу између мајке и Фрејдијера, заљубљује се 
у њега. Мадлена доцније сазнаје за ту везу, и почне да 
побољева. Мајка, из једног њеног бележника, сазнаје 
њене најинтимније мисли и, да би спасла своје дете које 
воли, преклиње Фрејдијера да њену кћер воли и узме. 
Тиме се драма и завршава. — Госпођица Парни јеи у 
томе комаду у чисто драмским сценама имала довољно 
израза и умела врло често да обележи главне каракте- 
ристике, деградирајући и спуштајући увек за један степен 

праву природу Кларе Жаден. Другим речима, покрај 
свих врло успелих места, она увек није могла да домаши 
доста високу природу жене коју је имала те вечери да 
замењује. 

У Госпођи Икс А. Бисона, осредњем и скоро сла- 
бом комаду, она је имала да игра Жаклину. Жаклина 
није много компликована жена, и из тих разлога она је, 
помоћу њеног реалистичког стила који је овде био по- 
годан, са Жаклином дала свој зиттшт. За ту је улогу 
требало више умешности него ли уметности, више тех- 
ничких приказивачких срестава него ли праве инспира- 
ције, и због тога је Госпођица Парни, која добро зна 
свој занат, дала сцене које су технички сјајне. Још 
с првом појавом видело је се да је она са Жаклином 
код „своје куће“. Одмах је умела да да тон целоме при- 
казу, и да с њим остане до краја. Њен основни став је 
просто до држања мишића и хода био опуштен, паои 
немарљив став жене коју вуче живот како хоће. У по- 
себним сценама је такође била врло добра. Кад адвокат, 
њен син, који је не зна и кога не зна, држећи одбрану, 
брани њен случај, она за то време изванредно навлачи 
све одговарајуће изразе и изгледе на лицу и у очима, 
помоћу усана и помоћу става главе. Тако исто, најзад, 
у тој истој сцени, за време говора државног тужиоца, 
она је умела вешто да употреби оптуженичку естраду 
и да, налактивши се тако да јој се само глава види, 
оперише на сјајан начин очима, помоћу којих она највише 
и приказује. 

Свевши све, за Госпођицу Парни може се смело и од- 
ређено рећи да : има врло добру школу да зна врло добро 
сцену, да је врло паметна глумица која уме све да од- 
мери и прорачуна, да има свој глумачки систем који 
у опште као и сви системи у уметности много не вреди, 
да нема виших емоција и праве инспирације, да нема 
довољно темперамента (отуда њен реалистички приказ), 
да је врло често њена игра мгеих јешх и клише и да, 
најзад, није глумица од праве и благородне расе већих 
француских глумица. Бранко ЛАЗАРЕВИЋ, 

Свршивши се тешким дефицитом, схваћена ружно, 
примљена рђаво, ова изложба је остала без успјеха, који 
је могао и требао да дође. Ствар је у истој мери била 
опасна у којој је била и часна: хтијући да унесу „пркоса 
нејуначком времену“ у овај наш анационални Загреб, кул- 
турно жариште добре и немоћне Хрватске, коју треба 
учинити народном, ови честити умјетници, који вјерују 
у заједничко спасење српско и хрватско, дошли су са 
високим култом народне снаге и народног јединства. И 
настрадали су ради тога: изложба је, захваљујући ус- 
кости неких загребачких „југословенских“ умјетника, 
који немају националних осјећања или чак не познају 
ни сам наш језик, била бојкотована, непотпомогнута од. 
владе, нападана од анационалне или антинационалне кри- 
тике у дневним листовима. Важност ове изложбе, међу- 
тим, већа је од њеног неуспјеха, и ма колико да је горка 
поука коју су Г.Г. Мештровић, Рачки, Кризман и Ро- 
сандић имали од несхватања њиховог лијепог дјела, са- 
мопријегор њихов и дивни њихов напор, који су ову 
изложбу чинили могућом, чине им част, и признање им 
је у толико љепше у колико је са више напора и са- 
мопријегора заслужено. 

Велики вајарско-сликарски Циклус Краљевића Марка 
био је главни дио изложбе, докуменат њеног великог 
значаја, повод њеног великог неуспјеха. Јер ту није био 

више сам Г. Мештровић са својим национализмом у 
умјетности, као прољетос код колективне изложбе ње- 
гове пренесене у Загреб из Беча; ту је већ била цијела 
једна мала и лијепа заједница умјетника којих је стожер 
Г. Мештровић и који бришу посљедње народне разлике 
и траже умјетност нашег јединственог народа, без обзира 
које је име народно полазна тачка за појединце. Хрват 
из Хрватског Загорја, Г. Рачки изложио је пет великих 
декоративних паноа, илустрирајући моменте из народних 
пјесама о Марку Краљевићу, који није био Хрват из За- 
горја и за кога је сумњиво да ли је говорио хрватски, 
мада га опијевају хрватске народне пјесме, које су иден- 
тичне са српским које га опијевају. То је незгодно 
онима од којих се треба спасти: уједињене душе дво- 
именог јединственог народа, и ока изложба, која има 
много већу националну вриједност него умјетничку, значи 
првенствено моћан покрет умјетничком национализовању 
нашем, српском и хрватском, уништењу разлика између 
дијелова нашег једног народа, освјешћивању једног, делом 
однарођеног дијела нашег: национализовању Хрвата. 
Импровизована за четири мјесеца, ова изложба је дала 
осјетити сву брзину, грозничавост, неизрађеност која 
је разумљива и ако није опростива. Па ипак је она по- 
јава умјетнички значајна много више него што је то 
осјетила загребачка журналистика, заједно са загребач- 
ком публиком, и српска журналистика која је изложбу 
само забиљежила и која међу својом публиком за њу 
није чинила никакву пропаганду. То није први пут да 
се десило оно што није требало да се деси, али бар са 
српске стране требало се потрудити да се види шта хоће 
да кажу ови озбиљни радници културни, који у 555, 
одушевљењу за своју националну дужност не могу бити 
спријечени, али који треба да буду више познати и во- 
љени и поштовани. 

Бијела, тешка, са влажним дахом у себи, озбиљна 
и туробна у свом муку, испупчила се изнад нас купола 
Г. Метровићевог Марка Краљевића на Шарцу. Огромно, 

масивно, стабилно, моћно, израсло из тешких облина 
Шарчевих, укамењено је пред вама џиновско тијело Мар- 
ково, све набијено снагом која вам доводи у свијест 
неку оријашку парну машину која једва стоји у свом 
расрђеном хуктању, сва у елементарном напону да јурне 
да разори отпор или себе, распрснувши се и одјекујући 
страхобно. Са лицем изобличеним од гнева, праведнич- 
ким лицем расрђенога који поражује својим погледом; 
са лијевом руком грчевито стегнутом, притегнутом из- 
мећу укоченог Шарчевог |врата и својих прсију приби- 
јених уз врат коња који јури необуздан, тежак као ла- 
вина у паду; са раменима на којима су набрекнуле све 
жиле и устрептали сви мишићи у кондензовеној својој 
енергији; са десном руком забаченом на Шарчеве сапи, 
испруженом, укоченом, свршавајући у буздовански чвр- 
сто стиснутој песници којој не треба буздована; са груд- 
ним кошем који је стабилан и чије се кости осјећају 
под бјелином гипса, учвршћене између себе и причврш- 
ћене за јуначку качму, јаку као челик; са ногама сви- 
нутим око трупа коњског, тако снажно да су му се 
бедра припиле уз облину, да се цјеванице искривљују, 
и да су се прсти зарили скоро у камено коњско месо; — 
сав од покрета и снаге, Марко овај јури као стихија 
елементарно, сличан некој разорној ноћној мећави у не- 
виђеним горама коби и пораза, јури на освету правед- 
них који су били тиштени, мучно се уздржавајући у бу- 
јици своје навале која ће бити страшна као природа. 
Шарац је стабилан и масиван у свом покрету са лини- 
јама које све иду напријед, са плохама које се слијевају 
у игри свјетлости и сјенке која дочарава свјежину и живот 
коже под којом се осјећа месо, у ком је камени костур, 
велики и тешки услов љепоте у пластици. У цијелој 
множини утисака које чини ова огромна пластика која 
евоцира архитектуру, која, шта више, захтијева архи- 
тектуру да би дјеловала свом снагом својих ефеката, 
имају два основна утиска, који се спајају у један: то су 
покреш, јурење напријед, жестина правде која кажњава 

свирепо, с једне стране, и уздржаносш, затегнутост на- 
траг, милостивост словенског срца коме је тешко уда- 
рити и које је несрећно што мора кажњавати. Покрет 
је изражен нарочито у подигнутој десној предњој нози 
коња, у гневу Марковог лица које је тим добило офан- 
сивно значење. и у линијама на коњским сапима које се 
продужују преко цијелог трупа и које теку напред као 
ријеке снаге која хоће да разори. Уздржаност је особито 
наглашена у забачености коњског врата који је тим по- 
стао збијенији и тежи, у невољном положају лијеве руке 
која пада у очи, и посебно у положају десне руке ба- 
чене натраг и збијене у моћну песницу која треба да 
удари, али која се уздржава. Тако, оно што каже ци- 
јела пластика, то је уздржаност у покрету, покретљи- 
вост у стабилности: славенску особину наше расе да 
смо више дефансивни и пасивни него офансивни и ак- 
тивни. То је основни утисак који остаје од Г. Мештро- 
вићевог Марка Краљевића, и ако се једно умјетничко 
дјело просуђује по снази утисака које оно производи, 
онда је ова пластика велико дјело умјетничко, и њен 
творац је велики умјетник. 

У зиду около стоје барељефи Г. Томе Росандића, 
који је од Г. Мештровића научио много и коме је то 
најмањи гријех. Импровизовани, рађени без модела, не- 
довршени и губећи се у пропорцијама Марка и куџоле, 
ови Турци Г. Росандићеви значе представнике оне расе 
која нас чини несрећним још и данас и чији су ружни 
трагови остали код нас још и данас. Вриједност ових 
рељефа је несразмјерно заостала према огромној пла- 
стици Марка на Шарцу, и у погледу скулпторске тех- 
нике и у погледу умјетничког изражаја, чак ни њихова 
илустративна вриједност не одговара ни нашим захтје 
вима, ни Г. Росандићевим способностима. „Више задо- 
вољства нам чини портал Г. Росандића између дворане 
Г. Мештровићевог Марка и дворане Маркових сликара 
на овој изложби, Г. Г. Рачкога, Бабића Млађег и Криз- 
мана. По три каријатаде, отаџ, мајка, син или кћер, са 

двије стране, сједећи, погнуте, опријевши се на суве 
коштуњаве руке, са тијелима изнуреним од патња, по- 
гружене и изгубљене свака у свом јаду, држе тежину 
двају плоча преко којих је трећа, тако да све чини нека 
врата кроз која се улази у коб и у бол. Држе тежину 
плоча у којима су урезане главе оних који су били кобни 
по нас и који су задавали бол, турске главе, страшне, 
нагрђене за освету, са демонским изгледима од којих 
нас хвата страх и жалост. Типови су погођени добро, 
само су каријатиде преслабе да би поднијеле терет који 
на њему стоји и промашене су архитектонски. 

Дворана Маркових сликара је декоративна и илу- 
стративна по својој сврси и тим самим је сувише зао- 
стала по својој вриједности иза дворане Г. Марка Мештро- 
вићевог. Она је такођер сва импровизована, са стварима 
грађеним без модела, без дугих, и тешких, и многих, 
претходних студија ; са недовршевим стварима које много 
више говоре за таленте својих твораца него за своју 
вриједност, нарочито за независну естетичку вриједност. 

Г. Мирко Рачки, познат са својих илустрација за Бо- 
жанствену Комедију, један од најотмјенијих умјетника код 
нас и један од најбољих колориста у југословенском 
сликарству, човјек дивне умјетничке интелигенције и 
фантазије, изложио је пет великих дскоративних паноа, 
под насловима: „Марко каже на коме је царство“, „Марко 
укида свадбарину“, „Турци у Марка на слави“, „Марко 
и Мина од Костура“, „Марко и Муса Кесеџија“. Ухваћен 
је на свакој слици важан драматски моменат: у првој, 
кад Марко казује да је царство на Урошу, одбијајући 
тројицу Мрњавчевића; у другој, када тјера Арапе у ша. 
тор и они бјеже испред њега на Шарцу као суманути; у 
трећој, кад Марко хоће да на свом крсном имену туче 
Турке који су му дошли на славу, хтијући светити свога 
слугу, и кад га мајка одвраћа од те намере“ вадећи дојку и 
заклињући га млијеком; у четвртој, кад Марко заигравши 
„ситно калуђерски“ замахне да посијече Мину, што му 
је хтео да п'еотме Јелицу; у петој, кад обадва јунака 

остављају своје оружје, и хоће да се ухвате шакама 
у коштац, док им се гризу и туку разбјешњели коњи. 
Г. Рачки је ванредно срећно погодио карактер народ- 
нога колорита и народне профиле, и то, је ради чега 
ове његове ствари доиста значе рад на стварању нацио- 
налне умјетности. Он уопће није цртач који би могао 
задовољити нашу жељу за пластичном моделацијом на 
слици, његова перспектива је ријетко невјешта и по- 
грешке, нарочито техничке, које је он оставио на овим 
сликама нијесу угодне и не служе му на част. Па ипак 
тим што је показао лијепе умјешности у компоновању, 
што је постигао велике колористичке ефекте и, нарочито, 
тим што је дао основни утисак националног, овим својим 
паноима дао је Г. Рачки нове доказе своје иманигације, 
своје плодности, своје вриједности: рађене пребрзо и по- 
вршно, ове ствари декорирају и илустрирају сасвим добро, 
и што нам је дужност, то је захвалити се Г. Рачком на 
његовом огромном труду који је уложио и на пристанку 
да изложи полусвршене ствари само да би омогућио 
Медулићеву изложбу са циклусом Марка Краљевића у 
Загребу. 

Г. Томислав Кризман је у том циклусу изложио 
само једну ствар, „Марка и вилу“, рађену скроз деко- 
ративно и најбоље технички убрајану у циклусу. Ухватио 
је моменат кад вила одапиње стријелу да бије Милоша 
који пјева. Моменту се не би дало ништа приговорити. 
Али оно што је Г. Рачки дао у колориту, основну им: 
пресију народног, није дао Г. Кризман, и, осим по доброј 
вољи Г. Кризмана, ова слика ни по чему не спада у 
циклус нашега хероја који није био никакав Сигфрид 
или Парсифал, и коме апсолутно не пристаје хладни и 
болесни „хинтергрунд“, фидусовски карактер и немачки 
колорит који му је он дао. Нацртана је ствар добро, и 
компонована тако исто, као декоративни панб има своју 
лијепу вриједност, али ни најмање није докуменат Г. 
Кризмановог националног осјећања и не служи стварању 
националне умјетности коју пропагира Медулић. Г. Љу- 

бомир Бабић Млађи, даровити почетник, изложио је у 
циклусу „Женидбу Краљевића Марка“ у моменту кад 
вјетар подиже са дјевојке дувак и кад млетачки дужд 
погледа у њену љепоту са лукавошћу и пожудом Лати- 
нина. Неуједињена у тону, недорађена, неумиренза, пре- 
тврда и хладна, ова слика најслабија је у циклусу, али 
није без вриједности ради доброг цртежа, ради храбрости 
за композицију и ради величине идеје којој служи. 

Опћи дио изложбе је имао неколико ствари које 
су изванредно добре, као Г. Рачкога „Ријека вријуће 
крви“, Г. Г. Упрке, Грохара, Јаме и Кризмана. Нама је 
немогуће осврнути се подробније на поједине ствари, и 
морамо се задовољити да им просто, без описивања и 
анализе, набројимо и истакнемо им вриједност. Својом 
уједињеношћу тона и дубином умјетничке снаге изражаја 
истиче се Г. Рачкога споменута илустрација из Дантеа; 
својом виртуозном. техником и карактеристичним поје- 
диностима ландшафти Г. Упрке, који је својим прису- 
ством почастио изложбу; својом поентилистичком тех- 
ником у свом духовитом реп ап-у „Сијач“ и друге 
слике Г. Грохара; својом умиреношћу и нежношћу тона 
благи пејзажи Г. Јаме; својом одличном перспективом 
и нацртом ствари Г. Кризмана.. 

Од млађих на изложби треба са великом похвалом 
истакнути крепког и снажног Г. Миловановића, Срби- 
јанца, који је први пут изложио у Загребу; затим Г. 
Кљаковића, Далматинца, са његовим оригиналним и 
импресивним профилом сексуалне Еве; Г. Швракића, 
Босанца, са доста тврдине и невјештине у техници, али 
и са доста крепчине и живости у изражају. Од скулп- 
тора је заступљен Г. Мештровић са портретом свога оца, 
у ком је ванредно дан карактер душевног изражаја и 
и који се у погледу пластичке моделације може мјерити 
са најбољим његовим досадањим главама; поред тога он 
је изложио неколико скица за фреске које дају наслу- 
тити цијелу нежност којом ће бити израђене. Г. Росан- 
дић се манифестао као плодан и добар скулптор, извр- 

стан техничар, коме треба удубљивање у умјетнички 
садржај и тражење личних и важних мотива. Г. Дешко- 
вић је изложио једну групу коња и два пса; израђене 
импресионистички са врлинама и манама којима је спо- 
јена та техника у скулптури, али у цијелој површности 
којом он ради своје животиње види се много живости 
и снаге коју може представити само један талентован 
анималист. Г. Јосип Плечник, ингениозни словеначки 
архитект, изложио је неколико студија и скица за нашу 
заједничку словенску националну архитектуру, и штета 
је велика што се нико од стручњака није позабавио 
овим озбиљним и важним покушајем. 


Д. МитРИНОВИЋ. 


НАУЧНИ ПРЕГЛЕД. 


СТАНОЈЕ (СТАНОЈЕВИЋ, КРИТИКА НА „ПРЕГЛЕД СРПСКЕ 
књижевности“ (Летопис, 1910, св. УШ). 

(4) 

Да покаже тобожње недоследности мога поступка, 
Г. Станојевић поставља и оваква питања: „Зашто Жи: 
тије Петра Коришког да иде у хагиографију, а Житије 
његових савременика Саве Ш... да буде у биографијама >“ 
Ако овакво питање уопште има смисла, Г. Станојевић 
би ваљда сматрао за доследнији поступак извадити био- 
графију Саве Ш из одељка о биографијама, где сам их 
ја метнуо, и ставити их у хагиографију. Колико је то 
паметно, може свак одмах видети. Биографија Саве Ш 
налази се у делу архиепископа Данила; треба је, дакле, 
по Г. Станојевићу схватању, издвојити и из самога дела 
да би се могла ставити у други одељак, а друге био- 
графије исшога дела оставити у њему. Како у том Да: 
ниловом делу има и биографија Саве П, то треба, и ако 
је Сава Ш премештен у хагиографију, Саву П оставити 
у биографијама. Како иначе има и Сава |, то њега треба 
опет на друго место преместити, и како о њему постоје 
две биографије, то њих опет не треба на исто место пре- 
местити, него једну биографију нпр. ставити у романе 
а другу ваљда у апокрифе... 

Шалу на страну, али човеку дође жао кад види 
какви му критичари оцењују књигу. Кад један крити- 
чар не може да схвати оваку просту ствар као што је 
однос биографије и хагиографије, куд ће он схватити 

нпр. ону много финију која се види у реду којим сам 
ја извео своју класификацију прозе у старој књижев- 
ности 2 

10. Уз ове замерке о општим појмовима, Г. Стано- 
јевић је ставио још неке које су с њима у даљој вези. 
Он их све ставља уједно кад говори о мом предговору, 
„у ком је, каже он, Г. Поповић говорио о методу... по- 
ступцима... и о начину рада“ (стр. 90); како зна шта је 
мешод, тако и мисли да сам ја ту о методу говорио. 

Као главне особине своје књиге, ја сам у предго- 
вору (стр. МП—1Х) обележио ове три: — 1) да сам своју 
књигу радио по властитом читању скоро свих дела о 
којима у њој говорим; — 2) да сам је радио по шаквом 
истом чишању расправа о тим делима; — 3) да саму 
њој збијао машеријал колико се може више. У библио- 
графији на крају књиге, која хвата седамдесет и две 
стране ситнога текста, ја сам, најзбијеније и са скраћива- 
њем наслова, набројао дела која су у главном мени слу- 
жила као лишерешура при изради ове књиге, и нисам 
их набројао сва; ту има сигурно више стошина дела и 
расправа, које сам ради своје књиге прочишао, и тиме 
сам у неколико указао на то шта значе горње три осо- 
бине моје књиге. Да ли је још ко овакву књигу с ова- 
квим апаратом радио, не знам, и излажући поменуте три 
особине, ја из дискретности нисам хтео ни само по имену 
да поменем раније историје српске књижевности и раз- 
лике између њих и моје књиге, у овом погледу. Везан 
скромношћу, која је каткад штетна, ја сам оставио кри“ 
шичарима да шу разлику покажу, и све што је ту за 
хвалу похвале. 

На што, Г. Станојевић нема ни једне похвалне речи. 
Он неће ни да забележи шу разлику, као да она и не 
постоји. Он ће ме, шта више, напасши што сам то у 
предговору рекао. Он неће ни разумеши колико је дискреш- 
носши с моје стране било при томе. Он ће, напротив, 
на један неинтелигентан и простачки начин, просути нај- 
апсурдније грдње и подсмевања, чему се нико чак ни 

од њега није могао надати. „Па како се друкче и може 
радити 2“ пита он. „Замислите, каже он говорећи о МОМ 
читању дела, једног писца Историје немачке књижевно- 
сти, који би у Предговору свога дела причао, како је 
он,... узео да чита и прегледа дела Шилера, Гета и Хајнеа, и 
како се није само тиме задовољио, него је тои учинио!“ 
Што каже за читање дела, то каже и за читање расправа: 
„Па дабогме да онај који пише историју књижевности мора 
не само да чита и прегледа расправе, него мора, то се 
по себи разуме, добро да проучи целу литературу пред- 
мета“. За збијање материјала, он каже: „тако се готово 
увек поступа, чак и при састављању обичних предавања у 
гимназији“. На две пуне страже он исписује овако неин- 
телигентне коментаре ових мојих поступака, карактерише 
их као „наивне“ и „нелогичне“, представља ме да себи 
уписујем у заслугу ствари које нису заслуга него нај- 
обичнији дужан поступак, додаје да „нема човека здраве 
памети... који би у то (тј. у потребу таквог поступка) 
смео и могао посумњати“, и, као круну свега, изводи за- 
кључак: „Г. ГТоповић или као да сам није никада чуо 
ни видео како се ради у науци, или као да ми, којима 
се он у Предговору обраћа, немамо ни појма о томе, 
шта је шо наука и како се научно ради“ (стр. 50—51). 

На ове инептне и вулгарне грдње ја нећу да од- 
говарам. Нека у историји наше научне критике остане 
забележено да је Г. Станојевић овом мом поступку дао 
овај коментар, и нека тај коментар буде огледало и 
знања, и иншелигенције, и поштења Г. Станојевића. Ради 
читалаца пак, да не би помислили да сам ја говорио у 
Предговору о свом читању дела и расправа хвале ради, 
и ако и сами виде да сам на то имао Џуно право, ја ћу 
само додати да ми је не право но и дужносш била да 
то кажем, и да то сваки писац историје књижевности 


каже у предговору ако тако ради, а само они не кажу 


који шо одиста не раде. Вилкер у својој „Историји енгле- 
ске књижевности“ каже да је дела о којима говори, и 
то само „главна дела Песничка“, познао „у колико је 

било могуће... из власшише лекшире“. — Визе и Пер- 
копо у својој „Историји талијанске књижевности“ говоре 
да су „употребили пошребне изворне списе и научна 
истраживања... у колико се до њих могло доћи“. — 
Јункер у својој „Историји француске књижевности“ каже: 
„што се тиче старе француске књижевности, ја сам морао 
сасвим изнова да радим на основу самих књижевних 
дела и изворних и специалних списа“. За средње и ново 
француско доба, Јункер даље каже: „Ипак ни за ово 
време нисам смео пропустити да консултујем изворе и 


пошребна специална дела“. — И тако даље, јер је небро- 
јен ред писаца који тако у предговорима говоре, и јер 
бих ја могао још пуно оваквих речи да наведем, — и из 


Крумбахера, ако хоће Г. Станојевић. И људи тако го: 
воре кад пишу о енглеској, талијанској и француској 
књижевности, које су шолико урађене, а српски истори- 
чар да не сме да каже за српску! М говоре тако кад 
су прочитали само „главна дела“ и „пошребну“ литера- 
туру, и то све шшампано, а ја да не смем кад сам скоро 
сва дела прочитао о којима сам говорио, и многа од њих 
у рукопису! Г. Станојевић бесмислено помиње „Шилера, 
Гета и Хајнеа“, као да је о шаквим писцима реч! 

1. У вези с горњим, Г. Станојевић замера и под- 
смева се још једном месту из мога предговора где сам 
рекао да у једној историји књижевности „што је новији 
период, то му треба и више пажње поклањати“ (стр. 81), 
Он налази да је и то ствар коју не треба нарочито ка- 
зати, јер је сама по себи природна. „То... захтева здрава 
памет, — каже он — ..тако се радило увек и свуда,... 
тако су радили... чак и они бедни византиски хроничари, 
који су о свему пре имали појма но о модерној исто- 
риографији“. Остављам на страну што је оно што сам 
рекао било сасвим потребно рећи у предговору, и што 
то сасвим логично стоји у тексту у којем је казано, али 
ћу само да запитам Г. Станојевића ово. Кад он каже да 
и сама „здрава памеш“ тражи да новијим периодима 
треба више пажње поклањати, и да су то чинили чак и 

они „бедни“ византиски хроничари, — како он мисли о 
себи кад он сам друкчије ради2 Прва књига његове 
мале историје српске, која прелази сшарије периоде, 
хвата 129 страна, а друга, која прелази новије, хвата 
само 92 стране! 


Питања о општим појмовима књижевности врло су 
фина и тешка. Г. Станојевић је о њима говорио не само 
као човек који не зна ствари, него и као неинтелигентан 
човек, који још себи допушта да простачки грди и 
исмева оно што не разуме. 


М 


Г. Станојевић, напослетку, замера и мом стилу. 
„Напослетку — каже он — морам поменути још једну 
ствар. То је стил Г. Поповића. Г. Поповић по некад 
употребљава изразе, који се обично не употребљавају и 
које вероватно нико не би употребио. Осим тога има 
код Г. Поповића и непотребних и нетачних и тривијал- 
них израза“ (стр. 60). Затим наводи десеш израза и ре- 
ченица, у потврду тога. 

Ја о овим замеркама нећу говорити онако опширно 
као досад, из ових разлога: 

1) Стрпљење својих читалаца и свога уредника ја 
сам већ овим досадашњим говором толико ставио на 
искушење да ми сад остаје само да што краће завршим 
свој говор. 

2) Оно десет израза и реченица, све нека би и били 
какви Г. Станојевић каже да су, ништа не умањују вред- 


1 Историја срп. народа за средње школе, од С. Станојевића и 
Л. Зрнића, Београд, 1908, Т-1. — Г. Станојевић помиње при овој 
замерци и Г. Томаћа. И ја ћу да га поменем. Кад је Г. Станојевић 
ту недавно напао неправедно Г. Томића за плагијата што је у једном 
подлиску „Штампе“ узео две три туђе реченице а није навео чије 
су, што Г. Станојевић ако шесто, бали у овој историји, узима 
читаве пасаже од мене а не паводи да су мојиг И то су баш 
пасажи из мога „Прегледа“! Упоредити св. [ стр. 127-129 ове мале 
историје (П издање, 1910) са мојим „Прегледом“ стр. 5, 9-1. 

ност мога стила, да о вредности књиге и не говорим. 
Стил се оцењује по сасвим другим, далеко финијим и 
сложенијим особинама, и које обухватају дело Писање 
и карактеришу целога човека — 1е чује, с'ев | ћотте, 
то је бар могао чути Г. Станојевић! — и само онај који 
не зна шта је „стил“, може мислити да је сшил оценио 
кад оцењује изразе и реченице. Г. Станојевић, међутим, 
само по томе оцењује мој сшил. Сем горе наведених 
речи и навођења и коментарисања оних десет израза и 
реченица, он доиста нема ничега више у одељку где о 
стилу говори. 

3) Са Г. Станојевићем ја нећу да говорим опширно 
о стилу. О овоме се предмету може говорити са оним 
који колико толико зна ствар, или за кога се то бар 
може претпоставити; са Г. Станојевићем не. Ја сам већ 
досад једнако показивао херојско стрпљење да са Г. Ста- 
нојевићем говорим као да говорим са себи равним; право 
је да се и' мом стрпљењу дозволи да има граница. 

Јер је Г. Станојевић — којем се, у погледу стила, 
може у крајњем случају допустити да каткада има из- 
весне одсечности, која је изгледала симпатична док се 
претпостављало да се она држи на основима сигурним 
и солидним -— далеко од тога да може ценити мој стил, 
нарочито у овој књизи. Као и многи други људи без 
више књижевне културе, Г. Станојевић не може ценити 
стил једне књиге у којој су намерно избегавани стилски 
ефекти, реторика, дух, китњаста фраза и друге примамљиве 
особине, а намерно се изводио, уз потребну јасноћу, стил 
строг, концизна фраза, просто излагање, сув и сив тон, 
како једино и одговара карактеру књиге. Г. Станојевић 
може тај стил још мање ценити него други људи његове 
врсте. Он је досада, у свима својим књигама и распра 
вама, дао стотину доказа да не уме да изведе компози- 
цију књиге и расправе како треба, ни главе у њима, ни 
одељка, ни параграфа, а то је најважније у стилу ипи- 
сању. У његовој „Историји“. на пример, која је још нај- 


__живље и највише за публику писана, осећа се у неве- 

роватној мери одсуство прибраног и логичног излагања 
и стила. Понављање, нерељефно истицање ствари, кази- 
вање споредних ствари са важношћу главних и обратно, 
непотребности, позно бележење онога што је требало 
рећи раније као објашњење, напрасно позивање на нешто 
што се претпоставља а што раније није казано, нејасност, 
неред, збрка, вашар, гомила речи без право казане мисли, 
— све то и много друго слично јесу сталне особине његове 
„Историје“ и других списа, у погледу стила. — Поред тога, 
Г. Станојевић не уме ни реченицу да састави. Ми смо 
досада неколико пута наводили његове реченице, и баш 
из ове критике, из којих се то могло видети, и за шта 
не треба нарочитог објашњења. „Ја ћу можда имати 
прилике да другом приликом покажем значај...“, видели 
смо да је он рекао. Или: „Велику је погрешку учинио 
Г. Поповић кад је тврдио да се стара књижевност после 
краја ХУ века продужује у врло слабој радњи. 70 је сасвим 
погрешно“, Или: „Г. Поповић ..мора још много радити 
на старој налаој књижевносши, ако хоће да она у дру- 
гом издању... буде тачна и добра“. И тако даље. — Г. Ста- 
нојевић, поред тога, не уме реч да напише. У шеснаест 
реди где се у његовој критици помиње реч „хагиогра- 
фија“, односно „хагиографски“ (стр. 58), он је десет 
пута написао ту реч и скоро сваки час друкчије, ево 
овако и овим редом: хагијографија, хагиографски, ха- 
гиографски, хагиографија, хагијографија, хагијографски, 
хагиографија, хагиографија, хагијографија, хагиографија. 
— Г. Станојевић не уме чак ни слово да напише. Он је, на 
пример, на стр. 58 написао реч „Физиолог“ малим сло- 
вом а на стр. 55 великим. — Додајте томе његово гре- 
шење у падежима („оставка на престолу“), мењање не- 
мачких речи по српским падежима („Вухапш сће 2е8- 
већи а“), непотребно мешање латинске буквице с нашом 
(„познати С. де Воог“), неумерена скраћивања речи, 
неумесно употребљавање бројева, и друге сличне осо- 
бине, па ћете видети да Г. Станојевић има не стил него 

све особине једнога апџа-драпа писања, које се, на жа- 
лост, у нашу научну књижевност почело од скора уводити. 

Тако пише Г. Станојевић, и ја с њим не могу о 
стилу говорити. У својој критици (стр. 58), хотећи да 
ми замери што сам ја после говора о биографима 15 века 
(Константин философ) само рекао „У 16 веку нема био- 
графа“ па одмах, без даљег објашњења, прешао на био- 
графе 17 века, Г. Станојевић каже ову немогућну рече- 
ницу: „Између Константина Филозофа и оних речи:, У 
16 веку нема биографа , лежи читава провалија“. Између 
Консшаншина и речи — какво је то везивање и поре- 
ђење тако диспиарашних појмова! Страшно је такву ре- 
ченицу погледати. Као Драшку, „све се длаке најеже чо- 
вјеку“ који зна шта је писгње, кад овакву реченицу 
угледа... „Провалија“! И јесте провалија, господине СТта- 
нојевићу, али између мене и вас. Никад ја не бих такву 
реченицу написао, а ви је и напишете, и не осетите ко- 
лико она не ваља! 


Ипак, ја ћу се ради читалаца осврнути и на стил- 
ске замерке Г. Станојевића. 

Ја ћу најпре позвати Г. Станојевића да ми покаже 
који су то „тривијални изрази“ у мојој књизи. Г. Ста. 
нојевић само наговештава да таквих израза има, али ни 
један не означује као такав, и ја, баш и да хоћу, не 
могу погодити на који израз он овде мисли, Тим мање 
могу погодити што нисам сигуран да ли Г. Станојевић 
зна шта значи „тривијалан израз“. У једној својој кри- 
тици (Летопис 232, 1905, стр. 107) Г. Станојевић је као 
такав израз означио ово: „Његова (Скендербегова) отаџ. 
бина је непрестано уздисала под турским притиском“. 
Ја нећу рећи да су овде изрази добри, али шривџални 
зацело нису, и Г. Станојевић, кад их као такве означава, 
показује да не зна тачно шта значи израз који употре- 
бљава, онако можда као што прости људи не знају тај 
израз или нпр. израз „баналан“.. | 

Ја у исто доба препоручујем Г. Станојевићу, кад 

он мени замера за извесне изразе, да их сам не упо- 
шребљава, нарочито не у исшој кришици где те замерке 
чини, Кад сам ја рекао за један текст да „није очуван 
ни издан“ (стр. 390), Г. Станојевић пита: „А зар би могао 
бити издан, кад није очуванр“ Остављам на страну што 
се горњи мој израз не налази у шексшу књиге него у 
библиографији на крају књиге, тј. у оном одељку књиге 
где озбиљан критичар неће зацело тражити примере сшила, 
кад их у тексту довољно има. Остављам на страну и то 
што израз „очуван и издан“ није ни сам по себи нета- 
чан, пошто један текст одиста може бити издан а нео- 
чуван у рукопису (нпр. Мирослављево јеванђеље). Али 
зашто Г. Станојевић сам употребљава тај исши или сли- 
чан израз и баш у овој својој критициг „Та је расправа 
— каже он у једној реченици коју смо и напред видели 
— и сачувана и објављена и у српској редакцији“ 2 
(стр. 97). 

Тако исто препоручујем Г. Станојевићу, кад већ хоће 
да замера мојим реченицама, да не узима шуђе као моје Ја 
сам у својој књизи рекао да су Ћирило и Методије пре: 
вели свештене књиге „на једно нарочито југословенско 
наречје које је живело негде између Солуна и Цари- 
града“ (стр. 3). Наводећи ово место, Г. Станојевић при- 
мећује да је „незгодно“ или и „сасвим незгодно“ тако 
рећи, подвлачи реч „нарочито“ из мога текста, и чуди се: 
„Замислите, каже он, како би изгледало кад би се ка- 
зало да је Вук Караџић писао на једном нарочишом на- 
речју!“ стр. 60). Међутим, то што сам ја рекао, само је 
превод једнога места из Г. Јагића, и ја сам само слу- 
чајно пропустио да то ставим под наводнице; ствар је, 
у осталом, сасвим добро речена. Да би иронија била 
већа. Г. Станојеић је сам то исто место у једној. 
кришици навео, без икакве примедбе наравно.: 


1 „.. ај еп безопаетет зпазјаујаећег Птајеке, дег 1тсепа уо 21- 
већеп Зајошк; ипа Копзфбапшпореј... сејеђе ћаг“ (Јад:е, Хаг Епезје- 
ћипезвевећјећ!> дег Итећепзјау. Бртасће, П, 81). — За Г. Станоје- 
вићеву критику и наведено место в. Вух. Хензећг. Х. 1902, стр. 644. 

Ја ћу, најзад, да позовем Г. Станојевића да он сам 
прегледа изразе и реченице којима је замерио, да најпре 
види колико од њих гије сам разумео, па шек шада да 
говори јесу ли они добри или нису. — Ја сам нпр. рекао 
(стр. 6): „Српска књижевност може се поделити у четири 
велике области“. Г. Станојевић означава израз „област“ 
као „чудан“, и, као разлог зашто му се израз чини такав, 
додаје: „Одмах затим Г. Поповић дели те четири обла: 
сти по времену“ (стр. 60). Г. Станојевић, међутим, није 
видео да ја те области не делим по времену. — Ја сам, 
даље, рекао: „Али, противно хроникама, хронографи са 
држе и словенску историју...“ (стр.63). Г. Станојевић на- 
лази да је у овој реченици „нелогично“ употребити израз 
„противно хроникама“, пошто је само по себи јасно да 
хронике не садрже словенску историју, коју садрже хро- 
нографи. „Шта ће ту онда оно: дрошивно >“ пита се 
он (стр. 60). Г. Станојевић, међутим, није видео да се 
ова реченица везује за ону која пред њом стоји у тексту 
а која почиње: „Као и хронике, хронографи почињу...“; 
да обе реченице заједно казују паралелу хронографа и 
хроника; да прва од њих казује сличносши хронографа 
с хроникама, те зато и почиње изразом „Као и хронике“, 
а друга казује разлике између хронографа и хроника, те 
зато и почиње изразом : „Али, прошивно хроникама, итд“. 
— Ја сам, даље, рекао (стр. 13): „Све химне старе цр- 
квене поезије византиске преведене су, може се рећи, у 
нас“. Г. Станојевић пита: „Шта ће ту оно: може се рећи > 
(стр. 60), и налази ту чак и „сшварну погрешку“. Израз 
„може се рећи“ Г. Станојевић је очевидно схватио као 
„може се шврдиши“, кад ту налази сем стилске још и 
стварну погрешку. Он, дакле, није видео да гај израз не 
само што не појачава него напротив ограничава тврдњу: 
„може се рећи“ значи: „могло би се рећи“, „могло би 
се претпоставити“, итд. 

Исто тако позивам Г. Станојевића да понова про- 
чита и најпре схвати и осталих пет израза и реченица 
којима замера, па ће видети колико му стилских заме- 

рака остаје у вредности. Ради читалаца навешћу иху 
примедби; нека читаоци сами о њима суде.! 


Као што сам у почетку овога одговора обећао, ја 
сам прегледао све замерке Г. Станојевића из српске исто- 
рије, из српске књижевности, из византиске књижевно- 
сти, из општих појмова о историји књижевности, из 
стила, и надам се да сам показао да нигде досад, ни у 
једној замерци Г. Станојевић нема право. 
| Само у једној замерци, коју досад нисмо прелазили, 
Г. Станојевић има право, и ја ћу то да му признам, отво-· 
рено. Ја сам на једном месту (стр. 397) навео да се срп- 
ски превод Хамартола налази у рукопису, а Г. Станоје- 
вић каже, с правом, да је он и издан. Г. Станојевић бе- 
лежи ово као једну „од крупнијих погрешака“, и по сво- 
јој навици да претерује, испреда поводом ње како ја 
нисам умео „сазнати“ ствари ни из књига које сам „имао 
рукама и у којима (сам) се служио“ (стр. 59). И ако је 
ствар по себи ништавна, ја ћу ипак, ради читалаца, да 
је ближе објасним овим двема напоменама. — 1) То што 
сам рекао о рукопису Хамартола — место гласи у мојој 
књизи само овако: „Хамартол: у ркп. (в. Зај. Дезсћ. 4. 
гп851. 14. Ш 234-5)“ — рекао сам у библиографији на 
крају књиге. Библиографија, међутим, увек је отворена 
рубрика, и њу може и треба сваки критичар да попу- 
њава. Због тога сам ја и рекао у предговору: „Празнина 
џи непошпуности у овом одељку (тј. у библиографији) 
мора бити“ (стр. ХГХ), и рачунао на критику дајми у 
овоме буде „од врло великих услуга“ (стр. ХХ). — 2) 


1 Ево тих израза и реченица: „1) „моменат“ (Преглед, стр. 1; 
— 2) „Словенска служба није била организована“ (стр. 4); — 3) „без 
мало“ (стр. 18; овде Г. Станојевић налази такође и неку уображену 
„стварну“ погрешку); — 4) „. оста до 1450, после чега умре“ (стр. 58); 
— и 5) „Словенска књижевност, писана језиком и буквицом у ко- 
јима су је Ћирило и Методије засновали, живела је дуго таква, и 
ширила се десно у зетско Приморје, лево у Бугарску, долазила 
можда до самог Цариграда“ (стр. 5). Код ове последње реченице, 
Г. Станојевић се пита: „Ко тако још говори м сме да говори:“ 



























Научни ПРЕГЛЕД ; 87 





Што сам ипак, покрај све савесности и труда које сам 
уложио у израду библиографије и целе књиге, пропу- 
стио да наведем издање Хамартола, то је сасвим појмљиво. 
Књиге (нпр. Крумбахер) по којима Г. Станојевић наводи 
то издање, иако сам их чешће имао у рукама и њима се 
служио, ја„нисам узимао за своје библиографске циљеве, 
што је сасвим појамно према карактеру библиографије у 
мојој књизи. Имајући у првом реду да забележим литера- 
туру којом сам се служио, ја сам свако издање и расправу 
из те литературе бележио, и сваку даљу на коју ме је она 
упућивала, даље читао и бележио. У целој шој лишера- 
шури, наиме у оној која говори о сриским преводима 
грчких хроника у нас и нашој исшториској радњи уопште, 
а која у мојој библиографији хвата шесш страна сиш- 
нога шексша, ја нисам нашао ни најмањег помена 0 из- 
дању Хамаршола. Зато нисам то издање ни забележио. ! 


То је, дакле, једина замерка Г. Станојевића коју 
примам, па и та, као што се види, није у ствари „по- 
грешка“ него више допуна онога што сам и сам означио 
да потребује допуну. 


: Библиографији моје књиге Г. Станојевић чини још једну 
замерку. Код литературе о средњевековним романима и приповет- 
кама, који се налазе у српској и другим књижевностима, ја сам за- 
бележио у својој библиографији само оно што од те литературе има 
везе са српском књижевношћу, и то изрично рекао. Напоменуо сам, 
међутим, да „о тим романима и приповеткама постоји велика лите- 
ратура, пошто се они налазе у многим западним књижевностима“, 
и додао у загради: „она је сва забележена у Крумбахера“ (стр. 380). 
Г. Станојевић, наводећи ово, код речи „сва“ ставља знак дивљења, и 
надовезује на то крупне речи (стр. 54). Ту су нпр. оне чешће наво- 
ђене његове речи како за изучавање старе наше наше књижевности 
„треба добро проучити и све оне томове Вугап зеће Лензећги!-а“, 
и ту је закључак да ја нисам „био свестан тога“ кад сам могао 
написати да је сва литература о романима и приповеткама 3:беле- 
жена у „Крумбахера“ а не и у тим „томовима“ (стр. 04). Шта је 
управо хтео да каже Г. Станојевић овим крупвим речима: Да ја 


"не знам да постоји овај Крумбахеров часопис: Па ја сам сам писао 


у таом истом часопису два чланка! Да није сва литература забе- 


· лежена у Крумбахеровој књизи. Па, наравно, да није. Има је нешто 

А у каквој сразмери то стоји са оним крупним ре- 
чима и тешким оптужбама које смо (в увод) видели да 
ми Г. Станојевић упућује2 Колико је према овом исти- 
нито оно што Г. Станојевић кроз целу критику једнако 
говори да је у мојој књизи скоро све „нетачно“, „по- 
грешно“, „сасвим погрешно“, „сасвим некритично“ итд > 
Или оно што за мене лично каже да „слабо“ или „врло 
слабо познајем“, или да и „не познајем“ ни „политичку 
историју српску“, ни „византиске ствари“, ни „нашу 
стару књижевност“; да нисам „систематски радио свој 
посао“; да сам „небрижљиво читао многа дела“; да ми 
ни „стил“ не ваља; да ни талента немам; итдг Или, нај- 
зад, оно што он, на самом крају и као обшши закључак 
целе критике, каже: „Све ово што сам ..казао, мислим 
да показује доста јасно да је стара наша књижевност 
у овој књизи,.. израђена досша овлаш и без довољно 
спреме и разумевања. Г. Поповић... мора још много ра 
дшти на старој нашој књижевности, ако хоће да она 
у другом издању, које мора бити не прерађено, него 
сасвим наново израђено, буде шачна и добра“ 2 То остав- 
љам мојим читаоцима да пресуде. 

У својој безграничној смелости, Г. Станојевић на 
једном месту своје критике (стр 56) даје претпостављати 
да замер«е које је он учинио мојој књизи, нису све него 
„само неке од њих“, и Да те друге оставља ваљда да 


и у том часопису, има јеп у руском „Византиском временику“, има 
је п у „Романији“ п у „Англији“ и у толиким другим часописима 
и књигама које се баве књижевношћу Средњега Века! Кад сам ја 
написао реч „сва“, ја сам ту учинио најобачвију и најневинију 
ошипку пера, коју један ваљан критичар н» би ни помињао. Да је 
ошипка пера, јасно се види по горњим мојим речима да се поме- 
нути романи „налазе у многим западним књижевностима“. Тек ваљда 
нико неће мислати да ћу ја за западне књижевности упућиваги на 
Крумбагтера ! 

И ако је само ове две замерке у ствари учанио библиографија, 
то Г. Станојевиђу ниилпа не смета да за целу библиографију моју 
каже, 6оз даљих доказа, да у њој „има у оста томџи иначе ерло много 
погрешака и непотштулости“ (стр.' 0)! 

наведе други пут. Ја и то остављам читаоцима да према 
овом од прилике процене од колике вредности може 
бити, а њему на то одговарам само ово: — Реците, госпо 
дине Станојевићу, све што имате да замерите. Удружите 
се, тога ради, и са оним вашим пријатељима који тако 
исто масле о мени и о мојој књизи као и ви, и, пошто 
то иде једно с другим, тако исто знају и разумеју ствари 
као и ви. Само, добро ошворише очи, и не надајте се 
да ћу вам ја одговарати док овде ви најпре и у целини 
не побијете ово што сам ја овде изнео. 


На крају овог свог одговора и као закључак свему, 
ја ћу још само две напомене да учиним: о Г. Станоје- 
вићу, и о својој књизи. 

1 О Г. Станојевићу дала би се читава глава напи- 
сати као закључак из овога што смо досад видели. Ја 
нећу, бар за сада, ту главу да пишем. Ја нећу подробно 
да аналишем колико је монструозна критика Г. Стано- 
јевића у научном, у друштвеном, у ма којем другом по- 
гледу, и ако је Шек сад — пошто су његове замерке 
све до једне побијене — јасно у ком је степену она 
монструозна. Ја нећу да резимујем све што сам овде 
онде по критици о томе рекао, и што би се још дало 
рећи. Нећу више да се осврћем на неблагородне побуде 
које су кренуле Г. Станојевића да ову критику напише, 
а при којима је погазио све обзире што дугује и коле- 
гиалности, и нашем заједничком универзитету, и инте. 
ресима наше младе науке, и, најзад истини, која је све 
и сва. Нећу да истичем како тек сад изгледају његове 
зле намере кад нису погодиле циља него оставиле за 
собом само рђав траг, оне „дубоке тражине мржње и 
једа“ о којима говори Љубиша. Нећу да се враћам на 
оно што сам говорио о његову незнању, неразумевању, 
_ненаучном духу, нелојалности, и другим злим и крајње 
развијеним особинама његовим, које би тек сад ваљало 
покупити уједно па њима објаснити његову критику, — 
ако би се она и шад могла објаснити. 

Ја кажем „ако“, јер доиста држим да је ствар ипак 
необјашњива. Ја разумем да човек, заслепљен ма из кога 


узрока, може да учини извесне неправедности у крити- 


ковању, али да их у овом сшепену учини, мени није 
појмљиво. Може човек учинити погрешку две из незнања, 
може толико исто из неразумевања, тако и из нелојал- 
ности, или пакости, интереса, непажње, уображења, пот- 
цењивања противника, из чега хоћете, — то су најзад 
свега десет петнаест погрешака које ће учинити. Али да 
један критичар скоро бедесеш замерака учини, па да се 
оне до једне не одрже; да целу своју критику из основа 
и до последњих појединости Промашт, — то је одиста 
уникум. Ма какве страсти да овладају човеком, ма какве 
интересе да има, ма какве рђаве навике, ма колико мало 
знања, ипак је иншелигенција ту која ради и чува чо- 
века да до краја не погреши. Каква мора да је инте- 
лигенција Г. Станојевића кад га од тога није сачувала» 

Г. Станојевић има великих илузија о свом знању, 
научном духу, даровитости, и поноси се тим као онај 
цар из бајке својим богатим оделом које је у ствари 
било „од невидиша“. С тим илузијама Г. Станојевић 
одриче стварне одлике другима и, као нови непозвани 
Парис, суди вишима и бољима од себе. У свом безмер- 
ном уображењу, он гледа у себи можда „генија“, а не види 
да се тај његов геније своди на једну обичну, површну 
бистрину, која бар у нашој земљи није никаква реткост, 
којом се нико не би поносио ко зна како она у нас стоји 
и колико иначе вреди, и која је тако далеко од праве, 
солидне, дисциплиноване памети, што прво и највише 
вреди. 

Нека Г. Станојевића, нек се и даље уљуљкује тим 
илузијама, ја му их даље нећу кварити. Ја ћу се само 
још обазрети на Универзитет, — којем смо сви дужни 
који њему припадамо, и чији ме се углед овде највише тиче, 
— и објаснићу мој положај према њему приликом овога 
писања. 

Г. Станојевић је напао мене, не ја њега. Г. Стано- 
јевић ме је оптужио да ја не знам свој предмет, који пре. 
дајем; ја међутим, ако су чигаоци добро пазили, нигде 
нисам рекао да он не зна историју, коју он предаје. Ја 
сам показао да он не зна српску књижевносш, византи. 
ску књижевносш, књижевне сшвари уопшше, а то су све 
ствари ван његове струке, и које, да је увиђаван, он не 
би никад ни уображавао да зна. И ако неспособан, Г. 


" Станојевић има манију да пише критике, у којима лично 
вређа људе; он се тим критикама и хвали, и узноси и 


број њихов, и ако је тај број знатно мањи него што га 
он представља. Нека га, нека. их пише, кад мисли да 
уме и кад му људи допуштају. Ја му само не дам да са 
таквим критикама и у моју област улази, и да и са мном 
чини што и с другима, и хтео сам само да га примерно 
казним за импуденцију коју је, том приликом показао. 
Ако сам се при томе, и преко своје воље, у чему било 
огрешио о Универзитет — што сумњам да ко паметан 
и непристрастан може тврдити — за то ја не могу бити 
крив. Ја сам се само бранио од неправедних напада, и 
бранећи себе ја нисам могао шкодити Универзитету. Ја 
сам, напротив, при томе бранио и чувао Универзитет, 
пошто нисам дао да се неправедно унижава углед једног 
наставника који Универзитету припада. Што је пак Г. 
Станојевић при томе зло прошао, то је по самој природи 
ствари било неизбежно. Чим је написао критику, он је 
у очима паметних људи већ зло прошао, и ја сам га само 
довео дотле да види колико је то зло. 

Тако је — прича једна стара а ужасна дубровачка 
легенда — прошао и јадни Пелегрин, који је такође ула- 
зио у туђе области, али који је бар то извињење имао 
да је то у незнању учинио, пошто су му мрави пре тога 
памет позобали. Не знајући шта чини, Пелегрин је из 
овог обичног света утумарао однекуд у вилинско цар- 
ство, (и, не знајући законе његове, сваки час се гре: 
шио о њих. Виле су га везивале и тукле, и за сваку 
грешку казниле по неким телесним недостатком. Тако су 

му дакле грбу, уши, совуљагине очи, вепрове зубе. и 
он дуго није осећао какав је. Кад су га довеле до једне 
воде да се огледа у њој, и он се видео какав изгледа, 
— ужаснуо се. ; 

2) Што се тиче моје књиге, из овога што смо 
досад говорили, видело се донекле каква је. Ја нећу да 
је хвалим, ни кад сам овако изазван, ни кад овако 
очито видим како је људи нимало не схватају. Ја ћу 
само рећи да сам био потпунце свестан свих тешких 
зацатака које је она захтевала, и да сам је радио са свим 
знањем, памећу, и скрупулама којима сам располагао. 
Ја се надам да ће се једнога дана то лепо видети, и да 
ће то бити онда кад они који се буду њоме служили за. 
своје научне и стручне послове, опазе најпре на једном, 
а после на другом трећем и даљим местима, колико има 
у њој ствари које на први поглед нису приметили. Ја 
спокојно чекам тај дан Ако се когод већ сад јави неза- 
довољан чиме у њој, и због тога хоће да пренагли оце- 
ном, ја му, наравно, нећу рећи да је моја књига савршена, 
али га могу упутити на поновно читање и прегледање 
- књиге, и рећи оно што се једанпут у сличној прилици 
рекло: „Погледајте добро, ви у њој нисте све видели“. 


ПАВЛЕ Поповић. 








ОЦЕНЕ И ПРИКАЗИ. 


ЦРНОГОРСКЕ ЈУНАЧКЕ ПЈЕСМЕ. Скупио и издао Ђорђије 
М. Драговић-Ђуричковић, пјешадијски капетан. Књига 
прва. Цетиње, 1910. Цијена 2,50 перпера. 


Међу збиркама, у којима су објављене саме црно- 
горске, а уз њих редовно и многе херцеговачке, народне 
јуначке песме, ово је седма по реду. И ова збирка је 
један доказ више, да у нашем народу, особито југоза- 
падних крајева, има још доста непокупљених а ваљаних 
песничких производа. Скупљач и издавач, капетан Дра- 
говић с Цетиња, није нам овом књигом дао све што има. 
Он објављује на крају ове прве књиге, да има већ при- 
купљену грађу и за другу књигу ове збирке и да ће је 
ускоро дати у штампу. 

У књизи има 34 народне песме. које су већином 
дугачке, неке и врло дугачке, са 800 и 750 стихова („Лазар 
Пециреп“, „Сватови Љубовића“ и „Прелазак Васојевића 
у Србију“). Општа одлика им је да опевају истините 
догађаје из релативно новије прошлости народне у Црној 
Гори, Херцеговини, Брдима и Приморју. Све су потпуне, 
с логичним редом у причању догађаја. с глатким стихом 
и богатим језиком. Неке, и по садржини и по облику, 
могу се означити као лепе (као на пример прва и нај- 
старија од њих, а, како ми се чини и најлепша, „Женидба 


1 До сад су изитшле ове збирке црногорско-херцеговачках на- 
родних јуначвих песама: 1) Пјеванија ц“рногорска и херцеговачка, 
собрана Чубром Чајковићем (С М глутиновић), 1833 и поново 1837. 
2) Огледало Србско, 1845 (екупио и издао владика Петар П Пе. 
тровић Његош). — 8) Црногорске Гусле, издао Стеван Поповаћ, 1858. 
— 4. Збирка Вука Ст. Караџића. 1865, као [У књига његовох пе- 
сама (у новом издању, 1900, књ. УП). — 5) Гусле Црногорске, игдао 
Филип Радичевиђ, 1872. — 6) Јунаштво Црногораца и Херцеговаца. 
Бојеви из 1876-7-8 год. (у Новом Саду). 

Баја Пивљанина“; па интересантна песма о преласку 
триста Васојевића у Србију 1861 године; и још „Сва. 
тови Љубовића“). 

Међу песмама ове збирке има и по која варианта 
од оних, које су до сад већ издате у Вуковој збирци. 
Њих је и сам скупљач означио на неколико места. Ове 
варианте већином доста одступају од ранијих и по са- 
држини и по величини и представљају потпунији и уопште 
савршенији облик исте песме. 

Много вреди, што се ова збирка одликује и врло 
укусном израдом. Штампана је крупним, пријатним сло- 
вима на лепој хартији. | 

Скупљач заслужује заиста похвалу и признање на 
уложеном труду и на материјалним жртвама око при- 
купљања и издавања ових песама. Ну да учинимо овде 
и једну напомену. У нас треба већ једном да се престане 
са веровањем, да народне песме имају само да послуже 
забави ширих и нижих читалачких кругови. Треба скуп- 
љачи и издавачи народних песама још особито да воде 
рачуна и о томе, да народне песме имају велику научну 
вредност и да њихово издавање треба да одговара и 
научним потребама. А један од најглавнијих захтева, које 
наука ставља за издавање народних песама, јесте у томе 
да на крају сваке збирке таких песама има што потпу- 
није израђен азбучни преглед (регистар) свију географ- 
ских, личних, породичних именена са речником непозна- 
тих и мање познатих речи (и у овој Драговићевој збирци 
има приличан број таквих речи, провинцијализама, ко: 
јима не знамо значење). — Капетан Драговић, коме не- 
достатак у стручној спреми за оваке послове обилато 
надокнађује његова природна интелигенција и велика 
љубав према започетом раду, имаће срећом могућности, 
а надамо се и добре воље, да овај недостатак накнади 
у својој другој књизи. Људи од науке радоваће се, ако 
и у његовој збирци, и у свима другима које од сад буду 
излазиле, место подужих предговора и место оних уоби- 
чајених великих претплатничких спискова нађу брижљиво 
израђен азбучни преглед на крају књиге. 

Српским читаоцима, који још нису изгубили љубав 
према свежој и једрој јуначкој песми наших горштака, 
топло препоручујемо ову збирку. 


Д-р Јован ЕРДЕЉАНОВИЋ. 

КЊИЖЕВНОСТ. 


„НАША НАРОДНА ПРОСВЕТА“. — Као 24 књига Матице 
Српске изишла је „Наша народна просвета, задаће јој 
и потребе“, спис који је 1910 године Г. Љубомир Лотић 
поднео као реферат Српском Народно-Црквеном Сабору 
од 1910 године. „Ово је дело, вели писац, плод мога 
многог и дугогодишњег размишљања и искуства што 
сам га стекао у различним правцима јавнога рада у на- 
роду, делом као народни учитељ, делом пак као више- 
годишњи привремени епархијски школски референт, 
проучавајући како извођење старијих наших школских 
уредаба и ваљаност њихову, тако и празнине које се 
осећају на нашем просветном пољу“. Писац је, са пуним 
познавањем предмета и са симпатично искреним и 
реалним родољубљем пропратио наше просветне при- 
лике и све што би се имало и могло учинити на пољу 
народнога напретка. У појединим тврђењима и у поје- 
диним предлозима могло би се са писцем дискутовати, 
али увек књига даје утисак озбиљности и трезвености. 
Г. Лотић своје мишљење своди у конкретне предлоге; 
он тражи рад на оснивању земљорадничких задруга, 
антиалкохолних друштава, народних села, читаоница, 
зимњих вечерњих течајева, „течајева за девојчице ради 
поуке у куварству“, омладинских друштава, соколских 
друштава, женских задруга, певачких друштава, савеза 
за чување деце, потпомагање родитеља са много деце, 
друштва за подизање домова сиромашним људима, на. 
родних кујни, ит. д. Питање о народном образовању и 
васпитању код нас је у велико дошло на дневни ред, и 
свима оним, све многобројнијим људима који се баве тим 
животним питањем, ова ваљана књига добро ће доћи. 
за 

„ХЕНРИК ИБзЕН“. — У издању часописа „Борбе“, а 
у преводу Г. Животе Милојковића, изишла је социјално 
књижевна студија Ђорђа В. Плеханова „Хенрик Ибзен“ 
(Београд, 80, стр. 64; цена 0:60 дин.). Ова студија има 
оштроумних извођења и тачних закључака, — све док 
писац не почне силом навијати на своје уске маркси- 
стичке теорије. Писца је у опште мање занимало питање 
о Ибзену као писцу и социјалном мислиоцу, њему је 
било главно да публицистички говори о његовом односу 
према социјализму Онај који зна Ибзена и ко је читао 
о њему са коришћу ће прочитати и ову књигу, али ко 
хоће да се о Ибзену обавести само по овој књизи, 
излаже се опасности да једнострано и нетачно буде 
обавештен. 


„Споменици Јагодине“. — Г. Емило Ј. Цветић, про- 
фесор у Јагодини, који је већ у неколико махова са 
успехом публиковао своја испитивања о Јагодини, вр- 
шена на основу споменика литературе, јагодинских ар- 
хива, причања који је на месту чуо и онога што је на 
месту видео („Споменици старе Јагодине“, 1908; „Јаго: 
динска основна школа до 1850 године“, 1910) дао је 
још једну књигу те врсте („Споменици Јагодине“, 1, 1910, 
стр. 43), у којој су животи личности које имају везе са 
Јагодином : Аврама Петронијевића, Стевче Михаиловића 
и Атанаснја Ивановића (Тасе Арачлије) и податци о 
старој згради основне школе. Пример Г. Цветића је за 
сваку похвалу. Много важних ствари има које су или 
већ на ивици пропасти или су већ и пропале, и прети 
опасност да им и успомена буде збрисана. Треба пожу- 
рити м сачувати науци што се може. Па и кад не прети 
никаква опасност треба их скупљати и обрађивати овакве 
ствари. Тек после оваквих детаља, каквима се бави Г. 
Цветић, може се рачунати на крупне радове са пуним 
савршенством. У ЕУ 





Власник, Богдан Поповић. — УРЕДНИК, ЈОВАН СКЕРЛИЋ, 

СРЕ СКИ 


КЊИЖЕВНИ ГЛАСНИК. 


Књига ХХУГ, БРОЈ 2. — 16 ЈАНУАР, 1911. 


ЂЕД МИКАЉ. 


То је било неђе уз Часне Посте. 

Ловећи по никшићским Главицама, и, по неталику, а 
као и обично не уловивши „ни јелена ни кошутге брзе“, 
ожедним, а прохтје ми се пушити. Воде близу нигдје, 
а кресиво не понио. Те одлучим да уђем у прву кућу 
на коју наиђем, да пијем воде и запалим цигару. 

Загазим кроза село испод Главница, и упутим се 
одавно ми познатој колиби Ђеда Микаља. Њега и бабу 
му затекох ђе сједе на пиџуну под листром и сунчају се. 
Баба му, шта више, метнула главу у своје крило, па га 
биште, а, користећи се заклоном и осамштином, и по- 
љуби по који пут, и она њега и он њу. Нијесу ме одмах 
опазили, те сам могао до миле воље теферичити збиља 
овим ријетким призором у овој ријеткој земљи. 

Не зна се које је од кога старије: и једно и друго 
су присукали седамдесетим. Ђед је омањег раста, бијел 
сав као овца, погрежбан и погурен, и бога ми грохнуо 
сасвим. Старост му је отежана у толико више што је у 
потоње вријеме и обневидио. Баба му, коју су не знам 

зашто звали „Була“, и још јака, тек огривала, двојином 
крупнија и пунија од ђеда, кочоперна и чистуница, и 
да не бијаше у лијеву ногу хрома и мало наглуха, још 
се старица не би промијенила за многу и многу дику- 
ницу у селу. Држала се чисто и гиздала ни да јој два- 
десет и пет година, а и дању и ноћу си јој чешаљ и 
огледало могао наћи у џепу од котуле. Причала ми је 
једна вижлица из њена села, како јој је неђе ова држећа 
субабица повјерила своје јаде, говорећи: „Остала сам ти, 
лико, крај домаћина брез домаћина“. 

Ђед је у своје младе дане био занаџија; и ко 
презрен због тога од својих горштачких земљака, зарадио 
је своју лијепу вечерицу, запеузио мало стоке, купио 
читлук-два баштине, и оградио мало кућице под Глави- 
цама више једне од својих долина, у којој је обично 
садио дуван. ЊБеце нијесу имали, и старост им је у то- 
лико била тежа и суморнија. Особито баби. 

Ни с ким се нијесу ни дружили ни мијешали; ни- 
кога нијесу походили, а нико им ни долазио није. Изви- 
кани су били и због Ђедова заната, и због тјелесних 
недостатака, и његових и бабиних. и због пргавости 
којом је обадвоје обиловало, а највише ради тврдичлука. 
Није било уста у селу која се њиховијем именима испи- 
рала нијесу, ни пјесме подругачице у којој њих двоје 
споменуто није. Они су то знали, и то их је горко ко- 
сило по утробицама; били су кивни на цио свијет, и за 
то су свима и свакоме врата њихова дома била закљу- 
чана а њихова лијепа ријеч и усрдно срце запечаћено. 
Живјели су као двије чуме, ни за се ни за другога; а, 
кад би се пођегда сјетили да им је смрт на прагу, по- 
гледали би запањени једно у друго, као да би се хтјели 
запитати: па ко ће бити тај што ће нам очи заклопити, 
ко ли нам раку ископати и у њу нас положити 2 

— Помага' ви бог !... јавих им се баш онда кад је 
још сирова баба Була плах пољубац прилијепила на 
као рђаво узорана њива избраздато чело ђедово. 

Они се тргоше, а баба одмаче Ђеда од себе, па се, 
сва зајапурена као зажарен лонац, диже на ноге и покри 
уста шаком. Бед се пак исправи, надави шаку над очи, 
и загледа се у ме. Баба би прва која ме позна, па ми 
доброћудно, мимо навику, прихвати: 

— Добра ти срећа, чоче! Да-нуте ми мало жита, 
да га поспем... А оклен ти сад, ако си ришћанин 2... 
Аи, ко би се томг нада'!... 

— А ко је то, баба2... зађе Ђед, једнако држећи 
руку на челу и жмиркајући и чкиљећи на ме. 

-– Ево они ђетић Перков, јадан — а да ког... рече 
баба мало и поносно. 

— Је ли бога ти: Хајде, чдче, амо — и добро ми 
доша'"!... додаде Њед, па се диже и пође ми у сусрет. — 
— Ја млим да ћеш свратит мало код овога старца, да 
се видимо након толикога вакта и попричамо од живе 
жеље. Но не жнам да ли ви, млади, дењате ш нама 
старијема. Другојаче је ваше данаске, а другојаче моје 
и Перково бијаше у стари земан. Но како си и како ти 
на дом> Може лит они старац куђ, и је ли ђе жив, је ли> 

— Добро, хвала богу! Но како ви2 

— А ето, теке у дух. Герељамо, ка но ти саморанци, 
још који дан, док не не шчепа и смрт за врат. Жива 
жила за више грдила. Но сједи, бога ти, да ми што 
причаш ка' си из те вароши · 

Посиједасмо по бусенастом сједнику. Ја савих ци- 
гару, и Ђеду насукијах пуну чокрњу, па заисках од бабе 
ватру и чашу воде. 

Овде се Ђед ваљда сјети, шта му ваља чинити за 
госта; па скочи и ходе за бабом унутра у кућу, а мене 
замоли да га причекам — сад ће и он. И тек што се 
за њима заклопише врата, чух ђе Ђед говори баби: 
„А-ну реци, 6 би му испекли каву, ема немамо цукра!“ 

Иза тако важног здоговора ево ти их к мени оба- 
двоје, Њед са жишком на симсији, а баба с чашом воде 
на длану. Заждих цигару и попих воду; док ће ми баба 
као да кроз мараму циједи: 

— Опрости, лико,... испекли би ти каву, сма — та 
ми манит на врата не додио, па ти с палице не давали! 
— немамо да ђа'оље прашке цукра у наш дом !... 

Ја се једва уздржах. да не прснем у грохотан смијех. 
И ту ми паде на ум она дегалица, по којој је ово двоје 
скорчаних и скочањених самохранаца чувено по ципан- 
цијелој нахији. Наиме, срела се, веле, о прољећу два 
ђавола на врх Здомира. Један обичан, а онај други 
гладан, грдан и мршав — сама кост и кожа. Питао први 
другога: „Што си таки, јадан био Ђе си то зимов'о7,.,“ 
„Ниђе, и горе но и ниђе... рећи ће му овај: надари ме 
несрећа, те се наватаних у кућу Њеда Микаља. Знам га 
да има свашта доста, а, к'о велим, нема га чељади, нити 
има за кога друго до за се и своју душу ни да ради 
ни да штеди; па се полакомих, мислећи да ће ми ту, 
ја л иђе, бити како ваља. Завукох се за бадањ, подавих 
реп пода се, па стадох прежати да што чалабркнем. 
Ђед и баба зготови ручак и вечеру, па сједи да једу, а 
све једно другом број залогаје. Таман Њед изабрао ко. 
мадину за се, па да је принесе зубима а баба ћап, па 
ш њом у уста. „Ђаволу те предајем!“ раздере се Ђед 
ијетко; а ја брже-боље пут бабе, да јој отмем комад из 
зуба, док тек она: „Ђаволу камен!...“ И ја ти тако остани 
без ништа. И тако сваки у бога дан — награисавај некад 
с бабом, а некад с Ђедом, за читаву зиму. Њима и нешто, 
а мени, и поред њих, ништа до камена. Тек једном, ту 
прије десетак дана, вадила баба на српу кисјеле главице 
купуса из бадња. Закачила једну главицу, па таман да 
је извуче, а она се, мојом срећом откини са српа, па 
на дно бадња 6ућ! — „Ђаволу те предајем!..“ затуче 
расрђена бабетина на то, а ја брже боље, док није чуо 
Ђед, ћап — па за ону главицу, па с њом у жвале. И то 
ти ми је све што сам за цијелу зиму хаировао у кући 
Ђеда Микаља. — 

— Него ти, ја млим, и не пијеш каву брез млијека 
— настави ђед, заокрећући вјешто разговор: — А ми 
ти сад постимо. Жнам ја, госпоче си ти, па не дењаш 

ни Чашне Посте издураг. Хеј, мој синко, да ти је жнат, 
како бјеше у први земан — ја што памтим! Иђа у 
Црногорци и брез кошуљах и брез опанаках и у пелен- 
гаћама и струкама брез ресах; 'и, лише отетог оружа, 
немаше ти ни на коме вриједности ни за пет шестицах. 
А немаше с' у оне самосаздане греде више путах ни шта 
изјес до кљенове коре или љескове ресе — па ни 
тога вазде. 

„Ро, 6 ћу ти причат,... '0о' лиг Мој се покојни ђед 
— да му бог душу прости! — зва' Милоња, а има је 
брата Радоја — и у њега невјеста ка' бијела вила. И 
било ти је то неђе уз Петрове Посте; па настала веља 
глад по свој Црној Гори, да се ливше. Мучи се од сваке 
руке, пљењавај и роби по Турској, заимај једни у дру: 
зијех, копај коријење и гули кору. паси траву и брсти 
гору, трпи — ха данаске, ха сјутра — не мози, богме, 
више никако. Те ти се Милоња и Радоје здоговори, па 
ођеди Радојеву невјесту што могбуди љеше. Па ти је 
поведи —- тудије си, овудије си, те на Крај, тунако ђе 
је данаске Кунак — а тун је био отприђе пазар између 
Црногорацах и Тураках из Никшића. Милоња ти стани 
са шнахом, ка' да је тобож продаје; а Радоје се поиз- 
макни и стани поодаље, па се прошећкуј и теке наджи- 
равај: шта ће бит. Док, у нека доба, ето ти нечесова 
бега из Гусиња — ха-ха, па пред Милоњу; загледај с у 
невјесту, и та' час му запни за око. -– „Хајде, Турчине, 
да пазаримо, ако си муштерија!“ рећи ће му Милоња и 
показат камишем на китну Црногорку. Турчин ти при: 
стани из те стопе, погоди се, па отпучи ћемер, те Ми- 
лоњи фрста-фрста педесет цекинах на длан, па невјесту 
за руку. У које је прихвати да је води, у томе се загнај 
Радоје с голијем јатаганом из прикрајка, па на бега, а 
повичи: „Стан“, копилане, нијеси погодио! Чију ви то 
жену одведосте, чију!..“ Милоња ти тобож побјези 
испред Радоја и однеси паре; а Турчин, у које виђи да 
Милоња утече и кад саглеај Радоја и његов го нож, 
препани се, па пушти жену и побјези пут Ни'шића. На 

то ти Радоје жену за руку, па трагом за Милоњом и 
цекинима. Сустигни се ено под Бршном, па отоле све 
троје заједно свога си пута. Гредом претражи на све 
стране да ћ' и труњку жита — ема не нађи ни колико 
би у нос. До теке, кад немади ништа друго, купи у 
кнеза Никчевића на Стубици једну крпу шланине, па се 
заметни њом, те уз Пишине Стране ка ће у Ластву. 
Пригријало, да оба ока скоче; а, ка -но ти за два дана 
ничесове работе не окушали на своја уста, па им с' 
осушило грло, исплазили језике ка' хртови уз међу- 
дневицу, и малаксали — никуд ни да макну. Укоје 
бидни наврх Пишинија Странах поред оногај убла под 
оном буковином, сједи у хлад, почини и напи се воде. 
Радоје не мози више трпјет, но извади ножић, па 
запежи једну фИлу од оне крметине, и заложи. У које 
Милоња виђи, 6 с омрси и омагањи Радоје, њему се 
навуци каква крвава мрежа на очи, па исучи ханџар 


и зажди — ка' ће брата између обје лопатице. Радоје 
с уви и нож прошиштај мимо њ; а невјеста с" уплакај 
међу њих. — „Шта учини, Милоња, јеси ли помамио 2'...“ 


повикаће Радоје изван себе. А Милоња, ка' да с' иза шна 
пробудио, ста' па блене, па ће ти му у зла доба: „Не 
жнам ни сам, ма ти божа вјера, ни шта ми би ни шта 
с' ово окуси од те шљанине те с омрси данас на сре- 
допошну сриједу, претворио си ми се вас крвав на очи, 
и чиниш ми се гадни од ичесова некрштена Турчина 
или Жуђела !“... 

„Ето, промишли се, ђетићу, какво је тадера доба 
и какви су онађер љуђи били. А не ка ово ви данас. 
Е, у јад! Не распожнава ти се више у данашњи вакат 
ни иглар од сабљаша, ни тенећар од главосјековића, ни 
никоговић од сојевића. А све, у за' час по њихову главу!, 
окренуло на фија-фић и под а-ла франго — па нит у 
цркву иде, нити се Богу моли, нити пости ка Ристос 
заповиједа, нити почитује старе људе, нити жна за образ, 
нити пази више на душу но прасе-лише крста! И 
још да с ова бјелосветска фукарадија и петстокупље- 

вина Гошподара не боји. све би скакало једно на друго 
низ те сокате и по тија кршах, док са свога поганства 
не би Господа Бога разгнијевили, да пусти газап на сви- 
јет, ка на нечесову проклету Инђију у стари вакат, што 
се поје. 

Тако Ђед Микаљ. 

И тек онда кад му завршно „збогом“ добацих, а 
он ми га и баба његова у један глас с „у добри час!“ 
прихватише, осјетих се лак као да ми је ко трогодишње 
букагије с нога скинуо. 

И отада, кад год у лов идем, увијек собом носим по 
двије кутије жижица у џеп и по пуну пљоску студене 
воде о рамену. 

НЕВЕСИЊСКИ. 


НУ МА РУМ ЕИСИЛАЉЋЕ 


|| 
НАЛИЧЈЕ ЈЕДНОГА ВЕЛИКАНА. 


(4) 


(НАСТАВАК) 


Ако је икад било два бића која нису створена за 
заједнички живот, то су одиста били Нума и Роза“ 
лија. Супротни по нагону, по васпитању, по нарави, 
по рођењу, не слажући се ни у чем, то су били 
Север и Југ у сукобу, и без наде да се икада споје. 
Страст живи од ових супротности, и не хаје за њих кад 
јој се укажу, свесна своје моћи; али у свакидашњем току 
живота, у једноликом низању дана и ноћи под истим 
кровом, магла онога заноса што се зове љубав, подиже 
се, и ми се видимо, и тачно судимо једно о другом. 

У новом браку, то буђење није дошло одмах, бар 
не за Розалију. Увиђавна и разумна за све друго, она 
дуго остаде заслепљена према Руместану, не дајући себи 
рачуна колико она стоји изнад њега. Међутим, он брзо 
дође себи. Јужњачко одушевљење је пролазно, тим про- 
лазније у колико је жешће. А после, јужњак увек сма- 
тра жену као потчињено створење, и чим се ожени и 
обезбеди себи срећу, он се угнезди у кући као господар, 
као паша, примајући љубав као подворење, и налазећи 
да је то већ сасвим довољно; јер, на крају крајева, бити 
вољен, то човеку одузима времена, а Нума је био врло 
заузет новим начином живота, који је изискивала његова 
женидба, његово велико богатство, високи положај који 
је сада заузимао у Палати Правде као зет Г. Ле Кеноа. 

Сто хиљада динара теткизих послужили су на исплату 
Малмуса и намештаја за момачки стан, да се једном пре- 
чисте рачуни са оскудним и мучним бећарским животом; 
и њему слатко паде прелаз са клупе од олињалог плиша, 
и мршаве хране, поред сшаре свачије, у трпезарију у 
Скрибовој улици, где је лепо седео у зачељу, преко пута 
своје отмене мале Парижанке, о раскошним ручковима 
које је давао у част адвокатских и оперских величина. 
Провансалац је волео сјајан живот, добру трпезу и 
спољни бљесак ; али је он то волео нарочито ту под ру- 
ком, у својој кући, правећи при том раскалашне досетке 
које иду уз цигару дувана и преслану причу. Розалија 
пристаде на све, навикну се да јој кућа буде увек отво: 
рена и сто увек постављен, да сваке вечери има десет, 
петнаест гостију, и то скоро само људи, црних фракова, 
од којих је њена отворена хаљина тако одударала; а 
кад се донесе кафа и отворе кутије с хаваном, она се 
повлачила уступајући место разговору о политици и ра- 
зузданом смеју, којима се обично завршавају бећарски 
ручкови. 

Само домаћице знају колико таква посведневна 
раскош задаје свакојаких брига, невидљивих тешкоћа у 
послузи. Розалија се борила с њима, не жалећи се ни 
једном речи, трудила се свим силама да одржи реду 
овом необузданом животу, завитлана одушевљењем свога 
страшног великана, који је узносио својим полетом, и 
смешио се, с времена на време, на своју женицу, услед 
каквог громогласног говора. Она је само једно жалила: 
што су тако мало остајали сами. Чак и на доручку, оном 
јутарњем адвокатском доручку с ногу, да се не задоцни 
за претрес, увек је неко трећи био између њих, онај 
пратилац без кога јужњак није могао да живи, неизбежни 
пријатељ који уме да нађе згодан одговор за његове уски: 
пеле мисли, мешица о коју се он пријатељски ослањао, и 
која му је носила његов одвећ тежак портфељ, кад би 
ишао у суд. 

О, како би га она радо пратила преко мостова, како 

би била срећна да га, у кишовите дане, сачека у њихо- 
вим колима, па да се заједно врате кући, припијени 
чврсто једно уз друго, иза замагљених прозора који се 
тресу. Али она то више није смела ни да му помиње, 
знајући унапред да ће он увек наћи какав изговор, какав 
састанак заказан у судском трему једноме од оне три 
стотине присних пријатеља о којима је јужњак говорио 
разнеженим гласом: 


— Он ме обожава... Скочио би у ватру за мене... 


Тако је он схватао пријатељство. У осталом, он је 
правио познанства без икаквог обзира. Његова лакоми- 
сленост, његова весела и ћудљива нарав бацали су гау 
наручје коме било, и отрзали га убрзо натраг. Сваке 
недеље, њега је залуђивао какав нови пријатељ, једно 
ново име, које му је непрестано било на уснама, које је 
Розалија свакога обеда брижљиво записивала на мали, 
украшени јеловник, и које је, после, одједном ишчеза- 
вало, као да је личност дотичнога господина била тако 
исто непостојана као избледеле шаре на маломе картону. 

Међу овим узгредним пријатељима, један једини 
држао се добро, и то више стари друг из детињства 
него пријатељ, јер су Руместан и Бомпар били рођени у 
истој улици. Овај је био члан породице, и, одмах после 
свадбе, млада жена затече у својој кући, посађену на по- 
часном месту, као какав кућни намештај, ову мршаву 
прилику са главом као у каквог паликара,: великога 
орловског носа, са очима које су, као две кугле од агата, 
биле усађене у жутој набораној кожи, правој кордовској 
кожи, са оним борама које обично имају на лицу стари 
глумци и кловнови, принуђени да се непрестано кревеље. 
Па ипак, Бомпар није никад био глумац. У једно време, 
бис је хорски певач у Талијанском Позоришту, и тамо 
га је Нума и срео. Сем ове појединости, било је немо- 
гућно знати ма шта ближе о овом тајанственом бићу. Он 
је био видео све, огледао се у свима позивима, путовао 

свуда. Никад се пред њим није могла повести реч о 
каквом славном човеку, каквом чувеном догађају, а да 
он одмах не устврди: „То је мој пријатељ...“ или „Био 
сам присутан... Сад сам баш отуда...“ МИ одмах би, у 
потврду тога, испричао какву анегдоту. 

Надовезујући његове приче, долазило се до неве- 
роватних стицаја ствари: једне исте године, Бомпар је 
предводио једну чету пољских и черкеских војних бегу- 
наца при опсади Севастопоља, управљао дворском ка. 
пелом холандског краља, и био у поверљивим односима 
са краљевом сестром, што му је донело шест месеци за: 
точења у хашкој тврђави, али му ипак није ништа сме- 
тало да, у то исто време, учини један упад од Лагуата 
до Гадамеса, усред афричке пустиње... Све би то он 
причао јако наглашујући речи по јужњачки, и свеча. 
нам гласом, са врло мало покрета, али са несвесним гр- 
чењем мишића нз лицу, које је мучило гледаоца као пре: 
лавање боја од сломљеног стаклета у калеидоскопу. 

Бомпарева садашњица била је тако исто мрачна и 
тајанствена као и његова прошлост. Где је живео» од 
чегаг Он је час говорио о великим предузећима за из- 
раду асфалта, којим би се један крај Париза патосао на 
врло јевтин начин; затим, одједанпут, сав заузет прона- 
ласком једнога поузданог лека против филоксере, он је 
само очекивао једно писмо из министарства па да одмах 
дигне премију од сто хиљада динара, и исплати свој дуг 
у малој кафаници где се хранио, и чијег је газду дово- 
дио до лудила својим бесомучним привиђањем кула у 
ваздуху. 

Овај поманитали јужњак био је право увесељење 
за Руместана, и он га је увек водио собом, правећи шале 
на његов рачун, подбадајући и распаљујући његово лу- 
дило. Кад би се Нума заустављао на булевару, да разго- 
вара с киме, Бомпар се достојанствено склањао у страну, 
као човек који хоће да припали своју угашену цигару. 
Виђао се на погребима и на позоришним премиерама 
како распитује, сав ужурбан: „Јесте ли видели Руме- 

стана“ Најзад је био успео да буде познат као Нума. 
У Паризу је ова врста пратиоца доста честа; сви чувени 
људи вуку за собом по каквог Бомпара, који их прати 
као сенка, и тиме долази до извесног значаја. Случајно, 
Руместанов Бомпар је био сам по себи довољно ориги- 
налан. Али Розалија није могла да трпи овога злог духа 
своје среће, који је увек стојао између ње и њеног мужа, 
и отимао јој ретке тренуткс кад је могла остати насамо 
с њим. Уз то, ови пријатељи су говорили наречјем које 
је њу искључивало из разговора, и смејали се локалним 
досеткама које су непреводљиве. Оно што му је наро- 
чито пребацивала, то је била она његова потреба да 
лаже, оне измишљотине, у које је она најпре веровала, 
толико је превара била нешто непојамно за ово отво- 
рено и искрено биће, чија је највећа драж био склад 
између речи и мисли, склад који се осећао по звучности 
и поузданости њенога кристалног гласа. 

— Ја га не марим... То је лажов..., говорила је она, 
тоном искрене срџбе, који је јако увесељавао Руместана. 
Он је одговарао, бранећи свога пријатеља: 

— Та није, није он лажов..., то је човек од маште, 
будан сањалица који прича своје снове... У мом крају 
има пуно таквих људи... Томе је узрок сунце, њихов 
говор... Ето моја тетка Портал... Па и ја сам, свакога 
часа, да не пазим на себе... 

Једна мала рука би га прекидала, заклапајући му уста: 

— Ћути, ћути... Ја те више не бих волела да си и 
ти с тога Југа. 

Међутим, он је баш био с тога Југа; и у пркос па- 
риског понашања, отмене углађености која га је прите- 
зала, из њега ускоро изби на површину тај страшни јуж- 
њак, шабленски, суров, бесмислен. То се десило први 
пут поводом религије: у томе, као у свему осталом, Ру- 
местан се држао традиције свога краја. Он је био като- 
лички Провансалац, који иде у цркву само пред крај 
службе да доведе своју жену, одстоји мало код врата, 
поред кропионице, гледајући с висине, као тата на дечјој 

представи с чаробном лампом, исповеда се само за време 
колерне заразе, али који би се ипак дао обесити или 
ставити на муке за ту веру коју не осећа, и која нимало 
не ублажава ни његове страсти ни његове пороке. 

При женидби, он је знао да му је жена исте вере 
као и он, да им је свештеник у цркви Св. Павла изго- 
ворио похвале одмерене према каквоћи свећа, застора и 
цвећа, као што се пристоји о свадби првога реда. Нуми је 
то било довољно. Све жене које је он познавао, његова 
мати, његове рођаке, тетка Портал, војвоткиња де Сан- 
Донино, биле су ревносне католичкиње. Зато се он веома 
изненади кад, неколико месеци после венчања, примети 
да Розалија не иде у цркву. Он јој то пребаци: 

— Зар ти никако не идеш на исповест 

— Не, драги мој, одговори она сасвим мирно... Не 
идеш ни ти, како ВИДИМ. 


— О, ја, то је сасвим друга ствар. 
— Заштог 


Она га је при том гледала тако искрено зачуђеним 
очима, и тако отворено, да, очевидно, није ни слутила 
да је она као жена на нижем ступњу. 


Он не умеде одговорити ништа, и пусти је да се 
изјасни. (О, није она била никакав слободни мислилац, 
ни независан дух. Васпитана у једном одличном париском 
пансионату, она је имала свога исповедника, једнога 
свештеника из цркве Св. Лаврентија, до своје седамнаесте 
године, све док није изишла из завода; па чак и после, 
у очевој кући, она је за неколико месеци наставила ићи 
у цркву, заједно са својом мајком, затуцаном јужњакињом; 
али једнога дана као да се нешто у њој било преки- 
нуло, и она изјави родитељима да према исповедању 
осећа несавладљиву одвратност. Мајка је хтела покушати 
да прекрши ову ћуд, како је она то звала; али се Г. Ле 
Кеноа умеша: 


— Остави је, остави... Мени се то исто десило у 
истим годинама. 

И отада, Розалија је тражила савета и упутства. 
само од своје младалачке савести. У осталом, као Па: 
рижанка и отмена жена, она се добро чувала свих на- 
страности; ако Нума полаже на то да иде у цркву, она 
ће ићи са њим, као што је дуже времена ишла са својом 
мајком, не пристајући, при свем том, да се претвара и 
прави преподобно лице, кад већ више не верује. 

(Он је слушао, сав запрепашћен што од ње чује 
тако одлучне речи, које су показивале толику самостал“ 
ност њенога моралног бића, и доводиле у забуну све 
јужњакове назоре о потчињености жене. 


— Дакле, ти не верујеш у Богаг упита он, својим 
најлепшим адвокатским басом, дижући свечано прст у 
таваницу. 


— Зар је могућно не веровати у Бога! узвикну 
она, тако нагло и искрено да је тај узвик био право 
вјерују. 

Он тада узе говорити о томе шта ће рећи свет, 0 
друштвеним обзирима, о тесној вези религиозног и мо. 
нархичког духа. Све се отмене жене исповедају: војвот- 
киња, Г-ђа д Ескарбес; оне позивају свога исповедника 
на вечере и на посела. То би произвело врло рђав ути- 
сак, да се само сазна.. Он застаде, увиђајући и сам да 
трабуња, и разговор се сврши на томе. 


Две-три недеље узастопце, он је са великом важ- 
ношћу водио своју жену у цркву, што Розалији донесе 
неочекивану срећу да се с мужем прошета испод руке. 
Али њему се убрзо досади овај кулук, нађе изговор у 
пословима, и напусти сваку католичку манифестацију. 

Овај први неспоразум ни у чем не помути њихов 
брак. Као да је желела да добије опроштај, млада жена 
удвоји према њему своју пажњу, своју нежну и веселу 
оданост. Можда је она већ била мање заслепљена него 
првих дана њиховога брака, и можда је нејасно предо- 
сећала нешто чему није смела да погледа у очи; али је, 





_ поред свега тога, била срећна, зато што је хтела да буде 
_ срећна, зато што је још живела у оном блаженству које 


њама што личе на Ши тул од свадбене хаљине. Разо- 
_ чарење није могло бити далеко. Оно је за њу било 


(Наставиће се.) 


Алфонс ДОДЕ. 


(Превео с француског Миодраг ИБРОВАЦ.) 





(2 РАБИЈВИ ико 


МУ 
КАРАЂОРЂЕ. 


[1 Вис ЈУНАЧКЕ ДУШЕ. 


Тог дана устах ко сунце кад сине 
са једном жеђи бескрајном у души, 


што ме ко плима кад плави и руши, 


плављаше, траше грдно из дубкне. 


Ходах уз родна брда и долине 

кб млади лаве кога снага гуши; 

и, сам са својим срцем, уздахнувши 
грко, стах на вис јаве и истине. 


Но ту, ко орлушина, сва крвава, 
косовска епопеја пуна страва 
налети на ме; и докле у свом 


корену стрепих ја, стихијском силом 
лупаше она крвавијем крилом 
страшно по челу замраченом мом. 








па — => До да у Каса пробсавех 

ИП МиРОПОМАЗАЊЕ. КОСОВСКИ ПРИЗРАК. ТЕРЕТ ЈУНАЧКЕ 
ДЕСНИЦЕ. ИЗБРАНИК. 


у Крупне и тешке капље вреле крви 
с огромног крила падаху на мене, 
на души ми, на мисли устрављене, 
ко огњен пљусак што шикља и врви. 


Ђе која паде ту ме спржи, смрви. 
И пред оком ми попут грозне мрене 
прострје се море крви невиђене:; 
Осетих задах љешина и стрви. 


И осјетих ђе дигнуту ми руку 
притиште пусто бескрајна тежина, 
"цијели народ, нова царевина; 


И причух као у сну, у призвуку, 
свој глас ђе изнад гора и равнина 
диже се, грми кб гром измеђ брина. 


1 Витешки ПОЈАС. ГЛАС ОТАЏБИНЕ. МАЧ. 


Ја се опасах пасом своје снаге, 
и сишав са свог виса самотнога, 
спремајућ' дане вазнесења свога, 
прелажах села, пољане и драге. 


И опет свака травка пуна влаге, 

и сваки камен, крш и шума многа, 

и сваки дб и раван куд ми нога 
4 пређе, вај, свака стопа земље драге, 


чемерном сузом, крвљу натопљене, 
чуднијем гласом дозиваше мене, 
у моје срце свој потмули плач 


слијеваше; и трудна рука таде, 
кад год ми клону, малакса и паде, 
пође и клону на мој оштри мач. 

М Вожд. ПОБЈЕДЕ. СВИТАЊЕ. ВИШЊЕВ топ. 


За то га дигох, те бљесну к'о худа 
репатица; и прам том бљеску чете 
за собом назрех осветничке свуда; 
и пођох као олуј који мете. 


Пођох, а за мном грозне, пуне жуда 
побједе моје, Мишар, вали клете 
Дрине, Београд, Варварин, пун чуда 
Делиград, као вучице што прате 


урликаху; док с хума и долина, 
уз тешке стопе мојих исполина, 
наткриљујући бојни врисак сав, 


гонећи тмину пет тешких вјекова, — 
рикаше грдно, предзнак доба нова, 
мој вишњев топ, ко разјарени лав! 


Мирко КОРОЛИЈА. 


ЛИЈЕТ ЖЕЉА. 


(Из књиге: „Крваве пјесме“). 


Сједим и гледам двије жеље своје... 
„Лете: г. 

Брзо, к'о она два голуба брза, 

што су сад двије тамне силуете, 
сада дв'је тачке... све блеђе, па ништа. 
О жеље моје куд вас воде пути 

У тамне краје, гдје будућност ћути 
Будите голуб доба библијскога, 

који је пон'о маслинову грану, 

ко символ мира 

између гр јешног човјека и Бога, — 
да моје срце, уморно с немира, 
тражећи срећу себи непознату, 
смири се, стане, 

кб она света, библијска корабља 

на Арарату. 


Јосип Миличић. 

(Крај). 

Описни- песници, међутим, обично нису велики пес: 
ници; далеко од тога. Осећање, у песништву вреди, по 
правилу много више но живописна машта. Оно је неж-· 
није, топлије и пуније, и много дубље прожима душу но 
производи маште, који обично занимају, забављају очи, 
и остављају душу незагрејану и неузбуђену. 

Али, пре свега, има две врсте описних песника: 
једни описују да нас „обавесте“, да нас поуче; њихово 
је песништво поучно, дидактично. Они пишу уџбенике и 
трактате у стиховима: о астрономији, о вртарству, о ри: 
болову, 0 „Четири годишња времена“, о „Четири доба 
дана“, о „Теорији књижевности“ и „Критици“, о „Леко- 
вима од уједа дивљих животиња“, и тако даље. То оби- 
чно нису велики песници, и таква њихова дела имају по 
правилу врло малу песничку вредност. Друга врста опис- 
них песника, то су људи пријемљиви за лепоту света, 
природе и човека, с уметничким очима и пластичном 
маштом, која лако постаје живописна. Ти могу бити, ако 
не велики песници (дајући тој речи њено пуно значење), 
оно велики песнички уметници, што, међутим, безмало 
на једно излази. Нарочито кад такви песници, као што 
се то понекад дешава, уз дар маште имају и лако будву 
осетљивост. Код тих песника, живописна машта није њи- 
хова једина песничка особина; она само толико прео- 
блађује да остале остају у засенку, и као потиснуте. (Да 
та њихова главна особина није у њих у тој мери разви- 

јена, другим речима, да су мање обдарени, — могло би се 
скоро рећи да би они тад били „већи“ песници, „већи“ у 
смислу који смо горе дали, то јест топлији, осећајнији). 


У такве описне песнике иде и Хередија; ја сами 
у почетку рекао да је он описни песник у најбољем сми- 
слу те речи. — 

Друго, начин, у песништву, као у опште у уметно- 
сти, у овом случају као и у осталима, чини много, скоро 
све. Начин, уже речено сшил којим Хередија описује, ми 
смо видели да је сјајан; шарен и живописан као што су 
слике каквог великог колориста, каквог Тициана. То је 
онај исти крепки и поуздани цртеж, они исти златни и 
сребрни тонови, она иста богата и шарена палета. Ја се 
не могу ни на чему задржавати; ја могу дати само при- 
мере; али су и они довољно речити. Хередијин је стил 
као онај „тростих“ из његова сонета /Јазон и Медеја: 


Шилитале јез ђој Фип уој де ртеггегјез, 
Ре гтапаз ојзеацх рахзајеп! зопз 1ез уопће Пеште, 
Ег дап5 Тез Јасез Фатсеп! репуан Гатиг дез с1јецх,.: 


Ми смо раније видели више примера Хередијина стила; 
додајмо још само један сонет, један који досад још нисмо 
ни поменули (доиста, могли бисмо узети који било, на- 
сумце). Он гласи: 


на 5тевз(е 


Раз пп зец! ђеш! алпзесбе оп а'ађеше еп тагапде, 
ТопЕ дотЕ зопз Јез егапдаз ђој5 ассађ]јез де =ојец 
Оп Је Теш асе ера1х гапизе ип јопг раге! 

Ап уејоџта зошђте ећ допх Чех топазез Ф4етегацде. 


Ст]апе Је доте ођзецт, М141 грепф де у годе 

Е6, зиг шез сз т-ејо5 ајапели5 Че хопштен, 

Пе те есјатз Киша (опте пп гезеап уетгтен 
(пи з'аПопсе ећ зе сгојзе а ггауег= Готфте сћапде. 





1 Осветљујући шуме својим крилима од драгог камења, — 
Велике тице пролетале су испод сводова у цвећу, — А на сребрна 
језера даждило је небеско плаветнило. 

Уегз Ја сале де [еп даие ггатеп! ]е5 гауопз, 
Уоје Те Ттеје еззапп дез гећез рарШопз 
Опг'ептугел| Ја Јпиеге еб Је раглшп дез зеуез; 


АЛогз тез дојећз (гешћ]јап(а зајтазел, сћадце Ш, 
Е; дапз 128 ташез Фог де се Шеб зиђи, 
Сћаззецг ћагтопшеих, јетртзоппе шез геуез.! 


Колико сјаја и шаренила! И сликару би било тешко 
такмичити се овде с песником. Сонет, кад му проучите 
смисао, значи да од свих ових сјајних и блиставих и 
сунчаних, румених и зелених и пламених, златних и ша- 
рених ствари, песник гради одећу „својим сновима“, сво“ 
јим песничким мислима. Какав стил, и какво богаство 
речи, и како гиздавих!... Узгред буди речено, речник је 
Хередијин покупљен — или пробран — не само из васко- 
ликог речника песничког, но још из свих наука, из свих 
историја, из свих култура, из свих заната. И Француз — 
онај који није обилато и, ако тако могу рећи, разноврсно 
начитан — наћи ће у сваком другом сонету непознату 
реч. Да се не зна Хередијин беспорочни укус, и да не 
знамо да Хередија није писао за пук, могао би човек 
помислити да се он каћиперски кити том множином речи; 
као што је у књигу метнуо велики број свакојаких, често 
врло далеких алузија на историјске догађаје. А у књизи 
нема ниједне штампане напомене, ни најмање; књига је 


1 „Подневни одмоР“. — Нигде зука од мушице или пчеле у 
лету; — Све спава у великим шумама преплављеним сунцем; — 
А кров њихово густо лишће промиче светлост слична — Тамној и 
мекој кадиви смарагдове маховине. 

Просијавајући мрачне сводове, огњевито Подне светлуца овде 
онде, — И, на мојим полузатвореним, уморним и сањивим очима. — 
Од тисуће ситних светлаца испреда румену пређу, — Која се шири 
и укршта кроз топлу хладовину. 

Ка томе пламеном и прозрачном ткиву које граде зраци, — 
Узлеће лака рој шарених лепгирова — Опијен светлошћу и мирисом 
сокова ; 

Тада моји уздрктали прсти хватају конац по конац, — И у 
златне чворове те танане мреже, — Ловац лепоте и ритма, ја облачим 
своје снове. 

бела, елегантна, с по једним сонетом на свакој страни, 
међу широким белим ивицама. 

Могло би се чак рећи да је тај његов стално сјајни 
стил мана, и да та стална величанственост и напрегну- 
тост, и та немилостива непогрешност цртежа на тврдом 
и сјајном и бојадисаном градиву, умарају; Хередијино 
песништво има неки метални одблесак и металну крутост, 
— или, још тачније, онај тврди сјај слика на емаљу, пе- 
чених с емаљем и неизгладивих са њега. ЉЉЂегова би 
збирка требала да носи име: Емаљи и Камејп, које је 
Готије дао својој збирци. 

Али би било врло погрешно учинити му тај прекор. 
Та се погрешка у критици чини врло често. Критичари 
врло често зажале што уметник, чије су добре особине 
пре тога похвалили, нема у свом делу и другу неку особину, 
коју прве особине искључују. Не може дело имати у исто 
време и неку особину и особину њој противну, — бити ве- 
лико и мало, силно и нежно, узбуђено и неузбуђено, ша- 
рено и бисерно сиво. Поменуте особине Хередијиног песни 
штва неизбежне су мане његових врлина. Ако сте жељни 
других особина, тражите их у другим делима, — којима 
би тако исто било погрешно замерати што немају осо- 
бине оних првих дела. Хередијини сонети имају сјај, 
величанственост, енергију, и шо су особине ради којих 
су они писани и које у њима треба тражити. — Оне су, 
осим тога, код њега увек одржане у границама савр- 
шеног укуса. 

Уз тај стил пун сјаја и пун боја, једна краткоћа, 
једна збијеност и сугестивност у казивању, које нису 
никад биле надмашене. За Хередију се рекло да у својих 
четрнаест стихова збије читав спев. Ја сам поменуо сонет 
После Кане. Да чујемо ту страницу из римске историје. 


Аргез Саппев 
Џп дез сопзш5 е, Гашге Киб хегз Шпбегпе 
Оп Уепизе. Т' Аш де а Чеђогае, (тор рет 
Ре тогз еђ фагтез. Га [опдге ап Сарпонп 
Тотађе, је ђгопхе =пе ећ Је сле! гоџсе езЕ бегпе, 

Еп уап Је Отапа РопшШе а Та цп Јеспабегпе 

ЕБ сопзице децх 1015 Гогасте зЊуш ши; 

Р'ап Јопе запелоћ Гатеш, Ја уецуе, Гогрћеп 
Етрпззеп! Коше еп дец! дие Та (беггепг сопзгегпе. 


ЕБ сћадице зојг Ја Тоше аПаћ апх адпедцев, 
Рјеђе, езејахез, епјап 5, [епштег, ује-Шагаз садиса 
КЕ Топ! се апе хоп Зириге ег Гетеаз је; 


Топз апхјеих де уојг 5игеју, аџ д05 уегшен 
Пез топа Зађџзв оп 1 Гое запејап! ди зојен, 
ће Оћећ ђогепе топе зиг Гејерћап! беше: 


Коментар је можда излишан. Одмах се види колико 
је ствари казано у ових четрнаест стихова: и бегство и 
неред после битке, и бојно поприште далеко од Рима, 
и у Риму свештеници, и гомила, и живот дневни, и на 
крају она величанствена слика Сабинских брда, под цр. 
веним сунцем, са силуетом „једнооког Вођа“, — долазак 
Ханибала. И колико још других појединости! (И како 
тачних, знаће само онај коме је потанко познат тај лист 
из римске историје). Где би Момзену било потребно 
десет страна, Тациту две, Хередији је четрнаест стихова 
довољно. То је једна од привилегија уметности. Уметност 
„резимује“. 

К томе, или тачније. при свем том, то јест у пркос 
тој краткоћи, у Хередије је све прецизно и све савршено: 
и стих и слик (као што ћемо одмах видети), и избор 
речи, и избор појединости, и распоред и сразмера и 


1 Један консул убијен, други бежи ка Линтерну — Или-у 
Венузију. Ауфид се излио, препун — Лешева и оружја. Гром је 
ударио — У Капитол, бронза се зноји, а црвено се небо помрачило. 

Узалуд је Првосвештеник приредио гозбу боговима — И упатао 
два пута књиге сибилинске; — И дед, п удовица, и сироче, дугим 
јауком, — Испунили су ожалошћени Рим, окамењен страхом. 

Сваке вечери. гомила је ишла до Водовода, — Пук, робови, 
жене, деца, изнемогли старци, — И блуднице иг Субуре и робијаши 
из тамница ; 

Сви пуни стрепње ишчекујући, да се на руменим плећима —- 
Сабпнеских брда, над којима се сија крваво око сувчево, — Појави 
једнооки Вођ на свом афричком слову. 

шок појединости. Ничег обапетог код њега, или разву- 
ченог, или утрпаног ; нигде празнине, закрпе, или ожиљка. 
Мисао је код њега увек непогрешно прецизно исказана 
као да је у камен урезана, и јасна, — и логично казана 
у свима појединостима; особина врло ретка, нарочито 
код песника с богатим обликом, богатим и правилним 
сликом. Њему стих и слик нису сметали, и ниједна ње- 
гова реченица, или слика, или реч није уступак учињен 
стиху и слику; и није му сметао ни „најтежи облик лир- 
скога песништва“, сонет; јер Аполон — 


Мошап! ропззег а ђош! Фопз Јев типешз Јтапсојз, 
Јпуепба ди зоппеј Је теопгецзез 10151 — 


— као што вели Боало. 

То савршенство, та савршена тачност у изразу 
мисли или представе, (сигурност исказивања, савршена 
„чистота“) — свак који зна уметност и њене особине зна 
и то да је она највиши степен уметничкога дара; у књи- 
жевности као и у осталим уметностима. Поетска (тво- 
рачка) моћ и укус стоје, у опшшој јерархији ствари, 
исто тако високо, или и више; и, разуме се, играју иу 
уметности врло високу улогу; али за уметника, коме је 
позив да 94 израза замишљеним и пробраним стварима, 
први јеи најважнији услов имати способност потпуног, 
савршеног казивања. Историја песништва и уметности 
пуна је врло великих људи чија вредност долази несрав- 
њено мање од вредности њихових основних, почетних 
замисли, но од савршенства с којим су своје замисли 
исказивали. Обратно, нема великога уметника без високе 
моћи исказивања, па ма колико иначе његове замисли 
биле високе или занимљиве. | 

Хередија има то савршенство обраде... Франсоа Копе, 
примајући Хередију у Француску Академију, рекао му је 
да му изгледа чудно да је Хередија са тако мало радова 
— ако изузмемо његове преводе у прози, око две хи- 


1 Хотећи да доведе до очајања француске песнике, — Изуме 
тешке и строге законе сонета. · 

љаде стихова, за тридесет година — могао стећи тако 
велики глас; док су други песници с много обилатијим 
радом остали у много нижем реду од њега. Није то ни: 
мало чудно. 

Најзад је и Хередијин песнички и творачки дар, у 
оквиру његовог преимућствено описног песништва, та- 
кође велики. Ја сам мало пре поменуо избор појединости; 
избор, то јест измишљање појединости. Свако је умет- 
ничко дело збир појединости у које се „грана“ и „грозда“ 
основна, почетна замисао; и (кад оставимо на страну 
саму вредност те почетне замисли) сва теорија и пракса 
уметничког дела своде се на ову способност: умети за 
основну мисао измислити оне „значајне“ или „битне“ 
појединости које основну мисао најбоље тумаче или 
истичу. То измишљање је у Хередије врло срећно. Ретко 
ко, у свом роду песништва, уме тако срећно наћи зна- 
чајну појединост, — више још, лепу појединост (не само 
значајну, него лепу и значајну), — више још, наћи и 
ону значајну појединост за коју се тражи не само живља 
машта и однегован уметнички укус, но виши творачки 
дар, — скок, напон, виши хитац творачкога дара. Те 
лепо нађене „појединости“ нису више само ствари ње- 
гова стила, но и његове песничке душе и његовог тво- 
рачког дара у ширем смислу. Он уме да нађе духовиту, 
крепку, патетичну, величанствену или драматичну поје- 
диност, ону која даје вишу силу или дубљи значај ње: 
говим сликама. Таква је (да поменем само примере из 
већ наведених стихова, који би се, међутим, могли умно- 
жити наводима из целе књиге) она појава Херкулова на 
свадби Пиритојевој, — она „исполинска“ сенка његова, 
на месечини, за Кентаврима који беже, — онај пламени 
лет Пегазов, — оно црвено сунце на Сабинским брдима 
на којима се помаља силуета једнооког Вођа на афричком 
слону, — она млетачка госпођа која се на врху степе: 
ница „осврнула у пола“, и насмешила на арапче које јој 
носи скут, –- она два златна пипка на самурајевом шлему 
што дркћу на сунцу, — онај „трепет од злата, седефа 








ХОСЕ-МАРИЈА ДЕ ХЕРЕДИЈА. 123 





и смарагда по мртвом, непомичном и плавом кристалу“, 
— она златна мрежа у коју песник облачи своје снове, 
— и оне велике очи попрскане златним звездицама у 
којима је Антоније видео „читаво широко море по коме 
беже галије“, и у којима је испричана судбина целе тра- 
гичне поворке сужњева великих и лепих очију. Такав 
је, између осталих, цео сонет Орлова смрш. Али ја се 
бојим да не прекорачим време, јер имам још нешто да 
кажем о Хередијином стиху. Рећи ћу само да смо сада 
далеко од оних описних песника о којима смо говорили 
у почетку... И још ово: — У историји флорентинској 
познат је један „владалац“, песник у исто време, и ве- 
лики заштитник књижевности и уметности: Лоренцо де' 
Медичи, названи # Магтј со; — ГаштепЕ [е Магтећдие, 
пошто смо на часу француског језика. Хередији би тај 
надимак приличио пре свих других : 7/.-М. ае Нетвага, !е 
Магтејтдие... Ја сам тај историјски надимак поменуо с тога 
што ми је непрестано на устима та реч: тате дие, која 
најбоље карактерише Хередију, а ми јој у српском језику 
немамо правог еквивалента. 


% 


Ове песничке особине Хередијине помаже један с1о- 
љашњи песнички облик — стих и слик — који и у фран- 
цуском песништву (које је, међутим, имало Виктора Хига) 
стоји усамљен. 

Романтизам, је — оличен у Виктору Хигу, — као 
што смо рекли, усавршио у највећој мери технику стиха. 
Док су класични песници ХУП века, Расин, на пример, 
састављали стихове монотоне, сувише правилне, и гонили 
их све два по два напоредо, тромо, увек једнако, упрегнуте 
као волове у плугу; док је Расин сликовао речи таћеџг 
и дошеит, или јешпеззе и тлешезе, или детшет и ргетпгег, 
или 70ш5 и пош5, или два инфинитива и два адверба; 
догле су романтичари и њихови последници Парнасовци 
кс«овали од александринца скоро нов стих, гибак, кадар 
да да најразноврсније ефекте, и изумели сликове који, 

у поређењу са старима, звоне као данашњи стогласни 
оркестри према Лулијевој музици од четири ћеманета. 
Они су се између себе такмичили, који ће од њих из- 
мамити из стиха више мелодије, богатији ритам, већу 
изразитост. Виктор Хиго има стихове као: 


Кев стапаз сћагз сепиззароа адш геутеппепћ је хо1т... 


у којима су нагласци и њихов распоред, — њихова те: 
жина и међусобна близина, — тако у складу са мишљу 
коју казују саме речи, — с утиском тешкога кретања ве- 
ликих кола која стењу и шкрипе „враћајући се вече: 
ром дома“; — 

— или стихове као: 


Оп Ттајз рагћши зогтаћ дез ТоцНез Ф4'азрподеје, 
Без зошћ ез де Ја па Побајепј зиг бајтаја,.. 


— стихове прекрасне, у којима алитерације мекога /, 
(комбиноване с алитерацијама течнога [), тако много до- 
приносе лепоти. 

Остали романтичари и Парнасовци тако исто. Наш 
Хередија има примера ради, — 


.. Ља1зве, апи, |еггапје сћеуге, 
Зоџгде апх сћеугоћетеп!з ди сћеугеап ди'еПе зеуге...3 


— и има још много више и боље: алитерације и асонан. 
ције, не као код других, проведене кроз стих два, но 
проведене, кад треба, кроз цео сонет, с једним обиљем 
и прикладношћу без такмаца. У сонету Гозлаћени велин, 
складно са глатким и сјајним златом и велином, течно / 
и звонко а долазе, у округлој цифри — једно чешрде- 
сеш, друго педесеш пута; — наравно, увек у границама 
беспрекорног укуса. 


1 Свежи су се мириси ширили из бокора асфодела, – И ноћни 
лахори прелетали су преко Галгале. 

2 ...Остави, пријатељу, козу која лута — И не чује дречање 
јарета којем не да сисе... 


~ 


ПИ РРА ЧУО О РИРФРИ У РИВЕР НИ ИРИНА ТИРС ИРРИ ЗИД 

И има: 


66 Та-ђаз, зоџз Је рог, адозхе сопге џпе агеће, 
Наппђа! есопган, реози ег плотрћап«, 
Бе реппетеп! хопга дех |еејопз еп тагеће...1 


Ја случајно имам превод те песме на немачком: 


Ат ВгискепргеЏег дог Јјећп Наппћај, 
Спа зтеге тепе ТапхећЕ ег апсезграпт 
Пег паћ пдеп Геглопеп дитргет 5Зећа!. 


Доста добро, као превод у опште; али оне тежине, онога 
напора, онога шапкања „легија у ходу“ — нема. Изго- 
ворите добро француски (и тако да се осећа ритам стиха) 
_речи: Ге ргеппетет! зоита... — с врло оштрим р:б; са 
суспенсијом гласа на 1 (због идућег немог е); са два 
тешка и једно другом приближена наставка теп! и зошта, 
— и видећете каква је разлика између стихова Хереди- 
јиних и сувише течних и звучних стихова његова пре- 
водиоца. 

Тако су у сваком правцу развијали и измишљали 
нове облике стиха: дуже од дванаест слогова, краће од 
дванаест: од четири, од три, од два слога. Виктор Хиго, 
своју познату песму Вишешке игре Краља Јована, испевао 
је целу у стиховима од три слога, у строфама од осам 
стихова, кроз тридесет и две строфе: 


ба, ап'оп хеПе, 
Есцуег, 
· Моп Паје 

Пезбтјег. 

Моп соецг роја 
Зоп5 Ја јоје, 
Опапа је ђгоје 
Ту ебтег,2 


' А из даљине, под мостом, наслоњен на стуб од свода, — 
Ханибал је слушао, замишљен и као победилац, Потмуло тап- 
кање легија у ходу. 


2 Де, седлај, — Коњушару, — Мога верног _ Хата. Срце 
ми игра — Од радости — Кад нога гази — Узенгију. 

У песми Гег Олпиз („Зли дуси“) он има стихове 

од два слога: 

Мигз, УШе 

Еб рогћ, 

АзЏе 

Ре тоге. 

Мег ргј5е 

Оп ђе 

Та ђгје; 

Тош дотЕ1 — 
Ти стихови расту у идућим строфама у стихове од 
три, од четири, од пет слогова, и тако даље, до десет, 
па онда опет исто тако постепено опадају, док се песма 
у последњој строфи не заврши поново стиховима од два 
слога. МИ све то нису залудни огледи, забаве из дуга 
времена, но уметнички начини смишљени у нарочитом 
циљу. У овој песми описује се излазак Злих духова, у 
ноћи; и растење стихова иде с њиховим приближавањем; 
кад дођу, у олуји и кроз муње и громове, и стих је по- 
растао у десет слогова; — и они који су песму читали, 
знају како је неочекивано ефективно то место у песми; 
и како је после чудно и занимљиво удаљавање духова, 
и изумирање раније граје, у идућим, све краћим стихо- 
вима, док у последњој строфи, која изгледа да и сама 
издише, нестане и последњег шума. Ефект је сличан — 
али много јачи, и много озбиљнији — ефекту познатог 
музичког комада, Михаелисове „Турске страже“, која се 
у почетку чује као у даљини, затим са целом праском 
док пролази поред нас, па се најзад постепено опет 
изгуби у даљини. 

Најзад су наши песници успели направити сонети у 
стиховима од једног слога. Нису врло озбиљне ствари, али 
је забавно видети какве изгледају и такве песме; ја ћу 
навести један од тих сонета, најбољи, од Жила де Ре- 
сегије (песника другог и трећег реда, али човека који 


' Задине, град, — и пристаниште, — уточиште — смрти; — 
сиво море — по коме бију — ветри; — све спава. 


| 
] 
ј 

је у почетку романтизма играо врло активну улогу); 
нећемо, наводећи, изгубити много времена. 
Он гласи: — 
Когђ 
Веле, 


ЕПв 
РогЕ; 


зотђ 
Егеје, 
ОпеПе 
Мог|! 


Козе 
С1ове, 
Га 


Визе 
га 
Ргћзе.. 1 


Сонет је потпуно правилан; и сликови и њихов 


распоред, онако као у сваком сонету, и сонет имаи 
своју песничку мисао. — 


Тако су тражили и нове сликове. Сиромашни Ра- 
синов слик, који се често састојао из једног јединог кртог 
и слабачког самогласника (две трећине Расинових мушких 
сликова састоје се из слогова ег и е), заменише богатим 
сликом у коме је, поред осталога, самогласнику скоро 
стално претходио један „сугласник•ослонац“ — сопзоппе 
Ффарриг, — то јест сугласник који је слику додавао још 
један глас, и који је самогласнику давао више чврстине 
и више звучности. АЕ и сопе скоро и није слик. Али 
ни гепаи и оатси не чине добар слик; треба гласу и 
у оба слога да претходи и исти „сугласник-ослонац“; 
треба сликовати гепаи и регаџ, или оатси и обеси. И, 
разуме се, што је већи. број елемената који се сликују, 
то је и слик пунији, „богатији“, као што кажу Французи. 


1 Дивна, она спава. — О трошни усуде и тужна смрти! - 
Уцвалу ружу ветар је однео!... 

Тако богатећи и усавршујући своје сликонве, они 
су, најзад, успели да један стих сликују с другим у целој 
његовој дужини од дванаест слогова, другим речима, да 
начине слик од дванаест слогова. Марк Моније, доиста, 
има ове стихове, — или овај слик — како се хоће — о 
„Галу, љубавнику краљичином“: 


ба, атапт аде Ја гете, аЏђа — [оџг тастпапте! — 
(таПатитепе де РАгепе а Ја Тоцг Магпе а Мте..1 


Ова су последња два примера, наравно, мање 03- 
биљне ствари, играчке, атизенев, као што кажу Фран- 
цузи; али и по њима се може видети колико је на стиху 
и слику рађено, и колико су стих и слик и у најозбиљ- 
нијим песмама имали од тога рада користи; као што онај 
који је научио играти, уме лепше и да иде. Поменућу 
само да не треба претеривати важност спољашњег облика, 
— као што је, на пример, чинио Банвил; и друго дам 
у других народа има сличних виртуозности у песничкој 
вештини; историја се књижевности понавља и у про: 
стору и у времену. 

Враћајући се сад на Хередију, рећи ћу да и међу 
вештацима какве смо досад помињали, Хередија изгледа 
виртуоз. 

Мени, на жалост, не остаје времена за опширнију 
анализу његове версификације; нека то остане за други 
пут, за један од наших редовних часова. Ја ћу овде 
рећи две три речи само о његовом слику; а о његовом 
стиху, поред једне раније напомене, поменућу још само 
његову изванредну вештину у употреби „опкорачења“ или 
„преноса“ (француски: епјатбетепг или гејег), — то јест 
пренашања једног кратког остатка мисли у други стих. 

Од таквог пренашања ништа није луђе кад се чини ме- 
ханички, мајмунишући другима, без унутрашњег разлога; 
али употребљено прикладно, оно може бити врло леп 
ефект. Виктор Хиго их има прекрасних; а Хередија има 


' Гал, краљичин љубавник, оде витешки — да јуначког под- 
вига! — од Арене до Великг Куле у Ниму. 





во ата а ма У сасље 





а ове оне за А а = За фра ви 1. Бао 

овај (да наведем један између двадесет), који мени из 
гледа најсјајнији у француском песништву : 


Јадћ, сћег апх таг, зиг ип ђес де стајеге 
Је ше агеззај, уегтеП, јоуеих де Ја сојеге 
Еештапје оп ди ге еђошкхапе дез Поб... 


Какву вредност добија важна реч ссшталтге, и какву, 
уз њу, и друга важна реч 60'ош5зат, тим што су из- 
двојене од своје именице, и бачене, једна преко краја 
стиха у идући стих, друга преко прелома, у идући полустих! 


Је те Агегзај~, уегтеЏ, јоуеих де Ја сојеге 
ЕСОМАХТЕ, оп ди сте || 6-б0ои-+8-затћ аез [0:5!... 


И како би ми било лако — кад бих имао времена 
— показати како је у овом стиху при свем том одржана 
најправилнија метрика, а његов ритам добио неку гип- 
кост, неку разноврсност, неко трептање, који опомињу 
на рафиниране музичке ритме. 

Што се слика тиче, од Хередијиног слика нема пу- 
нијег, ређег, богатијег, нити слика који би тако стално 
био пун, редак, богат. Отворимо на којој хоћемо страни 
његове 7рофеје, — сада је можда јасно да имају права 
да се зову Трофеји, — ми ћемо видети најзвучнији слик 
који можемо замислити. Не само да безмало сваки само- 
гласник у слику има свој сугласник ослонац, но је још 
тај сугласник-ослонац скоро свакада звучан, — врло често 
к и [, то јест два најзвучнија сугласника, она која су 
најближа самогласницима, која често и јесу самогласници. 
Више још, Хередија најрадије прави сликове са два су- 
гласника-ослонца; и доиста, прави богати слик је само 
слик са два таква сугласника. Слогови који праве слик 
код Хередије су увек звучни или музикални. Меки, пуни, 
тамни или јасни, оштри и као „коштуњави“ од суглас- 
ника, — сребрни, кристални, звонки као звона и звучни 


1 (Реч је о кипу „Баштенског бога“). — Пређе, драг морнарима, 
на кљуну галије —- Стајао сам усправљен, сав румен, и уживао сам 
— У запенушеном гњеву и у сјајном кикоту таласа. 

9 


> 

као труба, —- они се нижу један за другим, вазда музи- 
кални, у најзанимљивијем и најефективнијем међусобном 
складу и контрасту. У једном сонету дају тон сликови 
као атбге и тагтбге; у другима ог, Тторог, СТћгузаог; у 


другима опет 21552, сапсе, — или сошти, рг5ти, 5убти; 
у још другима 10756, есогсе, — согре, јогре, — бегтсе, 
ћегзе, — тлетре, стетое, — или пасте, 5асте, — ботпе5, 


стотпез, — оштуге, Гоитутге, соштуте, тошуте, — риргезге, арте- 
з12, гтезте, Тћутрћгезће, — и Шихгте, аршхгте, гихгте, јгизтте... 
(Узгред буди речено, ако сте обратили пажњу, опазили 
сте да ови последњи сликови имају по пеш сугласника- 
ослонаца, два напред и три позади !)... Француски језик је 
врло леп језик, звучан и ублажен у исто време, на среди 
између „громких“ јужних језика и „угушених“ северних, 
као што и народ који га говори стоји земљописно на 
средизи између југа и севера. Изговорени лепо францу- 


ски, — ни дуго ни кратко (пре крат«о но дуго), са мно-. 


гобројним разликама отворених и затворених самоглас- 
ника, с јасно артикулисаним сугласницима, и акцентом 
увек на последњем изговореном слогу — ови су сликови 
стална музика уву. Само онај који има осећање за фран- 
цуски језик, и за те ствари уопште, може знати какво је 
рафинирано задовољство, на пример. наћи све ове, и 
овакве, „хитре“ или „масивне“ сликове, у једном исшом 
сонету: — ротроп, јироп, стбвроп, Мегрроп, — сабте, забте, 
гтабте, стабге, — азте, и аезазгте... 

И само тај — а можда и сваки други — може 
осетити лепоту склада и контраста у распореду само- 
гласника у стиховима као што су ови: 

Ја! зет Је гиб, Ја репе е Је ђегуј, 
Тога Гапзе Фип уазе ег тагјеје за !г5е. 


У првом стиху лаки, танки самогласници, који у гла- 
совном троуглу граматичара леже на горњем краку, ау 
устима се доиста и изговарају горе, на непцима, само 
гласници е и :; у другом стиху, звучни самогласници са 
доњега крака, „са дна уста“, самогласници а и о. Да 

утисак долази заиста од гласова, а не од смисла речи, 
лако вам је уверити се: покушајте заменити у првом 
стиху реч ремје речју ора!е, и видећете шта ће вам од 
утиска остати. Међутим, драги камен „опал“, ако је мање 
дискретан од „бисера“, има извесно дискретнију боју од 
„рубина“. Разлику чине гласови. 

Најзад нешто што има скоро само код Хередије, а 
у том размеру заиста само код њега, то је склад између 
слика и смисла речи, стиха, целе песме. Али ја сам о 
томе говорио другом приликом, а и време је прошло 
које имам на расположењу. Нека је довољно овде по- 
менути да у Хередије, колико је то год могуће без уси- 
љавања и афектације, избрани сликови, по звуку своме, 
— благодарећи тајноме складу наших асоциација — одго- 
варају природи мисли и осећања који се у песми иска- 
зују. Кад Хередија описује јапанскога самураја на сунцем 
обасјаној обали и његову љубав, у сликовима звони а 
као весела труба; кад опева младу Хелу, нежну и белу 
као снег и млеко, и њенога цврчка, у једном сонету 
(узгред буди речено) дивном обликом и садржајем, у 
слику се скоро кроз цео сонет чује чисто е; — кад опи- 
сује старога златара који резаљком реже путир у злату, 
у слику се чује оштро ;, с гласовима 5 и 2 (7:52, гт8е)... 
„као да оштрица ножа, рекао је један критичар, или 
врх игле, клизи по тврдом металу“... 

И тај исти склад одржан је исто тако и у средини 
стихова. 

Даље се не може ићи. Корак даље, отишло би се 
у играчке или у сувише ситне ствари. Хередија, уметник 
беспрекорног укуса, није тај корак учинио. 


Такав је песник о коме смо вечерас хтели гово-· 
рити: — Ј-М. де Негтсфга, 1!е Мастећпдие. А сад бисмо 
могли додати и: Гтрессаб!е; — Х.-М. де ХЕРЕДИЈА СЈАЈНИ 


и НЕПОГРЕШНИ. 
Богдан Поповић. 


БРОЈ СРБА И ХРВАТА. 


(Крај., 

5. Скадарски вилајеш. По статистикама, које имамо 
у књижевности, било би немогућно сазнати прави број 
Срба у овом вилајету, једно због тога што се оне знатно 
разликују у податцима за тамошње православне Србе, а 
друго зато што мухамеданске Србе у том вилајету и не 
помињу. Да би се виделе те разлике, навешћемо свде 
бројеве из најновијих приватних статистика. 

Тако је Гопчевић нашао 1880 године по процени у 
скадарској парохији (а она обухвата све православне Србе 
скадарског вилајета) 900 православних домова,“ а то ће 
рећи српских. — По Балдачијевој статистици, која је 
изишла 1901 године,“ било је у скадарском вилајету 6642 
„православна становника“. Један део од њих чине на- 
равно Срби. Али Србе треба тражити у северном делу 
овог вилајета, у скадарском санџаку, а у том санџаку 
Балдачи наводи само 660 православних становника. — 
Нидерле узима, да у скадарском вилајету и у суседним 
деловима Арбаније („вђ скадарскомђ вилаџетђ и вђЂ 
Албани около“; в. „Обозрћнле...“, стр. 117) има 100.000 
Срба, али не одређује ближе, колико их има у самом 
скадарском вилајету и које пределе разуме овде заједно 
с тим вилајетом. —- Флорински је позајмио Нидерлов 


1 Бр. борсемс: „Ођегађатеп ипа зеше Шеа“. Гере. 1881. 


Стр. 260. 

г А. Ва/дасс!: „Моје збанаеће =ш уПауећ 4: Зешаг,,“ ЕВЕ 
тепде, 1901. 


С 
| 














БРОЈ СРБА И ХРВАТА. 133 








податак али је непажњом учинио велику погрешку, те 
је означио, да у самом скадарском вилајету има 109.600 
Срба. — Иванић каже, да у целом скадарском вилајету 
има око 1500 српских православних домова.“ 


Ја сам био у повољном положају, да са две стране 
дођем до података, који се морају за сад сматрати за 
најпоузданије податке о Србима у скадарском вилајету. 
Једни се односе на тамошње православне Србе, и њих 
сам добио од свога ђака Г. Саве Вучковића, слушаоца 
на философском факултету нашег Универзитета. Г. Вуч- 
ковић је родом из Скадра и бавио се ове (1910) године 
етнолошким испитивањима у Скадру и у оближњем срп- 
ском насељу Враци, па је том приликом утврдио, дау 
Скадру има 162 српска православна дома, а у Враци 
(коју чине 7 села) 132. Осим тога је добио податке из 
протокола митрополитова намесника у Скадру, по којима 
у селу Матагужима има 47 српских домова а у селу 
Врању 16 (оба су та српска села у Зети близу црно- 
горске границе), у селу Каменици код Скадарског Језера 
18 домова, у Дерегњату на Бојани 9 и у Бушату (на 
Дриму) 1 дом. Дакле по тим податцима у целом скадар- 
ском санџаку има данас укупно 3825 домова православних 
Срба. А пре пет година, 1905, не само да их није било 
мање, него их је било више, јер се од онда по саоп- 
штењу истога Г. Вучковића из неких села приличан број 
српских домова раселио. Зато можемо број од 385 до- 
мова задржати и за 1905 годину. — Како пак у тим 
крајевима онако исто као и у суседним деловима Црне 
Горе на један дом или породицу долази обично по 
6,5—7 душа, можемо рачунати, да у тих 385 домова 
има на 2700 душа православних Срба. 


1 Флоринск 1: „Славанское племл“. Стр. 92. 

= „Маћедонија,..“, 1, стр. 308. 

3 Види о томе д-ра Јована Ердељановића: „Кучи“, стр. 191 
(„Српски Етнографски Зборник“, књ. УШ) и „Братоножићи“, стр. 452 
(„Срп. Етн. Збори.“, ХП). 

С друге стране ја сам на својим путовима по Црној 
Гори могао сазнати, да се је за време последњег српско- 
турског рата и после 1878 године одселио доста велики 
број мухамеданских Срба из Црне Горе на исток преко 
границе: у пределе Плава и Гусиња и у скадарски ви- 
лајет. Према проценама, које сам добијао за број тих 
исељеника може се узети, да се је из Никшића и Ник- 
шићског Поља, из Спужа, из Жабљака и из Подгорице 
иселило у поменуте пределе око 10.000 мухамеданских 
Срба и да се је од прилике половина тога броја наста- 
нила у скадарском вилајету, поглавито у варошима, 
Скадру и Љешу, и у неким мањим, засебним насељима. 
Тако можемо рачунати, да сад има у скадарском вила- 
јету око 2000 мухамеданских Срба. Они сад још говоре 
српским језиком, али ће га временом можда сасвим за- 
менити арбанашким. 


У скадарском вилајету има дакле око 7700 Срба, 
православних и мухамеданаца.! 


# Да ли у садашњим арбанашким племенима, Хотима и Гру- 
зама, заиста има нешто остатака од Срба староседелаца, као што 
су ми тврдили понегде у Црној Гори, нисам се могао поуздано оба- 
вестити. Али верујем, да их може имати, јер се ни по чему не бп 
могло узети, да се је свеколики, негда многобројни, српски живаљ 
у скадарској области сасвим раселио. Морало је овде онде заостати 
по које веће пили мање насеље или група српских породица и дуго 
се држати међу досељеним Арбанасима, па тек после, пошто би 
сасвим изгубили везу ес осталим својим сународницима, примити 
католичку или мухамеданску веру и арбанашки језик. Један инте- 
ресавтан прилог за оваку зудбину тамошњих Срба сазнао је поме- 
нути мој ђак, Г. Вучковић. Њему је причао његов деда у Скадру, да 
је пре четрдесет година цариградски патријарх тражио од Смаил- 
аге, тадашњег галије у Скадру, да му пошаље неки дугованп бир 
за 14.000 патријаршиских парохијана из Задриме. Али валија тај 
бир није могао покупити, због тога што су се Задримљани већ доста 
пре тога времена били покатоличили. Задрима је повелики предео 
с леве стране реке Дрима на северу од Љеша. Српско име тога 
предела (којим се и данас зове) и предања о досељавању Срба из 
Задриме у Црну Гору (која сам сазнао у ЈЉешанској и Катунској 
Нахији) заједно с овим фактом о патријарховим потраживањима 

Срби у Црној Гори. Према званичном саопштењу, 
које сам добио из црногорског Министарства Унутрашњих 
Дела,! последњи попис становништва у Црној Гори из- 
вршен је на дан 31 децембра 1909 године, и тада је 
било у целој земљи 317.865 душа (мушких 179.605 а 
женских 138.260). Али податке о томе, колико од тога 
броја долази на поједине народности и вероисповести, 
нисам могао добити, јер како се у поменутом званичном 
саопштењу каже, ти податци још нису утврђени. 

У Црној Гори, као што је познато. има осим пра- 
вославних Срба још само мали број мухамеданских Срба 
и такође мали број Арбанаса, који су већим делом му- 
хамеданци а мањим делом католици. Пошто Црна Гора 


"није до данас уопште никако објављивала своју стати- 


стику,“ врло је тешко одређивати бројеве за тамошње 


јасно сведоче, да тих 14.000 патријаршиских парохијана нису били 
ништа друго него православни Срби. По свему судећи ти су за- 
дримски Срби доста дуго били одржали своју народност и веру, па 
су се тек у сразмерно позно зреме покатоличили пи позрбанашили. 

Да је северни, већи део садашњег скадарског вилајета у ста- 
рије време био скоро чиста српска област, о томе не може битп 
сумње. О томе сведочи прошлост старе српске Зете, за то су доказ 
многобројни остаци српске културе, особето од градова и цркава, 
и небројена српска топографска имена. 

1 На пријатељско заузимање [Г. Ђорђија Драговића, капетана. 

2 Једино ми је позната црквена статистика, алп се она односи 
само на северну половину Црне Горе, на захумско-рашку епархију. 
Та је статистика изишла у два маха под именом „Шематизам пра- 
вославне јепархије захолмске и расијске за годину 1880“ и за го- 
диву 1883. По оној првој било је 1880 године у северном делу Црне 
Горе 57.125 душа (а 9416 домова), а по другој било је 1883 године 
у истом делу Црне Горе 63.751 душа (а 10.808 домова; дакле на 1 
дом 5,89 душа). Ровински тврди, да је тада у другој половини Црне 
Горе имало до 1000 домова више са приближво толико исто душа 
на 1 дом („Черногор1а“, 1, 1, стр. 195), те би према томе 18583 го- 
дине број православних Срба износио око 133.400. Тај број добро 
одговара податку, који у исто време Бернхард Шварц наводи за 
целокупно становништво у Црној Гори: 160.000 душа. (Вегић. зећуат2; 
„Моп(епегто“, 1883). Шварц је био у Црној Гори одлично примљен 
и нема сумње, да је могао лако дознати и званичне податке о ста- 
новништву. | 

мухамеданске Србе и за Арбанасе. Фр. Врбанић! има од 
некуд — не каже одакле (али вероватно са неког зва- 
ничног места, из Црне Горе) — податке за проценатни 
однос између све три вероисповести у Црној Гори, и по 
тим податцима, за кбје и по свом познавању прилика 
смем рећи, да заиста довољно одговарају правоме стању, 
православни чине у Црној Гори 87,50%, мухамеданци 
9,385 и католици 3,12% од свеколиког становништва. 
Узмемо ли, да је такав однос био и у време најновијег 
пописа, од 1909 године (а он се свакако и није знатно 
изменио), изишло би, да је тада од наведеног броја до: 
лазило : 278.131 на православне, који су сви Срби; 29.558 
на мухамеданце, од којих су једни Срби а други Арба- 
наси; и 10,176 на католике, који су сви Арбанаси. 

Да се нађе број православних Срба на крају 1905 
године, требало би знати њихов годишњи прираштај. А 
пошто нам он није познат, јер се не објављује, морамо 
се помоћи тиме, што ћемо применити на ове Србе при- 
раштај њима најближе и најсродније српске групе, код 
које је и множење исто тако велико, а то су православни 
Срби у суседном делу Херцеговине, који спада у херце- 
говачко-захумску митрополију. По званичном извештају 
те српске православне митрополије“ могли смо израчу- 
нати, да је код тамошњег српског православног станов- 
ништва годишњи прираштај 2,559. — Кад овај при- 
раштај употребимо, да бисмо смањили наведени број 
православних Срба у Црној Гори (за 1909 год.) изићи 
ће, да је крајем 1905 године њихов број могао износити 
на 257.000. 


5 Ку. Утратс: „ПетогтаКке ргШке п јилић ЗЈауепа“. („Кад“ 
ОХХАХ, 1896). Стр. 200 п 201. Тачни проценатни бројеви код њега су: 
да од хиљаду душа има православних 515, мухамеданаца 93,75, като- 
лика 31, 25. 

9 Ј. Муцовић: „Српска православна херцеговачко-захумска 
митрополија при крају 1900 године“. У Мостару, 1901. Стр. 13. — 
Крајем 1889 год. било је у тој митрополији 78.812 душа, а крајем 
1900 год. 100.643, дакле сувишак за 11 година износи 21.831, а то 
представља годишњи прираштај од 2,250/0. 

Треба сад још да сазнамо и колики је могао бити 
те године број мухамеданских Срба у Црној Гори. Овај 
је податак најтеже изнаћи, јер треба од укупног броја 
мухамеданаца одвојити број мухамеданских Арбанаса. 
За те Арбанасе имамо једино податке од Гопчевића 
за 1880 годину, и по тим податцима је било мухаме- 
данских Арбанаса у барском округу 5000 а у уцињском 
85400, дакле укупно у црногорској Крајини 13.400. Даље 
на северу од Крајине у Црној Гори мухамеданских Арба- 
наса и нема. Треба сад изнаћи, колико је тај број по- 
растао до 1909 године, а за то би ваљало знати средњи 
годишњи прираштај код тих мухамеданаца. Њега не знамо 
ни с које стране, и једино га можемо само приближно 
оценити. Несумњиво је толико, да је код мухамеданаца 
У Црној Гори, и код Арбанаса и код Срба, годишњи 
прираштај много мањи него код православних Срба, 
једно због тога што се ти мухамеданци (од којих је знатан 
део варошко становништво) врло слабо множе, а друго 
и зато што се они стално исељавају, а нарочито су се 
много исељавали у ранијим годинама. Због тога сматрамо, 
да ћемо се највише примаћи истини, ако њихов годишњи 
прираштај узмемо за нешто мањи од половине прира- 
штаја код православних Срба, ако узмемо да износи 
1,20% (дакле нешто више него код мухамеданских Срба 
у Босни и Херцеговини). Према томе би број мухамедан- 
ских Арбанаса 1909 године износио 16.455, и кад се он 
одузме од укупног броја за црногорске мухамеданце из 
те године (29.558), остаје за мухамеданске Србе у Црној 
Гори 1909 године: 13.108. Кад смањимо тај број вред- 
ношћу која одговара означеном прираштају (1,209) за 
четири године, излази да је 1905 године могло имати у 
Црној Гори 12.500 мухамеданских Срба. Они су наста- 
њени поглавито у вароши Подгорици иу црногорској 
Крајини (у Бару, у Мркојевићима, Микулићима и т. д.). 

Разуме се, да се број који смо добили овако оби- 


: 8. борсетс: „Ођетађалеп п. зеше ПМеа“. Стр.240 и 254—258. 

лазним путем, не може сматрати за особито поуздан, 
али је то једини број, до кога смо уопште могли доћи. 
Ако би когод успео доћи до поузданијег броја, били бисмо 
му врло захвални. - 

У Црној Гори је дакле крајем 1905 године могло 
имати укупно 263.500 Срба (православних и мухамеданаца). 


Срби и Хрваши у Босни и Херцеговини. Према по- 
пису од 1895 године: било је у Босни и Херцего- 
вини: 673.246 (дакле 42,94%) православних Срба; 548.632 
(34,99%) Срба мухамеданаца, „муслимана“; и око 302.540 
Срба и Хрвата католичке вере,“ дакле укупно Срба и 
Хрвата 1.524.418. 

Статистика нам показује, да прираштај није једнак 
код све три вероисповести. Тако нам податци у пописној 
књизи за 1895 годину" показују да је у времену од 1885 до 
1895 године прираштај код православних износио 17,86", 
дакле годишње 1,79%% код мухамеданаца 11,35%•, а то је 
годишње само 1,14%«; код католика 25,71'%/•, што чини го- 
дишње 2,577. — Код мухамеданаца је дакле годишњи 
прираштај био најмањи, а код католика највећи. Објаш- 
њење имамо у томе, што се мухамеданци свакако и мање 
множе (они чине главни део варошког становништва, 
које се нарочито код мухамеданаца слабо множи), а осим 
тога они се стално сваке године и у доста знатном броју 
исељавају. — Код католика пак свакако природни при- 


1 „Главни резултати пописа житељства у Босни и Херцеговини 
1895 год.“ Сарајево, 1896. 

2 То је приближан број католичких Срба и Хрвата, јер попшена 
статистика обухвата католике евих народности укупно једним бројем: 
884.142. Од тога смо броја одузели број странаца католика (31.602), 
који су пореклом из оних аустро-угарских земаља, које нису српске 
ни хрватске, те смо тако добили горе наведени приближан број. 
802.540. 

3 „Главни резултати пописа...“ Стр. ОХУП. 

# Вреди овде навести податке о исељавању становншитава 
из Босне ц Херцеговине, пошто су и иначе код нас слабо познати. 
У „Извјештају о управи Босне и Херцеговине 1906“ (Издало ц,и 

раштај (сувишак рађања према умирању) неће бити много 
већи него код православних (види нпр. прираштај за 
1905 и 1906 годину), а што стварни прираштај излази 
знатно већи, то долази просто отуда, што се у Босну и 
Херцеговину непрестано досељава повелики број туђина, 
који су великом већином католици.! 


кр. заједничко Менистарство Финанција. Загреб, 1906.) каже се, да 
се је у току од 23 године, почевши од 1883 године до краја 1905 
иселило из Босне и Херцеговине укупно 32.625 лица, а 4042 исеље- 
ника се опет вратило. То показује средњи број од 1243 исељеника 
ва годину (0,79 на хиљаду становника). — Овоме још да додамо, 
да се 1906 год. иселило: 565 муслимана (а вратило се 91) и 264 
православних (а вратило се 49); а 1907 године иселило се: 782 му- 
слимана (вратило се 114), 174 православних (вратило се 59) д 27 
католика (вратио се 1). 

Главна је мета муслиманских исељеника Турска, православних 
већином Србија, а католик: највише Америка (у коју су се Босанци и 
Херцеговци почели одсељавати од краја 1902 године). Тако се на при- 
мер од исељеника 1907 године преселило: у Србију 140 православних и 
1 муслиман: у Турску 764 муслиманина и 1 католик; у Америку: 
81 православни, 9 муслимана и 25 католика. (В. „Извјештај о управи 
Босне и Херцеговине 1908“. Загреб, 1909. Стр. 3 и +). 


1 Колико се годишње у средњу руку досељава странаца у 
Босну и Херцеговину, о томе нема у статистици тих земаља нигде 
података. Баш до 1905 године то је досељавање било врло знатно, 
јер је сама босанска влада доводила туђинске породице и насеља- 
вала их по Босни и Херцеговини. Од те године пак, како се тврди 
у извештајима босанске владе (в. „Извјештај о управи Босне и 
Херцеговине“ за 1906 године, стр. 309, за 1907 год. стр. 107 и за 1908 
год. стр. 117), престало се са тим насељавањем страних породица. 
— Да бисмо бар приближно одредили, колико се туђинаца до 1905 
године досељавало у Босну и Херцеговину, помоћи ћемо се на овај 
начин. Приликом пописа од 1595 год. нашло се, да у тим земљама 
има 70.848 странаца. Пошто су се ти странци населили у времену 
од 1879 до 1895 гоцине, дакле за време од 17 година, излази, да се 
годишње насељавало по 4167 странама. А толики број не само да 
можемо задржати, него још и повећати, за време од 1895 до 1905 
године, јер је и у тим годинама босанска влада доводила чиновнике 
и насељенике са стране, а навала странаца, жељних зараде зацело је 
била још већа. (И кад бисмо узели, да се није досељавало више 
него по 4167 странаца годишње, изишло би, да се од времена оку- 
пације, 18789 год., па до краја 1910 год. доселило преко 133000 
туђинаца у Босну и Херцеговину). 

Сразмерни однос међу прираштајима поменутих трију 
вероисповести свакако се није знатно изменио ни у вре- 
мену од 1895 до 1905 године (за које немамо података), 
јер је исељавање муслимана и досељавање католика било 
у главном исто онакво и за време ове друге десетого- 
дишње периоде као и за време од 1885 до 1895. Зато 
ћемо задржати наведене бројеве за прираштај из десе- 
тогодишње периоде пре 1895 године и за десетогодишњу 
периоду после 1895 године. 

Према томе би 1905 године број православних Срба 
износио на 793.000, Срба муслимана преко 610.000, и 
Срба и Хрвата католика око 380.000, дакле укупно Срба 
и Хрвата у Босни и Херцеговини 1,783.000.: 


Срби и Хрваши у Далмацији (са Боком). — Ау- 


стриска статистика не разликује Србе од Хрвата, него 
износи за 1900 годину као њихов укупан број у Далма- 
цији 65.276. Од тога броја долази по „Календару Ма- 
тице Српске“ (из 1905 год.) на православне Србе 106.488. 
Остало су католички Срби, којих је мање, и Хрвати 
којих је више. Колико је једних а колико других, нема 
за то никаквих података, да би се могло бар приближно 
одредити. 

Пошто је у Далмацији општи прираштај код Срба 
и Хрвата за десетогодишњу периоду од 1890 до 1900 
године“ био годишње 1,258%, можемо израчунати, да је 
1905 године укупан број Срба и Хрвата у њој износио 
скоро 607.000 и да је од тога долазило 113.200 на пра- 
вославне Србе а остатак, 487.800. на Хрвате и на Србе 
католике. 


Хрваши и Срби у Истри п по осталој Аустрији. 
По аустријској статистици било је 1900 године у Истри 


' Ови су бројеви нешто већи од оних који би изишли према 
проценама босанске статистике, јер по њој број укупног становни- 
штва на крају 1906 године износи само 1,770.353. (Види „Извјештај 
о управи Босне и Херцеговине 1907“, стр. 2). 

8 Л. Нидерле: Обозрфнје,..“, стр. 120. 

143.057 Хрвата и Срба и у осталим деловима Аустрије 
(поглавито у аустриском Приморју, у Доњој Аустрији, 
у Моравској и у Штирској): још свега 3.047 — дакле је 
у целој Аустрији изван Далмације било 146.104 Хрвата 
и Срба. Од тих бројева само мали део долази на Србе 
а све су остало Хрвати. Срба има поглавито у Пероју 
у Истри (и они су православни), у Трсту, и у Крањској под 
именом „Ускоци“ (од њих је само неколико стотина право- 
славних а остали су католици и унијати). 

Општи број за годишњи прираштај у Истри од 1890 
до 1900 године (0,864%/,), који даје званична статистика 
аустриска, не можемо овде употребити, јер се он не 
односи само на Србе и Хрвате, него и на остале та- 
мошње народности (Словенце, Талијане и др.) Зато ћемо 
се послужити бројем за општи прираштај самих Срба и 
Хрвата у целој Аустрији, који је израчунао М. Зоричић.“ 
Тај број за време од 1890 до 1900 године чини го- 
дишње 1,039, те је према томе 1905 године могло у 
Истри и осталој Аустрији имати 153.600 Хрвата и Срба. 


Хрваши и Срби у краљевини Хрвашској и Славо- 
нији. По статистичким податцима српске православне кар- 
ловачке патријаршије“ имало је 1905 године у Хрватској 
и Славонији 703.708 православних Срба; уз то је по др: 
жавном статистичком годишњаку од 1901 године“ било 
још 7561 Србин унијат, и по угарској статистици 32 
1900 годину 1,478.825 Хрвата и католичких Срба.» 


1 Нидерле: „Обозрфнје...“, стр. 117. 
2 М. Хотаес: „Рор ејјзгуа. 04 31 ргог са 1900 по Кгаџех1- 


пата Нгуашзкој 1 ЗТахопиј;. бјауп! гелшан ро пргауппи ођсталта“. 
Таотеђ, 1902. (в. Нидерлово „Обозрђвте“, стр. 120). 
3 Ове податке саопштава Нидерле (,Обозрђиле“, стр. 119 и 120, 


детаљно, по епархијама и протопрезвитеријатима, а добио их је 
преко В. Јагића из патријаршиске канцеларије у Карловцима. _ 

1 Види „Календар Матице Српске“ од 1905 године. 

5 У „Календару Матице Српске“ за 1908 годину има чланак 
„Срби сви и свуда“, и у њему се (на стр. 78) тврди, да у Славо- 
нији, Срему и Лици има око 300.000 католичких Срба („Шокаца“ и 
„Буњеваца“), који веле сами, да говоре „рацки“. 

По рачуну М. Зоричића,: изведеном за десетого- 
дишњу периоду од 1890 до 1900 године, општи је го- 
дишњи прираштај за Србе и Хрвате у Хрватској и Сла- 
вонији 0,87'•. На основи тога можемо узети, да је 1905 
године било на 7800 Срба унијата и око 1,543.150 Хр- 
вата и католичких Срба, те би заједно са православним 
Србима укупан број Срба и Хрвата у краљевини Хр: 
ватској и Славонији 1905 године био 2,254.658 или 
округло: 2,292.000. 


Срби и Хрваши у Угарској. По статистичким подат- 
цима карловачке патријаршије, које смо напргд поме- 
нули, било је у Угарској 1905 године 445.606 право- 
славних Срба. Осим тога по угарској статистици из 1900 
године било је у Угарској 108.367 Срба католика (Шо- 
каца, Буњеваца и Крашована), али је тај број по „Ка- 
лендару Матице Српске“ (од 1905 год.) нетачан и треба 
га повисити на 135—140.000.2 По истој угарској стати- 
стици било је 1900 године у Угарској 188.552 Хрвата, 
чији је број вероватно такође смањен. 

Да бисмо добили приближан број Срба католика и 
Хрвата у Угарској за 1905 годину, узећемо да прираштај 
који вреди за Србе у Угарској,“ годишње 0,62%, вреди 


1 росе: „Рор х“пејчгуа...“ (на наведеном месту). 

2 Овоме тврђењу можемо веровати, јер је по рачуну, који је 
Иванић извео на основи званичне статистике од 1890 године било у 
Угарској још те, 1890 године 123.000 самих Буњеваца и Шокаца 
(дакле без Крашована, за које мисли, да ће их бити до 20.000. — 
Иван Иванић: „Буњевци и Шокци“, стр. 1% и 9). 

3 Види у „Календару Матице Српске“ за 1908 год., од д-ра 
„Лазе Марковића: „Како се бројно крећу Срби у Угарској и Тро- 
једници:“ (етр. 88 и 51). — Раније је по званичној статистици при- 
раштај код угарских Срба и Хрвата био мањи, па чак и негативан, 
т.ј. место прираштаја — опадање. Тако имамо у поменутој књизи 
М. Зоричића за време од 1890 до 1900 год. код угарских Срба и 
Хрвата означено опадање: — (0,840) годишње. Али се у тачност 
овога броја мора сумњати, и Нидерле ће имати право, кад каже, да 
опадање српско-хрватскога жавља у Угарској можда и није стварно, 
него да је причињено органима, који су вршили попис (,Обозрбн1е“, 
120). То је и био узрок, што ми нисмо узимали у обзир тај ранији 
орој за прпраштај него онај из времена после 1900 године. 

и за Хрвате, јер ће свакако у том погледу међу угар- 
ским Србима и Хрватима разлика бити врло мала. Тако 
ће изићи, да је 1905 године било у Угарској око 745.000 
католичких Срба и око 195.000 Хрвата. 

Према тим податцима је крајем 1905 године могло 
имати у Угарској укупно 786.000 Срба и Хрвата. 


Срби и Хрваши у Ишалији, Русији, Америци и по 
другим земљама. По Нидерловим срачунавањима! било 
је 1900 године Срба и Хрвата: у Италији 5000, у Русији 
2000, а у Америци и другим земљама на свету 300.000. 
Ово су најпоузданији податци, које имамо до сад о Ср. 
бима и Хрватима по тим земљама. — Ако сад хоћемо 
да бар приближно одредимо, колико су ти бројеви по- 
расли до 1905 године, мислим да ће бити најправилнији 
начин, ако их повисимо за средњи годишњи прираштај 
целокупног српско-хрватског народа, а то је за 1,20%, 
Тако ћемо наћи, да је 1905 године могло бити Срба и 
Хрвата: у Италији 25.300, у Русији на 2.200-и у Америци 
и по другим странама 318.000. 


Општи ПРЕГЛЕДИ 


а) Годишњи прираштаји код Срба пи Хрваша: 


ПАНЦИ оис б је и ви а ПИО 
ПРО је а а Уна ти непознат 
ИМ НО ЈсрИ Балк ита ~ непознат 
у Босни и Херцеговини . . . . . 1,83% 
у Далмацији . .. ПЕР при 
у Истри и осталој Аустрији. . . . 1,03% 
у Хрватској и Славонији . . . . . 0,87% 
у Угарско! ој ДА 0,624/0 
у Италији, Русији, Америци итд. . непознат. 


Средњи годишњи прираштај код Срба и Хрвата у 
шест српско-хрватских земаља, у којима су прираштаји 
познати, износи дакле 1,197%0 или у округлом броју 
1,20" ". Али према ономе што смо напред показали, имамо 


1 „Обозрфнје...“, стр. 117. 

доста разлога веровати, да се тај број не би знатно, а 
можда и никако, изменио, кад бисмо знали и увели у 
рачун и прираштаје код оних Срба и Хрвата, за које су 
нам сада непознати. Зато можемо, без бојазни да ћемо 
много погрешити, нађени број 1,20%• сматрати као средњи 
годишњи прираштај зл цео српско-хрвашски народ. 


6) Укупни бројеви за Србе и Хрваше 1905 године: 


У Србији православних Срба . . .. . . 2,480.000 
„. Турској: православних Срба .'.....'. . -.а067тов 
је 3 католичких (2 рба о Па а Ене 12.000 
7 мухамеданских Срба . . ... 296.000 
- Црној Гори: православних Срба . . . . – 251.000 
2 ~ мухамеданских Срба. . .. 12 000 
Е Босни и Херцеговини: православних Срба. 793.000 
А + Јо Е мухамеданских Срба 610.000 
ј 5 католичких Срба и 

Хрвата Оз Мана 389.000 
„ Далмацији: православних Срба ЕМ ЈА МАУ 113.200 
Е Е. католичких Срба и Хрвата . .  487.800 
„ Истри и по осталој Аустрији Хрвата и Срба 

(православних, католика и унијата) . . 153 600 
„ Хрватској и Славонији: Хрвата и като. 

личких Срба. . .. . 1,548.150 
„ Хрватској и Славонији: православних Срба 703.700 
5 “ Срба ЗА ОМ 7.800 
о; Угарској: православних Срба 3 АЈ: 445 600 
са Е католичких СИ АИ не о О АНЕ 145.000 
а 2 Хрвата . . пр А А пина 195.000 
„ Италији: католичких Срба. а а 5.300 
„ Русији: православних Срба . .. Е 2.200 
„ Америци и у другим земљама а И Хрва- 

та разних вера 2. МЕ УЧИ 


Свега је било Срба и ува 1905 године 9761.250 


Од Срба и Хрвата који живе у Европи (9.443.550) 
долази око 5.596.400 на православне, око 2.928.650 на 
католике и унијате и око 918.500 на мухамеданце.: 


Д-Р Јован ЕРДЕЉАНОВИЋ. 
1 Према општем прираштају српско-хрватскога народа (1,20 о) 


изишло би, да је до краја 1910 године број Срба и Хрвата порастао 
ан 10.347.300 душа. 








ми У Дата 

СТАРИ БЕОГРАД. 


ПОСТАНАК И РАЗВИТАК СРПСКЕ ВАРОШИ И КУЛТУРНЕ И 
ДРУШТВЕНЕ ПРИЛИКЕ У ЊЕМУ. 


(1820—1850) 
(2) 
П 


Одједном постаде Варош-Капија центар нове српске 
вароши. Око ње и у радијалном правцу ка југу и за- 
паду насељавао се српски живаљ, подмлађен новим со- 
ковима из народа. Докле је Чаршија и даље остала у ру- 
кама трговаца, Грка и Цинцара, дотле је нову варош 
заузело чиновништво и онај део људи из народа, чије 
је занимање захтевало да живе у вароши. 

Београд се од тада поступно ширио. Овај процес 
ширења и продирања чак и у оне крајеве вароши у ко- 
јима су живели Турци, истина није вршен са хитњом, 
али је његов крајњи резултат био тим стварнији и успеш- 
нији. Може се слободно казати, да је од 1820 године до 
1850 године Београд све више добијао ону физиономију, 
коју је имао доцније после бомбардовања вароши 1862 
године, физиономију које се ми старији још можемо сећати. 


Од 1820 до 1880 показује наша престоница све 
знаке вароши која се налази у прелазном стању. Сем 
у турском крају, на Дорћолу и Зереку, где је била ком- 
пактна маса турских кућа са баштама и чесмама, све је 
остало у Београду још било у постанку; сокаци шути, 
куће мале и неугледне, калдрма турска, тамо где је има, 
иначе блато до колена и нечистоћа за причу. 

10 

Строгим прописима и тачном њиховом извршењу 
има се приписати, те је мало по мало српска варош до- 
бијала карактер, за оно време, готово западњачки, на. 
рочито кад се узме у обзир какав је неред и мурдарлук 
владао у турској вароши и у каквом бедном стању нала- 
зио се град, у коме је тада било и мало илоше војске. 

Немачки официр и путописац Пирх, који је 1829 го- 
дине путовао по Србији и о том свом путовању издао 
књигу, коју је Др. Драгутин Мијушковић превео на срп- 
ски, не зна доста да се нахвали српскога Београда, који 
му изгледаше чист и уређен према свему оном што је 
видео у граду и у турској вароши. Не треба заборавити 
да се баш у то доба турска царевина борила с матери- 
јалним неприликама и да је занемарила и београдску 
тврђаву. У исто доба радило се у српском Београду живо 
на томе да се доведе у ред не само државна админи- 
страција, него и општинска администрација. 

Од зграда које су Београду од 1820—1830 биле на 
гласу са свога значаја и са свога оригиналног архитек- 
ског украса, била је најугледнија она коју је Кнез Милош 
подигао за Кнегињу и за своје синове Милана и Ми- 
хаила. Све ло проглашења султанског хатишерифа 1830 
године, кад му је законом призната кнежевска власт и 
кад су Србији уступљени и они окрузи који су под Ка- 
рађорђем били српски, Кнез Милош није долазио у Бео- 
град, него је одседао у свом конаку у Топчидеру, или у 
Остружници. Љубичин конак — тако се тада звала ова 
нова зграда за разлику од Господарског Конака, о коме 
сам већ говорио — била је за оно време, кад се у Ср- 
бији још није знало за данашњи конфор, необично лепа 
и удобна зграда, која се чак и странцима допадала због 
њене оригиналне фасаде и практичног распореда соба. 

Ова кућа, која је доцније послужила као школа 
(лицеј) и у којој је 1863 био смештен Касациони и Апе- 
лациони Суд, одржала се до данашњег дана. Она је сада, 
изузевши неке омање куће из онога доба, једини пред- 
ставник старог Београда. У њоји око ње одигравали су 

се догађаји тесно везани за историју постанка наше др- 
жаве, догађаји, истина, понекад ситни понекад крупни, 
понекад радосни а понекад жалосни, али свакад такви, 
какви ће у књизи наше народне прошлости и наше пре- 
стонице остати забележени за вечита времена! 

Саборна црква, онаква каква је остала иза Турака 
и грчких владика после Лаудонова рата, без куле и ку- 
бета, није одговарала ни потребама, ни укусу новијег на- 
раштаја, те је сва порушена, пошто се увидело да се 
не може више поправити. При рушењу ове цркве изва- 
ђене су кости Доситеја Обрадовића и осталих који су 
ту били сахрањени. Доситеј је на ново сахрањен испод 
нове цркве. 

Кад су 1837 године копани темељи новој, садашњој 
цркви, показало се, као што прича Сретен Л. Поповић 
у својим „Успоменама“, да су темељи старе цркве тако 
јаки да се нису могли извадити на обичан начин, јер 
се малтер између камења био уабоносио. Зато би решено 
да се у стари темељ не дира, него да се нови темељи 
поставе око старих, тако да су темељи старе цркве 
остали у темељу нове цркве. 15 јула исте године свечано 
су освећени темељи новој цркви, чему су присуствовали 
Кнегиња Љубица са беговима и Миланом и Михаилом, 
државни великодостојници, војска и народ у великом 
броју. 

Док се нова црква градила служило се у једној од 
дасака начињеној црквици у авлији данашње богословије, 
са јужне стране садашње саборне цркве. То је онда била 
авлија двора, у коме је живео митрополит Петар све 
док се није 1849 године преселио у нову митрополитску 
резиденцију, која и сада још служи митрополитима као 
обиталиште. Ова црквица је остала тамо и онда, када је 
нова саборна црква, коју је сликар Димитрије Аврамовић 
украсио сликама, довршена и освећена о св. Аранђелу 
1845 године, под владом Кнеза Александра Карађорђевића, 
у присуству самога Кнеза и Кнегиње. 

10% 

Сем ових, било је на овом месту још неколико за 
оно време лепих зграда, од којих се до скора одржала 
кућа Николе Христића Бадемлије, преко пута данашње _ 
богословије, на месту где је данас нова Крсмановићева 
кућа. У овој кући, која је имала карактер отменијих тур 
ских кућа, била је смештена богословија пре но што је 
грађена она велика кућа на Калимегдану, која данас по 
своме бедном спољашњем изгледу нити служи на част 
нашој цркви, ни државној власти, која овако забатаљену 
зграду трпи у сред престонице. 

Била је на истом месту код цркве још једна лепа 
и оригинална кућа, која још и данас постоји. То је 
Ичкова кућа. Ову кућу је Кнез Милош градио од мате- 
ријала, који му беше остао кад је зидао господарски и 
Љубичин конак и све остале јавне грађевине у томе 
крају. У њој је била прва српска пошта у оно време 
кад је још постојала и аустријска пошта. На једном од 
прозора у Ичковој кући још се и сада може видети 
отвор, у која су се бацала писма. 

Овај део вароши, ма колико да је за наше данашње 
појмове примитиван, важио је у оно доба као реткост, 
којој су се чудили Турци. Срби из прека, кадгод би 
долазили у Београд, најпре би свратили у цркву и у 
кнежев конак, хвалећи уређеност и чистоту овога краја 
вароши. Чувени прота Стаматовић, који је 1834 године, 
још као парох сегедински, посетио нашу престоницу и 
затим у „Српској Пчели“ ову посету описао, са гну- 
шањем прича о нереду и мурдарлуку, на који је наишао 
у граду, а нарочито у старом пашином конаку, и не може 
доста да се начуди реду, чистим и лепим кућама у срп“ 
ској вароши, помињући колико су српски чиновници 
уљуднији и образованији од турских званичника у граду 
и од ерлија у турској вароши. Нарочито је у овом Ста- 
матовићеву путопису, који и сувише одаје одушевљена 
патриота Србина, занимљива она претерана хвала бео- 
градске калдрме, за коју путописац тврди да би се на 
њу многе вароши у Угарској могле угледати. Наравно, 

да и то треба узети сит отапо зан5 и том приликом се 
сетити да је у оно време по сегединским некалдрмисаним 
сокацима било толико блата, да су често пута и коњи 
и кола у њему пропадала. 

Отуда од цркве ишло се управо у Чаршију, кроз 
једно уско сокаче, у коме су били дућани најниже врсте, 
понајвише симиџинице, лебарнице. млекарнице. старе 
отрцане механе и по која бакалница, а улица је била 
тако тесна да су се двоја воловска кола једва могла 
мимоићи. 

Где је сада „Слога“, ту је била једна стара турска 
кавана, где се изигравао „карађоз“, источњачко позориште 
са марионетама, а онде где је сада Железничка Дирек- 
цаја био је један стари хан, у коме су одседали кири: 
џије, рекалије и кочијаши. Авлија је била баровита и 
пуна ђубрета и ту у једној бедној собици седео је 
чувени Бока клисар, код кога су у оно доба господска 
деца буквар учила, 

Права велика чаршија и трговина почињала је од 
бивше Куманудијеве куће на углу Кнез -Михаилове улице 
па на ниже ка Дунаву. Дорћол звало се раскршће где 
је пролазио Видински сокак (Душанова улица), водећи 
у град и пресецајући Главну Чаршију и улицу која је 
водила ка Дунаву. Дорћол је покварена турска реч 
Дортјол, која значи четири пута или сокака. Идући од 
Дорћола к Дунаву биле су саме касапнице. Овај део 
улице био је нечист, пун ђубрета и смрада, јер тада није 
било кланица, него се стока убијала и клала у самим 
касапницама. Одмах до ових касапница продавала се и 
риба. Ту је било т“шта паса, а било их је доста и по 
улицама, особито у онима, у којима су Турци становали. 
На самом раскршћу извршивали су Турци смртну казну 
одсецањем главе осуђеном којега је леш обично два дана 
лежао потрбушке, а главу су му Турци стављали на 
стражње тело између бутина. Покојни Филип Христић, 
који је ово причао, уверава у својим забелешкама, које 

ми је уступио његов пре кратког времена преминули син 
Милан, да је све то својим очима гледао. 

Чаршија је почињала од Куманудијеве куће. Ту су 
биле трговине у оно време првих трговаца. Почев од 
Гаврила Вуковића, па Хаџи-Лазића, Марка Радовановића, 
Ђуре Главинића, Ристе Бадемлића, Пере Белопољца, Ди- 
митрија Радовића, Димитрија Лазаревића (Циган-Мите), 
Манојла Стефановића, Сараф Косте, Ристе Милушића, 
Цветка Карабиберовића, Ђоке Попадића, Дуке Пешике 
- и тако даље све до Барјак-Џамије, која и сада постоји. 
Кад је оно био велики пожар близу Дорћола, тада је 
Дука Пешика подигао на том месту шест дућана све од 
тврдог материјала с гвозденим вратима и прозорима, и 
то је учинило те је тада овај крај постао много живљи 
и интересантнији. Скоро у исто време подигао је Милу- 
тин Радовановић одмах до дућана Дуке Пешине дво- 
катну зграду од тврдог материјала с великим подрумима 
на свод, коју је свет ишао да види као неку реткост. 
Преко пута била је велика трговина Давичина и кавана 
Зисина. 

Кавана у оно време није било више од три: Зисина, 
Паје Кантарџије и Ећим-Тошина. Ова последња била је 
преко пута од Саборне Цркве. Доцније била је Гушан. 
чева, близу Калимегдана, одмах дес Вучићеве (Барлов- 
чеве) куће, која и сада постоји у промењеном облику. 
Зисина кавана била је најчувенија, јер ту су долазили 
велики трговци, особито Грци, којих је у то време било 
много у Београду. 

Иза Варош-Капије није испрва било никаквих кућа 
но само неколико просјачких и циганских бурдеља, а ва- 
рошко гробље било је тамо где је сада Бранкова улица. 
У десно од варошког гробља била је Манојлова Башта, 
куда је свет лети недељом и о празницима у шетњу 
ишао. Ту је била једна велика бара, пуна жаба, које су 
својим крекетањем досађивале шетачима. У башту и ка- 
вану Манојлову долазило се, с једне стране, сувим, а 
с друге преко ћуприје, која је била над баром, од при- 

лике према кући Јевте Угричића. А на самом углу Угри- 
чићева имања постојала је једна чесма, коју су звали Ци. 
ганлијом или Циганском Чесмом. 

Прота Јосиф Стефановић подигао је одмах иза Варош- 
капије прву кућу. Доцније су том крају ницале куће 
једна за другом, нарочито онда кад је Кнез Милош на- 
редбом натерао људе да се ту насељавају и кад је по- 
дигао прву касарну, и то такозвану Стару Касарну и 
једну велику зграду преко пута од касарне (данашњу 
артиљеријску касарну), у којој је најпре био смештен ен- 
глески консулат (под Хоџесом), а доцније под кнезом 
Александром „попечитељства правосудија и просвеште- 
нија“. Цео овај крај звао се онда Сава-Мала. 

Да би се могао што пре подићи овај крај вароши, 
Кнез Милош је решио да пренесе гробље из данашње 
Бранкове улице на садашње Марково Гробље код Таш- 
Мајдана. Ово није извршено тако брзо, као што се тада 
мислило, јер је тешко било натерати људе да напусте 
старе гробове и да своје мртве пренесу на ново гробље 
код цркве св. Марка, коју је кнез Милош сазидао 1832, 
близу оне умке на којој је 1830 године прочитан хати- 
шериф. Ново гробље тек је прорадило 1836 године. Први 
мртвац, који је у њему сахрањен, био је неки Димитрије 
Бик, који се сам убио у највећем весељу. 

Чим је гробља нестало одмах се почело зидати. Прве 
улице, које су насељене, биле су Бранкова, онда Господ- 
ска улица и Космајска, онда поп Пантина улица. 

Најстарије куће у новој гробљанској улици, коју 
су тада прозвали Господском, јер су се у њој нарочито 
после 1840 године настанили најугледнији државни до- 
стојанственици, била је Хербезова или доцније Грујићева, 
и за тим Германова кућа, одмах до Стејићеве, која је 
зидана много доцније. По реду, кад је која грађена, по- 
мињу се Заглина кућа, (сада г-ђе Јанковић), кнежев- 
ског представника Стеве Марковића, попечитеља и пред- 
ставника Тенке Стефановића, саветника Павла Стани- 
шића, Саве Шиљића, ректора лицеја Косте Бранковића, 

(између Крстићеве и нове Грујићеве), Николе Крстића, 
Јована Мариновића, Косте Црногорца и већ на самом 
Зеленом Венцу кућа Алексе Симића. Тамо где је данас 
кућа Мариновићева (сада Академија) била је некада, на 
крају старога гробља, велика рупа, коју је ваљало за- 
сути, пре но што се пређе грађењу темеља, који је зато 
морао бити необично чврст. Кућа Г. Стеве Тодоровића 
грађена је много доцније, на плацу који је покојни Ма: 
тија Бан поклонио своме зету. Кад год су се у овој 
улици ископавали темељи, наилазило се на кости, а нај- 
више на плацу Стејићеве куће. Бранко Радичевић, ба- 
већи се у Београду 1849 године становао је у оној малој 
кући преко пута од куће Хербезове или Грујићеве, а 
ранио се у кавани Подунављевића (данас Енглеска Кра- 
љица), кога су онда звали Коста Кец. 

Из Бранкове или Господске улице излазило се на 
Зелени Венац, на коме је била велика бара, у коју се 
стицала вода са свих страна. На оном крају баре, тамо 
где је доцније био суд, стајала је нека механица. Ме- 
ханџија, кад год би за механу имао да прима пиво, које 
му је шиљано из пиваре кнеза Михаила, која је грађена 
1839 године, он би се чунићем, који је био привезан за 
механу, одвезао на ону страну баре и ту утоварио бурад, 
која су њему била намењена. ! 


(Наставиће се.) 


Тодор СТЕФАНОВИЋ ВИЛОВСКИ. 


1 Заове занимљиве податке, као, и многе слике из тога доба, 
имам да гахвалим Г. Стеви Тодоровићу. 


ПА ОЧИ 


— 














ПОЗОРИШНИ ПРЕГЛЕД. 


ПРЕРАДА И ПРИКАЗ „КОШТАНЕ“. 


Писци обично прерађују своје комаде из два раз- 
лога: или да у њих унесу какво ново искуство у по- 
гледу самог схватања појединих делова комада, или да 
их што више прилагоде публици у драмском, сценичном 
и чисто бинском смислу. Г. Борисав Станковић је хтео 
и једно и друго: друго више него прво. У првом по- 
гледу учињене су ове модификације: Асан, који је раније 
лепо изгледао кад је ћутао, проговорио је врло нез- 
грапно и нескладно, и тиме нам одузео осећање радозна- 
лости које смо имали за његову личност; у другоме 
чину, даље, додане су неке ситније карактеристике си- 
туацијама и личностима које су сасвим равнодушне по 
општи утисак; у последњем чину, најзад, слика спремања 
за свадбу и сама свадба израђени су мало шире и ре. 
љефније. Са последњим двема модификацијама додир- 
нули смо и модификације у другом погледу, у погледу 
сценичном и чисто бинском. Њима се може да дода и 
уношење нових песама и игара које треба да припреме 
нагли севдах Хаџи-Томе. Али, и у једном и у другом 
погледу, Г. Борисаву Станковићу није главни разлог био 
уметничка вредност Кошшане, већ једино и искључиво 
укус публике. Идући за простим осећањима наше пу- 
блике, Г. Станковић је био близу да од своје Кошшане 
створи маџарску мелодраму каквога Тота. Тиме његова 

популарност расте у позоришном трећем сталежу, али Ко- 
штана, лепа, проста и дирљива Кошшана, почиње да 
плива водама простачке маџарске мелодраме, а то ва- 
љада није циљ Г. Борисаву Станковићу. 


Котшана остаје још једнако комад згодан за утак- 
мицу наших глумаца. Она је нарочито погодна да се 
прикажу чисто националне особине наше глуме, Јер, 
Коштана није комад који се може да игра општим при- 
казивачким срествима. За њу је потребно (и за Хаџи- 
"Тому и Стојана, и Митка и Арсу, и Коштану) једно чисто 
локално расположење и локални тон, и специјалан гест, 
и мина, и став, и израз једног старог Врањанца и Вра- 
њанке, и то су наши глумци, у главном, добро схватили. 
Нарочито то важи за Г.Г. Тодоровића и И. Станојевића. 
Г. Тодоровић је од Хаџи-Томе створио улогу којом 
може да буде горд. Он има локалне боје и угесту, иу 
изговору, и у интонацији, и у самом основном ставу. 
Нарочито му се издваја из свих сцена, сцена његовог 
наглог прелаза из гнева и љутње, кад Коштана почиње 
да пева и игра, у севдах и дерт: он, прво, изводи неке 
неодређене гестове, стеже прсте и грчи, бори се, даље, 
савлађује за моменат да на мах буде побеђен, хвата се 
за слепоочнице и доњу усну, гледа око себе унезверено 
и, најзад, кад Коштана почиње „Стојанке, бела Врањанке“, 
он, после неколико дискретних прелива, бранећи сеи 
ако је очевидно побеђен, пада у севдах с којим иде до 
краја комада. — И Г. М. Станојевић има све те исте 
локалне особине, само што он, покаткад, претерује, и 
на тај начин даје комични карактер улози севдалије 
Митка. — Г. Милутиновић, као Стојан, није никако 
могао да успе да својој улози да локалне боје. У ње- 
говом основном расположењу има извесног херпцего- 
вачког даха: и његова носталгија када се пева „Јоване, 
сине, Јоване“, и његов дерт због Коштане и севдах за 
Коштану, и његов тон, све то носи карактеристике ње- 


аса, а ове но атаг -> а". 





Позоришни ПРЕГЛЕД. 


_ гових личности из Ћоровићевих комада, и стога се 
__смело може да каже да је његов покушај да игра Сто- 
__јана далеко, далеко од тачне, добре и дефинитивне 
_ студије Стојана. Од осталих, сем Г-ђе Спасић, која 
_је довољно домашила Коштану, нико није био у ка: 
квом интимнијем складу са основним расположењем 
Коштшане. 


БРАНКО ЛАЗАРЕВИЋ. 





УМЕТНИЧКИ ПРЕГЛЕД. 


Кнез Иво од СЕМБЕРИЈЕ. — Опера у једном чину од 
Бранислава Нушића. Музика од Исе Бајића. Први путу 
приватној опери Г. Жарка Савића 6 јануара 1911 године. 


Да констатујем одмах једну лепу намеру Г. И. 
Бајића: он је хтео да да једно музичко дело вишега стила 
— музичку драму; да се ослободи од свију формали- 
стичких скрупула и да музичком дескрипцијом појача 
драмску радњу и изрази карактере. Код ове врсте му: 
зичких дела тежиште је у оркестру. Он својом снагом 
и бојом изражава све, док певачи јасном и интересантном 
рецитацијом стихова доприносе да се реч боље чује и 
разуме, и на тај начин музика осети и схвати. Рихард 
Вагнер, творац модерне музике и специјално модерне 
музичке драматике, поставио је ту комбинацију, и ње су 
се придржавали сви доцнији драматичари. Најмодерније 
доба нам је дало и неколико нових комбинација (Рихард 
Штраус, Фицнер, Клозе, Дебиси), али су принципи у 
главном остали исти. 

Намера Г. Бајића је била и савремена и лепа, и ја 
бих се радовао кад бих могао да констатујем да јеи 
успео до краја равномерно да је изведе. Али, на жа- 
лост... Један је принцип скроз провео: принцип рецита- 
ције стихова; а боље би било да и то није учинио. Јер 
рецитација није свуда успела; осим тога, сам тај принцип 
није довољан да и целом делу да обележје музичке 
драме. Главна страна њена, — онај интенсивни и импул- 

сивни живот у оркестру, његова боја и снага, и све 
разне и богате комбинације, — није изведена свуда са 
једнаком пажњом, а то је требало учинити. Осим тога 
местимично прибегавање извесним формама (хор народа 
пред црквом, „Српкиња“, марш, игра чочека) дају целој 
радњи више оперски него музичко-драмски карактер. 
Сам композитор, пошто је написао последњи акорд и 
још јединпут детаљно прелистао партитуру, изгледа ми, 
опазио је то и назвао целу ствар: опера. Овде би се 
могло рећи да су и велики музички драматичари кул- 
тивисали местимице ове форме у својим заиста успелим 
музичким драмама. Јесте. Има Р. Штраус у својој „Саломи“ 
једну игру, има је и у „Електри“, има Р. Вагнер у „Обнег- 
Фапштетипо“ један марш, има га и Клозе у „Пзеђш“; али, 
ти су облици унесени не облика ради. И њима је про- 
грамском музиком изнесен један читав живот: пуст и хи- 
стеричан као живот Вајлдове Саломе; животињски као 
Хофмансталове Електре; велики и грандиозан као Сиг- 
фридов. Од свега тога овде нема ничега. Она лепа и 
· ритмички ингересантна игра: — српски народни ори- 
гинал из врањске околине, — ту је своје музичке ориги- 
налности ради. Дакле апсолутно музички схваћена, као 
и хор народа „ЕЈ, ко ти купи“ и фамозна и слабо инстру- 
ментирана „Српкиња“. А у музичкој драми нема апсо- 
лутне музике. 


Али ја нећу да кажем да је за ово крив само ком- 
позитор. Он је најмање крив, или крив је у толико што 
је узео да обрађује у једној неподесној средини, као 
што је наша, једно дело највишега стила уопште, не 
само музичког. Наша публика и наши музичари са њоме 
имају врло мало музичких традиција — а музичко-драмских 
најмање. Датум премјере Биничкове опере „На уранку“ 
није далеко иза нас. А шта смо пре ње на томе пољу имали, 
и шта смо до Бајићевога „Кнеза Иве од Семберије“ до- 


1 Ритам ове игре је нераван: 2/: (однос 4/8) и 28 (подељене у 
2,8 + 5/8). И у овој подели се мора и дириговати. 

били2 Готово ништа. И зар се онда сме тражити од јед- 
нога младога композитора да му прво дело успе» Ја умем 
пред собом да оправдам неуспех овога дела код естети- 
чара и музичара. Осим тога, Г. Бојић је, са Биничким за- 
једно, унео један нов тон уопште у музичка дела те врсте — 
специфично српски национални тон — местимице, али 
ипак толико да се може закључити да наша народна 
музика има услова да се развије до најкомпликованијих 
граница. А није лака ствар од оних кратких мотива наше 
народне музике створити нове, широке, драмске, ство· 
рити као композитор мотиве који су кадри на свој, ори- 
гиналан, српски, начин изразити читаву једну психоло- 
гију и читаву једну драмску радњу. То су нови. прин- 
ципи нове генерације уметника српских и југословенских. 
Истичем нарочито колосалнога Мештровића. Разлика је 
између њега и Г. Бајића у техници и изразу велика, го- 
тово неизмерна, али полазна тачка је иста. 

Г. Бајић није успео да одржи јединство стила у 
својој опери. И, без мало, ја бих да тврдим да је она 
без њега. Има лепих момената, и музички свежих и на- 
ционално карактеристичних. Али има често момената који 
су прилично далеко иза овога. Ја сам их већ побројао. 
Онај моменат који представља, на врло баналан начин, 
„благост православља и фанатизам турски“; затим хор 
„Еј ко ти купи“ и игра „Српкиња“ (ах! та фамозна „Срп- 
киња!), који имају у себи нечега националнога; па онда 
марш и први хор народа кад изиђе из цркве (он има 
у себи врло прегнантних идиома Маскањијеве „Кавале. 
рије“). Остали ансамбли, градације и динамика првих и 
последњих сцена су општа места оперска, не много 6о- 
гата националним акцентима и оригиналним хармонијама. 
Дају живота, али су више апсолутна музика. Као што ви- 
дите: стил оперски, изузев у неколико местимичну драм- 
ску рецитацију само, не и оркестар и инструментацију. 

Али има два момента у опери који су добро схва- 
ћени и музичко драмски успели. Први је: Кулиново сту- 

пање међу сељане. Настаје тајац. Дубоко ћутање пре- 
стрављених душа које очекује нешто страшно и опет 
имају наде да ће се страхоте ублажити. Ово је најјаче 
место у опери. Композитор је са неколико тонова само 
изразио сву психологију и нему радњу те сцене. Зрео 
гест. Други је: стара мајка прилаже за откуп робља 
своје рушпије. Она им тепа и јецајући пита Кулин- 
бега: „Да ли имаш беже стару мајкуг „Знаш ли шта 
су сузе старе мајке> Један хроматичан мотив прати 
ову дирљиву сцену. Она је једно пригушено и тихо [а- 
сптозо. Цела је опера уопште дирљива, једно велико 
Гасттово, чак је и сентиментална, и од те сентиментал. 
ности највише пати Кнез Иво. У ориганалу Бранислава 
Нушића Кнез Иво није такав. Тај му је тон дао компо- 
зитор. Зашто» На мене је та сентименталност непријатно 
утицала. Осим ње и неки инструментални ефекти: Онај 
пиштави контрапункт пикола у „Српкињи“, за тим шти- 
мунг који изазива трумбета (ја нарочито овако називам 
тај инструменат), у сцени када се Кулин одушевљава 
лепом робињом, лепотом Станом. Труба је врло незгодан 
инструменат. За њу треба умети наћи згодне мотиве и 
теме па да не утиче глупо. Ја се усуђујем да упо- 
требим овај израз, јер по моме музичком осећању он нај- 
боље карактерише садржину тона њеног када је мело- 
дијски неподесно употребљена. Инструментација је иначе 
доста добра. Хорови су пуни, местимице драматични и 
живи. У инструментацији нема нових ефеката. У очи су 
ми пала, да се парадоксално изразим, извесна места која 
су скроз клавиристички схваћена и директно са клавира 
у оркестар пренета. Владати оркестром може само богом 
дани инструментатор. Ту се много не да научити. Било 
је великих композитора који су рђаво инструментирали 
(Шуман), а има ваздан, нарочито, модерних, композитора 
који добро инструментирају а рђаво компонују. Ово може 
да буде једна утеха Г. Бајићу. Г. Бајић би сигурно боље 
инструментирао да има прилике више да слуша оркестар. 

Али то су појединости које просечна публика слабо 

примећује. За њу је меродавна општа слика и општи израз. 
Ја са задовољством констатујем да је ова опера код пу- 
блике имала успеха. Извесна се места морају допасти и 
непристрасном музичару. Она ће се одржати на репер- 
тоару и биће живи доказ да наши музичари раде, 03- 
биљно и свесно иду напред, и ако их у томе послу нико 
не помаже, а најмање они озго који дају такозване суб- 
венције. 

Г. Бајић има добрих намера, и што је дао дао је 
из свега срца. И ми то треба тако и да разумемо. Доц- 


" није доба, срећније доба, даће и бољих и већих ствари; 


али никада не треба заборавити да је „Кнез Иво од 
Семберије“, у почетцима интензивнијег музичкога развоја 
у нас, чини српској музици ипак извесну услугу. 


МилојЕ МИЛОЈЕВИЋ. 








ПОЛИТИЧКИ ПРЕГЛЕД. 


ЖЕЉЕ И ТЕШКОЋЕ МЛАДОТУРСКОГА РЕЖИМА. — НОВА 
РУМУНСКА ВЛАДА. 


На Конгресу Младотурака у Солуну, који је био у 
октобру месецу прошле године, донесене су врло важне 
одлуке. Ове су се тицале спољне и унутрашње политике 
коју комитет „Јединство и Напредак“ треба да води. У 
свима тим одлукама основно је начело: унутра, у Отоман- 
ској Империји, господарство над народностима, без разлике 
вере, припада Турцима; споља: духовно јединство свих 
муслимана у свету. 


Као завојевачи Турци у својој држави намећу свима 
осталим народностима свој језик и своју надмоћност, и 
ако нису у бројној надмоћности према њима. У данашњој 
европској историји има за то још примера. У том 
смислу Младотурци су решили што енергичније предузети 
све мере. Међу првим мерама је потпуно уништавање 
привилегија у ма коме облику оне биле. Разне веро- 
исповести са многостручним аутономним правима су нај 
главнија сметња. Васељенска патријаршија, Јерменска 
патријаршија, Бугарски ексархат, многостручни протек“- 
торати Великих Сила над католицима и протестантима, 
требају да изгубе од свога значаја и утицаја у држави, 
у којој треба да има један закон за све. Одузимајући 
права заснована на бератима, ферманима, фетвама и ка» 
питулацијама, учврстиће се влада Турака. Друга мера, 
која се мора само обазриво употребљавати, јесте укидање 

капитулација. Права која проистичу из капитулација 
највећи су терет за Турску, а како су она повластице 
дате Великим Силама, њих ваља најпре сужавати, опрезно 
и систематично, докле не дође време да се коначно укину. 
Укинуће се кад Турска буде имала војску спремну и 
јаку. Тако се разлагало на младотурскоме конгресу у 
Солуну за општу унутрашњу политику. Специјално за 
вилајете косовски, солунски и битољски, у којима по- 
стоји од поодавна врење и кретање Грка, Бугара и Срба, 
конгрес је одлучио да владу Хаки-паше нагна да власти 
у царевини врше стално неку врсту бојкота према овим 
народностима. Сем овога да се одржи установа преких 
судова, да се врши расељавање хришћанских села, да се 
строго примењује закон о четама, и да се у ова три ви- 
лајета насељавају мухаџири, по могућству из Азије. Све 
ово ради сузбијања хришћанскога напредовања и јачања 
муслиманскога живља. | 

Муслимана је у Азији, Африци и Европи до две- 
ста милијуна. Већи део њихов је под туђим утица- 
јем и влашћу, која им неда да се развијају у духу 
јединства и муслиманскога схватања напретка. Право је 
слободне и независне државе да ради на духовноме ује- 
дињавању по свету расутих муслимгна. Отоманска Импе- 
рија треба да помогне своју једноверну браћу да раде 
на својем ослобођењу у Индији, Мисиру, Мароку, Пер- 
сији, Тунису, Русији, и тако даље. Овоме општем и ши- 
рокоме програму о спољној политици, коју је водио и 
бивши султан Абдул-Хамид |, а о којем никад није много 
говорио, — младотурски конгрес је додао и један одре- 
ђенији, ужи, остварљивији програм. Критско Питање ни- 
како не упуштати, стално га одржавати на површини 
докле се не окрепи војска Тога ради бојкот грчкога 
бродарства и трговине на обалама турским стално извр- 
шивати. Са Бугарском одржавати какве-такве односе, јер 
је њена војска још увек озбиљна сметња одлучнијем др- 
жању према Бугарској. Са Румунијом неговати и разви· 
јати што боље односе, а тако исто са Србијом. Кори-. 

стити се међутим у трговинским уговорима са балканским 
државама да се ојача престиж Турске. Према Великим 
Силама за сада политику теразија. Не преступати ни 
једној групи Сила друкчије него као поборник добрих 
односа, међутим подражавати наклоност Тројнога Савеза, 
посебно Немачке, која нема других до трговачких инте- 
реса у Отоманској Царевини. 

Кад је солунски конгрес доносио ове одлуке, већина 
младотурске партије „Јединство и Напредак“ у парла- 
менту била је чврста, готово неокрњена. Кад се Народно 
Представништво састало у Цариграду, ова већина није 
била више сигурна. Неколико прилика показале су да 
постоји у партији извесно неслагање. Кабинет Хаки-паше 
једва се одржава, а скупштинска критика бива све ош- 
трија. Скупштинске дебате откривају тајне данашњега 
режима, који у поступању према политичким противни- 
цима не изостаје много иза бившега режима. Поред свих 
тешкоћа турска влада има и много других. У Арабији 
буна узима све веће размере. Вође покрета имам Јахија 
и Саит-Муса имају уза се око 100.000 побуњеника. 
Они су господари готово читаве Арабије. На црногорско- 
турској граници трају непрестано сукоби, у којима се 
јављају на супрот турској редовној нојсци удружени Цр- 
ногорци и Арбанаси. Велики број Арбанаса католика и 
мусломана прешао је у Црну Гору, и отуда упада у 
Турску, којој се тешко верује на реч. У Дебру смут- 
ње Арбанаса бивају све чешће и обичније. Васељенска 
патријаршија и Јерменски патријархат третирају питање 
о уједињењу двеју цркава. Бугарски Ексарх и Јоаким Ш, 
грчки патријарх, преко грчких и турских посланика из 
Цариградскога Парламента, преговарају о једноме збли- 
жењу Грка и Бугара. Умножавање грчких и бугарских 
чета у правој Маћедонији. Нагло се кријумчарским путем 
уноси оружје са разних страна у Арбанију. Новчана ос- 
кудица, дефицити, ванредни кредити за војску. Догађаји 
у Персији, критска изазивања, грчко спремање за про- 
леће, руско-немачко зближавање на основи руске и не- 

мачке политике у Персији, рђаво расположење европске 
штампе према младотурској политици, личне размирице 
у партији, — завршују број тешкоћа. И тако после три 
месеца од оних одлука у Солуну, које су тражиле брзе 
и преке мере непомирљивости према свему што није од 
турскога племена, влада Хаки-паше попушта. Попушта 
Арбанасима које је доста енергично пролетос гонила. 
Попушта Патријаршији донекле. Тражи основа за ближе 
разговоре с Грчком. Попушта у питању о српским шко- 
лама. Тражи додира с Бугарима и основу за међусобно 
пријатељско држање. Чини кораке за приближавање Фран- 
цуској, са којом је доста безобзирно поступала. Нико 
не мисли у овој години да насељава у европској Тур- 
ској Панисламизам ће помагати само беспослени фан- 
тасти, а прави Гурци ће да гледају посла у својој не- 
уређеној земљи. Да нисмо близу повраћаја у Турској 
онога шта је и како је било пре јула 1908 године 

Либерално Румумунско Министарство Ј. Браћана 
заменило је министарство консервативне партије, коме је 
главни шеф Карп, некадањи шеф јунимиста. Главна од“ 
лика шефа нове румунске владе јесте у томе што је 
одана присталица Тројнога Савеза. Њему се приписује 
да је јесенас у Бечу, говорећи о румунско-турској кон- 
венцији, рекао: „За такве ствари Турци треба да се 
обрате Бечу“. 


ИНОСТРАНИ. 

ОЦЕНЕ И ПРИКАЗИ. 


ПЕСМЕ МилоОРАДА Ј. МитРОВИЋА (127, Српска Књи- 
жевна Задруга, 127). Београд. 1910. 


Српска Књижевна Задруга, издавши, у своме досада 
скоро најбољем колу, песме Милорада Ј. Митровића, 
понудила нам је прилику да проконтролишемо неке своје 
раније утиске које смо имали из његових песама. Постоји 
неко притајено егоистично задовољство да се, после 
дугог времена, враћамо књигама које смо волели, и на 
њима, контролишући своје младе и наивне утиске, вр-: 
шимо, да употребимо Ничеов израз, неку врсту „реви- 
зије вредности“. За време које је протекло од првог 
утиска па до данас, много је воде протекло испод мо- 
стова и наше се савести измениле потпуно. За то време, 
ми смо многе друге књиге читали, а и наш се унутрашњи 
живот, као и поглед на књижевност, у многоме про- 
менио. Кад смо сада понова узели ту стару књигу у 
руке, утисак, који смо сада добили, дошао је у сасвим 
други однос утисака и, према старом, у многоме се из- 
менио. Да одмах и храбро кажемо, ми више не волимо 
песме Милорада Ј. Митровића; што, наравно, значи: ми 
смо их некада много волели. Ми смо имали свој лепи 
и свети утисак из Књиге Љубави и Григодних Песама, 
из времена када су се оне први пут појавиле и, чува- 
јући га и волећи, чинило нам се да је он још стално ту. 
Али, авај! од онда до сада многе су се ствари проме- 

нуле, и ми више нисмо оно што смо били. Хераклит је 
имао право кад је, плачући, говорио о томе како се 
брзо мењамо, и кад је рекао да се човек ни два пута 
не може у једној и истој реци да окупа. С нама је, као 
са оним пирамидама које су се Пафнису, у Анатола 
Франса Гаиси, разно приказивале у разно доба дана. 
Тако је нешто, као што рекох, и с нама. У разно доба 
нашега живота једне и исте ствари разно се приказују. 
Време, лектира и лични доживљаји мењају наш уну- 
трашњи строј, тако да ми, ретко кад, по два пута мо- 
жемо добити исти утисак од истих књига. 

У те ретке књиге не долази књига песама Мило- 
рада Ј. Митровића, и стога смо ми и рекли да више не 
волимо његову књигу песама. Но то, да одмах нагла- 
симо, никако не значи да је ми нимало не ценимо; то 
само значи да је ми не волимо колико смо је волели. 
Јер, ми нисмо више у складу ни с његовим погле: 
дима на свет, нити примамо утиске које је он примао, 
нити нас инспиришу мотиви који су њега инспирисали, 
нити нас задовољава његова версификација, ни „(ош 5“, 
поенте и наките које је он налазио за добре. Многе и 
многе његове песме ми посматрамо као „општа места“ 
и меих јешх, за многе мислимо да су баналне и сладу- 
њаве, а његова поетска декларација, објављена на првој 
страни његових песама, нимало нас не одушевљава. Ми 
више не можемо да примамо: 

Растанка нашег доћи ће доба, 
И ја ћу једном остати сам; 


Ти нећеш више крај мене бити, 
И ја ћу бити ледени кам. 


И, кад би неко послао овакву коју песму, као што је 
ова коју ћемо навести, уреднику каквога часописа, сигу- 
ран би био да би му била одбијена: 


Пред сликом твојом замишљен стојим 
И будан сањам нестали сан, 

А срце дршће ко листак, 

Кад једном стигне јесењи дан. 

Ово нарочито важи за његове песме (мислим тиме на 
књижевни род), за стихове у којима он говори непо- 
средно о себи, о ономе што резултира из његове при- 
роде и што је саставни део његовог унутрашњег жи- 
вота. Његов лични акценат у песмама те врсте врло је 
слаб, кадкада врло прост, и често је изазван с друге 
стране. Његове раније песме — он је доцније нашао 
свој прави род у балади и романси, — његове раније 
песме врло често имају јасно идилски карактер једног 
Миленка Грчића, кад је овај рђав (Облак, и тако даље): 
он тражи самоћу села, и у селу недељу, и у недељи 
звон сетних звона, кад је 


Свечаним миром замирило цвеће, 
А вредни се ратар у храм божји креће; 


тражи идилична расположења, ботичелијевска пролећа, 
Грчићева прижељкивања славуја; и, као изразит тип по- 
следњих романтичара (то се нарочито види у песми /]Јес- 
ник, стр. 17), и он има јако развијено осећање природе 
које није ни дискретно, ни дубоко, ни много интимно. 
Врло често пак, у тим ранијим песмама нарочито, он је 
сав у схватањима и под утицајем Војислава Илића: мра- 
чан и ноћни пеисаж, бура и вихори, и руине с облигатним 
гавранима. Сем тога, а с тим заједно, иде и извесно 
нешто старинска меланхолија увелог и жутог лишћа, 
времена које пролази, гробова кад „благи поветарац за- 
нија цвеће“, усамљених дворова или руина „на стени, на 
врлети“ преко којих месец сија и вран гракће, мртве и 
позне јесени „кад јој се покров спрема“, и тако даље. Но, 
и кад је у том кругу мотива који треба да прикаже његов 
унутрашњи живот и да његов лични тон, он је далеко 
од тога да себе прикаже као песника од богатих и раз- 
новрсних утисака. Оно што ће од његових песама да 
остане, после балада и романси о хојима ћемо више про- 
говорити, то су две пред смрт испеване песме, а наро- 
чито она посвећена Војиславу Ј. Илићу: 

Далеко, далеко да мп је да бежим, 

У предео неки, и сам незнам куда, 

И под јасним небом и зрацима свежим 
Да се тихо губим ко ледена груда 
Под пролећним дахом... 


У тој песми има нечега од вишег песника: широк полет 
и узлет маште, дирљива непосредност осећања, прита- 
јена резигнација човека који воли што га нестаје, и неко 
широко и пантеистичко схватање наше судбине. 


За судбину књижевног дела Милорада Ј. Митро- 
вића једно је сигурно, а то је: да ће се о његовим ба- 
ладама и романсама говорити и онда када се буду пот- 
пуно заборавиле његове Песме. Јер, као такав, он је, од 
свих наших песника, највећма дорастао за палму и венац. 
Милорад Ј. Митровић је умео, — да почнем да каракте- 
ришем његове баладе и романсе, — да, на баладски начин, 
декламује, декорише и инсценише, нарочито поентира; 
да мајсторски ствара позоришне ситуације, да да ба- 
ладски став својим јунацима и јунакињама и да их, у 
томе ставу, спроведе кроз све ситуације; да, најзад, упо- 
треби све „трикове“ које једна балада или романса изи- 
скује (Шах и песник, Дон Рамиро, Папучица, нарочито 
Папучица, и друге). Ви знате његову ГТапучицу, да само 
њу, као најдраматичнију, поменемо, 

О лепоти доне Ане 

Већ говори Мадрид цео... 
Но, њен се поглед с мушким погледом још никада није 
срео, јер „она презире људе“. Али, сем ње, у Мадриду 
постоји и дон Педро, „витез дивна лица“ 


А дон Жуан при том прави. 


У једном веселом друштву, где је био и дон Педро, 
повела се реч о дони Ани 


И о сару њена лица 


и, сви се чуде што она мрзи људе; сви се чуде сем 
дон Педра: 

Та светица дона Ана, 

Биће моја за три дана! 
Друштво подругљиво прима ту његову изјаву, и кикоће 
се на те „празне речи“. Но, дон Педро се куне да ће, 
за три дана, донети папучицу с њене ножице,; иначе 
„на мазги ко мазгара“ 


Видећете, браћо, мене. — 


У сумрак, једне летње вечери, — то је други чин ба- 
ладе — неко куцну на врата доне Ане. Ко јег Једна 
женска уздахну: 

Пустите ме доброј дони, 

Невоља ме њојги гони!... 
Те се вечери дона Ана, на балкону, грчећи танке рујне 
усне „од слађана, страсна жара“, и осећајући се сама, 
питала! Нашто живи» У том тренутку, — Митровић врло 
добро драматизује — у црноме оделу и тугом на лицу, 
ступила јој је у собу „дивна мома“; ступила је и, с бу- 
јицом суза, крикнула : 

0, прими ме, доно, себи: 

Умрла ми јуче мати, 

И остадох сама сада... 
Дона је, и ако су јој и чело и стас били нешто познати, 
са уздрхталим срцем примила: 


Од сада ми друга буди. 


Одмах су отпочеле шетње по раскошној градини и по- 
глед се пео сјајним звездама, док се размишљало о томе 
шта цвет сања и шта платан шуми. М једне вечери — 
то је трећи чин баладе — кад се права „друга“ свла- 
чила а друга јој помагала, ту другу „другу“ почео је 
да обузима пламен. 

Ал кад Ана руво цело 

До кошуље скиде саме, 

На груди је други стеже 

И пољуби бело раме; 


Затим кличе мило, боно; 
„Ал' те волим, добра доно:“ 

Ана се није бранила. Њу „проже сладост жарка“, по- 
љупци почеше падати као киша, а Педро је страсно 
грлио. — Педро је био — то је последњи чин баладе — 
дискретан, и друштву ништа није хтео да ода. Сутрадан, 
Педро је прошао на мазги. 

А кад прође смех и шала 

И умуче друштво цело, 

Онда Педро с мазгв сјаха 

И подиже ведро чело: 

„У сватове, кроз три дана, 

довемо вас ја и Ана.“ 


Ми смо нарочито аналисали ту његову, по нашем 
схватању, најуспелију баладу, јер се са њом најуспелије 
може да покаже како је Милорад Ј. Митровић драмски 
умео да схвата, инсценише и декорише, како је умео да 
нађе згодан материјал, лепо да га изводи и развије у си: 
туације, да га укрсти и, најзад и нарочито, бриљантно 
да поентира. Сем те баладе, нарочито треба поменути 
и ону романсу: Била једном ружа једна, просту, дир- 
љиву и непосредну, која је тако јако коснула старога 
Змаја да је и на немачки превео. Тако исто, о његовом 
јаком дару за тај књижевни род говоре и Бег Алш-бег 
џи Ајка Ашлагића, као и Најтежи Грех. У тим двема 
мотив је узет из народних песама и, у том погледу, 
нарочито по томе колико се приближио народној ро- 
манси, те две песме остаће класичне. 

Све су његове баладе и романсе с изабраним мо- 
тивом, фантастичне су колико је потребно, просте су и 
простосрдачне, што је врло потребно, живе су, интере- 
сантне, пуне покрета. Он је умео својим баладама и ро- 
мансама да да сав изглед и израз, цео пејзаж у коме се 
оне треба да дешавају и, уз то, да им да и онај нарочит 
миран тон и ритам којим оне дишу. Он је, уопште, имао 
дара за баладу и романсу, и многе од његових песама, 
нарочито од оних које још и могу да остану, за то су 
и добре што нису, највећим делом основног расположења, 
ништа друго до баладеле; то чак важи и за многе у 

којима је имао да изрази и какво интимно осећање. Кад 
се Милорад Ј. Митровић, као песник балада и романса, 
упореди са свима нашим ранијим, са Ђуром Јакшићем, 
са Змајем и Лазом Костићем, он, као такав, најлепше 
изгледа. МИ када се његове песме буду потпуно забора- 
виле, а то ће бити скоро, Милорад Ј. Митровић, песник 
балада и романса из Књиге о Љубави, биће још једнако 
један од оних о којима се мора водити рачуна. 


БРАНКО ЛАЗАРЕВИЋ. 


Др. А. Иширковђ, БЂлГАРИЛ, географически бблђжки. 
Софил. Придворна Печатница 1910. Страна 172. Цђена 
3 лева. 


Професор Географије на Университету у Софији 
Г. Др. А. Иширков дао је недавно, под скромним насло- 
вом „географске белешке“, једну прегледну и добро на- 
писану књигу о Бугарској, у којој се на научној основи, 
по правим резултатима научног испитивања, али у кратко 
у ошштим цртама, популарно и у лаком облику, износи 
све што у главноме шира маса бугарскога народа треба 
да зна о својој отаџбини. После краткога увода, у коме 
се карактеришу у најопштијим цртама „мозаик од народа, 
вера и држава“ Балканскога Полуострва и узроци томе 
шаренилу, дао је Г. Иширков разговетан преглед о по- 
ложају, границама, величини, орографији, хидрографији, 
клими, биљном и животињском свету, економији, етно- 
графији и насељима Бугарске. 

И ако проучавање Бугарске у целини и свестрано. 
није давнашњег датума, јер је тек 1891 године К. Јиречек 
(својим делом „Раз Ршчепћит Вшсеапеп“) учинио први 
„покушај свестраног научног описа“ тада још младе Кне- 


_жевине Бугарске, и ако о многим стварима, не само у 


погледу појединим, већ чак и крупних научних факата о 
Бугарској и њеном народу, наука тек има да каже своју 
праву реч, ипак је Г. Иширков успео да овом књигом 
даде један леп преглед о својој земљи, у који је, према 

намени једне популарне књиге, унео довољно, што је 
било могућно више, тачних факата, згодно их, према 
стању науке, окарактерисао и, колико је год то било 
могуће, дао верну слику и створио јасну општу идеју о 
Бугарској. 

Овом књигом је подмирена једна осетна књижевна 
потреба не само у Бугарској, већ и ван ње, те се наро- 
чито препоручује и нама, који треба да знамо своје бли- 
ске суседе, за које нас везују битни интереси и чијем 
добром познавању, узајамности и везама са њима наме- 
њујемо крупну улогу можда у блиској будућности. 

Издање је књиге врло елегантно и у особито лепом 
облику, а украшено је са близу четрдесет одлично изра- 
ђених слика. Чудновато је само да у књизи нема карте 
Бугарске, која би многоме факту из ње дали пуну пре- 
гледност и рељеф. Ре 





+ 
+ 





Ба ЕРО ИАКО ЈЕ. 


КЊИЖЕВНОСТ. 

ХЕФДИНГОВА „ИСТОРИЈА НОВИЈЕ ФИЛОЗОФИЈЕ“. — Име 
Др. Хералда Хефдинга, професора университета у Копен- 
хагену и једнога од најбољих модерних историчара фи- 
лозофије, није непознато читаоцима „Српског Књижевног 
Гласника“, који су са задовољством читали преведену 
његову лепу и тачну студију о Ничеу. Сада је Г. Владан 
Максимовић, професор Богословије у Карловцима, превео 
и штампао његов „Уџбеник историје новије филозофије“ 
(Карловци, 80, стр. 311; цена 5 круна). У девет глава писац 
врло јасно и прегледно излаже филозофију Ренесанса, 
„Велике системе“ (Декарта, Хобеса, Спинозе и Лајбница), 
„Енглеску филозофију искуства“ (Локе, Њутн, Јум, Смит, 
итд), „Филозофију просвећености у Француској и Не- 
мачкој“, Канта и критичну филозофију, „Филозофију 
романтике“ (Фихте, Шелинг, Хегел, Шопенхауер, Фајер- 
бах, итд.) позитивизам (Огист Конт, Мил, Дарвин, Спен- 
сер, итд.), „Нову обраду проблема бића на реалистичној 
основи“ (нео-идеализам у Немачкој, Енглеској и Фран: 
цуској) и „Нову обраду проблема сазнања и процењи- 
вање“. Преводу би се могле чинити извесне замерке, 
међу осталим у српској транскрипцији особних имена, 
Ми смо до сада имали три историје филозофије, од 
којих је једна (Димитрија Матића „Историја филозофије“, 
Београд, 1865) застарела; друга (Л. Поповића „Историја 
филозофије“, Цетиње, 1902) недовршена и некритична, 
а трећа (Др. Бранислава Петронијевића „Историја новије 
филозофије“, Београд, 1903) недовршена, јер не иде 
даље од Канта. Хефдингова књига је једна добра при- 
нова не само за стручну филозофску књижевност но и 


„за све интелигентне читаоце српске. Б. 

„ВАСКРСЕЊЕ“. — Као што је познато Срби су го- 
тово први између свију словенских народа, још почетком 
седамдесегих година, почели преводити Толстоја, и без 
мало све његове стварм преведене су на српски. За два 
месеца изишла су сада у преводу два његова крупна, дела. 
Из „Дела“ је прештампан некњижеван превод „Ане Ка- 
рењине“,. у коме је преводилац можда показао матери- 
јално знање рускога језика, али извесно савршено не- 
знање српског књижевног језика. У издању књижаре 
Рајковића и Ћуковића изишло је, у преводу Г. Др. Јо- 
вана Максимовића, друго издање „Васкрсења“. Г. Мак- 
симовић је пре једанаест година, према ценсурисаном 
оригиналу који је изилазио у „Њива“, превео овај исти 


„роман; сада га је преводио са потпунога издања, које 


цензура није сакатила. Тако српски читаоци добијају пот- 
пуно ово знаменито и силно дело, које је узело толи- 
кога удела у стварању модерне савести, и којим је 
Толстој дошао до висине највећих религиозних и мо- 
ралних реформатора човечанства. Х. 





„МСспитивањЊА О СМРТНОЈ КАЗНИ“. — Г. П.К. Мијаи- 
ловић превео је дело А. Ф. Кистјаковског „Испитивања 
о смртној казни“. Шездесетих и седамдесетих година код 
нас се доста писало и претресало о питању смртне казне, 
и преводилац, веран традицијама свога нараштаја, вратио 
се на то старо, али увек отворено питање. Писац је 
своје дело израдио врло документовано, и у нашој књи- 
жевности то је најбоље излагање о питању смртне казне. 
Српском преводу предговор је написао Г. Др. Божидар 
Марковић, в. професор Университета. Н. 





„ЕМИГРАЦИЈА МУСЛИМАНА ИЗ БоснЕ и ХЕРЦЕГОВИНЕ“. — 
Први број одличног часописа „Кеуџе де Рап“, за 1911, 
донео је чланак „1 'Еппотаноп дЧез Мизштап5 де Возте- 
Негхеооуше“ од Г. Густава Гравјеа, лектора на нашем 
Университету. Г. Гравје изнео је, у кратким потезима, 
целу историју аграрнога питања у овим српским обла- 
стима, од турскога завојевања до данас. Г. Гравје није 
писао по чувењу или по површном и брзим туристичким 
утисцима, но по солидном проучавању из првих извора 
и на лицу места. На француском језику давно није изи- 
шло ништа тако добро документовано и озбиљно написано 
као овај сваке пажње вредан чланак. Х. 





ДИУ РУТ" У ИРУРУУ 


Бр Лош КЕ. 

БиогРАФИЈА ЈУЛИЈА АНДРАШИЈА. — Још пре неколико 
година, мађарска 'Академија Наука поверила је своме 
члану Вертхајмеру да напише опширну биографију графа 
Јулија Андрашија, познатог државника мађарског, одно- 
сно аустро-мађарског. Акта заједничког министарства ино-· 
страних дела, породични архив Андрашија, и у опште 
сва акта која се односе на политички рад поменутог др- 
жавника, а која још ни за кога нису приступачна, била 
су дата Вертхајмеру да се њима послужи. Ту скоро 
изишла је прва свеска Андрашијеве биографије под насло· 
вом: Огај Јипи; Апагаз5у. Зет Кебеп ита зете 2еџ. 
Масћ ипреатискјеп ОпеПеп џоп Едџага топ МУептћепег. 
Вапа 1. Вгз гиг Етпепипр гит Мтазтет аез АЛиззет. УН 
сап. 1910. Ова биографија је од врло великог интереса 
и за нас Србе, јер је познато да је Андраши био носи- 
лац оне политике, која је довела до окупације Босне и 
Херцеговине, чин толико значајан за цело српско племе. 
У другој свесци овога дела, која ће ускоро изићи, наћи 
ћемо ту политику оцртану у пуној светлости. То се може 
судити већ по првој свесци, која је пред нама: у њој се 
налазе заиста врло интересантни податци о Андрашије: 
вом првобитном гледишту на источну политику Аустро- 
Угарске -и на положај који би требало створити Србији 
у тој новој комбинацији. А. 


СТРАНА ОЦЕНА О ЈЕДНОЈ СРПСКОЈ КЊИЗИ. — У ового- 
дишњој деветој свесци мађарског часописа 52гагааок, ор- 
гана Мађарског Историјског Друштва, изашао је чланак 
мађарског историчара и академика Др. Евгенија Сент- 
кларајија, који може и наше историке интересовати. Чланку 
је наслов „Вактс5 Рај, П. Вгапком1с5 Субгоу 65 Схегпоум1с5 
Аттеп“, а писан је на основу грађе коју је објавио Др. 
Ј. Радонић у првој књизи „Прилога за историју Србау 
Угарској у ХМ], ХУП и ХУШ веку“, што их је издала 
Матица Српска. Мађарски историчар даје том приликом 
карактеристику новије српске историографије, истичући 
како је ова српска наука у новије доба добила леп полет, 
и како су српски историци сад све дубљи и критичнији. 
Па, настављајући на то о издавачу употребљене грађе, 
вели: „Јован Радонић је позвани присталица овог но- 
вога правца... Он говори течно и коректно пише мађар- 
ски. Будном пажњом прати и приказује нашу историјску 
књижевност, шта више и сам је написао читав низ из- 
врсних радова који многим драгоценим податцима богати 

и нашу историјску науку н баш стога су и за нас наро- 
чито интересантни и драгоцени. У опште Радонићев на- 
учни рад показује знатан напредак у српској историјској 
литератури и служи на дику београдском университету.“ 
О Радонићевој расправи која се налази испред докуме- 
ната у „Прилозима“ вели да је веома поучна. „О ње- 
говој опширној ориентацији, у научној историјској ли- 
тератури сведоче чести наводи којима подупире своје 
тврдње. Познаје најбоље и најновије домаће и стране 
изворе“. Што се тиче, дакле, истраживачког метода, 
критичности и ерудиције, као што видимо, мађарски 
академик Сентклараји необично хвали Радонића. Само 
једно не може да му опрости: српско гледиште у при- 
казивању српско-мађарских односа. Његово мишљење 
је да су Орби учинили „ружно издајство“ и показали 
„црну незахвалност“, кад су пристајали у прошлости 
уз Беч и помагали му против Мађара, а овамо су у 
Угарској добили привилегије и засебну територију. На- 
равно, мађарски исгорик вели да су Срби у таким при- 
ликама устајали „против Угарске“, а не против Мађара, 
и то само једнога дела њиховог. > О 


Словенски часописи У УГАРСКОЈ И ХРВАТСКОЈ. — 
ЈЉубљански „З[оуап5ј! Магод“, по званичним статистич- 
ким податцима, доносе ове бројеве о словенској штампи 
у Угарској и Хрватској. : јануара 1909 у обема земљама 
изилазило је 1865 часописа и листова, од којих су били 
134 хрватска, 41 словачки, 34 српска и 1 малоруски. 
134 хрватска часописа ишло је у 13,332.114 примерака, 
41 словачки у 5,569.000, 34 српска у 2,902.200, 1 мало- 
руски у 4950. Занимљиви су податци о улажењу страних 
часописа у Угарску и Хрватску. У току 1908 године 
улазило је 484 чешка часописа у 1,740.579 примерака, 
9 малоруска у 10.174, 7 српских (остали су забрањени) 
у 2704, 53 хрватска у 104.864, 2 словеначка у 128.180, 
99 пољских у 300.830, 4 бугарска у 1.612 примерака. 


1 


Власник, Богдан Поповић. — УРЕДНИК, ЈОВАН СКЕРЛИЋ, 


(и АПУ ОРЕСИ 


КЊИЖЕВНИ ГЛАСНИК. 


Књига ХХУГ, БРОЈ 3. — 1 ФЕБРУАР, 1911. 


СВИРЕПА ЛЕПОТА. 


— Како је лепа!... — шапнух своме пријатељу кад 
јуче сретнусмо у Кнез-Михајловој улици једну плаву жену. 
— Познајеш ли јер» — упита ме он. 


— Не... него овако... из виђења, са улице. Волим 
да је видим. ИМ... кад је видим тако лепу, чини ми се 
да је све од ње лепо. 

Пријатељ ме прекину једним осмехом. 

— Погледај је још једанпут — рече ми. 

Она је ишла са дна улице ка Калимегдану, лако успи- 
јених усана, замагљена чела, пркосно дигнутог носа и 
очију у пола затворених. Под црним шеширом украше- 
ним само једним цветом, њена плава коса добијала је 
још више од своје златне боје. Лице јој је било пуно 
као у детета, а бледо, врло бледо, као месечина. Њено 
одело је било једноставно, али кројач који га је правио 
метнуо је био сву своју вештину да ниједна занимљи- 
вост овог лепог тела не остане сакривена под ткивом 
које га је увијало. Она је ишла руку устурених на леђа, 
те је ветар слободно затезао скутове уске сукње, и, с часа 

на час, показивао две мале ноге у плитким ципелама. 
Ова жена није гледала никога, смешила се на све, и по- 
казивала је да је она срећа за земљу у којој је рођена 
и за друштво у којем живи. 

Мој пријатељ, мрзовољан Рудничанин, са рапавим 
лицем и отомбољеним смеђим брковима, задржа ме на 
једном углу, и рече ми: 

-— Та жена има једну смрт на души. 

Погледах га неверујући, и не одговорих ништа. 

Тада ми он исприча једну историју од које ми се 
и сад кожа јежи. 


Госпођа Стошић је седела једно време у једној од 
оних ћутљивих улица испод Позоришта, где су куће без 
спрата, нове, само за једну породицу и далеко од сиро- 
тињских крајева и станова за ренту. До ње одмах ста. 
новала је породица Господина Милоја Ћирића, члана 
Главне Контроле у пензији. 

Господин Ћирић је имао једну ћерку на удају — 
младо девојче, мршава и неразвијена тела као у пилета. 
Она се тада била верила са једним пешадијским поруч- 
ником, Рудничанином такође. Отуда је мој пријатељ и 
знао за тај догађај. 

Чекали су само да прођу божићњи пост, па да буде 
свадба. 

Девојка је била срећна, јер је волела поручника још 
пре веридбе. А поручник, дојучерашњи сељак, коме су 
дотле показивали само циничку пародију љубави, мислио 
је да се за њега тек сада живот отвара. 


Млади пар се виђао често на улици, јер је то је- 


дино место у Београду где вереници могу остати на само. 


Руку под руку, раме уз раме, очи у очи, они су, у екстази 
своје љубави, ступали по азијатској калдрми као по ста- 
зама неког очараног врта. Све се смешило њиховој срећи: 
безбрижна будућност и велико познанство, њихова мла- 
дост и очево имање. 


| 











СВИРЕПА ЛЕПОТА. 1719 

Госпођа Стошић је познавала девојкину кућу још 
раније, То је била једна од оних старих београдских 
кућа где жена још двори мужа; кад муж изиђе, пију се 
кафе, пуше цигаре, читају реакционарне новине, ау 
лето сви иду у Мехадију. 

Кад се Госпођица Ћирић испросила, Стошићка удвоји 
посете. Била је врло љубазна: уверавала је мајку о по- 


требама модерне жене, помагала девојци у преводу јед. 


ног бечког журнала, водила патриотске разговоре са 
њеним вереником, а кад би случајно наишао и пензио- 
нисани члан Главне Контроле, враћајући се са својих 
бескрајних шетњи, ласкала је старом добу и ћурану, којег 
би тада Господин Ћирић донео са пијаце. 

Пошто је постала интимна са свима, она је мало 
по мало, остављала Ћирићку да пуши сама своје цига- 
рете са црвеном круном, зевала над журналом Госпођице 
Ћирић, пуштала Господина Ћирића да сам хвали свога 
ћурана, а све се више интересовала патриотизмом и 
звала младог поручника просто његовим именом : 

— Грујичићу ! 

Она је била жена једнога банкара, који ју је 


пронашао негде у Крушевцу и оженио се њоме. Она 


није за собом имала ни велику фамилију, ни сјајно обра- 
зовање, ни отмено понашање. Али је она била лепа. 
Сваке године је ишла у Беч да поручи хаљине. Ту се тру- 
дила да добије тамошњи шик, да изучи што боље женску 
вештину. После се враћала у Београд да покаже своју 
тоалету. Она је сматрала своју лепоту као таленат, као 
позив. Све је требало жртвовати за то: мужевљеву част 
и лични мир, срећу других и банку од које је живела. 
Ко год није био њен обожавалац, био је њен непри- 
јатељ... и њега је требало победити: до врага са ње- 
говом женом или каријером; зашто није признао да она 
има једну нарочиту привлачност, коју друге немају! 
Нико код Ћирићевих није примећивао промену у 
понашању њихове комшинке: Госпа-Ћирићка се губила 
у љутитим чланцима реакционарске штампе, стари члан 

Главне Контроле је још сумирао правитељствене рачуне, 
а Госпођица Ћирић је била и сувише срећна. 

Па и сам Грујичић није у први мах примећивао 
сву пажњу коју му је поклањала лепа пријатељица ње- 
гове нове куће. Он је био млад и прост.. он је волео 
своју вереницу и био још сељак који је здраво мислио 
да, ако овој жени треба још неко поред њеног мужа, 
она неће изабрати њега, који је тек читао буквар љубави. 
Па ипак, он је примећивао да је ова жена врло лепа, и 
кад би га заогрнула својим погледом, он би осетио једну 
врсту дрхтавице. 

И то га је бунило.. Бунила је његову љубав, ши- 
року као што су видици с Букуље, ова жена са бледим 
лицем као месечина и бедрима чија се испупченост оти- 
мала мидеру. 

Стога јој је Грујичић мало говорио, стално је избе: 
гавао и страховао од неке неодређене слутње. 

Једног децембарског по-поднева, члан Контроле се 
бавио још на својој шетњи у бог те пита којем крају 
вароши; стара госпођа је у кујни чистила ћурана за 
подварак; у салону су били само њих троје. 

Салон Ћирићевих је једна велика одаја, нешто ме- 
ланхолична. По зидовима су висили невешти портрети 
помрлих чланова владалачког дома, ћирићевих родитеља, 
па и слика Госпође Ћирић из њених младих дана. Празне 
просторе по дувару испуњавали су књажевски и краљевски 
декрети, дипломе о орденима, сведоџбе Госпођице Ћирић 
из основне школе и инштитута. 

Намештај је био измешан: по турском миндерлуку 
био је прострт један тепих „ехт“ аустријски. Према 
клавиру је стајало огледало искићено пауновим перјем. 

Оно што је било весело и модерно у овој соби, 
био је млади пар који је употребљавао ретку прилику 
да је на само и смешио се посред намрштених фигура 
на дувару. Госпођа Стошић је била повереница девој- 
кина, те су вереничке приче, наде на будућност, чеж- 
њиви осмеси, стискање руку, двосмислене фразе и по. 

који пољубац, цвркутали по соби као шарене птице. 
Банкарева жена је повећавала овај тон полуотвореним 
изјавама о брачном искуству, подстрекивањима и вером 
у живот. 

Двоје младих су руменили и дрхтали од нестрпљења. 

— Како је дуг овај децембар! — уздисала је девојка. 

— Калуђери не знају за Бога — протествовао је 
млади официр. — Мначе не би забранили свадбе за 
време поста. 

Госпођа Стошић се смешила на ове наивности; гур: 
кала, руком и погледом, час једно, час друго; пуштала 
их да говоре и тек, с времена на време, бацила би по 
једну запаљиву реч, за њих дотле нечувену... реч којој 
су смисао тек назирали. 

— Данице! — зовну мајка Госпођицу ћЋирићеву да 
јој нешто помогне у кујни. 

Сб Даницом се изгуби вео невиности који је по- 
кривао ове разговоре. 

Грујичић се диже с места на којем је седео. 

— И ви излазите> — задржа га Госпођа Стошић, 
и осмехну се. 

Младом официру учини се да је још једном видео 
такав осмех... негде, на некоме прљавоме месту, код неке 
рђаве жене. 

Било га је стид што остаје, па ипак не изиђе. 

— Ви ћете допустити да сад ја мало седнем на мин- 
дерлук... само док се Даница не врати... Има места и за 
вас. Седите! рече она, па се онда ућута. 


То су биле ваљда последње речи које је ова жена 
упутила сиротом младићу. 

Грујичић је погледа испитивачки. 

Њено лице се било променило; нешто послушно, 
одобравајући и мачје повлачило се око њених полуза- 
творених очију. 


Млади официр се спусти тешко на миндерлук као 
после неког великог посла. 


, 

На пољу је био жалостан децембарски дан. Редак 
снег падао је по голом грању једне баште која се ви- 
дела кроз прозор. Мало даље, оцртавале се суморне си- 
луете београдских кућа. 

Човек се осећао срећан што није сам. 

Несигуран сумрак хватао се у соби, падао на Го- 
спођу Стошић и правио ју је још лепшом и још завод- 
ЉИВИЈОМ. 

Она је била села тако да је њена сукња затезала 
округлину њене снаге. Она је била топла, питома, нешто 
за чим само треба пружити руку, као зрела крушка која 
виси на дрвету поред пута. 

Млади официр је окретао главу од ове жене као 
од искушења. Покушавао је да говори, али се грло било 
осушило; покушавао је да мисли на своју вереницу, али 
је мисао била усахла у његовој глави. 

И још нешто, Грујичић је имао прилике да види 
жене којима је зависило парче свакидањег хлеба од тога 
да ли ће се допасти овоме или ономе посетиоцу, али њи- 
хова вештина није познавала још све. Госпођа Стошић 
је немарно превлачила руком по затегнутој сукњи. 

И младић задрхта. Он осети како му сва крв на- 
дире у срце. 

Несвесно, са прстима који су пекли од грознице, он 
задржа ту руку... Зашто; Да ли да је принесе на усне 
или је задржи од њеног безбожног посла2г То није ни 
он био на чисто. 

Госпођа Стошић истрже руку, са пола воље. 

Млади официр је погледа оштро. 

Он није бко имао више пред собом Госпођу Сто- 
шић, лепу или ружну, с добром или рђавом намером; 
он више није био официр ни вереник. То су била два 
пола, човек и жена, заостали из пећинских времена: човек 
који својој снази не поставља границе, и жена којој је 
њена женскост једино оруђе. 

Као пијан човек који ради само по инстинкту, Гру- 
јичић загрли ову жену као да је имао сва права на њу. 


| 
| 
| 

Али се слика наједанпут промени, да се понови ста- 
ринска прича о Адаму и Еви. 

Госпођа се диже са канабета, хладна као лед. Није 
проговорила ни речи, а њено лице казало је све: и да 
је она удата жена, и да је ту на неколико корака Груји- 
чићева вереница, и да се она гади сличних непристојно- 
сти, и да је млади официр једна преобучена сељачина. 


Сиромах младић ју је гледао непомичан, укочен, 
скамењен, гледао је како се мађионички претвори ова 
лепа глава у љигаву животињу којој је човек стао на реп. 


На кујни се зачуше врата. Грујичић се освести. Он 
доби вољу да пљуне у лице овој маски поштења која 
се сад пред њим уздизала.. И боље би урадио да је 
послушао тај нагон. Али, страх од скандала задржа га. 
Он сачека мирно своју вереницу. 


Госпођа Стошић нађе један згодан изговор и врати 
се својој кући. 

Сутрадан, одмах после ручка, као опоменут неким 
рђавим предосећањем, млади поручник похита кући Го. 
сподина ћЋирића. 

Вереница га дочека још у дворишту. Била је нешто 
бледа. После малог оклевања, она му рече: 

— Имам да ти кажем нешто непријатно. Бојим се 
да те не наљутим. 

Тада му она исприча, да је јутрос долазила код 
њих Госпођа Стошић и рекла јој да више не може до- 
лазити док је он ту... 

— Али ја то не верујем. То није могуће, то није 
истина — уверено је бранила млада девојка свога вере- 
ника од једне потворе. 

Поручник пребледе и рече: 

— Истина је. 


Даница га погледа разрогачивши своје велике очи. 
Остаде тако један тренутак. Онда побеже у кућу, као 
да је змије гоне, и закључа врата за собом. 

Грујичић се окрете око себе. 

Авлија је зјапила пуста. Само једна сапета кокошка 
кљуцала је око плота. 

Он се окрете још једанпут, па онда изађе. 

Исто вече добио је он на целом табаку ово писмо: 


„ГОСсподинЕ ПОРУЧНИЧЕ, 


„Писмом овим саопштава вам се, да вам је у 
моју кућу, из побуда које су вам лично познате, 
приступ забрањен. 

„Одговор ваш примити се неће. 


Члан Главне Контроле 
у пензији 
ЋИРИЋ С. Р. 


Грујичић је покушао да се брани, али није успео 
ни да буде саслушан. Господин Ћирић са женом и ћерком 
је отпутовао убрзо у Абацију. 

Младом официру је било врло тешко, тако напу- 
штеном, у овој вароши, која се често пута неправедно 
зове Београдом. 

Те зиме су се врбовале прве чете за Маћедонију. 
И Грујичић се уписао... и брзо отишао. 

Негде око Козјака, аскер је био опколио ту чету. 
Кад је војвода наредио да се чета пробија, Грујичић 
није послушао. Легао је био за један камен и потпомагао 
сам пробијање ланца. Кад се и последњи друг налазио 
ван опаснога круга, поручник се усправио. Један плотун 
вратио га је на земљу. 


Козјачки сељаци причају да му је један метак про- 
шао кроз средину срца. 


Пођосмо несвесно Калимегдану. 


Већ се подне примицало и свет се враћао из парка. 


У гомили спазих и Госпођу Стошић, исту онакву 
какву сам је мало час видео: устурене главе, полузатво- 

рених очију, није гледала никога, смешила се на све и 
_ мислила да је она срећа за земљу у којој живи. 

ЈЕ ; Мој друг нервозно зграби своје бркове и прогунђа: 
— Кад је видим овакву, мени се чини да чујем лу- 
пање добоша покривених црном чојом. 


- Ја га узех испод руке, и ми побегосмо из Кнез. 
___Михајлове улице. 


М. М. Ускоковић. 








ПУМАСВУ М ЕМИН 


О 
НАЛИЧЈЕ ЈЕДНОГА ВЕЛИКАНА. 
(НАСТАВАК) 

Једнога летњег дана, — они су проводили лето у 
Орсеју, на имању Г. Ле Кеноа, — пошто су јој отац и 
муж, као свакога јутра, отишли у Париз, Розалија 
примети да је заборавила једну малу мустру за пе- 
лену коју је баш у тај мах везла. Пеленуг Та да, не 
чудите се. Истина, оне се могу купити готове, врло лепо 
израђене; али праве мајке, оне које су још унапред 
мајке, воле да их кроје и шију својом руком, и да осе- 
ћају како се све више примиче детиње рођење у коликб 
се више пуни кутија где се слаже његова спрема, како 
их сваки убод приближује томе радосно очекиваном 
догађају. Ни за шта на свету, Розалија не би пристала 
да се лиши ове радости, не би допустила да нека друга 
жена узме у руке велико дело на коме она ради већ 
пет месеци, откако је сигурна у своју срећу. Тамо, у 
Орсеју, на клупи где је она радила, у хладу једне велике 
каталпе, видела се читава изложба малих капица, које 
су навлачене на песницу ради пробе, малих хаљиница 
од фланела, реклица са чврстим рукавима, које су под- 
сећале на живе бебе и на њихове неспретне покрете... 
И баш тога модела нема. 


– Пошљи собарицу... рече јој мати. 
Собарицу, таман!... Зар она уме да нађе» 

— Идем сама... Купићу што ми треба до подне... 
После, идем да изненадим Нуму, и да с њим поделим 
његов доручак. 

Помисао на овај бећарски доручак с мужем, у 
полу-затвореном стану у Скрибовој улици, без завеса 
на прозорима, са превученим намештајем, причињавала 
јој је радост као какав несташан подвиг. Она се смејала 
сама собом, пењући се — после свршених послова — уз 
незастрте степенице, као у свима париским кућама преко 
лета, и мислила, увлачећи полако кључ у браву, да би 
га изненадила: „Мало сам задоцнила... мора да је већ 
доручковао“. 

Одиста, у трпезарији су се видели само остатци 
једне мале гозбе за два лица, и собар у коцкастом ка- 
путу, који је стојао поред стола и празнио боце и чиније. 
Она у први мах виде само да је промашила спремано 
изненађење, својом кривицом. Ах, да није толико лутала 
по тој трговини, претурајући лепе везове и чипке! 

— Је ли господин изишао 2 

Ни слугина забуна при одговору, ни изненадна бле- 
доћа онога широког, бестидног лица, расплинутог између 
дугих бакенбарта, још јој не отворише очи. Мислила је 
да је све то само забуна слуге ухваћеног на делу у крађи 
и прождрљивости. 

Најзад се ипак морало признати да је господин 
још ту... и то у послу... и да ће се забавити подуже. 
Али како је све то изговорено полако, са замуцкивањем, 
како су овом човеку дрхтале руке док је распремао сто 
и постављао за своју госпођу... 

— Је ли доручковао сам>2 

— Јесте, Госпођо... то јест... са Г. Бомпаром. 

Она угледа једну црну чипкану мараму, пребачену 
преко столице. И онај лупеж је био приметио, и кад им се 
очи сусретоше на овом истом предмету, њој сину истина 
у памети као муња. Нагло, без иједне речи, она излете 
из собе, протрча кроз мали салон за чекање, појури 

вратима од кабинета, отвори их широм, и сруши се на 
под. Чак се нису били ни затворили !... 

А да сте само видели ту жену, једну преживелу 
плавушу, са њених четрдесет година обележених на бубу- 
љичавом лицу, са танким уснама и збрчканим очним кап- 
цима, као да су од коже какве старе рукавице; са плавим 
колутовама испод очију, који су показивали ожиљке 
њенога распусног живота; здепастих леђа и ружнога 
гласа. Али, она је била племићка... маркиза д Ескарбес!... 
и јужњаку је то замењивало све остало; грб му је за- 
клањао жену. Разведена од мужа после једне ружне 
парнице, завађена са својом породицом и аристократ- 
ским домовима из Предграђа, Г:ђа д Ескарбес била је 
пришла царевој странци, и отворила један политички, 
дипломатски, помало шпијунски салон, који су посећи- 
вале — без својих жена — најчувеније личности тадашње; 
затим, после двогодишњег сплеткарења, кад је била 
створила око себе читаву странку и стекла доста уплива, 
она се одлучи да обнови своју парницу пред Апелацијом. 
Руместан, који је бранио пред првостепеним судом, није 
јој ни сада могао одбити своју помоћ. Он се ипак мало 
устезао због својих познатих политичких уверења. Али 
маркиза се послужи једним тако вештим средством, и 
то тако поласка адвокатовој таштини, да се код њега 
изгуби сваки отпор. И сада, пошто је ствар скоро имала 
да изиђе пред Апелацију, они су се виђали свакога дана, 
час у његовом, час у њеном стану, водећи ствар у двоје, 
и врло живо. 

Розалија у мало не пресвисну после овога страшног 
открића, које је тако неочекивано било погодило, онако 
болно осетљиву као што је осетљива жена кад је на 
путу да постане мајка, кад у себи носи два срца, два 
извора патње. Дете је било на месту убијено, а мати 
остаде жива. Али кад јој се, после тродневног заноса, 
опет поврати свест и бол, она груну у плач, лијући горке 
сузе које ништа није могло уставити. Без иједног јаука, 
без икаквог јадања, кад је била оплакала неверство 

мужа и пријатеља, сузе су јој још јаче навирале на очи 
пред празном колевком, где су сада само лежале драго- 
цене пелене испод провидних плавих завеса. 

Јадни Нума био је готово исто тако у очајању. 
Она велика нада у једнога малог Руместана, „првенца“, 
који је увек нарочито омиљен у провансалским породи- 
цама, изгубљена, уништена његовом кривицом; оно бледо 
женско лице са изразом очајања; онај неми бол, са стег- 
нутим вилицама и пригушеним јецањем, тако различан 
од његове шумне и површне осетљивости, — све му је 
то цепало срце, док је седео покра; постеље своје жртве, 
очију надувених од плача, дрхтавих усана. „Розалија... 
та, забога..“ Он није умео да каже ништа друго; али 
шта је се све крило у овоме „та, забога“ изговараном 
јужњачким нагласком, који се тако лако разнежава! 
Подразумевало се из тога: „Та немој се кидати, лудо 
моја... Зар то има смисла2 Зар ми то смета да те волим>“ 

И он је одиста волео, у колико му је његова лако- 
мисленост допуштала какву трајну љубав. Он није желео 
ни једну другу жену до њу, да му води кућу, да га 
негује и мази. Он који је онако безазлено говорио: 
„Мени треба да имам једно одано створење поред себе!“ 
он је врло добро знао да је ово створење било најо- 
даније, најумилније што може бити; и помисао да га 
може изгубити ужасавала га је. Па зар то није љубав! 

На жалост, Розалија је замишљала нешто сасвим 
друго. Њен је живот био сатрвен, идол оборен, пове- 
рење за навек изгубљено. Па ипак, она опрости. Она 
му опрости из сажаљења, као што мајка попушта де- 
тету које се каје и плаче; и због угледа њиховога имена, 
и имена свога оца, које би једна оваква бракоразводна 
срамота упрљала; и зато што су сви њени били уверени 
у њену срећу, те није могла да их разочарава. 

Али, ипак зато, праштајући му овако великодушно, 
она му стави до знања да више не рачуна на њен 
опроштај ако јој понова буде нанео овакву увреду. 
Никад више, или — развод брака, немилосрдан, потпун, 

пред целим светом !... То му је она рекла таквим гласом, 
са таквим погледом, у коме се њен женски понос светио 
свима друштвеним обзирима и стегама. 

Нума разумеде добро, закле се да више неће ни 
помислити на тако што, и то искрено. Он је сада дрхтао 
при помисли да је био ставио на коцку своју срећу, оно 
спокојство до кога му је толико било стало, ради јед- 
нога задовољства које је у ствари годило само његовој 
таштини. Па како му је било лакнуло на души што се 
отресао своје велике госпе, оне кошчате маркизе која је 
— изузимајући њен грб — исто тако мало говорила 
његовим чулима као стара свачија из Малмусове кафане; 
што више нема да пише писма, заказује састанке; што 
једном ишчезава ово сентиментално и натегнуто прене- 
магање. Све то радовало га је скоро онолико исто као 
и женин опроштај и повраћени мир у кући. 

Он је опет био срећан, као и пре тога. Ништа није 
било измењено у њиховом начину живота. Увек по- 
стављен сто, и увек исте гозбе и забаве, на којима је 
Руместан певао, декламовао, копечио се, не слутећи да, 
поред њега, бде два лепа ока, која су кроз сузе про- 
дрла до дна његове душе. Она га је сад видела у 
правој боји, свога великог човека, који је сав биоу 
покретима и речима, добар и великодушан у тренутку 
заноса, али добар само узгред, за кратко време, да би 
се јаче истакао, да би испунио какву своју ћуд, и из 
жеље да се допадне. Она је сад увиђала да овој непо- 
стојаној природи у основи недостају ни убеђења, ни 
праве мржње; више свега, она се бојала, за себе и 
за њега, оне његове слабости која се крила иза крупних 
речи и праскавога говора, слабости која је доводила 
до гнева, али је, у исти мах, још више везивала за њега, 
из оне урођене материнске заштите у којој жена црпе 
своју оданост кад нестане љубави. ИМ, увек готова да се 
жртвује, и поред његовог неверства, она се у потаји 
бојала само једне ствари: „Само да ми он не убије вољу“. 

Са својом урођеном проницавошћу, Розалија при- 
мети ускоро промену која се осећала у уверењима ње- 
нога мужа. Његове везе са роајалистичким Предграђем 
бивале су све хладније. Жути прсник од нанкинга који 
је носио стари Сањие, љиљан на његовој игли за кра- 
вату, нису му више уливали исто дивљење. Налазио је 
да се овај велики дух гаси. Оно је само његова сенка 
што заседава у Скупштини, једна лремљива сенка која 
доста верно представља легитимистичку странку и њену 
обамрлост сличну смрти... 

Тако се Нума лагано мењао, отварао по мало своју 
кућу угледним присталицама Царства, са којима се био упо- 
знао у салону Г-ђе д Ескарбес, чији је утицај и изазвао 
овај преокрет. „Пази на свога великог човека... чини ми 
се да мења длаку...“ говорио је судија својој кћери, јед- 
нога дана кад се подсмевачки дух адвокатов био око- 
мио, за столом, на Фросдорфску: странку упоређујући 
је са Дон-Кихотовим дрвеним пегазом, који је стојао не- 
помичан и прикован на месту, док је његов јахач, са ве- 
заним очима, замишљао да језди преко небеског пла- 
ветнила. | 

Њој није било потребно да га много испитује. Ма- 
како се он претварао, његове лажи — ради којих се он 
никад није хтео служити лукавством ни заплитањем ствари 
— биле су тако провидне да га је било лако ухватити. 


Улазећи једнога дана у његов кабинет, она га за- 
тече где седи сав задубљен у писање једног писма, саже 
се к њему, и упита: 

— Коме. пишеш 2 

Он поче замуцкивати, покуша да нешто одговори, 
али, прожет оним њеним погледом што продире у душу 
као савест, он би принуђен да призна све... То је било једно 
писмо Цару, писано празним декламаторским стилом, 
оним стилом адвоката кад млатара својим широким ру- 


: Фросдорф, замак у Аустрији, где је, после 1841, живео и 
умро граф де Шамбор. Пр. 

кавима са судске говорнице, писмо којим прима понуђено 
место Државног Саветника. Оно је почињало овако: 


Вандејац с Југа, одрастао у непоколебљивој ода- 
носши монархији и пошшовању прошлосши, ја држим 
да се нећу огрешиши о часш ни о своју савест... 


— Ти то нећеш послати! узвикну она живо. 

Он најпре паде у ватру, и развика се грубо, као 
прави грађанин из Апса, кад се препире у својој кући. 
Шта се то ње тиче, на крају крајева! Шта се она ту ра- 
зуме! Да ли он њој досађује кад је у питању облик 
"њених шешира или крој њених хаљина! Грмео је као 
да говори у судници, док је Розалија мирно, скоро пре- 
зриво, ћутала, чекајући да одумине сав овај бес, ови 
сстатци његове унапред саломљене воље, којом је она 
господарила. Оно што поражава бујне природе, то су 
ови испади, из којих излазе изнурене и обезоружане. 


— Ти нећеш послати ово писмо, настави она... То 
би значило изневерити цео свој живот, своје дате обавезе... 
— Обавезе>2... Према коме тог 


— Према мени... Сети се како смо се ми упознали, 
како си ми ти занео срце оним својим бунтовним гну. 
шањем против царске маскараде. Мени није било много 
стало до твојих политичких уверења ; ја сам се више ди- 
вила ономе одређеном и истрајном држању, оној твојој 
мушкој одлучности... 


Он покуша да се брани. Зар да целога свог века 
чами у једној замрзнутој странци, једном пустом и сне- 
гом завејаном логору! У осталом, не прилази он Цар- 
ству, већ Царство њему. Цар је одличан човек, пун добрих 
намера, много бољи од своје околине... И пуно сличних 
разлога којима се човек брани кад напушта своја начела. 
Розалија није примала ни један од његових разлога, и 
доказивала му да је његово напуштање странке у томе 
часу не само издајничко него и штетно по њега: 


— Та зар не видиш како су сви ови људи забри- 
нути, како осећају несигурно и подривено тле под но- 

гама ! Најмањи удар, да се одрони само један камичак, 
па ће се све срушити... и то у какав понор !... 

Она је наводила доказе, улазила у појединости, до- 
водећи у везу све оно што једна ћутљива и разумна жена 
може да закључи из разговора после ручка, кад се људи 
издвајају у страну, остављајући своје жене, биле оне па- 
метне или не, да воде досадне обичне разговоре, које 
тоалета и оговарање нису увек у стању да оживе. 

Руместан се дивио: „Чудна женица!“ Где је она 
чула све ово што говори! Није могао да се начуди њеној 
вештини, и, у једном од оних наглих преокрета који дају 
драж оваквим природама што падају из крајности у крај- 
ност, он обгрли рукама ову паметну и уз то младалачки 
дражесну главу, обасипајући је читавом кишом нежних 
пољубаца: 

— Имаш право... Имаш сто пута право... Треба 
написати сасвим супротно овоме. 

Он хтеде да исцепа свој концепат, али у њему је 
била једна уводна реченица која му се допадала, и која 
је ипак могла остати, мало измењена, овако: 

Вандејац с Југа, одрастао у непоколебљивој ода: 
носши монархији и пошшовању прошлости, ја држим 
да бих се огрешио о част и своју савест кад бих примпо 
службу коју Ваше Величанство... 

Овај врло учтив али и врло одлучан отказ, објављен 
у легитимистичким листовима, стави Руместана у сасвим 
нов положај, начини од његовог имена синоним непод- 
митљиве оданости начелима. „Нећете је рашити!“ писала 
је Пиштаљка, испод једне веселе карикатуре, која је 
приказивала како се све странке отимају о чувенога 
адвоката, вукући силно свака себи његову тогу. 

Убрзо после тога, Царство је било срушено; и кад 
се у Бордоу састаде Народна Скупштина, Нума Руме: 
стан је имао да бира мандат између три јужна округа 
који су га били изабрали за посланика, једино због ње- 
говог писма Цару. Први његови говори, нешто мало за- 
дувани, створише од њега вођу удружене деснице. Он 

није био ни принети староме Сањиу; али, у ово доба 
осредњих нараштаја, чистокрвне величине све су ређе, 
и нови вођа је триумфовао на скупштинској клупи исто 
онако лако као некад на чича Малмусовом дивану. 

Окружни посланик свога округа, идол васколикога 
Југа, стекавши још већи углед због сјајног положаја 
свога таста, који је после пада Царства био постао први 
председник Касационог Суда, Нума је очевидно имао 
све изгледе да данас-сутра постане министар. А дотле. 
велики човек за све, само не за своју жену. он је про- 
носио своју нову славу по Паризу, Версаљу и Прованси, 
увек пријатан, поверљив, доброћудан, носећи на пут 
своју ореолу, али и остављајући је радо у кутију за 
шешир, као парадни цилиндер. 


(Наставиће се.) 


Алфонс ДОДЕ. 


(Превео с француског Миодраг ИБРОВАЦ.) 





НАПУШТЕНА ЦРКВА. 


(из ПЕЋСКЕ ОКОЛИНЕ). 


Лежи стара слика распетога Христа. 
Млаз му крви дури низ сломљена ребра, 
Очи мртве, усне бледе, Самрт иста, 

Над главом ореол од кованог сребра. 


Дар негдашњег племства и побожног себра, 
Ђердан од дуката о врату му блиста, 

По оквиру утиснута срма чиста, 

А оквир је рез'о уметник из Дебра. 


Такав лежи Христос сред пустога храма... 
И док, постепено, свуда пада тама 
И јато се ноћних тица на плен спрема, 


Сам, у пустој цркви, где круже вампири, 
Очајан и страшан, Христос руке шири, 
Вечно чекајући паству које нема... 


М. М. РАКИЋ. 


= Љанвеинивињи 





ЈА СЕ ВРАЋАМ С ГРОБЉА. 


МрРТВОЈ СЕСТРИ. 


Ја се враћам с гробља, гдје је задњу ружу 
Откинуо вјетар ледени и љути, 

Гдје на голој грани мала птица сања 
Угинулу прољет, и жалосна шути. 


Вечер тмаста иде са незнаног виса 
Облачи у корот градове и села, 
Опустјелом стазом шуми хладан вјетар, — 
У том шуму јеца мртва нарав цијела. 


А небо се црни изнад моје главе. 
...Само звијезда једна сред отвора модра 
Трепери и дршће ко посмртна свијећа 
Покрај твога, сестро, туробнога одра. 


Рикард КАТАЛИНИЋ ЈЕРЕТОВ, 











ЦИВИЛИЗАЦИЈА И НАУКА. 


Слика св. Саве излази на данашњи народни све- 
чаник наш у свој величанствености својој пред нас и 
буди у нама изузетна и ретка осећања. У тами средње- 
вековној, с проницањем једнога пророка Старога Завета, 
умео је наш велики просветитељ да процени значај мисли 
у еволуцији друштва и, одбацивши са себе све што је 
на њему земаљско било, ступио је с књигом у руци пред 
наш народ да га поучи и просвети, и да му науком и 
просветом не само прошири, него и утврди основе ње- 
гове цивилизације. Од тог времена до данас прошло је 
неколико стотина година. У току тог дугог периода не- 
стало је те цивилизације, али на рушевинама њеним, под 
утицајем модерних цивилизација, васкрсава и у нас јелна 
сасвим нова цивилизација, и према томе мислим да није 
непотребно баш на данашњи дан и са овога места гово- 
рити 0 основама и главним елементима те модерне ци- 
вилизације. 

Кад би данас неко пропутовао целу Европу или 
цео свет, тај би на први поглед видео да су разлике у 
цивилизацијама појединих народа, држава и земаља негде 
мале, а негде велике. Ко би, рецимо, данас отишао из 
Лондона у Цариград, тај би одмах уочио да је из једне 
претерано широке цивилизације, једне веома високе кул- 
туре, дошао у полу-варварство, у полу-културу — у неред 


1 Ректорски говор на овогодишњој светосавској прослави у 
Университету. 

и нерад, у прљавштину, лаж и сиротињу ! Кад би опет неко 
путујући по свету упоредио међу собом оне цивилиза- 
ције, које ми зовемо модерним цивилизацијама, он би 
нашао да се и оне у своме кроју међу собом често 
разликују, али да су те разлике и онда кад му се чини 
да су велике, у самој ствари често незнатне, а незнатне 
по томе, што се оне јављају више у спољним облицима, 
него у основама тих цивилизација. Кад ми на пример 
кажемо да је једна од главних основа модерне цивили: 
зације изражена у тежњи да моралом, уметношћу, науком 
и индустријом појача снагу и благостање и друштва и 
појединих чланова тога друштва, или у тежњи да чо- 
века радом препороди, или у тежњи да се моћи њене 
тековине осете у свима слојевима друштва, или у тежњи 
да обезбеди слободу савести и исповести, онда тим не- 
ћемо да кажемо, да ће сви цивилизирани народи на исти 
начин и у истом оквиру те тежње остваривати — на- 
против, сваки ће од њих на свој начин према приликама 
у којима се налази и, што је још важније према фи- 
зичким и психичким особинама својим ићи према тим 
циљевима и на тај начин дати нарочити тип, нарочиту 
сигнатуру својој цивилизацији. Према тој сигнатури ми 
можемо, на пример, говорити о енглеској или францу- 
ској, немачкој или американској, или којој било другој 
модерној цивилизацији, и говорећи о њима могли бисмо 
2070550 тодо чак и тврдити, да енглеска цивилизација 
има, како то Ош: 20! каже, есенцијално практичан, соци- 
јалан карактер; да је француска цивилизација и идеална 
и реална; да је немачка цивилизација још и данас по 
главном обележју свом производ истакнуте интелектуалне 
активности; да је американска цивилизација утилитари- 
стичка, итд. 

Но кад би се те цивилизације упоредиле са старим 
цивилизацијама, нашли бисмо да се оне не разликују 
само у спољним изразима својим, већ да је та разлика 
у основи сасвим друкчија. Откуда сад те разлике, шта 
их је изазвало, како су могле постати 2 

Да бисмо одговорили на-то питање, мораћемо уочити 
првог човека при појави његовој у природи. Го и наг, 
без крова и огњишта, посред немилосрдних удараца 
спољњега света, морао се он по урођеном нагону свом 
старати, како ће да се одржи како ће да живи. Слике 
у којима су неки песници у своме дубоком заносу опр- 
тали живот тога пре историјског човека, нису ни по чему 
биле израз оних прилика у којима је он тада био. Место 
племенитих и чистих пастира и њихових лепих и љупких 
другарица; место питомих стада оваца и крава из чијих 
набрекнутих вимена пури млеко; место зелених и цветних 
ливада што бљеште у сјају и шаренилу светлости разби- 
вене у капљицама лепе јутарње росе — место свега тога, 
каква противност! Сурови, прљави, ружни и гладни људи, 
који се међу собом кољу и један другог једу; свиу 
сталној борби с дивљим животињама и с непогодама 
времена, глад, помори, потопи. 

У тим бедним приликама далеке прошлости ваља 
тражити васкрс тежње човечје за „савлађивањем при- 
роде“, а у последицама тога васкрса, у разном оруђу, 
прве трагове његове цивилизације. Човек је дакле одмах 
с почетка при првој појави својој почео своју цивили- 
зацију оруђем или „машином“, и тако је Бенџамин Фран: 
клин, уочивши у човеку ту урођену особину његову, 
с правом могао назвати човека „животињом што прави 
оруђа“ (1000 такто атта). 

Та урођена тежња човечја за савлађивањем при- 
роде, ограничена првобитно само на најбитније услове 
живота дала је човеку, том најпримитивнијем техничару, 
прва несвесна сазнања. Науке, т.ј. свесног сазнања у том 
времену човечјег првог детињства још није било, и оно 
се јавило тек онда кад се у човека развио нагон за 
испитивањем узрока. Из те две чињенице, од којих је 
прва више материјалне природе, а друга, израз једне 
било исконске, било у току времена изведене особине 
човечјег духа, изишле су свеколике разнолике појаве 
друштвеног живота: наука и техника (или у ширем 

смислу „знање“), индустрија и трговина, привреда и 
политика, црква и религија, морал и уметност, изишла 
је другим речима цивилизација рода људског. МИ ако 
бисмо те појаве социјалног живота назвали елементима 
цивилизације, онда бисмо, упоређујући две цивилизације 
међу собом, могли на први поглед утврдити, да су неки 
елементи у једној цивилизацији јаче развијени него у 
другој. Упоређујући с друге стране саме те елементе 
међу собом у једној цивилизацији, могли бисмо опет 
наћи, да међу њима често има знатне диспропорције 
тако, да се поред претерано јако развијених облика 
једних, јављају често потпуно атрофирани облици дру- 
гих елемената. 

Те појаве морају свакојако имати своје дубоке 
узроке, који се никако не могу објаснити само моћи 
природе која је око нас, већ и другим факторима, који 
су израз природе која је у нама. У својој „Историји 
енглеске цивилизације“ Бекл моћ ових других фактора 
у томе погледу није истицао, сматрајући да је и она ;7 
шита апаћугг изашла из оне прве. Отуда је на пример 
Бекл покушао да постанак разних религија објасни искљу- 
чиво „изгледом природе“. 

Горостасна, вечитим снегом покривена брда на се- 
веру Индије; дивље животиње и отровне змије у доли- 
нама оних река што јуре са севера према потпуно отво- 
реним и незаштићеним обалама њеним на југу; страхо- 
ховите буре; честе заразе и помори од куге и колере 
— све је то по Беклу дало нарочити израз митологији 
старих Индијанаца. У њој је све огромно, све страшно. 
Јуди живе стотинама хиљада година. Бог Сива и његова 
жена Дурга и. сва остала божанства — то су све саме 
наказе и чудовишта, која су у својој фантазији могли 
створити само људи застрашени једном силовитом, дивљом 
природом, која их је на хиљаду разних начина могла 
упропастити тако, да је, по Беклу, страх од силе нео- 
буздане тропске природе највише утицао на формирање 
браманске религије. 

Исте те утицаје запазио је Бекл и у религији неких 
народа централне Америке. И док је дивљи изглед при- 
роде исплео браманску религију из самих страшних и 
сурових елемената, дотле је, обрнуто, по Беклу, леп ка- 
рактер јелинског мита изишао из питомине географских 

и климатских прилика Старе Јеладе. 
Но и ако је природа појединих крајева утицала на 
· разне религије, ипак ти утицаји ван сваке сумње нису 
били једини, и Пипи Вог-Кеутопа могао је с разлогом 
рећи, да ти закључци Беклови имају обележје једног 
„плитког рационализма“. Ко би наиме могао тврдити да 
би Јелини, да их је неко пребацио у Индију, створили 
браманску религију, или, обрнуто, да би Индијанци, да 
су се од некуд нашли међу лепим брдима и тихим, за: 
штићеним пристаништима Старе Јеладе, у својој фанта 
зији створили оне лепе бајке јелинског мита, које и данас 
; тако силно утичу на душу модерног човека2! Или ако 
и би неко то и тврдио, зар тај не би могао ићи и даљеи 
тврдити да је из питомог изгледа природе изишао и је. 
лински дух, који по дубини спекулација, интензивности 
испитивања и полету мисли и данас можда узалуд себи 
тражи споредника међу генијима великих, модерних ци- 
вилизација 2! Природа данашње Грчке је у главноме иста 
каква је била и за време Платоново и Аристотелово, па 
ипак каква разлика између старих Јелина и њихових епи- 

гона, данашњих Грка2! 

Има очевидно у томе и других утицаја, који по: 
тичу из дубоке, скривене природе појединих народа, или, 
како би се то данас згодно рекло, из физичких и пси- 
хичких предиспозиција њихових. и те особине су поуздано 
бар толико исто активни фактор у формирању цивили. 
зације, као и утицаји њихове средине. Јер, претпоставити 
да је дух у свих људи, при појави њиховој на свет, једнак, 
као што су то мислили не само Бекл, него и Аристотел, 
Јоћп Госке и НеГобниз и изводити по томе, да се васпи- 
тањем, то јест утицајем споља, утицајем средине, може 
учинити од човека све што се хоће, као што је то тако 

мислио један Свифт, или, рецимо, и један Наполеон — 
претпоставити све то значило би негирати чињенице до 
којих проматрањем долазимо, чињенице по којима мо- 
рамо закључити, да дух детета није габида газ. 

Ко је пажљиво проматрао децу, могао је видети да 
још у првој младости њиховој исте појаве на сасвим 
различит начин утичу на различиту децу. Гете је на при- 
мер имао својих шест година. кад се због великог земљо- . 
треса готово цео Лисабон претворио у рушевине. Та чи- 
њеница је вероватно у свих другова Гетеових изазвала 
страх и чуђење, а за Гетеа се поуздано зна, да је онда 
први пут почео сумњати у вечну правду васеленских 
моћи. Поред тога ваља имати у виду, да се у неке деце 
врло рано покажу нарочити таленти. Моцарт је на при- 
мер још у раној младости ванредно свирао и компони- 
рао. Паскалу су, кад му је било тек дванаест година, о 
геометрији само толико рекли, да је то наука која испи- 
тује особине сли«а. па ипак је он сам. без икаквог ути- 
цања с поља, конципирао Евклидову геометрију и у њој 
многа правила доказао. 

(Осим тога опажено је, да је у неких људи таленат 
некад тако јак, да се због тога на њима често никако 
не могу да осете утицаји средине. Зашто је на пример 
Фарадеј, један обичан радник, постао један од највећих 
физичара прошлога века» Зашто је Нерон, васпитаник 
Сенекин, био страшило Римз; зашто је Кант поред свег 
пиетиститичког васпитања постао највећи филозоф крити- 
цизма и зашто је Либиг, један рђав латинац и истерани 
гимназијски ђак, већ у двадесет првој или другој години 
постао професор университета и убрзо затим ступио у 
ред првих научника свога времена» Очевидно зато, што 
су имали неких нарочитих предиспозиција, које се ути- 
цајем васпитања нису могле пореметити. На генијалним 
људима, на онима дакле који стварају нове епохе било 
по моралним, било по научним, било по социјалним иде- 
јама, свакојако се угицаји средине у толико мање опа- 
жају, у колико је њихова генијалност изразитија. Јер 

бити геније и не значи ништа друго, до бити творац нове 
епохе, творац нове средине. Али као што неби било брза 
да није равница изнад којих ће се она дићи, исто тако не би 
било ни нових епоха, да није било основа, из којих ће 
оне израстити и због тога на људе с нарочито јако из- 
раженим интелектуалним предиспозицијама може средина 
утицати само у основама, из којих они на крилима свога 
генија узлећу. Величином тих основа одмерен је утицај 
средине, а висином полета утицај предиспозиције. У томе 
смислу ми, на пример, често говоримо, да је Кеплерово 
хелиоцентрично схватање кретања земље изашло из уве- 
рења његова времена, или да је Њутнов закон о гра-: 
витацији изишао гз идеја Аристотелових, Архимедових. 
Леонардових и Кеплерових, или да су из Христових идеја 
изишле идеје онога великога старца, над чијим се мртвим 
телом тек пре неколико недеља у затишју пространих 
руских пољана подигла скромна хумкица. И тако бисмо 
упоређујући епохе, које једна за другом долазе, са бр. 
дима што се једно за другим нижу у неком планинском 
венцу, могли по пластици тога венца видети да су све 
мене кроз које је род људски прошао, да је сав напре- 
дак и назадак његов, да је сва срећа и беда његова, да 
је све то само производ два утицаја: утицаја мисли на 
спољне појаве и утицаја спољних појава на мисао. 
Гледајући тако на разноликости, које се у животу 
појединих друштава јављају, моћи ћемо лако схватити и 
разлике, које се у њиховим цивилизацијама јављају, а 
колико су предиспозиције утицале на крој појединих ци- 
вилизација, видећемо најбоље на једном или два примера. 
Познато је да су Кинези народ веома вредан, веома 
издржљив у раду и врло окретан, нарочито у пољопри- 
вреди и текстилној и керамичкој индустрији, али народ 
који нема снаге у души, без фантазије, без иницијативе, 
без продуктивне моћи талента. Знаменити испитивач Кине, 
бивши професор берлинског университета Рихтхофен у 
својим дугим и дубоким студијама изнео је многе по- 
датке из којих се види, да у кинеској цивилизацији моћ 

душе, која гони људи на испитивање, размишљање и 
стварање није била никакав фактор, док је напротив 
бегспримерна вредноћа могла да одржи и у извесним 
границама прими и развије оно што је у дугом низу го- 
дина у Кину с разних страна импортирано. За Кинезе 
се обично каже, да су они пронашли барут, компас, папир, 
порцулан и тако даље, међутим по најновијим испитива- 
њима изгледа да то није истина, већ да је и то споља 
у Кину дошло. У осталом, било како му драго, та чи- 
њеница постоји, да су Кинези збиља и за барут, и за 


компас и за папир знали много, много раније, него други 


народи, али стоји уједно и то, да они нису имали нијед- 
ног великог војсковођу, који је тим барутом нешто 
урадио, ниједног знаменитог путника који је носећи ком- 
пас нешто открио и ниједног великог уметника, ниједног 
научника и ниједног филозофа, који би на хартији по- 
дигао споменик своме генију, својој бесмртности. Због 
тих предиспозиција нису могли Кинези избити у висину 
са својом цивилизацијом, и ако се она распростире на 
један период од неколико хиљада година! 

Сасвим су међутим по таленту другога кроја стари 
Јелини. Дубок и простран дух њихов, миракулозно раз- 
вијено естетичко осећање њихово, велика фантазија. 
грандиозна одважност у формирању идеја, једна беспри- 
мерна снага генија који у своме полету и трајном на- 
пону уме да се пробије и до најтежих проблема идаи 
њима тражи решења; поред тога јако развијен смисао 
за политичким и привредним животом — све је то учи“ 
нило да су Јелини у језгру људске мисли оставили такве 
клице, које никад угинути неће. МИ поред свега тога, 
чисто зебем да рекнем то, морао је тај велики јелински 
дух због нарочитог, једностраног карактера своје инге- 
ниозности, створити једну цивилизацију, која и квали- 
тативно и конструктивно стоји испод цивилизације мо- 
дерног човека. 

У Јелина је, на пример, појава ропства била услов 
њихове цивилизације; у модерној цивилизацији нема ро- 

бова, она тежи да изједначи све грађане; она не зна за 
варваре и не распростире се само на један народ или 
на једну земљу; њен идеал обухвата цео свет; у њој је 
слободно сваком учити и такмичити се; у њој је при- 
вредни, политички, друштвени и породични живот много 
развијенији него у јелинској, итд, али је ипак све то 
оно, што се у њој споља види, све је то љуска по којој 
само широки слојеви друштва цене вредност цивилиза- 
ције. Али као што је за једног физиолога, кад тражи 
узроке животу неког организма или кад испитује функ: 
ције појединих органа у процесима тога живота, сасвим 
од споредног значаја спољни облик тог организма, исто 
тако и за једног мислиоца, који испитује вредност једне 
цивилизације, спољна обележја њена нису ни близу тако 
важна, као што је важно оно што њу креће унапред, 
оно што и спољашњем кроју њеном одређује облике. 

Главни, препондерантни и по дубоким органским 
везама готово искључиви 'извори из којих човек као 
човек црпе снагу своме животу јесу ум и душа, а нај- 


важнији продукти ума и душе су ван сваке сумње морал, 


уметност и наука. Према томе се зар с разлогом може 
рећи, да су те три појаве социјалног живота главне, си: 
рове или потенцијалне енергије тога живота. И као што 
хемијску енергију можемо претворити у топлоту, ову у 
механички рад, овај у електричну енергију, ову у енер- 
гију светлости, итд., исто се тако и енергија морала, или 
енергија уметности, или енергија науке може претворити 
у разне друге енергије, т.ј. у разне друге појаве живота 
или разне друге елементе цивилизације, па како ти еле- 
менти зависе од интензивности оне прве три главне 
енергије, то смемо збиља рећи, да се квалитет цивили- 
зације може ценити по величини, по напону или по ка- 
лоријама главних енергија њених. 

Пошто међутим квалитет енергије није једини фак- 
тор, који се има у виду кад се практички цени коли: 
чина рада, која тој енергији одговара, то ћемо очевидно 
и ми, тежећи да нађемо права мерила цивилизације, мо- 

рати имати у виду и друге факторе, који на њену вред- 
ност утичу, а до тих фактора ћемо, као што ћемо ви- 
дети, лако доћи кад будемо, маи грубим потезима, оцр- 
тали процесе мењања енергија. 

У енергетици има један закон, то је један од нај- 
знаменитијих закона природних наука, који би се овако 
могао формулирати: енергија се не мења, она је стална. 
То је познати, велики теоријски закон Роберта Мајера. 


(Свршиће се.) 


Богдан ГАВРИЛОВИЋ. 

БЕНЖАМЕН КОНСТАН.' 


(ПОЛИТИЧАР И ПОЛИТИЧКИ Филозоф) 


И у историја књижевној и у историји политичкој 
и у историји идеја Бенжамен Констан заузима једно од 
првих и најистакнутијих места.“ 


На своме добу он је оставио дубок отисак, био међу 
људима свога поколења један од снажних вођа, иза којих 
остају јасно повучене бразде, и један од великих тво- 
раца теорија из којих су, кроз читав један век, ницале 
политичке странке. Утицај његов на људску мисао не 
само да се ни данас није изгубио већ с временом постаје 
све већи. Он је писац Адолфа, једног од најчувенијих 
романа у француској књижевности, који је, по речима 
Емила Фаге-а% „не само савршено дело, што већ може 
изгледати довољно, него је још и један датум, и, такође, 
једна драгоцена поука“, Адолфа, у коме је, опсервира- 
јући с неумитном искреношћу себе самога и аналишући 
до крајних ситница болести своје душе, послужио као 
образац целој психолошкој школи романа у Х1Х веку. 
— Он је, даље, писац две опсежне свеске Усшавне [10- 


1 Јавно предавање, држано у Студенском Правничком У- 
дружењу. 

2 На српском од њега: Начела полидике и о минисшарској 
одговорностац, превео Ђ. С. Симић (Београд, 18583), и Адолф, превео 
Михаило Ђорђевић (Српски Књижевни Гласник, ХУПЛ, 1907); 0 
њему: Бенжамен Констан, од Ј. Скерлића, (Српски Књижевни 
Гласник ХУПЛА, 1907). 


3 Е. Каспегћ, Рон уцез еб тоганзге (Ргепиеге зеле) р. 207. 

лишике“ и једне велике књиге о Религији, у коју је уло- 
жио преко двадесет година проучавања и размишљања. 
У тим делима налази се, и ако није систематски разрађена, 
једна политичка теораја, оригинална по новим погледима, 
конструисана по једном пространом плану, изведена врло 
поуздано и доследно. Он је један од првих поставио на- 
чела о људској слободи, први увео индивидуализам у поли- 
тичку философију и издвојио лична права као главну основу 
модерне државе. Либерална партија сав свој програм узела 
је од њега, и сматра га за „свога публицисту“,,3 који је доц- 
није подигнут на висину „великог светитеља“.= —- Он Ес 
најзад, био један необично окретан и приликама лако при- 
лагодљив активан политичар: народни посланик, коме су 
бирачи с одушевљењем поклањали поверење за дуги низ 
година, шеф уставне опозиције за цело време владавине 
Бурбона, и трибун, чије су фразе покретале масе, парламен- 
тарни беседник, чија је озбиљна и разборита речитост, 
врло често, доводила у забуну владине већине... Тај човек, 
дакле, као јаван радник био је једна јака личност, нео- 
бично сложена, изражена у разним облицима и развијена 
у неколико праваца, иза које је остао видљив траг. Као 
претеча идеја, творац система и проналазач теорија, он 
заслужује, по своме дубоком духу, по својој плодној мисли 
и, може се додати, по своме бурном и променљивом тем- 
пераменту, да буде из ближе познат. Ништа од његове 
историјске физиономије не одузима то, што је његов. 
приватни живот пун сенке и мрља. Сад се у велико сти- 
шала сва повика против његове личности, и више ништа 
не значе мржње противника, исмевање супарника и на- 
пади непријатеља. Сад се он може потпуно издвојити 
из средине у којој је живео и грешио, јер је време сво: 

1! Сошг де рош уце сова ипопеНе, ауес ипе пгодисноп ећ де. 
поје раг Едопата Гађошауе. РПепхете едшоп, Тоте 11, Рала, 1872. 


2 Пе Ја геПојоп сопаегбе Дапз за зошгсе, за Гогте еБ хор 
дЧеуејорретеп«, Раг5, 1824—1880. 


3 Гизо, говор од 214 јануара 1861. 


+ Машлсе Ваттез, От ћопипе Ибте. У 

јим током, за више од три четвртине века после његове 
смрти, постепено покрило све слабости и све заблуде ко- 
јима је био подложан као човек. Али се његова поли. 
тичка активност не би могла ни пратити ни разумети без 
познавања његовог приватног живота и без проучавања 
његовог карактера. 


| 

Као човек Бенжамен Констан био је несталан, не- 
доследан, плаховит, страстан и порочан, —- особине које су 
све скупа сачињавале једно створење без воље и одре- 
ђеног правца, противречно у својим актима и сићушно 
у својим намерама. Рођен! 1767 у Лозани, из једне строге 
и педантне протестанске породице, васпитан још скоро 
као дете у духу философских идеја ХУШ века, имајући 
као једину лектиру досадног материјалиста Хелвеција и 
Енциклопедисте, одгајен у најужем и најкрућем утили- 
таризму, „његово је срце било исушено, а његова сујета 
пробуђена““ већ у петнаестој години. Одмах за тим 
послат на Универзитсте у Оксфорду, Ерлангену и Един- 
бургу, био је остављен самом себи и бацио се свом 
неумереношћу својих младићских година у друштво 
распусно и искварено, дајући пунога маха свима својим 
рђавим инстинктима. 

У осамнаестој години, свршивши науке, враћа се 
Бенжамен Констан натраг, са већ формираним идејама 
и скројеним плановима, препун жеља и амбиција. Али 
његова је енергија сломљена, његови су нерви растро- 
јени. „Ја остајем тамо, каже он у Црвеној Свесци сво- 
јих записника, тамо где ме судбина баци, док опет не 
учиним један скок, који ће ме поново однети у једну 
другу сферу“. Он је без вере, без веровања и без убе- 
ђења, песимист који презире своју околину и осећа 


1 (0) првим годинама Бенжамена Констана има врло много 
података у књизн: Га јеппезке де Вепјапип Сопефап!, раг Спзбауе 
Кафег, Рата. 1909. 

2 А. Кгапсе, Га ује Ибегајте, ргеплеге зетје, 60. 

одвратност према људима. „Људски род је, бележи он 
у своме Дневнику, рођен глуп, а воде га вуцибатине“. 
Он је егоист, али у исти мах плашљив и повучен у себе 
самог, јер је недовољно смео да истакне своју индиви- 
дуалност. Отуда му је једино оружје исмевање, заједање, 
намештање завада између пријатеља и оговарање. „твари 
и људи ме не интересују, записује он на другом месту 
у своме Дневнику. Ја се задовољавам ћутањем и досет- 
кама“. Сент-Бев,: који га је на сваком кораку гонио 


"својом неумитном мржњом, и ни тридесет година после 


његове смрти не може да му опрости његову необуздану 
сујету, представља га као скептичног интриганта, фри- 
волног, сухог, свирепог, остарелог пре времена, нарави 
као у једне маторе девојке. У истини, у младим годи- 
нама он нема у себи никаквих хуманих и племенитих 
осећаја и било би тада немогуће пронаћи у њему либе. 
ралног мислиоца доцнијих година. „Ја штедим друге, 
каже он, али их не волим. Отуда и долази да ме сви 
мрзе по мало, а не воле ни мало...“ Али чим су се у 
његов живот умешале жене, његова неодлучна природа 
одмах је била без отпора пред њиховом вештином и 
подлегла је њиховом опчињавању. Његова крутост по: 
чиње да мекша. Десет година био је везан за најумнију 
жену тога доба, Г-ђу Стал, да се после сав преда нај- 
лепшој жени тога доба, Г-ђи Рекамије. Оне су га извла- 
чиле из зачмалости, показивале пут којим ваља ићи, на- 
гониле га на акцију, додавале му идеје. ИМ тако, под- 
стакнут, оживљен и туђим импулсом покренут, овај 
плашљиви, неодређени и равнодушни човек преобра- 
жавао се у силовитог политичара, непомирљивог опози- 
ционара и дурашног борца. На мах су престала сва окле- 
вања и сва лутања. 

(О његовом моралном карактеру немогуће је дати 
потпуно израђену слику због његове непрекидне покрет 
љивости и вечитог порицања самога себе. У њему је 

неколико људи који се гложе и кавџе међу собом, исме- 
вајући и потцењујући један другог, сметајући један дру- 
гоме. Они би можда, сваки узет за себе, били снажни, 
одлучни и енергични, али сви скупа дају човека слабог, 
колебљивог и без воље. 


П 


Из овако сложеног и замршеног темперамента морао 
се развити један политичар нарочитог типа. Његов при- 
ватни живот није могао остати без утицаја на његов 
јавни живот, и ретко је наћи човека код кога се у тој 
мери унутрашње особине понављају у спољној делат- 
ности, али измењене и дотеране према потребама тре- 
нутка, према намерама које ваља остварити, према циљу 
који треба постићи. 

Његова неодлучност послужила му је у бурном 
времену у коме је жлавео као веома корисна врлина. 
Ни један акт не предузима Бенжамен Констан без 
дугог размишљања. Он прави комбинације и предвиђа, 
процењује све околности, посматра догађаје, пре него 
што се реши да узме учешћа у њима. Он се не оду- 
шевљава претерано и не да се завести распаљивим го- 
ворима. У сред хуке Велике Француске Револуције он 
је остао ладан и незанесен, примајући с великом резервом 
пренагљене одлуке, не верујући много у разне деклара- 
ције права човека и грађанина, осуђујући насиља. На 
тај начин, он је могао проћи кроз целу револуцио- 
нарну периоду, с краја на крај, незахваћен општом 
струјом, и изићи из ње некомпромитован. Он је био само 
прост посматралац догађаја. „Ја видим много зла... али 
сигурно је да корачамо напред“, пише он у то доба, 
задовољавајући се овом простом констатацијом. Тренутак 
за његову акцију још није био дошао; он га очекује 
мирно и стрпљиво. ; 

И једна друга рђава особина његовог карактера 
учинила му је драгоцених услуга у политици, и, удру- 
жена с оном првом, често разумно послужила остварењу 

његових планова. Променљивост и несталност помогле 
су му да се нађе брзо и лако у свакој новој ситуацији, 
да се прилагоди сваком новом стању. Противречности, 
које толико изненађују у његовим приватним односима, 
у јавном животу изгледа као да их он више и нема, 
само зато што су се и сами догађаји развијали без икакве 
логичње везе, што је цело његово доба ишло од про- 
мене у промену. Он је правио исте скокове и мењао се 
с општим променама. 

Требало му је дуго да се реши, али једном кренут, 
он иде напред заједно са својим временом, корача с истом 
брзином као све што се око њега дешава, трудећи се 
да не заостане и да не буде прегажен. Тај плашљиви 
егоист и човек слабе воље, у политици показује жив 
и ратнички темпераменат, издржљив и неуморан, јасну 
и одређену памет, која лако схвата сваку ситуацију 
у којој се нађе и уме из ње да извуче сву корист. 
И ако се целог живота мењао, ипак у његовој поли: 
тичкој акцији има извесног јединства, по томе што је 
она сва у борби против неког или за неког, за једну 
идеју или против једне идеје: он или брани или напада 
Републику, Наполеона, Рестаурацију, увек са истом 
истрајношћу и са истом доследношћу. 

У политику, Бенжамен Констан није ушао случајно, 
или искључиво по своме укусу, или по неком тамном 
инстинкту. Он се за њу нарочито спремао, још у са свим 
младим годинама, прикупљао потребна знања, изучавао 
је. Из Немачке и Енглеске он није донео само страсти 
и пороке. У Ерлангену он студира политичке науке, у 
Единбургу он се дружи с научницима и политичарима. 
Као члан једног студентског удружења, зресшануе 50- 
стеђу,: он расправља политичка питања, као што је ово: 
„Одбрана једне слободне државе треба ли да буде по- 
верена грађанској милицији или сталној војсци“, или као 
што је ово: „Имају ли европске државе разлога да 

· страхују од моћи Русије, која се тако високо подиже 
на политичким теразијама“. 

У самом почетку Француске Револуције он је ко- 
морник на једном малом немачком двору и бави се изу- 
чавањем старе грчке цивилизације. Али револуционарни 
покрет привлачи га, и он с великим интересовањем прати 
развитак идеје о слободи, коју у том тренутку схвата 
као уништење свих привилегија, а не као проширење њи- 
хово на што већи број људи. Дворанин се у брзо претвори 
у републиканца, али нема храбрости да се појави у јав- 
ности. Он је застрашен свирепостима подивљалг гомиле; 
пљескање и певање при погубљењу Жирондинаца иза- 
зивају у њему гнушање. 

У својој двадесет осмој години, 1795, Бенжамен 
Констан долази у Париз. Сент-Бев га описује! као висо- 
ког, лепог младића, плаве косе,"намирисаног кицоша, на- 
ивног изгледа. Он је већ под утицајем Г-ђе Стал, која 
од њега полагано ствара политичара, помажући га сво- 
јим већ великим искуством, (њој је тада тридесет година), 
и својом необичном памећу. У њеном салону, где су се 
скупљали највиђенији људи тога времена, Таљеран, Дону, 
де Монморанси, Боаси д'Англа, Констан држи своје прве 
говоре, који привлаче пажњу духовитошћу и кратким, 
јасним формулама. Он је још увек републиканац, али 
врло умерен и врло обазрив. У новим приликама он се 
за час нашао, схвативши одмах дух времена. И његова 
политичка каријера од тог тренутка почиње нагло да се 
развија, у пуној сагласности с догађајима, кораћајући 
за њима и управљајући се по њима. Он је беседник, но 
винар и публицист који помаже Директоријум, у коме је 
изражена мисао Револуције, — не мисао насиља и мржње, 
већ слободе и напретка. „Људски дух је променљив, зато 
установе морају бити сталне“, каже он. Већ тада у јед. 
ној брошури о Лолитшичким Реакцијама он унапред по. 
кушава да објасни и оправда целу своју јавну акцију 

доцнијих година. Он у њој говори о неизбежним потре- 
бама, о тиранским захтевима, о мудрој целисходности 
политике, која често изискује да се најапсолутнији прин- 
ципи морају покорити пред спасом државе. Политика, по 
таквим тумачењу, не би била наука састављена из мате- 
матичких аксиома, у којима се ништа не да изменити, 
већ је то једна практична вештина, за коју је само потребно 
да се уме примењивати према приликама. Одатле је лако 
извести да ни једна влада не би била рђава чим је у стању 
да се поправи, и сваки би режим био сношљив, чим допу- 
шта остварење ако не свих, а оно бар неких принципа. 
„Док не настане оно што је добро, каже он, ја приста- 
јем и на оно што је мање рђаво“. 

Пут је сад отворен, треба се само кренути и по 
њему ићи право до краја. Бенжамен Констан то и чини: 
одмах, један од првих велича уздизање Наполеона. Тиме 
је успео да под консулством постане члан Трибуната, 
скупштине коју је сворио Устав од године УШ. Држи го- 
воре, величајући у исти мах слободу, „која је једно 
право за све“, и победиоца на Маренгу. Али кад се по: 
казало да Наполеон није очекивани Месија слободе, Кон: 
стан почиње опозицију његовом режиму која ће трајати 
све до пада царства, од 1802 до 1814, и одлази у изгнан- 
ство, заједно с Г-бом Стал, да настави брошурама и 
чланцима борбу против узурпатора. 

Повратак Бурбона и долазак на престо Луја ХУШ 
он је поздравио опет међу првима. Овај некадашњи ре- 
волуционар и републиканац проналази у себи традицио- 
налних симпатија за стару динанстију. М кад је Напо- 
леону пошло за руком да се ослободи тамновања на 
острву Елби и крене на Париз, Констан је 19, марта 1815, 
објавио у „Јоштпаа! дез Пеђа“ онај чувени чланак који 
почиње овако: „Ја нећу, кукавни бегунче, да се вучем 
од једне власти другој власти“, у коме Наполеона назива 
Атилом и Џингис-Каном и позива народ да га поново про- 
гна... Само месец дана доцније, када је Наполеон и. по 
други пут прихватио власт у своје руке, Бенжамен Кон- 

стан је његов помагач, редактор новога Устава и члан 
преустројеног Државног Савета. Он је за ноћ постао 
стуб царевине Наполеона, као што је мало час био осло: 
нац краљевине Луја ХУШ. 

Ту највећу политичку погрешку у своме животу 
учинио је он, каже Сент-Бев! „весела срца, да би се 
„допао једној кокети“. У том тренутку, са својих четр- 
десет и осам година, он је био готов на све жртве за 
љубав Г-ђе Рекамије, и чланак у „Јошпа! дез Пеђа“ на- 
писан је под њеном сугестијом. Нагао и потпуно неоче- 
кивани преокрет у корист Наполеона Констан се задо- 
вољио да објасни једном лепом реченицом: „20 марта 
|т.ј. сутра дан по његовом чланку, а на дан бегства 
Луја ХУШ), ја сам подигао очи и опазио да је престо 
ишчезао, а да је Француска још остала“ (ГеШгез зиг 1е5 
Сеп! Јоцга, 1-егте раше). За своје држање, као вешт по- 
литичар, он уме да нађе пуно патриотских разлога: 
земља пред опасношћу од спољних непријатеља, дуж“ 
ност свих грађана да се прикупе око једног великог вој- 
сковође, интереси народа јачи од свега. Најзад, ради 
свога личног оправдања, он је прибегао једном врло 
угодном излазу, да се извуче из тешке ситуације у коју 
је себе тако непроиишљено био довео: „Ми смо држали 
да не треба одбити сваку помоћ Бонапарти, господару 
царевине, да га не бисмо приморали да остане диктатор 
и да се поново врати у деспотизам из 1812“. 


Ипак, после Ватерло а и дефинитивног рестаурисања 
Луја ХУШ, он се осећа нелагодно. Више том режиму не 
прилази и за цело време владавине Бурбона он им води 
опозицију, али уставну, доктринарну и умерену. Он је 
шеф мањине у Народној Скупштини, необично умешан 
у парламентарној пракси, јак као лидер и дебатор, прави 
вођа, који своје трупе распоређује, као да је на бојном 
пољу, за говорничке мегдане. Његова је реч оштра и 
саркастична, погађа противника, али у исти мах ладна 

и разложна, и доводи до растројства владине присталице. 
Сву страсност своје природе он је излио у своје беседе, 
остајући сам присебан и трезвен. Сент-Бев,! који му ништа 
не прашта, описује су га у то доба као човека игцр: 
пеног, премореног, који чим се приближи „леди оду: 
шевљење“. То међу тим није истина. И ако је увек остао 
удаљен од масе, он је ипак успео да буде популаран, и 
његов утицај на догађаје тога времена био је од пре- 
судне важности. Револуција од 1830, која је довела на 
престо Луја Филипа, у суштини је дело десет година 
истрајне борбе коју је он водио у парламенту против 
бурбонског режима и значи тренутну победу његових 
начела о слободи. 

Нови краљ признао је заслуге Бенжамена Констана 
исплативши две стотине хиљаде динара његових дугова, 
у које је запао коцкајући се необуздано. Али Луј Филип 
је, у исти мах, укинуо слободоумни револуционарни 
закон о штампи и пошао правце путем реакције. Констан 
је примио поклон, али остао опозиционар. По једној 
свирепој речи, која је у то доба с великим успехом 
кружила у парламентарним круговима: „Он се продао, 
али се није предао“. За предају није ни било довољно 
времена, јер је умро на концу исте, 1830 године, 

Поед смрт стигао је да падне још у једну против. 
речност. Довршио је и објавио своје велико дело о 
Религији, у коме је, заборавивши на свој некадашњи 
атеизам, доказивао да је вера једно „верско осећање“, 
урођено човеку, које служи развитку личне слободе 
његове, једна народна потреба и један услов друштвеног 
напретка. 


(Свршиће се) 


Др. Коста КУМАНУДИ. 

СТАРИ БЕОГРАД. 


ПОСТАНАК И РАЗВИТАК СРПСКЕ ВАРОШИ И КУЛТУРНЕ И 
ДРУШТВЕНЕ ПРИЛИКЕ У ЊЕМУ. 


(1820—-1850) 
(8) 

Много доцније покушавало се да се вода из ове 
баре одведе на другу коју страну, па је онда на том 
месту 1842 године ископан темељ за позориште. На овај 
рад као и на грађење фундамента утрошено је на 10.000 
дуката, али је сав овај посао био узалудан, јер су те- 
мељи остали подводни. Рад око зидања позоришта пре- 
кинут је, али су његови темељи и даље остали у земљи. ! 

У Абаџијској Чаршији, у којој тада још није било 
јабланова, било је само три-четири куће, тако, да је цео 
овај простор до Кнежеве Пиваре изгледао пуст. Тек 
доцније оживео је и овај крај, а нарочито, одкако су се 
у њему населиле абаџије. 

Код Стамбол капије из које је ишао смедеревски 
друм и пут за Крагујевац, био је само један колар, а 
поред колара биле су две ковачнице. Пред самом капијом 
била је велика бара, пуна трске и жабокречине, око које 
су се радо играла деца. 

Прве куће. као и чувена Коларчева кућа, која је 
у оно доба сматрана као некакво чудо од грађевине, 
грађене су много доцније. Кад се почео дизати овај крај 
око Коларца и када су се почели јављати рудименти 


: Малетић, „Грађа за историју Српског Народног Позоришта 
у Београду“. Издање Чупићеве Задужбине, ХХИП. 

тада нове улице Краља Милана или Теразија, онда су 
нагло насељаване и све споредне улице, као на пример 
Маћедонска до „Два Бела Голуба“, Скадарлија или Ска- 
дарска улица, Дечанска, Скопљанска и Балканска улица, у 
којима није било већих кућа, него понајвише кућерака 
и страћара.: 

Теразије су почињале отприлике код „Хајдук Вељка“ 
а добиле су своје име од теразија за мерење воде из 
чесама и водовода. а која су стајала између Старог Те- 
леграфа и некадашње каване код „Крста“. Ова улица, 
данас једна од најлепших и највећих у Београду, била 
је онда неугледна, и тек је добила значај, кад је 1842 
за кнеза изабран Александар Карађорђевић, који је 
купио кућу Стојана Симића на Теразијама. Ова кућа је 
дотле стајала сама за се у сред баште, иза које је била 
бара. Симићева кућа, пошто је знатно проширена, ло- 
бивши с једне и друге стране два поширока ризалита и 
пошто је иза куће саграђена главна стража, а мочар ису- 
шена и паркирана, постала је резиденција српских вла- 
далаца и центар српске политике од тада па до најно- 
вијег времена. 

Све док нови двор није био довршен, становао је но. 
воизабрани кнез у малој кући Мајора Мише на Великој Пи- 
јаци, у којој се сада налази Народни Музеј, а избор му 
је саопштен у његовом приватном стану у Ваљевчевој 
кући код Делијске Чесме. 

Савска обала испод Сава-капије па све до Лимана 
и даље до баре Венеције такође је знатно оживела одкад 


1 Тада је постала и такозвана ,„Фишегџијска чаршија“ на 
смедеревском друму. Дотле је вршена продаја барута у вароши. 
1884 године деси се пожар у кући Симе Ковачевића у Савамали. 
Опасност је била велика, јер је у дуђану било много барута. 
Срећом је ватра брзо угашена, те није дошло експлозије. Кнез 
Милош тада нареди, да се барут од сада не држи више у ва- 
роши него на извесном „безопасном“ месту код Батал-џамије, а 
у вароши да сме продавати фишеке само онај који за то добије 
допуштење. Тако је постала „Фишекџијска чаршија“ или данашња 
улица Краља Александра. Види о томе: Држ. Арх. к. к. Народни Суд 

се трговина почела јаче развијати и одкад је изишла 
наредба Кнеза Милоша, да се људи који тргују и трго 
вину посредују морају настањивати на Сави. 

Тако је мало по мало и овај пусти крај, у коме су 
се дотле били лађари, бостанџије и цигани, иу коме 
је било само неколико каваница и једна омања џамија 
за босанске Турке, стекао важност и временом чак постао 
најјача спона између трговачког света из Србије и онога 
на аустријској страни. Некад је тамо било само неко. 
лико магаза, понајвише турских, у којима се продавала 
сб и грађа. Доцније је било више магаза и трговина, у 
којима се живо радило од јутра до мрака. 

Прве куће, дабогме, зидале су се олако и по тур 
ском укусу од бондрука (К!есећуапд) и черпића. Нешто 
је боље био грађен такозвани Нонин-хан, који је онда 
био тамо где су данас Обреновићеве куће. Највећа и 
најсолиднија грађевина била је Ђумрукана, која је гра- 
ђена од цигаља, које су се пекле на аустријској страни код 
савског чардака према царинарници. Предузимач за прав- 
љење цигаља био је неки Стојко Пауновић, а неимар 
данашње царинске зграде покојни Хаџи-Никола Живко. 
вић, који је зидао и конак (касациони суд), артиљериј- 
ску касарну, у којој је 1838 и 1839 становао енглески кон- 
зул Хоџес, и дворац у парку за употребу кнеза Ми. 
хаила (данашње Министарство Финансија). Ђумрукана је 
била државно здање, у коме су 1837 године становали 
Јован Хаџић (Милош Светић) и његов друг Васа Лаза- 
ревић, земунски градоначелник, којима је Кнез Милош 
поверио рад око састављања новога законика. Собе у 
којима је Хаџић живео, налазе се на крајњем десном 
крилу одмах до савских степеница. Доцније Хаџић је ста- 
новао у садашњој Државној Штампарији. После 1842 го. 
дине уступљена је царинска зграда аустријском конзулату, 
у коме је онда била и аустријска пошта. 

И у самој вароши биле су куће испрва од слабог 
материјала, у тесним искривљеним сокацима. Најодличнија 
улица, сем Господске, била је данашња Лазарева улица, 

где је сада Народна Банка. Ту су биле куће првих трго- 
ваца београдских, пре свега Сараф-Костина, па трговца 
Мите Кочијаша, до њега кућа Циган-Митина, па Топал. 
Настина, и тако даље. Прва двокатна кућа од тврдог 
материјала и с балконом, била је кућа Димитрија Радо- 
вића у Чаршији, у којој је до скора био трговачки суд, 
а пре тога руски консулат.! 

Од Велике Пијаце, на којој још није била велика 
Мајор Мишина кућа, него кућа Јеврема Обреновића, коју 
је Мајор Миша доцније купио с намером да назида за 
себе и своје зетове повелики дворац, почињала је права 
турска варош, ширећи се отуда према Дунаву и Видин- 
Капији. На овој пијаци и на Калимегдану било је велико 
турско гробље. На једном и на другом месту гробови 
су били обрасли у корову. Гробови, на којима су биле 
од камена или од дрвета изрезане чалме, били су толико 
запуштени, да се по њима и пси котили. Срби се нису 
смели турским гробовима ни приближити. 


За време прве владе Кнеза Милоша и под Кнезом 
Александром Карађорђевићем све до 1848 и 1849 године 


1 У опширном извештају Јеврема Обреновића кнезу Милошу 
од 10 децембра 1830 године, у коме се јавља чије се куће могу 
употребити за официре, чиновнике и војнике, који су требали доћи 
у Београд у пратњи кнежевој,. саопштава се списак грађана у 
вароши, Палилули и на Савској Јалији. Из овога списка помену- 
ћемо само неколико знаменитијих становника из варошког краја, 
који су имали своје куће у Чаршији, око Саборне Цркве и пред 
Стамбол-Капијом. Ево тих имена: Риста Бадем, Дим. Радовић, 
Спаса Терзија, Хаџи-Јованче, Кара-Никола, Непи Јова, Богдан 
Касапин, Ећим Тома (кавеџија), Х. Грабов, Јеленка пи Димитрије 
Мумџија, Тоша Ћурчија, Манојло Стефановић, Никола Лончар, 
Шишко Марко, Дим. Сретеновић, Павле Папуџија, Дим. Цинцар- 
Бакал, Здравко Јовановић, Пупче, Ђуро Копривица, Паразлама, 
Хаџи Лаза, Хаџи-Марко, Милутин Радовановић, Николче Абапџија, 
Цветко Карабиберов, Илија Брзаковић, Риста Величков, Дука- 
Пешика, Живко Бакал, Пеја Кантарџија, Ђока Попадић, Илија 
Станисављевић, папуџија, Ђура Главинић, Радован Касапин, Лаза 
Казас, Кара-Пешић, Арса Калпакџија, Башкалфа, Коста Прапорче, 
п тако даље. 

није било ни једне јеврејске куће горе у вароши. Сви Је- 
вреји су имали своје куће у Јеврејској Мали на Дунаву. 
Турске куће почињале су од Јеврејске Мале и простирале 
су се у лево све до Видин и Стамбол Капије, а навише 
до Барјак-Џамије. Било је још нешто турских кућа и десно 
од Стамбол-капије, где је била кућа чувеног Табак. 
Ибрахима. Срби пак већином су живели почев од горње 
стране Велике Пијаце, где су биле куће Јеврема Обре- 
новића, мајор Мише, Германа и много доцније у проду- 
жењу према Чаршији, стара Гарашанинова и Вучићева кућа, 
па све до Барјак-Џамије на Зереку. Али је већ било по- 
јединих српских кућа и доле у турској мали, но већином 
сиромашних, изузев Христодулину, Кутулину, писар-Ла- 
зину, Божићеву и Гушину (Бодину) на самом Дорћолу 
и у близини његовој. 

Пре тога већ населио је кнез Милош и онај крај 
изван шанца између смедеревског друма и вишњичког 
пута, у коме је дотле било само неколико баштованџи- 
ница, а који се данас зове Палилула. За време Аустри- 
јанаца од 1719—1739 било је на овом месту немачко 
предграђе Катја), насељено сељацима из Шпајера и 
Вормса. Нови насељеници под Кнезом Милошем били су 
већином сељаци и варошани сиротног стања из Ниша и 
Лесковца, који су се бавили земљорадњом и рабаџилуком, 
а продавали су варошанима Србима и Турцима биволско 
млеко, јер су из свога завичаја собом довели биволе, 
који су у овом крају Србије све дотле били сасвим не- 
познати. Ови нови Палилулци одржавали су жив сао- 
браћај са дорћолским Турцима. 

Као што се из свега овога види, српски елеменат, 
испрва само трпљен у вароши, у велико је био прешао 
међу, која га је растављала од Турака. 

Од 1830 године, када је Хатишерифом султановим 
изречена еманципација Србије од турскога туторства и 
кад се београдски пашалук претворио у кнежевину, 
истина вазалну, али опет зато у својим унутрашњим по- 
словима независну, па све до 1842 и од тога доба па 

до 1850 године, наша престоница се у културном по: 
гледу све више развија и све више у њој превлађује 
српски живаљ као представник западњачке цивилизације 
над Турцима, који су били представници источњаштва. 

Како у погледу културном и друштвеном, тако је 
Београд и у својој спољашњој физиономији у току треће 
и четврте десетине прошлога века постајао све изрази- 
тији. Јавне грађевине и улице добијале су карактер, 
који несумњиво показује напредовање хришћанског и 
српског елемента и стално опадање турског живља и 
турског господства. 

Ово се нарочито огледа у рушењу старих турских 
кућа и у подизању нових, нарочито оних, који су наме“ 
њени јавним пословима, као и у журби, којом трговци 
и чиновници .купују плацеве и зидају нове куће часу 
српској вароши око Варош-капије и на Сави, час на 
гребену и око чаршије, а час опет, као што смо мало 
пре видели, у самом турском крају и у продужењу чар- 
шије: на Зереку и на Дорћолу. 

Тако је. турски Београд мало по мало губио од 
своје некадашње ориенталске искључивости. 

Са три стране, са запада, југа и југоистока, поку· 
шало се, да се турска варош стегне обручима иза којих 
за Турке права живота није могло бити. Најзад је српски 
елеменат нашао пута и начина, да се утврди и у самој 
турској вароши. Преношењем престоничког центра и 
кнежевске резиденције у нови Двор кнеза Александра 
Карађорђевића на Теразијама 1842 године, као и насе- 
љавањем дворске околинг и грађењем нових српских 
кућа на Стамбол капији и Видин -капији, кроз које правце 
улазило се у средиште турског живота, завршено је кул- 
турно цернирање турске вароши, које је за оно време 
свакојако показало боље резултате, него да је опсада 
вршена пушкама и топовима ! 

(Наставиће се.) 


Тодор СТЕФАНОВИЋ Виловски. 











КЊИЖЕВНИ ПРЕГЛЕД. 


Рог јез птма ке Кпјеупоз ха: иС1- 
ке јзКе рглргауп1Ке зачамо Атпп Ресћап. 17дапје 
рего. Хаотеђ, 1910. 


Пето издање! У нашој, и српској и хрватској, књи- 
жевности свакако један од рјеђих случајева. Пето издање 
и то једне у сваком погледу невриједне књиге, једне од 
оних које у опште нијесу никад требале ни да изађу. 
Да је ова хисторија наше књижевности у опште могла 
бити допуштена као уџбеник велик је гријех мјеродавних 
фактора, а да је могли да дочека и пето издање гријех 
је наставника, публике и наше критике. Преко лоших 
књига, нарочито преко оних одређених за школу, не 
смије се муком прећи. Треба увијек све оно, што је од 
потпуне безвриједности, и нарочито оно што је од 
опасности, сузбијати стално у књижевном животу, иначе 
ће нас поплавити типови оваквих уџбеника и научењаци 
у роду Андре Гавриловића, Антуна Пехана, Хуге Пифла 
и сличних. 


Г. Антун Пехан има једно чудно самопоуздање. 
Пошто је, како вели, исправио и допунио дјело према 
свом искуству, према новијим публи«хацијама и према 
насталим промјенама у животу пјеснике, он је увјерен 
да је дао безусловно добру књигу. „Ја зат имјегеп — 
вели он — ако Капада  Ш Капада Кшја (онКо 2па, КопКо 
ипа и оуој Кпј:л, [е ако 5и роутћ (оса уажија дјеја запи 
смиап, опда тоси типе дизе зширтш ртед пајзтодјеса 

ззрипоса ромјегешка ха мл5е риске 5Које“. Ми ћемо одмах 
покушати да покажемо како то не би могао ни Г. 
Пехан сам. 

Прије свега: Г. Антун Пехан не зна ни шта је хисто- 
рија књижевности. Његова дефиниција тог предмета 
гласи: „Зе, 5Ео је Кпј;еупоти паргебки Ш ротаоајо 
зтејфајо, и Кгопојоотепц стјејоз! зађгапо, 2оуе зе ромјезе 
кпјуеупозни“. (Стр. 9). 

Друго, Г. Пехан не зна много пута шта пише, не 
зна како пише, и не зна да пише. Његове погрешке у 
логици, у стилу, његове баналности су толике и такве, 
да готово изгледају невјероватне. Он пише: „Када зи зе 
Нтуан 1 51: дозећи па јиг, ротшјен 5и за 5гобот јемк“ 
(стр. 7); „ршијис: прогпазе зе 5 рапопзкшт Кпехот Ко: 
сејот, Кој; обујибг згатепхћи Ктјош, је пп пеконКко исе- 
шка ла паше згтис“ (стр. 10—12); „па Кита Чатре 
тагтијен 5и 5е АЧизеуш рготуофш Зпот пазе дотоуше“ 
(стр. 18); „је је и тагепој аи: пладоса Даја роголо 
гете у таејата. о Кпјреупој 51021 јидић ~Јауепа“ (стр. 59); 
„ртезенуз! ти зе тоднеј! и Хетип розгаде р:5аг Код зтрзке 
мјаде п Влоотади“ (стр. 82) и т. д. 

Треће, Г. Пехан не зна ни најкрупнијих факата из 
хисторије наше књижевности. Он пише: „Вогшти рге- 
мен зи па зјагођисагзк! јемк Кпјсе за јелка отскоса, Које 
тазргам јаји тонуе 17 5у. раата (о згуогепји зушје!а 1 ртуоса 
сомјека, о зразепји Аце 1 |. д.), ап ст зтјег јатазиспо 
ггтајепазе 1 15К15е“ (стр. 12); „5 Когохороузкот БИкот 
тамјада и 5! тима и5тпа и Кпуеупот Муојц“ (стр. 17). 
Он пише ову јединствено сметену и крупну погрешку: 
„јег розго је 5 КозоуороузКкот ђиКкот 7амјадајо Шш2по дођа 
та патод згр5јк, пезјајо је 1 5тракћ Чатрапја и Стој 
боп 1! ц Мђегста“ (стр. 19—20). Он не зна ни за један 
стари словенски текст писан ћирилицом, спомиње једино 
Остромирово руско-словенско јеванђелије; од глаго- 
лицом писаних књига зна само за Клочев глагољаш и 
Асеманово јеванђелије. Остало нити зна нити спомиње! 
За њ је Гундулићев Осман „патодпа ерореја“ (стр. 29); 

Горски Вијенац има сличну идеју „Која зе 1зфјамја и 
Сепо !с-а2“. 

Других погрешака у спореднијим фактима и лич- 
ностима има, буквално речено, на прегршти. Ми ћемо 
само примера ради навести неке. Он подмеће Храбру 
да је рекао како је ћирил „шпио дуој! аНађеј, једап 
ро пасти етекћ чоуа (списи), а једап ро зјауепзкој п- 
јес! (ојасонси)“ (стр. 10); он пише, да је св. Сава напи- 
сао „тпого сткуетћ Кпјса“; да је Стеван Првовенчани 
у калуђерству написао биографију Симеуна Немање 
(стр. 17); он тврди и данас да нам је о животу Шишка 
Менчетића и Бора Држића „та!јо рогпа!о“ (стр. 24); да 
је Хекуба пријевод Ветранићев: он тврди да се Јаков 
Грим „пајуле од Ккоуао заКкирамапјет лагоаттћ рјегата“ 
(стр. 51); Андрија Качић да се родио 1690; Јован Ст. 
Поповић је за њ Стерић-Поповић (стр. 63); он још увијек 
истиче значај краљодворског рукописа, који „задтаје 
пајзгапје сезке пагодпе рјезше“ (стр. 74); он зна да је 
Змај написао „тпого рпромезн“ (стр. 103); да је Ђуро 
Даничић писао у Вуковој Даници (стр. 106), и друго. 

Г. Пехан није знао важност многих књижевних по- 
јава, и многе врло важне књижевнике, који стварају чи- 
таве школе своје, није ни споменуо. Да не спомињемо 
Константина Костеничког и његов рад, који није никако 
наведен, него да останемо при познатијим појавама. Он 
не спомиње најбољег рода дубровачке драме, њихову 
комедију. Николу Наљешковића никако не спомиње, а о 
Марину Држићу, једном од најачих дубровачких књижев- 
нука у опште, написао је два и по реда. Међутим говорио 
је о Ветранићевом језику у тринаест реди и писао је о 
Андрији Чубрановићу, који је свакако важан, али никако 
не онолико колико Марин Држић, три пут више него о 
овом, не заборављајући да исприча и легенду о постанку 
Јеђунке. Динко Рањина је остао потпуно незапажен и 
сав његов утицај књижевни; Бива Бунића, једнога од 
најуспелијих лиричара дубровачких, нема исто тако. По- 
слије Игњата Борђића не спомиње се више ниједан књи- 

15 

жевник дубровачки ХУШ столећа. Међу српским писцима 
ХУШ вијека нема никако спомена о Захарији Орфелину; 
у ХАХ вијеку не спомиње ни једном ријечју значајну по- 
јаву Лукијана Мушицког. За Његоша нашао је једва не- 
колико реди, и од свих његових радова навео је само 
Лучу Микрокозма, Горски Вијенац и Слободијаду. Док 
је једном Јанку Јурковићу наводио и наслове појединих 
прича и расправа и посветио му 116 редова, наводећи у 
биографији и одликовање орденом жељезне круне, дотле 
је о Његошу речено у свега 30 реди са додатком „Озшп 
(оса 1та5јо је изкот јот узе ргоуода рјезшскоса ита 
пјесоуа“. За мене лично овај сам факт био би довољан 
да створим одређен суд о књижевном схватању Г. Пе- 
хана, о његовом познавању предмета о ком пише и о 
способности за овакав рад. 

Г. Пехан не зна уза све то ни најобичнијих хисто- 
ријских чињеница. Он пише, да се пред крај ХУП сто- 
љећа почиње књижевни рад у сјеверној Хрватској, у 
Славонији и Босни, „јег зџи зе 8 Ктајел ротајо озјођо- 
а! Шштакоса јаппа росати од сод. 1699“. Срби су се 
истом 1699 могли „зКотн род хело ћађзђигзКко“; До- 
ситеј Обрадовић 1807 дође у Биоград „2а Кагадогдеу!- 
сега угтетепа“ и поста одгојитељем Карађорђевићеве 
дјеце; „софшпе 1813 изијеа бипе озгауп Мик Згаји“. 

Он, најзад, не зна ни шта је прави књижевни рад, 
кад се говори о српској и хрватској књижевности. За 
Ивана Трнског вели: „озођно је па ојази 500/:т ђајадата 
! тотапсата (Реско јехего, Геђаг оа Оабтеа). О Ивану 
Филиповићу каже: „Шјере зџ пјесоуе рпромезни ЕПза- 
Бега, Хпртћ Уакејтегазкг (рпјеуод)“. Или о Змају: „Ргуо 
уесе рјезтшско ајего Хтајеоо јез! „Тогшаа“ ероз и 12 рје- 
уапја“. А то он вели тако и ако зна да је Толдија при- 
јевод с мађарског и Арањијева ствар! 

Код њега има и књижевне неписмености. Као један 
карактеристичан примјер навешћемо овај: 1850 године 
основано је у Загребу друштво за југословенску повјест. 
Он додаје констатовању тог факта и ову реченицу: 

„Огтап ти Буазе агиу“. Баци и остала публика сад 
требају да знају да се под тако написаним агтклу-ом има 
мислити на Апу 7а роуезниси јисозјауепзки ! 
Најпослије и ово. Г. Пехан овдје није био увијек 
солидан, ни онако како се то узима у најобичнијем 
смислу. С два примјера показаћемо довољно јасно, како 
је он, не наводећи извора, знао да у своје дјело унесе 
по читаве туђе реченице. А то је, уз све остало, један 
добар разлог више, да се та читава књига и њезин писац 
обиљежи у једном оваком, нешто и сувише оштром 
реферату, јачим и грубљем потезима као лоша и не- 


солидна. 


Петрачић : 

Ха дођаг глаз Као зађгас 
пагодпоса ћјаса шадоске Вокејј 
Ушк Утсете 1 Зсерат МиИтор 
Тјићаха. Рту! је зКирјо пагодпе 
рјезте, рпроуђје ке (Кга Ке 1 ка- 
Џууе), 1ате, рпаПсе, ђазпе, ро- 
дтисасјсе, сатаНсе; рогопј; је 
зађгао Рутровјевћ стподотзке 1 
ртшотзке, п Којпта хе озођио 
Ктапо ргкагије пагодпо пизуе- 
пје 1 пагодп! сохог ит. д. (Нг- 
уатака Спапка, Гастеђ 1898, стр. 
732—733.). 


Цетрачић: 


1 Мабја Ват тофо хеп Пи- 
Ђтоут ки 1818. Мафсет оа 21 
годпе оде п Салегаа за пскејја 
кан јапх Коса једКа. С [от је је- 
Ки 15рјехао 1 ргуе зуоје рјегте; 
1844 аоде ц Влоггад ! розеаде 
пснејју Ксег! Кпета АЈеКхапдга. 
Ти парбза пеке Кпјсе ~ испе 
(Уогртате  гепзка, Огпотв тал- 
та 1 аг.). 1849. 5е роутан и Ри- 
Ђгохтак 1 Ти 5 роброгот Мабсе 
Шезке 1здаде 3 5уезке „Оиђгоу- 
те“ ит. до (а, стр. 111.). 


Пехан: 

Ха Чођаг јаз тадољзе Као за- 
таст патодпога аса Вокеј! 
Рик Утбсете ! Беерат Мог 
Грипа. Угсеуте је Киро тпого 
патодпћ рјезата, рпроу едака, 
јтага, ђазпа 1 сафка. Гјиђза је 
зађгао тпосо рмрохђедака ро 
Стпој бог, п Ккојпта Кгаспо рг!- 
калије пагодпо пизђепје ! па- 
годп! сохог. (Стр. 104). 


Пехан: 


Мапа Ват, гтофо зе ч Пи- 
ртоутиКки 1818. Мафсет о је 
пстејј ваПјап= Коса јемка п Са- 
петади. (0 [от је јел ки 1зрјеуао 
! зуоје ргуе рјезте. Казпје 1844. 
ђиде п Влогтгади пскеј Ксем 
Ккпела АМјекзапдга Кагагјогеје- 
утса. Ти парза редавог еКи гад- 
пји „Уозрнабејј ћепзка“. 7а уг1- 


јете гехојџеје (1849.) роуган 


зе п Пибгоупк 1 и роброгот 
Масе ЈигзКе даде 11 зуезка 
„Оиђтоушка“. (Стр. 100.). 

Ми смо се на овој књизи задржали оволико само. 
стога што је имала начина да уђе школе као уџбе- 
ник и што би могла, можда, несметано и даље да остане 
тамо. Буде ли то случај онда исту одговорност, можда 
и вишу, носе они који би то помагали или активношћу 
својом или пасивношћу, него онај који је издаје. 


ВладимиР ЋОРОВИЋ. . 

(0 ПРЕРАДАМА РОМАНА У ДРАМЕ, ПОВОДОМ „АНЕ КАРЕЊИНЕ“. 


Добри романи писаца свих народа врло често су 
падали под трговачко око каквога драматичара. Наро- 
чито, ако је тај роман био роман који је ушао у публику 
и изазвас што више издања; слава романа ни у ком 
случају није могла бити спасена незграпних руку как- 
вога драмског писца без талента. Рачунајући пола на 
своју умешност у обради, а пола на сам глас који роман 
носи, а не водећи много рачуна да су роман и драма, 
у главном, два градива, два гледишта и два метода са 
два разна средства за израду, ти опскурни писци врло 
често су се лаћали комичног напора да од великог и 
доброг романа створе малу и рђаву драму. Случај Ед- 
монда Гаро, који је покушао да драматизује Ану Каре- 
њину, није никако усамљен. Игови романи Деведесеш 
Трећа и Звонар Богородичне Цркве у Паризу, Голд- 
смитов Векфилдски Свештеник, Золин Маљ, драмати- 
зовани Вернови комади, и тако даље, казују да су чи- 
њени покушаји те врсте. Сем ових случајева, има случа- 
јева у којима је и сам писац покушао да изнесе свој 
роман пред публику као драму. Карактеристичан је у томе 
погледу случај Алфонса Додеа, великога Алфонса Додеа. Он 
је, у друштву с другима, драматизовао свога Набоба и Сафо, 
и у оба случаја пропао (у првом више него ли у другом). 

То ни мало не треба да чуди. Доде је био велики 
писац, велики уметник, али то још никако не значи и велики 

драмски писац, Драма и роман, да тиме, уопштавајући, 
пређемо на оба случаја, — драма и роман су два ваљда 
најразличитија рода која изискују две сасвим разне спо- 
собности. Публика обично мисли обратно, али то још 
ништа не значи. Драма и роман су два ваљада најраз- 
личнија књижевна рода, и да је то тако најбоље пока- 
зује случај прерада романа у драме који још никада 
није био успешан. Тај случај казује да су то два рода 
који се најтеже могу да претачу један у други. Зашто 
Из више разлога. Они први разлози су разлози чисто 
трансцендентне природе; то су разлози који се изводе 
из оног основног става за сваку уметност: да се без 
правог дара не може у уметност. Али, сем тих, има за 
овај особен случај разлога друге врсте. Пре свега, сред- 
ства да се из романа изради драма веома су сиромашна, 
мало их је по броју; па онда, у колико и има тих сред- 
става, и она су веома компликована и изискују много 
умешности; и, најзад, и кад се све то савлада, треба 
имати много апстракције и моћи да се без везе и штете 
изађе из једног градива у једно сасвим друго. Драма, 
пре свега, нема тих срестава на расположењу да изрази 
предмет којим се бави, које има роман. Драмски писац се 
не може, као романсијер, да удуби у средину, личност 
или ствар на начин једног романсијера, јер нема начина 
да томе да изражаја. У драми, на крају крајева, има 
само личности које говоре. Све друго што се види на 
позорници то је „мртва природа“ коју гледаоци тумаче 
на свој начин. У ствари, дакле, остају не само личности 
које говоре, већ остаје сам и чист говор из кога треба 
све друго створити. Чиме се служе, у том тако оте- 
жаном случају, драмски писци, да створе драму свих 
размера2 Која су то срества>г Њих има доста, и у ко- 
лико је писац даровитији у толико их има више. Тако- 
звана реалистичка драмска техника је у том погледу 
изражавања учинила велики корак унапред. Али, у глав- 
ном, све се може свести на ово неколико случајева: 
директна и индиректна карактеристика, диалог, монолог 

и говор за себе (нова драма избацила, комедија задр- 
жала), причање предисторије, описи пред и у чиновима 
којим може да се објасни све што се хоће (Бјернсон одре- 
ђује и боју одела, Стриндберг наређује како шта има да 
се схвати), и тако даље. Мз свега овога јасно се види да 
драмски писац, према романсијеру, има врло мали број 
средстава да изрази своју тезу. Кад се та средства, по 
вредности, упореде са романсијерским, стање ствари је 
још горе по драмског писца. Јер, сва она срества која 
смо поменули за драмског писца, за романсијера су 
средства сасвим другог реда. Он има боља и сигурнија 
с којима је драмском писцу немогуће да ради. Између 
романа и драме, дакле, постоје непремостљиве препреке. 
И из тих разлога, случај драматизовања романа је тако 
редак и тако неуспешан. 

Тачност наших горњих излагања најбоље ће пока- 
зати и покушај драматизовања Ане Карењине од стране 
Е. Гароа. Е. Гароу, чим је приметио да у роману има 
браколомства, разних ситнијих и крупнијих љубави и 
њихових размирица, бацања под железничке точкове, и 
тако даље, — Е. Гароу, кажем, због свега тога ствар 
је изгледала проста, лака и згодна за драматизовање. 
Он је све те готово споредне ствари из романа упо- 
требио, драму створио шареном и простачки живом, а 
роман више него упропастио. Он је из романа узео, у 
главном, само оне ефекте који су сами собом довољни 
да запале публику, а цео онај низ прелива који условља- 
вају тај главни ефекат и који и чине великим роман Л. 
Н. Толстоја Гаро је, пошто су били веома тешки да се 
уведу у драму, просто на просто изоставио. На тај начин, 
ми многе ствари морамо да примимо на веру. Како је 
упрошћена и банализована и скоро наопако схваћена 
љубав између Ане Карењине, жене и мајке, и Вронскога, 
вереника Китиног! Толстој је употребио много и много 
страна свога романа да објасни плахи преокрет Анин, 
док Гаро хоће да тај њен чин примимо на његову часну 
реч. Како тај однос, тако исто стоји ствар и с осталим 

односима у драми. Нарочито је у том погледу дегра- 
дован однос између Ане и мужа јој Алексија. Тај однос 
који код Толстоја онако неумитно иде од равнодушности 
ка слутњи, од слутње ка уверењу да је Вронски љу- 
базник његове жене, од уверења љубомори која тог 
коштуњавог човека доводи до речи: „Ја те волим, Ана!“, 
речи за коју она није знала до те љубоморе, и тако 
даље, — тај однос је Гаро спустио на једну обичну 
љубомору „људске животиње“ која хоће да жена при- 
пада само њој. Не мање је рђаво прошао и онај уну- 
трашњи сукоб код Ане Карењине између Ане Каре- 
њине као мајке, жене и љубазнице; они први немирч 
Аниног срца на путу Москва-Петроград; оно сукце- 
сивно, лагано и стално низање све јачих и јачих трзаја 
савести које Вронски изазива; оно постепено падање, 
приближавање паду и пад; оне две крајности у њеној 
души: срећа и задовољство што воли и што је вољена, 
несрећа и скрб што је мајка и жена; она кобна мисао 
да је Вронски више не воли, која је, најзад, доводи до 
самоубиства; и тако даље. Сви ти односи и ситуације 
романа, као и односи: Кити—Левин, Кити—Вронски и 
други, упрошћени су, деградовани су и схваћена покат- 
кад банално, и стога, кад се драма гледа кроз роман, 
може се за њу рећи да је у целини склона паду. 

Тај случај је скоро редован случај при драматизо- 
вању романа, и он показује тачност наших ранијих 
разлагања о прерадама романа у драме. Тај је случај 
толико редован, да се из њега могу да извуку закључци 
које смо дали, а да се при томе много не огрешимо о 
релативитет, и не прикажемо као догматичари и апо- 
диктичари. 


БрлнкОо ЛАЗАРЕВИЋ. 





ПРЕ. > 


ПОЛИТИЧКИ ПРЕГЛЕД. 


ПОБУНА У ЈЕМЕНУ. — ГРЧКА. 


Арабија је турска азијска провинција са три мили- 
она кв. метара површине и дванаест милиона становника. 
За њу је везана успомена на најчудноватију религиозну 
и социјалну епопеју какве је икада било у историји. 
За њу се данас везују и велики политички интереси. Мека 
и Медина привлачи и држи још цео исламски свет; 
Арабија се налази између Индије и Мисира, Црвенога 
Мора и Персијскога Залива, и због тога је од великога 
значаја за муслиманство и Енглеску. 

У овој провинцији, која по простору представља 
читав један свет а по броју становника једну област, 
има на обалама Црвенога Мора и Персијскога Залива 
родних области. Ту је Хеџас са светим варошима Меком 
и Медином; ту Хадрамаут, Оман, Маскат, Ел-Хаса, Катар, 
Јемен. Унутра су Негд с оазама, Вахабити и други. Хадра- 
маут, Маскат и Оман су одавно заборавили да су турске 
области; енглески утицај је готово господарећи. Хеџгс 
је, захваљујући жељезници и политици султана Абдул- 
Хамида, најсигурнија турска област у целој Арабији. 
Нед, Вахабити и они други шеици по арабијским ви- 
соравнима су више независни него у власти Цариграда. 

Јемен или Срећна Арабија јесте предео у којем су 
Турци највише утврђивали свој утицај, а најмање га 
имали. Јемен и сургун, то су били синоними за султане, 
У Јемен су чиновници слати за казну, непослушне трупе. 

и енергичне валије. У овој турској области учестале су 
у последње време буне. Кад овлада нови режим у Тур- 
ској, људи из целе Арабије веровали су да ће се већа 
пажња обратити постојбини Мухамеда и арабљанске кул- 
туре. Њихова вера је у толико већа била што су се 
Арабљани борили под старим режимом за своју слободу 
и аутономију. Једно завојевачко племе, турско, коме је 
Арабија дала веру и снагу, требала је да врати Араб: 
љанима политичку независност, или бар боље куртурне 
и привредне прилике. Младотурски режим није дао ни 
што је обећавао, ни што су они очекивали; он им је 
узео чак и оно што су они до доласка Мехмеда У на 
престо имали. Јемен је ишао испред осталих, и акосуу 
њега највеће и најаче трупе слате из Европе. До данас 
је Јемен остао увек победилац. 

У децембру месецу 1909 године морала је турска 
влада закључити мир са арапским претендентом Имамом 
Јахјом Ханидедином и његовим савезником. Сеједел- 
Идризом. Велики везири, Ћамил-паша и Халил-паша, 
спремили су били један пројект закона по коме би се 
Јемену признала нека врста аутономије. У томе про: 
јекту се предвиђало да се Јемен дели на два вила. 
јета брдски (Џебел) и равни (Техаме); да имам Јахја Ха- 
мидедин постаје валија брдскога вилајета са седиштем у 
Санаа; да нови валија имам Јахја има право да поставља 
све административне и верске чиновнике, да има право 
да даје чинове у војсци; да се пореза употребљава за 
управу вилајета. а само претек шиље у Цариград; да се 
седиште УП корпусне команде из Санаа премести у Ме- 
нахе, средиште равнога вилајета, а у Санаа задржи само 
мали гарнизон. Имам Јахја који је порицао турским сул- 
танима калифство, био би задовољен да Талат-беј, одмах 
по доласку у кабинет Хаки-паше, није повукао тај про- 
јекат. Садањи министар Унутрашњих Дела, Талат-беј, 
повукао је овај законски пројекат, тврдећи да Јемен треба 
или оставити као што је, или га поделити на три дела, 
брдски, равни и Аср. Имам Јахја је господар у брдскоме 

делу Јемена над племеном Зеида, а Аср и Чаша са пле- 
меном Шафија више стоји под утицајем Јахјевога савез- 
ника Сејед:ел-Идриза. Талат-беј, који је најјачи члан 
Младотурског Комитета „Јединство и Напредак“, објавио 
је тада да ће у Јемену предузети и многе корисне ре- 
форме и задовољити жеље Арапа. Обећавао је примену 
шеријатскога закона, уређење шеријатских судова, нове 
школе, нове путове, железницу од Санаа до Хадеиде на 
Црвеноме Мору, и све друго што свака влада, нарочито 
кад је на невољи, обећава. Са пропашћу Ферид-паши- 
нога пројекта о Јемену, нестаде и примирја у Арбанији. 
Турска Азија поче сад серију побуна. Имам Јахја објави 
вероломство Турака и стаде проповедати свети рат про- 
тиву страних уљеза. Читаву годину дана се тукло и ги- 
нуло по Арабији; на штету Цариграда растао је углед 
побуњеника и њихова снага; оружје најновије конструк- 
ције улазило је преко Јемена, Омана, Ковајта у Арабију. 
С оружаном масом побуњеника вође стадоше нападати 
најпре мања одељења војске, па веће гарнизоне; почеше 
узимати паланке, вароши и градове, прекидати саобра- 
ћаје, хватати чиновнике и војску. Најзад је настала и 
формална битка са редовном турском војском. Прва је 
била код Џиде, а друга код Сухул-Хасида. Ресултати су 
били сигурно неповољни, јер су се побуњеници почели 
примицати главној команди УП корпуса у Санаа, са на- 
мером да је опседну и освоје. Турска влада спрема ве- 
лику војску да пошље у Јемен, Та војска ће бити добрим 
делом из Европске Турске. М, с обзиром на оно што 
је било лањске године у Арбанији, тешкоћа ће бити 
врло много. 

Сејед-ел-Идриз, савезник имама Јахје, има под собом 
до 40000 добро оружаних Бедуина, и готово је потпуни 
господар онога дела Јемена који се зове А'ср; мутесариф 
асрски морао је утећи испред побуњеника. Имам Јахја 
који који хоће да се програси за калифу у Јужној Ара- 
бији, има до 50.000 људи. Стари ратник и поштован 
старешина, имам Јахја нарочито мисли на освајање Санаа. 

Турци су у Јемену могли до скора имати до 40.000 вој- 
ника. Међу војницима је велика несигурност. Читаве чете 
често прелазе устаницима с оружјем и муницијом ; оружје 
и муницију предаду, па се онда, као просјаци, од пле. 
мена до племена, кроз Арабију провлаче и беже својим 
кућама. Турске трупе, по писању очевидаца, тешко про- 
диру у унутрашност Јемена, јер не познају пределе. Тур- 
ски официри немају никакве ђенералштабне ни обичне гра- 
фичке карте, те се ослањају на вође, а то су често преобу- 
чени устаници. Снабдевање турске војске исто тако врло 
се споро обавља. Храна и остале потребе доносе се преко 
пристаништа Ходеиде, а одатле даље у унутрашњост. 
Пренос профијанта је тежак и опасан; добрих путева 
нема, а устаници по бусијама дочекују караване и воде 
их у своје логоре. 

Поред Арапа из Јемена, непрестано су у побуни 
арапска племена Друзи и Нусејрије. И противу њих 
турска влада није у стању да предузме одсудне мере. 
Недостаје јој војска, саобраћајна средства и новаца. То 
није све; овде нису поменута многобројна бедуинска 
племена и камилари по арапским оазама, који крстаре 
с једнога краја Арабије на други. Они се стално поме- 
рају и свуда траже слободу кретања. У томе кретању 
они често долазе у сукобе с војском или другим племенима. 

Влада турска је морала да купи редифе из европске 
Турске и да их шаље на далеки пут у Јемен. Она на 
тај начин слаби своје европске гарнизоне. Ово чини по- 
летичку ситуацију Турске врло озбиљном. Кад се има 
на уму да је у Арнаутлуку стање озбиљно, да се опажа 
јача радња ексархиста и Грка у Турској, сад пред про- 
леће, онда се и ситуација на Балкану мора сматрати за 
врло озбиљну. М Турци је сматрају за озбиљну. Чим су 
стигли први рђави гласови из Јемена осетило се неко 
попуштање у њеној досадањој агресивној политици према 
народностима у европској Турској. Нарочито се то при- 
метило у поступању с Арбанасима, које су много гонили 
од пролетошњега разоружавања. А то само још ком- 
пликује садање стање и положај у Турској. 





ом иј 

Грчки Министар Председник је још у успесима. 
Распустио је Велику Народну Скупштину, наредио нове 
изборе, избегао један атентат, успео добити већину јаку 
и сигурну, очувао поверење круне. Народ је добио једним 
неодређеним и доста демагошким програмом. Круна је 
дала њему поверење што је успео довести једну већину 
за ревизију Устава, а не за уставотворство. Грци су 
чекали да ће Веницелос успоставити ред међу духовима 
и стварима, вратити свакога на своје место и натерати 
на мировање, па тек онда уводити нешто ново. Вени- 
целос је дао само пун обећања програм. Па ипак, при- 
мили су тај програм сви. Скупштина се састала, реви- 
зионистичка и законодавна; она је прихватила цео про- 
грам владе Веницелосове. Први кораци су реорганизо- 
вање флоте и војске; други за стварање добрих и јаких 
суседских политичких свеза. Оба су корака сигурна; 
новаца ће се наћи за флоту; а с Бугарском се прего- 
вара озбиљније него што се мисли. Политика прикупљања, 
консолидовања, политика добре војске и флоте, добила 
је све Грке. Могућно је да ће се у Грчкој најзад успети 
да се изведе унутрашње сређивање, па, са тим, решити 
и Критско Питање. 


ИностРАНИ, 





ОЦЕНЕ И ПРИКАЗИ. 


ЈЂУБОМИР Лоти: О оцу БРАНКОВУ ТОДОРУ РАДИЧЕ- 
виу. (Прештампано из „Бранкова Кола“). Сремски Кар- 
ловци, 1909. 


Светислав Вуловић, у својој познатој студији о 
Бранку Радичевићу, скренуо је пажњу да се Бранков 
отац Тодор Радичевић бавио такође књижевношћу, Он 
је, одиста, и сам писао, и поред ситнијега рада по алма- 
насима и листовима српским четрдесетих година прошлога 
века, од њега остао и један штампан превод, Шилеров 
Вилхелм Тел, који је изишао 1847 године. 

Тодор Радичевић умро је у Темишвару 1864, као 
царински контролор у пензији, и Г. Љубомир Лотић је 
трагао за њиме по разним темишварским архивама. Ре- 
зултат тих савесних истраживања саопштен је у овој 
књизи. Извесно је да је приличан број тих података без 
вредности, бар што се тиче Бранка Радичевића, а то је 
за нас главно. Али, поред тих ситнијих и мање важних 
појединости, које се тичу искључиво Тодора Радичевића, 
има их који посредно или непосредно помажу бољем ра- 
зумевању Бранка Радичевића. 

Како се око заоставштине Тодора Радичевића 
водио судски спор, и како се јавило неколико наслед. 
ника, у судским актима нашао се приличан број нових 
података о породици Радичевића. О пореклу породице 
Радичевиће раније писало се доста, и писало се којешта. 
Црногорски протођакон Филип Радичевић тврдио је, на 

пример да су Радичевићи из Црне Горе, да је Бранков 
прадед Петар убио два подгоричка гурска зулумћара и 
побегао испред турске освете у Аустрију. Може се рећи 
да је Г. Лотић то питање у главноме извео на чисто. 
Радичевићи су из Бољеваца у Срему. Јефта Радичевић 
имао је сина Георгија, који је имао сина Стевана,који је 
имао сина Тодора, који је био отац Бранку Радичевића. 

Лично Тодор Радичевић врло добар изгледа. Тај 
мали чиновник био је више но обичан старински „љу- 
битељ чтенија“, то је био интелигентан самоук, који је 
самосталним радом и читањима смишљено допуњавао 
недостатке свога шк«холскога образовања. После њега је 
остала прилично велика библиотека, 527 књига на броју. 
Списак књига те библиотеке је у опште занимљив по- 
датак за нашу ранију културну историју, и на основу 
њега се може добити идеја каква је била лектира једног 
образованог Србина у половини Х/Х века, као што нам 
списак библиотеке Лукијана Мушицкога даје идеју шта 
су читали наши писци у првим десетинама ХЛХ века. 
Из списка књига Тодора Радичевића види се да је он 
имао ону ширу културу и љубав према страним књи- 
жевностима, које одликују наше предромантичарске нара- 
штаје и стављају их изнад њихових романтичарских след- 
беника. То је нов доказ да је романтизам, под утицајем 
идеја Вука Караџића, код нас значио слабљење опште 
књижевне културе. 

Из „забелешке“ коју је Тодор Радичевић своје- 
ручно саставио види се да је читао на неколико језика. Од 
немачких дела ту су дела Гетеа, Шилера, Клопштока, 
Лесинга, Ленауа, Бернеа; у немачком преводу Есхил, 
Анакреон, Сафо и Хорације, дела Шекспирова, Бајро- 
нова, Милтонов „Изгубљени Рај“, Камоенсова „Лузи- 
јада“; на латинском: Хорације, Вергилије, Овидије, Катул, 
Тибул, Проперције, Марцијал, Тацит, Цезар, Непот, 
Квинтилијан, и тако даље; на талијанском: Тасов „Осло- 
бођени Јерусалим“, Бокачи, Метастазио, и тако даље; на 
француском: Молијер, Лафонтен, Фенелон, Монтескије. 

Од српских писаца ту су: Доситеј Обрадовић, Милован 
Видаковић, Др. Јован Стејић, Јован Суботић, па и су- 
времени писци: Богољуб Атанацковић, Његош, Јоксим 
Новић, Јаков Игњатовић, Змај, Јакшић Како је Тодор 
Радичевић био по симпатијама готово Вуковац, у њего- 
вој библиотеци биле су без мало све штампане књиге Ка- 
раџићеве. У кратко, Тодор Радичевић је имао пристојну 
библиотеку, која би и данас могла служити на понос 
једном образованом човеку. Бранко Радичевић је рођен 
у кући где се књига волела и читала, и где је било 
"добрих књига које је још у детињству могао читати. У 
сваком случају, код њега је несумњив појав књижевнога 
атавизма. Прерана књижевна зрелост Бранка Радичевића 
— он је „Ђачки Растанак“ написао кад му је било не- 
пуних двадесет година! — има се објашњавати не само 
личним талентом његовим но и књижевним наслеђем од 


оца и књижевним образовањем стеченим још у родитељ- 
ској кући. 


Књига Г. Лотића, и ако нестручњачки рађена и са 
прилично излишности, даје нам неколико сигурних, архив- 
ских података, и користан је прилог биографији и бољем 
познавању Бранка Радичевића. О потпуној историји срп- 
ске књижевности не може бити говора пре но што на 
свет не дођу стотине и стотине сличних књига и прилога. 

Ја (6: 


бетђјеп. Мибасћаннсће. Баве. 1пајајнне 
1909, пптег ВегисКасћЕипсо дег Уогјаћге. Ве- 
псћЕ дез Каззетсћеп Копзшаћ т Вејотад, егзбане  тп Ма: 
1910. (Напдејђенсћје пђег даз Аизјапа, Зепе [. Мг. 347. 
Апсизћен 1910). 


О немачким косуларним рапортима постоји ван 
Немачке врло лепо мишљење. По некад се чак сматра 
да и они имају у неколико заслуге за нагло развијање 
спољне трговине ове земље. Оцена тих извештаја, у 
самој Немачкој, много је строжа. Тако се мисли да су 
ти извештаји, истина, често и добра и тачна слика еко- 
номског стања земље о којој је реч, али да у њима нису 

довољно, или нису никако простудиране економске при 
лике које су, или које би могле да буду, нарочито инте: 
ресантне за Немачку. И ма да је Др. Шлибен, немачки 
консул у Београду, израдио врло марљиво преглед еко- 
номских прилика Србије у години 1909, ма да је он по: 
казао најбољу вољу да истакне економске односе Србије 
и Немачке, ипак, . чини нам се, није успео да немачка 
критика консуларних извештаја буде, за овај специјалан 
случај, беспредметна. 


Свој извештај поделио је Др. Шлибен у тринаест 
одељака, у којима говори, редом, о финансијском стању, 
о банкама, о осигуравајућим друштвима, о пољопривреди, 
о сточарству, о свиларству, о рударству, о индустрији, 
о извозу, о увозу, о саобраћајним средствима, о пошти 
и телеграфу, и о пловидби. Сви ови параграфи врло су 
кратки (цела брошура износи 70 страна), и рађени су 
у главном на основу наших статистичких података. Место 
увода издвојио је оно што је сматрао као генерално, и 
то је изложио у свом првом одељку (АПсетее5). 

Пошто је констатовао да је година 1909 била с еко- 
номске стране повољна, и пошто је нагласио да је вред- 
ност целокупне спољне трговине знатно повећана, изнео 
је односе између Србије и Немачке у спољној трговини. 
Извоз из Немачке повећао се тако да Немачка сада 
стоји на челу увозника. Писац мисли да ће се такво 
стање и одржати, а у многим браншама увоза јоши 
побољшати, само он и сувише наивно мисли да је узрок 
овом побољшању што су се српски потрошачи могли 
уверити о квалитету и о вредности немачких продуката. 
Овде је писац нашао згодну прилику да немачким из- 
возницима ла врло корисне савете и упутства: у том 
погледу овај део књиге је најкориснији. Ту писац нагла- 
шава да је кредит у Србији побољшан, и саветује не- 
мачким извозницима да у већој размери дају кредита 
српским увозницима. Познато је да су немачке фирме 
врло нерадо кредитирале наше трговце, због чега је и 
било врло тешко начинити редовније трговачке везе. 

16 

Овако понашање немачких фабриканата долазило је 
отуда што још није био познат начин трговања, потреба 
и солидност наших трговаца. О томе нам Др. Шлибен 
не говори, премда ће, тиме што је изложио на какав је 
кредит српски трговац научио и под каквим условима 
увози, свакојако од своје стране допринети да сечово 
ограничење кредита смањи. Он саветује извозницима да 
се известе о солидности трговаца са којима мисле да 
ступе у трговачке везе; исто тако препоручује да на 
плату предају познатим заступницима или сигурним бан- 
кама. Велика је штета што баш о овој ствари, као што 
ћемо видети, нема ничега у његовом одељку о банкама. 

У одељку о финансијама, говори се искључиво о 
државном финансирању и износе податци који су у 
осталом већ познати. Поменут је и наш последњи зајам 
и партиципација банке „Вешпег Напдејсезе сћан“ са 
37, милијона. На крају је изнесен курс српске ренте у 
Берлину и Паризу крајем 1908 и 1909 године. Из овога 
се ништа не види; мгђутим, да је овај курс графички 
представљен и за једну и за другу годину, могло би 
бити од користи. Недовољно је нарочито оно што се 
овде вели о варијацији курса нашег новца; у књизи 
која је намењена у првом реду немачким извозницима 
и увозницима, није се смела ова ствар тако овлаш да 
додирне. Др. Шлибен је требао да уради онако како су 
радиле његове колеге за јужно-америчке државе, или 
онако како је изложено у рапортима немачких банака 
у тим земљама. Требало је изнети или варијацију курса 
за сваки месец, или ту варијацију представити графички 
за целу годину. 

Прешавши на банке, писац говори доста опширно 
о Народној Банци и о Управи Фондова; осим ових по- 
миње још Београдску Задругу, а о осталим банкама не 
говори. Он не назначује ни под каквим условима банке 
дају кредит, нити у каквом су односу према увозницима 
и извозницима; из књиге се не види ни колика је ка- 
матна стопа по којој примају или дају новац (то је назна- 

чено само за Народну Банку). Сви ови податци били би 
од великог интереса за немачки банкарски свет, кад се 
зна да су немачке банке, које су у својој експанзији 
показале невероватну енергију, у Србији још врло слабо 
заступљене. (Др. Шлибен је назначио да је „Веппег 
Напдејзоезе зсћан“ од скора узела учешћа у овдашњој 
фирми Андрејевић и Комп.). Док се, дакле, о организа- 
цији нашег кредита не износи ни оно што је најпо- 
требније, дотле овде налазимо и сувише података о оси: 
гуравајућим друштвима. Ово може бити оправдано само 
у толико у колико се из тога види пропорција у којој 
у овим предузећима учествују страни капитали. Интере- 
сантан је податак да српска друштва закључују годишње 
нова осигуравања за два милиона, а страна за милион 
динара. 

Ничега нарочитог нема тамо где се говори о земљо- 
радњи, сточарству и свиларству; то је, у ствари, изла- 
гање познатог материјала на најкраћи начин. Интере- 
сантно је да Др. Шлибен мисли да назадак српске земљо- 
радње долази поглавито што је земља подељена на мање 
поседе. — Врло је прегледно израђен одељак о рударству 
и индустрији. Побројани су крајеви нарочито богати 
рудама, назначени услови под којима држава даје право 
истраживања, изнет је кратак списак датих права и пре- 
дузетих рудокопа. Код знатнијих предузећа су назначени 
и ангажовани капитали; при крају је изнесена рударска 
продукција за годину 1907 и 1908. — Др. Шлибен тачно 
примећује да, и поред закона о домаћој индустрији, 
није ова још могла да се развије. Али су заиста чудно: 
вати разлози које он наводи као сметњу том развитку: код 
нас, по њему, недостаје радна снага. Др. Шлибен забо- 
равља -— кад би овај податак и био тачан — да се 
може радити са страним радницима, и то, збиља, и јесте 
врло често случај у оно мало фабрика које имамо. Даље 
вели да је земља и сувише мала за развитак какве ве- 
лике индустрије: за њу нема довољан број потрошача. 


Овде је већ ближе истини, па ипак ни то није тачно. 

Број потрошача је мали не зато што је земља мала, но 
зато што су потребе сведене на минимум. Поред то- 
лико стварних разлога за слабо развиће индустрије, од 
којих Др. Шлибен није навео ни један, један од глав- 
нијих је велика интересна стопа, коју могу мало инду- 
стрија да плате. М опет, дакле, видимо колико би било 
интересантно да је говорено о интересу на новац. Ин- 
тересантан је податак да је у приватна индустријска 
предузећа уложено 45 милиона динара, и да је та сума 
распоређена на 350 предузећа, од којих само 100 има 
сличности са фабрикама (50 њих раде парном снагом). 
Вредно би било сада знати колико у тих 45 милиона 
динара има страног капитала ! 

Ми нећемо даље ићи стопу у стопу за Др. Шли- 
беном. Рећи ћемо само још неколико речи о извозу и 
увозу Србије; на томе се и он највише задржао. Срп- 
ски извоз је достигао у години 1909 највећу цифру: 
попео се на 92,9 милијона динара (за 15,2 милијона 
више но у 1908 години). Лепо је речено да ово пови- 
шење извоза долази од веће тражње српских производа 
на страни: тако, и поред неуговорног стања, Аустрија је 
морала да увезе за 7,5 милијона више но у години 1908. 
Писац износи главне земље у које су се извозили српски 
производи и констатује да је српски извоз у Немачку 
такође порастао (од 14 на 15,5 милиона). Он анализује 
из чега се поглавито састоји овај извоз: ту су на првом 
месту сва могућа жита, па за тим шљиве, заклана жи. · 
вина, јаја, маст и коже. Трговина и извоз свих ових 
продуката добро су и детаљно описана, а нарочито трго- 
вина и извоз жита, шљива и стоке. 

Српски увоз био је у 1909 години нешто мањи (за 
2,1 милијона) но у 1908, али ово не значи економску 
слабост Србије, — узрок је томе што је, због провизо- 
ријума са Аустријом, у години 1908 увезено више но 
обично. Ово се нарочито види кад се увоз од године 
1909 упореди са увозом ранијих година. И увоз је, као 
и извоз, детаљно анализован. И у увозу показује Не. 

мачка знатан напредак: она ту сада заузима прво место. 
Др. Шлибен је изнео табеларан преглед главних арти- 
кала увезених из Немачке, па је те артикле сравнио са 
увозом истих артикала из осталих земаља; на тај начин 
добијена је врло лепа слика о конкуренцији коју немачка 
индустрија мора да издржи. Из овог упоредног прегледа 
види се да је Немачка већ у 1908 години скоро у свима 
главним артиклима успешно конкурисала Аустро- Угарској, 
а нарочито ју је надмашила у извозу текстилних произ- 
вода, неучињених кожа и у извозу каменог угља и кокса. 


После овог табеларног прегледа говори Др. Шли- 
бен о увозу сваког главнијег артикла напосе, имајући 
у виду немачког извозника. На пишчево излагање срп: 
ског извоза и увоза не може да се примени она напред 
споменута ригорозна критика његових земљака. Нека би 
у идућем извештају о Србији било за њу још мање места! 

Ђ. ЂуРИЋ. 


Сап Вепе: Еегфш!папа 1, Кблтг дег Вшсагеп 
ипа 5Зе:п Гапа, 1887—1909, Вешп, Амћиг Ојаце, Ног- 
бисћћапаЈег. 


Једна расправица о годишњици проглашења бугар- 
ске независности, подељена на два дела. оба једнака. 
Кратка историја Трновскога Акта из 1908 године, хвал- 
бени портрет бугарскога краља, неколико црта из бу- 
гарскога политичкога живога, статистички податци о 
ономе што је Бугарска стекла за владавине Ферди- 
нанда |. И овде, као и у другим сличним књигама, 
правда се Трновски Акт као неопходност коју су до- 
неле политичке прилике на Балкану и у Европи: (при- 
премање Аустро-Угарске да коначно присаједини Босну 
и Херцеговину, догађаји у Турској који су довели до 
промене на престолу у Турској, сукоб са Турском 


због насилно одузетих жељезница и жеља Енглеске, 
Русије и Француске да се сукоб изравна). Објашњу- 
јући ово, овај пруски тајни дворски саветник, додаје 





Ме У РО 
"Тарава а 

још да је независност предвиђана још и у Сан-Стефан- 
скоме Уговору и у Берлинскоме Уговору, да су нагли 
напредак и развијање Бугарске као државе наметнули 
проглас независности. Уз ова објашњења иде и ново 
тумачење о томе за што је Кнез Александар Батемберг 
морао напустити земљу 1886 године. До сада се веровало 
највише да је Кнеза Батемберга из Бугарске „отерала“ 
Русија, незадовољна његовим делима унутра, а Карл 
Рене износи да је сем Русије било још узрока за то. Он 
"тврди да је Кнез Батемберг за своју спољну политику 
узимао упутства из Лондона, а да је народ желео да 
слуша Русију. Непосредни повод је био за његов одла- 
зак из Бугарске једна министарска седница, којој је сам 
он преседавао у јулу месецу 1886 године. На тој седници 
он је изнео предлог да се с војском упадне у Турску и 
заузме Маћедонија до Солуна, уз помоћ Енглеске и Ру- 
муније. У накнаду за Маћедонију Бугарска би уступила 
Румунији источни део Бугарске (Рушчук, Варну, Сили- 
стрију и Шумен). Свој предлог је Кнез Батемберг пот- 
крепљавао околношћу што је Русија слабија од Трој. 
нога Савеза, и што је Енглеска дала мисао за освајање 
Маћедоније. Министри су нашли да је предлог чиста 
издаја, „незадовољство народа и војске је прекипело“, 
и после неколико недеља кнез Батемберг је морао оста- 
вити Бугарску. Незрелост политичка и болесне амбиције 
бугарских државника сматра писац као узрок за неспо- 
разум између Русије и Бугарске. 

Рене Карл, који помиње своја лична познанства са 
бугарским државницима (Стамболов, Др. Стоилов, и 
други), покушао је да разбије легенду о Ст. Стамболову 
као творцу данашње Бугарске. Он верује да је данашњу 
јаку, напредну и угледну Бугарску створио њен данашњи 
Краљ, Фердинанд од Саксен-Кобурга и Готе, „који је 
одавно веран пријатељ Немачке Царевине и Цара Ви- 
љема, за чијим сјајним владалачким врлинама иде“. 

Јама Је 

АТехапдге Нерр: Еегд1папа де Ви!саг!е 
пи те. Раш, КеПпх Јимеп, 1909. 


Писац познатих романа 1'Брш: зе, Сћаох, сарадник 
„Фигара“, ројалист, вајкадашњи бранилац бугарскога 
краља, Александар Хеп, кога добро знају у Бугарској, чини 
један оглед с портретом једнога владара. Посао увек 
тежак кад је тај владар још жив, и кад је писац слеп 
ројалист, обвезни и предани поборник владарев. 

Личност Краља Фердинанда је врло интересантна, 
његова владалачка каријера бриљантна, достојна једне 
озбиљне студије. Владати двадесет година једним новим 
народом, тек изишлим испод турског јарма; створити од 
оне шестогодишње васалне кнежевине, која је свога пр- 
вога владара, кнеза Александра Батемберга, онако неми. 
лостиво одбацила, ово што је данас Бугарска, — за све 
то требало је имати чврсте воље, јакога темперамента, 
много мудрости, изванредних способности. Александар 
Хеп није нам изнео интимнога краља бугарскога као 
таквога. Његов Краљ Фердинанд, син је Клементине, 
кћери Луја Филипа, ројалист од главе до пете. Хеп је 
више приказао Фердинанда ! као човека који највише 
пази на своје порекло и високи сан, а оставио скривене 
особине, мане, начин рада и поступака овога компли“ 
кованога краља, који је јула 1887 године у Ебенталу 
казао изасланству које је дошло да му саопшти да је 
изабран за владара Кнежевине Бугарске: да ће „владати са 
смелошћу, мудрошћу, патриотизмом и споразумним радом“. 
Писац је цитирао више шта се и како се руча на двору 
тога Краља, како се забавља, какве су родбинске свезе, 
и много других ситница, а не помиње на пример како 
тај владар обара и ствара министарства, ломи и подиже 
људе, оманђијава ову или ону европску силу, и скида са 
ње мађије. Па и анекдоте које Александар Хеп прича 
нису ни толико занимљиве колико је потребно да ова 
књига не остане књига једнога снисходљивога дворанина- 
хроничара, која ће мало служити за историју Ферди 
и његовог времена. ЗЛИ Ја 





рој 





БЕЛЕШКЕ. 


КЊИЖЕВНОСТ. 


ДЕСЕТОГОДИШЊИЦА „Српског Књижевног ГЛАСНИКА“. 
— 1 фебруара 1911 године, а овом свеском, навршило 
се пуних десет година изилажења „Српског Књижевног 
Гласника“. На данашњи дан могло би се поновити исто 
оно што се рекло поводом двестотините свеске (1909, 
књ. ХХЏ, бр. 201). И од тога доба се само још јаче на: 
гласио моралан и материјалан успех овога листа. Круг 
сарадника се стално проширивао, а исто тако и број 
претплатника. У 1910 години број претплатника износио је 
1569; на дан 28 јануара 1911 године било је 1828, дакле 
259 више. Крајем 1911 извесно ће се напунити 2000 
претплатника. 


Претплатника има: у Београду 325, у Србији 676, 
ван Србије, 797, на пошти 30. 


Према броју претплатника поједине вароши стоје 
овако: У Србији: Београд (325), Шабац (36), Крушевац 
(82), Ваљево (28), Ниш (22), Крагујевац (19), Ћуприја (17), 
Ужице (16), Неготин (15), Смедерево (15). Пожаревац (12). 
Пирот (11), Врање (11), Алексинац (10), Јагодина (9), 
Књажевац (9), Краљево (9), Зајечар (8), Лесковац (7). — 
Ван Србије: Нови Сад (67), Сарајево (56), Загреб (85). 
Сомбор (26), Панчево (25), Беч (23), Мостар (20), Земун 
(15), Тузла (14), Сремски Карловци (14), Дубровник (13). 
и тако даље. 


Као културни докуменат доносимо ову статистику 
претплатника „Српског Књижевног Гласника“: 

пи пси 
Мм; - ла | 5 | СВЕГА 
пј  |ВИЈЕ | 
| | 
Адвокати (адвокатски писари, нотари, | 
о бележници). . .. 21 85: 739 1102 
Б" Апотекари (апотекарски помоћници, | 
Е дрогеристе. студенти фармације). . А ЗАО, кји бо 780 
_ Ма Гимназије (Реалке, Трговачке Акаде- | 
"А | мије, Универзитети). . . ИЕ, 1 27 
| Ш | Гомназисти (ђаци У читељеких школа, | 
| Богословија) . . 54 5 | Ба |“ 88 
га | Дружине (учитељске, студентске, ђачке, | 
у гимнастичке, земљорадначке, клу- || 
= ПЛ па А ДСАНА А иду краде мара УВ УУ Б 15 33 53 
74 НОРА а аи ИЕ 12 1 20 9 41 
Па ВАЊА по ириван нај звИљ анн Ина –— Ма Пе МИ 
+ Занатлије 8 И | 7 
Е. Књижари. АД Ре И 3 и 1 а | 18 
33 Кафеџије (хотели). ПАРИ Ру па 5: 1 4 |“--8 
ан Лекари. . .. Пао ИУ 28 85 37 | 100 
КЕ Манастири и цркве. је 5 2 Ане 14 
18 Министри (активни и на расположењу) 6 — — 6 
% Наставници и наставнице (директори, 
Е професори Универспитета . . . .| 32 32 31 Ол 
Ро“ Официри (подофицири) . . . . .. 21 855 | 2 64 
"з Певачка друштва. МА ам — пи | 15) 5 
|. Пензионари. . . 10 2 8) 15 
- За Посланици (на страни и у Народној 
| Скупштини). . . .. у! У: 10 ||] 
- Посланства. . . ДО о им те пари 4) а 
ДЕ: Свештеници и калуђери. | ДАТА Уралу ~ 5) 14 89 || 1045 
> о: | зове 
== Студенти Универзитета. . . 16 2 32 50 
8 Трговци (трговачки помоћвици, пнду- | | 
стријалци. . . . Ма Пева њима КУ ЈЕ ИМ 838 || па 
Учитељи и учитељице. МИ Ил 2 29 | 44 (2 
Чиновници (Суда, Завода, Општина, | 
Поште, Контроле ит. д.) . 67 48 60 || 175 · 
Читаонице (Касине, Библиотеке, Семи- 
нари ит. д) . . 3) НЕ т9 99 
Школе (Више Женске, "Учитељске, Бо- 
гословије). 25 (сира се 10 
Школе основне. Е 15, [2946 <| 23. 808 
Штедпонице и Заводи. 1 | — 6 /! 
Разни. 5 Ва ДИНАН РРИЕЧАИНЕНМ пари 5 ар И и а У 
Свега. “>: р525') 66 (1962 98 
___| Поштански претплатници. . . . . . | __30 
| Ота о 4 15 | 1828 


У јубиларној књизи „Српског Књижевног Гласника“, 
која је бесплатно разаслата свима претплатницима и 
_ осталим пријатељима, српске књижевности, детаљно је 
__ изнет преглед интензивног и плоднога рада овога часописа 

за десет минулих година, као што су донете и много- 
бројне ласкаве оцене тога рада. Горња статистика додаје 
још какво је мишљење читалачке публике о „Српском 
Књижевном Гласнику“, која је овај часопис боље примила 
но и један српски часопис до сада. И за људе око њега 
то је драгоцено признање и моћан подстрек за даљи рад. 
На овом месту има се поменути само оно што је речено 
у наведеној јубиларној књижици: „Српски Књижевни 
Гласник“ не мисли само да чува своје добре традиције 
и своју утврђену репутацију: он има намеру да иде даље 
и да даје још више, да достигне висину најбољих мо- 
дерних западних часописа, да буде велика духовна спона 
"између појединих делова српскога народа, између срп- 
скога племена и осталих југословенских племена, између 
српске нације и српске књижевности и западнога света 
и великих западних књижевности“. 


„НАШЕ ПРИМОРЈЕ“. — Матица Српска у Дубровнику 
отпочела је своју књижевну делатност. Као прва књига 
у њеном издању изишли су „слике и утисци с Јадрана“ 
Наше Приморје од Г. Марка Цара (Дубровник, штампа 
Српске Дубровачке Штампарије, 1910), Писац је у ову 
књигу унео дванаест са љубављу писаних, живих и инте- 
ресантних описа: „На Јадрану“, „Дубровник“, „На отоку 
Локруму“, „Пут Боке Которске“, „Херцег-Нови“, „Ја. 
дрански Ппегте2о“, „Спљетске старине“, „Трогир и Ка- 
штела“, „Успомене с Хвара“, „Шибеник“, „Задар“, „Пла- 
нински Залијев“. Најбољи су описи Боке Которске, у 
које је писац унео сву своју љубав према свом лепом 
завичају. Са књижицом Г. Др. Луја Војновића „Дубров- 
ник, једна историјска шетња“, ова књига Г. Цара будиће 
у пуној мери заслужено интересовање нашега света за 
живописно и прекрасно Наше Приморје. 

На крају књиге писац обећава и друго коло ових 
путних далматинских слика, које ће носити наслов „Наше 
Загорје“. К. 

„Исаија Ђаковић“. — Из сентомашког календара 
„Народа“ оштампан је у засебну књижицу чланак Г. Др. 
Јована Радонића о Исаији Ђаковићу, заслужном и родо- 
љубивом српском архијереју из почетка ХУШ века. „Он 
је, вели писац, од свих српских јерарха пред крај 
ХУН века и почетком ХУШ века најбоље и најправилније 
резоновао, истичући поред верске аутономије и потребу 

за одвојеним земљиштем, на коме би Срби самостално 
управљали“. Његове заслуге су велике за задобијање 
српских привилегија и у одбрани српског народа од 
верских и политичких гоњења у новој домовини. „Ето 
петнаест лета, писао је он 1706 будимским Србима, како 
се мучимо и трудимо, више од друге моје братије и 
јеште до крви хошту се подвизати за наш сиромашки 
народ, али један человјек ништа не може, паче же 
празнима и таштима рукама“. М тада је пао предлог 
језуита Хевенешија да се како било уклони са света овај 
опасни „шизматик“, кога је кардинал Колонић у једном 
тајном акту називао „човеком опасним и опаким, варва- 
рином који је од увек несавладљиви противник като-· 
лика“. 20 јула 1708 умро је напрасно у Бечу „бедни и 
горки страдалац и непотребни Исаија Дијаковић“, како 
је он сам себе називао. Ко 


Св. Томић: МАНАСТИР ТРЕСКАВАЦ, Београд. 1910, 
стр. 16, !п 89. — Један добар прилог за познавање онога 
што је некада било српско, па после из разних узрока 
прешло у туђе руке. Српских споменика, као што је ма. 
настир Трескавац у прилепскоме крају, пуно је у европ- 
ској Турској. Њих нам кваре и споре Грци и Бугари, 
па и Турци. Добро је знати о њима више него што се 
зна. Обично се о многима ништа и не зна. Писац ове 
књижице могао би дати још неколико оваквих кратких, 
а врло корисних ствари за право познавање спорних пи- 
тања црквених и школских између Срба с једне и Бугара 
и Грка с друге стране у Отоманској Царевини. Ин. 


ИЗДАЊА МАТИЦЕ ХРВАТСКЕ ЗА 1910 годину. — Матица 
Хрватска увек привлачи спшту пажњу својим издањима; 
она су увек обилна, разнострука и занимљива. Пред 
нама су овога пута осам књига, укусно спремљених, и 
удешених да задовоље сву разнолику публику која пот- 
помаже Матицу. Међу њима налазимо од старијих пи- 
саца Евгенија Кумичића са његовим романом Зачујени 
свашови, који је, што са задовољством истичемо, писан 
врло добрим језиком, вешто, мало старински, али који 
одаје писца реалистичкога схватања. Од савремених 
писаца ту је М. Лисичар са Гриповијестшма, збирком 
лаких, скептичних, фељтонистичких ствари, у којима има 
често фине ироније. У споразуму са Матицом Слове- 
начком приређено је заједничко издање словеначкога 

романа Др. Фр. Детеле Пегам и Ламбергар. Трагедија 
у стиховима Лила Венеда од Јулија Словацкога, пољ- 
ског песника, мајстора стила. представља дело преведено 
из туђих књижевности. Зборник, научно књижевни, Хр: 
вашско Коло, такође је врло занимљив и богат прило- 
зима разноврсне садржине. За књижевну историју има 
значаја дело /7овијест хрвашске протестантске књижев- 
носши од Др. Фрање Бучара, једна обимна књига, рађена 
непосредно по изворима, која први пут у појединостима 
прегледа тај досада потпуно непрегледан период хрватске 
књижевности у доба реформације. Књига Нововјека елек 
шрични појави и изуми од неколико писаца (Др. Отон 
Кучера, Др. Станко Пливелаћ и Јурај Божичевић), наме- 
њена је популарисању науке, и она том циљу одиста и 
одговара. /7овијеси окупације Босне пи Херцеговине 1878 
од Др. Миховила Мандића излаже, у главном по зва- 
ничним изворима, систематски сређеним, ток овога исто- 
ријскога чина који има толико историскога значаја за 
наш народ. 


„ОБРАЗОВАЊЕ Воље.“ — У издању књижаре Г. С. Б. 
Цвијановића изишла је драгоцена књига Жила Пајоа 
„Образовање Воље“, у преводу Г. Јована М. Јовановића. 
Ово је трећи превод ове познате и корисне књиге. Први 
је превод Г. Васе Стајића, о коме је било говора у овом 
листу; други је превод Г. Милана Шевића, који се на- 
лази у архиви Српске Књижевне Задруге. „Образовање 
Воље“ је још једнако врло актуална књига, која може 
да послужи као требник свакоме образованом човеку. 
Препоручивати је није нарочито потребно. Ја 


ЛАЗА К. ЛАЗАРЕВИЋ НА ФРАНЦУСКОМ ЈЕЗИКУ. — У два- 
наестој свесци колекције „Хиљаду Нових Приповедака“, 
коју издаје књижара „Ренесанс Књиге“, у преводу Г. 
Шарла Симона, изишла је приповетка Лазе К. Лазаре- 
вића „У добри час хајдуци!“. Преводилац је приповетци 
променио наслов, и дао јој име „Стана“. Пред самим 
преводом налази се кратка биографија Лазаревића са 
главним карактеристикама његовог књижевног дела. У 
преводу су одржане све особине Лазаревићевог талента 
и стила: лак тон, јасно излагање, гипка и кратка рече- 
ница, доследност параграфа и реченички обрти. 

КЊИГЕ МАТИЦЕ СЛОВЕНАЧКЕ ЗА 1910. — Матица Сло- 
веначка је за прошлу годину својим члановима дала пет 
угледних књига, пуних и забаве и поуке, тако да се, и 
овога пута, с правом може рећи да она истрајно врши 
своју просветитељску мисију. Занимљиво је констатовати 
да у овом колу преовлађује историјски интерес, како у 
делима лепе књижевности, тако и у научним прилозима. 
Два оригинална романа Регат т Гатбегоат, од Др. Фр. 
Детеле, и Втатбоосг, од Др. МИ. Лаха (само први део), 
историјски су романи. У првом роману оцртана су јуна- 
штва народнога хероја из петнаестог века у борби ди- 
наста око наслеђа словеначких земаља после трагичне 
смрти у Београду војводе Улриха Цељскога, зета Ђурђа 
Бранковића, иначе опевана и у словеначкој народној по- 
езији. Фран Детела је омиљен словеначки писац; он добро 
разуме списатељски занат; његови списи умеју да при 
вуку пажњу, и зато није неоправдана толика пажња према 
њему да друго издање овога његовог дела у исти мах, 
по споразуму, приређују два књижевна друштва, Матица 
Словеначка и Матица Хрватска. Вгатботсг, са радњом у 
почетку деветнаестог века, рађена су са нешто модернијим 
схватањима, и писана су живо и забавно. Трећи роман је 
преведен с чешкога, /ап Мага Р!ојћаг, од познатог де 
кадентског и мистичког писца Јулија Зејера. Од нарочи- 
тог интереса за правнике и историчаре је дело Усшав и 
управа илирских земаља од 1809—1813 од Др. Богу- 
мила Вошњака, у коме је прво изложен са историјског, 
филозофског и државоправног гледишта Наполеонов 
уставни и државни систем, па је затим приказана орга- 
низација Илирске Краљевине под Наполеоном од 1809 до 
1813, унутрашњи ред, војска, финансије, просвета. Ова 
зналачки написана књига, у којој је прегледан значајан 
материјал, врло је информативна, и свакако би требала 
да нађе читалаца и у нашим образованим круговима. 
Збирку завршава популарна историска монографија 807/- 
водина Корушка од проф. Др. Матка Поточника, укра- 
шена потребним сликама. М. 


Г. ТРУБЕЦКОИ: РУСКАТА ПОЛИТИКА НА ИЗТОКЉ, БЂЉЛГАР- 
СКАТА СХИЗМА, превод с францускога Д. Мишева, Софија 
1910. — Ова брошура је изашла 1907 године на фран- 
цускоме језику (Та ропшдаиев гиззе еп Отгет, !е 5стагте 
оштате, 2 ратћез, Рапз 1907). Рађена је по званичним 
руским документима, а описује програм руске политике 

према православним до 1856, стварања бугарскога Ексар- 
хата и еволуцију руске спољне политике. Она ће добро 
да послужи уз многе друге књиге о црквеноме питању 
на Балкану од 1870 године. Ј МЕ 


Раш! Јтбет!: Ба Кепоуа бол аде РЕлштрше 
Опотап, аПа1гез де Тигди1е. Рапз, Глрташе аса- 
Зепидаче, Репглп 4 С-ле, 1909. — После многобројних 
књига које су за последњих петнаест година написане 
и издане на разним језицима о Турскоме Питању, од 
којих су многе приказане у овоме листу. није тешко 
било написати овакву књигу. У књигу Пола Ембера 
збијено је све оно што је најважније за догађаје у 
Турској за владе бившега султана Абдул-Хамида П. Уз 
то је додато оно што је важно било знати за односе 
отоманске империје према европским државама још од 
првих почетака њихових. И тако се може овде наћи, 
кратко и јасно, исписано све што се односи на про- 
текторат европских држава (нарочито Француске) над 
Хришћанима у Турској; на реформе у Турској; на же- 
љезничку политику Абдул-Хамида и багдадску жељезницу 
заједно са политичким плановима предака Абдул-Хами- 
дових; на жељезнице на Балкану; на свету жељезницу 
Мека-Медина; на обнову садање Турске и улогу Великих 
Сила; најзад, на уставну Турску. 

У књизи су исте особине и исте погрешке које на: 
лазимо код многих француских хроничара за спољну 
политику: лако оцењивање факата и догађаја, понека 
нетачност, бриљантан стил и лак начин заокругљивања. 
Пол Ембер све то има, али зато што је позајмио од 
других. Његовога нема ништа другога до што је вешто 
унесено све што треба за онога који не може или неће 
да прочита педесет других књига о турскоме питању. 


Ј МО: 


ДРУШТВА И УСТАНОВЕ. 


Српска КЊИЖЕВНА ЗАДРУГА. — Књижевни Одсек 
држао је два састанка. На првом састанку 9 децембра 
1910 године свршени су ови послови: Прочитано је 
писмо Г. Душана Ђокића, који јавља да ће рукопис 
превода „Тартарена Тарасконца“ од Алфонса Додеа пре- 
дати најдаље до 1 априла 1911 године. — Поводом одго- 
вора Министарства Народне Привреде да не може Срп- 

ској Књижевној Задрузи дати новчану помоћ за штам- 
пање дела „Виноградарство или гајење винове лозе“ од 
Благоја Д. Тодоровића, одлучено је да се то дело не 
штампа у издању Задругином. — Г. Јеремија Живановић 
прочитао је свој реферат на превод прича Коломана 
Миксата од Петра Д. Јокића, на основу чега је Књи- 
жевни Одсек одлучио одбити понуду Г. Јокића. — Г. 
Јован Скерлић је реферисао о своме изасланству на 
прославу Станка Враза у Љубљану, и Књижевни Одсек 
је одлучио: да се извештаји са седница Српске Књижевне 
Задруге шаљу Управи Матице Словеначке; да се у зва 
ничном листу Српске Књижевне Задруге објављују сва 
обавештења о Матици Словеначкој која она пошље; да 
Српска Књижевна Задруга ступа у Савез Културних 
Друштава Југословенских; да Српска Књижевна Задруга 
сазове идући састанак Савеза Културних Друштава Југо- 
словенских у Београд о прослави Доситеја Обрадовића. 
— У допуну списка дела која су узета у комбинацију 


"за ХХ коло издања Српске Књижевне Задруге одлучено 


је да се унесу још: песме Алексе Шантића, песме Ст. Вл. 
Каћанскога, „Комшије“ Светозара Ћоровића, путописи 
Хајнриха Хајнеа и новеле Бјернстјерна Бјернсона. 

На другом састанку 17 јануара реферисао је тајник 
да су Г.Г. Др. Тихомир Ђорђевић и Др. Јован Ердеља- 
новић одговорили на понуду Српске Књижевне Задруге 
да израде списе о српским земљама и понуду примили, 
само траже времена. Г. Др. Тихомир Ђорђевић примио 
се да изради спис о Србији, а Г. Др. Јован Ердеља- 
новић израдиће о Црној Гори, и, према његовој жељи 
остављено му је да, по његовом избору, изради слично 
дело још и о ком другом крају српске земље. Затим је 
одлучено да се понова штампа прва свеска романа „Рат 
и мир“ од Л. Толстоја, која је распродата. На писмо 
Матице Хрватске, која за удовицу покојног Јосипа Ко- 
зарца тражи награду за прештампавање „Мртвих Капи- 
тала“, одлучено је издати Г-ђи Козарац хонорор према 
правилнику, а са Матицом Хрватском ступити у спо- 
разум у погледу будућег хонорисања хрватских дела. 


Матица Српска. — Књижевни Одбор држао је 19 ја- 
нуара (1 фебруара) своју седницу под председништвом 
А. Хаџића. Председник јавља за велики губитак, који је 
Матицу Српску и књижевност српску постигао смрћу Др. 
Лазе Костића, песника српског и члана Матичиног. Књи- 

жевно оделење умолиће се да одреди кога од својих 
чланова, који ће у свечаној седници говорити у спомен 
и славу Лази Костићу. — Примљени су да се у „Лето: 
пису“ штампају ови књижевни радови: 1, „Портрет јед- 
ног невољника“, од Божа Ловрића. — 2, Неке песме 
Петефијеве, у преводу Благоја Бранчића. — 3, „Воља на- 
рода“, награђена драма Ива Ћипика. — 4, „Хасан:аги: 
ница“, награђени драмски спев Алексе Шантића. — Прим- 
љена су за „Књиге за народ“ ова дела: 1, „Милан Љи- 
љанић“, приповетка Стеве Јањетовића. — 2, „Маце Мли- 
јер“, приповетка Тајевског, у преводу Ј. Вучерића. — 
3, „Две школе“, приповетка Јосифа Грегора, у преводу 
Јована Вучерића. —- 4. „Сушица“, приповетка Јана Ча- 


- јака, у преводу Јована Вучерића. — 5, „Моји ђаци“, припо- 


ветка Јована Удицког. — Нису примљени ови књижевни 
радови: 1, „Гере“, историјска драма у 4 чина, превео не- 
познати писац. — 2, „Прибислав и Божана“ од Драгу- 
тина Ј. Илића, као већ једном штампано дело. — „Чи- 
новник“, приповетка Стеве Јањетовића. — 3, Неке песме 
Драгутина Ј. Илића. — 4, „Другови“, драма у 3 чина, 
од Божа Ловрића. — 5, „Ускочица“, приповетка Јана 
Чајака, у преводу Јована Вучерића. — На оцену су из- 
дани ови рукописи: 1, „Јогдатш, Пе опшпе аснђизаџе 
Сегагшт“, од непознатог писца. — 2, „Грађа за културу 
староседилаца Срба у Угарској“, од непозната писца. — 
3, „Враг Марко“, слика једног старовременског мајстора 
у краљевској слободној вароши Сомбору, од Пере Деспо- 
товића. — 4, „После три године“, приповетка под псеу- 
донимом Рајка Мирчетина. — 5, „О тешкоћи сазнања 
понеке историјске истине“, од Д. Руварца. — 6, „Уте- 
цај хришћанске икснографије на неке народне песме“, 
од Димитрија Витковића. — 7, „Шегрт“, приповетка 
Стеве Јањетовића. — Иво Ћипико пристаје да му се 
награђена драма „Воља народа“ штампа у „Летопису“ 
и да се после отштампа и посебице. и да му се од тога 
уступи известан број примерака. Исто тако пристаје 
и Алекса Шантић у погледу прештампавања награђеног 
му драмског спева „Хасанагиница“. 





Власник, Богдан Поповић. — УРЕДНИК, Јован СКЕРЛИЋ. 

СЕРА СИ 


КЊИЖЕВНИ ГЛАСНИК. 


Књига ХХУМ], БРОЈ 4. — 16 ФЕБРУАР, 1911. 


„ОДА“ СУЛТАНУ“, 


— ЈЕДНО СЕЋАЊЕ ИЗ ПОЛУПРОШЛОСТИ. — 


Године 1844 доселио се у Београд Матија Бан, 
„Славјанин из Дубровник“, као што се он на дотадањим 
својим песмама потписивао У новој средини Бан је за 
текао необично повољне услове да поезију унесе у 
политику, а политику у појезију, — тежње које његов јавни 
рад у главном и карактеришу. 

То је било уједно и доба у очи великога покрета 
српскога народа у Угарској што је изазвало појаву чи- 
тавога низа родољубивих поета, који су иначе били кре- 
нули псевдокласичарском стазом својих претходника. 

Ну, ма колико да је Четрдесет Осма и година за 
њом била и важна и судбоносна и, ма да су се догађаји 
из тих година развијали на терену на коме је тада никла 
и развијала се српска уметничка појезија, ипак српска 
родољубива песма ни тада не би могла бити то, ако не 
би поменула „пет векова робовања“ и „клетог Турчина“. 

Да „Турчина“ врате у верзове српске родољубиве 
појезије, ако су их и у колико су их Мађари 1848 го- 

дине привремено и заменили, пристигли су половином 
прошлога столећа још и крупни догађаји, који су се раз- 
вијали ван граница српског племена. Ускоро по Мађарској 
Буни зарати „православна и братска“ Русија са „мрским 
непријатељем“ Турском. „Руси се дижу да Турке бију“, 
вели тадања родољубива појезија. То је знаменита 
Кримска Војна, када су против усамљене Русије, западне 
европске велике силе потпомагале Турску. Србија се 
нашла у тешкоме положају измеђ осећања народнога и 
мудрости владине, која се имала определити: хоће ли 
следовати позиву рускога цара или пристати уз савете 
— које је Аустро-Угарска поткрепила и претњама — 
великих западних сила. 

У Београду се тада увелико водила светска поли- 
тика, која се нарочито и страсно расправљала у кафани 
код „Јелена“ и у читалишту. „Паризлије“, како су Бео- 
грађани тада звали оне који су се у Француској школо- 
вали, са Илијом Гарашанином на челу, нагињали су за- 
падним силама и били су анатемисани као „туркофили“, 
док су широке масе народне и омладина са младом ли- 
бералном странком били за „браћу Русе“. Борба која се 
тада зачела измеђ ових двеју струја, потхрањивана још 
и династичким и личним обрачунима, завршила се мало 
затим и обарањем Карађорђевића са престола. 

И Књаз и влада, одлучили су се 18594 године да 
послушају западне силе, и Србија није ушла у акцију. 
Као накнаду за такво своје држање, Србија је интер- 
венцијом Енглеске добила тада ферман, којим су јој по- 
тврђена сва до тада стечена права, а балкански Хриш- 
ћани, ван Србијиних граница, такође једно обећање „ре- 
форама“, каква су све до наших дана Турци у новијој 
својој историји увек Европи радо давали и никад радо 
ИЗВОДИЛИ. 

Такве су политичке прилике биле, када је Матија 
Бан, професор францускога језика и литературе на Ли- 
цеју, написао своју фамозну „Оду Султану“. Ма да Бан 
поменутим „реформама“ мотивише побуде које су га 

инспирисале да напише ову оду, биће пре да је он, као 
присталица владине и кнежеве политике, био упућен да 
популарише „туркофилство“ и да реформама да један 
већи значај, како би се заслуга за њих могла приписати 
држању Србије за време Кримскога Рата. 


И како је та Банова ода у своје доба учинила нео: 
бично тежак утисак на тадање српско друштво; како је 
поводом ње поникла читава мала литература, па је иза- 
звала чак и прву ђачку демонстрацију у Србији; — то 
вреди о тој појави забележити и по неки детаљ који је 
до нас допро. 


Банова ода је штампана у 7 броју новссадске 
„Седмице“ од 20 фебруара 1854 године. Она носи овакав 
наслов: „Установитељу грађанске једнакости у турском 
царству, Просветитељу Истока и Пријатељу човечанства 
Султану Абдул Меџиду“. 

Под линијом доле, сам Бан се овако правда: „Исток 
је сада позориште чулноватог појава који мора дирнути 
свако срдце у коме страст није угушила чуство чове- 
чанског усавршења. Мусломани у наивећем занешењу за 
вером својом, уставши на оружје промашују и ослушују 
прама другим верама у своме царству толеранцију такову 
да би се истом подичили најпросвештенији народи“. Па 
даље, говорећи лично о Султану, коме посвећује своју 
похвалну песму: „Србину долази опевати онога који је 
ето сада непосредствено и на веке обезбедио народна 
права у Србији и који се непрестано објављује као за- 


штититељ Хришћана у сваком смислу“. 


Интересантно је, међутим, да „Седмица“ уопште 
пристаје да штампа ову оду. Но она то чини са пуно 
ограда. Она најпре, упоредо са одом штампа и песму 
Љубе Ненадовића, под насловом „Стамболу“, која по- 
чиње овим стиховима: 


Земља се тресе, јежи се море 
Небо се мути, листају горе, 
Војске се крећу, барјаци с вију 


ЈЕ 

Руси се дижу да Турке бију. 
Стамболе горди у море тони, 
Силна је рука која те гони! 


И онда и Банову оду и „Стамболу“ Љ. П. Нена- 
довића меће под један општи наслов, који гласи: „Сродне 
две песме певане у Београду“. То би као била једна 
ограда уредништва „Седмице“. Но да не би за ондашње 
патриотско расположење та ограда била недовољна, 
„Седмица“ се ограђује још и једном грубом напоменом, 
коју ставља под линијом, одмах иза Банових правдања. 
Та напомена гласи: „Србину личи отпевати ти овако, 
као што је овај у Србији и отпевао, а нама је личило 
песму ову, кад смо је већ хтели печатати, са другим 
словима а не са Кириловим“. 


Банова ода је повећа а нема ни такве вредности, 
да би је цитирали целу. Њен први стих гласи: 


У срцу ми игра чуство; 

У пахети мисо сева, 

Хоће песма да излети 

К оном, кога не опева 

Нит из љуби, вит из страха 
Јошт Срб н' један; песма славе 
Веледушју падишаха ! 


Сама „Седмица“ својом напоменом дала је већ 
сигнал за буру, која се имала дићи противу оде. И већ 
у 12 броју свом она отвара ступце одушевљеноме поети 
Николи Боројевићу, који упућује песму „Неком песнику“, 
у којој му тешко пребацује неродољубље, а у којој се, 
измеђ осталих, налази и овај стих: 


С тога те се виле зар и гнусе, 
Што си дао, ба и као просто кљусе 
Под кирију парнаског крилаша, 
да тричавих тријест маријаша! 


А одмах у 13 броју, исти Боројевић, штампа и па- 
родију на Банову оду, која овако изокреће наведени 
њен први стих: 








Јураја. 5 ~ таста 7! 

У срцу ми игра чуство 
Апетит ми чисто зева, 
Читајући какве масне 
Кобасица песник снева. 

Нит из љубве, нпт из страха 
Него што је — зар баш онда 
Сувопарног јео граха. 


Но није се застало само на певању и отпевању. 
У кафани код „Јелена“ се причало и о томе како је 
Бан своју оду лично однео паши у град, а „Србски 
Дневник“ од 1 марта препричава ту причу тако, како 
ће распалити још више омладину, код које је већ било 
и сувише нерасположења према „туркофилу“ Бану. 

„Србски Дневник“ прича да је Бан, пошто је на- 
писао оду, отишао у град Етем-паши да му је преда. 
Јави се тамо чиновнику, а овај оде да га пријави Паши, 
па се врати отуд са десет дуката бакшиша, колико је 
Бану паша подарио. 

— Ја ово за новац нисам радио — одговори срдито 
Бан — већ из високог почитанија. Ја желим својеручно 
паши предати. 

Врати се чиновник паши и искаже му понова Ба- 
нову жељу, те га он прими. 

— По чијем сте налогу ви то написали2 — упита 
паша Бана. 

— Ни по чијем — одговори Бан — ја сам из соб- 
ственог побудка и нагнућа према високој Порти и Сул- 
тану и његовој милости, коју он на Кршћане у свом 
царству простире. 

Затим паша замоли Бана да му песму прочита и 
протолкује, па кад овај то учини Паша прими песму по- 
љуби је и дигне је до чела. 


— Овако нико још није Турке узвисио и похвалио! 
— и извади педесет дуката, па их даде Бану, које он 
„са најдубљим чуством“ прими. 

Ето тако се причало да се десило, а тако је догађај 
и сам „Србски Дневник“ забележио. Лицејци којима 

је Бан био професор, истога дана, када је Бан био у 
граду да однесе песму, саберу се и донесу закључак да 
Банова предавања више не похађају, па се онда упуте 
улицама, певајући: 


Стамболе горди у море тони 
Силна је рука која те гони! 


Њима се придруже и други грађани, те су тако пе- 
вајући родољубиве песме, ишли чак до градске капије 
и демонстративно певали пред капијама турскога града 
убојне покличе. - 

Из генерације тих демонстраната данас их је мало 
живих. Ученици и прве и друге године „Естетствословног 
Оделења“ помрли су. (Баци прве године били су: Јован 
Јаковљевић, Димитрије Коцић, Димитрије Поповић, Дими- 
трије Нешић, Димитрије Николајевић, Лазар Облучаревић, 
Драгољуб Угричић, Радован Пејић, Мојсило Ђурић, Тома 
Добринковић и Чедомиљ Поповић; а ђаци друге године 
били су: Атанасије Пантелић, Јеврем Гудовић, Јован Ан- 
тонијевић, Јеврем Вељковић, Константен Алковић, Сте- 
фан Јовановић, Стефан Николајевић, Тодор Радојковић 
и Светозар Радовановић). Права нису те године имала 
прву, већ само другу и трећу годину. Од правника друге 
године живи су још Димитрије Маринковић, Ђока Сте- 
фановић и Младен Радојковић (Умрли су: Андрија Јо- 
вановић, Алекса Станковић, Алекса Остојић, Атанасије 
Поповић, Љубомир Радовановић, Миливој Прајзовић, 
Милан Лукић, Коста Јовановић, Коста Јанковић, Радојко 
Симеоновић, Стојан Марковић, Теофило Спасојевић, Тома 
Андрејевић и Ђорђе Вучковић). А од ђака треће године 
права, за време демонстрација већ нису били у Београду, 
јер су отишли као питомци Владимир Јовановић и Јосиф 
Пецић. Сем Владимира Јовановића сви су из те године 
такође помрли. (Алекса Стојковић, Арса Ристић, Васа 
Живановић, Гавра Поповић, Грујица Лаушевић, Михаил 
Николић, Милан Бучовић, Ђорђе Булић, Стојан Павло- 

вић, Стојко Петровић, Павле Радовановић, Петар Сте- 
фановић). 

Демонстрације нису биле ни мало неозбиљне, јер 
је чак и пандур морао стражарити пред Бановом кућом 
„Из узрока што је Бан начуо да су се неки спремили да 
га нађу“. С тога он не само што на предавања није ишао, 
него неко време није чак ни из куће излазио. 

„Србски Дневник“ под 24 фебруаром бележи: „Ма- 
тија Бан због неповољног за њега положенија пређашњи 
ученика његови, не посештава више школу нити лекције 4 
даје“. Исти лист под 28 фебруаром у једном допису бе- 4 
лежи: „Професор М. Бан оста од владе миран, но у школу, и 
као што каза, још због зловољности ученика његови 
не иде“. 

И дуго, врло дуго, после ових догађаја, пратила је 
Бана „зловољност“ у јавности због ове оде. Чак на не- 
колико година после свега, када се Бан већ био пову- 
као на своје имање, које ћемо ми доцније назвати Ба- 
ново Брдо, и када је на томе имању правио покушаје 
сађења памука и писао „Српске Цвете“, није могао ни 
Змај, а да му оду не помене. Позната је Змајева песма 
„Војину“, коју је написао поводом десетодневног хапшења 
Јована Драгашевића, уредника „Војина“: 








ИУ Ио Пен 


Ми мишљасмо, е се код вас свака искра чува, 
А кад оно на ваш пламен Банов ветар дува 


Ко 6' мислио да је у вас јоште стара мода. 
Да обара „Ајдук Вељка“ „Султанова ода“. 


Бранислав Ђ. Нушић. 

ЊУ МА С РБУ ЧИ САРА. 


(6) 
МУ 
ЈЕДНА ТЕТКА С Југа. — УСПОМЕНЕ ИЗ ДЕТИЊСТВА. 


Дом Порталових, у коме апски великан станује за 
време свога бављења у Прованси, спада у месне знаме- 
нитости. Он стоји забележен у Жоановом ЛПушовођи 
поред Јунониног храма, арене, старога позоришта, и 
куле царева Антонија, тих трагова негдашње римске 
владавине, којима се варош Апс јако поноси, и са којих 
ревносно брише прашину. 


Али при разгледању ове старе провинцијске зграде, 
не показују се задивљеним странцима велика врата на 
свод, гломазна, пуна чворуга од закуцаних ексера са 
великим главама, нити високи прозори, накострешени 
од бодљикавих решетака и гордих шиљака; показује се 
само балкон на првом спрату, један узани балкон, са 
поцрнелом гвозденом надстрешницом изнад врата. Одатле 
се Руместан показује свету и говори кад тамо стигне; 
и — то може да посведочи цела варош — сама тешка 
песница беседникова била је кадра да направи оне ћуд- 
љиве вијуге, она чудна испупчења на балкону који је 
некад био прав као лењир. 


— Богме, наш Нума је добро сковао срећу! 


Они вам то кажу са избуљеним очима, тако јако 
наглашујући р — добррро... срррећу — да ту није била 
допуштена ни најмања сумња. 

Раса је горда у апској постојбини, и доброћудна; 
али тако лако раздражљива, тако неумерена на језику, 
да о томе можете судити по тетки Портал, која је била 
прави тип тамошњега грађанског сталежа. 

Огромна, сва црвена и набрекла; са крвљу нали- 
веним, отомбољеним образима, чија је модро- црвена боја 
тако одударала од негдашње беле коже, која се још 
могла видети на белом врату и челу; са лепим, бриж- 
љиво негованим, тамно-сребрним увојцима који су избијали 
испод капе са плавим тракама; са укосо закопчзаним стру- 
ком, али ипак стасита и достојанствена појава, пријатнога 
осмеха, — тако се прво појављује пред вас Г-ђа Портал, 
у полутами свога салона, који је, по јужњачком обичају, 
увек био потпуно затворен; могли бисте помислити да 
је то какав породични портрет, каква стара маркиза де 
Мирабо,! која је била сасвим на своме месту у овој ста: 
ринској згради, сазиданој пре сто година од Гонзага 
Портала, судије краљевскога суда у Ексу. У Прованси 
се још налазе овакве куће и овакви људи из старога 
доба, као да је прошло столеће, излазећи на ова висока 
врата и залупивши их за собом, оставило у њима један 
пеш од своје наборане хаљине. 

Али ако вам се којом несрећом деси да, у разго- 
вору с тетком, тврдите да протестанти вреде толико исто 
као и католици, или да Хенрик М неће скоро доћи на 
престо, овај старински портрет излеће бесно из свога 
рама, и, са набреклим вратним жилама, млатарајући ср- 
дито рукама, разбарушујући шакама своје лепо намештене, 
зализане увојке, пада у ужасну јарост, — грди, прети, про- 
клиње, — једну од њених чувених јарости, о којима се по 
вароши причају невероватне појединости. На једном 
њеном поселу, слуга испусти служавник са чашама; тетка 
Портал се развиче, почне грдити и јадати се, падајући 


1 Алузија на жену маркиза Виктора Рикетпл де Мирабо (фран- 
цуског економиста, оца највећег беседника Француске Револуције), 
чувену са своје бракоразводне парнице, која је трајала двадесет 
година. Пр. 


266 Српски КЊИЖЕВНИ ГЛАСНИК. 





све више у ватру, док је најзад не спопадне такав бес 
да од гнева не може да дође до речи. Онда, гушећи се 
оним што је још хтела рећи, не могући да удари спле- 
тенога момка, који је мудро умакао, она загрће на главу 
своју свилену сукњу, угушује њоме свој гнев, и крије 
своје од јарости искривљено лице, — нимало не марећи 
што гостима показује своје широке, уштиркане и беле 
доње сукње. 

У сваком другом месту на земљаним шару, прогла- 
сили би је за луду; зли у Апсу, постојбини врелих и 
ускомешаних мозгова, свет је само налазио да Г-ђа Пор- 
тал „говори гласно“. И одиста, прелазећи по подне преко 
Коњичког Трга, у онај мирни час дана кад једино цвр- 
чање попаца и неколико клавирских тонова прекидају 
манастирску тишину у вароши, ви чујете чудне узвике 
што из куће допиру до вас кроз старинске прозорске 
капке, узвике којима ова госпа муштра своју послугу: 
„Наказо .. убицо... разбојниче... крадеш црквене ствари... 
одрубићу ти руку... пробуразићу те“. Врата лупају, ограда 
од степеница тутњи и одјече испод високих, бело окре- 
чених сводова, прозори се отварају нагло, с треском, као 
да ће сад неко кроз њих да избаци на улицу откинуте 
делове тела несрећних служитеља, који при свем том 
мирно настављају свој посао, навикнути на ове буре, и 
знајући добро да она све то тек само тако каже. 

У самој ствари, врло добра жена, болећива, добро: 
душна, са оном урођеном потребом да се допадне, да 
се жртвује, да скочи у ватру за другога, која је у крви 
провансалског племена, и чија је добра дејства Нума 
искусио на себи. Откако је био изабран за посланика, 
кућа на Коњичком Тргу била је његова, и тетка је само 
била задржала право да у њој станује до смрти. Колика 
је то била свечаност за њу: долазак њених Парижана, 
онај низ почасних песама, јутром и вечером, свечаних 
примања, посета, којима је великаново присуство испу- 
њавало њен усамљенички живот, жудан разонођења. Уз 
то, она је обожавала своју братаницу Розалију, свом су- 

протношћу њихове две природе, свим поштовањем које 


јој је уливала кћи председника Ле Кеноа, највећег су- 


дије у Француској. 

И заиста, млада жена је моргла бити необично 
попустљива, имати оно поштовање породице које је на- 
следила од својих родитеља, па да могне ·-претурити 
преко главе, за читава два дуга месеца, све теткине ћуди 
и заморне испаде њене растројене маште, која је била 
увек узрујана, онако исто хитра као што је њено гло- 
мазно тело било тромо. 

Седећи у трему, који је био свеж као какав ма- 


__ варски двор, и сав мирисао на буђу и устајао ваздух, 


са везом у рукама, пошто Парижанка не може да седи 
беспослена, Розалија је по читаве часове слушала чудно“ 
вате исповести ове дебеле госпе, која је, заваљена у 
наслоњачи према њој, млатарала рукама, празних шака, 
— да би могла лакше гестикулисати, — торочући већ 
по стоти пут, сва задијана, хронику целе вароши, своје 
доживљаје са служавкама и кочијашима, које је, према 
добу дана и својој ћуди, приказивала као анђеле или 
као чудовишта, жестећи се увек за или против некога, 
и, кад исцрпе све, товарећи на своју антипатију која је 
на дневном реду, најчудовишније, баснословне оптужбе, 
мрачне и крваве измишљотине, којима је њена глава била 
набијена као Лешопис за проповедање вере. 

Срећом, живећи поред свога Нуме, Розалија је већ 
била навикла на ове маните претераности у говору. Она 
их је слушала једним увом, идући за својим сањаријама. 
Питала се тек понекад како је она, тако повучена и 
уздржљива, могла запасти у једну овакву комедијашку 
породицу, где се сви облаче у звучне фразе, и баца- 
кају рукама око себе.. И прича је морала бити сувише 
крупна ако је Розалија прекидала једним расејаним „О! 


тетка...“ 


— Одиста, имаш право, драга моја. Ја може бити 


_ мало претерујем. 

Али теткина узрујана машта убрзо је опет почињала 
да снује луде измишљотине, дајући њеноме широком 
лицу трагичан или комичан изглед, тако изразито као да 
је неко на њ намештао час једну час другу маску старога 
грчког позоришта. Стишавала се само кад је причала о 
своме једином путу у Париз, и о дивотама Сомонског 
Пролаза,! где је била одсела у једној малој гостионици, 
у коју су свраћали сви провансалски трговци, и где се 
морао дисати загушљив ваздух. испод стакленога крова, 
загрејан као у стаклари. У свима париским причама тет- 
киним, овај пролаз појављивао се као средиште свих 
њених доживљаја, најелегантније, најчувеније збориште 
-отменога света. 

Ове досадне и празне приче биле су зачињене нај- 
забавнијим, најчуднијим француским језиком, у коме су 
се одмењивале старе, увеле песничке фразе и калупи, 
са необичним провансалским изразима, јер је Г-ђа Портал 
презирала простачки језик свога краја, оно дивно на- 
речје, сликовито и звучно, које се разлеже као латински 
одјек преко плавога мора, и којим тамо говоре само 
прости људи и сељаци. ј 

Она је припадала оном провансалском грађанском 
сталежу који „Ресајтб“= преводи са „Ресћеге“, и мисли 
да зато говори боље. Кад би кочијаш Меникл (Доминик) 
дошао да јави, не либећи се ни мало: „Моп ђаа де с1- 
уадо ап стуаоц...““ (Хоћу да дам коњу зоби), она би му 
свечаним гласом одговорила: „Не пазумем.. Говорите 
француски, пријатељу.“ На то би се Меникл поправио, 
удешавајући гласом као ђак: „Је уа15 Ђауег 46 стуаде ац 
сјлуац,..“, а тетка би задовољно одговорила: „Тако... Сад 
сам разумела.“ И Меникл би се удаљио, тврдо уверен 
да је говорио француски... 


1 „Пролаз“, мала пешачка улица, пуна разних продавница, 
покривена стакленим кровом. ј Пр. 


2 


2 Позната провансалска узречица; отприлике: „Шта, врага:!“. 
Пр. 
# Је уа15 Чоппег де Гахуоте ап сћета!. 

Уз то, тетка Портал је кварила све речи, и то не 
по својој ћуди, него по правилима једне нарочите ло- 
калне граматике. Сав њен говор био је прошаран оним 
малим усклицима без одређенога значења којима Про- 
вансалци ките свој говор, оним узречицама које стављају 
између реченица, да их што боље истакну, поткрепе или 
ублаже: „Море, јакако, нема шу, шо је нешто друго, 
шаман, забога!..“ 

Ово презирање које је јужњачка госпа показивала 
према наречју свога краја, распростирало се и на месне 
навике и обичаје, па чак и на начин ношње. Као што 
тетка Портал није допуштала ла јој кочијаш говори про- 
вансалски, тако не би нипошто трпела ни да која њена 
служавка носи арлеску траку или мараму. „Моја кућа 
није пољски мајур, нити фабрика предива!“ говорила је 
она. Тако исто, није им допуштала ни да носе шешир. 
Шешир у Апсу, то је знак господства, угледног грађан- 
ског порекла; само он даје право на почасни назив 
госпође, који се не даје женама из простога света. Треба 
само видети са каквим гордим лицем жена каквог ка- 
петана у пензији или каквог општинског чиновника са 
осам стотина динара годишње плате, која иде сама на 
пијац, говори, с висине свога џиновског шешира, некој 
трулој богаташици, жени каквога закупца из Кроа, чија 
је глава била повезана белом ланеном марамом, опшивеном 
правим старинским чипкама. У дому Порталових, жене 
су носиле шешир још пре више од једнога столећа. Због 
тога је тетка гледала с висине на сиромашне људе, и 
зато је Руместану била приредила јед у страшну сцену, 
неколико дана после светковине у Арени. 

То се догодило једнога четвртка, пре подне, за време 
доручка. Био је то јужњачки доручак, свеж и привлачан 
за око, али строго постан, јер је тетка Портал држала 
у длаку све постове, доносећи на сто наизменце велике зе- 
лене паприке и сочне смокве, бадеме и лубенице, расцве 
тане као велики румени магнолијини цветови, пастете од 
сарделе, и оне беле, пљоснате и лаке колачиће каквих 

има само на Југу; све то између земљаних бокала са 
свежом водом и сатљика са слатким вином; док су 
напољу цврчали попци и трептали сунчани зраци, и док 
је један златан млаз светлости продирао кроз отшкринут 
прозор у високу и пространу трпезарију са сводовима, 
у којој је глас одјекивао као у каквој манастирској сали. 

На средини стола, пушила су се два лепа котлета 
за Нуму. Ма да је његово име било благосиљано од 
црквених великодостојника, и помињано у свима мо- 
литвама, или можда баш због тога, апски великан имао 
је разрешницу од Његовог Преосвештенства, и мрсио је, 
једини у породици, секући весело својим снажним ру: 
кама недопечено, крваво месо, не бринући се ни мало 
за своју жену и свастику, које су се, као тетка Портал, 
частиле смоквама и лубеницама. Розалија се већ била 
навикла на то; овај побожни пост два пута у недељи спадао 
је у њен редовни годишња кулук, као и жега, прашина, 
мистрал, комарци, теткине приче, и недељна служба у 
цркви Св. Перпетуе. Али Хортензија је почињала да се 
буни против тога, свом снагом свога младачког стомака, 
и старија сестра је морала да уложи сав свој ауторитет 
да би јој затворила уста, да, онако размажена, не из- 
брбља нешто што би узбуњивало све назоре Г-ђе Портал 
у погледу девојачког васпитања и понашања. Девојка је 
ћутала и грискала овај мршави доручак, колутајући вра- 
голасто очима, и миришући очајно Руместанов котлет, и 
шапутала је полако Розалији: 

— Ово је као поручено! Баш сам јутрос добро 
јахала... Гладна сам као вук. 

Она је још била у јахачком оделу, које је тако 
лепо стајало њеном високом и витком стасу, као и 
мали оковратник њеном пркосном, неправилном лицу, 
зајапуреном од јахања. И како је била добро располо- 
жена после своје јутарње шетње, она запита: 

— Одиста, Нума.. А Валмажурр Кад ћемо га по“ 
сетити > 

— Који Валмажур > зачуди се Нума, чији је ветре- 

њасти мозак већ био заборавио на добошара... А, јест, 
бога ми, Валмажур... Био сам заборавио... Какав вештак! 


Он се опет поче одушевљавати; пред очи му изиђе 
_ арена, њени сводови, играчи фарандоле који се ковитлају 
Е уз потмуле ударце добоша; тај му звук опет забруја у 
~ ушима и разнежи га. М, одлучивши се нагло, он се 
Е обрати тетки: 


| — Тетка Портал, дајте нам каруце, хоћете лиг... 
Да се одвеземо после доручка. 


; 28 Теткине се обрве намрштише изнад њених очију, 
Це. крупних и ужагрених као у каквог јапанског идола. 

--_ — Каруце2... Гле сад!.. А зашто тог... Ваљда тек 
- нећеш водити своје даме код тога добошара: шрушру- 
бумбум ! . 

Ово трушру-бумбум тако је добро подражавало 
двоструком инструменту, свирали и добошу, да Нума 
прште у смех. Али Хортензија узе врло живо у заштиту 
стари провансалски добош. Од свега што је она видела 
на Југу, то јој је оставило најдубљи утисак. У осталом, 
не би било лепо не одржати реч томе честитом младићу. 
























— Он је велики вештак, Нума... то сте висами рекли! 


— Да, да, имате право, сестрице. Морамо ићи. 

Тетка Портал, која се гушила од гнева, није могла 
разумети да се један човек као што је њен братанац, 
један посланик, може узнемиривати због простих сељака, 
__- обичних закупаца, који, од оца на сина, дувају у сви- 
___ралу по саборима! Чудећи се, она је презриво пућила 
своју доњу усну, подражавала добошареве покрете, сви- 
рајући, тобож, са раширеним прстима једне руке, у 
__ свиралу, а добујући другом по столу. „Лепо познанство 
___за даме!... Само Нуми може пасти на памет тако што... 
___Посета Валмажуру, света мајко Богородице и сви анђели 
__божји!..“ МИ жестећи се све више, она већ поче да на- 
_ бацује на Валмажурову породицу све могуће злочине, 
_да их све приказује као права чудовишта, као једну 
_ злопознату, крваву разбојничку банду... кад одједном, 

с друге стране стола, угледа Менекла, који је био родом 
из Валмажуровог места, и који је слушао, избечених 
очију, сав запањен од чуда. Онда му она нареди страшним 
гласом да се одмах обуче, да спреми каруце, и да буде 
готов у два часа мање четврт... Све су се теткине јарости 
свршавале на тај начин. 

Хортензија баци убрус, и скочи да пољуби дебелу 
госпу у оба образа. Смејала се и скакала од радости: 

— Брже, Розалија, пожури... 

Тетка Портал се обрати својој братаници: 

— Шта, Розалија 2... Надам се да бар ти не мислиш 
лутати којекуда са овом децом > 

— Не, не, тетка... ја остајем с вама, одговори млада 
жена, смешећи се у пре што она у кући већ изгледа 
као каква стара рођака, због своје неуморне услужности 
и своје љубазне, својевољне потчињености. 


(Наставиће се.) 
Алфонс ДОДЕ. 


(Превео с француског Миодраг ИБРОВАЦ.) 








СВРШЕТАК. 


И моја душа могла је да снива, 
Да се напаја с идеалних врела! 
Ал' то се тако у Животу збива: 
























Ствар, некад црна, сад је за ме бела.. 
Уживао сам у сновима нежним; 
И свет ми беше диван, кд рој пчела... 


А данасг! — Чак међ праменима снежним 
Ја видим борбу, узајамно трење: 
И ја сам пошб путем неизбежним — 


Живота ме је пробудило врење !... 
И Живот ме је, не без борбе, свладо, 
И отео ми оно слатко мнење 


О свем на свету... Но ја сам се надд. 
Ал' та ми нада беше нада роба 
У вечном гвожђу: ја сам много страдо, 


И звао прошлост из хладнога гроба. 
Ал' живот не да што ми гуша воли, 
Те, место правде, увек дође злоба... 


-< И Живот ме је саломио, холи; 224 
БЕЗ Ја себе самог данас позно не би; Њ“ 
Ал' душа, каткад, процвили, јер боли: — ~ 


Ја, данас, газим по самоме себи! 
6 ВЕЛИМИР Ј. РАЈИЋ. 

ЗИМЊЕ ПОЕМЕ. 


СНРГЕЈК-Ис.. 
С тмурних висина 
пахуље беле 
лете. 


Глуха тишина: 
снег само мете, 
мете... 


Засуо нечист, 
јаруге и цвет 
први, 


и камен пречист 
и црне љаге 
крви. | 


О туго пуста, 
о тихе сузе 
вреле! 


О бледа уста 
и жарке наде 
свеле! 


Ах! живот цели 
огорчен жарком 
маштом 


да ко снег бели 
заборав скрије 
плаштом. 








ЗИМЊЕ ЛОЕМЕ 


О СВЕДРИ: 
__ Над морем тамо 
облаци бели 

"тање; 


_ Нејасно само 
продире светло 
___дање. 


Вршке и стране 
"прекрива кора 
снежна. 


Кроз беле гране 
смеје се румен 
нежна. 


То сунца зрачак 
_ задрхта први, 
__ бледи. 
___Ах, да се трачак 
_ среће насмеје 
_ беди! 


пр] и 

ЦИВИЛИЗАЦИЈА И НАУКА. 


(Крај). 

С друге стране опет зна се да се у пракси при 
трансформацији енергија кад више, кад мање, али ипак 
свакад, један део енергије изгуби. По томе губитку цени 
се тада тако звани ефекат, који се при трансформацији 
енергија изазива и каже се, да је он у толико већи у 
колико су губитци, који се при трансформацији јављају, 
мањи, и обратно, да је он у толико мањи у колико су 
ти губитци већи. На пример, кад ми узмемо парче угља, 
онда његову хемијску енергију, која зависи од врсте 
угља, можемо да променимо или, како се то каже, транс- 
формирамо у топлоту, и да на тај начин место првобитне 
енергије добијемо једну другу енергију. При томе пре- 
тварању енергија биће губитци врло мали, али их ипак 
има и они ће се изгубити у диму. Кад ми међутим ту 
топлоту претворимо у механички рад, онда ће губитци 
бити много већи, јер и најбоље парне машине могу тек 
око 12 до 15% енергије топлоте да претворе у рад. При 
тој трансформацији се дакле већ много изгубило. Ако сад 
механички рад претворимо у електричну енергију, ако 
на пример кретањем једне динамо-машине произведемо 
електричну струју, онда ћемо опет врло мало изгубити: 
свега око 5 до 10 процената. Ту енергију електрицитета 
можемо трансформирати на разне начине: неко ће је на 
пример претворити у светлост, а неко ће да је претвори 
у рад. У првом слућају изгубиће се много, у нашим си- 
јалицама око 909, а у другом случају изгубило би се 
мало, свега око 109/. 

Из тих примера види се ово: прво, шта то значи, 
кад се каже да се енергије мењају једна у другу; 
друго, да се при тој размени њиховој свакад нешто губи 
и треће, да у пракси врло важну улогу има поменути 
ефекат, јер је очевидно тај ефекат мерило онога од чега 
ми у животу имамо непосредне користи. 

О томе у осталом често и у обичном животу гово- 
римо. Ми ћемо на пример често рећи, д: је између две 
машине, које за неко одређено време потроше исту ко- 
личину истога угља она боља, која нам више коњских 
снага да. Исто бисмо тако и у обичном разговору често 
утврдили, да има разних сијалица и да две сијалице које 
исту светлост дају, не троше увек и исту количину струје, 
па не само то, већ да има и таквих сијалица, које мање 
струје троше, па опет зато боље светле него неке сија- 
лице друге какве конструкције. 

И кад смо сад већ с једне стране нашли главне 
факторе цивилизације и утврдили да се њихова енергија 
може трансформирати у друге енергије, а с друге стране 
видели и зашто се поменути ефекат у пракси, при транс- 
формацији енергија, мора имати у виду, онда је очевидно 
довољно, ако се иде за тим да се добије тачан суд о 
вредности двеју цивилизација, с једне стране упоредити 
међу собом енергије главних фактора, а с друге стране 
ефекте, до којих се при трасформирању тих енергија 
долази. Утврдити да је укупна енергија поменутих фак- 
тора у модерној цивилизацији јача него у јелинској зна- 
чило би толико исто, колико и доказати да је модерна 
цивилизација квалитативно боља од јелинске; напротив 
показати да је ефекат, који се при трансформацијама тих 
енергија постизава, у модерној цивилизацији већи, зна- 
чило би толико, колико и утврдити да је она машина, 
која те главне енергије социјалног живота претвара у 
оне споредније, у модерној цивилизацији савршенија, а 
то ће рећи конструктивно боља од оне, која је те транс- 
формације у јелинској цивилизацији вршила. 

Да видимо дакле најпре како стоје у једној и дру- 
гој цивилизацији главне енергије једна према другој. 


У том поређењу ја се на енергији морала и енер- | 


гији уметности нећу дуго задржати, али ћу ипак, што 
се енергије морала тиче рећи, да је за мене морал јед- 
нога Колумба, или једног Нелсона, или морал једнога 
Ливингстона и Толстоја исто толико велики, као и морал 
једнога Аристида, или морал једнога Леониде или, ;а5; 
пов 1еа5;, морал једнога Сократа, тако да модеран 
човек по енергији морала никако не стоји испод ан- 
тичког човека. 

Друкчије мало стоји са уметношћу. Уметност је- 
линска била је велика и дошла је у неком погледу до 
граница које је модеран човек можда достигао, алиим 
до граница, које он поуздано није могао прећи. Али 
„једино је природа бесконачно богата, и једино она ствара 
великог уметника“, каже Гете. Та бесконачно богата 
природа морала је у разгранатим облицима модерног 
живота открити веће и снажније изворе свога блага, и 
ако један Петрарка, Данте, Шекспир, Милтон, Гете, 
Микел-Анџело, Леонардо, Рафаел и Гицијан у узлету 
свога генија нису могли даље отићи од једнога Омира, 
Софокла, Еврипида, Фидије, Пракситела и Зеуксиса, ипак 
су они облетом веће просторе захватили и на тај начин 
и уметности шаренији и лепши израз дали. 

Тако исто стоји и са философијом и историогра- 
фијом. Ко би могао рећи да су Декарт, Кант, Шопен- 
хауер и Спенсер по енергији талента већи од Платона 
и Аристотела, или да је један Ранке или Момзен већи 
од Тукидида Сва та три велика Јелина су и по своме 
моралу, и по својој оригиналности и по дубини својих 
концепција, а прва двојица још и по пространој области 
својих спекулација, прави украс рода људског, али ипак 
да се задржимо само на првој двојици, каква разлика 
између њих и једног Францискуса Бакона, или једног 
Њутна, једног Дарвина и једног Пастера. 

Хиљадама година баве се људи објашњењем при- 

родних појава, али објашњења тих појава у филозофској 
школи Платоновој или Аристотеловој немају ничег зајед- 
ничког са нашим тумачењем природе и у томе је прва 
велика разлика између њих и нас. Стари Јелини били су 
само велихи теоретичари, а ми и велики проматрачи и 
велики теоретичари и нама данас изгледају готово смешни 
они „велики природњаци“ њихови, који су најобичније 
појаве природне често само лепим речима и јаком ло: 
гиком хтели да протумаче. Због тога би у њих из недо- 
вољно провереног проматрања ницале читаве велике 
теорије и смеле, неоправдане хипотезе. Они, на пример, 
узму а рпог једнолико кретање по кругу као природно 
и најсавршеније, па тежећи да суштину васелене проту- 
маче општим законима, који обухватају свет као једну 
целину, говорили би они: земља је центар васелене; све 
се око ње креће по одређеним законима, који су израз 
хармоније, па пошто је кретање по кругу најприродније 
и најсавршеније, то се пре свега сва небеска тела крећу 
по круговима (по епициклима); и даље, средишта свих 
тих кругова крећу се по круговима око земље, која је 
средиште тих кругова. 

И модерној науци је често у хипотези основа њеним 
спепулацијама, али она најпре експериментом утврђује, 
да ли је хипотеза тачна или не, и напушта ову чим је 
експерименат не може да потврди. Ми не постављамо 
дакле најпре законе да бисмо протумачили природне 
појаве, но тек проматрањем долазимо до тумачења тих 
појава, а у њих је било обратно. Због тога су у њихи 
површни, плитки проматрачи могли бити дубоки теоре- 
тичари и велики научници, а у нас често ни дубоки 
проматрачи нису уједно и велики научници. Такав је, 
примера ради, био један Фарадеј; такви су били УИат 
Јопег и Солеђгоок, такав Згерћеп На!ег! Први од те 
четворице је творац модерне електротехнике; друга дво- 
јица су пронашли санскритски језик и ако нису били 
филолози, а Наг!ез, један обичан сеоски свештеник, постао 
је оснивач биљне физиологије. У опште је у старих 

Јелина била знатно јача моћ спекулације, него моћ емпи- 
ричког проматрања природе, и зато је у њих тежња за 
генерализацијом у основи морала пореметити правац, 
којим се једино може прићи природи и зато су у њих 
научнаци, који би се упуштали у детаљно проматрање 
и испитивање природних појава слабо били цењени. 
Платон је, на пример, рачунао у мудре људе оне астро- 
номе, који су испитивали осам небеских сфера и велику 
хармонију васелене, али Хезиода, који је проматрао изла- 
жење и залажење звезда није у те људе убрајао. Зато 
цела њихова филозофија и наука о природи у томе по: 
гледу личе на једно велико сунце, али сунце које нема 
топлоте, или на једно горостасно дрво, обучено у лепо 
зеленило, али дрво без плода. Тог дрвета данас нема, 
оно је изумрло, а изумрло стога, што му је модерна 
природна наука жиле почупала. И у томе је једна, и као 
што рекох, главна разлика између њих и нас. 

Та разлика учинила је, да стари „велики природ- 
њаци“ нису пронашли ниједан велики природни закон, 
и зато је енергија модерне науке толико већа од енер- 
гије јелинске науке, да се оне по напону, по калоријама 
својим ни упоређивати не могу. 

Друга је разлика између старих Јелина и нас у 
томе, што они нису имали способности да науку примене 
у животу. Старији хуманисти би обично тврдили да то 
није ишло упоредо са идеалним погледима античкога 
света. Међутим то у ствари није тако. Нису стари Јелини 
били у том погледу ни налик на Платона, Аристотела, 
Епикура и Сократа! Познато је како је Виргилије оцртао 
старе Јелине: Пптео Папаоз ег допа јегепте;, бојим их 
се и кад поклоне носе, каже он, а из историје се зна, 
да су то били не само окретни, већ и препредени тр- 
говци, који ничег заједничког нису могли имати са 
идгалним погледима њихових великих мислилаца и мо- 
ралиста. Па Атина, та славна Атина, чак и она Периклова 
времена, то је била једна фабричка варош с мало муд- 
раца, а с много људи обичне памети и ниских нагона! 





аи, 
Ила ар 

Лорд Бакон, онај славни велики Бакон, био је ван 
сваке сумње један од највећих генија, али је тај исти 
Бакон био и један од најневаљалијих људи свога времена, 
и његов велики и знаменити биограф, лорд Маколеј у 
суптилној анализи Баконове појаве, износи један психо- 
лошки факат, по коме време са великих људи брише 
оно, што је у њих ружно, а оставља само оно, што је 
у њима лепо тако, да се у слици, коју о неком великом 
човеку имају поколења у далекој будућности, виде само 
његова величина, а не уједно и њихови пороци. 

Тако стоји и са старом Атином или, ако хоћете, и 
са целом старом, славном Јеладом. Нису ни тамо сви 
људи били идеалисти; било је и тамо не само реалиста, 
већ и грамжљивих егоиста. М томе се не треба чудити. 
„Нижеу је утврдио, да праву наклоност према уметности 
и науци има само мали број људи. Обично људи воле 
мирно и удобно да живе и имају ту тежњу, да себи 
олакшају живот, а живот се у свима разгранатим и разно- 
ликим потребама не може задовољити само идејом као 
идејом. А што поред свега тога међу великим научни- 
цима Платонова времена није било ни једнога, који би 
се у своме раду задржао и на изворима практичког жи- 
вота, то је само један доказ више, да је дух јелински 
био простије скројен него дух модерног човека. Већ је 
Тале знао, како он то каже, за „душу ћилибара“, али 
нити је он, нити је и један од старих великих Јелина 
прекорачио уске границе сировог, голог проматрања те 
појаве, из које је геније модерног човека створио један 
нов свет мисли и чињеница. ИМ кад би иначе нема при- 
рода у тим ситним појавама и проговорила коју реч, ти 
мудраци би је ућуткали каквом „душом“ и не би јој 
допустили, да нам још коју загонетну реч каже и тиме 
још коју тајну своју открије. МИ то сасвим тако и мора 
да буде онде, где се мудраци упуштају у тумачење при- 
родних појава, јер велики мудраци често хоће све да 
знају, а велики природњаци неће да знају ни оно што 
заиста знају и баш у томе стоје далеко и изнад јелин 

ских и изнад модерних филозофа што „бесконачно пута 
боље знају него Сократ, да ништа не знају у погледу 
онога што би хтели да знају“. 

Да један човек може да ради као и други један човек 
или м као десет других људи; да животиње могу да 
раде као и људи, то су стари знали, али да дрво, пара, 
угаљ и „душа ћилибара“ могу да раде, о томе ни појма 
нису имали. Неко ће можда рећи да они у та практична 
питања нису улазили зато што нису знали теорију паре 
или електрицитета. И то је тачно; али бисмо се одмах 
могли запитати, зашто нису геометрију примењивали. 
Они су геометрију створили, али је они стварају и ужи- 
вају у њој зато што њена правила могу да издрже нај- 
оштрију критику логике и, док се ради само на теорији, 
све иде лепо, а чим дође до примена геометријских 
истина они се изгубе и не знају како да се у пробле- 
мама те врсте нађу. 

У старих Јељина била је техника у рукама робова, 
а данашња техника је ушла у културну целину не само као 
најважнији материјални, већ и као веома важан интелекту- 
ални, па чак и морални фактор њен. По тим утицајима 
својим она је у основи преобразила социјално-привредни 
живот свих народа. Својим и огромним и разноструким 
средствима она је на име учинила то, да данас један 
обичан радник у многом погледу боље живи него нека- 
дашњи који великаш; поред тога је она у правој бујици 
разнела идеје науке, морала и уметности иу шире сло- 
јеве друштва и на тај начин не само уздигла већ и учвр- 
стила идеју о достојанству човека. Ако би се дакле техника 
упоредила са једним механизмом, у коме се врше транс- 
формације социјалних енергија, онда бисмо могли рећи, 
да је тај трансформатор данас много савршенији него 
што је пре био. Ефекат је дакле у нашој цивилизацији 
много повољнији него у јелинској, а то ће рећи да је 
наша цивилизација и конструктивно боља од јелинске. 

Упоређујући модерног човека са старим Јелинима, 
каже Кант, од прилике ово: да је њихова идеал био 

теоријски, а наш практички; они на име теже теоријском 
идејом да објасне реалност, дакле да објасне нешто 
што постоји, а ми тежимо да практичком идеом ство- 
римо нешто што није око нас, нешто чега нема у регл- 
ности. Фихте, који је своју „божанску идеју“ сасвим друк- 
чије схватио, није ни сањао, како је облик те његове 
божанске идеје модеран човек вешто изразио тим, што 
је идеалност са реалношћу у једну целину спојио. 

Из тог дуалитета изишла је модерна цивилизација, 
која иде за тим да идеалне тежње људи у равнотежи 
одржи са реалним потребама живота и друштва, и у 
чијој чаробној слици појава генија једнога Њутна, Ла- 
пласа, Канта, Бетховена, Шекспира, Милтона, Дарвина 
и Толстоја стоји у потпуној хармонији са појавом јед. 
нога Уата, Стифенсона, Бринела (Вгипе!), Бесемера, Еди- 
сона и Марконија. 

Пореметити ту хармонију било у једном, било у 
другом правцу, значило би не само задржати данашњу 
цивилизацију у њеном развитку, већ је у основи угушити. 
Идеал њен нису нити изгладнели идеалисти, нити пожи: 
вотињени практичари; идеал њен је један савршен човек, 
који то обележје савршенства може очувати само тако, 
и само онда, ако се између идеалности и реалности одржи 
потпуна равнотежа. Стога је данас, можда више но икад 
досад, потребно истаћи, да је према утилитаристичким 
струјама, које се у последње време често јављају, данас 
много потребније запајати друштво идеалним тежњама, 
и то у толико пре, што у данашњем друштву има поред 
егоиста чак и великих идеалиста који траже, да и један 
тако идеалан елеменат социјалног живота, као што је то 
наука, ступи у службу практичног живота, а те се службе 
наука не може примити бар не у оном смислу у коме 
то они желе. Тежње оних првих лако је и разумети, али 
је тешко разумети, рецимо, једнога Толстоја, који такођер 
као и они желе да наука буде практична. Он, велики 
идеалист и моралист, није вероватно знао, да је том сво- 
јом тежњом управо ишао за тим, да створи једну сре- 

дину, која нимало није великом духу његову одго- 
варала. 

Тражити од науке да буде само практичка, значило 
би уништити њен идеално-морални карактер, убити у 
језгри њеној идеју. Наша цивилизација изашла је међутим 
из дуалитета, који представљају идеја и стварност, она 
би према томе без идеје морала да угине, а то, то ће 
признати и сами практичари, не би било баш тако прак- 
тично. По кинеској цивилизацији се најбоље види, да 
цивилизација не може прећи неку одређену границу, кад 
се из принципа, по коме се она ствара, искључи идеја 
као културни елеменат њен Ни један народ у свету не 
може се по акумулацији практичког знања мерити са 
кинеским; ниједан народ нема тако разгранато законо- 
давство као што имају Кинези; ниједан нема толико 
историјских споменика као они; број свезака њихових 
научних енциклопедија иде у хиљаде; њихова књижев- 
ност је право брдо од песама и драмата, али поред свега 
"тога, њихова цивилизација у којој нема душе, у којој 
нема идеје, није ни данас још могла да изађе из оквира 
европске цивилизације ХМ и ХУ века. Истина знање је 
моћ, каже Бакон, и то је тачно, али је оно ипак прзва 
моћ само по активном, а не по пасивном елементу свом. 
Ту активну црту могу међутим имати једино људи идеал- 
них нагона, јер само ти нагони могу у њих изазвати 
„моћне страсти, које их гоне на рад и онда, кад немају 
никаква изгледа на добит и никаквих претенсија на 
захвалност“, а једино из великих страсти излазе и велика 
дела — каже Русо. 

Тим страстима био је обузет један Њутн, кад је 
далеко од света и његове вреве у врту кембриџског 
университета мислио на закон о гравитацији; тим истим 
страстима био обузет један Абел, кад је у највећој си- 
ротињи, у хладном собичку једном, размишљао о инвер: 
сији алгебарских интеграла; под утицајем тих истих 
страсти били су у опште сви они велики научници и 
мислиоци, који су идејом стварали нове светове и на 











ЦИивилизАЦИЈА И НАУКА. 285 





развалинама старих повукли дубоке бразде, којима ће 
човечанство проћи. 

Но поред те моћи. која се манифестира у страсти, 
има и друга једна, која се у свих научника јавља. Ве- 
лики физичар енглески Тиндал каже: „најмоћније оруђе 
физике је фантазија“; Вајерштрас опет с друге стране 
у једноме писму, које је писао својој даровитој ученици 
Соњи, истиче, да „сваки велики математичар мора бити 
и песник“, а Хербарт, мислећи да научници морају имати 
исто тако велику фантазију као и песници, напомиње, 
да је у питању, чија је фантазија већа, Њутнова или 
Шекспирова. 

Узмите сада само те две моћи, моћ страсти и моћ 
имагинације, без којих ниједан велики научник не може 
да ствара, па процените, да ли је у опште могуће тра- 
жити од научника, да се у полету свога генија ограничи 
само на оно, од чега ће свет имати користи и да ли не 
би та „наука“ личила на песме, које се не певају због 
идеје, у заносу фантазије, већ за новац или за ма шта 
друго томе сличнор Не, таква „практична наука“ нама 
не треба, она нема свој гагзоп а'егте, јер наука постоји 
само за науку, а њен једини циљ је испитивање истине. 

Али ја ћу одмах на једном примеру показати, да 
идеална наука решава и практична питања. 

Фридрих Велики би често помињао ову мисао Свиф-· 
тову: „Ниједан политичар, који би не знам шта урадио 
за своју земљу, не би био тако велики, као онај човек 
који би учинио да на једном влату роде два класа“. 

То је међутим данас урађено: жетве се могу, не 
удвостручити, као што су Свифтг и Фридрих Велики 
желели, него упеторостручити. А знате ли ко је то учи- 
ниор Ниједан од оних, који хоће практичну науку, него 
онај велики идеалиста Либиг који каже, да је за науку 
исто тако важно испитивати дугу, од које човек нема 
никакве користи, као и тражити средства, помоћу којих 
би се слана морска вода претворила у пијаћу. 

С друге стране опет видећемо да чак не би било 

ни практично тражити да наука буде практична. Данас 
нема ни једног образованог човека, који не би знао шта 
је то електрична сијалица, или електрични трамвај и же- 
лезница, или телеграф и телефон. Сви знају да тога свега 
не би било, да није електричне струје. Али има нешто у 
чему ће моћ електричне струје у току времена добити 
још много снажнији израз. Ми смо врло добро знамо да 
је угаљ један веома важан материјални услов данашње 
цивилизације. Он се троши, па како нема земље у којој 
он расте, то ће се једном истрошити и нема сумње, да 
ће то бити веома велика незгода за нашу цивилизацију, 
али да није електр=чне струје, то не би била само не- 
згода, већ би то била највећа несрећа, која би човечан: 
ство могла снаћи. Сви који су мало само физику учили, 
" знају међутим да је проучавање галванског електрицитета 
изазвала једна веома проста појава: грчење мишића на 
батацима једне обичне жабе. Нашим практичарима, који 
данас у огледалу историје виде везу између дрхтања ми- 
шића једне жабе и електричне струје, као спаситељске 
цивилизације, један Галвани није ни луд ни смешан, али 
али у очима људи њихових погледа онај бедни идеали- 
ста Галвани је у своје време збиља морао бити смешан, 
кад се о таквим ситницама могао бавити, које немају 
никакве везе с практичним животом2! 

По тим практичарима, који кроз тако мутне наочари 
гледају на идеални значај науке, несумњиво би и данас 
остала непозната велика моћ електричних сила, које је 
човек само под утицајем идеалних нагона могао пронаћи 
у богатој, тајној ризници природе. Одржавати и разви:- 
јати те нагоне у нама значи данас, више него икад досад, 
утврђивати основе наше цивилизације. Брод који њу носи 
засад још лепо иде. На нама је да радимо, да се хар- 
монија између идеалности и стварности ничим не поре- 
мети, да не би једнога дана у далекој будућности нека- 
кав културни историк, пишући о нашој цивилизацији, 
морао рећи: и био је то један леп цвет, који је морао 
свенути зато, што га нису добро неговали. 

Богдан Гавриловић. 








БЕНЖАМЕН КОНСТАН. 


(ПОЛИТИЧАР И политички ФилозоФ) 
(Крај). 
10 

Човек несређен и поводљив, политичар променљив 
и непоуздан, Бенжамен Констан је један од најдослед- 
нијих и најједноставнијих теоретичара. Делимична неса- 
гласност која код њега постоји између човека и поли- 
тичара, претворила се у потпун контраст између човека 
и политичара с једне и политичког философа с друге 
стране. 

Његове главне идеје остају сталне и непоколебљиве 
у сред свих потреса и свих лутања. Из њих се развио 
сам по себи, без нарочитог конституисања, читав један 
систем, добро постављен, у хармоничним размерама 
извођен и, у главним цртама, логично приведен крају. 
Његова доктрина представља једну солидну конструк- 


цију, из које се ништа главно и битно не може одузети, 


јер би се на мах растурила, и којој ништа није потребно 
додати, јер би се из темеља пореметила. У ствари једна 
основна мисао иде с краја на крај: Слобода у свему! 
Он је одатле не само пронашао либерализам, него га је 
дао целог и потпуног, тако да Едуард Лабулој,! изла- 
жући педесет година доцније програм либералне пар- 
тије, не може да пронађе ни једну нову формулу. Ево 
неколико основних идеја тог трезвеног писца: „Слобода 


1 Е. Гађошауе, Ке рагби Шђега!, зоп ргогташте еБ зоп ауепт', 
Рап, 1869. 

за сваког и за све, слобода, једина одбрана мањина и 
појединаца“; „сваком грађанину треба оставити пуно ужи- 
вање свију права“, „демократија је само једна реч, ако 
не значи сувереност индивидуе“; слобода се своди на 
два услова: „оставити појединцу пуну употребу свију 
способности, обезбедити ту пуну употребу помоћу уста. 
нова, које кажњавајући, спречавају, неправду, насиље и 
отимање“. Према томе, улога држава свела би се на ово: 
да обезбеди сваком појединцу потпуно развиће физичко, 
интелектуално, верско, морално, да отклања сваку сметњу 
и сваку препреку том циљу, да потпомаже општи на- 
предак помоћу васпитних средстава, која ће стојати на 
расположењу и најнепросвећенијима и најсиромашнијима. 
Сваки грађанин се стара о своме животу, сваки је го- 
сподар својих права и сваки узима учешћа у влади. 
Народу, који живи од рада, треба дати потпуно слободу: 
„слободу грађанску, да ништа не би сметало активности 
његовог духа и његових мишица; слободу социјалну, да 
би, помоћу удружења, устостручио своју енергију фи- 
зичку, интелектуалну и моралну; слободу политичку, да 
би могао да се обезбеди и да сачува своју будућност“. 


Цео тај програм изведен је из основне мисли Бен- 
жамена Констана: Слобода у свему, то јест „иу вери 
и у философији и у књижевности и у индустрији и у 
политици“.“ Под слободом он подразумева победу инди- 
видуалитета, али та победа мора бити двострука: с једне 
стране, над влашћу која би хтела да влада деспотски; 
с друге стране, над масама које би хтеле, као већине, да 
потчине мањине. Он деспотизам искључује потпуно, а 
већини даје само право да присили мањину да поштује 
јавни поредак. Али све оно што је лично, другим ре- 
чима, оно чиме се не ремети јавни поредак, оно што 
никоме не смета, оно што је израз мишљења, што је 


+ Е. Гађоџјауе, ор. с, предговор, р. ХР. 


г В. Сопзћап., Мејапсез де Та егавиге еБ де РоНШупе, Рагја, 
1829, предговор, р. УТ. 

творевина слободног рада, не потпада под социјалну 
власт. „Има један део људске личности, који неопходно 
остаје личан и независан. Кад пређе преко те линије, 
друштво постаје насилник, а већина одметник“. То не 
значи ништа друго него истаћи изнад свега сувереност 
индивидуе и признати човеку једно право које се не 
може ни одузети ни ограничати, које је „изван сваке 
надлежности социјалне“. 


Пошавши од те поставке, Констан је морао одба- 
цити и сувереност народа и сувереност закона. Тиме 
што се народ прогласи за суверена ништа није повећана 
количина слободе коју уживају појединци, Према томе, 
не може бити, као што тврди Жан-Жак Русо. у општој 
вољи једини извор законите власти. Тако се само и даје 
објаснити, да се на Русоа увек позивају они који хоће 
да установе деспотизам ! С друге стране, ни законима се 
не сме поверити сва сувереност, јер и они могу бити 
деспотски, јер и законодавна власт често прибегава изу- 
зетним мерама, које служе као оруђа за угушивање сло- 
бода и прогоњење грађана. Довољно је само једна од- 
редба да буде незаконита, па да сав закон и цело законо- 
давство постане неправично. Снага закона, дакле, мора 
такође имати границе на којима се зауставља: то су оне 
где почиње морална личност човека, са свима својим 
правима. У томе свом делу индивидуа стоји изнад закона, 
и слобода коју она ужива мора бити апсолутна. У ствари, 
цела политичка философија Бенжамена Констана своди 
се на то да слобода значи потпун развитак људске 
душе, — треба, дакле, уклањати све што смета том 
развитку.“ 

Из таквог схватања изилази та логична последица, 
да и сфера у којој се креће акција државе и владе 
мора бити тачно обележена. Држава оличава правду и 


1 В. Сопзђалћ, Сошт де роуие сопзШ цоппеће, П, р. 10. 


2 В. Сопзђап, Сошз де роу це сопзШиореПе, предговор од 
Е. Гађошауе, р. ХИ 

чува мир. То је њена улога; чим из ње изиђе, она ће 
бити на сметњи друштву. Владу ваља строго одржавати 
у границама њених дужности, да не би, помоћу државе, 
злоупотребила своју власт, а те су дужности: да се стара 
о јавној безбедности и да не заштићава кривце, то јест 
да одбрани грађане од сваког напада на њихову личност 
и њихову својину.: Једини могућ облик слободне влада- 
вине који испуњава све ове услове јесте република, јер 
је само она постала „из оног дубоког осећања које сваки 
има о својим правима“;= јер само она пружа могућност гра- 
ђанима да се усавршавају и отвара каријеру свима актив- 
ностима; јер, најзад, само она може бити децентралистичка, 
у правом смислу те речи. У децентрализацији, то ће рећи 
у локалним слободама налазе се „клице отпора“ према 
власти, која покушава да чини злоупотребе, и као год 
што у сваком појединцу има делова који остају слободни, 
тако и држава мора дати аутономију малим јединицима, 
нарочито општинама, из којих је састављена. Држава би, 
према томе, била дело грађана чије су се способности 
до потпуности развиле, дакле једна вештачка творевина, 
коју су слободни људи саградили према своме замишљању 
и подесили према своме карактеру и својим жељама. 


Та лична права, која су нека врста „божанских 
права човека“, у“ која се не сме дирати, која никада не 
застаревају, која од индивидуе стварају једног сувереног 
створа, јесу ова: слобода лична, слобода верска, слобода 
индустријска, слобода штампе, право петиције и непо- 
вредљивост својине. Ни једно од њих није ново; њима 
су се бавили скоро сви писци ХУШ века од Русоа и 
Маблиа до Ренала, и чувени и незнатни. Али оригинал- 
ност Бенжамена Констача чини то је што је покушао 
да пронађе један дотле непознат извор свима тим лич: 
ним правима и да њихово порекло протумачи на други 


1 Пад. р. ХП. 
1 В. Сопзђапћ, Ге сопгз де ропћапе сопа иоппеПе (Без 
теасПопз роуцез), 1. 1, р. 72. 

начин. Он их изводи из људске природе, и то из мо- 
ралне свести човека. И та права независна су од сваке 
политичке власти, зато што без њих човек као живо 
биће не би могао ни постојати. 

Систем Констанов који је све дотле био логично и 
разумно изведен, почиње губити своју чврсту основу. 
Границе између суверености закона и суверености људске 
личности сад више нико не би био у стању да повуче, 
јер је немогуће знати где престаје морална свест, да би 
ту могла да отпочне обавезна снага законска. Сукоби 
би били неизбежни. По сувереном праву своје личне 
слободе сваки би појединац, према властитим појмовима, 
могао да одриче сваку другу суверену власт, да одбаци 
сваку наредбу и да се ослободи свих обавеза. И како у 
ствари ту држава као организована заједница не постоји, 
то би одвело правце анархији, у којој би свако право 
на личну слободу једног појединца страдало од права 
на личну слободу другог појединца. 


Бенжамен Констан је и сам увидео како би се цела 
конструкција његове теорије овако изведена дала лако 
уздрмати, па, да би је оправдао, служи се још једним 
аргументом. На крају својих излагања он поставља са свим 
нов принцип, који би се могао, збивено и кратко, овако 
формулисати: човек потпуно располаже свима силама које 
су у њему, изузевши оне силе које су држави потребне да 
би могла опстати. Али ако усвојимо овако објашњење, онда, 
обрнуто од онога што смо мало час констатовали, инди 
видуа долази у положај да изгуби сва своја суверена права. 
Јер то чега се она има одрећи у корист државе, одре- 
ђује се према потребама општим, а те потребе сама др- 
жава прописује. Из тога изилази да се појединац опет 
враћа под власт заједнице. Према томе, паметно закљу- 
чује Е. Фаге!, „моја слобода није више једно узвишено 
начело пред којим се, сваки мора поклонити: она више 
није догма а ја нисам више светилиште“. 


ТЕ. Касџеђ, ор. сб. р. 222. 
10Е 

Најзад напустивши метафизичко објашњење о мо: 
ралној свести човека и правно схватање о задатцима И 
циљу државе, Констан, на крају крајева, више не истра- 
жује изворе и порекло суверених права личности, не 
покушава више да нађе ма какво филозофско тумачење, 
него просто прелази на једно чисто практично поље. 
Права појединаца несумњиво постоје, — он то узима 
као утврђено, — треба их само заштитити. Он ту дуж 
ност преноси на Устав Најбољи ће бити Устав онај, 
који јасно и одређено излаже сва лична права, обеле- 
"жава њихово пространство и садржи све гарантије за 
њихову правилну примену, Устав, дакле, који појединцу 
даје највећу безбедност и најпотпуније узима у заштиту 
слободу. Ту леже границе и суверености закона и су- 
верености људске личности. Све се, у крајњој анализи, 
своди на позитивне прописе и на писане одредбе. Кад 
се тако узме ствар, онда се његова велика фраза: сло: 
бода тражи хероје, може преобратити у много просгију 
реченицу: слобода се задовољава и грађанима. 


| 


Сваки од ових облика слободе, — слободу личну, 
слободу верску, слободу индустријску, слободу штампе, 
право петиције и неповредљивост својине, — Бенжамен 
Констан нарочито испитује и проучава, одређујући му при: 
роду, истражујући разне манифестације у којима се јавља, 
повлачећи границе до којих се простире. Њему је наро- 
чито стало да не пропусти ни једну уставну гарантију, 
којом се обезбеђује потпуна и правилна употреба тих 
права. Уставне гарантије он дели на две групе: једне 
се односе на управну власт, и у главном се састоје у 
одговорности министара и свију нижих административних 
чиновника, друге су у вези са судском влашћу, и састоје 
се у независности и некретљивости судија и добром функ- 
ционисању судства. Према томе, прва дужност слободних 

људи, којима на срцу лежи будућност њихове слободе, 
била би да осигурају самосталност судија,! х; 

Али од свих слобода највише га је привлачила сло- 
бода штампе. Истина да се у својој брошури Голштичке 
реакције, писаној још за време Француске Револуције, 
изражава с врло мало похвале о новинарима и нови- 
нама: „Новинар, каже он, мора се одрећи достојанства 
књижевника, дубоких размишљања и слободе мишљења. 
Обично новине су горе од њихових писаца, обично писци 
постају још гори од њихових новина“. Доцније, променив 
гледиште, објавио је неколико брошура и изговорио 
безбројно беседа у корист слободе штампе. Он тражи 
за људску мисао право да се заустави на сваком пред- 
мету који сматра достојним своје пажње и право да 
шири и растура резултате својих истраживања. Путем 
штампе, коју Констан дефинише као „увеличану реч“, 
најлакше и најбрже се преносе плодне идеје и корисне 
мисли. Човек осећа потребу да пише кад није у стању 
да се речима обрати свима онима које жели да убеди. 
Једино од слободне штампе може се очекивати да утиче 
на социјално усавршавање, на стварање јавног мишљења 
просвећеног и добро обзвештеног, на које се мора на- 
слањати свака либерална влада. Ту су у питању највећи 
друштвени интереси: напредак, правда, ред. Слобода 
штампе није само природна допуна слободи мишљења, 
него то је у ствари сама слобода мишљења, јер по- 
моћу штампе мисли велики број грађана. То је, наро- 
чито, случај код нових идеја. Оне не би никад допрле 
до народа у својој првобитној форми, апстрактној и 
крутој, кад не би било штампе да их упрости, вулга- 
ризује и учини приступачним здравој памети и најнеу- 
кијег човека. Да би једна цивилизација могла да се 
створи и одржи, она не сме бити уска нити као у старом 
веку ограничена на мали број људи; она мора бити пре. 

1 Критички резиме излагања Бенжамена Констана о разним 


облицима слободе може се наћи код: Сеогсез де Гашма, Вепјаш 
СопзђапЕ еј Јез 1асбез Шегајез, Рата, 1904. 

нессна и растурена у све слојеве народа. То је узвишена 
у. ога штампе, јер она тада служи као оруђе напретка. Сем 
тога, она изводи владу на прави пут и не да јој да чини 
злоупотребе и да прибегава насиљима. „Свак сад зна 
да слобода штампе није ништа друго до заштићено 
објављивање, да је она једино средство објављивања, 
да без објављивања власт може све, и да бацити у 
ланце слободу штампе, значи положити у руке неколи- 
цине министара живот, својину, личност свију Француза“ 
закључује Констан.! 


Бенжамен Констан сматра да је слобода штампе 
прва и најјача гарантија свију осталих личних права. 
Све остале гарантије, без ове, могу постати илузорне. 
У земљи, у којој се мисао не може слободно исказати 
и растурати међу грађанима, ништа не вреди што по- 
стоји једно народно представништво и што судови ужи- 
вају независност. Кад нема контроле јавности, и једно 
и друго биће брзо уништено. С друге стране, и сама 
влада има рачуна, да не угуши слободу штампе, јер 
министре не држи Устав већ јавно мишљење, а оно треба 
да буде обавештено и упућено. Ако влада залута, но- 
винар је у стању да предвиди последице њених погре- 
шака и да их јасно изложи, и на та; начин пружа јој 
средства да се поправи. 


Као главну основу једног режима који хоће да га- 
рантује слободу штампе, Констан сматра укидање свију 
превентивних мера и завођење, на место њих, мера ре- 
пресивних. Не спречавати ничим штампање и растурање 
листова, оставити потпуну могућност свакој мисли да се 
шири на све стране, али кажњавати кривицу коју би она 
у себи садржала. Једна од најопаснијих превентивних 
мера јесте цензура, и против ње се Констан борио дуго 
и одлучно. Цензура, у ствари, значи укидање свију ли: 
стова који не стоје уз владу. МИ док владини новинари 


' В. Сопзђап,, Сошта де рошаие сопашШиоппеће, предго- 
вор, р. ГХ1. 

имају право све да кажу, да недостојно нападају про- 
тивнике а да претерано уздижу приврженике, да ниско 
клеветају опозиционаре а да обасипају лажним похва- 
лама присталице, дотле су сви други принуђени да ћуте. 
Штампа, под таквим режимом, мора постати званична, 
или је неће бити. Па ипак никакав потпун успех тим 
се не постиже. Јер цензура ће нагнати на ћутање само 
оне који се служе умереном критиком и поштују законе; 
сви други, духови немирни и недисциплиновани, увек 
ће наћи начина да своје брошуре и своје памфлете 
протуре потајно и испод руке. У колико више буду 
гоњени, у толико ће више бити читани. Својом кри- 
тиком цензуре Констан није успео; све владе сматрале 
су ту установу као једну врло моћну одбрану. 
Друга превентивна мера, чије је укидање тражио 
Бенжамен Констан, била је кауција. Кауција је сматрана, 
у почетку ХЈХ века, као једна снажна гарантија дата гра- 
ђанима против злоупотреба које се могу учинити путем 
штампе: против неуљудности и скаредности, против изно- 
шења лажи и измишљања клевета. Врло напредни писци и 
говорници тога доба, као што је Роје-Колар, нису сма- 
трали кауцију као ограничење слободе штампе. Истина на 
тај начин постаје штампа привилегија у рукама имућних 
људи, али ови у толико пре могу бити независни и изван 
утицаја власти, а одговорност је њихова у толико већа 
што ће је они теже осетити. Констан, — с необичном 
проницљивошћу, коју ће пракса доцније потврдити, — 
одбацује све те разлоге као лажне. Самим тим што по- 
стајс једна привилегија, штампа ступа у службу богат- 
ства, постајс једно лично оруђе, које се може употре- 
бити за разноврсне циљеве. Новинар који нема новаца 
да плати кауцију мора да се прода, да се одрекне свога 
мишљења и да служи ономе који му ставља материјална 
средства на расположење. И то је једна нова врста цен- 
зуре, још страшнија од оне праве, јер не носи чак ни 
моралну одговорност. Увођењем кауције одузима се једно 
право врло великом броју грађана, — свима онима који 

нису успели да се обогате. Шта више, ни мало није 
сигурно да ће се помоћу тог средства подићи морални 
ниво штампе. По томе што располаже количином новца 
колико се тражи за кауцију, човек не даје још ни- 
каквих доказа о својој часности и исправности. Новине 
могу постати поље за лукративне операције зеленаша и 
сумњивих богаташа, политичких авантуриста и партиј- 
ских гусара, и место да од њих корист извлачи друштво, 
послужиће као извор личне добити. 

Бенжамен Констан је јасно схватио да уништењем 
свију превентивних мера, ма колико оне штетне биле, 
слобода штампе није још потпуно обезбеђена. Као што 
је ваља спасавати од притиска и кињења од стране 
власти, тако се мора чувати и од злоупотреба које би 
долазиле од ње саме. Укинути превентивне мере, не 
предузимајући ништа даље, значи распустити слободу 
и натерати је у анархију. Овај обазриви и разумни тео- 
ретичар увидео је одмах каква опасност прети целом 
његовом систему личних права, ако за слободу штампе 
не нађе једну позитивну основу и не створи један реални 
режим гарантија у коме ће се она кретати. Налазећи да 
није довољно отклонити сметње, он је истраживао мере 
које би помагале развијању такве једне потребне соци- 
јалне институције као што је штампа. 

Много је теже, него нападати цензуру и кауцију, 
да се створи један репресиван систем, који ће, својом 
строгошћу одржавати штампу на висини њених великих 
јавних задатака и својом правичношћу, у исти мах, са- 
чувати њену слободу неповређену. Као што сваки Устав 
мора садржати гарантије личних права, тако један закон 
о штампи мора обезбедити писаној речи неограничену 
слободну употребу, али под условом да и грађанима 
стави на расположење довољно снажна средства да се 
бране, ако би се она окренула било против њихове 
личности, било против њихове имаовине. Констан и право 
исказивања мисли, као и сва остала лична права, сматра 

као апсолутно, али га удружује с одговорношћу, која 
га не ограничава, већ допуњује. 

_ Питање о одговорности који за собом повлачи сло- 
бодно исказана мисао један је од најтежих проблема. 
Констан га посматра с два гледишта: прво, како да се 
дефинише и, друго, како да се оствари. 

Да би одговорности у опште могло бити, потребно 
је да постоји противправна радња, да буде учињено 
једно кривично дело. Написана реч може у себи имати 
елементе противправности, бити оруђе помоћу кога се 
извршују кривице. Али ту противправност треба тачно 
обележити и те кривице морају се брижљиво квалифи- 
ковати. Позивања на кривични законик и на његове 
одредбе не сме бити, него сам закон о штампи мора, 
са најстрожом прецизношћу, поставити границе ове спе- 
цијалне одговорности. То ће се постићи само онда када 


у њему буду детаљно побројана сва кривична дела, која 


се путем штампе могу учинити, када се у њему о сва- 
коме од њих буде дала нарочита квалификација и пред- 
видела нарочита казна. То је опажење тачно. Треба 
само додати да су све те кривице необично покретнеи 
растегљиве и да се морају посматрати не с неког апстракт- 
ног гледишта, већ с погледом на једну одређену сре- 
дину, на нарави које у њој владају и на степен кул- 
туре који је она достигла. Клевета написана која се 
растура у хиљаде примерака, допире у најудаљеније 
крајеве, силази у све слојеве народа, није исто што и 
клевета изговорена лице у лице или пред неколицином 
људи; и клевета пуштена у јавност у једном друштву 
где се. нарочито полаже на чистоту карактера и на лични 
углед, где се пази на смисао речи, није исго што и кле 
вета бачена у једном друштву где ни јавни ни лични 
морал не игра никгкву улогу, где су речи изгубиле свој 
прави смисао. Констан на те околности није обратио 
пажњу, али је ипак јасно увидео једно: да квалифика- 
ције кривица које предвиђа закон о штампи морају бити 
до крајности прецизне, да не остане места никаквом са- 





298 Српски Књижевни Гласник. 


мовољном тумачењу. Кад се, на пример, налази оваква 
одредба: свака увреда и клевета Народне Скупштине 
кажњива је, потребно је дефинисати шта би, специјално 
у овом случају, било клевета или увреда. Да ли би било 
увреда рећи за Народну Скупштину да није способна да 
ради, да је лења и демагошкар Је ли клевета тврдити 
да је Скупштина изгласала известан закон, на пример о 
посланичким дневницам , из чисто личних мотива и с по- 
гледом на своју корист: : 
Бенжамен Констан био је одлучан поборник порот- 
ског суђења за кривице учињене путем штампе. У пороти 
је он налазио све гарантије непристрасности и правила 
ног схватања. И у том погледу његове су идеје само 
овлаш обележене и дају само полазне тачке које се могу 


допунити и даље раздвајати овако: Смисао једног чланка 


или једне књиге зависи од хиљаду нианса, и хиљаду 
узрока пооштравају или ублажавају што би у њему било 
рђавог или недопуштеног. Да би се све исправно и пот- 
пуно разумело не смеју се узети само неколики инкри: 
минисани изрази, него се мора тумачити, доводећи све 
делове у везу, цео један чланак или цела једна књига. 
Да све то процени, онај који суди мора имати дискре- 
ционарну власт, то јест могућност да све прилике испита 
и да све околности промери и да, на основу тога, до- 
несе пресуду по своме слободном убеђењу. Поротник, 
који је грађанин, не припада судској корпорацији, да би 
морао имати на уму њене интересе, већ се управља по 
утиску који је на њега учинио један чланак или једна 
књига, а тај је утисак исти као и код свих људи ње- 
говог образовања и његовог социјалног положаја, дакле, 
код читавог једног дела народа. Констан је нашао у ко: 
рист пороте три разлога, чија тачносг још ни данас није 
побивена. Први разлог, пресуда судска коју изрекне ре- 
дован суд над једним новинаром нема никад у јавном ми- 
шљењу онај аукторитет као пресуда коју изрекне порота. 
На редовном суду, ма колико он био независан, остаје 
увек сумња, да служи Влади, док поротник, који само 


Џ ! 
рај ЛАРВИ Лу ДИ и 











БЕНЖАМЕН Консталн. 299 





тренутно излази из свога приватног живота, да се одмах 
за тим поново у њ врати, остаје увек потпуно незави- 
сан, и у његову се независност, — што је главно, — ве- 
рује. Други разлог, ако редован суд ослободи оптуженог 
новинара, између њега и владе неизбежно долази до тр- 
вења и сукоба, а то после увек утиче на целокупну 
судску радњу. Трећи разлог, поротници, као приватни 
људи, једини су у стању да схвате колико штете, и мо: 
ралне и материјалне, може нанети једном приватном ч0- 
веку увреда и клевета која му се нанесе путем штампе, 
Да би приватан живот био потпуно заштићен, — а то 
је крајљи циљ коме теже репресивне мере, пошто се тиме 
у исти мах чува и лична слобода сваког појединца, — 
треба поротницима оставити ту улогу чувара породице 
и домова, јер ће они бити најбуднији чувари. 


М 


Све ове идеје и ако не до последњих закључака 
изведене, изложене су јасно, као што су и све беседе 
Бенжамена Констана речите. Али и тамо и овамо, као што 
каже Сент-Бев, који га је, поред свих претераности, ипак 
најтачније оценио као човека, недостаје „пламена“, нема 
убеђења и оне неодољиве унутрашње снаге, која и писца 
и беседника вуче увек напред. После свега остаје утисак, 
да тај политичар, и ако никад не сустаје у дугој парламен- 
тарној борби, води битку без воље, јер је у напред убе: 


_ ђен да коначна победа неће бити на његовој страни, да 


тај ведри мислилац ствара своје конструкције чисто ме- 
ханички, спекулишући с теоријама и обрћући аргументе 
само за своје лично задовољство, јер не верује у оно 
што пише. При читању као да се осећа клонулост и 
обесхрабреност тога човека, коме је живот био пропуштен 
и који је стално тежио једном недостижном циљу. 

Он је живео у једном прелазном добу, кад се један 
век завршавао а други век почињао, и он треба да 
их веже један с другим. Положај врло тежак. Нала- 

зећи се између Волтера, Русоа и Монтескија с једне 
стране, и читаве војске мислилаца и политичара, који иду 
од рационализма и демократизма до социјализма и анар- 
хизма с друге стране, —његова фигурамора изгледати мало 
избледала; на његовим теоријама мора се опажати не- 
достатак дубине и ширине замисли чиме располажу они 
први, и оскудица у разноврсности и богатству идеја, што 
имају ови други. При свем том, он је успео да буде ори- 
гиналан, да створи једну снажну политичку школу и да 
да. велику идеју о правима и слободама човека. Три 
четвртине века после своје смрти, он је још највећи ми- 
слилац и духовни вођ либералног покрета, чији је ини. 
цијатор био, који се ни данас није угасио. 


Др. Коста КУМАНУДИ. 





СТАРИ БЕОГРАД. 


ПОСТАНАК И·РАЗВИТАК СРПСКЕ ВАРОШИ И КУЛТУРНЕ И 
ДРУШТВЕНЕ ПРИЛИКЕ У ЊЕМУ. 


(1820—-1850) 
(6) 
1 

Насељавање Београда у свима правцима и снажење 
његове популације придоласком сељачког елемента из 
унутрашњости — процес који још ни сада није потпуно 
окончан — може се сматрати као последица политичких 
прилика у београдском пашалуку у прво време Мило- 
шеве владе. 

Као год што је еманципација од турског туторства 
у целој земљи вршена поступно и обазриво, тако је, а 
може бити и још са много више пажње, извршена еман- 
ципација Београда од турске превласти. Кад се већ Бео- 
град није могао одмах добити, а пошто није било из- 
гледа да ће Турци скоро и олако напустити варош, која 
им беше прирасла за срце, то је сва брига Кнежева и 
његових доглавника била, да се српском елементу у њој 
бројно и морално осигура превага над турским госпо- 
дарима, неби ли се како на овај начин турски елеменат 
временом могао сасвим истиснути из вароши. 

Колико се у том погледу успело за саразмерно 
кратко време од двадесет и неколико година, то смо 
мало час видели. Посматрајући прилике у Србији и у 
Београду са овога гледишта, мора се тадашњим руко- 
ваоцима народних послова признати колико исправно 
схватање политичког задатка, што га је имао да изврши 

српски народ после васкрса нове српске државе, толико 
и тачно извршење свега, што им се чинило, да ће одвести 
истакнутом циљу. 

Штогод је рађено, и ако је често пута изгледало 
без везе и без оправдања, имало је своју тачно обеле- 
жену сврху. Ни погрешке појединаца, ни лош избор 
средстава, на који често наилазимо, па ни она стра- 
ховита суровост, која се често јавља, а која је само 
била израз варварских појмова, који су тада владали у 
нашем друштву, нису могле више скренути Србију ни 
српски народ са правилног пута, којим је био пошао, 
кад је почео да удара темеље својој новој државној 
згради. 

Ово се јасно види из историје политичких догађаја 
онога времена, а види се и из локалне историје наше 
"престонице од 1820 до 1850 године. 

Треба само бацити поглед на варош каква нам се 
приказује на почетку треће десетине прошлога века и 
сравнити је са приликама, какве су биле после 1830 го- 
дине када је српска кнежевина после Једренског Мира 
званично призната, и са приликама после 1848 и 1849 
године када су српски државници самостално узимали 
учешћа у политичким догађајима на Балканском Полу- 
острву, па ће се одмах уочити разлика између времена 
кад је Београд био везирска варош и времена кад је 
он де Тасјо и де јиште постао престоница младе кнеже- 
вине и културно средиште народно, поред свега тога, 
што су Турци у њему живели. 

Какве су бедне биле политичке прилике у којима 
се Београд налазио на почетку Милошеве владе, најбоље 
се може оценити по положају, што су га према београд- 
ском везиру и Турцима заузимали Кнез и највише на: 
родне власти, док су своје седиште имали у Београду. 

Према уговору са Марашли пашом био је задатак 
кнезовима у Народној Канцеларији у Београду: „да суде 
Србима за веће кривице, па кога нађу да је за смрт да 
га предаду паши да га погуби“. 

По одласку Милошевом из Београда 1820, кнезови 
канцеларије вршили су његове поруке, предавали злочинце 
везиру и били су посредници између везира и кнеза који 
се још једнако сматрао као српски баш-кнез или погла: 
вар, коме је Султан предао власт привремено, онако исто 
као што је постављао београдског пашу. 

Но ова зависност од Турака није трајала дуго. У 
борби, вођеној од 1820—1830 између народне и султан- 
ске власти, која се чак није ни примећавала, српска власт 
се непрестано снажила на штету турске власти и ње. 
зина утицаја. Кнез Милош, добро познавајући Турке, 
испрва им није сметао у формалном вршењу власти, него 
се задовољио стварним утицајем, што га је имао на пред. 
ставнике турске силе, док се није мало по мало све то 
извитоперило на корист народних старешина и судија. 
Најпре су судили муселими и кадије и Србима и Тур- 
цима, па је после тога наступило време кад су они су- 
дили само Турцима, а Срби својима, док се на крају 
није у Србији, ван Београда, уобичајило да српски кнез 
и чланови великог суда суде и Србима и Турцима, и да 
муселими и кадије траже помоћ у Милоша, кад би им 
загрозила каква опасност од везира или осталих углед 
них Турака у Београду. 

У овоме односу судске власти у Срба према суд- 
ској власти у Турака, најбоље се огледа поступно сна-· 
жење народне управе и стални развитак и напредак др- 
жаве од првих почетака, кад још Кнез није био ништа 
друго, до само султанским декретом утврђени народни 
арачлија, па све до хатишерифа од 1830 године, кад је 
законом утврђена кнежевска власт и Србији призната 
државна егсистенција. 

У овоме размаку времена био је живот у српској 
вароши у Београду примитиван и патријархалан и није 
се много разликовао од начина како су Турци живели, 
и ако су Срби тежили да се што боље упознају са за- 
падњачком културом и да се отресу источњачких обичаја. 

Куће, намештај, ношња, црквени обреди, дућани. 

чаршија, касапнице, — све је то још имало турски тип 
и подсећало је више на Азију него на Европу. Нарочито 
је Београд, у коме је сем турског и грчки елеменат био 
доста јак, имао карактер ориенталске вароши чак и 
онда, кад се у њему српски живаљ почео бројно умно- 
жавати и материјално снажити. Кнез Милош, кадгод 
би ишао Паши у град, или кад би примао посету овога, 
обукао би се у турско одело и обмотао би главу чалмом. 
Његова пратња имала је на себи одело турско а панг 
дури. који су били полицијски органи и кабадахије који 
су били нека врста Кнежеве гарде, представљали су 
својом турском ношњом и множином оријенталског оружја 
сјај исгочњачког господства Димитрије Давидовић, час 
Кнежев секретар, час уредник службеног листа. час васпи- 
тач Кнежеве деце, час опет попечитељ, био је у овом 
шареном колу ориенталских унифорама, једини репре- 
зентант европске културе и моде, јер се, као и пре њега 
Доситеј Обрадовић није хтео лишити цивилних хаљина, 
у којима је лошао у Србију. 

Кнез Милош, да не би морао долазити у додир 
с пашом и осталим Турцима, и бојећи се за свој живот, 
који је често пута био у великој опасности, живсо је од 
1820—1830 час у Пожаревцу, час у Крагујевцу. Но и 
ако му није ишло у рачун да станује у Београду, који 
је баш у то време имао обележје турске вароши, он се 
ипак живо старао о њему и вазда би настојавао да се 
народ у њему умножи, да се народне и општинске 
власти што боље уреде и да трговина у вароши што 
јаче процвета. Његови посредници и извршиоци у томе 
послу били су: познати Наум Ичко,! и Никола Констан- 


1 Наум Ичко био је брат Петра Ичка, чувена са преговора о 
миру, што их је водио са Турцима у доба Карађорђево. (Ичков мир). 
Петар је умро 5 маја 1808 у Београду, а погребен је код манастира 
Раковице. Брат му, Наум, постављен је 1816 за базрђан-башу у Бео- 
граду, на коме је месту био до 1820. Његова кућа (доцније Брзакова) 
постоји још и сада преко пута Саборне цркве. Сан му, Диматраје, 
умро је као ђумручки чиновник. 

тиновић Хаџи-Брзак, који је 1820 постављен за базр: 
ђанбашу у Београду, а већ 1821 за Кнежевог конзула са 
задатком да отправља трговачке послове и да се стара 
о развитку трговине. У државној архиви има велики 
број Кнежевих, Ичкових и Брзакових писама, из којих 
се јасно види како се интензивно развија београдска 
трговина, како се све живље и уредније обављају оп- 
штински и еснафски послови, како се српска варош све 
више насељава и како и сами Турци, нарочито они, који 
се трговином баве, ступају у све интимније трговачке 
везе са Србима из Чаршије и са онима из Савскога Краја. 

Чаршија је дотле била већим делом грчка, насе- 
љена грчким трговцима из Македоније и Бугарске, од 
којих су неки још за време Турака пре Карађорђева 
устанка, живели и трговали у Београду. 

Неки су се настанили у Београду самостално, тра- 
жећи што бољу зараду, неки опет дошли су у Београд 
у пратњи паша, којима су вршили лиферантске послове 
као сарафбаше, терзибаше, екмеџибаше, мезулџибаше и 
ћурћибаше. Тако је, само да наведем један пример, Грк 
ћурћибаша имао дужност да набавља паши и његовој 
фамилији чове ћуркове, да прегледа и поправља старе 
и у опште да се брине о везировој гардероби. Како су 
се по турском обичају везири често мењали и већим 
делом са њихових положаја у сургун одлазили, то се за 
њима нису могли враћати њихови грчки лиферанти него 
су остали где су се затекли, вршећи своју дужност и 
код новог везира.: Тако се, временом, број Грка у Бео- 
граду намножио. У прво време имала је београдска чар- 
шија изглед грчки, док и у томе погледу није наступио 
обрт. Најпре је у општини било више Грка а мање Срба; 
доцније се ово стање изменило на корист Срба. Коре- 
спонденција између Кнеза и општинских чланова вођена 
је на српском језику, али су се грчки општинари и чла- 
нови еснафа потписивали грчки. 


1 Сретен Л. Поповић: „Путовање по Новој Србији“. 
20 

У Саборној цркви служило се за време грчких ми- 
трополита и грчки и српски. Доцније се за певницом 
појало час српски, час грчки. Црквени и друштвени оби- 
чаји одговарали су у старом Београду друштвеној сре. 
дини, која је била грчка и цинцарска. Онда, па још у 
новије доба, није се у Београду славило, јер Грци нису 
имали славу. Они су држали и славили имендан („тезо- 
именити дан“) и том су приликом примали посете и че- 
ститања. Овога су се обичаја држали и први српски ста: 
новници Београда. Тек када је српски живаљ у чаршији 
и у вароши отео мах и кад су се мало по мало почели 
губити грчки обичаји, заменила је српска слава грчки 
имендан. Само још обичај да се о српској слави при. 
мају посете целога света и да се том приликом даје „по- 
служење“ — обичај који је прешао из Београда и на 
паланке, а који никако не одговара старом српском све- 
чарству, које се вршило само у кругу породице и нај. 
ближих сродника — подсећа на стару грчку славу „те- 
зоименија“, и документује колико је наш културни и 
друштвени живот још и сада проткан грчким реминис- 
ценцијама. Треба само да поменем нашу кујну, коју хвале 
и странци, а која нам је остала од Грка староседилаца. 
У томе погледу могу се они слободно. назвати носиоцима 
културе, јер су своја цариградска византијска јела, која 
се одликују фином израдом и пријатним укусом, оста- 
вили у наслеђе нашим српским домаћицама. Тако исто 
служиле су грчке куће нашим фамилијама као пример 
источњачког конфора у колико је тога могло бити у 
Београду, у времену у коме су се једва подмиривале нај- 
обичније животне потребе. 

Но колико је у овом погледу утицај цариградске 
културе и фанариотских обичаја био несумњиво користан 
за ново српско становништво, толико је био штетан у 
погледу јавнога морала. Извесне навике Грка у односима 
породичним и друштвеним и њихови понекад неисправни 
појмови о томе шта је у друштву и у држави допу- 
штено, а шта није, нису могли увек послужити новом 

српском нараштају као пример. Чак и у обичном животу 
на улици и у цркви они су имали обичаје, који су тако 
мало одговарали појмовима српским, да управо и није 
чудо што се наш свет против тога бунио у свакој при- 
лици. Тако је за време њихово ред у цркви био другоја- 
чији, него што је у нас. 

Жене су у цркви биле на хору, који је био сав 
преплетен решеткама. Кроз ове решетке гледале су жене 
на олтар и богослужење. У цркви су били столови не 
само крај зида, него и по осталом простору цркве окре- 
нути олтару. За пролазак остављена су три пута између 
столова, на којима је стајао свет, који није могао пла- 
ћати столове. У столовима поред митрополитова стола, 
крај зида, седеле су баше под капама, које су биле разног 
кроја и величине и обвијени свакојаким шареним шало 
вима. Ове су се капе скидале при великим оглашењима, 


на пример, кад се износи св. тајна или чита еванђелије.:! 


Кнез Милош, чувши за све ово, много се наљутио 
на чланове београдског „општества“ па је 18 марта 1824 
године наредио свомс брату Јовану да испита ко је онај 
који кроз цркву носећи тас „под фесом ходи“ и да га 
пита „јели он у Стамболу или Београду“, и да њега и 
остале што седе у цркви под капом пошље у Крагујевац, 
што је толико значило, колико да их тамо „преслиша“, 
што се понекад, ако је упорство било велико, свршавало 
чак и батинама, казном која се онда извршивала јавно 
и на бруталан начин пред васколиким искупљеним светом. 

Врло је карактеристична била наредба Кнежева Бео- 
грађанима „да се у будуће нико не усуди на сокаку 
пушити или с чибуком празним по сокаку ходити или 
пред кафаном Томином спроћу цркве пушити на безче- 
стије и непочитаније цркве“ = 

Како је једном учинио крај растројству у београд“ 
ској цркви, Кнез је 1827 године издао наредбу, која је 


1 Сретен Л. Поповић: Путовање... 
2 Др. Мих. Гавриловић: Милош Обреновић. 

сматрана као нека врста црквеног правилника, а којој 
су се морали покоравази сви чланови општине и сви 
посетиоци цркве. Овим правилником, којим је грчки 
живаљ погођен у живац, учињен је крај свима грчким 
обичајима у цркви: укинута је грчка служба и грчко 
појање, заведена је слава и литургија о св. Сави, на 
Видовдан и у дане празновања спомена српских Краљева, 
заповеђено је Грцима, Цинцарима, Бугарима и осталима, 
који су „восточног вероисповеданија“ да морају славити 
српске свеце и о њиховим празницима ићи у цркву, и 
забрањено је ма кога грчити, то јест, против његове воље 
потуривати га за Грка, дакле за оно што није или што 
неће да буде. 

Овом наредбом нестало је престижа, што су га 
Грци из Чаршије све дотле имали у српској вароши. 
Чаршија је почела прелазити у српске руке. Грчки и 
цинцарски елеменат, дотле јак и компактан, поче се 
претапати у српску народност, процес који је трајао го- 
динама и који је ускорен породичним везама између 
Срба и Грка. 

Но при свем том, што су грчки становници Бео- 
града из првога времена после оснивања нове српске 
државе, имали по кадшто навике, које нису корисно 
утицале на карактер њихових суграђана Срба, ипак им 
се мора признати, да су у културном погледу били први 
учитељи Србима Београђанима. 

„У београдској српској школи“ — ово су речи 
Срете Л. Поповића — „кад би се изучио псалтир од 
корица до корица, тада је сва ученост српске школе 
поцрпљена била. Који би се и даље и више учити хтео, 
тај је прелазио у грчку школу, јер се онда београдска 
интелигенција, поред грчких владика, приклањала грчкој 
образованости, и ако сви нису били прави Грци него 
Старосрби досељени из мацедонских крајева“. 

Стари државник Илија Гарашанин, често је пута 
причао о томе како је ступио у грчку школу, чим је 
азбуку научио у српској школи. Грчки језик био је тада 

4. Гапзоп: 1/Езрг  зегепи Наше е! 1а Ме ћоде 
де ГНазго1те ИЊега1ге. ВгихеПез, 1910. 


Густав Лансон, професор Француске Књижевности 
на Сорбони, о ком је већ у два маха на овом месту била 
реч, држао је на прослави Бриселског Универзитета, као 
изасланик Париског Университета, предавање о научном 
духу и методи књижевне историје. Ако је ико међу онима 
који данас предају историју књижевности на европским 
универзитетима био позван да о том говори, то је за- 
цело био Лансон. Они који прате рад на историји фран- 
цуске књижевности знају колику је улогу пуну иници- 
јативе узео он у новом покрету на њеном проучавању, 
колику је активност при том развио, и с колико среће. 
Нема готово питања које је Лансон додирнуо у својим 
студијама а да га није обновио ма на који начин и ма 
с које стране, нема писца о ком је писао а да се после 
његова рада није коракнуло један корак унапред у ње- 
гову познавању. Неке његове студије остаће по знању, 
прецизности, сигурности и разумевању, образац како 
треба радити ствари ове врсте. 


И што је још важније, његов је рад био плодани 
друкчијим резултатима: он је створио читаву школу актив- 
них радника који у истом духу проучавају историју фран- 
цуске књижевности и који су, захваљујући том духу, 
дали нова и тачнија решења многим проблемима из исто- 
рије француске књижевности (в. нарочито њихов часо- 

пис Кеопџе 4 Назоте Гетаге ае !а Ргапсе и докторске 
тезе из књижевности последњих година). 

Опсежно, прецизно и сигурно знање и критичка 
обазривост нису једине Лансонове врлине, као што је то 
често случај код немачких професора књижевности. Ове 
су особине, нема сумње, у првом реду потребне књижев- 
ном историчару. Али Лансон има и особине другог рода: 
дубок и широк интелектуализам, тачан укус, фина осет- 
љивост са сигурношћу, тачношћу и прецизношћу духа, 
чине га не само првим књижевним историчаром, него у 
исто време, једним од најпоузданијих књижевних крити- 
чара, на чији се суд човек може увек ослонити, и то без 
резерве. Књижевна хроника коју је он годинама водио 
у Универзишешском Прегледу умела је у неколико зби- 
јених реди да да најпотпунију и најтачнију импресиони- 
стичку оцену једног дела и једног талента, иу време да 
их веже за друга дела и за друге таленте, ако је то било 
потребно ради њихове веће јасноће и разумљивости, или 
ради веће тачности и праведности суда. О оригинално- 
ста једнога писца, као што је познато, не да се гово- 
рити ако најпре нисмо проучили његове изворе. 

После ово неколико речи, које дају само површну 
идеју о значају и вредности Лансонова рада, појамно је 
интересовање с којим је примљено његово последње пре- 
давање о предмету коме је он посветио сав свој радни 
живот и у ком је он био тако срећне руке, ако се тако 


можемо изразити. 
» 


Овом конференцијом Лансон прекида са псеудона. 
учним методама друге половине Х!Х века које су у оста- 
лом „банкротирале“ и у рукама самих својих великих 
твораца, Тена и Бринетијера. Он враћа на своје место, 
то јест наукама њихове хипотезе, њихове формуле, њи: 
хову терминологију, њихове методе, које су оправдане 
код њих, али илузорне код нас у књижевности. Књижевна 
критика има свој особит предмет, и она према њему има 
да створи и свој метод. Од науке она има да узме не њене 


312 Српски Књижевни Гласник 





формуле и њене оквире но њену савест, то јест на- 
учни дух. 

Нико није боље рекао, по признању самога Лан- 
сона, шта је то научни дух него Фредерик Ро, недавно 
умрли професор филозофије на Сорбони, у својој ори- 
гиналној књизи Мешода у исихологији осећања, и ми ћемо 
навести ону лепу страну на којој се налази та дефиниција. 

„Изгледа нам, вели он, од највеће важности да у 
данашњем узнемиреном стању духова одредимо у ком 
се облику идеја науке да применити на психолошка и 
морална питања. Јер ми смо од оних који мисле да је у 
овим питањима могућно поступати научно... Али оно што 
треба узајмити од науке то нису њене методе но њен 
дух... Изгледа нам доиста, да нема науке, да нема општег 
метода већ да има само општег научног држања. 

Једно исто духовно држање може довести духове 
подједнако научне, ако су истраживања различита, ка ме- 
тодама сасвим супротним. Дуго су биле побркане са самим 
научним духом методе појединих наука због прецизних 
резултата којима су водиле. Науке спољнег света постале 
су на тај начин једини тип науке. 

Међутим, није доказано да се зато што је једин- 
ство моралних и физичких наука само хипотетично или 
приближно, не може унети у примену двеју различитих 
метода на два реда наука исти научни дух... Однос духа 
према према природи исти је код свих научника“. 

Овај однос научника према реалности, вели Лансон, 
то је оно што ми можемо узајмити од науке. Пренесимо 
код нас његову заингересовану радозналост, строгу са- 
весност, приљежно стрпљење, потчињеност факту, непо- 
верење према другом и према себи, непрестану потребу 
за критиком, за контролом и проверавањем. Ако оно што 
будемо тако радили не буде наука, биће бар најбоља 
књижевна историја. 

Ако ми хоћемо да водимо рачуна о методима при- 
родних наука задржимо се на најопштијим, на оном што 
је заједничко при сваком истраживању факата, и то не 

ради тога да бисмо их узајмили, него да би смо се оба- 
вестили. Користимо се тим расматрањем научних метода 
да добијемо, пре свега, скрупуле, идеју о том шта значи 
доказ, шта то значи знаши, да би смо по том били мање 
поверљиви према нашој машти и мање брзи у нашим 
закључцима. 

У књижевној историји ми не можемо да правимо 
експерименте, ми можемо само да посматрамо. Али факта 
која ми имамо овде да посматрамо не дају се мерити, 
нити се шта више понављају. Сваки факат овде је једини 
у својој врсти. Док се у другим наукама, чак и у исто- 
рији, тражи оно што је опште, не водећи рачуна о личним 
разликама, дотле ми чак и кад тражимо оно што је 
опште не заборављамо личне разлике. 

" Због тога код нас методе природних наука не би 
ништа дале: помоћу њих добили бисмо дефиниције ти- 
пова и родова, али не бисмо никада познали оно што 
нас највише ингересује у књижевности, на име саму 
личност. Помоћу Тенове методе ми ћемо успети да де- 
финишемо трагедију у ХУП веку, али од личности ми 
ћемо ухватити, у најбољем случају, само писце другога 
реда, н» Расина: од њега ћемо имати само оно што му 
је заједничко са овима, али не оно што је једино ње- 
гово, због чега је он Расин. 

Наше је проучавање историјско, али ми нисмо у 
истом положају као историчари. И ми проучавамо прош- 
лост, и хоћемо да дамс слику њену, али је наша прош- 
лост друкчија од њихове: она није сачувана у архив: 
ским документима, хладним и мртвим фосилима, него у 
живим књижевним делима, која још могу да утичу на 
нашу душу, као што су утицала на душе савременика, 

За ову своју особину књижевна дела имају да за- 
хвале форми, у којој се огледа пишчева оригиналност, 
другом речју стилу. То значи да нема никакве спољне 
мере за лепоту, да је у реакцији нашег естетичког осе- 
ћања једино мерило, и да ће према томе у нашим проу- 
чавањима увек бити један неизбежан део импресионизма. 

Докле научници покушавају да избаце из својих сазнања 
личне модификације, дотле смо ми принуђени, на против, 
да с њима рачунамо. Ако ми нећемо да водимо рачуна 
о својем утиску, остаје нам да прибегнемо туђем; али 
не треба због тога мислити да смо ми објективнији зато 
што смо заменили свој субјективизам туђим. 

Али ако смо ми самом природом свога предмета 
приморани да водимо рачуна о личном утиску, и ако је 
прва заповест научног метода потчинити дух предмету, 
зар није научније, желимо ли да удесимо метод према 
предмету, да признамо и да одредимо улогу импресио- 
низма у проучавању књижевних дела него да је одри- 
чемо и да на тај начин оставимо овом личном елементу 
непроконтролисан утицај — јер ми га не можемо уни- 
штити тим што бисмо га порекли. 

Импресионизам је једина метода која нас ставља 
у додир с књижевном лепотом. Употребимо га на то, 
али се ту зауставимо. Не улазећи засада у појединости. 
Лансон се задовољава да са неколико речи дефинише 
методу. 

Разликовати знаши од осећаши, оно што се може 
знаши од онога што шреба осетити, не осећаш: онде 
где се може знаши, и не мислити да знамо кад осећамо: 
ето, вели Лансон, на то се своди сва научна метода 
књижевне историје. Само водећи рачуна о овој разлици 
и извлачећи из ње све последице које садржи, можемо 
дати истини коју стварамо, тако релативној и несигурној 
по својој природи, нешто од солидности и лојалности 
научног знања. 

Затим нам Лансон скреће пажњу на непријатеље 
који ће нам сметати при овом раду. Они су и овде као 
и кад се тиче нашег моралног усавршавања у нама са- 
мима: то су наше незнање, наша машта и наше страсти. 

Треба ослободити науку од наших ћуди, подврћи 
је дисциплини егзактних метода. Није довољно имати 
идеја у литератури, треба да оне буду проверене, исти- 
ните, тачне. Ми немамо права да стварамо књижевну 

истину од наших симпатија и антипатија, од наших жеља 
и снова. Није довољно промућкати логику и наше априо- 
риатичке погледе с талентом да бисмо добили историју. 
Дуго су књижевни критичари били вештаци, акробати 
који су држали да публика долази к њима не да се 
упозна с којим књижевним покретом или с којим књи- 
жевником, него да види њих како изигравају; они су 
мислили да су занимљивији од свога предмета и прика- 
зивали су саме себе. Они су давали представе које су 
чиниле част њихову духу, али читаоца нису научиле 
ничем истинитом о писцу. То су биле рђаве навике којих 
се ваљало ослободити, и то су књижевни историчари 
Лансонове школе већ учинили. 

Наша је метода да одвојимо свуда субјективне еле- 
менте од објективног сазнања и да задржимо само оно 
што може допринети да створимо тачну слику о једном 
писцу или једној епоси. Наш је циљ, служећи се свима 
спорим и пипавим средствима истраживања и проуча- 
вања, да сведемо на неопходни минимум удео личног 
осећања у нашем знању. 

Мада критичари старог кова поричу могућност 
научне књижевне критике, тачне, стрпљиве, опрезне, 
неоспорно је да се за последњих двадесет година огромно 
увећала маса солидних знања у књижевности, ито у 
два правца. 

Основне црте књижевног разтитка, струје у идејама 
и у осетљивости, промене у укусу, етапе у стварању и 
распадању књижевних доктрина, родова и облика, сва 
ова општа факта данас су боље позната и боље анали- 
сана, захваљујући сигурнијој подлози докумената. 

С друге стране, дефиниције генија великих писаца, 
идеје о постанку и утицају великих дела, данас су пре- 
цизнији и солидније. Наравно да се никад неће моћи 
све објаснити код великих писаца, и у колико тај део 
непознатог буде био већи, у толико ће више бити спора. 

Али је за онога који је пратио проучавање књижев· 
ности последњих година очигледно да је поље дискусија 


а . 

све ограниченије, да је област позитивних знања све 
шира, и да је све мање слободе остављено продуцирању 
дилетаната и аматера, с претпоставком, наравно, да ови 
хоће да воде рачуна о оном што је стечено. 

Као што се види, ова конференција пружа будућем 
раднику врло прост али врло леп програм интелектуалног 
живота. Нема више звучних претензија, али за то нема 
ни разочарења. Јасан поглед на смер и средства књи: 
жевног проучавања, који отвара пред нама безграничну 
еру плодног и поузданог рада. 


Урош ПЕТРОВИЋ. 








НАУЧНИ ПРЕГЛЕД. 


Бевке фенке оба о бу Ја МУ вере соло у ње: 
Рап5, 1910. 


Недавно, у издању Ларусове библиотеке, изишла је 
ова интересантна мала књига. Она привлачи пажњу 
најпре именом свога писца, познатог и далеко ван 
граница Француске. Фредерик Паси је онај неуморни 
проповедник мира међу народима и државама, који 
је 1901 године добио прву Нобелову награду. Но Паси_ 
није само велики пацифист, но је и значајан фран- 
цуски економист: он је члан Академије моралних и по- 
литичких наука; дао је до сада десетак економских 
расправа већег обима, поред великог броја брошура и 
агитационих списа, и био је целог века наставник По- 
литичке Економије на разним стручним школама у Фран- 
џуској. — Но књига привлачи још више пажњу својом 
мотивацијом, изложеном у предговору. „...Говори се да 
самртници, у тренутку кад остављају овај свет, угледају 
на једном пред собом слику целог свог живота, тако 
да могу и сами изрећи суд о својим делима овде на 
земљи, пре но што га чују од оног другог судије. Ја 
не знам, наставља Паси свој необични предговор, кад 
ће доћи на мене ред да извршим овај страшни испит 
савести; свакако ће то бити скоро... Али очекујући тај 
тренутак, пошто ми смрт изгледа да оставља још мало 
времена, желео бих да извршим преглед своје интелек- 
туалне прошлости и да покушам да издвојим, кратком 

просто, оно што је битно, здраво и способно за живот 
у економским наукама и социалним теоријама... То ће 
бити, ако будем успео, поред мог приватног тестамента... 
мој тестаменат као човека и Француза, као патриота и 
грађанина Француске и света“. 

На почетак предговора издавачка књижара ставила 
је слику Пасијеву. То је један деведесетогодишњи старац, 
дуге седе косе и браде, добродушног, благог лица. Гле- 
дајући га тако при читању, човеку се чини да га чује 
како изговара ових неколико мирних и одмерених речи 
испод којих се крије толико узбуђења и које дају то. 
лико интереса следећим странама. 

Научни тестамент једног економиста! Додајте томе, 
да је Ф. Паси један од најтипичнијих представника ли- 
берално-индивидуалистичке школе у Француској, онај 
који са Г. Молинаријем и Ив. Гијоом најнепомирљивије 
заступа њена крајња учења, да је његов научни тестамзнт 
према томе у неку руку данашњи инвентар либерално- 
индивидуалистичких доктрина, — па ће се интересо- 
вање за ову малу књигу попети до врхунца. 


Она је написана једним нарочитим, за ову прилику 
подешеним стилом, у високо подигнутом тону, са ве- 
ликим дахом оног Пасијевог апстрактног човекољубља 
и снажним акцентом догматичности. Књига је нарочито 
примамљива начином излагања: слободно од сваке си- 
стеме и шаблона, без техничких података, поступних 
увода и опширних разлагања, без статистичких података, 
већ у виду малих чланака који често узимају облик ко- 
зерија, анекдота или диалога, испуњеним примерима из 
живота или удешеним да на то личе, Паси нам излаже 
своје закључне научне назоре. 

Пада у очи овај начин излагања. Писац се. труди 
да своје принципе доведе толико у везу са стварним 
животом, да би им дао што јачи изглед истине, теорије 
која излази из живота и објашњава га, не губећи се у 
висинама апстрактних умних комбинација. Значи да се 

либерално-индивидуалистичка школа и данас као за време 
Физиократа, код Смита, Сеја и Бастија, привидно отреса 
метода дедукције и жели да представи своје закључке 
као индуктивним путем засноване. У ствари, она јеи 
данас као и увек у потпуној самообмани да оперише 
индуктивно-реалистички : примери које теоретичари њене 
школе наводе пробрани су једнострано, бирани да по- 
тврде априористичка схватања и дедуктивне закључке 
из којих је изаткана њихова теорија. 

Одмах од првих страна, књига Пасијева приказује 
нам се у пуној светлости индивидуалистичке школе, до- 
диривањем питања слободне грговине и улоге државе 
у економском животу. — Интересантно је до које је мере 
Пасијева књига типична за целу либерално-индивидуа- 
листичку школу. Либералну школу засновали су у Фран: 
цуској Физиократи. Поникла као реакција на тадање 
друштвене и политичке прилике — то је доба кад је 
феудални поредак већ потпуно био изгубио свој разлог 
постојања и одржавао се само силом политичке власти 
— она се излила у оштрој и за тада успелој критици 
мешања државе у економски живот. Осећало се тада 
да би ствари ишле кудикамо боље да држава није као 
неки велики паразит исплела читаву мрежу унутрашњих 
и спољних царина, пореза и намета, да није постала 
несносан старатељ и управљач сваког и најмањег покрета 
економског живота — све само да исцеди што више 
новца за двор, аристократију, бескрајне и бесциљне 
ратове. Било је тада заиста тешко живети, и менталитет 
привредних редова, буржоазије која је кљуцала већ на 
љуску старог друштвеног поретка у коме је била затво- 
рена, добио је карактеристичан израз у општем уздаху: 
Га155е2-поиз јагте! Само кад се држава не би мешала и 
вештачки мењала природни ток друштвених односа, све 
би само по себи ишло у најбољем поретку, у савршеној 
хармонији. — Из тих инсгинктивних класних осећања 
развила су се, у наслону на тада баш бујну рационалну 
философију ХУШ века, прве либералне економне теорије. 

Њих карактеришу вера у апсолутне и вечите природне 
законе који управљају људски друштвом као и целом 
васељеном, и који, дејствујући слободно, воде општој 
срећи и хармонији; зато, ради постигнућа највећег бла- 
гостања друштвеног, не треба ништа друго до пустити 
те вечите законе да слободно делају: држава нека по- 
вуче руке себи и нека се задржи само на чувању реда 
унутра и безбедности споља. 

Недовољно систематисана и нејасна учења физио: 
крата ускоро су добила одређенијег и позитивнијег 
израза у доследном индивидуализму А. Смита, кога је 
у Француској са огромним успехом популарисао Ж. 
Б. Сеј. Од почетка ХЈХ века — у тај мах је промена у 
друштвеним односима већ увелико извршена; побед- 
ничка, у пуном осећању своје моћи, буржоазија није 
имала разлога да постаје неверна принципима своје мла- 
дости — либерална школа, појачана индивидуализмом, 
почиње цветати као нигде више у свету. Читава плејада 
сјајних имена Сејових последника — да споменемо само 
Росија, Диноајеа, Гарнијеа, М. Швалијеа и К. Сенеја 
— групише се око учења Смит Сејових. То је златни 
век индивидуалистичке школе, која достиже свој врхунац 
средином прошлог века у учењима Ф. Бастијата. У тај 
мах, њу карактерише крајњи оптимизам: овај свет је 
најбољи од свију светова, у њему владају — ако се 
боље загледа — саме хармоније, које се остварују сред- 
ством пуне индивидуалне слободе, то јест слободне игре 
природних закона. У свом одушевљењу, школа прогла- 
шује законе који владају у друштву за опште и вечите 
за сва времена и све народе, јер су резултат постојаних, 
природних особина човекове природе, коју познајемо кад 
проучавамо један тип економског човека... Ево нас, дакле, 
до врхунца рационализма и догматизма. 

Дуго времена још после Велике Револуције приста- 
лице индивидуализма били су на челу напредног друшве- 
ног покрета, борећи се на десно против остатака феуда- 
лизма. Од средине ХЛХ века, школа се на једном нашла 





иу 


„ 
. 


А А о и ава о ан САКСУАИГ 


У аи 





4 
3 


Ндучни ПРЕГЛЕД. 


321 








у дефансиви: најпре утопистички, затим револуционарни 
социјализам удараше свом силином на индивидуалистички 
оптимизам; убрзо за тим појавила се критика и из гра- 
ђанских демократских редова: просвећенији, социјалним 
осећањем задахнути, духови почели су тражити интервен- 
цију државе ради заштите слабијих привредних редова, 
које би необуздана слободна утакмица сатрла, на велику 
штету општих интереса. — У тој новој ситуацији, инди- 
видуалистичка школа добија нове задатке, одбрану по- 
стојећег поретка, и нов полет. 

Али се нешто основно изменило у суштини саме 
школе. Некада теорија једне друштвене групе која на- 
предује, она је имала у себи победничког самопоуздања, 
привлачност напредног схватања, идеје која крчи пут 
срећи човечанства, па према томе и догматичност својих 
принципа. Данас је она тучена на свима положајима: 
заставу напретка и човекољубља отимају јој из руку 
друге струје у економској политици; у економској науци, 
њен догматизам и рационализам посекла је у корен нова 
историјско-реалистичка научна метода. Школа почиње 
трпети поразе, што се види, по принципијелним ком- 
промисима у којима се појављују учења њених данашњих 
представника, нарочито П. Л. Болијеа, Левасера и Сушона. 
— Уопште у либералној школи нема више принципи- 
јелног јединства; у њој скоро влада хаос. Међу њеним при- 
сталицама има данас и еволуциониста, присталица реа- 
листичке методе, историчара — сваки је на по неком 
положају напустио учења старе школе. Али их још све 
спајају два основна постулата индивидуалистичке еко- 
номске политике : слобода трговине и немешање, односно 
што мање мешање у привредни живот. То су два прак- 
тична питања у чијем знаку се и родила либерално- 
индивидуалистичка школа: и данас, свеколики еконо- 
мисти у Француској деле се у два велика табора, не 
према методама научног проучавања, него према стано- 
вишту које заузимају у погледу та два основна питања. 
Идивидуалистичка школа има стално за њих своје апри- 

ористичко гледиште које меће за основицу, за оквир у 
који после гледа да увуче и распореди, са више или 
мање напрезања, своја остала учења. 

Но док се новији теоретичари ове школе прилаго- 
ђују мање више новом духу науке, дотле је Ф. Паси 
остао у оном кругу идеја и схватања који је обележио 
Бастија. Паси се и изрично признаје за његовог ученика; 
према њему он има нарочитог пиетета, њега највише 
наводи и у овој својој последњој књизи, у којој нам се 
збиља приказује као витез старог кова индивидуалисти- 
чке школе. Још одмах с почетка, у првим чланцима, он 
удара непосредно и са великим акцентом на она два 
практична, основна питања економске политике; и после 
неколико страница свега, он већ неколико пута понавља 
оно што је, како у предговору вели, најбитније, најздра- 
вије и за живот најспособније у економским наукама: 
„укините вештачке препреке, сметње раду и размени; 
оставите свакога нека ради, продаје, купује и троши без 
потпомагања или сметња од стране законодавне и из- 
вршне власти, па ће се све само управнотежити на општу 
корист“ (стр. 17). У прилог своје тврдње Паси нам на- 
води — изреку Брајтову, да кад рад није слободан онда 
у ствари ни човек није слободан, и Ламартнову, да пре 
свих слобода долази слобода десет прстију (стр. 13). 


(Свршиће се.) 


Др. Милорад НЕДЕЉКОВИЋ. 

Од пре извеснога времена Арбанаси из скадарскога 
вилајета а нарочито из косовскога вилајета, почели 
су нагло емигрирати у Црну Гору. Број емиграната је 
био променљив, али, по доста поузданим подацима, никад 
их није било мање у Црној Гори испод пет хиљада. 
Арбанаске вође: два Феровића, Иса Бољетинац, Сулејман 
Батуша и други мање чувени пребегли су у Црну Гору 
са неким својим рођацима. Емигрирање је дошло некако 
нагло и мало изненада. Изненађење је у толико јаче било 
што су се Црногорци и Арбанаси сматрали до сада као 
највећи крвници; сукоби између њих, нарочито на граници 
према косовскоме вилајету, бивали су врло чести и кр- 
вави. После Берлинскога Конгреса, кад је требало спо- 
јити два турска среза Црној Гори, Плав и Гусиње, дигли 
су се Арнаути; створена је чувена Арбанаска Лига, и 
својим неуморним агитацијама успела је да Плав и Гу- 
сиње остану Турцима. Место Плава и Гусиња, Турска је 
морала, на интервенцију Европе, дати Улцињ и околину. 
Отада је непријатељство још јаче било између Црне Горе 
и Арбанаса. Јуче тако рећи било је између њих правог 
рата о познатој кули на Језерскоме Врху. И то није све. 
Ови крвници удружени сада, оружани добрим москов- 
кама, прелазе заједно границу турско-црногорску, туку 
се са турским војницима, свете се, и погдешто односе 

натраг у Црну Гору. Њихова заједничка акција има 
дејства и на остале Арнауте, јер им се придружују, и го 
у доста великоме броју. 

Турска влада је учинила две ствари. Најпре је еми- 
гранте прогласила за велеиздајнике, метнувши их под 
војни суд. Затим је послала војничка појачања на црно- 
горску границу. Ниједна ни друга мера нису имале 
успеха. Нити су се остали поплашили да емигрирају и 
даље, нити је војска имала успехи. Серија упада дуж 
границе на разним тачкама беранске, плавске и гусињске 
области, свршила се на њену штету. Најзад се почело 
· преговорима са емигрантима. Црногорска влада није до- 
пуштала да се ти преговори врше непосредно, већ 
само преко ње. Ти преговори после разних фаза, нај- 
зад су завршени тиме што је турска влада дала амне- 
стију свима емигрантима. Емигрантима је поред амне- 
стије обречено да им се неће тражити оружје, да се 
неће узимати на одговор за ношење оружја, да им се 
неће тражити беглик, да ће служити војску тако како 
би две године провели у своме родноме месту а једну 
само ван њега. Један мали део емиграната вратио се 
натраг; остали, и то већи део, нису хтели да се врате. 
Изговор је био необичан: не верује се у турска званична 
обећања. Емиграција се наставља и даље; њу помажу 
нарочито емигранти који су наишли на леп пријем у 
Црној Гори. 

Главни повод за емигрирање је доиста у томе што 
Арбанаси немају вере у данашњи режим у Турској. За 
време разоружавања Арбанаса, које је изведено врло 
неспретно, било је Арбанаса који су чинили велике услуге 
турској војсци. Хаџи-Рустем Кабаш, Шабан-Бинак и 
Хоџа-Абдула, били су међу онима који су највише до- 
принели да заповедник експедиције Тургуд-паша дође 
са по муке до ЈЉуме. Кад се Тургуд-паша кренуо у 
Битољ, сва три ова виђена Арнаутина, — који су у 
ствари имали на души многих недела, — једнога дана, 
дадоше данашње власти под суд, осудише их и обесише. 

Сваки виђенији Арнаутин тада осети сву опасност од 
режима. Природно је било да се пита: кад се поступа 
са оваквима овако, шта је остало за нас који смо били 
противу насилнога разоружавања > Њима се учинило да 
данашњи режим у Турском са планом обезглављује на- 
родносне групе Када су знали да су Турци помогли да 
се уклоне са света српске војводе Мицко и Глигор Со- 
коловић, да се похапсе или побију и неки грчки и бу. 
гарски прваци, онда није тешко њима било доћи на 
мисао да је то систем, и да се и са њима почело тако 
исто радити. Примери страдања неколико виђених да- 
нашњих турских опозиционара, појачали су такво миш: 
љење Арбанаса. 

Нагомилавање Арнаута у Црној Гори је нови узрок 
да се положај Турске отежа. У Старој Србији и Маће- 
донији се већ осећа неко врење, које са приближавањем 
пролећа бива јаче. На грчкој граници у Тесалији исто 
тако има некога кретања; оно није без озбиљности, јер 
је тамо одаслата војска турска. И сама Турска као да 
то осећа, јер је наредила сазив друге резерве до 60.000 
војника, за пролеће, а у области новога корпуса који 
обухвата и цео косовски вилајет. 

С овим арнаутским кретањем стоји у свези и пи: 
тање о новопазарскоме санџаку. О њему се никада није 
толико говорило као сада; у њему никада није било тако 
као сада. Највише се говори о томе да он неће још дуго 
бити у власти отоманске империје и да ће га Аустро- 
Угарска поново окупирати. После изјава графа Ерентала 
у последњим седницама аустроугарских делегација у 
Будим-Пешти, могло би се рећи да ће на Балкану бити 
овога пролећа релативно мирно. Новопазарски Санџак 
је у данашњој међународној ситуацији најглавнији чи. 
нилац. Од њега као да зависи цео европски мир, од 
њега ће зависити и цело српско питање. 


Између Васељенске Патријаршије и бугарскога Ек- 
сархата воде се стално преговори о измирењу. Бугари 

би да Патријарх скине проклетство са њихове цркве, а 
Грци да поврате своју стару власт. Наравно да је то 
врло тешко учинити. Грци знају добро да ће скидање 
шизме бити једна формалност, а Бугари верују да до 
озбиљнога и искренога споразума између Грка и Бугара 
не може доћи никада докле је Маћедонија ово што је 
данас. Па ипак, покушаји се чине. Васељенски Патријарх 
изјављује да би требало да се две цркве измире на 
основи каноничној, то јест да бугарска црква пређе под 
власт грчке. Бугарски Ексарх Јосиф казује да би они 


"пристали на измирење, али тако да свуда где буде сло- 


венска већина митрополити буду Бугари, а за Грке архи- 
мандрити, помоћници независни од митрополита, и обр- 
нуто. Другим речима, Бугари би желели споразум по 
коме би они добили у искључиву власт црквену епар- 
хије скопљанску, велеско-дебарску, пелагонијску, охрид- 
ску, струмичку, дојранску, воденску, костурску. Грци 
би имали у тим епархијама само архимандрите, чак не 
и хор-епископе. Из овога се види донекле колико је 
далеко још од стварнога споразума између Патријар- 
шије и Ексархије. Ако није још ништа на овоме зем- 
љишту постигнуто, осећа се да је на другоме нешто по- 
стигнуто. Пре свега узајамна нетрпељивост Грка и Бу- 
гара у Турској није онако јака; у многим питањима 
локалнога значаја постижу се споразуми; у неким ме- 
стима осећа се и нека врста подељених сфера будуће 
акције; у турскоме парламенту има слоге између грчких 
и бугарских посланика у многим питањима; у неким 
питањима има попуштања. 

Далеко је још од каквога озбиљнога споразума из. 
међу Грка и Бугара у Турској. Али сви покушаји зближа- 
вања, као и зближавање Арнаута и Црногораца, могу да 
потврде оно што је овде раније казивано: народности 
у Турској које су се до 1908 године гониле до истраге, 
сад, под новим режимом у Турској, створиће један блок. 
Политика младотурскога режима гони их на зближа- 
вање, слогу и заједнички отпор. Ово је само почетак. 

ИНОСТРАНИ. 


> ут 





ОЦЕНЕ И ПРИКАЗИ. 


М. К. БорисаАвВљЉЕВИЋ: ЗАБРАНА „ШУМАДИНКЕ“ (1850 
ГОДИНЕ). Књижевно-историјска слика. Из ХХХ књиге 
„Годишњице“ Николе Чупића. Београд, 1910. 


„Шумадинка“ Љубомира П. Ненадовића је не само 
један од највише читаних старијих часописа српских, но 
то је и прва појава књижевног живота у Србији. И 
раније било је у Србији књижевних публикација, алма- 
наха и часописа, као што су били „Забавник“, „Уранија“, 
„Голубица“, „Подунавка“, али све њих издавали су, уре- 
ђивали и испуњавали угарски Срби, и тек само по изу: 
зетку и у позадини јављао се по који нови и млади 
-72384 србијански писац. „Шумадинка“ је први књижевни лист 
за у Србији који креће један домаћи писац, на коме сара- 
ђују домаћи писци, и од ње се може рачунати почетак 
србијанске часописне књижевности. 

Природно је да се овај живом и занимљивом часо· 
"пису, који се ни данас није заборавио, обраћала заслу- 
жена пажња. У ХЈХ књизи „Годишњице Николе Чупића“, 

1899 године, изишла је „културно историјска слика“ Г. 
744 А. Гавриловића „Шумадинка“, где је надугачко описан 
овај часопис и изнета његова садржина. Г. М. К. Бори- 
сављевић поступио је боље, и према нештампаним по- 
датцима из Државне Архиве описао једну епизоду из 
„Шумадинкиног“ живота, њену прву забрану у 1850 го- 
дини. Његов чланак је користан, — и ако невешто писан 
— прилог историји наше новије књижевности. 

„Шумадинка“, покренута 4 јануара 1850, добила је 
нарочито право да је не прегледа цензор, но сам „попе- 
читељ правосудија и просвешченија“. Ненадовић, чије 
слободњачке симпатије биле су познате и из доба пре 
1848, није пропуштао прилику да критикује „постојеће 
установе“ у земљи, писао је стално против Аустрије и 
Турске, и тако морао доћи у сукоб са знатно пооштре. 
ном цензуром. Неколико пута „надлежна власт“ опоми- 
њала је уредника „да се од претпостављене цељи неу. 
даљава“. Но то се трпгло док уредник није почео покази- 
вати извесних републиканских симпатија, када је, пово: 
дом роајалистичких немира у Јужној Француској, написао: 
„У републиканаца је дух и живот народни, и док је репу. 
бликанаца, то јест слободом дисајући људи, народу ће бити 
добро“. Званичне „Српске Новине“ скочиле су на ову „лу- 
дост“. Апологија републике изишла је у 35 број, „Шума- 
динке“ а већ са 36 бројем, одмах затим, цензура је обу- 
ставила изилажење листа. И онда је Ненадовић учинио 
ону познату шалу: дао је звоном са београдске Саборне 
Цркве огласити смрт „Шумадинке“. 

Г. Борисављевић прича све занимљиве појединости 
полицијске истраге која се тим поводом повела, исказе 
Ненадовића и сведока. 6 августа изишао је Кнежев указ 
којим се „Шумадинка“ забрањује, јер је „тон тога листа, 
нарочито од неког времена управљен против самог по- 
ретка постојећег тако као да би учредничество тог листа 
с овим цељ имало неку промену под видом поправке 
неке и неке ствари у општем поретку садањем произ. 
вести...“ Српски капућехаја у Цариграду, Константин 
Николајевић, јавио је попечитељу иностраних дела Авраму 
Петронијевићу шта му је тим поводом изјавио Али-паша, 
турски министар спољних послова: „Он вам је изјавио 
захвалност у име Порте што сте то праведно убиство 
учинили, јер, вели, та „Шумадинка“ писала је млого 
којекаки будалаштина и против њи“. 

Полицијска истрага против „Шумадинке“ завршила 
се констатовањем да је лист „правитељство наше исмејати 

хотео“. Кнез Александар Карађорђевић, чија је жена 
била из породице Ненадовића, опрости кривицу уред“ 
нику „Шумадинке“, и препоручи Попечитељству Про- 
свјешченија да усвоји Ненадовићеву молбу за одсуство, 
и пошље га на страну, „гди науке продужавати и учити 
намерава, и срце и дух свој немирни и раскалашни по- 
правити, и у отечество своје као човек моралног карак- 
тера вратити се“, у нади да ће доцније показати „да 
је он постао човек благопристојан, учтив и поштен, и 
да се је сасвим ослободио од оног његовог поведенија, 
које се у уредној и добро устројеној земљи трпити 
не може“. 

Ненадовић је ускоро добио тражено одсуство, оти- 
шао у Француску, а одатле и у Италију, и у Напуљу се 
сусрео са Његошем. Између оба песника повео се раз 
говор о забрани „Шумадинке“, који је Ненадовић забе- 
лежио у својим „Писмима из Италије“: „Владика ме за: 
пита: „Зашто забранише ваше новине „Шумадинку“ >“ 
Кажем да налазе да распростире одвећ велику слободу. 
„Онда, вели, нека избришу из историје имена свију срп- 
ских војвода, јер су се они сви борили да буде што 
већа слобода“. Затим, после кратког ћугања, придоде: 
„Што се Србија има бојати слободе» Србија, коју је 
слобода родила, која само са слободом може у напретку 
поћи. Кудгођ мисли да корачи, очекују да им слободу 
донесе. Су чим ће поћи браћи која су под Гурцима, ако 
им слободу не понесе2“ 

И тек октобра 1851 дозвољено је Ненадовићу да 
поново покрене „Шумадинку“, „сходно постојећим уред- 
бама“ и „под надзиранијем правитељственог цензора“. 

Ј: 6, 


Славанска Антологил. Наредилђ Ст. Чилинги- 
ровђ. Софта, 1910. 89 стр. 1—175. Цћна 1'50 ст. 


Велику вредност добро уређених антологија, па било 
да су оне из једне књижевности или из више, није по- 
требно нарочито наглашавати. Несумњиво је само да су 

оне антологије у којима су заступљене више књижевно- 
од већег и ширег значаја. 

Те друге врсте је и „Славанска Антологил“, која 
је недавно изишла у лепом издању Ст. Чилингирова. 
Повод, како издавач вели у предговору, да изда ову 
„Антологију“ дао му је Словенски Конгрес у Софији, а 
циљ јој је да покупи из разних словенских књижевно- 
сти лирске песме, које су до сада преведене на бугар- 
ски језик. Отуда би у „Антологију“ дошли само песници 
са својим краћим лирским песмама, које су преведене на 
"бугарски језик ао 1910 године. Код сваке књижевности 
пазило се да уђу како песници старијег тако и новијег 
доба, а донекле се водило рачуна и о области одакле 
су. Тако су, на пример, у српско-хрватски део ушли и 
песници мање познати, али свакако зато да би имали 
песнике како из Србије, тако и из Босне, Херцеговине, 
Црне Горе, Хрватске, Далмације и Војводине. Српско- 
хрватска књижевност, — раздвајање са разлогом није, 
учињено, — заступљена је са 16 песника, словеначка са 5 
чешка са 7, пољска са 6 и руска са 38. 

Уређивање ма какве антологије, а нарочито овакве, 
скопчано је са врло много тешкоћа, и потребно је, поред 
великог труда, и детаљно познавање предмета, па да ан- 
тологија буде добра и да лепо послужи своме главном 
циљу. ИМ често и поред свега тога, празнине су неиз- 
бежне, а недостатци су приметни. Издавач ове антоло- 
гије осетио је да има празнина у његовом делу, и то је 
признао са речима: „Да антологија није лишена недо- 
статака у то не може бити никакве сумње“. Од тих не- 
достатака, које издавач и не помиње, ми ћемо поменути 
само најглавније. Прво, ни старије ни новије периоде по: 
јединих књижевности нису заступљене са свима — на- 
равно ни главнијим — песницима. Као представник ду“ 
бровачке књижевности узет је само Шишко Менчетић, 
песник из почетка ХМ! века, који није ни најбољи, ни 
најизразитији песник тога доба. Затим као представник 
новије хрватске књижевности узет је само Петар Прера“ 

довић, а као представник најновијег доба само Миховил 
Николић. Ни помена нема о: Владимиру Видрићу, Сил- 
вију Крањчевићу, Владимиру Назору, Драгутину Домја- 
нићу, и другима. Скоро исти је случај и са српском књи-· 
жевношћу, из које су за представнике модерне књижев- 
ности узети само Јован Дучић и Владимир Ћоровић. Ни 
помена о: Милану Ракићу, Алекси Шантићу, Даници Мар- 
ковић, Сими Пандуровићу, и другима. Ушао је Јаша То- 
мић, можда само као песник из Војводине, а ни помена 
о Лази Костићу, Милети Јакшићу, и другима. 

Исти је случај и код словеначке књижевности, где 
нема ни Драгутина Кетеа, ни Војеслава Молеа, ни Вла- 
димира Левстика; а, у главноме је тако и код осталих 
словенских књижевности. Могло би се рећи да ти песници 
нису ушли зато што нису превођени; али, баш и да је 
тај случај, то опет не иде у прилог „Антологије“. 

Друго, и они песници који су ушли у „Словенску 
Антологију“, нису заступљени у довољној мери, или 
није узето аз њиховог књижевног рада оно што је нај- 
карактеристичније за њих. О томе је издавач водио ра- 
чуна, како помиње у предговору, али није могао свуда 
успети. Тако, од Дучића је узета само једна песма, која 
није ни најбоља његова песма, нити пак може, ни у 
најужим границама, представљати његову поезију. Од Во: 
јислава Илића узете су три песме, а ни једна није од 
његових најбољих и најкарактеристичнијих песама. Од 
Прешерна, најбољег и највећег словеначког песника, узета 
је само једна песма, тако исто не најизразитија, док је 
Антону Ашкерцу дато читавих осам страна. Уопште, на 
размеру се није пазило, и многи су песници дошли можда 
случајно, а често су слабији заступљени више него бољи 
и значајнији песници. Даље, писци су дати по азбучном 
реду презимена, ваљало их је дати по хронолошком реду, 
те би се бар у најглавнијим потезима дао видети развој 
једне књижевности. Најзад, биографије писаца, које се 
налазе на крају књиге, често пута немају довољно, а по 
некад готово никаквих података. Како се, на пример, 

мало зна, или боље рећи ништа не зна, када се о В.В. 
Крастовском каже само: „видан руски писац и песник“; 
о П. Мелникову „руски писац, славенофил“; о Шишку 
Менчетићу „хрватски песник“; о Хомулицком „пољски 
песник“, и ништа више! Мало чудновато изгледа што 
међу српско-хрватским песницима налазимо и Вука Ка- 
раџића. Дата је једна имитација српских народних пе- 
сама од Ив. Арнаудова, а стављен је као писац Караџић, 
те довољно необавештени читалац може помислити да 
је то Караџићева песма, и да је и он био песник! 

Највише и најбоље преводе дали су у главноме 
најпознатији бугарски књижевни радници: Иван Вазов, 
П. Р. Славејков, Дерижан, Д. К. Попов, П. П. Славејков, 
Ст. Чилингиров, али има доста од анонимних преводи- 
лаца, или чија имена бар нама нису довољно позната. 
Међу преводима има добрих, течних, са стихом, сликом 
и ритмом оригинала, какви су, на пример, из српске 
књижевности два успела Дерижанова превода „Поноћ“ 
од Јована Дучића, и „Мутан и тужан био је дан“, позната 
и импресивна песма рано умрлог песника Стевана Лу- 
ковића. Али, има и слабијих, „слободних“, како стоји у 
напоменама, где је готово друга песма, и где се, често 
пута није разумела ни главна мисао песникова. 

Оваква Аншологија, у недостатку друге, може само 
донекле послужити циљу коме је намењена, али при 
њеном другом издању, ако се попуне највеће празнине 
и више обрати пажња на одабирање превода, она ће 
бити једна од најкориснијих књига, као и све добре 
антологије, за упознавање словенских књижевности. 


Урош Џони. 

БИВА БР РЕЈ 


КЊИЖЕВНОСТ. 


Бој на КАМЕНИЦИ, 19 маја 1809 године. — Синтеза 
историјског изворног градива о овом догађају. Израдио 
Милован Ристић. Београд, 1911, стр. 82, 9 слика и 1 карта. 
— Година 1809, означује прекрет у Историји Првога Устан- 
ка. После Каменичког боја, устанак опада, његова експан- 
сивност престаје. Тај прекрет стоји у узрочној вези ко- 
лико са догађајима спољашње полике, толико и са не- 
лагодношћу која се осетила у земљи после погибије више 
Ниша. Писац горње расправице имао је за циљ само да 
опише Каменички Бој на основу до сад познатих извора, 
и у томе је потпуно успео. Онај који се буде враћао на 
тај догађај, држећи се истог материјала, неће имати више 
шта да изнесе што би изменило слику коју нам писац 
даје. Да ли је пак та слика и дефинитивна, то ће се моћи 
знати тек кад се буде у руским архивама детаљно проу- 
чио материјал који се односи на 1809 годину. Према 
томе, ова књижица заслужује у пуној мери пажњу наше 
читалачке публике, која има укуса и за сувопарније исто- 
ријске расправе, јер је писац полагао прво пажњу на 
тачност и обично износи пред читаоца цео ток и начин 
свога резонирања о догађају који описује. 


ЂУРЂЕ ЈЕЛЕНИЋ: НОВОПАЗАРСКИ САНЏАК И ПОЛИТИЧКА 
РАВНОТЕЖА НА БАЛКАНУ. Београд 1910, стр. 26 !п 8'. — 
Новопазарски санџак је имао велику улогу у старој 
историји Срба на Балканскоме Полуострову. Изгледа да 
ће он имати у данашњој историји Срба исто тако велику 
улогу. Анексија Босне и Херцеговине је то донекле и 
показала. Новопазарски Санкак је део српских земаља о 
коме се данас готово најмање зна у Српству. Књижица 


334 Српски Књижевни ГЛАСНИК. 





Г. Емила Ј. Цветића „Новопазарски Санџак“ и ова Г. Ђурђа 
Јеленића о њему се баве. Оба покушаја су врло похвална, 
али и непотпуна. Новопазарски Санџак заслужује још 
много проучавања у свима правцима. Ј М.Ј: 





Никола Р. Мини: КРАТАК ПРЕГЛЕД РАДА НА НАРОД- 
НОМЕ ПРОСВЕЋИВАЊУ У ЦрнОЈ ГоРИ од године 1860 до 
ДАНАС. Цетиње, 1910 године, стр. 54 !п 8'. — Уз овај 
покушај да се покаже шта је на просвећивању за педе- 
сет година владавине Николе [у Црној Гори урађено, 
има једна статистика. Ако је ова статистика о школама, 
ученицима, учитељима бар и приближно тачна, онда је 
рад Г. Минића, добар и користан прилог за нову исто- 
рију Црне Горе. Закони, расписи, правила, упутства, из- 
давани у последње време, као да су на брзу руку рађени. 
Настава и наставници у Црној Гори као да су то добро 
осетили и још осећају. МЕ 


РУМУНСКА БИБЛИОГРАФИЈА. — Румунска Академија 
Наука предузела је да изда библиографију старих књига 
које су изашле од 1508—1830 године, било на ру: 
мунскоме језику, било од румунских писаца, на другом 
ком језику, било да су преводи с румунског, било најзад 
да су и од страних писаца и на другом језицима, а штам- 
пане су у румунским штампаријама. Од тога посла иза 
шле су до сад прва и друга књига. Пред нама је друга 
књига, која је изашла прошле године и коју су израдили 
Јоан Биану, професор румунске књижевности на Универ- 
зитету у Букурешту и библиотекар академијине Библи- 
отеке, и Нерва Ходош, помоћник библиотекара у истој 
Библиотеци. Она садржи литературу од 1716—1808 го- 
дине (ВЉНоотана готапсезса уесће, %отш ПЦ, 1716—1808, 
Виситег | 1910, 49, стр. 570, цена 25 динара) у 577 дела, 
која су тачно описана и снабдевена свим што је било по- 
требно да се о њима зна: карактеристичним насловима, 
сликама насловних листова, посветама, пуним предгово- 
рима, напоменама и сличним. Издање је врло солидно, а 
опрема елегантна. — За нас је ова библиографија од ин- 
тереса, што у њој налазимо и неколико српских књига, 
штампаних у румунским штампаријама, које или нису 
ушле у наше библиографије, или су овде са потпунијим 
насловима. Исто тако овде има помена о појединим де- 
лима из раније српске књижевности, превођеним на ру- 
мунски. 

ВЕЛИ КЕ, 385 


ДРУШТВА И УСТАНОВЕ. 


ДРУШТВО ЗА СРПСКИ ЈЕЗИК И књижевност. — Друштво 
за српски језик и књижевност држало је 10 децембра 
прошле године свој други састанак, на коме је Г. Др. 
Јован Скерлић говорио о „Подели српске књижевности 
на периоде“. 10 фебруара држало је Друштво свој трећи 
састанак, и на њему су читали своје радове Г.Г. Милош 
Ивковић, професор П београдске гимназије, и Милош 
Московљевић, суплент Ш београдске гимназије. Г. Ив: 
ковић је у уводу свог предавања „Из наставе српског 
језика у средњим школама“ изнео своје погледе о на- 
стави матерњег језика, нарочито у нижим гимназијским 
разредима, и доказивао да тај предмет треба много ра- 
ционалније предавати, обраћајући више пажње стилским 
вежбањима и логичном развијању мисли и изражавању 
код ученика, но учењу догматичке граматике и њених 
правила. Затим је дао једно угледно предавање у ! раз- 
реду гимназије. Поводом Г. Ивковићевог рада развила 
се дискусија. Претресало се питање о природи наставе 
српскога језика у средњим школама, да ли она треба 
да буде ограничена на догматичну граматику, или да 
јој се постави књижеван и логичан циљ. Одлучено да 
се том питању посвети нарочита лажња и да се радови 
те врсте што чешће стављају на дневни ред друштвених 
састанака. 


Г. Милош Московљевић је, затим, прочитао свој 
реферат на „Роуђез! ћгуаћвКке ргојезјашзКке Кпјеупос! 7а 
теготтасјје“, од Др. Ф. Бучара. НАС 


ПРОСЛАВЕ. 


Стогодишњица ДОСИТЕЈА ОБРАДОВИЋА. — Одбор за 
прославу стогодишњице смрти Доситеја Обрадовића 
углавио је појединости прославе. Из разлога материјалне 
природе, цела прослава се неће моћи одржати у месецу 
марту, но је подељена у два дела. Крајем марта у свима 
српским школама и у свима културним и просветним 
друштвима у васколиком српском народу, одржаће се 
предавања о Доситеју Обрадовићу и о његовом кул: 
турно-националном значају. Српска Држава узела је да 
изда јубиларно издање целокупних списа Обрадовићевих, 
које ће се по јевтину цену растурати по Српству. Из- 
дање ће бити илустровано, и, под уредништвом Г.Г. Јо- 

вана Скерлића, Милутина Драгутиновића и Милоша Ивко- 
вића, у велико се штампа у Државној Штампарији. Оно 
ће бити готово још овога пролећа. Београдска Општина 
одлучила је да подигне споменик свом славном грађа- 
нину, и ових дана биће објављен конкурс. Споменик ће 
бити фигура природне величине и подићи ће се на преу- 
ређеним Теразијама. У конкурсу могу участвовати сви 
југословенски уметници. Откривање споменика биће око 
1 септембра 1911 године, и том приликом биће главни 
део прославе. Српска Краљевска Академија и Универ- 
ситет приредиће свечане седнице, а Народно Позориште 
имаће свечану представу. Према решењу донетом у 
ЈЉубљани новембра 1910 године, том приликом биће 
састанак свију југословенских културних друштава. У 
исто доба биће у Београду конгрес српских и хрватских 
студената, за који се у велико чине припреме. 


Србија и Београд учиниће све да се одуже великом 
човеку који је био и препородитељ српске књижевности 
и први организатор просвете обновљене Србије. И 
остали крајеви српски имају сада да чине своју дужност. 
Ваљало би већ да се почну припреме за локалне про- 
славе, без којих не треба да буде ни један важнији цен- 
тар српски. Исто тако новчаним прилозима српске уста- 
нове, друштва, општине и појединци, треба да помогну 
да споменик Доситеја Обрадовића у Београду буде што 
лепши. Одзиви из српских крајева ван Србије, за сада, 
нису задовољавајући. Оно што је до сада пропуштено 
треба исправљати, и новчане прилоге треба слати на 
адресу благајне Српске Књижевне Задругг. 

Прослава стогодишњице смрти Доситеја Обрадо- 
вића, који је први међу свима нашим писцима у мисли 
обухватио цео наш народ, без разлике верских и поли- 
тичких граница, та прослава биће као што треба само 
ако добије велики општенародни карактер. Н. 





Власник, Богдан Поповић. — УРЕДНИК, Јован СКЕРЛИЋ. 

МАЛО СРЦЕ. 


(и3 БЕЛЕЖАКА НЕСРЕЋНА ЧОВЕКА). 


Жена ми је болесна. У бризи сам. И иначе од при: 
роде нежна и слаба, она је после изненадне смрти на: 
шега првгнчета, кога је шарлах однео пре но што смо 
се освестили од страха, почела да тужи и да вене. ИМ 
што је најгоре : изгубила је сву нежност према нашој малој 
Нади, којој је само година дана. После толико узалудних 
покушаја да је отргнем од меланхолије и да је намолим 
да се лечи, ја се окрећем детету, коме треба љубави, и 
забављам га кадгод сам код куће. Мала ме воли. Она 
се смеши на мене оним болним осмехом несрећне деце, 
али очима тражи маму. Те велике детиње, црне очи као 
да питају: — Зашто ме не воли2 Шта сам јој учинила» 
Моја жена верује у Бога, и да би се осветила Богу, она 
мучи своје дете. Ја стежем срце, узимам дете, носим га 
по соби и певам неке песмице. Случајно у мелодији 
залутам, па пређем на неку што сам певао своме пр- 
венцу, који сад далеко од песама и љубави, у малој 
мрачној постељици, под земљом трули... Тад уплашено 


од 

одмах мењам мелодију и са страхом крадом погледам 
на жену. Она се прави да ништа није приметила, али 
одмах затим излази у другу собу, и плаче. После се 
враћа, узима дете од мене, грли га и љуби и опет плаче. 
Затим ми нагло враћа дете: „Носи је ти. Можда не 
треба да је љубим ; нисам здрава“. Ја је храбрим и тешим, 
а дете гледа у обоје с чуђењем. Болесна деца су врло 
паметна, али она ипак не разуме... Нада је кржљава, 
нежна, слабуњава и, чини ми се, већ нервозна. Моја 
жена ју је само жалила, а обожавала је свога здравог 
и једрог првенца. Дете не разуме ништа, и пита погледом. 
Па ипак, она се сад смеши, јер је мама ту и тепа јој, 
док је тата носи. Она ми даје на знање да хоће опет 
да јој певам. Ја цупкам и певам и строго се држим 
једне монотоне песмице, коју никад нисам певао првенцу... 

Тако пролазе дани и месеци. 

Мојој жени све горе. Молим је и преклињем да 
узима лекове. Она ме послуша и, смешећи се, каже: 
„Неће то ништа помоћи“. Мени се чини да се она 
покајала; њој се више не умире, али јој тврдоглавост 
не да да то призна. Управо, не тврдоглавост, већ се 
она пређашња жеља у њој толико учврстила, да она сад 
и није свесна онога што осећа, а осећа страх од смрти, 
која се блажи. Ја сам у очајању, Молим је, уверавам је 
да ће оздравити, и молим понова, и напослетку она 
пристаје да иде на море. Она жели да оздрави, а мисли 
да је пристала да иде на море само зато што ја то желим, 
и што се она боји да не зарази дете. Она се још осећа 
прилично јаком, и доктор вели њој да је катар све мањи, 
а мени да туберкулоза нагло напредује. Моја жена каже 
да не верује доктору и да зна шта јој је; али она то 
каже само зато што се још осећа јаком и што верује 
доктору, и што се нада да ће на мору оздравити. 

Немогућно ми је да оставим дужност и проведем 
зиму са женом и дететом на мору. Зато сам је само 
одвео и. сместио, и одмах се вратио. Моја мати је оста- 

вила своју кућу и дошла к мени да ми помогне да под- 
несем живот. Мала Нада је много плакала за три дана 
мога одсуства. Зато је сад њена радост била огромна. 
Радосно ме грли, показује врата од друге собе и виче: 
— „Ма-ма, мама!“ — „Нема маме, чедо, мама отишла 
па-па“ — кажем ја. Дете гледа оним погледом, који 
изазива бол. Она ме грли и загњури главицу на моје 
раме, притиска се уз мене, као да се боји да и ја опет 
не одем. Њој је сад већ година и по, али још не иде 
и говори само неколико речи. Но зато она уме да мисли 
боље него њене здраве вршњакиње. Ја је носим, милујем 
је и певам јој овога пута и све песме које сам певао 
првенцу... 

Успавам је и седим с књигом поред ње. Она дише. 
Ја прекидам читање и гледам је. Бело лишце без крви, 
устанца напућена, носић кратак, трепавице дугачке, очни 
капци плавичасти, бело чело и бела капица. Она сеу 
сну некад насмеши, а некад се трза. И ја се на јави на- 
смешим, или трзам. Седим ту, поред њене колевке, и 
осећам нешто много веће и лепше него сва људска му- 
дрост, нешто болније него све елегије, а тајанствено, 
као што само природа може по некад бити тајанствена. 

Моје дете се буди и пружа ручице. Она је увек 
добра после спавања. — „Тата, та-та!“ — Она се смеје, 
и ја се смејем. Затим се окреће. Моја мати долази и до- 
носи јој преобуку. Она се обазире, тражи, гледа, чека 
нешто. 

— „Ево баке, да пресвуче дете!“ — говори круп- 
ним гласом моја мати. Дете тужно окреће главу у страну 
и ћути. Она трпи бабу, али је не воли. Неко шушка у 
предсобљу. Она сва устрепти и чека. Затим куцање — 
она дршће. Затим улази ђак и каже шта је купио. Она 
уплашено врисне, па се постепено ућути и тихо јеца. Ја 
је притиснем на груди и слушам како њено мало срце 
дршће, као преплашено тиче. И тако из дана у дан. 
Јадно моје дете! Оно непрестано мисли на маму, оно је 


чека, али она неће скоро доћи. 
до» 

Жена ми је у почетку писала да јој је добро и при- 
јатно. Али већ неколико писама долазе с молбом да је 
доведем кући. У последњем преклиње: — „Дођи по мене 
Умрећу од туге и жеље да видим дете и тебе. Попра- 
вила сам се, али ћу се понова разболети ако не дођеш“. 

Спремам се крадом од детета, но она види, предо- 
сећа нешто. Она неће ни код дадиље, ни код бабе; хоће 
само код мене и кад изађем она плаче. — Иде тата да 
доведе маму — говорим јој ја. Она можда и разуме, али 
не верује. Живот и васпитачи већ су је начинили непо- 
"верљивом. 

Отпутовао сам. Жена ме је радосно дочекала. Она 
заиста не изгледа рђаво — поправила се. Ја се преварих 
и понадах. Одох њеном доктору, да појачам наду. Он 
ми рече да нема спаса. — „Колико још може да живи, 
господине р“ — „Неколико месеца, господине“. 

Место да јаучем од бола, ја сам се морао смешити. 
Са смрћу у души, ја сам морао изигравати живот пун 
наде и весеља. Нема горег бола од тога. 

Рекох жени да и доктор налази да се толико по- 
правила да може путовати кући. С осмехом сем јој го- 
ворио о детету, које је чека и обожава. — „Срце моје — 
рече она. — Тако сам срећна што си одмах дошао“. 

Стигли смо кући. Одох прво сам код детета, да се 
неби сувише узбудило од радости. Мала заплака, па се 
засмеја, и, тапшући ручицама, викала је непрестано: „тата, 
тата“. — „Тата је повео маму, душо — кажем ја. Сад 
ће доћи мама“. Она као да није разумела моје речи. У 
том тренутку уђе журно моја жена и весело и нежно 
узвикну : „Надо, чедо моје!“. 

Дете побледе и разрогачи очи. Ја се уплаших и 
попрсках јој чело водом. Она се прибра, насмеши се и 
пружи ручице мајци. Она није умела да се радује; она 
је премирала од узбуђења. Жена је узе и загрли, и 
љубљаше. Она зајеца тихо и загњури главу у мамине 

груди, у те груди, у којима за њу никад није било хране, 
притиште се уз то срце, у коме до сад за њу није било 
довољно љубави... Зашто плаче моје дете» — питао сам 
се. Да ли она жалиону малу напуштену јадницу, или се 
радује новој срећи> 

— Злато моје, опрости ми! — заплака и моја жена. 
— Сад те мама никад више неће оставити и волеће те 
много, много... 

„Никад неће оставити...“ одјекну дубоко у мојим гру- 
дима и подиже се бол силан, као љубав. М ја заплаках 
— од среће мислила је моја жена, и насмеши ми се нежно. 


Рекао би човек да смо срећни. Смејемо се, певамо, 
шетамо, љубимо се. Мама страсно воли своју ћерку. Она 
је облачи, носи, води, пева јој, тепа и љуби је. (Она 
мисли оздравила је и сме да љуби дете). Нада корача 
по мало и зна још десетину речи — отргла се. Научила 
је да се смеје гласно. Мати и кћи су срећне, а ја стрепим. 

Жена и ја понекад шетамо сами, а дете остане да 
спава. Кад се вратимо, онда је право весеље. Мама је 
радосно узима и пева. Сад већ и она пева и оне песме 
што смо певали првенцу. „Је ли, зашто да нег Па није 
нам она пасторче“ — тако ми је казала, као стидећи се 
пређашње себе. 

: Дете се премеће, котрља од мене до ње, цичи, брбља, 
смеје се. 

Тешко мени! шта ће бита после, кад... А ко зна, 
можда се доктори варају 2 Зар је могућно да ће ова срећа 
отићи у ништавило, зар је могућно да ће ова жена, која 
је истина слаба, али која се смеје и воли, зар је могућно 
да ће тако брзо умреги2 О, ја бих тако радо хтео да не 
верујем! Ја бих пристао да сва наука на свету пропадне, 
само да није истина ово, на шта је она осудила моју жену 
и мене и моје дете. (О, зашто знам» Зашто нисам срећан 
макар за малог 


Тако опег пролазе дани. Али дани среће су кратки 
и мало их има. С јесени моја жена леже, и за два црна 

месеца све се сврши. Закопали смо је поред првенца, ма 
да она то више није желела; она је сад волела живи за 
ћерку, за своју малу. јадну ћерку. 

За време њене болести дете је често бивало узне- 
мирено. Доносили смо је мами, јер је непрестано то 
желела. Тек кад је ту и гледа је, она је спокојна. Њене 
велике паметне очи као да говоре: — Зашто изгледа-у 
кући све необично и страшно кад се није ништа дого- 
дило, кад је мама туг А мама је слабом руком милује 
и плаче. Она грли маму и упитно гледа нас. Њу је страх 
од нечега, што она још не разуме. Ја их обе храбрим 
и тешим. Али једнога дана нису више моји напори по- 
требни, ја не могу више да се уздржим и ја плачем 
горко и гласно пред својим дететом, док у другој соби 
моју добру и лепу жену намештају у сандук, за изложбу 
посетиоцима, и за путовање на гробље. — „Тата, мама!“ 
— врисну мала Нада. У себичности бола нисам мислио 
на њу. Она је слутила да маме нема више, али како — 
то није знала. Вриштала је док је год моја мати није 
однела у мртвачку собу. Она се обазре по соби и од- 
једном се ућута кад виде маму на столу. Брзо је пређе 
чуђење, затим цикну радосно и свом снагом се повуче 
к мами. Моја мати је принесе и рече: — „Пољуби маму! 
„Мама спава“. Дете је пољуби, затим се наслони на њено 
лице и показа да хоће да легне. — „Пава мама, пава 
дете маме“ — тако је говорила. Ја сам се гушио. — 
„Мама ће да спава сама, а дете ће да спзва код тате. 
Ено тата плаче“ — рече моја мати. Кад виде да плачем, 
Нада ми пружи ручице. Јадно дете, она је мислила да 
ми је она учинила нешто на жао. Спокојна што је мама 
ту, она ме је грлила и говорила: — „Мама пава, детг 
пава тате“. 

А шта ће сутра бити 

Она није видела кад смо заклопили сандук и однели 
маму, али је, каже дадиља, непрестано плакала док ја 
нисам дошао с пратње. 

Моја Нада се губи. Она с јачом тугом и чежњом 
очекује, ослушкује, преза, стрепи, нада се повратку ма- 
мином. Колико страшљиве, сакривене, очајне наде, ко- 
лико страшног и болног разочарења! Долазе други и 
одлазе, а маме нема, нема! Али она упорно чека. Јадно 
мало срце! Кад дођем с дужности или с гробља, она ми 
се обрадује само унеколико; она гледа иза мојих леђа 
на врата, гледа неће ли, можда. спазити и њу, као што 
је било пре увек после шетња. Чудновато! Она ми више 
не спомиње маму, она не говори о њој. Зашто» Да ли 
је могућно да она нешто разуме» Да ли је могућно да 
ћути зато што сам ја увек плакао кад је спомене; Да 
ли је могућно да се она боји да не ожалости мене, па 
да и ја одем> Јадна моја мала мученица, она се чува да 
ми не учини криво и ћути, не спомиње маму, али зато 
непрестано на њу мисли. Код детета нема резигнације, 
оно очајнички хоће оно што хоће. А моје дете хоће не- 
могућно. Шта да чиним Пробам да пресечем то чекање, 
говорим јој да мама неће никад доћи, да је умрла, али 
да је тата ту, да ће је волети и носити и певати јој. Она 
не разуме шта је то умрла; она очима пита: зашто да 
не дође кад ми волимо да дође, и кад она нас воли 
Не, моје речи ништа не помажу; она хоће да мати дође 
и чека је; она у осталом зна да је она већ једанпут одла- 
зила, па је опет дошла. Мало срце се измучило, чека- 
јућби и чезнући за оним топлим миловањем. Ја ћу да 
полудим, гледајући те муке. Ноћу не спава: дршће или 
тихо јеца — чека... Ја је гледам како ми умире нечу. 
вено страшном смрћу, која страшно свирепо и страшно 
полагано чупа конац по конац нерве и срце. Узимам у 
очајању своје дете и хоћу да га отмем од те авети, дајем 
јој лекове, који не помажу, говорим јој лудачки о себи, 
о своме очајању, о својој љубави, претим јој, па је онда 
с покајничком љубављу милујем. Има тренутак кад се 
она смири, кад изгледа да разуме да нас двоје имамо 
само једно друго, и тада ме загрли и шћућури своју гла- 
вицу на моје груди и ћути оним очајним ћутањем, које 

је теже него јауци. Затим опет хоће маму. О, та љубав, 
о те патње! 

Зашто је дошло на свет ово детег Зашто је заку- 
цало ово срце» Шта је скривило ово невинашце да 
овако пати» ИМ ја проклињем онога ко је створио овај 
живот, и сећам се да сам га створио ја, ја несрећник! 
Зашто Зато што сам волео — да ме воли и да га волим. 
Ради љубави ја сам учинио злочин. Због нехотичног 
злочина више се пати. Ја патим и проклињем себе, ма 
да знам да нисам ништа крив. 

Тако пролазе мучни дани и још много, много муч- 
није ноћи. Моје дете иде крају. Ах, то чекање! Докле ћег 
Она ме пита погледом: — Зар и сад мама неће да дође, 
сад кад је мени тако потребна» Она ме грли и тужно 
гледа, и мени се чини да она осећа да се с њом нешто 
необично дешава, то јест, она осећа да умире, али не 
зна шта је то. А чекање све упорније. Почиње бунило. 
Она говори о мами и смеши се. Да ли је видиг Ја је 
спуштам на постељицу, и у очајању клонем крај постеље 
и зајецам од бола. 

— Сине, буди човек! — и моја мати нежно и 
брижно меће своју руку на моју главу. — Шта ћеш 
Божја воља. Иди, одмори се. 

Ја се нестрпљиво уклањам испред материне неж- 
ности и осећам одвратност према њеној „божјој вољи“ и 
мржњу према њеној бризи и кажем јој да нећу да се 
одморим. 

— Упропастићеш и себе — брижно уздахну она. 

Ја планух. Она ми говори о мени! Она је готова 
да се помири с тим да моје дете умре; она се брине, 
она не да, она хоће да сачува своје дете. Учини ми се 
мрска, и хтедох јој рећи какву грубост, али се сетих да 
она осећа исто што и ја... О, животе ! 

Још неколико дана и ноћи грозничавог чекања, 
још неколико дана и ноћи нервозних свађа с матером 
и узалудних саветовања с докторима. То је мучење 

каквог ни у паклу нема. Ја почињем да верујем у де- 
мона. Зашто, зашто све ово» Зато што сам волео!,.. 

Бунило и буђење из бунила. Опет то. Од мога де- 
тета остала само сенка. Она у бунилу говори о мами, 
у свесности је тражи нервозно, грчевито. Она поче од 
мене да је тражи, да се љути, да моли. Сасвим има 
право. Ја сам кривац Изгледа да она чује њу, само ми 
нећемо да отворимо врата. Она ме гура. Ја одлазим до 
врата, отварам их и показујем да нема никог; она не 
верује. Хоће да види сама. — „Носи, тата“ — и она се 
подиже. Ја је узимам лаку као дах, и носим по соби и 
предсобљу. Нема ничега. Она плаче, тражи, бије ме, 
затим љуби и показује врата од друге собе. Тамо је 
помрчина и хладно. Она хоће унутра. Ја палим свећу и 
шетам с њом по свима собама и она загледа свуда, 
свуда чека и преза... Ја помишљам да је бацим на 
кревет и да узмем револвер и убијем и њу и себе. 
Затим се трзам. Моја мати с ужасом и очајањем гледа 
на нашу ноћну шетњу по собама; она мисли да смо 
обоје полудели. А ја носим дете и молим се зликовцу 
Богу и ђаволу и смрти да је узме. Ја знам да ћу за ту 
жељу бити страшно кажњен, али ја сад желим, желим 
да ми умре дете. 

Да ли ћу икад заборавити ове тренутке, да ли ћу 
се ипак икад у животу насмејати» Да ли ће то бити 
могућно > У томе тренутку она подиже ручице и загрли 
тату који јој је желео смрт, и насмеја се и пружи их 
ништавилу, и, гушећи се од радости, викну: — „Мама, 
мама!“, и клону, 

Ја је спустих и осетих неку велику олакшицу, и 
клонух и сам.. и пређох у памети последње тренутке, 
и обузе ме страшно, страшно очајање. Ја сам то желеог 
Никад! ИМ ја отех од моје матере моје мало, моје јадно 
мртво девојче, и притискох га уза се, и х'едох да га 
силом своје воље и љубави повратим у живот. Узаман 
— мало срце се сасвим умирило... 

Л. МИХАЈЛОВИЋ. 

ЈЕДНА ТЕТКА С ЈугА. — УСПОМЕНЕ ИЗ ДЕТИЊСТВА. 


У заказани час, Меникл је био готов; али он доби 
заповест да иде напред, и да их чека на Аренином Тргу; 
а Руместан пође пешице са својом свастиком, која је 
била радознала и горда што ће, идући под руку са ве- 
ликаном, разгледати Апс, видети кућу у којој се он родио, 
проћи са њим кроз исте улице којима је он у мла- 
дости ишао. | 

Био је час подневног одмора. Варош је спавала, 
пуста и нема, уљуљкивана мистралом, који је дувао на 
махове, као да неко силно маше лепезом, и освежавао, 
оживљавао летњу оморину провансалску, али од кога 
се није могло корачати, нарочито дуж шеталишта, где 
му ништа није сметало, где је могао да се ковитла и да 
облеће око целе варошице, ричући као разобадани бик. 
Држећи се чврсто обема рукама за Нумину мишицу, 
Хортензија је ишла, погнуте главе, засењених очију и 
сва задијана, али ипак срећна што осећа како је подижу 
и носе вихори, који су налетали као морски таласи, с фи- 
јуком, хуком и облацима прашине. Понекад, морали су 
застајати, хватати се за конопце који су били затегнути 
поред бедема, за случај јаког ветра. Због ових вихора, 
у којима су се ковитлале платанске љуске и семенке, и 
због ове осаме, главна улица је изгледала шира и туж: 
нија, онако прљава после пазарног дана, пуна разбацаних 

кора од диња, стеље, празних котарица, — као да је на 
Југу само мистрал дужан да чисти улице. Руместан је 
желео да што пре стигне кола; али Хортензија је нава- 
љивала да се шетају, и говорила, сва задувана и поме- 
тена ветром, који јој је омотавао три пута око шешира 
плави вео, и припијао уз тело кратко путничко одело: 

— Чудновато, како су природе различите!... Роза. 
лија не трпи никако ветар. Каже да јој он забуњује 
главу, смета јој да мисли. А ја сам, опет, на ветру сва 
раздрагана, опијена... 

— Тако исто и ја... довикивао јој је Нума, са су- 
зама у очима, држећи добро свесј шешир да не полети. 

И одједном, кад стигоше на једну окуку, он застаде: 

— Ево моје улице... Овде сам ја рођен.. 

Ветар се стишавао, или бар мање осећао, и чуо се 
како још хуји у даљини, као што се из мирне луке чује 
како на пучини море удара о гребене. 

Он показа, у једној доста широкој улици, насутој 
оштрим шљунком, без тротоара, на једну суру, неугледну 
кућицу, између једног женског манастира реда Св. Ур- 
суле, који је био заклоњен сенком великих платана, и 
једне старе зграде господског изгледа, са утиснутим грбом 
и натписом: Дом Рошмор. Преко пута се видела једна 
врло стара грађевина, неодређеног стила, -- окружена 
излизаним стубовима, крњавим киповима, надгробним 
плочама, ишараним римским бројевима, — изнад чијих је 
зелених врата било написано истрвеним златним словима: 
Академија. Ту је славни беседних угледао света 15 јула 
1882; и могли би се у многомг довести у везу његов 
куси, класични таленат, његове католичко-легитимистичке 
традиције, са овом тесном грађанском кућицом која се 
с једне стране ослања на један манастир, а с друге на 
један стари господски дом, и која гледа у једну провин- 
цијску академију. 

Руместан се осећао узбуђен, као увек кад год би 
га живот постављао пред његову сопствену личност. 

Одавно, можда има већ тридесет година, како није до- 
лазио овде. Требало је да се прохте овој девојчици... 
Непромењивост ствари прикова га на месту. Распознавао 
је још на зиду траг од једне кукице од прозорског капка 
коју је, дететом, свакога јутра обртао у пролазу. И онда 
су стубови и драгоцени мраморни кипови академијини 
бацали на иста места своје класичне сенке; олеандри 
испред дома Рошморових ширили су овај исти опори 
мирис; и он показа Хортензији узани прозор одакле 
му је мама давала знак кад се враћао из манастирске 
школе: „Пожури; отац је дошао“, јер отац није волео 
да чека. 

— Како, Нума, одиста»... Ви сте учили школу у 
манастиру 2 

— Да, сестрице, до дванаесте године... Онда ме је 
тетка Портал уписала у Успенску Школу, најотменији 
пансионат у вароши... али ја сам научио читати од оних 
калуђерских незналица, тамо доле, у оној великој ку- 
ћерини са жутим капцима. 

Он се са језом сећао ведрице испод катедре, која 
је била пуна слане воде, и у коју су замакани прутови, 
да би боље шибали; и огромне, поплочане учионице, где 
су се на изуст научене лекције говориле на коленима, где 
се за најмању казну морало вући по поду до катедре, 
пружајући и тржући натраг руку, до калуђера, који је 
стајао круто и строго, у својој рапавој црној мантији, за- 
дигнутој изнад лакта због замаха,.,. до пречасног оца ћупа, 
како су га звали, зато што се бавио и кувањем; сећао 
се и узвика „ха!“ којим је добри сабрат пропраћао своје 
ударце; и бридења мастилом убрљаних врхова прстића, 
као да их боду хиљаде игала... Како се Хортензија гну- 
шала тих свирепих казни, Руместан је наводио друге, 
још свирепије; на пример, како су неки за казну морали 
лизати језиком поливени пбд, и прашину која је била 
претворена у блато, док се нежно непце ових грешника 
не би раскрвавило. 

— Та то је ужасно!... И ви браните те људе!.. Ви 
их заступате у Скупштини ! 

— Е, дете моје... видите, то је политика... одговори 
Руместан не збуњујући се. 

Разговарајући тако, они су ишли кроз читав лави- 
ринт мрачних, ориенталских уличица, где су старе жене 
спавале на каменом прагу пред својим вратима, затим 
кроз друге, мало видније улице, чијом се целом шири: 
ном лепршале велике затегнуте платнене траке, са штам- 
паним натписима: Спишничарска роба, Плашнарница, Обу- 
ћарница; док најзад не стигоше на такозвани Мали Трг, 
један четвороугао, патосан асфалтом, скоро истопљеним 
под сунчевом жегом, — сав олкољен разним продавни- 
цама, које су у ово доба биле затворене и неме, и поред 
којих су, у краткој сенци од зидова, хркали чистачи 
обуће, с главом на свом сандучету, испружених руку и 
ногу као угопљеници, као да их је сад избацила на обалу 
ова бура што је тресла целу варош. 

Један недовршени споменик красио је средину трга. 
И како је Хортензија желела знати шта чека овај бели 
· мермер без кипа, Руместан се осмехну, мало збуњен. 

— То је читава историја, одговори он. 

Општински одбор вароши Апса био је одлучио да 
му подигне споменик, али су либерали из Прешходнице 
тако оштро устали против ове апотеозе једнога још 
живог човека, да његови пријатељи нису смели извр- 
шити своју одлуку. Кип је био сасвим готов, чекало се 
вероватно само да он умре, па да се стави на постоље. 
Извесно, ласкаво је помислити да ћете одмах сутрадан 
по своме погребу доживети грађанску апотеозу, да ћете 
пасти у гроб да бисте се из њега одмах дигли, у мер- 
меру или бронзи; али ово празно постоље, које је бљеш- 
тало на сунцу, изгледало је Руместану, кад год би овуда 
прошао, као каква велелепна породична гробница, и само 
је изглед аренин могао да му одагна ове мрачне мисли. 

Стари амфитеатар, без хучне живости од прошле 
недеље, опет је био добио свој свечани изглед некорисне 

и величанствене развалине, и кроз честе решетке видели 
су се његови широки ходници, влажни и студени, где 
се под улбгао на извесним местима, и где се камење 
размицало под корацима столећа. 

— Како ово изгледа тужно! говорила је Хортензија, 
жалећи за добошарем из Валмажура; али Нуми то није 
изгледало тужно. Он је овде проживео најлепше часове 
свога детињства, испуњене радостима и жељама. Ах, оне 
недеље, кад су приређиване борбе са биковима, кад се 
шуњао око решетака са осталом децом која су била 
сиромашна као он, и нису имала пола динара да купе 
улазницу. На врелом подневном сунцу, пошто им је 
било ускраћено то чаробно уживање, они су гледали оно 
мало што се могло видети, кроз пукотине између тешких 
зидова: један кут циркуса, сјајне чарапе на ногама тореа- 
дора, бесна копита бикова, прашину коју је подизала 
борба, са грајом, смејом, узвицима браво, риком, бру- 
јањем целе грађевине... Није се могло одолети жељи да 
се уђе унутра, и најсмелији од њих вребали су тренутак 
кад би се чувар удаљио, и провлачили се брзо, са малим 
напором, између шипака. 

— Ја сам увек успевао да се провучем, говорио је 
Нума, са блаженим лицем. Сва историја његовога живота 
сводила се у ствари на ове речи: било то срећом или 
вештином, ма како узана била решетка, јужњак је увек 
успевао да се провуче. 

—- Истина, додаде он смешећи се, био сам мрша- 
вији него данас. М поглед му је при том ишао, смешно 
тужан, од тесне решетке аренине на његов широки бели 
прсник, по чијој се испупчености добро видело да је 
претурио четрдесету. 

Иза огромне грађевине, каруце су чекале, у хладу 
и заветрини. Морали су пробудити Меникла, који је био 
заспао на боку, између две корпе с намирницама, у 
својој тешкој ливреји, краљевско-плаве боје. Али пре 
него што ће се попети у кола, Руместан показа из да- 
лека својој свастици једну стару крчму: Код Малог Свешог 

Јована — превоз пушника и робе, чији су бели зидови 
и широм отворене шупе заузимали читав један крај 
Арениног Трга, који је био сав закрчен испрегнутим и 
прашљивим тарницама, изврнутим сељачким двоколицама, 
са уздигнутом рудом, испод сурог платненог покривача. 
— Погледајте тамо, сестрице, рече он узбуђеним 
гласом... Одатле сам се ја кренуо за Париз, пре два- 
десет година... Онда нисмо још имали железницу. Путо- 
вало се поштом до Монтелимара, а одатле Роном... Боже! 
Како сам био срећан, и како ми је ваш велики Париз 
задавао страх!... Пошао сам ноћу, сећам се... 

Говорио је брзо, на прескок, како су му успомене 
излазиле пред очи: 

— Ноћу, у десет часова, у новембру... Месечина 
као дан... Кондуктер се звао Фук, велики господин!... 
Док је он презао, ја сам корачао горе-доле са Бом- 
паром... Бомпар, познајете га... Ми смо већ били добри 
пријатељи. Он је био студент фармације, или бар уобра- 
жавао је да је студент фармације, и намеравао је ускоро 
поћи за мном... Ковали смо планове, сањали о заједничком 
животу, о узајамном помагању, ради што бржег успеха... 
Он ме је храбрио, давао ми савете, пошто је био старији 
од мене... Ја сам се једино бојао да не изгледам смешан... 
Тетка Портал је била поручила да ми се за пут сашије 
један дугачак огртач, такозвани мекинтош.. Ја нисам 
имао довољно поверења у тај теткин мекинтош,.. Онда 
ми Бомпар нареди да се прошетам поред њега... О! као 
да и сад гледам своју сенку поред себе... И свечаним 
гласом, са оним својим убедљивим лицем, он ми изјави: 
„Слободно можеш ићи, драги мој, ниси смешан...“ Ах! 
Младости, младости !... 

Хортензија, која се сада бојала да више и не изиђе 
из ове вароши, где је овај великан испод сваког камена 
налазио по какав речит разлог да се задржи, гурала та 
је полако у каруце: 

— Како би било, Нума, да се попнемо... Можемо 
и путем разговарати... 

М 
ВАЛМАЖУР. 


Од вароши Апса до Кордовског брега има непуна 
два часа, нарочито ако вегар дува с леђа. 

Са своја два добра коња из Камарге,: каруце су 
летеле као перо, ношене мистралом, који их је тресав, 
улубљујући кожни кош, или надувајући га као једро. 
Овде на чистини, он више није хујао као тамо око бе- 
дема и испод сводова; слободан, ничим необуздан, гонећи 
пред собом непрегледну таласасту равницу, — по којој 
су раштркане кућице и усамљени мајури, са мало зеле- 
нила унаоколо, изгледали као делови каквога села које 
је разнео ветар, — летео је он као облак дима преко неба, 
или као брзи талас преко високог жита и маслиновог др- 
већа, чије је сребрнасто лишће треперило, и враћао се нагло 
натраг, дижући жуте облаке прашине, која је шкрипила 
под точковима, повијајући до земље густе редове кипа- 
риса и високих рогоза, чије је дугуљасто лишће жу- 
борило, као да поред пута тече какав весели поточић. 
Кад би ветар за мало умукао, оставши без даха, осетила 
би се одмах летња заглушина, афричка жега што је изби- 
јала из ледине, али би је опет убрзо разгонио свежи, 
благотворни вихор, јурећи весело до дна видика, до оних 
сивих, суморних брежуљака који се виде у позаднини сва- 
кога провансалског предела, али који се при заласку 
сунца преливају чаробним бојама. 

Путем нису сретали много света. С времена на време, 
каква теретна кола из каменог мајдана, натоварена грдно 
великим тесаним камењем, које је бљештало на сунцу; 
какву стару сељанку из Вил-де-Боа, погурену испод крбле 
пуне миришљавог биља; или мантију неког калуђера 
просјака, с торбом на леђима и бројаницама о бедру, 
чија се тврда знојава лобања сијала као какав кремен 
са обале Дирансе; или пак какво друштво које је било 
на хаџилуку, товар нагизданих жена и девојака, лепих 


1 Острво на ушћу Роне, чувено са својих коња. Пр. 

црних очију, са набућеном косом и белим лепршавим 
тракама, које су се враћале из Сент-Бома или из Нотр. 
Дам-де-Лимијера. Па ипак, мистрал је свему томе: те- 
гобном раду, сиротињи и празноверицама тамошњег света, 
давао неко опште здраво и весело расположење, купећи 
узгред и разносећи далеко кириџијске узвике „ајт! ђи!“, 
звецкање плавих стаклених прапораца о врату њихове 
стоке, калуђерова јектенија, пискаве тропаре хаџија, и 
народну песму коју је Руместан, раздраган дахом свога 
завичаја, певао из свег гласа, са широким театралним 
покретима који су се лево и десно пресипали из кола: 


Провансалско сунце јарко, 
Ти, мистралов верви друже!... 


Прекидајући одједном песму, он викну: 

–— Еј, Меникле!... Меникле! 

— Господин Нума > 

— Какве су оно старе зидине, еј тамо, с друге 
стране Роне> 


— Оно, господин Нума... то је Кула краљице Јованке... 

— Ах, да! јесте... Сећам се... Сирота Кула! 

Он сад поче причати Хортензији историју овога кра- 
љевског замка; јер он је знао у прсте све провансалске 
бајке... Она оронула и потамнела кула, тамо горе, води 
порекло још из доба сараценских ратова, али ипак није 
старија од манастира поред ње, од кога се још видела 
само једна обрвана зидина, са неколико узаних прозора 
и једним широким вратима на свод, кроз које се про- 
зирало небеско плаветнило. Показивао јој је стазу што 
је вијугала кршевитом падином, којом су некад калуђери 
силазили на мало језерце, сјајно као растопљено сребро, 
да лове шаране и јегуље опату за ручак. Напомињао је, 
узгред, како су калуђери увек умели вешто изабрати 
најлепше пределе да у њима удобно проводе свој живот 
у размишљању, одајући се високим сањаријама на врхо- 
вима брегова, али силазећи ревносно у долину да по- 
купе десетак од свега што је рађало у околним селима... 

Ах! Средњи Век провансалски, старо, добро доба тру- 
бадура и љубави!... Сала расте трње између плоча по 
којима су некад ишле Стефанете и Азалаиде, вукући за 
собом своје дуге једноставне хаљине; вране и совуљаге 
креште ноћу, тамо где су некад трубадури певали своје 
песме. Али још увек преко целога овог светлог брежуљ- 
кастог предела лебди дах неке горде отмености, чар та- 
лијанске веселе ћуди, као треперави одјек лира и виола, 
кроз овај чисти зрак. 

И Нума, заборављајући у овоме одушевљењу да 
пред собом као слушаоце има само своју свастику и 
"плави капут Мениклов, пошто је поновио неколико 
фраза са обласних банкета и академских седница, раз- 
везе једну од оних оштроумних и сјајних импровизација 
које су најбоље показивале да је потомак вештих про- 
вансалских трубадура. 

— Ено Валмажура! прекиде га одједном · кочијаш 
тетке Портал, сагињући се и показујући бичем једну 
узвишицу у даљини. 


(Наставиће се.) 
Алфонс ДодЕ. 


(Превео с француског Миодраг ИБРОВАЦ.) 


"У НОВО ПРОЛЕЋЕ. 


Јови МиодрРАГОВИЋУ. % 


У души боној 
у грешној души млада зора свиће; 
срце труло мирише добротом... _ 
Љубави! позна радости! моје велико откриће! 
Ти ме обасја, Марто, и посветићеш ме бедника! 


И по том, | : 

када се очисти од болне прошлости биће моје, | 
и блисне опет, лепотом невиности све СУ 
зачарано, У 


милостиве сање љубавне скриће 
мој бол, и грех, и беду, која ме чињаше скотом. 


Пелудним дахом рајске дафине, 
снене, страсне, сетне, 
мирисом опојним твоје девичанске младости 
оплеменивши ме, ти си ми душу спасла, 
краљице моја! 


Краљице, 
волим те скрушено, благосиљам те, позна радости, 
милостивим сузама покајања. 


ДИМИТРИЈЕ МИТРИНОВИЋ. 





РЕЦИТАТИВ СНА. 


БрРАНКУ ЛАЗАРЕВИЋУ. 


Краљице мога спасења, 
Марто, 
ти добра звездо моје нове радости, 
ја те усних, ове ноћи ведре ! 


Ти стиже сетна 
из маглица златних ми сања кб мирис дафине, 
у ноћи бесконачној, 
кад се отварају небеса снова мојих, 
снова болних нежности; — 


стиже, и по том 
отпловисмо на валовљу отајствене пучине, 
пучине маштања мојих, 
отпловисмо, и платна душа двају, 
напета страстима љубави спокојне, једре... 


Бледа, сетна, снена, 
у свеопојној арији о спасу 
ту ми прича басну једну дугу. 
Тугу је море доносило шумећи кобно; 
Злобно су фосфорно сјали корали хладни и дрхтави; 
тихе кб душе наше сене су плинуле по таласу. 


| 
' 

И далеко, у домаку очараних жала, 

на крај пучине снова и вода, 
нема и бледа, Дафино моја, ти ми показа 


труло једно распело, 
док се вампирски месец иза свода дизао, смрзнут... 





Мир. 
Тмуло, тајно, свето, дубоко, тад се чуло 
шаптање уснулих отајствених цветова снова наших, 


снова болних нежности, 
и смирени жамор молитава 


љубави. 


ДИМИТРИЈЕ МиИТРИНОВИЋ. 


= | 
> 


Мома за Ме 








ЗАГРЕБАЧКА ПИСМА. 


1 


Ових дана дошао ми пријатељ из Далмације, и након 
многих разговора о казалишним, уметничким, књижевним 
и другим приликама, сврнуо се разговор на питање за- 
гребачког романа. Мој пријатељ је боравио неколико 
година у Загребу, није рођени Загрепчанин као ни ја, 
али ипак познаје Загреб и воли га. Сада није био подруг 
године у Загребу, па је дошао да види, је ли се штогод 
промјенио. И морао је признати да се Загреб развија. 
На боље или на горе, тешко је рећи. Али још се није 
толико промијенио, да би се могло говорити о Загреп- 
чанима, о загребачким приликама, као о нечем засебном. 

Он тврди, да је то посвема чи Но. ако се хоће 
писати роман једнога града. 

Послије Шеное није нитко написао загребачког ро- 
мана. Могуће је тому крив Загреб. Али ово је веро- 
ватно, да ће бити много криви и загребачки књижев“ 
ници. Јер коначно неку физономију град мора ипак имати. 
Ако ове његове физономије и нијесу онако изразите 
као за Шеноина времена, ипак их има. Ја ћу кушати 
ухватити који. 

Сједимо тако силвестрове ноћи у највећој и нај- 
живахнијој загребачкој кавани и гледамо, како се људи 
забављају. ЈЉуди се разиграли (ситни су часови већ 
одбили), и нуто: у тој кавани, која признаје иначе 
само војничку концертну глазбу, нашла се наједном два 
тамбурашка друштва, какових је наћи само у предград- 
ским и другим загребачким крчмицама, где се забавља 

„мали свијет“. Ово је довле могуће случај, али оно што 
сад хоћу да истакнем нипошто није случај. У тој кавани, 
која је по својим гостима готово слика управо данаш- 
њега Загреба, у којој се састају трговац златнином (Је- 
врејин) с власником базара (Јеврејином), ђак умјетничке 
школе (Јеврејин или барем досељеник) с издавачем је- 
диног загребачког сатиричког листа, подузетни пекар 
(Јеврејин) с подузетнијим лијечником (такођер Јевре- 
јином), професор с новинаром, часник с часником, владин 
чиновник с архитектом; у тој кавани за коју се може 
мирне душе устврдити, да не има догађаја (изузам по- 
треса!), који би могао све њезине госте једнако заоку- 
пити, да не има ништа национална, јединствена и велика, 
у тој се кавани том згодом нашло доста људи, који су 
се с правим ужитком забављали уз глазбу оних одр: 
паних, уличних тамбураша. И не само то. У једном чисто 
јеврејском друштву банкарских и других чиновника нашао 
се један, кому ћеш на сто корака даљине прочитати 
с носа да је Јеврејин, и тај непрестано захтјева, да му 


· свирају сремске песме. Загребачки тамбураши свирали 


су сремске пјесме, а загребачки Сремац Јеврејин пјевао 
је, урликао је, ломио се пјевајући сремске пјесме... Ово 
дашто још не значи, да се Загреб, господски Загреб, 
помамио за сремским пјесмама, него је само занимиво, 
као доказ, да Загреб више није метропола кајкавског 
дијела Хрватске, него се у њему прикупљају све више 
и остали крајеви. Нема дакле сумње да се Загреб раз. 
вија и добива нове црте, само што су те црте веома 
несталне. Прије годину дана једва би кому пало на ум 
пјевати сремске пјесме, па ни силвестрове ноћи, али сада 
је другачије. Писати загребачка писма значи биљежити 
све оне нагле промјене које Загреб готово из данау 
проживљује. А тих је промјена веома много, а не јављају 
се само на политичком, књижевном, или умјетничком 
пољу, него управо свугдје; у друштвима као што и код 
појединаца, у јавном као што и у приватном животу. 
Веома популаран човјек може у Загребу готово преко 

ноћи постати веома незнатан, веома вриједан посвема 
невољан, богат, сиромашан. И то све с веома мало бруке. 
Тешко је замислити колико Загреб у том смислу троши. 
Гута и прождире људе, догађаје, знатна дјела и посвема 
незнатне згодице и особице, једнаком журбом и једнаким 
темпом, као какав велеград, а ипак не кани још дуго по- 
стати велеградом. 

Све се ово опажа и у литератури и у умјетности. 
Имадемо позориште. Није томе давно прославило је 
педесет-годишњицу одкако је загосподовала хрватска 
ријеч на њему. Том згодом приказивала се слика „Ван 
с туђинцима“. И она иста публика, која је могуће нај- 
живље пљескала оној „Ван с туђинцима“. бацила је 
— хрватску драму с хрватског позоришта. Ово изгледа 
мало чудно, али одиста је тако. Ми на хрватској позор- 
ници не можемо доживјети трећу репризу драме из хр- 
ватског пучког живота. Она, истина, може добити прву 
награду, али два пута напунити кућу не може. Чим се 
сазна, да је из хрватског пучког живота, онда је већ 
осуђена на то, да ју морају скинути с репертоара, јер 
публика не иде. Из босанског народног живота, или из 
руског, то још некако привлачи, али из нашега — не! 

У ликовној умјетности такођер је тако. Мештровић 
приреди у Бечу изложбу видовданског храма. Бечани се 
љуте, ругају, али у исто доба и диве. Мештровић дође 
с истом изложбом у Загреб, и загрепчани посјећују из- 
ложбу. Они се додуше мање диве, више љуте, али ипак 
дођу. Треба видјети чему су се Бечани дивили! Неколико 
мјесеци касније отвори се у Загребу изложба с циклусом 
„Краљевић Марко“, и сада се Загрепчани љуте, али не 
иду гледати. Напросто не иду, јер нису чули, да се 
Бечани диве. Ако циклус побуди заслужену пажњу на 
римској изложби, онда би га Медулићевци могли поносно 
изложити у Загребу и посјет би био бољи, него што је 
био овај пут. 

Када упитате кога како то да хрватска књига на- 
лази тако слабу прођу, ма да је добра, како то да људи 

занемарују хрватску драму, хрватску умјетност, рећи ће 
вам, да је све то тако стога, јер је сав интерес апсор: 
бирала политика. 

— Само да се мало политички смиримо, све би то 
било другачије — тјеши вас онај добри човјек, и не види, 
да се на тај начин није могуће политички смирити, да 
није могуће имати у борби за материнску ријеч (жељез- 
ничарска прагматика) цијелу јавност са собом дуље него 
годину дана, када та иста јавност не мари готово никако 
да се очува материнска ријеч, како ју налази у хрват- 
ској књизи. Откуд борба, какова борба, када се не осјећа 
потреба чувања материнске ријечи у свим формама и 
на свим линијама ! 

Било би међутим ипак неправедно, ако би се на 
темељу ових чињеница хтјело створити пресуду, као да 
Загреб не вриједи ништа, као да није способан за јачи 
национални живот. У Загребу се уза све то нашао, и то 
управо у ово вријеме, оснивач југославенске енциклопе- 
дије; у Загребу може да постоји десетак и петнаест умјет- 
ника, којима није право, ако им се рекне да нијесу хр- 
ватски умјетници; у Загребу се ипак штампа годишње 
неколико тисућа примјерака хрватских књига; ту су 
школе, демонстрације, метинги за и против свију и сва: 
чега. Само је све то неразумљиво, непојмиво и готово 
невјероватно, да се толико тога и толико опречнога, 
толико протусловнога може наћи у исто вријеме на 
истом мјесту. 

Још један примјер. Не познајем пјесника, који би 
у посљедних пет-шест година распачао књигу својих пје- 
сама у тисућу примјерака, па биле оне и по круну комад. 

Разболи нам се Крањчевић. Одлучи се издати ње- 
гове пјесме у дивот издању, примјерак по двадесет круна. 
Разашаљу се позиви штампани на фином папиру, и што 
се догоди» Одазове се преко 400 људи, и то из најразно: 
личнијих сталежа (високих часника, творничара, трговаца, 
одвјетника, професора, и тако даље), јављају се банке, 
градске опћине, и друге корпорације. Како тог Половица 

тих абонената није нигда ништа учинила за хрватску 
књижевност, нигдје их се није читало да су штотод учи- 
нили за овакове сврхе. Али сада су се одазвали, дапаче 
и сами јавили, јер се ради о болесном пјеснику. Мислите 
ли, да је име Крањчевићево тако снажно дјеловало» 
Сумњам. Па на чему градим ту сумњу. Један одбор 
обрати се пријашњем начелнику града Загреба и замоли 
га нека нађе мјеста за зачасни гроб Крањчевићу на за- 
гребачком гробљу. М знате што начелник (двоструки 
доктор) одговори: Ја додуше нисам још ништа чуо за 
Крањчевића и не познајем га, али мора да је вриједан 
и ваљан, дочим за њега толико радите. 

А да је збиља дошло до преноса Крањчевићевих 
тијела у Загреб, да видите какову би параду уприли- 
чили. То би било јединствено. Сви би Сез изнимке искрено 
жалили за великим пјесником. 

Ако се свим овим појавама усхтије наћи узроке, 
онда међу њима неће бити најмањи и тај, што је Хрват- 
ска сада одиста у раздобљу неког тихог, другог препо- 
рода. Стари „цвијет народа хрвацкога“ вене, а нови још 
није ни пупољак. Прије су тај цвијет сачињавали Цин- 
теки, потомци Цинтека, сиромашни и у туђем духу од- 
гојени изданци хрватске господе. Ти су потиснути у 
буџак и између њих и новога покољења исти је од при- 
лике одношај као између старога (службено „Горњега 
Града“) Загреба и новога (дољњега). Овај нови је са: 
стављен од прометних, вјештих и пробраних странаца, 
туђинаца, анационалаца и погоспођенога опанка, који 
не признаје ништа и никога осим себе. Ови потоњи су 
Новакови Тите Дорчићи, разбаштињени сељаци, који 
се истина бог не осјећају као господа, али не имаду 
снаге, да се врате својим плуговима, својој земљи. Били 
би можда добри обртници, вјешти трговци, али како је 
код нас тако лако постати „господином“, постадоше го- 
сподом. То су у много случајева здрави елементи, али 
без оне прирођене и баштињене спреме, која је нужна 
да се у културном раду постане барем каковим чинбе- 

ником. Не вриједи то доиста за све. МИ међу њима, као 
што и међу оним досељеницима, странцима и туђинцима 
имаде и изнимака, али управо те изнимке су такове на: 
рави да силно одскачу од равине и попречнога нивоа. 
И сада настају они силни јазови, оне опреке и против- 
штине, између оних за које литература и праћење лите- 
ратуре значи читање анонса, ликовна умјетност — куповање 
„анзихт-карти“, умјетност драматско — оперета и балет, и 
тако даље и тако даље, и оних који у литератури траже 
ријешење великих проблема, у умјетности у опће пуки 
аристократизам и артизам. 

Опреке у тежњама, у схватањима, у идеалима су у 
опће тако велике, да није чудо што се у исти час могу 
догађати најопречније, најчудније ствари. Замислите: дође 
здрав, крепак човјек са села до неког положаја у дру- 
штву, до гласа у литератури, у умјетности, или опет до 
лијепога мјеста у диетен-класи. Врага ће он пазити како 
ће даље! У њега су мало другачије појмови о животу, 0 
лијепом и ружном, о добру и злу него код онога, тко 
се је са свим тим као с неким пороцима радио, сисао 
традиционалне назоре о свему тому у мајчином млијеку. 
И ако се сада такова два ухвате у коштац, није тешко 
погодити тко ће изаћи побједник. 

Прије десетак година су на нашим средњим шко- 
лама ђаци оснивали „литерарне листове“, приређивали 
„књижевне састанке“. Прије пет година су велику пажњу 
посвећивали учењу страних, а напосе славенских језика. 
Данас је центар свега занимања ногомет (фот-бал), и друге 
такове игре у којима се јачају мишице. Приређују се 
јавне вјежбе, натјецања са сличним друштвима из Будим- 
пеште, Печуха, Граца, Трста. Умјесто умјетности постати 
ће ногомет оно поље на којем престају разлике између 
различитих народности. 

Јасно је дакле да се мора родити ново поколење, 
нови цвијет, који ће другачије ствари тражити и про. 
дуцирати на пољу умјетности и књижевности, који ће 

другачије судити и схватати јавни рад, патриотизам и 
тисућу других ствари. 

То поколење још није процвјетало. Оно се истом 
замеће као пупољак, али већ се ћути по мирису. 

У даљњим писмима извјестити ћу о појавама, које 
карактеришу то ново покољење, о свим вриједнијим и 


важнијим догађајима литературе и умјетности. Уза то 


нећу ипак те појаве гледати саме о себи, него у вези 
с осталим, с друштвом и животом, који их је истиснуо 
на површину. Надам се, да ћу тако моћи изнијети 
исправну слику наших односа и прилика. Ако кадгод 
забиљежим коју згоду на онај начин, који не буде по 
вољи свима овдје, нека ме се не обједи, да носим у 
сусједство оно о чему би се смјело само код куће између 
четир зида мудро расправљати. Страх пред сусједством 
види ми се неоснован, јер, ма да га и не познајем, слутим 
да се оно не разликује у многочем од мојега дома. 


АНДРИЈА МИЛЧИНОВИЋ. 

БЕЛЕШКЕ О АРБАНИЈИ.! 


(% 
После ПРОГЛАСА УСТАВА. 

Кад је у Турској устав понова проглашен, и Арба- 
наси су се, као и све остале народности у отоманској 
царевини, незнајући шта је то Канун-Есаси Мешрутијет, 
зарадовали. Онај луди хук радости веселости, раздрага- 
ности, бејаше захватио и Арбанасе; крст и полумесец су 
се братимили, сви су били пред тим уставом једнаки, 
браћа... Али, у Тирани и у Елбасану Арнаути одмах за- 
странише, почеше на основу тога великога принципа, отва- 
рање арбанаских школа, и растурање књига на арба- 
наскоме језику. У Битољу се састаде конгрес Арбанаса 
из четири румелијска вилајета да реши питање о арбан- 
ској писменици. На конгресу је било два мишлења о 
писменици; једни су били зато да писменица буде ла- 
тинска, као што је и дотле била с неким изменама; 
други су били за употребу муслиманске азбуке. Оно прво 
мишљење је освојило, 1909 године покренута су два ар- 
банска листа у Солуну „Шпа“, а у Битољу „Васћкити 
Котђи“ Покушај да се прогласи арбанаски језик за на- 
родни језик у Скадру није успео. Први који је гласно 
рекао да су Арбанаси само Арбанаси а не Отомани, морао 
је ићи одмах у затвор. То је био Дервиш Хима. Од његова 
затварања и прогоњења у Солун, Арбанаси почињу до- 
лазити себи и разумевати да ће бити разлике између 
младотурскога „Канун-Есаси“ и њиховога закона „Леке 


1 В. „Српски Књижевни Гласник“, бр. 285 (1 новембар 1910). 

Дукађина“. Кад наступише избори за народне посланике 
у Скадру, арбански кандидати остадоше у мањини; ман- 
дат добише два Турчина. 

Кад је дошла мартовска контра-револуција 1909 го- 
дине, многи Арбанаси били су задовољни. Победа младо- 
турата, улазак Махмуд Шефкет паше у Цариград, сме- 
њивање арбанашког протектора Абдул- Хамида, а наро- 
чито вешање Абдул-Хамидових Арбанаса из телесне гарде 
(Алил-беја, Риза-беја, и тако даље) онезадовољи Арба- 
насе. И то незадовољство поче се осећати у побунама, 
истина местимичним, али ширега размера. Највише се 
осетило у Старој Србији, у којој је анархија од увек 
била најпотпунија. У Старој Србији тиранисали су Србе 
сви Арнаути одреда, од најгорега кокошара до првих 
бегова. Власт је у овоме делу турске царевине била 
најнемоћнија. Било је места у која турски чиновник није 
никада ступио. Кајмакам љумански (срески начелник у 
Љуми), на пример, није никада ступио у Љуму, звао се 
љумански кајмакам, а седео је у Призрену. О купљењу 
порезе, давању регрута, примени каквога писанога за- 
кона, о цивилизаторским реформама у опште, није могло 
бити ни речи. Представници Арнаута из Старе Србије 
први поставише пред Младотурке своје захтеве, који се 
могу регулисати у неколико речи: никакве измене у до: 
садањем стању (старе повластице, никаква новачења, за- 
брана ношеља оружја немуслиманима, нарочито Србима, 
отварање арбанских школа, женско питање не дирати, 
безусловни повраћај шеријатскога закона). Кад младо- 
турски солунски комитет одби да прими овакве захтеве, 
и нареди да се почне купити пореза и примењивати 
закон, Иса Бољетинац, који је био најачи противник 
Младотурака, ступи у отворено непријатељство. Батаљон 
војске са два топа пође у Бању да казни Бољетинца, и 
разруши му кулу. Иса Бољетинац се повуче побеђен у 
ЈЂуму, одакле је наставио бунити Арнауте. Кад буна поче 
бивати све озбиљнија, влада повери Џавид-паши, коман- 
данту митровачке дивизије, задатак да умири побуње- 

нике. Са две-три хиљаде војника и нешто топова, Џавид- 
паша почне рушити и палити куле побуњеника, по 
негде врло сурово, и на разне начине кажњавати Арба: 
насе из Старе Србије. Видевши да иде доста лако пот- 
чињавање, влада одлучи да наметне по целој северној 
Арбанији реформе и уништи дотадање арбанаске повла- 
стице. Али се брзо мораде разуверити. Џавид-паша растера 
топовима збор у Феризовићу, поруши многе куле око 
Пећи, Ђаковице и уђе у Љуму, али у Љуми наиђе на 
озбиљан оружани отпор. Отпор је претио да захвати 
целу Малесију, и Џавид-паша се мораде повући у Митро: 
вицу. Његова мисија је само појачала нерасположење 
према режиму Младотурака. 

У Скадру тада у мало није дошло до општега по- 
коља, када је скадарски валија хтео да почне купити 
порезе и тражити рекруте. Побуњени католици Арнаути 
су тада, свакојако инспирисани с друге стране, упутили 
скадарском валији молбу, у којој има један добар став, 
јер се у њему регулише питање о целоме новоме систему 
политике Младотурака: „Ако нови режим није никаква 
фикција, ми смо готови да се покоримо законима; хо- 
ћемо да плаћамо порезу и да дамо рекруте, само под 
погодбом да се уништи неједнакост међу муслиманима 
и хришћанима и да свако племе бира своје судије. Ако 
стари систем остане под новим именом, онда тражимо, а 
то је право, да се очувају наше раније повластице“. 

У вилајетима јањинскоме и битољскоме арбанаски 
покрет узимао је маха све то јаче, и добијао карактер 
анти-младотурски. Ово је нарочито било после избора 
за народне посланике за турски парламенат. Притисак 
младотурскога комитета учини да јањински вилајет дадне 
муслиманима, и ако су они у великој мањини, четири 
посланика, а Тоскама само три. На конгресу, у месту 
рођења Али-паше, у Тепелену, Тоске су протестовале 
противу избора; а њихов покрет је добио форму арба- 
наских захтева, који су искључиво националистички. 
Један од арбанаских посланика из Епира, Исмаил-Кемал, 

имао је учешћа у мартовској контра-револуцији. Кад је 
она пропала, морао је бежати у Италију, и отуда управ- 
љати арбанаским покретом који се све то више развијао 
по Арбанији. У битољскоме вилајету покрет је такође 
добио оштрије обележје. У Горици и Костуру Арбанаси 
силом траже употребу арбанаског језика у државној 
администрацији и школи. Кајмакам из Горице у једноме 
тренутку, под притиском народним, мора да напушта ви- 
лајет, јер „народ“ тражи да и представници власти буду 
Арбанаси. 

Месеца јула 1909 године био је у Дебру конгрес, 
на коме је било изасланика из вилајета битољскога (13), 
јањинскога (8), косовскога (8), скадарскога (9) и солун- 
скога (9). Међу изасланицима је било и Грка, и Бугара, 
и Срба. Младотурци су одмах у почетку хтели да одузму 


конгресу арбанско обележје. И међу њима је било. 


доста повереника младотурскога комитета „Јединство и 
Напредак“, који су конгрес стално наводили на разго- 
воре и резолуције општега карактера. То није успело. 
На конгресу, који је почео трагичном смрћу Исмаил-паше, 
највиднијега изасланика из Цариграда, — чиме у мало не 
поквари се цео рад, — претресана су сва питања која су 
могла бити непријатна Младотурцима. Најоштрије је на- 
падана радња Џавид-паше, којега је влада послала у Ар- 
наутлук да га мири. Протестовано је противу избора 
неких народних посланика, силом наметнутих у дебар- 
скоме санџаку и јањинскоме вилајету. Било је речи ио 
давању рекрута, и у главноме су сви Арбанаси били за 
то „да ће давати цару војнике, чим се зарати“, а у мирно 
доба сваки је војник код куће, кога не треба никада кре- 
тати. Најважнија су била претресања о школама. Дебрани 
и Малисори (капетан Ној, брат Пренк Биб Доде, из нај- 
виђеније куће Гега, у име дванаест бајрака) тражили су 
отварање арнаутских школа, потпуну гимназију у Дебру 
и обавезно учење арнаутскога језика у ових пет вилајета; 
било је молбе и за увођење арбанаског језика у црквама. 
Конгрес, коме су од Срба присуствовали Гл. Елезовић, 

професор, Јован Шантрић, судија, Давид Димитријевић, 
штампар и уредник „Законитости“, Јован Парлић, трговац. 
Конгрес у ствари није донео никакве озбиљније одлуке. 

Из свега што је до сада речено види се код Арба- 
наса, али не још јасно: слагање са програмом Младоту- 
рака само у колико се он односи на одсудно противљење 
примању европских рефорама; тежња за самосталношћу 
на једној одређеној територији, то јест пет именованих 
румелијских вилајета; неслагање у основи са законима, 
па ма откуда они долазили. 


НЕШТО ИСТОРИЈЕ. 


О Арбанији је писано доста, нарочито у последње 
доба. Међу писцима нема слоге о пореклу Арбанаса. На- 
вешћемо оно што се писало, без нашега мешања у то 
питање. Арб'н'с= земљоделац, восат (грчки), а!ђапез (ла- 
тински), арнауд (турски). Дакле једни доводе њихово 
порекло од старих Пелазга, Трако-Илираца, дотле други 
доказују да су потомци Феничана, Фрижана, Лигураца, 
Мизијанаца, Маћедонаца. Има једна арапска прича по 
којој су Арбанаси дошли у Европи с обала Црвенога 
Мора. Праотац садањих Арбанаса стао је ногом неком 
шеику на кафтан и несрећним случајем истерао му око. 
За то истерано око требао је да плати штету, али како 
је одрекао да плати, морао је да се сели са својима преко 
мора и населио се дуж обала Јадранског Мора, гдесеи 
данас његови потомци налазе. То би били Пелазги, па 
дакле и Илирци, и сад Арбанаси. Птоломеј говори о Ар- 
банцима и њиховој престоници Албанополису. Гали су 
604 године пре Христа долазили у садању Арбанију и 
основали државу којој је Скадар био престоница. Филип 
Маћедонски, 360 године пре Христа, победи илирскога 
краља Бардихеса. Два сина овога краља, Клит и Глаук, 
добише од Александра Маћедонског, као васали, по један 
део краљевине Илирске. После ова два краља рађали су 
се други, као Плеурат, Агром, Теута, Пинеас, па све до 
Генција, који је био последњи владар Илирије. За време 

овога последњега краља, Скадар и северна Арбанија до- 
ђоше у руке Римљана. После смрти Теодосија Великога, 
данашња Арбанија је постала византијска провинција и 
делила се на три дела: северну, средњу и јужну Арба- 
нију или Епир. Визиготи и Остроготи су је тако исто 
имали у власти до половине М века после Христа. Ју- 
стинијан је постао господарем Арбаније у М! веку, а у 
МП веку у доба Ираклија |, Срби су обладили, између 
осталих племена, и Арбанасима. Крајем УП века јавише 
се Бугари и узеше средњу и јужну Арбанију, из које их 
у Х веку изагна грчки цар Василије. У ХГ веку Нормани 
дођоше у Арбанију, и после доста отпорних ратова из- 
међу њих и Грка и Млечића, заузеше целу Арбанију, коју 
брзо поврати Византија. У ХП веку Арбанија је опет 
предмет борбе између Срба и Византије. Почетком ХШ 
века, Михаил Ангел Комнен постаје деспот од Епира, 
управљајући Епиром, Акарнанијом и Етолијом као за- 
себном облашћу, која је плаћала данак млетачкој репу- 
блици. 

За владе бугарскога цара Асена П један део Арба- 
није данашње био је у рукама Бугара. А за владе цара 
Душана Арбанија је у рукама Срба. Године 1385 јављају 
се први пут Турци под султаном Муратом у Арбанији, 
у којој су по смрти Душановој биле разне борбе између 
Млечића и Ђурђа Срацимировића. Гопоја и Балша, два 
господара Арбаније, те године у међусобној свађи изгу- 
бише и земљу, коју им узе помагач. Несвесни своје дуж- 
ности, главари Арбаније нису умели жртвовати своје личне 
интересе општим интересима, и тако је Арбанија дошла у 
руке Мурата П. Тада је у Кроји био турски васал Јован 
Кастриота, чији син Ђорђе мораде вером и именом пре- 
врнути и стећи најпре славе као турски војник. Слава 
његова умало се не угаси, јер Турци му отроваше сва 
три брата, и њега не пушташе да се врати у Кроју, 
одакле су га његови људи често позивали да дође. 
Скендербег се тада одлучи да сам иде у отаџбину. Кад 
код Ниша разби Јанко Хуњади турску војску, 1442 го- 

дине, Скендербег са триста Арбанаса одвоји се од главне 
војске турске и пође у Кроју. На путу још ухвати чу- 
вара царске Тугре, нагна га да му изда ферман којим 
га султан поставља заповедником Кроје. С тим ферманом 
уђе у Кроју, погуби старога заповедника и сву турску 
војничку посаду, која није хтела да прими хришћан- 
ску веру. 

Од 1443 године настаје борба за независност Арба- 
није. Склопи се одмах једна лига за одбрану Арбанаса 
од Турака. Вођа те лиге био је, наравно, Ђорђе Кастриот, 
који се одмах вратио прадедовској вери. Лига је почела 
скупљати одмах војску, јер јој је претила велика турска 
војска под Али-пашом. У Дибру се две војске сукобе. 
Турци изгубе више од половине своје војске, а Лига 
се осили. „Христов војник и Кнез Арбанаца и Епираца“, 
како је себе називао Скендербег у својој преписци с Му- 
ратом П, 1445 године, победи турску војску која је до- 
лазила од Призрена, а за тим и војску коју су водили 
још три паше Мурата П и четири паше султана Мах- 
муда П. Овај горди султан потражи мир од Скендербега, 
и доби га, али га дуго не одржа; и тада је вера у Тур- 
чина била несигурна. Махмуд П пође сам с великом 
војском у Арбанију, али опсада Кроје и тога пута се 
сврши потпуним поразом. Најзад, Махмуд покуша и по 
трећи пут да покори Арбанију; и тога трећег пута прође 
као и прва два пута. Војска, која је опседала час Кроју, 
час Драч, час Елбасан, тучена помало, али стално и си- 
гурно, морала је пропасти. Први борац за независност 
Арбаније умро је у Љешу годину дана после пораза 
Махмуда П, 1467 године, од барске грознице. 

Веронезе је овековечио из ове борбе за самостал- 
ност једну победу Арбанаса, под Скадром над Турцима, 
после смрти Скендербегове уз припомоћ Млечића. То је 
била и последња победа. Године 1478, Кроја је пала у руке 
Турске. Рат се настављао још местимице, а нарочито на 
обалама арбанаским, које су биле у рукама Млетака. 
То је трајало до 1535 године, кад је Сулејман Величан- 

ствени дао велике привилегије Арбанасима и с њима се 
помирио. У ХУП и ХУШ веку Арбанаси се јављају као 
браниоци турскога царства. 1683, 1689, 1737 и 1739 го- 
дине, боре се противу Аустрије, која том приликом, 
Карловачким Уговором и Београдским, добија протек- 
торат над католицима у Арбанији. Од 1739 до 1875 године 
било је борби између Арбанаса и Турака. Најважнија је 
борба Али-паше од Јањине који покушава да створи од 
јужне Арбаније некакву независну кнежевину. То исто 
чини и Махмуд-паша од Скадра. У доба рефорама у 
Турској (завођење танзимата), један од битољских валија, 
Мехмед Решид-паша, на превару погуби многе виђене 
главаре фисова у јужној Арбанији, и тиме дадне повод 
за низ побуна у годинама: 1833, 1835, 1849, 1851, 1852, 
1855, 1858, 1864, 1866, 1868. 


(Наставиће се.) 

СТАРИ БЕОГРАД. 


ПОСТАНАК И РАЗВИТАК СРПСКЕ ВАРОШИ И КУЛТУРНЕ И 
ДРУШТВЕНЕ ПРИЛИКЕ У ЊЕМУ. 


(1820—1850) 
(5) 


Колико је у оно време грчка чаршија имала кул- 
турна утицаја на нове српске насељенике у српској ва- 
роши, који се из почетка нису могли ослободити прими- 
тивна начина живота, какав је био у унутрашњости по 
паланкама и селима, толико је на њих имао културна 
утицаја и суседни Земун, у коме се живело сасвим 
европски, и који је Београд и његове становнике снаб- 
девао потребним материјалом за угоднији живот у кући 
и у породици. Позната је ствар, да су Наум Ичко и 
Хаџи-Брзак приликом- једне свечаности морали послати 
Кнезу Милошу у Крагујенгц већи број земунских земи- 
чака, које су онда у конаку сматране као нешто што 
само најотменији свет може имати на својој трпези. Ра- 
зуме се, да су оба Кнежева достојанственика за себе и 
своју фамилију такође набављали пециво из „горњих“ 
места. У рачунима њиховим, поднесеним Кнезу и његовом 
хазнадару, фигуришу као артикли за Кнежеву кујну и 
за Кнежев сто: мутмел (типдатенћ!), целер, суво грожђе, 
фиде, лимунови, поморанџе и мушкател. Када је Кнез 
Милош о просидби своје кћери Петрије, која је извр- 
шена у Крагујевцу, гостима спремао свечан ручак, на- 
бављено је готово све нужно посуђе из Земуна, „суп- 
шисле“, „тањири“, чиније за „сосове“ и тако даље, ра- 

зуме се, не од првог квалитета, како неби било велике 
штете, кад би се при транспорту разбило. Кнез између 
осталога поручује Алекси Симићу у Београд да му на- 
бави из Земуна или Новог Сада „12 кожних зелених 
столица“, Јеврему Обреновићу да му пошље своје нове 
каруце, а Науму Ичку да не заборави да му набави и 
одмах пошље „воду за стенице“. 

Просидба и сватови кнежеве кћери Петрије био је 
за оно време догађај од великог културног значаја не 
само за кнежеву кућу, него и за тадашње наше друштво, 
које је том приликом први пут ступило у тешње односе 
са оностраним српским друштвом. Нарочито су од тога 
времена културне и друштвене релације између Београда 
и Земуна постајале све чешће и живље. 

Овај за културну историју онога доба драгоцени 
опис, може се прочитати у Гавриловићевој књизи о Ми- 
лошу Обреновићу. 

Већ сам први састанак Кнеза Милоша са просиоцем 
његове кћери, Тодором Бајићем, синовцем земунског 
трговца Лазара Хаџи-Бајића, 11 марта 1824 у Оструж- 
ници, изазива наше интересовање и даје нам живу слику 
тадашњих друштвених прилика. Ту су била и Милошева 
браћа Јован и Јеврем. Милош није ништа говорио о 
послу за који су се састали. Он и његова околина, гово- 
рећи о другим стварима, посматрали су Хаџи-Бајићева 
синовца „приљежно с критическим очима“ да би „на 
внешности тела његовог што недостатно открили“, али 
ништа не нађу, јер је „јестество с младићем овим тако 
милостиво поступило да му ништа од свог богатства 
задржало није“. Тако је Тодор Бајић са одликом поло- 
жио испит зрелости. Једногласно је решено да је Тодор 
„у сваком призренију добар и достојан назвати се зетом 
кнежевим“. Из писма Милошевог, управљеног Кнегињи 
Љубици у Крагујевац, видела је Петрија да је испро- 
шена. Младенци су се први пут видели 5 маја у Крагу- 
јевцу, где је била формална прошевина. Венчање је одре- 
ђено о Духовима у Београду, да се многи сватови, које 

би Хаџи Бајић довео, неби трудили чак до Крагујевца. 
Најинтересантнији део је онај, у коме се говори о при- 
премама за венчање. Кнез Милош писао је своме еко- 
ному у Београду да набави све што је нужно „да се 
не осрамоти“. Истога дана пише Ђ. Поповићу Ћелешу 
да је дознао, да ће стари Бајић свима кнезовима, који 
се буду на весељу десили, „по један капут обући“, те 
да му поверљиво достави да ће бити деветнаест кне- 
зова, али да он више капута спреми и „да буду сви 
од добре чоје и добро начињени да се не осрамоте 
за овакав њихов дар“. Капуте — додаје Милош — да 
начине добри мајстори „па макар их ја морао платити“. 
У исто доба поручивао је он Лазару Хаџа-Бајићу да 
„пребаци“ из Земуна „једну добру слушкињу“ неколико 
дана пре њихова преласка „да се Петрија научи нешто 
њиховим обичајима“. Кнез Милош, не хтевши доћи у 
Београд у сватове због његових још једнако неуре- 
ђених одношаја са Турцима, „трогателно“ се опрости 
са Петријом и кнезовима и нареди да му се пошаљу 
тачни извештаји о току весеља и церемонија, које је 
пре тога утврдио, решивши, да се венчање у цркви има 
извршити по овостраном обичају, а да се пријатељима 
остави „да могу предузети своје обичаје кад се после 
венчања врате у конак“. Иначе је сва остала фамилија 
кнежева била искупљена у Београду у коме дотле није 
било ни лепших ни отменијих српских сватова. Прили- 
ком свечаног ручка, на коме је било здравица на мла- 
денце и њихове родитеље, пили су митрополит Агатан. 
гел (доцније васељенски патријарх) и Наум Ичко из ми- 
трополитове камилавке, што је, разумесе Кнезу одмах 
јављено. Кнез је ову повреду церемонијала протумачио 
како треба, то јест, као прекомерни излив радосних осе- 
ћања и као калуђерски несташлук митрополитов, па му 
је, у место укора, послао „захвалително писмо“ и 2500 
гроша, што је лично извршио венчање младенаца. Млада 
је том приликом добила многе и практичне дарове. Нај- 
издашнији се показао Јован Обреновић са 57 овнова и 

3 краве, војводе, кнезови и виши чиновници са по десет 
овнова и по десет акова вина, Лазар Годоровић, секре- 
тар Милошеве канцеларије са два акова добре шљиво- 
вице, београдски суд са четрдесет овнова, неки богатији 
трговци са по два вола, свега: две стотине и један и по 
аков вина, 297 овнова, шест волова и три краве. Бео-· 
градски трговци дали су штофове, хаљине, четке и чеш- 
љеве, огледала, по неколико антерија, цвећа природног 
и прављеног, каве, шећера и још небројених животних 
намирница. Београдски везир, Абдурахман паша, који је 
био обећао доћи на свадбу, али није дошао, поклонио је 
једно џубе од штофа са самуром постављено, једну ан: 
терију и једне шалваре; Алај-бег „штоф“ за џубе, мате- 
рију за једну антерију, пар папуча и баклаву; Тобџи-баша 
једно огледало, једно стакло Ђул-суи од две оке и два- 
десет лула; Митрополит, Наум Ичко, Хаџи-Брзак, Мика- 
руша. Гераћи, Риста мезулџи-баша и још неки виђенији 
људи из Чаршије по топ селамије и по једну питу; поп 
Јевта један тол дамгане и једну питу; Ђуро Сарајлија 
трговац 4 сана, један послужавник и један цвет; Риста 
Самарџић један пар позлаћених минђуша; Стојан, варо- 
шки кнез, пет ока кафе; еснафи, и то: терзијски један топ 
црвене кадифе, абаџијски један топ зелене кадифе, ћур- 
чијски једну поставу од самура за џубе, папуџијски један 
топ селамије, магазаџијски осам јагањаца, једнога овна 
и три главе шећера, механџијски десет јагањаца, једнога 
овна и осам акова вина, касапски пет јагањаца и једну 
главу шећера, бакалски три овна и једну врећу пиринча, 
еснаф јеврејски један топ „штофа“, кадифу за два џу- 
бета и три главе шећера; Давид Хајим Давичо прстен 
од дијаманата; Палилулци четири јагњета и једног овна 
и Ђорђе Тоска два јагњета. Прешавши у Земун са овим, 
за оно доба богатим даровима, за које је требало неко- 
лико дереглија, млада је примила писмо из Крагујевца, 
у коме јој отац шаље свој благослов. Изгледа да је Пе. 
тријин брак са Тодором Хаџи-Бајићем био срећан, јер 
се не чује ништа да се она тужила било матери, било 

оцу, Одмах по преласку у Земун ишли су младенци да 
се представе Варадинском Генералном Команданту. У но- 
вембру 1824 године кад је земунски генерал са женом 
правио посету везиру, с њим су били Петрија и њен муж 
Тодор, и посетили су српски конак. Све до 1829 Петрија 
је носила одело као што се у Србији носило, одакле је 
редовно добијала антерије, јелеке и либадета. Те исте 
године Кнез јој је уважио молбу да о Ускрсу можг про. 
менити тоалету и носити „немецке“ хаљине. Тек од тога 
дана сматрали су Београђани Г-ђу Петрију Бајић или 
— као што се она сама потписивала „Петрија Бајић, бла- 
городна од Обреновић“, — као праву и истинску „пре- 
чанку“. 

У то доба Београд је још имао тип чисто оријен- 
талске вароши, чак и у крају, у коме је била црква и 
митрополија. Филип Христић прича у својим још нештам- 
паним „Успоменама“, како је излазак Пашин из града 
и његова шетња на теферич у Булбулдере (Славујева 
долина) за Београђане био догађај, о коме се још 
дуго причало, јер је све то чињено по извесном цере- 
монијалу, коме је био задатак да предочи Хришћанима 
сву силу и сав сјај турског господства. Пред Пашом и 
за њим ишла је читава наоружана војска. Најпре су ја- 
хали на коњима таламбасџије, који су у таламбасе уда- 
рали. За овима, пред самим Пашом, ишли су пешице 
чауши са великим чалмама и црвеним башлицима (огр- 
тачима) и са штаповима, налик на владачинске патарице, 
на којима је мноштво прапораца висило и звекетало. 
Затим је јахао Везир на лепо оседланом коњу. Њега су 
окружавали гавази од којих су двојица држали руке на 
сапима Пашина коња, којега је такум био богато сребром 
искићен. За све време Везирова похода таламбасџије би 
по такту ударале у таламбасе, а чауши би час од час 
дерали се и нешто турски подвикивали и штапове своје 
тресли да се чује звекет прапораца. За Пашом је ишла 
права војска: делије на коњима с копљима и високим 
калпацима, а за овима крџалије, такође на коњима. Жене 

су се увек затварале у кућама док је ова сила прола- 
зила, а и деца једва ако су смела вирити кроз капију. Кад 
су пак жене пашине на колима ишле у шетњу из харема 
и кад су пролазиле кроз варош, гавази су трчали напред 
да то огласе. Тад су се сви дућани на Зереку затварали 


и нико није смео ни кроз ћепенке вирити, а камо ли. 


главе помолити. 

Сила турска онда била је још велика и све је мо- 
рало бити по адету муслиманском, па ма се тиме нано: 
сила штета или увреда Хришћанима. Не само свињче 
није се смело у варош унети, него чак ни свињска маст, 
која се у ракиџиницама кришом продавала. Обично се 
прасе за Божић добијало ошурено, а доносио га је 
сељак у врећи сакривено. Прасци су се обично пекли 
ноћу, да неби Турци осетили. Страх од Турака још је 
једнако владао у српском грађанству, и ако је у српској 
вароши око народне канцеларије и магистрата било пан- 
дура (жандарма) доста. На главним градским редутима 
ваздан би на коцима било истакнуто по неколико глава, 
како би се Хришћани њима плашили. 

Што још има да се каже те да ова слика буде што 
потпунија, односи се на свакидашњи живот у кући и на 
појаву западњачког комфора, који је дотле у Србији и 
у Београду био непознат. У томе погледу могу нам по- 
служити као извори за упознавање примитивних кул- 
турних прилика занимљиве белешке Срете Л. Поповића, 
који се родио као писар-Лазин син у Народној Канце. 
ларији одмах до Саборне Цркве, те који је своје прво 
детињство провео ту у центру нове српске вароши и 
доле у Савском сокаку, који се тада поче нагло дизати 
и добијати карактер улице у каквој српској граничарској 
вароши. - 

Тако прича Срета у својим „Успоменама“ да се тада 
није знало за жигице или „цинкелце“ (21паћојхсћеп) 
него се правила ватра трудом и кресивом. Стаклени 
прозори могли су се видети само на најотменијим ку- 
ћама, као на пример у господарском и Љубичином ко. 

наку, у митрополији, на ђумруку и тако даље. Место 
стакла употребљавала се такозвана пенџерли хартија, 
која је била прозрачна, али која није давала доста свет- 
лости за какав ситнији рад. Куће су махом зидане по 
турски. Зидари су биле гоге и Срби из тада још тур- 
ских крајева. Зато што су куће прављене од бондрука 
(Кесећуапа) и черпића, било је много цигљана. Једина 
ђумрукана зидана је од камена, цигљом и малтером, што 
се турски зове оросан. Овај оросан се носио у „текне- 
тима“, „копалкама“ и „карлицама“ и одмах се изручивао 
на зидове Колица није било, него су употребљаване 
такозване тезгере. Камен је ношен на леђима, а цигље 
на раменима. Шафоља ни гвоздених лопата није било, 
него дрвене, а малтер је мешан мотикама. За зидање 
ђумрукане ношен је песак на леђима са једног савског 
спруда на утоку Саве у Дунав. У кућама није испрва 
било богзна каквог намештаја сем миндерлука око зи- 
дова и долапа за остављање посуђа и хаљина. Обично 
се јело кашикама и прстима, а пило из крчага. Први 
„Пплехани“ и „порцулански“ тањири, „супшисле“, легени, 
ножеви и виљушке са дрвеним дршкама, чаше и шоље 
од стакла и „штајнгута“, прва столица, први „вашкастен“, 
први европски „астал“ и прва канабета изазвали су чи: 
таву револуцију, нарочито у женском свету, јер је свака 
српска домаћица хтела да има у својој кући ове дотле 
непознате новине, које су утрле пут комфору какав се 
данас виђа чак и у нашим скромнијим кућама. Огледала 
су онда била. ретка ствар, која се могла наћи само у 
недрима или под појасом какве девојке гиздавице или 
каквог терзијског момка, који је у оно доба био нека 
врста варошког „штуцера“ или „гигерла“ не само по 
своме оделу, него и по томе, што су се жене и девојке 
"из чаршије обично „смртно“ заљубљивале у ове инте- 
ресантне представнике мушког кицошлука у Старом Бео- 
граду. Колико су огледала била непозната, показује један 
догађај, о коме прича Срета Поповић у своме познатом 
„Путовању“. Једном заповеди Петар Цукић, градона- 

челник вароши Београда (тако се звао варошки старе: 
шина) једном своме послужитељу, момку родом из Сје- 
нице, да му донесе из трпезарије дувана из мушеме. 
Сјеничанин, који дотле није улазио у господареву собу, 
а наоружан од пете до зуба, уђе у трпезарију, у којој 
је висило о зиду велико огледало, да изврши господа- 
реву заповест. Већ после неколико тренутака чу се из 
собе пуцањ из пушке и звека од разбијених стакала. 
Цукић и његова жена улетеше у собу. Огледало, при- 
слоњено о зид, бејаше разбијено, а пред њим стајаше 
Сјеничанин са пиштољем у руци, задовољан, што је ђа- 
вола погодио посред срца. Сва уверавања његовог го- 
сподара да то није био ђаво него његов сопствени лик 
нису могла да убеде наивна Сјеничанина да је пуцао на 
самога себе. Кавански живот, све дотле примитиван, 
почео је добијати карактер европски, нарочито увођењем 
столова и билијара. Први билијари били су у Ећим- 
Томиној кавани код цркве и доле на Сави у Владичиној, 
доцније Аћимовићевој кавани. Осветљење у вароши није 
све дотле било никакво, а у кућама слабо. Лојане свеће 
биле су дуго у употреби. Тек много доцније, после 1841 
године јављају се прве „миликерц-свеће“ у отменим ку- 
ћама. Те године давао је Кнез Михаило први јавни бал 
у „Зданију“, што га је зидао за странце (пређашњи 
Гранд Хотел а сада Железничка Дирекција).: На овај бал 
— који је био весник. новога доба, које обилује бало- 
вима, беседама и журовима — били су позвани војени 
заповедници из Варадина и Темишвара, многи генерали 
и официри из прека и сва госпоштина српска. Поред 
српске банде свирале су и војне граничарске банде из 
Панчева и Митровице све наше омиљене арије, које је 
аранжовао први српски војни капелмајстор Шлезингер, 
Тада се први пут пило у Београду шампањско вино и 
први пуг су гореле у сали и по собама „миликерц-свеће“ 


1 Ове се здање или зданије звало тада „ново“, а доцније 
„старо“ за разлику од „новог“, које је зидао Кнез А. Карађорђевић. 

које су својом светлошћу засењивале присутне госте 
чиме је, у осталом, на најсвечанији начин објављен рат 
лојаницама и мумаказама. 

Судећи по томе, друштвени живот онога доба, морао 
је бити још примитиван, али свакојако жив и разнобо- 
јан, онако, како се не може другаче ни замислити у ва- 
роши, у којој источњачки обичаји преовлађују. 

Али је ориенталски живот у Чаршији изменио вре- 
меном свој карактер. Са напредовањем културе напре- 
довао је и развијао се све то снажније јавни и друштвени 
живот у српској вароши. На њелу се крајем треће де. 
сетине прошлога века јасно опажа утицај западне обра- 
зованости, а нарочито у чиновничким и неким богатијим 
трговачким кућама. Трговци, нарочито они из Савске 
улице, одржавајући трговачку везу са Земуном, Новим 
Садом и Пештом и доносећи отуда новога и дотлеу 
Србији невиђенога еспапа, били су у оно доба носиоци 
западњачке културе, која је све више захватала српску 
варош и тако је поступно одвикавала од турских обичаја. 

У истој мери у којој је српски елеменат напредо- 
вао у културном погледу, јачало је снажило се и његово 
национално осећање, а с њиме и његово самопоуздање, 
јер се српско становништво, временом поче осећати као 
господар у својој кући, у којој су се дотле разметале 
турске власти. Нема сумње, национална свест будила се 
у Срба варошана све јаче, а с њоме и чежња за потпу- 
ном еманципацијом од турскога туторства. 

То се нарочито показало, кад је после закључења 
једренског мира 1830 године на ташмајданској умци на 
Врачару прочитан султански берат којим се српски кнез 
признаје и утврђује као наследни владар и хатишериф 
којим се Србији враћају окрузи, које је, сем старог бео- 
градског пашалука, Карађорђе освојио и све до 1813 го- 
дине држао. Београђани су овај свечани акт проглашења 
народне слободе дочекали и пропратили весељем, какво 
се, по уверавању очевидаца, све дотле није упамтило. 

Но као да је било још веће узбуђење народа у Бео- 

граду, када су, одмах после нове године 1830 (15 фе- 
бруара) на саборној цркви дизана прва звона. 

Овај у историји наше престонице знаменита чин 
извршио је тадашњи београдски градоначелник Петар 
Лазаревић, прозвани Цукић, посинак чувеног војводе 
Павла Цукића и зет војводе Петра Молера. Београдски 
везир бејаше му припретио да ће сав Београд порушити 
ако се усуди да звона подигне. Цукић одговори паши: 
„Ја ћу звона дићи, јер ми је тако наређено, а ти пашо, 
чик пуцај ако смеш!“ Тачно се знао дан кад ће се звона 
дићи. По бедемима градским биле су четке топовске 
поред топова пободене; све је у граду било спремљено 
за пуцање. На бурми, с оне стране Саве, било је пуно 
света из Земуна, који је с нестрпљењем очекивао трену- 
так кад ће се први пут зачути звук црквених звона. Ду. 
ћани у вароши били су сви затворени и сви грађани под 
оружјем. Кад су звона зазвонила, свак живи ишчекивао 
је да ће Турци из града припуцати. Али је све прошло 
само на великом страху и без жртве. Турци нису смели 
пуцати, него су се неколико дана затворили у граду 
само да не чују српска звона и радосно клицање станов- 
ништва, које се тога дана под ведрим небом веселило. 

Данашња генерација, која је одрасла у слободи и 
која нити памти Турке у вароши, нити Турке у граду, 
не може да осећа оно, што су у дубини душе своје осе- 
осећали наши претци, којима су спољашњи црквени обреди 
дотле били забрањени. За њих, који од Карађорђевих 
времена нити су видели на цркви крст, нити слушали 
неодољиви звук хришћанских звона, био је овај догађај 
од неизмерног, управо елементарног значаја, јер је њиме 
у Србији и њеној престоници отпочет нов период, који 
означава преокрет у политичком, религиозном и култур- 
ном животу наше, на ново из мртвих васкрсле државе 


(Наставиће се). 


Тодор СТЕФАНОВИЋ Виловски. 

КЊИЖЕВНИ ПРЕГЛЕД. 


СРПСКА И ХРВАТСКА КЊИЖЕВНОСТ, по најновијим про- 
учавањима и књижевним историјама нашим, за народ 
саставио и написао Јован Живојновић, професор Срп. 
Вел. Гимназије у Н. Саду. Први део: Стара књижевност, 
с предговором, уводом и прегледом. (Књиге за народ 
Матице Српске из Задужбине Петра Коњевића, свеска 
137 и 138). У Новом Саду, 1910. 


После дугогодишњега застоја у раду на историји 
српске књижевности, ево у последње време више дела 
која спадају у ту област. Г. Јован Грчић издаје убрзо и 
друго издање своје историје српске књижевности, Г. Павле 
Поповић објављује свој „Преглед српске књижевности“, 
Г. Андра Гавриловић штампа већ и трећу свеску своје 
Историје Српске и Хрватске Књижевности. Ево сада и 
Матице Српске с једном популарном књигом те врсте, 
у којој је само стара књижевност. 


Још одмах у почетку морамо рећи да ова књига, 
и ако је писана „по најновијим истраживањима и књи- 
жевним историјама нашим“, врло мало одговора своме 
правом смеру, и да не може послужити и широј маси на. 
родној. У њој нема ништа што би могло бити популарно, 
то јест и корисно и занимљиво за народ, ни по садр 
жини, ни по деоби, па ни по стилу којим је писана. 

Она у себи нема ни мало новога и савременог, него 
је сва писана по старом и у духу традиција. То неми: 
новно мора бити кад се ради на брзу руку и компила- 

торски, ·исписујући и примајући све за готово из туђих 
историја и дела сличне врсте. Ако се и ради по туђим 
резултатима, онда се за то иште више времена да се 
сав тај материјал добро превари у самом писцу, па тек 
онда да се износи пред ширу публику. Међутим, та 
састављачева несвареност материјала огледа се на много 
места у колебању и непоузданости шта ће свеиу ко: 
ликој мери да изнесе, а и у начину излагања. Да је 
писац имао пред собом час једну, час другу историју, 
из које је исписивао, трудећи се само да то искаже 
другим, често нимало популарним речима, — види се, из- 
међу осталог, и по том што се писац често враћа на исте 
ствари, да о њима по десети пут каже исто, само другим 
речима, или да понавља о сличним врстама скоро исте 
одредбе. 

Али нам је најчудније што се састављач није могао 
ослободити старих погледа, да при састављању за народ 
једне ручне књиге истакне такве моменте, који ће заиста 
заслуживати да се о њима више забави и који ће народ 
заиста заинтересовати. А њих је има, јер свестраним 
истраживањима све се више сазнаје да наша стара књи- 
жевност није била баш тако незанимљива и без својих 
додирних тачака с народом, каб што се досад сматрало 
у старијим, и од највећих ауторитета признатим истори» 
јама. Јачи додир између наше старе књижевности и на: 
роднога живота доказују нам и наше народне умотво: 
рине, које су већину својих мотива поцрпле из наших 
старих списа. Било је ту и довољно поезије, и строго 
црквене и више мање световне, и ми се чудимо што 
Г. Живојновић није пошао путем који му је у том 
погледу указао Г. Поповић у свом „Прегледу Српске 
Књижевности“, 

На биографијама српских владалаца, у којима, сем 
рилигиозности и историјских података, има доста и по- 
езије, на животима светаца, по апокрифима и старим ро- 
манима и приповеткама могло се много више забавити, 
с више пажње за лепе моменте него ли на тачност би- 

блиографискога набрајања. Сем обилатијега преприча- 
вања садржине могли би овде народ занимати и наводи 
појединих лепших места, на пример, из дела Св. Саве, 
Теодосија, и тако даље. Ако састављач и напомене какву 
лепшу ствар, на пример везу између апокрифа и народ 
них умстворина, или о црквеној поезији, онда је то више 
узгредно, неопажљиво или претрпано другим непотребно“ 
стима. Кад говори о црквеном тропару, он наводи и 
грчке тропаре, па им броји слогове. 

Састављач држи да треба побрајати све што год 
је урађено у старој српској књижевности, дакле и бого- 
словска и научна дела, у колико их има, па шта више 
и оно што би се могло уврстити само у писменост. Он 
не може да се ослободи старих подела, па одваја за себе 
и богумилску књижевносш, за коју не може ништа по- 
уздано да каже, него ређа апокрифе којима су се исто 
тако и правоверни наслађивали. При том, прави и неке 
смелије претпоставке о силном утицању богумилском на 
наше народне умотворине, па говорећи како су богумили 
били најраспрострањенији у Босни и Херцеговини, додаје 
како су ту, ваљада зато, и најјаче српске народне песме. 
Ако састављач не узима већину тамошњег српског ста- 
новништва за досељенике из Рашке, како се по правилу 
узима, онда би нам остао дужан и одговора откуд то 
да сав тај народ слави у својим јуначким песмама Не- 
мањиће и друге јунаке из Рашке, гониоце богумила, а 
нигде ни помена о Остоји, Дабиши, па и самом Твртку, 
и другим босанским владаоцима, који у већини били за- 
штитници богумилства 2 

Ако је баш писац хтео да упозна народ и са радом 
на богословској, строго историјској, законодавној, фило- 
софској и практично-поучној струци, онда је то могло 
бити у додатку у једном засебном кратком прегледу, без 
тежња за исцрпност и потпуну библиографску опшир“• 
ност. Овако је књига много изгубила од своје занимљи“ 
вости, а у научном погледу ништа није добила. 

25 

Наравно да се се писац задржава доста и на старо- 
словенској књижевности, управо писмености, и глагољ- 
ској и ћириловској, ревносно се трудећи да не испусти 
из спомена ниједнога јеванђеља и спомена. Он казује и 
особине појединих реценсија, наводећи гласове особине, 
које претпостављају добро знање старо-словенскога је- 
зика; говори и о старој бугарско-словенској књижев- 
ности, па чак зна и о српско-хрватској књижевности пре 
Светог Саве (од 900—1200 године), — а све то су сувиш- 
ности за једну популарну историју књижевности. 

___Симпатичео је, и корисно, и сасвим у духу времена, 
говорити о слози између Срба и Хрвате у свима одно- 
сима, па, наравно, и књижевним, али тешко је говорити 
о њој кад ње није ни било. Ми још ни данас немам» 
потпуно заједничке српско-хрватске књижевности, сем 
заједничког књижевног језика, она је још једнако 1 
де епо, али у времену између 900 и 1500 године 
ње заиста нема никако. Пре свега неколико хрватских 
црквених споменика или листина и статута, писаним ве: 
ћином глаголицом и латиницом, ређе ћирилицом, уз то 
и чакавштином, сасвим засебно и без икакве везе са 
старом српском књижевношћу, писаном ћирилицом и на 
језику старо-словенском српскога изговора, не дају ни- 
каква основа, по ком би се могло говорити о некој већој 
заједничкој књижевној радњи. О њој, па и то непот: 
пуној, може бити говора само у другом и трећем пе- 
риоду. Колико је Г. Живојновић са том идејом натезао, 
види се и по том, што је при сваком одељку морао 
говорити најпре о хрватској књижевној радњи, наравно, 
у колико је било, па онда о српској. Није ли боље било и 
стару хрватску књижевност дати у једном кратком пре- 
гледу, те би тако јаснија била српска Али како је ово 
књига за народ, могао је тај додатак као сухопаран, и 
без литерарне вредности, сасвим отпасти> 

Садржина је, као што се види, незанимљива, без 
и најмање вештине састављачке да се издвоји и истакне 
оно што је за народ заиста корисно и занимљиво, пре- 

трпана мноштвом непотребних и народу неразумљивих 
појединости, ни мало литерарна, него сухо филолошка. 

Већ и из довде реченом, види се да је и система- 
тика неподесна и непрегледна, али треба знати да има 
још много више одељака и пододељака, у којима често 
нема ништа стварно, а особито занимљиво. Писац ставља 
у стару књижевност и прве почетке обнављања старе 
српске књижевности ХУШ века, тако звану Рачанску 
школу, што се на први мах чини тачно, али кад се узме 
на ум тежња тих књижевника, особито Стефановића 
Венцловића, да утичу на народ простим, народним је- 
зиком, већ се виде знаци који више карактеришу ново 
време. 

Г. Живојновић се упушта и у дисгресије, те и иначе 
развучену књигу шири сувишним објашњавањима из 
историје српскога народа, теорије књижевности и науке 
о језику, да би, како вели, дао помоћно средство за 
појимање целе књижевне дисциплине ради просвећивања 
ширега круга читалаца. Али треба само прочитати ње- 
гова опширна разглабања шта је то књижевност, па 
књижевност и наука, облик књижевних дела, у ком хоће 
да да појма и о метрици и тако даље, и да се види 
како је у свем том мало успео. У њега има и сувише 
политичке историје, јамачно по рецепту Г. Станоја Ста- 
нојевића. На више места помиње и народну поезију за 
време старе српске књижевпости, па ређа само имена 
писаца који су ма што о њој поменули, и ако томе овде 
нема места. 

Његове одредбе су јако неодређене и расплинуте, 
он троши много речи да објасни неку обичну ствар, па 
да она за народ ипак остане нејасна, нити пак уме да 
да крепке, пуне опште генерализације. Стил његов нема 
ни мало привлачности, јер је без једрине, прецизности 
и изразитости. Поређења његова, која он нарочито воли, 
врло су неспретна. Наводимо нека места са стране 23: 
„Наша књижевност изгледа данас већ као једно велико 


језеро, у коме се разне воде слиле и измешале у једин- 

ствен и особен израз (!) нашега народнога духа. Те воде 
су дошле на два начина: из потока и река, које су про- 
врцале из народних груди (!) као и из домаћих гора; и 
из канала (!) којима су спровађани утицаји страних на- 
рода...“ Исто тако поређење страних књижевних ути- 
цаја са каналима има и на страни 54, и интересантан је 
преглед на страни 172 и 173, где се Ислам пореди са 
великим пешчаним брдом, које је захватило све прокопе 
и корита река, па да се све то заврши једним несмисленим 
периодом од 32 реда Не само синтаксом него ни лек- 
сички и морфолошки језик није најбољи. 

__ Могло би се, наравно, стручно говорити и о нетач- 
ности појединих података, јер смо опазили да и тога 
има, али би нас далеко одвело, нити је томе овде место. 

Књига Г. Живојновића по свему не одговара смеру, 
коме је намењена. Она у себи има мало доброг, а ни 


мало новог. Желети је да с другом књигом, — ако је 


састављач буде добио на израду, — имадне више успеха. 


Мил. БАШИЋ. 


Прст 


РА 








ЦРВИ И ИРЦ Ру Ру У РРЧРРРУУ РЈРИТИ И МИР ТИЛ 1: 

ПОЗОРИШНИ ПРЕГЛЕД. 


Пир ПОРУГЕ, КОМАД У ЧЕТИРИ ЧИНА, од СЕМ БЕНЕЛИЛ. 


Са Сем Бенелием, једним од најновијих талијанских 
драматичара, ми смо у пуноме јеку Ренесанса: раскош, 
раскалашност, авантуре, турнири, карневали, бурлеске и 
свечаности за плебс. По обалама реке Арно, у коју је 
Ђането Малеспини, јунак Лира Поруге, био бућнут и, 
покисао, издеветан, разлеже се карневалски ласцивни 
смех разних Њиневра и певају се песме страсти. Лепа 
палата кнеза Лоренца Медићиа у Фиоренцији, у „М!а 
Гатоа“, у којој су Донателове скултуре и фреске Гоцо- 
лиеве, предњачи, покрај осталога, и у томе. 

Као у свакој периоди те врсте и у овој је, у пр- 
воме плану, куртизанка. Она је та око које се све окреће, 
и која својом страшћу, као ватром, пали туђа срца и 
туђе домове, разноси мир и покој, уноси злоћу и покор. 
Она се, у нашем случају, зове Њиневра, и, као и све 
Таисе, Глисеире, Фрине и Вазантазене, и она је огњиште 
од страсти коме је мало десет љубазника, и она је лепа, 
похотна, разблудна и неверна, мелем за срце кад воли 
и љута рана кад не воли. Она, као и све куртизанке, 
не воли до безумља, и не воли само једнога: 


Рођена сам да имам уза се два лава 
Да ми греју ноге и једног дерана 
Да ми милује косе... 


Та два лава то су: Нери и Габриело, браћа Киараман- 
тези; деран који јој „милује косе“ то је Њането Ма- 

леспини. Елем, драмска ситуација је у најлепшем знаку: 
једна лепа жена и три богата младића. Да би ситуација 
била још већма шекспировска, потребно је да сва тро- 
јица имају исте интересе. Сва тројица и воле Ђиневру; 
Ђиневра пак, никога од њих не мрзи: главно је да она 
није сама у својој куртизанској ложници. Једна Грета, 
дакле, и три Ханса. Биће боја! 

Кад се завеса дигла, Нери је у наручју Ђиневре. 
Нери је људина из Ренесанса: велможа, јунак, пустолов, 
љубавник коме су све жене потребне од „колебе до па- 
лате“. Његова је љубазница била и жена Лоренца Ме- 
дићиа, и Лизабета, и Лалдомина, и Фијамета, и жена 
једнога доктора који ће му се за то љуто осветити. Он 
је дрзак, безобразан, налетљив, плах и неинтелигентан; 
али, као добар љубазник, он осваја женска срца као 
какав велики војсковођа земље и градове. Засада, он је 
у наручју Ђиневре. Али, Ђиневру жели и Ђането, и брат 
Нериев Габриело. Ђането, кукавица „са страхом и ма: 
нама“, жели да се приближи Ђиневри. Нери и Габријело 
га дочекују, везују у џак, гњурну га, поруге и смеха 
ради, у хладну воду реке Арна и, као приде, мачем га 
тако боцну неколико пута да више није могао без бола 
да седи у столици. Хладна вода и врхови мача нису га 
расхладили. Он сада почиње да ради. Он није храбар, 
ни јак, али је интелигентан, вешт, интригант и окретан. 
Он ће одсада привидно да се смеје, али тешко Нериу! 
Тај смех ће, на крају крајева, доћи главе Нериу. 

Свој план, план израде једног Шекспировог интри- 
ганта, тако вешт, широк и духовит, смислио је Ђането 
за време вечере код Торнаквинћиа. На ту је вечеру био 
позван и Нери и његова љубазница. Ђането је ту, и по 
п-ти пут, био предмет поруге, свирепих шала, бездушног 
ниподаштавања. Он се на све те поруге цинично и сви- 
репо смеје, знајући да ће, на крају крајева, његова 
освета пир пировати. На место Биневре коју још непре- 
стано жели, он је заволео Освету, „другу жену, много 
лепшу и много умиљатију“. „Ја бих је могао“, објашњава 

је Бането, „тачно насликати, толико сам је у сну мило- 
вао. Насликао бих је веселу, како се подсмева свему и 
свачему, зацењену од грчевитог смеха, а у том пуном 
смеху помаљали би се псећи зуби, а њене очи страховито 
би јој севале... Та би нам тужна играчица говорила: „Ко 
воли мене, тај воли све жене; ко воли мене, тај осећа 
све радости; све чари изражавам и делим ја сама. Али, 
ако хоћеш да ме освојиш, само се смеј, смеј, смеј! Ако 
се не смејеш, не дирај ме, јер ћу те убити; ако се не 
смејеш, не гледај ме, јер ћу те смождити!“ На вечери 
се пије по фиорентински: из великих купа, и пије се 
много. Уз вино и страст од Њиневре која је крај Нериа, 
Нери постаје све безобзирнији према Ђанету. Ђането 
се, на све то, смеје жучним смехом човека који гори на 
ватри љубоморе и поруге, увијајући се око Нериа, ласка- 
јући његовој снази, пузећи како то само може личност 
из Шекспировог, Марловљевог или Сардуовог репер. 
тоара. Голицајући тако самохвалисавост грубог и неин- 
телигентног Нериа, Ђането га је, уз припомоћ вина и 
Ђиневре, довео до душевног стања кад човек сам собом 
помаже противнику. Он је сада готов на све: на глуп 
корак нарочито. Како је Ђането усредсредио сав свој 
план на то да овај буде побеђен зато што је непаметно 
храбар, он му, за опкладу, предложи да оде у Ћекери- 
нову берберницу, где долазе фиорентински обесни мла- 
дићи, да се с њима пошали. „Теби дају снаге мој кука- 
вичлук и слабост“, додаје Њането да би што више нагнао 
Нериа да пође путем који му је он уравнао. Нери при- 
стаје. Обуче оклоп, заметне кацигу и, пијан, оде у своју 
несрећу. 

Нери је, већ самим тим непромишљеним кораком, 
побеђен. Ђането је опасан партнер: он је сада више него 
сигуран да је игра његова. Драма се у том правцу и 
развија. Као и у свим драмама те врсте, и у овој се све 
ствари стрмоглавце крећу. Ренесанс и његове просте, али 
снажне душе не знају за тихе перипетије. Све иде под 
оштром троуглом чији је врх на више окренут: док се 

Нери пео, Ђането је падао; сада се Бането пење, Нери 
мора да пада. Трећи Ханс, трећи претендент за страсна 
Ђиневрина наручја, Габриело, рођени брат Нериев, ту 
је само стога да пад Нериев буде што свирепији. Елем, 
Нери је отишао путем који му је Њанети одредид, и 
Ђането почиње да пирује. Одмах је послао слугу да, уз 
бубње и таламбасе, разгласи да је Нери полудео, и да 
је почео да чини чуда и покоре. Фиорентинци поверују, 
шчепају Нерија, вежу га и затворе. Њиневра, сама у 
својој ложници, чека Нерија. Бането, огрнувши Нериев 
огртач, оде у ложницу као Нери. Сутрадан, Ђиневра 
примети да је с њом те ноћи „службу служио“ Ђанети 
и, плашећи се љубоморе Нериеве, почне да протестује. 
Ђанети је увери да је Нери полудео, и Ђиневра, пошто 
Ђанети те ноћи није певао псалме и кантике, пристаје 
на новог становника своје ложнице. Но, Нери зна да 
није луд, хоће да се врати у сва своја ранија права и, 
разјарен и распет на крсту љубоморе и освете, полети 
у стан своје љубазнице. Њанети му не да да се пење: 
он удеси сцену, грађани понова вежу Нериа, и враћају 
га у тамницу. Ђането се смеје, смеје, смеје... али, овом 
приликом, смехом човека коме није жена освета, већ 
лепа и ласцивна Биневра. 

Нери је у страшној ситуацији: он није луд, али је 
луд. У Галеошо свет жени човека који неће да се жени; 
овде, тај исти свет, који несвесно служи ЂЊанетиу, огла- 
шава за лудог човека који зна да није луд. Но, то знају 
само он и Ђането. То значи да зна само он, а то је 
довољно да он остане луд. Нери се мири са судбином, 
и налази, да би могао да води драму у своју корист, 
да је најбоље да и сам симулира лудака. Да би га што 
више намучио, ЂЊането удешава још читав низ мучени- 
штава: шаље му хећиме који му трују живот својим ле- 
чењем (— један од њих, чију је жену завео, боцка га 
по лицу ножем —), шаље му, најзад, три девојке које 
је завео, од којих је свака, сем једне, свака на свој 
начин, свирепа и речима убада у Нериево срце као 

ножем. Та једна то је Лизабета која га још и даље воли, 
Оставши на само са њом, она сазнаје право стање ствари, 
и изради (овај симулира и даље лудака) да га води 
својој кући на негу. Нери је толико добро симулирао 
да је, најзад, и Ђането поверовао да је Нери луд. Оба 
претендента у овом моменту драме имају подједнаке 
„авантаже“. Писац је, на мало недовољан и немотивисан 
начин, уверио и Ђанетиа да је Нери полудео, а Ђането 
му је и сувише паметан да ми то верујемо да он верује. 

Како било да било, ситуација је таква, и с таквом 
се иде крају драме. Писац још једном, пре но што ће 
бити пуштен Нери, прави резерву и даје места сумњи. 
Он допушта Ђанету да овај позове Нериа Ђиневрином 
дому да се увери о правоме стању ствари. Он држи да 
је Нери луд, али Фацио, његов верни трабант, не верује 
Нериу. Сада је све доведено крају. Главни редитељ драме, 
мефистофелски расположени Ђанети, мало је изгубио 
главу, али Фацио и случај ту су да му помогну. Нери 
је већ у Ђиневрином дому. Једна прилика појављује се 
у предсобљу, пролази кроза њ и улази у Ђиневрину 
спаваћу собу. У предсобљу је Фацио сакривен иза за- 
весе. Он је весео што ствари лепо теку. Одмах за њим 
ето и Банета. У том међувремену, из собе Ђиневрине 
зачу се самртнички крик прилике која први пут улази 
у Ђиневрину ложницу и, на место загрљаја, добија у 
срце оштри нож Нериев. Сав задовољан, излази Нери 
из Ђиневрине собе и, сав забезекнут, примећује према 
себи Ђанета који се ужасно кези, паклено смеје и задо- 
вољно саопштава да је Нери, место њега, убио свог ро- 
ђеног брата. Нери који дотле није био луд, полуди од 
бола, и драма се свршава. Ето, тако се шалило у Фио- 
ленцији, у доба Лоренца Медићиа. 


Цео је комад, као што се види, у стилу Ренесанса: 
у тим наравима, у тим размерама, са таквим градивом, 
са том психологијом страшних, свирепих, простих а 
снажних природа Петнаестога Века. Цела грађа је шек- 

спировска: са тим генијално грубим схватањем човека, 
у снажном и жучном цинизму, с разорним гледиштем 
да нема средства које се не сме употребити кад је у 
питању наша личност, с глорификацијом Ја и евдемонизма 
који тако снажно изражава, у једној пасторали, Тор: 
квато Тасо: 


Они су слободно ишли за својим наклоностима, 
Јер један закон усрећава свет: 
Допуштено је све што вам се допада. 


Само, да се та грађа уреди, мотивише и поентира, по- 
требан је дах једнога „генијалног генија“ какав је био 
Шекспир, и потребно је бити и човек из Ренесанса. Сем 
Бенели је довољно био ово друго, али доста мало оно 
прво. Он је, у својим најлепшим моментима, највише 
био један Викториан Сарду кад је овај инспирисан. 


Бранко ЛАЗАРЕВИЋ. 


% 





ПРУ Ру ЕР и УУ РИТУ ВЕШ А са 


а 1 а аде аза —_ небу игла аса да тај једе оста Крас се лоза а па сиа гл а 


а а 


РЦ - 


Ме о о аса 





НАУЧНИ ПРЕГЛЕД. 


Бреде с» "Раззу: Ба. Уте сесопоштапе. 
Рап5, 1910. 
(Крај). 


Посветивши нас тако у основио учење економске 
науке и давши нам тиме у руке чаробни штапић којим 
ћемо моћи разликовати добре ствари од рђавих, Паси 
нас води кроз разне области економске науке. Но он 
нас неће провести кроз цео њен лавиринт; он неће, на 
пример, додирнути ни једном речи два највећа питања, 
два стуба на којима почива Политичка Економија: тео- 
рију вредности и теорију ренте. То је мало чудно, да 
их се у свом тестаменту не сећа ни једном речи. Паси 
је ту, можда и нехотице, верно представио основну карак- 
теристику либералне школе, коју у економским питањима 
интересују најпре, ако не и искључиво, питања која 
имају непосредне везе са практичним животом. То ути- 
летаристичко схватање задатка науке као да је хтео Паси 
обележити и насловом своје књиге. -— Исто тако, он го- 
вори врло мало, фрагментарно, о капиталу, надници, новцу, 
кредиту...., али зато развија сву своју речитост кад го: 
вори о наслеђу, које је у опасности од прогресивне по- 
резе и од социјализма, о својини, о слободној утакмици, 
коју назива јединим средством да доведе лични интерес 
у склад са општим, придајући јој апсолутно важеље као 
и закону гравитације, „који нико не може изменити“ 
(страна 58). 

Прелазећи на питања економске и социјалне поли- 
тике, Паси најпре показује непомирљиво непријатељство 
према државној власти, и не бира средства да јој се на- 
руга као неспособној за разумевање и управљање еко- 
номских питања. У једном чланку („Кад бих ја био власт“) 
он развија овакав монолог једног „филозофа“: „кад бих 
ја био власт, ја бих радио, ја бих радио... мислим да бих 
радио као и све прошле, садашње или будуће власти: радио 
бих глупосши, јер бих и ја желео да знам боље од сво- 
јих поданика њихове потребе и интересе“...., и као гесло 
овом чланку ставља речи: „Власт чини доста добра ако 
не чини зла, и ако се ограничи на то да се уздржава да 
га не чини“ (стр. 115). — Његов сарказам је неограни“ 
чен и у диалогу између порезника и добричине Жака, 
платца порезе, у коме хоће да покаже како се овај 
цеди да би држава давала субвенције позориштима, за 
опере и балете, за трке коња, он развија засебно једну 
филипику (стр. 110—113). Као једна од великих глупо· 
сти државне власти је и вођење колонијалне политике 
(стр. 118—121), а највећа је рат („рат је лудост, јер ма 
какав био резултат, он је увек узрок пропасти и беде“, 
стр 2) 

Природно је, кад је држава тако неспретна и спо- 
собна за саме глупости, да ће Паси немилосрдно окре- 
нути своје оружје против свих оних који траже јаче ме- 
шање државе у социјалну борбу за опстанак: против со- 
цијалиста и против интервенциониста (107—110), против 
теорије солидарности (110—113), против протекциониста 
(стр. 12), -— и ако је одлучни противник теорије једна. 
кости (113—115). Но његов либерализам не смета му да 
се, као и Ив Гијо, изјасни за апсолутног противника 
штрајка (стр. 85—89). — И још пет пута (стр. 92—93, 
108-—109, 117, 129 и 130), Паси своди своју економ- 
ску политику у ову просту формулу: треба се оканути 
свих безбројних лекарија социјалне фармације који нам 
се нуде са свих страна, и живети природним режимом 

„чисте воде“, то јест слободе; у томе лежи тајна на- 
претка, коме Паси посвећује последњу главу своје књиге. 


У историји наука и уметности налазе се дела која 
отварају епохе новим идејама и широким сватањима, као 
и дела опет која закључују поједине епохе, сводећи 
у себи још једном правце који од тада прелазе у исто- 
рију. Књига Пасијева као да спада у дела ове друге 
врсте, и тешко да ће се ко примили наслеђа које он за- 
вештава. — Као научна доктрина, либерализам се не 
може данас одржати, најмање у оној заоштреној форми 
Пасијевог учења. Историјско-реалистичка метода, тако 
сјајно развијена и примењена у Немачкој, има и у Фран- 
цуској све више поборника, који се групишу око два 
научна великана првога рела, Ковеса и Жида; она данас 
успешно прогони последње остатке метафазике и раци- 
онализма из политичке економије, додајући јој све више 
карактер науке. Ми данас остављамо међу музејске ста- 
рине „економског човека“ класичне школе, не показујемо 
ни мало склоности да из априористичких премиса о хар- 
монији појединих и општих интереса дедуцирамо инди- 
видуалистичку теорију слободне утакмице, и ми данас 
исповедамо право безбожничко неверовање у „апсолутне 
и вечите законе“ либералне школе. 

И као теорија, тако се не могу одржати ни практи- 
чни закључци, индивидуалистичка економска политика. 
Привидно напредна и задахнута великим идеалима среће 
човечанства, она је у ствари брутална и немилосрдно 
сурова. Она је за владу песнице, за слободно право ја- 
чега. У овом облику како их она заступа, њени захтеви 
слободне трговине нису нам ништа симпатичнији од јун- 
керског или Мелиновог протекционизма, нити њен култ 
слободне иницијативе од социјалистичког идеала свемоћне 
државе. У сваком случају, идеја хармоничког развитка 
свих продуктивних снага друштвених, идеја солидарно- 
сти и узајамне важности свих елемената једног друштва, 
постају данас идее водиље економске политике и на- 

воде нас да држави у принципу признамо и економску 
улогу, као што смо јој признали војну, правну, просветну; 
како ће се где и у којој мери државна интервенција при“ 
менити, то остаје питање факта — главно је да либера: 
лизам мора уступити место интервенционизму. 

Уопште дакле узев, либерализму је и као теорији 
и пракси решена судбина. Наравно, то не може значити 
да ће њега преко ноћ нестати са лица земље. Либера- 
лизам има своју велику традицију, а у Француској тра- 
диције имају жилаву животну способност. Школа која 
датира од Физиократа, која је до пре четрдесет година 
владала без такмаца у Француској економској науци, 
школа која је дала Француској три Сеја, Бастија, Болијеа 
и друге — она је, природно, и данас још врло моћна у 
Француској. То се види најпре по великом броју универ- 
ситетских професора (Дешан, Бојегар, Фор, Сушон), на- 
ставника Политичке Економије у другим стручним шко- 
лама (Пол и Анатол Лероа-Болије, Левасер, Ж. Р. Леви, 
Д. Зола), публициста (Ив. Гијо, Паси, Нејмарк) и других 
јавних радника који се боре у њеним редовима. Види се 
по томе што је највећи број виших и стручних школа у 
рукама њених следбеника (Есоје прге Фез зстепсез ро|- 
папез, СоПесе де Ктапсе, Сопзегуајоте панопа! дег Апзе! 
МенНег5 и тако даље). Она издржава многобројне часо- 
писе (Јоцтпа! дез Есопопијез, АпаПез дез зстепсез ро!- 
наџез, Т'Есопопизје Егапсалв, Те Мопде Есопопидие, Га 
Етапсе есопопидие сЕ Нпапсјеге; економски део у Кеуце 
Чез Чецх топдез) и дневне листове (Јоштпа! дез Ређаб, 
Ге з1есје). Интелектуални центар ове школе је чувено 
друштво Зосте16 Ф'Есопопие Ро аце. Најзад, што је врло 
важно, у Институту, у Академији моралних и политичких 
наука, заступљени су искључиво представници овог науч- 
ног правца; и како Академија располаже знатним мате- 
ријалним средствима која употребљује на награђивање 
економских радова, то она врши и овим путем велики 
утицај на подмладак, као и преко школа које лиферују 
државне чиновнике, као најзад и извесним еснафским 

духом и протекционизмом који влада у либералним кру- 
говима. 

Но поред свега тога, либерализам данас постоји 
више по имену, по етикети, но у ствари. Под упливом 
нове научне струје, која снажно потиче са университета, 
стара либерална школа раствара се, преображава се, пре- 
тапа се. Паси је последњи либерал старе школе: данашњи 
њени представници постају јој све невернији. Она се више 


не одржава ни у науци. — У пракси, либерализам је 
данас осуђен на улогу једне потпуно реакционарне по- 
литичке струје — то се најбоље осети кад човек чита 


зловољне чланке богатога мултимилионара П. Л. Болијеа 
у његовом листу Есопопизје Етапсајз. Он има све мање 
симпатија и све мање следбеника. На пољу практичне 
примене, либерализам у Француској није уосталом нигда 
ни имао пуну владу, и после француско-енглеског трго- 
винског уговоре од 1860, највећег успеха либерализма, 
његова звезда стално бледи. Трговинска политика Фран- 
цуске је данас у режиму заштитне тарифе од 1892; кра- 
јем Х/Х и почетком ХХ века, периодом социјалног зако- 
нодавства под министарством Валдек-Русоа, Милерана, 
Комба и Бријана, социјална политика енергично је скре- 
нула у интервенционистички правац. Ових дана откри- 
вен је у Паризу споменик Жилу Ферију, иницијатору 
колонијалне политике, коју су либерали толико озлогла- 
сили, а на њихове пацифистичке теорије одговара се са 
свих страна новим војним и маринским програмима. Место 
сваке дискусије, поступци су дали свој суд о практичној 
вредности индивидуалистичке економске политике. 
Немогуће је на крају отети се утиску необичне, не: 
вероватне парадоксалности да је Паси, човек неоспорно 
великих етичких особина, тако упоран присталица инди- 
видуалистичке досхтрине. То се једино може објаснити 
историјски. Паси је рођен 1822 године, научно се изра- 
дио средином прошлог века, онда кад је индивидуали- 
зам био у пуном цвету, и био је наставник на разним 

школама у Француској пре но што је овде ико и наслу“ 
ћивао модерни интервенционизам. И збиља, Пасијеву 
књигу ћемо много боље схватити и осетити, ако његове 
нападе замислимо управљене не противу модерне државе 
и њене економске политике, него противу старог мер- 
кантилизма, који као да се Пасију непрестано привиђа. 
Под старост је човек тешко приступачан новим иде- 
јама. Ми стога морамо бити праведни према овоме пле- 
менитом старом човеку, који се целог века борио за ве- 
лике идеале човечанства. Ми ћемо његовим намерама 
одати пуно поштовање, као што му је одала Француска 
чланством Института, и цело човечанство Нобеловом на- 
градом; али ћемо зато ипак његову научну аргумента- 
цију предати историји, као застарело и неподесно оружје у 
данашњој борби за остварење великих социјалних идеала. 


Др. Милорад НЕДЕЉКОВИЋ. 








ПОЛИТИЧКИ ПРЕГЛЕД. 


Бивши БУГАРСКИ МИНИСТРИ под судом. — ИЗМЕНЕ 
БУГАРСКОГ УСТАВА. 


Од како је дошла на управу влада Ал. Малинова го- 
ворило се да ће Народно Собрање тражити од ње да се 
бивши стамбуловистички кабинет стави под суд. Народно 
Собрање доиста у току прошле године, а на основу члана 
106 устава, одредило је једну иследну комисију са задатком 
да прикупи податке, провери и спреми извештај о управи 
стамбуловиста од 5 маја 1903 до 16 јануара 1908 године. · 
Анкетна комисија је спремила један извештај од 392 страна, 
у коме се приказује петогодишњи рад министарства Р. 
Петрова, Д. Петкова и П. Гудева. Уз овај извештај штам- 
пана су на 107 страна документа, којима се поткрепљује 
оно што се тврди у извештају. А у извештају се наводи 
да су неколики министри из ова два кабинета учинили 
64 дела, која се односе на личне злоупотребе и повреду 
закона. Комисија је тражила да се ставе под државни суд 
за сва та дела бивши министри: Шишманов, просвете; 
П. Генедијев, трговине; (Савов, војни; Р. Петров, спољних 
послова; Халачев, грађевина; Гудев, председник мини- 
старства; Л. Пајаков, министар финансија. Они су сви да. 
вали објашњења, један од њих, Л. Пајакав, умро је од капље 
у самоме Народноме Собрању онога дана када је требао 
да даје обавештења о своме раду. Обавештења су окривљени 
давали доста отворено, нарочито бивши министар војни 
Савов и министар Рачо Петров. Њихова обавештења била 
"су повод оштрих дискусија у Народноме Собрању из- 


међу шефова прогресивно-либералне партије Др. Да- 
96 

нева, шефа народне партије Гешова с једне и стамбу- 
ловиста с друге стране. У софијској штампи још се води 
полемика поводом овога предмета између органа одго- 
варајућих партија. Полемика утврђује многе везе зва- 
ничне Бугарске са представницима раније бугарске чет- 
ничке акције у Маћедонији. После првога објашњења бив- 
ших министара предложена је у Народноме Собрању да 
се изабере једна комисија од 12 лица која би имала да 
провери факта изнесена од прве анкетне комисије, да 
прибере нове чињенице и формулише оптужбу. Коми- 
сија је изабрана; њих дванаест народних посланика су 
израдили тужбу; тужба је прочитана у Народном Со- 
брању, и са 131 глас од 159 присутвих посланика решило 
је да се ставе под суд бивши министри: Р. Петров, М. 
Савов, Н. Генадијев, П. Гудев и Ив. Халачев, на основу 
члана 155—158 Устава и закона о министарској одго- 
ворности. 

Анкетна комисија тужи П. Гудева, бившег министра 
председника: за то што је утрошио за свој лични рачун 
из диспозиционога фонда суму од 241.208 динара, и што 
је узео за своју личну употребу из кредита одобрених 
за маћедонске бегунце суму од 17.840 динара; Др. Н. 
Генадијева, бившег министра народне привреде за то 
што је давао приватним штампаријама извесне послове 
и оштетио државу са 422.826 динара; за то што је при: 
ликом давања разних концесија потпомагао своје људе 
и са њима делио добит; зато што је погазио више пута 
државне законе; министра војнога оптужује што је 1903, 
1904 и 1905 године, при набавци коња за артиљерију и 
коњицу, нанео државној каси штету, купујући скупље 
него што је лицитацијом одобрено, и вишак себи задржао; 
што је „при набавци пушчане муниције погодбе закљу- 
чивао на штету државе; што је без надлежнога одо- 
брења набављао и другу пушчану муницију, а тако исто 
у два маха и пушке за пешадију и коњицу, и гранате 
и шрапнеле за артиљерију; за то што је набављао ши- 
њеле, шаторе, барут без лицитације, и том приликом. 

лично се користио. Као доказ за ове оптужбе и за 
друге ствари, комисија је навела је генерал Савов, 
дотле дужан, постао врло богат човек. Уз генерала Са- 
вова комисија је оптужила за неправилности приликом 
набављања манлихерових пушака као саучесника и ге- 
нерала Р. Петрова, министра председника и министра 
спољњих послова. Министра грађевина И. Халачева ту- 
жила је комисија за то што је из личних рачуна учинио 
неколико неправилности приликом грађења путева, ке- 
јова, фабрика и повредио државне законе. Р. Петрова, 
Н. Генадијева и М. Савова оптужба окривљује да су, и 
противу изричних решења Народнога Собрања, исплаћи 
вали двема жељезничким компанијама суме двапут веће, 
а обе компаније су биле састављене из личних и на- 
челних пријатеља тадањега кабинета, и да су суспендо- 
вали неке чланове закона о чиновницима грађанскога 
реда само да би могли лакше да добију већину на избо- 
рима за народне посланике. 

Ово није први пут да се у Бугарској министри 
стављају под суд државни за дела која су као министри 
починили. Т. Иванчов, Тенев, Радославов, Тончев, које 
су у Бугарској називали „дворским либералима“, стављени 
су под државни суд. суђени су, и осуђени за своја дела. 
Ови министри, које садања демократска партија ставља 
под Државни Суд, министровали су у времену најинте. 
ресантнијем на Балкану. Суђење ће сигурно дати више 
светлости него досадања објашњења и новинарска поле- 
мика о догађајима које је Бугарска спремала у Маћедо- 
нији од 1903 године до 1908 године. Сем тога, ово су- 
ђење ће показати мало боље и данашњу Бугарску унутра, 
онакву каква је она у ствари. 

Влада демократа је поднела садањем Народноме 
Собрању предлог закона о измени Устава. Одмах пошто 
је извршена промена 22 септембра 1908 године у Бугар- 
ској, влада је знала да треба сазвати Велику Народну 
Скупштину и мењати оне чланове Устава који су у су- 
протности са новоствореним стањем. Није чинила за то 

што су извесне друге погодбе томе сметале, а нарочито 
капитулације које су још у Бугарској, бар за један део 
ствари и послова, у важности. ИМ сад се не зна кад ће 
се састати Велика Народна Скупштина, али, влада је 
хтела да спреми унапред оне измене које су неопходне 
и које изискује међународни положај Бугарске и досто- 
јанство њено. | 

Главне измене се тичу ових ствари. Према садањој 
измени ни једноме бугарскоме грађанину не може у бу- 
дуће судити ненадлежан и нередован суд. Даље, владар 
ће моћи да закључује и утврђује уговоре са свима стра- 
ним државама, сем трговачких и оних где треба чинити 
издатке, или оних којим се мењају постојећи закони или 
грађанска права. По староме уставу владар је могао за- 
кључивати уговоре само са суседним државама и у пи- 
тању државне управе, па и то по договору са народним 
представницима. По новоме пројекту владар је дужан 
бити стално у држави, а ако иде у иностранство оставља 
за намесника престолонаследника, ако је пунолетан, или 
Министарски Савет. При одласку ће извештавати Мини- 
старски Савет и поставити намесника. Пројекат предвиђа 
да је краљевско достојанство наследно у мушкој линији 
у породици Фердинанда !. Будући владар мораће бити 
православне вере. На случај какве велике опасности, 
спољашње или унутрашње, владареве наредбе имаће силу 
закона, с тим да ће се, чим узмогне, сазвати Народно Со- 
брање да одобри све те наредбе. Најзад се у овај про- 
јекат уноси и неколико нових одредаба о Народном Со- 


брању. Једна је да посланике за обично Народно Собрање _ 


бира непосредно народ и то тако да ће на 20 000 ста- 
новника бити биран по један посланик. Народно Собрање 
траје четири године место пет. Друга је да Народно Со- 
брање може позивати министре у седнице, тражити оба- 
вештења и објашњења. Трећа је да може бити ванред- 
них сазива, и да ће се сваки редовни сазив састајати од 
16 октобра до 15 фебруара. Има још једна одредба по 
којој ће владар моћи да поставља државнога канцелара. 
ИНОСТРАНИ. 


55 

Нови ПРИЛОЗИ О СРПСКИМ ПИСЦИМА У ХУШ ВЕКУ. 


Н. Петровски: Зегутса. Ш. Аљ бгографт Хрисшо· 
фора Жефаровича ; ТУ. Доносф митшрополиша черногор- 
скаго Василга Петровича на архгепископа карловецкаго 
Павла Ненадовича (1754 г.). Отдђлеавви оттискђ изђ 
„Извђспи Отдђлена русскаго азнка и словесности Импе- 
раторскони Академји Наукђ“, Т. ХУ (1910 г.), кн. %а. 


О Христифору Жефаровићу „илирическо-расијан· 
ском обшчом зографу“, писцу прве штампане књиге у 
новој српској књижевности, „Стемматограф!е“, знало се 
до сада врло мало, у главноме ово: како се потписивао 
„равнитељ отечества болгарскаго“, претпостављало се да 
је био бугарскога порекла; био је јеромонах; 1741 налазио 
се у Бечу, 1745 из Београда је пошао у Јерусалим, 1746 
вратио се. 1752 видимо га у Бечу, где, по налогу митро- 
полита Павла Ненадовића, ради на набавци једне српске 
штампарије. Траг му се губи 1753 године. 

Г. Н. Петровски — који је раније објављивао инте- 
ресантне нове податке о српским листовима на крају 
ХУШ века и о Павлу Соларићу — нашао је нових података 
о Христифору Жефаровићу у зрхиви рускога Светог Си- 
нода. Одатле се дају извести ове нове чињенице. У доку- 
ментима Жефаровић се назива „булгарђ Зефарович“, 
„булгарђ Христофорђ Зефировљ“, „Зефировиф“, а у 
свом грчком тестаменту „Христофорос Зефар“. У Тур- 
ској, у солунској епархији, „вђ городћ Догрланђ“ (у 
Дорјану, претпоставља Г. Н. Петровски) имао је брата 
___и сроднике. Како је имао извесних потраживања код 

једнога грчкога трговца у Русији, 5 августа 1798 дошао 
је Москву, одсео у Богојављенски манастир, и ту умро 
18 септембра исте године. Око његове заоставштине 
развила се преписка, из које су напабирчени ово неко- 
лико нових података. 

Грчко порекло Христифора Жефаровића не изгледа 
невероватно. За то говори његова породица на југу 
Македоније и његов тестамент писан на грчком језику. 
И из докумената која је имао Г. Петровски, и из доку- 
мената којима се послужио Г. Радослав Грујић, види се 
да је Жефаровић имао блиских веза са грчким тргов- 
цима и у Бечу и у Русији. У прилог томе Г. Петровски 
наводи да се у Аустрији на крају ХУШ века јавља Да- 
нило Зефаровић, који је 1782 добио аустријско племство, 
за кога се зна да је био грчкога порекла и да је 1755 
преселио из Турске 500 грчких и турских породица. 

Прилог о Жефаровићу добро је дошао, јер се о 
том раном писцу нашем врло мало и врло несигурно 
зна. Други прилог од мањега је интереса, јер се тиче 
Василија Петровића, о коме се већ доста зна и о коме се 
код нас прилично потпуно писало. Г. Петровски је нашао 
у архиви Светог Синода тужбу црногорског владике 
Василије Петровића против карловачког митрополита 
Павла Ненадовића, писану 5 августа 1754 године. 

Сви ти податци, узети сами за се, могу изгледати мали 
и неважни, али само на основу великога броја оваквих 
прилога ми ћемо бити у стању да дамо пуну слику на- 
шега ХУШ века у књижевности. Ја 


Кепе Р;поп: ГЕпгоре е; Етр!е обПотап, 1е5 
азрес! 5 аскшејз де 1а диезНоп ФОпеп( Рап5, Глбга- 
ше асадепшаие Решп 4 Сале. 


После толиких књига дошпа је и ова књига политич- 
кога уредника „Кемце дез Реих Мопдез. Г. Пинон, — који 


1 „Покушај оснивања једне српске штампарије у половини ХУШ 
века“, „Српски Књижевни Гласник“, 1910, књига ХХУ, страна 671—627. 

је написао три добре књиге; „1/ Етрпе де Та Мед егтапсе“ 
„Ба ше рошт Те Растаце“ и „Га Стипе аш 5 оцуге“. Писац 
је казао сам зашто је написао и он ову опсежну расправу. 
Ако су елементи који састављају Источно Питање непре- 
стано готово исти, њихови односи се стално мењају према 
европским интересима. Отуда је интересантно изучавати 
готово сваке године како изгледа Источно Питање. На 
његово развијање утиче сваки час мењање равнотеже 
сила и европских амбиција. То је с једне стране; с друге 
стране опет развијање саме Турске утиче на европску 
политику. Догађаји од јула 1908 године су потврдили 
ово што је казао. Сваки дан доноси неку промену у 
односима, и ако Источно Питање остаје у суштини једно 
и исто: борба Хришћанства с Исламизмом, борба противу 
Турака, и тежња да се из Европе најпре очисте Турци, 
а с овом борбом и питање о деоби оних области које 
су сад под Турском. 

У књизи Г. Пинона, који је путовао нешто мало 
по Балкану, нема ни свих чињеница, нити пак сав ток 
онолико испреплетаних преговора о Источноме Питању. 
Он је више тражио свезу између узрока и дејства, свезу 
међу самим догађајима. Трудио се само да утврди пра- 
вац развијања. линију по којој се Источно Питање кре- 
тало. Њему је намера била да његов читалац нађе кључ 
будућих догађаја на Истоку, или ако не то, а оно бар 
да их разумедне, и да се нађе у њима. 

У књизи је распоред према облицима у којима се 
Источно Питање јавља. Најпре је објашњено откуда оно 
долази, да би се могло тражити како ће се развијати. 
Прве две главе се баве о сталним елементима Источнога 
Питања, од како је постало па до 1908 године. Прва 
глава је историјски увод у ствар како би се могла лакше 
схватити; општи поглед на све Источно Питање. У другој 
глави су изнесена питања Дарданела и Црнога Мора, 
која чине Источно Питање само сложенијим. Трећа, че- 
тврта, пета и шеста глава посвећене су чисто Маћедон- 
скоме Питању, које је садашња фаза Источнога Питања, 

а питање о новим жељезницама на Балкану има своје 
нарочито место. Седма глава приказује европске Ве- 
лике Силе у политичкој и економској борби у Цариграду, 
као престоници царевине и у унутрашњости империје. 
Арапско питање је у осмој глави; у њој писац показује 
како се источна политика Енглеске руководи интересима 
у Мисиру и у Азији. Србима је посвећена девета глава 
са шест одељака у којима је изложен аустро-српски 
спор о трговинскоме уговору. Бугари су добили свој 
део у десетој глави. Једанаеста и дванаеста глава су 
посвећене специјалним интересима Француске на Истоку. 
Уз ово има још закључак, индекс и две карте. Већи део 
ових одељака излазили су као засебни чланци и целине 
у Керџе адег Геих Мопдег и Опезнопз ациотатдпиевз ег 
соготга!ег. Узгред има доста биографије о свакоме пи- 
тању за себе, нарочито о Маћедонскоме Питању. 

Књига је добра, као сотрепашт, за садање стање 
Турскога Питања, сасвим добра ручна књига. Да јеу 
књизи додато штогод о Арбанасима, о Црној Гори, о 
Друзима и Курдима, ова књига би била најбоља ручна 
књига о овоме предмету. 

Критикујући као добар клерикалац школску поли“ 
тику француских радикала на Истоку, Пинон, говорећи 
о извештају једнога францускога инспектора о тим шко- 
лама, каже ово: „За шест недеља обишао је 116 школа 
у Мисиру, Палестини, Сирији, у Леванту, Анатолији, 
Цариграду и Једрену. Било је немогућно за тако кратко 
време наћи се у моралној и интелектуалној атмосфери 
тако различној у земљама које је прошао; да би могао 
судити о стварима на Истоку, он није ама баш нимало 
продро у душу Истока, он је остао само француски пе- 
дагог“. Ове речи могле би се применити, врло мало 
измењене, и на самога писца „Европа и Турска Царевина“. 


Јован М. ЈОВАНОВИЋ. 

КЊИЖЕВНОСТ. 

ЈЂУБОМИР А. ВАСИЉЕВИЋ: АНЕКСИЈА МАЋЕДОНИЈЕ, Бео- 
град, 1910. — Критикујући рад Министра Спољних Послова 
од 1908 до пред зиму 1910 године, писац се трудио да 
покаже да је поред анексије Босне и Херцеговине на 
нашу штету изведена и анексија Маћедоније и Старе Ср- 
бије. Он мисли да смо пропустили моменте, те су Аустрија 
у Босни и Херцеговини, а Турска у Старој Србији и Ма- 
ћедонији, постали прави господари. Рано је, и још не- 
могућно, говорити отворено о оба питања. Што се тиче 
ствари у Турској, види се да је Г. Васиљевић чинио 
своје закључке и пре времена и само по ономе што је 
могао знати из раније, и онога што је читао у новинама. 
Да је знао право стање ствари, његови закључци о по- 
ложају Старе Србије и Маћедоније били би друкчији. На 
неким местима у овој брошури има добрих опсервација 
и оправданих примедаба. Ј. 


Квез Милош ОБРЕНОВИЋ и Људевит ГАЈ. — У 3 броју 
овогодишњег загребачког „2уопа“ публиковао је Г. Др. 
Ђуро Шурмин врло интересантан чланак „ај Као пом!- 
паг. Стсе 17 ајеа Муојфа 1 гада“. Од значаја су саоп- 
штења Г. Шурмина о догађају између књига Милоша и 
Гаја. 1848 године у Загребу. По новим податцима које има 
на расположењу, Г. Шурмин тврди да није тачно доцније 
причање Кнеза Милоша да му је Гај измамио знатну суму 
новаца. То је била једна једна махинација озго, којом се 
ишло да се Гај онемогући. 1853 Гај је допао затвора, из 
разлога, као што се види из једнога акта: што је 1846 
ишао у Србију и што је 1848 радио заједно са Србима. 

К. 

ФРАНЦУСКИ УТИЦАЈ КОД СРБА. — У 15 броју ового- 
дишњег француског часописа „ГЕНоп“, Г. Гастон Гравје, 
лектор Университета у Београду, написао је овај чланак 
„Мобе шцепсе сћех јез Уопоо-5]јауез е! сћех јез Зегђе5 
еп ратсшјег“. Писац истиче разлоге зашто француски 
језик и француска култура наилазе на симпатије код 
Срба: извесни афинитети темперамента и карактера, по- 
литички разлози, и тако даље. По школама француски 
језик се учи, и то са добрим резултатима; француски 
листови и књиге се много читају; француски позоришни 
комади највише се преводи и гледају. И ако има стал- 
ног и све већег напретка у том смислу, ипак пропаганду 
француског језика и културе међу Србима треба боље 
организовати, и писац развија цео један рационалан и 
детаљан план рада, од којега и Французи и Срби могу 
имати само стварне користи. М. 


А Иширковђ: ВпЕЧАТЛЕНИЛ отЂ Македонил, Софија, 
1910. Прештампано из „Бљлгарске Сбирке“. — Ово је 
једно популарно предавање, и као такво оно није без 
оних нетачности које се стално као научне истине подр- 
жавају код народа у Бугарској. Г. Иширков, и ако 
„професор у највећем храму истине и науке“ у Бугар- 
ској, овим својим утисцима из Маћедоније све више 
потврђује наше раније мишљење: да је он обични публи- 
цист, а никако озбиљан научник. „Маћедонија је бугар- 
ска, каже, јер све маћедонске народности говоре бу- 
гарски, и бугарским језиком се од Охрида до Драме и 
до Криве Паланке споразумевају све народности“. 


Ин. 


ДРУШТВА И УСТАНОВЕ. 


Српска КРАЉЕВСКА АКАДЕМИЈА. — Академија Фило. 
зофских Наука имала је скуп 20 децембра 1910 године: 1, 
Г. Др. Александар Белић приказао је своју расправу „Из 
словенско-српске акцентуације, 1, П“, коју је Академија 
примила за „Глас“ П разреда; 2, Према реферату истога 
академика примљена је за „Дијалектолошки Зборник“ 
расправа Г. Маринка Станојевића „Средње-тимочки го. 
вор“, али да писац изврши у њој претходно неке напо- 
мене рефератове. 3. Прилог Г. Др. Владимира Ћоровића 
„Један српски родослов“ дат је на оцену Г. Љубомиру 
Ковачевићу. 

Председнишшво Академије имало је скуп 22 де- 
цембра 1910: 1, По молби Г. Министра Просвете да му 
Председништво да своје мишљење о представци Г. Андре 
Гавриловића поводом расписане награде Њ. В. Краља 
за израду најбољег дела „Школе у Србији Карађорђева 
времена“ — одлучено је: известити Г. Министра да се 
Г. Гавриловићу може дати половина расписане награде; 
али да нов стечај не би требало расписивати. 2, На 
молбу Г. Министра Просвете достављено је мишљење 
да би сређивање дела Доситеја Обрадовића за штам- 
пање у једној књизи требало поверити професорима 
историје српске књижевности на Университету Г. Г. Павлу 
Поповићу и Др. Јовану Скерлићу, који ће тај посао ра- 
дити уз проипомоћ Српског Семинара. 


Целокупна Академија имала је скуп 4 јануара 1911: 
1, Одређена је књижевна помоћ за 1910 из Задужбине 
Михаила и Марије Миливојевића: Људевиту Вуличевиђу 
400, и Стевану Петрову Бешевићу 500 динара. 2, Пове- 
рена је израда скица и планова за Академијски Дом Г.Г. 
Андри Стевановић и Драг. Ђорђевићу, професорима Уни“ 
верситета. 

Академија Грпродних Наука имала је скуп 17 ја- 
нуара 1911 године: 1, Према реферату Г. Др. Михаила 
Петровића примила је за „Глас“ 1 разреда расправу Г. Др. 
Владимира Варићака: „Интерпретација теорије релатив- 
чости у геометрији Лобачевскога“. 2, Према реферату 
Г. Петра С. Павловића примила је за „Споменик“ 1! раз- 
реда спис Г. Живојина Ј. Јуришића: „Зеленика у Ср- 
бији“. 3, Према реферату Г. Др. Јована Цвијића при- 
мила је за „Глас“ 1 разреда расправу Карла Горјановића: 
„Плитки крш околице Генералског Стола“. 

Председништво Академије имало је 29 јануара 1911 
скуп, на коме је: 1, Према рефератима Г.Г. Момчила 
Иванића и Др. Јована Скерлића о списима „Козар“, роман 
Стеве П. Радаковића и „Поп Павле и попадија Јелица“, 
поднетим за награду из Задужбине Милоша Ж. Петро- 
вића — одлучило да се расписаном наградом не може 
наградити ни један спис. 2. Одобрило академику Г. Сави 
Урошевићу да своју приступну академску расправу „Кри- 
сталасти шкриљци у Србији и њихов постанак“ прочита 
на свечаном годишњем скупу Академије 22 фебруара 
ове године. 3, Примило к знању писмо Државног Савета 
којим му је достављена саветска одлука о новчаној по- 
моћи из Задужбине „Велимиријанум“ Г.Г. Др. Јовану 

Цвијићу, Др. Александру Белићу и Андри Стевановићу, 
како би сами или у друштву са својим сарадницима 
завршили прикупљање грађе на започетим пословима: 
испитивању насеља српских земаља. проучавању српских 
дијалеката и испитивању старе српске уметности, архи- 
тектуре и живописа. 


Академија Друшшвених Наука имала је скуп 14 
фебруара 1911 године, и на њему је: 1, Приказана и за 
„Глас“ П разреда примљена расправа Г. Љубомира Јо: 
вановића: „Одакле је Павле Ђулинац узео прва два 
одељка свога „Краткога увода“>“ 2, Приказана и за 
„Глас“ П разреда примљена расправа Г. Јована Н То- 
мића: „Црногорски митрополит Василије Петровић у 
Црној Гори по повратку из Русије (1754—1756)“; 3, 
Приказана и за засебно издање Академије примљена 
расправа Г. Др. Станоја Станојевића: „Распра барс«е архи- 
епископије око власти у српским земљама (1067—–1253)“:: 
4, Према реферату Г. Др. Јована Радонића примљена 
за „Глас“ П разреда расправа Г. Др. Николе Вулића: 
„Неколика питања из римске старине, П“; 5, Расправа 
Г. Др. Божидара Прокића: „Први охридски архијепископ 
Јован“ дата је на оцену Г. Стојану Новаковићу; 6 Авто- 
биографија Димитрија Матића дата је на реферат Г. Сло- 
бодану Јовановићу. 

22 фебруара ове године био је свечани годишњи 
скуп, који је отворио предсеник Академије Г. Стојан Но- 
ваковић, истичући значај на три предмета, из рада Ака- 
демије у прошлој години. Први је заједничко издање 
наше и загребачке Академије /угословенског Ециклопедиј- 
ског Речника, други је улазак Академије у заједничку 
радњу с Руским Археолошким Институтом у Цариграду 
за испитивање старина по Балканском Полуострву, и 
трећи је уметничко илустровање српских народних пе- 
сама. За тим је на овоме скупу секретар Академије Г. 
Љубомир Ковачевић прочитао извештај о раду Акаде- 
мије од 22 фебруара 1910, до 22 фебруара ове године. 
Према извештају било је у означеном времену 41 саста- 
нак, које стручних Академија које Председништва и це- 
локупне Академије. О раду у појединим Академијама 
изилазила су редовна саопштења у овом листу. 

У Лексикографском Одсеку је и на даље скупљана 
и сређивана грађа за Академијин Речник. Прочитане су 
43 књиге и у њима су означене речи у 735 табака, а 
исписано је 39.620 листића. Сем тога примљено је 15 зби- 

рака народних речи са 5.536 листића. Речничке грађе 
одсек је на крају 1910 године имао свега 1,336.214 листића. 

Етнографски Одбор примио је за „Етнографски Збор- 
ник“ радове: Г. Тодора М. Бушетића, „Народна медецина 
Срба у Левчу“ и „Народне игре у Левчу“; Г. Др. Јована 
Ердељановића: „Постанак племена Пипера“; Г. Саве Ми- 
лосављевића:: „Српски народни обичаји у срезу хомољ- 
ском“ и Г. Станка Костића различну фолклорну грађу, 
коју је Одбор ранијих година добио и чувао у својој 
фолклорној збирци. Сем тога у збирку рукописног ма: 
теријала увршћени су прилози: попа Деме Дебељковића: 
„Приче о боју на Косову“ и Г. Душана Бајића: „Женске 
песме из Пљеваља“. А у другом одељку овога Одбора 
примљена су три нова антропогеографска рада: један из 
Боке Которске, други (Фемића Крш) из Старе Србије и 
трећи о Крајишту и Власини. Одбор је у прошлој го: 
дини издао „Упутства“ за испитивање народа и народног 
живота и разаслао их интелигентнијим људима по целом 
Српству 

Рад у Задужбинама којима Академија рукује био 
је у главном у овоме: 


За награду из Задужбине Николе Ј. Мариновића _ 


био је поднет један спис, али му награда није досуђена. 

За награду из Задужбине Нићифора Дучића поднет 
је такође један спис „Особине горњересавског говора“ 
и Председништво је, на основу оцене Одбора ове Задуж- 
бине, досудило награду од 1000 динара у злату писцу 
овога списа, Г. Милошу Ивковићу, професору. 

За награду из Задужбине Милоша М. Петровића 
поднета су била два списа, али ниједан није награђен. 


За награду из Задужбине Димитрија Саменковића 
поднето је било шест списа, и награда од 800 динара 
досуђена је спису Милана Ст. Недељковића „Учитељева 
посла са села“. 

Расписаном наградом Задужбине Пере К. Јанко- 
вића награђено је дело Г. Косте Стојановића: „Основи 
теорије економских вредности“, које је штампано као 
засебно издање Академије. 


Књижевну помоћ из Задужбине Мијапла п Марије 
Миливојевића Академија је одредила Људевиту Вуличе: 
вићу и Стевану Петрову Бешевићу. 

Издања Академије у прошлој години су ова: „Глас“ 
81, 83, 84, 86; „Споменик“ 49 и 50; „Етнографски Зборник“ 
15, 16 и 17; „Основи теорије економских вредности“, од 

Косте Станојевића, „Србија за време последњег аустриј- 
ско-турског рата“ од Др. Драгољуба М. Павловића, и 
„Гроф Ђорђе Бранковић“, од Др. Јована Радонића (сва 
три засебна издања Академије) и „Годишњак“ 283, — 
свега 13 књига, у којима има близу 350 штампаних 
табака. 

На овоме свечаном скупу академик Г. Сава Уро- 
шевић прочитао је своју приступну академску расправу 
„Кристаласти шкриљци у Србији и њихов постанак“, те 
га је по том председник Г. Ст. Новаковић прогласио за 
редовна члана и увео у сва права која имају редовни 
чланови Српске Краљевске Академије. Моја 


УРА ИУ Боа 


Светислав С. Симић. -- 22 фебруара умро је у 
Лезену, у Швајцарској, Светислав С. Симић, дипломатски 
представник Србије у Софији, и један од најугледнијих 
јавних радника наших. 

Рођен 4 августа 1865 године у Ужицу, где му је 
отац био окружни начелник, по свршеној гимназији, 
ступио је на Велику Школу, на историјско-филолошки 
· одсек, који је свршио 1888 године. 25 августа 1888 го- 
дине постављен је за предавача у Учитељској Школи. 
а по положеном професорском испиту, 1 марта 1891 
наименован је за професора. Годину дана провео је 
у Пегрограду, а једно време био је са службом у 
гимназији у Врању. Још као великошколац бавио се 
проучавањем националних питања, и озбиљне и темељне 
студије одвеле су га у дипломатску службу. 15 августа 
1893 године постављен је за секретара Ш класе Мини: 
старства Спољних Послова, 1898 наименован је за кон- 
сула у Приштини. Учествујући живо у политици, он је 
поднео жртве за верност својим убеђењима. 1900 по- 
стављен је за надзорника државних школа, потом за 
гимназијског професора; 10 јануара 1908 дао је оставку 
на државну службу, и постао уредник „Уставне Србије“. 
15 јула 1903 постављен је у Софији, за дипломатског 
агента, а 1908 за посланика, и на том месту остао је 
до саме смрти. 

У Светиславу Симићу нестаје један веома озбиљан 
радник и један врло користан човек. Он је један од 
првих јавних радника наших који су, сем осећања и пое- 
зије, у проучавање замршених националних проблема 
уносили знања и трезвености, и можда више но ико он 

је показао и теоријски и практичан пут како треба проу- 
чавати национална питања и радити на националној по: 
литици. Ту је он остао ауторитет, особито у питањима 
српско-бугарских односа и у питању Маћедоније. У 
историјском покушају српско-бугарске царинске уније 
он је играо једну од највиднијих улога. Он је створио 
целу једну школу младих радника на националном пи- 
тању, и био један од оних који су последњих година 
давали правац српске националне политике. Жучно на- 
падан од стране противника, добио је бар то задово- 
љење да му се, бар после смрти, и са те стране призна 
велико родољубље и пуна чистота побуда и намера. 

Од Симића је остао приличан број публицистичких 
радова, који су врло јако утицали на српско јавно мњење 
последњих десет година „Питање о Старој Србији“, Бео- 
град. 1901; „Скопљанско владичанско питање 1897—1902“, 
Београд, 1902; „Радикали и наша национална политика“; 
„Стара Србија и Арбанаси, српско-бугарски односи и 
арбанаско питање“, Београд, 1904. 

„Српски Књижевни Гласник“ има нарочитог разлога 
да ожали прерану смрт овог одличног човека. Свети- 
славу Симићу, његовим личним врлинама, његовој заузим- 
љивости и везама, има се захвалити што су се на послу 
око покретања овога часописа нашли људи који су не 
само имали разне политичке погледе, но који се дотле 
лично нису ни познавали. Његовом такту и помирљи- 
вости има се захвалити што се то друштво одржало, и 
што се у оном мутном добу пред 1908 на тај начин 
створило једна јака књижевна и морална група, која је 
не само ударило темељ овом часопису но била и од знатног 
утицаја на правац унутрашње политике. Симић је био 
власник „Српског Књижевног Гласника“ од почетка, 1 
фебруара 1901, па до 1 јануара 1903. Али и доцније он 
је остао један од његових најглавнијих и најпреданијих 
сарадника, који су му увек чинили част. У „Српском 
Књижевном Гласнику“ објавио је он, поред мањих ре- 
ферата, неколико значајних политичко-националних сту- 
дија, као: „Једно бугарско мишљење о Маћедонском 
Питању“ (књ [), „Србија, Бугарска к Арбанашко Питање“ 
(књ. МУП), „Наш међународни положај“ (књ. ХУТ—ХУП), 
„Маћедонско питање“ (књ. ХХ—ХХП, и тако даље. 

Једним нарочитим чланком „Српског Књижевног 
Гласника“ одужиће се часном спомену овога изврснога 
човека, који је свуда где је прошао оставио светао траг. 


Јо. 

ФридРИХ Шпилхаген. — 12 фебруара, у 82 години, 
умро је Фридрих Шпилхаген, патријарх немачких књи- 
жевника по годинама, ако не по књижевној вредности. 

Фридрих Шпилхаген, рођен 24 фебруара 1829 у 
Магдебургу, после свршене гимназије, уписао се на права, 
после тога на филозофију, и, пошто се неколико година 
бавио другим пословима, преда се сав књижевности. 
Књижевну кариеру отпочео је превођењем са енгле- 
ског и француског. После тога, бацио се на роман и при- 
поветку, и већ први роман донео му је велики глас. 
Његов први и, уједно најбољи роман био је „Пробле- 
матичне Природе“. Да се схвати његов велики глас 
у време појаве тога романа, треба нарочито истаћи да 
је он био друштвени проблемски романсјер, да је био 
веран тумач идеја свога времена. Саме. „Проблематичне 
Природе“ нису ништа друго до развијање проблема узне- 
мирене Четрдесет Осме. И у осталим својим романима 
(„Ред и Строј“, 1866, „Чекић и Наковањ“, 1869, „Бура“, 
1876, и тако даље), он претреса проблеме и идеје из Четр- 
десет Осме: положај буржоазије према племству, рад. 
ничког сталежа према буржоазији, проповедање једна- 
кости, хуманитарна идеологија, нападаји на племство, 
снови о будућој држави. Због те тако тесне везе између 
његовог књижевног дела и средине, Шпилхаген је био 
најпопуларнији писац свога доба. Но, како се средина 
променила, а он остао још непрестано веран својим иде- 
јама, књижевна натуралистичка револуција осамдесетих 
година бацица га је у заборав. Заборав је био тако ве- 
лики да се, као раније у вредности, почело да прете: 
рује у подцењивању његовог книжевног дела. Било их 
је који су му давали само историјски значај у развићу не- 
мачког романа. 

Шпилхаген је превођен и на српски. Никола Мар- 
ковић превео је, 1880 године, „Рапава Кора — Здрава 
Језгра, или Ханс и Грета“, сеоска приповетка, и, 1881, 
„Сеоска Намигуша“. Под насловом „Проблематичан Свет“ 
преведене су, 1886 године, „Проблематичне Природе“. 
У преводу је изишао само први део тога романа. (Доц- 
није је тај роман настављен и довршен у дневном листу 
„Правди“). Поводом тога романа. у „Отаџбини“ за 1887 
(књ. ХМ, написао је Г. Богдан Поповић лепу студију 
„Сувремени Роман“, у којој је, још у оно време енту: 
зиазма за тај роман, дата права књижевна вредност 
тога дела. а је 

ОРЛ СОЖКУН 


КЊИЖЕВНИ ГЛАСНИК. 


Књига ХХМГ, БРОЈ 6. — 16 МАРТ, 1911. 


СТОГОДИШЊИЦА ДОСИТЕЈА ОБРАДОВИЋА. 


Крајем марта навршује се сто година како јеу 
Београду умро Доситеј Обрадовић, творац нове српске 
књижевности, организатор просвете у обновљеној Ср: 
бији, човек који је духовно формирао неколико нара- 
штаја наших и који је више но ико учинио за стварање 
модерне душе српске. И „Српски Књижевни Гласник“, 
посвећујући целу ову свеску његовом светлом спомену, оду- 
жује један део општег народног дуга. 

Сувременици су осетили шта значи губитак овог 
великог човека. Јернеј Копитар, завршио је некролог 
који је изишао у „Мајепапазсће В/аНет“: „А кад једном 
српска књижевност буде у свом пуном цвету, Обрадовић 
ће се вазда захвално славити као њен први покретач... 
Он заслужује онај красан надгробни натпис, који је 
ставио себи у својим списима и на своме портрету изра- 
ђеном у бакрорезу: „Овде леже његове српске кости. 
Он је љубио свој род““. Лукијан Мушицки, у манастиру 
Раковцу у Фрушкој Гори, испевао је 24 августа 1811 го- 
дине оду „Сени Доситеја Обрадовића“, „сребровласнога 

милог Обрадовића“, који је уснуо сном праведника „у 
Бјелом Граду, новом позоришчу мишица српских“, где 
га приведе „љубов топла к својим“: 


Ти себи вјечни воздвиже памјатник 

К високој цјели влекуш пресилно Род. 
Почивај тихо, душе чисти, 

С крепкима духови храбрих отцев. 


1812, „живописац новосадски“ Арса Теодоровић написао 
је стихове уз Обрадовићеву слику коју је сам израдио: 
„Припјев к образу Доситеја Обрадовича, њим живопи- 
саемому“. Он лирски велича мудраца који је Србима 
отворио врата храма разума, који је гонио мрак из 
роднога краја и учио свој народ љубави, истини и слози. 
Честити стари сликар, извињујући се да је на кичици 
вештији но на перу, нашао је топлих и искрених речи 
да слави спомен Обрадовићев: 


Благо меви! што мој беше жреби — 
— С отслугами сердца благодарна — 
Да с' искуство моје употреби 

Ради Мужа тако небопарна! 


Потомци! ви јача чада Муза, 
Пожал те нас невеште первенце, 
И на место њежни наши суза 
Ви достојно плетите му венце. 


Милован Видаковић, већ тада познат и цењен писац 
српски, у „Примђчанпо о сербскомђ језику“ у „Љубомиру 
у Јелисијуму“, 1814 године, славио је „добродјетељ и 
теплују љубов своему народу, која је человјекољубиве 
перси доброг нашег Обрадовича оживљавала“. „Тко не 
чита, вели Видаковић, радо блаженог Доситеја И мало 
и велико, и старо и младо охотно и са услажденијем 
дјела његова чита...“ Лазар Бојић, у своме „Памлтнику 
мужемљ у славено сербскомљ книжевству славнимљђ“, 1815, 
писао је: „И кад наше књижевство у полном цвету сто. 
јати буде, то ће се свагда Обрадович достојно за начи- 
чатеља почитовати, свагде ће, на верху славе седећи, 

Слика Доситеја Обрадовића, рад сликара Арсе Теодоровића из 
1194 године, (из „Мезимца Г. Досивеа Обрадовича“, пздање Павла 
Соларића, Будим, 1818 године). 

посљедоватеље своје слаткорјечијем напојавати“. Изда- 
јући „Мезимца Г. Досивеа Обрадовича“, 1818 године, 
Павле Соларић величао је у предговору „чрезвичајног 
Сербина“, „Сократа сербског“, „бесмертни дух и име 
Доситејево“, и писао у овом издању: „Сирочету овому 
да само преблагозаслужнаго си Отца име носи на челу 
уписано, то једино било би доста, чим би оно од свију 
благодарни' Сербаља возљубљено било и сердечно...“ 
Обрадовић, који је за сувременике и непосредне 
ученике био предмет целог једног култа, остао је кроз 
целу прву половину Х!Х века главни писац и духовни ини- 
цијатор српски. Од 1818 па до 1830 штампани су његова 
дотле нештампана.- дела. Од 1833 до 1845 године београд- 
ски књижар и књиговезац Григорије Возаровић издао је 
његова целокупна дела, а то издање је тако добро 
прошло да је Др. Данило Медаковић 1850 у Земуну дао 
ново издање. И није било писца који је више од Обрало- 
у првој половини Х]Х века утицао на духовно и морално 
формирање Срба, утичући — као што се види из даљих 
чланака Г. Др. Ђура Шурмина, професора Университета 
у Загребу и Г. Бојана Пенева, доцента Университета у 
Софији, -– и на хрватски и бугарски народни препород. 
Његов утицај није се ограничио на Јужне Словене, но се 
проширио и на Румуне, као што се види из даљег чланка 
Г. Др. Тихомира Борђевића. Обрадовић је био једини 
ранији српски писац који је обилно нашао преводилаца 
и читалаца, и био од утицаја и код суседних народа. 
У другој половини Х[Х века, када су се духови 
окренули на другу страну, Обрадовић је нешто изгубио 
од своје популарности, али остајао увек високо цењен. 
Он се више није толико читао, али га је Омладина убра- 
јала у „Свету Тројицу Српску“, у којој су још били Св. 
Сава и Вук Караџић. 
Данас, на сто година после смрти Обрадовићеве, 
ми нисмо далеко од оних осећања која су имали његови 
сувременици. Има великих писаца који временом губе 
и чији спомен бледи. Доситеју Обрадовићу време је 

дало за право, нова проучавања само га подижу и као 
писца и као човека, то је једини од наших старијих пи- 
саца који није застарео, и он нам је и идејама и по: 
гледима на непосредне народне потребе много. ближи 
но многи писци који су после њега дошли, који су још 
јуче били... 

Ми данас у њему видимо човека који је прекинуо 
са средњевековним и византијским традицајама и источ- 
њаштвом и увео нас у модерну културу и у спасоносно 
западњаштво. Он је хаотичној маси српскога народа, 
разбивеној у неколико држава, која чак није имала ни 
једну верску организацију, дао високо осећање нацио- 
налне солидарности, „с горећим и пуним љубави срцем“ 
пригрлио цео народ наш, створио оно што се данас 
може звати српском душом. Гледајући преко политич- 
ких граница, које данас јесу а које сутра нису, остав- 
љајући на страну верске подвојености које су више 
но ишта учиниле зла нашем народу, он је прогла- 
сио да народ чини народом његов језик и његова 
душа, и. место уског конфесионалног и предслног национа- 
лизма српског који је пре њега био, положио широку 
основицу модерном и културном национализму, који се 
на жалост још није потпуно развио. У племенитим иде- 
јама свога великога века. он је ударио темеље новој 
књижевности, за сав народ. на народном језику, ради 
народних потреба, књижевности која би у исти мах 
изражавала народ и водила га просвети духовном 
ослобођењу и моралној племенитости. Он је први 
учио Србе „словесној, разумној и свободној љубови 
к истини“, дизао широке слојеве народне из „беско- 
нечног и плача достојног бесловесија“, борио се против 
„старих зарђатих обичаја“, мрачних традиција, заблуда, 
теократије, био први апостол слободе мисли, критичке 
филозофије и рационализма не само код Срба, но и код 
свију Јужних Словена у опште. Убеђен у свемоћ истине и 
чаробну моћ науке, он је био наш највећи заточник про- 
свете и школе, он је први међу Србима тражио право 


492 -____Српски КЊижЕВНИ ГЛАСНИК. 





на образовање и за жену, и изводио прву просветну орга- 
низацију Србије, „слатке, слободне, миле матере наше 
Сербије“, чији историјски национални значај, први међу 
ондашњим образованим Србима, јасно је видео. 

И ако има човека који је заслужио да му се спомен 
слави, то је био овај благородни и разумни човек, који 
је боље видео и даље гледао но иједан Србин његова 
времена и који је више но ико утицао не само на своје 
доба и на своју најближу околину, но и на цео народи 
на нараштаје који су после њега дошли, и чији погледи, 
идеје и савети чувају и данас вечиту младост истине. 

Забележено је да је Доситеј Обрадовић у по- 
следњим данима својим написао „Јастук гроба мојега“, 
неку врсту духовног тестамента у којем је рекао по- 
следњу реч „милој нацији“ својој, целом „сладчајшем 
славено-српском народу“, 1813 када су варвари понова 
ставили Србију под огањ и под мач, та последња реч 
старога филозофа пропала је. Али остало је цело његово 
дело, да докле год буде народа српскога не заборави се 
спомен овог великог родољуба. „Слатка је утеха наша, 
писао је он 1783 године, у свом првом књижевном ма- 
нифесту „Писмо Харалампију“, слатка је утеха надати се 
да ћеду наша имена живити и мила нашему роду бити 
за добро које смо му учинили до оних сами“ далеки 
времена, кад се наше кости у прах обрате. По много 
хиљада година српска ће јуност нас помињати, и наша 
ће памет последним родовом мила и драга бити“. 


Јован СКЕРЛИЋ. 








ДУО О ИЛИ 


| 
ВЕРА. 


Понео је клицу свог живота плодног 
У жару својих раних идеала, 

С вером у други живот изван зала, 
Кад је, ко дете, из свог места родног. 


Кренуо путем непознатим, да се 
Нгађе својим светим обманама близу, 
Да обуче црну калуђерску ризу, 
И да траје тешке, испосничке часе. 


Вера тражи жртве, и он јој се предо, 
Да испашта дане својих младих лета; 
Он је сјајним оком у даљину гледо, 


Тражећи идеал свог душевног света. 
А небо је било замрачено, сиво. 


Он је у Белији манастирској снив'о. 


П 
СИВ О 


Али га је живот путевима пов'о 

Што здрављу душе и светлости воде. 
Нашао је себе и уздање ново. 

И он се развио на ветру слободе. 

И народу ком се из борбе и крви 
Будућност лепша почела да јавља 
Он је био зора, син велики, први, 
Гласник слободе, истине и здравља. 


Учитељ, песник, просветитељ своме 
Народу, он је проволио дане 
У бурном, тешком, злом времену томе 


У раду, с вером из младости ране, 
Усред мучних дана и борбеног јека. 


Он је био дете свог Великог Века. 


Ш 
ИСТИНА. 


И најзад, кад му време косе дирну 
А живот лице борама избразда, 

Он је своју старост проводио мирну, 
С осмехом мудраца и весео вазда. 


Ипак није била залуд она вера 
Што је некад била водиља и мати; 
Видео је да га Време гробу тера, 
Али он је знао и морао знати 


Да ће му прошлост и будућност бити, 
И да неће општа и вечита рака 
И траг славног, плодног живота му скрити, 


И да ће и даље, као светла трака 
Сијати траг благи његових идеја... 


Мирно леже кости старог Доситеја. 


Сима ПАНДУРОВИЋ. 

Тог дана мрска зацари се тмина, 
и јад и тешка чама 

притиште села и равни и брда: 
диже се тутањ што небо пролама, 
с утрина и стрмина; 

зацвили десет крајина с дна тврда 
срца кб десет Срда; 

зајеча десет жалнијех градова 

ко десет рањеника без лијека; 
протужи десет рјека 

кб десет тужних вила врх слапова; 
док с урлањем валова, 

уз своје крше тмаве, 

гризући хриди оштре у љутини, 
кб разјарени лаве 

рикаше Јадран, сав у помрчини! 


Оборен, голем, у самотној изби, 
и попут палог храста, 

лежаше благи Учитељ у тами. 
Но, зачув како бугарење наста 
и како с грозом изби 

час страве у ком остајемо сами, 
уздах што сузу мами 

мину му болно изморена њедра 
И, као сунце што се врх облака 
дигне и с неба јарка 

свег га обасја сјајем огња штедра, 
тако се душа ведра 

врх клонулог тијела 

диже, и тихо трепћући у зраку 
озари га цијела, 

величанствено у дубоком мраку. 


Стајаше попут књиге староставне 
и небу растворене, 

широко чело непомично тако. 
Док, држећ' једном руком упаљене 
буктиње две, све тавне 

мракове душа расјаваше јако, 

а са другом полако 

и помно пратећ' слова што се сјаху, 
што као тајна, чудесна знамења 

за нова поколења 

на хладном челу исписана стаху, 
побожно и у страху 

читати заче таде. 

Утиша тутањ ненадане ноћи, 

а рјеч за рјечју стаде 

да одјекује дубоко у самоћи: 


„Бијах сам на свом осамљеном вису, 
сам попут хриди стамне, 

сам као мисо што вођаше мене. 
Бјех сам са својом рјечју коју тамне 
сумње ми трле нису. 

Бјех крило, муња, сунце које крене, 
дозрјева прикривене 

заметке, сјеме, ријеч моја гласна. 
Букташе као ломача што гори 

у ноћи и у зори 

рјеч моја бистра, а свјетлост јој јасна. 
ко млада крв и страсна, 

бијаше зора нова 

што сину, плану жудно са висине 
врх села и градова 
и врх цијеле миле Отаџбине. 


„О, ви, што украј Дунава и Саве 
спремате боље дане; 

и ви што с мрких Дрининих гудура 
оплакујете наде изваране; 

и ви с Пиве крваве 

што као страшни орли с неба сура 
кликћете са клисура; 

и ви што пољем које Драва пере 
пасете своја прорјеђена стада; 

и ви што од вајкада 

по урвинама куда Вардар дере 
тражите патњи мјере; 

и ви с Неретве жучне 

цареви бола; и ви с Крке мрки 
путници; и ви с хучне 

Цетине, Омбле; ви уз Јадран грки! 


„О, дјецо моја, и ђе год вас има, 
зарих вас пламом тијем; 

волих вас попут свакидањег хљеба; 
љубљах вас кб стријеле високијем 
пуштене циљевима; 

опајах се висином вашег неба; 
знах сунце које треба 

да на њем сја; и у све своје дана, 
у свима снима снивах добро ваше. 
И мрак што сатираше 

вас, ваше сјеме, њиве заоране, 
притискох на све стране, 

и као змију, која 

сикће и отров расипље и коље, 
сатрех, и рука моја 

заора тврдо, запуштено поље. 

„Свештеник скроман истине и братства 
бјех на свом земном путу; 

бјех сијач који добро сјеме сије; 
бјех орач који оре земљу круту; 
бјех пастир кога паства 

воли, јер сву је носих у њедрије; 
јер снови с којих врије 

груд ваша бјеху прве бриге моје, 
јер бејах топал као наде ваше, 

јер срце што пламташе 

у њедру мом, све врело срце своје, 
дадох за оне које 

поведох да стријеме 

високо за њим... Вај... ал, ево, саде 
зубом га гризну врјеме, 

малакса, клону, стиша се и стаде“. 


Тако је душа читала у тмини; 
но неизмерна јека 

великих рјечи препаде је тада. 
Ућута, дрхћућ' као грана нека 

у миру и тишини. 

И, саслушав ђе попут страшна града 
што с олујином пада 
распршташе се грмећ у даљини 
ријечи с брижна чела прочитане, 
озрје се на све стране, 

и држећ' сјајне луче у висини, 

и свуд по Отаџбини 

ведрећи небо тмурно, 

као метеор који небом мину, 
колутајући журно, 

свом Богу оде сама на истину. 

Канцоно, пуна вјере 

и наде, — полети као ор'о, 

_облети наше море и равнине, 

изви се у висине 

над недохватне брдине и била, 

и ударањем крила 

поздрави гласно 

гроб један свети на ђедовској груди, 
и кликћи свуда јасно | 
велику вјеру, и вјесник наде буди! 


' 


МИРКО КОРОЛИЈА, 





ДОСИТИЈЕ И ХРВАТИ. 


Кад је Доситије прије стотину година заклопио 
своје очи, не знам, да ли је међу Хрватима у Хрватској 
било људи, који су уопће и знали, да је каки Обрадовић 
живо радио на просвјети свога народа. У Хрватској се 
није нико за просвјету бринуо. Узимали су људе у војску, 
која се свијетом пробијала и истицала, а кад су војаци 
дошли кући, нико није питао, што ће и како ће даље бити. 

У Хрватској је био у доба Доситијево само један 
човјек, који би за Хрватску знао и разумио Доситија. 
Био је то загребачки бискуп Максимилијан Врховац. 
Његове везе са Стратимировићем, његова брига за на- 
родни напредак, колико му се у оно доба дало на томе 
порадити, доводила је га и на то, да рачуна са народним 
потребама, па и са културнима. У Врховчево доба (| 1828), 
(бискупом је постао још за Јосифа П), биле су културне 
невоље у Хрватској тако велике, да се о каквој бризи, 
о каквоме правом културном раду не може ни говорити. 
У Хрватској није било човјека, који би могао ма само 
и из далека онако нешто урадити, како је то радио 32 
Србе Доситије. 

Ако је било српско свештенство на ниском степену 
образованости, не може се рећи ни за католичко хр- 
ватско, да је много боље било. Учило се све латински. 
С народним се потребама није рачунало. За то је и успјеха 
било мало. Из Врховчевих времена има овдје ондје који 
глас, да би требало да се подигне која школа. Говорило 
се о томе, али се радило премало. Школе су у опће 

биле тако слабе, да су дјеца једва излазила с толиким 
знањем из њих, те су могла рећи, да су ишла у школу, 
А докле нема просвјете народне, дотле се не може да 
говори о каквим већим успјесима. За то наше свештен- 
ство и није могло да избјегне пријекору, што му га је 
дао сам његов члан у четвртом деценију Х1Х вијека, 
Стјепан Мојсес, кад је у своме извјештају на бечку по- 
лицију рекао, да је и за свештенство потреба новина 
хрватских велика, јер ће ту клер наћи пута, да ради за 
интересе своје и за интересе народне. 

Да су у Хрватској уопће били списи и књиге До- 
ситијеве познате, о томе нема сумње. Та Хрватска је 
дала српској литератури Павла Соларића, да даље не 
идемо. Али је Доситије био познат само Србима у Хр- 
ватској — јер Хрвати нису могли да се служе његовим 
књигама! Нису познавали писма, а и узроци вјерски нису 
допуштали, да се католик забавља списима једнога пра- 
вославнога. То би био гријех, који се не може лако 
опростити. 

Док су Срби на подлози рада Доситијева почели 
да претресају актуална питања, која ће их ослободити 
од славено-српског утјецања, нешто се хрватске младежи 
пробијало свијетом и на њемачкој романтици мислило 
да ради о будућности свога рода. Ми до данас не знамо. 
да ли је Антун Михановић водио бриге о списима и 
дјелима Доситијевим, кад је 1815 издавао своју књижицу 
о користи писања у народном језику. Да Михановић не 
би познавао Српских Новина, што су их издавали Фрушић 
и Давидовић, тешко је помишљатк. Али о Доситију или о 
његову раду као да се није много бринуо. Требало је да 
дођу други људи, да свијет покрећу. Тад још није било 
ни воље ни спреме ни времена, да се у Хрватску пре- 
носе мисли Доситијеве. 

У Хрвата су биле тешке прилике у прва три деце- 
нија ХЛ1Х вијека. Притисло њемачко господство, о на- 
родном духу право ни говора. Наши су први људи прс- 
носили традицију у језичном питању из старијих времена. 











ДоситијЕ И ХРВАТИ. 433 


Латински је језик био као какви паладиј. Уз латински 
је језик стајала и вера. Истина је, наше се свештенство 
није бојало народнога језика, како је то било у Срба, 
али оно није имало ни бриге за народни језик, јер није 
било за То приправљено. И док је Србима Вук Караџић 
1818 године дао прави народни рјечник, Хрвати нису 
могли да покажу ма и једно дјело, које је могло да буде 
дјелом опћега народнога духа или народнога схватања 
тадашњих, било литературних било политичких прилика. 

У Срба се развија борба, готово на ножеве, хоће 
ли побиједити у литератури славено-српштина или на- 
родни правац Вуков. У Хрвата о томе као да нитко ама 
баш ништа не зна! Погледајте само пренумеранте Ву- 
кове, па ће вам одмах бити све то јасно. Сасвим је то 
нешто особито. Наши људи нису могли да читају ћири- 
лицу. Наши људи нису још ни у ХЛТХ вијеку могли да 
схвате, е је у Срба и Хрвата један говор, који се тек 
својим дијалектима разликује. За то није било ни по- 
требе, да се упознају и онаквим дјелима, каква су До- 
ситије и Вук издавали. 

Истом онда, кад је Гај долазио у везе са Србима 
било у Бечу, било у Грацу или у Пешти, дакле кад је 
мисао славенска постајала јачом, кад су Шафарик и 
Колар почели приповиједати ново доба, нашло се у Хр 
ватској младића, који су се почели да занимају не Вуком, 
већ Доситијем. У нас су Хрвата настајала времена Обра- 
довићева, кад је у Срба Вук онако крочио, да је морао 
рачунати с побједом своје мисли. 

Не ћу да спомињем, што је Гај учио од Мојсија 
Балтића и других Срба. Али ћу споменути, да је Гај 
наговарао и наговорио своје другове, онамо негдје од 
1831 године, да уче ћирилицу и да читају српске књиге. 
Само оснивањем узајемности славенске у Хрватској могло 
се доћи до тога, да је већ 1832 године Иван Деркос у 
својој књижици „Сети Рашае“ рекао за Доситија, да 
је дао Србима најсјајнију луч, поради чега су гаи Ни- 
јемци назвали „српским Анахарсом“. Французи, Нијемци, 

28 


434 Српски Књижевни ГЛАСНИК. 





Чеси, Пољаци и Руси напредују, јер се служе својим 
народним језиком. Али народни језик је особито подигао 
Србе. Они су, вели Деркос, тек стресли са себе јарам 
османлијски, па су напредовали толико у култури, да 
се управо чудити морамо. Све је то зато, јер се тако 
нашао муж, који је народноме језику дао оно право, 
које га има, а народу списе, какви су му требали. Обра- 
довић има да буде предњаком и Хрватима, како је био 
у своје доба вођем Србима. 

Јесу ли ови људи наши знали, шта су хтјели тиме 
да постигну» ; 

Обрадовића нису мучиле онакве мисли, какве Дер- 
коса, Гаја и друге Хрвате овога времена. Али је Доси- 
тије заступао сву ону толеранцију, коју су наши млади 
проповиједали; Доситије је тражио за народ просвјете, 
напретка, културе. То су хтјели и наши да даду. За то 
Доситије не као прокламовани панслависта, већ као љу- 
битељ просвјете и заговаратељ једнакости права и дуж- 
ности човјека могаше да занесе Деркосову дружину. А 
к томе просвјетитељ народа и те како требаше Хрватима, 
који су о Србији знали тек толико, да се у првим деце- 
нијима Х1Х вијека борила за слободу, коју је некултурни 
елеменат вијековима спречавао. Доситије је имао да по: 
стане побудом младим Хрватима за њихов културни рад. 
Јер кад је он могао да пред свијетом покаже, што се 
даде учинити у народу, који је до јуче био под турском 
власти, како се не би дало учинити с Хрватима, који су 
бар некако чували своју слободу, бар онолико, колико 
је Доситије учинио за свој народ> 

Или да споменем Вјекослава Бабукића, једнога од 
оних пријатеља Људевита Гаја, који су 1834 године сла: 
гали проглас за издавање новина. И Бабукић, на нгу- 
кама међу Србима у Сегедину, познаваше Обрадовића. 
Њему као да су списи Доситијеви срцу прирасли. Он 
већ 1832 године с Обрадовићем у руци придобија своје 
млаце другове и упућује их, што више може, у упозна- 
вање српске културе и литературе. Бабукића је с истих 

узрока заносио Доситије, с којих и Деркоса и многе 
друге. „Чиста душа“, како би рекао Станко Враз, која 
је састављала „Живот и прикљученија“, „Басне“ и друге 
своје списе за свој народ, да га придигне, дозивала је 
сродне душе у младих загребачких трудбеника, е би и 
они порадили на корист и добро народа. Идеализам на 
једној и на другој страни могаше да ствара везе, којих 


"прије поради помањкања идеализма није могло да буде. 


Не смијемо да заборавимо и ово: У Хрватској 
књижевне прилике нису биле ништа повољније од срп- 
ских у оно доба, кад је Доситеј радио. Што је требало 
Србима, тога нису имали ни Хрвати. Истина је, да је у 
ХУШ вијеку дошао Качић, да је дошао „Сатир“ Рељко- 
вићев. Али је то било премало за 50 до 80 година. 
Друго право штиво није долазило. Није било борбе за 
језик, али у правописном се погледу писало и у Хрват- 
ској „по правилам бабе Смиљане“, како би рекао Вук 
Караџић. Душевно стање оних, за које се спремао књи- 
жеван рад у доба, кад је Деркос или Бабукић говорчо 
са заносом о Доситију, требаше и у Хрватској онакве 
хране, каквом је Доситије хранио Србе у своје доба. 

Нигдје нисам нашао приговора, што је Бабукић 
штампао у „Даници Илирској“ ситније ствари Досити- 
јеве. Његове басне долазе чешће у „Даници“ све онамо, 
док у хрватском илирству није претегнула друга струја, 
политичка, мјесто књижевне. Ту је Доситије већ преслаба 
храна. Нити басне, нити савјети здравога разума нису 
достајали онима, који су мислили, да им из дотадашњега 
рада око књиге ваља извадити и политичкога капитала 
за Хрватску. Али кад се водила ријеч о правопису, није 
мегао Бабукић да Србима не спомене, што је Обрадовић 
мислио и писао за оне, који се боје напредовања и 
просвјете. Ако се Срби боје, да би их Хрвати могли са 
својим илирством претопити у што друго, и опет Србе 
туче баш њихов прави просвјетитељ, који није био тако 
тјесногрудан, јер је он својим широким и бистрим по. 
гледом могао да разбере добро од зла. 


28" 


436 Српски Књижевни ГЛАСНИК. 





Колико је Доситије у своје доба вриједио код Хр- 
вата, осим споменутих момената свакако је и овај веома 
велик. Поред Витезовића, Дошена, Качића, Рељковића 
долази на истоме мјесту Доситије Обрадовић. Ови ста- 
рији писци имаду да приказују, како се у Хрватској од 
1835 године има писати. Ове писце треба мало преру- 
шити, па је илирска литература створена, илирски језик 
за Хрвате и Србе једнако уређен. Могло би се коме. 
чудно чинити, што Обрадовић долази до ријечи 1835 
или 1836 године у Хрватској, кад су Срби већ добро 
„заборавили, што им је Доситије још и прије 30 година 
остављао, а све је улазило у борбу, хоће ли с Вуком 
или с пријатељима Куцкала, Милановаца и, послије, Све- 
тићеваца. Јест, на први мах се то некако и чини као 
несхватање прилика и правих односа; дапаче би човјек 
у први мах могао да помисли, да Хрвати нису ни позна- 
вали Вукова рада, кад у овим годинама узимају Доси- 
тија као фирму у питању језичном, па и у питању на- 
родном. Али код тога ваља добро да се пази на моменте, 
који су код Хрвата одлучивати. 

Сви они Хрвати, који су се скупили под именом 
Илира, никако нису хтјели, да сепаратизам, ма и у којој 
ствари, дође до ријечи. У Вуковим је дјелима долазило 
Српство к:о јединство. Вука је водио к томе Копитар. 
А Копитар је, ма били какви му драго разлози, ударго 
на онакво јединство јужних Словена, какве су Хрвати 
у књижевном погледу што више истицали. У Доситија 
тога није било. Он је као Србин био далеко напреднији 
за идеје Шафарика, Колара и других учитеља словенске 
узајамности од Вука Караџића. Доситије је био у том 
правцу прави либералац спрам Вука. И за то су Хрвати 
четвртога деценија Х1Х вијека далеко више волели До- 
ситија. Поради тога су они призивали у помоћ Обрадо- 
вића за своје идеје, а Вука онако мало истицали. 

Не може се казати, да Хрвати нису познавали Ву- 
кова рада. Његове су народне пјесме много читали. 
Многи су кајкавци из Вукових дјела упознали љепоту 

народних пјесама и штокавскога говора. ИМ пјесме су 
прештампавали. А ипак није Вук никад био у нас, у 
старије доба, у оноликој цијени, у коликој је био Доси- 
тије. Нигдје не видимо, да су се Хрвати толико пози- 
вали на Вука, колико на Доситија, ма да је Вукова 
слава била већ толика, колику је само могао да добије. 
Хрвати узимајући Доситија међу своје књижевне след- 
бенике налажаху у њем онај правац, који је њима годио: 
налажаху историју са садашњошћу, док су у Вука само 
садашњост гледали. М та његова садашњост није одго- 
варала принципима, на којима су они мислили да саграде 
своју будућност. 

Тако се, мислим, може да разумије један анахро: 
низам, који се без обзира на све ове прилике не би 
друкчије могао да правилно схвати. 

Нисам хтио, да специјално залазим у питања, која 
могу да буду више статистичка. Само сам у опћеним 
цртама набацио најглавније, што је Доситија могло до- 
вести у хрватску књижевност. Свакако је код његсве 
стоте обљетнице смрти, кад се говори о његовим одно- 
сима спрам Хрвата, потребно да се истакне, да код 
својих савременика није налазио у Хрватској онога 
признања, које је послије имао. И Доситије и Рељковић 
издаше басне. Испоредите једне и друге. Која ли раз- 
лика! А кад су хрватски Илири преносили басне, упо 
требљавали су Доситија, а не Рељковића. Један је и други 
био учитељем Илирству. Разлоге овоме поступању ваља 
да тражимо у овим моментима, који су овде истакнути. 

Доситије је задужио Србе, да га морају звати 
својим првим народним просвјетитељем. Он је то својим 
радом и животом стекао. Код Хрвата је ишао у ред 
оних великих људи, који су били у својем раду као те- 
мељни камен за препорађање и народа и духа народ. 
нога. И с ову и с ону страну Саве и Дуана је радио; и 
с ову и с ону страну је имао успјеха. Снага његова духа 
побјеђивала је све непријатеље, па је његова слава то већа, 
што је круг његових мисли налазио више поштовалаца. 

Загреб. Ђ. Шурмин. 





ДОСИТЕЈ ОБРАДОВИЋ КОД БУГАРА. 


Без сумње, српски утицај играо је важну улогу у 
нашој националној и литерарној Обнови — можда много 
важнију, него што се мисли данас, када нису из ближе 
проучени правци и размери тога утицаја. У колико се 
пажљивије удубљујемо у те правце и размере, у колико 
подробније проучавамо посебне чињенице, на којима се 
види српски утицај и који у исто време објашњавају 
услове под којима се то остваривало — услове у многим 
случајевима заједничке животу оба. народа — у толико 
више подржава се у нама убеђење да овде имамо посла са 
једним значајним и разностраним утицајем, који изискује 
темељно проучавање. 

Просветитељске идеје ХУШ века продиру у нас не 
само преко Грчке него и преко Србије. Чињенице да 
бугарска Обнова почиње најпре у западним областима 
—- у овим областима које су биле на домаку српског 
духовног живота — само та чињеница јасно показује 
од каквог је значаја у даном случају српски утицај, који 
има не само културан но до извесног ступња и поли- 
тички карактер. — Последице тога утицаја јасно се осе- 
ћају чак до средине прошлога века; после тога, познато 
је, наша нова књижевност почиње да се развија више 
под утицајем руске; руски утицај, као богатији идејном 
садржином и сроднији нашем националном духу, чини 
крај не само грчком но и српском утицају. 

Множина додирних тачака између наше и српске 
Обнове јасно нам показује заједничке услове, под којима 


а 





Садашњи изглед школе у Квинском Пољу, у Северној Далмацији, 
је Доситеј Обрадовић учитељовао 1761—1763 године. 

се и једна и друга стварала. Културни, политички и по- 
себни услови били су у многим односима једнаки у жи- 
воту Срба и Бугара; наши и српски обновитељи имали 
су да постигну до извесног ступња заједничке задатке 
и да се боре са једнаким тешкоћама и препрекама. Језик 
и вера, заједничка беда и заједничке духовне потребе 
приближавали су једно другом оба народа, стварали су 
трајне везе међу њима и побудили су неке раније рад- 
нике на Обнови да раде у корист не само једнога но и 
другога потиштенога и непросвећенога народа. Српски 
и бугарски књижевни језик с краја ХУШ и почетком 
ХГХ века још више је појачавао ово зближавање и олак- 
шавао узајамне литерарне односе и утицаје. Неки наши 
и српски књижевници из елохе обнове, када сво;ој књи- 
жевној делатности дају национално просветитељски циљ, 
не праве разлику између бугарског и српског племена. 
Један од првих обновитеља бугарскога и српскога на- 
рода, Христифор Жефаровић, кога Павле Ненадовић у 
једној похвалној песми назива „ревнитељем отечества 
бугарскога, љубитељем царства илирическаго“, имао је 
подједнаку љубав за оба народа; и један и други је за 
њега „наш, свој“. Ми још сигурно не знамо, да ли је 
Жефаровић по пореклу био Бугарин или Србин... Јован 
Рајић, чији је отац био из Видина, пише дело „Исторји раз- 
нежђ славенскихђ народовђ, набппаче Болгарђ, Хорва- 
товђ и Сербовђ“. Србин А. Нешковић издаје 1801 го- 
дине у Будиму „Исторпо славено болгарскогђљ народа, 
изђ Г. Раича историје и нђкихђ историческихђ книгђ 
составлена и простимђ езнкомђ списана за синове ота- 
чества“. К. Огњановић, такође Србин, учитељује у бу- 
гарским областима, издаје књижевна дела на бугарском 
језику у циљу просвећивања бугарскога народа, и осу. 
ђује Бугаре што се одричу свога рода и језика. „Као 
безумни гнушају се, пише Огњановић у тону Пајсијеве 
проповеди, свога рода, језика и имена, као да би им име 
Бугарин љагу нанело“. Са дирљивом срдачношћу открива 
он своја осећања бугарским читаоцима: „Ја сам међу 

вама живео и своју сам срећу на жртву ваше среће све: 
срдно принео, и ја вас и данас и за навек љубим...“! 


Извесно интересовање за Бугарску и Бугаре пока: 
зивао је и просветитељ српске народности, Доситеј Обра- 
довић. Када пише о јадном политичком стању, у коме 
се налази Србија, Босна и Херцеговина, он не заборавља 
да спомене и „бедну Болгарију“, која је потпала „под 
тешки турски јарам“.“ У једној својој песми Обрадовић 
позива Јосифа П да ослободи турскога јарма не само 
Србе но и Бугаре: 


Дај Болгаром њиове бољаре, 
Твојим Сербљем витезове старе,..3 


Заједно са својим наставником Теодором Милути- 
новићем, он верује да ће просвећени владари као Петар 
Велики ослободити како српску тако и бугарску отаџбину 
„од тиранства, глупости и варварства“.. Можда је неким 
случајем Обрадовић имао могућности да буде у додиру 
са Бугарима. Јесен и зиму 1765 године он је провео у 
Хилендару, где је посигурно општио не само са српским 
но и са бугарским монасима. У једном свом писму он 
пише да се и у светопавловском манастиру и Хилен- 
дару сретао с Бугарима и по невољи је био сведок стал- 
ним сукобима између бугарских и српских калуђера, који 
нису могли да реше чији је Хилендар. У Бечу Обрадо- 
вић је био учитељ једном младом Бугарину. Широки 
планови о књижевној делатности приморали су Обрадо- 
вића да напусти ово учитељовање, и ученик са сузама у 


1 Житце стаго Алебља члвњка Боља... Сочинено на стихп 
на азик славено-блгарск!и посвацено на смнови и чеда Болгарски, 
изђ презђлна лобовњ отђ Константина Огнлновича родом Серба. 
Издаде се сљ иждивенје тогоже. Вђљ Будимђ градђ... 1888, стр. 13—14. 

2 Целокупна дела. Издање Медаковића. Земун, 1850, У, стр. 6. 

3 Целокупна дњла. 1, стр. 119. 

4 Црлокуина дла, 1, стр. 95. 

4 Прлокупна двла, П, стр. 24—25. 

очима био је принуђен да остави свога љубљенога учи- 
теља. Но и учитељ је жалио за својим учеником : „Један 
добри младић Болгарин почео је плакати, кад сам му 
лане рекао да ћу поћи, него да тражи себи другог учи- 
теља; и ја сам тешко зажалио, но непреодољена жеља, да 
јоште што за живота на штампу издам, све је победила...“ ! 

Можемо рећи, да су услови за српски утицај на 
нас били дефинисани не само заједничким до извесног 
ступња национално-просветитељским циљевима, које себи 
постављају просветитељи оба народа, но и ранијим бу- 
ђењем Срба, а тако исто и богатијом српском књижев- 
ношћу на помолу Обнове. У многим односима наша Обнова 
одјек је српске Обнове. Промене и нови покрети за време 
српске Обнове, тенденције у развићу нове српске књи- 
жевности јасно се рефлектују у множини чињеница нашег · 
књижевног развића. Оне модерне идеје, које су импул- 
сирале духовни живот српски и створиле услове за на- 
ционално буђење и развиће, продрле су разним прав 
цима код нас и обогатиле живот и књижевност новом 
садржином. У почетку наше Обнове могу да се истакну 
многе аналогије не само са грчком но и са српском 
Обновом. Сам темпо, тако да се изразим, развића 
српском духовног живота и српске књижевности у дру“ 
гој половини ХУШ и у почетку прошлога века знатно 
се убрзава за време онога покрета међу Србима, који 
се карактерише јасно опредељеним просветитељским и 
рационалистичким идејама, израженим у Обрадовићевим 
књижевним делима. 

Утицај Обрадовића на наш живот и књижевности 
више је посредан него непосредан. Обрадовић је утицего 
на нас не толико као личност, као лични, посебни српски 
књижевник, колико као чинилац поновног покрета жи“ 
вота и књижевности српске. Многи његови сународници 
примили су његове идеје, популарисали их, прерадили 
их — и код нас су продрли отисци тих идеја у духовном 


1 Целокупна дњла, П, стр. 116. 

развићу српскога народа, Ми видимо неке наше јавне 
= раднике и књижевнике у првој половини прошлога века, 
> 35 чак и доцније, да су у идејама врло блиским Обрадо- 
| вићевим идејама, и, што је доста карактеристично, они 
их изражавају у таквој форми у каквој их је изражавао 
Обрадовић, — али те идеје у већини случајева продрле 
су код нас не непосредно, не после блиског упознавања 
наших просветитеља са животом и делима српскога ре- 
форматора, него тек после њихова прилагођивања неиз- 
бежном садржају српског живота и књижевности. 
Које су Обрадовићеве идеје могли да приме наши 
књижевници и у колико су те идеје наишле код нас на 
ј повољан пријем за поновно оживљавање и развиће» 

Спољашњи утицаји који су утицали на наше буђење, 
до тог ступња преплећу се, да их је тешко подвојити 
јасно. У неким случајевима чак је немогућно ставити 
тачну границу између грчкога и српскога утицаја. За- 
падни утицај, као што смо споменули, продро је с по- 
четка преко Грчке и Србије. Извесне чињенице у нашем 
духовном животу у првој половини прошлога века мо: 
жемо приписати и грчком и српском утицају. Али треба 
да напоменемо да су просветитељске идеје, које су у 
почетку прошлога века реформисале српски и наш ду- 
ховни живот и створиле услове за стварање једне нове 
књижевности, нашле најопредељенији и категорички израз 
у делима Обрадовићевим, и његов посредни утицај по- 
казао је оно што је могло код нас да продре и другим 
путем — преко Грчке — при том, у извесним случаје- 
вима, форме тога утицаја биле су много приступачније 
и ближе условима за наш национални живот, него што 
су биле форме грчкога утицаја. 

Не само под грчким утицајем, но и под утицајем срп- 
ске књижевности — тачније, под утицајем Обрадовића — 
код нас је ојачала тежња да се ради на духовном ослобо- 
ћењу народа, на задобијању оне слободе, која је основ 
свима другим слободама. Главни циљ Обрадовићев — 
онај циљ у који је ставио смисао свога живота — био 

је да узвиси до духовне слободе и природног савршен- 
ства један народ, који је остајао „за вавек у всеконечном 
и плача достојном бесловесију“. МИ као народни буди“ 
тељ и реформатор живота он је имао последнике не 
само међу својим сународницима него и код нас, међу 
нашим просветитељима, који су помоћу знања и при- 
роднога васпитања хтели духовно да ослободе свој народ. 
Просветитељи бугарскога народа верују као Обрадовић 
у свемогућу, ослободилачку силу науке и убеђени су 
да просвета и моралност после свију слобода ногеи 
мир. Они виде само утилитарни и практични значај науке 
и филозофије, сматрају их као средство за природно 
усавршавање и духовно ослобођење и популаришу их, 
у колико и једна и друга имају примене у практичном 
животу. Делатност ових просветитеља има педагошки 
карактер — онакав карактер какав је имала и Обрадо- 
вићева делатност. По угледу на своје грчке учитеље, а 
делимице и на Обрадовића, они се јављају као будитељи 
и просветитељи у најширем смислу, када се обраћају 
подједнако и малима и великима и на тај начин проши- 
рују круг своје практичне просветитељске делатности не 
само у школи него и ван њених зидова. 

Донекле се Доситејевом утицају дугује за модер- 
није погледе за време обнове о жени и женском обра- 
зовању. Као што је познато, Обрадовић се ослобођава 
патријархалних заблуда, издиже се високо над својим 
временом и тежи да извојује услове за образовање и 
умно развиће не само људи но и жена. Из Србије он је 
први смели ратник за духовно ослобођење жене. Карак- 
теристично је, да су Доситијева дела још педесетих 
година имала код нас не само читаоце но и читатељке, 
од којих једна, Станка Николица, преводи „Две приказки: 
за славните жени и за Аза человекомрзеца“. У једном 
интересантном поговору свога превода Станка Николица, 
која се потписује „Желатељка женскога просвећења“, 
истиче потребу женскога образовања и жали се да услови 
код нас дају врло мало могућности за женско умно и мо- 

рално развиће. Мушкарци, пише она, нису толико за 
сажалење: што не нађу у својој отаџбини, они траже у 
туђој земљи. „Али ми јадне жене, кад немамо средство 
да живимо на страни, шта да радимо» — Немамо по- 
требне књиге, да бисмо се темељно научили у школи; 
немамо ни довољно времена да проведемо у њој; немамо 
како школске тако и друге за читање књиге; што нау- 
чимо за кратко време у школи, и то заборавимо кад 
школу оставимо. У осталом, питам, шта треба да ра- 
димог“ Преводитељка долази до закључка, да саме 
жене треба да се побрину за себе. Узмимо перо и свака 
према својој сили нека гледа да изради нешто за своје 
другарице. Ево, ја сам према својој сили превела ову 
књижицу и ја вам је препоручујем“. Преводитељкина 
мисао је да треба да се пишу и преводе „књижице“ као 
ова „За славните жени“, у којој ће њене сестре наћи 
пример за подражавање; под утицајем таквих васпитних 
књига жене ће се научити да мало више цене своје чо- 
вечанско достојанство. „Видите ли у њој с каквим је 
духом било на свету жена, а зар данас таквих немарг 
има него... и тако даље“. Станка Николица посвећује свој 
превод женама: 

Малена књига за жене 

Која их учи болро 

Да се чувају суровости 

И понашају мудро. 

Последице Доситејевог утицаја могли бисмо да оп:~ 
зимо и одношајима неких наших просветитеља и дру- 
штвених радника према цркви и свештенству. Црква, по 
њима, не треба да противречи народним интересима, 
црквена управа треба да буде у основи својој не тес- 
кратска него демократска, свештенство треба да се из- 
дигне високо над народом у културном погледу и да 
с вољом, од срца, ради на народној просвети. Напоме- 
нућемо и то да ти наши просветитељи не прецењују 


значај цркве; напротив, они често истичу да су за на: 


родно образовање неопходни не толико црква и свеште- 


446 Српски Књижевни ГЛАСНИК. 








ници колико учитељи и школе, који треба да одговарају 
духу новога времена. Такве либералне погледе имају чак 
и неки наши трезвенији монаси. Ево шта пише један од 
њих, Неофит Рилски: „Требало је најпре да се спреме 
школе, па потом цркве и манастири. Најпре да се штам- 
пају на нашем бугарском језику потребне школске књиге, 
па после стари и нови завет“. Можемо тврдити да је 
Неофит своје национално-просветитељске идеале форми- 
рао под утицајем не само грчке но и српске књижевности. 
Значајни „филолошки предговор“ „Бугарске граматике“, 
који показује Неофитове погледе на књижевни бугарски 
језик и циљеве народне просвете, писан је под утицајем 
оних схватања које изражава Павле Кенгелац у пред: 
говору свога „Естествословја“, изданог у Будиму 1811 
године. — Као Обрадовић и његови српски последници 
и наши учитељи убеђени су да интереси народних школа, 
тако исто и интереси просветитељске и васпитне књи- 
жевности стоје много више над интересима цркве. „Боље 
је много једну паметну и полезну књигу, с коликим му 
драго трошком, дати се да се на наш језик преведе и 
наштампа него дванаест звонара сазидати...“ пише Обра- 
довић. — „Ми мислимо и верујемо, пише један наш пу- 
блицист, да ће једна књижица као Манчевљева · „Отђ 
батцинђ азикђ“ или један „Лфтостру!“ Данова, метнути 
у руке народу, донети народу много веће користи, него 
што би му могле донети три владике“. 


Један део наше интелигенције за време обнове не: 
штедимице осуђује свештенство налазећи, да је оно ве- 
ликим својим делом немоћно да стане на висину свога 
правога позива — да просвећује просту народну масу. 
Може се рећи, да је и ово последица Обрадовиће- 
вог утицаја. Његова критика разврата у црквама и ма- 
настирима, верскога фанатизма и паразитизма калу- 


1 „Болгарска грамматлка... Сега перво сочинена отђ Неофита 
П. П.,,.“ Вђ Крагуевцђћ, 1835, стр. П. 


2 „дна златна дума“. Читалице, год. Ш1, стр. 285. 

ђерског, његове проповеди о „безполезности манастира 
Е у општеству“ могле су да нађу последнике и код нас. 
Један од бугарских преводи- 5 


лаца Обрадовића објашњава з Е за 
читаоцима, да је њиме преве: : = 5 
дена „повест“ „Цу-и философљ“ = ИЦ з 5, 
прожмана извесним анти-калу.· го М о 
ђерским тенденцијама. „У њој ок :Е Е 

ј (приповетци) јасно се показује, (,47 3» = Е) 
да човека не може направити 3 ~; 5: 
филозофом ни имање, ни добар со 04 2 Бо 
живот, ни сујеверно калуђер- чи -5 
ство..“ Мудрац је онај који с Е Б по 
жртвује свој живот за пуни о + 5 Е5 
триумф истине и добра „ми- ДА 
слећи, да му је дужност да а а Ва 5 

Е добра чини човечанству. Такав ће Ка - =5 

| је човек праведан, светитељ и 479 ~ 2 

Е божји угодник, а не лењи, по о > 555 

горама дивљи калуђери“, који 7054 М Пе а Е 

| иду по селима „да узнемирују с; о > 5 ја 

| својом прошњом у божје име“. 5 ~ 4 = 8 

| Преводилац налази разлога да 58: 

| говори против незнања и ле: 4 Б 55 

1 њивости калуђера због тога што КЕ > 5. > 

: се у преведеној поучној причи 5 и =а 

| међу осталим лицима налази и 4Са< 58 

| један аскет, који презире свет а 46 = н 

| и претендује да буде мудрац. АЕ. и 

| Китајски император, Чинг-Јанг, 204 = 5 

; када је сазнао за његов усам- хе шЕ 

љенички живот, подсмева се и “ом Бо 

| поручује својим лекарима, да, 4“ ЈЕ: 55 

| ако је могуће, излече мозак Е' у 55 

| со о 


4 тога бегунца од света и мука. 
Неки наши јавни радници за време црквене борбе 
Б- —- најактивнији предводници ове борбе — сматрали су 

да црква треба да се реформише у духу новога времена 
и по законима здравога разума, да се при том ослободи 
традиционалнога догматизма и формализма, који у ве. 
ћини случајева противрече суштини хришћанскога учења. 
У њиховим публицистичким чланцима, у којима се раз- 
матра састав бугарске цркве и истиче потреба за ради- 
калним реформама у њој, ми често наилазимо на идеје, 
истоветне, сасвим онакве, какве је много раније пропо- 
ведао Обрадовић у једној опредељеној форми. Ове ли- 
бералне идеје, с којима се сретао на пример у чланцима 
П. Р. Славејкова и Т. Икономова, дугују не само својој 
дубљој примени у друштвеним и културним погодбама 
нашега живота, но и спољашњим утицајима. Врло је мо- 
гућно, да је до извесног ступња и Обрадовић утицао на 
на наше публицисте у питању црквене реформе. — Није 
без значаја чињеница, да је бугарски превод Доситејевог 
писма непознатом оцу Серафиму, пренесеног у „Совђти 
здраваго“ разума“, имао до 1881 године тачно три из: 
дања. У томе писму, као што је познато, Доситеј осу- 
ђује верске заблуде и сујеверја, потхрањивана вековима 
од цркве у народу, и исказује своја рационалистичка и 
реформаторска схватања. 


Обрадовићева дела била су доста позната код нас 
за време Обнове и распрострањивала су се како у пре- 
воду тако и у оригиналу. Важно је да су она у ориги- 
налу била позната Бугарима не само у западним но у 
источним областима. П. Р. Славејков, како ми је саоп- 
штио његов син Пенчо Славјеков, имао је у својој би- 
блиотеци сва дела Обрадовићева. Целокупно издање До- 
ситејевих дела (издање Медаковића, Земун, 1850) покло- 
нио је софијској Народној Библиотеци један грађанин 
из Плевне који се потписао : „Георли Ј. Кировичђ, Јула 8, 
1964. Плевенљ“. Станка Николица превела је „Двђтђ при- 
казки“ у Разграду. Доситијева дела на српском налазио 
сам и у библиотеци шуменских грађана. 








ја 

|, Ниједно Обрадовићево дело није било тако много 
читано и превођено на бугарски као „Ужица или Доси- 
теева буквица“. Први бугарски превод „Ужице“ остао је 
неиздан. Тај превод, чији се рукопис чува у софијској 
Нородној Библиотеци, носи наслов: „Книга именуема 
Досивеева ижица. Градина разноцвћтнал. Отђ Сербски 
аззнкђ преведесе на Болгарски азмкђ за ползата на 
нашего народа. Изданге первое. ЛЂто 1852, февруарш 
|-вни. Трудомђ же на Костаки Алек. Сахатчиски вђ Са- 
моковђ“. На истој насловној страници додано је доцније 
писаљком : „13-годишенђ бехђ кога преписувахђљ тазе 
книга отђ друга. Асђ Коста А. Сахатчиски“. Писац 
„Ужице“ записао је на крају превода: „Конецђ Ужицу до- 
ситеу брадовичу“. Тај превод одликује се од осталих 
тиме што је гошово без скраћивања. Само су овде-онде 
изостављени неки редови из Доситејеве „Ужице“, који 
или имају аутобиографски карактер, или пак нису инте- 
ресантни за бугарске читаоце. — Доцније, 1858 године, 
„Ужицу“ је превео Т. Хрулев: „Ужица Досител Обра- 
довича. Преведи отђ срђљбски на бљлгарски азнкђ Тео: 
дорђ Т. Хрулевђ, взаимноучителђ свицовски.. Буку- 
решц, 1858“. Хрулевљев превод је скраћен. Сва три дела 
Доситијеве „Ужице“ — „Говоренђ политическо, пара: 
дигматическо и митическо“ — изложена су на 68 стра- 
ница, а код Хрулева иста та три дела преведени су скра- 
ћено на 28 страница. Тај превод био је издан по други 
пут 1864 године. (Букурешт), и трећи пут 1868 (Русе). 
Одмах затим „Ужицу“ је превео свештеник Н. К. Грн- 
чаров: „Ужица или азљ-буквица... Русчукђ, 1867“. Превод 
Грнчарова је доста слободан и скраћен, али не до тог 
ступња као превод Хрулева. На неким странама Грнчаров 
се користио преводом Хрулева и не напоменувши то. 
Све од „благодаренје писатела!“ до краја (Грнчаров, 
стр. 45—48) узето је од речи до речи из превода Хру- 
лева. (Издање из 1864, стр. 36—39). 

2, „Две прикаски за славните жени и за Аза чело- 
векомразеца. Писалђ на сарбски Доситен Обрадовичђ, 

а побалгарила Станка Николица, Разградка. Вљ Бал: 
градљ... 1853“. Овде су пргведени: 1) „О славним женама“ 
(„Цблокупна дђла“, М], стр. 110—120) и 2) „О мудрости 
и промислу у управљанију света, восточна повјест“ (Пло: 
купна дђфла“, УП, стр. 14—21). 

3, „Изводђ отђ совђтитђ на здравви разумљ“. Ца- 
риград, 1863. — У преводу се име Обрадовића не спо- 
миње. Као што смо приметили, преведена је само једна 
глава „Совђти здравога разума“, Доситијево писмо 
оцу Серафиму („ЦЂлокупна дђла“, М1, стр. 38—69). Пре- 
водилац није познат. Превод је издала протестантска 
пропаганда у Цариграду. Познато је да је ова пропа- 
ганда наилазила код нас на врло повољне услове за 
утицај, нарочито после сукоба између консервативне и 
либералне струје у црквеној борби. Либерални предвод- 
ници ове борбе, на супрот консерватизму, били су при: 
врженици црквене реформе. Протестантска пропаганда 
схватила је тежње либералне струје, и она се сама тру- 
дила да их објасни издавањем популарних брошура, у 
којима се истиче неопходност црквене реформе. Превод 
Досчтејевог писма у вези је са условима наше црквене 
борбе и са циљевима пропаганде. Карактеристично је да је 
овај превод доста слободан, местимице препначен, и то 
сасвим у духу протестантског учења. 

4. „Цу-И или философ. Отђ книгата „Чувствител- 
наго человђка“. Побљлгарилђљ П. В. Оджаков“. Русе.. 
1865 — превод је „Цу-у илити философђ. Изђ књиге 
„Чувствителнаго човека““ („ЦЂлокупна дђла“, УП, стр. 
28—44). Преводу Оџаков пише увод, у коме примећује, 
да је „ова прича кратка, али сваки, који је буде про- 
читао, познаће и разумеће такве мисли, какве имају нај- 
већи људи на свету“. Читаоци ће научити из преведене 
„приче“, да се „правом мудрошћу“ не одликују ни бога- 
таши, нити лењи и сујеверни калуђери. Мудар је онај 
који је по природи склон да чини другима добро, и то 
не за награду“. Ко прочита с пажњом и зрелим расуђи- 

вањем ову причу неколико пута, разумеће како треба 
да живи, да би био угодан и Богу и свету“. 

5, Неколико Обрадовићевих басана преведене су у 
књизи „Разне и полезне. наставленја за младнтђ. Нарф- 
дилђ П. В. Оджаковђ. (Извори: бђлгарски, сђрбски и 
нђмски) Русе... 1867. Међу осталим преводилац је унео 
овде 24 басне (стр. 39—50), од којих су 17 преведене 
из Доситија („ЦЉлокупна дђла“, Ш). У преводу су изо- 
стављене оне дуге поуке Обрадовићеве. Код Оџакова 
је поука кратка, а при том местимице прилагођена при- 
ликама грчко бугарске црквене борбе. У поуци басне 
„Котакђ и старђ сђесалђ“ (Оџаков стр. 45, Обрадовић 
„Мачак и мишеви“, стр. 58) преводилац додаје: „Мишић 
нас добро учи, како треба да се понашамо према грчком 
калуђерству“. Уместо дугачке поуке Доситијеве басне 
„Магарац у лавовој кожи“ (стр. 50) Оџаков пише кратку: 
„Ова басна и сувише опсмиње на данашње грчке вла- 
дике у Бугарској. Одело се цени тек кад се испита срце 
под њим“ (стр. 44). 

6, „Повђстђ смбшна за едни обушца. Преведена отђ 
сђрбски азик изђ Досотеа Обрадовђ за полза и увесе- 
ленје отђ Христо Г. Крантовск!“. Није забележено, али 
изгледа да је штампана у Самокову у „Старата балгар- 
ска печатница на Карастолнова“, свакако почетком осам- 
десетих година. То је превод приповетке „бдан пар па. 
пуча“ („ЦЂлокупна дђла“ МТ, стр. 71—76). 

7, „Разговорђ. ОтЂ Доситеа Обрадовичђ. Преведена 
отЂ сбрбски. Вђна... 1867“. — Нисам могао да пронађем 
тај превод. Забележен је у „Бљлгарски книгописђ за 
сто години“. Сђбра и нареди А. Теодоровђ Баланљђ. 
Софил, 1909 (Вн. Хо 9314). 


Софија. 
; Бојан ПЕНЕВ. 

Читајући дела Доситејева бележио сам из њих све 
што ми се учинило од интереса да се забележи, било 
као податак за познавање нашега народа, било као при“ 
лог за народну културу, особине, погледе, обичаје, тра- 
дицију. Између осталога избележио сам и она места у 
којима се помиње веза Доситејева са Румунима, било да 
је природна, јер је он из једнога краја, где се наши 
румунски народ блиско додирују и где је историјска суд“ 
бина већ одавно наталожила етнографску и културну 
везу српско-румунску, било да се иначе јавила. 

Рођен у Чакову, у Банату, где „сва деца српска 
знаду влашки“, Доситеј се користио влашким језиком: 
на њему је, како сам каже, почео читати кад и на срп: 
ском језику, на њему је многе ствари научио, он му је 
помагао учењу латинског, талијанског и француског је- 
зика, из њега је унео и у своје књиге понеку реч и по- 
словицу. 
До 1750 године, дакле до времена кад се Доситеј 
могао почети користити румунском литературом, она је још 
била мала и безначајна. Тек је имала око 170 штампаних 
књига,! и то готово све црквеног садржаја. Кад се узме 
на ум прештампавање једних истих књига за црквену и 


ТУ „ВЉНогтаНа готапеазса уесће, 1508—1880“ аде Ј. Вјапи 81 
Х. Ходовг, Толиш 1-И, до 1750 године забележена је 271 књига. Кад 
се од тога одбије на стотину књига, које нису на румунскоме је- 
зику, већ на словенском (88), грчком (48) и другим, остаје румун- 
ских око 170 књига. 

иначе религиозну потребу и овај се број знатно смањује. 
Па при свем том није био мали утисак што га је и она учи- 
нила на Доситеја. 


[ 


„Кад бих год био у цркви, вели Доситеј за своје 
детињство, сакрио бих се у олтар, дочепао бих се влашког 
казанија илити поученија, па бих читао до савршења 
црковнога правила (познато је да у Чакову сва деца 
српска знаду влашки). Толкованије мога магистра по- 
могло ми је да разумем прологе; ниједан није остао 
непрочитат од мене; много би ме пута попови карали, 
што кварим црковне књиге, но залуду. Две три године 
ово чинећи влашко Џоученије, јевангелије и прологе знао 
сам на памет“.! 

Казанија (Сататша, Сахапћ) су у румунској литера- 
тури Омилије и заузимају у њој, после Библије, прво 
место. Изгледа, вели Гастер, да је беседа била главни 
део службе у румунској цркви, што данас није више 
случај.“ Број Казанија, било да су збирке, било да су 
појединачна, врло је велики. До 1750 године било их је 
наштампаних 1564, 1581, 1643, 1644, 1699," 1742 и 17483 


Поученија су исто што и Казанија. Казаније од 
и 

Пролози. Животи и дела светаца били су међу Ру- 

мунима врло популарни. Како су свеци били при: 

мери врлине и верског одрицања, прави мученици вере, 

природно је што су и врло поштовани. Нарочито је 

чудноватост њиховога живота била привлачна за поетску 


1 „Живот и прикљученија Димитрија Обрадовича, нареченог 
у калуђерству Доситеја“, 1, 22. (Наводи су свуд по издањима Српске 
Књижевне Задруге). 

2 М. базђег, „Сћгезбота е тотапа“, 1, 1891, ХХХУТ. 

3 Ј. лапи 51 Х. Нодоз, „ВЊНПогтаћа готапеазса уесће“, Тотиш 1, 
стр 51, 85, 137, 144, 372. 

4 Ј. Влапи 5: Х. Нодов, „ВЊђПоггаћа“, П, 57 и 105. 

душу народну. Због тога у румунској литератури нала- 
зимо Пошпуних зборника живота светаца, распоређених 
по месецима и по данима у години, којима се служило 
у црквама и специјалних зборника за празнике и најзад 
појединих живота. Најстарија колекција „Пролога“ је 
рукопис из 1675 године, који почиње месецем септем: 
бром. Оригинал је несумњиво словенски. Митрополит 
сучевски Доситеј саставио је огромну збирку живота 
светаца и наштампао је у Јашу 1682 године („Влул шн 
петратера сенунлофњ“, у четири књиге),: служећи се тексто- 
вима грчким и словенским. Како је ова збирка била 
врло велика, црква се њоме није могла увек служити, 
но је употребљавала „Минеј“, који је, сем живота све- 
таца за сваки дан, садржавао још и песме, тропаре и 
друго. Најстарији Минеј штампан је у Бузау 1698 године“ 
у коме су само животи на румунском језику, а типики 
све остало је још на словенском. Сем овога Минеја у 
12 свезака, за 12 месеца, постоји још и један „Антоло- 
гион“ или збирка живота за празнике светаца, који је 
штампан 1705 године у Римнику. „Ове две збирке је- 
дино су служиле за читање у црквама до почетка на- 
шега века“.“ Једну од њих могао је имати и Доситеј у 
Чакову у рукама. 


Јеванђеље је на румунском језику први пут штам- 
пано почетком друге половине ХМ! века,7 ма да су још 
за дуго међу Румунима прештампавана и словенска је- 
ванђеља. 


П 


Напустивши Опово, пође Доситеј са својим другом 
Атанасијом у Хрватску. Идући Пакрацу дођу у једно 


1 Ј. Влапи 51 КМ. Нодов, „ВЊНогтаНа готапезса уесће“. 1, 240 
2 ЈЉадет, 365. 

5 Лудет, 462, 

:' М. базђег, „Сћгезботане готапа“, 1, 53. 

5Ј. Вјапи 81 ХК. Нодоз, „В Погтапа“, 1, 43. 

село и уђу у кућу, у којој је била свадба. „Кад ети ти 
од некуда једне велике ђачине, који баш спрама мене 
седне, попослуша неколико наш разговор, пак онда 
окрете реч к мени говорећи: „По твом изговору чини 
ми се да си ти шизматик“. „Нисам ја шизматик“, одго- 
ворим му ја слободно, „него православни Христијан“, и 
бољи од њега, ако је рад знати. Почнемо на ма' по оби- 
чају дишпут о началству папином и о старешинству 
цркве греческе и римске. О овоме послу ја сам већ 
читао био некога Максима Пелопонисиотскога књигу на 
влашком језику и знао сам је као на изуст и могао сам 
се о том дишпутати да се земља подамном тресе“.: 

Књига Максима Пелопонезиотског, коју Доситеј 
овде помиње, изашла је у Снагову 1699 године и носи 
наслов: „Књига или светлост са правим доказима источне 
хришћанске догме, против потчињавања папству, откри- 
вена и састављена од премудрога јеромонаха Максима 
Пелопонизијског, сада први пуг штампана на румунском 
језику, по наредби и трошком пресветлог и превисоког го- 
сподина и господара целе земље румунске Јоана Констан- 
дина...“ (Клрте слу лумнић ве дртите докеднри дни догмеле вескриуји 
рћеритулун, леупрл дежгнићрон плинсташилофњ, десконеритћ шн 
мшедатњ де прото срвљудтилћ јеромонах Мазнмћ Пелопонинскнул. 
Мимо оутало ткољритћ пре лимел румћикенћ, ку поркикх ши толтљ 
КЕМАЛ Ло прљуминату лун ши жиљлултелун ДОМ ши (ОБЛЋ- 
дунтецио л ТОЛТЋ улрл румљикескћ Полнић Констандмињ А. Б. 
Воскодљ Пертљињ кљрил прлкослакијен, пркефиуитилул митрополит 
Вур деодосје, Ши слу тупљритћ ју Тупогрлфја Домикскћ  Сфитх 
ићиљетире у битгок. Ал о лиулљћ мантунрти лемтн лхубој лупа лун 
дирилте. Де смернтел жтру јеромонлхи ЛХнејм Свуркикл нентру 6Л 
СЋ осе дћ дар прлкославинунлофћ), = 


) Живот и прикљученија, П, 9. 

# Ј. Вјапи 5 Х. Нодоз, ВЊ огтана, 1, 370. Исти Максим Пе: 
лопонизијски наштампао је пре тога у Букурешту 1690 године на 
грчкоме језику „Ручну књигу против папске шизме“ са сличним 
насловом горњој: „Еујегодоу хата то бусивтос те“ палабтоу. 
Јоутебку џбу лаоб тоб софетатор Фгеооиоубјоо Махиор тоб 

Доситеј прича! како се, враћајући се из Цариграда 
преко Галца у Фокшану упознао „с епископом роман- 
ским господином Леоном Ћиуком,“ који ми је по том 
велики пријатељ био“. Доцније је Доситеј у Немачкој 
водио старање о двојици БЊиукиних питомаца. 1783 го- 
дине у писму Харалампију он га помиње као особито 
учена и мудра човека у Молдавији, „којега усрдије 
к науци и љубав к отечеству није могуће довољно опи- 
сати. На другом месту нећу изоставити прилику за опи- 
сати на шире овога славнога мужа; овде само толико 
назначујем, да је он епископом будући француски језик 
изучио, преизрјаднују библиотеку с многим трошком са- 
ставио, различне књиге на свој језик превести дао и сад 
намерава Оксенстерна „Театр политически“ и „Телемаха“ 
с својим иждивенијем на штампу издати и свом отече- 
ству поклонити“.3 Ђиуки је Доситеј посветио свој српски 
превод књиге: „Слово поучително Господина Георгија 
Јоакима Цоликофера“, (Лајпциг, 1784), називајући га у 
посвети, коју је написао на румунскоме језику, „преосве- 
ћеним и пречистим оцем епископом“ и својим „највећим 
добротвором“. 

„Театр политически“ и „Телемак“ до 1808 године 
не налазе се у „Библиографији румунској“. У њој се 
Леон помиње само 1786 године као митрополит мол- 


Шелопо"уцботор. Лоу дЕ толобгу да лоостауџатос тоб г066• 
Вестатор гићаилоогавтор хол уаћђуотатор ађбеутор жал Нугибуос 
ласце Орууоовларас Жообор Тофугоо Кобтаусгуор Млава“ 
одбила, Вовода тов Мглоаужовауор. '"Еу ту ардеугиј Толоуоо~ 
фее ту су ЛМторхоровстбо. ' Еу сте Со:ђого „суд жота иђрд 
"Таусобооу. 'Етл то дгаддосбаг удошсиа тогс ' Оободб5о:с“. 
(Ј. Вјапи 51 Х. Нодоз, ВЊПогтгаћа 1, 297). 

1 Живот и прикљученија П, 96. 

# Право му је презиме било Ђиука (Оса). 

3 „Избор поучних састава“, стр. 112. 

давски са чијим је благословом штампан у Јашу један 
„Октојих“.! 


М 

Доситеј казује како „покојни Гаврил молдавски 
митрополит гледајући своје робове, Цигане, гди скачу и 
певају, као да не знаду што ће од радости чинити, често 
би рекао: „Та Бог их видео! Ништа не једу него мама. 
љугу, од куд им оно весеље у срцу2“: 

Ово чуђење митрополита Гаврила не би значило 
много, кад би се односило на уобичајени невољни живот 
Цигана. Али митрополитови Цигани су били робови, у по- 
ложају, који је тешко описивати без језе. У Влашкој и 
Молдавији Цигани су се делили на: крунине или кне: 
жевске (Поатп дотпез!) и на робове (тођу) манасширске 
(Поат тапаз тен) и племићске (Поап: ђоегегн). Кру: 
нини Цигани били су слободни, скитали су куда су хтели, 
али су плаћали извесне дажбине. Робови пак били су 
сопственост манастира и племства. Као сопственост ма: 
настира они се први пут помињу у Влашкој у хрисову- 
љама Дана (1385) и Мирче (1387), а у Молдавији Алек- 
сандра (1482). Робови су могли бити продати, проме: 
њени, поклоњени и наслеђени. Нису имали личнога права, 
већ су сматрани као ствари, којима се може слободно 
располагати. И деца су им остајала робови; па чаки 
онај који би се оженио Циганком робињом, или која би 
Румунка пошла за Циганина роба, постајали би робови. 
Због велике користи од њиховога рада коштала је једна 
циганска фамилија у ХУП веку, у Молдавији, четрдесет 
угарских форината, а у ХУШ веку три до четири стотине 
леја (један леј вредео је седамдесет хелера). Број Цигана 
робова био је око 1837 године у Молдавији на 3851 фа- 
милија, а у Влашкој на 33.000 фамилија. Стање ових 


ЕЈ. Веапп 4! Х. Нодог, „ВЊПогтаћа готапеазса уесће“ П, 
1910, 313. 

г „Басне Доситеја Обрадовића“, ЛП, 158. 

8 р. Опе , „Олт 1аботја Котапје!“, Висигези, 1909, 44—45. 

Цигана било је ужасно. ЈЂуди, који су га знали, описују 
га страшним бојама. М. Когалничеану у своме говору о 
ослобођењу Цигана, у румунској Академији Наука, 9 
априла 1891 године, казује, како је, „у време своје мла- 
дости, виђао на улицама у Јашу људска бића, која носе 
ланце на рукама и ногама, а неки чак и гвоздене карике 
око главе, а утврђене око врата. Свирепи бој, осуда на 
глад и дим, затварање у нарочите апсане, избацивање 
голих у снег или у замрзнуту реку, то је била судбина 
сиротих Цигана. Није се пазило ни на породичну све- 
тињу и везу: жена је одузимана од мужа, кћи отрзана 
од родитеља, деца откидана из родитељских наручја, 
одвајана једно од другога и продавана као стока на све 
четири стране Румуније. Ни хуманост, ни религија, Ни 
грађански закон не имађаху милости за ова сирота бића. 
Страшно је то било видети“.: Ово је стање трајало чак 
до половине Х!Х века. 

Сад је мислим јасно чуђење митрополита Гаврила 
веселости Цигана робова. 


М 

Доситеј је превођен на румунски језик: 

1802 године превео је Димитрије Цикинђал (Оштије 
псупде!) „Совјете здраваго разума“ под насловом: Сфа- 
тарнле л ожрелкжерфи уено сћићтолсе прин Бнне ууелептул ДО- 
снвен Обрадокит токмите. КАрћ лама тла датњ утолрсе депрђе 
Мим6А сербтаскк шн сутра луест кип су лим6А длко-романтАскЋ 
мвехлте. Х Бадл, сла тупљрит 'у крљаска ткпогрлфте ортенталиулскћ 
л Окинкерсттати Пешти. 1802, 80, ХУТ - 154. 

1808 године превео је исти Цикинђал „Собраније 
разних нравоучителних вешче! в ползу и увеселеније“: 
Адаилре де лакрври моралихефи де фолос ши спре кесеме први 
Досјеви Обрлдових жтокмитћ | РАр лем у лимБл дако-романтлсвЋ 
традвсе прни пћринтеле Димнтрте Цткиндалл плрохал Беткерекалан 
мик,. Плртв жтан. ХЖ Бадл, лл крћаска тепогрлфте л Оуникерснтњути 
Окигврефи. 1808, 80, 104. : 


7 М. Кога тевапи, „Резтођтеа "Пеапоги“, Висигезећ, 1891, 14. 

Чудновата је била судбина Доситгјевих „Басана“ 
на румунскоме језику. У писму Јакову Чокрљану од 14 но- 
вембра 1793 године вели Доситеј: „За штампу на влашки 
преведених басна метите на табак, на доброме папиру, 
најмање по 16 форинти, колико табака буде. Каква су 
ова крупна слова мислим да ће бити егземплар од 40 та- 
бака или више. Дакле слободно можете хесапити 800 фо- 
ринти за једну хиљаду егземплара“.: Ког се ово превода 
Доситијевих „Басана“ тиче, не зна се. У Библиографији 
румунској, која је изашла прошле године, до 1808 го- 
дине нема помена о преводу Доситејевих „Басана“. Ша- 
фарик је мислио да је Доситејеве „Басне“ превео на 
румунски његов синовац Григорије Обрадовић.“ 


Јован Ст. Поповић помиње 1847 године Доситејеве 
„Басне“ на румунскоме језику, „које је малобечкеречки 
парох и за исто дело многе неугодности претрпивши 
Цикинђал, тако добро и у духу Доситеја превео, да би 
и сам наш старац пуно њиме задовољан био“. Инте: 
ресантно би било сазнати, какве је „неугодности“ Ци- 
кинђал претрпео због Доситијевих „Басана“. Међу тим 
оно што знам, то је, да је Цикинђел штампао Досите: 
јеве басне у Будиму 1814 године, под својим именом, не 
казавши да су од Доситеја, а под насловом: „Фило. 
софске и политичке поуке моралних басана, сада први 
пут скупљене и у овом облику поређане Димитријем 


" Чикинђалом“ (ЕПозоНсезс 51 роп сеза: рпп Тађше то: 


таптсе 1пуефшп, асштп шиаа ога сшезе 4 ши асези 
сри ргте Штђа готапеазса ниостие де Оптшпг Слаећип- 
деаји, ратоскши Вестсћегеси ш-писи 51 ајп зсојејоти ргера: 
тапде тотапеза ФШп Агадши уесћа" сајесћећ и. Вида, 1814). 
Ову књигу бележим по туђем наводу, али и по самом 
наслову, у коме се Доситеј, који 1811 беше умро, не 


1 „Домаћа писма Доситија Обрадовића“ стр. 47. 

2 „Ег зоП Роззићејз Кађејђп 1тз Мајасћ веће Шегзе!“ (Р. Ј. 
Багатк, „Оезећјећје дег гпазјаућвећеп Шбегат“, Ш, 329. 
3 „Гласник Друштва Србске Словесности“ |, 31. 

помиње, може се видети неисправност Цикинђалова. Ту 
је неисправност, међу тим, потпуно утврдио Јоан Русу, 
парох арадски. На име Русу је 1885 године издао свој 
нови превод Доситејевих „Басана“ на румунском, под 
насловом: „Басне Димитрија Чикинђала у новоме пре: 
воду са српског оригинала Доситеја Обрадовића од 
Јоана Русу“ (Рађшеје 1ш! Рете и Сеећпдеаји тп (гадисеге 
попа фип опотпајш и зеђезси ај Јш Позне: Ођгадомтс! де 
Јоап Биззи, рагосћији агадићш. Атади, 1885, 89 1. + 213). 
У предговору ове књиге указао је Русу на очите фал- 
сификате, које је Цикинђал починио, старајући се да 
избегне сумњу у оригиналност овога рада. Он је опширно, 
на многим примерима, показао како је Цикинђал изо- 
стављао или замењивао све што је лично Доситејево или 
што не би приликовало за Цикинђала. Примера ради на- 
водим само: да је Цикинђал изоставио целу басну под 
бројем 146 „Лисица и гавран“, јер у њој Доситеј казује 
у наравоученију, како се вратио из Смирне у Далма- 
цију, како је отворио школу у Плавну и како се упознао 
са попом Маучом из Отона; да је изоставио из басне 
под бројем 96 „Кртина и мати њена“ оно место где До- 
ситеј казује: „Случи ми се у Црној Гори читати у некој 
књизи....“; да је у басни под бројеи 94 „Медвед и Ци- 
ганин“ заменио Доситејеву реченицу: „Доћи ће блажено 
време кад ће и Албанси на њиховом језику књига имати“ 
реченицом: „Доћи ће ваљда и то срећно време кад ће 
и Румуни добити корисну науку и књиге на своме је- 
зику“, и тако даље, да ле наводим све примере, које је 
Русу навео, да докаже своје тррђење.: 

У књизи Ј. Русу је опширна биографија Доситијева 
састављена на основу дела Доситијевих и превод свију 
басана са наравоученијама. 


М, 
Доситеј често помиње у својим писмима свога си: 
новца Григорија Обрадовића, који је био „школа гра- 


ТЈ. Киззи, „Кађшеје 11 Ретебји Се тдеајц“, стр. ХРБ—ХРУНП. 

_ ничних директор“, знао „три језика: српски, влашки и 
_ немачки“ и написао две књиге на српскоме језику. 
_ Тај Григорије радио је и на румунској књизи: написао 
_ је на румунскоме језику једну књигу, а две је превео са 
немачког на тај Бе Све три намењене су школској 
потреби.“ 


Тих. Р. ЂоРЂЕВИЋ. 


1 Стојан Новаковић, „Српска Библиографија“, стр. 50 и 54. 
; Види и страну 52. | 


ај. Бави 81 Х. Нодоз, "ВђИовтана“, П, 455, 461 и 493. 








ДОСИТЕЈЕВА „ПЂСНА О ИЗБАВЛЕНПО СЕРБЈЕ“ У 
ПЕТРОГРАДСКОМ ИЗДАЊУ ИЗ 1806 ГОДИНЕ. 


У библиотеци Петроградске Академије Наука, међу 
другим ретким српским издањима, нашло се једно, до 
данас непознато у српској библиографији. То је: Пђена 
о Избавленпо Сербле сочинено вђ Бфлградф. Вљ С, Пе- 
тербургђ. При Морскон Типографли. 1806. 


Ко је познат са новом српском књижевношћу, тај 
се лако могао досетити, да та „Пена“ није оригиналан 
производ непознатога аутора, него само прерада песме 
Доситеја Обрадовића са истим насловом. Обрадовићева 
песма била је написана у част аустријског цара Јосифа П, 
кад је аустријска војска заузела Београд. Непознати нам 
аутор ове прераде, задржавши Обрадовићеве стихове, 
метнуо је у њих само друга лична имена. Место Јо- 
сифа П метнуо је Александра !, место „Великога Рим- 
скога Цесара“ — „Великога Славенскога Цара“, место 
„силу султанску“ — „силу француску“. У четвртој строфи 
код Обрадовића: „Каква е то Цесарова слава!“, у пре- 
ради: „Каква е то Александра слава“! У петој строфи 
место „Турака“ — „злогђ Галлака“, занимљиво начињен 
облик другог падежа од Галлђ. Шеста строфа претрпела 
је потпуну измену, она је замењена сасвим другом: 


У Обрадовића: 


Непма Оџа ни луд Аша ! 

Горделђивг непма аничара ! 
Нити Туреки Ага ни спаја! 
Ни њљовњ ножа ни анџзра! 









ДОСИТЕЈЕВА „ПЂСНА О ИЗБАВЛЕНПО СЕРБ!Е“. 463 


Место тога: 


Церногорце: и Росески Вои, 

Славвљг Сербље и мили Далмат, 

Сви крвђ една, Браћо упоком, 

| Из жавђ из мећљ себе зли Галати. 
(Истиснувши измеђ себе зле Галате — Гале). 


| У 8 строфи место „Римскому Цесару — Россшскоме 


8 цару“, место „Виватђ Јосифф Вторни“ — „Виват Алек- 
| сандрљф перве:!“ 
Стихови: 


И нек слави храбропљ Лаудона 
Аустрја сљ коим се поноси, 


-- Измењени су: 


И некђ слави храброгђ Миселљљсона, 
Сва Россја сљ коимђ се поноси 


“ 


Екатерине, опет су замењена другима: 


Александре! ! итез Константине!, 


УРУ 4 Њ сиви чека 
Па А ЦРНЕ 


њо 


а место „Турска сила“ — „Галлска сила“. 
Строфа : 
Славна дђтла Саксонскога кнеза. 
Кобурга намљ храброгђљ генерала, 


Суварова, Росе скогљ витеза, 
Предљ кима е Турска сила пала 


____ "измењена је овако: 


Славна дђла Грузинскаго Кназл 
Њ- Багратпона Генерала, 

--- Већљ Суворова преславногљ витеза, 
Предђ кими е Галлска сила пала. 







У следећој строфи: 


Везирђ силни ланце сљ собомљ вуче 


замењено је са: Французђ силни, али у трећем стиху 
остало је без измене: Свое Турке. 

Место : 

На Врачару, Тавру и Кавкасу 

— На Алши, Уралђ и Кавкасу, 


Имена учесника у рату противу Турака, Јосифа и 


"ј 

Претпоследња строфа: 
Сербја мила садђ у вљдрвг носи 
Цесарова Славна Наслђдника; 
НЂга лоби и сђ нимђ се поноси, 
Босни каже: ево мол дика 
добила је занимљиву измену: 


Славова све некђ у нђдри носи 
Свогљ реченна Витезђ Наслђднвика ; 
НЂга лоби и сљ нимђ се поноса, 
И Босни каже: Ово наша дика! 

Отуд је у последњој Обрадовићевој строфи једнина 
свуда замењена множином: сестри место сестру, губашљ 
место губи, лежашљ место лежи. Код речи сестр стоји 
звездица и у примедби долази набрајање словенских 
племена и народа. У тај списак улазе не само „Мол- 
дав!а“ и „Валах!а“, чему се није ни чудити, него и „По: 
руссји“, „Венгр:а“. У примедби уз руски превод тај је 
списак још и повећан; измењен је и ред, у ком се на- 
роди набрајају; а у исти мах су још јаче редиговане 
последње речи: 

Словомђ веђ племена п народн 
Словенскаго происхожденја, 

Занимљиво је, што у том панславизму аутор пред- 
ходи Колару. 

Песма се свршује једном додатом, прекобројном 
строфом, у којој је споменуто име Каменског: Сва „рос- 
сИско славанскал“ сила морем и сувим иде противу 
„супостата“ под вођством Михаила Каменскога, да осло- 
боди од тиранства своје сестре. 

Руски превод је врло нетачан. Неке погрешке просто 
изненађују. На пример од „ВђЉлиграде славни“ изашло 
је: великихљ городовф! — „На врђхови високи Планина“ 
— преведено је речима: на вмсокихђ верхахђљ Пла- 
нинб“. Од речи: ливада — начињено је: ливадских. 
Место „Сербји милоп милнви владнка“, преведено је: 
„Мила Сербја дла лобезнђишаго Владнцки“. — Место 
„Вашего достоћно гласа“, који се разлеже на Дунаву 
и Дону, даје се превод: „Вашего достоино возпћтта 

Сопраженге!! Дунал сђ Дономљ“. Речи ланце, шопови 
и шуча преводилац ништа није разумео, због чега се 
добио овакав немогућан превод: Француз види јака 
вооружента. Али наши јунаци могу са њима да изиђу на 
крај, тако да ове турске орде, као из блата дижуће се 
магле, чим им се наша војска приближи, безобзирце 
беже. — А требало је превести овако: „Силни Француз 
вуче за собом окове, да њима свеже наше витезове, 
своје Турке бије из топова, видећи, да они беже безоб- 


зирце“. Очигледно, руска реч шуча (облак) могла је бити 


повод да се појави реч магла. Реч Курбанф — жртва 
преводи се речју чурбанђ (пањ)! 
У српском тексту има неколико измена — које у 


реду речи, које у замењивању једне речи другом, на 
пример „Варваринђ садђ у Прагу (место: џпрау) лежи“, 
услед чега је и преведено: И вотђ уже варварђ у прага. 
Од лица, која се спомињу у овој песми, на првом 
месту стоје, после цара Александра — велики кнез Кон- 
стантин Павловић, који је 1805 године пошао из Петро- 
града у рат на Французе, на челу царске гарде. На 
другом месту спом ње се Михељсон, који је заповедао 
над војском, што беше скупљена на западној граници 
код Брест-Литовска и Гродна. Он је после био на 
челу јужне армије, која је оперисала противу Турске.“ 
Затим иде кнез Багратион, који је командовао авангардом 
дејствујуће армије. Историк владања цара Александра, 
говорећи о оном задатку који је пао у део Багратиону 
пре битке под Аустерлицом, да задржава од даљег про- 
дирања несравњено јачег непријатеља, говори о њему 
овако: „Нико није могао ту поруку извршити боље 
од Багратиона. Неустрашан посред умирања), хладно- 
крван у сред ратне жестине, он је владао срцима својих 
потчињених; једна његова реч, један поглед стварали су 
јунаке и од официра, који су високо уважавали његов 


1 Богдановичђ, „Истор!л царствован!а императора Александра ! 


и Россји вђ его врема“. Томђљ ПЦ, 1869, стр. 2. 


2 Тр., стр. 8 и стр. 318, и след 

ратнички таленат — и од војника, сведока његових под- 
вига у Италији и у Швајцарској“.! Кутузов, који је сма· 
трао да је Багратион, зарад спаса армије, остављен на 
неминовну пропаст, сам је пошао у сретање херојској 
дружбини. Мило име Багратионово понављало се широм 
наше отаџбине. И велики кнез и Багратион тукли су се 
са Французима под Аустерлицом. Михаило Каменски, 
који се спомиње на крају ове песме — био је гроф Ми- 
хаило Фјодоровић Каменски, који је после пораза на 
Аустерлицу био члан Ратног Савета. 1806 године буде 
он именован за главног команданта над свим руским 
војскама на западној граници. Он је био на далеко чувен 
и омиљен у народу. Али дубока старост и слаб вид не 
дадоше Каменском да оправда поверење цара и Русије. 
Наилазећи на тешкоће у командовању, он ускоро стаде 
молити да га разреше од дужности. Према томе, по. 
следња строфа. у којој се говори о наступању руских 
· сила против Француза под вођством Каменског, треба 
да се односи на почетак рата 1806 године.“ Напослетку, 
она строфа, у којој се Црногорци, Србијанци и Далма- 
тинци боре заједно са Русима, без сумње се односи на 
заједничку борбу Сењавина и црногорског владике Петра 
против Француза.“ 

Она улога, коју су у рату са Наполеоном играле 
Пруска и Аустрија, без сумње објашњава зашто доле у 
примедби Борусија и разни делови аустријске империје 
стоје напоредо са словенским земљама. 

Остаје нам на крају да пожалимо, што не можемо 
да искажемо какво било домишљање, ко би то од Срба 
могао бити аутор ове прераде Доситејеве песме. Но ипак 
мислимо, да крај свега тога није без интереса књижица, 
која се појавила 1806, и која има непосредне везе са 


Обрадовићем. 
Петроград. П. ЛАВРОВ. 
1 Тђ., стр. 36, 40. 

2 Јр., стр. 162, 178. 

8 Тр,, стр. 181, 182 њ др: 

ДОСИТЕЈЕВИ СТИХОВИ. 


Доситеј Обрадовић је најмање чувен са својих сти- 
хова. Али није без користи и њима се позабавити. Кроз 
те стихове видимо истога онога Доситеја који говори у 
„ивошу и прикљученијима, у Совјешима здраваго ра- 
зума и у Баснама: одушевљена за високе идеале, ве- 
ликог родољуба, па и рационалиста. Ма каки да су ти 
стихови као уметност, ови су лепо градиво за познање 
карактера Доситејева. Они су у исти мах и документи 
за историју наше посзије. 

Пада у очи ово. Доситеј, у опће, није написао 
много стихова. Али колико их је написао, они не падају 
у неко одређено доба његова књижевног делања. Већ 
у првој штампаној књизи сретамо стихове, а своју књи- 
жевну кариеру завршује стиховима, хоћу да кажем, да 
му је последње што је за живота сам штампао била 
песма. Могло би се из овога извести да њега није неки 
унутрашњи нагон силио да пише стихове, него прилике. 
Сасвим друкчије постаје његова проза. 

Прво да прегледамо о чему је певао, којим прили- 
кама, и како. 

Из автобиографије лепо видимо како се Доситеј 
осећао срећан у Лајпцигу, на извору просвете и науке. 
Давнашња и жарка жеља му се једва једном испунила: 
доспео је у највишу школу, међу учене људе, у велику 
творницу књига. Први књижеван израз узвишеног осе- 
ћања које га је обузело, то је писмо другу Харалампију 
од 13 априла 1783 године. Почетак писма је зачињен 

30% 





468 Српски Књижевни ГЛАСНИК. 

хумором, који истиче из великог задовољства. После првих 
десет реди у прози удара Доситеј у стихове, у народне 
десетерце, који су погдешто храпави. Од израза ускрш- 
њега весеља и пролетње идиле прелази на сасвим озбиљне 
ствари. Песма се најзад окреће у химну Јосифу П 
па је погта нашао згодан прелаз и на родољубива 
осећања. Пошто је излио ускипела чувства, спушта се 
опет у прозу и јавља пријатељу да штампа једну књигу, 
разлаже њену потребу, тумачи своје побуде и моли га да 
му у Трсту и по другим варошима набави претплатника. 
Може се рећи да је писмо Харалампију програм Доси- 
тејева књижевна рада. М у песми су идеје сасвим До- 
ситејевске. Јосиф П је укинуо манастире. У песми се 
приказује како га девојке, и то не само српске, него и 
влашке и мађарске, славе због тога; сад се неће више 
„бојат манастира, нит Божјег отрицати мира“, неће 
„љубов чисту гасити, нит јестества законе газити“, него 
ће „бити мајке и рађати цесару јунаке“, јер одсад неће 
манастири гутати момке. 

Друга песма је уметнута у Совњше здраваго разума 
(1784). М она је писана у десетерцу. Доситеј је дошао 
на добру идеју да своју прву књигу пошље у Шклов 
руском генералу Симеону Гавриловићу Зорићу. То је он 
учинио са зебњом једног писца почетника. Бојао се да 
се коме не учини насртљив. Тим већа је била радост 
почетникова, кад му је овај честити човек, који јен у 
руској униформи сачувао српско осећање, одговорио љу- 
базним писмом, у којем хвали у књизи „чисти стилус 
језика наше миле нације“ и изјављује жељу да и делом 
докаже „колико уме поштовати људе његова [Досите- 
јевај разума“. И гипка душа Доситејева се на то одмах 
заталаса у ритмима, не баш глатким, а рука написа сла- 
вопој, у осталом, без већег значаја. 

Више се креће у идејама Доситејевим песмиџа, 
уметнута у почетак истога чланка Совњша („Не кај се 
добро чинећи“), која слави Катарину Џ, други му идеал 
просвећеног апсолутизма. М овде су десетерци. Као за- 

падњак и напредан човек, Доситеј не воли запуштене 
и заостале Турке. Он жели „да се скруши турске силе 
бреме“, те „да се девојке за арач не дају, нити Турком 
у ропство продају“. Руска царица Катарина има велику 
заслугу што ишчезава „из Европе куга, и варварство 
и глупост, и туга“, те је с тога природно да је слави 
Доситеј. 

У Баснама нема стихова. Али годину дана после 
изласка ове књиге политички догађаји су узбудили Срп- 
ски Народ, па и његова тадашњег највернијег и најбур- 
нијег сина. Заједнички рат Аустрије и Русије против 
Турске био је међу Србима веома популаран. У јесен 
1789 године узе аустријска војска Београд. Какве лепе 
наде синуше опет лаковерним Србима! Доситеј сматра 
да освојење Београда значи „избављење“ Србије, па пише 
и у засебној брошури штампа нарочиту /јесму о избав- 
љенију Србије: У њој слави ослободитеља Јосифа |, 
који „силу султанску обори“. Сад у Београду већ нема 
Турака, 

Нејма оџа ни луди аџоја, 
гордељиви, нејма јаничара 
нити турски, ага, ни спахија, 
ни њихова ножа и ханџара! 

Јосиф и Екатарина су сатрли турску силу. „За не- 
правду ово је освета“. Заслугом Лаудона, саксонског 
кнеза Кобурга и Суварова бежи из Европе „и варвар- 
ство, и глупост, и туга“ (исти стих као у Совђтима!). 
На Врачару, Тавру (Криму) и Кавказу узлећу двоглави 
орлови. Србија је слободна. Доситеј ни овом приликом 
не заборавља на Босну. Србија зове своју сестру „да 
не губи време“: „сунце сија, нек се просвећава, нек не 
лежи у мраку довека“. 

Исти догађај опева, и с истим аустријско-српским 
патриотизмом, као и Доситеј, и архимандрит Јован Рајић 

1 Чапловић, а по њему и Шафорик и Новаковић у Библио- 


графији бр. 99., спомиње под овом горњом и „Пђену на взате Бђл- 
града“, али ће бити да је то оза иста песма. 

у алегоријској епској песми Бо; змаја с орлови; овде 
су употребљени пољско-руски тринаестерци. док је До: 
ситејева песма у строфама од народног десетерца с уна- 
крсним сроковима. | 
Дочекао је најзад Доситеј и право и коначно осло- 
бођење, кад је сам народ скочио на ноге и под својим 
вођем Карађорђем стресао ропске окове. То је био прави 
васкрс Србије. Како ће тек тај догађај раздрагати тада 
већ старога Доситеја! Родољубна осећања су се као 
"ерупција проломила из његове душе у химни коју је 
штампао 1804 у Млецима, где се тада бавио: 
Востани, Србије, востани, царице, 
и дај чадом твојим видет твоје лице! 
Обрати срца им и очеса на се, 
и дај њима чути слатке твоје гласе. 


Затим долази рефрен, који се понавља уза сваку строфу: 


Востани, Србије, 
давно си заспала, 
у мраку лежала; 
сада се пробуди 

и Србље возбуди! 
Чисто романтичарско поштовање старине прокључа од“ 
једном из дубине душе овог окорелог рационалиста. 
„Спомени се, мати наша (Србијо), твоје прве славе.... 
Ти уздигни твоју царску главу горе, да те опет позна 
и земља и море, покажи Европи твоје красно лице, 
светло и весело, како вид данице“. Није ни овде забо: 
рављена Босна „сестра“, а спомиње се и Херцегова Земља 
и Црна Гора — сви желе успех и сви „согласно“ кличу 
рефрен : „Востани, Србије!...“ У просветитељеву срцу и 
овде кипи срџба на Турке. Позива Србе да терају са 
Врачара „дивљег јаничара“. Ко познаје верску толеран- 
цију Доситејеву, тај је уверен да Доситеј не мрзи на 
Турке из верских побуда, нити се у Гесни о избављењу 
Србије због верске мржње радује што у Београду „нејма 
оџа ви луди аџија“. Није он ништа праштао ни право- 
славпим калуђерима... 

Како је тек Доситеј био срећан кад је сам собом 

5 доспео у слободну српску земљу, камо га је већ од 
првог дана борбе за слободу срце вукло, види се из 
Песне о Србији, датоване 1809 године. „О, може ли ко 
на свету знати, како је лепа наша Србија мати!“ кличе 
срећни Доситеј у тринаестерцу, не баш коректном. Он 
је у блаженом идилском расположењу (И идиличност и 
пастирство је црта поезије ХУШ века). Замишља се као 
пастир код оваца и волова, који у бескрајној доколици 
гуди уз гусле. Никад више, заверава се, неће гусле „о 
клин обешати“, нити ће дати да их паучина попадне; 
неће их метати на полицу ни на греду, него ће њином 
гудњавом примамљивати пастирке, да и оне с њим запе- 
вају песму „на похвалу и на славу српских витезова“. 
Доситеј нам је забележио у Собранију нравоучи- 
шелних вешчеј и једну интимну ствар: како му је једном 
приликом дошла инспирација. Пигао га је при чаши 
"вина пријатељ, што се он толико заљубио у басну, и 
зажелео је да му Доситеј напише одговор, ради још 
неких његових поштовалаца. Посумњао је мимогред да 
се „на нашем простом српском диалекту“ може тако што 
написати у стиховима. Доситеј, свагдашњи бранилац 
права народног језика, хоћаше да докаже да се може. 
„И тако, казује Доситеј даље о том, почем сасвим распа- 
чамо нашу бутелку „рацишдорфера“, желећи ја њему 
спокојно спавање, а он мени стихомилосницу мусу, раста- 
немо се, и одемо свак својим путем. Како ти, дакле, 
дођем у моје обиталиште, јошт онако поугрејан више 
реченом влагом, узмем перо и почнем ово што следи“. 
А следовала је „Похвала басне“, у трећој глави 
Собранија (1793). Призвао је прво „из Фригије мусу, да 
сприопшти своју сладост и српскоме вкусу, да дарује 
љупкост моме тихом гласу“. — Залуду! Вештачка инспи- 
рација од „рацишдорфера“ није имала исти леп успех, 
као спонтано одушевљење. Тема одвећ прозаична, сти- 
хови рогобатни. Песма је доста дуга. Требало је доста 
тринаестераца (од којих ни једва осмина није коректна) 

да се прикажу сви типови басана и сви разноврсни жи- 
вотињски карактери. Тон је сухопарно дидактичан. Сми- 
сао је целога стихотворенија ово: приказујући истину, 
басна васпитава, отуда је њена велика вредност за обра- 
зовање деце. Басну је „истина за себе избрала и чрез 
њу многу лаж из света прогнала“. „Добродетељ без истине 
не може остати“. „Истину ми басна каже, зато ја њу 
љубим“. То су извори Доситејеви. Штета је што су га 
сумња пријатељева, а и „више речена влага“, навели на 
танак лед. Проза би у овој прилици била сасвим довољна. 

Вук Караџић нам је сачувао у Правишељсшвујушчем 
Совјету (1860) још три песмице Доситејеве у тринаестерцу 
из последњих му година: оду руском цару Александру |, 
поздрав руском генералу Родофиникину, и надгробницу 
пријатељу Петру Чардаклији, све из године 1808. Све 
три су пригодне ствари, незнатне исто тако као и две 
песме о петацима, једна у десетерцу, друга у неком че: 
трнаестерцу. 

Доситејеви стихови падају у доба веома неплодно 
за уметност. Сва наша поезија ХУШ века је муцање и 
срицање. То је одговарало опћем културном стању на- 
шега друштва. Истина. у вајширим доњим слојевима тога 
друштва је живела једна поезија, доста развијена облика, 
лепо разграната и једра. Најприродније би било да је 
та поезија постала подлога за књижевну поезију, да се, 
дакле, из народне поезије органички извила и развила 
уметничка. Она је одиста и пробила у масу нашега гра: 
ђанства, као што се види из рукописних песмарица 
ХУШ века. Даље је у вис тешко продирала, јер су обра- 
зовани књижевници, учећи се у туђим школама и на 
туђим литературама, примали и туђ укус и пристајали 
уз уметнички принцип страних поезија. 

Тако се, преко школе, у ХУШ веку у нашој књи- 
жевности образовале две струје: руска и класична. Руска 
је продирала из карловачке руске гимназије, коју је осно- 
вао, с помоћу кијевских учитеља, митрополит Вићентије 
Јовановић; класична и одавде, а доцније и још више и 

интензивније из латинских школа угарских. Кијевски учи- 
тељи су наше ђаке у Карловцима не само учили теорију 
књижевности, наравно у духу југозападне руске уметно- 
сти, него су им сами састављали узоре и давали им да 
кују стихове руске. Међу њима је најзнаменитији Ма- 
нојло Козачински, који је написао школску драму о цару 
Урошу и подоста пригодних песама. Он је створио тип 
српске поезије у руском стилу, тако да се може гово- 
риги у нашој поезији ХУШ века о руској школи; њој 
доцније припадаху Жефаровић, Павао Ненадовић (се- 
кретар), Орфелин и Ј. Рајић. У развитку руске школе 
био је најважнији успех то, што су Орфелин и Рајић 
почели писати руске тринаестерце и на народном језику, 
место на црквенословенском 


Доситеј Обрадовић стоји под утицајем све три по- 
менуте струје, као што се то лепо види на његовим 
песмама, а и из осталих му дана. 


Да је он познавао народну поезију, потврђују нека 
места у његовим делима. У другој глави треће части 
Ешике (1803), где говори о почетку закона, устава и 
обичаја, долази ово место: „Каково чувствовање јоште 
и данас у српском спцу чине оне речи: 


Да је коме послушати било 

Како љуто кнеже заклињаше: 
„Ко не дође на бој на Косово, 
„од руке му ништа не родило! 


У Собранију (1793) говори у глави десетој („О услажде- 
нију размишљенија“) о људској особини, да воле да при- 
чају о претрпеним невољама и прошлим данима. „Песне 
наших старих, вели Доситеј, највише су овога садржаја: 
одсече главу — скреса до рамена руку — и изгуби то- 
лико јунака! Сви Славеносрпски Народи у разним кра- 
љевствам и државам, и кад се жене, и кад празнују, и 
кад се год часте, и кад год путују по мору или по суву, 
оваке певају песне. Али сврх свега овакови при нашим 
народам песана тако је куриозно закљученије, да би 

грех био с молчанијем то преминути. Кад онај који пева 
сврши песну, онда с громовитим гласом овако закључи: 


Домаћине, теби на поштење, 
Мили гости, на ваше весеље ! 
Онда било, зад се спомињало. 
Вами песна, мени чаша вина !“ 


Да је Доситеј познавао и садржину народних ју- 
начких песама, види се из његове Гесне за два пешака 
у којој зове на помоћ Краљевића Марка, Мусу Арба- 
насу, Рељу Бошњака, војеводу Јанка и нећака му Секулу, 


· Змај-Огњеног Вука, Милутина харамбашу, Радојицу, Гру- 


јицу и старог Новака, дакле све саме главне јунаке не- 
коликих кругова народне јуначке поезије. У другој глави 
прве части БЕшишке спомиње битку косовску, Кнеза Ла- 
зара како на вечери Милоша Обилића, „зета свога, 
крепко изобличава, како се овај храбри и поштени 
младић на таково неправедно подозрење тужи и себе 
извињава“; казује, даље, како Вукашин убија „послед“ 
њега Неманића“, да би дошао до власти и државе Сте- 
фана Силног, па после и сам јадно гине. Све ово се 
говори очигледно на основу народних песама. Сасвим је 
природно, стога, да Доситеј зна јуначки десетерац и да 
у овом стиху саставља песме. Он, као и Качић, додаје 
десетерцу облигатне срокове, те тако уноси у овај на- 
родни стих и туђ уметнички елеменат. 

Али је Доситеј писао песме и у руском тринас: 
стерцу, који је пољског порекла. те је, дакле, познавао 
и руску школу. Одиста је он већ у Хопову, као јеро- 
ђакон, читао руске књиге у којима бешс на почетку и 
на свршетку стихова. Он је познавао и наше домаће 
производе ове школе. У предговору Бшике читамо ове 
речи: „Жефарович с неколико стихова својих који овако 
почињу: 


Јеже словом угодитјиј блаженој свјатињи, 
пшчу краснорјечија самија богињи — 


обајавао ме је у детињству мојему и чинио ме је чезнути · 


жељом, за знати, која је и каква је то красноречива 








ДОСИТЕЈЕВИ СТИХОВИ. 475 





богиња“. Поменута два стиха стоје на почетку Жефаро-· 
вићева поздрава Арсенију ЈУ Шакабенти, кад је пот- 
врђен од Марије Терезије за поглавицу Карловачке 
Митрополије, штампана у Стемашографији (1741). До- 
ситеј се још 1803 у Млецима сасвим добро сећа ових 
стихова које је у детињству запамтио, само је у првом 
стиху рекао „угодити“ место угодип, што показује јасно 
да је имао лоше осећање ритма. 

С класичном грчком поезијом Доситеј се упознао 
већ у Смирни, јер на дре године после повратка оданде 
напомиње у Буквици, коју је саставио у Плавну 1770, да 
је у Смирни сисао „слатко млијеко атино-јеладскаго 
красноречија“ и „мед омиро поетическгго слаткословија“. 
У његовим песмама се јавља Аполон, Парнас, Минерва, 
Астреја, Темис, музе, грације, Пијериде Пинда и Хели- 
кона, дакле сав тешки апарат и дексрација псевдокла- 
сичне школе. 

Доситеју је поезија била сасвим споредно књижовно 
занимање, те он неодлучно стоји посреди трију струја 
које се полако крећу у српском песништву. У Гесни о 
избављенију Србије, дакле теми чисто српској и у на- 
родним десетерцима испеваној, апелује он на „слатко- 
певну лиру Аполона“ и на „житељнице премудре Пар- 
наса“; у песми писаној у пољско-руским схоластичким 
тринаестерцима, пак, одушевљава се за „миле гусле јаво- 
рове“. То је смеса укуса и стилова. 

Он није без живе маште и топлога осећања, али 
његово образовање, далеко од уметности, а после упрзв- 
љено правцем рационализма, није било погодно за пес- 
ничко стварање. О поезији дели он мишљење, веома 
распрострањено у ХУШ веку, да је њен најплеменитији 
задатак да поучава. У предговору Лесингова Дамона 
(преведена у 22 глави Собранија) долази до уверења, 
да је нарочита врлина комедије што даје „у игриниу 
шали прекрасне и превисоке науке“. Стога Доситеј и 
цени од свих песничких врста највише басну. 

Доситејеве песме нису имале никакога утицаја на 

развитак поезије, нити су нарочито запажене ни у савре- 
меника ни у потомака. Али су оне ипак интересантни и 
карактеристични производи његова духа. Он је код пра- 
вославних књижевника последњи песник руске школе, а 
у исти мах почетник народнога правца. 

Једна песма ипак га је надживела и прешла из 
књиге у друштво, и то песма за коју би се то најмање 
очекивало. У Мармонтеловој причи „Аделаида илити 
алпијска пастирка“, коју је Доситеј превео у 24 глави 
Собранија, има неколико уметнутих сентименталних пе- 
смица. Последња почиње овако: „Све што мене окру- 
жава, све то са мном тужи...“, и она налази се и по руко- 
писним песмарицама, значи да се певала. Најзад је 
доспела и у Забавну песмарицу слепца Јеремије О. 
Караџића (Београл, 1854. број 245) само настављена од 
неког непознатог песника. То је последњи одјек Доси- 
тејеве доста незвучне лире, који је допро скоро до нашег 
доба и изгубио се у гомилама доње, широке публике. 


Нови Сад. 


ТИХОМИР (ОСТОЈИЋ. 

ДОСИТЕЈ И ЛАБРИЈЕР. 


Извори Доситејевих дела и понаособ његова „Со- 
бранија“ нису ни издалека проучени; из „Собранија“, на 
| пример зна се за извор новеле „Једар пар папуча“, ви- 
Ц зије „Виденије Мирсино“ и можда још чега. Прошле и 
претпрошле године, радећи у Дворској Библиотеци у 
Бечу, ја сам наишао извор приличном броју пасажа и 
глава „Собранија“ и других Доситејевих дела; овде ћу 
саопштити извор само једног пасажа из „Собранија“. То 
3 је „историјица“, како сам Доситеј каже, о Ирени, која 
се налази у другом делу „Собранија“ („Мезимац“, гл. ХГ 
„Од свашта по мало, али лепо“). 

Говорећи како људи често „траже с беспокојством 
у оном задовољство у чему се не находи“, а „пренебре- 
гавају ползовати се... у чему би могли“, Доситеј наводи 
као пример причу о Ирени. 












„Ирена, — каже он — једна принцеза из Фри. 
гије, предузме дуги и великога трошка пут, и дође 
у Епидаурус к Ескулапију, који, за велику мудрост 
своју у лекарству и за совершено познанство трава 
и корења с којима чудеса твораше, обожен бјаше. 
Донесе му и поклони велике дарове, и перво каже 
му да је све као испребијана и весма ослабила. „По 
толико дугом путовању, којему ви нисте навикла, 
то природно мора следовати“, одговори обожени 
лекар. — Каже му да у вече не може добро да 
једе. „Једи мало у подне, пак ћеш боље вечерати“, 
отвешта онај. — „У ноћи слабо спавам“, рече она. 
„Не спавај нимало обдан, него ходи и ради штогод, 
и тако ћеш обноћ боље спавати“. — „Вино другда 

није ми угодно“, вели она. „За угасити жеђ, вода 


је најизреднија“, придода овај. — „Желудац ми је 
покварен“, поведа перва: „Једа умерено, и то кад 
добро огладниш“, советује други. — „Очи ме по- 


чињу издавати“, потужи се принцеза. „Време је да 
почнеш упстребљавати наочаре“, предусрете лекар. 
— „Дан о дан бивам слабија. и осећам да ме снага 
и здравље остављају“, следује Ирена. „То долази 
с годинама, и такови су при сваком плоди старо- 
сти“, увери ју Ескулапијус. — „Кажите ви мени како 
се ја могу свега тога избавити“, запита страна го- 
спође. „Кад умреш, ослободићеш се свега, како и 
твоји родитељи и прародитељи“, с постојаним гла- 
сом засведочи домаћин. 

„Сине Аполонов, — вопије зачуђена жена — 
је ли то све искуство и премудрост за коју тебе 
људи славе и обожавају" Шта си ти мени ретко и 
непостижимо казао» Нисам ли ја све то јоште код 
моје куће знала М би' ли ја зато преко прага 


мојега прећи потребу ималаг“ — „Не чудите се 
томе нимало. добра госпођо, — одговори мудри 
муж —; то је обична погрешка свију људи да многа 


добра познају, ал не употребљавају. Ви сте здрава; 
ја вам нејмам шта лечити. Само живите чиновно 
и употребљавајте оно што сама велите да знате“. 
— „Благо оном ко с тобом често говора и ко те 
слуша!“ воскликне уразумљена и радости пуна 
Ирена. „За такови разум справедљиво тебе Јупи- 
теровим унуком Греци називљу и почитују. Ти си 
мене научио ономе што сам ја сад за живота бла 
гополучна постала“. 

Она њему с благодарностију целује десницу, 
прими његов благослов, возврати се с радостију 
во своја, и поживи шчастљиво“. 


Ова прича о Ирени није ништа друго него превод, 


мало прерађен, из Лабоијерових „Карактера“ (глава „О чо- 
веку“), као што се може одмах видети из односног места 


те књиге, које доносимо у нашем преводу: 


„Ирена — каже Лабријер — отпутује с ве- 
ликим трошком у Епидавар, види Ескулапа у ње- 
гову храму, и затражи му савет за све своје б6о- 
лести. Она му се најпре потужи да је сустала и 
клонула од умора; а бог јој објави да то долази 

од тога што је дуго путовала. Она каже да у вече 
нема апетита; оракул јој нареди да руча мало. Она 
дода да пати од несанице; он јој пропише да леже 
само ноћу. Она га пита што је отежала и какав је 
лек томе; оракул одговара да јој ваља устајати пре 
подне и покаткад потрудити ноге ради ходања Она 
му изјави да јој вино шкоди: оракул јој каже да 
пије воду; да јој желудац не вари, а он дода нека 
живи по дијети. „Вид ми слаби“, каже Ирена. — 
„Узмите наочари“, каже Ескулап. — „Ја слабим, 
наставља она, и нисам ни тако јака ни тако здрава 
као што сам била“. — „То је за то, каже бог, што 
старите“. —- „Али којим се начином ја могу изле- 
чити од ове слабости»“ — „Најкраћи је, Ирено, да 
умрете, као што су умрле ваша мати и ваша баба“. 
— „Сине Аполонов, повиче Ирена, какав је то савет 
што ми дајетер Је ли то та наука коју људи славе 
и због које вас цела земља поштује» Шта је то 
тако ретко и тајанствено у овом што сте ми рекли, 
и зар ја нисам знала све лекове којима сте ме 
научили“ — „Па боље да сте их узели, одговори 
бог, него што сте из такве даљине долазили к мени, 
и скратили своје дане тако дугим путовањем“.: 


Не задржавајући се на начину како је Доситеј пре- 
водио, ми можемо само рећи да ово место Доситејева 
„Собранија“ врло високо карактерише образованост До- 
ситејеву. Ми смо знали да је Доситеј читао врло ваљане 
писце; нисмо мислили да ће читати и Лабријера, који 
је не само висок дух, него и један од оних који нису 
врло популарни и чија је лектира припадала само добро 
образованим људима; Лабријер је, на пример, и данас 
врло мало познат у нас и непреведен, и ово Доситејево 
место је први превод из Лабријера у нас. Околност да 
је Доситије читао и преводио Лабријера у доба Кара- 
ђорђево у Србији, даје томе преводу и читању још више 
важности. 

Павле Поповић. 


1 В. „Оеџцугез де Гађгџуеге“, издање „Отапаз еслтуаш тв Ггапса!=“, 
1862, св. 11, стр. 23—24. 

Доситеј је као ђак и калуђер у Хопову поред цр- 
квених књига и житија обратио био пажњу и исто- 
ријским делима. Читајући црквене летописе Баронијеве 
„усладио се у историје“, како вели у „Животу и при- 
кљученијама“. Његов игуман Теодор Милутиновић волео 
је такођер историјска дела, те је набављао „гражданске 
руске историческе књиге“, које му је Доситеј читао. До- 
ситеја је особито привукла била историја „О разоренију 
Троје“, коју је читао у рукопису. Пред њиме је тада искрс- 
нуо био стари свет са славним и чувеним јунацима, и он 
је сваку појединост о њима жељно гутао. „Чинило би 
ми се“, каже он у „Мезимцу“, причајући о томе, „као да 
помажем Ектору, да победи Патрокла; и да са Ахиле- 
сом около града за оним трчим“. 


Када је Доситеј из Трста дошао у Беч 1771 и остао 
онде до 1777, прионуо је он да се поред учења немач- 
кога, францускога и латинскога језика боље позна с не- 
мачком, француском и енглеском књижевношћу. У то 
доба учења упознао се он и са главним идејама филосо- 
фије просвећености. Тада је немачка наука била под јаким 
утицајем Француске, а донекле и Енглеске. Космополит- 
ски карактер философије просвећености допринео је много 
да су тадашњи немачки научници особиту пажњу почели 
обраћати и осталим народима, да су човечанство почели 
да схватају као једну целину (ЕС. Месеје, „Сезсћсћје дет 
Чешзсћеп Нзјопоотарће“, 748). Нарочито беше од ути- 

цаја Монтескије својим делом „Пе Гезрг! дез 101“, у 
коме је покушао да уредбе и законе народа протумачи 
као производ њихова етничко-историјскога карактера, 
утврдивши тесну везу између политичких, моралних и 


4 социјалних односа. Од не мањег утицаја беху и Волте- : 
-3 рови „Еззау зиг Уфоте сепегаје ећ зиг 1265 тоешт е! 
Е Резрти дез паноп5 дерш5 Сћаптаопе јизаша поз јошт5“- 


(1756), у коме покушава да утврди спољне и унутрашње 
односе, који утичу на развој културе (Е. Већа, „Гећг, 
Ђисћ дег 15. Ме оде“, 164). Под утицајем ових дела 
приступају Немци обради опште, универзалне историје, 
од којих је једна особито утицала на Доситеја, а наиме 
Шрекова „Општа Историја“. 

Доситеју је убрзо по доласку у Беч, како вели у 
„Мезимцу“, дошла у руке „малена историческа книга“ 
која се звала „Аш5 Кјетпеп Отзасћеп отоззе Весеђепћенеп“. 
Не можемо ближе да одредимо какво је то дело, али, 
судећи по наслову, биће оно производ тада у моди 
прагматичне историје, која је особиту пажњу обраћала 
проналажењу узрока појединим историјским догађајима. 
Доситеј, како сам у „Мезимцу“ признаје, није тада схватао 
у свему значај ове књижице. Њему тада није било јасно, 
како то да сасма мали и незнатни узроци могу да иза- 
зову веома крупне и значајне догађаје. Кашње пак, када 
|- се више учитао у историјска дела и стао да резонује о 
њ узрочној вези међу догађајима, његов духовни хоризо- 
нат знатно се раширио. „Ово, каже он у „Мезимцу“, што 
ми се је тада удивително показивало, сада ми се просто 
и природно представља“. 

На Доситеја је у том погледу од снажна утицаја 
био савремени немачки историк Шрек, како и сам До: 
ситеј истиче у чланку „О учењу историје“ у „Мезимцу“: 
„Всеобшту, на кратко, но предивну, историју Шрекову 
Е: ко с немецкога на сербски преведе, учинитће нацији 
Е-; нашеј многоцјени дар“. 

|- Јован Матија Шрек (Усћгбскћ), рођен у Бечу 1733, 
од године 1775 професор историје у Витенбергу (7 1808), 
31 

прославио се нарочито својом капиталном „Хришћанском 
црквеном историјом“ у 35 томова. Али је на Доситеја 
поглавито утицала његова „АПсетее Месезстеће Нт 
Епде:“ у 4 тома (Лајпциг 1779—1784) и његово дело 
„АббИдипсеп ипд Геђепзђезећгте фипсеп ђешћинег Маппег“ 
у 8 тома (Лајпциг 1764—1779, друго издање Лајпциг 1790). 
О Шреку упор. Мегеје, ор. си. 802—808). Шрек је у 
својој „Општој светској историји“ заступник прагматич- 
нога правца, који из историје хоће пре свега да поцрпе 
практичну поуку за сличне политичке ситуације. Стога 
се Шрек, по примеру Тукидида и Полибија (упор. Вегп- 
ћешп, ор. си. 18—19), не задовољава само да прикаже 
догађаје, како су се збили, него тежи да пронађе у 
првом реду узроке, који су их изазвали. Своје назоре 
о историји изнео је Шрек у уводу своје историје, где 
даје дефиницију историје, говори о помоћним наукама 
за историју, њепмим изворима, о историји као науци и 
користи од историје, где се сасма јасно приказао као 
одушевљен присталица прагматичнога правца. Доситеја 
је Шрекова историја привлачила због њенога прагма. 
тизма, али и због њене васпитне тенденције. Осим тога 
Доситеја је Шрекона историја интересовала још и стога, 
што је Шрек у уводу своје историје особиту тежину 
полагао и на моралзу страну историје Већ у шестој 
глави „Собранија разаих нравоучителних вешчеј“ где је 
говор „О историји а о помињању славни људи“ опажа 
се јасно утицај Шрекове историје, а нарочито њеног 
11 5, где је говор о користи историје. Но утицај Шрека 
још се боље опажа у споменутом Доситејеву чланку 
„О учењу историје“ у „Мезимцу“. И Доситеј као и 
Шрек стоји на стајалишту прагматичне историје, и он 
главну тежину полаже на њену васпитну страну. Али 
Доситеј, и ако је био дилетант у историји, како и сам 
у том чланку истиче, ипак је веома добро и трезвено 
резоновао о њој. Нарочито се мора истаћи његово 
ванредно јасно тумачење узрочне везе међу догађа- 

јима и његово правилно резоновање о утицају при- 
роде на развој политичких догађаја. М ако Доситеј у 
овом чланку износи у главном идеје, које је поцрпао из 
увода Шрекове историје, ипак је он у једном погледу 
испредњачио за добар корак испред Шрека. Док Шрек 
ни за једну стопу не напушта прагматичко стајалиште, 
наглашавајући практичну и васпитну страну историје, 
Доситеј се приближава генетичком схватању историје. 
„Ко жели, каже он, историјом совершено ползовати се, 
ваља да до внутрености проникне, и исто језгро да позна 
и окуси; то јест, с остроумијем и основателно ваља да 
уме судити и јасно представљати, зашшо је шшо шако, 
а не другојаче, било“. Није, дакле, Доситеју главно 
како је било него зашто је тако било, то јест исто- 
ријски догађај има се посматрати и тумачити у вези са 
другим догађајима да би се тачно могао разумети. 

(Осим историје читао је Доситеј и Шрекове Жи- 
воте знаменитих људи. Доситеј је увиђао јасну корист 
од читања живота великих људи. У споменутом чланку 
„О историји“ каже он: „Сверх свега обаче у Историји 
највеселије је и најполезније читати описаније Живота и 
дела, по наособито, именити славни и добродетелни му- 
жескога и женскога пола људи“. Он се првих година 
свога "књижевнога рада (1788), горећи жељом да про: 
свети и освести сргски народ, носио мишљу „на лето исто- 
рије неки знаменити људи издати, за представити нацији 
нашеј у примеру славни и велики лица ону исту науку, 
коју сам у Наравоученијам изјашњавао“ (Српске Књи- 
жевне Задруге бр. 8, стр. 137, бр. 23, стр. 73) Доситеј 
је само један, и то врло мали део замишљеног посла 
извео у „Собранију“, где је у глави шестој, тринаестој и 
четрнаестој изнео животне црте неколико славних људи 
и жена у историји. 

Доситејеву жељу да се преведе на српски „всемирна 
повест“ ватрено је истицао даровити и самосвојни Павле 
Соларић у предговору „Мезимца“. Тако је онда погла- 
вито под утицајем „Анахарзиса сербског“ Доситеја Мол- 

Ако погледамо ред по коме су распоређене басне 
у Доситејевој збирци, видећемо да су оне, у првом делу 
збирке, груписане 10 садржини. Ред је овај: 

[1 Орао и лисица, 2 Орао устрељен. 


П 3 Лав и лисица, 4 Лав, курјак и лисица, 5 Лав 
и магарац, 6 Лав, магарац и лисица, 7 Лав и медвед, 
8 Лав и зец, 9 Лав и човек, 10 Лав и дивји вепар, 
11 Лав и бикови и лисица, 12 Лав и миш, 13 Лави 
бик, 14 Лавица и лисица. 


Ш 15 Курјак, баба и дете, 16 Курјак и ждрал, 
17 Курјак и јагње, 18 Курјак и овца, 19 Курјак и коза, 
20 Курјак и лав, 21 Курјак и коњ. 


М 22 Лисице, 23 Лисица и дрвена глава, 24 Ли. 
сица и грожђе, 25 Лисица и мајмун, 26 Лисица и ку- 
пина, 27 Лисица и крокодил, 28 Лисица и лав, 29 Ли- 
сица и вран, 30 Лисица и древосечац, 31 Лисица и јарац, 
32 Лисица лакома. 

У 33 Два пса, 34 Пси, 35 Пас и курјак, 36 Пас 
касапски и курјак, 37 Пас и његова сен, 38 Пас, лав 
и лисица. 


МГ 39 Магарац и његов господар, 40 Магарац 
који промењује господаре, 41 Магарац и коњ официрски, 


42 Магарац, врана и овчар, 43 Магарац идола носећи, 


44 Магарац у лавовој кожи, 45 Магарац, петао и лав, 
46 Магарац и жабе. 
УП 47 Коњ и магаре, 48 Коњ и коњушар. 

УШ 49 Јелен, 50 Јелен, 51 Јелен и виноград, 52 
Јелен и јеленче. 

1Х 53 Мачак и дивји петао, 54 Мачак и мишеви. 

Х 55 Пешао, пас и лисица, 56 Петлови и лпрепе- 
лица, 57 Петао, лисица и кокошке. 

ХГ 58 Жабе, пањ и идра, 59 Две жабе, 60 Две жабе. 

ХИ 61 Муа (у неким грчким варијантама ове Ез0- 
пове басне долази м. муве миш, в. нпр. Бабрије, 60 
издање Крузијусово), 62 Два миша, 63 Мишић и мишица. 

ХШ 64 Змија и земљоделац, 65 Змија и сељанин. 

ХМ 66 о и чавке, 67 Чавка и остале птице, 
68 Чавке и орао... 

ХУ 71 Мрав, 72 на и мрави. 

ХМ! 73 Славуј и јастреб, 74 Славуј и кукавица 
и магарац.! 

После овога басне нису више груписане, него су 
поређане без обзира на садржину.“ Ту долази на пример 
75 Старац и смерт, 76 Јарац и бик и лав, 77 Жаба и 
јунац, 78, Човек уједен од пса, и тако даље, и тако даље. 

Питање је сада да ли је овакав распоред учинио 
Доситеј сам, или га је нашао у изворима које је упо- 
требио. 

Ако упоредимо прву, груписану половину басана 
са оном негруписаном, видећемо да су многе басне за 
које бисмо очекивали да уђу у коју од оних шеснаест 
група, растурене, овде-онде, 80 целој збирци. Тако, 
1 групи (басне о орлу), припада басна 113 Корњача и 
орао, 189 Орлић и сова, 155 Славуј и орао, П групи 
(басне о лаву): (76 Јарац и бик и лав), 91 Зец и лав, 
121 Лав и миш и лисица, 151 Лав и магарац, Ш групи 
(басне о вуку): 82 Курјачица и курјачићи, 105 Стара 


1 Овај ред приметио је и Шерцер (Кад Јисозроуепзке АКкаде- 
пије 184 [1898], страна 176), али он и не покушава да га објасни. 

г Изузетак чине басне 85—88, 98—94, 117—118, 149—1502, 
159—160, где су басне груписане по садржини. Ове су се групе, 
по свој прилици, нашле ту случајно, јер у једној несређеној маси 
од скоро сто басана немају, иначе, никакве смисла. 

лисица и курјак, 120 Лисица и курјак, 122 Јагње и 
курјак, 123 Крмача и курјачица, ЈУ групи (басне о ла 
сици): 80 Дивји вепар и лисица, 101 Зецови и лисице, 
105 Стара лисица и курјак, 108 Рис и лисица, 120 Ли- 
сица и курјак, 121 Лав и миш и лисица, 124 Лисице, 
петао, кокоши и пси, 138 Лисица и рода, 146 Лисица 
и вран, 147. Лисица и тигар, У групи (басне о адсу): 
78 Човек уједен од пса, 85 Касапин и пас, 86 Стари 
пас и ловац, 87 Човек и два пса. 88 Сељанин и пси, 
МГ групи (басне о магарцу): 129 Магарац и коњ, 141 
Магарац и Езоп, УП групи (басне о коњу): (129 Ма 
гарац и коњ), 136, Коњ и зоље, УШ групи (басне о 
јелену): 100 Ован и јелен, 140 Бик и јелен, 1Х групи 
(басне о мачки): 117 Папагал и мачка, Х групи (басне 
о пешлу): 115 Петао и драги камен, 124 Лисица, петао, 
кокоши и пси, Х! групи (басне о жаби): 72 Жаба и 
јунац, 84 Зецови и жабе, ХП групи (басне о мишу): 
107 Мишеви и прапорци, 121 Лав и миш и лисица, 
ХШ групи (басне о змији): 97 Змија и пила, 144 Дете 
и змија, ХМ! групи (басне о славују): 130 Славуј и паун, 
132 Чврчак и славуј, 155 Славуј и орао, 159 Ластавица 
и славуј. 

Овакав систем класификовање изгледа подозрив. 
Да се какав материјал (на пример, пословице, приче, 
„анегдоте“, и тако даље), при публиковању не мора 
средити ни по каквим принципима, то је ствар коју је 
лако замислита, и за коју имамо, у осталом, и много- 
бројних литерарних потврда; али да се у једној збирци, 
у првој половини, одржава, најскрупулозније, ред, а у 
другоме делу да се све осшави случају — тога се прин- 
ципа не може држати ни један редактор. Због свега тога 
ми не можемо претпоставити да је онакав распоред 
басана учинио сам Доситеј. Једино могуће објашњење 
је да је Доситеј до таквог распореда дошао на тај начин 
што је, слој по слој, употребио различише изворе, од 
којих су у једнима билг басне груписане по садржини, 
а у другима нису. 

Да покушамо, дакле, одредити извор дДрвом слоју. 
Међу збиркама које је Доситеј могао употребити, биле 
су басне груписане по садржини — колико то у овом 
тренутку знам — једино у грчким збиркама „Езопових“ 
басана. У тим су збиркама биле басне поређане по аз- 
бучном реду наслова или почетака; а како је у наслов, 
односно у почетак, стављано по правилу оно о чему ће 
се у басни говорити, то је, са оваквим азбучним групи- 
сањем, изведено ео трзо и груписање #о садржини. Када 
још додамо да а из самог наслова Доситејеве збирке 
(;Езопове и прочихђ разниђ баснотворцевљ... басне“) 
излази да су за основу њену узете Езопове басне, збиља 
морамо најпре помислити да је Доситеј, за први део 
своје збирке, употребио какву колекцију Езопских ба- 
сана у којој су басне биле редиговане по азбучном реду, 
односно по садржини. 


Једна детаљна конфронтација Доситејевих басана 
са грчким Езопом моћи ће ово питање дефинитивно да 
реши. Ми наиме свакој Досишејевој басни из првога 
слоја можемо наћи грчку паралему, односно њен грчки 
образац.“ Према томе, Доситеј је у дрвој половини својих 
басана упошребио несумњиво Езопову збирку. Изгледа 
чак да се и кроз оне групе басана у Доситеја може 
назрети грчки азбучни ред. У Доситеја наиме иду групе 
овим редом: 


а) најјаче живошиње: 1 Орао, [ лав, Ш вук; 


1 На пример наслови: Леоу ха 2 лафос, Леоду хаг хелоос, 
Леоу жхт жхоуоџ, Леоу ха Лауоо5, ЛЕеоу хаг Лбхо5, 
или почеци: КдосЕ хобаз болавас гл! тауог дгудоор гхдбасеу. 
— Кораћ бло лаудос хоотђбе5, погато те ' Алолло, итд. — 
К боа5 тоофђс блосфу 5 гбедбато, итд. — Кооа5 уобеју 2Фт 

11:01 итд. 

# Изузимајући басне 57 и 63. 

Овде наводимо одговарајуће грчке паралеле према Халмовом 
и Де Фуријином издању („Кађшае Аезорјсае соПесјае, ех тесосп!- 
попе Сатоћ Наг, Тлрајае, 1901. — Кађшае Аезортсае а Кгапс1асо де 

ђ) живошиње које се у баснама најчешће спомињу: 
У М Лисица, М пас, УГ магарац; 
| с) осшале живошиње: 1Х мачак, Х петао, ХГ жаба, 
ХП мува, ХШ змија, (ХМ паун). 
У грчком бисмо имали: 
а) Фето5, /ешу, 10х05 == 11. 
8 ђ) алел, жуту, буов == ижо 
с) а1100005, Фленторе, Ватовхос, пога, ио5, ддтс, (тав5) 
= аавиџот, дакле пошпун азбучни ред. 
Прескочимо сада онај конгломерат, из разних извора 
(у првом реду опет из Езопа), од 75 до, отприлике, 130 
басне). Са 130 басном почиње једна нова, једноставна 
серија, у којој је Иван Шерцер („О Позшји Ођгадом си “ 
„Када Јисозјауепзке АКадепије“ 134 [1898], страна 174) 
констатовао известан број Лесингових басана. Те је басне 


ИЕ РА  У ВИ Ји УРИ очију а 


ерб === 22- Бе Д-ов= 76'Н. Д 59 == 74 8: Д'6о == (5 НД ба == 292 Н; 
Да == о "Доба = 455 Бис - Доб5д == 97-Ну Деб =-398 Н; 
роу — 2оори Лев =8 н:д 69— 368 6; Д'10.==4154 НОД 1 == 294 Н; | 
Д 72 = 401 Н; Д 78 упор. 9 Н итд. 


Доситеј узимао од Лесинга овим редом: 
Доситеј, басна 130 == Лесинг, страна 79 (издање у 
Рекламовој библиотеци), Д. 132 == Л. 80; Д. 134 == Л. 81; 
4 ПК а о а  Птау == 1:82: -Д; -+88=—— Ле 88: Д. 
а о =—— Лаз: Д 142. 867 Д.1438—7.. 86 Д: 144—71:86; 
| ПОПА ет О Де у 92 “Да ЈА = Је о о -Д. 
| Кита ћуп рит е софефиз еднае бт апипде соПесбае. Тлратае, 
ј 1810). Доситеј 1—5 Нап; Д2—4 НЊ Дз—=246 Н; Д 24—255 Н 
1 Део, "упор-- 209 Н,и- Фодар,1: Ш: Д 6—260 Н; Д 1=24- 6; 
: д 8—254 ВБ; Д 9—63 Њ; Д10—253 Н; Д 1, упор. 394 Н; 
а о и—- бб На до ја == обоана да = даде но Д- 15 == 979 Н 
- ДА == 02 а а ДЕ == 244 Его а == 2ВА а ДАЈ9 == 210 
| тикод = 209. но Ддоор=2984 Нд 2==46 н: Д 28=-41 Н; 
| Дд 24 —83-Н Д 25 —= 44 НД 2682 Н; До == 87 КД 28 = 99 Н ; 
. Д 29 — 204 Н; Д30 — 35 2: ДЗ — 45 Њ ДЗ — 31 Њ; ДЗ2 = 317 Н; 
1 дз4 — 218 Њ; Д85 —= 231 Н; Д 36 — 278 6; Д 36 — 233 Н: Д 38 — 226 Н; | 
: ДЗ9 —81 6: Д40 — 8329 Њ: Д 41 — 828 Н; Д 42 — 8330 Н; Д 43 — 324 Н | 
4 Дада = 888 Н: д 45—8598 Н: Д 46827 НД 41171 Н; | 
|; Д 4816 Њ Д 49 упор. 128 Н; и Федгр 111; Д 50 = 126 Н; | 
Е Да = 127 Њ; Д 52 — 308 6; Д53 — 14 Њ Д5 —-Б ЊД 55 — 25 Н; 






"ЖЕ 

149—— 9387 А: 150== 7198: Д. 1 в== 7 88: Даља Ане 
До фов=== НОВ 159. —= Де: 102: 

Из овога се прегледа види да је Досишеј пи Лесин- 
гове басне упошребио у њиховом оригиналном реду. Од 
других употребљених аутора, Федра и Лафонтена, не 
могу се констатовати овакви слојеви: њихови се трагови 


налазе спорадцано по целој збирци. Федар је употребљен 


у баснама 5, 49, 77, 86, 97, 119, 123, и, можда, 115, 
Лафонтен у 1082, 115, 156, 1592. Доситеј је, дакле, за 
основу своје збирке узео Езопову и Лесингову, и њихове 


"басне поређао у главном у оном реду у коме их је 


нашао у оригиналу. 


ВЕСЕЛИН ЧАЈКАНОВИЋ. 


1 Списак у Радченка (К. 0. Радченко, Досивеп Обрадовичђ 
и его литературнал дђателђностђ, Кјевђ, 1897, страна 116) није тачан. 


о 


= в. Радченко, страна 116. Ни списак басана из Лафонтена 
— оспм басана које смо поређали, унео је Радченко још неколико 
— није у Радченка сасвим коректан. 








СИТНИ ПРИЛОЗИ. 


Помени о ДоситЕЈУ ОБРАДОВИЋУ У БЕЧКИМ АРХИВИМА. 


Недавно је Г. Драгутин Костић, професор, поднео 
Српској Краљевској Академији Наука преписе кореспо- 
денције између аустријског канцелара Колореда са интер- 
нунцијем у Цариграду бароном Штирмером о првом 
српском устанку. У тим преписима, који су заведени у 
актима Академије под бројем 70, помиње се на два места 
и Доситеј Обрадовић. Г. Костић је био љубазан да нам 
скрене пажњу на та места, и ми их доносимо у преводу, 
јер дају нешто података о Доситејевом раду у Србији. 
Први помен се налази у писму агента Ћука, које је пи- 
сано у Земуну 11 фебруара, 1811 године и гласи. (98 
страна преписа): 

„Један добар пријатељ из Београда дознао је по- 
литичким путем шта се Карађорђу са његовим људима 
ту скоро догодило на њиховом састанку и тродневном 
саветовању. Првог дана је одлучено да се дотадањи са- 
ветници збаце и на њихова места поставе ови прваци: 
Јаков Ненадовић, обор-кнез Симо Марковић Петар Добр:· 
њац, Миленко из Пореча, Младен Миловановић и сшарс 
скишница Доситеј Обрадовић, али ће досадањи сенатори 
остати још док новонаименовани са својим породицама 
не дођу у Београд. Карађорђе им је наговестио да ће 
онај који не хтедне примити сенаторско место, заједно 
са својом породицом бити протерани из Србије“.. 

Други је помен у Хилеровом писму Метерниху, које 
је писано 2 марта, 1811 године у Петроварадину. Хилер 

је добио једно шифровано од Ивана Југовића из Бео- 
града о раду и приликама у Србији, и на основу њега 
послао је извештај Метерниху. У том подужем извештају, 
који има и своје прилоге, говори се прво о раду Совјета 
(112 страна преписа): 

„Југовић је примио овај услов (да шаље извештаје), 
и одмах ми јавио да је српски Сенат, у својим првим 
седницама, које је држао због његовог новог, у прилогу 
под '/. приложеног и мени одмах саопштеног извештаја, 
одлучио да врбује младе, и тишо је више могуће шко- 
ловане људе, који ће, Ппошшо неко време буду прису- 
ствовали сенашском раду у Београду, бити употребљени 
за вођење послова по окрузима. ..Овај Предлог изнео је 
на дискушовање познаши шамошњи ранији главни ди- 
рекшор школа, а сада сенашор Доситеј Обрадовић; а 
неки Јаков Поповић из Новог Сада, који се још раније 
са пасошом Главне Команде налази у Београду, добио 
је налог са потребним инструкцијама да одмах пређе у 
Земунски Контуманац, па преко Новог Сада у Пештуи 
Беч, да врбује младе људе, првенствено родом из Ср- 
бије, а ако то није могуће и друге који добро познају 
земљу, а правилно знају и друге језике, и да их пошље 
у Београд...“ 


Урош Џони. 


. « » « Муј 4 | ~ У 
А “ и мо" 7 РА 
па НА по зак чина ме аЈРИЊ Јев 


" " 
„у а ава Је свила от УНС 






раић алата о бака У гаАНА оу, 





ОЦЕНЕ И ПРИКАЗИ. 
























(ОДАБРАНА ДЕЛА ЗА ШКОЛУ, УРЕЂУЈЕ ТИХОМИР ОСТОЈИЋ. 
Живот ДОСИТЕЈА ОБРАДОВИЋА, ИЗ ЊЕГОВИХ ДЕЛА САСТАВИО 
ТихомиР Остојић. Нови Сад, 1911. 


Обрадовић спада у врло мален број наших класика, 
који имају стварне књижевнг вредности и који се дају 
и данас читати, не само коришћу него и са извесним 
књижевним уживањем. Г. Тихомир Остојић, тако за- 
служан за познавање наше књижевне и културне исто- 
рије ХУШ века, пао је на добру идеју када је проредио 
антологију из дела нашег великог народног просветитеља. 
Писац је, како вели у кратком предговору, у своме 
раду руководио се овим погледима: !) да се што боље 
позна живот и карактер Доситејев; 2) да се познају 
његове мисли и реформаторске идеје; 3) да се познају 
културне прилике Српскога Народа. Идући за таквим 
умесним схватањима, Г. Остојић је дао једну добру и 
корисну књигу, у којој су одабрани одломци из Обра- 
довићева дела, а у исти мах и Обрадовићев живот, као 
целина, онако како га је сам причао. У колико Обра- 
довић није говорио о појединим тренутцима свога ле- 
пога живота, у толико је Г. Остојић попуњавао својим 
причањем. 


Ова мала антологија из Доситеја Обрадовића је 
врло корисна помоћна књига за све оне који у школама 
уче српску књижевност, али исто тако и за оне који 
желе да се сами добро обавесте о појединим важним 
књижевним радницима нашим. Г. Остојић је додао: 
„стварни тумач“, податке о мање познатим личностима 
твоје Обрадовић помиње, допунске примедбе о поје- 
диним тренутцима његова живота; затим библиографију 
свију његових дела и издања; засебне, тачно написане 


Пун 


494 Српски Књижевни ГЛАСНИК. 





чланчиће : „Значај Доситеја Обрадовића“, „Језик Доси- 
тејевих књига“, „Правопис Доситејев“; на'зад, долази 
речник мање познатих речи, „питања за усмену обраду“ 
и „задатци за писмене радње“. 

У кратко, врло добра књига, која долази у добар 
час, у овај тренутак када се цео српски народ припрема 
да прослави стогодишњицу Обрадовићеву. Поред тога, 
изврсна школска помоћна књига, и до сада најбоље 
школско издање једног нашег класика. Ј- С: 


Јован МИОДРАГОВИЋ: ДОСИТЕЈ ОБРАДОВИЋ КАО ПРО- 
СВЕТИТЕЉ НАРОДА СРПСКОГ. „Годишњица Николе Чупића, 
књига ХХХ“, Београд, 1911. 


Доситеј Обрадовић био је васпитач по професији, 
учитељ „прелдраге јуности“ и „предраге дечице серб- 
ске“; део филозофије који је њега највише занимао 
била је етика, и то практична, примењена етика, и цео 
његов рад, има чисто педагошки карактер. Још Павле 
Соларић називао га је „просветоначезником Народа Серб- 
ског“, и у неколико махова доцније проучгвани су његов 
педагошки погледи и његова просветна делатност. У „Бо- 
санској Вили“ за 1903 Г. Петар Деспотовић је писао о 
„Доситију Обрадовићу, српском филозофу, педагогу и 
књижевнику просветног доба“; Г. Милош Перовић поднео 
је циришком универзитету своју докторску дисертацију 
„Пе радасоолзсћеп Апчсћеп дез Позићеш5 Ођгадоутс“ 
(Београд, 1906), а Д. С. Поповић, у „Га Кеуце З]ауе“ 
за 1906, дао је чланак „Рр. Обгадом1с е Ппз исноп риђ: 
паџе еп Зете“. 

Г. Јован Миодраговић, наш познати педагошки 
писац, поводом стогодишњице Обрадовићеве, написао је 
пригодан чланак, у коме има више лиризма но новина. 
Г. Миодраговић се ограничио — не без омашака и гре- 
шака, — на причање живота Обрадовића и изношења 
садржине његових дела, истичући свуда узгред његове 
етичке идеје и педагошке погледе. То није од штете 
да се понови и још једном подвуче, али би много инте- 
ресантније и потребније било тражити ближе порекло 
Обрадовићевих педагошких идеја, наћи писце који су на 
њега непосредно утицали. Од свију који су писали о 


Обрадовићу као педагогу, Г. Милош Перовић је бив 
најближи том схватању. 

БАСК ЈЕ. 


КЊИЖЕВНОСТ. 


ДАН СМРТИ ДОСИТЕЈА ОБРАДОВИЋА. —- Исто онако 
као што је спорна година рођења Доситеја Обрадовића, 
исто тако је под питањем и дан његове смрти. Двоји се 
око два датума: око 26 и 28 марта 1811. 26 март узи- 
мају Л. Мушицки и Вук Ст. Караџић, а по њима и Иларион 
Руварац; 28 март бележи Копитар. Лукијан Мушицки, у 
оди „Сћни Доствеа Обрадовића“, писаној 24 августа 1811, 
на пет месеци после Обрадовићеве смрти, пише да је 
умро: „28:гго марта 1811, жизни своја 72 љета у Бео- 
граду“. Караџић, који је у то време био у Србији, и ако 
много доцније (1860, у „Правителсвтуошчемђ Совљђту 
Сербскомљђ“) даје исти датум. Иларион Руварац, у чланку 
„Живот Доситејев у хронолошком погледу“, у „Бранкову 
Колу“ за 1895 (стр. 409) по сведоџби сувременика Лу- 
кијана Мушицкога и Вука Караџића, усваја 28 март. 

Копитар је такође сведок чије се сведочанство мора 
озбиљно узети. Он се јако интересовао за Доситеја Обра: 
довића, писао о њему неколико пута, и дао прву ње- 
гову биографију. Биографске податке о Доситеју добијао 
је од његова синовца, Григорија Обрадовића, са којим 
се Доситеј дописивао (Н. Петровски: „Первве годк 
дђателђности В. Копитара“, Казанр, 1906, стр. 512). 31 јула 
1811 у „Уагепапа зсће В/аШел“ изишао је Копитарев не- 
кролог Обрадовићу, и одмах у почетку вели се да је Обра- 
довић умро „26 марта (17 априла по новом календару)“. 
(Вапћ. Корбагз, „Кјетеге 5ећптеп“, Егзјег Тћен, леп, 
1875, 5. 113). 

И за 26 и 28 март има озбиљна сведочанства, и за 
сада је немогуће са сигурношћу примити један или други 
датум. 6 

ЈЕДНО НЕПОЗНАТО ПЕСМО ДОСИТЕЈА ОБРАДОВИЂА. — 
Г. А. Гавриловић штампао је у најновијој, ХХХ, „Годиш- 
њици Николе Чупића“ састав „Неколики прилози исто- 
рији српске књижевности“. У првом од тих прилога штам- 
пано је до сада необјављено писмо Доситеја Обрадовића, 
писано у Београду, а упућено мађарско -српском писцу Ми- 
хаилу Витковићу. Карактеристична су два места: „Питате 
што би вам могао и хотео препоручити за рад на књиги. 
Не знам што би прије желио у књижевству нашему ви: 
дети; управо знам млоги такови изрјадни материја, али 
мислим, да би ми от вас најмилији дар био, када би ме 
обрадовали вестју, да у послу за нас имате преполезну 
· францеску преповетку Вилхелм -Тела, т. је. освобожденије 
Швице, која ми сг Сербљија друга каже. Ја се јесам 
сузама умиленија и благонадеждија обливао повјест ту 
с краја на крај читајући, и она нам је данас нужднија_ 
него икакова друга. То, по нашој настојте дати младежи 
чим прије у руке, пак сте перву и највећу службу учи- 
нили!“ Карактеристично је такође мишљење о једном 
српском младом свештенику из Угарске, који је хтео да 
пређе у Србију: „одавде расуждавајући, вели Обрадовић, 
налазим, да се има роду с чим послужити свугди, гди 
га год имаде. Зар млади пријатељ ваш није от ползе 
тамо, — ја мислим да јест, те још какове» Он је и тамо 
на стражи, како год и овди што би бити желио; и тамо 
јошт прилежнији бити морао би, јер овди има, фала 
Богу, тко јошт стражити, а тамо ће се оде ли, знати 
заисо да га нејма2“ 

Г. Гавриловић, по своме готово сталном обичају, не 
наводи ништа како је дошао до тог писма и где се сада 
оно налази. То треба увек рећи, –- ако ни због чега 
другога а оно као доказ аутентичности самога прилога. 


Јела 


Чланци о Доситеју ОБРАДОВИЋУ. — Уредништво 
„Српског Књижевног Гласника“ је срећно што читаоцима 
може дати овако опремљену јубиларну свеску Доситеја 
Обрадовића, са нарочито за ову прилику писаним и ори- 
гиналним чланцима. Али због оскудице простора, зато 
што су касно стигли, нису могли изићи чланци: Г. Радо- 
слава Грујића: „Представници Цркве и Доситеј Обрадо- 
вића“ и Г. Миленка Вукићевића: „Први Доситејев пут 
народним послом у Влашку 1806—1807 године“. Оба 
чланка изићи ће у идућим свескама. 











Власник, Богдан Поповић. — УРЕДНИК, ЈОВАН СКЕРЛИЋ. 

















СВУНЕСОКАИ 


КЊИЖЕВНИ ГЛАСНИК. 


Књига ХХУГ, БРОЈ 7. — 1 Април, 1911. 


У СТРАСНУ НЕДЈЕЉУ.. 


Југо, тугаљиво југо Страсне, Велике Недјеље, почело 
је да дува одмах још док је било изложено за четрдесет 
сати на великоме олтару Свето Отајство. У хуци вјетра 
и шуми морских таласа, једва су се чули откуцаји сата 
на староме торњу, што вјерницима навјештаху свршетак 
једне и почетак друге „блажене уре“. 

..Велике Сриједе парон Зорзи стоји прислоњен уза 
стуб старе млетачке ложе, у заклоници, те као и онај 
застарјео лав, зубом времена и посолицом нагрђене главе, 
што гледа некамо у море — загледао се и он у валове 
што ударају у утврђене насипе луке, и прштећи се ра- 
сипљу се у висину. 

Монотоно и једнолико дување јужине и завијање 
и цвиљење нападнутих, чврсто увезаних бродова у луци, 
скрушава га и заноси у побожне покајничке мисли... 

Чини му се да увијек ових великих дана, на успо- 
мену мука Исуса Назаренина, југо овако силно дува. И 
поред покајничких мисли силно га потреса ово „згоссо 
разаопајо“, и љуто се каје. 
32 

Југо је дувало, када је он за младих дана пловио 
широком морском пучином као парон барка „Запа Гиста“. 
И сада долазе му пред очи крајеви куда је пролазио: 
грдна острва и оштри шкољи, што као немани лежаху 
на усколебаној пучини, о које се силом таласи ломе, и 
задрти пусти рати, око чијих бијелих влажних жала пјене 
се валови, јурећи у мирне заклонице да опочину. 


Код једнога шкоља, што је изгледао при обасјаној 
ноћи као грдна, голема, грабежљива птичурина настрадао 
је његов барк. Али он је имао срећу у несрећи, како 
говораху спасени топци, кад се кући повратише. Барк 
је био стар и привидно житом крцат, а бијаше за добру 
своту новаца осјегуран, па кад се парон Зорзи кући по- 
врати у град, иза дуга одсуства, пријатељи и знанци 
жалијаху му се у по ријечи, подсмјехавајући му се у очи, 
добростиво, као да су му хтјели рећи: „добро си учинио!“ 
— Али не будали, знамо како ствар стоји; а неки, чисто 
завидећи му, у четири ока вељаху: лобро му је успјео 
„Саро ф тапо“. 


Сада је парон Зорзи још угледнија личност у граду, 
пријатељ високога клера и доброчинитељ Свете Цркве. 
Отраг неколико година поклонио јој је икону светога 
Николе у сребро оковану, које је била, уз велику све- 
чаност, смјештена на олтар посвећен томе свецу, путнич- 
коме заштитнику. МИ вјенчао се имућном грађанком, и, 
покоравајући се божјим законима, спокојно живљаше. 


Молитвом, исповједницом, поклонима и даровима би- 
јаше се обладила грижња савјести због барка у Леванту 
настрадала, и других гријеха младости. 

Живљаше тако неколико година прама прописима 
ипак добре и повратљиве Свете Матере Цркве, која по- 
кајницима радо опрашта, док наједном не привуче га 
к себи млада Морача, разблудна грјешница у граду. 

Већ је од тога прошло неколико „страсних недјеља“, 
и никако да се отргне из наручаја заводнице. Одрицао 
се је чак пред Светим Отајством, у великом олтару изло- 

женим; заклињао се пред иконом заштитника светога 

Николе, и, ове године, међу првима пријавио се код 
| жупника-каноника и понудио највећу своту новаца, да 
| на Велики Петак у ноћној литији, бос, носи велики, 
5 тешки криж. Обући ће се у покајничку црну тунику и 
навући на главу кукуљицу да закрили своје гријеш“ 
4 ничко лице. 

И долазе му на памет божје ријечи проповједаоца 
Италијанца, језуите, што сваке вечери ове Страсне Селд- 
мице проповиједа у цркви, —- и дирнут божјом милости 
одлучно одриче се Морачине гријешне љубави. 

И ових дана претргнуо је с њоме, а напаст је велика. 

Обичаваше још отраг неколико година, са малим, 
свакога дана к њој поћи. Устао би рано, цик у зору. Понио 
би у џеповкма шећера и каве, а уз пост и потопљени 
бакаларић. Остајао би код ње док би звоно са старога 
торња јавило „Анђеоски поздрав“; а одмах за њом мање 
звоно купљаше побожне раниоце на прву малу мису, 
којој би и он присуствовао, и с ње кући махом вра- 
ћао би се, да га жена не прекара ради дугога одсуства. 
У побожним мислима и одрицању спуштао се у његову 
душу жељени покој. А кад зачу откуцаје сата, „блажене 
уре“, чији звук једва се издвајаше из хуке у луци --, 
клече на голи камен и скрушено мољаше пригодну мо: 
литвицу. 

И мисао се извину чак у оно доба кад Исуса На- 
заренина свјетина мучијаше; чини му се да је то јуче 
било, и ево сваке године неминовно понавља се. И чини 
му се као да назријева Исуса, гдје клечи у ближњој ма- 
слиновој гори и моли се свомг великоме оцу. — Биће 
да је било вријеме тужно и суморно као и данас, по- 
мисли кад зачу крику оронулих галебова над собом и 
у олуји. Биће да му је био лик онако жалостан, као 
што је онај што иза великих црквених врата стоји на 
крижу разапет... Диже се и пожури кући, да часом на 
се навуче црно одијело, па да пожури у цркву, да за- 
мјени друга гробара, што стражи гроб укопана Исуса 

пред изложеним Светим Отајством. Раздраган је, што је 
дошао његов ред, да ову „блажену уру“ клечећи и мо- 
лећи посвети милостивоме божјему сину. На вече пође 
пође као и обично у цркву на проповјед. Језуита, наро- 
чити мисионар, дијели ријеч божју сакупљеноме народу. 
До њега, на проповједаоници, стоји скленица воде, да 
погдјекад покваси осушена уста, и сребрено распеће, ко- 
јега на махове дохвата и пригибући се живо преко ограде 
показује народу. 


Проповиједа вечерас о мукама пакленим. 
Парон Зорзи, наслоњен на камени ступ до старе 
крстионице, слуша. 


— Да знаш какове паклене муке чекају те, окорјели 
грешниче, не би никада расрдио Бога твојим дрским без- 
божним дијелима! 

—- Знај! 

— Огањ паклени тако је жесток, да овај обични 
наш није него његов осјен!.. Чујеш ли, опаки гријешниче: 
само његов осјен! 


—- Али хоћу да се боље изразим: као што се са 
водом гаси онај наш обични огањ, тако с њиме могао 
би се гасити онај страшни паклени, што је теби пра- 
ведни Бог намјенио! 

Језуита наједном престаде. 

Парон Зорзи поново поникну и дубоко уздахну. 
Па, подигнувши главу бојажљиво погледа у проповјед- 
ника, али опазивши на његову лицу гњев, одврати по- 
глед и сврне га на меке, понизне пламичке, што се на 
великоме олтару дижу у вис, као да хоће да цјелују 
закриљено Свето Отајство, обасуто обилатом свјетлошћу 
и облацима мирисава тамњана. 

Па се свега одриче, и, одлучно, обећаје Сину бож- 
јему, који је и за њ кап своје драгоцијене крви пролио, 
да неће више никада блудно сагријешити. 


— Исусе мој, милосрђе! — зачу се усклик нечијега 
промукла гласа. 

— Исусе мој, милосрђе! — часом разасу се језиви 
усклик по топлој, скрушеним уздасима орошеној цркви. 
— Исусе мој, милосрђе! — оте се и њему из кржља- 


вих груди, павши му на памет гријешна мисао на Мо- 
рачу. Мада је се клони и неће да је ни у цркви види, 
јер је тврдо одлучио да оне страсне недјеље не сагријеши: 
ни мишљу, ни рјечију, ни дјелом ! 

— Исусе мој, милосрђе! — понови језиво и скру- 
шено. Проповједник настави: 

— Света наша мати Црква милостива је: она је 
као квочка, што када олују наслути под своја мека крила 
сакупља своје пилиће, да од олује не настрадају! Али 
како је милостива, тако је и праведна! Тешко ономе који 
се отрне испод њена крила: проклет је! МИ наступиће 
судњи дан, дан страшни, и биће страдања и шкрипања 
зуби!... И горећеш, гријешниче, огњем пакленим! Покај 
се, гријешниче, покај се!... и биће ти опроштено! 

— Али не: неће ти бити опроштено! — повика 
изнебуха у сав глас проповједник, и дохвати сребрно 
распеће. 

— Неће ти бити опроштено, док се овдје пред овим 
израњеним распећем, живим Богом, не одречеш својих 
гријеха. | 

И повика: — Одричеш ли сер 

— Кажи: одричеш ли сер Јер ће доћи судњи дан, 
страдање и шкрипање зуби... И паклени огањ сијаће ти 
из уста, из ноздрва, из очију... А судњи дан може доћи 
сутра, данас, овога часа, па куд ћеш тада, несрећниче, 
ако те неприправна затече2... 

— Одричеш ли се: псовке, злобе, безбоштва и блуда» 
— Клекни, пуче! одреци се врага пакленога, а при- 
грли овога — и показа руком на крст — који је за те 
пролио своју драгоцјењену крв! 

— Клекни! А када вечерас велико звоно зазвони, 
похрлите један другоме у наручај, измирите се ради 
Господина нашега Исуса Христа! 

Народ махом клече. 

— Исусе мој, милосрђе! — разасу се големом, топлом 
црквом, скрушеним уздасима орошеној. М наста уда- 
рање у прса... 


— Исусе мој, милосрђе! — уздише парон Зорзи, и, 
кришом, језиво погледа у сребрно распеће, које језуита 
држи високо над собом, обасјано топлом, меком, понизном 
свјетлошћу, у тајачственим облацима сјаја и мирисавога 
тамјана — и излази у гомили из цркве, премишљајући 
о страшним мукама пакленима. И у томе премишљању 
пред очима долази му израњен Спаситељ, нагрђен и 
окрвављен од рана оштрих чавала... 


Парон Зорзи, помњиво, уклањајући се да не загази 
у воду, пожури кући. На савијутку у улицу при мјесе- 
чини упозна Морачу, и јави јој се: — Фаљен Исус! Жена. 
не одговори већ као вјетар побјеже испред њега. 

— Што јој је# — помисли, и паде му на памет 
проповједникове ријечи љубави и мира. — Зашто се 
срди на ме» С чега ме криви: М њен нехај чисто га 
стресе; и, у тим мислима, идући кући киње га некакова 
сумња, и нешто неодређено... 


При вечери, преко залогаја, ненадно, дође му Мо- 
рача пред очи, и као да му је капља хладне воде на ће- 
лаву главу пала, стресе се! — Боже ослободи! — и 
прекрсти се, осјетивши страсно нападање гријеха прама 
Морачиној разблудној младости. 


Отима се, а у то зачу се силна грмљавина. Да 
се одбрани од гријешних мисли, престрашен, узе преда 
се најмлађе дијете и милује га по глави. Али оно, пошто 
други пут загрми и сијевну, заплаче; за њим заведоше 
се остала дјеца. Мајка их мири, али и њој сузе навиру 
на очи, и, погледавши у свога ћудљива човјека, рече: — 
Миримо се, миримо! У то велико звоно зазвони одлучно, 


осорно као глас страшнога Бога што пријети и опомиње 
на покајање. 


— Исусе мој, милосрђе! — повика обоје језиво, са 
сузама на очима. 

И бану једна сусједа у кућу па друга; трећа, питају 
проштења, љубе се и мире с њима... А парон Зорзи на- 
једном нечему се сјети, диже се и пожури низа стубе. 

— Куд ћеш у ноћ — завика за њим жена. Куд 
ћеш2 — понови. 


— Вратићу се одмах — одврати он у хитњи и изиђе. 


· Ноћ је дубока, тамна и огњевита као пакао. Море, 
вјетар и грмљавина с њоме владају, а велико звоно при- 
јети, опомиње. 

Парон Зорзи, крајем, поред кућа, пења се уз ти- 
јесне улице. Кад му сијевање засјени очи, склопи их 
часом, и опет пожури. Испред њега изниче чељад из куће 
и кућу, сигурно да се мири. 

Стаде пред врата ниске кућице. Часом окљева, па 
напипавши узицу повуче. Зачу се ударац крачума. 

Узашавши уз тијесне, на по порушене стубе, затече 
Морачу, гдје се клечећи моли пред иконом нечим неока- 
љане блажене Госпе, што поврх постеље виси. 


Чувши жена да неко долази, окрете се. Па спазивши 
парон-Зорза учини се невјешта и прослиједи мољењем... 


Он, нашавши се код ње, осјети се лакшим; не мори 
га сумња, ни оно неодређено... Би му као да је жедан 
код врела дошао и жеђу угасио. М осјети се чист од 
блуднога гријеха. Осјети овога часа прама њој чисту 
љубав, самилост, нешто слатко, помјешано са страсном 
гркошћу — и осјети потребу ријечи, објашњења. 

— Морача! Чуј, дошао сам не да гријешимо, већ 
да се гријеха заједно одречемо... 


— Иди! ја сам те се већ давно одрекла! одговори 
жена и погледа га својим црним очима, дубоким и огње- 
витим као ноћ, што су сада навлаш јаче заиграле но 
обично. 

Па довршивши молитву, диже се. 


— Иди! Што си и долазио! 


ј 

— Дошао сам да се гријеха одречемо, да један дру- 
гоме опростимо, и да се као брат и сестра растанемо — 
рече он тужно, и осјети како му сузе на очи навиру. 
Чујеш ли звоно, Морача! Пријети, опомиње... Дај 


ми руку! 


— Што ће ти моја рукаг — одврати навлаш 
презриво жена од њега — Иди гдје си и досада био! 
— Морача! — јави се парон Зорзи, и његово глатко, 


посвема обријано лице, са испрекрштаним црвено-модру“ 
шастим жилицама, чисто задрхта и сав му се живот стресе 
— Морача! — издавши га глас једва шапну. 

— Иди! 

— Зар ћеш ме овакога пустити од себе... Растанимо 
се барем у миру. Чујеш ли звоно 

— Иди, кажем ти! 


— Кад хоћеш, идем... Али ми руку твоју дај!... Не 
бих имао мира да не осјетим твоје топле руке... 

— Идем! рече у сузама парон Зорзи, кад се жена 
срдито одмаче од њега. 

Полако силази низа стуба. У грудима га јако тишти 
— плакао би. Отвори кућна врата, и устави се на прагу. 


— Морача, збогом ! јави се. 

Жена не одговори. 

Парон Зорзи ослушкује... Пред њим је дубока, тамна, 
огњевита ноћ; с мора чује се шум и од некуда далеко 
долази тутњава. 


Престаде велико звоно да звони. 


Озго зачује Морачин ход босих ногу и шуштање 
одијела. И као да му је капља хладне воде на ћелаву 
главу пада, стресе се. — Боже ослободи! И хтеде 
прећи преко прага, али чисто не може. Затвори врата, 
и журно попе се иза стубе. 

— Морача! —- једва изговори и зајеца. 

— Иди! ово су велики дани — одговори она, и на- 
смија му се у лице. 

Парон Зорзи пружи прама њој своје дуге, мршаве 








А ИМЕ ВН 










Бе Мани .. проклет сам! Не могу без тебе... 
К7. Жена осјети његово меко, ћудљиво, разњежено дра- 
_ гање, и помисли: — И у Страсну Недјељу не може бити 
без мене !... 

| И, сва задовољна, обухвати га као мало дијете, и 


Иво Ћипико. 





НУМА  РУМЕСЕАЕ 
(8) 
М 
ВАЛМАЖУР. 


Били су скренули са главнога друма, и пели се уз 
Кордовски Брег једним вијугавим, узаним путем, који је 
био закрчен бусењем, те су се точкови омицали, поди- 
жући узгред мирис сасушене лавендле. На средини косе, 
на једној заравни, испод једне црне и крњаве куле, ди- 
зали су се степенасто кровови мајура. Ту су од памти- 
века становали Валмажури, са оца на сина, на земљишту 
овога старог замка, чије је име било прешло на њих. 
А ко знаг Можда ови сељаци воде порекло од кнежева 
де Валмажур, који су били у савезу са провансалским 
графовима и кућом Бо.: Ова претпоставка која се Руме- 
стану непромишљено омакла, била је сасвим по Хортен- 
зијином укусу, и она је тиме објашњавала одиста отмено 
држање добошарево. 

Док су они о томе разговарали у колима, Меникл 
их је слушао запрепашћено са свога седишта. Име Вал- 
мажур било је врло раширено у то крају; било је 
горњих Валмажура и доњих Валмажура, према томе да 
ли су становали у равници или у брду. „Па то су дакле 
све велика господа!...“ Али препредени Провансалац за: 
држа за себе своју примедбу. И док су полако заила- 
зили у овај оголели и велелепни предео, девојка, коју 
је Руместаново живо причање било бацило у читав исто- 


1 Једна од најстаријих провансалских породица. Пр. 

ПОЗИВ НА ПРЕТПЛАТУ 


Дана је у штампу и биће најдаље почетком маја готова 


ИСТОРИЈА СРБА 


од 
Д-ра Константина Јове. Јиречка 


ПРОФЕСОРА БЕЧКОГ УНИВЕРЗИТЕТА 
У ПРЕВОДУ 


Д-ра Јована Радонића 


ПРОФЕСОРА БЕОГРАДСКОГ УНИВЕРЗИТЕТА 


Књига ће изнети 27—98 штампаних табака велике 8' 


на лепој хартији. 


Цена 3.50 динара. 


Скупљачима и препродавцима 20" попуста или сваку 


_ шесту књигу бесплатно, а књижарима 2570. 


Др а а ај 





САДРЖАЈ 1 ДЕЛА: 


Прва књига. — Предсловенско доба. 


Прва глава. Природа земљишта и њен утицај на историју. 
Друга глава. Илири, Трачани, Јелини и Келти. 
Трећа глава. Римљани и перијод сеобе народа. 


Друга књига. — Словени насељавају Илирик. 


Прва глава. Словени. 
Друга глава. Сеоба Словена на Балканско Полуострво. 


Трећа Књига. — Срби у раном средњем веку (од УП—ХИ века). 
Прва глава. Срби од УП—Х века, њихове земље, владаоци, племенско и породично 
уређење. 
Друга глава. Погаништво и хришћанство. 
Трећа глава. Византијско врховно господство и борба против Бугара у 1Х и Х веку, 


Четврта глава. Дукљански краљеви и велики жупани Рашке у борби против Визан- 
тије у ХГи ХП веку. 


Пета глава. Велики жупан Стеван Немања. 


Четврта књига. — Србија велика сила на Балкану под потомцима 
Немањиним (1196—1371) 


Прва глава. Синови и унуци Немање за време Латинскога Царства. Стефан Прво- 
венчани (1196—1228) стиче краљевску круну и заснива српску народну цркву. 
Краљ Стефан Урош 1 (1243—1276). 

Друга глава. Офанзива према Византији. Полет Србије под краљевима Стефаном 
Драгутином (1276—1282 одн. 1316), Стеван Урош П Милутин (1282—1321) и 
Стефан Урош Ш (1321—1381). 

Трећа глава. Србија под краљем Стефаном Душаном (1331—1355), од 1346 цар, 
највећа сила на Балк. Полуострву. Освојење Македоније, Албаније, Тесалије 
и Епира. 


А Четврта глава. Опадање српске државе под царем Урошем (1355—1371). Цар Си- 
меон у Тесалији (1355—13702). Краљ Вукашин и борба с Турцима на Ма- 
рици (1371). 
Пета глава. Држава, управа и право за време Немањића. 
Шеста глава. Економне и друштвене прилике Србије у ХШи ХМ веку. Пета и 
шеста глава због несташице простора у оригиналу остављене су за други део 
Историје Срба. 


хе _Ф)и 





Има већ неколико година како се на читавом словенском југу 
са највећом пажњом очекује „Историја Срба“ од д-ра Констшан- 
шина Јос. Јиречка, професора на Бечком Универзитету. Јиречкову 
историју предузео је да изда Јустуг ПЏертес у Готи, у збирци „Ив- 
торије европеких држава“, којом руководи чувени немачки историк 
Карло Лампрехт, а на којој сарађују први европски научници. Ово 
велико интересовање за Јиречкову Историју Срба тумачи се великим 
угледом, који Јиречек ужива у европском научном свету. Већ је 
четрдесет година како се Јиречек, унук великога слависте Павла Јо- 
сифа Шафарика, син познатога чешкога литерарног историка Јосифа, 
а синовац извренога правнога историка Херменегилда Јиречка, бацио 
на изучавање прошлости балканских народа. егов први већи 
рад „Историја Бугара“ разнео му је име широм научног света, 
а даљи његови радови „Војни пут од Београда за Цариград и Бал- 
кански кланци“, „Трговачки друмови и рудници Србије и Босне у 
средњем веку“, О „Власима и Моравласима на Балкан. Полуострву“, 
„Путовања по Бугарској“, „Кнежевина Бугарска“, „О хришћанском 
елементу у топографској номенклатури Балканских земаља“, „О зна- 
чају Дубровника у левантској трговачкој историји за време средњег 
века“, „О Романима у далматинским приморским градовима“, „О Ду- 
шанову Законику“, расправе из области дубровачко-далматинске ли- 
терарне историје, студије из арбанашке историје ит. д утврдили 
су му репутацију најбољега познаваоца историје југоисточне Европе. 
У тим радовима истакао се Јиречек не само као темељит познавалац 
историје Балканских народа, него и као изврстан филолог и позна- 
валац балканских језика. Он не само да савршено влада бугарским 
и врпским језиком, него изврено познаје средњовековни латински и 
грчки језик. Он зна арбанашки, румунски, турски и персијски, красно 
знаде не само палеографију и дипломатику јужних Словена него им 
ону на западу; он је изврстан зналац права, економних, комерцијо- 
налних и административних прилика код Балканских народа. Када је 
проф. Јиречек објавио пре неколико година споменуто дело о Романима. 
у далм. градовима, писао је тим поводом творад византијске науке и 
један од највећих европских научника пок. Карло Крумбахер између 
осталога и ово: „Признајем да сам мало читао радова који на тако 
ограниченом простору дају читаву масу резултата и важних општих 
закључака, који у исто време импонују знањем, далеким погледом и 
оштроумним испитивањем. Предмет, о коме се ради, компликован је 
само како се може замислити, и за његово повољно решење претпо- 
стављају се таки услови, које вероватно да не може ни један живи 
историк у тпој мери испуншацм као Јиречек“. Јасно је, дакле, 
зашто је интересовање за Јиречкову Историју толико велико. Има 
ли се на уму да је Јиречек у обради Историје Срба велику пажњу 
обратио на кулшурну страну, п да је он као најбољи познавалац 


Дубровачког аржива “ византијских м западних извора једини да- 
нас у спању дати приближено највернију слику српске полилтилке м 
кулмиурне прошлости, онда вредност његове Историје тим више од- 
скаче. Радећи специјално на Историји Срба пуниг десет година, дао је 
Јиречек у штампу први део своје Ивторије Срба. Ну сазнавши за 
велико интересовање Срба, Хрвата и Бугара за своју Историју, до- 
зводио је проф. Јиречек Д-ру Јовану Радонићу своме ученику и 
професору Београдског Универзитета да истовремено са одшлаам- 
паних тпабака у оригиналу приреди српско издање Проф. Јиречек 
био је толико љубазан да је српски Превод поредио реченицу по 
реченицу са ориешналом, те је на тај начин сриски тпревод до- 
био поштуну вредност оригинала, шета вилае, неке омање грешке 
у оригиналу истрављене су у српском Треводу. 

Тако ће, дакле, читаоци имати поштуно ауторизован превод Ис- 
торије Срба, у којој је не само приказана историја Срба, него у вези 
с њом и Историја Визаншије, Бугара и Хрваиа. Познат је Ји- 
речков начин приказивања да са мало речи уме много и веома јасно 
да каже. Тако је он на основу многобројне и делом мало или сасвим 
непознате грађе рестаурисао наш живот у прошлости. Читава „Историја 
Срба“ има два дела. Први део, који ће обухватити 27—–28 штампаних 
табака, изаћи ће убрзо после немачког оригинала, крајем априла 
или позешком маја. ИМ док ће се први део у оригиналу продавати 
по цену од 12 динара, српско ће веома укусно издање на лепој 
хартији а штампано крупним и новим словима стати само 
3.50 динара, благодарећи помоћи Дрокавног Савета раљевшне 
Србије из задужбине Велемиријанума, који је намеран да се ова 
изврена и коривна књига растури у што већем броју. 

Све поруџбине ваља слати потписаној издавачкој књижарници 
као главном комисионару. 

ријски роман, у шарене снове о прошлости, угледавши 
једну сељанку која је седела на једном зиду испод ру- 
шевина, упола окренута њима, са руком изнад очију да 
боље види путнике, замишљала је да гледа некакву кне- 
гињу са дугом, шиљастом капом на глави, како седи на 
врху куле, као на старинским сликама. 

Обмана ишчезе тек кад путници, силазећи с кола, 
стадоше пред добошареву сестру, која је плела једну 
лесу од ивовине за свилене бубе. Она не устаде, мада 
јој је Меникл био довикнуо још издаље: „Еј! Одиберта, 
ево господа хоће у посету твоме брату“. Њено отмено, 
правилно и дугуљасто лице, маслинове боје, не показа 
ни радост ни изненађење, остаде непомично, са састав- 
љеним густим, црним веђама, које као да су биле чврсто 
завезане изнад јогунастог чела. Мало изненађен овом 
уздржљивошћу, Руместан се представи: 

— Нума Румегтан, народни посланик. 

— О, познајем вас ја добро... рече она озбиљно, 
остављајући рад на страну. Уђите само... сад ће мој 
брат доћи. 

Кад устаде, властелинка се показа мање достојан- 
ствена. Врло мала, дугачког трупа, она је ишла гегајући 
се незграпно, и тај је ход тако ружио њену лепу главу, 
уздигнуту испод арлеске капе, омотане широком марамом 
од муслина, са плавичастим наборима. 

Уђоше. Овај сељачки стан изгледао је свечано: 
ослањајући се на једну порушену кулу, он је још 
имао племићски грб урезан у камену изнад врата, за- 
клоњених настрешицом од трске, која је пуцала на сунцу, 
и једним великим раширеним застором од коцкастог 
платна, да не би улазили комарци. Дворана, са белим 
зидовима, таваницом на свод, и високим старинским ка- 
мином, у којој је некад становала стража, добивала је 
светлост само кроз своје потамнеле прозоре и кроз плат- 
нену завесу на уласку. 

У овом полумраку назирале су се црне дрвене наћве 
у облику саркофага, са извајаним класјем и цвећем, и 

изнад њих велика, шупљикава корпа за хлеб, са мавар- 
ским рецкама, у којој се држи хлеб по свима прован- 
салским мајурима, да би био свеж. Две-три иконе, света 
Богородица, света Марта, и Тараска Аждаја; једно ста- 
ринско кандило од црвеног бакра, обешено о лепом др- 
веном колуту који је резао неки овчар; с једне стране 
камина сланица, с друге брашнара, то је био сав украс 
ове велике собе; уз то још, један рог од морске шкољке, 
за дозивање стоке, чији се седеф преливао на ивици од 
камина. Један дугачак сто протезао се дуж дворане, 
окружен клупама и столицама без наслона. Са таванице 
су висили венци црнога лука, покривени ројем мува, 
које су зујале кад год би се подигао застор на улазу. 

— Одморите се, господине и госпођо.. Ви ћете 
ужинати с нама. 

Код провансалских сељака, ужина се служи на 
њиви, при раду, испод неког дрвета, ако га има, у сенци 
каквога пласта, или у каквом јарку. Али, Валмажур и 
његов отац радили су сасвим близу, на своме имању, и 
долазили су на ужину кући. Сто је за њих већ био по- 
стављен: две-три жуте земљане зделице, маслинке из 
туршије, и салата, која се сијала од уља. У корпи од 
врбовог прућа где стоји боца са чашама, Руместану се 
учини да има вина. 

— Ви то још имате лозе овуда, запита он љубазним 
гласом, трудећи се да упитоми ову чудну малу дивљакушу. 

Али чим он изусти лозе, она скочи као да је уједе 
гуја, и глас јој одједном засикта од беса. „Лозе! Ах, 
јест, како да не!... Много им је остало лозе! Од сваких 
пет чокота, једва су могли спасти по један једини, и то 
најмањи, па и њега морају држати под водом шест ме- 
сеци у години. Све им очи искачу вукући воду из ка- 
нала. А ко је за све то крив» Криви су црвењаци, ти га- 
дови и чудовишта, и њихова безбожничка република, која 
је земљу бацила у све ове паклене страхоте,“ 

Што се више жестила, очи су јој биле све црње, 
и севале све страшније; цело њено лепо лице било је 

искревељено, уста искривљена, веђе намрштене и заве- 
зане на сред чела. Најсмешније је при том било што 
је она, праскајући овако од једа, настављала да ради 
свој посао: чарала ватру, кувала кафу за оца и брата, 
сагињала се и дизала, држећи у рукама час дуваљљку, 
час кутију с кафом, час опет разбуктало лозино пруће 
и машући њиме као каква фурија својом буктињом. 

Затим, одједном, она се утиша, и рече мирно: 

— Ево мога брата... 

Сељачки застор размаче се, и на прагу се појави, у 
млазу јаке светлости, висок стас Валмажуров, са једним 
малим старцем, голобрадог лица, које је било спечено, 
изнурено и црно као сасушени чокот. ИМ отац и син по- 
казаше се према гостима онако исто хладни као и Оди- 
берта, и, после кратксг поздрава с њима, заседоше одмах 
за сто, где је већ била изнета заира из каруца, која је 
јако привлачила ужагрене очи старога Валмажура. 

Руместан, који се није могао начудити што чини 
тако мали утисак на ове сељаке, поче одмах говорити 
о великом успеху Валмажуровом од прошле недеље. То 
је морала бити радост за старога оца!... 

— Дабогме, дабогме, прогунђа старац, набадајући 
ножем маслинке... И ја сам, у моје доба, односио награде 
на добошу!· 

И у његовом злобном осмеху, и искривљеним устима, 
видео се исти израз као малочас код његове разјарене се- 
стре. Она је сада седела врло мирно, скоро на поду, па ка. 
мену поред огњишта, са тањиром на крилу; јер, и ако је 
била газдарица у кући, и то неограничена газдарица, 
ипак је чувала провансалски обичај који женама не до- 
пушта да седе за столом са људима. Али из овога пот-· 
чињеног положаја, она је пажљиво пратила све што се 
говорило, махала главом слушајући разговор о свечано- 
сти у Арени. Она изјави да не воли добош... О, не... Он 
је дошао главе њеној мајци, која је умрла од једа због 
очеве свирке... Све је то само бесполичарски занат, који 
човека одвраћа од посла, “ стаје више новаца него што 
доноси користи. 

— Е онда, нека дође у Паршаз, рече Руместан... Ја 
јамчим да ће му његов добош донети добре паре... 

Видећи неповерљивост ове просте сељанке, он по- 
куша да јој објасни какви све могу бити париски про- 
хтеви, и како их Париз скупо плаћа. Исприча им негдашње 
успехе чича Матурина, бретањског гајдаша, који је сви- 
рао у комаду Жуковински мајур.' ИМ то, колико се разли- 
кују здепасте и пискаве бретањске гајле, које као да су 
намењенг да по њима играју Ескими на обали Див- 
љега Мора, и ваш лаки и гипки провансалски добош! 
Та он би свима Парижанкама завртео мозак, и све би 
зажелеле да играју фарандолу... Хортензија се такође 
све више одушевљавала, надовезујући по нешто са своје 
стране ; а добошар се смешкао, гладећи победоносно свој 
црни брк, као кића на позорници. 

— Па добро, колико мислите да он може да заради 
својим свирањем 2 запита сељанка. 

Руместан се мало промисли... Не може им рећи баш 
тачно... Око сто педесет до двеста динара... 

— Месечног запита стари, сав радостан. 

=- Та не: дневно! ~ 

Сељаци се пренуше, и згледнуше се. Да је то рекао 
неко други а не „Госпон Нума“, посланик, члан Окруж- 
ног Већа, они би помислили да је то само шала, спрдња, 
којешта! Али кад то каже он, ствар је озбиљна... Двеста 
динара дневно !... Сто му мука!... Добошар је био готов 
да одмах пође. Његова сестра, обазривија, желела је да 
им Руместан да штогод написмено; и она се поче устезати 
лицемерним гласом, говорећи полако, оборених очију, из 
бојазни да се у њима не опази њена похлепност за новцем. 
Знате, Валмажур је, бога ми, преко потребан кући. Он 
управља имањем, оре, креше лозу, пошто је отац изне- 
могао. Шта да раде ако он одег... Па и он би сигурно 


1 Га Словетће дезг Сепб!х, мелодрама коју је Фредери« Сулце 
написао према својим романима а Тлоппе п !а Сотлеззве де Мои- 


тлоп, пи која је имала великог успеха у Атћеп-Сопидапе, 1846. 
Пр. 

чезнуо за кућом, сам-самцит у Паризу! А шта ће чинити 
с новцем, са тих двеста динара дневно, у тој великој ва- 
рошчини 2 Глас јој је постајао груб док је говорила о 
том новцу који неће бити код ње на чувању, који она 
неће моћи склонити у најскривелзији кут свога ормана. 

— Па, онда, рече Руместан, пођите с њим у Париз. 

— А кућа» 

— Дајте је под закуп, продајте је... Купићете лепшу 
кад се вратите. 

Он застаде кад осети да га Хортензија гледа упла- 
шено, и као кајући се одједном што ремети спокојство 
ових добрих људи: 

— Напослетку, додаде, није сва срећа у новцу.. 
Ви сте срећни с оним што имате... 

Одиберта му нагло упаде у реч: 

— О! баш срећни!.. Живот је тежак; него шта 
мислите! Није више као што је некад било! 

Она опет поче да се јада како нема више вино- 
града, броћа, крмеза, ни свилених буба; нестало је свих 
производа овог краја. Мора да се спадне с ногу по жезк, 
да се запне са свих десет ноката... Имају, истина, да на- 
следе рођака Пифурка, који живи у Алжиру као насе- 
љеник још од пре тридесет година, али тај афрички 
Алжир је тако далеко... И одједном, да би понова под- 
стакла Госпон Нуму, жалећи што га је малочас сувише 
разладила, ова подмукла мала жена рече брату, успија- 
јући умиљато устима, и отежући гласом: 

— Како би било, Валмажуре, да нам засвираш 
штогод, да учиниш задовољство овој лепој госпођици2 

Ова се препредена лија није преварила у рачуну. 
На први бат добоша, на први трилер свирале, Руместан 
се понова одушеви и поманита. Младић је свирао пред 
кућом, наслоњен на камену ограду једнога старог бу- 
нара, чији је гвоздени лук, обавијен врежом дивље 
смокве, чинио чаробан оквир његовом витком стасу и 
препланулом лицу. Са нагим мишицама, и откривеним 
грудима, у прашљивим тежачким ритама, он је изгледао 

још гордији и отменији него у Арени, где је његова 
лепота у пркос свему, због празничног украса, имала 
неки лажан сјај. А старинске арије сеоског инструмента, 
још дирљивије у овом мирном и пустом пределу, будиле 
су из каменог сна рушевине позлаћене вечерњим руме- 
нилом, летећи као шеве преко ових чаробних коса, по- 
кривених сурим лавендлиним жбуњем, испресецаних њи- 
вама, сасушеним виноградима, и дудовима са широким 
лишћем, чије су сенке сада бивале све дуже и блеђе. 
Ветар се био стишао. Сунце на заходу, пламтећи изнад 
љубичастих брежуљака, стварало је у локвама између 
кршева читава чаробна језерца од течног порфира, од 
растопљеног злата, и пружало преко целога видика 
трепераве зраке, као затегнуте жице какве пламене лире, 
чији су звуци били уједначено цврчање попаца и удари 
добоша. 

Нема и задивљена, седела је Хортензија на зиду 
од старе куле, налакћена на један окрњени стуб, поред 
кога је растао један закржљали нар, и слушала, ди- 
већи се, док је њена романтична главица сањала скаске 
које је чула путем. Видела је како се стари замак диже 
из својих развалина, како стреме небу његове куле, 
и заобљују се његови укрштени сводови, где станују 
лепе властелинке дугачкога струка и тамног лица, које 
ни велика жега не може да зарумени. МИ она сама, била 
је кнегиња од Бо, са једним лепим именом из молитве- 
ника; а свирач који свира у њену част, кнез такође, по- 
следњи кнез од Валмажура, прерушен у сељачко одело. 
А када се песма ошпева, како се каже у старим запи- 
сима о трубадурима, она откиде изнад себе једну нарову 


" гранчицу где је висио тежак, пурпуран цвет, и пружи је, 


као награду за почасну свирку, лепоме свирачу, који је 
витешки прикачи о узице свога добоша. 
(Наставиће се.) 
Алфонс ДОдЕ. 
(Превео с француског Миодраг ИБРОВАЦ.) 

УРУАО ЛОМЕ ЋЕ, 


Свуд ко у причи сунце сја, 
свуд нова младост ниче, 

а моје срце радосно 

животу поздрав кличе. 

Зар мртво је, зар лаж је све 
што снив'о сам и страдо» 
Ти моје цветно прољепе, 

ти моја давна надо! 


Ти истина си, само ти: 

те очи замишљене 

и усне — сан о цјелову — 
и прама меке сјене. 

О, тебе ја сам тражио 

у многи дан, што зашо, 
сад зато све ми процвало, 
"јер ипак сам те наш. 


Тек дошло си, сва душа ми 

и срце тебе воли. 

Је л' сумња злобна, нијем чам 
и тешких љета боли. 
Заборављено све ће проћ' 

ко магле испред дана, 

кад ти се само насмијеш, 

ти, срећо жељкована ! 

Заборављени пусти сни 
и пријегор и сјета. 

Све душе моје цвијеће 
сад теби ће да цвјета, 
и славуј тајне срца мог · 
сад теби ће да поје. 
Ти моја задња љубави, 
Ти прољеће, ти моје! 


ПИР ОР РУРА МУ - Ре 


РРАРЈ 


Драгутин М. ДОМЈАНИЋ, 





ЈА ЗА М... 


Ја знам да имам крви дивљака, 
Што гори болом, страшћу и жудом 
И пламти бесом голих горштака 

И разлива се у трену лудом. 


Ја знам зашто ме ноћи раздраже, 
Кад врели ваздух сажиже, пече, 
Знам зашто сунца очи ми траже, 
И зашто крв ми јаче потече 

У раздражљиво, у јулско вече. 


Ја волим сунце, кад плахим жаром, 
Пали до кости и жеже, гори, 

Тад пијем живот пуним пехаром, 
Голих Нерејки тад хор се хори, 

А страст се бесна водом вијори. 


Ја знам зашто ме јесење суре 
25 И дуге, мутне, болесне ноћи 
Испуне страхом, кад југу јуре 
Покисли ждрали и траже моћи 
Далеко негде и у самоћи. 


И гробље тада пуно је кише, 
И мокро лишће стазе прекрива, _ 
Док ветар мутним пољима брише, 


33“ 

_А из гробља се одјек одзива, 
И у фијук се с ветрином слива. 










Ја знам да имам крви дивљака, 
Што гори болом, страшћу и жудом 
И пламти бесом голих горштака 3 
И разлива се у трену лудом. 










Милутин БОЈИЋ. 





ПСИХИЧКЕ ОСОБИНЕ. 


Као у ношњи, у језику, телесним особинама, нави- 
кама и обичајима, тако има и у психичком погледу раз- 
лика између сељака разних крајева, или и различних 
породица у истом селу. Ти психички знаци се могу обе- 
лежити речима: моралне и духовне особине, чије је зна- 
чење познато. О њима имају да се баве испитивачи. Али 
нарочити смисао ових испитивања моћи ће се ухватити 
тек пошто се проучи цео овај одељак и у испитивача 
изазове искуства, која има о психичким особинама људи, 
породица, целог села и краја. При читању упутстава таква 
искуства ће се средити у испитивачеву уму и он ће осе- 
тити шта се управо тражи и шта има у свом крају да 
испитује. 

Има четири главна питања. Треба изнаћи психичке 
особине којима се неко село или крај (географска це- 
лина с више села) разликује од околних ; затим различне 
психичке особине старинаца и досељеника; психичке 
особине важнијих и интересантнијих породица ; и најзад 
— поједине психичке типове који се често јављају и 
карактеристични су за проучени крај. 


1 Ових дана ће изићи „Упутства за испитивање насеља и 
психичких особина“ од Г. Др.Ј. Цвијића, у којима је нов одељак о 
испитивању психичких особина српскога народа. Овде се штампа 
тај нови одељак. Они који би хтели да учествују у овом великом 
научном послу, да проуче свој крај, нека се обрате за горња „Упу- 
ства“ Географском Заводу Универзитшеша, Београд. 

а. ПСИХИЧКЕ ОСОБИНЕ СЕЛА ИЛИ КРАЈА. 

1, Сељаци неког села или краја имају позната, дугим 
искуством утврђена мњења о сељацима суседних села и 
области, знају како ови о њима мисле; често се та мњења 
исказују анегдотама, кратким причама и пословицама, 
из којих се види да сељаци појединих крајева различно 
гледају на људски карактер, имају друкчије моралне 
појмове и друкчије схватају и цене духовне способности; 
има примера да је различан целокупан поглед на при- 
роду, свет и крајње, највише силе. Сељаци знају села, 
која имају сличне навике, осећања, мишљења и с којима 
се они у свему лако и брзо споразумеју, осећају се као 
исто; а познато им је од кога села се то мења и у чему. 


На пример. Једна села или крајеви сматрају се 
за тупава, и чак се прича да су вилама покушавали 
износити из куће мрак или орахе, да су греде расте- 
зали, игле садили да никну ћускије, и тако даље; 
други су тако оштроумни да „умију буху потковати 
и длаку на деветоро расцијепити“. Сељаци такве 
веселости и хумора да и поред мртваца седећи умеју 
направити згодну шалу, која не вређа, тако да се 
и најближој својти усне на смех развуку; сељаци 
других крајева суморни су и без горње духовне ела- 
стичности. Негде се о женском моралу тако лабаво 
мисли да има пословица „убава мома род нема“; 
у другим крајевима се јако осећа „зазор и срамота“. 
Једни крајеви туже за „Косовом и царевином“, код 
других тога нема. Сељаци често причају како су их 
у другом крају или селу дочекивали и испраћали 
и шта су том приликом и друго видели и осетили 
што им је пало у очи, и из тих прича се често види 
судар двеју душа, које су јако различне. Сељаци 
се подсмевају становништву околних села и области, 
и из тих подсмевки и подругачица се може видети 
како гледају на неке њихове особине (приче о ери, 
о торлаку, о ваљевцу и ужичанину, и тако даље). 
Сељаци западне Србије зову Бугарима и такве до- 
сељенике, који нису из бугарских крајева; то је зато 
што у њима осећају друкчију душу, не због малих 
разлика у језику (ове су за њих само један од спољ- 
них знакова те друкчије душе) и имају анегдоте и 
приче, којима ту „бугарску“ душу карактеришу. 

2. На основу горњих мнења, која ће и сам прове- 
рити, и на основу анегдота, прича и пословица, испи- 
тивач има да утврди специфилане психичке особине села 
или краја и начин гледања на догађаје и појаве у жи- 
воту, по коме се тај крај од суседних и даљих разликује. 
Тиме ће одговорити на главно питање: каквим психичким 
особинама то село или крај разликују се од околних» 
У исто ће време сазнати: докле иду, на која се села 
распростиру утврђене психичке особине» Неки испитивач 
ће можда моћи кратким напоменама да објасни: откуда 
горње психичке разлике 2 

3. Како сељаци гледају на друге вере и на своје 
сународнике друге верег Како гледају на стране народе, 
с којима су у додиру» Како цене њихове особине, затим 
воле ли их или мрзе» (Навести анегдоте, приче, под- 
смевке, задевања). 


6. ПсихичкЕ ОСОБИНЕ СТАРИНАЦА И ДОСЕЉЕНИКА. 


Као између два села или краја тако исто у истом 
селу или крају има психичких разлика између старинаца 
и досељеника; те су разлике нарочито јаке у неким кра- 
вима Србије, али се и иначе често осећају. И овде је 
главно утврдити сПецифичне моралне и дужовне особине 
сшаринаца и досељеника и њихов различан начин гле. 
дања на догађаје и појаве у животу, на живот и свет. 


Ова испитивања треба вршити заједно са испити- 
вањем о пореклу становништва (одељак УП), где су по- 
менуте оне телесне оеобине и разлике у славама, ношњи, 
обичајима и говору, на које треба обратити пажњу. 
После тих спољних особина и разлика између старинаца 
и досељеника, испитивач има да изнађе: 


1, исихичке особине појединих сшариначких поро- 
дица. 2, исихичке особине досељеника из разних крајева. 
8, родбена укрштања (женидбом) стшариначких и досе- 
љеничких породица, и изнаћи како су се услед шаквих 
укршшања мењале њихове психичке особине; 4, живећи 
заједно, настали су узајамни упицаји између старинаца 

и досељеника, изједначавања, и често се стварао један 
исихички шип, онај напред поменути, којим се неко село 
или крај разликују од околних. Је ли процес изједначи- 
вања у томе селу дотле одмакаог 

Од особитог интереса је пратити у чему се и 
како се преиначавају Црногорци, Херцеговци, Ужи- 
чани, Старовласи, кад сиђу и населе се у питомијим 
крајевима Србије, нарочито у Шумадији, подринском 
и ваљевском крају; затим исте промене на досе- 
љеним Пећанцима, Косовцима, Македонцима; про: 
мене на Личанима, Крајишницима и Бошњацима 
кад се населе у Срему, Славонији и Банату, и 
тако даље. При томе ће се запазити и оне старе 
особине и навике досељеника, које се најдуже и 
најупорније одржавају. 

У неким крајевима има старинапа, који чине 
родове или знатан део становништва и особито се 
јако психички разликују од осталих сељака. На 
пример: Букумире и Кричкови у Црној Гори и 
Санџаку, Балије у Босни, Икавци или Стародремци 
у подринском крају и тако даље. На њих треба 
обратити нарочиту пажњу. 


в. ПСихичКЕ ОСОБИНЕ ВАЖНИЈИХ И ИНТЕРЕСАНТНИЈИХ ПОРОДИЦА. 


Испитујући психичке особине старинаца и досеље- 
ника испитивач ће запазити разне особине и разну вред- 
ност појединих породица. Једне воле власт, поглаварство, 
господство, друге рад имање, тековину. Чуће казивања 
о истакнутим људима, чије се речи и изреке памте и 
наводе као примери за добро и зло. Сазнаће и како је 
нека од жена јако изменила психичке особине или на: 
вике породица. На основу свега тога ће пронаћи важне 
и интересантне породице, чију историју и психичке осо- 
бине треба темељно испитати. Нека неколико питања 
послуже као примери на шта треба пазити. 


1, Је ли било и има ли нека породица у селу или 
области, која је тако цењена да се цело село или крај 
према њој управљао и на њу угледао Проучити детаљно 
историју таквих, махом старих и чувених породица, докле 

се год може у назад; најпре се распитати 0 особинама 
родоначелника, најстаријег претка, затим пратити значај 
куће и психичке особине потомака, нарочито обратити 
пажњу на потомке од значаја и утврдити њихове особине. 

2, Има ли угледања на лошије духовне и моралне 
типове, ако ови добро пролазе у животур и ако има, 
онда нарочито испитати особине таквих породица; 

3, Има ли породица са психичким надимцима, који 
потичу: од моралних и духовних особина њихових > (на 
пример: шерет, ћескин, мудрица, и тако даље). Од кога 
претка датира тај надимак и одговара ли психичким осо- 
бинама данашњих чланова>2 

4, Запазити и проучити оне мирне, радне, махом 
јавно неистакнуте породице, разумне, које чувају обичаје 
и старину и држе најбоље и најдубље народне особине. 
Утврдити детаљно психички тип таквих породица; 

5, Има ли породица чији „сој болује“, које су по 
свима особинама немоћне, али трају; 

6, У свима горњим случајевима истраживати утицај 
жена на формирање и преиначавање психичког типа по- 
родица и утврдити психичке особине таквих жена; на- 
рочито обратити пажњу на жене, по којима се поро- 
дице презивају и на такве, које су биле од утицаја на 
цело село; 

7, Је ли ко са стране служио као углед селу или 
крају 2 

8, Је ли какав јако раширен начин зараде утицао на 
промену психичких особина појединих породица 2 (на при- 
мер печалба или гурбетлук, зарађивање у Америци, про- 
сјачење, и тако даље). 

Али, обраћајући нарочиту пажњу на горње поро- 
дице, биће од користи ако испитивач с неколико речи 
неколико речи психички карактерише и све остале по- 
родице у селу. Та грађа се неће штампати, али ће бити 
од значаја за разноврсне студије. 


У областима племенске организације (Црна Гора 
и неки делови Херцеговине и Санџака) треба про- 

учавати психичке особине не појединих породица, 
већ братстава, затим утицај главара и знатних ју- 
нака, који су били углед сељацима. У Босни, Херце- 
говини, Старој Србији и Македовији треба обраћати 
пажњу и на психичке разлике између православних, 
католика и мухамеданаца и на разлике између Срба. 
Арбанаса, Турака, Грка и Цинцара. па и на узајамно 
или једнострано преношење особина једне групе 


на другу. 
г. Главни психички типови. 

Кад испитивач проучи психичке особине старинаца, 
разних досељеника и важнијих и интересантнијих поро- 
дица, он ће запазити да се извесни психички типови, или 
људи једнаких или сличних моралних и духовних особина, 
најчешће у извесној области јављају. То су њени главни 
психички шипови Њих треба издвојити на основу свега 
што је испитивач сазнао и одредити релативни удео сва- 
кога типа. Могу се на пример разликовати : 

1, Разборити шип: одликује се ширином и дуби- 
ном памети, која је разложна и на све обраћа пажњу; 
такви су често и присебни и трезвени; они воде свет или 
теже да га воде; могу се с овим типом помешати они 
који иду за светом. Једна врста разборитог типа су Наши 
Буди ужичкога округа, којима се сељаци поносе и слу. 
шају их. Напослетку имају сродности са овим типом да 
мешна причала, људи јаког памћења, који особито јасно 
умеју да искажу оно што су видели и доживели и нај- 
боље знају анегдоте и приче. 

2, Досешљиви и бистри шип: краћеали оштре па: 
мети, стварају подсмевке и подругачице, грубљу и фину 
шалу, која прелази у хумор; „очи им лете као на зеј- 
тину“, „сваки им дамар игра“. Има их више врста: до- 
сетљивци, бистри, спадала, обешењаци и личинари; на: 
рочита врста овога типа су домишљани или „мајстори“, 
који могу да измисле справе, алатке и такве које нису 
никад видели: 

3, Мршвице или мршваци: психички троми и огра- 
ничени, без јаче воље (женске) или с једном од ових 

особина; њихове су врсте: једноумчине (једноумци) и 
тврдоглавци, плиткоумни или лакоумни, лаковерни. 

Е 4, Песнички Шип: с јаком маштом, који измишљају 
и компонују; кашто с мистичким способностима: слуте, 
предосећају и проричу; њихове су врсте: видовити, злих 
очију (вешци), злослутни, стувљиви. 

5, Плаховшти шап: примају догађаје и вести који 
их се тичу брзо, плаховито и према томе раде; њихове 
су врсте: осорљиви, љутице, рчини, горопадни, зграњени. 

6, Брбљавачки шип: чест и вреди га детаљно опи- 
сивати. Главна карактеристика: много и о свачему го 
воре, али у ствари немају правих мњења и врло тешко 
од речи прелазе делу; кашто су у вези с овим типом: 
свађалице, чандрљивци, ситничари. 

7, Енергични тип: јаке воље и велике енергије, пре- 
дузимљиви, смели. Је ли воља стална, издржљива или 
се јавља само на маховег „Што науми, учиниће“; јаки 
и силни људи. Е 

8, Поносни, охоли “ хвалџијски шипови: Породице 
од образа, поноса и части; друге код којих то прелази 
у охолост или у ситан, сујетан понос. Чиме се поносе: 
да ли само својом кућом и појединим сродницима или и 
селом, крајем, целим народом> Породице, које много 
„уображавају“, у оном смислу како се то кашто види 
код интелигенције, напућене. Тежња за славом и за спо· 
меном. Хваљење. Хвале ли се сами или и узајамно : Иде 
ли хвалење до очевидног лагања 2 

9, Подвалаџијски и препредењачки шип: препре- 
дени, („префригани“), лукави, притворни, подмукли, под- 
валаџије, себични, циције или шкрти. Блажија врста: ра- 


дозналост, која прелази у оговарање ; због њих код оста- 


лих сељака постоји изрека да се боје „више светске но 
Божје“. Даље, типови од мржње, злобе и пакости. 

10, Добри људи : скоро без последњих особина: доб- 
рога срца, честити искрени и отворени, умерени, отмени, 
махом побожни, с много праве љубави и потпуне ода- 
ности у породици, „праведни као Бог“. Често с дубоко 
развијеним осећањима жалости и туге. 

11, Дисциплиновани пи недисциплиновани шипови, 
који ће се моћи издвојити према овим питањима : 

У чему се састоји тежња за слободомрг Има лиу 
том погледу разлика између породица, које своје про- 
хтеве ограничавају (имају дисциплине) и необузданих по- 
родица» Какви су они психички типови, који стварају 
политички хук у селу2 Је ли био исти и је ли подједнако 
чврст појам о својини земље код старинаца и досељеникаг 


Овим нису набрајани сви типови. Има их још, и ови 
се морају мењати. Затим, нема чистих психичких типова: 
горњи се мешају. Побројани су поглавито да проматраче 
наведу и подстакну на проматрање. 


Као у селима, од истог је научног значаја да се из- 
ложене психичке особине проучавају и у варошима. А 
од велике вредности ће бити ако се те особине проуче 
код католика и мухамеданаца нашега језика, и у поје- 
диним крајевима и у селима; затим код Хрвата, Слове- 
наца и Бугара. 


Ова испитивања спадају међу најтеже научне по- 
слове. Испитивач треба нарочито да пази да одржи објек- 
тивност и критичност, јер у овој групи факата симпатије 
и антипатије, различни погледи на ствари и нетачна ге- 
нералисања нарочито су опасни за стварање тачног суда. 
Исто тако се треба чувати тежње, да се пошто пото нешто 
изнађе и исцеди, да се обичним и честим особинама да 
претерана важност, да се силом стварају неке разлике и 
тако даље. И разборити и добри људи нису свуда једнаки, 
онако исто као што су беспосличари различни у разним 
крајевима, и та различна психичка боја истих типова од 
нарочитог је интереса. Напослетку, инспиришући се духох 
ових упутстава, сваки испитивач треба да тражи да и према 
њима буде самосталан: да му не би наметнула шему за 
проматрање и тежњу да налази поглавито оно што је 
овде поменуто. 

Др. Ј. Цвијић. 








СВЕТИСЛАВ СИМИЋ. 


Под именом и под одећом чиновника, Светислав 
Симић је био инспирисан мисионар. То се видило отуд 
што се код њега једна идеја увек претворила у осећање, 
и што је од узвишеног ишла у религиозно. Људска до- 
брота на овој земљи, за њега је била једна мистика; 
зато су се уверења у њему лако обртала у фанатизам 
човека из црквенога реда. Он је веровао да су уверења 
која је он имао не само најбоља која је он могао имати, 
него најбоља која се уопште могу имати, и зато их је 
сматрао светим и њима робовао. Зато је и његов цео 
духовни живот била једна велика перипетија страсти. 
Када наши принципи нису друго него наши духовни про: 
наласци, експерименти научног морала и укуса за идео- 
логију, онда су они хладни и променљиви, и ми госпо- 
даримо њима као и обичним другим што се догађа у 
сфери чисте мисли Али за овог чудног човека, начела, 
то су били путеви срца. По његовом веровању, људско 
добро не треба тражити ни испитивати: оно је очевидно 
и просто — као што су просте и све велике истине. Ми 
смо фатално упућени да погодимо увек где је добро, као 
што је Едип, и затворених очију за навек, могао да, др- 
жећи отворену шаку према небу, каже од куда сија сунце. 


· Овај мистицизам добра имао је Светислав Симић више 


него ико од његових савременика. Зато он није само 
човек од доброте, и ако би то било много; нити је само 
начелан радник, и ако би то било ретко. Он је био човек 
од страсти, који је од свога заната правио своју мисију 

на земљи, а од својих принципа правио велики систем 
врлине; оно што је правилно и добро, он је сматрао да 
је то у исто време и неприкосновено и свештено. Тако 
је у њему начело постојало догмом; и тако је од рад- 
ника у дужности постајао мученик своје мисије. Симић, 
који је био најраднији човек на свету, а по природи 
апостол, радио је целог живота с искључивошћу таквих 


људи који су веровали да су закони за људе сишли с неба. . 


С таквим мистицизмом ушао је Светислав Симићу 
политику. За њега политика није била наука, нити је била 
скуп хладних практичних упутстава за живот у заједници; 
политика је била за њега реакција против онога што јеу 
друштву а антисоцијално је, и што смета да добро које 
постоји дествује успешно. Политика, то је хигијена из- 
весних нарави; политичар није ни научник, ни професи- 
оналац, него борац. Светислав Симић није схватао сми- 
цалице занатских политичара, нити ценио све обрте и 
досетке парламентараца; и ма да је своју политичку пар- 
тију волео скоро нерасудно, партизанска борба каква се 
у нас водила, за њега је увек изгледала крвна освета 
нечијих увређених амбиција, један мрачни еквиноцијо за 
време кога се узбуркају и излуде људске сујете. Парла- 
менат се дели на две груле: на оне који раде, и на 
оне који сметају. Ако је Симић имао кад гвоздену ру- 
кавицу на својој руци, то је чинио да се бори против 
оних који одузимају време онима који раде. Његов 
сарказам, истина, није био много силан, као што обично 
није силан сарказам оних који нису лични у својим на- 
падима. Али је у нашем парламенту Светислав Симић 
светлио својом снажном и сјајном аргументацијом, и за- 
чуђавао снагом да увери чак и непријатеља. Он је уве- 
равао — зато што ништа не убеђује тако као уверење. 
А Светислав Симић је увек имао своје уверење, и ништа 
га није ометало да га увек има. : 

Право место Светислава Симића, оно место по којем 
је он данас славан, то је у нашој националној политици. 
У националној политици он је ишао трагом Стојана Но- 

ваковића и Владимира Карића, који су опет покушавали 
да продуже велике традиције Кнеза Михаила, блажене 
памети. Један стари маћедонски Бугарин рече ми једног 
дана: „Познавао сам вашег пресветлог Кнеза Михаила. 
Као дечко, видео сам га једне ноћи када је у наше село, 
с ону страну Охридског Језера, долазио преобучен у тр- 
говца...“ Кнез Михаило није извесно био те ноћи у ма- 
ћедонском селу када су га онамошњи сељани видели 
преобученог у трговца, али овај случај показује велики 
утицај који је имала у то време Србија међу другим бап- 
канским Словенима, када је Србија била једина светлећа 
кула у великом мору мрака — светлећа кула чак и за 
Бугаре у Бугарској. Кнез Михаило је потписао био и један 
уговор с Бугарима да на три места са своје границе 
упане с војском и дигне бугарски устанак, и да после 
ослобођења буде општи краљ балканских Словена. Када 
је Русија била бијена у Кримском Рату, а Аустрија била 
бијена код Садове у Пруском Рату, обе велике силе биле 
су привремено повукле и напустиле балканску политику. 
Кнез Михаило је био једини који је то покушао да упо- 
треби у корист балканских Словена, и спремао је велике | 
планове у којима га је само смрт помела. То је било у 
оне дане када се слика нашега светлог Кнеза јављала љу- 
дима ноћу у маћедонским селима, на тамној води Охрид- 
ског Језера... 

Стојан Новаковић и Владимир Карић, који су кра- 
јем осамдесетих година, један посланик у Цариграду, ) 
други консул у Скопљу, покушали да после једног пре- | 
кида од двадесет година, обнове наш национални раду | 
Маћедонији, имали су у Светиславу Симићу једнога од сво- 
јих најревноснијих ученика. Нико од њега није у маће- 
донске послове уносио више душе; рад на тим посло- 
вима он је сматрао као један апостолат који треба да 
испуни цео његов живот. 

Човек од срца, Симић је рачунао увек у политици 
и са психолошким моментом. Он је знао колика је снага 
у рукама српског народа његова историја, његове ближе и 

даље традиције. Он је знао да традиције живе дуго у ду- 
шама стараца и на устима младића. Традиција, то је душа. 
Онамо докле су допрле српске националне традиције, није 
потребно нарочито правити националну,српску душу; треба 
ићи за једним светлим концем што је право ишао оним не- 
срећним хришћанским мученицима којима се у помрчини 
јављала слика српског кнеза. Као ретко који Србин из Ср- 
бије, Симић је знао какав неодољиви чар има Србија за 
друге Србе, и колико непознате и наслеђене снаге има у 
везама које постоје између ње и других српских земаља; 
и он је веровао да је Србија и у дане своје политичке 
слабости била неодољива национално. Благодарећи лепим 
везама које је имао у својој партији, и потпори њених 
шефова, он је имао слободне руке. Симићева политика 
постала је наскоро читаво ослобођење савести; он је 
један од најређчх који је пошао Кнез-Михаиловом „по- 
литиком с ону страну препона“. Ја нећу улазити у поје- 
диности његовог крупног дела. Али треба истаћи да 
је то један од ретких наших политичара који је за собом 
оставио свој пут и своју сопствену политику. Другима 
ће бити можда довољно да пођу његовим већ готовим 
путем, па да буду људи од заслуга. 

Светислав Симић је био и књижевник, али више из 
љубави за књижевност него по инстинкту. Он је један од 
ретких наших политичара који је волео књигу и који се 
није ослањао на такозвану природну српску бистрину. 
У томе је много одвајао од наших политичара и држав- 
ника, који књижевност сматрају за перверсију. Верујући 
да је књижевност докуменат људске душе и људског 
ума, он је читао књиге и волео књижевнике. Зато се он 
снажно одвајао од гомиле наших политичких људи, за 
које не постоје ни музеји, ни библиотеке, ни лаборато 
рије, ни галерије слика, и који имају једну тамну од- 
вратност за људе који се баве књигом. Светислав Симић 
је ушао био једном у очајну борбу против Љубомира 
Недића, који је хтео од Змаја Јована Јовановића да 
направи дечјег забављача, и сматрао је за част да 

се за једног великог писца истакне баш човек из његове 
странке. — И ако најскрупулознији човек од дужности, 
Симић је био огорчено нетрпељив према сталежу биро- 
крата, који у дипломатској каријери безнадежно расту, и 
који верују да се политика креће од регистра до про- 
токола, и да они који се хоће њоме да баве немају ни- 
каквих виших духовних обавеза. Он је био и изврстан 
беседник и одличан журналист, и веровао је да они људи 
који не умеју лепо да говоре или лепо пишу, да не 
умеју ни да лепо мисле. Његова библиотека пунила се 
сваким даном: као страни политичари, и он је имао свога 
књижара у Паризу, коме је био издао једном за свагда 
наредбу да му пошаље сваку нову књигу од већег зна- 
чаја. Тако се на његовом столу сустизала политика и 
роман, метафизика и педагогија, финансије и лирика. 
О својим књижевним радовима као критичара, говорио 
је са скромношћу, али и са ватром с којом се говори о првој 
љубави. То је зато што је он кроз књижевност ушао у 
јавни живот, и веровао да ће провести своје последње 


дане као радник на књижевној историји, нарочито на. 


студијама из књижевности Бугара, које је волео срдачно 
до последњег часа. Осећао је како време пушта паучину 
заборава на оно што је био урадио на критици, и сме- 
тало је његовој смелој амбицији што се у његовом та- 
ленту више изразио политички писац него књижевни 
писац. Он није хтео да има на уму ту ретку част што је 
он био један од двојице или тројице наших дипломата 
који су се уопште бавили литературом и науком, и да 
је он скоро једини који је написао о нашој националној 
политици оно што о томе има написано. 

Као дипломат, Светислав Симић је имао своје успехе 
које је још прерано карактерисати и набројати. Његово 
велико искуство и стручност у балканским стварима пра.- 
вило га је ауторитетом у свакој прилици и сваком друштву; 
његови другови, шефови страних мисија, волели су да 
истакну његову надмоћност у читавом низу ових питања, 

Ја га никад нећу заборавити у његовом држању немар- 
ног и насмејаног сабеседника с којим је примио којег 
страног министра у нашем заједничком бироу; и идући 
бледом руком по географској карти; и прелиставајући 
пред њима крупне свеске својих забелешки. Он је имао 
став онога беседника који је све знао и који каже: 
„РешПеге2-то!“. И он је био одиста често прелиставан, 
и његове су мисли памћене. У свом опхођењу он је имао 
сву грациозност једне скромности, а у својој скромности 
сав укус каквог кнеза. 


Јован ДУЧИЋ. 











БЕЛЕШКЕ О АРБАНИЈИ. 


() 
АРБАНСКА ЛИГА, 

Ови унутрашњи значајни немири понављали су се 
све до ратова српско-турскога и руско-турскога. Они су 
у главноме били наперени противу турских власти; основа 
им је увек иста: „неограничено господарити у својим 
брдима; никакав данак не давати, а у крви само кад 
Арбанаси хоће“. Сви немири свршавали су се махом по- 
пуштањем из Цариграда. Нешто страх, а нешто небрига 
Турака да потчине полусамосталне Арбанасе, чинили су 
те се увек буна свршавала са попуштањима. Буне су би- 
вале спорадичне, и увек без свезе једна с другом. Ни. 
када оне нису имале карактер заједничкога отпора. Ни: 
када Арбанаси се нису јављали као целина до 1878 го- 
дине. Те године први пут, Арбанаси сви заједно устају 
да се боре противу одлука и Царских и Европских. Пре- 
лиминарни уговор о миру између Русије и Турске за- 
кључен у јануару 1878 у Сан Стефану, предвиђао је за 
Црну Гору источну границу од утока Лима у Дрину па 
до Пријепоља, а одатле Рострајем на Суху Планину 
(остављајући Црној Гори Рожај и Бихор), обухватајући 
Ругову, Плав и Гусиње, а одатле планинским ланцем 
Жљеба, Паклена и Копривника, Баба Врха, до највишега 
врха Проклетије. Одатле правом линијом на језеро Ији- 
цени Хоти, па преко Ијицени Кастрати на Скадарско 
_ Језеро до Бојане, а одатле долином Бојане до Јадран: 
ског Мора. На Берлинском Конгресу, када је дошло 

до дискусије о члану 28, — други делегат турски, Мех: 
мед Азија, тражио је, да се унесе у протоколе изјава да 
се Црногорцима прошири садашња територија само на 
оној страни турске земље на којој живи становништво 
исте расе и у већини исте вере као и Циногорци, јер би 
неправедно би било да се Црној Гори присаједине они 
предели на којима живе Арбанаси католици и муслимани. 
Конгрес је, не водећи рачуна о тој изјави делегата, од- 
лучио је да од Мокре буде граница водомеђом Лима и 


с једне а Дрима и Цијевне с друге стране до подго- 


ричкога поља и Плавнице тако да Клементи, Груди и 
Хоти остану на турској страни; од Плавнице језером до 
острва Горица-Топал, а одатле планинским ланцем и 
водомеђом између Мегуреда и Калимеда до Вал Кручи 
на Јадранско Море. 

У почетку 1878 године Порта је припремала Арна- 
уте да протестују и противе се сваком увећању Црне Горе, 
Србије и Грчке. Али место једнога намештенога покрета 
изиђе народни покрет који обухвати и северну и јужну 
Арбанију. Место програма израђенога у Цариграду, изиђе 
нови програм. У Призрену се састане јуна месеца велики 


збор Арнаута из свих страна, на њему се донесу одлуке 


да се свима средствима спречи распарчавање арбана- 
ске земље, да се поврати Арбанасима независност и дадне 
самоуправа, да се не траже ни рекрути ни порезе. Један 
одушевљени Арбанас из Фрашери, Абдул-беј (Авђул беј) 
створи Арбанаску Лигу, која постаде у истини народна 
лига, а може бити једина арбанаска радња у којој нису 
ничији прсти били умешани. Статут је имао оваква три 
важна члана: члан !. Арбанаска Лига се оснива за за- 
штиту и целокупност сједињене отаџбине. Члан П. Члан 
Лиге може бити сваки Арбанас, који се закуне да ће 
свима средствима подржавати потпуну аутономију своје 
отаџбине. Члан Ш. Сваки члан Лиге који пренебрегне 
своју дужност и буде издао ствар казниће се одмах смрћу. 
Три одбора се одмах установише у Призрену,. Скадру 
и Аргирокастру. Главни одбор је био у Призрену. У 

место да и даље припрема становништво за оружани 
отпор ако се хтедне силом одузимати комади арбанаске 
отаџбине, Лига поче самостално управљати у три вила- 
јета и почне показивати отпор према централној управи 
у Цариграду. Према плану Лиге Арбанија би била ауто- 
томна, а Охрид би био престоница; чиновници су тре- 
бали бити Арбанаси, а званични језик арбанашки; пореза 
би се трошила на потребе самосталне Арбаније; Народна 
Скупштина би водила надзор о извршењу наредаба Лиге; 
слобода вероисповести би била свима призната. Кад Црна 
Гора затражи да се изврше одредбе Берлинскога Уго- 
вора, Турска се нађе у истинитој немогућности да га из- 
врши. Портин изасланик, Мехмед Али-паша, онај исти 
делегат турски на Берлинском Конгресу, који је дао горе 
поменуту изјаву на ХП састанку Конгреса, изгуби главу 
у Ђаковици, спаљен у кули, по заповести Лиге. Лига је 
тим показала своју готовост да и са Портом ступи у рат. 
Отпор Арбанске Лиге доведе у забуну Силе потписнице 
Берлинскога Уговора; ваљало је или попустити или из- 
вршити силом Уговор. Најинтересованије Силе, Русија, Ита» 
лија и Аустро-Угарска, нису биле сложне како треба по- 
ступати. Русија је нагињала овоме другоме, а Аустрија 
и Италија су биле противне; прва због ново створенога 
положаја у Босни и Херцеговини, друга из страха да 
Аустро-Угарска не предузме какву акцију на арбанаскоме 
приморју. Римска влада изнесе мисао о томе да се тур- 
ској оставе Гусињска Каза (Плав и Гусиње), а да се дадне 
Црној Гори у накнаду крајеви северно од Скадра, до- 
лина Врмоша, десна обала Цијевне све до изласка Ци- 
јевне из Брда, сва долина око Тузи, до залива, Хотима, 
Кастратима и Скадарскога Језера. Турска пристаде на 
то, али кад Црногорци хтедоше да заузму те крајеве, 
Лига сабра најпре 4.000 Арбанаса, а после и 10.000, и 
посла их под вођством Ходо-беја и Пренк-Биб Доде. 
Црногорци се морадоше понова повући у своје старе 
границе. 

Разбивши низаме Мехмед Али паше, убивши самога 

Али-пашу; отеравши Црногорце из Клемента, Груда и 
Хота, Арбанска Лига, од које се сад почеше бојати, 
објави Порти, да се сматра разрешена сваке верности 
према царској влади, кад она њих оставља другима, и 
да ће она бранити брда за свој рачун и за независност 
Арбанаса. Европска дипломатија се нађе у забуни. Докле 
је Гледстон тражио да се Арбанаси силом натерају на 
поштовање Берлинскога Уговора, дотле је енглески иза- 
сланик на Цариградској Конференцији тражио да се да 


· Арбанасима нека врста аутономије. Охрабрени са раз- 


них страна, и с поља и изнутра, Арбанаси су се спре- 
мали и за јачи отпор. Европским кабинетима је почело 
ово питање већ досађивати. На берлинској конференцији, 
1880 године, на којој је требало решити питање о Те- 
салији, доконало се да се Црној Гори место Плава и 
Гусиња даде онај комад земље између Бара и Св. Николе, 
Улцињ с околином. Лига одмах пошље наоружане Арба- 
насе и поручи да ће се силом одупрети заузећу Улциња. 
Видевши ово, Европа пошаље ратне лађе пред Улцињ, а у 
Цариграду учини се јак притисак на Порту да се питање 
једном скине с дневнога реда. Крајем 1880 године, Порта 
посла војску у Улцињ да она изврши одлуку берлинске кон- 
ференције. После малога отпора Арбанаси уступише, али 
и Берлински Уговор, после непуне две године од свога 
постанка, би измењен. МИ од тада настају даље само- 
власне измене у њему. 

Турска влада је тада послала Дервиш-пашу који је, 
најзад, умирио Арнауте пошто је и сам претрпео извесне 
губитке у својој војсци. С умирењем Арбанаса, и Арба- 
наска Лига је била завршила своје. Њени оснивачи и 
борци платили су, животом или слободом, своје мисли 
о самосталности. Оснивач Арбанаске Лиге Аблдул-беј 
Фрашери (Фраша) био је на превару ухваћен, најпре 
осуђен на смрт а после прогнан у Малу Азију, из које 
се вратио у Цариград истина слободан, али порушен и 
немоћан. Главар Миридита,. који је показао такође жељу 
за ослобођење своје отаџбине, потомак најчувеније и нај- 

моћније породице у Арбанији, Пренк-Боб Дода, био је 
прогнан и затворен у Малу Азију, у Кастамуни, и он је 
отуда изишао онда кад није могао ништа више радити 
ни за своје ни за. себе. Он данас живи час у Скадру 
час на селу, немоћан, миран, повучен, без великога по- 
штовања. Другови Абдул-беја из Фрашери који нису 
нашли смрт од пушке или по тавницама турским, уми- 
ени су били на други начин. Неки су добили чинове 
у војсци, неки награде у новцу и одличјима, неки у 
земљама, а неки у службама. А да би се уништила свака 
жеља за какав самостални национални рад Арбанаса, 
Султан Абдул Хамид [| основао је друштво за ширење 
арбанаскога језика. Друштво је трајало кратко време, и 
све је опет ушло у свој стари ток. Арбанаси у Арбанији 
су чинили своје, а с времена на време, који виђенији и 
самосталнији Арбанас или је ишао у царску свиту, или 
у сургун, или Богу на истину. Највише је чињено из 
Цариграда да се угуши свака национална мисао код Ар. 
банаса. Султан Абдул Хамид купио је око себе у Цари- 
граду Арбанасе, од њих имао и телесну гарду, која му 
се у контра-револуцији 1909 године показала највернија. 
А сваки Арбанас који би се у Арбанији осилио и пока- 
зивао склон да штогод прими, придобиван је. Често је 
међу таквима било и најобичнијих насилника. О овим 
последњима код нас се доста писало. Ретко који код нас 
да није чуо за по злу код нас познате: Мула Зеку, 
Бајрам -Цура, Али-Ризу, Ису Бољетинца, Рустем Кабаша, 
Мустафа Литу, Рамадана Заскока. 

У 1896 години постојао је у Цариграду један ко- 
митет, у коме су били, како се казивало, многи Арба- 
наси турски велики чиновници грађанскога и војнога 
реда. Тако на пример у томе комитету је био Ферид- 
паша Влор из Авлоне. Овај бивши велики везир, мини- 
стар унутрашњих дела, у друштву са Арбанасом като- 
ликом Пашко-Васа-пашом из Скадра, и православним 
Арбанасом, Ивом Врецом из Горице, седамдесетих го- 
дина је основао друштво „Светлост“ (Дрита), и издавао 

је лист истога имена. Лист је излазио свега пола године, 
власт га је забранила због његова писања и заступања 
националног програма. Телесна Гарда бившег Султана 
Абдул Хамида је била исто тако у томе комитету, каои 
први ађутант Султанов Халил-беј од Крајине који је 
после реакционарнога покрета из 1909 године био обе- 
шен у Цариграду. 


АРБАНАСКА ЕМИГРАЦИЈА. 


И ако је Арбанаска Лига растурена, а њени чланови 
на овај или онај начин уклоњези из Арбаније или из 
Турске у опште, и ако је бивши Султан створио у Ца- 
риграду некакав центар за тобожње културно јуазвијање, 
ипак је настављено и даље да се ради на програму 
Арбанаске Лиге. Многи од Арбанаса који су напустили 
Турску и растурили се по свету, чинили су напоре да 
очувају традиције о јединству и независности Арбанаса. 
Они су основали друштва, покретали политичке новине, из- 
давали књижевне листове, писали књиге, агитовали, чи- 
нили кораке код представника који су им били наклоњени. 

После Цариграда најмоћнији комитет био је у Бу- 
курешту. У њему су били неки Арбанаси који су побегли 
после растурања Арбанаске Лиге из Турске, и још неки 
виђенији Арбанаси који стално живе у Румунији. У Бу- 
курешту се основа прва арбанаска штампара и у њему 
се наставља излажење арбанаскога листа „Дрита“. Ко- 
митет је подржавала влада, али рад букурешкога коми- 
тета био је више ширење писмености међу Арбанасима. 
У Румунији су око 1896 године основана два друштва 
„Дигируја“ (Знање) и „Шпреза“ (Нада). Ова друштва 
су за десет година учинила врло много за ширење писме- 
ности међу Арбанасима. Она су издала сто и педесет 
разних књига и брошура и неколико листова .„Шки- 
петар“, „Тоска“, „Беса“ (вера), „Арбанаска Звезда“ — 
(и на францускоме и на арбанаскоме). Године 1907 ова 
два друштва су се слила у једно, „Башкими“, које није 
више онако активно као његови претходници. 

И у Софији је од 1897 године постојао један тајни 
арбански комитет, који је био састављен у прво време 
од проблематичних људи, који су се обраћали на све 
стране за новчану помоћ, под изговорима да врше про- 
паганду међу Арбанасима у Турској. Код једне Велике 
Силе имали су чак и кредита. Доцније један Арбанас из 
Средње Арбаније, Шахин Кигона, отворио је штампарију 
у Софији, уређивао двомесечни лист „Слобода“ (Лирија). 
У њој су штампане и неке књиге за Арбанасе. Ова штам- 
парија и овај лист у 1908 години пренесени су у Солун. 
У бугарској престоници излазио је још један лист „Алба- 
нија“ (Шкипетарија), а постојали су патриотско друштво 
„Зора“ и књижевно друштво „Жеље“. 

Пред грчко турски рат основано је било у Атини 
једно арбанско друштво. У Атини се одавно баве о арба- 
наскоме питању, а грчки први јунаци из нове историје 
Марко Бацарис, Колококтронис, Кондуриотис, били су 
пореклом Арбанаси. 

И српска престоница је имала зачетке неких арбан- 
ских удружења у скорој прошлости. Код нас се никад 
није било на чисто ваља ли што год с Арбанасима радити 
или не. У наше доба интересе Арбанаса заступао је 
дебрански револуционар Јашар Еребара са својим листом 
„АбЂапшја“ — он је сада добро угојен турски чиновник — и 
донекле власник и уредник „Маћедоније“ 1. Симоновић, — 
о којима ниједан виђенији Арбанас из буди којега дру- 
штва у Турској или Европи ништа не зна. 

Букурешки комитет издавао је најпре у Брислу 
политички и књижевни преглед на францускоме и арба- 
наскоме језику под именом „Ађата“. Листу је био уред. 
ник Фаик беј Коница, који је исти лист уређивао у Лон- 
дону. Овај уредник је 1908 године, кад су дошли Мла- 
дотурци на владу, писао: „нека се не варамо, млади 
старо-турци неће признати Арбанасима њихова нацио- 
нална права; они сада обећавају све, али спремајте 
се на борбу: национална права ће се само борбом до- 
бити“. У Брислу је неко време уређивао арбанаски лист 

„17 Ађаше“ и Дервиш Хима, о коме смо говорили 
раније. 

Аустријска престоница има једно арбанаско књи- 
жевно друштво „Застава“ (Плја). Ово друштво издаје 
сваке године мали арбанаски календар. Ко му је уредник 
не зна се, а да ли стоји у вези са којим од арбанаских 
комитета не може се рећи ништа поуздано. У Бечу су, 
у последње доба, изишле неколике брошуре о Арба- 
насима. 

Каиро, Александрија и још нека места у Египту 
нису изостала иза осталих престоница где живе Арба- 
наси. У њима је било неколико друштава. У Каиру су 
пре две три године излазила два листа „Пелазгу“ и 
„Буђење“, које је уређивао Сами беј Кула, родом из 
Призрена. Као што су ова два листа била краткога века, 
тако нису дуго излазили ни листови „Албанија“ (Шки- 
петарија); „Вера“ (Беса) и „Тољага“ (Шкипи). 

Како се приличан број Арбанаса налази у Северној 
и Јужној Америци, то се национални покрет и тамо јавља, и 
манифестује се у стварању патриотских друштава. Бо- 
стон је средиште, а Буенос-Ајрес, Буфало, Њујорк, Сан- 
Франциско, Сен-Луј, Питсбург, Чикаго, Филаделфија, 
Џематаун, и још десет градова Северне и Јужне Аме- 
рике филијале су бостонскога патриотског друштва „Беса“ 
Бес“ (Тврда Вера). У Бостону изилази један лист арба- 
наски „Народност“ (Комби) — који добро уређује један 
грчки ренегат, Сотир Пеци из Горице. Православни Ар- 
банаси чине већину Арбанаса у Америци, они имају у 
Бостону и своју цркву, у којој се служи литургија на 
арбанскоме језику. Ова православна црква је одвојена од 
грчке православне и стоји под заштитом рускога Св. 
Синода. | 

Од свих арбанашких комитета најактивнији је данас 
овај у Америци. Он је готово бољи у томе погледу 
од талијанскога „Народног Арбанаског Комитета“. Нај- 
јачи арбански комитет је био у Италији, сигурно зато 
што је арбанска колонија у Италији врло јака (око 

200.000 Арбанаса), она је дала до сада врло угледних 
чиновника Италији, па и једнога великог државника, 
Криспија. Колонија је у Калабрији, и већином право- 
славне унијатске вере, а улога њена је нарочито седам- 
десетих година била интересантна. И у Италији, као и 
свуда у другим варошима где је било Арбанаса из Арба- 
није, оснивана су књижевна друштва. У години 1880 из- 
даван је лист у Калабрији „Арбанска Застава“, који је 
био много читан и добро уређиван. Исте године покре- 
нут је један арбански лист у Палерму „Млада Арбанија“, 
који није дуго излазио. Године 1885 основана су била два 
друштва у Калабрији, један у Сен Деметрио де Корона, а 
други у Кориљано. У овој последњој вароши уређиван је и 
лист „Арбанска Звезда“. У Калабрији је 1896 године 
основано друштво „Арбански Народ“, у коме је било више 
поиталијањених Арбанаса. Ово је друштво имало свој лист 
„Ба Хадопе Ађапезе“. који није дуго излазио. Рим јеу 
години 1901 имао једно друштво „Сопчећо АбЂапезе 
Ф#'" папа“, коме је био председник Ричоти Гарибалди. А, по- 
ред многих других комитета који су се стварали и про- 
падали и од којих је готово сваки имао свој политички 
или књижевни лист, треба забележити римски лист „Га- 
штап 1 Ућсурепи5“ и неапољски лист „Га Миома Ађапта“. 
Ако је Аустро-Угарска земља која је највише утрошила 
на школе и цркве у Арбанији, Италија је највише чинила 
за просвећивање Арбанаса. У Италији су основана два 
колежа, један у Сан Деметрију де Корона, а други, 1896, 
у Напуљу за Арбанасе и за предавања на арбанаском је- 
зику. Једно од најачих друштава „Рапе Апоћеп“ узима 
велика учешћа у ширењу просвете међу Арбанасима. Не- 
колико Арбанаса оставили су видна трага у историји 
Италије: Кардинал Албани, папа Климентије Х!, Криспи, 
Ђероламо де Рада. 


(Свршиће се.) 


ИнострРАНИ. 








СТАРИ БЕОГРАД. 


ПОСТАНАК И РАЗВИТАК СРПСКЕ ВАРОШИ И КУЛТУРНЕ И 
ДРУШТВЕНЕ ПРИЛИКЕ У ЊЕМУ. 


(1820—-1850) 
(6) 
М 


Са политичком променом, која је била наступила 
после публиковања султанског хати-шерифа од 1830 го- 
дине, извршена је промена и у просветном, друштвеном 
и културном животу младе Кнежевине. 

Ова промена се могла приметити и у јавном жи- 
воту Београда, у коме се од сада јавља све јача жеља 
за напретком и развитком вароши и све интензивнија 
воља за рад на културном пољу. Звук првих звона са 
Саборне Цркве као да је пробудио српско становништво 
наше престонице из дубоког сна и као да је оживео све 
слојеве народа и у њему изазвао и утврдио веровање у 
бољу будућност Србије и њезине престонице. У брзо се 
беше изменио и положај српских становника према њи- 
ховим дотадашњим турским господарима у Београду. 
Нови државоправни положај српске Кнежевине према 
турској Царевини несумњиво је имао утицаја и на ло- 
калне прилике у Београду, које су се из основа изме- 
ниле на корист српског, а на очевидну штету турског 
становништва. Ако су дотле у Београду Срби били само 
трпљени и ако се све до 1830. Београд сматрао као 
турска варош, у којој је сем Турака било и нешто Срба 
који су живели око своје цркве и у предграђима изван 

шанца, од проглашења хатишерифа од 1830 ови односи 
турског становништва према српском добили сасвим нови 
облик. 

Француски дипломата гроф Де Боа-Ле-Конт, који 
се 1834 бавио у Србији по нарочитом послу, каж. у 
својим опширним извештајима: француском министру 
спољних послова „да варош Београд у ствари при- 
пада Србима, али са допуштењем да Турци могу се- 
дети у њој и да ови у својој руци држе што припада 
утврђењима“. 

Кад се сетимо како је било у Београду још 1820, 
кад су народу у пашалаку судили турски муселими 
и кадије и кад је Народна Канцеларија у Београду имала 
задатак посредничке инстанције између Кнеза и везира, 
онда се, доиста, не можемо довољно начудити брзој и 
основној промени, каква је наступила после једренског 
мира. „Срби су“, тако отприлике јавља граф Боа-ле- 
Конт своме министру у Париз, „стварни господари 
земље и вароши. Турци чувају варошке капије, осем 
кад Кнез дође лично у варош, али ако имају какав 
спор са Србима, они морају изаћи пред хришћанске 
судије“. 

Може се мислити да је положај српских становника 
постајао од дана у дан све бољи, докле се стање турског 
становништва погоршавало све више, нарочито онда, 
кад је материјална оскудица натеривала Турке да своје 
куће на Дорћолу и Зереку и своја имања изван вароши 
продају Србима. Нема сумње да би се депопулација 
турске вароши већ онда извршила мирним путем, да 
томе није стала на пут турска власт у граду, која из 
виших политичких разлога, и по инструкцијама из Ца: 
риграда, није допуштала Турцима варошанима да се ра- 
сељавају и да буд зашто продају своја имања Србима. 

„Турци“, ово су речи поменутог дипломате, „немају 
других средстава за живот до прихода од својих кућа. 


1 Ст. Новаковић: „Србија у години 1834.“ „Споменик“ ХХЛТУ. 

Од 3000 варошких кућа њима припадају 2500 ! Они ста- 
нују у 1000 кућа и дају Србима остале под кирију. 
Турски Београд показује жалосну слику борбе између 
охолости и беде. Људи у најбољим годинама проводе 
целе дане нити што радећи, нити што једући, него само 
седећи и пушећи по каванама. Кад кога од њих притера 
невоља да се обрати за помоћ Хришћанину, то чини 
тоном које затвара срце сажаљењу. Јуче дође један кнезу 
и затражи од њега да му помогне. Кнез му даде 50 
гроша. Турчин их узе и одговори начином обичним, 
којим би се какав царски великодостојник захвалио 
једном сељаку, који је учинио своју дужност. Други 
један случајно се десио на раду кад је Кнез пролазио. 
Он остави свој алат, посади се на земљу насред пута, 
којим ће Кнез проћи, и прекрстив ноге, запали чибук 
гледајући Кнеза са осећањем надмоћности, ма да му је 
милостиња била од преке потребе. Кнез с места нареди 
да му се удари 20 батина, па му онда да милостињу, 
У овом жалосном положају, опште сажаљење побуђују 
турске жене којима се поменути прекор нема зашто чи- 
нити. Оне по улицама нуде на продају људима остатке 
свога кућњег посуђа, чак и ексере из својих кућа, а кад 
Кнегиња прође, пред ноге јој се бацају, и она сваки дан 
чини милости многима и многима између њих“. 


Каква разлика између ове жалосне слике, коју нам 
странац даје о материјалном стању турског становништва 
у Београду и слике, која нам се указује у српској ва- 
роши, чији су становници прегли да створе услове за 
што живље напредовање и развијање просветних, трго- 


винских и културних установа у њој! 


Одмах после проглашења нове Кнежевине ударен 
је темељ новом општинском животу у Београду бољом 


ТИ Вук у „Даници“ за 1827 тврди да има у Београду 3009 
кућа, у'којима живе 25—80.000 душа. Том приликом казује и то, 
да је тада у Београду бпло 14 турскох џамија и само једна хриш- 
ћанска прк-а. 

организацијом општинске власти и установљењем ва- 
рошке полиције. 

Већ 1830 године установљена је полицијска управа 
отприлике онда кад је Кнегиња Љубица дошла у Бео- 
град, да у Исаиловићевој Вишој Школи школује своје 
синове. Прва управник је био Цветко Рајовић са платом од 
4000 гроша, дужност првог полицајца са платом од 1500 
гроша вршио је Илија Чарапић, а команду над панду- 
рима имао је буљубаша Ђорђе Џидић, који је примао 
плату од 600 гроша. Пандура (жандарма) било је 22. 
Тада је српска варош први пут подељена на три поли- 
цијска одељка (кварта): савски, варошки и палилулски 
или врачарски. | 

Сеобом Кнегиње ЈЉубице и њезиних синова у Бео- 
град, чешћим долажењем Кнеза Милоша у нову престб- 
ницу, реорганизацијом основних школа, 1832 установ- 
љењем Више Школе, 1830 увођењем нових уредаба 
којима се регулишу трговина, јавни саобраћај и еснафске 
радње, па најпосле и узвишењем митрополита Петра на 
архиепископски престо 1834, чином необично значајним 
за даљи развитак наше националне цркве и просвете, 
инаугурисано је ново доба и показан је правац у коме 
ће од сада да се креће просветни и културни рад у 
српској престоници. 

Једна новина гонила је другу; изгледало је, као 
да се хитало са новим установама, не би ли се тиме како 
год накнадило изгубљено време, када се водила борба 
за ослобођење од турске превласти, 

Вишу школу отворио је Београлу 15 октобра 1830 
Димитрије Исајловић, професор сомборске учитељске 
школе. Први ученици ове школе били су Кнежевићи 
„бегови“ Милан и Михаило, Димитрије Николић, Данило 
Данић, Стеван Марковић, Антоније Ранковић, Михаило 
Крстић, Филип Хригтић, Јован Перуничић, Симеон Ми- 
хајловић, Благоје Лазић, Стојан Јованов:ћ, Иван Матић, 
Александар Нићифоровић, Сретен Л. Поповић и Вла- 
димир Јакшић. 

Ова школа је 1833 премештена у Крагујевац и 
претворена је 1835 у гимназију. У замену за ову вишу 
школу добио је Београд 1841 праву Велику Школу, та- 
козвани лицеј, који је 1838 установљен у Крагујевцу. 
1839 године установљена је прва београдска гимназија, 
1837 године у Пожаревцу прва Војна Академија, која 
се већ 1838 преселила у Београд, а чији су први ди- 
ректори били пуковник Илија Х. Милутиновић и Стеван 
Херкаловић, и 1836 године Богословија или такозвана 
Клирикална Школа, којој је вредни и реформаторским 
духом запојени митрополит Петар, поклањао највећу 
пажњу докле год је заузимао београдску архиепископ- 
ску катедру. 1830 године, одмах после проглашења 
султанског хатишерифа, приступило се подизању нове 
штампарије, која је била пројектована још 1826 године. 
Она је установљена 1 јануара 1831 године у Београду. 
Њоме је из почетка управљао директор Више Школе, 
Димитрије Исајловић, све до њене сеобе у Крагујевац 
1834 године, кад је за управника „Књажеско Србске Књи- 
гопечатње“ постављен Адолф Берман, дотадашњи штам- 
пар и машиниста у истој штампарији. 1835 године Др 
жавна Штампарија је пресељена у Београд, где је остала 
до данашњег дана. Она је први пут смештена у Ичковој 
кући, преко пута од Саборне Цркве, тамо где је била 
и прва апотека Мате Ивановића, који је штампарији 
плаћао кирију за дућан и једну собу са сарачаном над 
апотеком. 5 јануара 1834 године покренуте су у Крагу- 
јевцу „Српске Новине“, службени лист младе кнежевине, 
које је уређивао са већим и мањим прекидима све до 
1. јула 1835 године Кнежев секретар Димитрије Да. 
видовић, а од тога времена Димитрије Исајловић, који 
је по наредби Кнежевој пренео „Српске Новине“ из 
Крагујевца у Београд. Даље је Кнежевим указом од 20. 
фебруара 1835 преуређена и српска пошта, која је по- 
чела редовно вршити поштанску службу. У место старих 
мезулџија и суруџија вршили су поштарску дужност 
„Татари“ и кондуктери; станице, које су дотле биле 

обичне мезулане, почеле су мало по мало добијати за- 
падњачки карактер. 

Све ове установе одговарале су свакидашњим по 
требама и нису ни уколико сматране као луксуз у но: 
воме друштву. Зато је чудо што се баш у то доба могло 
појавити и прво позориште у Србији, чија појава у 
других народа означава виши ступањ националне књи- 
жевности и културе. Први позоришни режисери и пред- 
стављачи у Србији били су 1825 године учитељи „нор- 
малних“ школа. Они су сами састављали дружину из 
одрасле деце, ученика и младића, и ради „увесељења“ 
давали су по кадикад, о великим празницима, позоришне 
представе. Из старих благајничких књига види се, да је 
1829 године из народне благајнице издато крагујевачким 
„учитељем здјешњим о театру“, (којима је управник био 
крагујевачки учитељ Ђорђе Евгенијевић), 200 гроша. 
После овога позоришта установио је познати „славено- 
сербски списатељ“ Јоаким Вујић стално позориште у Кра- 
гујевцу, које је отворено у марту месецу 1834. Он је 
позориштем управљао до 1836 године. Тек опет 1840 
године јавило се ново позориште у Крагујевцу под 
управом Атанасија Николића, па се отуда 1841 године 
преселило у Београд, где је стално давало представе и 
зато добијало од Кнеза Михаила годишње 2000 талира 
у име субвенције. У овоме позоришту представљали су 
и Атанасије Николић и Јоаким Вујић. Представе, на које 


је београдски свет долазио у великом броју, даване су 


у великом магацину иза ђумрукане. Политички догађаји, 
који су тада наступили и изазвали промену династије, 
учинили су крај овим позоришним представама, које је 
доцније наставило друштво младих дилетаната, међу ко- 
јима су били највиђенији као добровољни глумци: Ни- 
кола Христић (доцније министар-председник), Димитрије 
Миланковић (доцније пуковник), Димитрије Матић (доцније 
министар) Алекса Ђурић (чиновник министарства финан- 
сије), Цветко Рајовић (синовац старога Цветка) и глу- 

мице Катица и Марија, које су се доцније прославиле 
као добре и савесне „амамџике“. 

Од тога доба па све до 1847 године, дакле већ за 
време владе Кнеза Александра Карађорђевића, није у 
Београду било позоришта. Тек опет поменуте године 
давало је панчевачко дилетантско друштво, којим је 
управљао чувени српски композитор и творац нотног 
црквеног певања, Никола Ђурковић, представе у српској 
престоници, на које су редовно долазили Кнез Алексан- 
дар са Кнегињом Персидом и остала родбина Кнежева, 
као и велики број престоничке публике, која је, као што 
се у извештајима из онога времена каже, ваздан била 
одушевљена складном игром вредних и родољубивих 
Панчеваца. 


(Свршиће се). 


ТодоР СТЕФАНОВИЋ Виловски. 

Вихор, КОМАД У ТРИ ЧИНА, Од Анри БЕРНСТЕНА. — Госто- 
ВАЊЕ Г. Г. Мвана РАЈИЋА и Јосипа ШТЕФАНЦА. 


„Држава, то сам ја!“ рекао је Луј ХМ. „Драма, то 
сам ја!“ могао би рећи Анри Бернстен. Јер, Анри Берн 
стен је драмски диктатор и аутократ каквог драма 
одавно није имала. Он се, као вихор, креће кроз драму: 

обара, носи, сноси, преврће и обрће; он је, у драми, 
___"како би социјалисти рекли, присталица тако зване ди- 
рекшне акције: што не може редовним путем нека иде 
нередовним, што не може милом нека буде силом. Код 
Бернстена нема дубоких емоција; има само снажних су- 
дара у којима се он приказује као снажно прост, бру- 
___талан и нескрупулозан. У тим сударима, међу којима их 

__има и од најсвирепије врсте, он се понаша као писац 
__који насилно обара психолошке и друге препоне, као 
___писац који лактовима гура кроз ситуације: он је свиреп, 
нескрупулозан, циник. 

Као и у Самсону, као и у Крадљивцу, као и у После 
Мене, комаду који је сада подигао толики вихор у фран- 
цуској штампи, Бернстен је и у Вихору писац снажне и 
елементарне просготе, неисцрпне енергије, крупних су- 
_ дара, писац који „огњем и мачем“ оперише кроз драму. 
__У том смислу, Вихор му је скоро најкарактеристичнији: 
_ не водећи рачуна ни о чему, не поштујући људску истину 
_и људску психологију, не водећи рачуна о како, зашто, 
3 _ по коме праву, он бесни кроз ситуације: „Драма, то сам 

ја!“ Он је један „јоцешг де аи синез“ и „ћотте де !ће- 
аге“ који неће да зна за живот, већ само за себе, за 
публику и за рампу. Због лепог геста, он хвата за гушу, 
удара ногом у трбух, баца у порок и злочин; због снажних 
ефекта хоће да мучи и да убија. У њему је један, по емо- 
ционалним вихорима, ублажен Софокле, по варварствима 
и нескрупулозности, један дегенерисан Марлов, и, најзад, 
по снази и утрошку енергије, један трагични Балзак: 
један вихор живота, бесомучна трка, снажно праскање 
животне енергије. 

Три су узрока који доводе до свега тога. То су, 
углавном, и три главна елемента француске, па и Берн- 
стенове драме: Љубав, Новац, Смрт. Са та три елемента 
ради цео данашњи француски роман и драма; са та три 
елемента ради и Анри Бернстен. Да се добије вихор по- 
требно је да, у простору, дођу у додир топла струја и 
хладна струја; да се добије Вихор потребна су три горе 
наведена елемента. Преставник првог елемента је Јелена 
од Брешебала; преставник другога барон Лебур; пре- 
ставник је трећега, и прва два, Роберт од Шасероа. 

Вихор је овако постао, дејствовао и смирио се. 
Барон Лебур, који је, и без крви, помоћу новца постао 
племић, има кћер Јелену удату за графа Брешебела. Је- 
лена не воли нимало свога мужа; она воли Роберта од 
Шасероа, племића без пара. Као права Францускиња, 
она воли свога пријатеља толико да је готова да под- 
несе све жртве. Роберт од Шасероа има плаву крв, али 
нема златне паре. Да би пак могао да живи племићски, 
он је прибегао картању и тркама. Али, једном приликом, 
при картању, изгуби шест стотина педесет хиљада ди- 
нара који нису припадали њему, већ једној компанији 
која има коњушницу за чувене париске трке. Вихор који 
је почео, у првоме чину, да хуји из даљине, приближава 
се, улази у кућу барона Лебура, и почиње да носи. Ако 
Роберт од Шасероа не нађе суму новаца изгубљених на 
картама, допашће затвора. Ако Јелена, на тај начин, 
изгуби пријатеља, убиће се. То је први и велики судар 

у првоме чину. Да би Јелена нашла новце да избави 
пријатеља, и ако овај то одсудно одбија, треба да их 
потражи у богата оца. Али, ко то смер Сме велика и 
страсна љубав која не зна шта сме а шта не сме. Јелена 
потражи ту суму у оца. Сума је велика, и судар оца и 
кћери мора бити велики. То је други и велики судар, 
у другоме чину. Први чин, то је: Љубав; други чин, то 
је: Новац. У првоме чину, вихор је још слаб; у другоме, 
почиње свом снагом да дејствује. Кћи која воли, тражи 
новце; отац који јако воли новце, не даје их. Цео други 
чин је елементаран судар та два противположна распо: 
ложења. Бернстен је у томе вихору изгубио главу. Тре- 
бало је, кроз цео други чин, спровести и образложити 
барона Лебура као оца, као светског човека, као милионера 
који води рачуна о својим парама, као човека који има 
буржоаску душу а носи племићску тогу, и тако даље; 
требало је, даље, образложити и спровести код Јелене 
жену која има оца и мајку, жену која има мужа, жену 
која има пријатеља због кога хоће и скандал да створи; 
требало је, најзад, то исто урадити и са Робертом од 
Шасероа, који је племић у души, коме требају новци, 
али који неће да их нађе на ма који начин, који је, на 
крају крајева, џентлмен. У томе вихору, Бернстен је, као 
што рекох, изгубио главу. Осећајући да су ствари и 
сувише заплетене да их саме личности размршавају, он 
је сам почео да приводи драму крају. Дохвативши се 
сам „волана“, почео је сам да управља, не водећи ра- 
чуна о људској природи, не поштујући ситне људске 
психолошке истине, одричући све што не иде у прилог 
његовоме плану. Отац, који има педесет милиона динара, 
непристаје да жртвује стоти део свога имања, јер би се, 
на тај начин, драма завршила као мелодрама; Бражлен 
не може да удеси на брзу руку продају Јелениних на- 
кита, јер би опет завршетак драме био обичан; Јелена, 
у прво време, не пристаје на предлог Амедеа Лебура из 
тих истих пишчевих разлога (на крају, кад је све свр- 
шено, писац је пристао на тај предлог да би крај био 

ефективнији); граф од Брешебела, муж Јеленин, не види 
ништа шта се дешава по кући, јер му је сам писац ма- 
рамом завезао очи. На својим ногама се држи још само 
Роберт од Шасероа, јер тако Бернстен хоће. Вихор је 
учинио све своје: логику је дезавуисао, психологију бацио 
у старо гвожђе, људску природу и истину под ноге. Остали 
су на позорници само Анри Бернстен и Роберт од Ша-“ 
сероа. Како је и Роберт од Шасероа, под његовом суге- 
стијом, остаје да је само остао Анри Бернстен. 


Својим правим и сигурним линијама, и пуном бр- 
зином, драма иде трећем чину. Први је чин био: Љубав; 
други: Новац. Трећи је чин трећи елеменат људскога 
вихора: Смрт. Новаца нема ни од куда. Три су личности 
ангажоване за новац: барон Лебур, Амеде Лебур и 
Бражлен; али, пошто писцу не требају новци, онда не 
требају ни Роберту од Шасероа. Новаца, дакле, нема ни 
од куда. Роберту од Шасероа не остаје ништа друго до 
"да револвером размрси што је Бернстен замрсио. У по- 
следњем моменту, кад је у суседној соби револвер већ 
био прислоњен на слепоочницу Роберта од Шасероа, у 
његов биро, са новцима Амедеа Лебура и с радосним 
ускликом: „Роберте! Роберте!“, улази, сва весела, зади- 
хана Јелена. Револверски пуцањ одјекну. Вихор се смирио. 


Тако хтеде Анри Бернстен ! 


На научној, уметничкој и политичкој узајамности 
Срба и Хрвата ради се увелико, и ради се паметно. Ре- 
зултата има, и тек ће их бити. Нас, на овоме месту, ин- 
тересује само уметничка узајамност и од ове, специјално, 
позоришна. Управник Народнога Позоришта, позвавши 
чланове Загребачког Казалишта да гостују на нашој по- 
зорници и допуштајући нашима да гостују на њиховој, 
врши један део националнога програма и, нарочито, један 
део свога позоришнога програма. У плану је да преко 
свију југословенских позорница пређу сви југословенски 

уметници те да се, на тај начин, што присније вежу ју- 
гословенске позорнице, што боље упознаду и, према 
својим квалитетима, што интензивније утичу једна на 
другу. Гостовања Г. Г. Ивана Рајића и Јосипа Штефанца, 
почетак су тога паметног плана. 


Г. Г. Иван Рајић и Јосип Штефанац долазе са 
позорнице која је једна од најбољих на Словенском Југу. 
Сем тога, они долазе са позорнице на којој се, већ више 
година, ради са планом и циљем. Насупрот нашој, на 
којој се последњих десет година одиграле читаве рево- 
луције у погледу управљања, у погледу уметничких сме- 
рова, у погледу репертоара, режије и инсценисања, по- 
зорница Загребачког Казалишта даје јасан утисак плана, 
у једном правцу управљеног рада, утисак реда и сређе- 
ности. То се већ одмах осећа и код глумаца који су нам 
гостовали. Они дају утисак глумаца који су дошли из 
једне целине, из једне општине у којој се ради со- 
лидарно, из једне куће која има свој кућни план и ред. 
Они су, даље, људи од школе (мислим и на опште и 
стручне) који знају, допустите парадокс, да се без рада 
не може радити. Они су, најзад, људи од света, и по 
држању, и по манирима, и по знању, јер знају да је њи- 
хова уметност да приказују свет пред светом. Кад се 
све то узме у обзир, онда не треба имати много та: 
лента па да се изгледа сјајно осредњи глумац. Г. Г. 
Иван Рајић и Јосип Штефанац немају много талента, 
па су ипак врло, врло добри глумци. 

Нарочито је добар Г. Мван Рајић који је први и 
гостовао. Он је, на нашој позорници, одболовао Освалда 
у Авешима, проживео поштену страст Ханса Хатвига у 
Младосши Макса Халбеа, и моралисао и пировао на 
начин Збишка у Моралу Госпође Дулске од Габријеле 
Запољске. Узев општи утисак, Г. Иван Рајић је глу- 
мац који је у глуми помирио импресионизам и академи- 
зам. Тиме хоћу да кажем да он има момената кад игра 

„Као што тица пева и поток шубори“, кад игра помоћу 
дара и помоћу себе, и има момената кад игра само онако 
како се у школи учи или како је сам моделирао у ка- 
бинету, кад игра академски или кабинетски. Први део 
његове игре је нарочито пријатан; али, тај први део 
је у врло неповољној размери са другим. Он је им- 
пресионист епизодно и спорадично, и само у нижим 
емоцијама које развија драма: кад изражава синовљу 
љубав према матери на начин размаженог младића (Авеши); 
кад грли и обавија око паса Аницу, или се спрема за 
лов, спавање или ручак (Младост); кад напада слушкињу, 
ћерета с рођаком или прича о каквом пиру (Морал Го- 
спође Дулске). Чим се пређе изнад тих емоција, кад се 
уђе у домен емоција које немају душе које су „огругле 
као јабука“, Г. Рајић погледа у уџбеник, или се сећа 
узора, и према њима моделише. У трећем чину Авеши, 
на пример, кад Освалду мајка саопштава да је његов 
отац ушао у брак потпуно упропашћен и да је он дете 
оца који није смео да се жени, Г. Рајић лепо приказује 
мимско-пластичким средствима ту сцену: он устаје, баца 
унезверене погледе, хвата се за косе, притиска слепо- 
очнице, уздише дубоко и кобно уздахом човека који сад 
разуме откуда му унутрашњи немир; али, и после свега 
тога, утиска нема, нема га никако. У завршној сцени, 
сцени када полуди и испрекидано шапуће: „...Мајчице, 
дај ми сунца!“ он налази детаље и налази их доста по 
броју, али ми не добијамо утиске и не можемо да са- 
учествујемо у општем болу на сцени. То је све стога 
што је приказ академски и кабинетски, што је без 
убеђења и без личног учешћа. Једна госпођа која је 
у партеру плакала, још ништа не доказује противно. 
Сви ми остали, осећали смо се у партеру, и њега осе- 
ћали да игра, само да игра. Утиска, дакле, није 
било; па ипак, Г. Рајић је врло добар глумац. Јер, 
Г. Рајић је интелигентан: он је главом играо Освалда 
кога није могао да игра својим унутрашњим животом; 
Г. Рајић је зналац: он зна сва средства помоћу којих се 

игра (глас, око, држање, гест, став); Г. Рајић је поштен: 
он врши своју дужност, чини све што може и иде до 
крајних граница својих моћи; Г. Рајић је, најзад, светски 
човек: отмен, љубазан, окретан, смишљен. Кад се свему 
томе, као објашњење, дода да је као Ханс Хатвиг био 
пријатан, нежан и искрен као љубавник и студент, ма 
да је много више схватио улогу него што је потребно 
за патриархалну атмосферу куће пароха Хопеа; и кад 
се дода да је Збишкову истовремену улогу моралиста и 
аморалиста, „канаље и џентлмена“, играо с доста такта, 
ма да у последњим ситуацијама није имао снаге и убе- 
ђења, — онда наша поставка о солидној игри Г. Рајића 
постаје тврђење. Ипак, овако схваћеној игри Г. Рајића, 
игри сјајно осредњег глумца, има да се учини једна мала 
примедба. У основном схватању свих улога његових, у 
самом моделирању, и то баш у главним цртама, има не- 
чега мазног, нечега лажно нежног, сладуњаво префиње- 
ног. То није велика мана; али, то је мана која доста ре- 
мети наше врло добро основно расположење о Г. Рајићу. 

Насупрот Г. Рајићу, Г. Јосип Штефанац је хладан, 
прибран, тежак, на први поглед скоро без темперамента. 
На нашој позорници, он је био романтичарски љубавник 
(Арман Дивал), мелодрамски јунак (Ремон, у Госпођи 
Икс), класични јунак (Дамњан у Смршш Мајке Југовића) 
и модерни светски човек (Роберт од Шасероа у Вихору 
Анри Бернстена). Његов Арман Дивал био је доста хладан, 
тврд и натегнут: у основном расположењу нешто бла- 
зиран (отуда је најлепша сцена била сцена за карташким 
столом, и сцена разрачунавања са Маргаритом), у гесто- 
вима спутан и тежак, у целим ситуацијама увек навијен 
за читав степен ниже од расположења у тексту; његов 
Ремон, у основи довољно добро схваћен, у појединостима 
није био довољан и убеђен беседник (при одбрани), нити 
добар и нежан син (завршне сцене); његов Дамјан, добар 
као муж и мужјак, као син и осветник, није имао много 
убеђења ни даха. Његов Роберт од Шасероа био је нај- 
бољи. Био је најбољи стога што је Г. Штефанац, том 

приликом, имао да тумачи личност „наших дана“ и на1 
крви: љубазника и пријатеља туђе жене; неузбудљнв 
циника; „канаљу и џентлмена“; пропалог племића ко 
живи од картања као племић; човека који је частан 
ако вара туђу жену; племића који племићски заврша 
свој живот који је, у исто време, и тужан,и резигнир 
и циничан, и отмен, и неотмен. У приказу Роберта · 
Шасероа било је сцена које су биле лепо моделиране 
у стилу и тону (кад свој случај неће да саопшти своје 
· пријатељици Јелени од Брешебела, и после кад га сао 
штава), са нијансама (хладан дочек, у последњем чин 
барона Лебура; Роне за _ самоубиство), са наглаш 

УМЕТНИЧКИ ПРЕГЛЕД. 


КОнцЕРТ_ СРПСКЕ МУЗИЧКЕ ШколЕ У НАРОДНОМ ПОЗОРИШТУ 
4 МАРТА 1911. 


Нисам мислио да ћу оволико задовољан отићи са 
овогодишњега концерта ученика наше Музичке Школе. 
Очекивао сам симпатичнога рада ђака и наставника и 
мислио сам да ће се границе успеха повући на месту 
обележеном са: добар ђачки посао. Међутим, данашња 
Музичка Школа, која са правом ужива врло леп глас, 
има да покаже неколико ђака који су у своме развоју 
достигли ступањ не добрих дилетаната него правих 
музичара. Само, рад још није завршен. Још је све 
младо и буја, и тек ће даљи, исто тако предан и обзиљан, 
рад довести до крајњега резултата: до вишег умегничког 
савршенства. Гарантије за то имамо потпуно у на- 
ставничком особљу ове школе, у спремним и на страни 
школованим уметницима, нашим, сриским умешницима, 
којих ће бити и више, и за које мора бити места у овој 
јединој Српској Музичкој Школи. Да они свесно и са 
пуним правом раде, доказ су ђаци њихови и успех њихов 
пред публиком. 

Овде на првоме месту мислим на Јована Ловчевића. 
Он ме је својом мирном и прибраном музичком интели- 
генцијом и смишљеним свирањем пренео у друге народе 
и средине, у места где су музичке прилике на висини 
коју и не слути наше друштво, где на вишим школама 
овакви ђаци припадају највишим класама. Он је клави- 

рист знатних способности, и на наставнику је да их пот. 
пуно развије. МИ његова сестра Олга Ловчевићева је 
чистом техничком и музикално интерпретирала интере- 
сантан циклус минијатура Шуманових „Раршопз“ за 
клавир. Поред њих се истиче и једно слободно и веома 
музикално дете, Радојка Радичевићева. Свирала је заиста 
музикално и са темпераментом први став Шубертове 
А-тоП зопаје за клавир. Јелица Бранковићева је марљиво 
и пажљиво је проучила Шитову „Еде пиопоп“. 

Од виолиниста најбољи су били Властимир Јецић 
и Радмила Каралићева. Јецић располаже лепом техником; 
Каралићева тоном који је гибак. Обоје су музикални и 
желели бисмо да их чујемо у већим стварима а и у ка- 
мерној музици. Јецић је свирао Бахов а-то! концерат. 
Са похвалом истичем избор комада и композитора. Баха 
треба више свирати. Он развија својом дубоком умет- 
ношћу и музички и технички. Каралићева је свирала 
Чајковскога канцонету топлом кантиненом и „Еде“ 
Давида сигурном техником десне руке и одличним фра- 
зирањем и акцентуацијом. Фотић и Константиновић су 
са Радојком Радичевићевом, која је и Јецића пратила, 
свирали Бахов д4-то! концерат за две виолине и клавир. 
„Млуасе“ је боље изведено него „Гагоо“, где треба више 
пластике и разумевања контрапункта. Мала Мара Бинич- 
кова свирала је „Меднаноп“ од Бах-Гуноа. Детињски 
наивно, просто, као мало дете када се Богу моли. Си- 
ниша Станковић је флаутист одличних способности. 
Има добру технику, тон му је гибак и пун, кантинена 
одређена и изразита. Певање је било заступљено свега 
једном. Даринка Ковачевићева је певала лепим, меким 
и доста израђеним гласом Годарову „Успаванку“ уз 
пратњу виолончела и клавира. 

Болешћу су били спречени да изводе своје пијесе: 
Божићева (певање). П. Радивојевић и две сестре Јели- 
савета и Марица Поповићеве. Оне су требале да сви 
рају у четири руке, и то ме је нарочито интересовало, 
због тога што је на концерту било мало ансамбла. Више 

треба у ансамблу музицирати. Он је потребан ритма и 
музи«алности ради, јер он умирује темпераменте, сре- 
ђује музичке изливе „вишега расположења“ у коме се 
свирач налази кад музицира, упућује на већу пажњу и 
естетичније интерпретирање. 

Последња тач«а програма била је мала дечја бајка 
с песмама „Лисица и виноград“, коју је по Крилову саста- 
вио Орлов. Лепа сцена, лака дечја песма и музика допале 
су се публици и родитељима мале чапље, дрозда, вука и 
лисице и разних „статиста“: птица, лептирова и печур- 
кица. Чапља (Стаматовићева) и вук (Радичевићева) су 
певале по једну песму, слободно и са осећањем ритма 
а то је за њихов почетак врло леп знак. 

И овогодишњи концерат Музичке Школе значи 
један успех њен. У њој раде наши млађи, на страни 
школовани, музичари, и она из године у годину стално 
напредује и ужива пуно поверење публике и „над- 
лежних“, а то доста значи. Ова школа, дакле, има двојак 
задатак: у њој омладина стиче потребна музичка знања 
и рутине; у њој раде наше снаге, наши продукшивни и ре- 
продукшивни умешници. Она ствара публику и помаже 
развој наших уметника, који су до сада били упућени 
на давање часова и трчање из куће у кућу. Помажући 
развој уметника помаже развој српске музике, и она је 
тиме најсилнији радник на стварању српске националне 
музичке уметности. 

Њу не могу стварати странци. Њу не могу ства- 
рати ни прирођени у Србији музичари, међу којима има 
одличних људи. Њу могу стварати и створити само Срби 
музичари, и зашо ова школа, — која поред свога општега 
задатка води рачуна и о сигурном и правилном раз. 
воју у будућности српске националне музичке умет: 
ности, узимајући за наставнике Србе и дајући им при- 
лике да се мирније развијају, јер су послом сређенији 
и упућени на рад чисто музички у најпунијем смислу те 
речи, —- зашо та школа и напредује, и за то има пуно по: 
верење публике и оних који је материјално помажу и 

који је морају обилно и у будуће помагати. Јер ко ову 
школу помаже, помаже чисту српску уметност, која је 
у почетку, али која већ буја. Уметност не сме да се 
брине за кору хлеба. Она мора да је слободна од ма- 
теријалних брига, ако хоће да буде добра. 

Једно би само требало напоменути: Школа треба 
чешће да даје концерте; бар три јавна и неколико за 
ужи круг. Ту ученици добијају више воље за рад и сло- 
боде, а јавност опет има чешће прилике да се уверава 
о раду и напретку Школе. 


МилојЕ МИЛОЈЕВИЋ. 











ПОЛИТИЧКИ ПРЕГЛЕД. 


ЈАДРАНСКА ЖЕЛЕЗНИЦА. — МАЋЕДОНСКО ПИТАЊЕ. 


Преговори између Турске и Енглеске о железни- 
цама у Азији, пут Краља Петра у Рим, изазвали су по- 
ново разговоре и преговоре о јадранској железници. 
Питање о железници Дунав—Ниш—Приштина—Приз- 
рен—Скадар—Сан Ђовани ди Медуа, покренуто је 03- 
биљније зато што су између Главне Управе Железница 
у Цариграду и Отоманске Владе вођени преговори о 
томе. Влада Хаки-паше показала се вољна да францу- 
ским капиталима уступи намеравану градњу железница, 
као што је уступила и грађење једног дела путева у. 
европској Турској. Сви министри грађевина у кабинетима 
новога режима били су сагласни да треба што пре и 
што више железница Турској. Норадунгијан-ефендија и 
Халаџан-ефендија израдили су и један нарочити план 
· за железнице. По томе плану имала би се израдити десет 
хиљада километара железница. У овај комплекс желез- 
ничких пруга улазила је и јадранска пруга. И један и 
други министар грађевина били су сагласни да треба 
градити једну железницу која би пролазила кроз целу. 
Арбанију. Они су заједно са осталима министрима били. 
мишљења да политички разлози налажу да се северна, 
средња и јужна Арбанија вежу железнипом, тако да оба 
крака изиђу на арбанску обалу и буду у вези са же- 
_ лезницом Скопље—Митровица и Солун—Битољ. Они су 
се размимоилазили само у питању како ће се, и преко 

којих места, извршити свеза са главном железничком 
пругом. Докле је Норадунгијан-ефендија, први младо- 
турски министар грађевина, био за трасу Мрдаре— 
Липљан—Штимља—Призрен—Скадар и Сан Ђовани ди 
Медуа; Призрен—Дебар—Битољ; Битољ—Орид—Елба- 
сан—Санти Кваранти; дотле је Халаџан-ефендија, други 


младотурски министар грађевина, мислио да јадранска 


железница треба да веже Пећ—"Ђаковицу—Призрен— 
Скадар—Драч. У то се доба умешало и министарство 
војно; из стратегијских разлога тражило је измену трасе 
· Мрдаре—Приштина—Призрен—Скадар—Сан Ђовани ди 
Медуа. Министарство грађевина је тада послало на- 
рочиту комисију да испита предложену трасу какву 
јој је турски главни генералштаб дао. Главни гене- 
ралштаб био је више за то да јадранска пруга пође од 
Скопља ка Дибри и тек отуда, уз Бели Дрим, да 
дође у Сан Ђовани ди Медуа. Штаб УП скопаљскога 
корпуса није био истога мишљења, већ за то да јадранска 
железница дође преко Скопља до места где се састају 
Бели и Црни Дрим, а одатле у Скадар. Комисија мини- 
старства грађевина је на јуриш обишла места која јој 
је показао генералштаб, и поднела је предлог да се 
гради железница од Скопља на Тетово—Гостивар— 
Вруток—Маврово—Дебар—Матит—Љеш—Сан Ђовани 
ди Медуа. Главна управа градње железница у Цари- 
граду није могла примити такав један предлог, зато што 
би од Гостивара до Матита, означеним путем, грађење 
нздилазило на несавладљиве теренске тешкоће. Једна таква 
железница би стала врло много. ИМ доиста, кад се по- 
гледа на карту, лако се може видети да од Маврова 
преко Дебра не може ићи не само пруга међународнога 
значаја него чак ни стратегијска пруга. Најглавнији раз- 
лог главног генералштаба је да јадранска пруга буде 
што даље од српске границе и од Новопазарскога 
Санџака. 

Друштво Источних Железница, чији је већи део 
акција у рукама аустро-угарских капиталиста, старо дру- 

штво барона Хирша, које експлоатише пругу Ристовац— 
Солун и Скопље—Митровица, упутило је овим поводом 
жалбу министру грађевина. Оно је протествовало због 
намере да се гради нека јужна нова пруга, позивајући 
се на своје уговорно право, по коме само оно може 
градити једну железницу која би везивала железничку 
пругу Скопље—Митровица за српску границу. Сем тога, 
Друштво Источних Железница је изјавило да ће оду. 
стати од намераване градње железнице ускога колосека 
Приштина—Ђаковица—Призрен, ако отоманска влада 
уступи некоме другоме друштву грађење јадранске 
железнице. 

Преговори се и даље воде о јадранској железници. 
Могућно је да ће садањи нови министар грађевина 
успети да отклони све тешкоће које овај пројекат мора 
наилазити због разних укрштених интереса. Са овим 
питањем истакнуће се одмах и питања о железници кроз 
стари Новопазарски Санџак и о железничкој вези грчких 
и турских, и о вези бугарских и турских железница. До 
сада није постигнут никакав резултат од преговора који 
су вођени између Турске с једне и бугарске, грчке и 
аустро-угарске владе с друге стране. Докле се ти прего- 
вори воде, и док се не уравна пут за коначну одлуку о ја- 
дранској железници, Срби имају много разлога да до- 
врше што пре железничку пруту Ниш—Мрдаре и желез- 
ничку пругу до Рашке. 


Дописник лондонскога „Тајмса“ за балканске ствари 
путовао је летос по Маћедонији и Старој Србији. На 
томе путу је скупио многе податке о насиљима која су 
чинили турски официри и војници Хришћанима у тим 
областима за време разоружања. Он је те податке средио 
и у форми дописа објавио у „Тајмсу“. За тим је путовао 
у Софију, Цариград, Солун и Битољ, секретар Балкан. 
скога Комитета у Лондону и народни посланик Ноел 
Бокстон, да се обавести о свему што су Младотурци 
урадили за последње две године у Маћедонији. По по- 
36 

вратку у Лондон он је реферисао Комитету о своме путу 
по европској Турској и штампао о томе и једно писмо 
у „Тајмсу“. У томе писму Г. Бокстон казује да стање у 
Турској није ни мало добро, да су томе много криви 
Турци, јер не могу да врше контролу над администра- 
тивним властима и морају да попуштају војсци и фана- 
тицима. Али, Г. Бокстон криви и револуционарне пропа- 
ганде. У горњем дому лорд Крју је интерпелисао мини- 
стра спољних послова лорда Греја о томе питању. Из мини- 
строва говора и из говора лорда Ландсдауна, један део 
штампе, нарочито бугарске, хтео је да изведе да ће Ма- 
ћедонско Питање понова бити изнето на решавање пред 
Европу. Из другог одговора лорда Греја у Доњем Дому 
а на интерпелацију истога Н. Бокстона, види се да интер- 
венција Европе у смислу програма у Ревалу није још 
потребна. Енглеска још верује Младотурцима, који су 
били врло незадовољни што се говори о Маћедонскоме 
Питању у енглескоме парламенту и у европској штампи. 
Интерпелација секретара Балканскога Комитета у Лон- 
дону, кога су Бугари сматрали за приврженика своје 
идеје о Маћедонском Питању, онезадовољила је Бугаре. 
Н. Бокстон је у неколико оправдавао Турке за њихово 
држање приликом разоружавања, и поступање војске и 
власти сматрао готово за исправно. Тешко је тврдити 
да је баш овакав говор секретара Балканскога Комитета 
био повод за оштрије држање и поступање Турака 
према Бугарима у Турској, али се сад много више осећа 
да је притисак опет порастао у јачини. 

Стари маћедонски револуционари у Софији не пре- 
стају радити на томе да Маћедонско Питање, управо 
питање о аутономији Маћедоније, буде стално отворено. 
Прође ли једно пролеће а да се о њему не говори, 
сматрају они да би пропао и цео њихов досадањи рад. 
Њихови напори да га држе створено, врло су велики. 
Сметње су им многобројне и велике. С једне стране је 
бугарска влада, којој су чињене озбиљне пријатељске 
представке да не изазива Турску, допуштајући органи- 


Зар пива ба анос ави 








је УРЛ 
ГавЕЕ 


Ј 





Политички Преглед. 063 





зовање и прелазак чета. С друге стране, сам народ у 
Маћедонији који се већ уморио, и коме је додијало бити 
на опрези и на мртвој стражи. С треће стране, дезоргани- 
сана стара револуционарна организација. С четврте стране, 
немање оних материјалних средстава и људи каквих је 
некада било. Резултати овога рада опажају се нарочито 
у казама: кумановској, кочанској, кратовској, штипској, 
велеској, прилепској, и тако даље. Чете почињу крстарити 
и изазивати гоњење народа. У кумановској кази било 
је два сукоба између чета и турске војске. У кочанској 
кази један; у малешевској један; у велеској кази чете су 
у два маха покушале да продру у сам Велес. След- 
беници Сарафова надају се многоме од догађаја и на 
грчко турској граници, на црногорској граници, у Арба- 
нији и у Јемену. 


ИНостРАНИ. 

Рт. Егапјо Висаг: Ром1јез ћгуа Ке рго!езгап|- 
зке Кпјуеупози. Издање Матице Хрватске. Загреб, 1910. 


Матица Хрватска, чије би се књиге требале код нас 
много више да читају, да не би јединство и солидарност 
Срба и Хрвата остали само на хартији, издала је за прош: 
лу годину осам књига разноврсне и занимљиве садр- 
жине, и међу њима је и ова са горњим насловом. 

Као што је познато, Реформација је од огромне 
важности у светској историји; њом отпочиње нов одсек 
историје, она је, потпомогнута штампом, светску културу 
нагло помакла унапред. Како је северозападни део нашег 
народа и раније био под утицајем Запада и најближи 
центру Реформације, природно је да је и он морао осе- 
тити њен утицај. У Хрватску, Истру, донекле и у Далма- 
цију, допирали су таласи Реформације, али су то били 
крајњи таласи, они најслабији, те нису оставили много 
трага за собом. И ако се протестантизам био прилично 
утврдио у тим крајевима, ипак је убрзо, кад је насту- 
пила реакција — Контра-Реформација —, био сасвим угу- 
шен, али су остале књиге које су протестантски рефор- 
матори штампали на народном језику и ширили у народ. 
О тим књигама, о том књижевном покрету или, ако хоћете, 
књижевности, говори у овој књизи Г. Бучар. 

Г. Др. Бучар је по струци историчар, и нарочито је 
проучавао доба Реформације, њен утицај и развој код 
Хрвата. У предговору ове књиге он вели: „Бавећи се већ 

дуље времена хисторијом Реформације, а напосе њеним 
развојем међу Хрватима, опазио сам, да је један од нај- 
главнијих фактора за раширење протестантизма међу Хр- 
ватима била баш хрватска протестантска књижевност, коју 
су настојали из далеке и њемачке Виртембершке импор- 
тирати у хрватске крајеве“. За то је он узео на себе 
тежак посао да расветли то доба, да пронађе и изнесе 
све што има о тој књижевности, јер је цело то доба, а 
напосе тај књижевни покрет, било врло мало познато; 
историје књижевности српске и хрватске врло мало или 
нимало о њему говоре, и то само библиографски, а ништа 
нисмо знали како је та књижевност постала, развијала се 
и пропала. Да би се попунила та празнина, ова нам је 
књига добро дошла. А сад да се упознамо са њеном са- 
држином. 

И ако су аустријски владари и Карло У (1519—1556) 
и Фердинанд ! (1556—1564) били ватрени католици, а 
Аустрија од увек најјачи бедем католичанства, ипак се 
и у њој мало по мало почеше ширити идеје Реформа- 
ције, и у Крањској се помиње протестантизам већ у го- 
дини 1527. Свуда, па и међу Словенцима и Хрватима, 
први су ватрено прихватили и ревносно ширили проте- 
стантизам племићи, налазећи у њима савезника против 
владара, јер се монархијска централизација почела нагло 
снажити на штету феудализма, а католичка црква је имала 
највећег заштитника и помагача у моћним владарима. 
Тако и за ширење протестантизма у нашем народу имају 
велике заслуге неколико племића, као што су; хрватски 
бан Петар Ердеди (1557—1567), грофови Зрињски: Ни- 
кола и Борђе (старији), а најглавнији је био Јован Ш 
Унгнад Вајсенволф, барон од Сонега. Па и сам Макси- 
милијан [ помагао је протестантски покрет и штампање 
хрватских протестантских књига, док није постао цар. 

У првој глави своје књиге, Г. Бучар говори о ути- 
цају Реформације на Хрвате и о културним и просветним 
приликама њиховим. Утицаја је било са разних страна из 
Угарске, Венеције, из Немачке преко немачких војника, 

који су се налазили у Хрватској Крајини, ратујући са 
Турцима, а имали су своје протестантске проповеднике. 
Али је најважнији утицај долазио преко Словенаца из 
Крањске, а главни центар откуда се ширио протестан- 
тизам била је Метлика. Цео хрватсхи протестантски књи- 
жевни покрет овога доба био је у тесној вези са сло- 
веначким, који је потицао из Ураха у Виртембергу. Ту 
су штампане све хрватске протестантске књиге од 1561 
до 1565 године. Грофови Зрињски много су потпомагали 
протестантитизам и раширили га у свем Међумурју, па 
кад је 1565 престала хрватска штампарија у Ураху, онда 
Ђорђе (Ђура) Зрињски, Старији, подиже на свом имању 
у Недељишту нову хрватску протестантску штампарију. 
Има забележено да је ту штампано неколико хрватских 
књига, али оне нису сачуване, па ни њихови потпуни 
наслови, сем једног дела правничке садржине — превода 
Вербецијева латинског законика „Тпрашит“, познатог 
под насловом „Ттојуапсћиј Рахтотуот“, који је превео и 
издао 1574 Мван Пергошић. У књизи има фотографија 
насловног листа, по којој се види да је технички била 
врло добро израђена. 

Из Недељишта је хрватска штампарија премештена 
у Вараждин 1586, а 1587 у Еберово у Угарској, и тако 
престаје хрватска протестантска књижевност. Али са штам- 
пањем у Недељишту и Вараждину настаје нов период 
хрватске књижевности на кајкавском дијалекту, какву су 
Хрвати писали све до илирског покрета. 

Пошто је изложио развитак Реформације у поје- 
диним областима где живе Хрвати, писац је тачно образ- 
ложио зашто протестантска књижевност није имала успеха. 
Поред других узрока, томе је највише допринело он- 
дашње културно стање нашег народа у тим крајевима, 
које се није много разликовало од у сваком бедног стања 
погледу осталог народа под Турцима! „Та књижевност 
не беше ни у каквом савезу са хрватском књижевношћу 
у Далмацији, па зато и не опажамо међу њима какав 
саобраћај нити какве свезе“, вели писац, и ови радници 

на протестантској хрватској књижевности нису имали ни 
појма о дубровачко-далматинској књижевности. Будући 
поникла у туђем свету, немајући везе са дубровачко-дал- 
матинском књижевности, из које би добијала подстрека, 
црпла храну, она је у једном некултурном народу, који 
је већином само ратовао са Турцима и сиромаштином, 
убрзо угинула, као биљка пренета из другог поднебља 
на неплодно земљиште, не оставивши за собом готово 
никаквог трага. 
(Свршиће се.) 
Милош МосковљеЕвић. 


Тад. Згап. Огађом5кК!: Ботап(угт рот5к! 
м5г64 З1омтап, Ме Гмоме, 1910. 


Лектор за југословенске језике и књижевности на 
краковском Универзитету, Г. Тадија Стан. Грабовски, већ 
од дужег времена публикује своје студије и истраживања 
по историји књижевности југословенских народа, ради 
чега је пропутовао све словенске земље овамо на југу, и 
у последње време бавио се и код нас. Публиковање 
својих радова почео је студијом о приповетци у Хрвата 
(1905), а затим, једна за другом, дао је расправе и студије о 
словеначком песнику Антону Ашкерцу, о лирици Михо- 
вила Николића, о савременој хрватској поезији, о бугар- 
ском писцу Ст. С. Бобчеву и другим. Као друга свеска 
публикација, што их издаје под општим насловом „Кроз 
Словенство“, изишао је његов последњи рад „Пољски 
романтизам међу Словенима“, студија из упоредне исто“ 
рије књижевности о утицају што га је пољски роман- 
тизам имао на књижевности разних, посебице југосло- 
венских књижевности. Књига је посвећена професору 
Г. М. Зђеховском, који је младога писца и упутио у сту- 
дије ове врсте. 

Трагајући за преводима пољског писца Словацког 
у разним словенским књижевностима, и испитујући његов 
утицај, Г. Грабовски је наишао на материал, који јасно 

показује да је пољски романтизам, нарочито његови 
почетци, имао толико уплива на развијање сличних по- 
крета међу осталим Словенима да се већ више не може 
говорити о појединим писцима, но о духу пољског ро- 
мантизма, што овде-онде доста снажно одјекује и оставља 
трага на осталима. Одлучни протести и борбени покличи 
синова овог тако несрећног народа изазивали су симпа- 
тије и одјеке код других који су се дизали и развијали. 
Утицај поезије осећа се почетком Х!Х века истина врло 
мало и код Словенаца, чија књижевност се тек рађала, 
али је њен утицај на хрватску књижевност, међутим, и 
изразитији и јачи. Он није дошао само преко лектире 
но и преко личних веза што су постојале између та два 
народа у добу „илиризма“. Из кореспонденције Људе- 
вита Гаја види се та веза; за Станка Враза се данас зна 
да је врло добро познавао пољски народ и његову књи- 
жевност, а нарочито Мицкјевича; по библиотеци и пре- 
писци Ивана Мажуранића види се његова велика љубав и 
врло добро познавање пољске књижевности, ма да је мало 
сумњиво доказивати да су пољски песници имали каква 
утицаја на стварање његова спева „Смрт Смаил-аге Чен- 
гића“, јер се данас добро зна да је он имао узора много 
ближих и приступачнијих; А. Вебер-Ткалчевић, Т. Ма- 
ретић и нарочито Фр. Марковић преводе са пољског. 
Иван Трнски има балада и романса са јасним утицајем 
тих врста пољске поезије. Медо Пуцић је у личној пре- 


писци са Мицкјевичем и преводи га на наш језик. Доц- · 


није се тај утицај такође опажа, доста код Шеное, али 
још више на познијим радовима Фрања Марковића. 
Његова поезија носе врло јак отисак Мицкјевича; утицај 
пољске књижевности се опажа и на његовим литерарно- 
историским радовима и није без интереса поменути ње- 
гову студију о Мицкјевичу. 

Међутим, не треба прецењивати величину и важност 
утицаја што га је имала пољска литература на слове- 
начку и хрватску — остале нас мање интересују и њихи 
не додирујемо у овом реферату —, и Г. Грабовски је са 

свим добро рекао да се тај утицај не може мерити не 
са немачким и чешким но ни са руским, и да пољска 
књижевност у том погледу долази тек на пето место. 
Разуме се да су узроци за то врло разнолики, али 
је један од најважнијих што су и пољски народ и 
његова литература мање познати међу осталим Слове- 
нима но што би то требало да буде, и, друго, што су 
се Пољаци скоро увек налазили на противничкој страни 
Русије, која је вршила највећи утицај и од увек имала 
од свих словенских народа највише веза са Југослове- 
нима. Интересовање за Пољаке потиче поглавито због 
њиховог несрећног положаја и појачавано је увек онда 
кад би симпатије за Русију мало пале. Пољски народ је 
у ХЕХ веку био у врло злом стању и Југословенство, 
које се тек кретало, није у политичком свом животу 
имало чему да се нада од Пољака, док је, напротив, у 
"Русији гледало и још и данас гледа свог најприроднијег 
заштитника и пријатеља. Г. Грабовски је велики патриот, 
и много жали што је то тако морало бити, али се нада 
да ће се ипак увидети да пољски народ културно не: 
сравњено више стоји над руским и да њему с правом 
припада духовно вођство међу Словенима. Радовима ове 
врсте мисли он са разлогом да ће код својих суграђана 
побудити веће интересовање за остале Словене, и да ће 
се на тај начин разбити оно веровање да Пољаци вечито 
„штрче“ изнад осталих Словена и да су ван њихове за- 
једнице. 

Писац се у својим студијама тек у последње време 
задржао на историји наше, уже српске књижевности, и 
његова књига сем помена о Пуцићу, не говори о везама и 
утицајима пољске литературе на нашу. А њих је, међутим, 
несумњиво било. Зна се, на пример, да је у Београду после 
1848 године био велики број пољских емиграната и да су 
они са тадашњом школском омладином стајали у врло бли- 
ским везама, стварали тајна удружења, и својим идејама 
утицали на њу. У наших омладинаца пољске борбе за сло- 
боду налазиле су на живо интересовање и симпатије и 


570 Српски Књижевни ГЛАСНИК. 








није један од наших песника певао о несрећној Пољској 
и жалио њену судбину. Једно време се у нас више пре- 
водило са пољског но са руског; превођени су Миц- 
кјевич, Т. Јеж, Чајковски и други; доцније је превођен 
нарочито Крашевски, и његови романи и приповетке не- 
сумњиво су много читани. Студије које је Г. Грабовски 
у том правцу чинио и које ће несумњиво бити врло 
интересантне, биће од користи и историчарима српске 
књижевности. 


ПАВЛЕ (СТЕВАНОВИЋ. 

БАРАДРЕ ЊЕ 


КЊИЖЕВНОСТ. 


„ЦРНА ГОРА И НАПРЕДНИ ПОКРЕТ“. — О политичким 
и социјалним приликама у Црној Гори у последње време 
много се писало, али то су више били новинарски чланци 
и полемике. Поодавно се осећала потреба једне озбиљне, 
објективне и добро документоване књиге, у којој би 
говориле чињенице и стварност. Ту потребу у потпуној 
мери задовољава књига Г.Г. Тодора Божовића и Јована 
Ђоновића: „Црна Гора и напредни покрет“ (Београд, 
1911; 809, стр. 308; цена 2 дин.) У засебним поглављима 
писци излажу политичке, просветне, економске, админи- 
стративне и војне прилике Црне Горе, увек се цифрама 
и стварним податцима, а завршују програмом неодложно 
потребних напредних и модерних рефорама. Стварна 
Црна Гора и борба за уставност у њој приказане су 
свестрано и озбиљно у овој књизи, без које је од сада 
немогућно писати о црногорским стварима. Л 


ПАРАНА ТИТА ЊЕ 


ПРОСЛАВА ДОСИТЕЈА ОБРАДОВИЋА. — 26 марта изведен 
је први део прославе стогодишњице смрти Доситеја Обра- 
довића. Прослава је захватила цео наш народ, и имала 
је општији и националнији значај но иједна слична про. 
слава до данас. У свима крајевима српским, не само у 
Србији и у Црној Гори, но и у старој Војводини, Хрват- 
ској, Далмацији, Босни и Херцеговини, Старој Србији и 
Маћедонији, пред стотинама хиљада школске омладине, 
најсвечаније је прослављен спомен великог народног про- 
светитеља. Српска Школа одслужила је тога дана велику 
просветну литургију у част онога који је више но ико 
учинио за просвету српског народа; цео српски народ, 

без обзира на политичке границе и верске поделе, извр- 
шио је неку врсту културне мобилизације. на дан смрти 
онога који је створио модерно осећање српско. 


У Србији нарочито прослава је узела велике раз- 
мере. Србија се достојно одужила првом свом органи- 
затору просвете, који је на просветном пољу допуњавао 
оно што је Карађорђе стварао на бојном пољу. У свима 
школама без разлике одржала су се предавања о животу 
и заслугама Доситеја Обрадовића. У свима црквама учи- 
њен му је свечан помен. 


У Београду је нарочито свечано изведена ова про- 
слава. Пре подне је био помен у Саборној Цркви, коме 
су присуствовали: Краљ, Престолонаследник, сви чланови 
Владе, председништво Народне Скупштине са народним 
посланицима, председништво Српско Краљевске Акаде: 
мије Наука, председник Општине са одборницима, чла: 
нови Државног Савета, и многобројно грађанство свих 
редова. После помена Г. Митрополит је говориоо Обра- 
довићу као филозофу и васпитачу младежи Народна 
Скупштина имала је седницу, на којој је њен председник 
Г. Андра Николић говорио о Обрадовићу. Друштво Сло- 
бодне Мисли имало је своју седницу, на којој је говорио 
Г. Др. Јован Скерлић о Обрадовићу као првом слободном 
мислиоцу на Словенском Југу; тако. исто се одужила 
Обрадовићу и студентска гутемплерска ложа „Истина 
бр. 3“. 29 марта на седници студентског друштва „Сло- 
бодна Школа“ говорио је Г. Д. Јовичић. Народно По- 
зориште у спомен Доситеју Обрадовићу давало је 28 
марта Косте Трифковића комад „Младост Доситеја Обра- 
довића“. 27 марта на јавном састанку Демократског Клуба, 
под председништвом Г. Јована Жујовића, предавао је о 
Доситеју Обрадовићу Г. Јеремија Живановић. У унутраш- 
њости нарочита свечана предавања за ширу публику била 
су у Крагујевцу и Лесковцу. У Крагујевцу је говорио Г. 
Петар Стокић, професор, а у Лесковцу Г. Милош Дими- 
тријевић, супленат. У Црној Гори, кази у Србији, при- 
ређен је помен по свима црквама и предавања по свима 
школама. У Банату и Бачкој стогодишњица је лепо про- 
слављена. У Панчеву, Ади, Старом Бечеју, Сентомашу, 
Сомбору и Новом Саду — у свима овим местима поред 
предавања у школама одржане су свечане народне сед“ 
нице, на којима је било предавања о Доситеју Обрадо- 
вићу. Велико-Кикинђани поред прославе одужили су 
се Доситејевој сени и оснивањем народне књижнице. 

У Панчеву је прославу извело омладинско друштво 
„Узганица“; говорио је Г. О. Давидовић. У Старом Бе- 
чеју говорио је Г. Др. Милан Поповић, потпредседник 
Српске Читаонице; на свечаности су суделовали српска 
певачка друштва : црквено, занатлијско и ратарско. У Ади 
су прославу извеле српске основне школе са певачком 
друштвом; говорко је Г. Душан Бешлић, учитељ У Сом: 
и бору су тај дан на нарочитим седницама прослављали 
све српске школе и установе. У Сентомашу су прослав- 
љали српско црквена општина и Српско Девојачко 
Коло; у Колу говорила је Г-ђица Вида Вуковић, У Иригу 
је свечаност приредила Српска Читаоница; говорио је Г. 
Ст. Радић. У Новом Саду, као што је било и очекивати, 
свечаност је била врло, велика. У њој су узеле учешћа сва 
српска школа, и сва српска друштва. На свечаној седници 
Матице Српске говорио је Г. Др. Тихомир Остојић; на 
великој народној свечаности Г. Јован Живојновић; у гим- 
назији : Г.Г. Др. Тихомир Остојић и Др. Душан Радић. 
Свечана прослава стогодишњице биће 17 априла у Ча- 
кову, месту рођења Доситејевог. У Задру српска читао- 
ница је приредила свечану седницу; говорио је Г. Милош 
Парента. У Загребу је прослављала Српска народна основна 
школа. У Босни и Херцеговини иницијативу за што свеча- 
нију прославу стогодишњице узели су на се Велики Управ- 
ни и Просвјетни Савјет и „Просвјета“, те су 26 и 27 марта 
у целој земљи приређени парастоси Доситеју Обрадо- 
вићу и предавања о њему. У Мостару, поред датог па- 
растоса, општина мостарска приредиће 24 априла и за- 
баву, од чијег ће се прихода половина дати „Просвјети“. 
а половина као прилог за Доситејев споменик. У Сара. 
јеву су држали предавања Г.Г. Др. Владимир Ћоровић, 
Ристо Радуловић и Стево Калуђерчић. У Старој Србији 
и Македонији учињен је помен Доситеју Обрадовићу у 
целој рашко-призренској и велеско-дебарској епархији; 
нарочита служба служена је у манастиру Висским Деча-. 
нима, а у Скопљу у гимназијској сали била је свечана 
прослава са предавањем. Говорио је Г. Др. Милош Пе- 
ровић, професор, а хор ученика гимназије и Учитељске 
Школе певао је његову „Химну Доситеју“. Српско ака- 
демско друштво „Шумадија“ у Прагу приредило је све- 
чано вече, на коме су говорили Г. Г. Др. Ј. Махал „О 
Доситеју Обрадовићу, његовом животу и раду“ и Др. Т. 
Масарик „О Доситеју Обрадовићу као филозофу“. 


И док се тако прослављала стогодишњица у шко- 

лама и народу, и српски књижевни часописи и листови 
су на видан начин прославили стогодишњицу од Доси- 
тејеве смрти. Поред „Српског Књижевног Гласника“ при- 
редило је „Доситејеву Споменицу“ и „Бранково Коло“. 
Спљетски „Јио“ донео је чланак Г. Ђ. Шурмина „Доси- 
тије Обрадовић у Далмацији“, а загребачко „2уопо“ 
прештампало је из књиге „Српска књижевност ХУШ века“ 
Г. Ј. Скерлића шест глава о Доситеју Обрадовићу. 

Сва српска штампа узела је великог учешћа у овој 


прослави. Београдски листови, сви без разлике, у уводним. 


чланцима, и у разним прилозима, говорили су о Обрадо- 
вићр. Исто тако и главни српски листови ван Србије: 
„Вардар“ у Скопљу, „Српска Ријеч“ у Сарајеву, „Рад“ 
у Мостару, „Оиђтоушк“ у Дубровнику, „Србобран“ у 
Загребу, „Слога“ у Сомбору, „Српски Глас“ у Великој 
Кикинди; „Српство“, „Браник“, „Застава“, „Трговачке 
Новине“ у Новом Саду. 

Једну ружну дисхармонију у тој великој културној 
и националној свечаности учинили су Сремски Карловци, 
„Српски Сион“, где још увек влада онај кобни средње- 
вековни дух, онај стари страх од истине и напретка, 
против кога је Доситеј Обрадовић моћно устао. У томе 
месту ни црква, ни школа, ни српска друштва, нису ни 
поменуле великог чозека, кога је тога дана прослављао 
цео српски народ. 

Вести о прославама на појединим местима још стижу, 
и њих ће „Српски Књижевни Гласник“ све детаљно за- 
бележити. Р. М. 





ДРУШТВА И УСТАНОВЕ. 


Српска КЊИЖЕВНА ЗАДРУГА. — На састанку од 14 
фебруара Књижевни Одсек посвршавао је ове ствари: 
Прочитано је писмо Г. Др. Ј. Цвијића који јавља Срп- 
ској Књижевној Задрузи да не прима њену понуду да 
изради спис о Старој Србији и Маћедонији; одлучено је 
замолити Г. Цвијића да да своје мишљење о списима о 
Српској Земљи које Српска Књижевна Задруга мисли да 
изда. — Г. Јеремија Живановић, члан Књижевног Одсека, 
прочитао је свој реферат на спис „Брђанка“ од непо- 
знатог писца. Према реферату, одлучено је да се овај 
спис одбије. — О споменици Доситеја Обрадовића ре- 
шено је да у њој буду неколико чланака од један и по 
до два штампана табака, у којима ће се са разних страна 
разгледати живог и рад Доситеја Обрадовића. 

Састанак од 10 марша 1911 године. — Општина бео- 
градска јавља Српској Књижевној Задрузи да је решила 
да поднесе половину трошка око подизања споменика 

оситеју Обрадовићу, и да је објавила конкурс према 
нацрту Одбора за прославу Доситеја Обрадовића. — Ма- 
тица Хрватска извештава да је одлучила да за прештам- 
пана српска дела у свом издању плаћа хонорар од 140 
круна по табаку, као што је и Српска Књижевна Задруга, 
према својим правилима, хонорисала „Мртве Капитале“ 
Ј. Козарца; оригиналне радове хонорисаће као и Српска 
Књижевна Задруга, а антологије и слична дела по уго: 
вору. Ова одлука Матице Хрватске примљена је к знању. 
— За Доситејеву Споменицу за сада су утврђени чланци 
од Г. Г. Стојана Новаковића, Павла Поповића, Др. Алек 
сандра Белића, Др. Бранислава Петронијевића, Др. Ти- 
хомира Борђевића, Др. Тихомира Остојића, Др. Веселина 
Чајкановића. —- Као овогодишњи „Забавник“, Српска 
Књижевна Задруга издаће Манцонијев роман „Вереници“, 
у преводу Г. Јована Ђаје. 


МАТИЦА Српска. — Књижевни Одбор Матице Срп- 
ске држао је 14 (27) марта своју седницу под председ“ 
ништвом А. Хаџића. Узет је на знање председников из- 
вештај, да је преминуо Алимпије Васиљевић, почасни 
члан Матице Српске. Чланови књижевног одбора уста- 
јањем са својих места и усклицима „Слава му!“ одали 
су почаст његовој успомени, његовој породици изјавиће 
се саучешће, а Књижевно Одељење умолиће се да одреди 
кога од својих чланова који ће говорити о покојнику. 
Излата су на оцену ова дела: 1, „Живот српског народа 
у Славонији“. 1 део: у спомен Пери Коњевићу. П део: 
„Игре и песме“, од непозната писца. 2, „Свети Сава у 
народним „причама и песмама“, за „Књиге за народ“, од 
непозната писца. 3, „Освета и Судбина“, херојска дела 
Драгомира жупана Требињског, драма у 3 чина. (На 
расписану награду). —- 4, „Хроника свију главнијих до- 
гађаја херцеговачке буне из године 1875—1871“ од Вука 
Врчевића. — 5, „О забрани Вукова превода Новог За- 
у Србији“, од Андре Гавриловића. — 6, „Гајење ше- 
ћерне репе“ за „Књиге за народ“, од непозната писца. 
7, „Аристофан“, од Др. Николе Вулића. — Примљени су 
за „Летопис“ ови саставци: 1, „Песме“ Душана Малу- 
шева. — 2, Приказ Др. Г. Светислава Стефановића о 
књизи: М. Р. Кег: „Оп ће Нагогу ог ће ВаПадз5 1100— 

1510“. — 3, Вука Врчевића: Животопис владике црно- 
горског Петра Петровића Његоша П. -—— 4, Петефијева 
песма: „Добри стари крчмар“, у преводу Благоја Ран- 
чића. — Примљена су за „Књиге за народ“ ова дела: ], 
„Шегрт“, од Стевана Јањетовића. — 2, „Моји ђаци“ од 

Јована Удицког. — Нису примљени ови списи: 1, „Кнез _ 
Милош и Павле Шафарик“, од Андре Гавриловића. — 

2, „Дубровачка Трилогија“ од Арсена Венцелидеса. — 
3, „После три године“, приповетка Рајка Мирчетина. — 
4, „Неколико Вукових писама“, од Димитрија Оклоб-. 
џије. –- 5, „Враг Марко“, приповетка Пере Деспотовића. 


ЧУПИЋЕВА ЗАДУЖБИНА. — На својим састанцима у 
1910 години, Одбор је примио за „Годишњицу“ ове ра- 
дове: 1, од Стојана Новаковића „Васкрс државе српске 
и њени историци“; 2, од Јована Миодраговића „Доситеј 
Обрадовић као просветитељ народа српског“; 3, од Ми- 
лутина Т. Томића „Биографије главнијих саучесника у 
погибији Смаил-аге Ченгића“; 4, од Андре Гавриловића 
„Неколики прилози историји српске књижевности“; 5, од 
Радослава Васовића „Трагови леденог доба у Црној Гори“; 
6, од Милоја К. Борисављевића „Забрана „Шумадинке“ 
1850 године“; 7, од Стојана Новаковића „Цегар — Цљнгар 
— Т5аууа — местве, к историји заната и речи у српском 
народу“; 8, од Петра Костића „Манастир Св. Марка“; 
9, од Јована Миодраговића „Народно просвећивање у 
Србији у прошлом веку“; 10, од Др. Јована Радонића 
„Путовање Евлије Челебије по српским и хрватским зем: 
љама“ (наставак). Сви ови чланци ушли су у 30 Годи- 
шњицу, која је наштампана у 600 примерака. 

2. Имовно стање Задужбине је овако: Стални капи- 
тал код Управа Фондова 72.910; примљена готовина из 
1909 године 2 189:85; примљено у 1910 години 3.701'710, 
Свега примљено 5.891:55. На хонораре и штампу издато 
4.077 35, за пренос у 1911 остаје 1.814 20. На место Г. 
Љубомира Ковачевића, који је због слабог здравља дао 
оставку, Одбор је изабрао за председника Доброслава 
И Деловођа и благајник остаје и даље Живојин [1. 

имић. 





Власник, Богдан Поповић. — УРЕДНИК, ЈОВАН СКЕРЛИЋ. 

КЊИЖЕВНИ ГЛАСНИК. 


Књига ХХУМГ, БРОЈ 8. — 16 април, 1911. 


ВЕЧИТО ДУЖНИ. 


Мочарна јесен притисла као камен на груди. Тмо- 
ласти облаци се од неколико дана натуштено комешају 
изнад планине Јабланице, спуштају долином Црно-Дри- 
мова тока, па прекриљују и Охридско Поље, на коме црна 
згаришта попаљених села причају горку обману и без- 
надеждан живот десеткованог и голог народа. 

Киша сипи, а кад прекинута хладним ветром мало 
престане, јави се бледо и болесно македонско сунце и 
пропусти по који суморан зрак кроз подеротине облака, 
колико да наговести озеблом сељаку да и оно постоји 
и греје, али тамо негде далеко иза облака, друге људе 
и друге крајеве... 

На кршевитом пропланку, не далеко од Дримове 
обале, једва у магли распознаје се мало сеоце, некада 
од шездесет и неколико прилично удобних домова, а 
сада од тридесетину колиба, са посрнулим зидовима 
сеоске цркве без крова. Људи се преселише у варош; 
други поведоше остатак своје породице са собом у пе- 
чалбу, а више домова затре се, не оста живе душе за 

помен. И данас се можда налази по врлетном кршу, 
. више села, зарђала коса, привезана жицом за дугачку 
држаљу, којом се слобода текла; још се беласају непо- 
копане људске кости по шумарку, а међу стенама за: 
глављени скелет само орловима прича варварство вођа 
ослободилаца, који на дан 20 јула 1903 године, запа- 
лише труд на рањено тело човека, па га пустише као 
обневидело кљусе да ломи ноге и размрскава главу 
преко овога крша. 

После два месеца лутања по планини врати се на 
своје запаљено огњиште удовица Трпковица Мирческа 
са своја два малишана: са Радом, четворогодишњим син“ 
чићем и Божаном, одојчетом на сиси, врати се и заста пред 
развалинама свога опустела дома. Њена пре тога бујна, 
и несавладљива снага беше обамрла и утрнула, и не- 
маше сузу да пусти пред страшном јавом што јој се 
у очи унесе. И није знала ни шта пре да жали: изго- 
релу кућу и покућанство; свекра или свекрву; да ли 
свога домаћина Трпка, кога од оне прве вечери када 
напустише село више не виде, нити пак дознаде где је 
пао да му бар кости укопа. На све заборави пред писком 
деце за хлеб. Јер и после повратка, за више дана ко- 
рење бела слеза и букова кора придржаваше душу док 
се сити присетише. помоћи. 

Од двоспратне Трпкове куће остао беше само 
горњи зид, до пола разваљен, на који Трпковица баци 
неколико врљика, набаца озго грање и корова, и оста 
ту са оба своја детета без хлеба и игде ичега. Нешто 
доцније, по казивању неких из села, укопа једне кости. 
Да ли беху кости њенога Трпка, и данас не зна. По лицу 
се није могао познати; леш измрцварен, подбуо, почео 
да се распада; од хаљина ни крпе на њему: све беше 
пљачкашки башибозук однео. После су јој рекли да је 
покојни Трпко пао онде, не далеко од села, код Којове 
Стене. И за свекра ништа не зна. Говорило се да су 
неки старци, немајући зубе да једу корење, скакали од 
глади у неку провалију у Караорману да се не муче. А 

свекрва је изгорела заједно са кућом. Оне вечери кад 
су жене, деца, старци, сви они што су били немоћни да 
шеку слободу, напуштали куће и склањали се у планину, 
стара није хтела да остави своје огњиште. Када су разја- 
рени пљачкаши уносили сламе у њину кућу да је пале, 
она је стала на кућњи праг и бранила је мотовилом док 
је нису гурнули унутра, посули је гасом и запалили са 
кућом. И докле се није у пламену изгубила, причали су 
после Турци пљачкаши, она се само крстила и викала: 

— Горите, палите, ми ћемо у ваше куће, ваше 
њиве, ваше овце... 

И сада, ево после осме године, Трпковица јеу тој 
истој колиби. Преклане је уз припомоћ свога Рада по- 
крила кров шеваром, кога је донела са блата поред 
Охридског Језера, олепила плот са стране блатом, и 
ископала бразду у наоколо да вода при киши не улази 
унутра. Али је пљусак ово дана на пољу јак. Натуштило 
се са свију страна и лије као из кабла, те вода пробила 
и с горње стране кроз зид, и с крова цури на поду, 
при земљи, у барицама. 

Она, сва покисла и уморна од пута, села поред 
ватре да мокро одело на себи просуши. Главу је под- 
бочила лактом о колено, и снуждено посматра непогоду 
на пољу. Оскудица јој беше дојадила, те пролетос је 
послала Рада са преко-дримским зидарима Турцима, који 
раде тамо негде око Ђаковице и Призрена, да носи 
блато за зидање и учи занат. Па ево, Митров-дан прође, 
а њих још нема. Данас је по овом пљуску била чак у 
оближња села да упита неке што су летос тамо радили, 
а од неколико дана дошли. За мајстор-Синана, код кога 
је Рада била дала, рекоше јој да ради у једном арнаут- 
ском селу близу манастира Дечана, и вечерас сигурно, 
ако су живи, треба да стигну. А на пољу бесни непо- 
года. Пљусак застане мало само кад дуне јак ветар 
који им растура пепео са огњишта на коме је мала 
Божана почесто стављала суха грања да ватру распламти 
и покислу мајку огреје. Сад се и Трпковица каје што је 

своје још недорасло дете послала у свет, и то са Тур- 
цима, да по оваком времену пешке неколико дана пу- 
тује; али се није могло живети од снромаштине. У 
кући, све покућанство и имаовина, два крњава крчага, 
неколико грнаца, асура за простирку, конопљана поњава 
покривач, што им кум поклонио, и две-три низе црвених 
паприка обешене о плот. Од живе стоке, ништа! Неко- 
лико кокошака имала је, и њих Суља:ага, познати преко 
дримски спахија и отимач, покупи летос. узе као тобож 
за некакав десетак, дуг још покојног Трпка, како он 
каже. А знала је она добро да му нису били ништа дужни. 

Тако он свакога лета дође у село по неколико пута, 
па сврати и код ње. И што нађе од вредности у колиби: 
тепсију, бакарно ђугумче и друго што је Трпковица ар- 
гатовањем прибавила, придигне, и одлазећи само каже: 
„за дуг!“. Не казује колики је тај дуг, ни зашто, ни 
како! Ако га она припита, или му поиздаље каже да не 
зна да су они њему били дужни, он се дере, грди и 
прети да бије. 

На огњишту сухо грање пуцкара. Трпковица онако 
покисла прибила се уз пламен, и њено мокро одело испа 
рава. Мала Божана, девојче од осам година, у искрпље- 
ном сукненом зубунићу и подераној кошуљици на лак- 
товима и рамену, зарила босе ножице у пепео на огњи- 
шту поред мајке, а очи упрла у мајчино бледо-жуто лице 
са дугуљастим сухим образима, испупченим јагодицама и 
дубоко упалим очима које угашено посматрају како 
све више мрачи на пољу. Кад ватра мало затиња, она 
је подстакне, наломи гранчица, па опет загледа мајку, и 
час по час припита : 

— Је ли, мама, вечерас ће дође Раде, мама> 

Али јој се мајка не обзире. Мисли су њене на ка: 
љавом путу где Раде са бременом ствари на себе, шибан 
кишом, посрће, сустаје у блату. Зар може он, нејако 
дванаестогодишње дете да издржи пешке тај далеки пут 
од пет дана, и то по овом времену г 

— Бата ће мени, мама, да донесе о-пан-ке, а ти 

после, мама, да купиш платно и сашијеш ко-шу-љи-цу, 
— је ли, мамаг опет ће девојче, развлачећи речи при 
изговору, и рукама прихвата своје голе лактове као да 
показује подеротине. 

Мајка је погледа, уздахне, па се премести на сто- 
личици да се с леве стране присуши, а рукама прихвати 
десно своје колено. 

А и вече се спушта. Натмурено кишовито време 
поможе да се пре смрачи. Жену обузима све већи страх. 
И зар баш ово дана кад је њен Раде на путу да киша 
овако лије; А ко зна где је, и како! Зидари што беху 
дошли оданде рекоше јој данас да га нису летос виђали, 
само су чули за њ. — Зашто није Бог подједнако пра- 
ведан за све! помисли, па се одмах трже, уплаши и мач: 
се мало са столичицом. „Неправедан!“ „неправедан је!“ 
опет јој се наметну помисао од које се стресе и устаде, 
окрену се источној страни и поче се крстити и молити: 

— Боже, опрости ми грешној.. Причувај ми Рада.. 
Донеси ми га, Боже, здрава, окрепи ме, умудри, да ти 
не грешим... 

Мала Божана погледајући мајку узе и она мотати 
ручицом, правећи неправилан крст на себи. 

И још не беше села, опет та грешна помисао о 
Богу! Трпковица се мучила да је одагна од себе, а она 
јој се натураше, понављаше и пренесе је у мислима у 
ону кобну ноћ у очи Илин-дана. — Збиља, рече у себи, 
зар Он не могоше онда да нареди Св. Илији да смрви 
онога што нас беше те ноћи скупио све, па и жене са 
одојчадима, и заповедаше да у ову нашу разваљену цркву 
Св. Илије закопавамо посуђе и до зоре да напустимо 
домове 27... Сети се живо његова широка, опака лица, са 
густом чекињастом брадом и мачјим погледом, када ста- 
јаше, наоружан, код светих двери у цркви, до покојног 
попа Јордана, и говораше нешто час тише, час гласније, 
помињући више пута речи: „зверовете“, „кљштите“, што 
га мало ко разбираше. Зна добро после, кад изиђоше 
из цркве, како јој њен покојни Трпко објашњаваше да 

је то вођа ослободилаца и да наређује да жене, деца, 
старци беже у планину, а они, ослободиоци, поубијаће 
све Турке, заузеће им после куће, њиве, ливаде, баште; 
пуне амбаре са житом, стогове сена, овце... Како се онда за- 
радоваше многи младићи из села, што им, можда, и данас 
нису кости укопане! Они замишљаху као да су већ ушли 
у оне лепе варосане агинске куће; газе неизути по про- 
стртим шареним ћилимима; негдашњи домаћин, ага, смерно 
им се поклања, моли да му живот опросте. Ануме се већ 
не крију; и оне моле. У двориштама ватра пламти, кољу 
се овце и пеку на ражњу. — Тричковица се присети 
како се једни препираху међу собом, ко ће од њих да 
заузме Суља-агину велику кућу, са оним широким чар“ 
дацима и ћошковима .. АХ, да јој је сада да види онога 
што их тада онако лагаше, показала би му! она, жена, 
показала би му! Да не беше њега тада, она не би сад 
била у овој колиби где са свију страна прокишњава. 
Данас би јој био жив и њен покојни Трпко, па не би 
морала да у бели свет шаље Рада са Турцима, да носи 
блато, и сада за њега овако да страхује... 

Божана, погледајући замишљену мајку, опет припита: 

— Мама, смрче се, мама! Зар вечерас не идемо да 
чекамо батуг 

Трпковица се прену, погледа кроз прозорче на поље. 
Киша, непрестано киша! 

Оне су биле излазиле неколико вечери до Забрђа 
да чекају Рада, да му бар оданде до куће понесу ствари 
и мало тиме олакшају. Вечерас рече мајка Божани да 
остане, покиснуће много, хладно је. Али она хоће да 
сачека бату што пре, да га загрли и да му помогне. 

Загрнуше ватру пепелом, мајка узе девојче за руку, 
и обе, онако босе, изгубише се у сутон блатњавим путем 
ка Забрђу. 

Дуго су изгледале оданде, шћућурене поред једне 
стене, тресући се од студи, кроз помрчину, пут северу... 
Путања се спрва распознаваше, после је нестаде у тами. 
Киша час пљусне, па престане, да је хладан ветар замени. 

Трпковица беше узела Божану преда се, у крило, да је 
колико толико од кише и студи заклони. 

Гледају обе у једном правцу, и девојче по кад-кад 
прозбори: 

— Ено мама, нешто се црни, гледај! 

И Трпковици би се причинило као да се заиста 
нешто креће у тами, иде к њима, али опет, од. свега 
ништа. | 

Хладан ветар разагна нешто мало помрчину, про- 
реди се тама, и онс гледају као кроз густу мрежасту 
копрену. 

Покисло одело на њима, шибано студеним ветром, 
поче уз тело да се припија; хладноћа допире до сржи 
костију. Божана уклупчена у мајчину крилу и заогрнута 
њеним рукама, дрхти, тресе се; зуби јој цвокоћу. Трпко- 
вица хтеде се врати дома, али је заустављаше помисао 
да Раде треба вечерас да дође, да мора доћи, као, што 
јој рекоше данас зидари, — ако је жив... Али кад» Зар 
може у ово доба и по оваком времену» — Не, не, — 
узалуд, празна нада! помисли у очајању. Најзад, изне- 
нада, чу се снажан глас, не далеко од њих у присоју. 

Божана поче да се копрца, извлачи из мајчина 
скута, и виче: 

— Ено мама, оно је бата! Хајде да га сачекамо, брже! 

Трпковица се присети да је то неки пастир, зау- 
ставља је, притискује у крило и вели: 

— Не чедо, оно је неко од чобана, тражи можда 
заосталу стоку. 

По телу почеше бости ситне иглице; снага дрхти, 
руке, заштићене слабом конопљаном кошуљом, утрнуше. 
Па ипак очекује: — Још мало, још мало, вели у себи, 
да видим бар ко је тај што у ово доба виче. 

Набујали Дрим, придошлим притокама, потмуло и 
страховито хучи, тамо подаље у долу, као да га под- 
земни демони комешају. 

Вик, за тим лавеж пса чу се још једном-дваред у 
присоју, па се изгуби у мраку. 

Неможе више да се издржи. Снага се укрутила, и 
не осећа се студ. Време се опет натмури; густа помр- 
чина захвати све. Крупне пахуљице снега, помешане са 
даждом и ветром, косо бију у лице. 

Божана се укрутила, не може да мрдне. Мајка је 
упрти на леђа, и онако, боса, шибана снежном кишом 
пажљиво, полако, корачаше једва приметном путањом 
својој убитој колиби, колиби који прокишњује. 


— Мама! прошапта промукло девојче с леђа мај-. 


чиних, као да му беху уста завезана. — А да је дошао 
бата дома, мама, да га нађемо 

Трпковица, одмичући полако, само уздахну. — Пут 
је овај, помисли, одакле се долази. Да није свратио 
код мајстора, Синана... Али шта ће тамор Његово је 
село даље од пута, много даље од нашег! 

На огњишту, у колиби, нађоше само неколико жива 
угљена у пепелу. Брзо Трпковица наломи суха грања, пла- 
мен се разбукта, и оне се прибраше уз ватру да се утопле 
и осуше. Утрнуле руке и ноге боле као да клинци боду 
испод ноката. Божана поче да плаче. Мајка је мало 
одмаче од ватре, протрља јој руке, па је храбри и уми- 
рује: каже јој да ће доћи њен бата, да ће јој донети 
шамију, и убрус. Али се и из мајчиних очију просуше 
крупне капље низ испијено, смежурано лице, сузе које 
одавна не беху прокапале. 

— И игле, мама, купиће ми бата» — разведри се 
лице девојчету. — А ја ћу бати, мама, да исплетем ча- 
рапе... Ја ћу, мама, овако да га загрлим... Али јој мајка 
нагло прекину реч, пруживши раширену шаку к лицу 
девојчета које ручицама показиваше како ће да загрли 
свога брата. Обе засташе и напрегошце пажљиво слух... 
Опет глас! Трпковица нагло истрча у двориште, загледа 
се у помрчину, и упита: 

— Ко је> 

Иза ограде, с пута, одазва се мушки глас: 

— Ја сам, ја, Спира. Изиђи. 

Она, снебивајући се, пође. 

— 'Ајде, 'ајде брже... Ево ти дете... Одоше ми козе. 

— Дете, моје дете! Раде2! 

— Твоје, твоје. Нађох га посустало и заспало, 
онамо код Којове Стене... Тражах заостале козе, кад пас 
наиђе тамо, и поче да лаје. Приђем, видим дете прибило 
се уза саму стену, не миче се!... На, брже, придржи га, 
одоше ми козе... 

— Раде, чедо! мајкина душо!.. камо те, синер! — 
плачним гласом, и тресући се притрча Трпковица. 

— Ево, мама; држи ме мама, не могу... 

Божана раширила ручице, трчи из колибе вичући: 


— Бато, слатки бато! мој лепи бато, — и обисну 
му се о врат. 
— Немој, Божо, не могу, чекај. — Држи ме, мама! 


слабим, изнемоглим гласом рече дете... 

Али Божана не слуша. Савила брату руке око врата, 
грли га и тепа: мој бата, мили бата... 

Уђоше у колибу. 


. (Свршиће се). 


Подгсрац — Охридско Подримље. 


Анђелко. М. КРСТИЋ. 





НУМА РУМЕСЋА 
(9) 
М 
МИНИСТАР. 


Прошло је три месеца од овога излета на Кордов- 
ски Брег. 

Скупштина се тек била састала у Версаљу, под јед- 
ним новембарским пљуском, који спаја басене у парку 
са ниским небом, пуним тешке магле, и обавија оба Дома 
тужном и мрачном влагом, али који ипак не може да утоли 
политичке страсти. Сесија већ показује узбуњиве знаке. 
Возови пуни посланика и сенатора јуре један за другим, 
укрштају се, пиште, тутње, и претећи избацују облаке 
дима, као да су и сами гоњени мржњом и сплеткама које 
собом носе, кроз млазеве кише; и, за време ове вожње 
од једног сата, препирке заглушују лупу точкова и на- 
стављају се онако исто жучно и бесно као на говорници. 
Најраздраженији је, и све надвикује, Руместан. Он је већ 
држао два говора откако се Скупштина састала. Он го- 
вори у одборима, у ходницима, “на станици, у бифеу; од 
његовог се гласа тресе стаклени кров фотографскога са- 
лона где се држе седнице удружене деснице. Свуда се 
види његова крупна и гипка прилика, његова велика, 
увек бунтовна глава, његова широка плећа, која се не- 
престано гибају, задајући страх министарству на које се 
он окомио да га „обори“, као" вешт и снажан јужњачки 
борац. Ах, плаво небо, бат добоша, цврчање зрикаваца, 
чари распуста, све је то ишчезло! Нума на то више ни- 

како и не помишља, завитлан вихором двоструког позива, 
адвоката и политичара; јер, по примеру свога старог учи“ 
теља Сањиа, он није, улазећи у Скупштину, напустио суд, 
и сваке вечери, од шест до осам часова, свет се тиска 
пред вратима његовога кабинета, у Скрибовој улици. 

Тај Руместанов кабинет био је као какво страно 
посланство. Први секретар, десна рука вођина, његов са“ 
ветник и пријатељ, био је један изврстан и вешт адво- 
кат, који се звао Межан, јужњак као и сва Нумина око: 
лина, али јужњак из Севена, из кршевитога Југа који има 
више шпанских него талијанских особина, и у свом др- 
жању и говору показује опрезну уздржљивост и прак-“ 
тични здрав разум Санча Пансе. Дежмекаст и снажан, 
већ ћелав, жућкастога лица, као сви неуморни радници, 
Межан отправља сам сав канцеларијски посао, сређује 
акта, спрема говоре, труди се да поткрепи чињеницама 
звучне фразе свога пријатеља, свога будућег пашенога, 
како кажу добро обавештени. Остали секретари, Г. Г. де 
Рошмор и де Лапара, два млада приправника, потомци 
најстаријег провансалског племства, служе само као украс, 
и уче се политици код Руместана. 

Лапара, висок, леп младић, топле боје лица и риђе 
браде, син старога маркиза де Лапара, роајалистичког 
првака из Бордоа, тип је онога креолског Југа, размет- 
љивог, увек жељног авантура и двобоја. После пето. 
годишњег бављења у Паризу, и пошто је у клубу проиграо 
сто хиљада динара, које су исплатили дијаманти његове 
мајке, он је успео да добије булеварски нагласак и сјајну 
отмену спољашност једнога искусног кицоша. 

Сасвим је друкчији виконт Шарлекси де Рошмор, 
Нумин земљак; васпитан код фратара у Успенској Школи, 
он је свршио права у унутрашњости под надзором своје 
мајке и једног опата, и показивао је због таквог вас- 
питања извесну безазленост и снебивање који су били 
у супротности са његовом брадом Луј ХШ, тако да 
је у исти мах изгледао као препредењак и као дедак 

Витки Лапара труди се да овога младог Пурсоњака! 
уведе у париски живот. Он му показује како да се 
облачи, шта је шик а шта није шик; учи га да иде обо: 
рене главе, правећи се блесав, да села нагло, са испру- 
женим ногама да му колена не би остављала отисак на 
панталонама. Желео је да му уништи ону безазлену веру 
у људе и ствари, ону вољу за преписивањем аката, која 
га ставља у ред пискарала. Али узалуд, виконт воли свој 
посао, и кад год га Руместан не би повео са собом у 
Скупштину или у Суд, као на пример данас, он се по 
читаве часове не диже са столице, преписујући гомилу 
аката, за дугачким столом који је био намештен за се- 
кретаре поред шефовог кабинета. Међутим, Бордовац 
је догурао поред прозора једну кожну наслоњачу, и, 
док се спушта вече, он, са цигаром у зубима, испружених 
ногу, гледа кроз кишу на каљаву и замагљену улицу, и 
на дугачки низ кола, која стоје поређана дуж тротоара, 
са уздигнутим бичевима, због дана примања код Г-ђе 
Руместан. 


Силан свет! И то још није све, јер непрестано до- 


лазе кола. Лапара, који се хвали да исцрпно познаје 
све ливреје отменога париског света, објављује гласно, 
како ко наиђе: „Војвоткиња де Сан Донино... Маркиз 
де Белгард... Шта врага! И породица Моконсеј... Ах, па 
то мора да има нешто нарочито!“ И обраћајући се једном 
дугачком и мршавом човеку који пред камином суши 
своје плетене рукавице и шарене панталоне, одвећ танке 
за ово доба године, и брижљиво подвијене изнад што- 
фаних ципела: 


— Знате ли што ново, Бомпаре> 
— Што новор,.. Знам, дабогме... 


Бомпар, Руместанов мамелук, важи као некакав 
четврти секретар, који врши спољне послове, иде по 


! Јунак Молиерове комедије с балетом Господин де Пурсоњак; 
паланчанин који ради женидбе долази у Париз, где на сваком ко- 
раку бива исмеван. | Пр. 

новости, шири по Паризу шефову славу. Ово му зани- 
мање не доноси много користи, судећи по његовом из: 
гледу; али то није Нумина кривица. Један обед дневно, 
пола лујдора с времена на време, то је све што је хтео 
примити овај чудни паразит, чији живот је био загонетан 
и његовим најприснијим пријатељима. Њега питати зна 
ли што ново, сумњати у Бомпарову машту, то је одиста 
значило бити врло наиван. 

— Да, господо... МИ то нешто врло озбиљно... 

— Шта то 

— Извршен је атентат на маршала !... 

Опште запрепашћење. Млади људи се згледају, 
упиру очи у Бомпара; затим Лапара, изваљен у насло- 
њачи, пита сасвим мирно: 

— А шта је с вашим асфалтом, драги мојг како 
стоји с тим 

— Ах, асфалт, којешта!.. Ммам ја један далеко 
бољи посао... 

И не чудећи се нимало што је учинио тако слаб 
"утисак својом вешћу о убиству маршала, он почиње да 
излаже своје ново предузеће. О, сјајан посао, и то врло 
прост! Треба згрнути премију од сто двадесет хиљада 
динара коју швајцарска влада даје сваке године најбољем 
стрелцу на земаљској утакмици. Бомпар је у младости 
био чувен у пуцању на шеве. Сад му само треба да 
мало извежба руку, па да себи осигура сто двадесет 
хиљада динара ренте до краја живота. Ту бар не треба 
великог труда! Пропутовати Швајцарску, полако, из дана 
у дан, кантон по кантон, с пушком о рамену... 

Занесењак је причајући све више падао у ватру, 
пузао се на глечере, прелазио реке и долине, рушио у 
понор читаве лавине пред забезекнутим младићима. Од 
свију привиђења овога манитог мозга, ово је ипак било 
најчудовишније, и он га је описивао убеђеним гласом, 
гледајући грозничаво ужагреним очима, распаљен неком 
унутрашњом ватром, од које су му по челу избијале 
чворуге и дубоке боре. 

Ненадни долазак Межанов, који се враћао из суда 
сав задијан, прекиде Бомпарова бунцања. 

—- Велика новост! рече он, бацајући на сто кожну 
торбу... Министарство је оборено. 

— Није могуће ! 

— Руместан узима портфељ Народне Просвете... 

— Знао сам ја, рече Бомпар. 

И, видећи осмехе око себе: 

— Тако је, господо... био сам тамо, сад сам отуда. 

— Па опет нисте хтели ништа рећи 

— Нашто 2:. Никад ми се не верује... Томе је узрок 
мој нагласак, додаде он са безазленом резигнацијом чија 
се. комичност изгуби у општем узбуђењу. 

Руместан министар ! 

— Ах, децо, шеф је прави препредењак! говорио 
је Лапара, заваљујући се од смеја у својој наслоњачи, 
и дижући ноге у таван... Како је вешто извео ствар! 

Рошмор скочи, увређен: 

— Не говоримо о препредености, драги мој... Ру- 
местан је човек од убеђења... Он иде правце као топов- 
ско ђуле. 

— Пре свега, дете моје, ђулад више нису у упо- 


треби... Данас постоји само граната... А граната иде овако.,._ 


Он при том описа врхом ципеле криву линију. 

— Преклапало ! 

— Звекане ! 

— Господо .. господо .. 

И Межан се у себи чудио овој необичној и замр- 
шеној природи Руместановој, о којој је и његова најближа 
·" околина тако различито судила. 

„Препредењак, — човек од убеђења!“ 

Ово подељено мишљење било је раширено и у јав- 
ном мњењу. Познајући га боље, он је знао колико у 
основи његовог карактера има лакомислености и нехата, 
који ублажују његову славољубиву природу, и колико 
је он у исти мах бољи и гори него што се о њему мисли. 
Него, да ли је баш истинита ова вест о уласку у каби- 





ПАР 

нетг Желећи да с тим буде начисто, Межан баци у огле: 
далу поглед на себе, изиђе из канцеларије, и пређе у 
други део куће, код Г-ђе Руместан. 

Још из предсобља, где су служитељи стајали са ка- 
путима преко руку, чуо се жагор, пригушен раскошним 
тапетом и засторима. Розалија је обично примала у свом 
малом салону, који је изгледао као зимска башта, са 
лаким столицама, украшеним сточићима и зеленим биљ- 
кама поред прозора, у чијем су сјајном лишћу треперили 
светлосни зраци. То је било довољно за скромне потребе 
ове Парижанке из средњег сталежа, која се губила у 
сенци свога великог човека, није марила ни за какво 
славољубље, и била сматрана, изван малога круга где се 
знала њена вредност, за обичну жену, без значаја. Али 
данас су оба салона за примање били пуни гостију и 
жагора; а још непрестано су долазили нови гости, први 
и други позив пријатеља, познаника, личности којима Ро- 
залија није знала ни имена. 

Врло природна, у хаљини са љубичастим преливима 
која је истицала њен витки стас, отмени склад целога 
њеног бића, она је сваког дочекивала са подједнаким, 
мало гордим осмехом, оним мргодним изразом о коме 
је некад говорила тетка Портал. Ни трага од какве ра- 
дости због новог положаја; пре извесно изненађење и 
немир, који се ипак нису нимало опажали. Она је запо- 
слено ишла од групе до групе, док се сумрак нагло 
спуштао, у овом париском првом спрату; и кад слуге 
донеше лампе и упалише свећњаке, салон доби изглед 
који има у свечане вечери, са својим скупоценим бли- 
"ставим завесама и шареним источњачким засторима. 

— Ах, Господин Межан... Розалија се издвоји и пође 
му у сусрет, радосна што у овој гомили отменог света 
сусреће једно пријатељско лице. Њихове природе су се 
разумевале. Овај разлађени јужњак и ова осећајна Па- 
рижанка имали су слична гледишта и схватања о ства- 
рима, и доводили су у равнотежу Нумине слабости и пре- 
тераности. 

— Хтео сам да се уверим је ли вест истинита... Сад 
више не сумњам .. рече он показујући пуне салоне. Она 
му пружи депешу коју је добила од мужа, додајући са- 
свим полако: 

— Шта ви на то кажете» 

— Тешка дужност; али ту сте ви. 

— И ви... рече она стежући му обе руке, и журећи 
се да дочека нове госте. Долазило их је непрестано, а 
нико није помишљао на одлазак. Чекали су вођу, желећи 
чути из његових уста појединости са седнице, како их 
"је једним покретом рамена све срушио. Већ их је било 
који су доносили по који одјек из Скупштине, поједине 
одломке Нуминога говора. Сви су се тискали око њих, 
са радосним жагором. Нарочито су жене изгледале ра- 
дознале и нестрпљиве; испод великих шешира, који су 
баш те зиме били ушли у моду, на њиховим лепим ли- 
цима видела се она лака, грозничава румен коју имају 
жене при коцкању у Монте-Карлу, око стола где се игра 
„тридесет и један“. Можда је ово политичко располо- 
жење код њих долазило због ове моде из доба Фронде, 
ових шешира са дугим пером; јер је изгледало да се 
све ове госпође јако разумеју у политици, и све су оне 
славиле вођу говорећи чистим парламентарним језиком, 
и упадајући у реч махањем својих малих муфова. Свуда 
се чуо један исти узвик: „Какав човек! Какав човек!“ 

У једном куту, стари Беши, професор у Француском 
Колежу, врло ружан човек, са дебелим носем који се, 
изгледа, отомбољио над књигама, узимајући за повод 


Руместанов успех, разлагао је једно од својих омиљених . 


тврђења: Слабост модерног друштва долази због поло- 
жаја који у њему заузимају жена и дете. Свуда само 
незнање и дроњци, прохтев и лаксмисленост. „Погледајте 
само, господине, у томе је Руместанова снага. Он нема 
деце, и умео је да избегне женин утицај... Зато је могао 
ићи право, чврстим кораком! Никад није скренуо с пута!“ 
Достојанствена личност којој су биле упућене ове речи, 
члан Главне Контроле, безазленог погледа, са малим, 

округлим и голим потиљком, у коме су мисли клопарале 
као суво семење у празној бундеви, устурао се важно 
и одобравао, као да је хтео рећи: „И ја, господине и ја 
сам човек више врсте... и ја сам одстранио утицај о 
коме говорите.“ 

Видећи да се око њега окупљају слушаоци, нау- 
чењак подиже глас, наведе примере из историје, Цезара, 
Ришелјеа, Фридриха Великог, Наполеона, доказа научно 
да је жена, на лествицама умних бића, неколико степена 
испод човека. „Доиста, ако испитамо ћелијчна ткива...“ 

Али још занимљивије је било испитивати лице у 
жена ове господе, које су их слушале седећи једна поред 
друге и срчући своју шољу чаја; јер је већ била послу- 
жена мала ужина, која у жагор од разговора меша звекет 
финих кашика по јапанском порцелану, топлу пару из 
самовара и свеже колаче. Млађа од њих две, Г-ђа де Бо, 
својим породичним утицајима, била је израдиласвоме мужу, 
оном човеку са главом од бундеве, пропалом племићу, 
огрезлом у дугу због картања, положај члана Главне 
Контроле; и јавно мњење је дрхтало од страха видећи 
контролу државног новца поверену овоме расипнику, који 
је тако брзо проћердао и своје и женино имање. Г-ђа 
Беши, негдашња лепотица, имала је још крупне, духо- 
вите очи, и отмене црте лица; само су њена болно разву: 
чена уста говорила о борби у животу, о њеном неу- 
морном и безобзирном славољубљу; она се била сва 
заложила да догура до првих места свога досадног 
научника осредњих способности, и била је успела да му, 
својим на жалост сувише познатим везама, отвори врата 
Института и Француског Колежа. Читава једна париска 
трагедија читала се у осмесима које су ове две жене 
измењивале преко својих шоља с чајем. А кад би се 
добро потражило, можда би се и међу осталом господом 


нашло много њих којима женски утицај није био од штете. 
(Наставиће се.) 


Алфонс ДодеЕ. 
(Превео с француског МиодрАГ ИБРОВАЦ.) 
ДИ ари РИтЕ Зли 38 


ЈЕДНО ВЕЧЕ: 


Ја сам наслоњен на прозору био 
И гледд на друм пушећи цигару. 
Плавкасти дим се колебо и вио 


У прамењима меким. По Мостару 
Вече је своје рудо злато лила 
И кровови су дрхтали у жару. 


Ти некуд прође. Уза те су била 
И дјеца твоја, мале црнке двије, 
Очију топлих.. На теби је свила 


Шуштала као вјетар када вије 
У сухом лишћу бокора. Прах врео, 
Што друм кб неко сиво платно крије, 


Твој би скут, каткад. додирноб и мео. 
У томе часу ја не гледах друго — 
Вас гледах само, кроз вечерњи вео, 


Све докле нисте сврнули за угб... 
Кб из гнијезда, гдје све студен дави, 
Тад из мог срца једно јато дуго 


Рањених птиџа с цвркутом се јави 
И вама прхну... Сјен слазити стаде... 
Мрак.. У мој прозор, из висина плави, 


Један црн лептир доплови и паде... 


АЛЕКСА ШАНТИЋ. 





| 





НОЋНА ТИШИНА. 


Звезда се једна у великом скоку 
распрсну у ноћ. Затим, поноћ тавна. 
Те целе ноћи једна туга давна 

и модро небо сјало ми у оку. 


С улице бије дах и јара врућа. 
На кули изби, и ко тешка свила, 
кб тице бола и огромних крила 
одоше сати изнад црних кућа. 


Кроз мирис ружа, што се у ноћ заче, 
кроз топли ваздух арије се гоне, 

док пати болом целе васионе 
заљубљен дечко што снева и плаче. 


И опет изби. И троми звук звона 
пови се тешко по тишини крутој. 
Поноћ и туга. У светлости жутој 
диже се месец иза Пантеона. 


БожидаР ПУРИЋ. 


АЛИМПИЈЕ ВАСИЉЕВИЋ. 
(1882—1911). 


Смрћу Алимпије Васиљевића издубљена је нова 
празнина у редовима оних врлих Срба, у чијој се души 
култивују високи идеали славних нам предака. 

Он је представљао један тип патриота, којима у 
срцу ври чиста крв српска, а у глави царује ум науком 
развијен. 

У прикладним цртама његовог ведрог лица, у кроткој 
изразитости његовог братинског погледа, у пламену ње- 
гових племенитих осећања, у јасној и логичној одређе- 
ности његових, вазда искрено исповеданих мисли, у ње- 
говом одушевљавању за слободу, истину и правду, у 
његовој непоколебној вери у будућност српског народа, 
у неуморној активности његовога, патриотским идеа- 
лизмом оживљаванога духа огледаху се пореклом насле. 
ђене, па високом културом одгајене особине Србина, 
кога обасјавају чисти зраци јаркога сунца са плавога 
неба зелене и дичне Шумадије. — 

У својим „Успоменама“, које је у рукопису оставио. 
Алимпије Васиљевић почиње бележити своју пореклену 
лозу од деде му Васиља, четовође у првом устанку Ср- 
бије. Војвода Петар Молер био је зет Васиљу. Васиљев 
син Милован оженио се Јелицом, сестром од стрица Ми- 
лошевог барјактара Паштрмца. Милован и Јелица живили 
су у Велишевцу, у Цветачкој општини, у округу ваљев- 
ском. Ту им је рођен и син Алимпије 1832 године. 

Пошто је дорастао за наставу, Алимпије се учио у 

основним школама у Боговађи и у Цветачкој општини. 
Затим је провео неколике недеље као практикант у кан- 
целарији среза Колубарског; па онда је, у августу 1846 
године, у Београду наставио школовање. Прво је био 
ступио у гимназију, и ту свршио три разреда; па онда 
прешао у богословију. Још као гимназиста он се лично 
познао са Јевремом Грујићем, чија сестра је била удата 
за једног рођака његовог, и са Јованом Рисшићем, са 
којима је неко време делио стан у кући ђакона (доцније 
проте) Новице. Грујић и Ристић били су тада већ ли- 
цејци. Оне исте године, кад је Алимпије Васиљевић био 
ступио у богословију, буду, на захтев Руског Синода, 
изабрани пет одличних ученика богословије, ради науч- 
ног образовања у духовној академији у Русији. Ученици 
ти беху: Алимпије Васиљевић, Глигорије Златковић, Ни- 
кола Зисић, Пантелија Срећковић и Никола Новаковић. 

У јулу 1850 године Алимпије Васиљевић је са својим 
друговима отишао у Кијево. Ту их је дочекао, и у се- 
минарију сместио Милоје Јовановић (доцније митрополит 
Михаило), који је тада довршивао науке у духовној 
академији. 

Пошто се две године учио у семинарији, Алимпије 
Васиљевић је прешао у духовну академију. Ту је ступио 
прво у философски факултет, а по свршетку тог факул- 
тета у богословски. — У скоро су дошли у Кијево, и, 
као „вољни слушаоци“, ступили у духовну академију: 
поп Јова (доцније владика Јероним), монах Мојсије 
(доцније владика Мојсије), и Јаков Павловић (доцније 
владика и митрополит Инокентије). 

Расправе, које је Алимпије Васиљевић писао кад 
се учио у философском факултету, оцењиване су као 
одличне. Тако исто хваљене су и проповеди, које је он 
писао у богословском факултету. Једну од тих пропо- 
веди он је говорио у цркви на Св. Аранђела. 

Школовање Алимпија Васиљевића у Русији трајало 
је седам година. За све то време он се и учењем и по- 
нашањем примерно одликовао. 

Свршив са одличним успехом духовну академију, 
Алимпије Васиљевић је добио највиши научни ступањ, 
који се ту може добити, а то ступањ магистра. До тог 
времена од Срба су само Милоје Јовановић (митрополит 
Михаило) и Алимпије Васиљевић са тим ступњем у Ср- 
бију се вратили. 

По повратку у Србију (1857 године) Алимпије Ва- 
сиљевић се, као Хегловац, брзо познао са Димишријом 
Машићем, такођер Хегловцем. Као начелник књажеске 
канцеларије, Матић га је приказао Кнезу у нарочитој 
аудијенцији. Кнез је са благоволењем примио младог 
магистра, који му је изјавио „благодарност на васпи- 
тању“. — У скоро се Алимпије Васиљевић познао и са 
Јаковом Живановићем, главним секретаром државног 
савета. Посредовањем овога он се једног дана приказао 
државном савету у пуној седници, па и њему „благо- 
дарио на васпитању“. 

Кад се Алимпије Васиљевић после неколико дана, 
по савету мишрополиша Пешра, јавио министру просвете 
са молбом за државну службу, министар (Јеремија Ста 
нојевић) изненадио га је одговором, да је већ потписан 
указ, којим је он, по препоруци из двора, постављен за 
судског писара. Алимпије Васиљевић, који је желео цео 
живот свој посветити науци, па у тој жељи тражио про: 
фесуру у богословији, плануо је на одговор министра, 
па га плаховито запитао, како га је могао поставити за 
судског писара, кад он није тражио то звање, него про- 
фесуру, за коју се специјално спремао. Напоменув му, 
како учитељи бегају од школе, и једва чекају да добију 
коју другу службу, министар му је рекао: „ја сам хтео 
да те начиним срећним, а ти, место да благодариш, про- 
тестујеш“. — „Ви нисте у стању да мене усрећите; ја 
само сам могу бити творац моје среће“, одговори Алим- 
пије Васиљевић. Још истог дана он је написао и послао 
министру оставку на звање судског писара. 

После тога требало му је чекати пуну годину дана, 
да добије државну службу. Митрополит Петар радио је 

да га поставе за професора богословије, али је наишао 
на отпор и код самога Кнеза, чије се благоволење према 
младоме магистру било обрнуло на негодовање, чим је 
дознао, да је он и опозиционом државном савету „бла- 
годарио на васпитању. 

У том времену Аустријски утицај на државну по- 
литику Србије ширио се до размера, које су изазивале 
протесте слободоумних патриота. У својим „Успоменама“ 
Алимпије Васиљевић прича, како се једном приликом 
био срео и познао са секретаром аустријског консулата, 
Франицаном, па га овај позвао, да га прикаже гене- 
ралном консулу, Тејџ Радосављевићу, те да одмах добије 
жељену професуру. Здрави патриотизам и лично досто- 
јанство одредили су Алимпија Васиљевића, те је с места 
одбио понуду, да помоћу аустријског консула добије 
државну службу у Србији. 

Већ и сами факт, да кнежева влада не цени ни 
његову научну спрему, ни интересе државне службе, 
који вапију за стручно образованим службеницима, будио 
је у Алимпија Васиљевића мисао о опозицији противу 
те владе. А кад је још придошло и Франицаново сведо- 
чанство о повијању српских власника по аустријским 
утицајима, он се пресудно одлучио на опозицију. — 

У септембру 1857 била је откривена завера против 
кнежевог живота, у коју су били умешани и неколики 
државни саветници. Саветници ти били су осуђени на 
заточење, и одведени у гургусовачку кулу. На неколике 
друге државне саветнике падала је сумња, да су знали 
за заверу, те је од њих била изнуђена оставка на др- 
жавну службу. Ну, по одредбама тадашњег Устава др- 
жавни саветници нису могли бити уклоњени из државне 
службе, докле им кривица не би била доказана код 
Порте. Позивајући се на те одредбе Устава, саветници, 
од којих је била изнуђена оставка, предузму тражити 
интервенцију Порте у питању о свом положају, па ко 
судби оних другова њихових, који су са завере били 
осуђени на заточење. У том смислу саветници ти сту. 

пили су у опозицију противу кнежеве владе. На челу 
те олигархијске опозиције беху 7. Вучић и И. Гарашанин. 

Алимпије Васиљевић походио је и једног и другог 
вођа опозиције. Кад је Вучићу причао о понашању кне- 
жеве владе према њему, па додао, да му не остаје ништа 
друго, него да се врати у Русију, где се и учио, Вучић 
му је рекао: „не даду ти ·службу, јер си се васпитао у 
Русији. М мене који сам за све што имамо благодаран 
Русији, метнули би у топ, кад би могли, па ме преба- 
цили преко границе“. Он му је обећао дати препоруке 
на барона Ливена и на генерала Левшина, ако би се 
морао вратити у Русију. — Гарашанин га је одвраћао 
од повратка у Русију, саветујући му, да се стрпи до 
бољих прилика, за којима се, као што је он мислио, неће 
још дуго чекати. — Да се не враћа у Русију, саветовао 
му је и Алекса Вукомановић, који се такођер у Русији 
учио, па, по повратку отуд, био постао професор сло- 
венске књижевности у лицеју. М он му је наговестио 
важне промене у политичкој ситуацији у Србији. 

У марту 1858 године Вучић и Гарашанин беху успели 
да помоћу Ешем-паше, а путом помирљивих уступака 
према Кнезу, дођу до власти. Гарашанин беше постао 
шеф владе, а Вучић председник државног савета. 

Идеје, па и осећања, која оне буде, утичу живо на 
дух народа, те могу да га узнесу до одушевљења, којим 
он често бујно плане, али обично само за кратко време. 
Промене ли се идеје, или узму ли оне нов правац са 
нових разлога, онда се мења и правац осећања, јер су 
она била више знамење једне струје мисли, него прави 
израз саме природе народног духа. То се осведочило и 
у догађајима од 1857 и 1858 године у Србији. Кад је 
1357 године била отривена завера против кнежевог 
живота, струја народних мисли и осећања била је про- 
тив завереника, који су се огрешили о закон, о правду, 
и о човечност. Али, пошто су завереници били осуђени, 
па влади било мало, да се над њима врши она казна, 
на коју су судском пресудом по закону били осуђени, 

него је допустила, да се поврх те казне чине над 
њима још и свирепости, које буне осећања човечносги, 
народно мишљење обрнуло се против владе. Није друкчија 
била судба ни олигархијске опозиције, којој су Вучићи 
Гарашанин предњачили. Докле се она борила против 
самовоље и обести кнежеве владе, и против унизног по- 
вијања њеног по аустријским утицајима, дотле су симпа- 
тије народа биле на њеној страни. Али, чим је олигар- 
хијска опозиција и сама почела прибегавати страним 
утицајима, па о трошку наше државне самосталности, 
успела довести у Србију једног турског комисара (Етем- 
пашу), као судију у њеном спору са кнежевом владом, 
те помоћу овог дочепати се власти у Србији, па онда 
успрсавати се не само пред својим политичким против- 
нецима, него и пред самим народом, она је изгубила на- 
родно поверење, а са њоме и народне симпатије. 

Уступке, за цену којих се посредовањем Етем-паше 
бко постигао мир између двора и олигирхијске опози- 
ције, не беху искрене, него само пролазне. И Кнез и оли- 
гирхијски државници сматраху те уступке као потребне 
само да би се добило времена, те прикупила снага за 
нову пресудну борбу, из које се свака странка надаше 
изићи победно. 

Поље политичке борбе у Србији беше у 1858 го- 
дини подељено на две сфере: на дворску и на олигир- 
хијску. У тим сферама не беше могућности бранити 
интересе и права народа, а не сукоботи се или са дво: 
ром или са олигирхијским борцима, или са обојим. У том 
положају слободоумни пашриоши нису имали куд, него 
оставити супарничке стране, да се међусобним тарењем 
узајамно ослабе: а међу тим будити и гајити здраву па- 
триотску свест у народа, па у пресудном часу стати отво- 
рено на браник народних интереса и права. 

У скоро се дочекало, да се и дворски и олигирхиј- 
ски борци почну осећати немоћни, да својом снагом и 
помоћу страних утицаја реше своју борбу. Факт тај кон- 
статује се без резерве једним писмом Илије Гарашанина 

Ј. Мариновићу, од 11 септембра 1858 године. Ту се 
међу осталим каже: „Зло у целом стању, да се не може 
знати, шта чинити ваља... Нема више разговора о срећи 
народа; нас неколико завађених људи, то ти је сав народ... 
Самом промислу Божијем морамо предати себе и отече- 
ство, па што изиђе“. И на другом месту: „Народ је из- 
губио коначно поверење у правителство и своје власти: 
узрујао се на све стране“. 

Слободоумни патриоти радили су, да се у судбо- 
'носним данима чује глас народа у питањима, која се тичу 
његове будућности. У тој радњи, они су нашли одзива 
у народу, те се са свих страна Србије зачула жеља да 
се сазове Народна Скупштина, која већ од више година 
није била сазивана. 

Ни двор ни олигархијски власници нису се одлучно 
одупирали тој жељи народа, да се не би изложили бури 
народног гњева. Напротив, свака та страна предузела је 
на своју руку и за свој рачун радити, да повлађивањем 
народној жељи задобије за свој смер народ, па и народну 
скупштину. Ту су се почеле укрштати стране интриге и 
власничке амбиције и страсти на политичком пољу. 

Слободоумним патриотима требало је тим више 
опрезности и такта у њиховој радњи у народу, што је 
тада у Србији царовао систем личне владавине и поли- 
цијске обести, те власници нису бирали оружје за суз- 
бијање својих политичких противника. „Окупштина је ре- 
шена да буде“, каже Гарашанин у поменутом писму, па 
наставља: „Паша добио из Цариграда заповест, да се 
скупштина не држи. Радосављевић (аустријски генерални 
консул) поговара нешто о комисији европској. И даље: 
„Или се мора изложити једној чудноватој тиранији, или 
опасности револуције“. 

Ето у каковим је приликама и 4. Васиљевић сту- 
у коло слободоумних патриотских бораца, који су бра- 
нили интересе и права народа, супрот династичких и вели- 
кашких смерова и рачуна, а уједно и супрот страних ин- 
трига и утицаја. Јеврем Грујић саветује младоме маги- 








АлимпијЕ ВАСИЉЕВИЋ. 603 








стру, да буде тим опрезнији, што још није „чиновник“, 
и што онога, који нема „чиновничких права“, власт може 
извести на пијацу, па повалити на мацке, и батинати. 
Према томе савету А. Васиљевић предузме радити, да се 
„чиновничким правима“ обезбеди противу дивљачке обе- 
сти власника. Он се јави тадашњем министру просвету 
(Д. Црнобарцу) ради државне службе, те ускоро буде 
постављен за вршиоца секретарске дужности у мини- 
старству просвете, и одређен „на ревизију школа“ у По- 
жаревачком, Крајинском, Црноречком и Књажевачком 
округу. На поласку у те округе он се договара са сло- 
бодоумним друговима, с којим људима на свом путу да 
се види и. разговори; али му уједно и олигархијски вла- 
сници дају упутства; које од њихових присталица, да 
види, и шта да им од њихове стране каже. По наредби по- 
лицијских власти, он је код сваке школе био дочекиван 
кметовима; и од школе до школе праћен којим поли: 
цијским чиновником, ради контроле како врши упутства 
олигархијских власника. 

По повратку с пута А. Васиљевић је био постављен 
за професора шабачке гимназије. У том положају зате- 
као се он и у времену Св. Андрејске Скупшшине. 

У том времену и он је био активан у колу оних 
слободоумних патриота, који су се борили за интересе 
и права народа, а противу апсолутистичко-монархијских 
и олигархијско-кајмакамских амбиција и смерова егои- 
стичких власника, као и противу страних интрига и ути- 
цаја, који су били срачуњени на денационализовање др. 
жавне политике и на потирање унутрашње независности 
младе Кнежевине Српске. 

Победу, са којом је народна свест изишла из те 
борбе, Св. Андрејска Скупштина је обележила овим ли- 
бералним одлукама: -— да се народној скупштини, која 
је дотле имала само „саветодавни глас“, специјалним за- 
коном ујамчи онај удео у законодавству, на који јој 
право припада; — да избори народних посланика буду 
сасвим слободни; — да се народно представништво са- 





604 Српски Књижевни ГЛАСНИК. 





зива сваке године; — да се узаконе: министарска одго- 
ворност и слобода штампе; — да се одбије свако страно 
мешање у домаће односе Србије, те да народ у свему 
што се њега тиче, сам слободно и независно одређује 
себе и своју судбу. 

У природи и духу тих одлука јасно се огледа улога 
слободоумних патриота у борби за народне интересе и 
права, којима је Св. Андрејска Скупштина била тако 
верна и одважна заштитница и бранитељка. — 

По Петрову дану 1859 године Алимпије Васиљевић 
је био премештен из Шапца у Београд, као професор 
психологије, логике и омилитике у богословији. — А у 
току 1860 године он је, са својим врлим пријатељом и 
другом Стојаном Бошковићем, провео неко време у 
Паризу, ради научног усавршавања. — 

У критичким данима после бомбардовања Београда 
(1862 године), кад се мислило, да је рат између Србије 
и Турске неизбежан, Алимпије Васиљевић је у своме па- 
триотском одушевљењу био скинуо са себе европско 
одело, па се у простом народном оделу уврстио у „Ли“ 
цејску Легију“, којој се био ставио на чело поп Јова 
(потоњи владика Јероним). Затворив очи пред историј- 
ским факгима, који дају сјајна сведочанства о витешким 
врлинама и заслугама патриота свештеника и духовника 
Српских за народно ослобођење, тадашња влада је нашла, 
да поп Јова, као „свештено лице“ није позван да буде 
на челу једне оружане чете, па га је уклонила из Ли- 
цејске Легије; а пошто су критички дани прошли, она 
га је још и казнила, уклањањем и са положаја гимна- 
зијског катихете, због његовог патриотског и витешког 
понашања у данима ратне опасности, тумачећи то пона- 
шао као „недостојно једног свештеника“! Пошто је поп 
Јова престао командовати Лицејској Легији, Алимпије 
Васиљевић се био ставио на расположај команданту 
београдских бораца, капетану Боки Влајковићу, те остао 
у његовом табору све докле није престала опасност рата. 

Пошто је Српско-Турски спор од 1862 године био 

расправљен дипломатским путом, апсолутистичка кне- 
жевз влада предузела је вршити по кнежевини ону „чуд- 
новату тиранију“, коју је И. Гарашанин наговештавао 
још у септембру 1858 године, као што сам напред по- 
менуо. Систем те тираније обележен је установом „ван- 
редног суда“ за искаљивање власничке освете над чла- 
новима великог суда, над којим по закону није могло 
ни смело бити суда. Сила, која је, супрот здравих пој- 
мова о законитости и правди, била створила (1864 го- 
дине) тај „ванредни суд“, осудила је њиме чланове кри- 
вичног одељења великог суда, што су поништили пре- 
суду првосгепеног смедеревског суда, којом су неколики 
грађани били осуђени као „завереници“ против династије, 
и ако није било доказано никаково дело, за које би их 
по закону требало осудити. Осуђени „ванредним судом“ 
на губитак чиновничких права и грађанске части, и на 
заточење, велике судије биле се послане у Карановац, 
ради „издржавања казне“. Против њихове осуде бунило 
се осећање правде и човечности и у Србији и ван Србије. 

Слободоумни патриоти борили су се одлучно про- 
тиву зулумћарског система владе, а за либералне ре- 
форме. У редовима њиховим налазаху се и професори 
богословије, па и Алимпије Васиљевић. То се констатује 
и у једноме писму И. Гарашанина Ј. Мариновићу, од 
15 јула 1864 године. Ту се међу осталим каже: „Калуђер 
Зисић (тада архимандрит и ректор богословије) отпуштен 
је из службе, и упућен у монастир. Исто тако и неки 
Мојсије (доцније владика). Премештен је и неки Алим- 
пије Васиљевић, професор. Све те уклонили смо као људе 
немирне и сплетке правеће“. Тако су званично обележа- 
вани и гоњени политички противници тадашње владе. 
А какова је била та влада, и то казује поменуто Гара. 
шаниново писмо. Оно вели: „Скупштина ће бити 15 
августа (1864 године), али се ништа не спрема. Узрок 
је обична трулост и незнање разлике између дела важ- 
них и неважних. Ми смо ми, и ми ћемо остати ми“. 
Писмо Гарашаниново не зауставља се на томе. Оно са- 

држи још и ове врсте: „Велике судије послани су данас 
у Карановац (по пресуди „ванредног суда“). Свуда ће се 
наравно осуђивати овај поступак правителства са великим 
судијама, али да се ово није учинило, код нас би се 
анархија изродила. Чује се, да владу осуђује и фран- 
цуски консул“. —- 

У току 1866 године Алимпије Васиљевић је, у дру- 
штву са Димитријом Матићем, Стојаном Бошковићем, 
Љубомиром Каљевићем, Јованом Бошковићем и другим 
слободоумним патриотама у Београду, припомагао, да 
се Омладина Српска, која је те године била сазвана на 
скупштину у Нови Сад, уједини и организује као инте- 
лектуално представништво васколиког Српства, и као живо 
огњиште за развијање и ширење свести о националној 
солидарности политички раскомаданих делова Српства. 

После Топчидерске катастрофе (1868 године) Алим- 
пије Васиљевић је, на позив Миливоја Блазнавца, био 
узео удела у израђивању „протокола“ велике народне 
скупштине у Топчидеру, која је прогласила кнеза Ми- 
лана. Политички противници нападали су га за то; али 
у тадашњој политичкој ситуацији у Србији либерални 
борци нису могли не водити рачуна о осећањима народа, 
у чијој су средини требали радити за општи спас. 

Уставотворна скупштина од 1869 године била је иза- 
брала Алимпија Васиљевића и Стојана Бошковића за се- 
кретаре; али намесништво није хтело одобрити тај избор, 
него је упутило скупштину да бира себи секретаре из 
своје средине. Оно је знало да, тадашњи „млађи либс- 
рали“ траже већу слободу, него што ју је ујамчавао про- 
јектовани устав, па су се бојали, да би и Алимпије Ва- 
сиљевић и Ст. Бошковић радили за либералне измене 
тог устава. Зи 

Свест о националној солидарности коју је „Ује- 
дињена Омладина Српска“ будила и гајила у свих делова 
Српства, планула је у патриотско одушевљење кад је у 
јуну 1875 године невесињска пушка дала гласа о Хер- 
цеговачко-Босанском устанку. У Србији духови беху 

уједињени у уверењу, да је куцнуо пресудни час за спре- 
мање боље судбе Српству. У том уверењу народна скуп- 
штина, која је тада била сазвана, није хтела приступити 
радњи пре, него што би видела на челу државне управе 
људе, у које би народ имао поверења за извођење ве- 
ликих народних задатака. Тако је у току 1875 године 
била састављена либерална влада, под председништвом 
Стевче Михаиловића. У тој влади заузимао је Алимпије 
Васиљевић положај министра просвете и црквених по- 
слова. Кад је био позван у кабинет, он се као поли: 
тички пријатељ и са мном саветовао. Био је веома забри- 
нут са важности позива, који су судбоносни догађаји 
намењивали влади. Али, мисао о дужности да посвети 
све енергије и снаге своје служби за народну ствар, охра- 
брила га је, те је, поред других либералних првака, и 
он ступио у кабинет. 

Народна скупштина била је сазвана у Крагујевац. 
Либералну владу она је са поверењем предусрела. Један од 
народних посланика (Ранко Тајсић) рекао је међу осталим: 
„Хвала Богу, кад једном видим на управи земаљској на- 
родне људе“. — Кнез је отворио скупштину, па се одмах 
вратио у престоницу. Он је тада био намеран оженити 
се; па је, на његов позив, и скупштина преселила се у 
Београд. 

Либералном кабинету беше први задатак да приу- 
готови народ за оружану акцију. У том смеру он је био 
изискао од кнеза одобрење, да изнесе пред скупштину 
предлог о државном зајму од 36 милиона динара за ратну 
спрему. Али му не беше суђено, да изврши тај задатак. 
Већ првог дана скупштинске радње у Београду, а у часу 
кад су се министри спремали да уђу у скупштинску дво-· 
рану (у салу Велике Школе), бахнуо је у њихову средину 
кнез Милан, па им почео говорити, како је он чуо, да 
они казују скупштинарима, да се он плаши рата, те не 
сме развити „заставу јуначког војводе“, и како хоће да 
собом увери скупштину, да он није противу рата. Мини: 
стри су му доказивали, да је он погрешно извештен о 

ствари. Али, он није престао наваљивати да уђе у скуп- 
штину. Министри му тада кажу, да он само с њима за- 
једно може улазити у скупштину. Ну, Кнез је одлучно 
изјавио, да он хоће сам, без њих, да говори са скуп- 
штином. На ту изјаву мивистри му поднесу своју оставку, 
молећи га, да је прво уважи, и њих разреши од дужно- 
сти и одговорности, па онда да сам иде у скупштину. 
После подужег размишљања Кнез им уважи оставку, и 
отпусти их; па онда уђе у скупштину. Тако је прво ми- 
нистровање Алимпија Васиљевића трајало само месец дана. 

Кнежев говор у скупштини против либералног ка- 
бинета само је са хладним ћутањем саслушан. 

Кнез дуго није могао саставити нову владу, у коју 
би Народна Скупштина имала поверења. Најзад му не 
беше остало ништа друго, него да састав новог кабинета 
повери председнику народне скупштине, Љубомиру Ка: 
љевићу, једноме од „млађих либерала“. Добив од стари- 
јих либерала реч, да ће га и они потпомагати, Љубомир 
Каљевић је успео саставити нов кабинет. 

Каљевићев кабинет имао је задатак да спреми кне- 
жевину за рат. У том смеру он је предложио, и народна 
скупштина је одобрила ратни кредит од 24 милиона ди- 
нара. Сем тога, он је био приступио и преговорима са 
црногорском владом о закључењу савеза између Србије 
ц Црне Горе, ради заједничке акције за ослобођење и 
независност. : 


(Свршиће се.) 


Владимир ЈОВАНОВИЋ. 





ма 


аи унија 





БЕЛЕШКЕ О АРБАНИЈИ. 


(Крај.) 
Политички ПРОГРАМ АРБАНАСА. 


Арбанаски комитети, и они које поменусмо горе, 
и они које не поменусмо, имали су исти политички про- 
грам. Најважнији је онај који је 1896 године поднесен 
енглескоме амбасадору у Цариграду, у мемоару познатом 
под именом „Реша Ађапега“. 

„Живети својим животом; уништити неправедне 
жеље Бугара, Срба, Црногораца, Аустријанаца... Реформе 
које се траже ове су: 

»1, Да се вилајети битољски, косовски, јањински, 
скадарски, у којима је већина арбанаска, саставе у један 
вилајет и повере једноме способноме и правичноме валији. 

„2, С обзиром на то што је у тим вилајетима већина 
Арбанаса, валија би требао да буде Арбанас, а његов 
муавин способан и толерантан. Избор потчињених чи- 
новника и разних службеника требало би вршити без 
разлике међу Хришћанима и Муслиманима, под погодбом 
да су довољно спремни, да знају меснога и званичнога 
језика. 

„3, Седиште овога вилајета био би Битољ. У Ја- 
њини, Скадру и Скопљу поставити способне мутесарифе. 

„4, У овоме вилајету требало би, као што је некада 
било, да се поврати Савет Стараца, који се не може 
лако укинути, и који би, у осталом, пружао озбиљну 
помоћ. Сваки мутесарифлук (садања четири вилајета) 
бирао би своје саветнике, они би састављали Сенат од 

39 

94 члана. Сенату би председавао валија, а седиште 
би му било у Битољу. 

„5, Избор саветника: у свакој кази била би бирана, 
јавним гласањем, по два привремена саветника: по јед- 
нога муслимана и једнога хришћанина у казама где је 
народ обе вере; по два муслимана или по два хришћа- 
нина, према томе да ли су казе чисто муслиманске или 
чисто хришћанске; ови привремени саветници бирају 
сталне саветнике између себе, који ће представљати 


мутесарифлуке у Битољу. Савет Стараца би се обнављао 


сваке године. 


„6, Отварање школа по градовима и важнијим се- 
лима; у школама би се предавало на турскоме званич- 
номе језику, заједно и истовремено, на арбанаском. 


„г, Војници из овога вилајета, у место да идуу 
земље где је клима штетна по њихово здравље (Ара- 
бија, Мала Азија, Триполис), служили би у турској војсци 
у Европи и били би употребљени за одбрану граница: 
бугарске, грчке, српске и црногорске. 

„5. Општине, као и приватна лица, могле би на 
своме језику вршити верске одредбе; Влада, странци и 
свештеници не би имали права да се мешају у те ствари 
и да натурају овај или онај живи језик за молитву и 
богослужење. 


„9, Консули Великих Сила у Битољу контролисали 
би решења Савета Стараца, док се тражене реформе не 
би извеле. 


„10, Све остале реформе регулисао би Савет Ста- 
раца (чиновници Арбанаси, арбанаски Ексарх, књиге 
арбанаске, и тако даље)“. 

Последњи политички програми, који су ту скоро 
штампани у арбанаским листовима, јаснији су. 

Ево једнога од њих. 

„|, Званично признање народности и језика арба- 
наскога. 2, Отварање о државноме трошку по целој 
Арбанији основних и средњих школа, у којима ће се 

предавати на арбанаскоме језику. 3, Прогоњење из Ар- 
баније грчке, аустријске и италијанске пропаганде. 4, 
Приход од пореза скупљенога у Арбанији 809/, да се 
троши на потребе у Арбанији, а остатак од 20%/, да се 
шаље у Цариград. 5, Вакуфска имања у Арбанији да 
се уреде тако да приходи од њих буду утрошени на 
просвету“. Остало је као и у горе поменутоме програму. 
Код Арбанаса који се налазе у Америци у политичке 
програме уноси се и то да Арбанија постане самостална 
држава с изабраним владаоцем из које владајуће европске 
породице, када Турске једном нестане из Европе. 


АРБАНАСКИ ПРЕТЕНДЕНТИ. 

У историји Арбанаса помињу се многи кнезови ар- 
банаски. 

Најважнија је кнежевска породица Кастриота, којој 
је оснивач Константин Кастриота, Кнез од Ематије и Ко- 
стура (1390 године). Из ове породице, која је старином 
из племена Кастрати, чувен је Јован Кастриот, војвода 
од Пагога, отац Борђа Скендер-бега. А најчувенији, Ђорђе, 
био је ожењен кћерју Комнена Кнеза од Бударешија и 
Тиране. Ђорђев син Јован имао је за жену кћер деспота 
Лазара Бранковића, а кћи му Војислава била је удата за 
Стевана Црнојевића. Јован Кастриот је имао три сина 
и једну кћер. Од сина му Фердинанда имало је пет брата 
и седам сестара, од којих је једна била удата за Кон- 
стантина Црнојевића. 

Друга породица је Збанија.Спанија, војвода од 
Дриваста, која је имала родбинске везе са Кастриотима. 
(Оснивач је ове породице Андреја, чији је унук Алексије 
имао за жену Милицу кћер Ђурђа Бранковића). 

Трећа породица је Дукађина, којој је оснивач Њин 
Дукађин. Од ове породице било је и неколико паша, 
међу којима и Лека Капетан. Лека Дукађин се сматра 
као законодавац Арбанаса. Код Селца и Блиништа на- 
лазе се два равна камена која се показују као столови 


Леке Дукађина, који је себи закоником „Лека Дукађин“ 
39% 

споменик начинио. Сва племена Гега управљала су се 
по томе закону, а мало њих и из Матије и Дибре по 
„Канун Скердербегит“. (Дукађин се зове и област између 
Дрима и Орошија, која обухвата шест племена). „Канун 
Лек Дукађинат“ је једна врста кодифициранога обичај. 
нога права, које регулише крвну освету међу Арбана- 
сима, наследно право и положај жене у породици, као 
и још неке друге обичаје који се тичу добрих и јавних 
нрави у Арбанији. Овај закон са чисто средњевековним 
појмовима о праву и моралу, породици и племену, још 
се примењује у великом делу Арбанаса. 

Четврто место заузимају Комнени, војводе од Драча, 
који воде своје име и порекло од Исака, брата Алексија 
Комненога, византијскога цара. 

Пета породица је опет Комнена, који су од поро- 
дице Комината или Коминаца из Скадра. 

Шеста је породица Ангела, која води порекло од 
византијских царева Ангела. Оснивалац ове породице 
јесте Михаило, војвода од Дриваста и Драча. 

Седма је породица војвода од Драча, коју је основао 
Карло П, краљ од Сардиније. 

Од свих ових породица, о којима се могу наћи 
мноти детаљи по разним историјским споменицама из 
ХШ и ХМ и ХУ века, сада једва да има каквога трага. 
Ако и нема трага од њих може се рећи да има доста 
претендената за Арбанију. 

Један је од њих Дон Хуан Аладро Кастриот, који 
хоће да доведе своје порекло од Скердербега. Био је 
представљао Шпанију у Букурешту, једни кажу као војни 
изасланик, други кажу као опуномоћени министар, а 
трећи то одричу и веле да је то један богат винарски 
трговац којему се прохтело да уз ксерско вино продаје 


себе за арбанаскога кнеза. Овај претенденат је потро- , 


шио доста пара за арбанаске ствари и за своје фотогра- 
фије. Године 1907 било је у Дубровнику једно суђење 
њему и уреднику листа „Шпнеза е Шкипение“ (Нада 
Арбаније) због оштрих напада које је кроз лист пуштао 

уредник Никола Иванај, одгајеник Марка Миљанова. 
Овај претенденат је потрошио доста пара, али нема 
присталица ни у земљи ни ван ње, 

Маркиз д'Аулета је тако исто један претенденат; 
и он тврди да му је предак Ђорђе Кастриот. Како он 
нема довољно новаца, то му се још мање верује него 
Аладру Кастриоти. Његови покушаји у Италији, у којој 
живи, нису нашли ни на какав одзив поред осталога и 
зато што нема ни личне вредности, као ни његов рођак 
Аладро. | 

Породица Гика, румунских кнежева, има једнога 
претендента, то је Алберт Гика, који се каже праунук 
Ђорђа Ш Гике, молдавскога и влашкога кнеза. Осни- 
валац куће Гика, Ђорђе, родом је из Ћоприлије у се- 
верној Арбанији, а прешао је у ХУП веку у Румунију. 
Алберт Гика је најактивнији од претендената. Он је је- 
дини у више прилика улазио у Северну Арбанију у ка- 
толичка племена, и добар део мираза своје жене, једне 
богате Енглескиње, утрошио је на агитацију. Ни овога 
кнеза као да не узимају много озбиљно ни у Арба- 
нији ни на другоме месту. Имао је најјачих политич- 
ких веза са Бугарском. 

У Арбанији биће више Арбанаса из великих кућа, 
који сањају о Ђорђу Кастриоту, Али-паши од Јањине, 
Махмуду-паши од Скадра. Најважнији од њих биће 
Пренк Биб-Дода, који је у покрету Арбанаске Лиге 1879 
године имао знатну улогу. Дугогодишњи невољни живот 
и бављење у азијској Турској сломили су овога човека, 
који се тек од прогласа Револуције вратио у своју по- 
стојбину и живео неко време у Скадру. Потомак Биб- 
Дода је најпопуларнији од свих претендената, а његов 
утицај је још јак у северној Арбанији. Октобра месеца 
1908 године се то најбоље видело. Миридити нису хтели 
никако да се закуну на устав. Власт је морала повести 
Пренк Биб-Доду собом међу Миридите, па да добије ту 
заклетву. И Миридити су заклетву дали Пренк Биб-Доди, 
не ангажујући се у питања о порези, о рекрутима, о 

крвној освети, о законским реформама. Одушевљење 
којим су Арбанаси дочекивали наследника Биб-Дода 
било је тако јако, да су се Младотурци покајали што 
су га узимали у овај посао. ИМ да би ово одушевљење 
упутили другим путем, они су покушали преко цариград- 
скога арбанаскога комитета да васкрсну Арбанаску Лигу. 
Две три хиљаде Арбанаса муслимана се уписаше за 
чланове Лиге, али католици Арбанаси не хтедоше да 
чују за то, и тако је овај покушај пропао. Од тога доба 
Пренк Биб-Дода је под сумњом Младотурака, као што 
је био и под владом султана Абдул Хамида П, 

Цариградски комитет је мислио једновремено и на 
арбанску републику. У једноме од његових прогласа има 
овакав став: „Нама не треба ни какав муслимански кнез, 
нити какав европски принц. Арбанија ће имати у место 
владара Сенат, који ће бити састављен од онолико чла- 
нова колико буде округа, а Сенат ће бирати председ- 
ника. Тај облик управо је био од старина у Арбанији. Ар- 
банаси нису ни Африканци да им треба протекторат какве 
Велике Силе“. 


НЕШТО СТАТИСТИКЕ. 


Сви претенденти се слажу у томе да су границе 
Арбаније у главном ове. Од Залива Арта морем до Бара, 
одавде правом линијом на Скадарско Језеро до утока 
Мораче; донекле Морачом до Биоча, а одатле на Лим 
тако да Нови Пазар, Прокупље, Прешево, Куманово, 
Призрен, Тетово, Гостивар, Дебар, Велес, Солун, Битољ, 
Охрид, Костур, Јањина до утока реке Арте у Залив 
Арта — остану Арбанији. у 

Исто тако се слажу и у статистици Арбанаса. По 
једноме од њих у битољском вилајету има 800.000 Арба- 
наса; у косовскоме вилајету око 500.000, а у Ново-пазар- 
скоме Санџаку 253.000, што би представљало око 1,553.000 
Арбанаса само у ова два вилајета. А с осталим, јањин- 
ским и скацарским, било би их и преко два милиона. 

Бугари рачунају да има око 1,215.000 Арбанаса 

и то 703.000 муслимана; 300.000 Арбанаса католика; 
212.000 правослазних Бугари их рачунају толико колико 
и своје присталице у Турској. 

Талијани рачунају овако: у скадарскоме вилајету 
око 400.000 Арбанаса; у косовскоме вилајету око 385.000; 
у јањинскоме око 700.000; у санџацима елбасанскоме, де- 
барскоме и битољскоме око 160.000; у санџацима го- 
ричкоме и битољскоме око 114.000. — Свега Гега око 
945.000, а Тоска око 814.000 — што би чинило око 
1,760.000 Арбанаса. _ 

Последња објављена на страни статистика показује 
да ће бити 1,900.000 Арбанаса и то: у садашњој Арба- 
нији 1,115.000 подељених овако: 790.000 мусломанске 
вере; 240.000 православних; 90.000 католика или „фанде“. 
У Старој Србији: 300 000 Арбанаса, већином Муслимана; 
а међу овима има их много који су примили ислам али 
сачували све обреде православља. 

У слободним државама има исто тако доста Арба- 
наса. Тако у Италији (у Калабрији и Сицилији) има 210 000 
од којих 150.000 католика, а 60.000 православних. У Грчкој 
биће око 250.000 Арбанаса. Затим у Црној Гори око 
15.000 Арбанаса католика. У Румунији (Букурешту, Га- 
лацу, Браили) има 5--6000 Арбанаса међу трговцима 
и занатлијама. Египат и Америка броје око 30.000 еми- 
граната. 


По вери, као што смо раније поменули, Арбанаси 
су: муслимани, католици и православни. Миридити су у 
већини католици, они у Епиру и у Старој Србији му- 
слимани, а православних има нарочито у Епиру и Ста- 
рој Србији. 

Католици имају три арцибискупа: у Скопљу (са се- 
диштем у Призрену), у Скадру и Дербиништу. Владике 
се налазе у Ненчати, Калмети, Пулати, Ороши. Право- 
славни имају владике у Охриду, Драчу, Аргирокастру, 
Берату, Јањини, Кољици, Превези и Парамитији. 

Муслимани имају по Арбанији доста мошеја, од 

којих су већи део старе хришћанске цркве преобраћене 
у турске богомоље. 

О школама у Скадру било је напред речи. По Ар- 
банији нема много школа; у њима су обично хоџа или 
поп и учитељи. Католичке попове издржавају разне ка- 
толичке мисије. Италија и Аустро-Угарска имају наро: 
чито одређене кредите за попове и учитеље. | 

Школе православних Арбанаса у Епиру потчињене 
су режиму који важи за остале патријаршијске школеу 
отоманској царевини. Њих издржавају нарочито богати 
Грци и Атински „Силогос“. 

Што се тиче мусломанских школа у Арбанији о 
њима воде рачуна хоџе и мујезини. Али, оне су све за- 
пуштене, и у њима се, чини се, најмање учи. 

Највише резултата од школе добили су православни 
Арбанаси, и грчка школа је највише допринела за њи- 
хов културни напредак. Она је учинила много и једно- 
времено да се велики број Арбанаса у Епиру јелинизира. 


У Горици и Призрену било је и народних школа. 


Оне су, пред последњи устанак Арбанаса у Старој Ср 
бији, затворене заједно с осталим новоотвореним шко- 
лама у којима се хтело предавати на арбанскоме језику. 

У Арбанији биће свега око 50 школа чисто арбан- 
ских, а не пропагандијских. На последњим конгресима 
арбанаским било је говора да се отворе и друге арба- 
наске школе; у пројекту је било да се отворе 100 нових 
школа. За отварање школа ових има сметња: у немању 
средстава; у одсудно непријатељскоме држању младо- 
турскога режима противу ових школа; и у немању једне 
народне писменице. 

Питање о арбанској азбуци није још расправљено. 
Године 1635, католички поп Вјапсо, саставио је прву 
арбанаску азбуку од латинских слова, а словима тврдо 
л,л љ, у, ц, ч, у, бејаше дао неки накарадни облик. Са- 
тагда, Наћи, Хујапа су писали арбанаски грчком азбу- 
ком, Миклошић и Дозон латинском, а Копитар је упо- 
требљавао ћирилицу за љ, ђ, ц. — Неки Наци Биткуки 

писао је арбанаски словенским словима. Кристифориди 
је писао латиницом, а словима горе поменутим давао је 
нарочите знаке као у хрватској азбуци. 

У новије време створено је две три писменице. Једна 
у Скадру 1873 године, коју су саставили језуити из Ска- 
дра од латинских слова, а сковали шест нових. Друга у 
Цариграду 1878 године, коју је те године саставио Наим- 
беј Фрашери. ИМ ова је састављена од латинских слова, 
са шест слова која су била друкчија од оних у скадар- 
ској писменици. Трећу је 1879 године израдила цари- 
градска комисија, коју је установио бивши султан; у тој 
азбуци било је слова грчких, бугарских, латинских срп- 
ских и неких нових слова. 

Четврту азбуку је саставило скадарско друштво 
„Јединство“. МИ ова је од латинице, само су за извесне 
гласове спојена по два-три слова. Овом азбуком највише 
се пише у садањим арбанским књижевним производима. 
Скадарско друштво „Агими“ саставило је 1900 године 
нову азбуку од латинских слова, а за седам гласова које 
нема у латинскоме језику узета су слова из хрватске и 
пољске писменице. За ширење ове азбуке скадарски 
арцибискуп држао је неко време у Дубровнику лист 
„Разсћапип“. На овој азбуци писане су све књиге за 
арбанске школе у Скадру. Шесту азбуку је хтео намет- 
нути арбанаски конгрес у Битољу 1908 године, примивши 
цариградску писменицу с азбуком два слова, али није 
успео. 

И тако данас сваки Арбанас може писати како је 
научио од других. 


Језик и Књижевност. 


Арбанаски језик није довољно проучен. За његово 
проучавање има много тешкоћа. Једна је што у групи 
индоевропских језика стоји сам, те се не може при 
изучавању ослонити ни на старе облике, који су из: 
губљени, нити на сродне језике. Друга је што у арба- 
наском језику има толико позајмљених речи да се не зна 

управо је ли нека реч стара арбанаска или латинска, 
или грчка, или словенска. Трећа што су и позајмљене 
речи из других језика претрпеле велике промене. (Реч 
третаћог на пример на арбанаскоме се каже м бреш). 
Арбанаски језик има 52 слова, а т самогласника. У њему 
има љ њЊ ђ ЕЦ, 4. 

Језик има два дијалекта, дијалекат Гега и Тоска. 
Први има носних самогласника као и у францускоме 
(ап, еп, оп). Други има тежњу да глас н претвориу р 
(на пример, реч непријатељ каже се у Гега анемљк у 
Тоска армик, жито: грун у Тоска грур). У латинскоме 
језику си 2 пред аи и су тврди, а преде и :; меки, 
у арбанаскоме сачувавају пред е и ; тврдоћу (на пример, 
новац — аргџенш; киџел — небо, киинш — сто). 

Арбанаски речник највише је богат страним еле- 
ментима. На 5140 речи нађени су ови резултати: 1420 
су латинскога порекла; 540 словенскога; 1180 турскога; 
840 грчкога, а само 400 би припале примитивноме индо- 
европскоме арбанаскоме језику; за 730 речи истраживач 
(а. Меуег није могао да нађе чијега су порекла. 

Као румунски језик тако и арбанаски има своје 
чланове. Тако одређени члан се налази на крају речи 
(на пример: мал — брдо, то брдо — мал-и). Ова особина 
налази се у румунскоме и бугарскоме језику, а зна се 
да ни један од романских и словенских језика нема овога 
члана. Могло би се, према томе, претпоставити да је 
овај члан особеност једне нестале језичне групе, којој 
је припадао и арбанаски језик, и чије су особине ушле 
у влашки и бугарски језик. Сем одређенога члана арба- 
наски језик има још један члан који се меће или пред 
придеве или између именица и именичнога додатка (на 
пример, мир-у-мпре == добар пријатељ; вашца е мбреш- 
ши == краљева кћи). У арбанаскоме језику инфинитива 
нема, место њега се употребљава садашње време. 

Арбанаске азбуке није било. Један од најбољих 
познавалаца Арбанаса Наћп нашао је неку азбуку у 
Елбасану, чија су 52 слова у многоме личила на фени- 

чанска и архаичка грчка слова, али није се могао одлу- 
чити да тврди да је то доиста арбанаска писменица за 
сву Арбанију. Албанисти се служе час грчким час латин- 
ским а негде и једним и другим, као што рекосмо, да 
означе ову или ону ствар из арбанаскога језика. 

Кад је језик у овоме стању, није чудо што јеи 
књижевност сиромашна. Арбанаска књижевност има два 
дела, један је унесен с поља, а други је народни. У 
првоме делу су преводи верских дела превођених ради 
католичке пропаганде. Ту су прве верске књиге на арбана- 
скоме језику. Један је арбанаски речник издан 1635 у Риму 
од Падра Бланка, па Хришћанска Наука Белармина из 
1664 године, Кашихизис Буда ди Пјетрабјанка 1685. Уз 
ове књиге фратар Маппиз Вапен 5 написао је на латин- 
скоме језику историју о Ђорђу Скендербегу „Пе Упа 
е топђиз Оеогто1 Сатон“ и „Зопа апошта де Зсап- 
Четђео“. Ова књига је прва књига о историји арбана 
скога народа коју је написао Арбанас из Скадра. Књига 
је једна епопеја о арбанаском јунаку Ђурђу Кастриоту, 
у којој има сигурно много нетачнога, али и искренога 
и топлога арбанаскога родољубља. Прву књигу на арба- 
наскоме језику написао је Петар Богдан, скопаљски ка- 
толички владика из ХУП века, под именом „Свети раз- 
говори“. 

За арбанаски језик Кристо Кристифориди је оно 
што је Вук Караџић за српски језик. Он је у 1894 години 
саставио арбанаско-грчки речник, он је написао арба- 
наску граматику, он је превео Јеванђеље и Свето Писмо, 
он је цео свој живот посветио нарочито арбанаскоме 
езику и његовој чистоти. 

Први песник арбански је Тоска, само муслиманске 
вере, Несим-беј од Премета. У својим песмама овај 
Елбасанац опева љубав онако како је само Арбанаси и 
Турци схватају. Неке од ових стихова штампао је Наћп, 
а остали се чувају у Елбасану у породици Несим-беја. 
Сем овога Тоске, који хвали противприродну љубав, на 
арбанаскоме језику писаном турским словима, изишла је 

1878 године једна збирка песама, „Арбанаска пчела“. У 
збирци су скупљене песме народне и непознатога песника 
који описује турски дахилук по Арбанији. Грк Фишта, 
Додани, Луј Гуракуки су песници без великог значаја 
и утицаја, а два брата Фрашери (Фраша), Сами-беј и 
Наим-беј су књижевници од вредности сваки у свом 
роду. Сами-беј је популаризатор и народни човек; он 
је написао памфлет под именом „Каква је била, каква 
је и каква треба да буде Арбанија“. Ова књига служи 
и данас као политички буквар арбанаској самосталној 
омладини, а преведена је на грчки, талијански и турски. 
Овај исти Сами-беј Фраша написао је драму „Беса“, 
која је преведена на талијански језик, и два речника 
један велики арбанаски речник и најбољи француско- 
турски речник. Наим-беј је најбољи стихотворац код 
Арбанаса. Од њега су остали историја Ђорђа Кастриота 
Скендербега у стиховима пољске елегије, преводи из 
Илијаде и патриотске песме „Летње Цвеће“. Наим-беј 
је творац нове азбуке арбанаске, у којој су већином 
латинска слова са неким нарочитим знацима. Митад-беј 
Фрашери, син Абдул-беја превео је „Вилхелма Тела“, а 
Л. Лорекијо један део „Божанствене Комедије“, а неки 
Шан написао је историјску драму „Пирова смрт“. Ска- 
дарски фратор Дум Ника написао је на арбанаскоме 
језику „Историју Арбаније“. 

Арбанаси који су настањени у Италији дали су не- 
колико вредних књижевника, који су се нарочито зани- 
мали историјом, и фолклором арбанаским. Међу овима 
се истичу Ут РПогза, који у једној од својих књига има 
оваку посвету: „моме раздељеном и распуштеноме на- 
роду, али ипак уједињеноме“. За тим Р. Сатагда, М. 
Кена, У. Пбгацф, А. Вазе, Р. Ре Отада, 8. Пага. Сви 
су они уносили у своје радове родољубиво осећање јед- 
нога раздељенога народа. 

Међу овим последњима највише се истакао Ђиро- 
ламо де Рада, Опојато де Када, који је још 1848 године 
године почео скупљати народне песме (Епопеја о Скен- 

дербегу). Његов лист „Арбанска Застава“ (Матип Аг- 
ђеги) био је један од најбоље уређиваних арбанских ли. 
стова. С тим листом и осталим радовима из историје и 
филологије (од њега имају Арбанаси: буквар, граматику, 
читанку, речник, кратку историју) де Рада је највише 
учинио да Арбанаси на страни прегну за рад на очувању 
своје националне индивидуалности. 

Данашња књижевност арбанска је много већа од 
старе. Само су радови мање познати, а штампани су по 
разним центровима света. Оно што смета много даљем 
развијању њеном јесте немање једног књижевног језика 
и употреба два дијалекта, јужнога и севернога. Диалекат 
Гега је, изгледа, чисгији од дијалекта Тоска. 


БиБЛлИиОГРАФИЈА. 

Завршујући ове белешке о Арбанији, које су непотпуне у поне- 
чему, што је природно кад се зна колико је сам предмет деликатан 
и неиспитан, додајемо и библиографију. Могућно је да ћемо се вра- 
тити поново да ове белешке попунимо и исправимо што-шта. А дотле, 
онима који би се хтели бавити проучавањем овога предмета, скре- 
нућемо пажњу на књиге које корисно могу употребити, као што 
смо и ми неке од њих нарочито употребили за последње одељке 
ових бележака. 

Најбоља од књига о Арбавији јесте још данас и ако је издата 
још пре педесет година: Рг. Ј. 4. у. Наћп: „АТЂапе:јзеће 5 еп“, 
Млеп 1854. Од истога писца „Олесћеће ипа ађапејзеће МаАгсћепл“, 
и „Кезе Фигећ фее бећђеје дез Опп ипа Магдаг“, 

За питања о језику најбоља књига: бизгау Меуег: „Ађапе:зеће 
5 ел“ и „Ебутоогузеће ХУбтбетисћ дег ађапеаећеп бргасће“, ХУТЕћ 
1884. Даље су добре књиге Ог.Ј. Ка тегауег „Раз ађапез веће Е!етепе 
ја бмлесћепапа“; Гопчевић: „ЕФпогтарзеће 5бфеп а Ођегађа- 
пер“, 1880, „Ођег Ађашеп ипа зете Шта“; А. Тита: „Отесћепјапа, 
Махедотеп ппа 5идађатшеп“, 1888; [. ашек: „Ађапшеп ппа Маге- 
дотел“, 1892; Тћеодог Трреп: „Шефомзеће 5Еафеп 1 Ађалшеп“, 1902; 
Кал 5беште : „Уоп дег Адла шп Зећуаглеп Оли“, „Еше Кеје 
дагећ дје НосћАпдегсаге Ођегађалтепз“, „Ет Уогзбозз ја Фе пога- 
ађапе:јзесћеп Ајреп“; Вагоп Ог. Ег. Хорсха: „Лиг Сбеојогје уоп Хога 
Ађапеп“ и „Паз кафозеће Хога Ађашеп“; Ректел: „Отата к дег 
ађапејсћеп Бргасће“;: Кап К. у. Бах: „Сезећећје дез МасћеуегтаПез 
аез Тишкеј,.,“ ; 

На француском језику: Уаззеућећ: „ХоНсе ађгесе зиг 1е5 и физ 
де ја Нашее Ађапше“, 1841; Вескег Кешееткао1д: „1 Арапе ег Јег Ађа- 

па А. Воџе: „Тигаше 4'Еџгоре“, 1847, Н. Несаџпагд: „Назбојге еђ 
Аезетрћоп де Ја Наше Арапе“, 1858—1864; А. Полоп: „Ехепгвјоп5 
еп Ађапле“; Сур. Кођег : „ЕСпде зиг Језг Ађапај5“; Вегагд: „Ба Тигаше 
с У НеЏешзте сопфетрогајт“; Г. Гатопеће: „Га репивше БаЈкатупе“; 
А. Пеотапд; „Зопуепта де Ја Наше Абђате“; РЕеЦег: „Гез Абапај 
(4 папе“. ; 

Енглези су писали о Арбанији: М. А. Мајкег: „Тћгопећ Масе- 
дота 60 «ће АЉђашап Гакез“; Папећјег: „Тће реор]јез ог Тигкеу“; 5 
Спагјез Епоћ „Тигкеу ј Епгоре“; 5 Сћагез ЕПо: „Тигкеу 
Епгоре“; Ј. С. Нођћоцзе: „Јопглеу гоцећ Арапа апа Тшкеу“. 

На талијанскомз језику има врло много књига о арбанаским 
стварима. Ма ћемо поменути само неколико. (0. Сога: „Сепш сепе- 
тан пиогпо ад пп ујасело пеПа ђазза Арапа“; А. Вајдасе: „Га ро- 
ршалмопе де!" Еро“ и „Шпегал ађапез!“; А. Вгшан: „Т/ Арапа 
еђ о Ађапез!“; р. Сатагда: „Загело 4! статајојогла сотрагаба аеПа 
Ппопа Ађапезе“; 6. Пе Када: „Апнећна деПа палмопе ађапезе е зпа 
а иба соп с ЕПеп еа 1 Га пп“, „Сагабеге е гтапта са деПа папа 
Ађапезе“, „Карзодее 41 пп роета ађапезе“; А. бајап  „Т/ Арата“; 
Е. Ватђамећ: „Арата“; В. РеПестпћ „Уегзо Ја сиегга; Магсћезе Е. 
бшесага : чланци у „Мопуа Апбојогја“; Писма о Арбанији сада- 
њега талијанскога министра спољних послова Зап ОпШапо опет у 
„хопуа Апбојогла“ (1908 године). 

На рускоме су писали Пипин и Спасович, Успенски, Ровински, 
Гилфердинг, Башмаков. Има радова на пољскоме, чешкоме пл бугар- 
скоме. Вредне су пажње на бугарскоме књиге: Др. Н. Маревина и 
Д. Ризова. — На српскоме језику писано је тако исто о Арбанији, 
а најпоузданије је консултовати оно што је писао Г. Др. Ј. Цвијић. 

Прошле године издало је неко арбанаско друштво у Бечу 
„Глја“ једну библиографију о Арбанасима (Ађапеззеће ВП огтарш е, 
Мапек, Ог. беоте Ректел, А. 5607, М]еп 1909). Ово ће бити нај- 
потпунија библиографија о Арбанасима. 


ИНостРАНИ. 








СТАРИ БЕОГРАД. 


ПОСТАНАК И РАЗВИТАК СРПСКЕ ВАРОШИ И КУЛТУРНЕ И 
ДРУШТВЕНЕ ПРИЛИКЕ У ЊЕМУ. 


(1820—-1850) 
(Крај). 

Као у томе, тако се и иначе у овом периоду у по- 
гледу на друштвени живот, опажа напредак, и ако у 
споријем темпу. Генерацији која беше огрезла у обича: 
јима турским — обичаји који су, истина, имали и сво- 
јих мана, али у исто доба и својих дражи — није се 
могла тако брзо навикнути на европски начин живота. 
Зато је требало много времена, па и много напора. 

Живот у кући, у друштву, на сокаку и у кавани, 
и ако није имао више карактер турског „ћефлеисања“ и 
„јавашлука“, јер се у српској вароши радило, док се на 
Дорћолу дембелисало и просило, ипак је још много пог- 
сећао на старо доба, када су се по сокацима београд. 
ским џилитале делије и крџалије, и када је ваљало у сва- 
кој прилици показивати покорност према турској власти 
и исправност према турском адету. 

И сам Кнез Милош и његова породица нису се дуго 
могли отрести турских навика. Једини Јеврем Обреновић 
живео је у Шапцу, што се каже „на европској нози“, и 
завео је у свом конаку обичаје и начин живота, какав 
је онда био у јужној Угарској у кућама и замковима 
мађарских племића. 

На против, Милошева кућа остала је до краја при- 
митивна и показивала је модернију физиономију само 
онда, кад би Кнез или који члан његове фамилије до- 
лазио у додир са страним светом. 

Ово се нарочито види из неколико епизода, које 
нам је испричао Др. Јован Хаџић (у књижевности познат 
као Милош Светић) у својим „Успоменама“, штампаним 
у „Огледалу Србском“ за годину 1864. Хаџић, који се 
почевши од године 1837 бавио у Београду због уређи- 
вања новог законика, будним оком је пратио политичке 
и друштвене прилике у српској престоници и савесно 
их је забележио, тако, да његове опсервације могу данас 
послужити као извор за познавање културног и друштве- 
ног живота у Београду у времену од 1837 до 1842 године. 

Августа 1837 дошао је Кнез Милош из Крагујевца 
у Топчидер, где га је Хаџић први пут видео и где му 
је био представљен. Хаџић каже да је овај први састанак 
с Кнезом био врло пријатан „због његове необичне 
снисходљивости и љубазности“. Затим је позван на ручак, 
и то опет у Топчидер, на који су били звани аустриски 
конзул Михановић и Димитрије Давидовић. Европски 
васпитаног Хаџића, чија је госпођа за трпезом у њиховој 
кући у Новом Саду заузимала прво место, морало је 
изненадити, кад је видео како Кнегиња ЈЉубица не седи 
за столом и како свога мужа, Кнеза, двори и послужује, 
стојећи скрштеним рукама иза његове столице. Наро- 
чито је било смешно гледати, како му најпре везује 
салвет око врата, онако, како то мајке чине својој деци. 
Хаџићу је том приликом падала у очи етикеција на Ми- 
лошевом двору, по којој је Јаков Живановић, први 
Кнежев секретар, морао послуживати око стола са оста- 
лим момцима и носити јела. Свакојако је овај обичај, 
који се до скора налазио у церемонијалу и најпросве- 
ћенијих монархија, мање за осуду, него обичај, какав је 
био у конаку Милошевом у Пожаревцу, који је — као 
што нам прича Ото Пирх из године 1827 — налагао 
Кнегињи Љубици, да пре седања за трпезу свога мужа 


пољуби у руку и да му, клањајући се пред њим, дода 
чашицу шљивовице,! 


' Пирхово путовање по Србији 1827. 

Она друга епизода, о којој нам прича Хаџић, тиче 
се једне вечере у кући енглеског конзула Хоџеса, на 
којој се могло видети како се Кнез Милош прилагођава 
западњачким обичајима и како се у Београду, у бољем 
друштву, већ почиње живети европским животом. 

После подне око три часа -— тако прича Хаџић. 
Светић — дођоше нам кола кнежевска, на којима се 
одвезосмо до Кнегиње; одатле сви скупа у свити са 
Кнезом једни на колима, а други на коњима отидемо 
Хоџесу на вечеру. 

На средини астала седео је Кнез, а према њему 
Хоџес. До овога десно Кнегиња, а лево моја супруга. 
До Кнегиње седео сам ја, до мене Вуле (саветник), до 
Вула Јакшић и тако даље. С друге стране до Кнеза десно 
конзуловица, до ње млади Кнежевићи Милан и Михаило, 
а лево митрополит Петар, до њега Господар Јеврем, 
после даље Живановић, Др. Куниберт и његова супруга, 
Вулиница и тако даље. Свега око 24 особе. Опомињем 
се, да се Госпођа Вида Вулиница много тешкала како 
ће она за сто сести где Господар седи и гледала је да 
с његове стране седне, како је не би видео, јер је тада 
био први случај да су Госпође са Господаром уопште 
седеле за једним столом. При вечери пиле су се здра- 
вице овим редом: најпре устане конзул да напије у Кне- 
жево здравље, но Кнез не допусти већ узме чашу и 
напије у здравље Краљице Енглеске Викторије, желећи 
јој „да влада на благостојаније свога народа, да престо 


"свој утврди и да пријатељство своје и Србији не одрече“. 


Затим конзул напије здравицу Кнезу, желећи, да Србија 
под њим срећна буде и да добије своју потпуну неза- 
висност. После тога исти конзул напије у здравље цара 
аустријског као пријатеља и суседа српског. Затим Кнез 
напије у Султаново, а затим у конзулово здравље. Нај- 
после конзул, узев чашу, рече: да ће да пије у онога 
здравље, у чије је здравље требало пити на почетку, а 
то је у здравље руског цара Николе !. Затим се пило 
у здравље Кнегињино и Господар Јевремово. После ве- 
40 

чере играле су се разне игре, на које је, осем наведених 
гостију, још више званица било. Сам конзул играо је 
коло. За колом се играо такозвани „Дајч“ (Решзећ), га- 
лопад и котиљон. Гости су се разишли тек око 12 ча: 
сова. Потпуности ради хоћу још да наведем, и ако сам 
то већ један пут поменуо, да је конзул становао у кући, 
у којој је сада тобџијска касарна на топчидерском друму, 
зграда коју је зидао Кнез Милош за државну употребу 
и у којој је, после Хоџесова одласка из Србије, било 
смештено „попечитељство просвјешченија“ (министарство 
просвете) и „попечитељство правосудија“ (министарство 
правде). ; 

У то доба већ се у друштвени и државни живот 
уносило много што-шта што је било западњачког по- 
рекла. Војска је била униформисана по европски; само 
су још Кнежеве кабадајије имале одело и оружје турско. 
Чиновници су имали своје униформе са златним везом . 
по европском кроју. Сам Кнез није више носио чалму, 
него народни калпак или високи цариградски фес са 
дугачком кићанком и парадно одело, какво се на њему 
обично види на сликама из онога времена. У кућама 
највиших достојанственика било је чак и европског ком- 
фора, који је почео да се шири и по кућама богатих 
трговаца из Чаршије и оних Срба чиновника и профе- 
сора који су били родом из Аустрије. Свуда је било 
напретка час већег час мањег, тако да нови српски 
Београд није могао више познати онај, који га је познавао 
двадесет и тридесет година раније. Нема сумње, овај се 
период завршио билансом по Србију и њену престоницу 
тако повољним, да се слободно може рећи, да је кул- 
турни напредак земље и главне вароши у њој, и за 
даље био зајемчен и да га у томе нису више могли 
омести бурни догађаји, који су наступили, кад је почета 
борба између Кнеза и великаша, која се 1842 свршила 
протеривањем династије Обреновића и доласком дина- 
стије Карађорђевића. 

Ова промена, ма колико да је иначе потресла др- 

жаву и политички живот у њој, није имала штетна ути- 
цаја на даље развиће просветног и културног живота 
Србије и њезине престонице. Шта више, она је јавним 
посленицима, који су били вољни да раде на просветном 
напретку свога народа, дала нова полета и омогућила, 
те се јавни и друштвени живот у Београду још бржеи 
интензивније развијао у досадањем правцу. Аутократизам 
Кнеза Милоша, оправдан у доба кад је ваљало створити 
нову државу и кад је била потреба да се снага и енер- 
гија читавог народа концентрише у једној руци и слије 
у једну вољу, беше непотребан, па чак и штетан у вре- 
мену, кад се државни живот почео консолидовати у 
смислу поделе државне власти и строге законитости. 
Милош је био даровит државник, добар администратор, 
изврсан као оснивач државе у доба када су се наши 
народни послови налазили у хаотичном стању и у па- 
тријархалним приликама, какве су биле у Србији у дру- 
гој и трећој десетини прошлога века, али је он био исто 
толико самовољан, непопустљив и неувиђаван, када су 
наступиле прилике, у којима је ваљало водити рачуна о 
новом добу и његовим захтевима. 

Нов режим, коме се не може одрећи озбиљна на- 
мера да самовољу замени законитошћу а источњачку 
деспотску окрутост блажим и савременијим схватањем 
владалачког и државног ауторитета, наставио је Милошем 
започети рад око унапређења просвете, трговине и јав- 
нога сабраћаја и старао се за времена да млађем нара- 
штају да прилике да опроба своје знање и своју спо- 
собност у државној управи. Срби из прека, који за Ми- 
лоша нису увек били радо виђени на овој страни, изу- 
зевши неколицину који су уживали нарочито кнежево 
благовољење, почели су долазити у Србију у великом 
броју као учитељи и наставници у средњим и вишим 
школама. Нема сумње, да је њиховим насељењем ниво 
културе знатно скочио у средини у којој су се кретали. 
Но у исто доба, када је нова влада помножила број 
школа и наставника, старала се да што више младих 

40% 

људи пошље у туђину на науке, како би они, вра- 
тивши се у своју отаџбину као наставници и чиновници 
достојно заузели оне положаје, које су дотле заузимали 
Срби из оне стране. Није, дакле, чудо, што су већ после 
кратког времена први у Србији рођени младићи, после 
свршених наука на страни, постављени за професоре, и 
то Коста Цукић 1848, Ђорђе Ценић 1849, а после њих 
сви остали њихови вршњаци, који су у току времена. 
под Кнезом Александром и, доцније, под Кнезом Миха- 
илом заузимали највише положаје у друштву и у др- 
жави. Новине и реформе у просветни, војсци и у оста- 
лим струкама убрзо су се јављале једна за другом: најпре 
установљење прве женске школе 1844 године, па затим 
установљење прве недељне школе за шегрте и калфе 
1846 (која је већ 1849 затворена), артилеријске школе 
1850, реорганизација Лицеја и Друштва Српске Слове- 
сности, постављење школске комисије и преуређење др- 
жавних и војних надлештава, која нису била обухваћена 
ранијим одредбама. Упоредо са овим цивилизаторским 
радом ишло је и проширавање и улепшавање вароши, 
чији је центар, као што сам на другом месту поменуо, 
пренесен из старе вароши у савску варош и у нову ва- 
рош, која се поче груписати око новога конака на Те- 
разијама. Нова српска варош, опасујући стари гурски 
Београд у шанцу од Лимана преко Врачара и Палилуле 
до дунавске обале, била је нова и снажна творевина, 
према којој је турски Дврћол, који се само помаљаше 
до Стамбол и Видин-капије, изгледао бедан и жалостан 
и по спољашњем облику његових грађевина и по јадном 
материјалном стању, у коме су се налазили његови ста- 
новници. Докле је турска варош, заштићена од топова 
и султанове војске у граду, проводила време у беди и 
чамотињи, дотле је у новом српском Београду пулзирао 
нов и снажан живот подмлађене и сродним елементима 
са села и са стране укрштене српске расе, која бејаше 
свим силама прегла да приуготови земљиште за коначну 

еманципацију Београда од Турака озбиљним патриотским 
и културним радом. 

Овај посао, истина, није се увек могао обављати 
лако и без по муке, јер је још дуго и дуго недостојало 
радне снаге, и јер још не бејаше онолико спремна под- 
млатка, колико би нужно било, да се културни живот 
наше престонице подигне на угледну висину европске ва- 
роши. Али је зато ипак Београд знатно коракнуо напред. 

Колико је у Београду и у Србији било тада истинског 
напретка, просветом стечене културе и искреног српског 
одушевљења, то је показала бурна 1848 и 1849 година, 
у којој се први пут манифестују братска осећања за 
онострани српски народ и испољава тежња за нацио- 
налном и културном заједницом са Србима из Војводине. 
Београд је у то доба предњачио свима, колико својим 
одушевљењем, толико и ретким пожртвовањем својих 
грађана. У оним бурним данима, први пут, од како Бео- 
град постоји као српска варош, оваплоћена је идеја на- 
родног јединства, за које су импулзи подједнако поти- 
цали из Карловаца, у коме је снажно куцало срце српске 
Војводине, и Београда, у коме је живела душа српске 
Шумадије. Бурни догађаји онога времена, сумње нема, 
и ако нису испунила сва очекивања нашега народа, ипак 
су допринели те се српско осећање пробудило и српска 
књига постала драгоцена својина свију нас који живимо 
с ове и с оне стране Дунава и Саве. 

А у томе опет припада добар део заслуге тадашњем 
Београду, који је у просвети и култури био већ толико 
напредан, да је могао схватити борбу што се водила 
за Српство ван граница Србије, и који је у овој борби 
учествовао морално и материјално, и својим симпатијама 


и својом крвљу. 


ТодоР СТЕФАНОВИЋ Виловски. 


КЊИЖЕВНИ ПРЕГЛЕД. 


„Ђачки живот“, ДРАМА ЛЕОНИДА АНДРЕЈЕВА. 


Са тешком клетвом на живот, на љубав и на младост 
одлази слушатељ послије ове Андрејевљеве драме, и још 
безутјешнији и самотнији него кад је ушао у казалиште. 

У мрачној позадини крчме и јавне куће крећу се 
Андрејевљеви људи и као да се стиде погледати је- 
дан другоме у очи, осјећајући, да је и њихово сиро- 
маштво срамота, њихов бол гријех, и њихов очај, да је 
заслужена казна. Трагика њихова баш лежи у томе што 
они ћуте, а што је још горе: они су увјерени о својој 
кривњи, признајући да су дужници и прама себи и 
прама другима. Преслаби да започну нов живот, утјечу 
се пјесми и алкохолу, те расправљајући о умјетности и 
животу, чекају на каково ненадано објављење или чудо, 
што ће њихове гријехе и гријехе свијета откупити. Они 
попут болесника Горкога у „Дну живота“ траже и чезну 
за неоткривеном земљом и срећни су што су у завје- 
трини справне лађе да одплове пут наслућених крајева. 
Па док весла чекају на јаке мишице, дотле они скр. 
штених руку гледају у разапета једра, молећи се Про- 
видности да чим прије духне вјетар. Али вјетра нема, 
а онда они у екстази алкохола и сатртих живаца саживљу 
олују, оргију, оркан, да их понесе и да барем тресне 
лађама о клисуре, ако неће да их насуче на жало обе- 
ћане земље. Они не могу да се одлуче за дјело, жудећи 
за немогућим чином који ће их упропастити или пре- 

породити. За њих је свагдашњост смрт, а штују само 
два изабраника: пророка и злочинца. Злочин им је по- 
четак препорода, а пророк утјеловљена божја ријеч. 

Ми се на овом свијету не смијемо бринути за ти- 
јело, за пролазност, већ за душу, за неумрлост, и чим 
упознамо душу, упознаћемо и Бога. Све то стоји до 
Провидности, јер ниједан од нас гријешника није заслу: 
жио милост те спознаје. Спас људства не стоји до на- 
претка, културе и богатства, већ до спознаје душе: до 
спознаје Бога. По том је гријех све оно што пријечи 
човјека да дође до те спознаје. Почетак је мудрости и 
доброте пасивност прама Животу: у случају сумње боље 
је не дјеловати, него ли опако дјеловати. Толстој вели: 
„поп аог1п“, јер смо сви ми криви нашему и туђему злу. 

То је право значење симбола источнога гријеха. 
Отуда и питање браћи Димитрију и Ивану Карамазову: 
„А зашто трпи дијете»“ Или је човек за то на свијету 
да радећи зло упозна добро! Онда је узалудно и борити 
се проти опачини, проти гријеху и злочину, што више, 
без њих не би било препорода, ни ускрснућа. 

Руски народ се дијели у очајнике и пророке, а и 
очајници су опет на путу да постану пророци. Очај је 
и родио пророчанства. Толстој се од „отапдзејопешт“ а 
преруши у пророка, увидивши да Рус може избјећи очају, 
ако очајнички тражи Бога. Славени су вјерници, јер неће 
да буду невјерници, знајући да за њих занијекати Бога 
значи исто, што и смрт. Славен, што је већи невјерник, 
то више вјерује. Отуда снага вјере једном Достојевскоме, 
који занијекавши све и прозријгвши нискоћу човјека, 
створи за човјека вјеру вјечног препорађања. Он вјерује 
у будућност Русије, јер га окружују саме рушевине, на 
којима изнемогли руски народ чека ослободитељицу 
смрт. Из таме се родила свијетлост. Снагу порицања 
имали су и неки велики духови на Западу, али последица 
тога не бијаше нови живот и вјера, већ очај и безбо- 
штво. А све то, и очај, и вјера, и тражење Бога, није 
ништа друго него страх пред смрћу, пред ништавилом. 

Ми живимо ради смрти, а живот сам по себи нема ни- 
каквога значења. 

Бавећи се тим мислима, Леонид Андрејев написа и 
ову нову драму: „Ђачки живот“. Овдје су прави прота- 
гонисти алкохол и пјесма: то ужничко пјевање, што попут 
рањених крила удара о жељезне решетке тамнице. Сви 
су они већ сједили у правој тамници, а сад сломљени и 
навикнути прегарању затомише превратничке позиве и 
највеће им је јунаштво, ако се ради ноћне буке и пје- 
вања сукобе са стражаром. Они су преживљели питање 
револуције, и не вјерујући више у њу проводе вријеме, 
пијући и расправљајући о великим питањима. Читава је 
главна радња ове глуме: љубав између Коље и Олге, 
али у мистичној позадини бдију и дјелују четири велике 
приказе: Бог и Сотона, ЈБубав и Смрт. 

Кад се завјеса дигне, ђаци су на излету и лежећи 
на трави, грију се на јесенском сунцу. Око њих саме 
скленице, пуне пива, вотке, а самовар као да — не 
смијте се изразу! — симболично непрестано кипи. Тај 
тужни, сиротињски пикник далеко је од безбриге пољске 
идиле. А док се остало друштво гости и расправља, 
дотле се љубавни пар заноси, гледајући цркве, звонике 
и торњеве свете Москве. Тамо даље тече ријека, сва 
златна од западајућег сунца, а с катедрале и самостана 
брује звона, позивљући људе добре воље на молитве 
и сабраност. Онда, кад утихне задње звоно и кад се 
угаси задња свијетла пруга на западу, онда се над 
светим Кремлом указа мјесец, чист попут трансупстан- 
циране хостије. Послије овог незаборавног расположења 
Олга прича Кољи да је она несрећна и продана дје 
војка. Њу је уздржавао неки богати руски трговац, али 
недавно га оставила, побјегла је, а сад већ други дан 
гладује. Послије те исповједи другови Кољини се раз- 
бјеже, да код неког познаника узајме или да макар 
силом измаме новац. Ваљда су у души спремни другога 
оробити, чак и убити, да могу помоћи Олгу. Њима у 
жилама кола барем кап Расколникове крви, који се — 

пошто сјекиром разлупа лубању баби — смилује кана- 
ринку, питајући је шећером... Олга међутим јецајући 
призна Кољи, да се за новац подала, јер је њу на то 
страхом и пријетњама присилила рођена мајка. Али мало 
касније, на булевару, уза све то, што поред ње сједи 
Коља, нема снаге да се отме мајчиној власти, кад је ова, 
настављајући занат сводиље, сили, да се за новац пода 
неком пуковнику. Не помаже ни Кољина пријетња да је 
све међу њима свршено, ако послуша мајку. Олга је 
преслаба да натраг коракне, кад се једанпут надвила 
над зјало и усудила погледати у таму понора. За њезине 
је прећутљиве живце и та страхота страст; пијанство, 
екстаза, одвратност и гнушање пред чином изједначује 
се с ужитком и похотом. Коља, немоћан да запријечи 
њезин поновни пад, схрван, клоне на клупу и кад се ње- 
гови другови поврате с отетим новцем, он им механично 
и бесћутно прича што се за то доба догодило. Онда се 
они, да утјеше друга, упуте према новој крчми, да по- 
троше отети новац и протраче у пијанству и пјесми још 
једну ноћ. 

Дотле Јевдокија Антоновна лови Олги нове госте, 
а предност даје часницима, јер је и њезин покојни 
муж служио у војсци. Коља, који станује у истом хо- 
телу, у којем и Олга, не спава цијеле ноћи и слуша, 
како нови љубавници улазе и одлазе, утапајући свој 
очај у алкохолу. А чим га Олга позове, он хрли до ње, 
и у њезиној соби воде они дуге и тужне разговоре, 
у којима се она каје, али чим дође нови гост, све се 
одлуке и обећања заборављају. Тада и Коља мирно 
одлази, уступајући мјесто каквом униформираном дош- 
љаку. Тако се на посљетку он и његов друг Онуфриј 
у Олгиној соби забављају с једним пуковником из про- 
винције, који је врло срећан, што је тјерајући кера по 
Москви, набасао на овако веселе ђаке. Накићено дру- 
штво најодушевљеније се забавља, пјевајући и пијући, 
али у то поновно улази у собу Олга са својом мајком. 
Олга бијаше побјегла од новог госта, чврсто одлучивши 

да ће се овог пута опријети мајци. Чим она уђе, пијани 
је Коља заскочи псовкама, а добричини госту запријети 
отетом сабљом. Часник на то напери на њега само- 
крес, али не дође ни до какве катастрофе, те се и ова 
олуја као све остале обори на чашу вотке. Онуфриј их 
све помири и на концу пјевају ону исту пјесму, коју су 
пјевали прошле јесени при западу сунца, кад су гледали 
на позлаћену Москву. А прије него што се застор по- 
сљедњи пут спусти, чује се задња ријеч: „Нитко није 
крив; све је добро“. 

Из даљине допире звук чаробног Карамазовог звона, 
кад се послије крваве оргије Грушенка и Димитриј цје- 
ливају: то негдје у снијежној вијавици зврцкају пра- 
порци, што ће њих двојицу отпратити, кад се буду во- 
зили на робију у Сибир... 


Божо ЛОВРИЋ. 











ПОЗОРИШНИ ПРЕГЛЕД. 


Пут око Света, од БРАНИСЛАВА Ђ. НУШИЋА. 


Бранислав Ђ. Нушић је писац који уме да држи 


у ватри више гвожђа, и да их употребљава према по- 


треби. Он, као Ирис, у интелектуалном и емоционалном 
смислу те речи, има више лица која уме брзо да навлачи 
на начин једнога Фреголиа. Кад хоће, он је сентимен- 
талан и нежан (/Триповешке једнога каплара), трагичан 
и песимистички расположен (Тучина, и друго), сати- 
ричан и агресиван (/Лисшићи), дубље хумористичан и 
социални посматрач (Десеш приповедака), лако хумори- 
стичан и површан (Бен Акиба), патриотски расположен 
и емфатичан (Кнез Иво од Семберије); кад хоће, он 
може да навуче и оперетско и буфонско одело, какав 
је случај у комаду о коме хоћемо да говоримо. Другим 
речима, Бранислав Ђ. Нушић је писац разноструког, 
еластичног и живог талента са свима атрибутима који 
иду уз такав таленат: жив, окретан, умешан, симпатично 
површан, лак; способан да упрошћава проблеме, да, не 
везујући их, посматра ствари које су у брзоме покрету; 
способан за опсервације које нису најкарактеристичније 
по ствар која се посматра; за ситне недоследности и 
обичне нескладне људске природе или мане социалнога 
живота; за опсервације, најзад, које никада нису дубоке, 
али, које су свагда занимљиве. Бранислав Ђ. Нушић је 
један од оних доста честих књижевних радника који су 
се навикли сељакајући свој дух с места на место да се 

на свакоме месту осећају као код своје куће. Та врста 
талената је једна врста бољих глумачких талената, а то 
је, у једаом реду који свакако није први, врло потребно 
једноме писцу који се поглавито бави позориштем. Јер, 
Бранислав Ђ. Нушић је наш најплоднији драматичар и 
комедиограф и, као позоришни писац и најбољи. Луш 
око свеша је из широке области комедиографије, и то 
са најнижег места, са места буфонерије, бурлеске и опе- 
рете. Упоређен са ранијим његовим делима, ЛПуш око 
света је у најинтимнијој вези са Бен-Акибом, Десеш 
приповедака и Обичним човеком. Према томе, са нај. 
новијим његовим радом, ми смо с Нушићем који је ушао 
у публику да се с њом и због ње смеје. Само, овом 
приликом, он је ушао и сувише много у публику, тако 
много да се кроз цео комад никако није могао да осло- 
боди од ње. 

Како било да било, Нушић је успео код публике: 
публика се смејала. И, у нашој позоришној сали, давно 
се није тако смејало као што се смејало за време при- 
каза Пуша око света: смејало се крто, здраво и урне- 
бесно; смејало се много; смејало се и мушко и женско, 
и старо и младо; смејали се сви сталежи; и смејали су 
се омирски, на онај бесни и урнебесни начин на који 
су се богови на Олимпу смејали кад их је хроми Вулкан 
послуживао... Зашто» Откуда толико смехар На који је 
начин Нушић засмејао тако велику публикур Мало исто“ 
рије комада биће довољно да објасни тај смех. Ево, 
како је било: Главни јунак комада који је и главни 
творац смеха, Јованче Мицић „трговац из Јагодину“, 
пазарећи робу у Београду код неког трговца, добије 
на поклон и један лоз неког удружења где је главни 
згодитак био бесплатна карта за пут око света. Главни 
згодитак, наравно, падне на лоз Јованче Мицића, и 
он се, после мало историја у Јагодини, крене на пут 
око света. Јованче Мицић је, сем „заструга са кисе- 
лим паприкама“, шубаре и велике и шарене џепне ма- 
раме, понео са собом и свој весели дух, жив темпе: 

рамснат, своју паланчанску препреденост, свој обеше- 
њаклук и своју памет. Овакав какав је, био је довољан 
па да буде смеха колико се хоће. Али, Нушићу то није 
било довољно. Спровевши га срећно до Пеште, он му 
придружи, као сапутнике, и „Јулишку собарицу“, коју он 
познаје из „Шарене Меане“ у Јагодини, и Човека с Ногом, 
то јест Црногорца без ноге а са свима својим национал- 
ним особинама, и једног дефрауданта који хоће да избегне 
казну бегством. Већ сам човек без ноге био је довољан 
за смех; али кад је тај човек Црногорац и, уз то, човек 
који хоће да је и љубавник Јулишкин, онда смеху нема 
бране. Кад се уз то дода да и Јулишка није макар ко, 
да је и она стара познаница Јованче Мицића и да носи 
свој буфонски и оперетски темпераменат; затим да је 
дефрауданту било потребно, да би избегао сличност, да 
навуче на се одело буле, и тако даље, —- онда је више 
него јасно да ће на путу око света бити смеха колико у 
десет оперета и буфонерија заједно. Бранислав Ђ. Нушић 
је пропустио Бен-Акибу испред себе, и овај даје маха 
својој комичној машти. 

Његова „муза комике“ одмах се спустила са Пар= 
наса на пијацу и почела да говори за пијацу. Високи 
путници пролазе кроз Европу, наилазе на разне срп- 
ске депутације које иду по Европи у најегзотичнијим 
циљевима; праве сцене по тунелима од којих би се 
застидели и Содом и Гомор; на свој начин, праве гра- 
нице између држава („Шг Патеп, Шг Неггеп“); и, најзад, 
пошто је Јованча Мицић, на чији пасош путују сви 
ти буфони, морао с несуђеном булом да разговара 
турски, као што се разговара у ГТучанину као Вла- 
сшелину, лишавају се дефрауданта, и укрцавају се за 
Америку на параброд „Фортимбрас“. Сада је један са- 
путник мање; али, смеха неће бити мање. Треба се сме- 
јати до краја, треба се смејати око целог пута око света, 
а они још честито нису превалили ни половину пута. 
Треба правити сцене и неспоразуме између оних који 
су остали, и Бен-Акиба пушта машти на вољу. Догађаји 

одавде теку потпуно у знаку ортодоксне буфонерије. Све 
је допуштено: и претеривати, и преоптеретити, и кари- 
кирати, и употребити немогућност и нелогичност, и тра- 
вестирати и пародисати, и бити вулгаран и фриволан. 
Јованче Мицић постаје на силу бога муж Јулишкин, због 
чега мора да бега да би опет био нађен; Човек с Ногом, 
Црногорац без ноге, постаје љубазник Јулишкин; Ју- 
лишка се, после петнаест дана путовања, налази „у бла- 
гословеноме стању“ од Јованче Мицића, и рода јој по- 
дари — мало црнче; Енглези и Американци говоре наш 
отачаствени језик, тако и дивљаци, и Кинези, и Персијанци; 
Срба има и по пустим острвима, и по бродовима, и у 
Њу-Јорку, и у Техерану, и свуда имају за своје осо- 
бине своје мане; одалиске у харемима певају српски, 
и говоре српски; и тако даље. Све је, све је допуштено; 
јер, буфонерија мари за тачно и истинито, за људско и 
природно, за логику и психологију — таман толико ко- 
лико и за лањски снег. Главно је: смејати се, смејати се, 
и смејати се. За разлог смеху, у буфонерији, пита се 
само онај који другог посла нема. Код Свифта, и ако су 
његова путовања сатирично-буфонског карактера, и ако 
смо ми и далеко од паралеле са ЛПушом око свеша, нико 
не пита зашто су лилипућански грађани мањи од чо. 
вечјег палца а бробдињашки већи од брда; нити у Гар- 
ганшуџш ико пита откуда да његов син за оброк упро- 
пашћује по неколико хиљада јаја и неколико стотина 
литара млека. Не правећи апсолутно никакве паралеле 
с горњим делима, ми само кажемо да је у делима такве 
врсте све допуштено. У делима такве врсте, ми смо ван 
свега допуштеног у књижевности, па ипак нисмо изван 
књижевности. 

Али, и овде важи оно старо: „У рукама Манду- 
шића Вука...“ Ако се има талента буфонерија је лепи 
успео књижеван род; нема ли се у довољној мери, а 
она је тежа за руковање од мере за остале књижевне 
родове, до успеха је врло тешко доћи. Дело Бранислава 
Б. Нушића, у главном, није изван књижевности. Јер оно 

је, схваћено према градиву из кога је рађено и према 
своме циљу, врло Дозоришно дело: оно има „комичне 
снаге“ трећега реда у довољној мери; оно има покрета 
и живости у тако великој мери да га је тешко пратити 
и ускакати са њоме у ситуације чија је сцена цео глобус; 
оно има лаког и површног темперамента, много крви и 
боја, јер је писац извео на сцену „Србе са свих страна“ 
са свима њиховим ситнијим манама; оно је, најзад, за- 
бавно, јер је Нушић писац који уме да забавља. И ако 
је у делима такве врсте све допуштено, ипак у Лушу 
око свеша има места која нису допуштена само стога 
што их писац није умео да „пласира“ и уметнички да 
изради. И у Молијеру има сирових 1а22), опсцених си: 
туација, двосмислених речи и моралних испада; али, они 
су дани „у обланди“, и дани на такав начин да човек 
треба са свећом да тражи ђавола па да га нађе. Не пра- 
већи паралеле, у Нушића није свакада тај случај. Врло 
често, он хоће намерно да буде опсцен. У буфонерији, 
„муза комике“ спушта се са Парнаса у чаршију, узима 
градиво из чаршије, али се ипак враћа и у висинама га 
прерађује. Бранислав Ђ. Нушић врло често заборави да 
се врати (сцена у тунелу, разговори на броду, сцена 
с полициским комесаром, речи и реченице у многим 
другим сценама). У том случају који је, на срећу, доста 
редак, узима перо у руке Бен-Акиба кад је мало инспи- 
рисан, и поједини делови комада остају изван књижев- 
ности. У главном, дело Бранислава Ђ. Нушића није изван 
књижевности. Оно није изван књижевности, али је пот- 
пуно у позоришту, јер, позоришна сцена и књижевна, 
и ако се у последње време ствари диференцирају, две 
су сцене које се, каткада, не разумеју довољно. 

Као што видите, ја нисам потпуно успео да од- 
браним Бранислава Б. Нушића; али, надам се, Бен-Акиба 
је потпуно одбрањен. 


БРАНКО ЛАЗАРЕВИЋ. 





ОЦЕНЕ И ПРИКАЗИ. 


Рг. Етапјо Висаг: Роу1јез пгуа Ке ргогезгап- 

зке Кпј1уеупози!. Издање Матице Хрватске. Загреб, 1910. 
(Крај). 

Како у целом овом књижевном покрету има мало 
праве књижевности, па и као такве у оскудном броју, 
то нам ни писац није дао праву историју књижевности, 
већ је радио више као културни историчар, па нам, у 
главном, говори опширно, до детаља, о целом том књи- 
жевном и штампарском подухвату и о личностима које 
су радиле на писању, штампању и растурању књига, или 
су то новчано потпомагале. Уз то је изнео политичке и 
културне прилике тога доба, од којих је зависио на- 
предак или назадак тога рада. Тако, у идућих девет 
глава говори се: о настојавању око издавања хрватских 
протестантских књига, где је изнет живот и рад књи- 
жевника и мецена: Петра Павла Вергерија млађег, вој 
воде Кристофа Виртембершког, Приможа Трубара, ба- 
рона Јована Унгнада, Матије Флација-Илирика, Матије 
Грбића, Матије Кломбнера, Антуна Далматина, Стефана 
Конзула и осталих сарадника, па чак и слагача и књи- 
говезаца; даље о уређењу хрватске штампарије у Ураху; 
о растурању хрватских протестантских књига; о свађи 
између Трубара и хрватских реформатора, због чега је 
и штампарија престала да ради; даље, о настојавању 
око чистоте језика у тим књигама; и, најзад, у последњој 
глави се износи библиографски преглед хрватских про- 
тестантских књига. 

Из пишчева излагања видимо да је први дошао на 
мисао да преводи протестантске књиге на хрватски Петар 
Павао Вергерије млађи, који је написао и штампао 1555 
на чакавском дијалекту „Кахоомагаспа теоши Раршзја 1 
уедишт Глишегап. Уштасепо ро Атопе Зеспашпе. Згатрап 
у“ Радоце пизеса зејетђга ро Оталозе Регсасте, оодвзсћје 
1559“. Он је био учен човек и први је радио с Трубаром 
на словеначкој и хрватској књижевности, све док се нису 
разишли, а иначе је много писао на талијанском, латин: 
ском и немачком. Занимљиво је да је он, без сумње, 
први дошао на идеју о једном свесловенском језику, на 
који би се превеле протестантске књиге, па растуриле 
по свима словенским земљама. Читавих пет година прошло 
је после Вергеријева „Кахооагаспа“ да није ништа штам- 
пано, а од тад је рад на писању и штампању хрватских 
протестантских кљига тесно везан за рад Џриможа Тру- 
бара, чувеног словеначког реформатора и оца њихове 
књижевности. Штампарију је подигао и одржавао у своме 
двору у Ураху барон Јован Унгнад, а заштитник и ме- 
цена био је виртембершки војвода Кристоф. Штампарија 
је почела радити у јуну 1561, и прва штампана књига 
била је „Тађја ха Ф!си“ или „Ађеседагу“, у 1000 примерака. 

Из библиографског прегледа видимо да је, којеу 
Ураху које у другим местима, у то време штампано свега 
30 књига на српском или хрватском језику у 25.000 при: 
мерака приближно, и то: глагољицом 13 књига у близу 
10.000 примерака, ћирилицом 8 књига у 8.800 примерака 
и латиницом 9 књига у близу 6000 примерака. Од тих 
књига до сад је сачувано 28 у 250 примерака. Ниједно 
од тих дела није оригинално, већ су то преводи с не- 
мачког или преводи Трубарових дела са словеначког, а 
садржине су религиозне; то су: Нови Завгт, Катехизис, 
постиле и друга дела догматичко полемичке садржине. 

Језик ове књижевности био је чист чакавски дија- 
лекат, и у књизи су наведени његови примери. Уз текст 
иде и 35 слика: портрети појединих писаца и знатних 
људи тога доба (ти су портрети већином узети са књига) 

и фотографије насловних листова појединих књига. Из 
тих фотографија види се да су слова била врло лепа, 
слог добар и јасан, а штампа чиста. 

Из овог кратког прегледа видимо да је писац изнео 
много нових и занимљивих ствари. Праве књижевно: 
критичке оцене овога дела не може ни бити, јер ни ово 
што се износи у њему није права књижевност, већ се 
за невољу може уврстити у писменост у опште, а ни 
сам писац није хтео да нам да историју књижевности, 
већ „само хисторијат развоја, оснутка, дјеловања и про- 
падања хрватске протестантске тискаре у Ураху, а тако 
и све, што се тискаре тиче и што би могло и ширу 
публику занимати“, као што сам вели у предговору. 
Он је само као културни историчар хтео да нам расветли 
један важан период у историји једног дела нашег на- 
рода. Колико је Реформација била раширена по западним 
крајевима нашег народа, који су радници били на про- 
поведању протестантизма, писању, штампању и ширењу 
протестантских књига на народном језику, до сад је било 
мало или нимало познато. Писац је уложио много труда, 
претурио разне архиве, библиотеке и употребио многе 
књиге које говоре о Реформацији, систематски је испитао 
и проучио цео тај рад, па нас је до најситнијих поједи- 
ности, лепим језиком и стилом, упознао са тим књижев- 
ним покретом и свима приликама под којим је он почео, 
развијао се и пропао. Могло би се, можда, писцу заме- 
рити што је дело назвао „Ромез! Кпјеупоз “, кад би 
се пре могло назвати „Ром1јез! ћгуа!5Ке Чатрапје ц Отасћи“ 
или слично, и што није збијеније, на једном месту, казао 
све оно што би се могло назвати историјом књижев- 
ности, већ је то разбио и разбацао по целој књизи, те 
је књижевност испала као споредно, а штампање и 
растурање књига као главно. 

Али, и поред тих ситних замерака, које се даду 
оправдати и због којих само дело не губи ништа, мора 
се писцу одати свака хвала, што нам је пружио ову за- 
нимљиву и марљиво спремљену књигу. Она је за пре- 

поруку свакоме ко проучава духовну прошлост и књи- 
жевност нашега народа. 
Милош МОСКОВЉЕВИЋ. 


Т. Н. Бончевђ: СЂЕДИНЕНИЕТО НА ТОжна БљЉлгАРИЛ 
сђ СЂВЕРНА, 6. СЕПТЕМВРИИ 1885—1910. Софија 1910., 
издање П. Зографски. 


Поводом двадесетпетогодишњице пловдинскога пре- 
врата спремљена је ова књига од писца и издавача, 
као очевидаца тога за Бугаре важнога историскога до- 
гађаја. За онај део који обухвата унутрашње догађаје 
биће у овој књизи и нетачних и измишљених ствари. 
Писац је показао да је партизан који уздиже стамболо- 
висте, а унижава народњаке. Помиње факта која или нису 
постојала или су другога значаја. И у оно десетак стра- 
ница о српско-бугарскоме рату стављено је само оно што 
ће годити Бугарима. Ово је трећа књига за последњу 
годину дана о овоме питању. Изгледа да ни једна од 
те три књиге није написана на основу аутентичних по- 
датака и с искреном жељом да се каже права истина о 
догађају од 6 септембра 1885 године. Разлози унутра- 
шње политике су много умешани у расправљање тога 
питања. Изићи ће сигурно још која књига о њему. Сада 
се види само то да сви Бугари нису начисто с тим да 
ли је ргопипсатепо од 6 септембра 1885 године једна 
благодет за Бугаре или не. Има Бугара који мисле да 
је тај чин несрећа за Бугарију, јер је он довео до срп: 
ско· бугарскога рата, он је упропастио 50,000.000 динара 
раније уштеђених; довео стамбуловски режим; он је 
узрок данашњем рђавом положају Бугара у Маћедонији, 
и тако даље. По свој прилици да још није време да се 
дадне прави суд о 1885 години, у којој су се догодили 
тако крупни догађаји за Србију, Бугарску и за све Бал- 
канско Полуострво. ум Ј. 

КЊИЖЕВНОСТ. 

КОРНЕЛИЈЕ Тацит. — Као 43 свеска „Књига Матице 
Српске“ изишао је историјски рад Г. Др. Борђа Дера 
„Корнелије Тацит, римски великан филозоф историк и 
његови погледи на свет“. Постојала је велика потреба да 
се српски читалачки кругови упознаду са Корнелијем Та- 
цитом, и било је, још од пре толико времена, врло живо 
интересовање за њим. Сад је Матица Српска ту народну 
потребу збринула и то живо интересовање задовољила. И 
у пуној мери; јер рад Г. Дере износи 268 страна велике 
осмине. Али, није значај ове књиге само у томе што је за. 
довољила неодложну потребу и једно живо интересовање. 
Њен значај је и у томе, и у томе више но у првоме, 
што је њу Г. Дера написао „за поуку навластито у 
области практичне политике“. Мало јасније говорећи, Г. 
Дера је, наиме, у примедбама испод текста повлачио 
конзеквенце из историјских факата и давао закључке 
од којих се може поћи, — а ми Срби понајпре то треба да 
учинимо, у данашњем јавном практичном политичком 
делању. Истичући нарочито значај књиге у том правцу, 
треба се сетити да је Г. Дера раније дао прилоге за 
решење српских пољопривредних прилика, издајући своје 
дело о аграрном покрету у старом Риму. Има једна 
ретка способност у Г. Дере да са пуном суптилношћу 
изводи надовезивања. Тако, кад наведе како је Тацит 
молио Усуда да подржи неслогу међу непријатељима Рима, 
Г. Дера надовеже на то, једном нежном везом, питање 
о бројном, привредном и моралном опадању нашег на- 
рода. (Стране 143 и 144). У реду ова два признања иде 
и признање досетљивости да се увек, поред цитата испод 
текста на немачком, француском, енглеском, латинском 
или грчком, дадну и цитати наших народних израза и 
пословица. (На пример, страна 146: Бог је спор али 

достижан). Кад је већ реч о тим цитатима, нека је по. 
менута и једна замерка која би се могла учинити. Зашто 
Г. Дера није поред опсежних и кратких цитата из Еври: 
пида, Платона, Спинозе, Спенсера, Макиавелиа, Гетеа, 
Шилера, Хајнеа, Ничеа, Сјенкјевића, Толстоја, Киркегара, 
Ранкеа, Л. Бернеа, Давида Штрауса, Бен-Акибе, Мадам 
Рашел, зашто, Г. Дера није поред тих цитата дао 
и цитата из дела наших историчара стилиста и мислилаца 
Г.Г. Владана Ђорђевића и Чедомиља Мијатовића. (Врло 
добро је што је дат навод из Симе Милутиновића, 
страна 81). ИМ, још једна замерка, зашто је Г. Дера 
пропустио да на двадесет и две стране не да примедбе 
испод текста, кад је испод свих осталих дао, и нарочито 
кад и те стране то заслужују. (У другом издању то ће 
се морати поправити. На страни 248 и 249 могле би 
се, на пример, испричати анегдоте сличне оним испод 
текста на странама 13, 37, 108). — Метод Г. Дере, види 
се из свега горњег, у излагању је добар, и композиција 
рада у својој логици била би перфектна само да је део 
у коме су „здраве и корисне поуке црпене из Тацитових 
историјских списа“ већи, да се више задржало на глави 
која говори о животу Агриколе, и да се на крају додала 
још и једна глава у којој би био закључак ове врло мо- 
дерне, актуалне и потребне књиге. 

Јер, тако бисмо се потпуно заронили у класицизам 
и, враћајући се њему, били бисмо ближи решењу пи- 
тања наше младе српске културе. М:: Ф. Р: 





„РЈЕЧНИК ХРВАТСКОГА ИЛИ СРПСКОГА ЈЕЗИКА“. — Пре 
тридесет година започела је Југословенска Академија у 
Загребу издавати „Рјечник хрватскога или српскога је- 
зика“. Први уређивач био је Ђура Даничић, за њим је 
био Перо Будмани. Ове године је изишла 29 свеска М] 
дела под обрадом Тома Маретића. Она свршује речју 
„Морачице“. Између првих свезака „Рјечника“ и ових 
који су за неколико последњих година изишле има при- 
личне разлике у погледу обиља речи за поједина слова. 
Прошириван је, наиме, списак извора из којих се црпла 
грађа. Тако се дошло до тога да у изворима употребље- 
ним за слово М има пуно речи које почињу једним од 
слова А-.Љ, али те речи нису унете у раније свеске јер 
их није било у изворима који су служили за те свеске. 
Ако би се, међутим, надаље додавали извори, последње 
свеске имале би обиље речи несразмерно обиљу прет- 

ходних свезака, — и зато је садањи уредник одлучио 
да закључи списак извора. Ако се нађу ван ових сада- 
њих извора речи за „Рјечник“ мораће се дати у додатку. 
На тај начин ће бити одржана размера у обиљу речи 
свезака које ће изићи. 

Поред ове одлуке, одлучено је да се убрза уређи- 
вање и издање „Рјечника“ и извесним скраћивањима. Ра- 
зуме се, да се основа „Рјечника“ тиме неће променити, 
јер ће скраћивања бити у томе да се не дају многи при- 
мери који би показивали исто значење речи, већ само 
они који би били највише потребни, и тако да буду за- 
ступљени сви векови и сви крајеви. Исто тако, добиће 
се у простору што ће се значења речи одвајати у одељке 
без залажења у „превелике и непотребне“ танкоће. Нај- 
зад, акцентне промене неће се наводити у свима облицима 
кад се оне виде из једне наведене промене. у 

На тај начин смањиће се преко мере велика ду- 
жина одељака о појединим речима, и „Рјечник“ ће бити 
много раније довршен. ЕН 


„СлоБодна Мисао“. — Новембра месеца 1910 године 
основано је у Београду „Српско Друштво Слободне Ми- 
сли“, „ради ширења рационалистичких идеја у свима сло: 
јевима српскога друштва“. „Друштво схвата Слободну 
Мисао као право на слободно истраживање и исказивање 
мисли и на пуну употребу људског разума. Слободна 
Мисао се узима као метод мишљења, наука као средство, 
а социјална правда и заштита свију човечјих права као 
циљ“. Друштво је до сада одржало неколико предавања, 
и отпочело издавати „Рационалистичку Библиотеку“. Као 
прва књига изишла је „Слободна Мисао“ од Габриела 
Сеаја, професора Университета у Паризу. Уз књигу иде 
и „Световни Морал“, принципи слободнога морала без 
верске основице, и најзад „Статут Друштва Слободне 
Мисли“. Н. 





ДоктоРСКА ТЕЗА ЈЕДНОГ СРПСКОГ ОФИЦИРА. — Као 
врло добар доказ да има нечег промењеног, и то на 
боље, у српској војсци, може да послужи теза мајора Г. 
Тодора Павловића, дипломираног ђака Есоје дез Наш!ез 
Ешдез Зосјајез у Паризу, којом је добио докторат пари- 
ског универзитета. Теза је изишла ове године у Паризу 
и носи наслов „Рава! аетостаначе ег Ја фазарипе ти- 
(атте“. (Пабташте Мапе К. Сћаре!о! е! С је. 80, р. 198). 

Писац, сасвим у модерним и напредним идејама, и са 
стручним разумевањем и са знатним социолошким зна: 
њем, расправља жив, важан и тежак проблем који је 
себи ставио. Он развија мисао да се модерно схватање 
војне дисциплине оснива на идеји друштвене солидар- 
ности. Војска је производ социјалног живота, и она се 
развија у општој социјалној еволуцији. У посебним гла- 
вама, добро сређеним и солидно аргументованим, писац 
расправља о дисциплини модерних војски и тактици у 
сувременим ратовима. Стручњаци су позвани" да више 
кажу о овој књизи, али, макакав тај суд био, извесно 
је да она лепо показује велики и професионалан и 
интелектуалан напредак у нашем официрском кору. 
И ништа није природније но што се данас у Србији са 
симпатијама, са поверењем и са надом гледа у млађу 
официрску генерацију. Л. 


ДОКТОРСКА ТЕЗА Г. ВојЈислАВА ЈОВАНОВИЋА. — У Па- 
ризу је изишла докторска теза Г. Војислава М. Јова- 
новића „Га Сила“ де Ргозрег Мепштее. Гез Опопез ди 
пугте. -—— 5е5 Зошгсез. — За гопшпе. Ешде 4 аопе го- 
тшаппаце. (80, р. Х -- 566; рих 12 П.) На основу ове тезе 
Г. Јовановић је добио докторску титулу на университету 
у Греноблу, са „тепПоп (тез ћопогабје“. О овој одличној 
књизи, која у сваком погледу и далеко премаша једну 
ђачку дисертацију, биће опширније говора у овом часо:· 
пису. За сада само да забележимо мишљење о њој ста- 
рог и познатог француског литерарног историчара Оги- 
стена Филона, који се данас сматра за најбољег позна- 
ваоца Меримеа. Дисертацији Г. Јовановића он је посветио 
један фељтону „Јошгпа! дез Пеђа“ (број 108, 19 април 


1911), и ту, између осталога, вели: „Гигантски рад истра- 


живања и поређења којем се предао Г. Јовановић сажео 
се, после неколико година студија, у једну тезу од пет 
стотина страна, која је узор критичног смисла, јасне и 
прецизне учености, и која је донела своме писцу док- 
торску титулу... Никада докторску титулу није сјајније 
заслужио један странац“. Филон, по том, издваја „општи 
смисао овог лепог дела, истине, у неку руку дефини- 
тивне, које књижевна историја може и мора да из њега 
извуче“. Најзад, Филон завршује овим речима: „Леп 
рад Г. Јовановића извесно заслужује, поред докторске 
титуле, и признање књижевних кругова. Али не заслу- 
жује ли и што вишег Када бих ја био позван да дајем 

савете нашим владајућим круговима, ја бих наваљивао 
на њих да не пусте да оде Г. Јовановић, који је постао 
тако Француз, остајући ипак интимно и дубоко Сло- 
венин. По примеру, а можда исто толико колико један 
Мол, Роси, Мицкијевич, он ми изгледа да је створен да 
послужи на везивању две расе, две књижевности“. 

Л. 


Књижевност БоснЕ и ХЕРЦЕГОВИНЕ. — Један од нај- 
бољих хрватских књижевних историчара Г. Др. Драгутин 
Прохаска написао је дело „Паз Кгоанзсћ-зетзсће У са шт 
пп Возшеп ипа дег Негсесоулпа, хоп дег Атапсеп шп ХГ 
ЊЕ 2117 паНопајеп Мледегсеђит шп ХЈХ. Јаћтћипден“. У 
засебним поглављима писац проучава: језик и народност 
босанско -херцеговачког становништва; ћирилицу; 60- 
санске Богумиле и њихову књижевност; западне утицаје 
и турско господарство; српску православну цркву и њену 
писменост; католичку књижевност ХУП и ХУШ века; 
народну поезију; почетке модерне културе и нове књи- 
жевности. Књига је добро: документована и долази да 
попуни једну осетну празнину у нашој научној књижев- 
ности. Не видимо само разлога зашто је требало издати 
је прво на немачком језику. У једном од наредних бро- 
јева „Српски Књижевни Гласник“ донеће о њој стручну 
оцену. К. 


„ДУНАВСКА КОНФЕДЕРАЦИЈА“. — У 5—6 свесци часо- 
писа „Кеуџе де Копшташе“, који изилази у Букурешту, 
Др. П. Зосин написао је чланак „Га Сотпедеганоп дапи: 
ћлеппе“. Идеја о балканској конфедерацији налазила се у 
програму румунске радикалне странке, којој је на челу 
Ђорђе Пану, али више као једна парадна тачка која се 
није озбиљно узимала. Др. Зосин мисли да та идеја за- 
служује већу пажњу Румуна, јер интереси Румуна покла 
пају се са интересима Срба и Бугара. За писца је идеја 
Дунавске Конфедерације „најсветлија идеја коју је Исток 
могао створити“. „Ми треба да тражимо остварење једне 
дунавске конфедерације, царинске и војне, путем прола- 
ганде и радећи да се крену у том смислу моћне народне 
струје у балканским земљама... Та конфедерација гаран- 
товаће им не само територијалну неповредљивост, но ће 
их још славно помоћи у њиховим засебним идеалима, у 
реконституцији њихових етничких целина“. 

ПРЕВОДИ СА СРПСКОГА. — У 14 књизи француске 
збирке „Гез МшШе МопуеПез МоцуеПез“ изишао је: „Мехов 
Сан“, од Светозара Ћоровића, у преводу П. Алкалаја. 
Пред приповетком иде мали увод о писцу, са неколико 
омашака. — У 6 овогодишњој свесци софијског „Славен- 
скогђ Гласа“ има 5 превода у стиху „Изђ сђврђменната 
срђбска поезил“. Дерижан даје из Јована Дучића: „Ду- 
бровнишки мадригалљ“, „Трепетђљ“, „Полуношцњ“ и „То. 
поли“, а од Косте Петровића „Надђ плугомђ“. У истом 
броју има чланак Н. Савова о Станку Вразу, а Ст. 
Чилингаров преводи три Вразове песме. — „Бугарска 
Збирке“, у 4 свесци за ову годину, доноси преводе из 
„Плавих Легенди“ Г. Ј. Дучића: „Приказка силнил“, 
„Малката принцеса“, „Сђрдца“, „Човђк и псе“ и „Черна 
пђсенђ“. Р: 


„Словенство“. — У Петрограду је фебруара месеца 
почео излазити под уредништвом В. Н. Строева, доцента 
Петроградског Университета, месечни часопис „Словен“ 
ство“, са задатком да „свестрано и објективно упознаје 
читаоце са историјом, књижевношћу, науком и култур- 
ним, политичким и економским животом (нарочито са: 
временим) свих словенских народа“. Часопис је „прогре- 
сиван, непартијски и независан“. Сарадњу су обећали, 
поред великог броја руских јавних радника, махом уни- 
верситетских професора, још и шест Бугара, десет Чеха, 
два Пољака, један Словенац и Г.Г. Павле Поповић и Др. 
Александар Белић професори Университета из Београда. 
— У првом броју Уредништво је дало своје стедо. „Сло- 
венство“ ће у Словенском Питању заузети становиште 
„солидарности свих словенских народа на основи пуног 
и несуженог права сваког појединог народа на културно- 
национално самоопредељивање“. „Словенство“ ће, пратећи 
живот словенских народа, самим тим радити на зближењу 
њихову, на идеји заједничких сврха и интереса, и, најзад, 
на остварењу и привођењу у дело идеје о словенској со- 
лидарности. Први број доноси неколико чланака који 
сасвим одговарају постављеном задатку. У Књижевном 
Прегледу донет је и већи реферат о књизи Г. Стојана 
Новаковића „Најновија балканска криза и српско питање“, 
(Београд, 1910 година), у коме је истакнута главна мисао, 
сав програм данашњег српског друштва, мисао да се 
мирним путем, путем развијања у једном духу, културом, 
дође до уједињења целог српског народа. БУН. 

Писма за МАКЕДОНИА, Христо Матовђ. Софија 1910. 
— Брошура је одговор шефу „широких социјалиста“, 
Ј. Саказову, који је о Маћедонском Питању имао два 
мишљења; једно пре „Хуријета“ (уставног доба у Турској), 
а друго после пада Султана Абдул-Хамида. Прво је било 
да Бугарска треба да силом нагна Турску да Маћедо- 
нији дадне аутономију. Друго, да треба оставити Младо- 
турке да се слободно развијају. Христо Матов, стари рево- 
луционар и аутономист, одговара да је једина солуција 
Маћедонскога Питања аутономија, и да је Бугарска про- 
пустила три момента, 1903, 1905 и 1908 годину, да је 


наметне својом војном силом. Ин. 


Р. Мсојоћ ; 1, Пи Папиђе а ГАдплпа дише ет! де 
ја тет попе а РАдланапе. ПЦ, Ке роп! зиг 1е Па- 
пиђе. зонНа, 1909. — Кад се каже да јадранска железница 
треба да веже Софију са Валоном и Драчом, преко Ћу- 
стендила, Куманова, Скопља, Тетова, Охрида и Елбасана 
зато што су некада стари римски путеви туда водили, и 
зато што је то Бугарској потребно за њену трговину и 
за националне тежње Бугара, то се може и разумети и 
дискутовати. Али, кад се каже, као што П. Николов 
тврди, да би горња железница била најкраћи пут желез- 
нички којим би се свезале балканске државе са запад- 
ним, нарочито с Мталијом, и да би та железница била 
од највеће важноста за политику савлађивања Арбанаса 
и успостављања трајнога реда и мира у Арбанији, онда 
се може рећи да П. Николов ове ствари није озбиљно 
проучавао. И о мосту на Дунаву, који би везивао Бу- 
гарску и Румунију, П. Николов је писао површно, имајући 
на уму чисто бугарске локалне интересе. 


ЈЕ. 


Га ацез!1оп аосгајте еп Тигди1е. Абапаззе Ја- 
тапон. Зајотдие, 1910. — И у европској Турској, као и у 
Босни и Херцегови, аграрно питање је на дневноме реду. 
Само је његова важност у Турској много већа. Од ре- 
шења овога питања зависи, може бити, и опстанак Турске. 
Из ове књижице не може се видети ни да постоји аграрно 
питање, ни његов замашан значај. Један узалудан труд. 


Ин. 

Га КеуоиНоп оботапе 1908—1910. Уопзза! Бећ. 
пи, Рап5, 1911, У. Длага « Впеге. — Јусуф Фехми је од увек 
био Младотурчин. Година дана младотурскога режима 
била је довољна да га одведе у опозицију истоме ре- 
жиму. За овога више егзалтиранога човека него озбиљ- 
нога политичара, младотурски режим је гори него режим 
Абдула Хамида. Једна клика људи, фрамасона, органи: 
зована у једно тајно удружење под именом комитет 
„Јединство и Напредак“, уграбила је државну управу и 
влада турском царевином противуставно. Месец по месец 
(од августа 1908 до августа 1910) Јусуф Фехми је изнео 
противуставне радње тога комитета и његов кобан рад 
по Турску. Сваки члан Митад-пашиног Устава је по: 
вређен грубо и неповратно. Повреде Устава чине се 
не из невештине и незнања, него с намером, и махом у 
интересу самога комитета. Комитет „Јединство и Напре- 
дак“ хоће да ојача, учврсти свој утицај, своју власт у 
царевини. Он је достојанство Султана и Калифе уништио, 
али није ојачао народни суверенитет, већ своју песницу. 

И ако Јусуф Фехми претерује у оцени људи, дога- 
ђаја и ствари, ипак је уочио да Турској прети опасност 
од агресивне политике младотурака према народностима 
у царевини. Народности ће, како се почело, морати да 
се ослобођавају притиска. Побуне у Арапској, Месопо- 
тамији, Арбанији, Јерменској, су ту да потврде то. За- 
блуда је да ће се војним експедицијама извршити дело 
умирења и напредовања. Војничке експедиције исцрпеће 
војну снагу Турске, њену финансијску моћ, и појачаће 
мржњу међу народностима. Ин. 





Тће Еаз! о1 Епцгоре, ђу Апеп Џрмагд, уића рте- 
Тасе Ђу ће Таје тајог 51 Е4уага Епхсегаја Гап; Гопдоп, 
Јоћп Мигау, Ађеппапе 5бее. — „Кажите истину и по- 
стидите ђавола“, тако је писца упућивао бивши енглески 
амбасадор Сер Н. О'Конор, кад је овај полазио на пут 
по Маћедонији. Писац се трудио да покаже физиономију 
Маћедоније, да дадне праву, стварну, живу визију о 
борби народности, која се водила у њој 1908 године. 
„Вшеапап атостез“ су приказане у противноме смислу 
од оних какве је 1877 године приказивао Гледстон. Бу- 
гари у Маћедонији равни су Турцима у Бугарској у 
1877 години. Турци су чак бољи од Бугара. Бугари су 
у намери да освоје Маћедонију, обрлатили Енглеску да 
им верује, и да их заштићује и подржава националне 

аспирације. Требала је да дође 1908, да се разувере и 
окрену другим путем. Говорећи тако о Бугарима, писац 
је жалио стално Грке и кривио енглеске политичаре што 
су Грцима чинили неправде. Боља одбрана грчких инте- 
реса пред енглеском публиком није могла бити изнесена. 
У књизи нема историјских, етнографских и других тео- 
рија о питању која од народности има највише права на 
Маћедонију. Има доста анегдота и хумора, живота и 
личних опажања. За нас није од великог интереса. 


Јах МИ 


Тенов РОМАН. (Н. Тапе: ЕПпеппе Маугап. Ргастеп5. 
Ауес ипе Ргејасе де Раш Вошгосећ. Рапз, Насћене, 234 
страна). — Тен, критичар, историчар и филозоф, окушао 
је да буде и романсиер. У историји Етјена Мерана изнео 
је биографију свога духа. 

И Етјен је, још из рана, једно биће од воље. Раз- 
новрсни удари којима је изложен у детињству, код куће 
и у школи, изазивају код њега реакцију воље и буде 
осећање достојанства и независности. Морални живот 
јавља се њему у облику дужности. Ништа нема у њему 
од Жилиена Сорела и ако помаже да разумемо зашто 
је Тен волео Стендала. Испочетка је Етјен само један 
обичан књишки надничар, и Тен се користи приликом 
да добро ишиба старо француско школско књижевно 
образовање. Али се једног дана буди у Етјена личан 
духовни живот, он добија унутрашњу варницу... од свога 
професора историје. Његову архитектурску и конструк- 
тивну интелигенцију забљескују наједанпут лепота реда, 
спољашња зависност између факата и унутрашња за- 
висност између идеја, дедуктивна логика. Најзад долази 
Платон, који му помаже да открије важност ситних сва- 
кидашњих чињеница. Роман се прекида пре но-што је 
Етјен завршио своје интелектуално развиће. Они којима 
је позната Тенова биографија, знају да је то пут којим 
се развијао његов дух. Само, овде гледамо ту еволуцију 
у радњи, на детету, у оквиру романа пуног боје и инте- · 
реса Ако нам роман не пружа ништа ново за позна- 
вање Теновог талента, он нам га приказује у новом и 
интересантном облику. Као и иначе, и овде му недостају 
наивност, спонтаност и мирноћа излагања и развијања. 
Тен успева да расклопи своје личности на Стендалов 
начин, али не може да их реконструише. Он не ствара, 
он не може да претвори у живе визије своје унутрашње 

снове. Он аналише споља, трудећи се да на тај начин 
улије личностима душу. Он нам не износи свет онако 
како га Етјен опажа и у онолико у колико га он опажа, 
већ нам га приказује како га он сам види, са својом, 
Теновом осетљивошћу. Тако исто овде наилазимо на 
Теново познато „свођење моралног на физичко“, свођење 
душевних стања на ситне конкретне узроке који су их 
изазвали или који их сачињавају. На тај начин смрт 
очева производи код Етјена не емоције него сензације. 
Живци му помажу да забогави на бол; око неуморно 
ради док душа пати. Све то, сав психолошки и умет- 
нички „род“, — слике из природе, хумор, све је то у 
најбољем Тенову маниру. 2 


ПРОСЛАВЕ. 


ПРОСЛАВА ДОСИТЕЈА ОБРАДОВИЋА. —- У свесци од 
првог априла „Српски Књижевни Гласник“ обавестио је 
своје читаоце о прослављању Доситејеве стогодишњице 
у Српству. У овој пак свесци он, по обећању, допуњује 
своју белешку. 

Стогодишњица нарочито је прослављена, у Србији, 
још и у Прокупљу. Том приликом, у сали Окружног 
Одбора, држали су предавања о Доситеју Г.Г. Михаило 
Милинковић и Милован Ристић, супленти. У Војводини, 
стогодишњица је прослављена у Шиклошу, Ст. Футогу, 
Врањеву, Вршцу и Сомбору. У Шиклошу је, на свечаној 
седници месног школског одбора, у присуству школске 
деце и дечјих родитеља, говорио Г. Сава Канурић, учи. 
тељ; у Футогу је многобројној публици оцртао ради 
идеје Доситејеве Г. Жарко Алексић, учитељ; а у Вршцу 
су сва српска друштва приредила парастос Доситеју и 
затим одржала народну свечаност. У Сомбору је про: 
слава изведена врло свечано, у пуној варошкој кући; у 
прослави су узеле учешћа све ондашње српске корпо- 
рације: Црквено и Грађанско Певачко Друштво, Женска 
Задруга са Девојачким Колом, Читаоница и Занатлијска 
Задруга. Сем тога, Девојачко Коло, одржало је 31 марта 
своју свечану седницу, на којој је Г-ђица Верица Бу- 
гарска говорила о животу и раду Доситејевом, а затим 
су се читали изводи из Доситејевих поучних састава. 
У Сремским Карловцима прослава је такође изведена. 
(Она је извршена у уском кругу и њу није објавио 
ниједан лист, нити је „Српски Књижевни Гласник“ до- 
био извешћа о њој, и отуда онај прекор овој вароши 

у прошлој белешци. Тим радије доносимо извештај да 
је и у „Српском Сиону“ прослава достојно изведена). 
У црквама је учињен помен; у основној школи, поред 
говора једног наставника, деца су дехламовала; у све- 
чаној гимназијској дворници Г. Радивоје Врховац, ди- 
ректор, и Г. Милан Јаковљевић, професор, изговорили су 
своје говоре пуне признања Обрадовићевом раду. Један 
ученик УШ разреда гимназије говорио је о значају по- 
јаве Доситеја по културни развитак српског народа. 
Српска општина у Трсту приредила је на Цвети пара- 
стос, а тамошња Српска Читаоница спремила је Досите- 
јево Вече. У Книну, иницијативом Српске Читаонице, 
одржан је парастос, коме су присуствовали: Хрват- 
ски Напредак, Хрватска Читаоница, Хрватски Музеј, 
Српски Соко, Добротворна Згдруга Српкиња, Српска 
Кредитна Задруга, општинско часништво и пододбор 
„Српске Зоре“. После парастоса говорио је о Досите- 
јевим заслугама за просвету и књижевност српску Г. 
Божидар Новаковић, прота. У вече је била свечана сед- 
ница у Српској Читаоници, на којој су, у присуству 
горњих друштава и великог броја публике, говорили о 
Доситеју Обрадовићу Г. Г. Ђорђо Јовичић и, као иза- 
сланик Хрватског Музеја, Златко Вученовић. Затим је 
усвојен предлог Г. Душана Новаковића да се оснује 
Дом Доситеја Обрадовића, о чијем оснивању ће се ста- 
рати Српска Читаоница. Сени Доситејевој одужиће сеи 
Дубровник свечаним комерсом на коме ће говорити о 
животу и раду Доситејевом Г. Јовица Л Перовић. Ма- 
тица Српска у Дубровнику већ је издала споменицу 
стогодишњице „Доситије Обрадовић“ од Г. Данила Петра- 
новића. У Босни и Херцеговини свечано је прослављена 
стогодишњица у Стоцу, Опличићу, Чапљини, Житоми- 
слићу, Благају, Тузли, Бањалуци, Требињу и Сарајеву. 
У свима овим местима одржани су парастоси, после 
којих су свештеници или учитељи истицали велики 
значај Доситеја Обрадовића за васколико Српство. У 
Сарајеву „Просвјета“ је приредила Доситејево Вече, на 
коме су говорили: Г. Ристо Радуловић „О разним ути- 
цајима на дјелатност Доситејеву“, Г. Др. Владимир Ћо- 
ровић „О значају Доситеја у српској књижевности“ и 
Г. Стево Калуђерчић „О Доситеју као педагогу“. Најзад, 
у Старој Србији прослава је узеле шире размере јошу 
Тетову и Милетину. У Тетову је после парастоса говорио 
о Доситеју Обрадовићу прота Јован, а у митрополији 

пред многобројном публиком Г. Александар Богојевић 
трговац; Милећани су пак прославили стогодишњицу на 
отвореном пољу. 

Поред овакве прославе Доситејеве стогодишњице, 
Госпићски „Србин“ предложио је да се она још видније 
прослави оснивањем књижница и читаоница и домова 
који ће носити Доситејево име. Тај предлог су прихва- 
тили још неки листови, а његовом извршењу присту- 
пили су Кикинђгни и Книњани; по извештајима, по овом 
предлогу ће поступити још нека места. 

Поред раније поменутих листова узели су учешћа 
у прослави још и ови часописи и листови. Београдско 
„Дело“ донело је један мали чланак о Доситеју. „Бран: 
'" ково Коло“ посветило је још два броја проучавању До 
ситеја. „Заутетешк“ се одужио једним значајним чланком 
Г. Др. Ђура Шурмина. „Блгарска Збирка“, у Софији, 
доноси у најкраћим потезима живот и рад Обрадовића 
и истиче утицај који је он имао код Бугара. Лист хр- 
ватске напредне странке „Риска Зођода“, у Спљету, 
донео је већи чланак о Доситеју. „ЗТођодпа Мизао“, 
гласило хрватских и српских слободних мислилаца, у 
Загребу, посветила је у последњем броју уводни чланак 
првом слободном мислиоцу међу Југословенима. 

Р. М. 


ДРУШТВА И УСТАНОВЕ. 


Српска КРАЉЕВСКА АКАДЕМИЈА. — „Академија Фи- 
лософскиг Наука имала је састанак 19 фебруара 1911 
године: 1, Спис Г. Влад. Р. Ђорђевића „Оглед српске 
музичке библиографије“ дат је на оцену дописнику Г. 
Др. Тихомиру Остојићу. 2, Спис Г. Др. Ивана Касумо- 
вића „Езоповска басна грчка и римска у хрватској и 
српској књижевности старијој умјетној и народној“ дат 
је на реферат дописницима Г. Г. Павлу Поповићу и Др. 
Јовану Скерлићу. 3, Прочитано је писмо Царске Ака- 
демије Наука из Петрограда од 15 септембра прошле 
године којим се моли Српска Краљевска Академија да 
саопшти својим члановима и сарадницима конкурс за 
Михелсонову награду у 1910—1912 годину, коју распи- 
сује Одељење за Руски Језик и Књижевност Царске 
Академије. 

Академија Друшлавенихг Наука имала је састанак 
14 марта 1911 године: 1, Према реферату Г. Стојана 
Новаковића примљена је за Глас П разреда расправа 

Г. Др. Божидара Прокића „Први охридски архијепи- 
скоп Јован“. 2, Спис професора загребачког Универзи- 
тета Г. Др. ђ. Шурмина „Кнез Милошу Загребу 1848“ 
дат је на реферат Г. Стојану Новаковићу. 3, Спис про- 
фесора из Бања Луке Г. Владислава Скарића „Српска 
православна црква и народ у Сарајеву у 17 и 18 ви- 
јеку“ дат је на реферат Г. Јовану Томићу. 4, Спис про- 
тојереја Г. Стеве М. Димитријевића „Грађа за српску 
историју из руских архива и библиотека [!“ дат је на 
реферат Г. Љубомиру Стојановићу. 5, Препис П. Ко: 
стића рукописа „Спомен Свете Горе“ дат је на реферат 
Г. Љубомиру Ковачевићу. 

Председнишлаво Академије на своме састанку 21 
марта 1911 године, поред текућих послова, донело је 
одлуку о спису Иван Југовић (Јован Савић), који је био 
поднет Министарству Просвете и Црквених Послова на 
расписани стечај у 1908 години за израду што потпу- 
није и опширније биографије Ивана Југовића. Председ- 
ништво је према реферату Г. Др. Драгољуба Павловића 
о овоме спису одлучило да се он не може наградити 
расписаном наградом. 

Академија Природниг Наука имала је састанак 
4 априла 1911 године на коме су приказани списи: 
„Кашџпа зетса Со1еортега, 1 део: Согабђотдеа“ и „Крип- 
тогамске болести жита у Србији“, који су поднети Ака- 
демији на расписани стечај за награду из Задужбине 
Пере К. Јанковића. Академија је оба списа дала на оцену 
и реферат Г. Г. Јовану Жујовићу и Петру С. Павловићу. 


МУР. 


Власник, Богдан Поповић. — УРЕДНИК, Јован СКЕРЛИЋ. 





НРРИНЕА Је 


7 РРНПРЕСКСИ 


КЊИЖЕВНИ ГЛАСНИК. 


Књига ХХУГ, БРОЈ 9. — 1 мал, 1911. 


ВЕЧИТО ДУЖНИ. 
(Крај). 

Трпковица се зграну кад при светлости ватре виде 
омршавело, поцрнело, земљано лице својега детета. Дро- 
њаве, блатом замазане чакширице на њему не могаху се 
распознати да ли су од бела или црна сукна. На леђима 
му торба са алаткама и стварима, а преко свега гуњац, и 
све мокро као из воде извађено. 

Она брзо разастре асуру поред ватре, спусти Рада 
на њу и стаде дрешити и скидати му ствари с леђа. Бо- 
жани, која стављаше суха грања да ватру распламти, 
даде нову кошуљицу што је летос за Рада сашила, да 
на пламену утопли док га она распреми. Скиде му гу- 
њац, па торбу с леђа, и поче га изувати. Од опанака на 


_ стопалама ни трага; само на прегибу боса табана узана 


кожна трака придржаваше опанак на нози. Стопало из 
ранављено, а око прстију модри мехурови од далека 
блатњава пута. 

Мајка му свуче и гуњче, па и минтан; кошуља 
се беше припила, залепила за месо озго на раменима од 
узице којом беху привезане ствари на плећима. 

-— Полако, мама, боли! — јежи се Раде. 

Десно раме озго осуто и загнојено, покривено као 
крљуштима, од копање у којој је носио летос блато за 
зидање. Сама кожа и кости на детету ! 

Затим му измије главу и ноге, и преобуче га. На 
мехурове код прстију премрзлих ногу стави истуцан црни 
лукац, помешан са доста соли; рамена му намаза чистим 
воском; намести га поред ватре, заогрну поњавом што 
им беше покривач, па пристави џезву са зашећереном 
водом да се угреје за напитак своме уморном печалбару. 
Од топлоте поред ватре прозебла снага поче да се крави; 
болови све већи: ноге севају, по телу као да ножеви 
боду. Она седе позади њега, на троножном сточићу, при- 
грли га преда се и коленима и рукама, да га са спољне 
стране притопли, и милујући га по лицу и коси, да би 
му мисли од болова одстранила, припиткује: 

— Па како, мајкин, како летос са мајстор-Синаномг 
Како на путуг | 

— А ми смо те, бато, чекале, чекале, чекале на 
Забрђу и јуче, и прекјуче, и вечерас — вели му Божана, 
погледајући га милостиво и подстичући почесто ватру. 

— Пут, мама, пут! — ах, не питај за пут! — каже 
Раде и прислони у мајчин скут. — А и тако код Арна- 
ута где смо радили, само носи блато, по цео дан носи, 
носи; одмор 'ич, празник 'ич. Турци немају празник, 
мама, ни недељу, ништа. Само ради!... Мајстору сам 
морао да перем кошуље сваке недеље; па и доламу и 
чакшире... Пред вече опет, свако вече да му измијем 
ноге да клања... Али пут, пут, мама! Кад смо проле- 
тос ишли: мучно, пет, шест дана пешке, али беше 
време сухо, а сад, још кад пођосмо, отпоче... — Их, мама! 
боле ноге, боли све... Извадите, скините ми овај лукац 
са ногу!... Боли, много боли... 

— Ако, чедо; да оздравиш... 

Божана му приђе, милује по сухом обрашчићу и 
храбри: — Ако бато, ако. Ево види и моје ноге. Кад 
идем за дрва у планину, ево овако, боса, па се расечем 

на неку оштрицу, а ја прашином или земљом залепим 
да крв стане, припежем мало крпицом, па ми ништа, — 
за час оздрави... М теби ће, бато, и теби... 

— А после, мајкин, на путу, после 

— Још првог дана кад пођосмо, мама, отпоче киша, 
али полако... А другог, трећег: падај, падај, падај — свих 
шест дана на путу киша, мама, па блато, студ... Кад смо 
прелазили преко Шар-планине, — не знаш ти колико је 
она висока, не као наша, но снег на њој довде, до ко- 
лена, а моји опанци поцепани... — У-ух, мама !... Измакни 
ме мало од ватре, — превија се Раде... 

Она га помакну, намести, прислони к себи у крило 
и да би му разговором скренула пажњу да у неколико 
заборави на бол, опет припита: 

— А после, чедо, после 2 

— До Селишта заједно смо ишли са мајстором и 
калфама... Калфе су носили само своје ствари и алате, 
а ја и једну мајстореву торбу... Ту се одвојисмо, мајстор 
узе његову торбу; они пођоше преко Дрима, а ја сам 
овамо... А киша само падај, падај, падај... ветар... — И 
овде мама, слабине боле; као да боде ножем, — грчи 
се и пишти Раде. 

— Оздравиће, сине, проћи ће... А после, мајкин, послер 

— Јуче, поред Дрима идући, укочише ми се ноге, 
Ако изостанаш мало, мајстор виче, и бије... Дође ми 
ту да скочим онде у Дрим где вода силно тече... па по: 
мислих : још мало, још мало, доћи ћу дома, видећу вас... 
—- Ле-ле!... и рамена боле, мама; све боли! 

— Уморан си, сине. Даће Бог, проћи ће; све ће 
проћи, — вели му, милујући га по коси, и опет пита: 

— А, после, мајкин, после 

— После... идем тако. Ствари ми олакшаше мало 
кад узеде мајстор његову торбу... Дођем до Којове Стене. 
Ту ми се много смучи; ноге ми се одсекоше... Да се од“ 
морим мало, помислих; има време, стићи ћу... Седнем до 
камена, оног где веле да је наш тата погинуо, — а киша 
падај, падај, једнако падај.. Још мало, још мало, а кад 

хтедох да устанем и пођем, не могу... Да још мало 
оданем, опет помислим, па ћу моћи. После као да ми 
дође тата, мама; онај наш исти тата што ми онда, — 
знаш, мама, кад ми купи кондуре» Дође, па ме узе за 
руку и уведе у кућу; као да беше ту, до самога камена 
његова кућа. После ми скиде ствари с леђа, приближи 
ме ватри, и ја греј се, греј, греј. — Ово је моја кућа, 


рече ми тата. Остани и ти овде код мене, каже... И мени 


беше топло, угодно, кад осетих вуче ме нешто за руку, 
дрмуса! Погледам, мрак свугде, само што се мало на: 
зираше човек, стао преда мном. диже ме и виче: „Ајде 
море, 'ајде дома“... До овде ме донесе, придржавајући 
ме, а нисам познао да јето Спира... — Не могу, мама, 
боли, боли ме; све боли... 

— Да вечерамо, мајкин, па ћемо да легнемо, за- 
једно да легнемо, -— намешта га Трпковица, и прислања 
уза се. 

На огњишту поред ватре у пепелу повеће сухо 
парче проје усправљено и позади подупрто дрвцем при. 
пецаше се. Поред жеравице поређано неколико сухих 
црвених паприка да се са стране испеку. Божана узе 
каленик, соли, па их у њему ложицом уситни. За Рада 
беху причувале неколико јаја још од летос док не беше 
Суља-ага узео кокошке за дуг. Раде се прибра, усправи; 
сети се да треба, по обичају печалбара, да принесе за- 
раду пре вечере, на софрицу коју намести Божана поред 
ватре до њега. Он потражи торбу и чакширице што 
беше скинуо, и поче код десне ногавице изнутра на 
на њима ножем парати једну закрпу, извади из ње мали 
завежљај у крпици, и пружа мајци: 

— Ево, мама, ово је моја зарада! 

Она му задржа руку, одби: 

—- Чекај, мајкин; треба тепсија, бакарни суд какав 
да у њему ставиш своју зараду, „тако чини“... Али не- 
мамо; Суља-ага нам узе летос и тепсију и ђугумче. 

Она разгледа по колиби, спази ватраљ: 

— Ево, на ово, жељезно је, преброј, мајкин, — вели 
му и пристави ватраљ на софру. 

Раде одреши завежљај, броји: шест белих меџидија, 
по двадесет гроша, сто двадесет; један черек од беле, 
неколико грошића и металука, свега сто тридесет и че. 
тири гроша и десет пара. 

— Друго, мама, до сто педесет гроша, колико сам 
био углављен за летос код мајстор Синана, потрошио 
сам. Ево, купио сам за тебе игле и конаца да нас за- 
крпиш, и један нож, — знао сам од лане, ниси имала 
чиме да дробиш лукац и паприке за јело... Божани, 
ево, купио сам опанке; ево и убрус и шамија... 

Мала скочи, загрли га, љуби, а сузе јој капљу од 
радости низ сухе бледе обрашчиће. 

— У ух!... немој, сестро; не знаш ти како ме боле 
рамена; све, тишти, јежи се Раде. 

— И за мене, мама, купих опанке. Ако имаш врвце, 
мама, да их за сутра начинимо. 

=— М моје мама, мила мамице, — подскакује Бо- 
жана, притискујући дар на своје груди. 

— Тамо целога лета, мама, нисам много потрошио: 
— тридесет пара за игле и конце да се крпим, и десети 
пет пара дадох, пролазише жене на дан Големе Бого- 
родице, — а ми смо тога дана радили, — за манастир 
Свети Краљ - Дечани, дадох њима, мама, беху наша 
вера, Србинке... дадох им десет и пет пара да запале у 
цркви три свеће по пет пара, за здравље за тебе, мама, 
за Божану, и мене... 

Трпковица прихвати ватраљ, сабра новац у шаку, 
подржа у руци, па стави у нову, нарочито спремљену 
платнену кесицу и пребаци гајтан од ње сину преко 
врат, а кесу му стави у појас: 

— Нека ти је са срећом, сине. Да Бог да се не 
испразнила. Од сада си ти наш домаћин, мајкин мој печал- 
бару! молитваше она, бришући шакама своје влажне очи. 

Божана приђе мајци и шапће полако на ухо: 

— Је ли, мама, сад ће бата да ми купи платно а 

ти да сашијеш кошуљуг — и прихвата подеротине на 
својим лактовима. — ИМ игле, мама, да сплетем бати 
чарапе... 

— Купиће бата, чедо, купиће!... Само од ове зараде 
треба прво да купимо какав бакарни суд — „шако 
чини“... Нека нам је здрав и жив, Боже!... 

Вечераше, умачући топао кукурузни хлебац у „со- 
пипер“ а за тим легоше по голој асури, загрливши у 
среди мајка и мала сестрица свога уморна и презебла 
малог печалбара, да га телом својим колко утопле, јер 
им покривач беше слаба конопљана поњавица. 

Преко ноћ суха, прашњива суснежница беше обе- 
лила земљу. А кад се јутром сунце појави десно иза 
огранка Галичице планине, непредусретнуто тмоластим 
облаком, за тренут збриса белину по земљи као метлом. 
Како се мило и пријатно причини ово јутро Трпковици, 
која беше уранила, донела воде, заложила ватру, па 
изишла пред колибу и посматрала како се сунце споро, 
али поносно диже иза рта Галичичина огранка, расипље 
зраке на све стране, а тамо, мало на југу, широка по- 
вршина Охридског Језера блисташе и трепераше као 
бисерним зрнцима посута. Дуго се тако ту мољаше, по- 
сматрајући, крстећи се и захваљујући Богу што јој до- 
несе Рада, и Св. Петки, домаћој заштитници, што јој га 
причува и опорави. Радост, пријатна, блага радост разли- 
ваше се по њеној души. Она има сада сина, печалбара; 
дошао с печалбе, донео новаца: сто тридесет и неколико 
гроша; и сада може да купи соли, опанке. Неће више, 
у име Бога, да вечерава, подстичући главње на ватри 
још за видела. Сад може да купи и пола оке гаса... 

И деца већ беху устала; седе једно поред другог 
око огњишта, на коме ватра пламта и сухо грање пуц- 
кара, и разговарају. Раде јој каже да ће мајка можда 
сутра да иде на пазар, пазарни је дан; можда ће да јој 
купи платно за кошуљу, и друго још. — „Мама зна, 
сејо“, вели јој. Она му намешта, прибира поњаву око 

њега да му није хладно јер види да се често грчи и 
превија. 

Трпковица им донесе још суха грања с поља, прибра 
поред њих око огњишта да Божана ставља на ватру, 
испљуска воду што се беше јуче од кише у барицама 
по поду у колиби набрала, па пође да у суседству нађе 
расо да привије Раду на промрзле ноге. 

Кад она на праг, а ето Суља-аге, са још једним 
сејменом, право њима, онако наоружани: мартинке, ле. 
вори, по два реденика око себе, — као обично. Још од 
подаље спази Трпковицу, и повика јој: 

— Дође ти печалбар, Трпковице, дође, а2 

Њој се укљештише уста, а у ложичици нешто заста 
и поче пећи као врело углевље. 

Уђоше у колибу и седоше поред ватре. 

— Машалах, машалах, коџа момак! — вели Суља- 
ага погледајући Рада, и његов гајтан око врата. Раде се 
упињаше да устане, али га ноге нису држале. 


Трпковица застала подаље, снага јој дрхти, а у 
глави несвестица готова да је сруши. 

Зли гости запалише цигаре, промрмљаше међу собом 
неколико речи, па ће Суља-ага, погледав натмурено 
Трпковицу: 

— Камо сад, Трпковице; ето дође ти печалбар, да 
се отплати што од дуга2 

Она заста за тренут, као да је беху уста укљештена, 
за тим узе пун дах и промуца: 

— Аман, Суља-ага!... какав дуг! зар још дуг! 

— Што бре, кучко, не знаш за дуг, а2 Моје су 
паре блато, је лиг! — раздера се он, и заману да бије. 
Сејменин га тобож задржава, умирује. Суља-ага прискочи 
Раду, дохвати гајтан што му беше преко врата и истрже 
кесу иза појаса. 

Одреши је, броји новац, а за тим разрогачи очи: 

— Камо, камо још овде» виче љутито. 

— То је све, Суља-ага, промуца уплашено Раде. 

— Све!.,. Како свег... Знам ја колико си био углав- 
љен, — и баци му празну кесу у крило. 

Трпковици се смрче пред очима. 

— Зар тако, Суља-ага, арамијски, — вели му бесно, 
а снага јој дрхти као у грозници. 

Он прихвати мартинку, пође, и заману да је кун- 
дачки удари. 

Божана врисну у сав глас; Раде се на мах нађе 
пред мајком, неосећајући више бол промрзле рањаве 
ноге, и моли: 

— Аман, Суља-ага, немој! Платиће ти се... све ће ти 
се платити... 

— Нека бије;... нека убија... Што ће ми живот, — 
шапће изнемогло Трпковица, а ноге је издадоше, и, кло- 
нула и пребледела, спусти се на земљу. 

Суља-ага и сејменин пођоше. 

Раде, да би дознао колико су му још дужни, по- 
гледајући за њима, упита молећиво: 

-— А кад ћемо да ти се одужимо, Суља-ага 2 

Он се обазре, погледа га крвавим и разроким по- 
гледом, и подругљиво, као кроз зубе, добаци му: 

— Кад умрете ! 


Подгорац — Охридско Подримље. 


Анђелко М. КРСТИЋ. 








ПООМАСВУ МЕСТА 


(10) 
М] 


МИНИСТАР. 


Одједном, уђе Руместал. Кроз жагор од поздрава, 
он се упути журно преко сале, право својој жени, и по: 
љуби је у оба образа, пре него што се Розалија могла 
одбранити од овога мало нелагодног излива, који је нај- 
боље утеривао у лаж тврдње онога физиолога. Све го- 
спође повикаше: „Браво!“ Затим настаде руковање и 
честитање; најзад, у салону завлада напрегнуто ћутање, 
кад вођа, наслоњен о камин, поче давати летимичан из- 
вештај о догађајима тога дана. 

Велики препад који се спрема од пре недељу дана, 
наступање и узмицање, беснило левице у тренутку по- 
раза, његов лични триумф, његов муњевити скок на 
говорницу, чак нагласак његовог лепог одговора мар- 
шалу:: „То зависи од вас, Господине Председниче“, — 
све је то он причао, са поверљивом веселошћу и топли- 
ном. Затим је Руместан постајао озбиљан, набрајао тешке 
дужности свога положаја: треба преустројити целокупну 
наставу, спремити омладину за остварење великих нада 
које се на њу полажу, — сви разумедоше овај израз, и 
поздравише га клицањем, — али он ће прикупити око 
себе просвећене људе, обратиће се свима добронамерним 
и ревносним духовима. И он их је узбуђено тражио очима 


1 Маршал Мак-Махон, други председник Француске Републике, 
1873—1879. Пр. 

по збијеном кругу око себе: „Обратићу се своме при- 
јатељу Бешиу... и вама, драги мој де Бо...“ 

Тренутак је био тако свечан да се нико није питао 
шта би то млади празноглави члан Главне Контроле могао 
учинити за преустројство наставе. У осталом, број лица 
овакве вредности којима се Руместан тога дана обра- 
ћао за сарадњу у страшним дужностима на народном 
просвећивању, био је одиста неизмеран... Што се тиче 
Лепих Вештина, ту се он већ више осећа у свом еле- 
менту, и извесно, нико му неће порицати,.. На то, жагор 
од ласкавих узвика и смеја прекиде му реч. О томе је 
у целом Паризу владало једнодушно мишљење, чак и 
код његових највећих противника: Нума је био најподе- 
снија личност... Најзад биће установљен један оцењи- 
вачки одбор, отворена оперска позоришта, и уметност 
ће бити помагана од државе Али министар одједном пре“ 
киде ову славопојку, и примети поверљивом, шаљивим 
гласом, да је скоро цео нови кабинет састављен од самих 
Јужњака. Од осам министара, Бордо, Перигор, Лангедок 
и Прованса дали су шесторицу. М он узвикну ватрено: 
„А! Југ осваја, Југ осваја... Париз је наш. Све је у нашим 
рукама. Морате се с тим помирити, господо. По други 
пут, Латини су освојили Галију!“ 

И он је одиста личио на латинског ратника, са 
својим оштрим цртама и широким, неравним образима, 
ватрене боје лица, са наглим, слободним покретима, који 
су тако одударали од овога париског салона. 

На смеј и одобравање које изазва његова завршна 
реч, он нагло напусти своје место код камина, као добар 
глумац који уме да се повуче одмах после постигнутог 
успеха, даде знак Межану да пође за њим, и ишчезе 
иза једних побочних врата, остављајући Розалији да га 
извини код гостију. Био је позван на ручак у Версаљ, 
код маршала; једва је имао времена да се обуче и да 
потпише неколико писама. 

— Донесите ми одело, рече он слузи који је баш 
постављао сто за троје, за господина, госпођу и Бом- 

пара, око корпе с цвећем, које је по Розалијиној жељи 
морало бити свеже свакога обеда. Нума је био сав ра: 
достан што неће ручати овде. Узвици одушевљења које 
је изазвао допирали су кроз затворена врата и дражили 
га да опет иде међу свет, у свечано осветљене сале. Уз 
то, јужњак није створен за домаће огњиште. Само су 
становници Севера, у оштрој клими, пронашли „ћоте“, 
присни породични кут, коме Провансалци и Талијани 
претпостављају терасе где се продаје сладолед, уличну 
грају и тискање. 

Да се из трпезарије оде у адвокатску канцеларију, 
требало је проћи кроз мали салон за чекање, који је 
обично у ово доба био пун света, људи који узнемирено 
бацају поглед на зидни часовник, или расејано гледају 
илустроване листове, мислећи само на своју парницу. 

Вечерас им је Межан свима отказао пријем, знајући 
добро да Нума неће моћи да прима. Али један од њих 
је ипак био остао, један висок младић, у новом куповном 
оделу, неспретан као какав подофицир у цивилу. 

— Е, помоз' Бог, Господин Руместан... Како јег... 
Откад вас чекам. 

Овај нагласак, ово преплануло лице, овај изребрен 
дедачки „став, Нума се сећао да је све то негде видео, 
али где 

— Зар ме не познајете упита овај... Валмажур, 
добошар ! 

— Ах, да, јест... сасвим. 

Хтео је да прође. Али Валмажур се испречи пред 
њега, као брана, причајући како је стигао још прекси- 
ноћ. „Само, знате, нисам могао доћи раније. Кад се овако 
упадне с целом породицом у непознату варош, није лако 
сместити се...“ 

— С целом породицом упита Руместан, избечених 
очију. 

— Па јесте, с татом и сестром... као што сте 
ви рекли. 

Лакомислени Нума ману нестрпљиво руком, отре- 

сајући се, као увек кад год би преда њ искрсао какав 
рачун за исплату, какав рок плаћања, обећан у одушев- 
љењу, из просте потребе да говори, да даје, да се по- 
каже љубазан... Забога! он одиста жели да буде на 
услузи овоме добром младићу... Видеће, потражиће неко 
средство. Али вечерас нема кад, мора да се жури... Изу- 
зетне околности... Поверење којим га је поглавар државе... 
Али видећи да сељак никако не одлази: „Ходите овамо...“ 
рече он живо, и обојица уђоше у канцеларију. 

Док је он тамо, седећи за писаћим столом, журно 
читао и потписивао више писама, Валмажур је разгле- 
дао велику раскошно намештену собу, библиотеку која 
је испуњавала све зидове, и на којој су стајали брон- 
зани кипови, бисте, уметничке израђевине, све то успо- 
мене на чувене парнице, краљев портрет са својеручном 
посветом. Њега збуни ова свечана соба, ове високе извајане 
наслоњаче, ове грдне књиге, нарочито присуство слуге, 
који је био брижљиво обучен у црно, и час по улазио, 
ширећи пажљиво преко наслоњача Нумино одело и сја- 
јан веш; али га ипак умири широко и доброћудно Ну- 
мино лице, његов добро познати профил, обасјан, тамо, 
јасном светлошћу од лампе. 

Кад сврши са писмима, великан се предаде у руке 
слузи; пружајући ноге да му се свуку ципеле и панта- 
лоне, он поче испитивати добошара, и дознаде, сав 
згранут, да су Валмажури пред полазак продали све 
своје имање: дудове, винограде, мајур... 

— Продали мајур, несрећници! 

— О, сестра се, бога ми, устезала.. Али тата и ја 
нисмо попуштали... Ја сам говорио: „Ништа не можемо 
штетовати кад је ту Нума, и кад нам он каже да се 
преселимо !“ 

Само је Валмажур, у својој простоти, могао имати 
ту смелост да овако безобзирно говори о министру, пред 
њим. Али то није сада много вређало Руместана. Он је 
више мислио на многобројна непријатељства која му је 
створила та његова неизлечива страст да све обећава 

Зашто му је, забога, требало да ремети спокојан живот 
ових убогих ђавола2 И њему одједном изиђоше пред очи 
све појединости његове посете на Кордовски Брег, се- 
љанчино устезање, његов говор да је убеди... Заштог 
Какав је то зли дух у њему» Овај је сељак одвратан! 
А што се тиче његовог дара, Нума га је већ био забо-· 
равио; видео је само нов кулук због целе Валмажу- 
рове сојте која му је пала на врат. Већ је чуо прекоре 
своје жене, осећао на себи њен строги поглед. „Речи 
ипак нешто значе“. . А колико ће он тек својим кобним до 
брочинством створити себи непријатности сада, на новом 
положају, на извору свих повластица ! 

Али помисао да је он сада министар, свест о ње- 
говој власти, умирише га одмах Зар му на тако ви- 


· соком положају могу задавати бриге још и такве три- 


чарије! Као неограничени господар у одељењу за Лепе 
Вештине, он ће располагати свим позориштима, и биће 
му сасвим лако да помогне овоме несрећнику. Пошто 
је тако опет повратио свој углед пред самим собом, он 
поче разговарати друкчије са овим сељаком, и да би 
прекинуо његово поверљиво опхођење, он му свечано 
саопшти, с велике висине, какво му је високо достојан- 
ство поверено тога дана. Невоља је била што јеону 
том тренутку био скоро сасвим неодевен, и изгледао 
смањен, стојећи на застору у свиленим чарапама, са 
испупченом трбушином испод гаћа од белога фланела 
с ружичастим тракама; зато Валмажур и не би толико 
задивљен том вешћу, јер се у његовој глави чаробна 
реч „министар“ није могла довести у везу са овим де- 
белим човеком у кошуљи. Он га је и даље звао „Госпо'н 
Нума“, говорио му о својој „свирци“, о новим аријама 
које је научио. О! сад се он не боји чиједног париског 
добошара ! 

— Чекајте... сад ћете чути. 

И он скочи да узме добош из предсобља. Али га 
Руместан задржа: 

— Кад вам кажем да се сад журим, до врага! 

— Добро... добро... Онда ћемо то други пут... одго“ 
вори сељак својим добродушним гласом. 

И угледавши Межана, који им је прилазио, он по- 
мисли да му је дужност да га задиви својом причом о 
свирали са три рупе: 

— То ми је пало на ум ноћу, слушајући како пева 
славуј. Помислих у самом себи: Шта, Валмажуре!... 

То је била она иста мала прича коју је он говорио 
тамо у арени, са почасне трибине. После тога задоби- 
веног успеха, он је ту причу научио напамет, од речи 
до речи. Али, овога пута он је говорио са извесним 
плашљивим оклевањем, са узбуђењем које је свакога 
тренутка расло све више, јер је сад гледао како се пред 
њим Руместан преображава облачећи фину кошуљу, ши- 
роких груди, са бисерним дугмадима, и лепо скројени 
црни фрак, који му је слуга додао. 

Сад му је Госпон Нума изгледао много већи Ње- 
гова глава, коју је држао уздигнуто и круто, из бојазни 
да не изгужва машну од белог муселина, била је обасјана 
бледим одсевима велике ленте ордена Св. Ане, који му 
је висио о врату, и велике звезде Изабеле Католичкиње, 
која је блистала као сунце на тамном капуту. Сад се 
тек сељак преладе и унезвери, осети велико страхопо- 
штовање, увиде најзад да пред њим стоји један од 
срећних избраника земаљских, оно тајанствено, скоро 
надземаљско биће, свемоћни кумир коме су жеље и 
молбе могле бити упућене само на хартији великог фор- 
мата, биће тако узвишено да га прости људи никад не 
могу видети, тако неприкосновено да му се име изго- 
вара шапатом, са неким побожним страхом и покорном 
оданошћу : Министар ! 

Кукавни Валмажур је толико био престрављен да је 
једва чуо благонаклоне речи које му је Руместан го- 
ворио при растанку, позивајући га да опет наврати, али 
тек кроз две недеље, кад он буде ушао у дужност у 
министарству. 

— Добро... добро, Господине Министре.. 

Он изиђе из собе идући натрашке, засењен сјајем 
ордења и свечаним изгледом преображенога Нуме. Ру- 
местану је јако ласкао овај изненадни страх, који му је 
давао високо мишљење о његовом, како је он то одсад 
звао, „министарском изгледу“, са свечаним лицем, уздр- 
жаним покретима, намрштеним челом. 

Мало касније, Његово Превасходство је било у 
колима која су зврјала журећи на станицу, и Нума 
убрзо заборави смешни случај са добошарем, уљуљ- 
киван равномерним гибањем фијакера са сјајним фе: 
њерима, који је летео носећи га у нови, великодо- 
стојни живот. Он је већ одабирао фразе за свој први 
министарски говор, правио нацрте, састављао свој чу- 
вени распис свима ректорима, мислио шта ће, сутрадан, 
рећи цела земља, шта ће рећи Европа о његовом наи- 
меновању, кад одједном, на једној булеварској окуци, 


__ при јакој светлости гасне лампе, угледа на прљавом 


асфалту добошареву прилику где стоји са дугачким до- 
бошем о бедрима. Сав заглушен и унезверен, он је 
чекао, на ивици плочаника, да за час одиђе непрекидна 
навала безбројних кола, која јуре на све стране у ово доба 
дана, кад се цео Париз жури кући, кад се мала ручна 
колица тискају између точкова од фијакера и препуних 
омнибуса чији се кров повија тамо-амо, док се на све 
стране разлежу трамвајске трубе. У сумраку који се 
спуштао, у магли коју је влажна киша подизала из ове 
грозничаве јурњаве, у пари од ове запослене руље која 
се тискала, бедни сељак је изгледао тако изгубљен, тако 
залутао, притиснут високим зидовима ових петоспратних 
кућа, и тако је мало личио на онога гордог Валмажура 
који је добошем проламао ваздух с прага своје кућице, 
да Руместан мораде окренути главу, осетивши грижу 
савести, која за тренутак помрачи неком тужном сенком 
његов блистави триумф. 
(Наставиће се.) 
АлФонс ДОДЕ. 


(Превео с француског МиодрАГ ИБРОВАЦ.) 


ЖИВО НЕ: 


Ропћем на судбу!... истина је жива; 
Незадовољство поглед ми одаје — 
И ако душа горки бол прикрива 
И уздисаје осмеси ми таје. — 


Али ја нисам слабачко створење, 
Недаћа прва што може да сруши, 
Ни крта биљка, што најмање трење 
Стабло јој слабо неизбежно крши. 


Не, ја сам као у давнашњој шуми 
Високо дрво што пркоси бури; 
Кише га бију, гром обесно грми, 
Витлају над њим зли облаци сури. 


Многе је мучне преживело дане — 
Изданци млади у земљи му труну — 
Ветри му бесни покрхали гране, 

Зло време лисну искидало круну. 


Но стабло чврсто поносито стоји, 
Тежећи врхом пут неба далека; 
Не стрепи нит се какве силе боји, 
Времена боља с поуздањем чека. 


Док здрав и снажан корен моћно сише 
Храну што земља нуди у обиљу, 

А непогоде дају снаге више 

Великом својем да послужи циљу. 


ДАНИЦА МАРКОВИЋ, 





СИЊЕМ ЈАДРАНУ. 


О сиње море! Мирне твоје жале 
пробудиле су јеке 


ратника дивљих, кад с планина стрмих 


похрлише на твоје модре вале, 

у срцу носећ живи плам слободе, 
из пустиње далеке, 

да траже нове згоде. 

Весели усклик победе загрми 

из тисућ грла јаких, смелих људи, 
кад твоје хладне груди 
кривокљуна пропара прва лађа, 

и сунце што се рађа 

из твојег плавог њедра, 

поздрави златним блеском бела једра, 
надута као млада 

прса у којим клија прва нада. 


Сведоче дивљих борба кад се први 
љутићи неретвански 

погнаше смело с поноситим Лавом 
и омастише твоје вале крви, 

што рањена му пусти шапа; 

те горди барјак бански 

поздрави фриска капа. 

Одјекнули су градови тад славни, 
ти разви, о Дубровниче, крила 

тад наша млада вила 

име Онога пронела је светом 
несташним, првим летом, 

који прослави у складне 

стихове оне наше борбе јадне, 

с којих, о Риме давни, 

другом ти царству слава не потавни. 


Гробницо хладна деце ових крши, 
с огњишта која мила 

потекоше у непознате краје, 

да им премлади живот јадно сврши 
у очајничкој борби с твојим бесом, 
када их нагна сила 

да лаким, чилим лесом 

оставе жале убоге домаје. 

Ах, лијеш и ти покајничке сузе 
што цвет младости узе 

од скромног плуга и рибарске шајке; 
с њега те куну мајке. 

Ал' докле буде рода 

спомињаће се ваша крвна згода, 
тврђи од родног клиса, 

што вечни сном сневате код Виса. 


Силно и лепо, кад за љетњих дана 
Хелиос гордо сева, 

ти пламтиш као заљубљена жена 
за пољупцем младића одабрана. 
Дивно, кад се за вечерње тишине. 
на твоје лице слева 

чаробно море бледе месечине. 

Ти кумоваше кад ме плаха сена 
ситног живота хтеде да заквачи 

а ја, од туге јачи, 

страстима ниским, боговима малим 
презрех да жртве палим, 

и несмућена срца 

ја прођох мимо места где се грца, 
носећ' сред душе младе 

пламтећу бакљу једне смеле наде. 


Што спремаш још» Прети ли авет смрти 
колену слабом овом; 

ил боље дане спрема ново доба» 

И како кад заврти 

јесењи хладни ветар лишћен сухим, 
глас твој ће снагом новом 

распалит мржњу у срцима глухим 

да стољетна и из њих сене злоба» 

(О, тада прати узбуђеним шумом 
буднике нове друмом, 

прати их речма љубави и рада, 

да нова једна нада 

огреје младе груди 

пламеном старим наших давних људи, 
да опет весело заброде 

уз стару пјесму слободе, — 

да траже смело увек нове згоде. 


РикАРД Николић. 

Подне... Опаљена поља стењу... Све спава... Сунце 
дрема над реком која промиче, и бистра вода што кваси 


стене црвеног седефа надима се од дрхтавог светлуцања 
златних зракова. 


Шуме имају снажне одблеске смарагда; све небо 
блиста несравњеним сјајем: дрхтаји покретног плаветнила 
при сунцу, златна несвестица међу топлим бојама. 


Жега пали стране погнутих брежуљака; то је неза- 
бораван час кад пева Светлост... И засењујући, без иједне 
сенке, река се протеже као какав јапански пејзаж. 


Ж. Валми-БЕС. 


(С француског превео Г. Б.) 


БОРБА ЗА ЖИВОТ И УЗАЈАМНОСТ КОД 
ЖИВОТИЊА. 


„Свијет је овај тиран тиранину 
А камо ли души благородној 

Он је состав паклене неслоге: 

У њ ратује душа са тијелом, 

У њ ратује море с бреговима, 

У њ ратује зима и топлина, 

У њ ратују вјетри с вјетровима; 
У њ раје живина с живином, 
У њ ралаује народ са народом, 
У њ ратаује човјек са човјеком; 
У њ ратују дневи са ноћима, 

У њ ратују дуси с небесима. 
Тјело стење под силом душевном, 
Колеба се душа у тијелу; 

Море стење под силом небесном, 
Колебљу се у мору небеса: 
Волна волну ужасно попире 

О бријег се ломе обадвије. 

Нико срећан, а нико довољан, 
Нико миран, а нико спокојан. 


Тако нам је песник „Горског Вијенца“ представио 
живот и свет у коме живимо. 

Други наш велики песник, Ђура Јакшић, даје нам 
исто тако жалосну слику света тврдњом: 


„У светау, бдрале, нема љубави. 


и оном жалопојком у „Поноћи“ — „на Липару“, када 
привиђа дух и сен матере своје: 


1 Јавно предавање држано 20 марта 191 у Друштву Студе- 
ната Природњака. 

„О мајко, мајко, свет, је пакосаан — 
„„Кивота је мајко врло жалосшан... 


„О мајко, мајко! о мила сенљ! 
„Од кад тае мајко нисам видео, 
„Никаква добра нисам видео... 


Из чега остаје као једина утеха, кад никакве друге 
нема, што бар материнске љубави још има у свету. 

Многи не само песници и књижевници, већ и му- 
драци и практичари, описивали су свет и живот, као 
поприште вечите борбе, борбе неминовне и немилосрдне, 
од које ништа живо не може избећи. 

Стару римску изреку: „човек је човеку курјак“ 
усвојили су и неки философи новога века, који су, на 
супрот Русовљевој претпоставци о првобитном бла- 
женству, претпостављали да је природно стање „рат свију 
против свих“.: За њима су дошли и научењаци да прет- 
поставку о свеопштој узајамној борби у природи и у 
људском друштву освештају као научну истину, као не- 
сумњиви природни закон. 

Најизразитији и најпознатији представник овакве 
науке јесте енглески економист Малтус. Његов то- 
божњи закон гласи овако: људи се намножавају у гео- 
метријској сразмери, а средства за њихово издржавање 
у аритметичној. По томе, вели он, за великом природном 
трпезом није постављено за све, те се јавља борба за 
место, у којој природа уклања оне који су сувишни на 
земљи, а боље и подобније пробира. То правило, тврди 
Малтус, вреди и за све живе створове, који „сви имају 
сталну тежњу да умноже свој род више но што допушта 
количина хране на њиховом располагању. Природа је 
издашном руком распрострла клице биља и животиња, 
али је била економна у месту и храни“. 

Дарвин је прихватио ову Малтусову теорију; 
применио је на цело царство животиња и биља и по- 


1 Види на примери Х. Хефдинг: „Уџбеник историје но- 
вије философије“, страна 61, 62. Карловци, 1910.“ 

ставио „борбу за живот“ (5 исоје [ог Ше) као неми- 
новни природни закон, по коме све што је слабије мора 
пропасти пред јачим. „Та борба се — вели Дарвин — 
мора заврћи или између јединака исте феле, или између 
јединака разних фела; или је најзад борба с физичним 
условима за живот“. 

„Борба ће свакојако најжешћа бити међу јединкама 
исте феле, јер оне живе на истој области, хране се 
истом храном и изложене су истим опасностима. Код 
вариетета исте феле борба ће, у опште, бити готово тако 
исто жестока... („Постанак фела“, страна 66 и страна 102). 

За први део ове поставке, то јест за борбу међ 
јединкама исте феле, Дарвин није навео примера; а 
за други део, то јест за борбу међ вариететима једне 
исте феле, навео их је само пет; „само“ велим за то, 
што Дарвин иначе за све своје поставке наводи изо- 
биље примера. 

Можда ће вас интересовати да чујете који су поин- 
менично Дарвинови докази да је најжешћа борба за 
опстанак међу вариететима једне исте феле, у којој 
су борби једне животиње побеђене па уступиле места 
другима. Ево тих примера. У Северној Америци једна 
фела ласте распрострла се „на рачун“ друге феле. —- 
У Шкотској дрозд-имелаш потиснуо је дрозда-певача. — 
У Европи се распространили вугасти пацови, а умањили 
се црни пацови. — У Русији је мала, азијска буба шваба 
„разјурила“ своју већу својту. — У Аустралији пчела 
дошљакиња која се роји, заузима место домаће мале 
пчеле без жаоке („Постанак фела“, страна 103, 104). 

Међутим се утврдило да дроздови имелаши не 
шкоде певачима; а црнога пацова највише тамани човек, 
јер станује под патосом по кућама, шталама, шупама, 
док се мургасти пацов вула по каналима, помијарама, где 
је човеку мање доступан, и тако даље. Па и сам Дарвин 
признаје да чи у ком случају не можемо прецизно рећи 
зашто би једна фела животиња победила другу. 

Дарвиново је битно уверење: да сваки живи 

створ, у извесним периодама живота, у извесним годиш- 
њим сезонама, у развитку сваке генерације или у перио- 
дама живота, у извесним годишњим сезонама, у развитку 
сваке генерације или у периодским интервалама, мора 
да се бори против многобројних смртоносних напада. 
Жалосна је помисао на ову општу борбу; али — теши 
нас Дарвин — сигурни смо: да природни рат није 
бесконачан, да се у њему страх не осећа, да је смрт 
обично брза, и да надживљују и множе се она бића која 
су најснажнија, најздравија и најсрећнија.: 

Ту неумитну и неминовну борбу за живот сматра 
Дарвин као врло благотворну; то сведоче и ове речи 
којима је завршио своје дело о Постанку фела: „И 
тако из природнога ратовања, из гладовања и из смрти 
излази непосредно резултат најдивнији, који можемо за- 
мислити: поступно стварање узвишених бића.“ 

Оваква „дивота“ није за цело, никаква утеха за не- 
јаке и несрећне. 

Већина присталица Дарвинових примила је теорију 
„борбе за живот“ као правило без изузећа, као гвоз- 
дени закон који се не може прекршити. Сем тога, они 
су појам те борбе обично сужавали, тако да се под њом 
већином разуме само непосредна, индивидуална борба 
за живот, и за место око трпезе. И ако је сам Дарвин 
већ с почетка наговештавао да се израз борба за живот 
и уништење које из ње проистиче може узети и у фи- 
гурноме, „метафорноме“ смислу, они су га већином у 
буквалном смислу примењивали. 

И тако се цео органски свет приказује као љути 
мегдан, „крваво ограшје“, на коме у „неописаној поги- 
бији“ одскачу само поједине грозне слике: на пример, 
како лав и тигар цепају кајише с леђа срне и кошута и 
раскидају им тела на комаде; како курјак овце дави; како 
лија и јастреб живину конабе, и тако даље, и тако даље. 

1 Дарвин: „Постанак фела“ 106, 107. или француски „Ог- 
сте дез езресез“ 79—80. 

гз рагму ти: Огете дез езресез, страна 206. 

Од телесних особина код животиња, дарвинисти 
који пресудни значај дају само директној борби, истичу 
обично само оне особине које олакшавају једној живо- 
тињи да другу што лакше удави, прождере, утамани. 
Тад се хвали: снажна чељуст, шиљат кљун, јаке канџе, 
дуги нокти, отровни зуби, хитре ноге за стизање и бе- 
жање, и тако даље. 

Од умних особина истичу се поглавито: довитљи- 
вост, лукавство, способност за превару, претварање, 
препад. 

Цео је свет само гладан и крви жедан; сви се ство- 
рови боре међу собом и то без милости и без опра- 
штаја. И онда се, наравно, мора рећи: тешко побеђенима! 

Тако је узајамна борба за живот, по мишљењу 
њених претераних заступника, постала скоро једини 
фактор одржања и развијања и усавршавања животињ- 
ских и биљних фела. Она је битни узрок што пропадају 
индивидуе, расе, феле, родови и племена. Другим жи- 
вотним погодбама сведена је улога на најмању меру. 


Природно је што се против оваког претераног 
„дарвинизма“ убрзо јавио протест, који се у неким при- 
ликама окретао и против суштине теорије о трансфор- 
мацији организама. И сам Дарвин у својој познатој 
књизи о „Пореклу Човека“, која је објављена двадесет го- 
дина после прве, изјавио је: да пошто је прочитао Неги. 
лија штудију о биљкама и опажања разних аутора на 
животињама, а нарочито скорашња опажања професора 
Броке, он сада допушта да је у ранијим издањима 
своје књиге „О постанку фела“ и сувише моћи приписао 
утицају природног одбирања услед борбе за живот. 
Описујући, у истој књизи, разна животињска друштва, 
он добро примећује: да у њима нема међусобне борбе, 
већ кооперације, да узајамно помагање одржава и слабе 
и јаке особе и да најбоље напредује оно удружење у 


1 Пагу: Тће ПезсепЕ ог Мап, страна 66. 

коме има највише симпатија међу члановима.: На ове 
примедбе његови следбеници нису хтели да довољно 
пажње обрате. 

И Волес (МапПасе), који је упоредо с Дарвином 
дошао до дарвинизма, смањио је значај „борбе за живот“ 
изјавом: да она није општа, већ делимична, да није не- 
избежна, и да има случајева када у борби побеђују особе 
које су физички слабије. 


Француски научници који су прихватили теорију 
развића организама такође су оспорили претерану улогу 
борбе за опстанак. Тако на пример, у Годријевим књи- 
гама о Геолошкоме развићу живошиња, које можете и 
на српском језику читати, изложен је огроман број па- 
леонтолошких доказа о преображавању једних фела, 
родова и племена у друге и о појављивању и нестанку 
многих животиња, и то без претпоставке свирепе борбе 
међу њима, ма да Годри не одриче сасвим да је и жи- 
вотна утакмица могла имати неког утицаја на развиће 
животиња. 

Антрополог П. Брока, присталица трансформизма, 
пребацио је дарвинистама да је неограничена снага, коју 
они приписују борби за опстанак и природном одбирању 
усљед те борбе, уображена и само хипотетична.“ 

Зоолог Жијар, велики поборник теорије раз- 
вића, уврстио је борбу за опстанак, не у првенствене 
већ у споредне факторе развића. Он замера дарвини- 
стима што занемарују изучавање битних фактора жи- 
вота, а објашнење целога живота очекују од чаробне 
речи: борба за живот!“ 

Биолог Ланесан, који се доста бавио питањем о 
борби за опстанак како у свету живих створова, тако и 


1], е., страна 107. 
г Рап! Вгоса: Биг је (гапзјогијате. 1870. у Метојгез 
4 Атћгоројогје 1877, Ш, страна 191. 


3 А. бтага: Гез Тасјецг де Геуодшоп (Кеуце зејепа че 
1889, П, 646). 

у људском друштву, — био је један од првих, који је 
удружење индивидуа истакао међу најјача средства за 
одбрану, доказујући многобројним примерима да су усам- 
љене особе готово осуђене на пропаст. По њему је ин- 
дивидуална борба врло често узрок опадања и назатка 
како физичких тако и умних способности. Појаве које се 
увршћују у бурбу за опстанак поделио је Ланесан 
на три групе: 

1, борба за живот, које може бити међу свима 
живим створовима; 

2, лична конкуренција међу члановима једног дру- 
штва, која дакле може бити само код животиња које 
живе у друштвима; 

3, социјална конкуренција, која се јавља у човечан- 
ству међ расама, народима и племенима, као и међу кла- 
сама у једноме друштву. 


Русију је дарвинизам с почетка већ преплавио; тамо 
су се нарочито дилетанти њиме одушевљавали. А ови 
су га већином узимали у скученоме значењу; то јест, да 
је његова битност у начелу „борбе за живот“, да је ова 
борба искључиви агент развића, да је свагда благотворна, 
јер тобож свагда води напретку. 

Узалуд су стручни природњаци указивали на не- 
основаност овакога појимања природе; узалуд су и сами 
трезвени дарзинисти протестовали против вулгарна по- 
јимања борбе за опстанак. — Временом је, тек, и тамо 
моралала настати реакција, у виду умеравања и „модер- 
низирања“ тесногрудог дарвинизма. 

На супрот мишљењу, да је борба за живот главни 
фактор одржавања и развића животиња, руски зоолог 
Кеслер, године 1880, истакао је начело узајамне 10- 
моћи као природни и општи закон у већој мери или бар 
у толикој мери у колико је „закон“ и борба за опста- 


1 А, де Гапеззап: Га 1ше рапог Гех!гепсе, Веуџе зејеп пе 
1903, 1 страна 392, 398. 

нак. Ово је мишљење нашло доста присталица у Русији, 
али се мало знало и ван ње, док се за њега у енгле- 
ској књижевности није заузео руски кнез Петар Кро. 
поткин. 

Када је Хексли, тај најважнији и најдаровитији 
дарвинист у Енглеској, објавио свој манифест о „Борби 
за опстанак и њеном утицају на човека“, Кропоткин 
је кроз један енглески часопис напао на брутално по- 
имање борбе за опстанак. Не таква борба, вели он, већ 
узајамно помагање јесте највећа и најглавнија полуга за 
развиће животиња и људскога рода. Да би ово правило 
доказао, он је израдио ових пет студија о узајамној 
помоћи 1, код живошиња (1890); 2, код дивљака (1891); 
3, код варвара (1895); 4, у средњевековном друштву (1894); 
и 5, код модерних људи (1896). За тим је све те студије 
скупио у књигу: Узајамна помоћ као факшор разваћал 
коју препоручујем нарочитој пажњи вашој, јер ћете у 
њој наћи изобиље интересних података за тачну пред“ 
ставу о животу животиња и људскога рода и веру у 
урођену доброту и сјајну будућност човечанства, — која 
ће вам бити пријатна баш и ако се не слажете са анти- 
државним, политичко-социјалним начелима ауторовим. 

У приступу ове књиге Кропоткин прича: како се, 
путујући по Сибиру, напојен теоријом Дарвиновом, изне- 
нађивао што нигде не виде трага неке грубе борбе међ 
животињама ; а врло често виде удруживање истих за за- 
једничку одбрану од климатских непогода и од разних 
непријатеља. Видео је, уз то, врло многе примере уза- 
јамне помоћи; нарочито међ птицама и преживарима, када 
им се ваљало селити у удаљене крајеве. Врло је ретко 
видео случајеве праве борбе међ вишим животињама 
исте феле. Узајамно помагање запазио је баш тамо где 


су животиње биле у највећем броју: с тога је закључио · 


да је узајамност, а не борба, од највећег утицаја на одр- 


1 Мића] Аја а Еасјог ој Еуојшћоп уу Р.Кгоробк!п Гопдоп, 
1902. Кеујзед апа сћеарег ЕфШоп 1904. — Ова је књига с енгле- 
скога преведена на више језика. | 

жање живота, на одржање феле и на њено даље напре- 
довање. Кад наступи глад све животиње једне феле трпе 
подједнако, а не да једна другој отимље храну и да се 
јача развија на рачун слабије. С тога је, с правом, за- 
кључио: да међусобна „борба за живот“ није „природни 
закон“, јер такво мишљење није основано на непосред- 
ном проматрању чињеница. 


Код нас се Дарвинова наука почела популарисати 
готово у исто доба када и у другим напреднијим зем- 
љама. То сведоче неке расправе и чланци, оргинални 
или преведени, а наштампани у ондашњим часописима 
и листовима. Њих су радили већином присталице Уједи- 
њене Омладине Српске. Омладина је тражила „нову 
науку“, а нов је био и дарвинизам. Тај део нове науке 
тако је брзо код нас триумфовао, да је Хеклову 
Историју посшања, (18715 године) која је најконсеквент- 
нија разрада дарвинизма, наградила Задужбина Илије 
Коларца, којом су управљали „конзервативци“, а Дар- 
винова књига /осшанак фела (1878) изишла је у др- 
жавном издању Министарства Просвете и Црквених По- 
слова. Дарвинизам су код нас прихватали, као по некој 
моралној дужности, људи напредних политичких начела, 
либерали, радикали и социјалисти. Нико му се није много 
опирао, мањ што је многима нешто зазорно било при- 
мити и крајњи закључак „да је човек постао од мај- 
муна“. Тако је, дакле, и начело „борбе за живот“, код 
нас примљено од свију дилетаната. 

Међутим, једини наш тадашњи стручни природњак, 
покојни Јосиф Панчић, писао је своју Јестаственицу 
по страним ауторима, који су били противници Дарвинг, 
али се ни он дарвинизму није противио. 

Једна, можда прва примедба нашим дилетантским 
дарвинистима изашла је у моме предговору за Годри- 
јеву прву књигу о Геолошкоме развићу живошиња. 
А у мојим предавањима Палеонтологије моји су ученици 
свагда могли констатовати моје резервисано држање 

спрам хипотезе о свеопштем домашају и пресудноме 
значају борбе за опстанак. То је учинило, да су ме 
„жустри пријатељи нове јестаственичке науке“ у „усме- 
ним рецензијама“ својим радо увршћивали у неке нена- 
предне људе, чак у противнике теорије трансформизма. 
Могао бих вам ласно доказати да је ово било неосно- 
вано, јер сам ја присталица еволуционе школе, али се 
на овој личној узгредници нећу више задржати. — За- 
вршићу је напоменом да се од неког доба почело пре- 
теривати у другоме правцу: проповеда се, на име, да је 
дарвинизам пропао, а и пише се већ о његовој пропасти. 

Е није баш тако ни пропао! У осталом, зар се може 
ласно срушити она величанствена зграда синтезе живих 
бића, која се почела градити много пре Дарвина, а којој 
је он појачао темељце, озидао подупорне зидове, свео 
сводове и лице украсио Зар да пропадне читав онај 
низ узоритих јестаственичких монографија, које је Дар- 
вин израдио да појавима трансформизма нађе што при- 
родније тумачење, које је као вероватно примила огромна 
већина јестаственичараг Зар је на некој заблуди могао 
бити основан онај преображај биолошких наука, који се 
извео под утицајем нових испитивања у духу дарвинизма, 
и зар ће, према томе, морати пропасти они многи нови ре- 
зултати који су под импулсом дарвинистичке струје по- 
стигнути и у многим другим, не чисто биолошким, наукама» 

Не, то све још није пропало нити такви епохални 
радови ласно пропадају. Пропада само оно што је сувише 
апсолутно, искључиво, тесногрудо. Пропадају само прете- 
раности у свему, па и у научним теоријама. 

Недавно је једна јака олуја захватила јато врабаца 
у лету, па је на земљу оборила и упропастила оне нај- 
силовитије и претерано поуздане, који су највише узле- 
тали и оне слабуњавце који се са струјом ни мало нису 
могли борити. Остале су живе и здраве особе нормалне 
снаге у крилима и у памети. 

Ова ме реч о врапцима ево опомиње да треба већ 
једном да пређем на главни предмет данашњег преда“ 

вања, а то је, као што знате, о узајамносши код живо- 
шиња. — Примере и доказе ове узајамности које ћу вам 
саопштити, пробирао сам из обилате грађе која је објав- 
љена у овим књигама, које вам као најбоље у своме 
раду препоручујем на читање: У з0: Умне способности 
живошиња упоређене са човечјим. — Л. Бихнер: 
ЈЂубав у царству живошиња. — Г. Ј. Роменс: Инше- 
лигенција живошиња. — П. Кропоткин: Узајамна 
помоћ. — Пре ових на прво место препоручујем вам 
класично дело Брема: Живош живошиња. Коме би 
дошле до руку с интересом ће прочитати и коју од ових 
књига: Лебок: Мрави, пчеле и осице. — Еспинас: 
Друшшва живошиња. — Лавров: Припремање за ч0- 
века. — Л. Бихнер: Духовни живош живошиња. — 
Тенишев: Акшивносш живошиња. — Ф. Усе: Инду- 
стрије живошиња. — П. Жиро: Друшшва код живо 
шиња. — Л. Лалоа: Ларазишизам и мишуализам у 
природи. А ко воли и старије књиге читати тога могу 
интересовати: Писма о иншелигенцији живошиња од 
Лероа и Живошшње размишљају од де Нора. 
(Наставиће се). 
Јован М. ЖУЈОВИЋ. 


1 Ј. С. Нопхљеап: Ебдез зиг Јев гасе телбајез дез апј- 
таих сотрагеез а сеЏез де Гћопте. 1, П. Мопз. 1872. 

А. Е. Вгећт: Шизбтез Темеђеп. 

а. Ј. Коштапе 5: ГллбеШсепсе дез апшпаих. 1, П. Раг5. 1898. 

Т. Ви ећпег: Апз дет Сејзфезјеђеп дег "Леге. Гере. 1876, 

[. Ви сћпег: Шеђе пипа Шеђез Геђеп ш дег "Легљећ. Гејр- 
о, 1885. 

Р. Кгоро  к!п: Мшпџа! А14 а Гасебог ог Еуош Поп. Гопдоп, 1904. 

П. Лавровљ: Задачи Исторји Мисли. — Подготовленје чело- 
вђка. Женева, 1894. 

Ј. ћађђоск: Еоштиз, ађеШез еђ гперез. 1, П. Рагз, 1883. 

Т. Нопззау: Без шацз ез сћег 1е5 апшпаих. Рага5, 1890. 

А. Езр1паз: Гез зостејез апппајез, Рата, 1877. 

Р. О1гапад: Гез зосјејев сћехд јез апшпапих. 1891. 

Г. Гга1оу: РагазШатше еБ Мшпџазте дала Та паб ге. Раг15, 1906. 

МУ. Тептеће 1: Т/ аспуце дез апшпацх. Раш, 1890. 

С. 6. Ге Еоу : Ге гез зиг 1е5 апштацх ећ зиг Гћотте. Рагј5, 1802. 

А. де Коге: Тез апшпаих гајзоппеп!«. Раг5, 1895. 

У посљедње је вријеме, код нас већ неколико пута 
догодило, те су писци морали доћи пред суд, и то не 
у политичким стварима, него ради чланака посвема дру- 
гачије нарави. Тако је минуле године сједио на оптуже- 
ничкој клупи један глазбени критичар, јер је у полемици 
са својим другом пошао мало предалеко. Рекао му је, 
да је крао, да ништа не разумије о глазби и слично. 
На суду се показало, да је овај куражни критичар и 
сам позајмљивао грађу за своје критике, да је био преод. 
више нагао у суђењу својега колеге, и тако даље. Ја 
нисам тачно пратио расправу, тек ми се чини, да је 
оптужени био и осуђен. Други пут је једно академско, 
ђачко друштво позвало пред суд друго академско ђачко 
друштво — случајно младе клерикалце — ради неких 
потвора и надобудна чета морала је признати: да је 
веома нечасно клеветала, да се није ни мало часно и 
кршћански понијела спрам своје браће, и би — одсуђена! 
Трећи пут је требао да одговара пред судом писац 
једне слободоумне брошуре ради њенога садржаја, али, 
чини ми се, још није дошло до расправе. 

Не знам је ли и прије било такових случајева, тек 
као да је ово повлачење писца пред редовити суд ради 
прекршаја овакове нарави прилично према духу времена. 
Часни судови, што их имаду још и данас сва друштва, 
као да нијесу у великој цијени. Или људи-гријешници 
не имаду довољно стрпљивости, да сачекају пресуду 

часног суда или не имаду довољно поуздања у часне 
суце, пак им је драже, да буду у судбеној кроници за- 
писани покрај оних сусједа, које се изгрдише ради ко- 
коши, што је прескочила ограду и дошла на туђе. 

Али посљедњи процес, у којем један наш уважени 
писац треба да одговара суду, свакако је необично за- 
нимив, и мени се чини да заслужује већу пажњу. 

У велике је, наиме, карактеристичан за наше књи- 
жевне прилике. 

Нитко не зна зашто и почему, али у наших се људи 
увријежило посебно мишљење о вриједности јавнога рада 
и рада за опће добро. Састане се десетак људи, оснују 
друштво с лијепом, опће хуманитарном задаћом; упрегну 
једнога или два човјека, и будући да друштво имаде 
хуманитарну задаћу, то треба радити бадава. То је за 
опће добро! Друштву се хоће новина и књига, пак јер 
је хуманитарно, треба му слати књиге и новине бес- 
платно. Више пута умују овако и чисто сталешка дру- 
штва чим постану јавна и виша им област одобри пра: 
вила. Појединац се не би усудио затражити бадава, али 
друштво може. Друштво је младо, а имало је силу изда- 
така за стан, за барјак, за кућну забаву, прославу, и тако 
даље! Чудна је ствар та јавност! И напосеб се она осве- 
ћује књижевницима. Чим ријеч осване тискана, постала 
је опће добро и нема никакве цијене. Слику треба ку- 
пити, у казалишту треба платити улазнину, али књига 
се може — добити! Каког Може се затражити од ау- 
тора, да ју поклони, а ако већ не то, онда се може 
позајмити од онога кому ју је аутор већ поклонио! И 
тако тискана ријеч постаје опће добро без икакове цијене. 
И слике можемо још и сада бадава гледати у неким 
галеријама, као што год можемо и књиге посуђивати за 
малену или никакову цијену у јавним књижницама, али 
слику не можемо однијети кући, понијети на пут, као 
што можемо књигу. И зато треба слику купити. 

Код нас, гдје људи „имаду времена читати“ само 
док иду у школу, гдје приватне библиотеке и посједо- 

вање као што и у опће читање књига, напосе оних, што 
их даје наша литература, није опћа народна потреба, 
код нас је схватање вриједности једне књиге по готово 
слабо. 

Ми се још увијек морамо борити с аналфабетизмом, 
морамо бити срећни, да нас у опће читају... И није мала 
ствар! Ја сам већ неколико пута доживио, да се наш 
„интелигенат“ похвалио упознавши се с којим књижев- 
ником овим ријечима: „Ја сам читао (врло често „чи- 
тала“!...) ваше саставке у новинама !...“ И говори тако, 
као да вам прича о некој услузи, коју вам је учинио. 
Ако вам рекне, да је читао и вашу књигу, онда сте 
дужни најмање испричати се ријечима „ох, није ништа!... 
није врло вриједно !...“ Питање куповања књига посвема 
је нузгредно. Издавачи књига, редовито сами аутори, 
морају трошкове око издања књиге, труд што су га 
уложили у само дјело, схватити као порез и дар домо- 
вини, јавности, и тако даље, и тако даље. Па зато су 
јавни радници! А јавни раденик, као што је познато, 
имаде двије дужности: радити што више и радити бес- 
платно! Књижевници су у толико изузети што морају 
још и платити тај јавни рад. То нам је наиме оставио 
у баштину Гутенберг — преврнуо се три пута у гробу! —, 
који је измислио слова. Сада већ сватко знаде, да се 
„овакова једна књига штампа у више тисућа комада (а 
за когар), па шта онда може доћи један комад 2...“ 
„Маленкост! није вриједно спомињати...“ МИ још би се 
некако дало растумачити, да је само наша читаћа публика 
дошла до тих ружичастих назора о цијени наше књиге; 
наша читаћа публика, која имаде већ неколико година 
лијеп број дневника бесплатно на располагање, будући 
да дневник мора платити и уздржавати странка или 
организација. Али тај назор почео је отимати маха и код 
трговаца с књигом, код књижара. Навикли од читаће 
публике слабо цијенити нашу књигу, ријетко су јој на- 
стојали дигнути цијену тиме, да ју препоруче својим 
муштеријама, да упозоре на њу згодним начином. Ја ово 

схватам. Трговац обично слабо мари за робу, за коју 
се и публика не интересира, али тешко схватам, да инте 
лигентни књижар, који код нас живи, осјећа потребу 
упозорити на које ново књижевно издање, о којем ње- 
мачки листови сада много пишу, а не осјећа потребу 
прочитати и упозорити на књигу, коју је код куће нас 
издана. А таквих књижара имаде код нас више. Разу- 
мије се по себи, да овакви књижари нијесу потпора 
књижевности, да нијесу ни у роду с оним „промицате- 
љима“ књиге о којима читамо у кореспонденцији наших 
препородитеља. Разумије се по себи, да се овакви књи- 
жари само ријетко одлучују, да буду и накладници. 
Чему» Он продаје школске књиге (ако му их колега 
дадне у комисију!), продаје писанке, оловке, листовни 
папир, разгледнице и још много таквих предуцета који 
одбацују далеко већу добит него књиге. Чему би онда 
новац. који је тако тешко заслужио продавајући нашим 
људима оловке, папир и пера, улагао у посао сумњиве 
вриједности 2 Али не само то. Он не увиђа потребу, да 
домаћем аутору пошаље на вријеме обрачун, да га из- 
вјести о прођи књиге, а досљедно тому ни да му пошаље 
паре за продане примјерке 5 

Кад и онако није ништа продао.... 

А могуће је ипак неколико примјерака... Могуће... 
Но, он ће погледати. Дашто не сада, јер сада не има 
кремена — — — 

Мислите ли да он тако поступа с књигама, што их 
повлачи из Беча, Лајпцига, Дрездена» Оно су протоко- 
лиране твртке. Онима мора слати обрачун. Иначе други 
пут не ће ништа добити. Али домаћи шаљу увијек, и 
шаљу колико год наручиш, и плате поштарину, и задо- 
вољни су с каковим год постатком, и што је главно 
чекат ће на обрачун и годину и двије године. А многи 
у опће заборави на обрачун. Шта, оно неколико при- 
мјерака... 

Али као што у многом другом, тако се и у томе 


у посљедње вријеме догодиле неке промјене. Некоји 

млађи књижевници издадоше неколико књига у властитој 
наклади, разаслаше их књижарама, пак будући да књи- 
жари „од великог посла“ не доспјеше саставити обра- 
чуне, потрудише се они сами до књижара и бургијај 
лијево, бургијај десно — дођоше до неких резултата, 
који су били вриједни, да их се забиљежи. 

На тај посао одлучио се Др. Дрекслер. Написао је 
у „Савременику“ члангк у којем износи примјере не- 
редног књижарског поступка, и — зло! Одмах се јавише. 
Један тражи изјаву, писмену, чврсту изјаву, да „оним“ 
мјестом својега чланка није мислио њега, други се при: 
јети тужбом, а трећи је предао ствар одвјетнику и зове 
писца пред редовити, грађански суд. Међутим, најзани- 
мивије је, да Др. Дрекслер није у свом чланку ниједнога 
књижара споменуо именом. Неупућен читатељ могао би 
помислити, да је Др. Дрекслер све оне ствари измислио. 
Али немир наших књижара доказује противно. И сада 
се очекује парница. 

Тек није остало само код те парнице. Матица Хр- 
ватска сазвала је скупштину на којој се расправљало о 
нашим књижарским приликама, а Милан Марјановић по- 
кренуо је у својем часопису „Југу“ анкету о том питању. 
Иде се наиме за тим, да се оснује централни накладни 


завод, који би преузео цијело пословање око распача- · 


вања књига изишлих у приватној наклади аутора или 
књижевних корпорација. Када би се могло увести још 
и примјерну царину на стране (њемачке) књиге, онда 
би било прилично зајамчено, да ће домаћа књига барем 
у догледно вријеме порасти у цијени. Јер како је сада, 
није могуће конкурисати туђој књизи. По готово то 
вриједи за лијепу књигу. Не користи позивати се на па- 
триотизам и правило „свој к свому“. Често пута није 
ни квалитета тако одлучна, као што је лијепа опрема, 
папир, штампа и цијена. 

Друга књижевна парница, која се ваљда неће свршити 
пред грађанским судом, такођер је доста занимива. Стру- 
ковни писац Др. Лозовина издао је у Матици Хрватској 

повијест талијанске књижевности. О тој је књизи на- 
писао за „Савременик“ оцјену Хенрик Барић. Барић се 
мало бави у оцјени онаковим мјестима, која би могла 
занимати ширу публику за коју је Матица и издала Ло- 
зовинину књигу. Замјера Лозовини нетачност у изнашању 
дата, а мало или ништа не говори о духу којим је књига 
писана. Лозовина је ипак и на ту критику написао од- 
говор, којега уредник „Савременика“ није ради опшир- 
ности одмах приопћио. 

Лозовина је међутим у томе, што је „Савременик“ 
донио управо Барићеву критику о његовој књизи опазио 
неки жалац. По његовом мнијењу уредник је „Савреме- 
ника“ наручио у Барића критику, знајући да ће Барић 
о књизи неповољно писати, јер је аутор књиге Хрват. 
Разумије се по себи, да је „Савремениковог“ уредника 
Др. Ливадића оваково тумачење осупнуло. Нити је он 
знао, како ће Барић о књизи писати, нити је Барића у опће 
познавао донле. На један упит Д-ра Скерлића познаје 
ли он Барића, упитао је Ливадић Венцелидеса, који се 
тада налазио у Загребу и много радио за „Савременик“, 
познаје ли он Барића. Венцелидес бијаше пун хвале о 
Барићу, нашто Ливадић одговори Д-ру Скерлићу, а у 
исто доба замоли Барића нека напише за „Савременик“ 
оцјену. Треба наиме знати, да је код нас доста тешко 
наћи оцјењивача за струковна дјела и да у томе нема 
великог избора. Нити је Ливадић знао да је Барић Србин, 
нити се могао на то обазирати. Прије би се међутим 
могло закључити, да Ливадић није Барића сматрао Ср- 
бином, будући да се уредник „Српског Књижевног Глас- 
ника“ за њ код њега приупитао. Знајући Ливадић Вен- 
целидеса као доброга познавача далматинских књижевних 
прилика, могао је повјеровати Венцелидесовим ријечима 
по готово у овој згоди гдје се радило о талијанској књи- 
жевности којом се и Венцелидес много бави, а познаје 
и Лозовину и Барића. 

Ради свега тога тешко се Ливадић снашао у ситуа- 
цији у коју је запао као Понције у Кредо. И ма да није 

иначе брз у преписци, одговарајући Барићу на неко 
писмо, изјада се крупним изразом на поступак Лозовинин, 
истакнувши, да се Лозовину хоће сакрити за Барићево 
Српство. Дотле је ствар прилично једнострана, али што 
се послије збило једва је вјероватно. Послије Лозовинина 
одговора на Барићеву критику затражи Барић мјеста у 
„Савременику“, да одговори на Лозовинин одговор. 
Видјевши Ливадић да би „Савременик“ на тај начин 
имао доскора постати органом Лозовини и Барићу, ускрати 
потоњему мјесто будући да сматра ствар свршеном. Али 
Барић сада изда брошуру и отштампа у њој и оно 
писмо Ливадићево, које није било намјењено јавности 
него само њему. Ну није остало само код те брошуре. 
И Лозовина, односно Гујић, изда такођер брошуру, обо- 
ривши се на Ливадића, „Савременик“, наше књижевне 
прилике. И све то након што је Ливадић Лозовини 
усмено разјаснио, како је дошло до Барићеве критике! 

Да се ово догодило којем дневнику ради поли- 
тичког чланка, ствар би се дала некако појмити, али 
када књижевник замјера књижевној смотри, што је до- 
нијела неповољну оцјену о књизи што ју је написао члан 
друштва чији је орган та смотра, кад се замјера уред. 
нику, што је о књизи коју је написао Хрват донио кри- 
тику из пера Србина, онда је то већ веома значајно по 
данашње схватање критичарске слободе и — народног 
јединства ! 

Код нас се већ збио један такав случај у којем су 
чланови једнога друштва замјерили и казнили једнога 
члана, будући се усудио о њиховом раду неповољно 
писати. Али треба уважити, да су то били умјетници, 
увјерени хрватски умјетници, који нијесу могли појмити, 
да би нетко смио сумњати о квалитети њиховог рада, 
по готово кад тај исти човјек прима за свој посао на- 
граду од друштва којему су они а и он чланом. Ти су 
умјетници били увјерени, да њихов намјештеник смије 
само о оним умјетницима неповољно писати, који не спа- 

дају у њихово друштво, када већ неће повољно писати 
о њиховом раду. 

Ово је схватање родило малу забуну у нашој јав- 
ности, али би морало далеко више смести и забунити 
схватање једног књижевника, који мисли да орган дру- 
штва којему он припада не смије донијети неповољну 
оцјену о његовој књизи. На тај начин могли бисмо до 
скора сви редом постати неповредиви. Упиши се у пет 
друштава, и — да видимо тко ће те дирнути, тко ће се 
усудити неповољно о твојем раду писати! 

Друштвеност ове врсте преузела је код нас мах. 
Чување особних интереса под плаштем друштвених ин- 
тереса изродило се до те мјере, да се већ једва може 
вјеровати. Ево једног примјера. У нашем друштву умјет- 
ности имаде чланова којима је умјетност занат, крух, и 
опет такових који припадају различитим звањима. Ма 
да то није друштво умјетника него друштво умјетности 
препуштено је водство друштва умјетницима. Могуће, 
то још неби било највеће зло, да су ти умјетници људи 
невезаних руку. Али то су све сами средњешколски про- 
фесори, чиновници. Прије неколико година приступили 
су ипак савезу југословенских умјетника и нитко им 
није тога замјерио. Напротив, сватко се радовао. Кад 
се прочуло за римску изложбу запиташе некоји слободни 
умјетници на уста једног народног заступника хоће ли 
хрватски умјетници на међународној изложби у Риму моћи 
изложити у засебном павиљону или барем у засебном 
одјељењу. Одговор је гласио — не! Слободни хрватски 
умјетници одлучише тада, да неће излагати у мађарском 


_ни у аустријском павиљону. Било им је понуђено да 


изложе у српском. Они су ту понуду прихватили. Срби 
су хрватска браћа, иста им је народна пјесма, исти им 
је језик. 

Домаћи умјетници (тако се ови воле називати) ни- 
јесу тога могли схватити. Они су у с умјетничком обра- 
ђивању народне пјесме (у циклусу о „Видовданском 
храму“ о „Марку Краљевићу), у потпису ћириловским 

писменима, и у тисућу других ствари видели — народну 
издају! Они приступају југословенском савезу, али кад 
се ради о кипу апостола југославенства онда открију 
интересне сфере. Кад се радило о поклонству српском 
краљу пригодом крунисања, онда те сфере није било. 
Они јесу „југославјани“, али не улазе у „политику“. 
Они јесу „југославјани“, али да не би ткогод помислио, 
да који од њих излаже у српском павиљону или да — 
не дао Бог! — одобрава излагање с једнокрвном браћом, 
друштво је умјетности службено изјавило (на главној 
скупштини и још поврх тога у једном мађарском листу), 
да то друштво не само не судјелује, не само не одо- 
брава судјеловање хрватских умјетника у српском пави- 
љону, него такав поступак дапаче одсуђује. 

Домаћи умјетници су добро њушили, али једва да 
ће им ткогод наградити ову ревност. 

Међутим, ствар ипак није тако страшна. 

На римској изложби бит ће ипак изложен лијеп 
број умјетнина, што су их израдили хрватски умјетници, 
а бит ће и двадесет цртежа, који су својина хрватског 
друштва умјетности. Било би нешто злобно тврдити да је 
хрватско друштво умјетности послало те цртеже за 
српски павиљон, али они ће ипак бити ондје изложени, 
будући да их је израдио умјетник, који излаже у срп- 
ском павиљону. 

Југославенска Академија није тому умјетнику изру- 
чила ни једну радњу да ју изложи том приликом. 

Вијест што су је неке новине пренијеле из једног 
београдског листа о томе, да су Мештровићеве радње 
путем разлупане, наишла је овдје на прилично вјере. 
Познато је наиме, да се на Мештровића и другове много 
утјецало нека одустану од излагања у српском павиљону. 

Како Марјановићев „Југ“ јавља повела се том при- 
ликом и нека мала истрага гледе тога тко ће од Хрвата 
судјеловати у српском павиљону. Кад се видјело да ће 
судјеловати само слободни хрватски умјетници, све се 
стишало. 

Иначе смо овдје дашто сви увјерени да је умјет 
ност и умјетник као такав слободан.... Не знам како ће 
се један домаћи умјетник понијети спрам конкуренције 
за споменик Доситеју Обрадовићу. 

Јамачно ће они, који су били пригодом конкуренције 
за споменик Штросмајера за подијелу умјетничких инте- 
ресних сфера, овај пут показати шире схватање и свој 
тадашњи закључак оборити бољим чином. 


АНДРИЈА МИЛЧИНОВИЋ. 


АЛИМПИЈЕ ВАСИЉЕВИЋ. 
(Крај). 

На прагу рата Српско-Турског Кнез је, у априлу 
1876 године, поново поверио састав кабинета Стшевчи 
Михаиловићу. У тај такозвани „акциони кабинет“ ушли 
су ранији кабинетски другови Стевчини, па и Алимпије 
Васиљевић; а само је звање министра финансија било 
поверено мени, као новом члану кабинета. 


У положају министра Алимпије Васиљевић нити је 
био охол, нити је претерано ценио своје снаге и по- 
добности ; али је суревњиво бранио своје право, да сло- 
бодно и независно казује своје мишљење и уверење. 
Кад је пред министарским саветом било питање о распо- 
реду у Јаворској војсци, па је Кнез казао, како је још 
под прошлом владом одређен Франц Зах за команданта 
те војске, Алимпије Васиљевић је напоменуо, како је Ја- 
ворска војска одређена, да се прва јави на Косову, па 
је разложио, како предвођење те војске не би требало 
поверити једном болешљивом и сакатом човеку, какови 
је био Франц Зах, а да се и не помиње, како је његово 
име и непознато народу. Кнез Милан плануо је на те 
речи, па одговорио, да он не допушта, да се тако го- 
вори о „најспремнијем нашем официру“. Алимпије Ва- 
сиљевић је одмах устао са свог места, па изјавио: ако 
му није допуштено, да као министар може говорити 
онако, како мисли, онда он не треба да седи ту. Рекав 
то, он узме шешир и пође ка вратима. Али, Кнез га бла- 
жим гласом позове, да се врати на своје место, увера- 

јући га, да није имао намеру увредити га. — За све 
време свога министровања, као и у свима другим поло- 
жајима, које је заузимао, Алимпије Васиљевић се одли- 
ковао искреношћу у излагању својих мисли, и независ- 
ношћу свога духа. 

За време раша за ослобођење п независност тре- 
бало је да који члан владе буде уз Кнеза, који се, као 
врховни командант, налазио у средини војске, те да се 
одржава веза између владаоца и владе. По одлуци ми- 
нистарског савета Алимпије Васиљевић је пратио Кнеза 
у ратном походу. 

По једној законодавној одлуци, ни један државни 
чиновник није могао примати за време рата више од 
10 дуката плаше месечно. Уз плату министри су имали 
и додатке, који нису били изречно обухваћени том за- 
конодавном одлуком; али, они нису хтели да се изузму 
из реда других државних чиновника, па су се и сами 
ограничили на 10 дуката плате месечно, а нису примали 
и додатке. У своје „Успомене“ Алимпије Васиљевић је 
уписао и ове врсте: „Полазећи са Кнезом (у главии војни 
стан), ја сам морао оставити најмање 10 дуката за кућу; 
а бар толико морао сам и ја имати. При том сам морао 
дати држави 50 дуката, кад је тражен унутрашњи зајам. 
Услед тога ја се за време рата задужим, те сам после 
рата морао продати моју кућу“. Уз пркос тако кобном 
материјалном стању, Алимпију Васиљевићу никад државни 
посао није био тежак. Он је волео свој народ, па је по: 
верене му задатке вршио са уверењем, да испуњава свету 
дужност; његово патриотско одушевљење узносило га 
је до прегоревања себе самог. 

У другом рату против Турске требало је, по одлуци 
министарског савета, да буде уз Кнеза Радивоје Милој- 
ковић, министар унутрашњих послова. Али, у часу, кад 
се Шумадијска дивизија кретала из Крагујевца ка гра- 
ници, Јасенички батаљон побуни се, и оде у Тополу. 
Услед тога морао је министар унутрашњих послова остати 

на својој редовној дужности у престоници; а Алимпије 
Васиљевић као члан владе пратити Кнеза. 

После освојења Ниша Алимпије Васиљевић је био 
овлашћен, да, као министар уз Кнеза, у „ослобођеним 
пределима“ поставља државне чиновнике свих струка, 
сем војске, и да прима и Кнезу приказује народне де: 
путације из тих покрајина. „На репрезентацију“ било му 
је одређено 100 дуката. — „Када ми се нови срески и 
окружни начелници и судије ослобођених предела“, прича 
он у својим „Успоменама“, „пожалише, да немају никако- 
вог канцелариског прибора, ја поручих, да се из трго- 
вине Јевте Павловића (из Београда) пошље прибор по- 
требан за канцеларије ослобођених предела. Рачун за 
тај прибор износио је 94 дуката, и ја га исплатим из 
оног кредита од 100 дуката, који ми је на репрезен- 
тацију био одређен; а остатак од 6 дуката потрошен 
је на слатко, шећер, кафу и дуван, чиме су послуживане 
депутације, које су долазиле да их прикажем Кнезу“. 

После рата, коме је резултат био проширење и не- 
зависност Србије и Црне Горе, Алимпије Васиљевић био 
је постављен за члана државног савета, али и даље за- 
држан у дужности министра просвете и црквених послова. 

У јесен 1878 године он је путовао у Русију у по- 
вереној мисији. Том приликом Цар га је примио у наро- 
читој аудијенцији, па му казао да жели, „да се прва срп- 
ска железница сагради помоћу Руских капитала, а под 
условима корисним по Србију“. По заповести царевој 
и Руски војни министар Миљушин саопштио је Алим- 
пију Васиљевићу, да ће Русија потпомоћи Србију у гра- 
ђењу железнице, коју, по одредбама Берлинскога Уго- 
вора, треба да сагради, па се споразумео с њиме о даљим 
корацима у питању о тој железници. –- Сем тога, „До- 
бротворно Словенско Друштво“ било је за време рата 
послало око 500.000 динара Србији, не казавши: да ли 
као позајмицу, коју треба вратити, или на олакшање 
ратне припреме. Присуство Алимпија Васиљевића у Пе- 
трограду дало је прилику том Друштву, да се обавести 

с њим о тој ствари, и оно је изјавило, да је поменуте 
новце послало као братски прилог на ратне припреме, 
а не као позајмицу, која би се морала вратити. 

У Русији Алимпије Васиљевић је провео месец дана. 
Кад је полазио тамо, Кнез му је дао 100 дуката на олак- 
шање путних трошкова. По повратку из Русије он је 
поднео поверени писмени извештаји о својој мисији; али 
ни једним словцем није тражио, да му се накнаде трош- 
кови, него их је измирио из своје плате, у колико му 
није достизала она кнежева потпора од 100 дуката. Тако 
се тада поимаху државни интерес и патриотска дужност. 

У почетку фебруара 1879 године беху послана из 
Петрограда четири инжињера у Србију, ради прегледа 
жељезничке трасе, коју је Понсен био обележио. Они су 
били приказани Алимпију Васиљевићу једним писмом 
руског војног министра, Миљутина, те су га посветили 
у поверену им мисију; а по извршењу те мисије, пока- 
зали му извештај, који су били спремали за руску владу. 
У том извештају доказивано је, да би уз прву српску 
жељгзницу требало саградити још и једну пругу од Ниша 
до Дунава, ради везе са руским железницама преко Ру- 
мунских. 

Потоњим увлачењем Србије у сферу аустријских ин- 
тереса и утицаја учињен је крај Српско-Руском спора: 
зуму у питању о грађењу прве српске железнице, па и 
о извођењу жељезничке везе између Србије и Русије. 

У току 1879 године Алимпије Васиљевић, Радивој 
Милојковић и ја били смо иступили из кабинета. Ну, у 
току 1880 године, кад је требало водити преговоре о 
шрговинском уговору са Аустшро- Угарском, ми смо по- 
ново ушли у кабинет, и остали у њему све докле либе- 
рална влада није поднела оставку (19 октобра 1880 го- 
дине) са разлога, што није хтела пристати, да се суседној 
Дунавској Монархији учине уступке, које би врата Ср. 
бије ширимице отвориле економној и политичкој пре- 
власти те монархије о трошку народних интереса и 
права наших. — 

У времену ратова за ослобођење и несависност није 
било могућно изводити просветне покрете у Србији, те 
и Алимпије Васиљевић није могао своје министровање 
у том времену обележити важнијим педагошким и школе 
ским реформама. Али, он је имао своје одређено миш- 
љење о систему јавне наставе. Он је признавао да сваки 
грађанин има право да васпита своју децу у духу свог 
убеђења. Али, кад грађани повере васпитање своје деце 
држави, ова је дужна и власна, да бди над радњом 
школа и учитеља. Она не сме оставити игри случајности 
интелектуални развој народа; њој припада право кон- 
троле над извођењем и ширењем народне просвете; па 
на њој је и одговорност за јавну наставу. 

У питању о настави у основним школама Алимпије 
Васиљевић је вазда заступао ова три начела: — начело 
бесплашносши, које отвара школу сиромаху као и бога- 
ташу, и ствара за свакога и све у држави могућност, 
да се користе основном наставом; — начело обвезности, 
по коме су родитељи дужни давати децу у основне 
школе, те по коме и школе и учитељи не само по имену, 
него и у делу служе народној просвети и општем на- 
претку; — начело слободне савесши, које обезбеђује 
развитак моралних осећања независно од апстрактних 
теорија и нетолерантних аспирација. 

У систему наставе у средњим школама Алимпије 
Васиљевић је ценио историјски значај и стварну вредност 
класичног образовања, које, кад одабраним примерима 
Грчке и Римске историје буди и развија свест о гра- 
ђанским врлинама, може да припомогне одгајању виших 
духова и светлих карактера у народу. Али, он је увиђао 
и важност живих језика, нових литература, и напредног 
развитка природних наука и техничких знања. С тога је 
он био за поделу средњих школа на гимназије и стручне 
школе. 

Мисао о оснивању универзитета, коју је Димштрије 
Машић у Србији први покренуо, делио је и Алимпије 
Васиљевић. Он се одушевљавао за универзитет као за 

живи извор науке, па је полагао наду на њ, као на 
организовани слободни олтар високе културс и интелек- 
туалне независности народне. 

Мисао о универзитету природно води мисли о ака- 
демији наука. У реду оних, који су из средине „Српског 
Ученог Друштва“ подигли први глас за академију наука, 
био је и Алимпије Васиљевић. Као централно народно 
огњиште науке, академија је требала да прикупи у своје 
коло одабране научне снаге; а то је у времену коше- 
ријске владавине могло се постићи само уздизањем 
„Српског Ученог Друштва“ на ступањ академије наука, 
и стварањем могућности, да се из његове средине науч- 
ном активношћу, на делу, саме одаберу праве научне 
снаге. Ну, котеријске страсти које су цео јавни живот 
наш скренуле са правог пута, нису допустиле ни да се 
мисао о академији наука изведе на правој научној основи. 
Место да оснивање университета претходи оснивању 
академије наука, ова је основана пре универзитета. Па 
онда, познат је факт, да је прво коло самозваних „пра- 
вих академика“ било „наименовано“ озго после поли- 
тичког слома, створеног увлачењем Србије у сферу ту: 
ђинских интереса, а у цвету котеријске владавине и 
обести, и да је то коло прве празнине. своје потпуњи- 
вало поглавито котеријским друговима и присталицама. 
У бирању нових академика, место да се гледало на 
праву науку и заслугу, цењене су пре свега и више 
свега лични и партизански односи и везе. Кандидатура 
политичких противника систематски је сузбијана, па били 
они и најактивнији и најзаслужнији на пољу науке, Да- 
леко од тога да служи за уједињавање духова у светој 
служби истини, као невидном суверену, академија наука 
била је у самоме оснивању свом осуђена на улогу једног 
табора власничке котерије. Ако је кад и које светло и 
заслужно име било увршћено у ред академика, то је 
учињено само да би се масковала котеријска природа 
не-академијског духа, којим је академија у постанку свом 
била задахнута. Ту се само казује, како се могло дого- 

дити, да не буде изабран за редовног члана академије 
наука један Алимпије Васиљевић, који је и као професор 
Велике Школе, и као министар просвете, и као члан и 
потпредседник „Орпског Ученог Друштва“, и као књи- 
жевник и научник, достојно и одлично представљао 
науку свог времена. 


Пошто је у Србији био настао ред ствари погодан _ 


по смерове и захтеве Аустро-Угарске, а штетан и опасан 
по интересе и права нашег народа, Алимпије Васиљевић 
је, са другим слободоумним патриотима, ступио у опо- 
зицију противу политике, који је, служећи страним инте- 
ресима, изишла на познату шајну конвенцију са Аустро- 
Угарском, и претрпила онако очајну поразу на Сливници. 

У либерално-радикалној влади од 1888 године Алим- 
пије Васиљевић је заузимао положај министра просвете 
и црквених послова. Ну, влада та није била дугог века. 
Краљ Милан брзо је успео да подели здружене либерале 
и радикале, те да прво либерале, па онда и радикале 
уклони са власти. — 

· Кад се ускоро Краљ Милан био решио „подарити“ 
земљи нов Устав, па је ради тога био састављен у пре- 
стоници „уставотворни“ одбор, био је и Алимпије Васи- 
љевић члан тог одбора. — 

За владе Авакумовићеве 1892 године, Алимпије Ва- 
сиљевић је био посланик Србије у Петрограду. У том 
положају он је био успео склонити руску владу, да на- 
стане у Паризу, те да она иста фабрика, која је тада за 
Русију израђивала оружје новог система, изради и за 
Србију 75 хиљада пушака. Било је остало само, да наша 
влада преко француског посланика закључи и специјалну 
погодбу са том фабриком. 

Користећи се симпатијама, које је био стекао у ме- 
родавним круговима у Петрограду, Алимпије Васиљевић 
је у даним приликама давао обавештења о правом стању 
ствари у Старој Србији и Македонији, а сузбијао тен- 
денциозне извештаје сепаратистичких агената. — 

После државног удара од 1 априла 1893 године, 

Алимпије Васиљевић је био уклоњен са посланичког по- 
ложаја у Петрограду. На опроштајној аудијенцији Цар 
му је казао, да жали што тако брзо оставља Русију, 
али да се нада, да ће он опет скоро тамо доћи. 

Повратак Краља Милана у Београд у јануару 1894 
године био је изазвао негодовање у Петрограду. Ту се 
раније мислило, да се ширењу аустро-угарских утицаја 
у Србији може учинити крај само удаљењем Краља Ми. 
лана из земље. У тој мисли било се успело склонити 
Краља Милана, да се, у интересу династије, сам одреди, 
да живи где даљз од Србије. На његов захтев стављени 
су му била два милиона динара на расположај, ради 
живљења у Паризу. Краљ Милан ишао је тада у својим 
уступкама још и даље, него што се тражило. Он је не 
само пристао оставити Србију, него се још и одрекао 
права српског грађанина, па и права члана краљевске 
породице. Тадашња влада је том одрицању његовом 
била прибавила и облик једног специјалног закона. Кад 
се после свега тога Краљ Милан био вратио у Београд, 
из Петрограда је било заповеђено руском посланику у 
Београду, да избегава походе у Двору, све докле Краљ 
Милан буде ту боравио. Изгледало је да су на раскиду 
односи између Србије и Русије. Из Београда је била 
учињена представка, да тадашњи шеф наше владе дође 
у Петроград, те лично изложи разлоге, са којим се 
Краљ Милан морао вратити у Београд, и уједно да уве- 
рење, да ће он ускоро опет отићи у Париз. Из Петро“ 
града се одговорило, да није потребно никаково разјаш- 
њење у питању о Краљу Милану. Тада се у меродавном 
кругу у Београду осетила потреба, да се Алимпије Ва- 
сиљевић поново наименује за посланика у Петрограду. 
Чим је о томе била извештена руска влада, она је изја- 
вила своје одобрење. 

Кад се Алимпије Васиљевић у Петрограду приказао 
Цару као посланик Србије, Цар га је предусрео са ре: 
чима: „ја сам вам предсказао да ћете нам ви опет скоро 
доћи“. На уверавање Алимпија Васиљевића, да га је тон 

охрабрило, да се прими тако важне дужности у тешким 
приликама, Цар је рекао: „јест, прилике су тешке, али 
ви сте нама у свако доба добро дошли“. Алимпије Ва: 
сиљевић је умео повратити старе добре односе између 
Петрограда и Београда, давши уверење, да ће се Краљ 
Милан вратити у Париз, чим се Краљ Александар буде 
сасвим опоравио од инфлуенце, коју је тада имао. 

Васиљевићев предходник у Пегрограду био је из- 
вестио нашу владу, да Русија неће више „протежирати“ 
у фравцуској набавку оружја за Србију. Ну, Алимпије 
Васкљевић је успео извести на чисто питање о тој на- 
бавци, те је известио владу, да ће се у Француској при- 
ступити израђивању оружја за Србију, чим буде извр- 
шена руска наруџбина. 

На петнаест дана пред смрт цара Александра Ш, 
Алимпије Васиљевић је био известио Краља Александра, 
да су Цару избројани дани; али да ће се промена на 
престолу извршити редовним путем и мирно. 

Краљ Александар присуствовао је лично свечаном 
погребу Цара Александра Ш. Том приликом биле су му 
указане у Петрограду све почасти, са којима се ту страни 
владаоци дочекују. Али се он надао, да ће бити задр- 
жан у Петроград и ради присуства на скором венчању 
цара Николе; а кад му та нада није могла бити испу- 
њена, он је мислио да треба да бар посредно изрази 
своје осећање према руској влади, те је Алимпије Васи- 
љевић био замењен у Петрограду новим послаником 
српским. 

Алимпије Васиљевић је и тада могао оставити Пе- 
гроград са уверењем, да је у вршењу своје дужности 
припомогао развоју здраве свести о солидарности сло- 
венских интереса. То је констатовао и кнез Долгоруков 
у једној свечаној прилици овим речима: „Што руска 
влада и руско друштво сад правилније гледају на Ср- 
бију, и у опште на Словене Балканског Полуострва, за 
то се има највише благодарити посланику Васиљевићу. 
Желети је, да он дуго остане међу нама, те да својим 

патриотским радом буде од користи по оба братска 
народа“. 

На књижевном пољу Алимпије Васиљевић је, као 
и на политичком, развијао активност која није знала за 
умор и одмор. Прве књижевне покушаје своје он је отпо- 
чео био критичким прегледом школских уџбеника. У књи- 
жевној полемици он није волео околишне дискусије. Умео 
је да у неколико врста изложи главни проблем тако од- 
ређено и убедљиво, да брзо обезоружа свог противника. 
=- У низу научних радова његових, који су јавности 
предани, могу се као познатији поменути ови: — „Кратки 
преглед Хеглове философије“. — „О психолошким мето- 
дама у Инглеској, Француској и Германији“. — „О ло- 
гичним заблудама или привидним доказима“. — „О сло- 
бодној вољи“. — „Одношај између физичких и духов- 
них особина раса“. — „О границама знања“. — „Психо- 
лошке особине српског народа“. — „Психологија као 
наука“. — „Логика“. — „Историја образованости у Срба“. 
— „Руска граматика“. — „Три српска великана“ (Кара- 
ђорђе, Милош и Вучић). — „Успомена на краља Милана“. 
— „О развитку уставне свести у Србији“. — У „Српском 
Дневнику“ у Новом Саду, у „Српским Новинама“ „у „Ср- 
бији“, у „Српској Независности“, у „Новом Веку“ и дру- 
гим слободоумним лисловима, Алимпије Васиљевић је на- 
писао небројне чланке, у којима је излагао своје мисли 
о политичким проблемима, и борио се за либералне ре- 
форме у Србији. 

Историји српске књиге и науке остаје, да критички 
оцени књижевне радове Алимпија Васиљевића, а ја ћу 
да сврнем пажњу само на неколике главније мисли ње- 
гове, које су ми из чешћих разговора с њим тачније познате. 

Из руске духовне академије Алимпије Васиљевић је 
био изишао као хегловац. Ну, његов просвећени дух био 
је доступан сваком напретку времена и науке. Он се 
одушевљавао за научне истине и народну просвету, па 
је истрајно изучавао проблеме своје струке. Психичке 
феномене и законе он је испитивао у вези са физио: 

лошким. Његови философски списи одликују се одређе- 
ним и јасним излагањем начела и мисли на основи по- 
зитивних знања. Систему метефизичког идеализма, коме 
је Кант својом трансцендентном логиком поставио основу, 
и који је Хггел у ширим размерама извео, он не пориче 
важност у питању о последњем узроку феномена у ево- 
луцији света. Али, у изучавању стварне јаве, он не по- 
ставља себи задатак, да изучава и оно, што човечијем 
уму није дано да зна, него се ограничава на испитивање 
само онога, што може да се зна. Њему нису били не- 
знани радови Огисша Конша, Џ. С. Мила, Херберта 
Спенсера, Бена, Вундша и других новијих писаца, који 
су примену закона мишљења оснивали на позитивизму. 
Он је проучавао и радове Дарвина и БЕрнсша Хекела. 
Пратећи покрет философских идеја са обзиром на на- 
предни развитак природних наука, он је гледао на чо- 
века као на један део природе, у којој живи, и делио 


уверење, да су и физички и психички феномени у једном. 


истом смислу реални. Он је веровао у сугласност свет- 
ског реда са основним логичким законима, са простог 
разлога што из даних светских појава могу да се изводе 
закључци, који“ нису дани, али који могу да се овере. 
Закони мишљења били би према томе у неком смислу 
а рпот, у погледу на фактички свет; али је мисао на 
крају крајева само феномен одређене врсте, а логичка 
нужносш само специјални облик неодољивости или не- 
избежности. ГТојмови ш шеорије само су оруђа, којима 
човек тежи да контролише феномене и да влада њима. 
Уз пркос могућности да се моћи и подобности човека 
шире физичким и духовним оруђима, човеку се свет не 
отвара иза оне средине, или околине, у којој се он креће. 
Ту нема стазе, која би, као што неки идеалисти мисле, 
водила од критике ума ка метафизици бића. Разум је 
оруђе у служби живота. — Реалност у себи'и за себе 
не може се одредити; у своме изразу она је постајање. 
Питање је, да ли овај живот, на који се подупире реал- 
ност човека, треба појмити као неко космичко начело, 

којим се свет разјашњује. Одговор на то питање јесте 
негативан. Појам о свету као да излази на идеју огра- 
ничавања научног испитивања, идеју којој нема правог 
места у метафизичкој сфери. 

Философијски списи Алимпија Васиљевића нису на- 

ењени само школи, него и читаоцима, који самостално 
и независно мисле и суде. Ту има живости у излагању _ 
факата и миспи, која може да забавља пажњу и ширег 
круга читалаца, него што их философски списи обично 
имају. 

И на књижевном и на политичком пољу Алимпије 
Васиљевић је од почетка до краја своје делатности осве- 
дочавао здраву свест о патриотској дужности. Прилике, 
у којима је он живео, као да су судбом биле одређене, 
да га проведу кроз ступње интелектуалног развитка и 
научног усавршавања, који ће га приуготовити за вршење 
намењених му задатака. 

У струји друштвеног живота нашег истичу се два 
идеала: један, по коме би нам била дужност, да предамо 
Србију нашим потомцима још и већу, и напреднију, и 
славнију, него што смо је наследили од наших јуначких 
предака; и други, по коме би разлози народне снаге џ 
величине и пашриошске дужности били утопистички, а 
лични иншереси и кошеријски рачуни мерила практичне 
мудрости. Алимпије Васиљевић је био један од оних 
књижевника и државника, који се одушевљавају оним 
првим идеалом, те којима је задатак живота да раде, 
да се Србија и Српство подигну на што виши сту- 
пањ државног, народног и васколиког културног раз- 
витка и напретка. Књижевници и државници тог типа 
не престају водити рачуна о правим чињеницама народне 
снаге и величине. Они знају, да је народу куцнуо по- 
следњи час, кад изгуби поуздање у себе и веру у своју 
будућност, па допусти да се о трошку општег интереса 
цепају народне снаге на котеријске таборе, који уздижу 
личне интересе изнад патриотских дужности; знају, да 
политички раскомадано Српство само стојичком истрај- 

ношћу у развијању осећања народног достојанства и 
поноса и здраве свести о човечанским правима и дуж- 
ностима, може обезбедити своју народну будућност. У 
том уверењу они теже да расветле не само врлине и 
снаге, него и махне и слабости народа, а уједно и да 
проникну смерове и пријатељских и непријатељских сила, 
па да према свему томе одреде правац развоју нових 
снага народних. У редовима такових књижевника и др- 
жавника Алимпије Васиљевић је радио и борио се да 
Србија од једне васалне Кнежевине постане слободна и 
независна Краљевина, и од једне полицијске и апсолу- 
тистичке монархије, уставна и парламентарна држава. 
За успехе који су у томе постигнути, и он је стекао за- 
слуге, које ће живети и после њега. 

Племенитост карактера, којом је Алимпије Васиље- 
вић светлио у јавном животу, велича и приватни живот 
његов. Супрот материјалистичке струје, којој је златник 
мерило, па у којој и брачна веза постаје предмет ниске 
спекулације, он је у положају професора оженио се из 
племените љубави једном, по сведочанству његових „Успо· 
мена“, „лепом, добром и паметном девојком, коју су сви 
у великој и уваженој породици њеној волели“. После 
петнаест година срећног брачног живота, жена му је, 
на жалост, преминула, оставив га са шесторо ситне деце 
(пет кћери и једним сином). Не имајући више с ким де- 
лити родитељске бриге, он је до последњег часа свога 
живота са прегоревањем себе испуњавао дужности и 
оца и мајке према својој деци. Свих пет његових кћери 
свршиле су са одличним успехом Вишу Женску Школу, 
и научиле од страних језика руски и француски. Најста- 
рија кћи му, Кашарина, била је удата за Јована Докића, 
који је, као директор прве београдске гимназије, у нај- 
бољим годинама својим преминуо, оставив младу жену 
са једном кћери, која је већ у нежној младости изишла 
на глас са уметничког дара свог, и постала учитељица 
свирања и певања у Вишој Женској Школи. Две кћери 
Алимпија Васиљевића, Славка и Зорка, учитељице су у 

Вишој Женској Школи; а друге две, Милка и Небесна, 
управљају домаћим пословима. Син, Љубомир, свршио 
је правни факултет у Великој Школи у Београду, па 
онда је као државни питомац провео неко време у Па- 
ризу, ради специјалног изучавања криминалног права. 
По повратку из Париза био је ступио у дипломатску 
службу, те провео неко време као вице-консул у Пешти, 
у Скопљу и у Солуну. Сад се посветио књижевним и 
публицистичким радовима. 

Врлине, којима се Алимпије Васиљевић и као Србин 
и као човек одликовао, и дела и заслуге, којима је он 
заслужио признање и захвалност народа, будиће трајне 
успомене на пољу узоритих примера патриотске дуж- 
ности и човечанске племенитости. Нека би то уверење, 
са свима оним сведочанствима признања и симпатија, 
којима је био обележен свечани опроштај са незаборав- 
љеним покојником, ублажило жалост његове неутешне 
породице, која је и народна жалост. 

Поклонимо се пред сени Алишмпија Васиљевића, 
који је својим патриотским радом припомогао напредном 
развитку српске књиге и науке, а уједно и територи- 
јалном увећању и народној слободи и независности Србије! 


ВладимиР ЈОВАНОВИЋ. 


ПОЗОРИШНИ ПРЕГЛЕД. 


РЕПРИЗА ФРАЈТАГОВИХ „НОВИНАРА“. 


Како се ствари страховито брзо мењају и преина- 
чују и, нарочито, како брзо падају величине, — то ми 
је била прва импресија када се завеса последњи пут. 
спустила да каже да се „шаљива игра“ Густава Фрај- 
тага свршила. Овај век аутомобила и аеронаутике брзо 
живи. У току од педесет година направили смо скокове 
у уверењима у којима се ни сами не умемо да нађемо. 
Савременици из половине прошлога века, кад би били 
живи, зачудили би се ономе шта смо све ми учинили са 
њиховим идолима и „јунацима дана“. Ми смо „суптилни 
до парадокса“ и, како хоће Огист Анжелје, „тражимо 
ретке речи за ретке идеје“. Све оно што су они казали 
и ми имамо у нашој савести; али, на све то ми гледамо 
као на каквог мртваца, као на нешто што у нама лежи 
по закону инерције, и чему ми никако не желимо да 
дамо израза. Све оно што су они казали, и ми имамо у 
· нашој савести, али нас је стид да то и публици писмено 
кажемо. Они су то могли, јер су живели с људима који 
су били њиховога искуства. Ми данас, у врло младим 
годинама, преживимо то њихово искуство, и тражимо 
да идемо дубље у лавиринте људске савести. Из тих 
разлога, од њих ми поштујемо само оне видовите који 
су изражавали импресије које су још и сада на дневном 
реду; ове друге, ми откопавамо само из голе радозна- 
лости, да видимо какви су изгледали. 

Један случај те пуке радозналости, то су и Нови“ 
нари Густава Фрајтага. Некада су они, као и цело 
драмско дело његово, као и његови романи, и студије 
из области технике драме, били на великоме гласу. Гу- 
став Фрајтаг је био, по гласу историја књижевности, 
најбољи драмски писац свога доба (писао је другеи 
треће четврти прошлога века), а Новинари су му били 
најбоље дело. Шта више, било их је који су говорили 
да је то најбоља комедија из прве половине Деветнае- 
стога Века, и других који су, говорећи о Новинарима, 
правили паралеле са Мином од Барнхелма, „првим и 
најбољим комадом из грађанскога друштва“. Оно, по 
чему се та комедија највише хвалила, то је оно што ми 
сада најмање можемо да видимо. Кажу, да је у њој било 
духовите ироније, а ми у њој нађосмо само нешто што 
би данас одговарало појму речи наивност; да сеу њој 
огледа писац који има инвенције, а ми се сетисмо Сардуа, 
и насмејасмо се; да му је потез у цртању карактера 
врло сигуран, „припремање радње“ и вођење радње 
виртуозно, и ми се латисмо Лрисних Пријашеља да ви- 
димо шта све то значе ти „шлагворти“; да му је, најзад, 
карактеристична особина и множина необичних детаља, 
што нас је јако наједило. 

Него, да видимо оно што је главно, да видимо: „Че 
доо! 1 оаон“. Новинари имају тему која је отворена 
још у време римских асја Фитпа, ону тему коју су до- 
диривали онако генијално и стари Витезови, и Плаутове 
комедије, коју је додирнула и Госпођа Жирарден у сво. 
јој познатој комедији о новинарима, и која је отво- 
рена још и дандањи, у време најактивније штампе; у 
време када у свету излазе око сто хиљада новина у преко 
сто милијуна примерака; у време када је журнализам ве- 
лика сила која „влада, суди, контролише, упућује, обара 
и подиже“. На сцени су, да почнемо историју, две ре- 
дакције: редакција „Уније“ и редакција „Кориолана“; и 
два противничка табора: онај који је у првој, и онај 
који је у другој редакцији. Вођа првога је професор 

Олендорф, са потчињенима: Др. Конрад Болц, Белмус 
и Кемпе, и једна половина „јавнога мнења“. Вођа дру- 
гог табора је, после мало разговора и нећкања у драми, 
пуковник Берг са потчињеним : Милер, Блумберг и Шмок, 
и друга половина „јавнога мњења“. Неутрална зона, они 
који не учествују политички у изборној борби, јер све 
се окреће око тога да ли ће Петар или Павле бити по- 
сланик, они, дакле, који имају да реше борбу која их се 
не тиче, то су: Пипенбринк, винарски трговац, Клајнмихл, 
грађанин и бирач, и његов син Фриц. Е, али да цела 
ствар не би била досадна, треба у комедију усути и мало 
љубави, и то приличну дозу. Да и ту празнину попуне, 
ту су Ида, кћи пуковника Берга, и „резонер“ и „ујак из 
Америке“ целе комедије, ујна Адеалида Рунекова. На- 
равно, Ида, као кћи пуковника Берга, треба да воли 
татиног противника професора Олендорфа, и она га воли; 
иначе, зашто би била потребна улога Аделаиде доброг 
анђела комедијер Али, сем тога, да би се Аделаида, још 
чиме занимала кроз сва своја четири чина, она треба, чеж- 
њиво и мистично, на начин Ибзенсве Елиде Вангел, да 
воли, рецимо, Др. Болца; и она га воли. (О, старо и добро 
време наших дедова, како си наивно и неинтересантно!). 
Комедија почиње, и изборни бој се бије: уводни чланци 
кроз „Унију“ и „Кориолан“, говори, манифестације, агито- 
вања: клевете, лажи, подметања... Пуковник Берг и про- 
фесор Олендорф, као кандидати двеју струја, највећи су 
противници; пуковник Берг, чија кћи Ида воли професора 
Олендорфа, и професор Олендорф који воли Иду. Од 
љубави, наравно, што ће рећи од свадбе, не може бити 
ништа. Та пуковник Берг неће допустити да му се кћи 
венча за политичког противника, који је, уз то, и његов 
против-кандидат на изборима ! Него, стрпљења! Аделаида 
се Богу моли... 

„Јавно мњење“ се, по пишчеву налогу, поделило 
равно у две половине. Ко буде имао већину, имаће 
је само са неколико гласова. Не треба бити много па- 
метан, па се сетити да смо ми побројали неке лич- 

ности из комедије које још ништа не раде; и, према 
томе, оне треба да изађу на сцену. Него, пре него што 
оне изађу, да похитамо да још штогод испричамо. Ида 
плаче и тужи, јер професор Олендорф нема више при- 
ступа у дом строгога пуковника Берга; она плаче и тужи 
припросто, без нианса, на начин жене којој није испало 
за руком да се уда. А Аделаидар Аделаида, „алпијска 
пастирка“, као права Немица, баш не зна шта хоће: она 
чезне, чезне за нечим и нама и њој непознатим; али, на 
крају, она ће учинити добро... Док се ту плаче и уз- 
дише, на пољу се бије изборни бој. Изборна врева је 
у пуноме јеку, јер је данашњи дан, дан избора. „Гра- 
ђани и бирачи“ бирају и, како је гласање тајно, то се 
предвече знало колико ко има гласова: „јавно мњење“ 
се поделило у две „подједнаке половине“. Изгледа, да 
нико неће бити изабран: ни пуковник Берг, ни професор 
Олендорф. Да, али пре тога, баш у ноћи у очи избора, 
пријатељи Олендорфа нису мировали. На једној игранци, 
уз вино, они су неутралну зону: Пипенбринк, Клајнмихл 
и Фриц, придобили за себе. У моменту кад треба да се 
закључи гласање, они долазе на изборну сцену, и даду 
свој глас за професора Олендорфа. То су те личности 
из комедије које су, у почетку, биле именоване, и за 
које нисмо знали зашто ће. У овој комедији, свако 
„зашто“ има своје „за то“. Све је, авај! припремљено, 
ништа није немотивисано... Професор Олендорф је, дакле, 
изабран; али, комедија још није свршена. Олендорф је 
весео, пуховник бесан, а комедија мора да се сврши; 
иначе, зашто се Густав Фрајтаг ухватио у коло кад не 
уме да играрг Тешко би било одвезати овај гордијев 
чвор; али, Бог је дао метод Александра Великог. Овом 
приликом ће том методом да се послужи сирота Аде- 
лаида Рунекова. Густав Фрајтаг удари чаробним шта. 
пићем о под сцене, и она се појави (Истине ради, морам 
рећи да се она није појавила, као у Рајмундовим кома- 
дима, из подијума; она је дошла на врата, као и цео 
свет); појави се „алпијска пастирка“, откупи редакцију 

„Уније“, привенча мило за драго, па и себе, и све се 
сврши „као да није ни било“. | 

Епде ош, аПез ош! 

Као комедиограф и техничар, тако изгледа писац 
чије су драме биле образац драмским писцима његовог 
доба, и чије је дело Техника Драме било последња реч 
теорије о драмској вештини. Од онда до данас, ствари су 
се измениле, и дошле свака на своје место. Нико данас 
не прави више грубе паралеле између Лесинга и Фрај. 
тага, између ЉМине од Барнхелма и Новинара. Случај 
пак Густава Фрајтага још једном више показује како је 
суд савременика, махом, нетачан, и како постоји нека 
књижевна правда која све ствари ставља на своје место. 
Она, махом, долази доцкан; али, она долази. Данас више 
нико не ставља Пјера Корнеја испод брата му Томе, и 
Киноа изнад Расина, како су савременици свирепо гре- 
шили, нити верује у Тургењевљев суд да су Браћа Ка“ 
рамазов „досадна књига“ а Раш м Мир пуни „наивне 
психологије“. Сиромах Стендал морао је да чека пола 
века да му се испуни пророчанство да је он велики 
писац, и још више Шекспир за кога су савременици 
држали да је „буфон“. Данас, после толико искуства, 
а и стога што је књижевна и естетичка критика засно- 
вана као засебан књижевни род, писци много брже до- 
лазе на своја места. Ми ћемо се, ипак, и даље дивити 
успеху Повинара код савременика; али, читаћемо Мину 
од Барнхелма. 


Бранко ЛАЗАРЕВИЋ. 





УМЕТНИЧКИ ПРЕГЛЕД. 


СрБи и ХРВАТИ НА МЕЂУНАРОДНОЈ УМЕТНИЧКОЈ ИзложБи 
У Риму. 


У павиљону Србије, под водством Г. Ивана Мештро- 
вића, изложили су неколико наших уметника српских и 
хрватских, српских или хрватских, наших у широком и 
лепом смислу речи, своје изабране радове, рађене наро- 
чито за ту прилику, или рађене без обзира на њу. Та 
наша манифестација националног и културног јединства 
веома је важна, и неизрециво важнија него ли је то осе- 
тила већина наше штампе, и српске и хрватске. То је 
био први пут да је наша уметност елементарном снагом 
продрла у европску публику која воли, познаје и разуме 
уметност, једно велико освојење национално, једна по- 
беда наша: победа наше уметности на светској умет- 
ничкој арени, њена свечана, нагла и моћна афирмација. 
То је био значајан докуменат наше културе, докуменат 
националне снаге наше, наше способности за живот, за 
учествовање у стварању опште духовне културе. Неве- 
роватно је, али је истинито: смисао нашега успеха на 
римској изложби, национални, културни, естетички сми:“ 
сао, био је дубље схваћен и јаче наглашен у штампи 
италијанској него у српско-хрватској. Часно и искрено 
треба признати да су Италијанци, у својој дневној штампи, 
не само римској, и не само најбољој, него у целокупној 
и целој, у листовима књижевним и уметничким, у нај 
вишим круговима интелектуалним, дочекали нашу из- 

ложбу не само без предрасуда и са искреним симпати- 
јама, него, што је још важније, са тачним схватањима и 
са обилним и солидним коментарима. Највише су се ди- 
вили Мештровићевим Видовданским Фрагментима и Ци 
клусу Марка Краљевића, у ком су, по Мештровићевој 
концепцији, учествовали, од Срба Г. Тома Росандић, 
скулптор, од Хрвата Г.Г. Мирко Рачки, Томислав Кризман 
и Љуба Бабић Млађи, сликари. Сасвим разумљиво. Ви: 
довдански Фрагменти и Марков Циклус чине главну са- 
држину Изложбе, оно што смо најбоље имали да пока- 
жемо, и ради чега је павиљон и грађен; ту су Италијанци 
нашли снажно и адекватно изражене наше народне осо- 
бине, то је било оно индивидуално наше, национално, 
расно, што смо донели, и то је било занимљиво и достојно 
поштовања. 

Италијанци су, одмах, и спонтано, и сви, опазили 
ту занимљивост, и признања која су дошла била су 
неподељена; ми смо били срећни да се о нама пише 
несразмерно више и, што је још боље, несразмерно по- 
вољније него о другим народима који су учествовали, а, 
извесно, било је одличних павиљона и одличних ствари 
на изложби: био је Роден, био Зулоага, био Англада, 
био Климт. О немачком павиљону штампа је писала само 
у један мах, у већини без топлине; ГТрибуна је писала 
сасвим хладно. Француски павиљон је прошао са неко- 
лико сумарних симпатичних бележака, аустријски такођер, 
енглески још слабије, белгијски још слабије, угарски је 
прошао са неколико информативних, индиферентних но- 
винских редака. Русија још није отворила свој павиљон, 
она га још гради, без журбе, имајући времена: чека неку 
кнегињу, у чијем ће се присуству отворити њен павиљон, 
а која је негде на лечењу... Тако се, дакле, о Русији 
није писало. Писало се нарочито симпатично о јапанском 
павиљону, о шведским салама у интернационалном пави- 
љону; Јапанци, Швеђани и Србо-Хрвати били су највише 
предмет пажње и дискусије. Предмет дискусије били смо 
највише ми, са нашим „малим, али озбиљним“, строгим 

али непретенциозним павиљоном Краљевине Србије, па- 
виљоном једне слободне државе нашег племена, мале 
државе, не много културне, не много моћне, али сло- 
бодне и драге; са нашим павиљоном, српским и хрват- 
ским, нашавши, посредством Србије, једно место где смо 
се, сви Срби, заједно са Хрватима, могли приказати 
културном свету као духовна, и ако не политичка це- 
лина. То су опазили Италијанци и то су довољно нагла- 
сили. Они су опазили ту манифестацију националног 
јединства једног народа културно недовољно уједињеног 
и политички у опште неуједињеног; поред чисто умет- 
ничких квалитета наше изложбе, којима је и требало да 
импонујемо ако хоћемо импоновати на једној уметничкој 
изложби, њима се допала она млада снага једног небла- 
зираног народа, који још није нашао свој изражај и који 
је још далеко од тога да задужи тим изражајем општу 
културу; онај напон, онај замах, она свежа дивљина која 
струји у нашем павиљону допала им се много, и они су 
осетили да је то народ који води рачуна о својим нацио- 
налним дужностима и који има своју националну религију. 

Они су писали: ево, дошли су да нам покажу зашто 
до сада нису били учасници у стварању европске кул- 
туре, и зашто је њихова заслуга за ту културу само па- 
сивна; дошли су да нам оптуже своје Турке, који су их 
у напретку заустављали вековима; да нам покажу своје 
националне борбе у тешкој прошлости; да нам покажу 
своју издржљивост и своју снагу; своју вредност; своју 
заслуженост једне боље националне судбине. Они осе- 
ћају да своју вредност треба да покажу документима 
опште културне вредности, и, ево, они нам доносе своју 
уметност, „довољно расну, да би била национална, и до: 
вољно уметност, да би била интернационална“. Сада 
треба да наставе: не осетити добре ствари које они буду 
давали у уметности биће немогуће; доказ: МИ смо осе- 
тили ово, чудновато, нама страно, словенско, али изра- 
зито, њихово, јако. Ето шта је писала италијанска штампа: 
схватајући нас тако, и одушевљавајући се за нас тако, 

она је писала много, ватрено, искрено; наша изложба 
била је наш триумф за њих; о Мештровићу су писали 
више него о Зулоаги. Тако италијанска штампа. 

Наша штампа, ограничила се на мршаво прештампа- 
вање из далматинских листова; ни један лист, ни српски 
ни хрватски, није нашао за сходно да пошаље човека у 
Рим за информације и пропаганду код нас. Хрвашски 
Покреш се губио у дугом полемисању са загребачком 
штампом последњег реда, доказујући бесмисленост сепа- 
ратизма у ствари за коју се радило и коректно држање 
· Србије према Хрватима, који су изложили заједно са 
Србима из Аустро Угарске, без специјалне ознаке хрват- 
ског имена. Други хрватски листови су се ужасавали од 
приговора да изложба има политички карактер; српски 
листови су писали, у већини, тек да се пише, без инфор- 
мација и без познавања ствари; са симпатијом и радошћу, 
разуме се, али не нагласивши праву важност Изложбе, 
њен културни и национални значај, њен морал, морал 
Видовданских Фрагмената и Марковог Циклуса. Итали- 
јанска штампа је опазила да је Србија једина балканска 
држава која је направила свој павиљон; опазила је, да 
су Србо-Хрвати једини који су са култом националног 
хероизма дошли да Италији честитају педесетогодишњицу 
ослобођења и уједињења. Зашто то није опазила наша 


штампа, барем наша ужа, српска, још ужа, србијанска7. 


И зашто се нашој публици, нашим културним радни- 
цима, нашим уметницима није, овом приликом, казало 
оно што требало казатиг Зашто је наш успех био у 
Италији триуф, а у Србији и у Хрватској само успех 2 Каква 
је добит од једнога триумфа ако се он износи онако 
како је наш истинити триумф на Изложби у Риму наша 
штампа изнела 

Говор је дакле о триумфу. Реч се може чинити су“ 
више звучна, али, у ствари, говорећи сасвим искрено, 
она пристаје. Али, она пристаје само у једном смислу и 
само делимично. Та реч може ићи ла ентелехију нашег 
павиљона: на оно што је дао Мештровић, што је извела 

Србија, што је, у последњој инстанци створио цео наш 
народ. То је идеја павиљона, смисао његове конститу- 
ције, права његова вредност. Та реч може ићи на Мар. 
ков Циклус, израђен од Хрвата и Срба, на Видовидан- 
ске Фрагменте, створене од једног Србина и Хрвата, на 
морални садржај Циклуса и Фрагмената, на ентехелију 
уметности Г. Мештровићеве и његове дивне дружине. 
Може, даље, ићи и на павиљон сам, као архитектуру, сасвим 
адаптирану карактеру његове унутрашњости. Павиљон 
је изазвао поштовање и свиђање код италијанске кри- 
тике, и то с правом; он, доиста, од свих павиљона има 
највише архитектонских естетичких квалитета, каракте- 
ристичан је врло и говори слабијим и тамнијим изра- 
зом, али он говори језиком којим и ствара у њему ради 
којих је грађен, и он говори о њима. Тако се, дакле, 
може говорити о нашем успеху, и у колико је успех Г. 
Мештровићев наш успех, и у колико су његови пошто- 
вања достојни сарадници: Г. Г. Рачки, Кризман, Росандић 
и Бабић, заједно са архитектом Бајаловићем, наши људи. 

Може ли се међутим, говорити о триумфу или о 
успеху осталих ствари у нашем павиљону, о успеху дру- 
гих уметничких дела унутра, о успеху самог уређења па- 
виљона, о успеху онога унутра што не обухватају Цик- 
лус и Фрагменти2 Да, о успеху појединога уметника, о 
успеху поједине ствари, и то о ретком успеху или о 
малом успеху. У главном, цело остало уређење изложба, 
цела остала скулптура и пиктура осцилује између слабе 
и никакве вредности, и те ствари не само да нису ни- 
какав триумф, и не само да нам не служе на дику, него 
нам служе на срамоту. Ево је, нашао сам праву реч: на 
срамоту! Може изгледати да је она преоштра. У ствари, 
она тако може само изгледати. Она није преоштра, него 
прежалосна. Ја не знам све разлоге и узроке да смо 
изишли овако јадни у осталим стварима. Али не треба 
затворити очи пред истином. Њу је, и овом приликом, 
тешко чути, а тешко је и казати. Али треба је казати, 
у уверењу да ће, доцније, ради тога што је она сада 

казана, ствари ићи боље, или бар мање рђаво. Ево, дакле 
сасвим овлаш и сасвим укратко, шта је зло учињено у 
оном делу Изложбе који стоји изван Г. Мештровићевог 
утицаја; о Г. Мештровићу самом, који личи само себи, и 
чини групу сам за се, треба говорити одвојено, и ја ћу 
то ускоро учинити у „Српском Књижевном Гласнику“. 
Ево тих приговора. Само, кога се они тичу» За брзину 
и површност којом је приређена наша изложба, ја опту- 
жујем... Кога Целокупно стање ствари > Несрећни случај 
"којим је био састављен приређивачки одбор и оцењи- 
вачки суд» Ове што су изложили рђаве ствари или оне 
који нису изложили добре, који у опште нису изложилиг 
Шта је узрок, да не кажем шта је разлог — јер разлога 
нема; ја зато и оптужујем што нема разлога — да наша, 
специјално наша: српска, уметност није приказана онако 
како је требала бити приказана, много верније и много 
успешније него што је био случајг Зашто, на пример, 
није изложио Србијанац Г. Миловановић, уметник не- 
сумњивог талента, и који је дао не великих и не дубо- 
ких, али добрих и врло добрих ствари2 Зашто није из: 
ложио Г. Павле Јовановић Зар се није могло онемогућити 
његово жалосно учествовање у аустријском павиљону» 
Тај човек је тим актом себе национално дисквалифи- 
фиковао за увек, ружно и одлучно; то је, даље, ње- 
гова ствар. Али, таквом, национално равнодушном 40- 
веку, који се стиди своје нације, је ли требало поверити 
илустровање српских народних песама, не расписавши 
никакав конкурс, док, на једној страни Хрвати, са Г. Ме. 
штровићем, раде те предмете, и, као аустријски поданици 
излажу у павиљону Краљевине Србије, а док, на другој 
страни, Г. Паул Иоанович остаје по народности Аустро: 
Угарин и излаже у павиљону царевине Аустрије» И, кад 
се он сматра тако важним српским сликаром, да је он 
најбоље што имамо, зашто онда нисмо изложили то што 
најбоље имамо» Где је логика којом је приређивачки 
одбор гледао на тога човека, који је био за српску умет- 
ност и који је себе за њу и за нас учинио мртвим Даље, 

било је толико добрих старих, старијих, ствари које смо, 
без стида, могли изложити; зашто их нисмо изложили> 
Зашто се Изложба импровизовала у неколика брза и по- 
вршна месеца, и зашто ми нисмо приказани пристојније, 
кад смо не само требали, него могли тако бити приказани2 
Ради тога што се није знало хоће ли се градити пави- 
љонрг Ради тога што постоје неке ситне и жалосне умет- 
ничке свађе» Ћутите! Ћутите! Зар због немарности и не- 
слагања оних који су требали да приреде Изложбу и оних, 
који су требали да изложе на Изложби, треба да трпи на: 
родни наш углед» Зар се смело допустити да на Изложби 
између јачих српских сликара имамо само Г. Муратаг Зар 
је заступник Србије једина Г-ђца Надежда Петровићр 
Факт је да су не само најбоље ствари хрватске, него и 
да је већина ствари хрватска: поред Србина Г. Мурата 
извадите Хрвате Г.Г. Рачког и Кризмана, и ко остаје од 
тежих и озбиљнијих Даље. Каква је духовна култура 
и какав је естетички критериј једнога жирија који је 
пропустио да најслабији на Изложби буде најобилније 
заступљен, и који је од онога који је могао бити пред- 
стављен са три или четири мале ствари направио сли- 
кара који неизбежно пада у очи, и који, на такав начин, 
вреди као нешто чим се поносимо2 Ја не оптужујем Г. 
Почека, разуме се; он је неодговоран. Он није крив 
што је његова уметност немогућа пред естетичким кри- 
теријом; он није крив што је без уметничке инспирације, 
без техничке вештине, без духовне културе, без вред- 
ности; он није крив што је несразмер између његових 
способности и његових амбиција тако жалостан, он није 
крив; то је његов детерминизам, и у колико је, тако, 
вредан сажаљења, он је вредан и симпатије. Али, за ову 
неизмерност слика што је он изложио крив је жири ове 
изложбе, и ове невероватне, ове немогуће ствари, које _ 
су изложене на једној светској изложби, не чине славу 
ни уметнику који их је изложио, ни народу у којега су 
павиљону, а најмање чине славу непојмљивом жирију 
који је имао незавидну храброст да их пусти на изложбу. 
46% 


724 Српски Књижевни ГЛАСНИК. 


„То нису били уметнички обзири; који су те ствари омо- 
гућили; Г. Почек је Црногорац; политички обзири, 
протекција државника и окруњених...“ Ћутите! Ћутите! 
Само су уметнички обзири који једну ствар омогућују 
на уметничкој изложби, и само је један критериј за 
уметничке ствари: уметнички критериј! Коме то није 
јасно, тај не треба да седи у жирију једне уметничке 
изложбе, или треба да са себе скине одговорност за 
један грешан поступак. Даље, још даље. У чему је био 
смисао да се у приређивачки одбор метну ауторитети 
који су само у толико ауторитети у колико су акаде- 
мици, чланови Академије, носиоци назива академикг 
Је ли био смисао у томе да се морају изложити · пор- 
трети, који су, за Србе, пре педесет година, могли 
важити као уметничко дело, а који то, данас, ни за Србе, 
нису; или Крунисање Стефана Првовенчаног и ствари 
исте вредности Зашто не пустити људе који су изишли 
из времена у ком смо, зашто их, захвално и нежно, не 
пустити њиховој контемплацији о пролазности ствари, 
миру њиховом, миру заслуженомр И зашто, као што у 
новије доба радимо у литератури, не дати реч млађим 
људима који су спремни за тај посао, онима који су у 
нашем времену, који живе у току европске културе и 
према којима не треба бити милостив ако учине нешто 
комично. 

Не да детаљно кажем како би требало радити, него 
да јасније прикажем своју мисао, ја наводим само један 
пример: зашто, на пример, у приређивачком одбору, или 
жирију, није Г. Богдан Поповић, који није уметник, а 
још мање је, као уметник, члан Академије, стари, стари 
члан» Или таки неко, неко ко разуме уметност, ко је 
„познаје и воли, а ко, ипак није уметник, ко је изван 
могућности да учествује у јадним уметничким кавгама, 
ко није старап, душевни старац, стари, старински, старо- 
славенски, славни и непознати члан Академије» Као што 
смо учинили у литератури, ја то наглашујем, давши реч 
млађима, тако требамо учинити и у уметности: дати реч 

млађима: нека кажу шта имају, нека раде, нека докажу 
своју уметничку вредност, своју вредност националну. 
И још једно упоређење са литературом Сасвим кратко, 
и без дугих објашњења: као што смо у литератури, по- 
чевши од Недића, преко Г. Богдана Поповаћа, до Г. 
Скерлића, узели, у критици, европски критериј, једини, 
естетички критериј, гако треба да и у уметничкој кри- 
тици узмемо тај критериј. Најпре ће уметници одболо- 
вати неколико неповољних критика: ништа не смета. 
Публика ће се привикавати на право посматрање умет- 
ности, а уметници ће се привикавати на виши критериј, 
и ићи на више. Биће, испрва, неугодно: публика ће, 
можда, говорити о нашем ниском ступњу опште културе, 
или о тешким уметничким приликама; уметник ће кри- 
тичара прогласити лудаком, и ако ће му бити тешко 
што га лудак нељубезно третира; критичар ће морати 
да претрпи разлагања публике и уметниково прогла- 
шење; али, хотећи само добро, треба бити искрен и пра- 
ведан, и све ће ране зацелити. У литератури нам је 
критика ишла пред писцима; није се прошло без бола. 
Али напредак је велик и очевидан. И парадоксно је: нај- 
пре је Недић ударио по лиричарима, касније је Г. Богдан 
Поповић то исто учинио са лиричарима нарочито: данас, 
лиричари су отишли испред критичара, и ми имамо ли- 
ричара који су интимнији са модерном лириком у Европи, 
него што су њихови критичари интимни са модерном 
критиком у Европи. Можда ће се исти процес догодити 
и у уметности. Данас, критичар треба да иде испред 
уметника, имајући виши естетички критериј, виши и нај- 
виши једини; прексутра, можда, уметник ће далеко ићи 
далеко испред критичара. То ће бити добро, и тако треба 
да буде. 

Остаје да пређемо на обавештења о делу Изложбе 
који нас није учинио пресрећним; ту су најпре, они који 
су важни по Изложбу, без којих у осталој скулптури и 
пиктури, која се не односи на Фрагменте и Циклус, не 
бисмо имали никога снажнијега, који нас уздржава од 

очајања Ту су, дакле, Г. Г. Рачки, Кризман и Росандић, 
који су послали и ствари изван Циклуса; затим, Борђе 
Јовановић и Марко Мурат. Остали, у колико су добри, 
добри су средње и врло средње, бар по стварима које 
су изложили; у сваком случају не дижу се до јаче и 
важније уметничке личности. Г. Мирко Рачки, који је, 
од сликара, уложио највише труда у Марков Циклус, и 
о чијем сам учествовању у Циклусу већ говорио, пово- 
дом Медулићеве изложбе у Загребу, као и о Кризману 
и Росандићу, у колико су на Циклусу сарађивали, изло- 
жио је две слике великих уметничких и сликарских ква- 


литета, којима је сиже узео из Божансшвене Комедије: 


Град Дис и Ријека вријуће крви; осим тога цео један већи 
циклус илустративних цртежа, којима су предмети узети 
такођер из Комедије, из Пакла, и које је већ откупила 
римска Модерна Галерија. У својим сликама, одбивши 
задивљујуће колористичке ефекте, у тону, у хармонији 
боја, у спиритуалном карактеру боје, Г. Рачки је много 
већи уметник него што је артист, већи песник него 
сликар, већи филозоф него техничар. Његова уметничка 
динамика доиста је велика, и одаје уметника од најбоље 
расе, његова фантазија је жива и богата, његов смисао 
за композицију импонује, његов укус такођер: то су све 
велике ствари, и код Г. Рачког оне се налазе у довољној 
мери да би могао бити права уметничка душа, и то је што 
спасава Г. Рачког. Он би, иначе, био само врло средњи 
сликар: својим неосећањем форме, својим бесмислом за 
акт, својом невероватном и чудноватом несигурношћу 
у цртежу. Овако његове сликарске квалитете у колориту 
и његове остале чисто уметничке квалитете чине да се 
он диже у ред наших најбољих сликара, и да, поред 
свих недостатака, може стати пред најстрожег и нај- 
стручнијег европског уметничкога критичара и издржати 
његову критику, после које би био квалификован за 
уметника од несумњиве вредности. Његов циклус илу- 
страција Лакла био је откупљен на предлог Г. Корада 
Ричи, а од Г. Виторија Пике био је признат за најбоље 
досадање илустрације Комедије: не ради цртежа разуме 

се, него ради уметничке динамике, фантазије и оног спи- 
ритуалног што је унио у њ. 

Г. Томислав Кризман, наш први гравер, и не само 
први него и одлични, чија сигурног у цртежу не заостаје 
много за сигурношћу једнога Чешке, и који влада тех- 
ником (изложио је осим цртежа из Босне, четири илу: 
стративна цртежа из новела Г Ливадића и један портре 
офорш); да је спремио који свој спиритуални пејзаж уље- 
ним бојама био би потпуније и лепше заступљен, још 
лепше. Г. Кризман, до душе, узима каткада и сувише 
слободе у схватању, и недозвољену меру брзине, по- 
вршности и аљкавости у израђивању својих предмета; 
његово национално осећање је незнатно или никакво, 
и расни карактер је у његовим стварима неизражен. У 
илустрацијама Г. Ливадићеве књиге он је показао много 
храбрости у својој симболици, и много вештине, и много 
укуса: али је показао премало оригиналости и сувише 
Климтовог и Фидусовог утицаја. Па ипак, то су ствари 
од вредности, веома интересантне, импресивне: тајна 
њиног успеха, то је јединство стила, једног стила, хомо“ 
геног, консеквентно проведеног стила. Има, истина, лажне 
наивности у том стилу, има неког рачуна на ефекат: 
ипак, па ипак, то је стил, и документује изврсног сти- 
листа у Г. Кризману; болестан стил, до душе, који се не 
може препоручити за последовање, али стил који пада 
у очи, и који се, својом занимљивошћу и својом болешћу, 
свиђа. Своје лепе стилистичке вредности Г. Кризман није 
могао сакрити ни у својим осталим цртежима; осим тога, 
нарочито у тим осталим, од великога су ефекта ваздух, 
месечина, штимунг и тон Г. Кризманов. Његов офорш 
портре даме чини му част, и схватањем, и изражајем, и 
израдом у целини и у детаљима; та ствар је докуменат 
његовог талента, његовог-укуса, његове техничке вештине; 
она је, узгред буди речено, најбоља слика на нашој Из- 
ложби, и она се јако издвајала из гомиле осредњости у 
којима се јадно губи већина осталих наших слика. 

(Свршиће се). 
ДИМИТРИЈЕ МИТРИНОВИЋ. 


ПОЛИТИЧКИ ПРЕГЛЕД. 


УНУТАРЊЕ КРИЗЕ У ТУРСКОЈ 


Када се рачунало да ће Турска учинити један енер- 
гичан корак да угуши покрет у Малесији, да примора 
Арбанасе на мировање и пресече сваку даљу агитацију 
у Арбанији, јавила се унутрашња криза. Та криза није 
изазвана од самих министара, у Народноме Представни- 
штву, и ради каквога питања унутрашње или спољашње 
политике. Кризу су створили незадовољни чланови Мла- 
дотурскога Комитета. Криза је била врло озбиљна, јер је 
морао преки суд у Цариграду, — у коме влада још 
опсадно стање, — да објави да ће сваки новинар бити 
строго кажњен за распростирање, одржавање и комен- 


тарисање гласова о несугласицама у Младотурскоме Ко- 
митету. 


Сто осамдесет чланова Комитета и више посланика 
из редова скупштинске већине тражили су да се промени 
програм комитета . „Јединства и Напредак“, управо да му 
се додаду неке тачке. Ове су тачке и илустрација доса- 
дашњега начина управљања и критика целога младотур- 
скога режима. Тачака има десет, а изложене су у јед- 
ној декларацији, упућеној Главном Комитету. 

Прва тачка је у томе да се народни посланици не 
могу заузимати за концесије и друге „кшефтове“. 

Друга је да се народни посланици не могу примати 
државне службе. 

Трећа је да народни посланици могу примити ми: 
нистарски портфељ само онда, ако за изабранога, тајним 

гласањем, дадну свој глас, две трећине од уписаних чла- 
нова уписаних у партију „Јединство и Напредак“, 

Четврта је да ће се дословно покоравати законима 
и водити бригу да се очува начело министарске одго- 
ворности. 

Пета је да се као и раније ради на уједињењу раз- 
них народности у царевини као и раније, да се постарају 
да се изведе ревизије трговина, земљорадња, индустрија 
и просвета према потребама државе. 

Шеста је да, чувајући благе нарави, народне и верске 
обичаје, раде на развијању земље по угледу на цивили- 
зацију и напредак на Западу. 

Седма тачка је у томе да се у границама садањега 
устава, наставе и сачувају отоманске историјске традиције. 

Осма тачка се тиче уређења чиновничкога питања, 
нарочито онога дела о њиховоме постављању и уклањању. 

Девета тачка је важна, јер се њоме иде на промену 
садањега Устава и то у оним одредбама које се односе 
на неприкосновена права Султана и Калифе; да се учврсти 
што боља равнотежа између владара, народнога пред 
ставништва и државних органа. 

Десета је не мање важна, јер се хоће да се спречи 
утицај разних тајних удружења (слободних зидара, рево- 
луционара, циониста, и томе слично). 

Цела организација младотурскога комитета поделила 
се на два дела на консервативце (мухафазаћаран) и про- 
гресисте (тереки-перверан). Првима се чинило да се иде 
сувише нагло с увођењем западњачке цивилизације, те 
би муслиманство могло пострадати. Други су опет били 
врло либерални, готово безобзирни према прописима 
шеријатскога закона и Корана. После дугих преговора 
између Цариграда, Солуна и Битоља, после претњи ге- 
турскога генералисима, Махмуд-Шефкет паше, уклањања 
из Цариграда неких виших официра, постигнут је при- 
времени мир. Тај мир ће бити по свој прилици запе- 
чаћен уклањањем неких слободних зидара из највиших 
управних кругова турске власти. 

Ова криза и по узроцима, и по ономе како се 
развијала, и по ономе како ће се развијати, изгледа доста 
замршена. Њу је изазвало много што шта. Ту је жеља 
за влашћу (оно старо: „устани ти да седнем ја“); ту је 
потреба да се постигне консолидовање унутрашњих од- 
носа, да се не лута више, него да се пође једним здравим 
путем, с одређеном сврхом. Оне тачке које малочас по- 
бројасмо, лепо показују колико је унутрашњи политички 
живот несређен и без система. 

Борба у самоме комитету „Јединство и Напредак“, 
која се овако брзо сада свршила, сведочи да је започео 
процес унутарњега разлучавања, одабирања. Она је си- 
гурно почетак много тежих, озбиљнијих борби поли- 
тичких. За сада она има спољне знаке тога политичкога 
процеса, и унутарње ознаке реакције; ту су предзнаци 
озбиљнијих унутрашњих криза. 

И ако је турска влада, а са њом сви они који су 
створили ново стање у Турској, имала готово везане 
руке у Арбанији, ипак је покрет у Малесији попуштао. 
Из Црне Горе је изишао велики број емиграната, и вратио 
се на своја огњишта. Сулејман Батуша са друштвом је већ 
у своме месту, а за њим ће вероватно и Иса Бољетинац, 
и то, вероватно у пуној оружаној спреми. Повратак ових 
Арбанаса у домовину може бити последица врло енер- 
гичних корака Русије учињених на Цетињу. Цетињска 
влада уважила је разлоге, и ограничила садање и будуће 
гостопримство само на оно што мора бити. 

Арбанаски посланици и сенатори који не припадају 
младотурскоме комитету, спремили су за Хаки-пашину 
владу један меморандум. У томе је меморандуму изло- 
жено све шта је до сада било у Старој Србији и Скен- 
дерији с Арбанасима и Арнауташима откако је нови 
режим у Турској. Истакнути су нарочито узроци ради 
којих су се јављали нереди. Наглашено је да ће се ови 
нереди тамо понављати, и да ће се моћи спречити само 
тако ако се даду реформе: да се отворе арбанаске школе 
са латинском азбуком, да се постављају чиновници који 

знају арнаутски; рок у војсци да се служи у тим двема обла- 
стима; добар део дација утроши на унапређивања пре- 
дела у којима живе Арбанаси и Арнауташи. 

Као што смо неколико пута помињали раније, у 
Турској се почиње са мемоарима којима се Порти обраћа 
пажња на некакво питање. Тако је било за јерменски 
покољ, арнаутске зулуме, мухаџирску политику, терање 
чивчија с имања, и гоме слична питања. Порта похита 
са најширом комисијом која стигне на лица места да 
питање проучи и спреми предлог за решење. Комисија 
ради три четири дана, или недеље, или месеца, или го- 
дине, и не сврши посао. После тога обично настане буна; 
а буна се почне силом угушивати. Никад се не иде до 
краја с угушивањем нереда и буна. Једновремено с вој- 
ском иде у побуњене крајеве и по који виђени, упливни 
човек да преговара с онима који се буне. Влада попусти; 
незадовољници или побуњеници се нешто смире, па онда 
до године опет почне исто све. Тако је било у староме 
добу, тако је у новоме добу у отоманској царевини. У 
место да се иде до краја у васпостављању реда и по: 
ретка и учвршћивању правнога стања у побуњеним 
провинцијама, Јемену и у вилајету скадарском и делу 
косовскога, турска влада Јемену спрема аутономију, а 
Арбанасима ће допустити најпре да могу носити оружје, 
а постепено и друге уступке ће учинити. Ти уступци 
неће учврстити турску власт над њима, него ће само 
ојачати снагу за отпор. 


ИностРАНИ, 





ОЦЕНЕ И ПРИКАЗИ. 


ДВЕ НОВЕ КЊИГЕ О ДОСИТЕЈУ ОБРАДОВИЋУ. 


(Мала Библиотета Матице Српске у Дубровнику. 
Књига 1. Досишије Обрадовић. Споменица о посмртној 
му стогодишњици 1811—1911. Написао Данило Пешра- 
новић. Дубровник, 1911. 

Књиге за децу. Књига прва. Мали Ђакон. Припо“ 
ветка из живота Доситеја Обрадовића, од Душана Ђу- 
рића, учитеља. Нови Сад, 1911). 


Овогодишња прослава Доситеја Обрадовића узела 
је непредвиђене сразмере, и може се рећи да до сада 
потомство ниједног српског писца није се тако и толико се“ 
тило. Тим поводом изишла је цела једна мала литера- 
тура о Доситеју Обрадовићу, неколико књига, велики 
број оригиналних чланака, — пригодни и новинарски 
чланци да се оставе на страну. 


Две нове књиге, чији наслови су горе исписани, 
намењени су широј публици. Матица Српска у Дубров- 
нику није могла боље отпочети своја издања за народ 
но овом пригодном књигом Г. Данила Петрановића. Обра- 
довић је неколико лепих година своје младости провео 
у Далмацији, у једном етнички врло свежем крају, ту се 
више но игде упознао са чистим народним животом, ту 
је написао своје прве књижевне покушаје, и било је при“ 
родно да се Срби у Далмацији сете честитог народног 
учитеља. | 

Г. Петрановић је дао слику како је изгледала срп- 
ска просвета пре Доситеја Обрадовића, испричао његово 
плодно борављење у Далмацији, извео главне његове 
идеје, и најзад дао ону језгровиту, лепим српским језиком 
писану његову Буквицу, према издању Севастијана Илића 
из 1830 године. 

Могле би се учинити неке примедбе у поједино:. 
стима, али оне не би умањиле вредност овој доброј, са 
убеђењем писаној, јасној популарној књижици, која је 
врло добро одговорила своме задатку. Њеној ваљаности 
доприносе слике, међу осталим и слике школе у Книнском 
Пољу где је Обрадовић учитељовао, и школе у Плавну, 


_ где је писао своју Буквицу. 


Г. Душан Ђурић је дошао на добру идеју дау виду 
приповетке, према Живошу и Прикљученијама, исприча 
живот Доситеја Обрадовића, у главном до његова одла- 
ска из манастира. Он се добро користио његовом ауто- 
биографијом, и наводио дословце из појединих места, 
нарочито диалоге. Исто тако писац се корисно послужио 
познатом књигом Г. Др. Тихомира Остојића Досишеј 
Обрадовић у Хоџову. Празнине које постоје у чињени- 
цама Г. Ђурић је попуњавао својом маштом, и његово 
причање сасвим добро допуњује препричавања Аивоша 
и прикљученија и податке о Обрадовићеву борављењу 
у манастиру који се налазе у књизи Г. Остојића. Као 
књига за децу Мали ђакон је врло згодна ствар, у свом 
роду толико ваљана да текст спасава бедне илустрације. 


Јес, 





БЕВАЕ И ТАКе 


КЊИЖЕВНОСТ. 
„ГРОФ ЂОРЂЕ БРАНКОВИЋ И ЊЕГОВО ВРЕМЕ“. — Српска 
Краљевска Академија издала је опсежну и ваљану књигу 
Г. Др. Јована Радонића: „Гроф Ђорђе Бранковић и ње- 
гово време“ (Београд, 1911, 80, страна Х;, 776), О овом 
занимљивом човеку, „последњем деспоту српском“, чији 
живот је био као роман, који је једно време био оли- 
чење српске националне мисли у Угарској, који је први 
написао историју српскога народа и утицао јако на наше 
историчаре не само ХУШ века но и новијих времена — код 
нас се писало мало, и то у одломцима и без довољно 
података. Г. Радонић је сада, на основу многобројних 
нових докумената, после савеснога проучавања страних, 
код нас непознатих извора, написао велику монографију, 
за коју би се готово могло рећи да је дефинитивна, да 
није тако опасно помињати ту реч када се говори о 
људима и догађајима из прошлости. Књига Г. Радонића 
резултат је огромног труда, за који широка публика 
и не слути колики је, и даје не само живу слику Ђорђа 
Бранковића и објашњава постанак модерне српске исто- 
риографије, но баца пуну и сасвим нову светлост на живот 
српског народа на крају ХУП и почетком ХУШ века. 
„Гроф Ђорђе Бранковић“ једна је од најлепших мани- 
фестација наше данашње научне активности, која је већ 
и на страни запажена и наглашена. 








НАШЕ КЊИЖЕВНЕ НАРАВИ. — Бранково Коло је по- 
светило четири своја броја спомену Доситеја Обрадо- 
вића, и у низу чланака које је публиковало има добрих 
прилога и празне плеве. На неколико места улучила се 
прилика да ми се кажу извесне нељубазности, и, преко 
своје навике и воље, ја сам принуђен у неколико речи одго 
ворити, не због мене лично, но да би се видело какве се 
навике одомаћују код појединих људи који код нас пишу. 

Г. Милан Шевић, педагог, логичар, психолог, песник, 
приповедач, критичар, човек чија је свестрана некомпен- 

теност опште позната и који је на свима пољима довр- 


шио бриљантним неуспехом, — написао је чланак „До- 
ситеј и Русо“. Како је тим чланком овај оштроумни писац 
хтео да ми врати за неколико својих неуспеха, — које 


му је донела само његова неоспорна неспособност, -— то 
ми је, као одличан познавалац француске књижевности, који 
је француску књижевност студирао на универзитету у 
Шарошпатаку, и који и не зна француски, дао лекцију 
ко је Русо! Ја сам на томе главно особито захвалан. Но 
то није све. Г. Шевић, од кога се као од Бога ништа не 
да сакрити, нашао да ја Доситеја Обрадовића нисам ни 
прочитао, и, упутио ме да га читам — не Доситеја Обра- 
довића но њега, Г. Милана Шевића! 


Ја хоћу да овде узгред забележим каквим стварима 
може данас да буде отворен један књижеван лист, коме је 
главно не шта се пише но против кога се пише. У осталом, 
ја радо признајем своју немоћ да читам прозу, као и сти- 
хове, Г. Шевића. Састави овога доброга човека на мене 
су увек чинили утисак оних књига о којима говори 
Хајне, које кад човек чита пада у блажен сан, и када у 
сну снева да их чита, понова у сну заспи. Иначе, ја са 
појмљивим задовољством и легитимним поносом бележим 
у листу оних који су учинили част да ме изгрде и часно 
име Г. Милана Шевића. Хиљадили се шакви непријатељи! 

Други је пример са чланком Г. Димитрија Руварца 
„Противници штампања Доситијевих дела“. Ту има не- 
колико нових података и исправака, али има извесних 
особина којима се увек у Бранкову Колу служило кала 
се писало о нама неколицини из Српског Књижевног 
Гласника. Ја у мојој Сриској Књижевносши ХУШТ века, 
на три места (стр. 8377, 378, 480 у регистру) наводим 
Н. Теоток, на једном месту штампарском грешком стоји: 
Теотак, а Г. Руварац вели како је Радченко то име добро 
писао, а ја га нисам знао. Г. Руварцу је тај писац познат 
по неком старом богословском руском „словару“, и зато 
што он то не зна, моја навођења о либерализму Тео- 
тока назива „нагађањима и причањима“. Исто тако се 
пита по којој је то граматици „Атонијадска Академија“. 
У чланку „Дан смрти Доситијеве“ Г. Руварац тврди 
како сам ја у Српској Књижевносши у ХУШПЛ веку, на 
страни 256 узео 27 март 1811 као дан смрти Доситеја 
Обрадовића, и закључује да је то било 28 марта. Међу 
тим, на страни 256 моје књиге нема ни помена о смрти 
Обрадовићевој, а на страни 356 и ја узимам 28 март! 

Све су то досадне ситнице и беспослице, али зашто 

све то, и чему све то води То се мени лично дешавало 
и пре у Бранкову Колу, и изгледа да подмлађена и ре- 
формована редакција тога листа продужује ту стару тра- 
дицију, којом се одиста не може поносити ! 5 





Г. Стојан Новаковић о В. Калају. –- Поводом по- 
смртне књиге Калајеве о историји Српског Устанка штам · 
пао је Са. Новаковић веома значајну и занимљиву студију 
„Васкрс државе српске и његови историци“. Од особита 
је интереса почетак студије, где Новаковић износи раз- 
личита гледишта на историју и где формулише шта је 
задатак научне историје. Друкчије гледиште на историју 
Србије има Србин, а друкчије Аустријанац и Рус. Србин 
гледа развој Србије у духу уједињавања, Рус посматра 
ствари више с верског гледишта, а Аустријанац заузима 
сасма супротно становиште српском. У том одељку го- 
вори Новаковић не толико као историк него као др- 
жавник великога искуства, због чега је тај одељак од 
велике вредности. Прилазећи оцени књиге Калајеве, 
пружа Новаковић неколико веома занимљивих података 
из живота Калајева за време његова бављења у Бео- 
граду. Значајно је даље оно место где је говор о Андра- 
шијевој источној политици. По Новаковићу, Андраши је 
већ 1867 припремао земљиште за окупацију Босне и Хер- 
цеговине. „Ово је, вели Новаковић, једна лекција из 
које би се у Србији имало да научи много што-шта“. Раз- 
гледајући Калајеву књигу, Новаковић се нарочито задр- 
жава на преговорима међу српским устаницима и Портом 
1806, који су код Калаја остали необјашњени. Сам Но- 
ваковић писао је раније о тим преговорима, те су његове 
напомене од велике вредности. Исто вреди и за партије 
где је говор о акцији Родофиникина. Али је најинтере- 
сантније Новаковићево цртање положаја Србије између 
две велике суревњиве силе: Русије и Аустрије. Студија 
Новаковићева не само да је ваљан прилог за новију 
историју Србије, него је драгоцен прилог за оцену Но- 
ваковића не само као историка него и државника. 

Поводом УМЕТНИЧКОГ ПРЕГЛЕДА. — Од ове свеске по“ 
чињемо доносити приказ Г. Митриновића о српској и хр- 
ватској уметности на Римској Изложби. Као што је то- 
лико пута овде наглашено, Српски Књижевни Гласник 
је једна слободна трибуна на којој људи који могу го: 
ворити казују своја лична мишљења о књижевности, науци, 
политици и јавном животу. 


Власник, Богдан Поповић. — УРЕДНИК, Јован СКЕРЛИЋ, 











р "7 Р 


СОРУМЕСЗЕОМ 


КЊИЖЕВНИ ГЛАСНИК. 


Књига ХХМГ, БРОЈ 10. — 16 мал, 1911. 


РАДОСТ ОМЕРА ГРБЕ. 


Сишавши низ стрмениту главицу, ознојен и уморан, 
Омер се заустави код плиткога врела, што је избијало 
испод овеће гомиле крупног, окрханог и испребијаног 
камења; збаци с леђа расклиману крошњу која га почела 
жуљити, па, изувши постуле а подигнувши дугачке нога- 
вице од димија, лијено загази у воду и поче се умивати. 
Големо, ишарано камење наднесено, управо погурено, 
над водом огледало се у њој, те је изгледало као да је 
доље потонула друга једна, још већа, гомила, наопако 
окренута. Широки, јаки млазеви који су отуда кљу- 
чали, избијали и ковитлали се, прелијевали су се у разним 
бојама и час модри, час мрки, час ружичасти таласи 
клизали су и долијетали чак до танких, чворастих, кри: 
вих Омерових нога, обујмљивали их и умивали и, бје- 
жећи натраг, као ругајући се показивали му читаву слику 
њихову, на којој су изгледале још тање и још кривље, 
и која, што су они више бјежали и измицали, све се 
више протезала и утањивала, док му, на пошљетку, у том 
чудном огледалу, ноге нијесу постале потпуно сличне 

двјема дугачким, шареним, искривљеним гранама, које 
су при врху спојене као чворугавом гуком неком, на којој 
се ништа није могло добро распознати. 

— Их!... И у води сам наказан, — тужно прошапта 
Омер, отирући лице широким, чађавим рукавом кошу“ 
љиним и измичући се на леђа. — Их!... И вода ми се руга... 

Па сједе на траву, извади из њедара скушљану, 
прљаву духанкесу и поче замотавати цигар. 

— Један, два, три, четири, пет, — поче бројати 
воћке у оближњем винограду, окрећући се од врела и 
као плашећи се да му мрска слика она поново не искрсне 


пред очи. — Шест, седам, осам.... 
И, шкргутнувши зубима, тресну духанкесом о траву. 
— Благо оном ко је лијеп! — викиу изненада. — 


Благо њему! 

У љутини изгледао је још ружнији, одвратнији, на. 
казнији. Тешка, велика, ћошкаста глава његова, са ши- 
роким оклепљеним ушима, као да још више утону међу 
накривљена рамена и као да потпуно срасте са уздиг- 
нутом, шиљастом грбом на леђима, ради које га и про- 
звали Грбо; дебели спљоскани нос још се више рашири 
и надебља, а голема, опуштена доња усна, на којој се 
увијек бијелила ситна пјена, као да се спусти чак до 
браде и чудновато поче подрхтавати. И као што би у 
чаршији, обично, ударио у псовке и нечувена прокли- 
њања чим би га почели дражити и ругати му се, дође 
му се сада и да опсује, и да подвикне, и да прокуне 
све и свакога на свијету. | 

— Ех, што ја нијесамг2... Ех, што ја нијесам"... 

Па, не могавши да доврши, опет шкргутну зубима, 
стиште шаке и, нагло дохвативши крошњу, узе читаву 
прегршт трешања, напуни уста и брзо поче жвакати. 

Зашушта дрвеће у винограду и јака сунчана свјет- 
лост као да прели младо, мекано лишће чистим, жеженим 


златом; између лишћа крупне, зреле трешње почеше. 


горети као разасути големи мерџани на широким токама 
јуначким, а неколике ките, при врховима, поносито уз“ 

дигнуте, узвијаху се и поиграваху попут веселих пламе- 
нова на дебелим буктињама. Неколике шеве запливаше 
кроз свјетлост и издигоше се у висину, а косовац један, 
поплашен, залепрша у оближњем плоту, искочи на грану 
и, љуљајући се, поче звиждукати. 

–– Нос' те ђаво! — љутито узвикну Омер и баци 
неколико трешања према њему. — Бјежи!... 

И, отеравши га, наузначке, подметну руке под главу 
и поче премишљати. 

Поче у памети пребрајати све чаршилије, које га 
непрестано задиркивале, подсмијавале му се. Сваки пут, 
кад би наљегао испред њихових дућана, дозивали га они 
и питали шта је „у торби“, називајући му грбу торбом и 
указујући на њу. И нудили га да сједне с њима, да им 
каже кад ће се женити и коју ће дјевојку узети 2... Сви 
су знали да вјечито оптркује око дјевојака, да пристаје 
за њима вриштећи и шкргућући зубима, па га зато и 
питали. Напомињали му и сами имена неких љепотица 
и предлагали да их запроси. Чак су наговарали и неке 
дјевојке да се мало „нашале с њиме“, да га подраже. 
И чим би се он, Омер, приближио, извиривале су га иза 
каната, смијале се на њега, јављале се. „Опет си ти лијеп, 
Омере“ узвикнула би понека лукаво, и он је одмах за- 
стајао, осврћао се и, ширећи дугачке руке, приступао 
вратима и упуштао се у разговор. 

=— Хајде нам донеси воде! — заповиједале би му. 

Он је одмах ишао и доносио воде. 

— Хајде купи ораха ! 

Одлазио је и куповао орахе. 

И слушао све шта би му која заповједила и, по- 
жудно их гледајући, стењао, кривио лице, комешао ра- 
менима. Затим је одмах питао једну по једну: хоће ли 
поћи за њега, одмах је просио. Хвалио се како има своју 
кућицу, свој виноград и своју башту; обећавао је слу- 
шати жену најпокорније и хранити је самим трешњама. 
Па опет га све одбијале, све му плазиле језике, гониле га. 

— А што ме нећете2... Што... — питао је очајно, 
ударајући се у прса и вриштећи према њима. — Зар ја 
нисам чојекг2... 

Фати Хасагиној, која му се највише свиђзла, за пуна 
два мјесеца долазио је под пенџере, по ноћи, и остав- 
љао међу демирима по неколике ките ружа. И спавао је 
у башти њезиној, на гранама велике шандуде, само да 
јој отуда може гледати у собу, када се, пред спавање, 
почне свлачити и када, у лахким хаљинама, почне да се 
ломи и да се протеже изнад душека, одижући руке изнад 
главе и расипљући косу по плећима. 

— Хајде за ме... Хајде за ме, — молио је неколико 
пута, пристајући за њом. — Ено сам уредио собу... па 
за тебе... па окитио... саме шебоје расуо по шилти. 

А кад се она, накрививши главу и напућивши усне, 
окретала од њега, једнако је пристајао и једнако муцао: 

— Хајде... Жељан сам те.. Ходи! 

Сваке јесени, тако, просио је по неколико њих и не- 
престано уређивао кућу. Набавио и ћилиме, и шилта, и 
јастуке; купио огледала, сахане, тепсије. Начинио и љу- 
љајку за дјецу, и колица, и читаву дузину разних сви: 
рала и пушчица. Што га више одбијали, он све више 
набављао, куповао, уређивац. 

— Даће Алах! — уздисао је невесело, чешкајући се 
по обријаној глави. — И ја сам чојек... И мене да оми- 
лује неко, загрли, стисне... Ех.. Кућа своја!... Ђеца!... 

Крупна, златна зундуља, чија се два крила блистала 
као двије капље росе, зулдајући облети неколико пута 
у округ изнад Омерове главе и изненада, нагло, спусти 
му се на чело. | 

— Иш! 

-— 333333... 

— Бјежи ! 

Удари се руком по челу и нагло се исправи. Мр- 
годно погледа за зундуљом, која му опет пак изнад главе 
облијетати, опет заграби шаку трешања и напуни уста. 

— Да ми је 'вако ђецу окупити око крошња, — 

рече, — па да ми ишту трешања, а ја токорсе не дам... 
| ој бабо! „Не. дам...“ „Дај! .“ „Не дам!...“ „Дај, ко- 
пиљане !...“ Хехе... 

У винограду нешто поче шуштати; неколико гране 
почеше се увијати, крхати... 

— Шта је оног — мукло прогунђа Омер, пренувши 
се. — Ко је сад... 

Неко запјева: 


Црна земљо и зелена траво 
Што ме ниси покрила одавно, 
Да не гледам јада големога 

Да ми други моју драгу љуби... 


—- Ко ли је оно» — 

Омер наднесе руку над очи, да боље види. 

— Нурија, душе ми! — викну зачуђено. — Нурија, 
циганка !... Опет краде!... И краде и пјева !... 

На једној трешњи, у винограду, кроз танко згуснуто 
грање, провиривао је читав опуштени тур дугачких, ша- 
рених димија, а изнад њега, међу гранама, провидиле се 
мрке, дебеле руке и жутом шамијом прекривена глава 
Нурије циганке, познате Нурије, скитачице, коју су сви 
називали сумахнитом и која ништа ни радила није, него 
ишла, лутала, ходала, по махалама, селима, баштама и 
виноградима, просила, крала и, пјевајући пијаним мом- 
цима, и сама пила с њима, опијала се, играла... Омер је 
неколико пута виђао пијану и тад га и она, као и сви 
други, грдила, псовала, ругала му се. Тад је и бежао од 
ње, сакривао се, уклањао. ИМ, — као по нагону неком, 
— и сад се придиже и прихвати за крошњу, да опет 
пође, да се измакне. 

— Омере, је си ли ти тог — изненада викну она 
и промоли буцмасту, чупаву главу кроз лишће треш- 
њево. — Ти 

— Ево ја, — сурово одговори Омер, окрећући јој 
леђа. — Ја сам, па шта ћеш... 

Нурија се засмија. 

— Ходи да једемо трешања, — зовну га. 

— Нећу ја туђих, —- окоси се Омер жешће. — Јок! 

— Ово је Бог дао.. Ово је свачије... И за наси 
за тице... 

— Лажеш... Туђе је... 

И, снизивши глас, додаде пријекорно: 

— То не ваља... Ако си жељна трешања ево у мене... 
Имам ја... 


— И ти укрор — запита она живо и изви се на 
једној грани. — Хихи... 

— Јок!... Ово је из мог винограда, — поносито од- 
говори Омер. — Моје је... 

— Хихи... 

— Не лажем ја. Дођи да видиш, — осијече он, 
увријеђен. 


Нурија се заљуља на грани и брзо скочи. 

— Ето ме, — викну трчећи. — Да видим твоје какве 
су... Хихи... 

Омер повуче крошњу и гурну је преда њу. 

— Видиш како су крупне, — рече задовољно. — 
Добре. 

— И баш из твога винограда» 

— Из мога. 

Нурија сједе поред крошње, забаци рукаве од ко- 
шуље до рамена и халапљиво поче јести. Буцмасти образи, 
— од којих је један до половице био сакривен крајем 
шамије, коју је небрижљиво пребацила преко главе па 
јој пешеви падали по раменима, — надуше се још више; 
очи, и онако ситне, дођоше још ситније, стиснуше се, 
а мали, мањи од трешње, нос као да се потпуно изгуби, 
сакри под уздигнутом, готово усправљеном, горњом усном. 
Омеру се, тога часа, учини ружна, одвратна, много ружнија 
од њега самога, и, од чудне радости некакве, хтједе уз- 
викнути, вриснути, напоменути јој то... Ипак, погледавши 
на обла, обнажена рамена и забрекле дебеле мишице 
њезине, као да заборави на све, па јој лагано приступи 
и потапша по плећима. 

— Их, што си дебела! — рече. 
— Ходи!... Једи и ти! — брзо одврати Нурија и 
пружи му мнеколике трешње. — Сједи. 


Омер сједе уза њу, прекрсти ноге и опет је потапша. 

— И јака си ко земља!... 

— Зар 

— Плаха си! 

Она узе међу прсте једну трешњу и, узвивши главом 
а забацивши пешеве шамије до на тјеме, узвикну обијесно: 

— Зини! 

Омер послушно зину и нагло, не жваћући, прогута 
трешњу. 

И, за чудо, у колико му се та иста Нурија малочас, 
прије неколико минута, учинила ружна, у толико му се 
сад учини лијепа, кршна, замамљива. Под читавим пљу- 
ском меке, топле свјетлости свијетлила се и она, бујала, 
прелијевала се; образи јој се сада пламили, жарили, 
горили, ситне очи шириле се и чудно сијевале, гуште- 
рови на мишицама подрхтавали, грчили се некако, а 
жила куцавица, на обнаженом врату, набрекла јој, по- 
модрила, па као да се трза, одскаче. ИМ, гледајући је 
таку, у самоме Омеру као да се нагло поче трзати нешто, 
отимати. Нека топлина удари му у главу и као да му 
преко очију пребаци густу, мрку копрену; нешто као 
да поче расти, узавирати у њему, и силна, дивља снага 
као да га ненадно поче распињати, дизати, гонити... Го- 
тово рикнувши, он обгрли Нурију и привуче к себи... 

Негдје, недалеко, поново зазвижда један косовац 
и други му се одмах одазва, из винограда. На врх погу- 
рене гомиле оне, изнад врела, искочи однекуда једно 
јаре, одиже главу према небу и поче вечати, а испод 
нога му отлескоше се неколико камена и, са силном 
тутњавом и хуком, скотрљаше се у воду. Неколике во- 
дене капа пошкропише и Омера, који је, заједно са 
Нуријом купио трешње по трави и трпао их у изврнуту 
крошњу, — заборавио и да је усправи, —- а, трпајући, 
непрестано гледао у њу и блесаво се смијао. Чинило 

му се, као да се она сад стиди, снебива и сакрива поглед 
од њега, — и то га нагонило на смијех. МИ, желећи зар 
да је осоколи, хотимично је купио баш оне трешње које 
су биле ближе њојзи и тако своје руке мијешао с њезиним. 

— Ех... ех... видиш... јопет ја нијесам толико ружан, 
— најпошље се усуди да поново проговори. — Ето... 

Нурија не одговори. 

— Видиш... и ја... имам душу, тијело... Сви су ми: 
слили да сам ништа... да ја... да нијесам ни за живота... 

Па је помилова по образу. 

— Само ти... ето..., — рече меко. — Ти разумијеш... 
знаш... све видиш... 

Нурија му се сад није чинила само једна љепотица 
над љепотицама него и најпаметнија, најразумнија и нај- 
боља дјевојка на читавом свијету. Ко би се само и усудио 
да спомене сад њезину сумахнитост, Омер би био готов 
да се посвађа, побије с њиме. 

—- Хајде са мном, — додаде затим тихо, као са 
страхом неким, надносећи се нада њу, — Хајде. 

— Ђег — запита Нурија кратко и подиже главу. 

— Са мном... кући... да ми будеш жена... 


— Твоја 2 
Омер стисну једно око и поче чупкати траву. 
— Имам своју кућу, — прошапта, — и свој вино- 


град, башчу... 
— А имаш ли и ракије» — брзо запита Нурија. 
— Биће, ако хоћеш, и ракије... Свега... 
Нурија слегну раменима. 
— Па хајдемо, — рече мирно. — Напићемо се. 


Устадоше обоје и кренуше према шехару. Нурија 
узабрала једну гранчицу па њоме маше испред очију и 
звиждуће, а Омер упртио крошњу на грбу па каска 
поред ње... 


— Лијепо ће нам бити, кад будемо заједно, — рече 


каскајући. — Чек'о сам толико... — па ми Алах посл'о 
тебе.. па ћеш. виђет какав сам ја.. 

— Дај ми грош! — узвикну Нурија изненада и 
застале. — Имаш ли> 
Омер је погледа. 
— Што ће ти 


— Да купим ораха .. 

Омер се куцну по џепу и намигну. 

—- Имам ја пара, — рече, — и купићу ти... Сваки 
дан куповаћу... И ђеци ћу куповати вазда. Кад се вратим 
из чаршије, па кад ме сретну и запитају: „шта си донио, 
бабо“, даваћу им прегрштима. 

Па кроз зубе проциједи: 

— Од кад сам на то мислио !... Од кад сам то чек'0!... 

Дошавши до шехера, Омер не хтједе проћи чаршијом, 
бојећи се, зар, да му се чаршилије и пред Нуријом не 
би наругале. Одмах окрену малим, кривудавим сокацима, 
куда у то доба никога нијесу могли срести, осим неко- 
лике кокоши што су чепркале пред вратима и понеку 
мачку, која је куњала на прагу. Чак ни близу куће ни: 
јесу никога опазили и Омер је, сасвим мирно, потегао 
велики кључ иза појаса, отворио врата и пустио Нурију 


у авлију. 

— Е, ово ми је кућа! — узвикну спуштајући крошњу. 
Моја кућа. 

— Лијепа, — рече Нурија и погледа унаоколо. 

— Је ли» 

И поведе је у собу. 

— И пуна, ево, и пуна, — додаде. — Свега има... 


Све сам ја... све ово... све чекало на жену... на те... 

= А ђе ти је ракијар —- запита Нураја, сједајући 
на шилту. — Донеси! 

— Сад ће бити!.. 

Омер извади из њедара велики, шарени јаглук, сав 
упрљан, с муком раздријеши на једном ћошку завезани 
рогаљ, и извади неколико гроша. 

— Видиш да имам, — рече. — Сад ће бити... 

Па брзо изиђе из собе и пође у чаршију. Није се 
обазирао ни на коју страну, макар што су га из многих 

дућана звали и дозивали, макар што су подвикивали за 
њим. Сад се није ни љутио ни на кога, ни псовао. Нека 
вичу, нека се ругају колико им драго, само кад га је 
Алах погледао, кад га није оставио сама, да угине, као 
сухо дрво, и он и племе његово. ИМ ко зна би ли се они 
ругали, кад би сазнали за ову необичну милост Алаховуг... 
Ко зна... И Омер замисли; како ће се сви зачудити кад 
сазнају за женидбу његову и дође му да се гласно за- 
смије, ондје, на сред чаршије. Може бити и застидиће 
се тада сви пред њим и покуњено оборити главе. Многи 
ће му, може бити, и позавидити, кад други пут прође 
чаршијом, па весео, па срећан... Их! 

Купивши ракије брже боље крену кући и, чврсто 
држећи боцу у џепу, поче смишљати: како би се наша 
лио с Нуријом, како би је преварио2... Би ли слагао, 
измислио што год, па да се она зачуди и тада да јој се 
насмије2... Би ли је мало наљутио. 


— Шта бих». 


И, не смисливши ништа, дође до врата, отвори их 
весело узвикну. 


— Ево!... 

Не одазва се нико. 

— Нурија! Ево ракије! викну јаче и потрча у собу. 

Никога ни у соби. 

— Нурија! 

Омер рашири руке, прикупи сву снагу и викну 
поново. 

— Нурија! 

Па испусти боцу и блесаво погледа према вратима. 

— Душе ми, отишла је, — промуца. — Побјегла!... 

Ипак не малакса, нити поче очајавати. Неко лудо, 
необично самопоуздање као да га свега опи, освоји, као 
да му памет помути. Брзо, не размишљајући, отрча у 
собу, нађе своје празнично одијело, — што га је облачио 


свега два путу години, о бајрамима, — и журно се поче 
облачити. 

— И ја сам чојек, кресну одлучно, загледајући ха- 
љине... И ја... Зна она... 

Намијештајући се узвикну јаче: 

— Нећу се више ни свлачити, док ми не дође јопет, 
док је јопет не домамим... Чекаћу је 'вако, тражићу.. 

И устресе раменима и шкрипну зубима. 

— Сто година чекаћу!.. Мука је једна док Алах 
први пут помогне, а потље... потље је колај!... 

Омер натури фес на чело, удари се по широком 
трабонозу и, подбочивши се рукама о кукове, изиђе из 
авлије. 

Нико га никад није видео тако нагиздана и тако 
поносита. 


СВЕТОЗАР ЋОРОВИЋ. 


НУМА РУМЕСТАН. 
(11) 
МУП 
Сомонски ПРОЛАЗ. 


Не могући да се потпуно сместе док им не стигну 
ствари, послане споровозно, Валмажури су привремено 
били узели стан у чувеном Сомонском Пролазу, где су 
од увек одседали путници из Апса и његовог предграђа, 
и о коме је тетка Портал имала онако чаробну успомену. 
Стан им је био под кровом, две собе: једна собица без 
светлости и ваздуха, као нека сарачана, у којој су спа- 
вали отац и син, и једна соба мало већа, али која је 
њима изгледала велелепна, са својим црвоточним наме- 
штајем од махагонија, отрцаним застором преко избле- 
делих црвених плоча, и малим таванским прозором, кроз 
који се једва видело парче неба, онако исто жуто и за- 
магљено као и дугачки стаклени кров од пролаза. У 
овој јазбини, они су будили успомену на завичај јаким 
задахом од белога лука и од испрженог црног лука, го- 
товећи сами, на једној малој пећи, своја особењачка јела. 
Истина, стари Валмажур, који је био врло облапоран и 
дружељубив, волео је више да једе доле за општим сто- 
лом, на коме је жељно гледао бео застор и сјајне зејти- 
њаче и сланике, да се умеша у громогласне разговоре 
Г. Г. трговачких путника, чији се смех, за време обеда, 
разлегао чак до њих на петом спрату. Али се мала Про- 
вансалка томе одлучно противила. 

Чудећи се веома што се у Паризу нису одмах оства- 
рила лепа Нумина обећања, оних двеста динара сваке 

вечери, од којих су се, после посете Парижана, у њеној гла- 
вици с јаком уобразиљом, биле наслагале читаве камаре та- 
лира, она је била запрепашћена претераном скупоћом свију 
ствари, и њу је још првога дана био спопао онај страх који 
париски свет зове „бојазан од оскудице“. Да је била 
сама, она би се задовољила сарделама и маслинкама, као 
за време поста — него шта! — али људи су били прож- 
дрљиви као вуци, овде још више ћего на селу, јер 
је било мање жеге; и она је сваки час морала дрешити 
своју кесу, једну цицану торбицу коју је сама сашилаи 
у којој су звецкале три хиљаде динара, сав доходак од 
продаје имања. Кад год је требало променити нов злат- 
ник, она се мучила као да јој се чупа месо, као да 
даје камење од своје куће и последњу гиџу свога ви- 
нограда: њена неповерљива сељачка грамзивост, онај 
страх да је не покраду који ју је и нагнао да прода 
мајур уместо да га изда под згкуп, био се удвојио у непо- 
знатој и мрачној вароши, у овом великом, још невиђеном 
Паризу, чију је хуку чула из своје собице под кровом, 
и чија ларма, у овоме шумном крају око Веглике Пијаце, 
није престајала ни дан ни ноћ, тако да су чаше за воду 
на једном старом лакованом служавнику непрестано звец- 
кале ударајући једна о другу, у њеној малој гостионич- 
кој соби. 

Никад путник у сумњивој шуми није тако грчевито 
држао своју ручну торбу као што је ова Провансалка 
стезала уза се своју кесу, кад год би пролазила улицом, 
у својој зеленој сукњи и арлеској капи, за којима су се 
пролазници освртали. Улазила је у дућане гегајући се 
као пловка, и давала је стварима разна смешна имена: 
целер је звала ар:;, плаве патлиџане тетпјапег, тако да 
је она, Францускиња с Југа, изгледала овде, у престо- 
ници Француске, сасвим залутала туђинка, као да је 
дошла из Стокхолма или Нижњег Новгорода. 

Спочетка је увек била веома питома и слаткоре- 
чива; али кад би се неки продавац насмешио на њено 
претерано цењкање, или кад би јој грубо одговорио, 

она би одједном падала у јарост; њено лепо девојачко 
лице, тамне боје, грчило се од беса; махала је рукама 
као суманута, праскајући и хвалишући се. Онда би изнела 
на тапет историју рођака Пифурка и његово наслеђе, 
две стотине динара зараде за једно вече, њиховог за- 
штитника Руместана, о коме је говорила као о нечем 
чиме само она располаже, називајући га час, поверљиво, 
Нума, час опет, свечаним гласом, министер, што је било 
још смешније; све се то мешало у бујици неразумљивих 
речи, на пофранцуженом провансалском језику; док од- 
једном не би умукла, обузета неповерењем и празно- 
верним страхом од свога брбљања, грчевито стежући 
усне као врпцу нз својој кеси. 

После недељу дана, о њој се већ причала чуда у 
томе крају улице Монмартр, пуном дућана, кроз чија су 
увек отворена врата, заједно са задахом од зелени, свежег 
меса и колониалне робе, избијале на улицу и све ку- 
ћевне тајне целога кварта. И ето то је њу гризло: ова 
питања која су јој продавци подсмешљиво постављали 
изјутра, враћајући јој кусур од њеног оскудног пазара, 
заједљиве примедбе што се ступање њеног брата пред 
публику непрестано одлаже и што већ не стиже бедуи- 
ново наслеђе; далеко више због овога вређања њеног 
самољубља него и због саме бојазни од оскудице, Оди- 
берта је била огорчена против Нуме и његових обећања, 
у која она у почетку с правом није веровала, као права 
кћи Југа, где речи лете много брже, јер је ваздух лакши. 

— Ах, дасу од њега добили нешто написмено! 

Та јој мисао није избијала из главе, и, свакога 
јутра кад је Валмажур полазио у министарство, она би 
брижљиво пипала да ли му у џепу од горњег капута 
стоји спремљен таксирани лист хартије. 

Али Руместан је имао да потписује прече хартије 
од ове, и да се стара о важнијим стварима него што је 
био добошар. Он се намештао у министарству журно, у 
грозничавом нереду због селидбе, са племенитом рев- 
ношћу која се увек показује при заузимању новог поло- 

жаја. Све му је било ново: и простране собе у згради 
министарства, и проширени видици његовога високог 
положаја. Пробити се у први ред, „освојити Галију“, 
како је он говорио, то није било тако тешко; али одр- 
жати се на том положају, оправдати своју срећу разбо- 
ритим и напредним новинама! .. Сав ревностан, Нума се 
обавештавао, договарао, саветовао, окупљао око себе 
праве научне звезде. Са чувеним професором Бешием, 
проучавао је мане јавне наставе, средства да се у 
гимназијама утре волтеровски дух; користио се иску- 
ством свога начелника у одељењу Лепих Вештина, Г. де 
ла Калмета, који је имао двадесет и девет година службе, 
и Г. де Кадијака, директора Опере, који је срећно испли- 
вао из три банкротства, ради преуређења Консервато-· 
риума, Салона! и Опере, према новим плановима. 

Невоља је била што он никад није слушао ову го- 
споду, него им је по читаве сате говорио он сам, и, ма- 
шући се одједном за часовник, устајао, опраштајући се 
журно са њима: 

— До врага! Умало нисам заборавио министарску 
седницу... Какав живот! Нема човек ни један тренутак 
слободан... Дакле, то је свршено, драги пријатељу... 
Пошљите ми што пре свој извештај! 

Извештаји су се гомилали на столу код Межана, 
који је, поред све своје памети и добре воље, једва 
стизао да отправља текући посао, остављајући велика 
преустројства да мирно спавају. 

Као сви нови министри, Руместан је био довео са 
собом своје људе, одличне сараднике из Скрибове улице: 
барона Лапару и виконта де Рошмора, који су давали 
аристократску боју новоме кабинету, али који су били 
савршено сплетени, не умејући се наћи у новом поло- 
жају. Кад је Валмажур први пут отишао у улицу Гренел, 
био је примљен од Лапаре, који се искључиво бавио Лепим 
Вештинама, шаљући сваки час глумицама из малих по- 

зоришта веснике, жандарме, оклопнике, са позивима на 
вечеру, у великим министарским завојима; по некад је 
чак завој био празан, и служио је само као згодно 
средство да се, на дан неисплаћене кирије, појави пред 
газдом утешни служитељ министарства. 

Г. барон прими добошара доброћудно, мало с ви- 
сине, као кад велики господин прима закупца својих 
добара. Са испруженим ногама, да му се не би гужвале 
плаве панталоне, он му је говорио као од беде, глачајући 
непрестано турпијицом своје нокте. 

— То ће сада ићи врло тешко... министар је пре- 
трпан послом... Причекајте неки дан... Јавиће вам се, 
пријатељу. 

И кад свирач простодушно изјавио да њима није до 
чекања, да њихова средства не могу довека трајати, Г. 
барон, остави турпијицу на ивицу стола, и предложи му нај 
озбиљнијим гласом да од добоша направи транго-франго... 

— Транго-франго од добоша2 Зашто тог 

—- Сасвим, драги мој, да би нешто зарадио њиме 
за време мртве сезоне !... 

Идућег пута, Валмажура прими виконт де Рошмор. 
Он подиже своју наколмовану главу, која се сасвим гу- 
била у гомили прашљивих акта, затражи да му се де- 
таљно опише механизам свирале, забележи савесно све, 
покуша разумети ствар, и најзад изјави да се он више 
бави црквеним пословима. 

После тога несрећни сељак није никад могао изићи 
ни пред кога, пошто су сви чиновници били код мини- 
стра, у неприступачном делу куће где је било сакривено 
Његово Превасходство. Али он ипак није губио стрп- 
љење ни храброст, и кад год су му служитељи неодре- 
ђено одговарали слежући раменима, он је увек зачуђено 
бечио своје светле очи, у којима се назирао онај под- 
смешљиви израз који оживљава провансалске погледе: 

— Добро... добро... доћи ћу сутра. 

И он је увек долазио. Да није носио високе дизлуке 
и своју справу о рамену, мислио би човек да је какав 

чиновник тога завода, тако је његов долазак тамо био 
редован, и ако свакога јутра све тежи. 

Чим би угледао велика врата на свод, њему би за- 
лупало срце. У дну ходника, видео се стари дом Ожеро, 
са његовим пространим двориштем, где су се већ сла: 
гала дрва за зиму, и великим степеницама, уз које се 
Валмажур с муком пео, праћен подругљивим погледима 
послуге. Све је увећавало његову забуну: сребрни ланци 
које су вратари носили око врата, качкете са златним 
ширитима, сви ови сјајни знаци власти који су га одва- 
јали од његовог заштитника. Али он се још више 
бојао сцена код куће, и страшно намрштених Одибер- 
тиних обрва; и зато је увек очајнички долазио у мини- 
старство. Најзад се вратар смилова на њега и даде 
му савет да, ако жели разговарати са министром, оде 
на станицу Сен-Лазар, и да га чека пред полазак:воза 
за Версаљ. 

Он се упути тамо, и постави се као стражар у ве- 
ликој чекаоници првог спрата, која је сасвим особено 
изгледала пред полазак скупштинских возова. Посланици, 
сенатори, министри, новинари, левица, десница, све'странке 
— тискали су се овде, шарени и безбројни као плаве, 
зелене и црвене. објаве по зидовима, вичући, шапћући 
и мотрећи испод ока једни на друге; неко се издвајао 
у страну да се преслиша за свој данашњи говор; други, 
који је држао беседе само по ходницима, проламао је 
ваздух својим громким гласом који се у Скупштини никад 
неће чути. Северна и јужна наречја, разна мишљења и 
разне нарави, славољубиве тежње и сплетке, киптали су на 
све стране, у вреви ове грозничаве гомиле, и политика 
је овде одиста била на свом правом месту, у овом не- 
извесном очекивању, овој путничкој граји, одакле се 
човек, у одређени час, на један једини писак, отискивао 
преко шина које се губе у даљини међу сигналима и 
локомотивама, по колебљивом тлу пуном несрећних слу- 
чајева и изненађења. 

После пет минута чекања, Валмажур угледа Нуму 

Руместана, ослоњеног о мишицу једног секретара који 
му је носио торбу; ишао је у раширеном горњем капуту, 
зрачнога лица, онакав исти као некад на арениној три- 
бини. Валмажур још из далека познаде његов глас, ње- 
гове лепе речи, његова пријатељска уверавања... „Бу. 
дите без бриге... ослоните се на мене... то је више него 
сигурно...“ 

Министар је тада био у меденом месецу своје власти. 
Сем политичких противника, који су често у Скупштини 
много мање огорчени него што се мисли, сем супарништва 
са неколицином беседника и распри с адвокатима који 
су заступали супротне стране, он није имао непријатеља, 
јер, за три недеље министровања, још није имао времена 
да озлоједи против себе разне молитеље. Још му је по- 
клањано поверење. Једва су двојица-тројица почињали 
губити стрпљење, и вребати га у пролазу. Овима је он 
добацивао с висине, убрзавајући корак: „добар дан, 
пријатељу“, предусрећући тиме могућне прекоре, и одбија- 
јући их уједно, одстрањујући тако на леп начин све жалбе 
и остављајући за собом молитеље у исти мах разочаране 
и поласкане. Вешт проналазак, овај поздрав „добар дан, 
пријатељу“, и у њему се огледала његова урођена дво- 
личност. 

Кад опази свирача који му је прилазио клатећи се 
и показујући са осмехом своје беле зубе, Нума доби вољу 
да му добаци свој поражавајући позлрав „добар дан, 
пријатељу“; али зар је могао назвати пријатељем овога 
геака с малим филцаним шеширом, у суром капуту 
с кратким рукавима, одакле су стрчале поцрнеле руке, као 
на сеоским фотографијама» Зато му се учини боље да 
узме свој „министарски изглед“, и да прође строго, уздиг- 
нуте главе, остављајући за собом овог грешника, који 
оста прикован на месту, поражен, усред гомиле која се 
тискала за великаном. 

Валмажур ипак дође и сутрадан, и идућих дана; 
али сад није смео прилазити, и остајао је седећи на крају 
клупе, као једна од оних жалосних, скрушених прилика 

какве се често виђају по железничким станицама, које 
личе на инвалиде или емигранте, готове да поднесу сваки 
зао удес судбине Руместан није могао избећи ово немо 
привиђење које му је увек стајало на путу.. Узалуд се 
он правио да га не познаје, узалуд је окретао главу и 
разговарао гласније пролазећи поред њега; он је ипак 
осећао осмех своје жртве, која је седела ту до поласка 
воза. Руместан би извесно више волео какво грубо разра- 
чунавање, са грдњом и лармом, у које би се умешали 
жандарми, и ослободили га Валмажура. Био је најзад 
принуђен, он, министар, да промени станицу, да понекад 
путује левом обалом Сене, само да би се ослободио ове 
живе гриже савести. Тако се често, и на највишим поло- 
жајима, нађе понека ситница која смета, као каменчић 
у чизми. 

Валмажур ипак није губио вољу. 

— Мора да је болестан, мислио је он тих дана, 
долазећи упорно на своје стражарско место. Код куће 
га је очекивала сестра са грозничавим нестрпљењем. 

—- Шта је билор Јеси разговарао са минисшером2г 
Је-л ти потписао хартију 

Више него његово вечито „Није још“, њу је дра- 
жила хладнокрвност са којом је њен брат скидао и бацао 
у запећак своју справу, чији му је кајиш био ушао у 
раме, — нехатна и безбрижна хладнокрвност која се 
код јужњачких природа онако исто често виђа као и 
бујност. Онда би ово чудно мало створење спопадао 
прави бес... Има ли он крви у жиламаг7... Зар то чудо 
неће једном да се сврши, је лиг „Чекај само, док се ја 
ту умешам!...“ Он је врло мирно чекао да прође олуја, 
извлачио из кутије свиралу и палицу са врхом од сло- 
нове кости, трљао их једним парчетом чоје, да их не би 
ухватила влага, и, тарући их спокојно, обећавао сестри 
да ће сутра бити умешнији, да ће покушати опет у ми- 
нистарству, па ако Руместан не буде тамо, он ће отићи 
његовој госпођи. 

— Ах, баш, каквој госпођи!... Зар не знаш да она 
не мари за твоју свирку... Него госпођици... то је већ 
нешто друго... ; 

— Свеједно, госпођи или госпођици, брига их за 
вас! говорио је стари Валмажур, грчећи се поред ватре 
од тресети, коју је његова кћи из штедње загртала пе- 
пелом, што је међу њима био, вечити предмет свађе. 

У самој ствари, из супарничке зависти према сину, 
стари се није много кидао због његовог неуспеха. Ове 
непредвиђене невоље, ова велика пометња у њиховом 
животу, одговарали су његовој урођеној скитничкој и 
свирачкој природи, и он се с почетка радовао што ће 
путовати, видети Париз, „рај за жене, пакао за коње“, 
како кажу возари на Југу, замишљајући при том хурије 
са провидним веловима, и коње који се пропињу и грче 
у пламену. Али долазећи у Париз, он је наишао на 
студен, оскудицу, кишу. Из бојазни од Одиберте и из 
поштовања према министру, он је дотле само полугласно 
гунђао, дршћући од зиме у своме куту, и жмиркајући 
очима; али Руместаново држање и Одибертине љутње 
и њему дадоше маха да се искали. Он се сад светио 
због свију увреда свога самољубља, које су му синовљи 
успеси наносили од пре десетак година, и слегао је пре- 
зриво раменима слушајући свиралу. 

— Ајде, ајде, свирај само... Много ће ти то помоћи! 

Сад је он сасвим гласно питао зар то није жалосно 
што су њега, човека у тим годинама, одвели бестрага 
далеко, у овај мали Сибир, и оставили га да ту цркне од 
хладноће и оскудице; призивао је своју сироту добру 
жену, којој је баш он сам дошао главе, „претворио је 
у козу“, како је говорила Одиберта; јадао се по читаве 
сате, са главом у камину, сав црвен, искривљеног лица, 
док се његовој кћери не би досадило његово јадиковање, 
те би га се отарасила дајући му два-три марјаша да по- 
пије чашицу ликера у кафани. Ту је његово очајање 
одједном ишчезавало. Пећ је пуцкарала, било је пријатно. 
Огрејавши се, стари кловн би се убрзо откравио, и опет 

почео изводити своје лудорије као прави лакрдијаш из 
талијанске комедије: са својим великим носем и танким 
уснама, мали, мршав и сав искривљен. Он је увесељавао 
све присутне госте својим лагаријама, подсмевао се до- 
бошу свога сина, због кога су у гостионици имали све 
могуће неприлике; јер Валмажур, очекујући сваки час 
свој први излазак пред публику, није престајао вежбати 
се, дубоко у ноћ, и суседи су се жалили против пискавих 
трилера мале свирале, који су им парали уши, и непре- 
кидног бубњања, које је потресало степенице, као да је 
на петом спрату био смештен какав парни млин. 

— Свирај ти слободно, говорила је Одиберта 
брату, кад би се газдарица жалила. Само би још то 
фалило, да човек у овом пакленом Паризу, чија ларма 
не да целе ноћи ока склопити, нема права да се 
вежба у своме свирању! И он се и даље вежбао. Али 
због тога им отказаше стан; а морати напустити овај 
Сомонски Пролаз, који је био тако чувен у Апсу, и који 
их је подсећао на завичај, изгледало им је као погор- 
шање прогонства, као да иду још даље на Север. 


(Наставиће се.) 
Алфонс ДОДЕ, 


(Превео с француског МиодрАГ ИБРОВАЦ.) 


УЛЊА КЕН 


Искићен сунцем, младошћу и снима, 
и с једним шумом веселим у души, 
кб млада гора коју сунце руши, 
сретох је једном ја на жаловима. 


Врело ме љето пратило и плима 
опојна што ми сладосно пјенуши 
по мислима, по срцу, по њедрима, 
и тајна жеђ што сатире и гуши. 


Сретох је топлу, мирисну; и када 
моја је рука превину и свлада, 
и пољубац зазвони сред тишине, 


сва гора крај нас зашумори плао, 
пљескаше море с валовима као 
хиљаде руку дуго из даљине... 


Мирко КОРОЛИЈА. 


РАЂАЊЕ СУНЦА. 


Одох у рано јутро и кб млади, 
несташни Сатир, сам, звиждећи страсно 
у липов лист, разбудих цвјеће красно, 
гору и сјене и вјетар што хлади. 


Лиснато грање препуно птичади 
шумором, пјесмом поздрави ме гласно, 
и блага ласта одлећући ласно 

таче ме крилом којим земљу глади. 


Али кад исток започе да букти, 
и по мени, по дрвећу што слукти 
весели бљесак сипати се заче, 


загрцах срећно кб да паде на ме 
хиљаду милих погледа, кб да ме 
хиљаду красних, жудних уста таче... 


Мирко КОРОЛИЈА. 





РТА РЕЗШЕКЈА. 


Да ми је да сам богат човјек, па да према томе 
могу да се без бриге одам послу који ми је најмилији, 
ја бих изабрао да будем — књижевник. Али књижевник 
Тош! сошт,, јер бити књижевник тек припадом, и у часо- 
вима одмора, како ти то допушта главни послао којим 
се бавиш, то је за човјека средње кесе један врло скупи 
зрог!; спорт од којега не може бити велике хвајде ни 
њему ни књижевности. 

Али кад бих могао бити књижевник од јутра до 
мрака, ја бих, по свој прилици, учинио једну велику 
економску глупост: покренуо бих једну књижевну ревију. 
Не бих је, разумије се, покренуо да ранијим прегаоцима 
на том пољу отимљем претплатнике, ни да их тобож над- 
мудрујем својом памећу, већ бих је покренуо зато, да 
у нашу периодичну литературу унесем више књижевна 
укуса. Могуће је да ће некоме ова моја жеља изгле- 
дати сувише амбициозна; али тек не могу тајити: ја 
ту амбицију имам, па ако ми се већ мора ударити жиг 
књижевне таштине, волим опет да ми се удари стога, 
но због чега другог. 

Ја бих дакле као „теуге ет“ имао амбицију да ширим _ 
књижевни укус, и имајући тај смјер пред очима, не бих 
се ограничио да уводим нове манире што се тиче спо- 
љашњег облика, избора и разноврсности писмена, љепшег 
распореда грађе и тако даље, већ бих се нарочито по“ 
старао да скренем опћу пажњу на једно питање, којему 
су српски и хрватски писци и издавачи књига и ревија 

дојако посве слабу важност поклањали, а то је питање; 
зашшо се пишу књиге и новине2 Јер да су они себи то 
питање постављали, логичан је одговор могао бити само 
један: за шо да се читају Међутим, у самој ствари 
изгледа као да су код нас писци и издавачи књига и 
новина (часописа) смишљено радили и ствари тако уде- 
шавали, како им се књиге и чланци неће читати. Једнога 
ћу дана да ову тему разрадим опширније; овдје ћу, 
уопће, казати само то, да се код нас пријатно и разго- 
вијетно (другим ријечима: укусно) писање сматра ле- 
жерним и обично називље фе/шонским, и многи мисле 
да је само оно добро и паметно, што је сухопарно и 
замршено, а то је што и рећи: за читање досадно. Отуд 
у нас оне многе мудре књиге и они гломазно, ужасно 
докуменшовани чланци у неким нашим ревијама, које 
нико жив не чита, а само их стручњаци (читај: сукривци) 
хвале и узносе. 

Мој би часопис, као што се види, имао нарочито 
у виду живље његовање естетских идеала у књижев- 
ности, али му то не би био сав задатак. Он би још један 
смјер имао, и то не мање важан смјер у часу који пре- 
живљујемо. Тај би други његов смјер био: систематско 
његовање књижевног јединства Срба и Хрвата. 

Нема сумње: у новије је доба у том правцу много 
учињено. Толико Српски Књижевни Гласник, колико 
Заогететк — најбољи наши књижевни зборници — на- 
стојали су и настоје да што већма утиру пут нашем књи- 
жевном и културном јединству. У исту се сврху похвал- 
ним такмачењем залажу Машица Хрвашска и Српска 
Књижевна Задруга, износећи, свака пред своју публику, 
дјела српских, односно хрватских књижевника. Утјешна 
је у том погледу и појава Алманаха српских и хрваш- 
ских писаца, што га је идеји нашег народног и лите- 
рарног јединства посветила једна група српских и хрват- 
ских књижевника. Све то скупа, и још много што-шта, 
јасно каже да је наше двоимено племе почело културно 
дозријевати; и да је наша интелигенција најзад увидјела 

нужду сабирања народне сиаге не само на политичком, 
него и на просвјетном пољу, и да она у томе сабирању 
види једини начин одолијевања културно јачим против- 
ницима своје будућности. 

Но да би се спасоносна идеја српско-хрватског кул- 
турног јединства поставила на још тврђе основе, потре- 
бито је да се, покрај концентричног рада разних зани- 
маних фактора, створи и један централни орган, који би 
аа ћос имао да служи горе поменутој идеји. А тај орган 
— разумије се — не би могао бити друго него једна 
књижевна ревија, у којој би се периодично налазили на 
окупу понајбољи књижевници Срби и Хрвати. 

Пошто идеја наше књижевне и културне заједнице 
не тражи и не мора да тражи своје остварење у оквиру 
једне државне заједнице, већ се она може да оствари и 
у широким границама једне те исте етничке скупине, ! 
то ја држим да би свакојако сходно било да се тај сре- 
дишњи орган оснује не у Биограду или у Загребу, гдје 
већ постоје локална књижевна гласила са посебним инте- 
ресима и посебном публиком, већ у неком трећем, мање 
истакнутом центру, који би за неутралност, или боље, 
за унитарност својих тежња, пружао извјесну гарантију 
и својом прошлошћу. 

Такав један центар могао би, међутим, бити само 
град Дубровник. 

С обзиром на своју прошлост и на велики морални 


1 Француза, Нијемаца и Пољака има у три разне државе, па 
им то опет не смета да су као народ једна културна цјелина. По- 
љаци напосе, који се политички налазе у много горем положају од 
нас Срба и Хрвата, заузимљу по својој културној жилавости много 
важније мјесто у савременој европској цивилизацији. Њихов Сјен- 
кијевић важи јамачно као неки идеални дипломатски "ертезетањфе 
тат пред форумом просвијећене Европе. Још нешто, Кад би когод 
рекао Енглезима: бирајте једно од двога: или да се одречете индиј- 
ске империје, или да изгубите Шекспира, — ја сам тврдо увјерен, 
вели Сатфује, да би званични свијет одговорио каквом дипломатском 
доскочицом, али ми, енглески народ, одговорили бисмо једнодушно: 
„Била наша, не била наша Индија, не дирајте нам у Шекепира !“ 

значај своје историје, не само у оквиру српско-хрватске 
и јужно-словенске, него и опће европске прошлости; 
с обзиром, нарочито, на свој географски положај, који 
га ставља у непосредни дотицај са западним (латинским) 
свијетом, Дубровник се налази у могућности да идеје 
старе латинске културе и напретка — које су тако при- 
кладне јужно-словенском духу — прекува у себи и про- 
несе у остале дијелове нашега народа. 

Дубровник би, уз то, згодан био да буде сједиштем 
органа ад ћос, о ком је овдје говор, још и због тога, 
што се у његовим бедемима идеја српско-хрватске зајед 
нипе увијек његовала по некој мјесној традицији. Још 
у доба илирског покрета својим Забавницима, а у новије 
вријеме својим Словинцем и својим Срђом, стекао је 
Дубровник неоспорних заслуга за идеју књижевног и 
културног јединства Срба и Хрвата. 

Наравна ствар, захтјеви за једну заједничку, срп: 
ску и хрватску, ревију у Дубровнику данас су куди 
како већи, него ли су били у прошлости. Дубровачки 
часописи, које сам навише споменуо, имали су скромне 
претензије да ма чиме забаве своје читаоце, у којих је 
и књижевни укус морао бити доста чедан. Данас су наше 
књижевне прилике куд и камо окренуле на боље, те се, 
наравно, не бисмо могли више задововољити традицио- 
налним у нас типом књижевног зборника „за забаву и 
поуку“. Нарочито — како сам у почетку нагласио — не 
бисмо смејали да се задовољимо старом традиционалном 
аљкавошћу у спољашњем облику часописа, а још мање 
оном нашом грјешном нехатошћу и безукусношћу у вр 
шењу уредничког задатка. 

Књижеван лист није само зато ту, да слијепо прима 
што му писци нуде, него мора да и сам даје правац 
својим сарадницима. Сјем тога, уредништво треба да се 
у оцјењивању добивених прилога и у њихову усвајању 
држи неког хијерархијског реда, дајући појединим са- 
саставима ону важност, коју заслужују по својој садр- 
жини и обради. Поступајући друкчије, лошији писци се 


764 Српски Књижевни ГЛАСНИК. 





доводе до кривога. појма о своме „дару“, а бољи се књи- 
жевници напросто одбијају. Обичај неких редакција, да, 
примјера ради, увијек на првом мјесту доносе пјесму или 
приповијетку, па ма то понекад била и осредња почетни- 
чка работа, — тај је обичај за највећу осуду. Он има 
само тај резултат, да дотичне писце заводи у заблуду, 
а и читаоцима убија укус. Међутим добар укус читала- 
чке публике требало би да је прва брига књижевном 
листу. Он је дужан да тај укус у свакој прилици његује, 
пружајући својим читаоцима саставе којима је главна 
цијељ остварење извјесног идеала љепоте. 

Из свега се овога може да увиди, какве би биле 
моје жеље и моје идеје, да сам се, милошћу судбине, 
родио економски неодвисан и постао књижевник по по» 
зиву. Искрено признајем да би његовање књижевна укуса 
у часопису којему би главна сврха била културна и ду- 
шевна заједница нашег двоименог народа (и то лога 
фђепе на класичном тлу старога Дубровника) био посао 
који би могао да ме у велике одушеви, мада нијесам 
никакав „родољуб“ у данашњем шовенском и демагош- 
ком значењу те ријечи. Особито би ме за себе задобило 
његовање култа љепоте — љепоте у старом хуманистич- 
ком смислу ријечи — међу нашом омладином. Лијепа 
књижевност и умјетност, која је једино у стању да обра- 
зује дух омладине, те да је загрије за великим идеалима 
човјечанства и слободе, има данас тако мало гајитеља 
међу младим људима, да је то збиља жалосно! 

Заложити се предано и порадити да се прилике у 
том погледу предругојаче; постати за нашу омладину 
нека врста књижевног ментора, који да је — према сво- 
јим силама — посвећује у тајне лијепог облика и у ми- 
стерије естетске љепоте — ето што би ме још једино 
истински занимало... да ми је да сам богат човјек, те 
да могу да будсм књижевник од јутра до мрака. 


МАРКО ЦАР. 

Поред своје познате маније да одржавају дуге и 
честе преписке са својим пријатељима, Енглези имају 
још и велику страст да остављају за собом многобројне 
Аутобиографије, Успомене, Дневнике или Сећања, или 
бар забелешке из којих ће какав професионални живо- 
тописац (а њих је стотинама у Енглеској, и тај се занат, 
изгледа, добро плаћа) да састави две-три лепо штампане, 
бљештаво повезане свеске, са генеолошким таблицама, 
са неколико портрета у хелиогравури и предговором 
каквог чувенијег покојниковог пријатеља. Та несразмерно 
развијена врста књижевности, —- књижарства пре бисмо 
рекли, — која је до сада дала и неколико ремек:дела, 
и ако је доста често обичан акт породичног пиетета, од 
знатне је вредности за друштвену, политичку и књижевну 
историју не само Енглеске већ и других народа, паи 
нас Срба понекад. Да напоменемо само да је велики број 
енглеских дипломата који су играли активне улоге на 
Балкану, у Цариграду, Бечу и Петрограду, као и не 
мање велики број другох путника, оставио за собом ме- 
моаре, од којих неки свакако још леже у рукопису. 

Приказујући нашој публици, већ од дужег времена, 
један део тих списа, Г. Др. Миленко Р. Веснић је показао 
довољно колико интереса, често неочекиваног, имају 
извесни од њих за нашу историју. Ја лично, нека ми се 
допусти додати, у својој Енглеској Библиографији о 
Источном Питшању у Европи (Београд, 1908), забележио 
сам прилично дугу листу тих радова и држим да је 

доиста штета што је већина од њих још непозната у нас. 
Пре четири године, на овом истом месту, превео сам 
белешке сера Хенри Лејарда о његовом путовању на 
Цетиње 1839 године.: Надам се да ће ми се ускоро дати 
прилика да то исто учиним са дневником његовог са- 
путника Едварда Митфорда, о коме сам у своје време 
проговорио неколико речи, као и са још неколико пу- 
тописа Његошевих енглеских посетилаца. Овога пута 
предузимам да из три разна извора извадим податке о 
једној енглеској посети песнику Горског Вијенца, четири 
године познијој од Лејардове, а, надам се, исто тако 
занимљивој. Наиме, ових неколико страна, поред свог 
општег интереса за ширу публику, нису без специалног 
интереса за српског књижевног историка. 


Енглески адмирал лорд Кларенс Пеџет, који је умро 
у дубокој старости 1895, и чија је Аушобиографија штам- 
пана годину дана доцније, говори на једној страни те 
своје књиге о посети коју је учинио Његошу, као запо- 
ведник ратног брода, Г Агре, 1843 године.“ 

То је, како изгледа, било званично посланство са 
нарочитим политичким задатком. По адмираловим речима 
судећи, оно је имало да опомене Владику да буде на 
миру са Турцима. „Из Смирне, вели он, био сам послан 
у занимљиву експедицију Владици или Кнезу Црне Горе, 


дивљем једном поглавару у унутрашњости Албаније (5:С). · 


Он је био у сталном рату с Турском. Сер Стретфорд 
Канинг [енглески амбасадор у Цариграду] уложио је био 
код Турака протест за свирепости учињене над Црно- 
горцима, али су они на то одговорили да су Црногорци 
разбојници и да они увек нападају први. Моја мисија 
била је да станем на пут даљем касапљењу. Укотвио 
сам се код Котора и на коњу наставио пут у Црну Гору 


1 Српски Књижевни Гласник од 16 марта и 1 априла 1907 
страна 440—448 п 521— 528. 


# По старој норманској традицији, већина енглеских бродова 
носила је до скора, па врло често и данас, француска имена. 

једном вратоломном стазом. На граници ме сачекала 
једна чета варвара и допратила до престонице Цетиња, 
које је удаљено један дан јахања. Близу самог села Вла- 
дика је био изјахао са својом гардом да ме дочека. Био 
је врло издашан у обећањима за добро понашање и за 
неко кратко време између њега и Турака владало је 
примирје“.! 

Толико адмирал, али два официра с његовог брода 
оставила су о истом предмету много дуже белешке и 
ми ћемо се њима у главном и послужити. Занимљиво је 
само приметити да ни један од њих не говори о поли- 
тичком смеру овог путовања. 

Први је извештај анониман, и објављен је свега 
три године доцније, у октобарској свесци единбуршког 
Блаквудовог Магазина за 1846 годину.“ Други је штампан 
1889, као четврта глава успомена једног маринског офи- 
цира који је пратио лорда Кларенса на већини његових 
поморских путовања; по прецизности извесних детаља 
судећи, и он је свакако написан кратко време по по- 
вратку. Обадва су доста опширна: један има шеснаест 
страна осмине, други десет страна четвртине — нерачу- 
најући ту два оригинална нацрта Котора и Цетиња, изван 
текста. [ 

На жалост, добар део њихов посвећен је обли- 
гатним историјско-етнографским препричавањима, неси- 
гурним и нетачним, затим више-мање наивним рефлек- 
сијама о овој романтичарској земљи „која још није обе- 
лежена на географским картама“. У томе се нарочито 
одликује први од ова два путописа. Писац другог погла• 
вито гледа природу и описује њене лепоте. Као спортс- 
мен, он се интересује за дивљач која живи у Црној 


1 Атрододтарћу ата Јоиттаз ој Адтита! Гота Сјатепсе Е. 
Радећ. Топдоп : Оћартап апа На!, 1896, р. 74. | 

2 Ка #о Те УПафшка ој Мотепедто (В'аскиоооФвг Маџа- 
гте, Оскођег 1846, рр. 428—443). 

8 Веат-Ад пута! Н, Е. Упшпебоп-Тветат, Неатв ој Оак, Топдоп, 
1889, рр. 38—#2. 

Гори, разгледа црногорско оружје, описује одело и, на 
доколици, прави цртеже, од којих је онај што пред- 
ставља Цетиње доста куриозан: црногорска престоница 
личи на какво индианско село. 

Ми ћемо поштедети читаоца и скраћиваћемо, па и 
изостављати, сва та безначајна места, изузев три-четири: 
примере стила и илустрацију путописа. Разуме се по себи. 
да ћемо пасаже у којима се описује сам боравак на 
Цетињу, донети у целини. Избегавајући понављања, ми 
ћемо оба извештаја стопити у један. 


„Народ који насељава стари Илирикум, почиње пу- 
тописац Блаквудовог Магазина, показао је дивљења до- 
стојну сталност карактера кроза све промене које су 
утицале на остале народе Римског Царства. Он је и 
данас онакав какав је био некада: тврда граничарска 
раса, нити потпуно цивилизована, нити потпуно вар- 
варска, — Хришћани у ствари, а по изгледу у многоме 
Турци. Живећи између две царевине, они показују на- 
ционални карактер сваке : гтапзипи према другој. У 
целој Европи ово је можда једина земља где је потпуно 
општи обичај ношење оружја, што можемо сматрати, 
ослањајући се на врло старе историјске ауторитете, као 
карактеристичну црту свих ненастањених, пљачкашких 
и варварских народа. У осталом, да је ово мишљење 
тачно, довољно је бацити само један поглед на суседне 
Арбанасе. Све што је оригинално садржи само једну 
врсту занимљивости, нарочито кад је она била тако 
тврдоглаво чувана; а може се слободно рећи да су 
Илири били тврдоглави. Поред све углачаности Царства 
коме припадају (5%с), и поред свих пароброда који плове 
уз и низ Јадранско Море и који их одржавају у сталном 
саобраћају са осталим светом, они остају онакви какви 
су увек били, и, како изгледа, они ће увек остати такви“. 

Један од доказа за консервативност Црногораца, 
то је политички облик њихове земље. Они су једини 
народ у Европи који иду трагом папског Рима. Њихов. 

владар је њихов црквени поглавица. Наследство тог по: 
ложаја у једној је породици и иде побочном линијом, 
пошто је сам Владика осуђен на безженство. У погледу 
посвећења владичанског они не гледају на каноничке 
године и данашњи Владика, на пример, посвећен је у 
деветнаестој години. Његова је власт неограничена... у 
осталом деспотизам је најпогоднији облик за ове сви- 
репе варваре јер једино он може да им улије пошто- 
вање закона. И тако даље. 

Овакав епископ као што је овај који сада заузима 
црногорски престо није виђен од ратоборних дана папе 
Јулија. Старе приче о свештеницима у оклопима који се 
боре на челу својих трупа могу нас зачудити, али на 
њих увек гледамо као на ствари давно прошле. Међутим, 
данас, међу овим планинама, виде се стварно најфанта- 
стичнији описи које је створила машта или историја. 

Говори о црногорским односима с Турском, о њи- 
ховој крволочности, што све објашњава географским и 
историским узроцима. Али одмах напомиње да „Црно- 
горци најодлучније поричу да су они разбојници и да 
чине зло. Они сматрају да је борба коју воде не само 
оправдана но и похвална. Доиста, додаје он, изгледа да 
се сва њихова свирепост показује само према Турцима; 
колико смо се ми могли известити, они не тлаче Хриш- 
ћане, а искуство нас омогућава да са уживањем гово- 
римо о њиховој гостољубивости“. 

Пореди Црногорце са витезима са Малте и налази 
између њих сличности, поред све разлике у степену обра- 
зованости. Као први, тако су и други потпуно одвојени 
од осталог света, нека врста тврђава-претходница хриш-_ 
ћанске расе против неверника. Па ипак писац даје пре- 
имућство Црногорцима. „Има једна ствар у којој су ови 
варвари виши од витеза са Малте. Они никада нису били 
подјармљени нити натерани са својих планина. Крст јед- 
ном побијен у њихово неплодно тле ухватио је сталног 
корена“. 

Једна појединост који је путник нарочито запазио, 

49 

као прави Енглез коме је религија редовно духовно зани- 
мање, то је да из свега овога не треба извлачити ни- 
какве закључке о црногорској побожности. „Авај, Црно- 
горци немају ни појма о вери за коју се боре. Неки су 
у своме хероизму просто вођени својом љубављу према 
Владици, други тим што су од малена запојени идејом 
да су Турци њихови природни непријатељи и да је за- 
служно дело истребити их“. 

После овог увода, писац прелази на само путовање. 
„Имао сам срећу да упознам овај народ под врло по- 
вољним приликама. Посетиоци Црне Горе врло су ретки; 
у току последњих година била је свега једна група Ен- 
глеза пре нас.: Наше друштво било је многобројно, на- 
ставља он, и, заборављајући на краља Саксоније који је 
пет година пре њих посетио Петра П, примећује скромно: 
свакако, то је било најодличније друштво које је Вла- 
дика имао прилике да угости. Оно се састојало од ка- 
петана и више официра једног енглеског ратног брода, 
и од два официра из аустријског гарнизона у Котору. 

„Били смо радосни што ћемо својим очима видети 
предмет толиких чудноватих прича које су магловито 
биле допрле до нас. Ми нисмо били млади људи и нај- 
мања ствар није била довољна да нас изненади, али смо 
осећали да ће стварност учинити јак утисак на нас, само 
ако одговори своме гласу. Чудно је да се тако мало зна 
о овом народу и у самом његовом суседству — Крф, на 
пример, није удаљен ни пуне две стотине миља. Узрок 
је можда у томе што се Црногорци слабо виде изван 
њихове отаџбине и што их свет стално меша са Арба- 
насима. 


„Наше дивљење отпоче још пре но што уђосмо у 
ову фантастичну земљу, дивљење природној лепоти ула- 
ска у Котор. Бока Которска личи на Босфор и не од- 
ступа му много. Човек који није видео ни једно ни друго 


1 Писац јамачно мисли на Лејарда и Митфорда, који су били 
на Цетињу 1839 године. 

од својих чаробних места, не треба да се буни ако остане 
без идеје о њиховој лепоти. Најсличније још што по- 
стоји, то су мореузи у Источном Архипелагу“. 

Затим, пошто је ипак покушао да речима да једну 
слику Боке, путник описује приступ брода у которско 
пристаниште. „Наш долазак потпуно је узрујао ово мало 
место. Ово је било свега други пут да један ратни брод 
развије британску заставу у овим водама — први посе- 
тилац била је, мислим, ескадра сера Вилиема Хоста.:! 


„Цело место је изишло да нас види, и пристаниште 
је било пуно чамаца са племством и одличним грађан- 
ством. Као сви Аустријанци које сам познавао, они су 
били ванредно љубазни и добро расположени према 
енглеском имену. Брзо смо се упознали и измењали по. 
зивнице. Њихове музикалне душе биле су очаране свир: 
ком наше доиста одличне маринске музике, а ми њихо-· 
вим гостопримством. Два дана која проведосмо у узајам- 
ним указивањима части били су нам корисна за наш план 
путовања. Од нових пријатеља сазнадосмо појединости цр- 
ногорске етикете. Посету без пријаве Црногорци сматрају 
као недовољно учтиву и мало пријатељску, с тога нам 
которски познаници дадоше једног гласника, чији смо 
повратак очекивали забављајући се пријатно“. 


После једног погледа на црногорске планине какве 
се виде из Котора, наш путник нас извештава да су он 
и његово друштво, сутра дан по свом доласку, први пут 
у свом животу видели „представнике црногорског на- 
рода“. Разуме се, што их је навише очарало, то је на- 


1 Енглески марински капетан, Нелзонов ученик и пријатељ, сер 
Вилием Хост, напао је више пута француску флоту, с успехом, за 
време ратова с Наполеоном и учествовао је у опсади Котора 1813 го- 
дине, када је Бока била обећана Црној Гори. О њему видети ове 
списе: Метотв ата Тећетв ој Сарћат 5т Угипат, Нозте, Топ- 
доп 1833, 2 уодштпез; Зеттесе Ајова, от Тље Мата: Сатеет ој 5" 
Трипат. Нозће, Топдоп 1887; Е. СћеуаНег, Назћотте ае да татпе 
јгапсалзе, ћоте ТУ, Раг5 1886: Раш Рваш, Га рататће аде 1797 
а 1815, Рама, 1898. 

ционални костим „у стилу варварске величанствености 
која презире помисао на ред“. Анонимни путописац држи 
да је то „оригинална мађарска идеја, којој је црногор- 
ска фантазија додала све што јој је изгледало величан- 
ствено“. За време једне вечерње шетње по околини Ко- 
тора, путници опазише да им у сусрет јаше један ко: 
њаник са пратњом: дивљом, косматом четом, наоружаном 
до зуба. Кад би у близини странаца, коњаник, по из- 
гледу изненађен енглеском маринском униформом, сјаха 
с коња и позва их да му приђу. „Представи нам се као 
ађутант Његове Светлости Владике Црне Горе, који је 
са задовољством примио нашу поруку и који нас позива 
да га посетимо. Чета која га је пратила била нам је по- 
слата као путовођ и као лочасна пратња; један коњ кога 
је водила нарочито за нашег капетана допуњавао је уве- 
рење о љубазном гостопримству Владичином“. 

Ко је био овај „ађутант Владичин“ није нам по- 
знато -— Владика их је у то време имао двојицу и обо- 
јица су били бивши аустријски официри, — нити нам је 
могуће то проверити у туђинској библиотеци у којој 
радимо. Путописац из Блаквудовог Магазина тврди да 
је био Маџар, док његов друг Ингрем вели да је био 
Немац. У сваку руку, он је учинио врло рђав ути- 
сак на Енглезе и аустријски официри из Котора, — 
који су међутим били у врло добрим односима с њим, 
— напричали су о њему читава чуда. По њима судећи, 
то је био један вулгаран авантурист, бивши аустријски 
официр који је због неке сумњиве афере морао напу- 
стити своју војску и побећи у свет. Доцније се борио у 
Шпанији за дона Карлоса, и како му се то убрзо до- 
садило, случај га је нанео у Црну Гору. 

Поред свег неповерења према „ађутанту“, Енглези 
га водише на свој брод и частише га лепо, гледајући 
да од њега сазнаду што више појединости о земљи коју 
ће посетити. Он им је правдао свирепост црногорску, 


" Нештћв ој Оаћ, р. 35. — Вгаскиооодфг Мадагте, р. 432. 








ЈЕДНА ЕНГЛЕСКА ПОСЕТА ЊЕГОШУ. УТУ 





уверавајући их да се тај народ бори на живот и смрт 
с Турцима и да му је та борба једини спас. Нема чо- 
века у Црној Гори коме Турци нису убили брата или 
оца. „Наш извештач беше до крајности верна илустра- 
ција тог стања ствари и његов разговор односио се 
искључиво на ратовање. Кад је ишао у бој јахао је таквог 
и таквог коња — носио такву сабљу — такве пиштоље. 
Владика је био заузео такав и такав положај — чинио 
то и то. Кад се ми најзад усудисмо да га упитамо: „Па 
зар је увек такор зар никада немате мира, каквим слу- 
чајемг“ „О да како! одговори он, имамо понекад мира 
— за један дан пили два“. У своје причање често је 
уносио анегдоте из свог ратовања у Шпанији, показујући 
и сувише очигледно да га се слабо тицало за кога про- 
лева крв, само ако је у томе налазио каквог задовољства“. 

Вече у очи поласка на Цетиње прошло им је у 
једној забави коју су им приредили аустријски официри, 
од којих су се двојица требала да крену сутра дан за: 
једно с њима. 

Киша која их је пратила цело време проведено у 
Котору, била је стала и јутро кад су имали да пођу 
беше ведро и осунчано. У уречено време аустријски офи- 
цири: један Талијан, „лакоуман, фриволан и духовит“, 
други Немац „тежак, озбиљан и солидно информисан“, 
дођоше на брод, као и црногорски ађутант. Чудили су 
се многобројним припремама које су Енглези правили, 
нарочито њиховом обилатом доручку. „Ова господа, која 
имају навику да шољу каве и лулу дувана сматрају као 
довољну храну за једно пре подне, нису могла да не 
узвикну од изненађења кад су видела како смо се ми 
били бацили на ростбифе и овчевину. Црногорски ађу- 
тант нам је узбуђено објашњавао да предео кроз који 
има да прођемо није ни у ком случају предео у коме 
се гладује. Ми ћемо вечерас ручати с Владиком, а мере 
су биле предузете за један обед на половини пута. 
Према томе нема никакве Ппошребе да се сад пре- 


једемо. 

— На пут! На пут! узвикивао је нестрпељиви ратник. 
Доручковаћемо у подне; нашто јести сад" 

„Муке смо имали да му докажемо да је то енглески 
обичај ручати добро рано изјутра. Нек се он не боји, 
ми ћемо исто тако добро јести и у подне; према томе 
овај наш доручак неће ни у колико рђаво утицати на 
наш апетит и на част коју ћемо бити дужни да укажемо 
његовом гостољубљу. 

„Аустријанци разумеше наше разлоге и, као људи, 
седоше да једу с нама, док је неуморни „ађутант“ през- 
риво и са сажалењем гледао на нас, људе који носе 
оружје, а овамо се служе виљушком и ножем. Но, најзад, 
свршисмо доручак и кретосмо се на пут“. 

Писац наставља описом самог путовања од Котора, 
али то нема великог интереса. Прећи ћемо преко његових 
дескрипција, које нам изгледају доста слабе; споменућемо 
да га је нарочито изненадила велика издржљивост Црно- 
гораца који су их пратили и који су с лакоћом подно- 
сили највеће терете. Немац, аустријски официр, рђав јахач, 
стењао је међутим у свом седлу. 

Путник опажа велику сиромаштину, неплодност тла, 
потчињеност жене, која, како изгледа, док човек ратује, 
сама врши све земљорадничке послове. Описује до поје- 
диности црногорско одело. Присуствује сцени где колски 
точак прелази преко босе ноге једном Црногорчету, али 
дете ни да засузи. „У њих је срце тврдо; Црногорци не 
плачу никада, осим од радости“. Говори о планинској 
природи целе земље и сад разуме зашто је Турци нису 
могли никако да подјарме. „Један од наших аустријских 
пријатеља мисли да би њихов један пук тиролских ло- 
ваца био довољан да освоји и потчини целу Црну Гору“. 


Али неповерљиви Енглез прилично сумња у аустријан- 
чево хвалисање, 


(Свршиће се). 


Војислав М. ЈОВАНОВИЋ. 








БОРБА ЗА ЖИВОТ И УЗАЈАМНОСТ КОД 
ЖИВОТИЊА. 


П 

Да почнемо од животиња, које стоје на највишем 
ступњу развитка, то јест од мајмуна. Њима је учињена 
част да се сматрају за људске претке; па се о њима 
доста писало, али ипак њихов живот није још довољно 
познат. Дознало се да се њихове умне способности врло 
много разликују не само по родовима и фелама мајмуна 
већ и по индивидуама исте врсте. У опште се хвали њи- 
хова памет, вештина, хитрина, поучљивост, подражавање, 
љубопитство, довитљивост. 

Окривљују се да су страстни, сладострастни, пр- 
љави, лакоми, раздражљиви, осветљиви, да воле јести 
ради самог уживања, а по неки и опијати се алкохолом. 
Нас се овде тичу изрази њихових добрих душевних 0осо- 
бина, па ћу се на њима и зауставити. 

- Само орангутан и горила живе у малим породицама; 
а остале врсте мајмуна живе у великим друштвима. Има 
друштава у којима живе разне феле мајмуна. — Поро- 
· дица је код неких једнобрачна, а код других је — много- 
женство. ~ 

Мајмуни се удружују: ради заједничког задобијања 
хране, ради одбране од непријатеља или ради заједнич- 
кога уживања. Ради прва два циља припремају се праве 
експедиције, при којима се врши служба опрезности и 
пази на ред и тишину. Који се тада свађају и лармају би- 
вају кажњени. Строго се казни, — кажу чак и смрћу, — 

онај стражар усљед чије би непажње друштво било непри- 
јатно изне нађено. Благодарећи јакој солидарности и 
дисциплини мајмуни кад су удружени кадри су да се од- 
бране од орла, леопарда, лава, па и од човека — који не би 
имао ватрено оружје. Шта више, десило се да су се енгле- 
ски солдати на Капу морали једном повући испред пави- 
јана ушанчених пред својим пештерама, одакле су по ко- 
манди свога поглавара од једном осипали на нападаче 
масе камења. (Роменс, П, страна 238). 

То је пример заједничкога јунаштва усљед узајам- 
ности. Али су се у борбама виђали и примери личнога 
јунаштва, пожртвовања и саучешћа. 

Рањеног или убијеног мајмуна другови износе из 
борбе; а утопљеника ваде из воде. (Роменс). Један па- 
вијан је испред ловчеве пушке и испред чељусти ње: 
гових паса избављао младунца. (Брем). Шимпанзи не- 
гују свога рањеника; заустављају му крв, притискујући 
руком рану или мећући на њу лишће или траву (Саваж, 
Бихнер). Видело се једном, да су рањенога мајмуна два 
здрава друга одвели до воде, опрали му ране, па тек 
онда утекли испред стрелаца (Кук). Па веће хирургијске 
услуге не чине увек ни болничари на бојноме пољу. 
Поред ових примера саучешћа са личним пожртво- 
вањем, солидарност се много чешће показује у неким 
свакидањим, истина не херојским, али врло корисним 
узајамним услугама. Познато је како се мајмуни узајамно 
бишту; то чини не само родитељ детету или дете роди- 
тељу, већ и друг другу; али бива да старешину друштва 
бишту његови најмилији потчињени не очекујући да и 
он коме ову услугу врати. 

Кад мајмуни изиђу из каквог густог трњака, онда 
се често зауставе па један другом из крзна ваде трње 
и патрљице. Да би брже опустошили родну воћку и 
однели њен плод, они се чешће построје у врсту па до- 
дају воће из руке у руку. Да би сигурније прегазали 
брод у реци држе се по неколико њих један за другог. 








БоРБА ЗА ЖИВОТ И УЗАЈАМНОСТ КОД ЖИВОТИЊА #17 





По неколико се сложно напрегну и кад им треба пре- 
вртати камење испод којега траже мравја јаја. 

Интересна је њихова узајамност кад им треба прећи 
с једног дрвета на друго које је доста размакнуто да 
не могу скочити на исто или је растављено дубоком 
водом. Онда се цела група мајмуна прво веже у један 
ланац закачујући се један за другога рукама и реповима. 
Тада се крајњи ухвати чврсто за неку горњу грану др: 
вета, а остали се отпусте и њихају док се мајмун који 
је на доњем крају не ухвати за грану другог дрвета. 
Пошто се овај овде учврсти први се отпусти са првог 
дрвета, па нашав се сада он на крају ланца успужа се 
преко својих другова на дрво; а за њим редом и остали 
на исти начин постижу циљ не додирнув ногом земљу 
(Ратртег). Оваку гимнастику раде мајмуни и по мена- 
жеријама. 

Да завршим казивања о мајмунима напоменом неких 
њихових нежнијих поступака. На пример: како загревају 
и суше покислога друга; како одрасли штите мале без 
обзира на сродство; како обилазе и негују болесне, 
хроме и рањене жртвујући им често први комад своје 
хране; како читава чета дотрчи у помоћ ономе од кога 
се зачује очајни крик; како се грле и милују; како не 
само да указују саучашће у невољи ближњега него чак 
и дају прекорне знаке да не треба зло чинити; како 
неки сарањују своје мртве и како су неки прилазили 
ловцима да жалосним гласовима измоле да им се изда 
труп убијенога друга (Роменс, страна 227). Најзад, 
не само женке него и мужјаци усвајају и негују мај- 
мунчад која остану без родитеља. (Рагу1п: Пезсеп 
ој Мап, страна 70). 


Слонови су чувени са велике памети, а познати су 
и докази њихове солидарности. Што слоница својим те- 
лом заклања своје младунче од стрелаца, то је доста 
обична појава материнске љубави. Необичније је што она 
доји и туђе слончиће из истога буљука. 

Слонови живе у буљуцима од 830—150 грла под 
управом једнога или два мужјака којима се добро по: 
коравају. Интересантно је да поглавар дружине може 
бити и женка. Не зна се под каквим околностима се ово 
дешава, јер организација слоновских друштава још није 
добро позната. Сваки буљук има своје страже и извид- 
нице. Познато је да за хватање слонова често људи ко: 
пају јаме, које трском и земљом прикривају. То знају 
слонови; с тога најстарији из крда иду напред, изви- 
ђају терен лево, десно од пута и сурлом подижу покри- 
ваче са спремљене клопке. Ко западне у јаму или другу 
препону тога другови пробају да избаве, као што помажу 
и своје рањенике да избаве из опасности (Котапе5). 

Код слонова, дакле, има доста узајмних услуга, сим- 
патија и привезаности за своје ближње и за своју групу. 


Травоједи сисари, скоро сви, живе у већим или мањим 
стадима, јер тако боље обезбеђују и своју исхрану и од- 
брану од опасних нападача. Стада су организована на 
разне начине и показују разне облике заједничкога рада, 
али се у свима показује осећање друштвене солидарно- 
сти, покоравање појединих личности целини, над којом 
често влада нарочита особа. Понекад је ово утапање по- 
јединих особа у покорно стадо и штетно за умно раз- 
виће појединаца. Ово је друга тема, са које нам се ваља 
вратити на примере узајамне помоћи код копитара и 
преживара. 

Дивљи и полудивљи коњи живе у великим друштвима, 
у којима се разазнају групе, као неке фамилије од јед- 
ног пастува и више кобила. Чим се њима приближи каква 
грабљива звер, коњи се збију у своју тактичку јединицу 
за одбрану па тако одбију нападача, а више пута га 
далеко гоне, стигну и убијају. Ни лав, ни курјак не 
могу шчепати ни коња ни зебру док се год ови држе 
у својој групи. 

Кад бурна вејавица завеје пољима коњи се брзо 
скрде и збијени склоне у какву увалу или јаругу где 

- 

има заветрине. Кад суша спржи траву по пасиштима 
онда се скупе друштва од више хиљада грла, да заједно 
траже пашу у даљини. Код дивљих коња у Азији при- 
мећавани су покушаји да нападају на запреге својих 
негдашњих другова, које је човек себи потчинио, не би 
ли их насилно ослободили (Вгећт). 


И говеда у буљуцима показују појаве солидарности 
у случају какве невоље. Пребацује им се што у несрећ- 
ним личним случајима не указују своме ближњем личну 
помоћ. И сам Дарвин мисли да су говеда немилостива. 
Тако, на пример, наводи се да и најснажнија грла не 
притичу у помоћ слабијима, која се на блатноме појилу 
често до главе заглибљују и даве. А како ће и чиме ће 
да помогну, кад им ни ноге, ни реп, ни уста нису уде- 
шени за хватање. На роговима би се, зар, дављеник 
могао подићи, али би тако био прободен; а спасилац би 
ради тога морао угурати своју главу испод дављеника 
у блато, што баш није ласно учинити. (Нопхеац). 

Говеда се не сматрају ни за интелигентне живо- 
тиње; па се, ваљда с тога, по књигама помиње као „ге- 
нијална“ једна крава у Америци, која је умела роговима 
да разбаца ограду око њива. Кажу да јој је с тога „осо- 
бито поштовање указивао и сам бик“ (не кажу како 
то) и да су је друге краве рикањем звале у помоћ, ра- 
довале јој се, али је нису могле подражавати (У 1сТ0г 
Мецплег, цитату Лаврова !. с. 438). — Ја сам уверен, 
да би наши говедари знали набројати много доказа ио 
интелигенцији и о солидарности код говеда. А ја ћу бити 
слободан да вам саопштити једно моје опажање које по- 
казује да међу њима има несебичнога и узајамнога пома- 
гања. Пре две године бејаху у Шумадији велике суше. 
Трава беше загорела не само по брдским већ и по до- 
линским ливадама. У недостатку траве говеда почеше да 
брсте и опоро лишће, које иначе не окушају. Једнога 
јутра приметих да шибље и сниже гране на врбама беше 
обрстено докле су га говеда могла дохитати. Тада сам 

видео ову лепу појаву: мој Шароња, који је био највећи и 
имао најдужи врат и рогове, извије врат и главу у вис 
па рогом закачи лиснату грану, повија је и снижава то: 
лико да је краве и јунадија могу језиком дотицати; и тако 
држи грану док ови лишће једу. То је он поновио преда 
мном неколико пута. Додаћу још да тај услужни Ша: 
роња није у овој групи имао ни родитеља ни потомка, 
и да је мирно трпео да се његовом услугом користи чак 
и његов такмац Милоња, који је био од њега снижи, 
краћег и дебљег врата и мањих рогова. 

Ја верујем да се овакве сцене дешавају и код див- 
љих говеда, и то баш и гладних година. Да међ њима 
има сажалења сведочи онај случај у Тексасу кад су код 
смртно рањеног дивљег бивола, кога су ловци оставили 
да сутра дан однесу, преноћила два друга и бранили од 
курјака који га нападаху преко ноћ. (Висћпег с. 288). 

Да међу говедима има узајамних услуга доказује и 
наша народна изрека: „редом се говеда лижу“. Лижу се, 
пошто се наједу, не само из милости него и ради че- 
шања и чистоте тела. Лижу се узајамно; а ако који неби 
хтео да се одужује, друг ће га чешће рогом гуркати и 
опомињати на обавезу узајамности. 


Друштвени живот са разним појавама солидарности 
развијен је и код других преживара, као анишлова, га“ 
зела, дивокоза, јелена, срна и тако даље. Служба сигур: 
ности њихових стада поверава се нарочитим стражарима. 
На опасним местима сви се за све показују забринути. 
Сирочад без родитеља прихвата се и одрањује. Рањену 
дивокозу главама помажу друге да се подигне и бежи. 
(Котапез, 93). И игре и увесељења бивају у већим 
заједницима. 

Највећа удружења се образују, канда, у случајима 
када травоједима ваља потражити нове области за по- 
пашу. Петар Кропоткин гледао је једну изванредну 
и огромну удружену селидбу срна из горње области 
Амура, — која је тада пре времена грдним снегом била 

покривена, — у доњу жуту низију амурску. Неколико 
дана непрекидно трајао је прелазак хиљада и хиљада 
срна преко реке у теснацу Малог Кингама где је Амур 
најужи. Хиљаде су их дуж реке поубијали Козаци, који 
нигда такву огромну селидбу срна нису видели, па ипак 
су оне једнако надирале. Кропошкин се диви духу соли- 
дарности и интелигенцији ових животиња. Јер простор 
од куда су се кретале велики је као Велика Британија; 
на томе простору групе срна доста су разређене, па је за 
цело требало доста труда да се споразуму за прелаз 
Амура и то баш све на месту где је он најмање широк. 
(Р. Кгоро К1п: Мише! Ад, страна 49). 


Зверови — месождери и по својој нарави и по 
начину добављања своје хране најмање су подобни за 
живот у друштву. С тога они обично живе или сасвим 
усамљени или у својим малим породицама; то нарочито 
важи за животиње из племена мачака: за лавове, ти- 
грове, леопарде и тако даље. Па ипак има случајева 
када њихова међусобна нетрпљивост уступа место уве- 
рењу и разлогу: да се удружини може до бољег лова доћи. 
И тако постају привремени скупови са поделом рада 
међу појединим особама. — Јужно-афрички лавови иду 
у лов удружени чешће но северо-афрички, који су овај 
обичај вероватно изгубили под утицајем веће опасности 
на којг су наилазили кад су ишли у гомилама. Вероватно 
је да су сви грабљиви сисари били дружевнији и у дру- 
штвима живели кад су по већим просторијама могли 
господарити без опасних противника. 

Курјаци се много чешће но лавови удружују ради 
лова. На веће животиње, као на говече или коња, неће 
без организованог друштва ни нападати. — Шакали, 
дивљи и пусти пси, скупљају се у дружине, па смело на- 
падају тада и на тигрове. леопарде, медведе и носороге. 
— Лисице живе усамљене у нашим крајевима, а удру- 
жене у пределима где је мање људи. То важи и за 
медведе. 

Али ови већином привремени скупови дивљих бестија 
не развијају међ њима никаква боља осећања нити им 
сметају да друг друга по некада и прождере. Рањеног 
курјака другови одмах рашчерече и поделе међу собом, 
као што и болнога поједу ако су врло гладни. Лисица 
поједе другу, која је у гвожђа ухваћена; мати поједе 
своју децу; браћа се такође једу. Код њих нема, дакле, 
ни сталнога породичнога осећања. Дружине у које зве- 
рови ступају помажу им само да лакше дођу до својих 
личних циљева; друштво зверова потчињава се индиви- 
дуалној користи, а врло ретко бива да се личност жр- 
твује друштву ако им се интереси сукобе. Улазећи у 
друштво зверови појачавају своје појединачне нападачке 
моћи; међ њима и кад су у друштву — ма да се умно 
усавршавају, — врло се слабо развијају осећања солидар- 
ности. „Њихово психичко развиће даје нам препочетак 
онога, како се и у људским породицама и у владајућим 
класама може да развије и развија умна снага сасвим 
одвојена од осећања симпатија и солидарности, како се 
грабљиве природе развијају при атрофији афективнога 
живота“. Али та атрофија није природно одсуство спо- 
собности за боља осећања. Доказ је што су неки при- 
питомљени месождери, као мачка и пас, развили у себи 
разне добре способности: верност и услужност човеку, 
пријатељство са другим животињама, узајамност, савес- 
ност. И код грабљивих зверова могу, дакле, под извесним 
погодбама да се развију први основи морала. 


У реду глодара налазимо лепих примера и коопе- 
рације заједничких радних снага и удруженог живота у 
заједничким насеобинама. 

Чувене су грађевине даброва, које су тако велике 
и сложене да их усамљене особе не би могле израдити. 
Јер чим се дабар усами он рије себи просту јаму и мења 
првобитни начин живота у друштву. То бива кад се 

1 


П. Лавровљ: Задачи исторји ммели. Подготовленје чело- 
вђка, стр. 434—436. 

људи намноже у пределу. То се у Европи десило пре 
2—3 столећа; раније је и овде било дабрових удружења, 
као што их сада има у Америци. 

Удружени даброви подижу у води испред зему- 
ница за становање велике и јаке бране од шуљака, сту- 
баца, грања, прућа и земље. Овим бранама је задатак: 
да при опадању реке задрже испред станова толико воде 
колико је потребно за прикривање улаза, који су увек 
под водом; а при придоласку реке да одбију сувишну 
воду од станова. За ове велике насипе, који су кашто по 
200 метара дугачки и 2—98 метара високи потребан је 
задружни рад целе насеобине; то спада у прве општин- 
ске радове. Станови су засебни за поједине породице, 
које имају обично по 8—10 чланова; а насип који их све 
штити општински је. Кооперацијом подижу даброви на 
обалама и колибе за обитавање са магацинима за зим- 
ницу. Једна насеобина броји до 200 особа. Кад се да. 
брови на једном месту сувише намноже, онда неки еми- 
грирају, и то старији уз воду а млађи низ воду. Неке ко: 
лоније даброва трају вековима на истоме месту, а за неке 
је Агасиц доказао да су почеле подизати своје бране 
пре неколико хиљада година (Роменс, П, страна 110). 

Текунице и мрмоше, у чији род долази и овај „тра- 
баган“ који сада шири кугу по Манџурији, живе такође 
у врло великим насеобинама, у којима свака фамилија 
од неколико чланова кола себи засебан стан. Али цело 
село чувају заједнички стражари који звиждањем и ла- 
јањем оглашују приближавање непријатеља. Старији стра- 
жаре и кад се млађи играју. Узајамност се појављује и 
при узајамном чешању. У сужанству се чешће побију, 
али у слободној природи живе мирно и сложно. 

И наши кућевни Дацови и мишеви, који се често 
кољу међу собом, сложе се и помажу кад пустоше ко- 
шеве и амбаре. Помажу се у борби против опасних не- 
пријатеља и када се у већем броју крену на пут. Уза- 
јамност се код њих појављује и у томе, што негују своје 
слепе и болесне. (Роменс). У једној емиграцији пацова 

приметнло се како једног слепог води други, који му је 
у уста мстуо парче трске. 

Сибирски се зечеви удружују те лети скупљају храну 
у заједничке магазе, из. којих зими узимље слободно 
сваки онај зец који је лети у гомилу доносио (Ноп- 
теац). Ко лети није радио тај зими не добија храну из 
комуна. 

Наши дивљи зечеви живе усамљено, а питоми сту- 
пају у веће заједнице. Истина је да код ових свака по- 
- родица одржава своју самосталност, али она улази као 
елемент у већу заједницу. Изгледа да међ њима има 
нешто налик и на племе, јер при брзом размножавању 
питомих зечева (до 60 потомака од једног пара за једну 
годину) предак се брзо окружи многим генерацијама 
потомака, који му се покоравају, те тако он одржава неки 
поредак у тој великој заједници. 

На завршетку овога кратког прегледа дружевности 
код сисара, добро је истаћи да највећи број фела ових 
најсавршенијих животиња живи у друштвима и то често 
по много хиљада и више стотина хиљада особа; — да 
су ови народи животиња били и већи пре неколико ве- 
кова када људи нису имали ватреног оружја нити као 
сада продирали у многа пуста места по Азији, Африци 
и Америци; — да је само мало врста месождера-зверова, 
који у друштва не ступају, и да су чак и неки од њих 


били дружевнији онда, када је то за њих било мање 
опасно. 


У класи Шица велико је шаренило не само перјаим 
арија већ и свију других особина. 


Да поменем прво појаву неких ружних саможивих 
особина. Код јастребова се дешава да један супружник 
поједе другога или свој пород; а и млађи, чим се осете 
довољно јаки, готови су појести родитеља свога. — Има 
рода и врабаца који присвајају туђа готова гнезда. — 


1 АПтеад де Хоге; Гез апшпацх гајзоппеп(, страна 141. 

Има врабаца и орлова, који отимљу рану из уста других 
тица. А кукавица подмеће своја јаја у туђа гнезда да 
да се излегу. 

Али има много више појава са моралним побудама. 
Тако на пример, међу папагајима се истина по некада 
деси да друг друга поједе, али се много више виђа да 
негују своје остареле и ослепеле другове. Бива да не. 
гују и рањену тицу другог рода. Када падне један устре- 
љен папагај остали облећу изнад њега тужно крештећи, 
немарећи што се тако више излажу и „сами постају 
жртве свога пријатељства“. (Апиаиђоп). — Слично се виђа 
и код врана (Роменс). — Кад се у кавезу два папа- 
гаја заволу, ма и разне врсте били, па један случајно 
угине, други за њим толико жали да често у скоро и 
он подлегне големој тузи. Због тога су неке врсте папа- 
гаја и названи „нераздвојни“. 

Конопљарке, сенице, дроздови и многе друге птице 
не остављају убијенога друга; а има их које се усиља- 
вају да труп убијенога однесу. — Чим нека врана или 
папагај болно закрешти, одмах јој у помоћ долете многе 
са свих страна. 

Слепе и старе особе налазе неге и у врстама дели“ 
кана, врана, кока и шшиглица. Милосрђе је код пели- 
кана тако сигурно, да људи у Мексици експлоатишу у 
своју корист ову животињску врлину. Ухвате једног пе: 
ликана, пребију му крило па вежу за дрво. На његове 
болне крике искупе се око њега другови који пред њим 
поврате из својих кеса уловљену рибу. Тада немилосрдни 
људи притрче из заседе, поплаше милосрдне тице, по- 
купе донету рибу остављајући врло мало милостиње за- 
робљеној и рањеној тици. (Роменс, |, 37). 

Соколови ране осиротело пиле њиховога рода. — 
Квочке и фазанке усвајају и туђе пилиће. 

Голуб хоће да рани и мале врапце, и тако даље. 
Један дешлић кљуца у дрво с једне стране, а други на 
супротној страни дочекује поплашене инсекте. — Тица 
с јачим кљуном разбија кору, да би слабија лакше под 

њом нашла мрава ил инсекта, Како је обично јачи мужјак, 
а слабија женка, то се мора признати, да је овде услуж- 
ност. јачег нешто и заинтересована. 

Знаци привезаности и пријатељства појављују се 
код тица и у обичном животу без несрећних случајева. 
Пилићи се с пачићима по некада тако здруже да поку- 
шавају с њима и у воду запливати. — Папагај одомаћен 


привезује се за жене а и за голубе. — Домаћа живина 
навикне се на домаћег пса. — Чапља се спријатељи 
с човеком. 


У најширем обиму практикује се солидарност у јатима 
тица. Важно је на прво место истаћи да ње има у неко- 
лико и међу грабљивицама, међу којима је природно оче- 
кивати једино саможивост и узајамну борбу а не пома- 
гање. Ево неколико примера. 

Кад сибирски белорепи орао, шестарећи у висини, 
угледа стрва, он јако ускликне, на шта други који му је 
најближи откликне и долети; то исто учине трећи, па 
четврти и тако даље, док се тако по девет, десет 
орлова, који су шестарили у растојању од неколико ки- 
лометара, не искупе да се заједнички спусте на трпезу 
коју је онај први угледао. Ту се прво наране старији, 
па после млађи. Док једни једу други чувају стражу. 
Врло је вероватно да ови орлови споразумно полазе 
рану тражити, јер су се уверили да њих неколико удру- 
жени могу брзо да прегледе простор од четрдесет ква- 
дратних километара. Први из друштва који рану угледа 
извештава остале, те заједнички слећу на исту. (Сје- 
верцов-Кропоткин). 

И кобац се због лова радо удружује. Кад који 
шчепа неку потешку жртву, дозове по неколико прија- 
теља да му помогну однети је. — Копци се скупљају у 
велика друштва и ради преноћишта, као што чинеи 
неке орлушине. 

Соколи и друге тице скупљају се да заједно лете 
и ради самог уживања у летењу. 

Тице грабљивице не живе, дакле, свуда овако усам- 

љено како нама изгледају и како у нашим крајевима 
већином и живе. У пределима где је мање ловачких гу- 
шака њихова се јата чешће виђају. 

У другим фамилијама тица удружења за ловлењеи 
друго добављање хране тако су многобројна и тако 
обична, да се овде могу навести само неколики примери. 

Пеликани се при риболову у реци разместе (каои 
рибари) у два наспрамна реда, па се тако један другоме 
примичу. Ако на обали има затон, они се разместе у по- 
лукруг па плове ка обали. У оба случаја риба долази 
у све већу незгоду и све теже јој постаје да умакне. 

Чапља проводи живот у друштву. Кад је друштво 
на послу оно увек поставља страже; а ако је у некоме 
месту једном настрадало, неће се у исто повратити док 
не пошље вишекратне извиднице. 

Страже и извиднице изашиљу и папагаји и друге 
тице које живе у јатима. 

Врапце чешће виђамо да се боре и нешто џавељају. 
У ствари су они врло дружевни. Њихове се породице 
састављају у велика јата. Изгледа као да врапци на из- 
весном простору образују засебну општину, која поне- 
када не прима дошљаке. Познато је да ће врабац 
известити друштво своје и довести га на место где је 
повише хране нашао. Познати су и они многоглаголиви 
зборови врабаца. Мисли се да се тада договарају у коју 
ће њиву полетети. У њиховом џивџању сељаци би нај- 


_ радије хтели разазнати одлуку: „у попову њиву! у по- 


пову њиву!“ Ваљда за то што попа има хлеба и кад му 
врапци њиву поједу. 

Неке феле сродне врапцима удружују се и за прав- 
љење општинских станова. Свака фамилија гради гнездо 
за себе; али су сва гнезда једно уз друго, а над свима 
се начини један заједнички покривач, који их све чува 
од непогоде. Тако на једном дрвету у засебним гнездима, 
а под једним кровом, станује по неколико стотина тица. 
Ови дружевни и добри грађевинари зову се „републи- 
канци“. Живе у Америци (Роменс). 

Савези се код многих врста тица склапају за зајед- 
ничку одбрану од нападача. Грабљивице са најјачим 
кљуном и канџама не могу да грабе ни слабе тице док 
су ове у свом јату. На против, виђа се, да удружени 
слабији створови, и ако ненаоружани, прогоне дрскога 
потпуно наоружанога нападача. Не побеђује, дакле, увек 
онај који је за борбу најбоље наоружан. 


Савези су велики и кад дође време да се легу јаја 
и изводе младунци. Хиљаде и хиљаде парова настане се 
тада и збију често на маломе простору, са ограниченом 
околином за исхрану; па ипак у тим насеобинама влада 
мир без икаквих сукоба. Слабије особе овде не пропа- 
дају; штите их јаче. 

Најинтереснији су канда савези који склапају тице- 
селице. Кад им дође време за сеобу, тада се дуже вре- 
мена одржавају прво уже конференције, па све већи и 
већи зборови, на којима се чине пробна летења, изаши- 
љање весника и извидница — док се формисана јата не 
построје у колоне и полету на далеки пут. При селид- 
бама преко мора примећено је да јаке тице, као што су 
роде и ждралови, преносе на себи тице слабијега лета, 
као што су говедарке. 


У класи тица налазимо, дакле, разне моралне појаве 
као: милосрђе, оданост, саучешће, симпатија и пожртво- 
вање. Има и појава савезништва и дружевности. У овоме 
погледу разликује се неколико ступњева: 

1) тице потпуно саможиве, које и ако се десе у 
случајноме друштву не воде рачуна ни о коме; такве су 
на пример, кукавице; 

2) тице у опште саможиве, али које имају нешто 
породичнога осећања, а пригодом се удружују да зајед-_ 
нички лове; на пример: орао, орлушина, соко; 

3) тице које се скупљају у великом броју, по из- 
гледу индиферентне једна спрам друге али које се по 
потреби споразумно бране; на пример: неке штакаре; 

4) тице истина себичне, али које образују врло 

сложна и затворена друштва, у која не пуштају никаквог 
странца: лабудови. 

о) тице које образују велика друштва, у која пу- 
штају и друге феле, а у којима влада мир, срећа и хар- 
монија; овде спада највише тица: врапци, ласте, вране, 
чавке, папагаји, чворци, штакаре, пловке, пузавице и 
тако даље. 

Бихнер мисли, да би се за већину тичјих дру- 
штава могло рећи да у њима влада девиза: један за све, 
сви за сваког. Себичњаци су у незнатном броју. 

За класу репшила и водоземаца имам поменути 
само да образују привремена удружења за време плођења 
и за време зиме. Змије и слепаћи згомилају се зими по 
рупама да им буде топлије.“ 

Делбеф је дуже времена проматрао гушшере, па 
је закључио да су разних ћуди. Два гуштера, који су 
врло дуго у пријатељству живели, почеше се прогонити 
кад им дадоше трећег у друштво. Можда је овај трећи 
био — женка.“ 


(Свршиће се). 


Јован М. ЖУЈОВИЋ. 


17. Га1оу: РагазШаше ећ тшпазте дапз Ја пабте. Раг5, 
1906, стр. 228, извод из Тор:пага: Т'апћгоројогле еђ Та зсјепсе 
зостаје. 

г Висћпег, !. сЕ. 888. 

з 1. ба1оу, 1. с. страна 222. 

а Ј. Пе!ђоец!: Рзусћојогје дез Тетагдзв. Кеуце =еепш де. 
1895. П, стр. 808. 


КЊИЖЕВНИ ПРЕГЛЕД. 


Рт. ОПгтаси п Ргоћазка: Паз Ктоа 5сћ-зегђтосће 
5ећт ШИшшт 1п Возпјеп ипа дет Негсесом!па. Моп 
Чеп Атшапсеп шп ХГ Б15 21 панопајеп Мл1едегоеђит 1т 
ХХ Јаћтћипден. Хаотеђ, 1911. 


Први преглед књижевности у Босни и Херцеговини, 
и то само фрањевачке, дао је Иван Ф. Јукић у свом 
„Возапзкот Рпјајеји“, 1—1П, 1850—1851. Оно што је 
касније дао Мијо Батинић својим добрим радом „Пјејо- 
уапје Егапјемаса и Возл! 1 Негсевомпт“, Т–Ш, 1881—1887, 
знатно допуњава тај преглед; нарочито је важно то дјело 
за проучавање ондашњих културних прилика и судбине 
фрањевачкога реда. Први засебни чисто биографско- 
библиографски рад о књижевности нашој написао је 
Мих. Напотник: „Ктајек ргеојед Ђозапзкеса чоузјуа“, 1884. 
Без значаја је „Кгајак озуг па зјапји ћгуаћаКи Кпјеупозе 
и Возш : Негсесомпци“ у „Моуот Рпјајеји Возпе“, |, 
1888, од Мирка Шестића. Преглед Ђ. Шурмина у његовој 
„Роујезн Кпјеупозн ћгуајзке, 1 згрзке“, (стр. 112—121), 
рађен је с нешто ширим схватањем, али заостаје иза 
прегледа Косте Хермана (управо Т. Алауповића) у дјелу 
„Возшеп ипа Негсегомпа“ („Плје бојегт.-ипсаг. Мопагсће 
п Мог ипа Вид“), 1901. Један фељтонистички „Поглед 
на књижевност у Босни и Херцеговини“ дао сам и сам 
у „Вечерњем Сарајевском Листу“ (17/30 децембра 1909). 

Г. Прохаска је први који је у једној широкој син- 
тези дао преглед све наше књижевности од почетака 
до илирског покрета, и то подједнако књижевности Срба 

и Хрвата. Он је радио једну партију наше књижевности, 
која је најнепознатија и најмање обрађивана, једну пар- 
тију чији писци нијесу добили ни једног новог критичког 
издања и, осим Матије Дивковића ниједне солидне моно- 
графије. У читавом том раду он је био упућен већином 
на себе сама и на наше колико оскудне толико и несре- 
ђене библиотеке. То све треба нарочито имати на уму 
кад је говор о његовој књизи. Тим ће се разумјети и 
оправдати многе њене неравности и многе оскудице, и 
по том ће се опет моћи и требати право да цијене њене 
добре стране и општи позитивни утисак њезин. 

Г. Прохаска је својој књизи дао широке перспек- 
тиве. Схватајући своју задаћу тако да има да даде пре- 
глед развоја не само књижевности у појму белетристике, 
него књижевности у појму писмености у опште, он је у 
своје излагање унио потребне и корисне напомене о 
свима родовима те врсте. Тако је говорио о натписима 
нашим, о повељама, нешто о манастирским хроникама, 
о обредним књигама. Тим је дата једна занимљива основа 
за тумачење развоја праве књижевности и њених одношаја. 

Све излагање Г. Прохаске има једну нарочито сим- 
патичну и културну особину. Позната је ствар да Хрвати, 
и то и они који имају врло широке и врло напредне 
погледе, не могу да буду без извјесних национал- 
них претјеривања кад је говор о Босни и Херцего- 
вини. Карактеристичан примјер за то даје хисторичар 
Фердо Шишић својом броширом „Негсео-Возпа рпсодот 
апекаје“. Г. Прохаска је с пуним осјећањем мјере и са 
потпуним смислом за објективност, дао своје излагање 
према убјеђењу и према научној савјести. И ако је то 
иначе више него разумљиво, ипак заслужује да се истакне 
нарочито сад, кад страсти и опет узимају маха у просу- 
ђивању не само многих националних, него и научних 
питања. 

У многим партијама, које је Г. Прохаска од основе 
израђивао сам, дао је он нових погледа и нових схва- 
тања, од којих су многа и тачна и добро уочена. Гако 

је врло добро развијена Јагићева недавно казана сумња 
о нарочитом учешћу Богомила при ширењу апокрифа и 
о њиховој књижевној активности у том раду; тако је 
врло убједљиво речено ново мишљење о творцима и 
носиоцима народне јуначке пјесме; тако је успјело обра- 
ђена борба римског и националног елемента међу като- 
личким свештенством. И у партијама гдје нас пишчево 
мишљење и аргументација не задовољавају, и гдје се дају 
ставити врло јаки противни разлози, као нарочито у пи- 
тању о условним моментима ритуалне и лирске поезије 
(женске, како је звао Вук Караџић), ми ипак осјећамо 
да је мишљење Г. Прохаске у многом корисно ради ука- 
зивања на нове моменте при проучавању и ради по: 
требног удубљавања у суштину те тако мало проучене 
поезије наше. % 

Књига Г. Прохаске је прва која је солидно групи- 
сала опште струје нашег књижевног живота и карактери- 
сале боље и књижевније поједине књижевне појаве. 
Он је први означио ближе западне утицаје на покрет 
босанских фрањеваца, тумачећи их вјерније и интелигент- 
није, него је то досад био случај. Како је, примјера 
ради, добро изложио рад наших епигона патриотских 
хисторичара ХУШ вијека ! 

То, наравно, није без погрешака, и то погрешака 
и чешћих, и већих, и прилично разнородних. Писац је 
давао синтезу једне књижевности која је готово још 
неиспитана и у којој ни он сам није радио нарочито 
дуго. Он је имао издања писама и описе старина ра- 
ђене од дилетаната (Дучић, Косановић, и други); за 
многе ствари није знао, нарочито за боље ствари не; 
има чешће по неку непотребно уопштену тврдњу; има 
мјестимице ослањања на несигурне основе. С тога син- 
теза Г. Прохаске добија мању вриједност, него што би јој 
иначе припадала, и с тога она не значи скуп свега нашег 
знања о том предмету. Она не стоји увијек на нивоу 


данашње науке; њен информативни дио мање даје него 
што је могао да прими. 

Као једну од осјетних празнина ја истичем партију 
о православној књижевности у Босни и Херцеговини. 
Писцу је остала непозната радња М. Сперанскога „О 
мостарском Манојловом еванђелију“ (Варшава, 1906), у 
којој су нарочито истакнуте специјалне особине босан- 
ских споменика. О њима он не говори никако. Није ни 
иначе ближе означена књижевност која се у нас њего- 
вала у ХУП и ХУШ вијеку; из ове књиге, примјера 
ради, не дознаје се да су се наши калуђери у то доба 
с пуно мара интересовали за хронографску књижевност. 
Није било доста наводити књиге, које се налазе у мана- 
стирима, него нарочито и књиге, рукописе, који су изла- 
зили из манастира, особито из требињског (Тврдоша), 
Милешева и Житомишљића. 

У тој партији он је, у опште, направио највише 
погрешака, и то просто с тога што је најмање познавао. 
Нарочито му је оскудно познавање литературе, и то оне 
боље, о том предмету. Кад је говор о добрунском запису 
он наводи и Косановића и Дучића, а не наводи Г. Љу- 
бомира Ковачевића, много важнијег од њих обојице 
(„Старинар“, П, 1885); он зна Косановићев прилог о хум- 
ским владикама, а не зна Руварчев о истом предмету 
(„О хумским епископима и херцеговачким митрополи- 
тима“, Мостар 1901); не зна никако за Новаковићеву 
публикацију писама о требињском манастиру („з!аппе“, 
ХУђ; у монографијама херцеговачких манастира нема 
монографије Нинковићеве о Добрићеву (Мостар, 1908) 
и Црногорчевићеве о Савини (Београд, 1901), у којој је 
толико говора о требињском манастиру. О митрополиту 
Гаврилу Михајловићу могао је писац наћи више од 
оног што се налази у чланку Г. Влад. Скарића о 
њему („Развитак“, 1910). Нема наведене ниједне од то: 
ликих радња Г. Јована Н. Томића, без којих се не може 
проучавати наш живот под Турцима. 

1 У једном краћем приказу рађеном за „Босанску Вилу“ ја 


сам указао на неке детаљније погрешке, које су посљедица непо- 
знавања главне литературе предмета. 

Велико познавање литературе о Босни и Херцего- 
вини не показује Г. Прохаска ни иначе. Он није знао за 
три-четири прегледа књижевности у Босни и Херцего- 
вини, који смо ми навели (Шестићев, Херманов, мој); 
сасвим непотпун му је број монографија и чланака о 6о- 
санским и херцеговачким диалектима (треба само срав- 
нити Белићеве наводе тих ствари у „Гласу Српске Краљев- 
ске Академије“, ГХХУШ); не спомиње Јиречекове збирке 
Српских Споменика, која је наставак и допуна Пуциће- 
вој, исто тако ни Вучетићеве у „Срђу“ 1906—7; не зна 
за Зорин чланак „Возапзк стођом“ (Дубровник 1881), 
међу тим чланак К. Пача: „Медјазт пар15“, који писац 
наводи, говори о једном римском натпису и не спада ни- 
како међу наше); не зна за Попруженково најновије из- 
дање Слова Козме презвитера (Петроград, 1907); за од- 
ношаје Херцеговаца и Босанаца с Дубровником, наро- 
чито њихову имиграцију, о чему тамо лијепих података даје 
дјело Ј. Гелчића: „!сопн а! Тиће!“ (Дубровник, 1889); за 
хисторију Босне и Херцеговине су ХУШ и у првој половини 
ХК вијека нема важних мемоара Јоаникија Памучине, 
који су објављивани у „Српском Далматинском Магазину“ 
и у познатом Гиљфердинговом Зборнику; нема ни Чо- 
корилова љетописа Херцеговине (руски у „Руској Бје- 
седи“, 1858; српски у „Народу“, 1908); није знао за Тру- 
хелкино издање Фојничке Хронике („Гласник Земаљског 
Музеја, 1909), у појединим ситнијим питањима, у ситни- 
јим прилозима, тих замјерака оскудице литературе могло 
би бити много више. 

Има, осим тога, једна ствар, која ми је у овој књизи 
нарочито упала у очи. То је недовољна критичност пиш- 
чева у одређивању личности и појава, које спадају у 
специјалну обраду књижевности у Босни и Херцеговини. 
Није само довољно да се писац роди у једној земљи, 
па да јој по том одмах и припада. Симо Милутиновић, 
ја држим, нема никако мјеста у хисторији једне уже, 
кажимо босанске књижевности, и ако се родио у Сара- 
јеву, јер је читав свој радни вијек провео на другој 

страни, и то га провео без икакве интензивније духовне 
везе са Босном и Херцеговином. Кад њему не би било 
ту мјеста, још га мање може бити људима, који се нису 
ни родили у Босни, који у њој нијесу никад живили, 
који чак нијесу знали ни њеног дијалекта. Па апак Г. 
Прохаска уноси и такве у ово дјело, и ако мора за дво-· 
јицу од њих изрично да каже да су само ради свога 
интереса писали о Босни и за Босну, и ако нијесу знали 
ни босанског дијалекта (Томко Мрнавић и Гизделин 
Радојевић). Стјепана Бадрића, родом Шибеничанина, 
ставља у босанску књижевност само с тога што је своје 
дјело „Указање истине међу царквом источном и запад- 
њом“ посветио Србима и написао га штокавски. Кад би 
човјек по том критерију одређивао припадност писаца 
некој ужој књижевности онда би, на примјер и Г. Јован 
Цвијић и Г. Ђуро Шурмин, нарочито овај други, припа- 
дали босанској књижевности. М то с тога, што су напи- 
сали неколико ствари о Босни и Херцеговини, овај други 
чак и штокавским дијалектом ! 

Дјелу би се дало ставити и других примједаба. 
Прва глава, нарочито дио о језику, израђен је несамо“ 
стално ; један хисторички преглед био би врло користан 
и потребан, нарочито, кад је писац схватио дјело овако 
широко. У дијелу о Богумилима има оскудице и неси- 
гурности у тумачењу извјесних појава (заклетве у име 
Св. Тројице, на празнике, на крст); о босанским хрони- 
кама требало је говорити више и тражити им евентуалне 
везе, исто тако и о босанским записима. 

Ипак, поред тих непотпуности и поред извјесних 
мањих и већих нетачности, које ћемо дати на другом 
мјесту, ова књига не оставља лош утисак. Она има много 
добрих и добро написаних страна, и тај њен позитивни 
дио условљава и један, и ако не потпун, ипак у многом 
позитиван суд о дјелу. 


ВладимиР ЋОРОВИЋ. 


ПОЗОРИШНИ ПРЕГЛЕД. 


ДЕВИЦЕ, КОМЕДИЈА У ЧЕТИРИ ЧИНА, Од МАРКА ПРАГЕ. 


У свету, има две врсте девица: има „лудих девица“, 
у смислу познате јеванђељске параболе, и има паметних 
девица. Девице, о којима је реч у комедији Марка Праге, 
то су лудо-паметне девице. Паулина, главна јунакиња, 
девица је у смислу Деве Марије, девица без девичанства, 
и то, до краја комедије, нико не зна, па чак ни Виторио 
који највећма познаје личности у комедији; њене су се- 
стре, Селена и Нина, девице с девичанством, али им то 
нико не признаје. Контраст је чудан: Паулина, „повучена, 
скромна и ћутљива“, како је карактерише Виторио, нема 
оно што цео свет мисли да има; Селена и Нина, веселе 
и слободне, имају оно што цео свет мисли да немају. На 
томе контрасту, углавном, Марко Прага је изаткао целу 
своју комедију. 

Пре свега да вам прикажем и упознам вас с лич- 
ностима: Госпођа Делфина, мама по занимању, и њене 
три кћери (Паулина, Селена и Нина), о којима сам го- 
ворио. Затим: Г. Г. Виторијо, један циничан тип из ро- 
мана Абело Ермана, трезвен и врло добар посматрач; 
Дарио, наиван и ако не много романтичан љубавник; и 
Верчелини који се најмање види у комаду, али, због кога 
ствари највише пролазе онако како су прошле. Но, док 
још историја није почела, допустите да вам дам још не- 
колико карактеристика моралне атмосфере куће Госпође 
Делфине. Ја ћу се ту, у главном, послужити Виторијем, 


=: ја 
Зи“ пе 7 

јер он врло добро познаје ову кућу. Прво: Селена и 
Нина, јер оне „лају овој породици оно интересантно обе- 
лежје“. То су девице, пре свега, које се не узимају за 
жене „за то што нам обичаји и други обзири према 
друштву сметају да се њима оженимо“, и ако нема ни- 
чега „што би бацило сенку на њихово поштење“; то су 
девице, даље, које саме излазе из куће, које „примају 
код куће само мушке госте, и то само младиће“, које у 
позориште иду, до душе с мајком, али увек у пратњи 
овог или оног младића, док, за време карневала, тума- 
рају саме по улицама и кафанама. Оне, даље, примају 
и поклоне; али то може само да буде цвеће или бонбоне 
(може да буде и каква хаљина; али, у том случају се 
морате извинити да то чините само стога што је хаљина 
од свиле која се може купити само у Кини, и до које 
сте ви случајно дошли). Оне допуштају, даље, и да се 
пољубе; али, то сме да буде само у руку, и само на 
начин да нико не види. Оне допуштају, најзад, и да буду 
позване и на ручак или вечеру од стране младића; али, 
увек с мајком, и увек морате оправдати да их позивате 
стога што вам је рођендан или имендан, па ма вам ро- 
ђендан или имендан био и по неколико пута у месецу. 
Имају ли љубавнике, или љубазнике 2 питате се ви. Не- 
мају; или боље рећи: нико не зна да их имају. Ужива ли 
ко њихове симпатије2 Нико, и сви. Па, шта су онер Бур- 
жоаскињег Демимонденкиње2 Девицер Полу - девицег 
Добре или рђавег И прво, и друго, и треће, и четврто, 
и пето. По души демимоденкиње и полу-девице, и по срцу 
добре, оне су, у црквено-моралном смислу, буржоаскиње 
и девице. Као буржоаскиње и девице, оне су те „које 
чувају спољно достојанство“; али, га чувају на начин 
демимонденкиња и полудевица. Кад се све сабере и оду- 
зме, Селена и Нина су девице са девичанством које им 
свет не признаје. То је први контраст. 

Други контраст је Паулина, трећа кћи Г-ђе Дел- 
фине. Она је, по држању и ставу, у пуном контрасту 
према Селени и Нини. На супрот њима, она је „повучена, 

скромна и ћутљива“ на први поглед, даје утисак девојке 
која добро види своју околину које се стиди. Затим, она 
даје утисак какве Ибзенове Елиде Вангел, која чека свог 
мистичног „странца“, и, у средини младића, остаје рав- 
нодушна, посматрајући их као људе с простим душама. 
Најзад, она даје утисак какве девојке која је претрпела 
какву велику драму срца од којг се још никако не може 
да псврати. Међутим, од свега тога ничега није било. 
Паулина је једна ваљана и поштена девојка која је 
страшно озбиљно схватила један свој случај са Верче- 
линијом, старим кућним пријатељем, који се био кори- 
стио њеним сасвим младим годинама. Верчелини, једна 
сасвим стара „канаља“, кад је био на само са Паулином 
док је још била девојчица, није хтео да јој, на начин 
каквог Пола или Чатертона, чита какву дирљиву ро- 
мансу, већ се послужио методом каквога Ромеа из Мо- 
пасана или Золе, и, без много скрби, продужио пут даље, 
остављајући Паулину да од тога прави себи драму. Отуда 
је Паулина: повучена, резигнована, тужна, мистична; и 
то, нарочито, од тога тренутка откада је заволела Да- 
рија. „Чудна ми чуда“! рекла би Францускиња, и ушла 
у. љубавну и брачну историју пуном снагом и свим срцем; 
али, Паулина је од онога направила читав проблем са- 
вести у норвешком смислу. Дакле, кад се све сабере и 
одузме, Паулина је девица без девичанства коју свет 
сматра за девицу са девичанством. То је други контраст. 

Чудна је та кућа Г-ђе Делфинер „Дим, чисто дим...“ 
карактерише је Виторио. Па ипак, свет долази у њу; 
тај свет, наравно, сачињавају само младићи. У глав- 
ном, у њу се долази да се забавља: „Овде долази свако 
који хоће весело да проведе вече, и да се разоноди 
после какве укочене посете. Данас си представљен; сутра, 
ако ти се не свиди, не мораш више доћи...“ (Виторио). 
Али, из тог дима почиње полако да се назире један љу- 
бавни пар, јер један младић не долази само да се за- 
бавља. То су: сентиментална и замишљена Паулина, и 
такав исти Дарио. Ван њих, нешто се кува и између 

Селене и старога маркиза Цопи, који је двапута био 
удовац, и који би пристао да и трећи пут буде младо- 
жења. Но, главна је историја између Паулине и Дарија. 
Марко Прага је усредсредио сву пажњу на те две лич- 
ности, и њихову историју ставио у центар комедије. 
Остали су парови само стога на сцени да, кад ових није, 
сцена не би била празна: они дођу и оду само за то да 
прекину главни дијалог кад почне да замара, а не за то 
што су потребни. Врло је чест случај да каква личност 
остане сама на сцени, и да просто позива кога иза ку- 
лиса да дође да прекине ћутање. Тако, на пример, Ви- 
торио у трећем чину, и Паулина у четвртом, просто 
дозивају: први Паулину а друга Дарија, само стога да 
не би пред публиком изгледали глупи. И ако је Марко 
Прага усредсредио сву своју пажњу на љубавну исто- 
рију Паулина—Дарио, ипак та историја нити је много 
занимљива, нити је много лепа, нити је много образло- 
жена. У две речи, она овако гласи: Паулина добро по- 
знаје и своју кућу, и себе. То су она два контраста о 
којима смо говорили. Дарио долази да створи и трећи 
контраст. Он налази да је она једини херувим у целој 
њеној кући и хоће, заљубивши се у њу, да је браком 
спасе. Виторио, својом иронијом, хоће да га истрезни 
од тог љубавног пијанства; али Дарио, и ако није ро- 
мантичарски љубавник, љубавник је коме нема лека. Он 
иде правце за својим осећањем, и хоће из дима и магле 
на светлост да извуче Паулину; али Паулина која зна 
шта зна, још је увек резервисана, и ако воли Дарија. 
Она је од своје „мале погрешке“ направила читав про- 
блем. Проблем је Паулина овако поставила: Сме ли једна 
„девица“ њене врсте, кад воли, да уђе у брак с мла- 
дићем који је воли, кад је тај младић воли баш стога 
што „она не наличи ни на коју из њене куће“2 Она, 
међутим, врло добро зна да Дарио погрешно мисли кад 
тако мисли. Кад све то није тако, онда је решење про- 
блема врло лако: Паулина не може и неће да пође за 
Дарија који у њој воли оно што она нема. Тако је Пау- 

лина поставила и решила проблем. Начин на који га је 
решила био је доста обичан. И покрај свег цинизма Ви- 
торијевог, Дарио је запросио Паулину; али, док Дарио 
ужива у своме чину, Паулина је невесела и хладна, и 
спрема се да целу комедију поведе путем који је по- 
стављен у проблему. Цела је кућа у послу око свадбе; 
само Паулина има изглед какве кобне жене која све 
посматра вртећи главом. У колико се више приближује 
циљу који је Дарио поставио, у толико у Паулини све 


већма дозрева одлука да од брака ништа не може бити. 


Она је за своју одлуку везана „ланцима који се неће 
никада раскинути“. Дарио и сам осећа да у Паулини 
има нешто хладно; али, он мисли да је то „нешто не- 
познато“ какве више девојке. Ни Виторио, „резонер“ 
комедије, који је најкомпетентнији да каже свој суду 
питањима куће Г-ђе Делфине, — ни Виторио ништа не 
разуме: „Чудно, ништа не разумем !“. Паулина је и даље 
монотоно замишљена и сентиментална, и припросто инте· 
ресантна Дарио долази и забавља се с вереницом; али, 
осећа да ствари не иду како треба да иду. Са своје 
стране, Г-ђа Делфина хоће да удеси да свадба буде што 
помпезнија; али, Паулина не пристаје ни на какву помпу 
и, удаљавајући се пред мајком од своје одлуке, говори 
да жели да све на миру прође и жели, уз то, да се 
после свадбе одмах удаље из своје вароши. Мајка прави 
концесије; али, тражи да бар гости дођу, а нарочито 
кућни двадесетогодишњи пријатељ Верчелини, што Пау- 
лина категорички одбија: сваки, само не Верчелини! 
У томе тренутку, слушкиња јавља долазак Верчелинијев. 
Паулина врисну и испречи се на врата; Дарио побледе 
и сазнаде истину. Верчелини је оно „непознато“ што 
мори Паулинину душу. У почетку, боже мој, ја сам ми- 
слио да она носи надри-компликовану душу какве Хеде 
Гоблер или Елиде Вангел! 


Епилог: Даријо пати, свирепо пати, и могао би 
рецитовати: 

После прве љубавне кризе, он опет долази Паулини, и 
тражи је онакву каква је. Пошто комад, у том случају, 
не би био ефективан, Паулина га одбија. 


„Ово је једна смеша од мело-драматичног, да ми 
изгледа као да лутам по мраку“, каже Виторио за целу 
Паулинину историју. За комедију Марка Праге, ни ја 
не бих имао много што-шта да додам. У њој има нешто 
мелодрамске крви, нешто драмске, нешто комедиографске 
и нешто водвиљске: драмски грог, једном речи. Осни- 
вајући целу комедију на контрастима (Селена и Нина, 
и средина; Паулина и средина, Паулина и Дарио, Пау- 
лина и Паулина; Дарио и Паулина, и њена и његова 
средина), Марко Прага није умео да нађе све ефекте 
које се из контраста могу извући. Ефеката има само у 
толико, у колико их пружа сам контраст као такав. 
Да их „пласира“ у ситуације, да их распореди и укрсти, 
или само доведе у везу, Марко Прага није умео. Ту је 
требало да дође један Француз да уреди градиво, да га 
одабере, баци у ситуације, и нагласи кад затреба; и, 
сем тога, и један даровит писац који уме да посматра, и 
уме да нађе појединости. У том случају, нити би се опери- 
сало овако простим и наивним контрастима, нити би се, 
уопште, узела оваква бајка за пегуц5 гетшт комедије, 
нити би припремање радње било онако старинско, нити 
би личности излазиле на сцену као по наруџбини писца, 
нити би нас Паулина вукла за нос све до трећега чина 
својим баналним „непознатим“. · 


Бранко ЛАЗАРЕВИЋ. 


с" 
— 


УМЕТНИЧКИ ПРЕГЛЕД. 


СрБви и ХРВАТИ НА МЕЂУНАРОДНОЈ УМЕТНИЧКОЈ ИзложБи 
У Риму. 
(2) 

Г. Тома. Росандић, осим свога портала у Маркову 
куполу, веома импресивног и интересантног по идеји и 
по изради, са седећим кариатидама, на којима лежи 
терет, за освету карикираних, турских глава, — изложио 
је десет скулптура које се не односе на Циклус, и од 
којих су неке с успехом били изложене у бечкој Сеце- 
сији и загребачкој Медулићевој Изложби. Од Г. Мештро- 
вића он има естетику скулптуре и технику њену, и то је 
добро; али, у ту естетику он није унео довољно личног 
осећања, сасвим личног, ни у ту технику личног схва- 
тања, сасвим личног. То није добро. Г. Росандић нема 
моћну и жестоку природу Г. Мештровића, и отуда је 
он, кад је патетичан, у великој опасности да буде наме- 
штен; његова природа је неизмерно блажа од Г. Мештро- 
вићеве, и тој својој правој природи он треба да даде 
изражај. Мени се не свиђа његова добра Глава у зеле- 
ном камену, она глава са исхштреном физиогномијом, 
што би рекли Хрвати; ја не волим ону другу главу ње- 
говог јунака, ону велику, белу, у пози испруженој на- 
пред; мене не загрејава његова Грижња Савесши са 
тенденцијом за моћни напон мускулатуре и са изражајем 
једне немоћнс и пренатегнуте мускулатуре, тврде, нео- 
духовљене. Јер су то ствари пасћоејити од Г. Мештро- 
вића, у пози, у схватању, у појединости; то није Г. Ро- 

"сандић сам. И тога самог Г. Росандића ја волим и искрено 
поштујем, и не само као изврсног техничара познаваоца 
логике камена, владаоца средстава за уметнички изражај, 
него, што је важније, и што је одлучно, као уметника, 
који ствара искрено, оно што доиста осећа, онако како 
доиста осећа: Г. Росандић није толико наш колико је 
Г. Мештровић, он је више Словен, његов домен није 
храброст него благост, није снага него мекота: то је ње- 
гово, и ту је свој. Ту је и најбољи. И добар. Глава Г-ђе 
Берсе, осим што је добра скулптура, схваћена скулпту.· 
рално, добро конструирана, са лубањом испод коже, са 
плохама које се преливају, које су камените и јаке, и ако 
су сенкама умекшане и оживљене, говори о уметничком 
осећању Г. Росандића, осећању искреном, лепом, изра- 
женом, и говори о његовом таленту уметничком. 

Да, говорим истину: више та мала, спиритуализо- 
вана глава него друге велике главе и акта који су скулп- 
турално добри, врло добри и изврсни, али који есте- 
тички, својим изражајем, садржајем свога изражаја не 
говоре лепо о уметнику Г. Росандићу него о Г. Росан- 
дићу скулптору. Али, то није доста: бити скулптор, то 
је што је: не бити песник него бити стихотворац, не 
бити сликар, уметник него сликотворац, не бити музи: 
кални песник, стваралац, него бити виртуоз, у највишем 
случају само виртуоз: само техничар. Ту ће Г. Росандић 
наћи себе: у благости, мекоти, милостивости словенској, 
скоро у сентименталности, и ту ће он изразити своју 
уметност која још није нашла адекватан израз. Он је 
много више лиричар него драматичар, и то лиричар 
тихе, контемплативне, лепе лирике, лепе у најлепшем 
смислу речи; ту ће бити његови предмети; треба само 
више вредноће и више савесности, више озбиљног тре- 
тирања својих озбиљних претензија, и за успех Г. Ро- 
садића, пуни и лепи, може се јамчити. Овако, ако он не 
нађе себе и не изрази себе, ако остане код самих глава 
и не приђе дубљим и сложенијим задатцима, ако своје 


способности не буде озбиљно третирао, он ће остати ово 

што је данас: један од наших првих скулптора; од првих, 
до душе, али од првих наших, а за већу амбицију то 
није много. Има ли Г. Росандић, својим талентом, раз- 
лога да буде малим задовољан > Нема. Он има дужност 
и право да тражи веће задовољство. Нека га, дакле, 
тражи. М нека га нађе. 

Од осталих скулптора, који на Циклусу нису сара- 
ђивали, ту су Г. Г. Ђорђе Јовановић, Сима Роксандић, 
Драгољуб Арамбашић. /. 5. Јовановић није био срећан 
у избору својих ствари спремљених за Изложбу, и ако 
му је ово најбоље, или од најбољег, што има да покаже, 
онда је мало доброга. Треба изузети, одмах, на почетку, 
његову Осшављену и Чика-Милована, Тугу такођер. 
Остало: бисту Владана Ђорђевића, Саву, Београдску 
Ружу, Женску Главу не треба изузети; ИПрногорац стоји 
негде на средини. Без много спиритуалнога у себи, без 
довољно динамике и без особито импресивног изражаја, 
Остављена, Милован и Туга, чак и Црногорац, донекле, 
имају у себи скулптурних и уметничких квалитета: Г. Јо- 
вановић је, у опште, одличан познавалац анатомије, осећа 
форму и добро моделује; то су све нужне, неопходне, 
особине једнога доброг скулптора који може да буде 
више нешто од скулптора: уметник. После, у тим ства- 
рима има укуса, има појединости сасвим лепих, целина 
не одбија ни чим, апсурдно није ништа; ефекат мра- 
морног вела преко лица 7уге, и ако баналан, и ако преко 
хладног и безизразног лица, не промашује, донекле, циљ: 
он, код публике, изазива свиђање; крепкост Милована 
и брижљивост којом су рађене појединост није ни код 
васпитаног укуса прошла без симпатије; Осшављена, 
гола, млада, лепа, лепо рађена, сигурно израђена, такођер 
је ствар од вредности, без јаче вредности, али таква, 
каква би могла бити изложена и у далеко бољим излож- 
бама него што је наша, и то, извесно, с успехом. Најзад, 
Црногорац, ако не говори ништа ни својом физиогно- 
мијом, ни својим појединостима у пози, рађен је на де- 
ликатном анатомијом, моделован дискретно, веома, веома 

пажљиво, није ружан ни по чему, и свиђа се; згодан као 
декоративна ствар у салону, као што је згодна и 7уга 
и Остшављена. 

Али, али, поред свих лепих скулпторских квалитета, 
поред уметничких квалитета, шта више, ове ствари нису 
скулптурне, нису скулптуре; преслабашне и преслатке 
су да би биле скулптуре; пре декоративне, сувише „лепе“ 
у нелепом смислу речи, неиндивидуалне су и безизразне. 
Г. Јовановић је прешао своје цветне године и није дошао 
до опште естетике до које смо могли доћи ми млађи, 
као што није дошао ни до ове естетике скулптуре, коју 
ми имамо, и по којој биће скулптуре излази из споја идејне 
ентелехије са логиком материјала, из динамике изражаја 
са природом камена или бронзе, материје у опште. По 
тој естетици, која је у нама и која одређује наше есте- 
тичке судове, ово је једна нескулптурална скулптура, 
алогична према материјалу, неконструктивна, беснажна, 
некрепка, са више сликарских него скулпторских ефе- 
ката. То су наши детерминисани судови, и то судови 
који нису изван дискусије. Оваке нескулптуралне скулп- 
туре има и данас у Европи много, и сувише много, и 
напредак модерне естетике скулптуре био је напредак не- 
пријатељства нескулптуралаг скулптуре, Роденов, Мецне- 
ров, Мештровићев. О том се даде још дискуковати: која 
је од тих естетика целисходнија и смисленија, и то је 
ради чега ја не устајем против заслуга Г. Јовановића, 
ни против његовог угледа, ни против његове уметности, 
Вредност његовог рада несумњива је, као и таленат ње- 
гов: сумњива је његова естетика, и ја устајем против ње. 


_Баш зато, што се она даде дискутовати. Али, што је 


изван дискусије, изван сваке могуће, то је: да је савр- 
шено бесмислено слати на једну интернационалну изложбу 
једну ствар комичну као што је Коза Регстадел5з!, ко- 
мичну; једну ствар страшну као што је бисша В. Ђор- 
ђевића; једну ствар апсурдну као што је она невероватна 
Сава. Те ствари не служе на част, Г. Јовановићу, ни 
жирију који их је примио, ни павиљону у ком су биле 

изложене. Недокучив: толико смешне наивности, да, 
смешне; толико старословенске, калемегданске, убавки- 
ћевске технике и естетике; толико и запрешћајуће руж- 
ноће у делима једног одличног, заслужног и слављеног 
уметника није смело бити изложено, никако, нигде. Зар 
је требало Г. Јовановића спустити на ниво, Г. Почека 
и допустити да својим лошим стварима, буду једнаки и 
једнако третирани» Зар је требало једном Јовановићу 
учинити жалосну прилику да чује оваке речи о оном 
што је он послао, и то од човека који га поштује и који 
их је рекао зато што жали да га не може још више по- 
штовати; речи које је тешко чути, и тешко казати, али 
које треба да се чују и треба да се кажу. Зашто» Зато, 
да их други, другом човеку, други пут не би морао ка- 
зати; да би се изложба приређивале савесније, и да би 
се ствари боље одабрале. 

Од скулптура изложили су још Гђа Мештровић, 
један портрет, Г. Роксандић једну композицију, Г. Арам: 
башић три портрета; изврсни анималист Г. Дешковић, 
који је са пуним успехом био изложио своје коње и псе 
на Медулићевој Изложби у Загребу, и који је требао из- 
ложити; требало, наглашујем нарочито: јер је уметник 
од вредности, и јер је, као културни наш радник, у нашим 
идејама о културном јединству српско-хрватском. Тако- 
ђер није изложио Г. Коњарек, и ја много сумњам да је 
било у томе довољног разлога да се он од једне важне 
наше манифестације уздржи; то исто вреди и за друге 
који су могли и требали изложити, али који нису изло- 
жили, из разлога Бог зна којих, али из разлога несум- 
њиво недовољних: јер је несумњиво да је у лепоми 
смисленом послу који је значио ову изложбу био нацио- 
нални грех апстинирати се, као што је несумњиво и то, 
да је национална дужност наших уметника да изложе 
дела много већа и важнија него што су велике личне 
ћуди и него што су важне мале свађе малих људи. 

Г-ђа Ружа Мештровић донела је свој обол нашој 
Изложби: портрет један, главу, у камену. Г-ђа је, одмах 


о ИЕ 











УМЕТНИЧКИ ПРЕГЛЕД. 807 








се види, са Г. Росандићем ишла у исту школу. Скулпту- 
рално схватање скулптуре са техником која излази из 
тога схватања одликује тај портрет, који осим своје 
скулптурне вредности, има довољно карактера да би 
имао и уметничку вредност. Само, овакав какав је, пор- 
трет није морао бити изложен, јер му је уметничка вред- 
ност непотпуна : он је у камену недорађен, и има да буде 
довршен. Г. Роксандић изложио је једно бронзано Изне- 
нађење, страх једнога дечка који је, купајући се, одједном 
спазио, испод себе, при стени, огромну корњачу, и, пре- 
стрављен, укочен, затегнут, остао у пози у којој га је 
Г. Роксандић убронзио. „Он је учио у Риму, на жалост“ 
изразио се један талијански критичар о том Изненађењу. 
Ја не знам да ли је на жалост што је Г. Роксандић 
учио у Риму; јасно ми је, међутим, на први и сасвим 
општи поглед, да ова ствар није могла створити добри 
и заслужени глас Г. Роксандића као скуптора, још мање 
му га је учврстила, најмање га је повећала. Мени је 
несхватљиво: зашто она количина уметничке енергије 
која је бесмислено отишла на стварање ове безначајне 
композиције престрављеног дечка са корњачом, уместо 
да је отишла на какав морално дубљи предмет, на есте- 
тички сложенији, на скулптурно небаналнији. Својим 
Рибаром Г. Роксандић је показао своју крепчину и са- 
весност и створио дело од талента и вредности; овим 
Изненађењем, ако је што показао, то је, након бољеги 
доброг схватања скулптуре у Робу и Рибару, једно рђаво 
схватање, и створио је дело без вредности; изван вред- 
ности уметничке, једну ствар слабу по изради, баналну 
по замисли, невредну да буде приказана по естетичком 
садржају. Зар на целом овом чудесном свету са толико 
борбе и болова није било једног достојнијег предмета 
пред Г. Роксандићемр Зар он свој таленат толико мало 
цени да је ту ствар спремио као докуменат свога та- 
лента 2 Г. Роксандић има много више талента него што 
га је унео у ову неуспелу ствар. 

Г. Драгољуб Арамбашић је сликар по својој природи 

и суштини, скулптор је фактично. То има своје добро и 
своје зло; по овоме што је до сада учинио, на жалост, 
више зло него добро. На жалост: јер Г. Арамбашић има 
лепу способност интимних, благих, нежних естетичких осе- 
ћања, и кад није сладуњав он је спиритуалан и симпати- 
чан. Међутим, он је и сувише сладуњав за скулптуру, више 
него би то подносило и сликарство, које му је, по мом на- 
хођењу, ближе од скулптуре. Модерни скулптор третира 
људско тело једним сликарским начином: он га моделира 
осветљеног, у обилној и ниансованој игри свгтлој и тамној, 
и, поред сливања мањих плоха у опште плохе, веома ниан- 
сованог, ефекти светлости и сенке скулптору помажу наро- 
чито да даде спиритуални карактер лицу или површини, 
независно од саме моделације. Тиме тело добије оно дрх- 
тање преко себе, оно нешто, оно флуидно, онај шон у 
скулашури, онај вео духа преко материјала, ону одуховље- 
ност моделације, оно најдубље уметничко у скулптури. То 
нешто није страно Г. Арамбашићу, тога вела духа код 
њега има: али, тај вео код њега је пресладак, и то, на- 
рочито то, чини његове скулптуре нескулптуралним. 
Кажем: нарочито то, јер Г. Арамбашић није ни довољно 
конструктиван у скулптури; осећајући више сликарски 
него пластички, он више осећа кожу него костур, више 
преливе у тену лица него оно еминентно у скулптури: 
лубању. Моделација сама, и ако беснажна и, некуд, сен- 
тиментална, довољно је савладана да би напредак Г. 
Арамбашића био могућ. Могућ под једним условом: да 
уђе у естетику скулптуралне скулптуре, и да се, тако, 
од сликара приближи ка пластичару. 


(Свршиће се.) 


ДИМИТРИЈЕ МИТРИНОВИЋ. 

ПОЛИТИЧКИ ПРЕГЛЕД. 


УНУТРАШЊЕ ПРИЛИКЕ У ЕВРОПСКОЈ ТУРСКОЈ. 


Министарска криза у Турској је решена. Министар 
финансија, Џавид-беј и министар просвете Бабаизаде су 
иступили из Хаки-пашина кабинета. Ова промена у тур- 
ској влади свакако је извршена на штету њене старе 
снаге, која није била мала када је у њој, поред Џавид- 
беја, био и Талат-беј. Али не може се реће да, и ова- 
кав какав је, кабинет Хаки паше није довољно јак да 
издржи једну парламентарну сесију. Иза овога кабинета 
стоје још јаке силе да га одрже, а ако се њихова рав- 
нотежа сваки час помера. Џавид-беј и његова група, за- 
једно са централним младотурским комитетом у Солуну, 
пскушали су да собом повуку пад целога кабинета, да 
скрхају најважнију полугу турске унутарње политике 
данас, официре, па нису успели. Хаки-паша и Рифгт- 
паша нису хтели, с обзиром на данашње политичке при- 
лике, да напуштају власт. А Махмуд Шефкет паша је до: 
вољна потпора за овај кабинет. 

Џавид беј, Др. Назим, Талат-беј, Џахид-беј, прваци 
младотурског комитета „Јединство и Напредак“, не сма. 
трају себе побеђенима. Они ће сада поћи у народ и спре- 
мати борбу противу противника који су их оборили. 
Борба обећава пуно разних перипетија с врло неповољ- 
ним изгледима на ред и консолидовање у отоманској им- 
перији. 

Приликом дискусије о буџету министарства грађе- 
вина, Велики Везир је објавио да ће отоманска влада 

поднети идућој скупштини један пројекат за градњу 
нових железница у дужини од десет хиљада километара. 
За европску Турску Хаки-паша објављује да ће се гра- 
дити железница Приштина—Скадар Битољ— Јадранско 
море, Битољ-—Јањина, Битољ— Скопље. Врло је веро- 
ватно да ће побуна у Арбанији нагнати турску владу да 
што пре гради железнице кроз Арбанију. И ове године, 
као и лањске, турска војна управа стекла је уверење да 
се без железница врло тешко врши транспортовање трупа 
и снабдевање храном и осталим потребама у Арбанији. 
Тургут-паша, командант експедиције противу садање и 
прошле побуне у Арбанији, видео је да је до Митровице 
преко Скопља и од Сан-Бовани ди Медуа до Скадра како- 
тако лако, транспортовати војску, али дубље и даље у 
унутрашњост врло тешко готово, немогућно. 

Умирење Арбанаса још није постигнуто. Борба вој- 
ске и побуњеника још траје; местимично борба је још 
врло озбиљна. Теренске прилике чине да су Малисори 
готово непобедни у својим позицијама. Држање Црне 
Горе знатно се изменило; енергичне мере на граници по- 
могле су да се доведу у нормални ред црногорско-тур- 
ски односи, који су у једноме тренутку били врло рђави. 
Са црногорске стране чињен је покушај да владар Црне 
Горе учини посету султану у Цариграду. Једна таква по- 
сета могла би да изравна сукоб између две државе, који 
је сталан предмет разговора и дискутовања у Цариграду, 
Петрограду, Риму и на Цетињу. 

Покушај Малисора да побуни дадну карактер оп- 
штега устанка у целој Арбанији није успео. Неоргани- 
зовани, Арбанаси нису могли да изведу покрет. У по- 
кушају их помаже увек врло много талијанска штампа 
и Гарибалдијев син. Овај последњи својим манифестима 
и скупљањем добровољаца по Италији, знатно отежава 
акцију Тургут-пашине експедиције. Талијанска влада мора 
да држи нарочите бродове у Јадранскоме Мору, који од 
Анконе до Бриндизија стално крстаре и пазе на Гари- 
балдинце. Талијански консули по Турској имају наредбе 

да све немирне поданике враћају у Италију, ако би са- 
знали да имају какве везе са устаницима у Арбанији. 
Маћедонски револуционари, који су водили прего- 
воре са вођама арбанаских побуњеника у Софији, на 
Цетињу, у Скадру, у Атини, у Италији, у Солуну, нису 
могли доћи до споразума са њима. У преговорима који 
су вођени између њих показало се одједном да се не 
могу споразумети, зато што се не слажу о томе које 
пределе обухвата Арбанија, а које опет Маћедонија. Арба- 
наски изасланици су тражили да у састав аутономне 
Арбаније уђу и они делови битољскога и солунскога ви- 
лајета, које су маћедонски револуционари из Софије 
сматрали као бугарске. Скопски санџак је био исто тако 
предмет за спор; докле су га маћедонски револуционари 
сматрали за чисто бугарски, дотле су га изасланици арба- 
наских вођа сматрали за предео насељен само Србима, 
Маћедонски револуционари су истакли за базу преговора 
не начело слободе него начело народности. Па, истичући 
такву основу за преговоре, што није први пут, показали 
су се опет мегаломани. Утврдило се оно што је два-три 
пута већу „Српском Књижевном Гласнику“ наглашавано 
кад је писано о бугарско-арбанаским односима: да се 
Бугари не могу споразумети са Арбанасима, зато што 
ће одмах поставити питање о Великој Бугарској. 
Васељенска Патријаршија је узела на себе иници- 
јативу да приволе јерменскога патријарха и бугарскога 
ексарха да заједнички дејствују на Порти да се очувају 
досадање привилегије које су се тицале верскога инте- 
гритета Грка, Срба, Јермена и Бугара. После дугих пре- 
говора састављен је један протокол у коме се налази 
један споразум, по коме би све три самосталне цркве 
заједнички радиле код Порте увек кад се јави какво 
спорно питање између турске владе и једне од трију 
цркава, а питања се буду тицала школе, цркве, војне 
службе патријаршиста, екзархиста и Јермена, црквених 
и манастирских имања. У споразумни протокол је ушла 
и једна тачка о томе да се спорови између трију цркава 

споразумно решавају. Поред овога је предвиђено да сео 
школскоме питању поднесе турској влади меморандум, у 
коме би се изложиле тачне погодбе под којим би се, 
на основу новога турскога устава, то питање имало рас- 
правити. Овоме је додата жеља да се признаду правна 
лица како би она могла на своје име подизати школе, 
цркве, куповати непокретна имања.. 

У Солуну, Битољу, Скопљу и Приштини чине се 
велике припреме за султанов дочек. На Косову Пољу, 
код Муратовога Тулбета, биће изведена велика манифе- 
стација муслиманска. Мехмед М ће клањати на гробу 
свога претка, а турска војска ће имати да се у великоме 
броју покаже у Старој Србији, добро обучена и с новим 
оружјем, нарочито с топовима, којих се још једино при- 
бојавају Арнаути. У Битољскоме вилајету, као и у сан- 
џацима скопљанскоме и серескоме, ексархисте се стално 
организују за евентуални отпор националистичким теж- 
њама младотурских представника и за могућно нападање 
на остале народности које се противе тежњама њиховим. 
Због донекле измењених односа турско-бугарсках, после 
промене владе у Бугарској, турски управљачи гледају 
кроз прсте тој радњи. 

На Криту се чине припреме за општинске изборе. 
Муслимани и Хришћани се спремају за велико учешће, и 
изборна борба ће бити врло огорчена. Борби ће дати 
оштрији карактер то што је Шеик-ул-ислам поставио за 
кадије у Канеји, Ретимну и Канди три Муслиманина. 
Ово је урађено зато да турска влада документује свој 
суверенитет над острвом Критом. Хришћани су држали 
збор и одлучили да не допусте овим кадијама да дођу 
на Крит. У исто време су известили и консуле Сила За- 
штитница у Канеји о тој својој одлуци. Консули су о 
томе известили своје владе, и између њих и отоманске 
владе почеће преговори како да се то питање реши. 


ИностРАНИ. 





ЈОЈ БАЗУ КД ИЕ а 5: 





КЊИЖЕВНОСТ. 


„ХАСАНАГИНИЦА“ АЛЕКСЕ ШАНТИЋА. — „Летопису Ма- 
тице Српске“, од како је у њему успешно спроведен бој- 
кот београдских писаца, не може се пребацити да нас 
је размазио обиљем ваљаних прилога. И зато је при- 
јатно изненађење када се у оној жалосној пустињи уби- 
ствене прозе Бошка Петровића, Милана Шевића и Све- 
тислава Стефановића, наиђе на једну тако деликатну и 
лепу песничку ствар као што је „Хасанагиница“ Алексе 
Шантића, која је сада и прештампана у засебну књигу. 
„Жалосна пјесанца о племенитој Хасанагиници“, која је 
имала част да је преводе Хердер, Гете, Валтер Скот, 
Шарл Нодје, Проспер Мериме, Пушкин, Жерар де Нервал, 
Мередит, о којој постоји цела једна доста обилна лите- 
ратура, за коју је позната француска песникиња Марсе- 
лина Деборд-Валмор, 1821 године, писала да „њена дир- 
љива историја може дати предмет једног драмског дела“, 
и која је инспирисала већ неколико наших писаца, — 
инспирисала је и Алексу Шантића. Он, будући из оних 
крајева, био је у стању да боље но ико осети неодољиву 
чар народне песме. Као што је било очекивати, Шантић 
је, исто као и у „Под маглом“ дао дело мање драмско, 
али више поетско, без бинске вештине, али са много 
поезије, нарочито са много лепих и дирљивих стихова. 
Шантићева „Хасанагиница“ има толико вредности да јој 
неће ништа нашкодити награда коју су јој досудили да- 
нашњи критичари Матице Српске. Х. 





„Басне“. — Г. Милан Вукасовић није непознат чи- 
таоцима „Српс«ког Књижевног Гласника“, у којем је штам- 
пао двадесетак својих интересантних басана. Сличне басне 
штампао је они у „Босанској Вили“, „Венцу“, „Дневном 
Листу“, „Новом Времену“, „Србобрану“, „Српској Ри: 
јечи“ и „Бранкову Колу“, и све скупа, 95 на броју, 

изишле су сада у засебној књизи. „Басне“ имају за 
развијање какву здраву мисао или јаче осећање, увек са 
довољно јасним „наравоученијем“. Писац има способно · 
сти за изналажење анегдота или ситуација; он црта лич- 
ности са неколико прецизних потеза, уносећи израза и 
боје. Желети је било да је писац био пажљивији при 
одабирању, јер има неколико слабијих, у сваком случају 
недовољно разрађених ствари, што нешто слабе утисак 
који у својој целини даје ова добра књига. Хе 





„ИСТОРИЈА СРБА“ К. ЈИРЕЧЕКА. — Изишла је из штампе, 
— у исти мах у немачком оригиналу и у савесном и у зна- 
лачком српском преводу Г. Др. Јована Радонића, — жељно 
очекивана „Историја Срба“ од Г. Константина Јиречека. 
Од Г. Јиречека, који у европској науци има тако велики 
глас, и који са пуно разлога важи као један од најбољих 
зналаца прошлости балканских Словена, очекивало се 
много. И то очекивање није било на празно: већ се сада, 
по овој првој књизи, која иде до 1371 године, може без 
икакве резерве рећи: да од Ранкеове историје српскога 
устанка на страни није ништа боље написано о Србима, 
и да је то најбоља, најнаучнија и најпотпунија историја 
српскога народа коју до данас имамо. У „Српском Књи- 
жевном Гласнику“ биће опширније говора о овој, за нас 
Србе драгоценој књизи. За сада ваља истаћи њену обилну 
и сигурну документацију, масу нових, до сада потпуно 
непознатих чињеница. Српска прошлост приказана је са 
свију страна, и у сасвим новој светлости. Тек сада ми 
ћемо имати појма како су изгледали наши стари по до- 
сељењу на Балкан и како су се формирале наше прве 
државе. Књига, нешто одвећ концизно писана, изгледаће 
можда сува широј публици која воли општа разматрања 
и патриотске фразе, али за онога који уме да чита и који 
воли речитост голих чињеница, имаће своју велику за- 
нимљивост. Интелигентна публика српска умеће да оцени 
ово капитално дело ученог словенског историчара. 


„ФРАЗЕ и ФАКТА“. — У свом котрљању на ниже, Г. 
Станоје Станојевић није се могао зауставити, и, савршено 
морално неосетљив као што је, одговорио је на моје 
писање о његову памфлету. У „Делу“, књижевном ор- 
гану странке којој за сада припада, он је, под насловом 
„Фразе и факта“, одговорио онако како се само од њега 
могло очекивати. 

После овог његовог кукавног одговора, ја бих имао 
само да поновим и још јаче подвучем оно што сам му 
једном већ казао. И овога пута Г. Станојевић се послу- 
жио својим патентованим „научним методом“. Он је 1) 
својим ранијим примедбама дао нов смисао какав је њему 
сада за одбрану требао; 2) он је из текста мога одго- 
вора истрзао по једну реченицу, и дискутовао њу, а не 
целину. И овога пута оставио је све што је не само 
главно но и важно, и сав се бацио на експлоатисање штам- 
парских грешака, крњих слова, интерпункције коју у 
својој неписмености није у стању да разуме, не презајући 
да мојим речима да смисао које оне немају, и да ми при: 
писује речи које нисам казао. 

Са једним човеком такве савесности полемика је 
немогућна. Управо, био би један једини пут: на великом 
табаку, у упоредним ступцима, изнети шта смо обојица у 
два маха казали, и оставити људима које те ствари интере- 
сују да према тој очигледној табули пресуде. Иначе, овде, 
у „Српском Књижевном Гласнику“, ја не желим да тро- 
шим ступце на тако излишне ствари као што су научне 
полемике са Г. Станојем Станојевићем, да губим драго- 
цено време у бесциљним препиркама са једним беспо: 
сленим човеком који је дигао руке од озбиљног рада, и 
то око штампарских грешака, запета и крњих слова! Ја 
држим да је цео тај спор пресуђен, и ја сам исто толико 
исто задовољан оним што су позвани и незаинтересовани 
казали и написали о мојој књизи. колико ми ласкају паорске 
грдње и фишкалска извртања Г. Станојевића. У осталом, 
живот је дуг, и сваки долази на своје право место. У 
овај мах, требало би водити мало рачуна и о своме до- 
стојанству и о своме времену, па водити какве било 
разговоре са Г. Станојем Станојевићем. Јел 





ПРОСЛАВЕ. 


ПРОСЛАВА ДОСИТЕЈА ОБРАДОВИЋА. — По извештајима 
који су нам накнадно стигли, стогодишњица Доситеја 
Обрадовића прослављена је још у овим местима. У Ср- 
бији, у Рачи, у чијој је школи учитељ Г. Пантелић го- 
ворио о Доситеју, а затим Г. Коста 'Јовановић, протоје- 
реј, предложио је да се у спомен Доситеју оснује библио- 
тека „Доситеј Обрадовић“, што је одмах и усвојено. У 
Пироту је у Грађанској Касини била свечана седница, 
на којој је Г. Петар Нешић, професор, пред многобројном 
публиком, говорио о животу, раду и значају Доситеја 
Обрадовића у српској књижевности. У Срему је 30 априла 

свечано прослављена стогодишњица још у Митровици, 
у великој дворани Српскога Дома, где су говорили Г.Г. 
Бранко П. Николић, уредник „Српског Рада“, о животу 
и раду Доситејеву и Васа Поповић, потпредседник Срп- 
ске Грађанске Читаонице, о „Доситеју и његовом добу“, а 
Г-ђица Зорка Јеремић: „Доситеј о дужности женскиња“; 
затим је позоришно друштво Г. Ђорђа Протића прика- 
зало „Младост Доситеја Обрадовића“ од Косте Триф- 
ковића. У родном месту Обрадовићеву, у Чакову, 17 
априла била је лепа свечаност. Пре подне био је у месној 
цркви свечан помен, у подне велики банкет, у вече за- 
бава. у корист откупа куће у којој се Обрадовић родио. 
На концерту је говорио Г. Милан Јовановић, потлред- 
седник књижевног одсека Матице Српске. Из Србије су 
на прослави у Чакову били: од стране Министарства 
Просвете Г. Др Јован Скерлић. а од стране Српске 
Књижевне Задруге Г. Др. Тихомир Ђорђевић. 
Р 


ДРУШТВА И УСТАНОВЕ. 


ГОДИШЊА СКУПШТИНА СрПСКЕ КЊИЖЕВНЕ ЗАДРУГЕ. — 
8 маја одржана је у сали Ш1 Београдске Гимназије го- 
дишња скупштина Српске Књижевне Задруге, која је 
била добро посећена, и на коју су као изасланици дошли, 
од стране Матице Хрватске Г. Др. Отон Кучера, пред- 
седник, и Др. Алберт Базала, секретар; а од стране Ма- 
тице Српске Г. Др. Тихомир Остојић и Јован Живојно 
вић. Управа Задруге могла је са врло повољним ре- 
зултатима да изиђе пред скупштину: лањско, ХТХ, коло _ 
критика је прогласила за најбоље у низу свих досадаш- 
њих кола; 9000 примерака распродани за непуних шест 
месеца; у материјалном погледу: имаовина задруге по- 
пета на 198.006 динара; од чистог. прихода: 7.032 ди- 
нара дати су за одужење старога дуга, једним новим лега- 
том дуг на кућу сведен је за 12.000 динара, 13.800 динара 
унето је у сталан капитал. Скупштина је са задовољством 
примила овај извештај. У краћој дискусији, у којој се 
говорило шта Задруга још има да чини, учествовали су: 
Г. Г. Јован Томић, Јован Жујовић, Стеван Ловчевић, 
Живан Живановић, Лазар Кнежевић и Гаврило Јова- 
новић. Са обзиром на стално повећавање Задругиних 
претплатника, скупштина је решила да се идуће коло, 
за 1911, штампа у 11.000 примерака. 








Власник, Богдан Поповић. — УРЕДНИК, ЈОВАН СКЕРЛИЋ, 








ОРАСИ 


КЊИЖЕВНИ ГЛАСНИК. 


Књига ХХУ], БРОЈ 11. — 1 јун, 1911. 


ИСТРОШРНЕ-РЕЧИ. 


Имаћемо постеље пуне мириса лаких, 
Дивана дубоких као гробови, 
И цвећа чудног на етажерима 
Процвалог за нас под небо лепшим. 


Бодлер, 


1 

Грађани Слануше и Пашановца згледаше се од чуда 
кад два мајстора почеше да разваљују ограду на Толовим 
Зидинама. Године су прошле, хиљадама деце родило се, 
одрасло, оженило се и умрло, а нико их не додирну, не 
помисли да на њима шта озида. 

Зидао их је неки Толг, одмах пошто су Турци исте“ 
рани из града, чије развалине стоје још на једној одвисној 
стени поред вароши. Толе је хтео сазидати нешто дотле 
невиђено, нешто што је требало одговарати великим 
надама тога доба кад се мислило „од мора па све до 
карпатских гора“. Изабрао је крајњу тачку Пашановца, 
једно брдашце, које је готово у средини вароши, а опет 
је целу надвишава. Новац је потрошио док је брдо са- 
секао. После га је подзидао најлепшим каменом теса- 

ником, поплочао двориште, подигао бунар на шмрк, са- 
зидао дивне степенице као у двору, ископао подруме 
чак под улицу, ударио темеље широке као град, оградио 
то дотле невиђеном гвозденом оградом са копљима, па 
кад је хтео на темељима да подигне кућу — нестало му 
новаца. И Толе застао. Грађани су збијали шалу, смејали 
се, и то је једино добро што се отуд видело. Ти савр: 
шени темељи без куће стоје неплодни, зарасли у коров, 
од Кнез-Михајловог времена па до наших дана. Нико 
више не води рачуна о њима. Само, у вече, жене и деца 
клоне се од овог места као од проклетства. 

Био је понедељак, кад се у овим местима има мало 
посла, те су се ту искупљале механџије, трговчићи, по- 
који занатлија, и распитивали се какво је то чудо. Два 
мајстора су радила вредно, онако како се то може кад 
је зидар у исти мах дунђерин, калдрмџија, ћерамиџија и 
молер. Погодили су по ао ђушуре, па им није било до 
докона разговора, него су чистили коров, мерили затег“- 
нутом канапом, тестерили греде и закуцавали даске. На 
питања шта раде, они би набусито одговорили: „АЈ, 
гледај своја посла!“ — или у опште нису ништа го- 
ворили. 

Тек доцније, неко примети једног младића, који 
је стајао мирно, није питао ништа, додавао мајсторима 
час кесу с ексерима, час који алат, а није био из места. 

Овај млади човек носио је на себи плаво одело, 
шешир кицошки, кравату од кинеске свиле, чије крајеве 
је планински ветар забацивао преко рамена. Имао је 
дугу косу. Капут је закопчавао на последње дугме. Лице 
му је било одвише нежно, руке мале, беле, а очи за- 
мишљене и мутне. Кад би нешто рекао мајсторима, глас 
му није био сигуран, и лице би му облило неко чудно 
руменило, готово плаво. 

Да га је посматрао какав лекар, помислио би да је 
овај млади човек наклоњен тешким болестима. Међутим, 
у групи радозналих маловарошана који су мерили странца, 
није било доктора. То су били људи који се не брину 

за наклоности, за будуће патње, већ обичан свет који 
живи за данас, који се стара за најпрече потребе и води 
рачуна само о томе како се зарађује хлеб. И они су по- 
гађали шта ће овом младићу тај дућан: један је тврдио 
да је комендијаш, други посластичар, а трећи фотограф. 

Овај последњи се није преварио. То је био нови 
фотограф за град Ужице и околину, Младен Бркић. 

Појава фотографа у тој вароши, где је овај занат 
припадао још царству чуда, био је догађај за све. Гра- 
ђани су се препирали да ли ће се тај посао рентирати, 
школе се спремале да се по разредима фотографишу, 
варошка интелигенција се сећала лекција о мрачним ко: 
морама и расправљала теорије светлости, жене су загле- 
дале витак стас овог нежног странца, а девојке су узди- 
сале за краватом од кинеске свиле. Нико у вароши није 
био више интересантнији од новога фотографа, да се 
једно време само о њему говорило, ма да му се добро 
ни имена није знало. 

Неки шаљивчина назва га „наш дворски фотограф“. 
И реч Дворски му оста, јер је Младен био доиста дворски 
и народни, чувен и једини, први фотограф ужички у 
опште од како је камен ударен у овом забаченом месту 
поред Ђетиње. Доцније су му заборавили његово кр- 
штено име. Шта више неки су мислили да му је Дворски 
презиме, те га нису сматрали за Србина, него за Пољака, 
Чеха, за Швабу једном речи. 

Као што је то обичај у овој паланци, где један 
фијакер чини догађај, а долазак каквог странца целу 
епоху, све се жене заљубише у њега. 

У лепо скројеном оделу, са шеширом немарно за- 
баченим, витак и умиљат, Младен Бркић је пролазио 
улицама леп као млад пас. 

— Ју, како је феш! — шапнула би кона кони кад 
би угледале Дворског. 

— Нека га Бог поживи мајци кад га је онако ли- 
јепог родила! — додала би нека трећа на сав глас да 
ју је и сам млад човек могао чути. 


820 Српски КЊижЕВНИ ГЛАСНИК. 





Али, Младен је остајао хладан. Гледао је своја посла 
којег је имао пуне руке. Сем тога, видео је брзо да не 
може много рачунати на ове речите срдачности. Кад је 
морао да се обрати некоме за ову или ону помоћ, да 
му се нађе момак или позајми чекић, ови маловарошани 
су слегали раменима, ошљарили, купили се око њега, 
давали непотребне савете и разилазили би се чим би се 
њихова ситна радозналост заситила, Што је још горе 
било, крали су му на мери, потуривали рђаве ствари и 
наплаћивали двапут више него другом. 

Он то није хтео приметити никоме, јер је био учтив, 
од оне велике учтивости која иде на сопствену штету; 
био је лепо са сваким, улазио је у њихова друштва, 
избегавао да се меша у њихове зађевице и локалне амби- 
ције. Нико није могао ни сањати да је овај млади човек, 
тако споља задовољан, већ првих дана изгубио вољу на 
њихову паланку, за коју кажу да је и Бог заборавља. 
Бркић је хтео викнути: „Збогом, писаћу ти!“ свим тим 
новим лицима, тако ружним у својој простоти, тако 
простим у своме плитком непоштењу, али је тада млади 
човек понављао оно што је рекао самом себи кад је 
полазио из Београда: 

— Ја морам тамо бити. Рекли су ми да тамо будем! 
— и онда је остајао, облетао око својих мајстора, по- 
магао их, показивао им, и једва их убедио да на дућану 
намалају: фотографија, а не: вотогравија. 

У тим данима, нашао му се на руци Машан Црно- 
горац, један од оних људи који живе без великих брига, 
по мало социјалишу, остају вечито млади, дочекују и 
испраћају гимназијске генерације, хоће да потрче за сва- 
кога, воле добру шалу, живе и умиру сиромаси. Машан 
је држао дућан такође ту, на Слануши, правио пар ци- 
пела у месец дана каквом ђаку за јевтине паре, наглав- 
љивао чизме жандармима, иначе крпио радницима, сиро- 
тињи. Кад би зарадио толико колико је мислио да је 
довољно за мајку и њега, за „Радничке Новине“, покоји 
агитациони спис или прилог, бацао би се стаклићима за 

сељаком, викао: „Испаде ти новац, рођаче“, задиркивао 
се са другим еснафима, или би метнуо столицу на праг, 
па окупио око себе ђаке из најстаријег разреда, шетао 
с њима, започињао крупне разговоре и помагао им да 
испадну озбиљни у њиховим седамнаестим годинама, 

Тај Машан, и још један ђак, неки Живко Богатин- 
чевић, који је у пркос своме презимену био такође си: 
ромах и социјалиста, иначе опаљеног лица, развијених 
костију, оштра погледа, син једног ковача Испод Града, 
помогоше Бркићу да се смести, нађе собу, уреди дућан, 
те најзад изиђоше плакате по вароши да је отворена 
фотографска радња која „стоји на услузи п.п. грађанству 
са својом израдом слика у свим форматима, као: визит, 
кабинет, и по најновијој методи“. 


П 

Лето је освајало. 

Сунце је пекло по улицама. Развијено дрвеће је бле- 
дело на његовом сјају и опуштало грање. Као црква, 
Ужице је било ћутљиво и тужно. Тек ако нешто оживи 
око подне кад се пусте канцеларије и школе. Особито 
Липу закрчи тада један занимљив свет: то су ученице 
из Радничке Школе. Младе, већ девојке, у јаким пала- 
начким бојама, оне су излазиле из школе: најпре млађе, 
готово деца, без намештања у хаљинама, без тражене 
фризуре, па онда мало старије, са још кратком сукњом 
и витицом низ леђа, али већ сјајна ока, пуних груди, 
заводљиве косе, и тек онда најстарије, једре планинске 
"девојке, без мидера, те им је снага слободна под црном 
кецељом која више показује него што скрива, развије 
них рамена, оштра хода, црних веђа, руменила у лицу 
и дискретних осмеха. 

Последње су излазиле две девојке, нешто другаче 
од осталих: без јаких боја, с крагном око врата, с ман: 
шетама на рукама, са блузом на дугмета која имитира 
капут, без много рада у рукама и са по којом књигом 
која се по корицама распознавала да није уџбеник. Оне 

се нису мешале међу друге; па и кад би их нека дру- 
гарица нешто запитала, одговарале би кратко и изостале 
би још два корака. 

Једна од њих две: вижљавија, са сенком неке нео- 
дређене досаде у очима, Даница, била је кћер једног од 
богатијих ужичких грађана, познатог ракијског трговца 
на Доњој Чаршији, Веселина Јевђовића. Она није била 
лепа, јер је била и сувише здрава. Али је њој лепо ста- 
јао тај израз досаде као контраст целом њеном телу. 
Друга девојка, Цаја, била је чиновничко дете, од оних 
ужичких чиновника који су могли претурити преко главе 
једну годину службе у овој паланачкој пустоши, па после 
остали, одрекли се даљих амбиција, привикли се локал- 
ним навикама, научили јужни дијалекат, оженили се и 
ородили у вароши, те себе не разликују од мештана, а 
ни ови од њих. Обе девојке су училе заједно гимназију, 
па у четвртом разреду, кад се забранило да девојке уче 
даље са мушкарцима, родитељи их нису хтели слати у 
Београд на продужење гимназије него их уписали у Рад- 


ничку Школу. 


У тој школи је друштво било промењено : девојке 
са основном школом, с народним појмовима, где су хо- 
ризонти уски, да се мисли да је и сам Господ Бог ужи- 
чанин. Две гимназисткиње су се осећале као изгнане. 
Нарочито Даница, која је и поред свога здравља, волела 
снове, приче, књиге, један шири живот него што се могао 
наћи ту, међу простим маловарошким девојкама, готово 
сељанкама. Од тога тренутка, она се здружила са Цајом 
још више, те се нису раздвајале ван куће. 

Оне су ишле полако и говориле тихо. 

— Живко ми каже — рече Цаја — да је Дворски 
врло учен човек, чита много, свршио је гимназију, био 
је на филозофији... 

— Па што је дошао за фотографа» — прекиде је 
радознало Даница. 


— Вели, научио је фотографију сам. Још му је 

рекао једном приликом да ће продужити школу може 
бити.. а може бити да не. 

— Откуд баш овамо да дође. 

— Не знам. Можда што код. нас нема фотографа. 


— А где су му родитељи2г — запиткивала је Да- 
ница и даље, не кријући да се интересује за Дворског. 
—- Умрли су му. 


— И отац и мајка» — изненади се девојка, готово 
у неверици. 

— Живко ми рече да Дворски не воли у опште да 
говори о себи, али је једном рекао, да оца није запам- 
тио, а мајку је изгубио скоро... пре годину дана. 

Оне беху стигле на Стару Пијацу, где се сустичу 
све главне улице овог провинцијског места. Девојке спа- 
зише Живка и Младена како силазе са слануше. 

Живко је обема девојкама био друг из гимназије. 
Са Цајом је био још комшија, кућа до куће, те се по- 
знавали још ближе. Млада девојка је волела његову кри- 
тику данашњег друштва, разлагања о будућности, и свети 
занос који би запламтео у очима овог планинца врло 
одушевљеног, недодирнутог разочарењем од неуспеха, 
разликом између хтети и моћи. 

Гимназист поздрави дубоко своје другарице, са оном 
помпом која се чини само у годинама кад се поздрави 
тек почињу да разумевају, кад се у скидање шешира 
мећу све наклоности, жеље, осећања и наде. Младен се 
такође јави.. нешто немарно, као по дужности, јер није 
познавао Живкове познанице, али његов поглед ипак 
прелете преко њих обадве. 

Даници се учини ла се овај поглед задржа на њој 
нешто више, те поцрвене до слепочница. 

Она је већ слушала за Дворског и познала га пре 
него што јој га је ико показао. Овај нежни цвет бео- 
градских голети допадао јој се чудно. Он јој је доносио 
мирис из мутних хоризоната које је она себи представ- 
љала за свет даљи од места у којем се родила, одрасла 
и ниједног га дана не оставила. Забрана да посећује 

гимназију огорчила ју је на њену варош и још више јој 
развила склоност за сањањем о свету који живи у срећ- 
нијим крајевима, где има железница, лађа, где се идеу 
позориште, на концерте и где се срећу непозната лица. 
У очевој кући није налазила утехе: старинска кућа са 
укорењеним навикама, примитивним животом и презривим 
осмехом за све што је ван ње; отац себичан, мрачних 
расположења, одан ракији, готово тиранин; мајка уту- 
чена очевом самовољом, измучена многим рађањима и 
задовољна ако се може да накинђури о каквом већем 
празнику. 

Нови фотограф је тога дана био свршио прве по- 
руџбине. Други на његовом месту осетио би се већ за- 
довољан, срећан, али се он подавао некој грозничавој 
меланхолији, која се осећа кад се човек нађе у новом 
месту где још ништа од себе не види. М млади човек 
осети готово захвалност према овим госпођицама које 
су биле можда прве девојке којима је он скинуо шешир 
откако је дошао у Ужице. 

Нарочито му се Даница свиде, те он упита Бога- 
тинчевића ко је та девојка. 

Овом великом детету, одгурнутом далеко од Бео- 
града, Даница је пала у очи прво по њеној панами, која 
је лепо доликовала њеној мушкобанастој ношњи, готово 
реткост за варош. Тек доцније је приметио свежину ове 


брдске цуре, одрасле у мирису вење, у кући где се пеку_ 


по неколико хлебова на дан и дочекује дубока старост. 
Косу је имала суву као од метала, обрве изразите, чело 
високо, уста влажна као располовљена воћка. Образи 
су јој горели као потпаљени Врат јој је излазио из отво- 
рене, летње блузе гб, мек и округао као у тице. А под 
блузом дрхтао је цео један свет здравља, нестрпљења и 
носталгије да не прецвета у овој пустињи, румен и не- 
весео као планински јоргован. 

Живко је продужавао расправљати неко друштвено 
питање, употребљавајући за њ готове законе из при- 
родних наука, док је Младен изазивао у себи портрет 

брдске девојке која се изненадно појавила пред њим и 
више му није силазила с ума. 

— Не... не. Шта ја ово чиним! — говорио је ону 
себи. — Мени је све то забрањено... као и дуван, као 
кафана, школа, живот у престоници. Зашто сам онда 
долазио у Ужицег 

Он се напрезао да се отресе од ове слике као од 
каквог привиђења. Али није успевао. Изненадно, у сред 
неког посла, без каквог нарочитог повода, залепршао 
би му се у мислима један прамен ове металне косе, и 
млади човек би се стресао. 

— Шта је ово мени2 — питао се тада. — Јесам 
ли ја дошао овде да се заљубљујем у паланачке девојке... 
и нашто онда овај занат, сва мука око ове радње» 

Бркић је био човек који има енергије, нарочито 
оне српске плаховите енергије, често пута јаке као гром, 
али која траје само извесно време и без неке особите 
системе. Савлађивао је ово пријатно осећање, које му је 
ровило по души, угушивао брижљиво да не букне као 
пожар, који је предосећао у својим двадесетим годинама 
и тако лишен сваке нежности. 

Па ипак му је било пријатно да сретне Даницу, 
особито кад би био у друштву са Живком, те ју је могао 
да поздрави. Скидајући свој шешир пред овом девојком, 
рођеном за живот, њему се чинило да се приближује 
том узбудљивом свету сакривеном под глатку материју 
блузе, да се увлачи у забрањене регионе једног срећнијег 
живота и да дише много лакше својим грудима тако 
плитким, остављеним у наслеђе од оца кога није познао 
и мајке која је рано умрла. 


Ш 
Преко пута Даничине куће, била је једна радња, 
један од оних маловарошких дућана који се зову просто 
шрговина и где се може купити све: кило соли и разне 
вунице, десет пара бонбона и сламни шешир. Најстарији 
калфа, Спасоје, родом из оближњег села, држао је целу 

радњу у својој руци. јер је он умео најбоље тапшати 
сељака по рамену и клети се с њим у све свеце у кален- 
дару, ударити тегом у теразије тако да испадне крива 
мера, а муштерија да помисли да му је измерено више, 
правити комплименте варошким девојкама и потурити 
им избледео штоф под именом најмодерније боје, а кад 
нема посла, нико није умео лепше изићи пред дућан, 
метнути десну руку на леђа и шетати задовољно, поно- 
сито, као паун. 

Од свих девојака, Спасоје се трудио највише око 
газда-Веселинове Данице. Он је био смео и тврдоглав 
горштак, Ужичанин, који не зна за препреке кад један. 


пут науми шта хоће. Даница је била из једне од првих 


трговачких кућа. Она му је требала да крунише његову 
трговачку каријеру: допуни му капитал, уведе га у фа- 
милију газда Веселинову и посвети га за варошанина. 
Стога није остављао ништа што му је могло стећи њене 
милости: јављао јој првој о новитетима који су стигли 
у радњу, попуштао јој на мери, нудио јој робу испод 
цене, клањао се дубоко, осмех му допирао до ушију, и 
сав се претварао у шећер. 

Али се Даница није обзирала на ове услужности. 
Чак јој је био досадан овај јучерањи сељак, који је до- 
душе умео да копира манире, али им није знао мере, 
па му је долазила у дућан ретко, можда само кад не би 
могла купити на другом месту то што би хтели. 

Спасоју се већ било досадило служити туђег газду. 
Сем тога, било је опасно чекати: Даница се била раз- 
вила већ у девојку; први чиновничић могао му је „извр- 
нути чанак“. Стога намисли да ове године сврши ствар. 

Није смео да ради преко газда-Веселина; плашио 
се од њега још откад га је видео први пут као шегрт: 
натмурена погледа, подбулих очију, избријане браде и 
тешка хода као медвед. Стога Спасоје изабра модеран 
пут, преко девојке. 

— Та и ја сам модеран чо.ек! — помислио је Спа- 
соје — а не кб тај туде џиброња што живи још по турски. 





аса: 

Доиста, млади калфа носио је немачко одело, имао 
сат и ланац, био члан Трговачке Омладине, дружио се 
са ђацима, и понеким чиновницима говорио ши. По овом 
друштву личио је донекле на Машана Црногорца, али 
је Машан остајао и даље радник, док се Спасоје трудио 
да буде нешто више, да изиђе из себе, стече друго по. 
нашање, да не говори јужним дијалектом, једном речи 
да постане оно што се у народу зове „господин“. 

Лето је већ пролазило, а он је остајао још стално 
на истом месту. 

— Напред, рђо! — пребацивао је Спасоје самом себи. 

Сад му се указивала једна згодна прилика, кад је 
могао прићи ближе девојци: тефериџ на Усековање. 

То је био један дан о којем се дуго говори у на- 
пред, који се очекује готово као Божић и Ускрс, а који 
киша обично поквари тако да о томе постоји једна ло- 
кална пословица. 

Тога Светог Јована дан је био изузетно леп. 

Народ се састаје у Ади. То је једна врста острва у 
Ђетињи, засађеног врбама, дудовима и по којом липом. 
У средини острва се подиже једна механа, као што су све 
наше друмске механе „по плану“ са широком настреши- 
цом, на стубове, калдрмом пред вратима и једним ладњаком. 

Сељаци су се држали ту, пред кафаном, док су 
грађани играли одвојено, иза кафане, у башти. 

Било је много света. Свако се обукао што је могао 
боље. Чаругџијски момци су метнули нове фермене, дивно 
украшене гајтанима, девојке су разапињале своје разно- 
бојне сунцобране, жене извртале главу да им се види 
тепелук или нова превеза. Цигани су свирали као без 
душе. Фармацајт из нове апотеке, у плитким ципелама 
и рукама у џепу, шетао се скептички. Супленти из гим- 
назије се кришом облизивали око женскиња. /Толицаја 
је држао батину „на готовс“ да интервенише на први 
немир. Кмет је гладио браду. Али је победу носио калфа- 
Спасоје, који је био свуда и на сваком месту. 

Он је на себи имао доста лепе хаљине од штофа 

у зеленој боји која је тада била у моди. Још је могао 
бити „шик“ да није имао очајно црвену пантљику око 
шешира и врат кратак као у вепра. Те тако здепаст, при- 
творних, малих очију, са осмехом сопствене величине, 
развученим до иза врата, личио је у своме „костиму“ 
на сеоског певца. 

Спасоје је водио коло, био кец, развађао посвађане, 
умиривао узнемирене, викао на Цигане, ласкао Полицаји, 
а кадгод је доспевао, облетао је око Данице, хтео да 
је „части“ колачима, „занимао“ ју је, стално се изви- 
њавао, погрешно изговарао стране речи којима јс изоби- 
ловао, правио пошалице на рачун занатлија, и смејао 
се самом себи. 

Даница га је данас трпела. Чак му је затражила 
чашу воде. Спасоје ју је, сав срећан, донео са најхлад- 
нијег извора, чак преко реке, и тако брзо да су по 
чаши још цуриле замагљене капљице. 

У урођеној женској особини да крије своја осећања, 
Даница је употребљавала овога момка, да може, неопа- 
жена, слободно погледати Дворског, који је у сред свог 
разноликог друштва од ђака, интелигентнијих радника 
и млађих чиновника, стајао сам и тужан. 

Звуци ћеманета, куцање чаша, дечја дрека, пуцање 
из пиштоља и све ово народно весеље утицало је на 
младог Београђанина чудно, као на изгнаника. Ко зна на 
шта је мислило ово велико дете дугих београдских улица, 
тако осамљено у пуној провинцији, кад му ни присуство 
девојке којој је симпатисао није растеривало црн облак 
мисли Да ли је мислио на Београд, на његов ускоме- 
шан живот пун супротности... или на оца кога чије по- 
знао, на мајку која је умрла врло млада, на ову девојку 
која је стајала пред њим са снагом пуном као брдо... 
или на ову светковину, на идућу годину, на шта ће после 
бити... да ли ће то он још некад видети, — или на све 
то укупно 

(Наставиће се). 


М. М. Ускоковић. _ 


и до 











ПОСЕДА ВРУМЕСТАН. 
(12) 
УШ 
Сомонски ПРОЛАЗ. 


У очи селидбе, чим се добошар у подне вратио са 
свога редовног, безуспешног похода, Одиберта журно 
послужи оцу и брату да једу. Није проговорила ни речи 
за време доручка, али су јој очи севале, и по њеном 
држању се видело да се на нешто одлучила. По свр- 
шеном обеду, она остави њима да распреме сто, и пре. 
баци преко рамена свој дугачки, црвенкасти огртач. 


— Већ два месеца, читава два месеца како смо у 
Паризу !... гунђала је она, стиснутих зуба... То прелази 
сваку меру... идем ја томе минисшеру, да ја мало са њим 
поразговарам |... 

Она доведе у ред траку од своје страшне капице, 
која је стрчала из бујне, таласасте косе, тресући се као 
убојни шлем, и нагло изиђе из собе, одбацујући при ходу 
добро офиксованим петама своју грубу вунену сукњу. 
Отац и син згледнуше се престрављено, и не покушаше 
да је задрже, знајући да би је то само још више раздра- 
жило; они проведоше цело поподне не мичући се, про- 
говоривши једва две-три речи; и док је киша доле 
пљуштала по стакленом крову, један је глачао своју па- 
лицу и свиралу, а други кувао паприкаш за ручак, ло- 
жећи пећ што може боље, да се бар једанпут до миле 
воље нагреје, док је Одиберта одсутна. Најзад, њен 


Рају 2. | 

журни, ситни корак одјекну у ходнику. Она уђе, зрач- 
нога лица. 

— Штета те прозор не гледа на улицу, рече она, 
скидајући огртач, на коме није било ни трага од кише... 
Могли бисте доле видети лепа кола која су ме довезла. 

— Кола!... Шалиш се> 

— И лакеје, и златне ширите... То је узбунило 
цео хотел. 

И, док су они ћутали дивећи се, она им исприча, 


"речима и покретима, цео свој поход. Пре свега, уместо 


да тражи министра, који је никад не би примио, она је 
дознала адресу — лепим речима се све постиже — адресу 
госпођине сестре, оне високе госпођице што је са Нумом 
долазила у Валмажур. Она не станује у министарству, 
него код својих родитеља, у једном кварту са малим, 
рђаво калдрмисаним улицама које миришу на апотеку и 
које су је подсећале на завичај. То је далеко, и тре- 
бало је добро угрејати табане. Најзад, нашла је кућу, 
на једном тргу окруженом ходницима на сводове, као 
Мали Трг у Апсу. Ах, добра госпођица! како је лепо 
примила, не гордећи се, мада код њих све изгледа врло 
раскошно: сјајна позлата по целој кући, свуда свилене 
завесе, закачене овако... 

„О, добро дошли! .. Дакле ви сте у Паризу 2... Како 
то... Откада 2“ 

Затим, кад је чула како Нума с њима поступа, 
одмах је зазвонила за своју гувернанту, — која такође 
носи шешир, — и све три су отишле у министарство. Тре- 
бало је видети како им сви они стари безјаци полетеше 
у сусрет, клањајући се до земље и отварајући им врата. 

— Дакле, ти си била код министрарг упита плаш- 
љиво Валмажур, кад се она заустави да одахне. 

— Била, него шта!... Упитомио се он, те још како!.. 
Говорим ја теби, сметењаче, да треба госпођицу по- 
звати у помоћ... Како је она брзо свршила целу ствар, 
без оклевања!... Кроз недељу дана приређује се велико 
музичко вече у министарству, да те прикажу дирскто.· 


Убиј 


врсте о 








Нума РУМЕСТАН. 831 





рима позоришта... А одмах затим, кврц-кврц, уговор и 
потпис. 

И што је још најлепше, Госпођица је сада допра- 
тила до куће, у министровим колима. 

— Ммала је вољу и да се попне горе... додаде 
Провансалка намигујући на оца и кривећи значајно своје 
лепо лице. ИМ старчево лице, са кожом испуцалом као 
сува смоква, збрчка се, као да ће рећи: „Разумем... ћути!“ 
Он се више није подсмевао добошару. Само Валмажур 
остаде сасвим миран, не разумевајући прикривену мисао 
сестрину. Он је мислио само на свој скори излазак пред 
публику, и, лаћајући се свога добоша, поче понављати 
све своје арије, праштајући се, пред одлазак, убрзаним 
добовањем и низом пискавих трилера који су се разле 
гали кроз цео Пролаз. 


УШ 
ПОДМЛАЂИВАЊЕ. 


Министар и његова госпођа довршавали су јутарњи 
доручак у сјајној и сувише великој трпезарији на првом 
спрату, коју нису могли загрејати дебели тапети, цен- 
трално парно грејање, ни задах обилнога обеда. Они 
су овога јутра случајно били сами. На јужњаковом столу, 
који је увек био пун, стајала је кутија с цигарама, шоља 
теја од врбене, који Провансалци пију место чаја, и ду- 
гачке кутије где су били поређани разнобојни листићи 
са именима сенатора, посланика, ректора, професора, ака 
демика, отменог света, свих редовних и ванредних го: 
стију минкстарских забава, — са неколико картона који су 
били већи од осталих, за повлашћене званице, на које 
се у првом реду полагало за „мале концерте“. 

Док је Г-ђа Руместан прегледала картоне, заустав- 
љајући се код појединих имена, Нума је гледао испод 
ока, бирајући цигару из кутије, и вребајући на њеном 
мирном лицу какав знак неодобравања, какву замерку 
због овако на брзу руку састављенога списка. 

Али Розалија није чинила никаквих примедаба. Она је 
била равнодушна према свима овим припремама. Откако 
су се настанили у министарству, она се осећала још уда- 
љенија од свога мужа, одвојена од њега његовим не- 
прекидним дужностима, безбројном послугом, великим 
примањем, које није допуштало никакву интимност. Томе . 
је доприносила и њена још увек неутешна туга што нема 
деце, што око себе не чује оне ситне, неуморне кораке, 
онај доброћудни, звонки смех, који би растерали ову 
чаму из њихове трпезарије, овај студени изглед хо- 
телске трпезе, за коју су они седели као случајни пут- 
ници, безлични као и стоно рубље, намештај, сребрно по- 
суђе, сав овај сјајни украс министарских станова. 


Кроз нелагодну тишину која је наступила после 
обеда, чули су се на махове пригушени звуци, поједине 
мелодије, испрекидане равномерним ударцима чекића, 
— припреме за концерт у сали испод њих: укуцавање за- 
стора, подизање трибине, док је оркестар пробао поје- 
дине комаде. У том се отворише врата и Руместанов 
главни секретар уђе носећи неке хартије: 

— Опет нове молбе!... 

Руместан се ражљути. А не, то је и сувише! Макар 
то био папа, нема више ни једног места за давање. 
Межан сасвим спокојно спусти преда њ свежањ писама, 
посетница, мирисавих карата: 


— Није могуће одбити... ви сте обећали... 

— Ја... Та ја ни с ким нисам говорио... 

— Читајте... Драги мој министре, допусшите да 
вас подсетим на вашу љубазну реч... М ово... Генерал. 
ми је рекао да сте му ви изволели понудити... Даље... 
Подсећа Господина Министра на његово обећање... 

— До врага, ја сам месечар! рече запрепашћено 
Руместан. 

У ствари, чим је свечаност била утврђена, он је го- 
ворио скоро свима на које би наишао у Скупштини и 
Сенату: „Слушајте, рачунам на вас за десети...“ И пошто 

је он увек додавао: „у најужем кругу“, људи су павили 
да не забораве овај ласкави позив. 

Стидећи се што је овако ухваћен на делу пред сво: 
јом женом, он свали све на њу, као увек у сличној 
прилици: 

— Томе је крива и твоја сестра, са њеним добо 
шарем... Мени ништа није требала ова узбуна... Ја сам 
мислио да приредимо први концерт много доцније,.. 
али та девојчица није могла да се стрпи... „Не, не... одмах, 
одмах...“ А и ти си наваљивала заједно с њом... Нека ме 
ђаво носи ако вам тај добошар није завртео мозак! 

— О не, мени одиста није, одговори весело Роза- 
лија... Напротив, ја се чак бојим да Парижани неће моћи 
разумети ову необичну музику... Требало би нам уз њу 
приказати Провансино небо, њену ношњу, фарандолу... 
али пре свега — глас јој се уозбиљи — пре свега, мора 
се одржати дано обећање. 

— Обећање.. обећање... понављао је Нума. Још 
мало па човек неђе смети отворити уста. 

И обраћајући се своме секретару, који се смешио: 

— Бога ми, драги мој, нису сви јужњаци хладнеи 
одмерене ћуталице као ви... Ви сте лажни јужњак, рене- 
гат, Французлија, како се то код нас каже... И то ми 
је јужњак!.. Човек који никад ништа није слагао... и 
који не воли теј од врбене! додаде он са комичном 
срџбом. 

— Нисам баш толики Французлија као што изгледа, 
господине министре, одговори Межан врло мирно. Кад 
сам дошао у Париз, пре двадесет година, ја сам у ве- 
ликој мери имао све особине свога краја... смело држање, 
нагласак, покрете... Био сам брбљив, досетљив и лаж- 
љив као... 

— Као Бомпар... допуни Руместан, који није волео 
да се неко подсмева његовом присном пријатељу, али се 
он сам није устезао да то чини. 

— Јесте, бога ми, готово као Бомпар.. Нешто ме 
је гонило да никад не кажем ниједну реч истиниту... 

Једног јутра, обузе ме стид, и ја се одлучих да се по. 
правим... Са спољашњим претераностима још је било 
лако изићи на крај: пригушујући глас и притежући лак- 
тове уз тело. Али са оним што унутра кључа и хоће да 
прекипи !... Ја онда донесох једну херојску одлуку. Кад 
год бих се ухватио у лажи, ја сам осуђивао самог себе 
да више ни речи не проговорим целог тог дана... Ето 
како сам једва успео да обуздам своју природу... Па 
ипак, испод мога хладног изгледа још увек тиња стари 
нагон... Дешава ми се понекад да застанем усред рече- 
нице; не зато што не бих имао згодну реч, на против! — 
уздржавам се зато што осећам да ћу рећи неистину. 


— Страшни Југ! Не може му човек умаћи... при- 
мети доброћудно Нума, пуштајући навише дим од ци: 
гаре, са филозофском резигнацијом.. Код мене се он 
нарочито показује у мојој манитој навици да све обе- 
ћавам, у страсти да хватам људе и да их усрећавам и 
против њихове воље. 

Дежурни служитељ прекиде га, добацујући му с прага 
поверљивим гласом: 

— Ту је Г. Беши... 

Министар одговори зловољно: 

— Ја сад доручкујем... оставите ме на миру! 

Служитељ се извини: Г. Беши каже да га је Ње- 
тово Превасходство позвало... Руместан се умири: 

— Добро, добро, ево ме... Нека причека у моме 
кабинету. 

— А, тамо не може, рече Межан... Ваш је кабинет 
заузет... Просветни Савет, знате добро... Ви сте сами 
одредили час састанка. 

— Онда, код Г. де Лапара 


— Тамо сам увео Тилског владику, примети бојаж- 
љиво служитељ; Г. министар ми је наредио... 


Свуда је чекало пуно света: посетиоци с разним 
молбама, које је Руместан поверљиво обавестио да дођу 
у ово доба, да би сигурно били примљени, и то већином 

значајне личности које се не могу пустити да чекају као 
обични чекаоци. 

— Послужи се мојим малим салоном... Ја ћу да 
изиђем... рече Розалија дижући се. 

И док су служитељ и секретар распоређивали по- 
сетиоце, молећи их да мало очекну, министар је брзо 
испијао теј од врбене, који му је прљио језик, и очајно 


„понављао: „Не могу да одахнем... Ја сам преплављен... 


преплављен...“ 

— Шта то он још хоће, тај жалосни Беши> упита 
Розалија, и нехотице спуштајући глас, у овој препуној 
кући, где је иза сваких врата био по један туђ човек. 

— Шта хоћег... Начелнички положај, ето то ће!... 
Он чека као ајкула да прогута Дансера, чим овај буде 
бачен с брода... 

Она нагло приђе Нуми: 

— Зар Г. Дансер напушта министарство 2 

— Ти га познајеш 2 

— Отац ми је често говорио о њему... То је његов 
земљак, пријатељ из детињства... Он га цени као че- 
ститог и врло умног човека. 

Руместан промрмља неколико разлога: „Рђаве скло- 
ности... волтеровац...“ Његово уклањање је ушло у про- 
грам рефорама. А после, остарео је. 

— И ти хоћеш да га замениш Бешием 2 

— О, ја знам да он, сиромах, не уме да се допадне 
женама... 

Она се презриво ссмехну: 

— Ја о његовим неваспитаним испадима водим оно- 
лико исто рачуна колико о његовом уважењу... Али оно 
што не могу да му опростим, то су његова лицемерна 
пренемагања, његова добро срачуната побожност... Ја 
поштујем сваку веру... Али ако има нечега гадног у 
свету, што треба презирати, Нума, то је лаж, лицемерство. 

Глас јој је, и нехотице, постајао све јачи, топлији, 
речитији; и њено хладно лице, озарено честитошћу, обли- 
вала је румен племените срџбе. 

— Пст! пст! опомињао је Руместан, показујући 
врата. ИМ он признаје, нема сумње, да тај поступак није 
правичан. Стари Дансер има великих заслуга. Али, шта 
да ради» Дао је реч. 

— Узми је натраг, рече Розалија... молим те, Нума, 
учини то мени за љубав. 

То је била нежна заповест, праћена притиском ру- 
чице која му је лежала на рамену. Био је дирнут. Одавно. 
је његова жена изгледала равнодушна према његовом 
новом животу, гледајући му ћутке кроз прсте, кад би 
јој он поверавао своје планове, који су се непрестано 
мењали. Зато му ова молба поласка. 

— Вама се не може ништа одбити, драга моја. 

И пољубац који он притисну на врхове њених 
прстију попе се, прожимајући је као језа, до узаног 
чипканог рукава. Њене су руке биле тако лепе... Али 
њему је тешко падало што мора некоме рећи у очи 
нешто непријатно, и он се с муком диже од стола. 

—- Ја остајем овде... Слушам... рече она, претећи 
му умиљато прстом. | 

Он уђе у побочни мали салон, остављајући отшкри- 
нута врата да не би изгубио храброст, и да би га она 
могла чути. О! Прве су речи биле јасне, одлучне. 

— Јако ми је жао, драги мој Беши... Оно што сам 
хтео да вам учиним, немогуће је. 

Од научникових одговора, чуо се само његов пла- 
чеван глас, испрекидан дактањем његове тапирске њушке. 
Али, на велико Розалијино изненађење, Руместан не по- 
пусти, бранећи упорно Денсера са убеђењем које се 
не би очекивало од човека коме с“ разлози били дати 
пре неколико тренутка... Њему је, свакако, тешко што 
мора да трже своју дату реч; али зар то није боље него 
учинити неправду !... То је била мисао његове жене, улеп- 
шана, исказана звучним фразама, са великим театралним 
покретима, од чијег су се замаха тресле завесе на вратима. 

— У осталом, додаде он, мењајући нагло глас, накна- 
дићу ја то вама на другој страни .. 

— Ето сад... прошапта Розалија. И настаде пљусак 
невероватних обећања: лента Почасне Легије о Новој Го- 
дини, прво упражњено место у Просветном Савету, члан- 
ство... Други је одбијао привидно. Али Нума је наваљивго: 

— Допустите, допустите... Ја само чиним што ми је 
дужност. ЈЉуди ваших заслуга су одиста ретки... 

Занесен својом дарежљивошћу и срдачношћу, ми: 
нистар би му извесно понудио и свој министарски поло- 
жај, да се Беши задржао још мало. Праштајући се с њим 
на прагу, Нума га још једном подсети : 

— Рачунам на вас за недељу, драги мој професоре... 
Отварам низ малих концерата... У ужем кругу, знате... 
Најодабраније друштво... 

И вративши се у салон код Розалије: 

— Дакле, како ти се чини»... Надам се да му ни 
за длаку нисам попустио. 

Ова је изјава била тако комична да Розалија прште 
у смех. Кад Нума чу зашто се она смеје, и шта је 
све понова обећао Бешиу, он не могаде доћи себи 
од чуда. 

— Не мари, не мари... Ипак заслужујете похвалу. 

Она се опрости с њим са осмехом из старих дана, 
радосна што је учинила добро дело, срећна можда и 
зато што јој је у срцу оживело нешто што је мислила да 
је давно ишчезло. : 

— Ти си прави анђео! добаци Руместан, сав узбуђен, 
пратећи је нежним погледом до врата; и пошто баш у 
тај мах уђе Межан да га подсети на саветску седницу, 
он се обрати њему: 

— Видите, пријатељу, кад је човек срећан да има 
овакву жену... брак је онда рај земаљски... Жените се 
што пре. 

Межан одмахну главом не одговарајући ништа. 

— Како! Зар ваша ствар не стоји добро! 

— На жалост, тако изгледа. Г-ђа Руместан ми је 
обећала да ће разговарати са сестром, али како ми више 
ништа о том не помиње... 

— Хоћете ли да ја то узмем на себерг Ја се врло 
добро слажем са својом свастиком. Кладим се да ћу је 
одлучити... 

У чајнику је било још мало теја. Наливајући себи 
још једну шољу, Руместан је обасипао свога секретара 
уверавањима о свом пријатељству. (0, његов велики по- 
ложај ништа није изменио, Межан остаје његов одлични, 
његов најбољи пријатељ. Између Межана и Розалије, он 
се осећа снажнији, потпунији. 

> __— Ах, драги мој, та жена, та жена!... Да знате ко- 
лико је она добра, како све прашта! Кад само помислим 
да сам могао... Е 

Стало га је заиста велике муке да прећути исповест 
која му је била на уснама, са дубоким уздахом. 

— Кад је не бих волео, био бих одиста за осуду... 

Барон Лапара уђе нагло, тајанственог лица: 

— Г-ца Башелри је дошла. 

Нумино лице одједном обли румен, и у његовим се 
очима нагло утули нежност према жени. 

— Где јер... Код васр 

— Код мене је већ Његово Преосвештенство Го- 
сподин Липман... рече Лапара, мало подругљиво, при 
помисли на могући сусрет ове две личности. Она чека 
доле... у великој дворани... Проба је свршена. 

— Добро... идем. 

— Не заборавите Просветни Савет, добаци за њим 
Межан. Али Руместан га и не чу, журећи малим, стрмогла- 
вим степеницама које воде из министровог стана у дво- 
рану за примање у приземљу. 


(Наставиће се.) 
Алфонс ДОдДЕ. 


(Превео с француског МиодРАГ ИБРОВАЦ.) 











ВРЕМЕ. 


Ја видим, ти си најлепше јединство 
Свих мојих снова од њиног постања; 
На лицу твоме још сија детињство, 
У очима један сетан зрак сазнања. 


Свих погледа ти си једна светла жижа, 
Свих жеља мета варљива и сјајна; 
Ал ти ниси једном него другом ближа, 
И остајеш хладна, и чиста, и бајна. 


Поред људских срца ти пролазиш холо, 
Без страсти, и мирна, не знајући ишта 

О томе да често пати ко те воло, 

Сем милости твоје, да не тражи ништа. 


Ти си у мају свог живота цветног, 
А мај је диван и без сунца жарка; 
Теби љубав људска сред живота сретног 
Не треба, изгледа као пуста варка. 


Али када туга година порасте, 

Када прође младост, лепота и цвеће, 
Пријатељи лажни кад оду, ко ласте 
Што се дому своме никад вратит' неће; 


Кад уздаха дугих подигне се плима, 
Кад ти око ташта задовољства прозре, 
У души твојој кад застуди зима, 
Једна ће мисо у теби да дозре. 

Велика, тужна мис, моје драго: 

Да треба да нам све буде свеједно, | 
Да нам је овде још једино благо - 
Кад за нас куца бедно срце једно. 


Тад ће твоје срце закуцати јаче, 

Као час позан када поноћ пада, 
Брујећи као да тужи и плаче... 

Ко зна дал ће когод чути га и тада! 


„" 


Сима ПАНДУРОВИЋ. 











НЕМИР МРТВИХ. 


То је била тешка ноћ за тешким даном! 

Ноћ увелих снага, ноћ умрлих бића, 

Ноћ чудних ветрова, заспалих открића, 

Ноћ страшне смрти у том врту раном 
Младости, тужне младости што вене. 


Огрн'о сам покров среће убијене! 


Кораком немим испод неба плава 
Ишао сам ходом тешких сомнамбула, 
— То је био толко сан колико јава — 
Шетао алејом заспалих зумбула, 
Потрвеном стазом где је крин до крина. 


Опојан мирис белих рузмарина! 


И док парк овај тежак мирис кади, 
Видим све више да је све то гробље, 
Хумка до хумке, које време гради, 
Под којим лежи оковано робље 
Вечитим ланцем самртнога мира. 


Снага и полет, ведрина и лира! 


Ништа!... И страсти, и жеље, и наде 
Одбациле су живот што донаша 
Само бол, сумњу. Моје силе младе 
Живе животом старог робијаша, 

Не желе живот промене и бола. 


Али зар им ни ја не дам мира више»> 

Склоњене од беде сред мртвога дола, 

Склоњене од чаме, од влаге, и кише, 

Ја видим како тежак немир поче 

Да нагриза, ту где влада смрти стега, 
Где хумке смисо живота сведоче. 


С напором се дижу поцрнеле плоче! 


То је буна мртвих, то је уздах свега 
Што је некад могло да води, да блиста; 
То је протест оног што једино вреди, 
То је стара буна вечита и иста. 


Не знах да још живе ти мртваци бледи. 


И не живе више од једног тренутка ! 


Јер кад прођох гробље корацима скромним 

Приметих из сваког његовога кутка 

Победу земље над моштима ломним 

Својих дивних нада, својих жеља блиских, 
И нестанак звезда са видика ниских. 


Сима ПАНДУРОВИЋ. 

ИВО ЋИПИКО. : 


Иво Ћипико је постао приповедач скоро случајно. 
Како сам прича, он је једнога дана читао приповетке 
Лазе К. Лазаревића и, када је свршио његову малу збирку, 
сам је себи рекао: Па, то није тако тешко! Одмах после 
тога, он написа једну приповетку и посла је Тресићу за 
Нови Вијек у Спљету. Мало доцније, та је приповетка 
била штампана. То је била приповетка /7огибе као од 
шале, приповетка која је одмах указивала на припове- 
дача лепога талента. Ћипико је наставио: приповетка се 
за приповетком низала, и већ их је три збирке; дошли 
су и романи; дошле су и драме. Књижевно дело Ива 
Ћипика је данас обимно, зрело, и солидно. О њему се 
већ може дефинитивно да говори; о њему се треба да 
говори. Јер, у приповедачкој генерацији којој он при: 
пада, он заузима, по извесним особинама свога талента, 
једно од најлепших места. 


Књижевно дело Ива Ћипика дешава се на двема 
сценама. Једна је: Јадранско Море са својим острвима 
и својим пеисажима; друга је: Далмација са својим При- 
морјем и Загорјем. Главне су личности: Приморци и 
Загорци, сељаци, острвљани и варошани које он спро- 
води кроз црте и слике, приповетке, романе, и драме. 
Но, најглавнија је личност сам Иво Ћипико са својим 


1 Ргитпотзке ПиХе. Рпрохе=и. Хастеђ, 1899. — Са Јадран- 
скит Обала. (Мала Библиотека, 10). — Са Острва (Српска Књи- 
жевна Задруга, 83). — За Крутом (Књиге Матице Српске, 10). — 
Пауци. Роман (Српска Књижевна Задруга, 121). 

реалистичким и позитивистичким схватањем људи и жи- 
вота, са својом љубави према природи и пантеистичким 
схватањем природе, са својом занимљивом мешавином 
латинске и словенске меланхолије, са својим детермини- 
стичким схватањем личности, са свима уметничким 0со- 
бинама свога талента, и са свима својим недостацима. 


| 


О пло таге! О пло таге! о зоугштапа 

Хосе ст ешрје длаћиано 1 споге! 

Зргћо, еће Је рјасће арге е г1апа 

Е Гог пе (гассе ост! регуег5о штоге! 

Јо та ггајиз! Јп |[е, рег оге ед оге 

Е аПа гтап уНа па ргојопда е агсапа 

Стћез] рег Ја тла уба анто ујкоге. 
Контеса ЛАРА. 


Те је лепе стихове контесе Ларе, једнога лепога 
сунчанога дана, прочитала лепа Даринка, главна јунакиња 
једне врло успеле Ћипикове приповетке, пошто се раније 
искупала у мору и излежала по жалу, прочитала, затво- 
рила књигу, и погледала на Јадранско Море... Широко, 
мопно, плаво и тешко прострло се оно пред њом са 
свима својим бојама, под пуном светлошћу, са свима 
фосфоресценцијама и фантасмагоријама; оно море о коме 
су певали народна песма и дубровачки песници, Бајрон 
и Д'Анунцијо, Јован Дучић и Алекса Шантић; оно море 
чији су сунчеви заласци тако живописни и тако сетни; 
оно море преко кога су некад хитали Млецима млетачки 
пирати доносећи у њих славу, уметност, и злато; оно 
море у које је Антица, из истоимене Ћипикове припо- 
ветке, гледала чекајући свога морнара са Леванта, и 
Јелка када се, сва несрећна, осетила девојком-мајком 
(Јелка), и Цвета пре удадбе (Цвијета); оно море које 
је разбијало досаду доктору Марију, преко кога се, са 
љубавном раном у срцу, растављајући се са драгом, пре- 
везао и сам писац (Па Растшанку), и преко кога ћарлија 
весело маестрал, онај маестрал који је дум Фране тако 
много волео (Сукоб); оно море, најзад, под чијим се 

великим и моћним сунцем, које се рано рађа а касно за- 
лази, отоци у даљини беле, маслине и шуме тешко зе- 
лене, а куће чисто горе под њим, у ведроме и зрачном 
ваздуху. Сем „млаког и мирисавог мора, и топлог сунца“ 
под којим се рађају љубавни песници, маринисти-сликари 
и сликари који воле само боје, ту је и „блиједи жал“, 
по коме се тако оријенталски може да сања док сунце 
бије у главу, ту је и далматински оток, и рибање по 


"отоку, по мраку, док се планински врхови, као облаци, 


назиру, а звезде и месечева светлост злате море, и кајик, 
и мокра весла на кајику; ту јеи пуст приморски крш 
кроз који, као у На Граници и другим приповеткама, 
ветар урличе и бије о куће, које као гнезда висе о крш. 
Ту се море бори са земљом, кида је и крши, ствара 
заливе, острва и полуострва најразличнијег изгледа. Као 
какав полип, на тој граници, увлачи се море у земљу, 
и земља у море, и ствара хриди и шкрапе, и леп пеш- 
чани жал. На видику, по пуноме мору, виде се разапета 
једра која личе на какве легендарне велике лептире, по 
стењу се зелене и модре разне врсте растиња и биља... 
Боја свуда, боја на све стране, и свих боја: цео спектар 
са свима могућим преливима. Ту је Марко Мурат морао 
постати пленерист, Јован Дучић мадригалист, Стјепан 
Митров Љубиша је ту морао наћи Кањоша, Симо Ма- 
тавуљ је морао бити оптимист. Ту је Иво Ћипико морао 
створити своју велику епопеју сунца и боја. „Ту не раде 
само људи, ту и сунце ради...“ Ту човек мора да заволи 
сунце и море и да му она, као Иву Ћипику, постану и 
религија и филозофија и, у приповеткама, и сцена, и 
пеисаж, и узрок и последица, и почетак и крај. 

То је прва сцена на којој; се одигравају све припо- 
ветке и романи Ива Ћипика. Друга је сцена: Далма- 
ција с њеним Приморјем и Загорјем. Приморје и За- 
горје, Приморци и Загорци, то су два сасвим разли- 
чна типа земље, сељака и нарави. Као државни шу. 
мар, Иво Ћипико је имао прилике да обиђе велики 
део средње и јужне Далмације, да проучи душу и са- 

вест приморског и загорског сељака: приморског који 
је у сталноме додиру са културом, и загорског до кога 
она ретко допире. Тај посао био је врло тежак посао 
за једног уметника који хоће верно да прикаже своју 
сцену. Тај је посао био нарочито тежак стога што су 
Приморје и Загорје, и острва, сцене које су саме по 
себи веома различне и компликоване, и што на њима 


живи један народ који се, по својим наравима и схвата-_ 


њима, по ношњи и обичајима, више разликује него ли 
два народа који говоре два разна језика. У овом би 
случају човек требао да буде детерминист, и да разлике 
тумачи из самога тла на коме живи тај народ, из климе 
под којом се развија, из расе којој припада, из историј- 
ских догађаја под којима се развијао. Место свега тога, 
ми ћемо се задовољити да дамо само неколико докуме- 
ната из којих ће свако да закључи према својој импре- 
сији. Као што рекох, Далмација има своје Приморје и 
Загорје, равни и високе планине, и острва. Сви ти кра- 
јеви имају свој менталитет, своја схватања, своје обичаје, 
своју ношњу, веру и предања. Народ, онај горе у За- 
горју, одуран је и окошт: не мења се, не утиче један 
на другога, не зна за концесије својој традицији, за 
„нови живот“ доле на Приморју. Као што каже Симо 
Матавуљ, у Биљешкама једнога Писца, „они су остали 
онакви исти какви су били у време Јанковић Стојана“, 
и какве их знамо из описа опата Фортиса, и по старим 
млетачким сликама. Они још носе перчин, расечену ко- 
шуљу, беневреке и тандрљике на дрвеним лулама. Сем 
тога, и по својим правним обичајима, они још живе вре- 
менима која су давно прошла. Ту се девојке одводе; ту 
су имања у рукама појединаца, у рукама спахија који 
народ глобе како се глобила парија; земља се даје на 
годер или под кмешију; а каматништво и каишарство раз- 
вијено је до граница које превазилазе Харпагонове „три: 
кове“. Они доле, они на Приморју, мало су мекши и 
питомији. Живећи у сталноме додиру са културом, они 
су постали „новији“, попримали много чега новог, доброг 

и рђавог, и изгубили од традиција по нешто старо и 
рђаво, и по нешто старо и добро, задржавајући увек 
неке специфично расне особине. „Становништво је“, 
каже Симо Матавуљ на истоме месту, „састављено из 
старосједелаца Хрвата и ускока Срба из Босне и Херце- 
говине“. Спојив своје козерске и трубадурске особине 
које носе у раси и, кад се томе дода оно јужно сунце 
које ствара Бомпаре и Руместане и, уз то, крутост и 
одурност Срба ускока и нежност и болећивост Хрвата, 
добили смо једну расу у којој живи, како Матавуљ каже, 
„нежан трубадур, крут ускок и вриједан тежак“. Ту се 
за ружну реч гине, а с лепом се и гвоздена врата отва- 
рају; ту, још и дан дањи, народ пева љубавне песме на 
нимало платонски начин; ту се шали на талијански начин, 
свирепо и тешко; ту се лаже као што се лаже свуда на 
југу; живи, као под топлим сунцем, немарно и лако, као 
онај Додеов Сиди Лакдар који чека да му зрела смоква 
падне у уста; ту се мисли и осећа нешто просто, али 
ведро и јасно; ту се, најзад, много прича, прича на начин 
Кањошев, ту се рађа са „вољом ка фабуловањем“. У две 
речи, таква изгледа Далмација за коју блажена памет 
Доситеја Обрадовића (АЖивош и Прикљученија, [| свеска) 
каже „и само име Далмација пољуби ми се“, и за чији 
народ каже да је „блаженство и рај на земљи с она- 
ковим светим и добрим људима живити“. Кад свему томе 
додате и ону чудну и разноврсну природу, која можда 
и условљава људе те врсте, са својим масивним и дивљим 
стенама, и доста питомим долинама које, са својим ува- 
лама, доцима и разузданим потоцима, у свима правцима 
силазе мору, и носе свака своје боје, искривљене линије 
и своје облике који се ту на мах кидају и заустављају; 
и кад се, поврх тога, сетите да све то оперважава Ја- 
дранско Море на чијим обалама има развала и градова 
из старих времена, над којима стражаре стари јабланови; 
па онда додате меланхоличне сутоне кад сунце почиње 
да залази, а сенке с брда падну на море и душу, док 
масивне стене личе на залутале гиганте; кад, уз мае- 


848 Српски Књижевни ГЛАСНИК 





страл, зашумори силно и модро маслиново лишће, а ши- 
роко и меснато смоково лишће зашуми, и у долине уђе онај 
свечани приморски мир који вас тако усамљује да чујете 
ток крви; — кад свему томе, кажем, додате и то, онда 
ћете, у главном, упознати главне особине сцене Ива 
Ћипика. Према свему томе, није никако случај да три 
збирке Ћипикових приповедака носе наслове: /Триморске 
Душе, Са Јадранских Обала, Са Острва, наслове који 
казују да је њихов писац хроничар Далмације, који зна 
само за њу, који воли само њу, који је хипертро- 
фиран њоме. | 

Но, сем тих главних особина Ћипикове књижевне 
сцене, има још неколико декорација и софита које треба 
поменути. Њих треба поменути нарочито стога, што су 
и они у јако синтетичној вези са главним сценама, и са 
свима личностима које се по њима крећу. Иво Ћипико 
све везује, све условљава. Цело је његово књижевно дело 
целина; сви делови, и ако се посебице могу да посма- 
трају и да, као такви, лепо изгледају, у пуној су орган- 
ској вези са целином. С тога, треба поменуги неке де- 
корације које, и ако су у позаднини, имају своје непо- 
средне везе са целином и са оним што је битно у делу 
Ива Ћипика. Тако, на пример, треба поменути оне при- 
морске голети, увале, доке и џоданке тде пасу овце и 
брсте козе, јер се ту дешавају све Ћипикове историје, 
јер су оне биле услов да се оне дешавају на начин на 
који се дешавају; треба, даље, поменути познате суше по 
Далмацији, које Ћипико описује у Пауцима и другим 
приповеткама, за време којих се вода дели, као какво 
скупо пиће, из бунара и локви, док стражари с пушкама 
стражаре и пазе на ред, као и она каменита места у 
којима, како каже Доситеј у „наравоученију“ басне Човек 
убог пи Жена, „не имаду људи ни земље за орање, гди 
више него половина народа по неколико месеци гладује 
и с којекаквим корењем живи“, — треба поменути, јер 
и то објашњава њихову окошту и дурашну природу, 
мистичку савест и примиливно религиозно осећање, и 

пасивну душу; треба поменути, даље, јер су с тим у вези, 
и познате процесије и молепствија за кишу приморских 
католичких сељака, које је Марко Мурат описивао 6б6о- 
јама, а Магавуљ и Ћипико речима; треба, даље, поме- 
нути и приморски где се, крај зидова, сунчају и ле- 
вентују сиротиња, старци и просјаци, и младе девојке 
после купања које суше „бијелу чисту пртенину“ и где 
деца, као врапци, жаморе, играју се, и туку, — јер јеи 
то потребно да би се лепо схватио један део приморске 
савести, онај левентски, и са вољом „ка фабуловањем“; 
треба поменути, даље, и оне познате тешке, гломазне и 
модре приморске кише које трају по читаве недеље, и 
упијају се у кости, мозак и душу Ћипикових личности 
из многих приповедака; и оне топле јужне ветруштине, 
и хладне зимске, које, као у На Граници, заурличу своје 
оргуљске мелодије кроз дубраве и преко голети, или за. 
гоне тешке приморске облаке, завијају их и захуктају, те 
стварају све оне лепе описе у Ћипиковим приповеткама, 
или заваљају по мору таласе који су лепу Даринку из добре 
Ћипикове приче избацили на једно пусто острвце; и 6о- 
рове, и густе шуме глухаћа и јасно-зелених планинки, јер 
су то основне боје Ћипикових пеисажа; и, најзад, и Бен- 
ковац, и Кистање, и Врлику, и Книн и Дрниш и сва 
остала већа места из Северне Далмације, јер су ту, махом, 
они спахилуци по којима таворе и кулуче личности из 
За Крухом и Паука и многих других приповедака, јер 
се и тиме, већим делом, могу да објасне многи односи 
о којима ће доцније бити речи. 


||| 
После даних сцена, декорација и софита, треба при- 
казати и личности које се крећу по тим сценама. У 
главном, Иво Ћипико је књижевни хроничар приморског 
и загорског сељака. Преко сцена једва ако наиђемо на 
два-три „грађанина“ који су ту, махом, да покажу мо- 
рални контраст та два сталежа. Јер, Иво Ћипико воли 
свога сељака са свима његовим манама и особинама. 

Прву збирку својих приповедака (Приморске Душе), он 
је њима посветио: („тежацима мученицима харне земље, 
што је муком обрађују, знојем лица топе и све нас. 
хране“), само о њима говорио, и с њима остао кроз 
цело своје књижевно дело. Иво Ћипико, као што рекох, _ 
воли своје приморске и загорске сељаке са свима њи- 
ховим особинама и манама. Он описује беду приморског 
сељака, његову поштену савест, примитивну душу, и воли 
његову поштену сиротињу. У својим романима и припо- 
веткама, он прича њихове згоде и незгоде, „слике и 
прилике“, јаде, скрби, веселости и уздања; њихове на- 
рави, по којима свекар допушта себи да има веза са 
својом снахом- (Војкан и Цвијета); брачне догађаје по 
сељачким собама, у којима заједно станују и укућани, и 
телад, и супрасне крмаче; прича о момчадији која иде 
„у солдате“ и оданде дође у село са натрулом душом 
и посувраћеним моралом; о убогим сељацима који, „круха 
ради“, иду да аргатују по Америци или по „отачаственим“ 
спахилуцима; или црта одвођење девојака из кола у 
брак, и борбе кршних и обесних сеоских момака због 
девојака; или сељаке који се, као Ћепо и син му Пере, 
пре но што пођу у крађу туђе замуке, прекрсте и 
помоле Богу; или сеоска ашиковања младића и девојака _ 
у ноћима кад мирише „миомирис кадуље и зиморада“. 
Сем тих односа, Иво Ћипико описује и односе између 
сељака, између сељака и власти, сељака и газди, сељака 
и „нових људи“ који хоће да га просвете, и нов однос 
који створи „наш“ кад дође из Америке или из солда- 
чије, и сељака дегенерисаног морала који за имање и 
новац све даје, који удадбе и женидбе врши за парче 
њиве, и тако даље. Најзад, Иво Ћипико је, у својству 
једног социалног писца од добре расе, ушао и у за. 
нимљив сукоб старога села са новим, и старих обичаја 
и нарави са новима, и у вечити сукоб „оцева и деце“. 
Тај сукоб се јасно осећа у За Крухом, у Пауцима, и 
многим другим приповеткама. У За Крухом је јасан 
преставник тих нових односа Иво Полић, о коме ће бити 

више речи кад будемо говорили о самој личности Ива 
Ћипика. У Пауцима је преставник тих односа Раде, син 
Илијин. Он, додуше, хоће и у туђу жену, али за то зна 
да сељак нерационално обрађује земљу, да непаметно 
живи, и да ни у шта не цени свој рад који улаже у обра- 
ђивање земље. (Пауци, стр. 51). Од нових односа, у Па · 
уцима су наглашени и први знаци обавештавања народа 


"о земљорадничким задругама и користи од њих, утисак 


који оне остављају на њих, гунђања против њих, и хвале 
разборитијих сељака. Ту је и поседник Тадић који тражи, 
у општинском одбору, да се уведу Рафајзенове благај- 
нице, да се просвећује народ, поправљају путеви, и чи: 
новништво доведе у ред. У осталом приповеткама је та- 
кође описан тај занимљив сукоб „старих“ (шјор Лука, 
шјор Кеко, шјор Менего) са „младима“ (дум Франо, шјор 


Мико). Као прави социјални писац и добар посматрач, 
"он је ушао и у односе приморских зеленаша и сељака, 


један однос који је у Далмацији врло чест, и који је 
велики део народа бацио у Америку на милост и неми:·- 
лост. Тај однос је Иво Ћипико нарочито приказао у 
Пауцима. Газда-Јова је класичан представник тих „паука“ 
који, помоћу суда и рђавих људи, купује једно имање 
покојног члана једне породице за триста талира, а про 
даје га тој истој породици за две хиљаде талира. Сем 
тог главног „паука“, Ћипико је на другоме месту опи. 
сао и друге и мање „пауке“: шјор Бепа, шјор Луку и 
друге, и њихову свирепу филозофију: „Тако свијет иде. 
Свако гледа своју корист“. 

Но, од свих тих личности, његова је симпатија нај- 


"више на страни сељачкога света. По њему, то је једини 


добар, природан и искрен сталеж. И у њему има по 


нешто рђаво; али, за све то крива је култура, они „горе“, 


и варош у коју сељак мора да долази за своје потребе. 
Сам по себи, у својој интимној природи, он је морално 
здрав, весео, природан и склон само на добро. И Иво 
Ћипико воли тај тежачки свет на начин како га је волео 


__један Жан-Жак Русо. Он воли и њихове примитизне 

двојнице чији „звукови до у срце допиру“; он воли да, 
у сељачким становима који су у приземљу, влажни и 
без светлости, разговара крај огњишта у соби пуној дима 
где се, поред чељади, налази и по који члан домазлука; 
воли да с њима пије налишјеваш, док у крају собе шуми 
шоч за млевење маслина; воли и неукусни коврљак који 
њихове жене носе на глави, и њихов сукнени сађак који 
носе преко хаљина. Нарочито, он воли њихове жене. Ње-. 
гова „прва љубав“, коју је описао у импресији Чежња, 
"била је историја са једном сељанком. Као такав, Иво 
Ћипико иде толико далеко да проклиње (у Чежњи, на 
пример) и час када је отишао на „трули запад“ који 
трује душу, и удаљава је од снажне простоте и дивљач- 
ности његових сељака. Треба се отрести науке, мудро- 
вања и књига које нас одвајају од снажне сељакове 
природе, вратити се у њихову питому простоту, и онда 
смо решили тешка питања нашег унутрашњег мира, и 
допустили нашој души и нашој савести да се развија 
по природним законима који су добри, а не по људским 
који су рђави. Идући за том својом ортодоксном симпа- 
тијом, Ћипико ће и да се заборави, и да се пребаци, и 
да каже неукусне ствари. Он ће послати свога чича 
Анту да нам каже: „Ми радимо дан и ноћ, и ништа ни- 
мамо, а њима у рукама све село!“ (За Крухом); или ће 
рећи: „Нека сунца, оно бар грије свакога једнако, па 
сиротињу бар студен не бије...“ (Приморске Душе: На 
сами Бадњак); или ће, у својој љубави према сељацима, 
ићи дотле да он допусти својим сељацима и да просе 
од „госпоштине“, а кадгод има да да однос између се- 
љака и грађана он ће, из далека, у другоме плану, да 
се појави и стави на страну сељака бранећи и њихове 
особине које никако не могу да се бране. Све то наро- 
чито важи за његове прве приповетке. Доцније се он 
ослобођава тог „народног трибунства“, и улази у рад 
као прави уметник. У то прво време, време његове сла- 
бости према свему што је народско, и Ћипикова срества 
за ефекат била су, махом, народска; што ће рећи не 

много уметничка, и ако духовита и паметна. Неколико 
примера биће довољни да објасне ту његову манију 
која је претила да постане манир. У За Крухом, на 
пример, он ће употребити овакво поређење: „У час црква 
бјеше пуна чељади као шипак зрња“; или: „..гоне се 
бијели валови, као овце у трку, кад их на со вабе“; 


или: „Изашао је преда њ начелник, газда Јово, и ако је 


тада са попом Враном био као лук и очи“; и тако даље. 
(Наставиће се). 


Бранко ЛАЗАРЕВИЋ. 













путују у места где ће икру бацати. 

Ајкуле се удружују међу собом, а и са – 

рушом, те тада успешно нападају на пе + 5 
= =: зе 

Међ бескичменим животињама АЕ ћемо 

"жевности и узајамности наћи у класи зглавкара, 


чито међу Мр НЕ и пчелама. 


шење великих радова. Ови сложни радови нарочито 
потребни за грађење станова, који се састоје из вели! 






поврће. 

Ретко је који мравињак усамљен, већ се обично 
виде насеобине многих мравињака, које одржавају изве- 
сне везе (путевима, олуцима) и живе у добрим односима. 
Највеће до сада проматрање колоније мрави у Америци 
имале су 1600 и 1700 мравињака. који се сви као један 
народ сматрају. (Мас Соок, цит. у Роменсу). 

У мравињаку је солидарност чланова у неколико 
условљена не само неједнаким развићем мушких и жен- 
ских индивидуг, којима је једина функција плођење, већ 
ту има извесне поделе рада измеђ „раденика“, и „бо- 
раца“, чије су функције у друштву различне па се до- 
пуњују у интересу целине. За мраве се говори да живе 
„у републикама једнакости и братства“ (Бихнер), јер 
се у њима не виде особе са заповедничким држањем. Тако 
звани „робови“ и тамо где се находе нису то у ствари, 
ни по постанку ни по положају у друштву, како су се 
негда замишљали. Бесполне особе врше све друштвене 
залатке заједнички; заједнички се граде станови, зајед- 
нички се скупља храна, заједнички се негује подмладак. 
За разноврсне радове има по негде одређених нарочитих 
особа. У колонији мравињака развија се силна радиност, 
али влада потпун мир, хармонија, ради општег добра 
(Лебок |, страна 80 и 89), ма да у једном великом 
мравињаку може бити до пола милиона мрави. 

У друштвима мрави нема љуте борбе за опстанак 
нити личне конкуренције, ма да опажања мравије задруге 
дају права мислити, да је међу њима лична иницијатива 


1 Оволику је цифру навео Лебок вероватно по Фореловој 
оцени једног изолисаног мравињака, ливадског мрава, то јест мра- 
вињака ван колоније. У мравињацима којих има више у једној ко- 
лонији. Форел је рачунао број мрави од 90.000 до 150.000. Емил 
Јунг је избројао мраве из пет мравињака, који су имали неједнаке 
бројеве али све испод 100.000. Међутим, рачунајући губитке, бегства 
и омашке при бројању, Јунг мисли да највећи мравињаци у Швај- 
царској немају више од 100.000 мрави. |Етпџе Хппс: Сопћеп у 
а--И дФез фоштпиз дапз ипе ГошгттШеге (јоттиса тија). Кеупе зејеп- 
иНаџе. 1900, П, 269--272. Прештампано у изводу из Агсћјуез Тез 
5ејепсез рћузтуџез ег пагигеПез. 

јако развијена. Кооперација и лична иницијатива јесу 
главне полуге живота и рада у милијардама милијарда 
ових животиња. 

Међутим, познато је да се мрави из разних коло- 
нија и разних врста често кољу и ратују међу собом. 
„Кољу се ко жути мрави“ вели једна српска изрека. 

Мрави ратују са знатном тактичном вештином. На 
маршу поред смакнутих колона корачају с обе стране 
редови и стражари а напред иду извиднице и предвод- 
нице. Колона на маршу иде и у воду и у ватру; предњи 
одреди трупима својим често граде подлогу за прелаз 
следећих. — При прелазу преко мање воде скопчавају 
се ногама градећи као неку живу моштаницу, преко које 
друштво прелази.: На исти се начин по некада спуштају 
и са високих дрвета. — Прелаз преко речица извршују 
мрави још и на ове начине. Извиднице ће потражити 
место, где би се два дрвета на наспрамним обалама гра- 
нама својим додиривали изнад воде, па ће довести ко- 
лону целу да пређе преко тога моста у ваздуху. Ако 
се то не нађе, колона ће ићи дуж обале до кога пе- 
сковита брода, где ће сваки мрав узети мрву дрвцета 
и на њој се навести згомилавајући се у неку врсту сплава 
или плуте, од које ће се — кад се преувелича — комади 
одвајати и на другу обалу прелазити. Ово ће се понав- 
љати док се сва колона не превезе. (Ромен с 1 стр. 129). 

У борби се истичу поједине храбрије особе; а све 
су храбрије кад се у друштву боре но у појединачном 
сукобу. У борбеном заносу по неке се групе избезуме, 
па и не знају за опасност. 

Мисли се да обичан повод ратовању мрави јесте 
отмица туђих ларви, које победиоци доносе у своје мра- 
вињаке да им се тако брже умножава колонија. Веро- 
ватно је да нападачи од туђина отимљу и његове домаће 
животиње и његове резерве у храни. Интересно је, ме- 
ђутим, поменути да они мрави који ратују да заробе 


 Висћпет Апз дет Сејзгегеђеп дФег Т!ете. Стр. 114, 115). 

доста туђинаца, па да као паразити живе на рачун за- 
робљеника, да ти готовани подлеже опадању и назатку. 
После неколико ступњева у овој назадној еволуцији по: 
ступно изумире и сама фела. И тако имамо још један 
доказ, да успешна брутална борба за господарство, не 
само да не усавршава победоносну фелу, већ је још по 
времену и упропашћује. (Сиђђок 1. с. 1, страна 70 и 78). 

Најзад ћу као примере личне узајамности код мрави 
навести ова факта. 

Сит мрав даће свакад гладноме да му из уста сише 
преварену храну и то не само свакоме из свога мра- 
вињака, већ ком било из исте колоније. Бива да ће на- 
ранити и гладнога из туђих колонија, чиме задобија при- 
јатељства и у туђини. Еоге!, који је обратио пажњу 
на ову особину, мисли да је ради ње „стомак“ мрави 
предвојен: задњи део желудца служи само лично њему, 
а предњи је поглавито за дружину. 

Мрави су велики чистунци; они се узајамно чисте 
и лижу (Сибђоск: Еоштиз, ађеШез е! опере5, 1, 28). 
Кад се неком мраву откину пипци, притрче му другови 
и обложе ране бистром пљувачком из уста као са неким 
балсамом (Латреј). — Згаженога друга по неколико 
њих склањају с погибије и пробају да излече (Форел, 
Сен-Фаржо). — Кад се један мрав покрије земљом 
или камичком приђу му многи да га ослободе (Ве!1|- 
Роменс). — У борби пресечени мрав бориће се и даље; 
главом и предњим удовима, браниће своје другове и 
нападати противника (Лавров). 

Лебок, који је мраве много проучавао, признаје 
да је видео многе сцене, које доказују да мрави имају 
њежности и другарске пажње; али вели да су те врлине 
чисто индивидуалне јер има врло много и неосетљивости 
и индиферентности. ' 

Према примерима које наведох очевидно је, да код 
мрава има и свесне кооперације за подмирење животних 


 Рађђоск: Еоџшгпз, ађеШез, е! стцерез, 1, стр. 79—98. 

потреба, и преданости групи својој чак до самопожртво. 
вања, и добровољне узајамне помоћи у личним несрећним | 
случајевима. То, без сумње, доприноси да се одржавају. 
и умножавају и својим непријатељима лако АИ 
ове вредне животињице, које природа није СНАЧООАЕ са 
богзна како јаким оружјем за одбрану и напад.! 


Ни пчеле нису много наоружане за појединачну — 
борбу за опстанак, те би оне ласно пропадале кад би 
живеле усамљене. Али оне живе удружене у јаким оп- _ = 
штинама са тројаким грађанима, који су подједнико по- 
требни за одржавање феле и њено размножавање. Живот 
и рад пчела у кошници довољно је познат свима, те ћу. 
се ја ограничити само да истакнем, да у њиховоме раду 
превлађује начело кооперације, а не међусобна борба. | 
Свака особа у кошници, — сем трутова, који се тамане“ 
чим сврше свадбени слет са матицом — ради слободно, | 
без принуде, често и сувише ревносно, чак до самопо- _ 
жртвовања. Свака даје друштву све што може, а у 
из заједнице само колико јој треба. Истина је да има И 
лопова и грабљивица, а то нарочито пред зиму кад у 
пољу понестане паше. Има и сталних лењиваца, а негде 
чак и пијаница. Али се особе са овим антисоцијалним 
пороцима сузбијају па ма колико биле вештије и лука- 
вије од обичних пчела; оне пропадају у борби с њима. 
Солидарни рад на свима друштвеним задацима боље _ 
годи и целини и појединим члановима, но борба за от- 
мицу, за живот о туђем трошку (Кропоткин). | 

Дешава се, истина, да се у једној кошници изне- 
надно заметне борба и то кашто врло смртоносна. Прави 

ок овој појави није добро познат; свакојако то неће 
бити оскудица у храни. Некима се чини вероватно да су _ 
ту нека „женска посла“, али се то ничим не потврђује. 


10 животу и интелигенцији мрави на српском се језику. може | 
корисно прочитати доста опширан спис: Љ. Давидовића: Мравџ, _ 


који је наштампан у „Делу“ 1894, декембар; 1895, јануар, фебрувр — ; 
и април. = | 35 

Сигурно је, да нити је то овде борба за одржање феле, 


_нити је корисна за народ који се бије. 


Лебок мисли, да код пчела нема израза њежности, 
пријатељства и другарства и да оне остају сасвим инди- 
ферентне кад која од њих западне у невољу или угине. 
Међутим је још Реомир проматрао како утопљену 
и обамрлу пчелу другарице лижу и суше док је не по 
врате. Лебок на то примећује да пчеле одиста радо 
лижу своју другу, али ону која се у меду умеља, а да 
"су немарне спрам оне која у воду падне. 


Лепшири, скакавци и вилини коњици живе у ја. 
тима; а кад неки од њих хоће да се крену на даљи пут 


" искупљају се у огромна друштва, која се као облак кроз 


простор провлаче. Вероватно је да и за ова удружења 
има разлога ма да се још јасно не очитују. 

Код инсекта који се зову гробари, зато што затр- 
павају лешине тица, жаба, мишева, кртица и тако даље, 
очевидни су случаји узајамнога помагања. Кад један пар 
није кадар сам да сарани леш на који наиђе, онда му 
дођу у помоћ по три-четири друга, који се без икакве 
награде уклањају пошто своју услугу изврше. (Роменс, 
[, страна 217). 


И код љускара има примера узајамне помоћи у не- 
вољи. — У акваријуму је проматрано, како су се мо- 
лушке крабе по два сата наизменично мучиле да подигну 
свога друга, који се на леђа изврнуо и у препону једну 
укљештио (Кропоткин). — А кад се обичне крабе 


1 Брађђоск: Еошта, ађеШез, гперез П, 46—47. Врло лепо 
написана књига о пчелама јесте: Га ује Фез ађеШез од М. Маеђег- 
ппек. Рагз 1908. На српскоме језику писано је већ прилично о 
пзелама; истичемо књижицу: Пчеља, живота и развиће њено од 
Доброслава М. Ружића. Београд 1890 и занимљиви и ако већ 
давнашњи спис: Пчеле од Д. И. Писарева. С рускога превео 
Андра Николић. Из „Радника“ прештампано у „Малу Библиотеку“ 1. 
Нови Сад. 1877. | | 

митаре, онда око оних особа које се пресвлаче, чувају 


стражу другови са отврдлим штитом, да на оголићене 


особе не би какви противници напали (Ромен с). 


» 
= ~ 


Најзад чак су се и код нашег баштенога фужа при- 
метили знаци личне привезаности и симпатије. Дарвин 
казује, да су два пужа метута у једну малу пусту башту, 
скоро без икаквог биља, па је јачи пуж после неког вре: 
мена прешао прско зида у суседну башту пуну зеле_ 
нила; али се сутра дан одмах вратио да тамо и свог сла- 
бијег друга преведе (Резсап“! о; Мап р. 263). Да 
за овај случај не јамчи име Дарвиново, ја бих га уврстио 
у невероватне анегдоте, па га не бих ни помињао, као 
што сам прећутао врло многа друга казивања о животу 
животиња која нису довољно проверена. 


ж 
~ 25 


Ми се не можемо спуштати и даље по лествици 
царства животињског, јер међ нижим животињама нису 
нам познати примери узајамности и свесне друштвене 
солидарности. Али ваља додати, да су исто тако непо- 
знати и појави који би доказивали: да међу нижим жи- 
вотињским фелама влада борба за живот и да се оне 
под утицајем тога фактора мењају и усавршавају или 
да у борби пропадају. 


(Свршиће се). 


Јован М. ЖУЈОВИЋ. 

(Крај). 

После три часа путовања кроз пусте кршеве, при. 
метише да се приближују некој насеобини |Његушимај. 
У даљини их је очекивала гомила људи. Црногорци који 
су их пратили испалише своје пушке, а њихова браћа 
отпоздравише их громким плотуном. 

То је била нека мала долина, са неколико кућа и 
нешто живота. Пред једним вратима сјахаше; два постав- 
љена стола очекивала су их. Ручали су „албанеско јело“ — 
Албанија је била чувена због Бајрона, — јагње печено цело. 
Ингрем примећује да је хлеб био изврстан, а његов са: 
путник из Блаквуда да се укус печеног јагњета разли- 
кује од укуса појединих делова печених посебице. Но: 
жева и виљушака није било, те се јело прстима, — као 
при посети саксонскога краља, пет година раније, — а 
заливало вином које није било рђаво. како нас уверавају 
оба путника. 


1 Читаоци Лејардовог путовања сећају се можда Његошеве 
љутње на неке немачке листове који су тврдили, приликом путо- 
вања саксонског краља на Цетиње, како у Црвој Гори нема ни ножева 
ви виљушака него се једе прстима (Српски Књижевни Гласник, 
књига ХУШ, страна 446-7), Кад смо преводили Лејарда, нису нам 
били познати ти немачки листови; доцније, нашли смо у париском 
Моншперу (11 јули 1838) француски превод једног од тих извештаја. 
Да би се разумела Његошева оправдана љутња и увређено госто- 
љубље, доносимо овде тај чланак. — Пишу нам из Дрезде, 11 јула: 
„Краљ Саксоније, који се у последње време налази у Далмацији, 
направио је једну екскурзију у земљу Црногораца, независног на- 
родића који се ставио под заштиту Русије, и којим управља један 

Док су они ручали, Црногорци су пуцали: прво из 
пушака, а после спремише четири топа — каква четири 
топа! —— четири трешњевака окована обручима. Енглези — 
нису могли да верују да ово дрвено оружје неће одле- _ 
тети у комаде кад барут буде потпаљен. Један „неустра- - 


шиви Црногорац“ држао је фитиљ, али му није пошло 
за руком да испали топ све док му није дошао у помоћ __ 


онај Талијан официр. После пуцња приђоше и објаснише 
себи зашто топ остаје читав: ширина цеви готово је јед- 
нака на обадва краја. 

„Кренули смо се праћени још једном, новом повор-_ 
ком Црногораца, пише један од путника. Наше интере- 
совање све је више расло што је дан прилазио крају. · 
На сваком кораку осећали смо да смо све ближи том 
чувеном Владици. Испитивали смо љубопитљиво ађутанта 
о церемонијалу нашег пријема и нагађали на који нам 
ће се начин представити велики човек: са мантијом или 
просто без ње. Све што смо чули само је повећало нашу 
радозналост за особу овог ратоборног епископа који се 
тако јако разликује од своје сабраће. Грчки епископи 


црквени главар који се на црногорском језику назива Владика. Кад 


овај сазнаде да Краљ има намеру да посети Црну Гору, он помисли 
да ће бити у реду да изађе пред њега; стога се посаветова са. 
угледнијим људима из своје земље, који се у почетку опираху томе, 
али најзад попустише. Према томе, Владика изађе на границу Црне 
Горе са многобројним својим саплеменицима. Чим виде краља 
Фридриха-Августа, он паде ничице пред њега, п понуди му лепог 
црног коња наученог да се вере уз планинске стазе. Његово Вели- 


чанство и особе из његове свите, које су такође биле на коњима, 
кренуше се на пут, вођени и праћени Црногорцима, за престоницу, 
то ће рећи једну врсту села по имену Атиње (540), јер у целој Црној 


Гори нема ничега што личи на варош. За време путовања, Црно- 


горци су беспрестанце палили из својих пушака и пиштоља у знак 
радости, што није било без извесне опасности, будући да је њихово 
оружје било пуњено оловом. — На половини пута беше спремљен 

доручак, који се састојао из овна печеног целог и стављеног у 


огроман тањир од дрвета. Како није било ни ножева ни виљушака _ 


вити икаквог посуђа на столу, ован остаде недирнут све док један. 5 


официр из Краљеве свите, видећи да је Његово Величанство гладно, 

уливају такво нарочито поштовање својим спољашњим 


изгледом: црном мантијом која се лепрша, озбиљном и 
достојанственом брадом, окружени помагачима, ретко без 
бар два или три ђакона, да је било потпуно немогуће 
замислити некога из њиховог реда да се стави на чело 
ратника или да на себе навуче војничку униформу. 
„Предео кроз који смо јахали није био више онако 
страховит, али ипак тежак и доста опасан. Прођосмо 


_једну зграду много лепшу од оних које смо до сада 


имали прилике да видимо: очевидно приближавамо се 
престоници. Видесмо једну цркву и широм разгранато 
дрво; ово последње ствар је ретка у Црној Гори. 

| „Пут је постајао све бољи и бољи. Стене су бивале 
ређе и већ се могао пустити кас. Сазнадосмо да прила- 
зимо крају нашег путовања, и наши плашљиви погледи 


_ пратили су правац који нам је указивао ађутант. Најзад 


се чу: „Владика долази!“ и ми у највећем узбуђењу 
јурнусмо у сусрет. Један вод коњаника ишао је к нама 
брзим ходом, у облаку прашине, а затим опазисмо да 
мамузнуше коње и брзо пређоше у галоп. Ускоро смо. 


не исука сабљу и не исече печење у комаде. Онда сви узеше по 


парче меса прстима и поједоше га тако. Што се тиче пића, било је 


само воде на једној чесми у близини, где се сви напише како је ко 
умео: неко шеширом, неко шлемом, неко рукама, и тако даље. — 
После ручка поворка настави пут, и у вече стиже на Атиње, где је 
Владика био спремио за Краља једну собу прилично удобну. Фридрих- 
Август ту проведе нећ, и сутра дан врати се у Далмацију са својом 
свитом, истим путем којим је и дошао, окружен Владиком и осталим 
Црногорцима који су га допратили дан раније. Овај излеш у Црну 
Гору доказује јасно да је Краљ Саксоније обдарен великом 
траброшћу, јер су Црногорци не само врло мало цивилизован 


народ, него су ч осветољубиви, крволочни, ч презиру странце 


који долазе код њиг. Што су они оставили у животу Фридрига- 
Августа и његову свилаџ, тао је јамачно стога шлао је он Краљ 
и штпо по само име има огромног утицаја на њих“. 

Додајмо да је Фридрих-Август био, да најблаже речемо, врло 
ексцентричан тип, и да је (срећом по Саксонце) све време које је 


_ провео на престолу посветио манији за ботаником и гала-призорима 
"које је сценирао његов гениални церемониал-мајстор. 

могли да их распознамо сваког понаособ. Ми исто тако 
показасмо да желимо да се што пре сусретнемо. Нама 
мрнарима, бедним јахачима, ово није била тако лака 
ствар. Многи од нас, гледајући да не исклизе из седла, 
нису имали времена да обрате пажњу на страну од које 
је долазио Владика. | 

„Забуну, коју је произвела мешавина њихових ко- 
њаника с нашим, још је више појачала ревност ђавол- 
ских варвара који су палили плотун за плотуном. Они 
"су мамузали и шибали своје коње... На срећу, наши су 
били мирни, више уплашени лармом но узбуђени трком, 
а при том врло уморни од данашњег путовања. Да су 
се они понашали онако као коњи наших нових прија- 
теља, писац овог извештаја тешко да би био у могућ. 
ности да каже много речи о Црној Гори, јер би се, 
после овог метежа, јамачно нашао негде у Херцеговини. 

„Забуна нас није спречила да из целе групе не“ 
учини на нас велики утисак једна фигура, за коју смо 
знали да то мора бити Владика. Он се одликовао местом 
које је заузимао, као и својим оделом, али много више 
својом природом. Његове џиновске пропорције бациле 
би у засенак највишег коњичког гардиста из три наше 
регименте. Имао је нешто мање од седам стопа висине, 
са огромним плећима, мускулозним мишицама и ногама. 
Задржавајући коња уздама, он нас поздрави: 

— Вопјошт, Меззгешгз ! 

Његово лице било је пуно, са врло љубазним и 
пријатним изразом. Очни капци били су опуштени и 
изгледало је да их диже с тешкоћом. Његова коса и 
бркови били су црни. Коса је падала у коврџама преко 
широког потиљка; бркови су били увртени на завоје. 


Кад сјашисмо, сложисмо се да је Владика најлепши при- 
мерак човека каквог смо икад видели. (Ме а!| аотееа (па 
ће Вазћор ма Фе Нпезе зрестеп ог; а тап ћа! апу ој 
из ћад еуег зееп). Капетан Н., који је имао шест стопа 
висине, стајао је поред Његовог Преосвештенства и једва 


му је допирао до рамена. — Његово тело изгледало је 








ЊЕ тај ~ 

ванредно снажно и лепо сразмерно, изузевши руку која 
је била сувише мала за законе правилне симетрије. Као 
што смо се доцније уверили, та је рука омиљена та- 
штина Владичина, и он стално носи рукавице, чак и 
код своје куће. Његов спољни изглед нема ничега кле- 
рикалног; његови бркови имају пре војнички но свеште- 
нички карактер. И ако је имао браду, она никако није 
личила на духовничку. Она је изгледала као аустријанска, 
само још претерана. Његово одело било је сјајно, делом 
турско, разуме се, делом аа прџшт. Обичан фес красио 
је чело, а његове чакшире биле су турске. И остала 
опрема била је сјајна, али сумњам да се може уврстити 
у признату моду ма какве земље. 

„Неко може помислити да ће ова висока и снажна 
особа, стављена на чело једног дивљег племена, имати 
неотесане манире. Владика је очевидно био џентлмен од 
природе. Његови манири су такви какве човек стиче 
само дугим опхођењем у најбољем друштву. Његов глас 
је ванредно пријатан а његов начин примања пристојао 
би лепо и најграциознијем владару. 


„Владику је пратио један младић од осамнаест го- 
дина, његов наследник, и један други, за кога сазнадосмо 
да је његов рођак. И остали пратиоци беху лепо обу- 
чени и наоружани: врло угледно друштво. Сам Владика 
не носи никаквог оружја“.! 


Путници нису изгубили много времена у церемо- 
нијалу око представљања владару, али сцена, и ако кратка, 
беше, по њиховом уверавању, красан предмет за каквог 
сликара. Сви беху сјашили са коња, и, окупљени, Енглези 
око свог капетана, Црногорци око Владике, они начи- 
нише узајамна познанства. Пушке су пуцале, те су се 
которски коњи на којима гости беху дошли бацали узне- 
мирено. Црногораца „беше довољно да се добије при- 


1 Има овде једна мала разлика између два путописца. Док 
први, као што се види, тврди да Владика није носио оружја, други 
(Ингрем) вели, напротив, да је носио и да је оно окованозл атом. 

ближна идеја о њима“, сви високи око шест стопа у 
најмању руку. „И ако су сви имали дивљи изглед, они 
су љубазно гледали на нас“, вели један од путника. 
Капетан Пеџет представљао је своје официре Владици, 
који их је све поздрављао „љубазним осмејком добро- 
дошлице“. Владичина благонаклона пажња према гостима 
беше подстакла витешку ревност енглеског заповедника, 
и с њима двојицом на челу, цео се поход крете за Це- 
тиње. Јахали су кроз гомиле народа који их је поздрав- 
љао пуцњавом из пушака. Кад уђоше у „град Цетиње“, 
топ је палио са једне куле у близини двора. У касу до- 
јахаше у Владичино двориште, а „три или четири трубе 
довршише у тај мах драматичност целог призора“. 

Мрнарима, рђавим коњаницима, није била лака ова 
кавалкада, како сами признају, и са доста задовољства 
скинуше се са својих коња. Међутим, Владика беше 
изазвао на страну свог ађутанта; после кратког разго- 
вора с њим, он уђе у двор. Ађутант објави Владичину 
гостољубиву поруку: капетан ће одсести у двору, а остали 
у две локанде. Сви беху позвани на ручак исте вечери. 
Могу посетити слободно све цетињске знаменитости. 

Научени на Ориент, путници се изненадише чистотом 
и редом које нађоше у локандама. Истина је да су уго- 
ститељке биле из Котора, али их је чудило да се овакви 
хотели налазе у овако малом месту. Веле да је било ту 
и шампања, и то одличног шампања, и дају о угости- 
тељкама неколико података од којих ћемо поштедети 
српског читаоца. 

Противно сваком енглеском обичају, — ствар која. 
нам је неразумљива, -— нарочито кад их је чекао један 
дворски ручак, — гости се нису дуго задржали у својим 
собама, и убрзо изиђоше да посете кулу с које су их 
при доласку поздравили топови. Обадва путописца дају 
нам своје утиске у призору који она пружа. Познато је 
већ да су на чувеној цетињској кули биле стално изло- 
жене турске главе: „једне још свеже и умрљане крвљу, 
друге полу-распаднуте, кужећи целу околину смрадом, 





; 

треће обелеле лубање, опране кишом и ветром“. То је 
пунило ужасом и гнушањем све странце који су дола- 
зили на Цетиње, и Владика није пропуштао прилике да 
не објасни колико је он приморан да «носи ту варварску 
навику.' Прећи ћемо дакле преко једног прилично успелог 
описа ове куле који даје анонимни путописац.“ 

Пошто оставише кулу, путници обиђоше још и ма: 
настир и капелу где се чува тело Владике Петра 1. Ма- 
настир су нашли пун прљавштине. „У њему је школа, 
где један поп учи децу одличних породица, и штампа- 
рија, којом управља један бивши аустријски војник, Вла- 
дичин учитељ француског, талијанског и немачког језика. 
Француским језиком Владика влада течно“. 


Двор им се допао као удобна и добро озидана, 
знатно велика грађевина. Унутрашњост његова далеко је 
изнад спољашњег изгледа. Собе у које су их увели биле 
су тако лепо намештене, да је један од гостију посум- 
њао да нису то само неколико соба таквих, параде ради; 
обишао је и најудаљеније кутове и свуда је нашао исто 
господство. Једино му се није свидело што се преко пута 
самог двора налазе некакве шупе и кујне. 

Соба коју је Владика спремио за капетана Пеџета 
„могла је да важи и у Паризу и у Лондону као најлепша 
соба за спавање“, вели Блаквудов путописац, па додаје: 
„Доиста, ова је одаја била тако лепо намештена, да је 
у контрасту била надвисила ужас призора који се могао 
видети напољу. Испречено стење, дивље пећине, голи 
дивљаци требали би да буду удружени са белом кулом 
коју видесмо малочас. Њено суседство са овако удобним 
двором прави од цивилизације карикатуру, јер је прелаз 
из једнога у друго сувише нагао: треба само погледати 
кроз прозор и видети крв“. 

Следује један опис Цетиња, прост и кратак: „два 
реда кућа, стављена не у улицу, већ под углом“. Једина 


1 "Српски Књижевни Гласник, књига ХУШ, страна 448, 521. 
2 Вгаскиоооф 8 Мадагте, Осбођег 1846, рр. 439-440. 


сл 
сл 
+ 


868 Српски Књижевни ГЛАСНИК. 





индустрија коју су могли да виде то је справљање грубе 
материје за црногорско одело. Узели су неколико дугих 
чибука и чудне женске широке појасе да задиве Лон- 
донце. У штампарији добише по један примерак једне 
књиге штампане на Цетињу, али на жалост не знају о 
каквом је предмету. 


Кад дође време ручку, Владика посла гласника да 
позове госте. „Чудна мешавина респектабилног и дисре- 
спектабилног стално нам је била на Цетињу пред очима, 
вели један од путника. Овај гласник тешко да је био 
достојан дужности коју врши“. Мислићете да је Владика 
био послао каквог босоногог и гологлавог Циганина да 
позове госте на ручак» Нипошто. Ево зашто им се није 
допао Владичин посланик: пријатељ-сапутник Аустрија- 
нац објаснио им је да је тај дворски службеник бивши 
аустријски официр, кажњаван небројено пута због непо- 
штења, најзад војни бегунац из његове регименте, који 
му се сад у брк смеје. „Али, додаје писац, он се ипак 
показао добар гласник јер нас је одвео на један одли: 
чан и гостопримљив ручак“. 

Сто је био лепо постављен, пун цвећа, воћа и лаке 
закуске. Порцелан и сребрно посуђе беше „без замерке 
и... чисшо“. Трпезарија је била велика и удобна соба, и 
у њој није било другог намештаја осим стола и столица. 
Зидови су били богато и укусно украшени оружјем, 
„тако да је изгледало да се човек налази у ратном ша- 
тору или у каквој оружници“. Има једна мала одаја која 
води у трпезарију; у њој се налази једна доиста врло 
вредносна и занимљива збирка оружја и трофеја који 
имају најчудније историје. Већина их је отета од Турака 
у крвавим окршајима. Ту је мноштво пушака са красним 
инкрустацијама, и неколико скупоцених мачева, међу ко- 
јима један за кога веле да је Скендер-бегов. 

„Затекосмо Владику где нас очекује за столом. Био 
је скинуо своју хусарску кабаницу, али је на рукама још 
имао рукавице. Ми смо морали себи знатно да преба- 

цимо. Нашли смо да је Владика много отменија личност 
него што смо се надали. Показали смо се прави сапле- 
меници Џона Була, који држи да је све изван његове 
земље полу-варварско, а у ствари прави сам себе смеш. 
ним. Аустријски официри били су дошли у пуној уни- 
форми; ми смо понели само обичне блузе, без еполета 
и мачева, мислећи да ће то бити довољно. Нађосмо да 
су Владичина интелигенција и начин његовог пријема за- 
служивали много већу пажњу од наше стране. Али, та 
иста интелигенција је и примила повољно наше извиња- 
вање, чак га и сугерилала“. 

Ручак је био служен „по немачком начину“, вели 
један путник, —- „по турском“, тврди други. Није тешко 
погодити истину: ручак је био свакако мешавина запад- 
њачке и ориенталне кујне. Почело се супом. Јела су се 
низала једно за другим, тако да су гости почели очаја- 
вати хоће ли бити краја. Шампањ је текао изобилно. 
„Наши аустријски пријатељи и Владичин ађутант добро 
су се постарали да не пропусте ову прилику. Као по. 
следицу тога, они су правили велику грају на њиховом 
крају стола, где су били скривени иза цвећа и пирамида 
с воћем“.: 

Момци који су их служили носили су тешке токе 
на прсима, и имали су марцијалан, господски изглед. Човек 
не би никада веровао да ће такви џентлмени пристати 
да носе тањире и посуђе с јелом. 

Једна црта само опомињала је путнике да се на- 
лазе на двору црквеног поглавице: један свештеник, који 
је заједно с њима дошао из Котора, добио је био по- 
часно место, одмах после капетана Пеџета. „Ручак је текао 
као већина ручкова. Наш домаћин чинио је части са ван- 
редном грацијом. Говорио је о најнепријатнијем пред- 
мету на најпријатнији начин. Рат је био његова омиљена 
тема и о њој је говорио са расуђивањем; они који су 
седели близу њега старали су се да скрену разговор. Али 


1 Неатаз ој дак, р. 40. 

је Владика показао да уме говорити и другим питањима. 
Он је читао много, поред свега тога што му је у овим пла- 
нинама врло тешко да дође до нових књига. Он чита, 
разуме се, свуда-налазећег се Галињанцџа, и на тај начин 
прати редовно ток ствари у свету. Били смо изненађени 
пространошћу и детаљношћу његовог знања. То је била 
прилика да дођемо до коначног закључка о његовој 
особи: његова конверсација и његова сиге видни знаци 
су његовог друштвеног положаја. 

„Било је видљиво да је владика у дубоком непри- 
јатељству с Турцима. Он их је цртао као рђаве, поква- 
рене људе, у које не треба имати вере и с којима је 
сваки споразум немогућ. Његова мржња нарочито се од- 
носила на Арбанасе“. — То је, у осталом, био зго- 
дан моменат да Његошева јужњачка природа избије 
испод његовог васпитања и његове урођене питомости. 
Свештеник-странац који беше дошао са гостима, произ- 
вео је, како прича анонимни путописац Блаквудовог Ма- 
газина, „праву експлозију“ једном у невреме начињеном 
примедбом. Како је он отворених уста слушао где Вла- 
дика проповеда рат, то му се нехотице отело мишљење 
о говору преосвећеног беседника. Можда оправдано, Вла- 
дичина се обрва замрачи за један тренутак, а његова 
доња уста презриво се накупи. 

— И'ви се не бисте борили противу разбојника кад 
би вас они напали цикну он. 

Требало је стишати Владичин гнев, и, да поправи 
погрешку, један од Енглеза промени предмет и запита 
каква је црногорска застава. у 

— Крст, одговори Владика; крст, као што и при- 
личи. Шта би друго могли Хришћани да носе против 
неверника 2 

Пошто су били видели једну слику која представља 
Петра П у владичанском оделу, гости га запиташе да ли 


' сапдпатуг Меззетјет, енглески књижевно-политички лист, 
који је излазио у Паризу и давао добре континенталне информације. 

он носи то одело, и којом приликом, као и то да ли 
служи службу. 
— Врло ретко, рече Владика, и то само по потреби. 
На питање капетана Пеџета да ли има у Црној 
Гори и других свештеника осим њега, он одговори кратко: 
— Има их три стотине, и то су моји најбољи јунаци! 
Ингрем доноси даље да је Владика „сковао медаље 
којима награђује херојска дела. Он нам показа једнога 
човека из своје блиске околине, кога је бео послао са 
триста другова да растера две хиљаде турских коњаника 
који су пљачкали и палили скадарску равницу. Са задо- 
вољним осмехом Владика додаде: 
— Тај ми је човек донео осамдесет глава. 
„Правдао је обичај да се одсечене главе излажу на 
округлој кули. То је потребно, јер одржава јуначки дух 
у народа. Он зна да то не изгледа хришћански, али он 
неће да стане на пут, јер би одстранио љубав својих 
главара. Причао нам је о посети једине даме која је 
успела да дође до Цетиња. Он је био у рату с Турцима 
и не мало се изненадио кад је видео једну странкињу 
која је продрла кроз непријатељске батерије. На његово 
питање шта је нагнало на ово тегобно и опасно путо- 
вање:: — „Радозналост, одговори она; ја сам Енглескиња“. 
· Кад се ручак заврши, гости бише послужени ду- 
ваном и кавом. Песник се поносио својим чибуцима, од 
којих је, изгледа, имао лепу збирку, искићених ћили: 


баром и скупоценим камењем. 


Вече беше хладно, али Владика ипак изађе са својим 
гостима међу искупљене Црногорце, који су се бацали 
камена и надскакивали. Један од аустријских официра 
покушао је да се такмичи са Црногорцима. „На жалост, 
како вели Блаквудов путописац, Бахус му је дао само ин- 
спирацију потребну за то, али му није дао снагу“. Беше 
те вечери грдног смеја међу Цетињанима на рачун Ће- 
саревог јуначког сина. 

Оставише народ и вратише се у двор. Ту нађоше 
Владичиног оца, „старца просто обученог, који говори 

само српски“, брата, „високог скоро као Владика“, гла- 
варе и друге званице овог „црногорског соареа“. Призор. 
им је изгледао романтичан: зидови украшени оружјем, 
гости у живописним костимима. Многи од Црногораца, 
„у овом тренутку и на оваквом месту“, нису хтели ски- 
нути оружје: „толико је машта утврдила у њих идеју 
о каквом могућем турском препаду“. 

Владика је седео, пушио и разговарао са енглеским 
капетаном; остали официри седели су уза зид и посма- 
трали Црногорце како се забављају. Картало се доста; 
често беше препирке у игри, али је Владичин брат свагда 
„сипао уље на узрујалу воду“ и све се свршавало на 
миру. За Владику један од официра вели: „Наш домаћин, 
кроз цело ово вече, одржао је онај свестан карактер, 
гостољубив и достојанствен, који изгледа да је потребан 
куртоазији свих владалаца. Обично се обраћао овоме 
или ономе од нас, и увек је изгледало да са задовољством 
одговара на питања која смо му постављали. Доиста, 
преко срца се опростисмо те вечери од њега“. 

Ноћ путници проведоше удобно у одређеним ло- 
кандама. Нико од њих није имао да се жали на оне 
несносне стенице које куже све јужњачке земље. Само, 
један од њихових аустриских пријатеља сносио је после- 
дице сувише испијеног Владичиног шампања. Његов 
друг, који је спавао заједно с њим у кревету, — то је 
обичај код Немаца, примећује наш путописац Ингрем, — 
жалио се да од њега није могао ока склопити. 

Сутра дан у јутру, кад се дигоше, киша је сипила, 
но на срећу убрзо престала, и сунце грануло. После 
доброг доручка, путници се спремише за повратак у 
Котор. Угоститељке где су провели ноћ, не хтедоше да 
поднесу рачуне, наводећи да им је Владика забранио. 
С тешком муком пристадоше да приме поклон од њи- 
хове стране. Међутим, било је време поласку. Странци 
се искупише пред двором да кажу збогом Владици. 
Он их не хтеде пустити саме, већ их испрати са целом 
својом свитом до оног истог места где их је пре тога 

дочекао. Народ их је симпатично поздрављао и пуцао 
из пушака. Са „куле турских глава“ грмну плотун. Кад 
застадоше и сјашише, Владика узе од једнога од својих 
пратилаца лепу пушку искићену сребрним резбаријама и, 
са пуно грације, поклони је енглеском капетану као 
успомену на ову посету. 

Сви појахаше коње. Странци наставише пут за Котор; 
Владика се враћао на Цетиње, и, за последњи пут, од- 
махну им опроштајни поздрав. 

— Збогом, господо, рече он. Сећајте се Црне Горе! 


Др. Војислав М. ЈОВАНОВИЋ. 


КЊИЖЕВНИ ПРЕГЛЕД. 


Моуз1ау М. Уоуапоу! сћ, досјешг де УОптуегзне 
де Отепоћје: „Ја Сила“ аде Ргозрег Меттве. Елиде 4'1:- 
зјоне тотапнаие. Ргтеђасе де М. Ацоцзип ЕПоп. Рап. 
Пђташе Насћене ећ Сче. 1911. Х;, 566. 


Г. Војислав Јовановић је један од наших млађих 
људи који се јако виде и истичу у свом нараштају. Од 
првога почетка свога рада он је изишао из реда оних 
који обећавају, и одмах почео давати дела од стварне 
вредности: Наши Синови обележавају један тренутак у 
развитку наше драме; Енглеска Библиографија о Источ- 
ном Пишању, коју је издала Српска Краљевска Ака- 
демија, јесте исто толико озбиљан колико и користан 
посао. И сада Г. Јовановић долази са својом докторском 
тезом, која није, као што то обично бива, на брзу руку 
и невешто скрпљен ђачки посао, но одлична књига, дуго, 
пажљиво и савесно рађена, вешто сложена и добро писана, 
са богатим новим резултатима, књига која је у исти мах 
ваљан прилог историји француског романтизма и нај- 
бољи посао који је до сада на француском језику изишао 
о српској народној поезији. 


5 


=: % 


Предмет који је Г. Јовановић изабрао није нов, 
али он га је са свију страна осветлео и, слободно може 
се рећи, потпуно исцрпао. О Меримеовој мистифика- 
цији српских народних песама писано је до сада неко- 
лико пута. Како се Пушкин дао завести и као српске 

народне песме преводио поједине песме из Гусала, то је 
о томе писало неколико руских књижевних историчара: 
П. В. Ањенков, Платон Кулаковски, Петар А. Лавров. 
Ја сам о том предмету у Српском Књижевном Гласнику 
писао неколико пута, и све те чланке штампао у књи- 
жици Француски романшичари и српска народна пов- 
зија (Мостар, 1908). Г. Томо Матић, користећи се на 
чудноват начин оним што су други пре њега писали, 
штампао је у Агсћго јаг зрализсће РћИоорте (В. ХХУШ) 
чланак Ргозрет Меттвег Музтпусаноп Ктоатсћегт Уогк5. 
педег. 

Али у Француској, где је Меримеу последњих го- 
дина обраћена толика пажња, о Гуслама је мало и само 
узгред говорено. Г. Јовановићу је тај предмет изгледао 
достојан нарочитог научног испитивања, и као једна за- 
нимљива епизода у историји францускога романтизма, и 
као важан тренутак у историји српске народне књижев- 
ности на страни. Поред тога, Гусле имају и један наро- 
чити значај: „њихов карактер прелази границе земље у 
којима су се јавиле и земље која их је инспирисала; њихова 
историја занима све оне који се баве утицајем народне 
баладе на књижевност у опште, на европски романтизам 
напосе“. Најзад, поводом ове своје књиге, Мериме је 
ступио у везе са два велика европска песника свога 
времена, са Гетеом и Пушкином, и историја /Гусала је 
од користи биографима и коментаторима оба песника. 
„Из тих разлога, вели Г. Јовановић, ми смо хтели да 
извршимо један посао користан у исти мах и меримеи- 
стима, славистима, онима који су се посветили изучавању 
романтизма, најзад онима којима је Гете омиљени песник“. 

Методички, врло методички, јасно и прегледно, Г. 
Јовановић је потпуно извео тај посао. Логички, он је 
проучавао књижевне и друге узроке који су допринели 
стварању Гусала (књижевни егзотизам око 1827; књи- 
жевни фолклоризам тога доба; лични елеменат, то јест, 
две личне особине Меримеове: његово интересовање за 
примитивне народе и народну баладу, „његова склоност 

за мистификације). Све то Г. Јовановић изучава у 1 делу 
своје књиге, „Порекло“; у П делу, „Извори“, проучава 
одакле је Мериме прикупљао материјал за своју књигу, 
и како је те податке сређивао; у Ш делу, „Њена суд- 
бина“, износи како је књига прошла у Француској и 
на страни. Та три дела прегледно су подељена у 3а0- 
кругљене главе, које су логичне целине и које се осла- 
њају једна на другу. 

Резултати до којих је Г. Јовановић дошао у свом 
дугом и савесном проучавању ови су. 

Проспер Мериме је природа особите врсте, несталне 
ћуди, са љубављу за странствовањем да би избегао жа- 
лостан призор обичног и баналног живота. Он жудно 
тражи нове сензације, желео би да изиђе из рођене земље 
која му изгледа уска и одвећ позната, он би хтео да 
види нове, непознате земље, „призоре бруталних лепота, 
још незаузданих нагона“. Због тога он воли Шпанију, 
са њеним Циганкама и тореадорима; зато иде међу ба- 
скијске кријумчаре, корзиканске хајдуке, чергарске Ци- 
гане, картаре, друмске лопове, па чак и међу убице. 
У том одиста нимало баналном и живописном свету он 
се осећа врло добро, и његов биограф прича како му 
је веће задовољство чинило када су му његови чудни 
пријатељи говорили: „он је од наших“, него када је 
био обасипан најласкавијим похвалама у Француској 
Академији. 

Пошто је описао ту необичну, нелегалну Шпанију, у 
Кармени и у Драмама Еларе Газул, и Корсику, у Ко- 
ломби, Мериме је, тражећи увек нове, непознате, при- 
митивне и сирове земље, дошао и на Илирију, на коју 
је раније неколиким делима својима привукао пажњу 
Шарл Нодје. 

С друге стране, Мериме, који је изгледао тако сув 
и себичан, повучен у себи, обазрив у опхођењу са дру-: 
гима, био је у души песник. Он није марио за емфатичну 
поезију свога времена, за разбарушен лиризам романти- 
чара својих Фувременика, али је имао поетске осетљиво- 

сти, и у народној поезији волео је спонтаност, природ- 
ност и свежину. Песник се крио у дну његове душе, али 
он нема стваралачке маште, и у књижевном раду њему 
је увек потребно да као полазну тачку има нешто већ 
готово — и та особина посматрача и уметника угушиће 
у њему песника. Место надахнућа доћи ће рад и савр- 
шеност форме, тачност једнога оштрога посматрача. У 
првом периоду своје књижевне делатности, он из ро- 
мантизма узима само оно што је у складу са његовим 
темпераментом: он воли књижевни космополитизам, који 
му даје више слободе у одабирању предмета, живљи и 
изразитији начин извођења тих предмета, али он већ тада 
показује жељу да укроти распуштену машту, и да место 
ње унесе у своје дело тачну и живописну аутентичну 
појединост. И реалист се још тада почиње јављати у 
романтичару. 

У пуном цветању романизма, он са Драмама Кларе 
Газул даје ново схватање драме, а са Гуслама ново 
схватање поезије. МИ што су Драме Кларе Газул биле 
Иговом Кромвелу и Ернанију, то су Гусле биле његовим 
Баладама и Орпеншалкама. Од свога учитеља Стен: 
дала Мериме је научио како се под туђим именом могу 
слободније и потпуније казивати своје књижевно убеђење, 
и у једној мистификацији, у тобожњим драмама шпанске 
глумице, он је дао своју драмску вероисповест, као што 
је у тобожњим баладама илирског гуслара Хијацинта Ма- 
глановића дао своје схватање поезије, свој први и је. 
дини песнички покушај 

Мериме је доцније писао како је за петнаест дана 
импровизовао Гусле. У ствари, он је то радио дуго и 
смишљено. Гусле, као и Кроника владе Шарла 1Х, јесу 
изводи књига које је њихов писац пажљиво читао. Ње- 
гови извори за састављање ове збирке морлачких песама 
многобројна су и разноврсна су: у првом реду Лушо- 
вање у Далмацију опата Фортиса, путописи Вутјеа, де 
Шомет-Дефосеа, Смара Шарла Надјеа, Дантеова Б0о 


жансшвена Комедија, једна кинеска драма, збирка грчких 
• 

народних песама од Клода Фориела, књиге о чаробни- 
штву од Огистена Калмеа, Жан- Батиста Порте и Балтазара 
Бекера, Теокритове идиле и, најзад, Библија. Из сваке 
од тих књига Мериме узима оно што му је потребно, овде 
једну анегдоту или обавештење, онде живописну поје- 
диност или значајан и сугестиван израз. И ако је био 
романтик у том тренутку, он се држао класичарске тра- 
диције француске: · одбацује споредно, случајно, локално, 
да задржи и снажно истакне оно што је битно, главно, 
опште, заједничко. „Локална боја“ овде нема значаја, и 
као сликање истинског живота брђана у Далмацији и у 
Босни Гусле не значе ништа; али Мериме је хтео да 
из књига о примитивним народима и из примитивних 
књижевности извуче оне главне, опште црте, да наслика 
природнога човека пре но што га је цивилизација укро- 
тила и премазала својом једноликом бојом. 

Гете, који је волео и познавао српску народну пое- 
зију, приметио је одмах одсуство истинске „локалне боје“ у 
Гуслама. М Меримеова књига је одиста само једна слика 
људског друштва на једном извесном ступњу цивилиза- 
ције, и то не слика друштва какво је оно одиста било, 
но како је, по пишчеву схватању, требало бити. „То је 
више дело песника но историчара, игра духа, песничка 
реконституција једног фантастичнога света, реконститу- 
ција пуна живота, јер је готово цела основана на аутен- 
тичним одломцима примитивних књижевности и веровања. 
Том особином Гусле премашају неодређени и неразго- 
ветни егзотизам ХУП и ХУШ века и јављају реалистички 
и психолошки егзотизам Кармене, Саламбо и Афродите“. 


(Свршиће се.) 


Јован СКЕРЛИЋ. 


ЕС __ радо“ __-_ 7 "У а СИНЕ 





ПОЗОРИШНИ ПРЕГЛЕД. 


РАЧУНИ, КОМАД У ТРИ ЧИНА, ИЗ БЕОГРАДСКОГ ЖИВОТА, ОД 
МИТЕ ДИМИТРИЈЕВИЋА. 


Данас ћу да учиним једну искрену и ако свирепу 
исповест: Ја уживам у туђем неуспеху као у свом успеху, 
и као и у туђем успеху. Велико је задовољство посматрати 
човека који ставља сву своју енергију у покрет да доспе 
до једног циља, а за резултат добија оно што је анти- 
подно овоме. Тај несклад између напора и резултата 
изазива у нама комичне емоције, а оне су тако пријатне! 
Ми смо злуради, ми уживамо у туђем злу и, кад посма- 
трамо човека који је у неприкладној ситуацији, ми ужи: 
вамо стога што ми нисмо у тој ситуацији. То није ни- 
мало свирепо. Ми нисмо нимало криви што један човек 
себи допушта ту ситуацију. Овде није случај да је човек 
случајем или фатумом у смешној ситуацији који и не 
изазива здраво уживање у туђем злу. Овде није случај 
кратковидог човека који се на улици сваки час сукобљава 
са мимопролазницима и долази у смешне ситуације, нити 
обично одевеног човека који журно иде за послом и 
коме ветар збаци далеко шешир са главе, те остаје као 
луд на улици. Овде је случај човека који је, лепо одевен 
и брижљиво обријан и очешљан, изашао у шетњу само 
ради шетње и који је у једном тренутку, идући високо- 
парно, згазио лепу даму на жуљ док му је, у другоме 
тренутку, ветар збацио са главе шешир. Дама се љути 
на његову неокретност док се он, гологлав и с праш- 

њавим шеширом у руци, невешто извињава. Ово мора 
бити смешно и, као такво, и пријатно за оне који, с друге 
стране тротоара, као са галерије, посматрају целу ту 
тобож мучну сцену. Размишљајући о овоме, сетио сам се 
Писама из Мадрида од Проспера Меримеа. На једноме 
месту, поводом борбе коју је посматрао између тореа- 
дора и бика, узвикнуо је искрено: „Како је пријатно са 
галерије посматрати у арени борбу тореадора и бика!“ 
Идући за тим својим уживањем, он је уживао све до 
момента док тореадор није био пробуражен. У главном, 
дотле може да ужива један културан човек; одатле па 
даље, то је домена уживања једнога Бокохута. Наше 
уживање у неприлици Г. Мите Димитријевића ишло је 
дотле, а даље није ни могло, јер неприкладност ситуа- 
ције Г. Мите Димитријевића иде до близо оне границе 
када се уживање у туђем злу почиње да претвара у осе- 
ћање бола, саучешћа и милосрђа. Тај други случај 
није био случај Г. Мите Димитријевића и с тога га овом 
приликом нећемо сажаљевати већ, као јунака, просто на 
просто нападати. Управо, како се борба водила између, 
с једне стране, њега и, с друге стране, рачуна Љубе 
Петровића, богатог београдског трговца и свих оних 
који су око њега за и против њега, то ћемо, хроничарски 
верно, испричати историју борбе. 

Арена је позоришна сцена, главни рвачи писац и 
градиво за драму, ми смо пак публика која ће, ужива- 
јући, да прави примедбе, јер, плативши улазак, има права 
на то. Рвање се свршило у три „ронде“ (комад има три 
чина). После треће „ронде“, брзо и лако, писац је био 
положен на леђа по свима правилима. 

Ево, како је цела ствар текла. Љуба Петровић је 
београдски богаташ који има кћер Јованку, девојку за 
удају. Као добар отац, он хоће да је уда и, као богат 
трговац, хоће да је уда на начин трговачки и, уједно, 
на начин који ће и њега извући из једне тешке финан- 
сијске кризе Но, то је био очев рачун без крчмара. Јер 
се Јованка, — читајући или не читајући сентименталне 

немачке романе, то се не зна — заљубила у предавача 
Марка Богојевића, који је некада послуживао у њиховој 
кући. Као добри буржои, то двоје хоће да се узму; али, 
газда Љуба Петровић брине другу бригу. Он је загазио 
у велике послове, и загазио вратоломно, играјући уа 
бапаце. Кад је љубавна идила Марка Богојевића и Јо- 
ванке била у најлепшем знаку, послови Љубе Петровића 
су дошли до оне прекратне тачке када се за ноћ постаје 
милионар или просјак. Он, дакле, никако не може да 
мисли на Јованкино срце, кад је у питању његова глава. 
Као што видите, Љубав и Новац имају овде да бију свој 
Ватерло. Без много перипетија, нарочито без финих пе- 
рипетија, Марко Богојевић се повлачи са сцене у једну 
политичку демонстрацију и, хоће, у затвор. (Писац га је 
морао да затвори, јер, иначе, не би знао шта ће с њим). 
После тога, Јованка на брзу руку пристаје да буде жена 
Стевана Лукића, професора Велике Школе, о коме се 
говори да ће постати министар финансија. То је био 
први чин, то је била прва „ронда“. Писац се, у ствари, 
није ни рвао. Он је само, најчешће, додиривао градиво, 
избегавао главније сударе и, при најјачим, бежао с „те- 
пиха“. Но, у свим тим сударима, он је имао нешто геста 
и, нарочито га је имао, кад није био ни потребан. Кад 
га градиво позива на озбиљан сукоб, он се склупча и 
ћути на земљи, не правећи никакав ни борни па ни од- 
бранбени гест; кад прође цео вихор догађаја, он устане 
и заузме став најенергичнијег борца који задаје ударе 
неком фиктивном непријатељу. Кад је најјачи сукоб из- 
међу оца и кћери или између идиличких љубавника, 
писца нигде на сцени да им позајми своју снагу; кад се 
све умири, ето писца, ратоборног и енергичног, да каже 
да је борба свршена. 

Према томе, права „ронда“ у којој је он учествовао, 
то је био други чин. Како се дошло до друге „ронде“ 
не треба питати. Писац је био побеђен још у првој, и 
публика се интересује за последње две само стога што 
није неинтересантан побеђени у ставу победника. Отуда, 


о 

не треба се питати: Како је све текло Какве-су биле 
драме савести код главних преставника Љубави нити 
код главних преставника Новца> Какве су биле и како 
су изведене све те перипетије пуне нијанси и тешкоћа» 
и тако даље. Главно је да се писац понова дигао, и ако 
цела публика осећа да није могуће да он није мртав 
после прве „ронде“. У другој „ронди“ писац је остао 
сам у арени: Марко је у затвору и биће осуђен и на 
смрт; Јованка, тужна и плачна, пристаје на брак без љу- 
бави; њен отац, Љуба Петровић, нема више за шта да 
се бори; Стеван Лукић добија жену с новцем. Сви су 
решили своје проблеме. ЈБуба Петровић ће решити свој 
финансијски проблем, јер ће му зет постати министар 
финансија (додуше, нико у драми није знао да ће он то 
постати, те, према томе, давање кћери професору Велике 
Школе није било излаз из ситуације; али, пошто се писац, 
и ако мало доцкан и тог сетио, то није право и за то 
га питати); Јованка ће га решити крваво, јер је писац 
с њом неџентлменски поступао; Марко Богојевић ће бити 
стрељан (толико крви ни Шекспир не пролије!); Стеван 
Лукић, коме писац не да да зна да му је таст на прагу 
банкротства, добиће жену с парама. Писац је, дакле, 
дануо душом. Додуше, он није имао душе за своје лич- 
ности, и заборавио је ону народску: „Зло рађење, готово 
суђење!“ Он је заборавио да се несолидно зидане зграде 
крхају над главом баш онога који их је зидао. Грех на 
његову душу неће пасти, јер ће му се оне љуто осветити 
у трећој „ронди“. 

Трећа „ронда“ је била свирепа по писца. Писац је 
остао у ставу из друге и непријатељ, видевши га у ставу 
за борбу, налети и, у два три проста „цуга“, положи на 
земљу брзо и лако, на смешан начин брзо и лако. Какс 
догађаји теку стрмоглавце и на памет, — а догађаји су 
ту чисто материјални, догађаји који су у непосредној 
вези с простим кретањем преко сцене — то онда, преко 
ноћи, Љуба Петровић постаје народни посланик, а Стеван 
Лукић министар финансија; и, како комад приказује неки 

корумптивни режим, то ће таст и зет, поводом једнога 
зајма, доћи до великих пара, Марко ће бити осуђен на 
смрт, а Јованка постати госпођа министарка. Како Заштор 
По чемуг На који начин» По коме правуг По којој то 
људској савести 2... 

Него, да свршимо историју. Преки Суд осуђује 
Марка на смрт (гимназијски предавачи су врло опа: 
сни по један режим!). Јованка је то чула и долази на 
сцену, а сцена је министарска соба уз сам парламе- 
нат. Како је све раније лепо објашњено, то нико живи 
не зна шта ће ту сада Јованка: да ли је дошла оцу 
или веренику у посету или по хитноме послу, или је, 
можда, дошла због Маркове осуде на смрт. Мало доц- 
није, види се да је дошла да моли да се Марко по- 
милује. Како је за помиловање сасвим доцкан, то се Јо- 
ванка, после мало разговора са оцем и вереником, по- 
влачи са сцене. По ономе што је наговештено, Јованка 
треба да иде или кући да руча, или да се убије. Она је, 
ради ефекта, изабрала ово друго. Отац је наслутио 
да је она изабрала ово друго, ма да је могао и оно 
прво да закључи, и послао је за њом скупштинскога 
слугу да припази на њу. И ако је и слугу послао, те: 
лефон је, после неколико тренутака, зазврјао као у /10- 
слови су послови и саопштио у десетерцу: Јованку је 
прегазио трамвај! 

Пошто се и Ана Карењина бацила под железничке 
точкове, то, коме је у вољи, нека закључи да има умет- 
ничке сличности између Ане Карењине Лава Толстоја и 
Рачуна Мите Димитријевића. 


БРАНКО ЛАЗАРЕВИЋ. 


УМЕТНИЧКИ ПРЕГЛЕД. 


(Крај). 

Од сликара који нису сарађивали на Циклусу треба, 
на првом месту, споменути Г. Марка Мураша. Дефини- 
сати уметничку и сликарску природу Г. Мурата исто је 
толико тешко, колико и интересантно. Као код свих људи 
и као код свих уметника, и код њега врлине имају своје 
наличје, и он има мане својих врлина, јаке мане јаких 
врлина, морам рећи одмах: то је интересантно код њега. 
Тешко је: наћи, схватити, приказати нужност да те и те 
конкретне његове мане потичу из тих и тих конкретних 
врлина, логичност да је наличје детерминисано лицем. 
Г. Мурат је веома нежан и веома сладак, суптилних осе- 
ћања за спиритуални карактер боје, тон у првом смислу 
речи, и за логику боја у стајању једне поред друге и 
мешању једне са другом, тон у другом слислу речи. 
Суптилних осећања, али и немоћних осећања у исти мах, 
са много поезије и са много сентименталности, много ин- 
дивидуалности. и јединствености, али и са маниром и јед- 
ноликошћу у истој мери. То је све логично и то све 
чини разумљив његов детерминизам. Ево шта је чуд- 
новато код њега: како сликар, уопште, не пази првен- 
ствено на конструкцију и пластику, него на светлосне и 
колористичне особине фигуре, ипак је за сликара нуж- 
дан један задовољавајући минимум доброга укуса који 
даје извесну крепчину конструкцији фигуре и живост 
њеној пластици. Г. Мурат има укуса, доиста; то пока- 
зују скоро све његове слике, и својом композицијом, и 

својим колоритом, и својим тоном; својим естетичким 
садржајем такођер. Укуса има отменог, оплемењеног, лич: 
ног, искреног, проживљеног, и има га у мери која им- 
понује озбиљно. Има укуса: па ипак ево парадокса — 
он је направио невероватних погрешака у цртежу, са: 
свим безукусних и противукусних; осим тога, изузевши 
мале изузетке, његова пластика на слици је испод ми- 
нимума, преко мере непластична. То ми је, дакле, чуд- 
новато код Г. Мурата. Он има, од наших уметника, нај- 
солиднију духовну културу, има уметничку интелигенцију 
која силно одскаче од просечне интелигенције наших 
уметника, он има један укус и једну естетику, и све се 
то види на његовим радовима. Ипак, па ипак, цртеж 
Лопудске Сиротице слаб је, слаб је; цртеж оних двају 
фигура у Кабиници није само слаб, него директно ружан, 
неким страшним појединостима нарочито... И тако даље. 
Осим онога исврснога калуђера, онога ђакона на слици 
Молишва и осим ЉМога Браша, може се рећи, све су 
фигуре нацртане незадовољавајући, у детаљима више 
него то. Г. Мурат не осећа форму; тако спиритуалан и 
тако пун чезнућа у колориту и тону, он је тако бесчу- 
лан за форму и пластику људског тијела; његова еро 
тика у Капиници и Дафнис и Хлоег тако је спиритуална 
да није сексуална. Добро, дакле, он нема, осећање форме, 
бестраствен је за људску пут, нема отуда, пластику и 
цртеж на слици; то је још јасно. Али, како је Г. Мурат 
могао насликати она ружна уста и онај глупи осмех 
фигуре на Кабиници2 Он, човек од укуса, човек од кул: 
туре, човек од поезије, човек од уметности 7 Како је то 
било могућег Како» Како Не дг решим питање, него 
да побегнем од њега, ја решавам парадокс овако: он је 
уметник много више него артист, песник више него сли: 
кар, више човек од лепоте него од технике. Г. Мурат 
влада занатом своје уметности: он је премало сликар, да 
би, као уметник, као стваралац адеквашног изражаја, 
могао бити уметник од најлепше расе, и кад би се могло 
естетички изражај делити на два дела, на уметнички и 

на технички, на слици, специјално, на уметнички и на 


сликарски, онда би се могло рећи да је Г. Мурат сли- 
кар најобичније расе, али уметник најлепше. Без обзира 
да ли се естетички изражај тако сме или не сме делити, 
ја, у специјалном случају, налазим да су уметнички ква- 
литети Г. Мурата не само већи од његових сликарских 
квалитета, него да је оно што њему као сликару недо- 
стаје приметно мање од онога лепог што он као умет- 
ник има у обичној мери. Јер, шта је оно чиме се он 
не може поносити2 То је његов бесмисао за акт, његова 
беснажна и несигурна моделација, потпуно одсуство нуж- 
ног скулптора у њему. Оно, пак, ради чега га ја пошту- 
јем искрено, још више, оно ради чега га интимно волим, 
ради чега он може бити поносит и ради чега је заслужно 
цело признање, то је оно дивно обиље душе које је унео 
у свој колорит и у свој тон, онај спиритуални карактер 
његових слика, она поезија унутра, оно што је сваку 
слику радио са толико много осећања, сав од чезнућа, 
од тамних, нејасних, страсно-болних, као зачаран у јед- 
ном непрестаном сну, гледајући у сну, сликајући сан, сли- 
кајући сновима. То је много, и то је чим Г. Мурат иде 
испред свих наших сликара, то чини да је велики уметник 
који је у њему. Он је несрећан човек, Г. Мурат. Али од 
оних часних и красних несрећних људи које не треба са- 
жаљевати него волети, и то волети поштујући их, искрено. 

Г. Пашко Вучешић је своја лепа сликарска преимућ- 
ства неозбиљно третирао, судећи по стварима које је овде 
изложио. Ту је, пре свега, неколико ствари које нису смеле 
бити примљене на изложбу, и за то није одговоран Г. Ву- 
четић, који о својим стварима може имати само лепо 
мишљење, него жири, који, поред осталих грехова, треба 
да сноси и грех Г. Вучетића што је спремио неозбиљне 
ствари којима се не би поносила никаква изложба у Бео- 
граду, а најмање се могао поносити наш павиљон на 
римској интернационалној изложби. Таква је неверо- 
ватна ствар онај портрет једнога кретена; скоро да су 
такве и оне мале скице какве продају сликарски боеми 

и млади студенти за десет франака комад. Озбиљнија је 
ствар поршре даме, рађен са мало средстава и искрено; 
без ичега нарочитог додуше, али и без ичега што пре- 
тенциозно боде очи; није без вредности декоративна Ма- 
кедонка ; крепчина и израза има она Ирногорка. Г. Вуче. 
тић ради веома лако, то се види; има извесну елеган- 
цију у потезу киста, добро црта, и, са мало потеза, добро 
моделира; осим тога има лепо осећање живог, крепког, 
јасног колорита; није много спиритуалан и тон му је 
празан, али сликарских квалитета има: влада занатом, и 
добар је сликотворац, кад је озбиљан. Али, он самог 
себе третира неозбиљно, и то је, поред одсуства духа 
у његовим слекама, оно што не јамчи за његов напредак, 
и ради чега ће он остати сликар, каткада добар сликар, 
али само сликар. 

Г-ђица Надежда Гешровић такође је недовољно 
озбиљна и површна; сувише храбра и сувише гр- 
лата. Па ипак, ако и сувише храбра, она је храбра: 
има лепу храброст једнога снажнога и талентованог 
инпресиониста. Она има нарочиго осећање масе и твр- 
дина, и то крепко изражава: Београдска улица у 
снегу ствар је карактеристична у том погледу, Б020- 
родичина црква у Паризу још више. Њен кист је 
широк и крепак, пун сигурности и поуздања у се; ма- 
нитог лудог, поуздања, често, али лепога такођер. Треба 
бежати од лажне наивности, какве је, на пример, она 
боја кућа у тој београдској улици у снегу; треба па- 
зити много више на чистоту тона, на његову мекоћу, 
постојност, спиритуалност; треба неизмерно већу пажњу 
посветити светлосним особинама предмета; треба, најзад, 
радити са више савесности и мање театралних и пом- 
пезних гестова: све то треба. јер има права да треба: 
има динамику и има талента, обадвоје, додуше, неоз. 
биљно третирано, али обадвоје несумњиво: и таленат и 
динамику. Г-ђца Петровић има дужност да буде солидна 
сликарица, јер су њене диспозиције више него што је 
потребно за сликарицу: диспозиције за уметницу. 

Г. Јосип Лалић је савестан сликар, повучен у свој 
Дубровник и у своје аквареле. Без индивидуалности која 
личи само себи, он је симпатичан сликар безизразне про- 
сечности, владајући техником старомодном, додуше, али 
владајући, и радећи искрено, и савесно. Од већих слика, 
Усташи имају подносиву вредност ; најбољи су акварели, 
нарочито техником својом; Г. Лалић је, изгледа, нгш 
најбољи акварелист; вајбољи, наш, али и добар, заиста. 
Г. Владимир Бецић, са два портрета, рађена техником 
цртања кистом, повлачећи кисту широким плочама, са 
пастозним, крепким колоритом, који сведоче несумњиво о 
даровитости младог сликара. Г. Михо Маринковић има 
крепку, али и тврду моделацију, осећа форму, али не 
осећа тон, кад је савестан — што је ретко — види се 
вешт цртач, али никад се не види осећање за чистоту 
колорита, светлосне ефекте и спиритуални карактер боје, 
цртежа, физиономије, композиције. Има много од онога 
што је најгоре у Штуку и премало личног осећања и 
схватања; уметничких квалитета нема, сликарских има. 
Г. Кљаковић је изложио своју изразиту и импресивну 
Еву, која документује његову чулну снагу и уметничку 
инспирацију, али, на жалост, која је, као слика несолидно 
рађена и несвршена. Г. Швракић има два пејзажа, један 
познат са Медулићеве Изложбе, са оном грубом перспек- 
тивном погрешком (премалена лађица преблизо) и други, 
недорађен, несолидно рађен, али са доста осећајне све- 
жине у боји и крепчине у моделацији тла. Г. Малиша 
Глишић, са два пејзажа показао је много техничке не: 
вештине, и треба још много да учи; слвари су брзо ра- 
ђене, неумирене, недовољно простудиране. Г. Глишић 
треба да учи, то понављам: поред све невештине тех- 
ничке, ове две мале ствари показују снажно осећање 
природе, масе нарочито, и не говоре да њин млади творац 
нема таленте. Г-ђца Борели, Г.Г. Катунарић и Дрљача 
спремили су радње врло средње ђачке вредности, и из 
којих се не може ништа прочитати. 

ДИМИТРИЈЕ МИТРИНОВИЋ. 


" 








ПОЛИТИЧКИ ПРЕГЛЕД. 


БУГАРСКО КУЛТУРНО ДЕЛО У МАЋЕДОНИЈИ, У БРОЈЕВИМА. — 
ЦРНОГОРСКО-ТУРСКИ односи. 


Један од најстаријих бугарских раденика на култур- 
номе развијању Бугара у Турској, А. Шопов, непоправ 
љиви шовен, сада бугарски консул у Солуну, написао је 
за „Блгарску Збирку“ један чланчић о бугарским шко- 
лама у Маћедонији. То су две статистичке таблице о броју 
ексархијских школа и о бројноме стању становништва 
за 1908 и 1909 годину. Саопштавајући овај чланчић А. 
Шопов, који је већ двадесет година у Турској овим ре- 
чима га пропраћа: 

„У првој таблици се налази општа цифра станов- 
ништва по вилајетима и казама у Маћедонији за 1908 
и 1909 годину. У другој се налази општи број села, бу- 
гарских цркава, школа, ексархијских села која имају своју 
сопствену земљу, ексархијских села која немају своју 
земљу, по вилајетима, казама, а за 1908 и 1909 годину. 
У првој таблици нема ничега нарочитога и новога. Она 
приказује приближно најтачнији број разних народности у 
Маћедонији и то према најновијим подацима и сведоџбама. 

„Интересантни су и врло поучни бројеви у другој 
таблици. По тим бројевима у солунскоме вилајету има 
643 ексархијских (бугарских) села. У тих 643 села има 
само у 381 школа, а осталих 312 су без школа. Сем тога, 
у томе истоме вилајету 163 бугарска села још су под 
цариградском патријаршијом; то ће рећи да су грко- 
манска села. Од 643 села, само 313 што ће рећи мање 
од половине имају своју сопствену земљу; 41 село је 
мешовито, имају и своју влаштину а роде и туђу земљу. 

Остатак, 320 села, немају ничега свога, раде туђу земљу. 

„У битољскоме вилајету има 579 ексархијских села, 
108 патријаршиских, и 67 србоманских. На 579 ексархиј- 
ских села само 201 село има школу, а осталих 378 ексар- 
хијских села немају школа. Од ових села 348 села имају 
своју сопствену земљу, 198 села су мешовита, а 85 села 
немају ничега својега. 

„Скопски санџак броји 598 ексархијских села, 60 
патријаршиских, то јест, гркоманских и 127 србоманских 
села. Од 598 ексархијских села само 150 имају школа, 
а осталих 448 су без школа. На 598 ексархијских села 
258 су настањени на своме властитоме имању; 173 села 
су мешовита, то јест, имају мало своје земље а обрађују 
туђу; 160 села обрађују туђу земљу. 

„Свега у три вилајета има 1820 ексархијских села; 
381 су још патријаршијска, то јест, гркоманска, а 194 су 
србоманска села. Од ексархијских села у 682 села има 
бугарских школа, 914 имају своју земљу, 565 села немају 
своје земље већ обрађују туђу, а 367 села су мешовита. 
Значи готово половина ексархијских села у Маћедонији 
немају своје земље. него су чергари, без куће. 

„Давање могућности тим сељацима да дођу до имања, 
да прибаве себи земљу је врло важно питање, Питање 
би се много лакше решило кад би сељаци имали могућ 
ности да дођу лако до кредита. Они сами узимају на 
зајам и залажу купљену земљу, па постепено плаћају 
дуг с интересом. У току година половина од села на тај 
начин су дошли до влаштине, поред свега тога што су 
их приватни зеленаши експлоатисали и што их и даље 
експлоатишу. На тај начин стране пропаганде имају ши- 
роко поље за рад, кредитом или олакшавањем кредита, 
који се чине сељацима, држе се села везана за ову или 
ону страну пропаганду. 

„Није само ту поље за врло корисну, мирну кул: 
турну радљивост. У Маћедонији има још 331 бугарских 
села која, и ако говоре бугарски, морају из овога или 
онога разлога да буду уз патријаршију и да их сматрају 

као Грке. Сем тога у 1820 села налази се само 682 села 
у којима има бугарских школа. ИМ ту је дакле широко 
поље за миран, културни рад. 

„У ова три вилајета бугарско јединство је пре пет- 
наест-двадесет година било много јаче. Изгубили смо једну 
четвртину од онога што смо имали пре петнаест година. 
Данас у битољскоме вилајету и скопљанскоме санџаку 
има 194 патријаршиско-србоманских села која су пре 
петнаест година припадала Ексархату. Ако овоме додамо 
и села у којима има по неколико само србоманских кућа, 
онда број србомана је много већи. Какав наук од свега 
тога треба извести» Наук је овај: да су политика и наш 
рад које смо имали од петнаест година на овамо били 
противни нашим интересима“. 

Г. Шопов није приказао право стање бугарскога 
културног дела у Маћедонији, и није га оцртао правим 
бојама. 


Црногорско-турски односи опет су нешто гори него 
што су били када смо писали последњи пут. Турска на- 
гомилава војску у Малесији и поред границе црногорске. 
Рифат-паша, министар спољних послова, одговарајући на 
интерпелацију о држање Црне Горе према покрету Мали- 
сора у Арбанији, изјавио је готовост Турске да ратује, 
ако дође до потребе. Турска војска која улази све више 
у политику, опет звецка сабљом, тражи рат са Црном 
Гором. Цариградска штампа чини то исто само са још 
више нерасположења према Црној Гори. И званичној 
Црној Гори је досадило овако држање Турака, у толико 
пре што ускоци из Црне Горе имају братственике и 
сроднике међу устаницима на турскоме земљишту, што 
је примала бегунце по утврђеноме праву гостопримства, 
што је морала да држи на граници оружане људе ради 
чувања границе. И званична Црна Гора је издала један 
манифест, преко свога званичнога органа, у коме и она 
објављује да се рата не боји, да је спремна и на њега. 
Овај ратоборни комунике дошао је после састанка цр- 

ногорске Народне Скупштине, која је нарочито сазвана 
у ванредну сесију и после изгласанога поверења Тома- 
шевићевој влади за њену спољну политику. 

Руска влада преко свога амбасадора у Цариграду 
чинила је на Порти корак односно држања Турске према 
Црној Гори. Руски амбасадор је скренуо усмено и пис- 
мено пажњу турској влади да прикупљање турских трупа 
у непосредној близини црногорске границе не стоји у 
сразмери са арбанаским покретом, да оно може изазвати 
сукоб који би, по последицама, био врло опасан по општи 
мир. Војне мере које је влада Црне Горе предузела за 
заштиту границе, казао је Г. Чариков, не могу се узи- 
мати као некакав акт непријатељства према Турској, већ 
као мера обичне обазривости. И за то руска влада мисли 
да ће отоманска влада без одлагања одлучно изјавити 
да нема никакве агресивне намере према Црној Гори, и 
тиме припомоћи да се успоставе што пре редовни односи 
и отклоне сви узроци за даље несугласице. 

Турска влада је ову представку, и ако је чињена у 
облику пријатељске опомене, примила готово врло не: 
повољно. Њен одговор је био доста кратак. Из одго- 
вора се могло видети да влада није задовољна овим по: 
ступком Русије, а у исто време да њене намере нису 
довољно јасне. Ода изјављује да нема никакве војне на- 
мере, а међутим стално шиље војску дуж прногорске 
границе од Берана до Скадарскога Језера. Гурска војска 
оперише још у томе правцу; њена бројност је таман у 
обрнутој сразмери са бројношћу побуњених Малисора 
као и са стварним ресултатима њених операција. Турске 
власти користе се овим те раздају муслиманима оружје 
које су им лањске године одузимали; за кратко време 
муслимани дуж границе црногорске, српске и бугарске 
биће оружани. Старо страховање од споразума међу бал- 
канским словенским државама као да је опет захватило 
турске војничке кругове. Како ће се оно манифестовати 
даље, моћи ће се, може бити, видети приликом султанова 
доласка у Старој Србији. ИнострРАНИ. 

ОЦЕНЕ И ПРИКАЗИ. 


2цт Кипде дег Ва!КкКапћа!ђ!п5е!. Шуепште 
ипа ВеЊбоотарћеп. Негацзоесеђеп уоп Ог. Сап Раећ. 
Нен. 1. Мећтеа бео Карегапогс. Кпјеупа 5! Ка. Мар1зао 
Рт. Уаатит Соголле. За 3 зНКе. Сбјепа 1 Кгипа. Загајехо, 
1911. Тдапје па ша 2а Ргоисауапје ВаЈкапа. Зјатрапја 
Гаје Ј. Замса. Стр. 37 у 89: 


Г. Др. Владимир Ћоровић, што читаоци овог листа 
већ знају, вредан је и марљив радник на проучавању 
историје наше књижевности, радећи је скоро у свима 
њеним периодима, од најстаријег до новог и најновијег. 
Својим и обимним и обилним и разноврсним радовима, 
Г. Др. Ћоровић је себе довољно обележио и учврстио 
је свој глас књижевног историчара. Његова најновија 
књижица, поводом које се пишу ови редови, далеко је 
од тога да га потпуно преставља; она није део ни ње- 
говог најбољег ни његовог најважнијег рада, и њоме се 
није покушавало решавати никакво теже или шире пи- 
тање из историје наше књижевности По речима њенога 
писца, њоме се покушало да се „у кратком прегледу да 
једна изразита књижевна слика“ Мехмед бега Капетано- 
вића, чији се „књижевни рад састојао у главном у раду 
другог реда: у прикупљању народних умотворина, у пре- 
вођењу с источних језика и у издавању туђих ствари. 
Оно што је дао осим тога, стоји испод тога; то су једино 
слаби књижевни покушаји и политичке брошуре. Према 
томе његов књижевни значај и није у књажевности“. 

Он „заслужује извесну пажњу“ по том што је „први 
Муслиман у Босни и Херцеговини, према том први Му- 
слиман у опште који стално пише на нашем народном 
језику, који улази у народну и ако анационалну, чисту 
босанску књижевност“. Г. Ћоровић се у свом раду слу- 
жио Капетановићевим писмима и рукописима, а „ову 
слику о њему штампао латиницом... што је он сам ве- 
ћину својих дјела објавио тим писмом“. 

Мехмед-бег Капетановић је један старински књи- 
жевник, и сва његова писмена делатност састоји се из 
неколико чланака у којима је доказивао приврженост 
босанског мусломанског елемента влади, у издавању по- 
словица и анегдота, превођењу из источних књижевности 
или примитивних стихова као поздрав при доласку ау- 
стријског престолонаследника Рудолфа у Сарајево. У 
књизи Г. Ћоровића дати су у главном сви податци о 
бегу Капетановићу, само су дати недовољно прегледно, 
често са апаратом који при њиховом излагању није био 
најпотребнији. 


Никола АНТУЛА. 

БРУНА КЕ: 


КЊИЖЕВНОСТ. 


„Ђука Беговић“. — Последња свеска „Савремених 
хрватских писаца“ за 1910 годину доноси роман Ивана 
Козарца, „Ђука Беговић“. То је историја једног грубог 
живота, слика славонског сељака који пропада, и, више, 
документи из историје једног читавог села у коме је 
редак човек да није лењивац, алкохолик, блудник, и у 
коме су девојке распусне као и жене. Груб инстинкт нашао 
је у Ивану Козарцу верног описивача. Без редовних 
школа, самоук у књижевности, Козарац се учио у школи 
руских реалистичких приповедача. Решавање каквог про- 
блема, социјалног или психолошког, увек је у његовом 
роману у позадини и као споредно; главно је дати живот 
„онакав какав је он у ствари“. Читалац, ипак, у „Ђуки 
Беговићу“ осети тезу „нечисте крви“, ма да је неистак- 
нуто постављена и неприметно решена. По савести Ђуке 
Беговића рије „бисна крв“ његова оца Шиме, кога су 
знале све крчме, све лаке жене и сви вашари и најуда- 
љенијих села ИМ Ђука Беговић је, заједно са свима оста- 
лим у роману, дете „распојасних очева“ и „чулних ма- 
тера“. Он се вратио с робије и носио на души смрт 
свога оца, који му је хтео преотети наложницу, а у срцу 
сав бол празних и распуно проведених дана. Почињао је 
рад, али се у њему будио Шимин син, и прљава сеоска 
крчма, алкохол и шкрипање са напрслих циганских виолина 
били су му утеха јер је у њима било заборављање себе. 
Опет радио, па се предавао гресима тела. Покушао да 
се спасе црквом и пошао са литијом, са „проштењарима“. 
Али грешили остали, па грешио опет и он и на самом 
„проштењу“. Од целог имања задржао за кћер нешто 
новаца, па отишао у варош да га донесе. Али ту дошло 
оно „право“, и у крчми „Старе Поште“ он је чуо песму 

коју су Цигани певали његовом оцу, док је он малом 
Ђуки давао да пије алкохола. Сад је у тој песми само 
место очева имена стављено његово. Сад живи код једног 
доброг чобанина. — Тај чобанин је једино добро ство- 
рење у овом роману, као што је жена Ђуке, која је рано, 
пре његове робије, умрла и оставила му кћер, једина 
жена која није имала страсти. То је схватање Козарца 
и треба га примити, јер је ближе истини него супротно, 
оптимистичко и идеалистичко; јер је искрено схватање. 
Један глас, далек и тих, глас саучешћа за тим људима 
чује се кроз цело дело. И, ако такво посматрање, које 
види само зло, буни — тај глас саучешћа га оправдава. 
Неколики описи („проштењари“, „диван“ код „Чича- 
Пане“, тренутци са четворогодишње робије) показују 
величи таленат овог писца, који је на штету српско-хр- 
ватске књижевности умро прошле године, млад, у два- 
десетшестој години, у месту свог рођења, Винковцима. 


Бозе 


ДРУШТВА И УСТАНОВЕ. 


Српска КЊИЖЕВНА ЗАДРУГА. — Књижевни Одсек 
Српске Књижевне Задруге имао је састанак 19 маја. На 
томе састанку свршени су ови послови: Пошто Г. Богдан 
Поповић није примио да прегледа превод Игових /ад- 
ника од М. Ракића, одлучено је поверити тај посао Г. 
Ј. Скерлићу. — Роман Зла крв од Г. Б. Маршићанина, 
поднесен Задрузи за њена издања, дат је на оцену Г. 
Јеремији Живановићу. — За рукопис романа „Несуђе- 
нице“, који је стигао после рока за конкурс, одлучено 
је вратити га писцу. — За ХХ коло дефинитивно су иза- 
брана ова дела: 1) „Доситејева споменица“; 2) „Песме“ 
Алексе Шантића; 3) „Поп Ћира и поп Спира“, од Сте- 
вана Сремца; 4) „Антологија старе српске књижевности“, 
од Миливоја Башића; 5) „Напуљске шетње“, од Мило- 
рада Павловића; 6) „Ти'о Дорчић“, од Вјенцеслава Но- 
вака (хрватска књига); 7) „Тартарен Тарасконац“, од 
А. Додеа, у преводу Душана Л. Ђокића, са илустрацијама. 


Н 





Власник, Богдан Поповић. — УРЕДНИК, Јован СКЕРЛИЋ 





КЕ АСОАКСИ 


КЊИЖЕВНИ ГЛАСНИК. 


Књига ХХУ!], БРОЈ 12. — 16 јун, 1911. 


ПОТРОШЕНЕ РЕЧИ. 
(2) 

Острво је дрхтало од позног зеленила отаве. По 
њему је сунце разливало своју топлу светлост као да је 
хтело да увери свет да још није крај лету. 

Живко повуче Дворског за рукав: 

— Ајдемо у коло. Сви се хватају. 

Цигани су свирали „кокоњеште“. Коло је водио 
Спасоје. 

Како је коло било тек почело, били су се ухватили 
само мушкарци. Леса младих људи кретала се правилно, 
живо и лепо, нога за ногом, раме за раменом, час на 
лево, час на десно. 

Дворски осети такође жељу да се изједначи са овим 
веселим планинским момцима; поправи своју кравату од 
кинеске свиле, и поскочи за Живком. 

Кад га виде у колу, Даница задрхта. Без премиш- 
љања шта ће бити даље, она остави руку своје друга- 
рице и ухвати се до фотографа. 

Коло се кретало врло живо. Оближња липа је ми- 
рисала. Бркић је осећао у својој руци топлу шаку де- 
војкину, и очи му се замагљавале. Неко викну: 

— Браво, Дворски, изем ти машну ! 

Цигани су махали рукама и ногама, коло је одми- 
цало у дубину баште... под врбу, у неку влажну траву, 
и млади човек не чу кад музика преста. 

Кад се освести, он виде како свет трчи оном месту 
где је коло почело; мараме се лепршале око вратова, 
чист ваздух трепери, а он стоји, далеко од свега тога 
света, држећи непрестано Даницу за руку. 

Они осташе један тренутак тако једно до другог. 
Сунце је сијало иза њихових леђа и пред њима прости- 
рало две њихове сенке, које су дрхтале и додиривале се. 

И све тако, не пуштајући руку из руке, они су шапу- 
тали једно другом бесмислене речи: „Како сте»“... „Како 
се проводите2“. 

Цела њихова историја: ове бескорисне, изгубљене 
речи у неранџастој светлости предвечерја 2 

Свако од њих двоје било је једно за друго сирота 
мала интересантност. Младен је био девојци наставак 
прекинутих снова из гимназије, благ дах из неког непо- 
знатог, готово чаробног живота који се расцветавао даље 
од Сарића Осоја... тамо откуда је водио пут из Србије, 
из Београда; он јој је био као неки доказ да ће се јед- 
ном отрести од очеве куће где је отац смео да ради све: 
да грди жену, туче децу и момке, док остала чељад живе 
тупо, само за њега, и бесправно као робље. Даница је 
опет била младом човеку онај живот који су му стално 
забрањивали : бујан живот по инстинкту, живот здравља. 
Забрањивали су му игру с децом, излазак по заласку 
сунца, другарска весеља, дуван, па најзад забранили му 
и живљење у Београду. Његов живот је био досадан 
списак: горњих капута, шалова око врата, вунених ча- 
рапа, разних тејева и страха од назеба. Друго за њега 
није ништа постојало, нити му се догађало. Па и ако би 
му се штогод догодило, он би то једва запажао. 

У нејасној маси света, Даница примети Спасојеву 
главу, с пакосним очима и развученим осмехом до ушију. 
Њу ледну нешто непријатно. 


ми... ____._-- 

— Хајдемо, господин-Бркићу — рече му она, го: 
тово поверљиво, и полако извуче руку. — Тражиће ме. 

Бркић није приметио Спасоја. Он је видео само не- 
јасне контуре народа и неке бекрије... бећаре којих у 
Ужицу има много. Ови људи проводили су се за себе, 
поваљени по трави, са једном великом чутуром, и пе- 
вали тихо, разнежено, ону старинску песму, где сто срца 
плачу у простим стиховима: 


Труни, вени, мој везен јаглуче, 
Труну руке које су га везле. 


Ова носталгична песма враћала је младом човеку 
одјек Даничиних речи: „Хајдемо, господин Бркићу !“. И 
он осети једну дубоку поверљивост у тих неколико речи, 
речи просте, безначајне, а благе као неки мирис. Он 
осети да се тада нешто важно догодило у његовом жи- 
воту... нешто што се дотле никад није догађало. 

— Али ја не смем тако... мени је то забрањено — 
прође једна хладна мисао кроз главу младићеву. 

Шта је мисао поред срцарг Девојка која је ишла 
поред њега била је лепа, блиска, своја, заносна као 
искушење. 

Обузет овим супротностима, Бркић је корачао у 
народ, у свет, несигурно, без вере, као морнар који броди 
непознатим обалама. 


М 


Одмах после тога Светог Јована, прочу се у ва- 
роши да је Дворски туберкулозан, јектичав како се то 
тамо каже. Та крилата реч му одузе варошку наклоност 
онако брзо како ју је стекао. Они исти грађани који су 
се наметали да буду у његовом друштву, сад су избе- 
гавали његов сто; оне девојке које су разбијале прозор 
кад је он пролазио улицом, сад су га гледале испод 
ока, испитивачки, по мало сажаљиво, а жене које су 
гласно молиле Бога да га поживи кад је тако леп, шап- 
тале су значајно кад га виде. Само још Машан Црно- 

горац и Живко Богатинчевић остајали су верно уз си- 
ротог младића и трудили се да оборе ову новост. 

У први мах Дворски не примети промену која је 
настала у вароши. Али то није дуго трајало: паланчани 
нити су сувише дубоки нити деликатни да то могу са- 
крити од онога кога се тиче. А и сам Дворски, као сви 
људи дотакнути овом болешћу, имао је развијено чуло 
опажања, “те чести савети, стална избегавања, дошапта- 
вања око њега, не прођоше му незапажени. 

— Шта је овим људима, Машанерг — упита он Цр- 
ногорца једног дана. 

-– Што се свет склања од мене, Живко, као да сам 
окужен» — упита он други пут гимназиста. 


Кад ни од једног не доби прецизан одговор, њему 
би све јасно. 


— Варош зна да сам болестан... да сам дошао овде 
да се лечим — прође кратка мисао кроз главу несрећ- 
ног младића. 

Само, ко то сазнаде, ко то донесе у ову варош 
тако далеку од Београда Он се никад није накашљао; 
ни пред ким се није пожалио, није рекао од чега су му 
умрли родитељи. Своје зло је крио дубоко у себи. Јер 
су у Бркићу била два човека: један који се показује 
свету, лак, приступачан, са краватом од кинеске свиле, 
готово баналан, а други — непознат, сакривен у дубине 
душе, егоист, мрзовољан, који не зна ни за шта друго 
до за ту болест и борбу за голи живот, неумољив, диваљ, 
без скрупула, и савестан до педантерије да ту болест 
скрије и спречи. 

И до Данице су допрле ови гласови. Али она није 
веровала... она није хтела веровати. Њој је била јасна 
једна ствар: калфа Спасоје био их је спазио онако блиске 
једно другоме; погодио да му је Дворски противник, те 
му нашао... измислио ову ману кад другу није могао. 

Средство је било страшно и погађало право у циљ. 

У потреби чисто женској да утеши човека који јој 


је близак, Даница се реши да види Младена, ма по цену 
да буде компромитована. 


ЈЕ 
: 
а варам а а а зеавИ 


Цеманк, јаса- ' „ 


ва ес по Де а- 

То се десило једног обичног, врло прозаичног дана, 
кад су на празној варошкој пијаци дремали два три 
планинска коњчића под бременом дрва. Бркић је копи- 
рао слику двојице жандарма, „у цело“, с укоченим очима 
и десном руком закаченом за копоран. Кад Даница, у 
друштву с Цајом, уђе у „фотографију“, млади човек се 
изненади као да се ова барака осветли неком натпри- 
родном светлошћу. 

Даница је бирала формат, решавала се око позе, 
није говорила много, понашала се искрено, као прија- 
тељица и неприметно мерила оком где се налази. 

„Фотографија“ је била једна шатра од неренди- 
саних дасака са прозором на крову. Намештај је био 


"скроман: два три платна која су представљала неке сту 


бове у башти... у ходнику, шта ли! М један округао 
сточић на једној нози, апарат покривен црном чојом, 
неколико столица и два три рама са несигурним фото- 
графијама, у којима се један аматер трудио да постане 
занатлија. 

— Не виђате се, госпођице» — усуди се Дворски, 
завлачећи главу под црну чоју апарата. 

— Ви ређе пролазите нашим сокаком — нехотице 
га охрабри Даница. 

И кад се сврши са фотографисањем, они су већ 
били пријатељи. 

Доцније, кадгод би улучила прилику, Даница би 
говорила како се фотографисала, и да је лаж да је 
Дворски болестан. 


— Али она болесна боја 2... — примећавали су јој. 
— Болесна боја... болест! Ко није болестан — пре- 
сецала би Даница на кратко. — Овде, у нашој вароши, 


здрав човек може да умре од досаде и монотоније. 


М 

Млади човек је одсад виђао чешће ову девојку, 
пред кућом, на прозору или кад излази из школе. Али 
му то није било доста. Потреба да пође истим путем 


902 Српски Књижевни ГлАСНИК. 








куда и сви други, жеља да осети дотле неокушана осе- 
ћања женске симпатије, пекла га је и шаптала му да 
тражи састанке с Даницом... не честе, него једанпут два 
у недељи, да јој каже коју реч као у Ади... као кад 
ју је фотографисао. 

Ово је било тешко, готово немогуће. Девојка је 
излазила ретко из куће, још ређе излазила у једну очајну 
улицу, испуњену неугледним дућанима и једноспратним 
кућама, коју млади свет зове у јадном Ужицу глупим 
именом „корзо“! 

Незадовољан тако, лутао је једног дана са Живком 
кроз Градску Малу која га је изузетно занимала од 
осталих крајева ужичких. То је било старо Ужице, зао- 
стало из турског, а можда и ранијег доба, где на ули- 
цама мало шта има сем зида од ћерпича, а унутра су 
куће и кућерци, са широким стрејама и ниским прозо- 
рима, сазидани од прућа и блата, а око њих врт и авлија 
с хладовином од винове лозе, каквом воћком, цвећем. 
Мало се види разлике међу богатијом и сиромашнијом 
кућом. Тек пред неким већим имањем уздижу се тополе 
да обележе нешто веће, господственије. Идући тако кроз 
овај крај где се град стапа са селом, они избише пред 
Цајину кућу, нешто већу од осталих, али исто тако 060- 
јену бојом од црвене земље, покривену шашовцима, са 
бусеном чуваркуће на слемену и натрулим доксатом, уви- 
јеним у лозу чардаклију која никад не сазрева због 
ране слане у овим брдима. 

Поред бунара, у неком плавом цвећу које је уми- 
рало у сувоћи септембарског сунца, стајали су Цаја и 
Даница. 

— Шта радитерг — упита их Живко и заста. 


Разговор се започе о времену, о томе јесењем · 


дану који је својом светлошћу опомињао на пролеће, а 
био невесео као погреб, о томе правом цвећу без зеле- 
нила... 0 њима самима. 

Девојке им се придружише. 

— До на ћошак! — рече Цаја. 





---- па автим 

И они пођоше сви четворо, онако без нарочите 
намере, једном уском улицом, између једног зида и једног 
плота... даље, ван вароши, којој је у осталом ту био крај. 

Цаја и Живко започеше разговор о некоме дру- 
штвеном питању. Млада девојка, чиновничко дете, које 
је имало нешто више слободе него трговачка кћи, во- 
лела је политику, али није била социјалист. Она је за“ 
зирала од те речи, још бунтовничке у нашим паланкама, 
и опирала се песимистичком оптимизму свога школског 
друга. Сем тога, страх ју је било да он и сувише не оде 
тим несигурним стазама, јер су се волели и они... овако 
као Младен и Даница, ако је то љубав, где се никад не 
погледа око у око, где се рука не стегне, него се троше 
речи... речи просте, али слатке, речи скупе, без спомена 
о срцу, али пуне дрхтања, речи неме, створене од уздаха 
и пољубаца. 


Пут је остављао варошке куће и једном голом 
косом водио у разваљен ужички град. Цаја и Живко, 
занесени у своје теорије, продужише још даље: иза 
града, у клисуру, где се Њетиња једва пробијала, у пу- 
стињу, где се пут једва назирао, у дивља, ничим недо- 
дирнута брда, која су оживљавали инсекти, чудна флора 
од руја и кржљавих јасенова и ситне отровне змије са 
рошчићем на глави. 


Даница и Младен задржаше се на граду. 


То је гола, једноставна џиновска стена, која се одваја 
од осталог масива у сред клисуре и готово је затвара. 
Она доминира целом вароши и види се одасвуда. Из- 
гледа да су још Римљани оценили важност овог места 
и ударили прве темеље кастелу. Доцније је ту стано- 
вала средњевековна властела. Ту је ослепљен Никола 
Алтомановић. Турци су поклањали нарочиту пажњу Ужицу, 
јер им је требало због Босне, и необично су ценили ову 
тврђаву. Кара-Ђорђе га је јуначки освојио, напавши га 
са све четири стране, о чему има једна лепа локална 
песма која почиње стиховима : 


КЕ 

Санак снила Кучукова када, 
Чудан санак, а у чудан данак. 

Под Кнезом Михајлом град је предат поново Ср- 
бима. По уговору, Турци су га рушили. Кажу да су ла- 
гуми пуцали недељама, док су разрушили ове зидине, 
начињене од самог камена који је срастао са стеном тако 
да се не зна где се стена завршава, а где камен почиње. 
Турци су плакали, рушећи ове зидове, али нису оста- 
вили ни један једини непоштеђен. Тако сад стоје само 
рушевине: голи, окрњени, проваљени, подривени зидови, 
утопљени у опасно шипражје, пуно подозривих шушњева, 
бели као осушене кости, још страшни и тако сурвани, 
и ћутљиви под својом мршавом травом. Ко се не боји 
змија и сме да начини неколико корака по једној нагну- 
тој стази, не широј од стопале, а изнад амбиса који ту 
чини корито Ђетиње, откриће унутра дивне ходнике од 
тесаног камена који га воде у врх града, на округлу, 
широку кулу, пуну заостале перунике и јоргована који 
ту расту на сувом песку што се начинио од разбијеног | 
камења и малтера. У средини града су две пећине: Видна, у 
једна врста тунела у масивној стени, који спаја источну < 
страну града са западном, и друга: Мрачна, широка пе- 
ћина са врло уским улазом да се човек једва увуче, без 
изласка и са остатцима неког бунара, последње прибе- 
жиште одбране. Ко је још слободнији и уме да се вере 
од зида до зида, с камена на камен, пуштајући један 
џбун да се дохвати за други, доспеће у најбоље очуван 
градски ходник, и ту, ако се не сломије, јер је ходник 
стрмен, а пун љигавог песка од свих тих развалина, сићи 
ће на помол Тавнице. То је један велики бунар, у који 
би могли стати једна мања црква. Зидови су као од. 
ходника, све четвртаст камен; само су још шири, још 
тврђи. Даље се не може. Још једва ако се човек нагне 
да загледа у дубину, у дно: ту је гомила неједнаког ка- 
мења доспелог са разних страна, неке греде, гробна ти- 
шина и таласи Бетиње који се пенуше, лиже зидове и 

роморе тајанствено као да хоће да кажу да се не треба 
поверавати овом варљивом миру. 

Млади човек волео је ове зидине, као и све разва- 
лине. Он се посади са девојком на једну плочу у дубо- 
ком хладу који је правио врх од градске стене. 

Једно јато тица прнуло би са трна на трн. 

Он је био као опијен пределом који се уздизао 
око њега. 

— Видео сам још вароши -— рече он Даници — 
али морам признати да ниједна нема ове дражи... ове 
дивље романтике као што је ужичка. И онда пуна су- 
протност: само корак, и ја видим питоме воћњаке, баште 
пуне цвећа. Све то на мене утиче чудно... изазива ми 
мисли о прошлости, развија снове о будућности, буди 
ми романтичне жеље у садашњости. Ја се осећам разне- 
жен, готов на смех без узрока и на тих џлач као увре- 
ђено дете. 

Бујица речи наваљивала је на Младенова уста. Млада 
девојка га је слушала... слушала је ове речи као музику 
која јој је отварала нов свет у средини света који је 
стално око ње, а који дотле није примећавала. 

Десно испод њих, простирала се цела варош, са 
белим калдрмисаним улицама, црвеним крововима и пу- 
стим пијацама. Поред вароши је текла ЊЂетиња, вијуга- 
јући око зидова, провлачећи се испод мостова, додиру- 
јући опуштене гране од врба и разбијајући се о воде- 
ничке бране. Испред њих се уздизала ћелава Стражара, 
чије дивље зеленило парао је један камени мајдан као 
каква рана, а иза ње зеленила се питома Пора, проша- 
рана ливадама, гајевима, усамљеним кућама и путевима 
у свим правцима. А лево од њих, куд су отишли Живко 
и Цаја, ћутала је клисура у својој пустињској величан- 
ствености; тек што би хладан планински поветарац за- 
тресао за тренутак њено рашће, те би све стење у њој 
наједанпут оживело, лишће дрхтало, гранчице се преви- 
јале, зеленило се пресијавало и клисура би зашумила 
гунђајући и мрзовољно. 

Младен, којем је фотографски занат био развио 
осећање за природу, одушевљавао се све више, хвалио 
старинске зидине, откривао јорговане и перунике, за0- 
стале из доба кад је град био у животу, дивио се једном 
идиличном мосту на Њетињи, упоређивао шуму у кли 
сури са голотињом Стражаре, васкрсавао чете бораца 
око ових гудура, кад наједанпут замуче. 

— Што ћутитег — упита га девојка после кратке 
почивке. 

Младен не одговори одмах. Био се сетио своје б6о- 
лести. Најзад рече: 

— Ја вам ово говорим,. а ко зна кад ћу вас више 
видети. 

Даница разумеде само прави смисао ових речи, те 
се извињавала : 

— Ја не смем често да излазим. Мој отац је ста- 
рински човек, врло прек; иначе... 

— Иначе» — усуди се Бркић да понови. 

— Иначе, ја не волим нашу кућу. Она ме мучи 
као тамница... Ја се тако лепо осећам овде. 

— Па онда, изиђите... изађимо чешће. 

— Не... не, то није могуће. 

Младен погледа у девојку. 

Даница је била у пепељавом оделу, које јој је врло 
лепо стојало. Она је одисала од здравља и младости. 
Један прамен косе играо јој је по челу и правио ју је 
заносном. Па ипак, она није била срећна. 

Пред овом сликом невеселе лепоте, Младен се 
осети побеђен. 

— Видите, Данице — ослови је он топло као сестру, 
а глас му задрхта као пред плач — хвала вам што вам 
моје друштво није досадно. Да ви знате како су тек 
мени пријатни ови разговори.. ове речи!... Јер је једном 
странцу врло тешко у овој вароши... Допустите бар да 
вам пишем... 

— Не, за име Бога, у нашу кућу долазе само тр- 
говачка писма. 


по љји Г Дакни 

— Али ја ћу наћи начина... И писаћу вам, не љу- 
бавна писма, већ ово што говоримо... оно што осетим 
кад сам далеко од вас, оно што најзад морам да кажем 
некоме. Не одбите ми то. Ја сам страшно сам овде, 
у Ужицу. 

Даница не одговори ништа него се диже. Они по: 
ђоше за Цајом и Живком. Близу једне велике стене, 
млада девојка се саже, откину један позни жут цвет и 
предаде га Младену. 

Један слепи миш пролете. Први сумрак је падао. 


(Наставиће се.) 


М. М. Ускоковић. 


НУМА РУМЕСТАН. 
(18) 


УШ 
ПОДМЛАЂИВАЊЕ. 


После случаја са Г-ђом д Ескарбес, Нума је увек 
избегавао озбиљне везе, у које би га увукла љубав 
или таштина, и које би му могле разорити кућу за навек. 
(Он, извесно, није био узор-муж; али се изровашени 
брачни уговор још држао. Мада већ једном опоменута, 
Розалија је била сувише искрена и честита да би над 
њим водила љубоморни надзор, тако да никад није била 
спокојна, али никад није имала ни доказа против њега. 
И у овоме тренутку, да је он само могао наслутити 
колику ће улогу овај нови прохтев играти у његовом 
животу, он би се извесно брзо попео натраг уз степе- 
нице, брже него што је сишао; али наша судбина воли 
да нас доводи у искушење, да нам прилази замотана у 
вео, под маском, и да тако тајанствено удваја чар првих 
састанака. Зар је Нума могао презати од ове девојчице 
коју је, пре неколико дана, спазио из својих кола како 
прелази преко дворишта у министарству, скакућући лако 
преко барица, задижући једном руком сукњу, а другом 
држећи смело свој кишобран, као права Парижанкаг 
Дуге, повијене трепавице изнад ђаволастог носа, плава 
коса умотана на потиљку по американски и сковрчена 
по крајевима због влажног ваздуха, обла и витка нога, 
која је поуздано газила на високим, гипким петама, — 
то је било све што је од ње видео, и он исте вечери 
запита Лапару, не придајући томе никакву важност: 

— Кладим се да је она њушкица коју сам јутрос 
срео у дворишту, долазила к вама. 

— Јесте, господине министре, долазила је к мени; 
али је долазила због вас... 

И он именова малу Башелри. 

— Како! Нова глумица из Буфа...: Па колико је 
њој година2... Та она је још дете!... 

Новине су те зиме много говориле о овој Алиси 
Башелри, коју је ћуд једнога чувеног маестра била про- 
нашла у једном малом паланачком позоришту, и коју је 
цео Париз желео да чује како пева песму о Малом 
хлебару, чији је припев отезала неодољиво обешења- 
чки: Врући, врући! Колачићи! Једна од оних дива које 
се по булеварским позориштима сваке сезоне троше на 
туцета, ваздушасте, рекламом надуване величине, које 
подсећају на мале, ружичасте балоне што лебде само 
један дан на светлости сунца у прашини јавних пар- 
кова. А знате ли зашто је она долазила у министарствог 
Да тражи одобрење да буде стављена у програм првог 
концерта. Мала Башелри у Министарству Просвете ! 
Захтев је био тако смешан и луд, да је Нума желео да 
га чује лично, од ње саме; и он је извести званичним 
писмом, које је мирисало на бивољу кожу од жандар- 
мових рукавица, да ће је примити сутрадан. Сутрадан, 
Г-ца Башелри не дође. 

— Мора да се предомислила, рече Лапара... Она је 
тако детињаста ! 

Министар се нађе увређен, два дана не проговори 
ни речи о томе, а трећег дана посла по њу. 

Сад га је она чекала у црвеној и златној дворани 
за примање, која је изгледала тако свечано, са својим 
високим прозорима кроз које се видео оголели врт, са 
својим гобелинима и великим мраморним Молиером који 
је тамо у дну седео дремајући. Један клавир и неколико 


1 ВоцНез-Рагзјепз, комична опера у којој су први пут даване 


"Офенбахове оперете. Пр. 

наслона, за пробе, губили су се у једном углу простране 
сале, чији би студени изглед празног музеја заплашио 
сваког другог сем мале Башелри; али она је била тако 
детињаста! Намамљена великим, сјајно углачаним пар- 
кетом, она се забављала клизајући се с краја на крај 
дворане, утегнута у жакету од крзна, с рукама у малом 
муфу, и са уздигнутим носем испод токе, с покретима 
играчице која игра „балет на леду“ из Пророка. 

Руместан је затече у овој игри. 

—- Ах! Господине министре... 

Она застаде збуњена, трепћући брзо, мало задијана. 
Он је био ушао уздигнуте главе, одмереним кораком, да 
би тиме мало загладио овај необични сусрет, и очитао 
лекцију овој шипарици која је смела допустити да Ње- 
гово Превасходство чека на њу. Али је одмах био обе- 
зоружан. А и како не би2... Она је тако лепо умела да 
објасни своју малу ствар: како је одједном обузела сла- 
вољубива жеља да учествује у овом концерту о коме се 
толико говори, да се том приликом прикаже публици 
друкчије него у оперети и раскалашној шали, које су 
јој већ додијале. Али је одмах затим обузела трема. 

— О, те још каква трема... Је ли, мамар 


Руместан тек сад примети једну дебелу госпу у ка- 
дифеном огртачу, са шеширом с перјем, која се прибли- 
жавала с краја дворане клањајући се дубоко: Г-ђа Ба- 
шелри мајка, негдашња кафанска певачица Дигазон, са 
бордовским наречјем и малим носем своје кћери који се 
губио у њеном расплинутом, простачком лицу, једна од 
оних страшних мама које се појављују поред својих кћери 
као жалосна будућа слика њихове лепоте. Али Нума није 
био расположен за филозофска проучавања, сав очаран 
младалачком безбрижношћу овога девојчета, чије је тело 
већ било развијено, и позоришним жаргоном којим је 
мала говорила смејући се од срца, смејом шеснаестих го- 
дина, — колико јој је било по њиховом казивању. 


1 Мајерберова опера. Пр. 

— Шеснаест година! Па у којој је години ступила 
на позорницу 2 

— Она је на њој и рођена, господине министре... 
Њен отац, који сада живи повучен, био је управник 
позоришта Бордовске Лудорије... 

— Позоришно дете, зар не упаде Алиса врагола- 
сто, показујући тридесет и два сјајна зуба, који су били 
збијени у два низа као на паради. 

— Алиса, Алиса!... Ти заборављаш да си пред Ње- 
говим Превасходством... : 

— Та нека је... Она је још дете. 

Он је понуди благонаклоно, скоро очински, да седне 
поред њега на софу, похвали њену частољубиву тежњу, 
њену љубав ка вишој уметности и жељу да се одрекне 
лаких и сумњивих успеха у оперети; само, треба радити, 
истрајно радити, озбиљно учити. 

— (О, што се тога тиче, одговори девојчица ма- 
шући једном трубом нота... Сваког дана по два часа веж- 
бања са Ла Вотеровом... 

— Са Ла Вотеровом ... Врло добро... Одлична ме- 
тода, примети он зналачки, развијајући трубу. 

— А шта то певамо 2... А, а! Валцер из Миреје...! 
Магалина песма... Па то је из мога завичаја. 

И машући полако главом, полузатворених очију, он 
поче певушити: 


0 Магали, моја драга, 
Хајд са мном кроз густо грање, 
Дубоко сред шумске таме... 


Она настави: 


Ноћ над нама шири вео свој, 
Али лепи поглед твој 


А Руместан заврши пуним гласом: 
Блиста јаче него звезде саме... 
Она га прекиде: 


1 Опера од Гуноа, са либретом према поеми Фредерика Ми- 
стралг. Пр. 

— Чекајте мало... Мама ће нас пратити. 

Померајући нагло наслоне за ноте и отварајући кла- 
вир, она силом посади своју мајку. О! ова је девојчица била 
одлучна... Министар се за тренут устезао, држећи прст 
на дуету. Ако их когод чује... Ах! већ три дана држе 
се сваког јутра пробе у великој сали... Почеше. 

Стојећи сасвим једно уз друго, њих двоје су певали 
са истог нотног листа, а Г-ђа Башелри их је пратила на 
памет. Главе су им се скоро додиривале и дах спајаоу 
заносној мелодији песме. МИ Нума се одушевљавао све 
више, певао све изразитије, ширећи руке да би лакше 
издржао високе тонове. Од пре неколико година, откако 
је почео играти велику улогу у политици, он је много 
чешће говорио него што је певао; глас му је био оте- 
жао као и цело тело, али је ипак осећао велико задо- 
вољство да пева, нарочито са овом шипарицом. 

Истина, био је сасвим заборавио на Тилског вла- 
дику, и на Просветни Савет, који је зевао од досаде че- 
кајући око великог зеленог стола. Једном или двапут, на 
вратима се појави бледо лице дежурног вратара, уз зве- 
кет сребрног ланца, али одмах ишчезе, пренеражено што 
види Министра Просвете и Црквених Послова како пева 
у дуету са једном глумицом из малих позоришта. Него, 
Нума више није био министар, већ Венсен котаричар који 
јури недостижну Магали, у њеним враголастим преобра- 
жајима. Па како је само вешто бежала, узмичући лукаво, 
смејући се детињасто звонким гласом и показујући своје 
оштре зубе, све док, најзад, побеђена, не би клонула 
предајући се и спуштајући своју луду главицу, забуњену 
од трчања, на раме свога пријатеља... 

Мама Башелри прва прекиде овај заносни призор, 
окрећући се одмах по свршетку песме: 

— Какав глас, господине министре, какав глас! 

— Ах, да... певао сам у младости... одговори он за- 
довољно, са извесним уображењем. 

— Та ви и сад певате сјајно... Је ли, Бебо, каква 
разлика у поређењу са Г. де Лапара 2 

Беба, која је савијала ноте, слегну овлаш раменима, 
као да је хтела рећи да на тако очигледну истину није 
потребан други одговор. Руместан запита неспокојно: 

— А! Г. де Лапара2... 

— Да, он понекад дође код нас на рибљу чорбу; 
а после ручка, Беба и он певају у дуету. 

У том тренутку, пошто се музика више није чула, 
вратар се усуди да опет уђе, опрезно као што укроти- 
лац улази у кавез какве звери. 

— Ево ме... ево ме... рече му Руместан, и обраћајући 
се девојчици својим најозбиљнијим министарским гласом, 
да би јој добро показао колика је разлика у положају из 
међу њега и његовог секретара: 

— Ја вам честитам, госпођице. Ви имате великог 
дара, и ако желите певати овде у недељу, ја ћу вам 
радо испунити ту жељу. 

Она узвикну са детињском радошћу: 

— Збиља>2.. О, како сте добри!... и обисну му се 
нагло око врата. 

— Алиса !... Алиса!... Забога... 

Али она је већ била далеко, журећи кроз дуги низ 
високих салона, у којима је изгледала тако мала, као 
право дете. 

Он је био сав ганут овом милоштом, и задржа се 
мало, пре него што ће се попети. Пред њим, у жућка- 
стом врту, трептао је по рудини један сунчев зрак, за- 
гревајући и оживљујући зимску студен. М њега је до 
сржи прожимала слична милина, као да је ово живахно, 
гипко тело, додирнувши га, пренело на њега мало од 
своје пролетње топлоте. „Ах, како је слатка младост!“ 
И нехотице, он баци поглед на једно огледало; обузе га 
извесно неспокојство које одавно није осећао... Како се 
променио, Боже мој! Због многог седења и вожње, био 
се јако угојио, лице му је било бледо због непроспаваних 
ноћи, коса на слепоочницама већ проседа и проређена; 
нарочито га узнемирише његови образи, који су се ши- 
рили у раван између носа и ушију. „Како би било да 
58 

пустим браду, да покрије ово...“ Да, али брада ће бити 
седа... А њему још нема ни четрдесет и пет година. О! 
политика стари човека. 

Он осети за неколико тренутака горку тугу жене 
која види да је већ увела, и да више није у стању да 
побуди љубав, мада је сама још осећа. Очни капци му 
поцрвенеше и наводнише се; и у овој свечаној сали која 
је подсећала на његову моћ, ова дубоко човечанска туга, 
где славољубље није имало никаквог удела, стезала је 
срце још јаче. Али како код њега утисци нису дуго 
трајали, он се брзо утеши, мислећи на славу, на свој 
дар, на свој високи положај. Зар то не вреди колико и 
младост и лепота, и зар то није у стању да побуди љубав» 

— Којешта!... 

Он закључи да је врло глупо жалити, одагна своју 
тугу слежући раменима, и попе се да распусти Просветни 
Савет, јер више није имао времена да му председава. 


— Шта је то с вама данас, драги мој министре... 
Изгледате сасвим подмлађени. 

Десет пута, и више, у току дана, упућиване су 
Нуми ове ласкаве речи, јер је његово весело располо- 
жење свима падало у очи у скупштинским ходницима, 
где је певушио О Магали, моја драга. Седећи за мини- 
старским столом, слушао је пажљиво, што је било врло 
ласкаво за беседника, један бескрајни говор о царинској 
тарифи, и смешио се блажено, са обореним очима, тако 
да је левица, стрепећи од његовог разглашеног лукав- 
ства, шаптала дрктећи: „Будимо на опрезу... Руместан 
спрема неко изненађење“. У ствари, пред његовим је 
очима лебдела слика мале Башелри, коју је његова машта 
изазивала, док му је празан одјек речи зујао у ушима, 
и он је гледао како скакуће испред министарског стола, 
посматрајући све њене дражи, њену плаву косу која је 
била растресена изнад чела, њено свеже румено лице, 
њено смело држање једне девојчице која је већ жена. 


(Наставиће се.) Алфонс ДОДЕ. · 


(Превео с француског МиодрАГ ИБРОВАЦ.) 








% , 


ЈАЈА Реде 


Створови божји: о вјетрови с мора, 
створови божји: кише родилице, 

у вашем валу, кад олуја мину, 
окупах тијело и освијежих лице 


Олуја мину. Цвијет у капљам засја, 

а кличућ дјеца коло водила су 

около цвијета — љубав и ријеч божја 
тек упознадох њиховом у гласу. 


На њихов дозив долетише птице 
у кљуну носећ' плодове им с грана, 
а послије игре то је слатко воће 
уморној дјеци била слатка храна. 


А к мени неће нити гладна звијерка, 
од убојитог тако страх је зрна, 

а дјеци голој из дланова пије 
плашљиво лане и плашљива срна. 


Божо ЛоврРИЋ. 


сл 


со 


ДЈЕТИНСКА ИГРА. 


Кроз црвен застор трака сунца склиже 
милујућ дијете, што у зибци спава, 
дал љепши сан му ил' је љепша јава!... 
и сан и јава њему бисер ниже. 


Сад препукле су нити на колајни 
и дијете мајку ручицама зове. 

У сну му мајка држи нити нове, 

на којим опет ниже бисер сјајни... 


Божо ЛОовРИЋ. 








О НАШЕМ МОДЕРНОМ ПОЗОРИШТУ.: 


Госпође и Господо, 


Читав људски живот, са свим својим промјенама, 
комичним и трагичним, лијепим и тужним, свијетлим и 
тамним — није него варка! Вјечна обмана — пролазан 
сан — недохватљив сјен. А позорница, која хоће да пред- 
ставља тај живот, није него обмана у обмани, сан у сну, 
сјен у сјену. На њој се дакле приказује, помоћу најпре- 
варнијих средстава, велика живошна варка. Кадгод изађем 
из позоришта, потресен и ганут игром и глумом, мало 
по мало, сабирем своје осјећаје и умирујем своје ду- 
шевно узрујање, сјећајући се неких ријечи своје мајке. 
Она је била увијек мој исповједник и њој сам откривао 
све боли свога срца. И при свакој мојој исповијести, 
баш у оним часовима, кад сам мислио, да је за мене 
све свршило, да се мој јад не да поправити, да без оног 
што сам изгубио не ћу моћи више ни дана проживјети 
на овом свијету, баш у овим часовима имала је она 
увијек за ме спремну ријеч: ЉМој синко, све је илузија 
на овом свијету! М ево ова ријеч, као да је постала 
мојим животним и умјетничким програмом. Она ме прати, 
не само при најинтимнијим мојим осјећајима, нег и при 
сваком кораку моје умјетничке каријере. Илузија, го- 
сподо, даје нам све што хоћемо, буди у нама сва свој- 
ства и све осјећаје, љепша од љепоте, истинитија од 


1 Предавање држано 18 маја 1911 у Народном Позоришту у 
Београду. 

истине, живља од живота. Она је највиши циљ позоришне 
умјетности — као што је најпотребнији елеменат сваг- 
дашњег живљења. па 

Ето, господо, ви сви полазите у позориште, сјед- 
нете на вашу столицу, и гледате у завјесу, чекате да се 
дигне. Не видите на завјеси једну малу шкуљу, на коју 
од часа до часа с противне стране завири једно око. 
То је моје око. Ја гледам ваша лица. Видим, нестрпљиви 
сте. Читам из ваших очију жељу, коју ви сами себи 
ријетко или рађе никада не исповиједисте. Та жеља гласи: 
„Ево, чекам и желим да будем преварен! Напокон 
дигне се завјеса, почимље игра, ви дрхћете, стрепите, 
плачете, смијете се, одушевите се. И задовољни сте —- 
тим задовољнији, чим смо више ми са ових дасака ваша 
чувства узбудила. Или рађе: чим смо вас боље прева- 
рили. А ви нам нијесте за то кивни. Ни најмање! Што 
је више и дуље ваша узбуђеност трајала, то ћете се ви 
прије к нама повратити, или барем жељети, да се повра- 
тите. Рецимо то још јасније: чим је јача била илузија 
на нашој позорници, тим је ужа била свеза међу нама 
што дјелујемо и вама што слушате и гледате. 

Без сумње, господо, сви ми овдје горе, на овим 
даскама — па били ми глумци или режисери, пјевачи 
или плесачи — сви смо ми илузионисше. Нека врста 
душевних престидигашера или чаробњака. Док обични 
чаробњак пред вама произвађа своје вјештине — на 
пример, чини, да из празне боце протече вино, или да 
из неба падају печени голубови, или провлачи из уха 
пет стотина метара пређе — дотле ми изнашамо пред 
вас све оно што може осјетити човјечја душа. Ми играмо, 
као да љубимо, као да мрзимо, као да се веселимо, као 
да патимо, као да умиремо. А ви само гледате и кушате, 
да заборавите како ми то радимо. Ваше критичко распо- 
ложење може само да убије илузија, потпуна, неограни- 
чена, интензивна илузија. Њој се ви подајете и ако сте 
амо дошли с увјерењем, да ћете видјети само представу, 
варку, игру. Ал нетом ћете опазити, да је онај престиди- 

гитатер своје печене голубове сакрио у за то приправ- 
љеном плафону, ваша критичка свијест избија опет на 
површину. Илузија је убијена. Мјесто угодне варке до. 
лази просша превара. Исто је и код глумачке и позо- 
ришне умјетности. Лош глумац издаје средства, којима 
се он послужује, да вам прикаже она чувства, које му 
намеће његова улога. Лош режисер не зна сакрити све 
оно стално, што на себи имају његови глумци и његове 
кулисе. | 

Средства која су потребита да очувају илузију на 
позорници, нијесу била увијек иста и увијек једнака — 
свако вријеме имало је своја, размјерно прама свом укусу 
и прама свом напретку. Рафинована фантазија данашњега 
слушатеља, не да се задовољити са, на пример, позор- 
ницом Шекспирова доба, кад је било достатно ставити 
натпис Улица или Шума или Поље, да је то слушатељ 
себи и помишљао. 

Као што су се извања средства развила и усавр- 
шила, тако и унутарња: психична. Није само да ми тра- 
жимо данас сценске слике, које потпуно сакривају своје 
нереално поријекло, него захтјевамо дискретну маску, 
вјеродостојну мимкику, спретне кретње, вјешт говор, који 
не смију никад бити у контрасту са осјећајем, што га 
глумчева ријеч у истом часу изриче. Они морају да 
овисе о смислу ријечи, о смислу драматске радње, да су 
им потпуно подређени. А као што се та подређеност 
захтјева од простора позоришног и од једног глумца, 
тако је потребно, да је она у чишавом ансемблу. Ан- 
сембл је за право најважнији фактор за подржање илу- 
зије. Један неумесан посмијех, једна неспретна геста, 
један сувишни корак руше ону чаробну моћ, која је 
одијелила слушатеља од вањскога свијета и пренијела 
га у други, у онај, који се развија пред његовим очима. 

Модерни театар богат је најразноличнијим средствима 
илузионе технике и не престаје никад да је усавршава. 

| Јер што више напредује позоришна умјетност, то суи 
| захтјеви публике већи. Или рећи ћу рађе: рафинован дух 

потребује пуно већу дозу оне моћи, која ће његову илу- 
зију подржати. Све једно ради ли се ту о реалном или 
нереалном свијету — је ли драма, који ми видимо на 
позорници натуралистична или идеалистична. Позоришна 
умјетност мора да нам знаде Приказаши оно што ми 
нисмо никада могли видјеши пли доживјеши, као и оно 
штшо се сваки дан око нас збива. У првом случају је 
пуно лашње подржати илузију. Ту је присподабљење оне- 
могућено. Критичко расположење ћути. Не ради сео 
вјерности истине, него о унушарњој могућносши онога, 
што се пред нама развија. Али илузиона способност јест 
индивидуална, узев у обзир не само наобразбу слуша- 
теља, него и његову ћуд. На почетку рекох, да је позо- 
ришна умјетност варка, ал морам сад нагласити, да њој 
није намјера преварити у лошем смислу ове ријечи. Она 
хоће, да помоћу естетичног причињења потресе и суге- 
рује. Позоришно умјешничко дјело сугерује помоћу разних 
техничких и приказујућих средстава пјеснички означене 
згоде. Оно не тежи за натуралистичном савршеношћу — 
оно тражи сшил. 

Што је прије свега сшил2 

Што то значи сшилизоваши 2 

Узмимо све појаве око нас. И одијелимо их. Имат 
ћемо с једне стране нарав, а с друге умјешностш. Нарав 
је настава сама по себи, а умјетност по човјеку, који је 
ову нарав у њезиним значајкама појачао, у свом духу 
проживио, прекалио, прочистио. По том ово прочишћење 
и прекаљење природних појава, одстрањење свега су- 
вишнога, маленога, немирнога — значи сшилизоваши. 
И свака умјетност мора да посједује мирноћу и вели- 
чину — то јест да има стила. Рекох: свака умјетност — 
па и позоришна. 

Драматски пјесник јест, као и сваки други умјетник, 
човјек значајног и посебног сопства. Прави пјесник очи. 
тује то своје сопство у својим дјелима. Поједино дјело 
има такођер своје сопство и захтјева од позоришног 
умјетника да га на посебан начин прикаже и глуми. 

Захтјева од режисера, да га на посебан начин приудеси 
и тумачи. Овај посебни начин, којим се какво драматско 
дјело изнаша на даске, зовемо спшлом. 

И то постаје као један нутрњи закон, који се не 
може ником наметнути, него се мора осјећати, који се 
не може научити, него се мора појмити. Али сваки 
пјесник, рецимо рађе: свако драматско дјело, посједује 
свој стил. Друкчије ће схватање захтјевати „Дубровачка 
Трилогија“, а друкчије „Мајка Југовића“. Гетеова „Ифи- 
генија на Тавриди“ има своју душу, а „ЗОО уоп Вег- 
исћпоеп“ своју; „Сан летње ноћи“ и „Укроћена горопад“ 
јесу два различита свијета и два различита стила. И онај 
режисер, који не зна нагласити те стилистичне особине 
драматског дјела, тај је учинио и пјеснику и својој умјет: 
ности малу услугу. Изопачио је пјесникову душу. Разо- 
бличио је његову мисао. Кариковао његове осјећаје. 

По том први је увјет, да се једно позориште по- 
дигне до части културнога храма, да његов режисер буде 
умјешник стила. Колико и што је све за то потреба, 
није овдје мјесто да истичем, главно је да речем, ради 
свега оног што слиједи, да онај, који има у рукама ре- 
жију једног позоришта, које је себи поставило велике 
културне циљеве, мора да буде свестрано наображен и 
одушевљен културни човјек, бујне фантазије и пјесничког 
расположења. 

Али и режисер без глумца-умјешника не може да 
учини ништа. Говорећи глумца-умјешника мислим на- 
равно на богом надареног репродуктивног умјетника, који 
сва своја од природе баштињена својства истанчао, уса: 
вршио, рашчистио. Што кипар може да направи из ли- 
јепог комада мрамора, то одгој и наобразба морају, да 
направе из талентирана глумца. Наравно о опћој нао: 
бразби није овдје говора. То је нешто што се само по 
себи разумјева. Сам положај глумчев захтјева да он много 
тога зна и научи. Друштвено аеистесан човјек не спада 
нигдје, а камо ли на позорници, чија је сврха тако еми- 
нентно естетска. Кад је говор о глумчевој наобразби и 

одгоју, ја мислим на нешто посебна, на нешто, што је 
потребито глумцу, као мало коме другом човјеку. А то 
је култура шијела и култура говорног органа. Нема 
сумње, да ће и сваки други рафинован и естетично од- 
гојен човјек своје тијело одгајати, али глумац не може 
апсолутно да буде без тога. Глумац који нема власти 
над сваким мишићем свога тијела, не ће никад постићи 
оног савршенства, за којим тежи. Тијело мора да буде 
глумцу пуки инструменат, исто као што је пјевачу његов 
глас. Па као што васпитан пјевач чини чуда са својим 
гласом, тако мора и глумац својим тијелом. Нетренирани 
дијелови мишића, укочени зглобови, дебљина, неспрет- 
ност уда — нијесу него запрјека слободној гести. А ко- 
лико и колико пута нијансе осјећаја не захтјевају од 
глумца само ситну кретњу личних нерава — само једва 
видљив дрхтај усницарг Само један примјер: Елеонора 
Дузе. Она је своје тијело подвргла најскруполознијој 
култури. Наравно не са сврхом, да га узмогне стављати 
у лијепе позе, него за то, да читав механизам свога 
тијела повргне својој вољи, и да га потпуно стави у 
службу својих најдубљих и најфинијих осјећаја. Глумац 
и глумица морају да буду узором, какав мора да буде 
наш стас, какове наше кретње и какав наш говор. Свако 
тијело које преко позорнице пролази мора да има свој 
ритам. Као стих у пјесми. Помоћу њега избит ће на 
површину све оно, што је у нутрини његове душе. За- 
право драматска умјетност и није у својој суштини друго 
него шанац — то јест, ритмичка кретња човјечјег тијела 
у простору, које тежи да створи било какав догађај из 
живота. 

По свему овом што рекох мора сваки глумац, да 
настоји развити своје тијело до најмогућније му љепоте. 
ЈЉепота је весеље! Која средства ће за то употребити, 
то ће му естетски наображени лијечници најбоље знати 
казати. Дијета, тренисање, масажа, гимнастика, плес, ма- 
чевање, акробатика, мимика, све је то потребито за кул- 
туру тијела. С друге стране сликари и вајари научит ће 

га, како ће упознати и разумјети своје тијело, на који 
га начин мора облачити, е да се чим јаче истакну ње: 
гове љепоте. А онда ће потражити ваљана учитеља, који 
ће га упутити у умјетност лијепог говора. Човјечји говор 
позна тисуће боја, модулација, изражаја, попут читавог 
оркестра. Не ћу никад заборавити како је Јосиф Кајнц 
говорио П пјевање Хомерове „Одисеје“! Немогућно је 
описати што је он све могао својим гласом! А није само 
по сриједи дар природе, господо, него и велика, рацио- 
нална вјежба и наука. 

Други фактор у развитку једног позоришта — осим 
глумаца и режисера — јест бублика. Без публике нема 
опстанка никаквом позоришту, па имало оно најсјајније 
глумачке силе и најженијалније инсценаторе. Не само да 
је публика потребита за то, јер запрема и плаћа своја 
сједала у позоришту, него и за то, да својим признањем и 
судиоништвовањем извиже позоришног умјетника. Жали- 
боже слава његова траје дотле док је завјеса подигнута, 
а кад пане његово је дјело застрто. Глумац живи, док 
гори свјетло на позорници. За то њему и треба онај 
аплауз, којим, ви господо, њега сваке вечери поздрав- 
љате. Али то све није доста! Публика је тек онда прави 
судионик у напретку једног позоришта, кад је у ње кул- 
шурна савијесш развијена. Називљем културном савјести 
код масе смисао за подупирање оног, што је лијепо и 
извишено, а уједно и одклон оног што је дилетантско 
и просто. Публика, која пуни оперетне представе, а до- 
пушта да се добри драматски комади играју пред празним 
стоцима — та публика нема културне савјести. Публика 
која се не жртвује да још један пут види успјело пјес- 
ничко дјело у накани, не само да потпомаже, него да 
и сама ужива -— ни та публика нема културне савјести. 
А исто тако ни она, која не зна или не ће да просуди 
колик је труд и жртве оних, што се крећу на позор- 
ници и више пута нуде оданле крв своју и своју душу, 
које филистар у партеру дочека у наручје своје банал- 
ности и несхватања. Културна савјест у умјетничким пи- 

тањима, мора да је као религијозна савјест у питању 
вјере. Она чини од нас вјернике, којима је позориште 
храм, у коме говори пјесник, штићеник богова и муза, 
миљеник народа и човјечанства. Вјерујте, господо, да 
свака публика има онаково позориште како заслужује. 
Него публику сачињава сваковрсна смјеса чељади — из 
различитих каста, различног одгоја, различне наобразбе. 
Има неке чељади, која требају упуте, савјета, подуке... 

А онда долазимо, до још једног врло важног фак“ 
тора у позоришном животу — до кришике. До #1030- 
ришне критике. Господо, ја сам врло често размишљао 
о овој инстилуцији модерне културе и, по души гово- 
рећи, нијесам могао да нађем ваљаног узрока њезиној 
егзистенцији — барем онаковој егзистенцији какову има 
дан данас критика и код нас и другдје. Такова каква је 
у истину опскурна је. Мислим особито на факат, да сваки 
други стручњак осим критичара, има дужност да стече 
неку стручну наобразбу, да разумије о чему пише, да 
љуби свој предмет. Кад би то било, имала би и критика 
свога смисла — била би корисна: овако штетује. Мјесто 
да зна — не зна. Мјесто да љуби — мрзи. Мјесто да 
диже — руши. А то је највише с тога, јер критичар 
није одговоран никоме. Док ми тражимо културне са- 
вјести од оног посљедњег похађача тамо на четвртој га- 
лерији, који је платио својих педесет пара улазнице — 
критичар, који се броји међу изабране духове, без којих 
не би човјечанство ни макац могло, има право да буде 
без труна културне савјести. Он је дакле једна врста 
тирјана. Апсолутни краљ у своме краљевству. Пјесника, 
учењака, умјетника, обретника свак може да испита и 
и контролише и опровргне — ал оног ко пише критике, 
особито о позоришту, ко ће да позовне на редг Ко је 
икад критизовао критикер Већином оно пар глумаца, 
којих се тиче и које боли — ал и они потихо, да нико 
не чује. Није ми овдје намјера, да циљам ни на кога, 
него само да покажем, како онај који има срећу да зна 
равнати пером у руци, мора имати и бриге да равна њиме 

по души и савјести. Онда ће извршити долично своју 
културну задаћу. Позоришни критичар треба не само 
свеопће наобразбе него и техничког знања, без кога није 
могуће да просуди рад позоришне умјетности. Како могу 
критизовати они, који не познају у опће позорнице и 
не знају какав је њезин организамрг Застор и кулисе и 
шаптачева кућица, зар је то све шта они виде на позор- 
ници2 Ко није завирио у онај арсенал иза застора и 
проучио сва илузиона средства његова, ко није прису- 
ствовао покусима, од аранжирања до главног покуса, и 
видио како настаје позоришно дјело — тај нека не суди 
о позоришту. Право би било, да закон тражи од сваког 
позоришног критичара, свједоџбу дракшичног позоришног 
знања. А управитељи позоришта нек пуштају на све по- 
кусе, а не само на главни, сваког оног ко се томе звању 
посвећује. На концу, рећ ћу, да овдје није говор само 
о оним критичарима који куде, него и о онима који хвале. 
И једни и други једнако шкоде, кад пишу о оном што 
не разумију. А права критика јест само она, која изра- 
жује о једном умјетничком дјелу шакав апсолушни суд, 
који мора да сваком другом изгледа као једино право 
и једино истинишо критшичарево мнијење. 

Напокон још пар ријечи о главном и првом фак- 
тору код позоришта — без кога су узалуд и глумци и 
режисери и публика и критика — а то је драмашски 
пјесник. Рад њега је све ту. Рад његова дјета. Док се 
сви други фактори морају обазирати на ово и оно, ве- 
зани разним законима и увјетима, пјесник је потпуно 
неовисан и слободан. Његова вриједност дат ће муи 
онај положај који заслужује. Прије или послије. Може 
га режисер криво схватити, глумци пародисати, критика 
измрцватити, публика покопати, он ће већ у своје ври- 
јеме ускрснути! Клајстовој „Пентезилеји“ није нахудио 
ни строги суд свемоћног Гетеа: она већ доживљује свој 
триумфални препород! Софоклова дјела пркосе од сто- 
тина и стотина година свим промјенама и хирима људ- 
ског укуса и неукуса. Увјети одржања једног пјесничког 

дјела, леже у њему самом, а само мали духови траже 
те увјете у извањем свијету: у моди, у захтјевима пу- 
блике и критике, у могућности часовита успјеха, и тако 
даље. А свако позориште значи толико какав му је ре- 
пертоар, то јест, какова дјела представља. Задаћа мо- 
дерног позоришта јест износити у што савршенијем 
облику пред своју публику модерну драму. Стару, разу- 
мије се, гајити и уздржати — у сходном избору и распо- 
реду. Модерно позориште мора да буде у првом реду 
позориште живих, њему најближих. Нека данашњи на- 
раштај види, не само оно што су његови праоци ство- 
рили, него и оно, што се је с њиме родило и подигло. 
Нека велике масе прате умјетничке накане савремених 
пјесника, и нека упознају њихово ведро поуздање у 
будућа времена и њихове идеале... 

Промотрив све ово, истакнувши што све треба једно ве- 
лико, модерно позориште долазим до главног циља овог 
мога говора, долазим да изнесем пред вас, господо, пред све 
оне, које љубе наше културне течевине, пред све оне који 
су позвани и моћни да нешто у овом смислу узраде и по- 
дузму — да изнесем једно велико и замашно питање, 
један културни проблем. А то је наше — сриско или 
хрвашско — позориште, које ће имаши свој стил и свој 
каракшер. Дотакнувши се овог проблема, препуштам 
појединим људима, који имају у рукама моћ и власт и 
пригоду, да буду и покретачи и извршитељи. Ја ћу само 
да назначим зашто је то могуће и у чему леже увјети 
једног и великог успјеха. Прије свега морам мало јасније 
опредијелити свој намисао. Далеко сам од тога, да по- 
мишљам на оживотворење националног позоришта, у 
оном смислу, како се је о том код нас често писало, или 
на пример, како су се код нас назад неколико година 
писале националне драме а 1а „Посљедњи Зрињски“. 
Такове идеје држим, да су давно код нас доживјеле 
потпун банкрот, и такав национализам у било којој 
умјетности није друго него екстериорна ознака — без 
душе. Умјетнина која је тако заблудила, несхватљива је 

и неприступна. А мени је до противног. Мени је до тога, 
да наша умјетност нас, дакле наш народ и име, нашу 
прошлост и нашу душу, нашу земљу и нашу крв учини 
приступнима свакоме: и Енглезу и Американцу и Ја 
панцу, а на концу конца и нама самима. Нек то буде 
и онда, кад би случај хтио, да нас потпуно несгане са 
овога свијета — да наш говор умукне, да се наше со- 
цијалне и политичке тежње расплину и раскину, као 
што је данас са старим културним народима, на пример, 
с Грцима. Нит познајемо — осим часних изнимака — 
њихова језика, нит нам је стало до њихових циљева, нит 
питамо за њихове потомке, ал њихова душа и дан данас 
живе у њиховим епосима и лирици, архитектури и скулп- 
тури. Њихов театар ускрсава поново и на тисуће људи 
аплаузом поздравља сјајне Рајнхартове покушајс. 

У литератури ми смо већ многи лијепи успјех за- 
биљежили. У последње доба дао нам је благи удес по: 
летна вајара, Ивана Мештровића, чија дјела задивљују 
културну Европу. И није нег да се чудиш, како је сав 
онај наш свијет приступан туђинцу. Дакако, умјетник 
има свој говор и разумију га све земље и сви народи. 
Нијесам никад подвојио, да би културни свијет омало- 
важио Војновићеве драме — а ако зна мало за њих, 
разлози су посве други, технички, пријеводи, наклад- 
ници, реклама и, хоћеш не ћеш, мода. Данас ћете у 
Њемачкој, на пример, наћи мало позоришта, која вам се 
не би занимала за драмске продукције Мађара. Некад 
красно дјело Мадачево, а послије спретне комедије Мол- 
нареве, направише рекламу својим земљацима. За то је 
и било могуће да се колпорташки Ленђелов „Тајфун“ 
у опће и представља на свјетским позорницама. У задње 
доба, искусио сам сам нешто врло значајно. Познати 
хрватски писац Г. Јосип Косор, послао је моме интен- 
данту своју драму „Пожар страсти“. Догађа се у садаш- 
њици, у Славонији, на селу. Ванредне квалитете ове 
драме потресле су ме дубоко. Нијесу ми се свиђеле неке 
техничке несавршености и чујем, да је Г. Косор у том 

смислу своје дјело поправио, али сам га препоручио 
свом интенданту на представљање. Интенданта је дјело 
узнијело. А познато ми је, да су га и многи одлични 
њемачки писци и позоришни стручњаци необично похва- 
лили. До данас није се нашло ни једно позориште, које 
би имало срца изнијети драму Г. Косора. Страх пред 
непознатим, господо моја! То је наше проклетство. Нема 
нико снаге, да заграби у оно пусто благо поезије из 
непознатог свијета, од непознатог пјесника, од невиђеног 
стила. Ал ваља се наметнути! Наравно, ја се не бојим 
за Г. Косора. Он је написао и послао мом театру другу 
драму, која је љепша од прве, и прије или кашње овдје 
или другдје бит ће представљана. Ал ту се сад не ради 
о појединцу, О свима се ради, садањим и будућих пис- 
цима, Господо, о нашем културном позиву, 0 нашем 
индивидуалном устаљењу, о нашој величини, која јеу 
нама и око нас. Господо, ко мене позна и моје умјет- 
ничке интенције и моје схватање, не ће ми подринути 
мегаломанску нацијоналну ноту. Напротив — ја се нијесам 
никад бојао иронизовати и презирах све наше блудње 
у том смислу, па се и данданас поносим лијепом китом 
непријатеља, које сам баш рад тога себи прискрбио! 
Али било би подло од свакога од нас који би опазио, 
да је код нас некаквих способности и енергије, а не би 
на то упозорио. Моја љубав прама позоришту, дуго за- 
нимање за њ, приватно поучавање, опажање, боравак и 
дјеловање на једном од највећих њемачких позоришта, 
уз људе и стручњаке какав је барун Бергер, садањи 
директор Бургтеатра, и какав је Др. Карл Хагеман, мој 
садањи интендант — све то учинило ме је да више пута 
размишљам о нашим позоришним приликама. Испитао 
сам у том смислу, какове су позоришне квалитете мога 
народа. Присподабљао сам наше глумце са странима, 
наше позоришне људе и равнатеље са странима. И ре- 
зултат мога разматрања био је врло оптимистичан. По- 


слије Талијанаца код мало којег народа наћи ћете толико. 


позоришног талента као код нас О појединим жени- 

јалним глумцима, Господо, не ћу да говорим. Неки су 
данас покојни, а неки су још понос наших позорница. 
Што се тиче позоришних управитеља споменут ће само 
двојицу — једног у туђини, а другог у хладној земљи. 
Јоца Савић, некадањи надрежисер код дворског театра 
у Минхену, броји и данас међу прве позоришне струч- 
њаке у Њемачкој. Што је пак био хрватском театру 
покојни и незаборавни мој пријатељ Стјепан Милетић 
сувишно је, да спомињем. Рећ ћу само, да сам у великом 
наображеном свијету нашао врло мало људи онакова 
талента, спреме и љубави за позоришну умјетност, А 
Рајнхардтова идеја, да створи тако звани „театар од 
5000“, давно је већ тињала у Милетићевој души. Пре 
неколико година, шетали смо се по рушевинама римског 
града Салоне, а он ми је приповиједао о великим позо- 
ришним представама, које ће он, да ли срећа снаге и 
"живота, приређивати на солинском пољу... С тим идеалом 
у срцу, почео је, да пише своју сјајно замишљену драмску 
„Пенталогију“. Милетић је вјеровао у умјетничку потен- 
цију нашег народа, и, Господо, ова вјера мени је најми- 
лија пријатељска баштина. Пред скоро три године одох 
у туђину, из љубави за позориште, и данас, ево, ступа. 
јући након толиког времена први пут на своје материнско 
тло, срећан сам, што се је у искуству и науци ова вјера 
ојачила и окријепила. И та вјера диктује мени данас све 
ове ријечи и буди у мени чежњу, да се чим прије по- 
каже на површини свеопћег свјетског умјетничког жи- 
вота наше позоришше. Тим не мислим, Господом, ома- 
ловажити наша два главна позоришта оно у Загребу и 
ово у Београду. Могу вас дапаче увјерити, да ни велика 
Њемачка, изузев оно неколико великих института, нема 
много њима равних. Али овдје није говор о томе, да ми 
стечемо добро позориште. Имамо их, хвала богу! Него 
ради се о том, да ми све своје енергије употребимо, све 
своје таленте потакнемо, све своје способности усавр· 
шимо и сшворимо шеашар свој, особишо свој, какав нема 
нико други, ал каквом ће се дивити читав свијет. Нешто 
59 

попут Московског Театра, са својим репертоаром, са 
својим циљевима, са својим стилом, тако да то буде 
оригинална, племенска, савршена течевина, којој ће се 
дивити публика и у Паризу и публика у Берлину. Разу- 
мије се, да то није лако. Први дио овог мог говора 
морао је бити као нека упута, шта је све за то потребно. 
Такав подхват захтјева помоћи и љубави — од свију, 
Господо! Захтјева труда и стрпљивости, поуздања и 
самопријегора. Оваково подузеће одстрањује све посебне 
циљеве. Ко се за оваково позориште одгаја, ваља да 
брише себе из своје памеши, и да се осјеша дијелом 
цјелине. У позоришту цјелина је све — индивидиум 
ништа! Ко се спријатељи с оваком идејом, не ће се чу- 
дити, да је било великих глумаца, који су предлагали, 
да се избришу имена са позоришне цедуље. Карактери- 
стичан предлог! Сваки друга умјетност препушта аристо- 
кратизам, еготизам, индивидуализам — позориште не. 
Док су год глумци божанства своја или публике, дотле 
ће страдати јединство стила у позоришту. А позориште 
без јединства стила деградује се на просто забавиште. 
На дилетантско вјежбалиште, на вариете ! 

Многи ће ме наравно питати, какав да буде репер. 
тоар овог театра. Одговорит ћу одмах, ви се побрините 
за остало, а драме ће доћи од себе. Прије свега не треба 
баш да буду искључиво драме наше. Брам у Берлину 
створио је прво Ибзеново казалиште на свијету. А онда, 
ни ми баш не оскудијевамо у том погледу. Пар лијепих 
позоришних дјела могло би већ сад послужити нашим 
позориштима, да се окушају у стварању свог посебног 
стила и репертоара. Толико спомињани Војновић даје 
необично побуде и прилике једном режисеру. Нисам никад 
видио, на пример, Нушићевог „Кнеза од Семберије“ — 
али сам увјерен, да би рафинован ансембл и савршена 
позоришна техника од ове мале драме створили ремек- 
дјело модерне позоришне умјетности. Косорове драме о 
којима сам мало прије говорио, могле би са једним махом 
прославити писца и глумачку дружину, која би их поку- 

шала савршено приказати. Нијесам баш наумице име: 
новао једино ове писце; нашло би се и других, који би 
достојно пристали у репертоар нашег модерног позо 
ришта. Ал на ове сам у својој доколици често мислио 
и проучавао позоришне квалитете њихових дјела, па 
знам што значе и вриједе. 

А да се све то створи ваља да се позову у помоћ 
и онакве умјетничке енергије, какове и вани у свијету 
помажу позоришне умјетности. Оне морају да буду на 
урес и усавршење драмског дјела и на што интензивније 
подржање илузије. За поједине гране морају бити увијек 
при руци својом упутом и вјештином дотични струч- 
њаци. Рајнхардт у Њемачкој, Станиславски и Немирович- 
Данченко у Русији могу и у овом смислу бити наши 
узори. А таленат не ће остати код узора — поћ ћеи 
даље. Нама могу послужити наши сликари и вајари, 
наши компонисти и ини вјештаци. Успјех такога позо:· 
ришта, био би успјех наше расе, нашег духа, који има 
тако оштро означене своје карактеристике. Кад ја о том 
успјеху говорим, то помишљам чету наших глумаца, гдје 
представља и гостује у каквом светском театру, а сутра, 
не само да новине похвално пишу, не само да публика 
хрли на представе, него да у опће наше позориште дје- 
лује као културна сензација. Да донесе собом нешто 
ново, да задобије своје мјесто у хисторији позоришне 
умјетности, као што се је оно догодило иза гостовања 
московског театра у Дрездену, Бечу и Берлину! Колико 
су, Господо, научили њемачки режисери од својих руских 
колега! Руси донијеше собом неку врсту позоришно- 
умјетничког јеванђеља — на које је све почело приси- 
зати. Ал у чему је лежао чар њихове умјестиг Та иу 
Њемачкој биле су познате и уважаване до савршености 
њихове особине. Али чар је био унутарње нарави, Го- 
сподо. Прије свега свој стил. Затим осјећај глумачке 
солидарности. То је оно што сам прије споменуо, а значи 
заправо поштовање прама пјесникову дјелу. Позориште 
је ради пјесника, а не обратно. То мора бити први 

принцип савјесног позоришног умјетника! А онда дуга 
и напорна израдба до у танчине, тако рекућ душевна 
израдба. Кад су се већ научили све кретње и положаји 
тијела, покушати исто са душом... 

И нема сумње, да и ми можемо тако! 

Да се ради о којој другој грани умјетности, не бих 
овако говорио. И ако и ту опажам лијепих момената, то 
не видим прирођеног надахнућа у оној мери, као што 
је у позоришној надарености нашег племена. У осталом 
и у нашем политичком животу, а и у социјалном, показали 
смо често пута наше инсценаторске и глумачке врлине, 
за којима су државничке далеко заостајале... Па изра- 
бимо их! Заграбимо у ту ризницу нашега духа и ство- 
римо нешто што ће нас продичити. Снажна жеља да 
нађемо нове путеве у умјетности, нек буде наш кул- 
турни циљ. 


Милан БЕГОВИЋ. 
Опаска: При изради овога предавања послужио сам се ди- 


јелом стеченим властитим искуством, а дијелом дјелима „Кесје“ од 
Карла Хагемана и „Кеуојшћоп дез Тћеабгез5“ од Фукса. 











ИВО ЋИПИКО. 

Ми смо, досада, говорећи о личностима Ива Ћипика, 
углавном, додирнули и његову личност. То ћемо сада 
учинити опширније; јер, кад се говори о књижевном 
делу Ива Ћипика, треба познавати што интимније и саму 
његову личност јер су, сам писац и његово дело, у 
непосредној вези. Главна личност која се креће кроз све 
његове пејзаже, она која покреће све личности и која 
им је и саму своју природу позајмила, то је сама лич- 
ност Ива Ћипика. Ако је где потребно, због самог дела, 
познавати и пишчеву личност, то је потребно у овоме 
случају. Његова љубав према сељаку и „простим душама“, 
његово осећање природе, његов пантеизам, његово схва- 
тање културе (На Расшанку, Чежња), и много још што- 
шта друго, даду се објаснити неким особинама његове 
личности. 


Иво Ћипико је човек код кога је врло јако разви- 
јено осећање природе. Он живи у природи, и ужива у 
природи. Његово схватање природе је пантеистичко и 
холицоистичко: он се с њом уједињује, он себе држи за 
њен део, он јој даје велику душу чији је део и његова 
душа. По њему, природа нам позајмљује један део своје 
душе да би је прозрели и ми јој га, на крају, враћамо 
кад нам више не треба. Одраставши у природи, он је 
без позе, без нарочитог става, и сав природан у говору, 
оделу и опхођењу. Због свих тих особина које је позај- 

мио од природе, он изгледа диваљ и самоникао. Разви- 
јавши се сам, без друштва, ван света, он се у друштву 
и свету осећа „у квргама“, спутано и тешко. Из тих раз- 
лога, он је увек готов да учини оштру критику, и да 
исмеје свет и његове конвенције. Сам његов живот до• 
вољна је критика наших конвенција. Идући за природом, 
њему није ништа необично да проспава коју ноћ у ку- 
курузима, или да се у Цетини купа у костиму у коме 
модели излазе пред сликаре, или да пристане да руча у 
каквој прљавој сељачкој кући. Један његов интимус, 
Милан Беговић,: даје о њему неке занимљиве детаље. 
По њему, Ћипикова је кућа стално отворена да у њу 
улази „природа“. Он сам, по цео је дан крај мора, по 
пољу, по брдима; или легне на тле, прислони уво на 
ледину и, као оно доктор Фауст у Золиној Земљи, слуша 
како земља дише. Пошто држи да се друштво одметнуло 
од природе и да живи по законима који су њој про- 
тивни, он је оштар критичар друштва, и пун је ироније 
и сарказма кад говори о њему. Сва схватања данашњега 
друштва у погледу друштвенога морала, брака, љубави 
и пријатељства, он сматра да су шарене измишљотине 
„социалне животиње“, која под тим „шлагвортима“ крије 
свој безобзирни егоизам. Човек је у основи добар; али, 
култура га је свратила с пута природе. Отуда, има само 
две врсте добрих људи: то су највећи интелектуалци и 
примитивни људи; јер, они су једини људи из природе 
који живе по законима природе. Дакле, они за које он 
пише своје књиге, и они о којима је писао своје књиге, 
и којима их је и посветио. Из те његове несоцијалности 
и безобзирности према друштвеним узансима, лако је 
схватити још неке његове особине. Тако, Ћипико воли 
самоћу која је основна потреба за човека који воли уну- 
трашњи мир, и мрзи политику, јер држи да сваки по- 
литичар ради рго Чото зца. Он, даље, чита врло мало, 
јер је природа та коју треба читати. Живећи у природи, 


1 Хетевг (Заљтетет за 1908, стр. 185, и даље). 

најзад, он је развио једну особину коју ретко има човек 
из друштва и од света: Ћипико је необично отворен и 
искрен. То се јасно осећа и у његовом књижевном делу. 
Он врло слободно исказује своја мишљења, па макако 
непопуларна била (!Лјауци, и тако даље). Каткада су та 
мишљења врло нетачна, али их он казује са тако апо- 
столским уверењем, да ви немате права да их дискуту- 
јете; кадкада су и смешна (: мишљење његово да је 
права жена само сељанка која бије на пут и здравље; 
варошанка је неприродна и лажна — она је лутка), али, 
то су убеђења која импонују са своје искрености. За ње- 
гова схватања, карактеристички су још и ови детаљи који 
су у присној вези сасвим оним што је раније речено о 
њему. Ћипико, на пример, сам купује све што му треба, 
сам спрема своје обеде. Њега врло често сретају кад се 
враћа из поља са џеповима пуним кромпира, граха или 
зелене бораније, и то му чини нарочито задовољство, 
јер му то, као Робинзон Крусоу, лежи у природи. 
Поводом себе, Мво Ћипико је највише проговорио 
о себи преко свог главног репрезентанта, преко Ива По- 
лића, главног јунака романа За Крухом. И, како је лич- 
ност Ива Полића јако слична с личношћу Ива Ћипика, 
то ћемо ми, због Ћипика, проговорити и о Полићу. У 
Чежњи и На Растшанку, Ћипико је непосредно говорио 
о себи. У роману За Крухом, он то ради кроз уста Ива 
Полића. Иво Полић је, овом приликом, једна врста Ди- 
миних „резонера“ Оливјеа и Др. Ремонена. Он је ту да 
прикаже писца, да не би писац, на онај стари начин, 
као чупавац из кутије, сваки час излазио из дела и ре- 
зерве, и лично моралисао. М, Иво Полић је, у том по- 
гледу, врло добар репрезентант схватања и идеја Ива 
Ћипика. Као и Иво Ћипико, и Иво Полић је против кул: 
туре и школе која све сеоско и просто одузима, а у 
накнаду даје полираност и „конвенционалне лажи“, и 
против филозофије и наука које запостављају истински 
живот; и Иво Полић воли морску пучину, „мирис живога 
мора“, „свјетлост пуна дана“, простоту, мир и пусти пољ- 

ски живот, и мрзи велику варош и њену вреву, друштво 
и његов морал, формалности и конвенције. Море му је 
симбол „слободе, сјаја и истинског дашка живота“; „ње- 
гово нагнуће“, каже се на једноме месту у роману, 
„одувек се пригибало природи и чезнуо је за најприми- 
тивнијим слободним животом, па га жива сила туђе воље 
отрже од свега што му је најмилије...“; он се „подаваше 
животу у природи, посматраше море, смирај дана и ослуш- 
киваше пиркање и хуку вјетра...“ Као и Ћипико, и Иво 
Полић је противу данашњег поретка и уређења, и за једну 
државу, како је сам Ћипико назива, „идеалног анархизма“, 
и за потпуну аутономију сваке личности, и за слободу 
брака, и за религију као приватну ствар појединачне са- 
вести, и за солипсистичко схватање свих ствари у сми- 
слу Штирнерове филозофије. 

Целокупна Ћћипикова филозофија непосредан је израз 
живота у природи. Сам по себи, живот у природи до- 
води у везу солипсизам и пантеизам, концентрисање 
свега на себе, и тражење себе у свему. То мирење два, 
на први поглед, противположна схватања, било је слу- 
чај многих људи (Русо, Штирнер, Рекли, Горки), и оно 
је врло јасно. Ћипикова солипсистичка схватања ми смо 
приказали; и, с тога, сад је на реду да прикажемо и 
још две особине његове књижевне личности које су у 
присној вези с њеним раније изложеним схватањима. То су: 
његово осећање природе, и њено пантеистичко схватање. 

Пре свега, његово осећање природе, као и многа 
друга схватања у овоме индивидуалистичкоме веку, ње“ 
2080 је осећање природе. Она регула Боаловљеве и јан- 
сестичке естетике: „И нека вам природа буде једина 
студија“, схватано на њихов стари начин, пало је у књи- 
жевности нашега и прошлога века (криза с натурализмом 
брзо је прошла). Наш век гледа на природу кроз себе: 
природа је онаква какви смо ми; каква је природа сама 
по себи, то ми не знамо, а нису знали ни они реалисти 
и позитивисти у књижевности који су хтели да „даду 


природу онакву каква је“. Ћипиково осећање природе. 

је осећање природе нашега века: субјективно, самони: 
кло, природа гледана кроз свој темпераменат и мента- 
литет, прожета својом личношћу тако много да човек 
у њој налази себе сама. Од наших писаца, такво је оно 
у Борисава Станковића, Петра Кочића и Вељка Мили- 
ћевића (код Светозара Ћоровића је нешто реалистички 
схватано то осећање; код Невесињског је романтичко, у 
смислу романтизма народне поезије; код Милутина Уско- 
ковића у смислу књижевног романтизма). Код Ива Ћи- 
пика, оно је нешто мање субјективно од Станковићевог 
осећања природе, али је књижевније и отменије од ње- 
говог, и од осталих. Но, његово осећање природе није 
само књижевно; већ и више, оно је и сликарско у нај- 
лепшем смислу те речи, о чему ћемо говорити кад буде 
било речи о чисто уметничким особинама нашега „див- 
љака са мора“. 

Ћипиково осећање природе, као и већине других пи- 
саца новије европске књижевности (: Толстој, Тургењев, 
Ниче, Лоти, Д'Анунцијо, Ибзен у Пер Гиншу, Бјернсон у по- 
знатом и лепом Кларином монологу у Изнад наших Моћи), 
пантеистичко је; и, као такво, веома је доброчино и питомо. 
У природи све живи, све има своју душу која је једна и 
иста. Све је једно: једно се у друго прелива, једно друго 
условљава, једно другоме позајмљује своју природу. Ње- 
гов пантенизам сасвим је условљен. Тамо, крај мора, у не- 
посредноме додиру са великим и узвишеним, мора се 
бити пантеиста, и ту се мора врло лепо да измири со- 
липсизам и пантеизам, а да се не траже контрадикције, 
нити да се које схватање жртвује. Тамо је све велико и 
моћно, и човек се мора да осећа у једноме кругу, чији 
је центар, по теорији Св. Августина, на свакоме месту, 
а периферије нигде нема: у свакоме моменту, природа 
је у човеку, и човек је у природи: Тога 11 пиши ех1ан! 
пашга, и обратно. Личности, из његовог књижевног дела, 
пантеисти су углавном. Његова Јелка, као она несрећна 
Ибзенова Елида Вангел, мора да гледа „у пусто море“, 
јер је потреба њене душе да, у свануће, поздравља 

као идола сунце на истоку, и да је сва несрећна и уби- 
јена кад, као тешка болесница, не може да изврши свој 
хаџилук мору и сунцу (Јелка); његов се доктор Марио 
осећа једно и исто са свима пеисажима у којима је тако 
много уживао (Запад); његов Иво Полић, кад је крај 
мора, налази све што му треба: радост, срећу и утеху, 
и осећа „у себи зедах васељене, из које је он никнуо, 
ослушкујући шапат њених бића“ (За Крухом); за једну 
своју личност сам Ћипико каже:... „и као што је море 
долазило све то мркије боје, тако се чинило да се и њена 
душа у њему толико одразује“; за Даринкина осећања, на 
пример у једном лепом пеисажу, Ћипико ће рећи:... „У неиз- 
мерну простору, обавиту и испуњену плаветнилом и морем, 
осјећала се пуним и једрим зрнцем васионе“ (На Мору), 
и самој ораници и дрвећу даће овакав пантеистички ка- 
рактер: „Пуста прекопана земља, лежала је мирно. Од- 
мараше се од летње спарине и јесењег плода. По сри- 
једи уздуж гребље, на насађеном низу стабала, не при- 
вијају се гране к земљи као у јесени, већ голи подрезани 
обранци укочено стрче к небу, као да траже од тамо 
снаге и живота, за настајни раст“. (Запад); а један пеи- 
саж овако ће да градира и, на крају, поентира: „Грожђе 
је дозријело; трњине потамниле; жељуд набрекао; ма- 
њиге поцрвенеле; жито се пожело; трава осушила; руз- 
марин оцвао; живина се ојачала; море и небо гануло, 
а човјек се уозбиљио. Све се спремало да отпочине, па 
да наново оживи“. 

Но, његов пантеизам, има још неке особине. Тамо, 
крај мора, у великој борби копна са морем, крај вели- 
ких планина и у атмосфери бура, пантеизам једнога 
писца има уза се и ове атрибуте: мистичан, фаталисти- 
чан и, ако хоћете, религиозан. Крај велике природе, до- 
бијају се осећања јачине, моћности и узвишености, пред 
којима се људски разум осећа разочаран, и прво осећање 
које побеђује сва остала то је осећање интелектуалне 
резигнације које води мистицизму, фатализму и религији. 
Али и у овоме случају, као и свима осталим, Ћипико 

остаје, што је врло ретка ствар кад пантеиста ове врсте, 
здрав, јак, и са „јоте де муге“. Ранији неки примери 
довољно објашњују те особине његовог пантеистичког 
схватања природе. Ево, још два примера за илустрацију 
горњих навода: „Потпуна је тишина. Море и небо поје- 
динце ишчезавају, па окупљују у заједнички загрљај све 
што је живо и мртво... Човјек се осећа, тек да дише... По- 
глед, мисао и разум обухватају једно јединствено биће...“ 
(Крај Мора) и други пример: „Но, у по пута, сунце 
зађе. И одмах након оног последњег меког свјетла, што 
задњим часом обасипље цијелу нарав и опсине ведри“ 
ном све живуће, постепенце хвата се сутон... Наступила 
је ноћ. Хладни вјетар с брдина само што пропири... Прије 
него мјесец извири, тмица је. У њој ствари губе облик 
и изједначују се, само неке контуре ваздухом кривудају. 
Тамни простор неизмјеран је; одасвуд се шири. Мисао 
јаче одзвања; срце попушта јадовању...“ (На Поврашку 
с рада). 


(Наставиће се). 


БРАНКО ЛАЗАРЕВИЋ. 


БОРБА ЗА ЖИВОТ И УЗАЈАМНОСТ КОД 


ЖИВОТИЊА. 
(Крај). 
Ш | 

Наводећи примере о моралним особинама код жи- 
вотиња, ја сам навалице изостављао доказе колико код 
њих има љубави материнске и љубави брачне и поро- 
дичне. Та се љубав сматра сасвим као природна, као 
потребна за одржање феле, и сагласна са начелом борбе 
за опстанак, и у најужем смислу овога израза. 

Примери које сам ја овде одбирао доказују да жи- 
вотиње имају алтруистичне инстинкте и осећања, која се 
код људи рачунају у врлине вишег реда, као што су: 
сажаљење, саучешће, самопрегоревање, љубав к ближњем, 
пријатељство, дружељубље. 

Љубав к ближњем, саучешће и помагање у особној 
невољи каквој, показује се највише међу животињама 
једне исте феле, где би, по Дарвину, требала да по- 
стоји највећа међусобна борба за живот. Има доказа, да 
су чак и злогласни курјаци милосрдни спрам свога изне- 
моглога сабрата; док, међутим, многи курјаци у људској 
кожи налазе да ко нема средстава за живот, тај не 
треба ни да живи (Бихнер, |. с. 210). 

Самарићанска дворба болних и невољних виђа се 
код мајмуна, јазаваца, паса, пацова, гавранова и тако даље. 

Пријашељсшво је осведочено не само измеђ живо- 
тиња исте феле већ и измеђ разних родова сисара и 
између ових и тица. Пријатељство се виђа и међу живо- 
тињама, које би због неједнакости својих снага требале 
једна од друге да се побојавају. 

Друшшвени живош је код животиња тако много 
развијен, да се он може сматрати за правило, а само- 
живост за изузетак. Па и ове сада усамљене животиње 
вероватно су негда биле дружевне. — Поред великих 
колонија даброва виђа се по кашто и која усамљена 
особа, названа „лењивац“, јер се мисли да је овај из 
друштва искључен због лењости. Исто тако издвојених 
особа има и поред буљука слонова, нилских коња, дивљих 
бивола и тако даље, које се зову „вагабунде“. „Вагабунде“ 
су обично пакосне и опасне, а особе које живе у дру- 
штвеној хармонији доброћудне су (Висћпег, |. с. 375). 
Само грабљивци не маре за друштвом. Не маре чак ни 
да им је њихов сопствени пород у близини, већ га раз- 
гоне, само да би имали више места за свој грабеж. То 
се види код грабљивих тица и зверова. 


Животињска друштва врло су разноврсна како по 
саставу и трајању тако и по циљу и савршенству. Циљеви 
животињских удружења могу бити: заједничка одбрана; 
служба сигурности на путовању и на паши; грађење 
општинских станова; скупљање резервне хране; поди- 
зање подмлатка и тако даље. Нека удружења имају само 
по један од ових, а у некима се и по два-три циља 
постижу. Удружења има на свима ступњима животињ- 
скога света, али тек код виших класа она су свесна, а 
не само случајна, тако рећи физичка или инстинктивна. 
У главноме би се животињска удружења могла групи- 
сати онако као што је то учинио Жиро, дакле овако: 

1, Повремени скупови када се поједине особе скупе 
само да створе већу масу, а у ствари оне остају при- 
лично индиферентне једна другој, и ласно се раздвајају 
чим је привремена потреба скупова подмирена. Ту се 
могу уврстити путујућа друштва риба (кечига, младица, 
харинга, сардина), тица (ласта, голубова), глодара (ми- 
шева, пацова, лешинга) и такође и они скупови многих 


Тр. а1го4д: Гез зостећез сћех 1е5 апшпаих. Рата, 1891. 

тица на северу, да заједно снесу јаја, па да се после 
разиђу. 

Индиферентних удружења има много и код некич- 
мењака. 

П, Задруге, у које свака особа уноси своју снагуи 
памет, и од сваког задругара очекује телесну и моралну 
сарадњу ради постигнућа заједничкога циља, после кога 
се појединци одају своме засебноме животу. Такве су 
на пример задруге даброва и врабаца- „републиканаца“, 
па дефанзивне и офанзивне дружине код тица и си“ 
сара, итд. 

Ш, Стална удружења, у којима се међу члановима 
друштва одржавају сталне тесне везе, те ова изгледају 
као трајни друштвени организам. Ту се увршћују стална 
јата тица (вране, чавке, папагаји, многе штакаре, пловке, 
итд.), буљуци дивљих коња и говеда и других прежи- 
вара, друштва мајмуна, итд. 

Особенога рода су удружења #Ичела и мрави. И 
њих има на разним ступњима; али она која се највише 
хвале, као на пример, ројеви пчела, имају мешовити ка- 
рактер. 

С једне стране, ту видимо друштво као један био- 
лошки организам, чији су органи самосталне особе. Те- 
лесне разлике и функције појединих редова особа —- 
радница, трутова, матица — чине да се ови радови 
допуњују у органску целину. Удружење је оваквих особа, 
тако рећи, неизбежно, те изгледа као наметнуто, јер без 
њега не би се одржала на целина ни делови. Солидар- 
ност је овде потпуна и условљена битним потребама. 

Али ако се изузму женке и мужјаци, којима је за- 
датак плођење. а којих је у онште мало — остаје огромно 
друштво чланова радника, који свесно суделују у дру- 
штву, у сарадњи, и показују добровољну друштвену со- 
лидарност. 

Друштвени живот код животиња уништавају, тако 
рећи, међу њима „животињску“ борбу за живот, њени 

примитивни облици, у којима физична снага појединих 
индивидуа игра главну улогу, замењују са друштвеном 
кооперацијом. Извесни облици директне борбе само се 
још по каткад појављују. Иначе је директна борба по- 
стала излишна, те сва њена снага може да се примени 
на одржање заједнице обезбеђење друштва од спољних 
опасности које би претиле његовим, члановима. На тај 
начин кооперација у друштву постаје најбоље средство 
у борби за опстанак, јер се њоме у друштву и најсла- 
бији чланови одржавају и мирно размножавају. Животна 
борба губи карактер грубе међусобице и окреће се про- 
тив спољних опасности; било против злих грабљивица, 
било против опаких физичких прилика. У овој борби, 
где се не зна за унутарње непријатеље, свест и соли- 
дарност играју улогу најсавршенијег оружја. Под њихо- 
вим утицајима животињске феле се одржавају, умножа- 
вају и усавршавају. За одржање и напредовање постају 
најспособније, не оне животиње које су највише наору- 
жане за међусобну љуту борбу до истраге, већ оне које 
су најспособније за живљење у трајноме друштву. А нај- 
успешније и најнапредније јесте оно друштво у коме 
прво влада највећи мир и узајамност међу члановима; 
друго, чији чланови имају велике телесне, умне и мо- 
ралне способности; и треће, које обухвата највећи број 
особа, породица и других груписања особа (Лавров). 

Овим разлагањем смо дошли, дакле, до закључка 
да главни фактор одржања и развића органских фела не 
може бити она непосредна, појединачна, међусобна борба 
за храну и надмоћност, како су је фанатички дарвинисти 
обично замишљали и каква се само у извесним прили- 
кама појављује. Борба за опстанак, о којој се с већим 
правом може говорити, то је она коју је већ Дарвин у 

„метафорном“ смислу у неколико замишљао. То је борба 
против опаких прилика; то је, нарочито, борба у дру- 
штву и за његов> заједничке циљеве. 


1 батез Магк Ва1дилјп. Ге дагушатше дапз ]е5 зсјепсез. 
Тгадић де Та 2-е едшШоп апејаје. Раш. 1911. стр. 16. 

Свет не пати од пренасељености. Животиње не про: 
падају много у међусобној борби, већ пропадају од при- 
родних непогода: од суше, поплаве, мразева, зараза итд. 
Борба за живот јесте поглавито борба против смрти од 
болести, код елементарних катастрофа, итд. 

Природно одбирање и стварање подобнијих и јачих 
особа и фела врши се стварањем бољих погодаба за 
живот; а једна од првих добрих погодаба јесте: укидање 
међусобне борбе увођењем, учвршћењем и распростра- 
нењем узајамног помагања и опште друштвене соли- 
дарности. 


После свега што сам говорио, завршићу прво при- 


знањем да у свету има извесне, добро схваћене борбе. 


за опстанак, и да је ова по некад чак и благотворна. Али 
се ја ни мало не слажем са људима који проповедају, да 
је убиствена борба за живот неки општи и вечити „при- 
родни закон“. Најмање се слажем са онима који би томе 
сличан, неморалан и несоцијалан „закон“ хтели да при- 
знаду и за људско друштво. 

Успокојен оном хармонијом која влада код најве- 
ћих маса животиња, а ценећи узајамност што је прак: 
тикују оне животиње које су баш њоме постигле нај- 
више положаје у свом роду — ја срдачно примам тачно 
и племенито мишљење мудраца, чијим речима Природа 
нас овако саветује: Не кољите се! Пазите се! Удру- 
жујте се! Помажите се! То је најсигурнији начин, да 
сваки постигне највећу сигурност опстанка и највећи на- 
предак, и телесни, и умни, и морални ! 

ИМ, на супрот ономе очајноме уверавању нашега 
песника да у свету нема љубави, — а ради ваше личне 
среће и боље будућности нашега друштва, — ја вас мо- 
лим, да примите к срцу, да исповедате и у животу оства- 
рујете убеђење да: У свету, брале, има љубави! 

Јован М. ЖУЈОВИЋ. 


ТР. Кгоробк пл: Миа! Ала. стр. 75. 








СИТНИ ПРИЛОЗИ. 


О КАРЛОВАЧКОМ ВЛАДИЦИ МИОКОВИЋУ. 


Није ми познато да ли је у српској црквеној исто- 
рији обрађен живот и рад Мојсеја Миоковића, владике 
карловачкога, који је живео пре сто година. Самуило 
Илић издао је у 1825 години у Бечу класичку оду „Ге- 
нетлаконђ преосвештенђишемљђ, весокодостоинђишемђ и 
превосходителнђшемљђ Господину Мопсео отђ Мпоковићу, 
· штедромђ, православномђ епископу Карловачкомђ, Ко- 
станничкомђ, Личком, Крбавскомђ и Приморском“. „Ге- 
нетлијакон „прославља добротворство онда већ покојнога 
владике, и истиче како је Миаковић код Цара Франца 1 
био у нарочитој милости: „То најбоље знају Г. Г. офи- 
цири, који су се у нужди и потребама својим на овог 
дворског љубимца позивали“. 

О овом Миоковићу нашао сам неколико података 
у Архиву Земаљске Владе у Љубљани. (После фран- 
цуске окупације припадао је карловачки округ Ау- 
стрији). Из признања заслуга што их је карловачки пра- 
„вославни владика Миоковић стекао за цара и за др- 
жаву, цар је још пре француске окупације наградио влг- 
дику. Окупација је омела извршење ове цареве одлуке, 
и тек марта 1811 цар је владику, заједно са његова три 
брата: Савом, Ароном и Ђорђем, родом из торонтал- 
ске жупаније, произвео у ред угарских племића. Кад су 

Французи 1813 опет отишли, Јосип Ердеди, известио је 
о том производству у племство и љубљанског гувернера 
Латермана. У јесен сталежи карловачког округа у Љуб- 
љани, заклињали су се на верност цару Францу. Владика 
Миаковић извинио се из Беча, велећи, да не може доћи, 
јер би морао, према царском указу, да остане дуже вре- 
мена у Љубљани. 


ДрР. Фран ИлЕШИЋ. 











КЊИЖЕВНИ ПРЕГЛЕД. 


Моуз1ау М. Уоуапом1 сћ, досјешг де У" туег5иб 
де Огепођје: „Га Сила“ ае Ргозрег Меттве. Ецде ал. 
зјопе готапнаце. Ргејасе де М. Апсизип ЕпПоп. Раг5. 
Кђтате Насћене е; С-е. 1911. Х;, 566. 


(Крај). 


Према томе, у Гуслама не треба гледати једну успелу 
књижевну мистификацију, као што се то до сада чинило. 
Сам Мериме је крив што је дао ту нетачну интерпре- 
тацију једној књизи из своје младости, када је 1840 го- 
ворио са подсмехом о њој, тврдећи да је писао да би 
исмејао „локалну боју“ на коју су његови некадашњи 
пријатељи романтичари толико полагали, и да би непо- 
средно доказао како је та слављена „локална боја“ по- 
вршна и лака ствар. Када је писао Гусле Мериме је био 
искрен и радио је озбиљно; тек доцније, када је извор 
поезије усахнуо у његовој души, када се окренуо сав реа- 
лизму, и то археолошком реализму, он је са презирањем 
говорио о том једином свом песничком покушају. 

„Гусле“ не иду у најбоље ствари које је Мериме 
написао, шта више то је можда једна од најслабијих 
његових књига, иако у њој има добрих балада, којима само 
недостају стихови, па да буду мала савршенства своје 
врсте. Али ипак, у тој књизи се већ јавља писац Кар- 
мене и Коломбе, писац који има мало способности да 
изналази, али у накнаду зато показује ванредну умет- 
ност да одабере појединости и да им да вредности, писац 

сувог и трезвеног стила, хотимично бруталан, који брзо 
и кратко каже оно што има да каже. Гусле се, поред 
свију одрицања њиховога писца, имају сматрати као један 
карактеристичан докуменат из 1830 године, из доба књи- 
жевног егзотизма и фолклоризма, као мешавина књижев- 
ности и сликарства, као уношење у књижевност боје, слика 
и типова из дотле непознатих земаља, као одушевљена ре- 
конституција далеких земаља, евокација страних земаља, 
Шпаније, Италије, Грчке, Истока. Гусле су производ оне 
књижевности, која је поред све своје делимичне не- 
реалности и честе фантастичности били претеча дескрип- 
товнога, уметничког и књижевног космополитизма нашега 
доба, далеко тачнијег и трезвенијег. 


„Онај који је написао Драме Кларе Газул и Гусле, 
вели на завршетку Г. Јовановић, који је увео у фран-. 
цуску књижевност Кармену и Коломбу; који је преводио 
Русе, дивио се Енглезима — врло обилно је сарађивао 
на стварању тога новога укуса, и то поред све сувоће 
свога стила и поред свега ужасавања, које је доцније, 
савеснији и документованији, афектовао према својим 
првим огледима у томе роду. 

„По нашем мишљењу, баш у тим Меримеовим 
делима треба изучавати еволуцију романтичкога егзо- 
тизма, фантастичног егзотизма, и његово поступно прео- 
бражавање у сувремени реалистички егзотизам. Први 
Меримеов начин, начин у Гуслама, показује, као што 
се могло видети, доста заједничких црта са његовим 
другим начином, начином којим је писана Кармена, тако 
да би се могло рећи да је овај други начин био немо- 
гућан без оног првог“. 


Све ово су само општи закључци, резултат дугих 
проучавања и опширних разлагања. Докторске дисерта“ 
ције обично су брзи и површни радови, у које се улази 
без научног искуства, у којима се управо тек учи раду, 
и које се, обично, импровизују за неколико грозничавих 

месеца, ради практичног циља: задобијања докторске 
титуле. Г. Јовановић је, по ретком изузетку, посао схватио 
врло озбиљно, радио је неколико година, са књижевиим 
искуством и очевидном способношћу за научна и књи: 
жевна истраживања, и отуда његова теза није обична, 
брза и површна ђачка импровизација која се данас јави 
да сутра нестане, но темељан, озбиљан научни рад који 
ће остати. 

Могло би се чак рећи да је Г. Јовановић одвећ 
озбиљно узео своју тему, и утрошио на њу и више вре- 
мена и дао јој веће размере но што то она по својој 
важности заслужује. Поред све своје занимљивости, и 
специјалног интереса за нас Србе и Хрвате, Гусле су на 
крају крајева једна мала епизода у историји францускога 
романтизма, и један књижеван производ од сасвим спо· 
реднога значаја у сјајној књижевној кариери Проспера 
Меримеа. Историја Гусала могла би се изнети у једној 
овећој студији, али је одвећ много посветити јој близу 
600 страна! Рад је импозантан, али у исти мах значи и 
расипање снаге. 

До душе, Г. Јовановић има извињење за ту несраз- 
мерну опширност. Пре свега, он, како вели у предго- 
вору, претпоставља „излишно недовољном“. Затим, оп- 
ширност његове књиге није вербалне природе, не састоји 
се у речима и фразама, но у обиљу чињеница, и књига 
је велика не зато што се у њој на дугачко причало но 
зато што се унело много разних ствари. Најзад, Г. Јова. 
новић има право да у своју одбрану каже да је у књигу 
унео извесне познатије и општије ствари, које су од 
спореднога значаја по предмет, стога што се обраћао једној 
публици која је готово сасвим непосвећена у словенске 
књижевности у опште, нарочито у историју српске на- 
родне поезије. Пуно ствари, читаве главе, које је унео 
у своју књигу, Г. Јовановић не би писао да се обраћао 
српској публици, или чак немачком научном свету, где 
се о нашим стварима прилично писало; он је изишао 
пред Французе, чије незнање страних књижевности прешло 

је у пословицу, и чијим стручњацима су слабо познате 
елементарне наше ствари. 

Што се тиче главне идеје Г. Јовановић могле би 
се учинити извесне ограде. Г. Огистен Филон, један од 
цењених француских критичара и најбољих познавалац 
Меримеа, у подлиску Јошта! аез Пеђа: , (1911, бр. 108), 
говорећи врло повољно о књизи Г. Јовановића, истакао 
је како Мериме, који је једно време био толико одрицан 
и оптуживан, дочекао је сада да га величају „два на 
раштаја пријатеља и обожавалаца“. И Г. Филон, мериме- 
сист од првога часа, са разлогом пита се „да ли се не 
иде одвећ далеко у тој рехабилитацији која прети да се 
окрене у апотеозу, и да не би можда Мериме прекли- 
њао своје данашње биографе да му оставе бар неку од 
мана којима се он волео китити. 

Изгледа да је и Г. Јовановић отишао сувише да- 
леко у својој меримеистичкој ревности, и, као што то 
често бива, проучавајући дуго свога писца, он се мало 
заљубио у њега. Он је је лепо показао да Гусле имају 
књижевне вредности, веће но што се обично мисли, и 
да обележавају један тренутак француског романтизма. 
То је Г. Јовановић доказао, и то ће извесно остати. 
Али он одвећ далеко иде када тврди да Гусле нису ми- 
сификација но озбиљан књижевни рад, први и последњи 
песнички покушај Меримеа. У Глави /Тросџер Мершме 
пре „Гусала“, Г. Јовановић је изнео каква је била права 
унутрашња природа Меримеа, колико је на њега ути- 
цао Стендал, и међу осталим развио његову природну 
склоност за мистификације. Не треба губити из вида две 
чињенице : 1) да је око 1825 било доба књижевних мисти- 
фикација, и за Макферсоном и Чатертоном дошао је цео 
један низ мистификатора који су под туђим именом прода- 
вали своју робу; 2) да је Мериме у опште волео мистифи- 
кације, да је пре Гусала изишла мисификација Драме Кла- 
ре Газул, где је ишао тако далеко да је уз комад дао слику 
себе сама обучена као тобожња шпанска глумица, као што 
је доцније фабриковао једно Робеспјерово писмо да пре- 

вари Кивјеа, који је скупљао аутографе. У осталом, Ме- 
риме одсудно тврди да су Гусле мисификација, и нашто 
му то споритиг Он је толико књижевно богат да се без 
велике штете по њега могу Гусле избрисати из списка 
његових озбиљних дела. 


Теза Г. Војислава Јовановића је ваљан прилог ка 
изучавању занимљиве и књижевно важне личности Про- 
спера Меримеа, и историчари францускога роматизма имају 
сада књигу у којој ће поуздано и потпуно бити обаве- 
штени о скромној улози српске народне поезије у стварању 
књижевног егзотизма и фолклоризма у добу од 1820 до 
1830 године. За нас, за историју наше народне поезије, 
књига Г. Јовановића је веома корисна оном великом мно- 
жином непознатих, а врло занимљивих чињеница и по- 
јединости, од којих би научни парчетари написали неко- 
лико туцета педантних студија. Ми у њој налазимо пре- 
гледно изнесену сву историју наше народне поезије код 
Француза. Г. Јовановић био добро учинио када би све 
те нове ствари изнео на српском и пред нашу публику. 
За све нас који смо изишли из француских школа ова 
књига је један наш општи успех, и ми ћемо и на њу 
упућивати оне необавештене, каткада и неинтелигентне 
људе, који презриво говоре о француској науци и о 
њеним модерним научним методима. 

Г. Војислав Јовановић није само савестан ерудит но 
и добар писац, и његова књига сложена је вешто и пре- 
гледно, и писана прецизно и јасно, без фраза и ампли- 
фикација, са дискретном и ладном иронијом овде-онде. 
Све и да није казивао своје велике књижевне симпатије 
за Стендала и за Меримеа, види се добро у којој школи 
научио је писати. 


Јован СКЕРЛИЋ. 

Становништво БоснЕ и ХЕРЦЕГОВИНЕ 


[Привремени резулшаши пописа сшановнишшва у 
Босни и Херцеговини од 28 септембра 1910. Сара- 
јево, 1911). 

У Босни и Херцеговини извршен је 28 Е 
1910 године попис становништва, и Земаљска Влада за 
Босну и Херцеговину издала је главне резултате тога 
пописа. Из ових података види се, колико је у овим по- 
крајинама било: кућа, домаћиастава, становника, у опште, 
а мушких и женских посебице, и напослетку њихова по- 
дела по вери. | За 

Како су ови податци доста занимљиви, а нарочито 
они по вери за нас врло важни, то их овде износимо. 

Површина Босне и Херцеговине износи 51.028 ква- 
дратних километара; докле Србија има само 48.303 ква- 
дратних километара. Од предње површине долази на 
округ: травнички 10.023, мостарски 9.119, бањалучки 
9.044, тузлански 8.904, сарајевски 8.411 и бихаћки 5.527 
квадратних километара. У Србији износи површина нај- 
већег округа — врањског — само 4342 квадратна кило- 
метра; а најмањи је округ — смедеревски -—, он има 
1.277 квадратна километра. 

Ових шест округа подељено је у 51 срез. Четири 
вароши имају своје управе, то - Сарајево, Бањалука, 
Тузла и Мостар. 

Вароши има свега 66. Главно место, Сарајево има 
51.872 становника, без војске. До 1500 становника имало 

је 10 место, до 2000 == 11, до 2500 = 10, до 3000 = 2, 
де 39500 —=712. по 4000== 3: до 5000 = 6, до 6000 == 2, 
до 7000 == 3, до. 10.000 == 2 и више од 10.000 == 5 места. 
То су вароши: Сарајево, Мостар (16.385), Бањалука 
(14.763), Травник (11.333) и Бјељина (10.069). 

Кућа је било 289.643, према 238.059 у 1895 години. 
Број кућа увећао се у овом периоду за 51.584, или 21.67 
процента. У једној кући становало је просечно по 6.5 
становника (1895 године по 6.6 становника). Просечни 
број становника у једној кући износио је у округу: мо- 
старском 6:9, травничком 6:9, бихаћком 6:7, сарајевском 
66, бањалучком 6:6 и тузланском 60. Занимљива је 
појава да је насељеност кућа била већа у оним окру- 
зима, у којима је густина насељености у опште слабија. 
Тако долази на један квадратни километар у округу: 
тузланском 48 становника, у бањалучком 45, бихаћком 141, 
сарајевском 34, мостарском 29 и травничком 28, а у опште 
37 према 31 у 1895 година. 

У Србији долазило је 1905 године на један квадратни . 
километар 56 становника, а у једној кући становао је 
просечно по 6:4 становника, и према томе разлика између 
Босне и Србије, у овом погледу, није велика. 

Исто се понавља и код домаћинстава (задруга). 
Домаћинстава било је у Босни и Херцеговини 810.214., 
и на једно долазило је просечно по 6'1 становника. У 
Србији износио је овај број 6:2 (1905 године). У округу 
мостарском и бихаћком долазило је по 6'5 становника 
на једно домаћинство, у сарајевском, бањалучком и трав- 
ничком по 64 а у тузланском само по 59 становника. 
И у. 1895 години долазило је само по 6.1 становнике на 
једно домаћинство. 

Становника било је 1910 године у Босни и Херце- 
говини 1,895.673, и то 993 599 мушких и 902 074 женских. 
На 1000 мушких долазило је 907 женских. У Србији је 
размера као 1000:945; број женских је овде знатно већи. 
Од средње полне размере одступа највише округ мо. 
старски. Само у том округу број женских већи је од 

броја мушких. На 1000 мушких долази у том округу 
1010 женских; у округу: бањалучком 897, тузланском 
896, сарајевском 895, бихаћком 893 и у травничком 877. 
Прираштај становника у Босни и Херцеговини није 
велики; али је знатно мањи него у Србији. Од 1895 до 
1905 године увећао се број становника у Србији за 
315.541, 16:74 процента, дакле годишње за 1'62 процента. 
У Босни и Херцеговини од 1895 до 1910 године пора- 
стао је број становника за 327.581 или за 20 89 процента, 
а то износи годишње само 1'39 процента. Раније био је 
прираштај већи усљед јачега досељавања. Затим утиче 
на прираштај и доста јако исељавање Мухамеданаца. 
У појединим окрузима било је становника, и то: 
у округу 1910 1895 више у 1910 години . 
у опште у 7 
сарајевском 287.878. = 228100 5957 Шен 2 БИН 
бањалучком 403 709 329.499 74.210-- 22:52 
мостарском 265.946. 219511 46.435 – 21:15 
бихаћком 228.499: 5 "19159 36.602 1907 
тузланском 425222 – 358.890 66.232 18:45 
травничком 284.419. 240.088 44.331 18:42 


Највећи прираштај становника показује округ са- 
рајевски, и од истога долази највише на варош Сара- 
јево. У Сарајеву било је 1895 године 38.683 становника, 
према 51.872 у години 1910. Прираштај износи 13.789, 
или 36:26 процента. Друге вароши показују напротив 
мањи прираштај од сеоског становништва. У Бањалуци 
увећао се број становника за петнаест година само за 
2.015, или 14:08 процента. У Мостару за исто време по- 
растао је број становника само за 1.227, или 9 05 процента. 

Прираштај женских износио је у овом петнаестого- 
дишњем периоду 21.92 процента, док је прираштај мушких 
за исто време показао 19:97 процента. Дакле прираштај 
је био код женских већи. У Србији било је обратно. 
Годишњи проценат прираштаја у периоду од 1895 до 


1905 године износи код мушких 1:65, а код женских 
само 1'59. 

Занимљиви су податци о становницима по вери и 
о њиховом прираштају за последњих петнаест година. У 
овом прегледу износимо ове податке. 
Број становника Прираштај 
вере 1910 1895 у опште у % 
мухамеданске  611.884  548.632 63.252 – 11:58 
православне 824.021  673.266  150.775 — 22:40 


католичке 433.480. 334.142 99338 2973 
унијати 8.097 163 7.934 — 
протестанти 6.247 3.596 2 бој 19:87 
јевреји 11.850! 8.218 3.637 4428 
остали 94 100 6 — 


Свега 1,895.673 1,568.092  327.581 – 20:89 

Узмемо ли у обзир само оне три верске групе које 
су у Босни најјаче заступљене, онда излази, да се нај- 
више увећао број католика, то зато што се њима чине 
све олакшице у њиховом раду при досељавању. Му- 
хамеданци показују само у пола толики прираштај ко- 
лики видимо код православних. Изванредно велики је 
прираштај код протестаната и Јевреја. 

Како су поједине вере заступљене у целокупном 
становништву, показују ови релативни бројеви. Од сто 
становника у опште било је: 


по вери 1910 1895 више 1910 
Мухамеданци 32:28 3498  — 270 
Православни 43:41 42:94 0:58 
Католици 22:87 21'31 1'56 
Унијати 0:43 0:01 0'42 
Протестанти 033 023 0:10 
Јевреји 0 62 0:53 0:10 





Свега 100:00 _ 10000 — 
Прираштај католика био је у посматраном периоду 
релативно највећи, трипут већи него код православних. 
Остале групе напредовале су релативно врло мало. 
1 Само у Сарајеву станује 6.388 Јевреја, дакле 12:30 процента 


од свих становника ове вароши. На Мухамедание долази 32:60, на 
католике 3454, а на православне само 16:23 процента. 

Напослетку да покажемо најглавније верске групе 
заступљене у појединим окрузима. Године 1910 долазило 
је од сто становника у опште: 


У округу на Мухамед. на Православ. на Католик.: 
сарајевском 46:09 32:60 18:31 
бањалучком 17:49 58:47 204 
бихаћком 39:47 59:00 535 
травничком 27'10 33:68 38:46 
тузланском 41:83 43 00 1413 
мостарском 23:87 3396 41'96 

У опште 32:28 43 47 22:81 


Мухамеданаца има највише у сарајевском и тузлан- 
ском округу а најмање их је у бањалучком. Православ- 
них је највише у бањалучком, бихачком и тузланском 
округу, а најмање у сарајевском. Католика је највише у 
мостарском округу, а најмање у бихаћком. На сто пра: 
вославних становника долази у Босни и Херцеговини 74 
Мухамеданца и 58 католика. 


БогољуБ ЈОВАНОВИЋ. 

АРБАНАШКИ ПОКРЕТ. 


Покрет Малисораца, захватио је и Миридите. Мир- 
дити су најјаче племе у северној Арбанији, из кога је 
до сада излазило највише бораца за независност Арба- 
није. Арбанаси муслимани још су само на опрези. Они 
образују четице, са њима крстаре и старају се да, пошто 
пото, нашкоде свима турским властима. 

Турска војска и ако има доста војника и два добра 
официра, две паше, Шефкет-Тургута и Етема, с обзиром 
на теренске прилике и рђаве путеве по Старој Србији 
и северној Арбанији, до данас је показала мало успеха 
у Малесији. Турске власти у пећскоме санџаку нису 
биле моћне да сузбију четовање, макар да им се дају 
средства за то. 


Уверавања која се дају из Цариграда: да турска 
експедициона војска напредује покоравајући католичке 
Арбанасе у Малесији; да су нетачне вести о побуни међу 
Мирдитима; да су преувеличане вести о кретању чета 


арбанаских и арнаутских око Пећи и Ђакова; — при: 


мане су с неверицом. Европска штампа, нарочито енгле- 
ска и руска, узела је ствар сада озбиљније И ако се акре- 
дитивало мишљење да мора неко с поља, близак по вери, 


да помаже католике Арбанасе у њиховоме устанку, ипак 


се зна да он није само вештачки подржаван. Из других 
извора зна се да има међу Малисорима и Мирдитима 
непомирљивих непријатеља данашњем режиму у Турској. 

Утврђена је сада ствар да су рђаво поступање и прве, и 
друге, и треће турске војне експедиције међу Арбанасе 
и Арнауте, насилно увођење извесних рефорама које ме- 
њају вековима утврђена права и привилегије Арбанаса, 
основни и прави узроци данашњега стања у северној 
Арбанији и једном делу Старе Србије. 

Овим догађајима дају важност и две нове појаве. 
Једна је интерпелација у талијанскоме парламенту по- 
сланика Кијеза и Гвичардинија. Друга, корак аустро-угар- 
ске владе у корист Арбанаса. Она прва је мање важна, 
јер нема карактер званичнога поступања. Народни по- 
сланик Кијеза је често говорио у прилог Трста и Арба- 
наса, а Гвичардини је ствар тако приказао у талијанској 
скупштини да се може рећи да су обе ствари у до- 
говору са министром спољних послова изнесене на ди- 
скусију. Важност јој је мања још и стога што је и од. 
говор министра Сан Ђулијана на интерпелације био про- 
сто понављање општих места о немешању Италије у уну- 
нутрашње турске послове. Друга појава је важнија. Влада 
Аустро-Угарске преко РЕтетдептјан-а објављује своје ста- 
новиште у арбанаскоме питању. „Још лањске године је 
аустро-угарска влада обратила пажњу Високој Порти, 
речено је тамо, на сумњиву корист од претерано суро- 
вога поступања приликом разоружања Арбанаса. Таква 
средства не могу допринети умиривању Арбанаса, нити 
се они могу покорити, нити придобити за идеју о ото- 
манскоме јединству, већ на против, могу довести до 
огорчења народ који је досада био веран отоманској 
царевини која је присно везана за опстанак европске 
Турске. И поред таквих опомена турска влада је и при- 
ликом новога устанка употребила најенергичнија сред- 
ства, не штедећи и даље побуњенике и побуњене крајеве. 
Могућно је да ће сада турска влада признати неумесност 
своје политике према Арбанасима и добру намеру аустро- 
угарских савета. С обзиром на особене прилике и осо- 
бине самога народа, с Арбанасима треба на нарочити 
начин поступати, онако како приличи једноме просвеће- 

ној и истински слободоумној влади. Арбанасе не треба 
убијати него помирити с новим стањем... Напрегнута 
пажња са којом аустроугарско јавно мнење прати по- 
следње заплете турске политике у Арбунији, одговара 
не само пријатељским осећањима двојне монархије према 
отоманској царевини, него и старим симпатијама према 
Арбанасима све три вере, а исто тако, и највише, про- 
текторату које Аустро-Угарска има над католицима у Ар- 
банији. И ако јс Аустро-Угарска увек изјављивала да су 
арбанаске ствари унутрашње питање турске државе, ипак 
њена жеља да Европска Турска и даље постоји и тра- 
диционалне свезе с Арбанасима даје право аустро-угар- 
ској дипломатији да каже своје мишљење о турској по- 
литици која доводи до крајње несноснога стања у Ар- 
банији.“ 

Кад је Русија учинила корак у Цариграду и у при- 
јатељскоме облику, а поводом нагомилавања војске на 
црогорско-турској граници, истицало се нарочито у бечкој 
штампи да се Русија меша у унутрашње ствари отоман- 
ске царевине. Русија се није мешала у унутрашње по- 
слове царевине; она је ставила до знања да се у Црну 
Гору не сме дирати. Чланак у „Егетдепђјањ“у, с оним 
што се у „М. Ег. Ргеззе“ писало пре и после појаве овога 
чланка, може се сматрати као један дипломатски корак. 
Он је по значају много озбиљнији. Он ипак значи мешање 
у унутрашње ствари турске. Он се односи најпре и на- 
рочито на католике Арбанасе у Тирској, који су сада у 
побуни. Он упућује на мере које треба предузети да се 
они умире. Мере које предлаже јесу: да се војска по- 
вуче из Малесије, да се оставе стари обичаји — а наро- 
чито — оружје. То је истина у облику добрих савета; 
али са Турском се увек тако поступало, свака интервен- 
ција је тиме управо почињала. Овај садањи савет значи: 
ако овако устраје у Арбанији, ако се устанак рашири 
по целој Арбанији, онда Аустро-Угарска мора платонску 
интервенцију заменити стварном заштитом Арбанаса. Са- 
вети искључују све друге народности у Турској, за чије 

се стање не може рећи да је баш најбоље и да се са 
њима поступа како мудре и слободоумне владе треба да 
раде. То и с те стране одаје намеру мешања у унутрашње 
ствари. М, најзад, све се то урадило пред Султанов до- 
лазак у срце косовскога вилајета. Урадило се онда кад 
је султан хтео да учини крај побуни једном широком 
амнестијом за све побуњенике, и макар како односи Ау- 
стро-Угарске и Угарске били пријатељски, ова интервен- 
ција не може бити сматрана као знак пријатељскога рас- | 
положења. Амнестија која је објављена у скадарскоме 
вилајету од стране Тургут-паше после овог поступка беч- 
кога кабинета, губи врло много од свога значаја за оне 
који су је дали. Она може изгледати амнестиранима као 
изнуђена. Има у саопштењу Ртетдепћтан-а још две три 
особености које се истичу саме. Једна је о томе да се остави 
Арбанасима оружје и старе привилегије, а друга је пре- 
поручивање културних средстава за умирење Арбанаса. 
То двоје се не слаже: једно друго искључује. 

Султан Мехмед М, поред свих тешкоћа, предузео 
је још једном пут по европској Турској. То је један исто- 
ријски догађај. До Абдул Асиса турски султани су пре- 
дузимали само војне походе. Абдул Азис, метнувши у 
своје чизме нешто турске земље, путовао је по Европи. 
Абдул Хамид П није никада путовао, сем као збачени 
султан у Солун. Мехмед МУ прекида са традицијама и 
обилази своју земљу. Одговорна влада и неодговорни 
чиниоци хтели су да овим начином демантује све непо- 
вољне извештаје по Европи о унутрашњим нередима у 
царевини. Његовим доласком у Румелију хтедо се пока- 
зати да у њој влада ипак мир, ред; да између калифе 
и правоверних и других његових поданика има добре 
сагласности, и да се он стално брине о њиховоме добру. 
Сем тога, требало је унутра, у самој европској Турској, 
показати да не постоји неслога измећу војске и младо- 
турске странке. Најзад, и то је најважније за данашње 
управљаче у Турској, хтело се истакнути како је под 
новим режимом војска ојачала, како је она једина пот- 

пора режиму. Сва султанова путовања су се свршавала 
са маневрима или прегледом великога броја трупа турских. 
Кад се изближе загледа у ове манифестације с на- 
рочитим верским обележјем, видеће се да оне не вреде 
много. Нереди у царевини постоје. Они ће бивати све 
јачи и све организованији. Оваква путовања не могу у 
Турској допринети ничем другоме до трошењу турске 
снаге. Између војске и комитета „Јединство и Напредак“ 
не може бити сагласности нити пријатељства; они су се ра- 
зишли одавно у схватању на који начин треба органи- 
зовати државу у новим приликама. Војска хоће да се 
меша у све унутрашње послове и хоће да котеријски 
управља царевином, која јој је дата на управу после 
победоносне револуције од марта 1909 године. 


ИностРАНИ. 


1 


ОЦЕНЕ И ПРИКАЗИ. 


Рт. Мткоја Апдапс: Вгап1с јег1Кка ћгуазКоса. 
Џ Хаотеђи, 1911. 


У хрватским књижевним круговима данас постоји 
један мали покрет за чишћење језика, и ради тога Ма- 
тица Хрватска недавно је сазивала целу једну конферен- 
цију. Тим поводом Г. Др. Никола Андрић штампао је у 
Магодит Моттата један низ чланака, које је пренео у 
засебну књигу под горе исписаним насловом. 

Г. Андрић није филолог, и то се одмах и лако 
види. М зато његове примедбе немају никакве научне 
вредности; он је слаб литератор, и зато су његова при- 
поведања од слабог књижевног интереса. Он се јуначи 
онде где никакво јунаштво није потребно. Он исправља 
грубе грешке у рђавим загребачким листовима, и оди- 
ста не треба много знања и осећања језика, па рећи 
да не ваља писати: „предвео“ но „довео пред“; „живем“ 
него „живим“; „оженити девојку“ него „узети за жену“; 
не „повозити“ него „повести“; не „тишији“ но „тиши“; 
не „почимље“ но „почиње“; не „останци“ него „остатци“; 
не „обљубљен“ но „омиљен“, не „гостови“ но „гости“; 
не „тједан“ но „недеља“; не „пратиоц“ но „пратилац“; 
не „скрајни“ но „крајњи“; не „плакати се“ него „пла- 
кати“; не „вуку за носове“ не „Вући за нос; не „добим“ 
но „добијем“, и тако даље. Остало што је Г. Андрић на- 
писао јесу лаичка причања, колико да се попуне ступци 
службенога листа који добро плаћа по ред. Најзад, све 

то може бити није од штете у једном месту где „мате- 
ринску ријеч“ у јавности често представљају разни ана- 
ционални типови. 

Остављајући на страну не мале језичне грешке које 
чини овај самозвани бранитељ српско-хрватског језика, 
вреди у његовом писању истаћи извесне занимљиве 
ствари. На пример, убиствено мишљење Г. Др. Николе 
Андрића о београдским писцима и о њиховом начину 
писања! Ми немамо срећу да се допадамо Г. Андрићу, 
и он то своје нерасположење не крије. Када нађс 
какву глупу грешку, он духовито додаје „Пустимо је 
дакле Биограђанима!“. Г. Андрић пише, даље ово: „Над 
биоградским Теразијама лелујају(!ј) милијуни језичних 
неподопштина (!) -— којима нитко не стаје на пут, нити 
се ико труди да им у демократској земљи демократским 
начином закрене(!) вратом. Србијански научењаци отво- 
рили су широм срце туђинском осјећају(!) и конструк- 
цији, не налазећи себи основног отпора, који је још прије 
неколико деценија био главно обиљежје њиховог књи- 
жевног значаја. Међу њиховим првим научницима, као 
што је Стојан Новаковић, има данас тако покварених (!) 
стилистичара и језичара, којих — без познавања сшраних 
језика — уопће не можеш разумјети. Биоградски науче- 
њаци и новинари пишу данас рђавијим(:) језиком него 
што смо ми Хрвати писали иза најкобнијих језичних тра- 
гова њемачкога апсолутизма“. 

Овакве речи траже неколико речи објашњења. 

Г. Андрић је пре свега научник и књижевник осо- 
бите врсте. Његова ствар рђаво стоји у јавности, и он 
се служи сваком приликом да се обрачуна са својим 
противницима. Тако је он у овим филолошким „запи: 
сима“ нашао начина да закачи и о Хрватско. Српску Коа- 
лицију —- што је сасвим на свом месту у владином листу, 
— и да узгред удари и на управу Хрватског Казалишта, 
у коме се толико осећа да њега нема више. Шта више 
Г, Андрић не заборавља и приватна лица, и — као што 


доликује једном поборнику „укусне и правилне фразе“, — 

он једном свом противнику духовито и отмено добацује 
„Ил нек кује, ил не мрчи гаћа !“ 

Исто тако Г. Андрић није пропустио ову прилику 
да се очеша мало и о Србе, које је један његов духовни 
рођак назвао „влашким накотом“. Г. Андрићу то није _ 
првина. Он је једном — и то у опортуном тренутку хајке 
на Србе у Хрватској — прогласио Вука Караџића за пла- 
гијатора, и том приликом, у овом истом часопису, ухваћен 
је у неистинама и примерно изобличен. М, логично и до- 
следно, он сада проглашује да се у Београду не зна 
писати српским језиком. И на основу списа Вука Караџића 
и Ђуре Даничића, он нас учи како треба српски писати! 

Остављајући на страну ту ружну нарав Г. Андрића 
у књижевности и у научним полемикама, као и његове не- 
прикриване антипатије према Србима у опште, ипак има 
код њега и извесна фопа једе — зашто и Г. Андрић 
не би имао бопа јгдег2 — и то му треба признати. Пре 
свега, има наших српских израза, који су историјски код 
нас створени, из руско-словенског, који су незамењиви 
остали у нашој књижевности, и који љему звуче као 
туђи; језик којим се пише у Војводини и у Хрватској 
у свом развитку оснива се на немачком; док језик којим 
се данас пише у Београду има за углед више француски. 
Г. Андрић све то не разуме, и зато осуђује. Даље, 
он се у својим филолошким разглабањима позива на „Кар- 
ловчане“, у првом реду на Јована Живановића — духов- 
ног унука Вука Караџића и духовног сина Ђуре Дани- 
чића! —- који су „биоградске књижевнике и угледнике 
притиснули о зид“! Г. Андрић се није случајно позвао 
на „Карловчане“. И код „Карловчана“ као и код Г. Ан- 
дрића један је исти старински филолошки менталитет, исто 
неразумевање модерне лингвистике; они подједнако нису 
у стању да се помире са мишљу да је и језик жив орга- 
низам који се развија и усавршава, и то неологизмима 
и позајмицама. И Г. Андрић и „Карловчани“ живе на 
периферији нашега народа, у туђој земљи, где је наш 
језик угрожен туђинским утицајима, исакаћен страним _ 

језицима, и где се мора суревњиво чувати онакав какав је. 
Ту, где је народни језик у дефансиви, знање језика 
неопходно је често статичко, ограничено на старије дог- 
матичке граматике, и наши тамошњи писци, изгубивши 


сигурност у свој језички инстинкт, нису у стању да 


напишу једну страницу без речника. За њих су списи 
Караџића и Даничића библија српско-хрватскога језика, 
а Броз и Мвековић штаке на којима иду у своме неси- 
гурном знању језика. Други случај је код нас. Између 
језика којим ми пишемо и њиховог језика разлика је 
као између француског језика који се говори и којим се 
пише у Паризу и францускога језика којим се служи у 
Брислу и у Женеви. Ми у Београду живимо у чисто 
националној средини, у својој кући, асимилујући нагло 
све стране елементе који међу нас залутају; овде, где 
је народни језик у победничкој офансиви, ми имамо 
снажно динамично осећање језика, ми језик осећамо ду- 
боко и интензивно, по нагону; за нас је језик живо 
биће које живи нашим унутрашњим животом, и упо- 
редо са богаћењем нашега унутрашњега живота, богати се 
и језик којим ми пишемо, постаје обилнији, живљи, слико- 
витији, свежији, гипкији, нервознији, импресивнији. Нама 
не треба Броз и Ивековић; ми сваки дан израђујемо 
језични материјал за Брозове и Ивековиће који ће доћи 
после педесет година, и наше данашње „погрешке“ кроз 
неколико деценија биће освештана граматичка правила. 
И „Карловчани“ и Г. Андрић држе се језика, граматике 
и речника од пре пола века, а београдски писци пишу 
језиком којим се данас говори и који се данас непре- 
стано ствара. ИМ најзад, између нас и њих постоји један 
основан неспоразум: они не могу да схвате да језик не 
праве филолози, — и то још примитивни филолози! — 
чија је улога да фиксирају облике језика у једном датом 
тренутку његова развића, док ми мислимо да језик ства- 
рају они који њиме пишу, књижевници, који имају нове 
појмове, идеје, преливе и суптилности мисли и осећања, 
и имају да нађу и налазе нове изразе. | 

Наши стародревни филолози, прегажени временом 
и демантовани стварношћу, имају права да се мрште и да 
зловољно протестују по провинцијским кутовима. Њи- 
хово је било и прошло, и књижеван језик наш иде путем 
своје природне еволуције, без обзира шта ће рећи кар- 
ловачки пчелари и нишки протојереји. Ма шта ти добри 
и докони људи гунђали, наш књижевни језик развија се 
баш по београдском моделу. ИМ сва млађи који данас 
пристижу не уче се како треба писати код Г. Г. Јована 
Живановића, проте Милоша Анђелковића и Никола Ан- 
дрића но код Г.Г. Богдана Поповића и Слободана Јова- 
новића, траже обрасце не у Бранкову Колу и Гласу епар- 
хије нишке но у Српском Књижевном Гласнику. И на 
велики скандал жреца старе филологије, београдска за- 
раза се шири и ван граница Србије. Један Дубровчанин, 
Г. Др. Лујо Војновић, писао је недавно у Заогететћки 
(1909, свеска 11): „Ја сам у истини дужан Београду много. 
Дужан сам му више јасноће, више нервозности, више ла- 
коничности и мужевности у свом стилу и језику, и у том 
погледу не могу доста да благодарим београдским пис- 
цима. Ја бих шта више савјетовао загребачким књижев- 
ницима и журналистама да пођу на годину дана у Бео- 
граду... да науче како наш језик може сам за себе да 
живи у некаквој независној, јуначкој, здравој, безочној 
елеганцији која писцима с ону стране Саве сасвим недо- 
стаје“. Исто тако писало се недавно у сарајевском /Трегледу 
(1910, књига 2, страна 104): „Кад наш ученик, вели се ту, 
свршивши који средњи завод дође у универзу и стане 
читати листове или књиге „београдске школе“ у јачој 
мјери него ли је то могао у гимназији или реалци, он 
истом тада добија смисао за љепоту и језика и стила 
српског. Он се, истом тада, почиње у себи кристалисати, 
истом тада почиње увиђати шта то значи савладати је- 
зик и бити господар стила“. М тај утицај „београдске 
школг“ на српске писце из Босне и Херцеговине тако 
је јак, да поједини од њих почињу писати чак источним 
говором. Шта више, изгледа — о ужаса! — да је бео- 





| Да није 


ОЦЕНЕ и ПРИКАЗИ. 967 





градска епидемија Савом отишла и до Загреба, и Г. 
Андрић патетично преклиње „младе напредњаке“ хрватске 
да се не трују београдским отровом. 

Модерно и књижевно схватање српско-хрватског 
књижевнога језика код нас је већ однело победу, и за тај 
свршен чин немају значаја последња трзања престареле 
и преживеле филолошке школе. Наш књижевни језик се 
данас развија онако као што су се створили и као што 
се стално и даље развијају књижевни језици код вели- 
ких народа, и ту природну еволуцију ништа више неће 
моћи зауставити, а најмање празна писања и немоћна 
зловоља јадних епигона старе школе, који осуђују оно 
што не разумеју, и што по својој консервативности и не- 
интелигенцији нису у стању да разумеју. ЈСО 





АНКЕТА по МакеЕДОнсК:а и БАЛКАНСК!А ВЂПРОСЉ“, СоФфта 
1910 година. 


Књижевни лист „Савремена Мисао“, затражио је 
од познатих бугарских политичара, и од оних што су 
радили на маћедонскоме устанку или са њим стајали 
у свези, -- мишљење о турскоме питању. „Савремена 
Мисао“ је поставила ова пигања. „Шта мислите о. 
јулскоме превратуг Како цените младотурски режим» 
Куда води турска политикарг Какви треба да су односи 
између Турске и Бугарске у најближој будућности Шта 
треба желети за будућност Балкана, а шта ће битир“ 

Одговора је дало тридесет лица. Шефови политичких 
партија, које су данас на влади дали су готово исте од- 
говоре. Др. Данев, шеф прогресивних либерала, изјаш- 
њава се за политику доброга суседства, а народњаци су 
за искрено и трајно пријатељство између Турске и Бу- 
гарске да би било мира на Балкану. Оваквога мишљења су 
широки социјалисти, и готово све остале фракције соција- 
листа. Радикали су за покушај зближења са Турцима, и 
њихов представник професор Милетић, који је добар по- 
знавалац маћедонских прилика, мисли да Бугарска треба 
да се озбиљно приближи оној групи Сила у којој буде 

и Русија, па ће Турска морати да дадне аутономију Ма- 
ћедоније. Демократска партија, преко своја три пред- 
ставника, даје мишљење да се на Балкану неће моћи 
ништа учинити без принудних мера противу Турске. Кроз 
ове изјаве осећа се и тежња да Бугарска има пресудну 
реч у расправљању Балканскога Питања. Стамбуловисти 
нису много искрени кад дају изјаве да немају завојевачке 
намере већ само жељу да издејствују својим сународни- 
цима у Турској погодбе за слободно културно и нацио- 
нално развиће. Радослависти су за политику приправ-_ 
ности, али не и за онерасположавање Турака. Маћедонски 
револуционари су за то да се Турци што пре истерају 
из Европе; докле је њих дотле неће бити мира на Бал: 
кану. Они нису ни за какву дружбу с Турцима. 

Већина од ових што су давали мишљење била је 
сагласна да јулски преврат и нови режим у Турској нису 
ни изблизу дали што су обећали. Множина, готово сви 
су били за зближење међу балканским народима, а неки 
и за балканску федерацију. Наравно, за балканску со 
лидарност на основи претходнога културнога и економ- 
скога зближења. ЈАМА 

КЊИЖЕВНОСТ. 


НАЈНОВИЈА „КњигА ЗА НАРОД“ МАТИЦЕ СРПСКЕ, —— 
Као 140 свеску „Књига за народ“, издала је Матица 
Српска „разне приче из живота“ „Кроз трње и цвеће“, 
од Даринке Буље, рођене Косићеве. И овом својом 
књигом, као и толиким досадањим, људи који су данас на 
челу Матице Српске доказују своју неизлечиву неспособ- 
ност. И када човек прочита ову књигу мора се са запре- 
пашћењем запитати: шта је ову књигу препоручило за из- 
дање Матице Српске, најстаријег и најбогатијег књижевног 
друштва нашег Ваљда није популарност једне књиге у 
томе када је она написана неписменим правописом атт 
Бисћ-а и Косћђисћ-а (редке м. ретке, претсказивања, по. 
трешена, је си, мали „Амор“, пребацивајући, звездице треп- 
чанице, најнежнијим фазерима испреплетана идеална душа, 
рубин-усница, магновење, претисне, вазе пуних ружа!) 
Још би ова књига, намењена народу, могла ићи да се огра- 
ничила на оне истине, просте и јефтине као хлеб, али тако 
исто корисне, као што се налазе у уметнички непретен- 


циозним причама Г. Живојина Дачића. Али књига Г-ђе 


Буље има уметничких претензија. Овом књигом као да се 
хтело народу пружити „појезије“. Јер, чему би, иначе, било 
оно згртање тако „појетичних“ ствари и речи на прве 
четир стране текста: у „тужној успомени“ на звездану, 
„љубимицу целе вароши“, васпитану у изобиљу, од Бога 
благословену крепким здрављем, златним срцем и од 
дивнога тела лепшом душом; чему би у једној „причи 
из живота“, у причи о феноменалној срећи, била реч 
само о обасипању најскупоценијим даровима, 0 златном 
синчиђу, о краљевском крштењу, о томе како су „сви гле- 
дали у моју Звездану као у сунце јарко“; због чега би 
нарочито Звездана, на минут пред онако трагичну своју 

смрт, „у цвету младости, лепоте и среће... смејала се и 
смејала, њено грчевито смејање пређе у штуцање... и 
падне мужу у загрљај — мртва“; због чега би, иначе, 
пред смрт морала бити „необично весела“, она која је 
увек „потпуно срећна“ (пошто је одрасла у изобиљу!); 
чега ради би она после те „лепе смрти“ постала „права 
звезда међ' звездицама, анђео краљица над анђелчићима“, 
—- чему све то, ако се овом књигом није мислила народу 
дати „појезије“ 2 

Не би се имало шта рећи против тога што оваква 
појезија „живота“ задовољава укус Матичиних крити- 
чара, Г. Г. Живојновића и Савића; тим пре, што она 
ништа по вредности не заостаје за властитим твореви- 
нама поменутих критичара, звале се оне Српске Забаве 
или Моја Проза, продавале се у корист једног или 
другог српског друштва, свеједно. Али је већ крајње 
време да се на извршењу Матичиних књижевних и просве- 
тилачких дужности, помоћу велике годишње своте од 
неких 20000 круна за само хонорисање дела, почне ра- 
дити на сасвим други начин. О томе је потребно гово- 
рити нарочито сад, кад се Матица Српскд налази пред 
избором свога секретара, који је увек душа Матичина 
живота, и од кога веома много зависи. ЈЊуди којима је 
до озбиљнога и стварнога рада, до корисних рефорама 
и књижевнога и уметничкога напретка у Матици Српској, 
имају свог одличног кандидата у личности Г. Др. Тихо- 
мира Остојића, чија вредност је свуда добро позната. 
Они који мисле да ствари у Матици Српској иду по 
старом, да се у њој гаји некњижевност и неписменост, 
и да оно што је боље буде над оним што је горе, изићи 
ће опет са кандидатуром каквога Бошка Петровића, 
Аркадија Варађанина, или њима сличних. Од свесних и 
интелигентних друштвених чланова зависи сада како ће 
ствари поћи у Матици Српској, у којој се сада ради тако 
жалосно рђаво, а у којој би се дало тако паметно и 
корисно радити. Ва 


„СРБИ У Турској“. — Прилике у којима живи српски 
народ у Турској, у овим критичним данима, све више 
занимају штампу и јавно мнење у Србији. Тако је не- 
давно изишла брошура „Срби у Турској и српско-црквено 
школско питање у Турској“ (Београд; 80, страна 38). 
Писци књиге, „неколико омладинаца“, протестују против 
„насртаја турских власти на црквено школску аутономију“ 

српску, и траже да се том насртају најодлучније успро- 
тиви. Они су против сваких преговора и уступака, и за- 
кљузују да је боље и немати никаквих школа но имати 
„незаштићене, зепривилегисане, ненародне“. Брошура ме- 
стимично садржи и излишних и рђаво образложених лич“ 
них ствари, по којима се види да и Срби у Турској, као 
браћа Срби свуда, не могу живети без узајамних сукоба 
и оптуживања. Х 


Један нов часопис. — У Спљету је од почетка 
ове године почео излазити, под уредништвом Г. Ми. 
лана Марјановића, месечни хрватски часопис „Југ“. 
[„Јио“, велика 4-на, 40 страна. Уза сваки број прилог 2 
табака мале 16-не „Поучно-критичке библиотеке.“ Го- 
дишња цена 12 крунај. Пред нама је шест изишлих бро- 
јева, прво полгође. Одмах од првог броја било је јасно да 
нов лист не долази ни као гласник једне организације ни 
као израз једне групе људи. По изјави уредника (страна 
35, [) видело се да га је покренуо сам Г. Марјановић и 
да сараднике „треба тек скупљати“. Није било јасно. 
међутим, чему има да служи тај часопис. Четири и по 
стубаца текста који је на уводном месту не говоре пот- 
пуно јасно о програму часописа. Томе не треба замерити. 
„Књижевном Прилогу“, на пример, органу „Клуба хрват- 
ских књижевника у Осијеку“, зна се програм, али га он 
не испуњава, јер штампањем и штићењем посве слабих 
радова не „промичу се интереси хрватског језика“. После, 
можда смо ми и сувише навикли да часописе делимо у 
гласила организација, у научне часописе, у чисто књи- 
жевне листове и у ревије, који су и код нас најчешћи 
облик часописа, — па не знамо да нађемо чему управо 
има да служи часопис који хоће да уноси „ведрине, 
мира, весеља и љубави братске“ и који има за задатак 
да „отвори прозорчић на кући наше интелигенције, кроз 
који би она могла да угледа крпицу ведрине, трак сјај- 
нога сунца, идилу одмора, да осјети жељу за тим, да 
изађе из својих једностраности, себичности и бојовности“. 
Тако нам је одузето право да говоримо о испуњењу или 
неиспуњењу програма, и упућени смо на само градиво 
да бисмо објаснили „чему“ овог часописа. По наслову и 
по месту у коме излази, могло се претпоставити да ће 
„Југ“ бити за Далмацију оно што је „Српски Књижевни 
Гласник“ за Србију, „Савременик“ за Хрватску, „Босан- 
ска Вила“ за Босну и Херцеговину, „Бранково Коло“ и 

„Летопис Матице Српске“ за Војводину. Али се уред- 
ник оградио од тога. После, да то буде, „Југ“ не би 
смео искључити књижевне радове уопште, а нарочито 
не радове далматинских књижевника, а он је то учинио; 
и морао би имати прегледе о појавама у Далмацији оп- 
ширно вођене, и белешке о књижевним и друштвеним 
приликама у осталим крајевима Српства и Хрватства, а 
он тога нема. Међутим такав један часопис чека на по- 
кретаче, и потреба за таквим часописом осећа се од пре- 
станка „Срђа“. „Југ“, дакле, нема тај карактер ни по на- 
мери свог уредника, ни по своме садржају у изишлим бро 
јевима. 


По томе што је свака белетристика искључена из 
часописа, могао би имати обележје научног часописа. 
Само, то би био научни часопис, најблаже речено, другог 
"или трећег реда, а неким прилозима не би тада било 
места у њему. У осталом, узалуд тражимо између ети- 
кета које се могу ставити на остале часописе једну ети- 
кету за „Југ“. То није ни модерни часопис, ни научни 
часопис, ни ревија. У томе је оригиналност овог новог 
листа. Само, нама се не чини да је новина добро за- 
мишљена, јер је замишљена као говорница једног човека, 
иначе одличног, али на коју се могу попети и они који је 
нарочито не траже и они који не би требало да говоре. 
И та говорница није потребна. Не кажемо тиме да сви 
прилози у „Југу“ не вреде. „Хрватство и Југословенство 
у Култури“ од Г. Марјановића и „Доситеј Обрадовић у 
Далмацији“ од Г. Др. Ђ. Шурмина заслужују много части; 
затим, ту је истакнуто за нас у Србији драгоцено приз- 
нање да Срби у питању српско-хрватског јединства нису 
шовенисти; врло трезвена су расуђивања о пуном оства- 
рењу идеје о културном уједињењу Хрвата са Србима. 
Најзад, „Југ“ је умео да тачно говори о неколиким по 
јавама у српској књижевности. Све су то неспорне до- 
бити, ИМ, ако се не може рећи да „Југ“ има какав наро- 
чити програм и да га остварује, — може се рећи да у 
њему има добрих прилога. Само, ако се добро загледа 
шта је то што је у „Југу“ добро, видеће се да је то 
управо један део програма „Савременика“, часописа 
„Друштва Хрватских Књижевника“, који „Савременик“ 
успешно обрађује и испуњује. (О продаји хрватске књиге, 
о хрватском казалишту, о Мештровићу и Друштву Умјет- 
ности, о Изложби у Риму). А то никако не може, у да-_ 
нашњим приликама српско-хрватског народа, оправдати 

покретање новог часописа. На против. Потребно је данас 
и Хрватима, као и нама Србима, организовање и усред 
сређивање књижевних снага, стварање могућности да се 
врши квалитативно одабирање. Нарочито је то потребно 
часописима; они данас треба да значе и имају да буду 
оно што су у нас били први добри листови, они морају 
заузети видно место у књижевном и културном форми- 
рању нашем Ради тога морају се удружити све снагеу 
сврху савремене садржине часописа који би том својом 
одабраном садржином, сам утичући, умеравао и уклањао 
утицај рђаве дневне штампе, и због тога мора се свака ак- 
ција сконцентрисати на то да се тај утицај проведе и на 
шире кругове читалаца. Међутим, покретати поред „Са- 
временика“ други часопис, који је у основи и по ономе 
„што је у њему добро „опет то мало друкчије“, доноси 
много више штете општој ствари него што је користи; 
само на први поглед може изгледати друкче. То је 
управо цепкање снага и дезорганизација читалачке пу- 
блике; то је не спроводити утицаја једноставно, у целини, 
читавим блоком, него заобилазно, делимично, једним де- 
таљом Не страхујемо ми за „Савременик“, и ако имамо 
бојазни за „Српски Књижевни Гласник“ то и за „Са: 
временик“. Њему „Књижевни Прилог“ не стаје ни мало 
на пут; напротив, по старој речи, рђаве ствари су добре, 
јер се јаче истичу боље ствари. Скоро исто тако стоји 
и „Југ“ према „Савременику“. Сваки ће свој бољи рад 
послати „Савременику“, и „Југ“ ће остати часопис дру- 
гог реда. Он Бе „Савременику“ одузети само ваљане ра. 
дове Г. Марјановића. Али, одиста, не ради сео „Савре- 
менику“; тиче се опште ствари, којој покретање „Југа“ 
може, ипак, ма да у најмањој мери, донети штете. 
Јер „Југ“, дајући прилог „Критика“, установљавајући 
информациони биро за своје претплатнике, организујући 
излете, набављајући претплатницима рамове за слике (1 
број, страна 36, П), — може наћи неки број претплат- 
ника и одржати се неко време. А за то време понеки 
добар чланак изгубиће се у њему, бољи дневни листови 
биће принуђени да штампају горе чланке, јер им „Југ“ 
одузима боље, и уредник ће бити принуђен, јер не 
може сам испуњавати лист, да пусти чланак који је још 
највише било допуштено написати, али никако и штам- 
пати. Читаоци ће губити веру у часописе, јер у „Југу“ 
неће нађи много онога чега треба да нађу. Најзад, оно 
што је у целој ствари скоро најважније, како ће непра- 

ведно одузети „Југ“ „Савременику“, и целом оном ши- 
роком, непартијском и слободном покрету људи чији је 
он гласник, један део материјалне помоћи, претплату 
оних који не држе „Савременнк“ а претплаћени су из 
необавештености на „Југ“. Јер „Савременик“ треба при- 
мати пре него „Југ“. То би било чак и онда праведно 
да је „Југ“ много, много бољи. 

И не треба на основу опширности ове белешке у 
„Југу“ увеличати његов значај или утицај на продирање 
„Савременика“. Ми смо опширни зато што претресајући 
случај „Југа“ говоримо и за један принцип. Тај принцип, 
колики нам се чини, прихватао је раније и сам уредник 
„Југа“; он се у својим цењеним радовима изјављивао 
увек за акцију добро усредсређену и јако организовану, 
са сврхом за општу друштвену корист. Покретањем новог 
часописа он не остаје доследан својој теорији. — Наша 
опширност је и због тога, што сада кад је у јеку наш 
заједнички рад са културним и књижевним круговима 
хрватским, потребно је да се каже да нам је, ма колико 
нам био драг појединац који је на становишту хрватско- 
српског јединства, много угодније радити са неподеље: 
ним блоком. А. А. 





ПРОСЉАВЕ. 


ПРОСЛАВА ДОСИТЕЈА ОБРАДОВИЋА. — Српска омла. 
дина у Бања Луци, у Босни, приредила је 30 априла све. 
чано помен-вече, на коме је Г. Др. Васо Глушац профе- 
сор говорио „О Доситеју Обрадовићу“, а после певања 
и свирања представљан „Кнез од Семберије“. У Ре- 
љеву је на свечаној скупштини друштва богословске 
омладине „Свети Саво“ 1 маја приказао биографију До- 
ситеја Обрадовића Г. Љубомир Шпирић, богослов | го- 
дине, а Г. Јанко Брежанчић, богослов, ТУ године, говорио о 
„Значају Доситеја Обрадовића у културној историји срп- 
ској“. У Стоцу, у Херцеговини пододбор „Просвјете“, Срп- 
ско Занатлијско Удружење и „Српски Соко“ приредили су 
30 априла „Доситејево вече“, на коме је Г. Висарион Пе- 
тровић, учитељ, говорио „О животу и раду Доситеја Обра- 
довића“. У Мостару је одбор српске православне црквено- 
школске општине, уз суделовање „Гусала“ и „Обилића“, 
приредио у корист Доситејевог споменика и друштва. 
„Просвјете“ свечану забаву, на којој је Г. Д. Таминџић, 
професор, говорио „О Доситеју“. Тако исто је лепо про- 

слављена стогодишњица и у Љубушком, где је после 
одржаног парастоса Г. Поповић, прота из Мостара, го- 
ворио многобројном народу о Доситеју. У Далмацији, у 
Шибенику, Српска Читаоница, Певачко Друштво „Ср- 
бадија“ и пододбор „Српске Зоре“ приредили најпре 
парастос Доситеју, а затим у школи свечану седницу, на 
којој је Г. Др. Лујо Бакотић говорио о Доситеју. У Ма- 
кедонији свечано је прослављена стогодишњица смрти 
Доситејеве пред широм публиком још у Битољу. 


РУМ. 


ДРУШТВА И УСТАНОВЕ. 


СРПСКА КРАЉЕВСКА АКАДЕМИЈА. — Академија При- 
родних Наука имала је ванредни скуп 30 априла ове го- 
дине, на коме је, на основу реферата Г. Г. Јована М. Жу- 
јовића и Пере С. Павловића, досудила награду из За. 
дужбине пок. Пере К. Јанковића Г. Николи Ранојевићу 
за поднети спис „Криптогамске болести жита у Србији“. 
Академија је у исто време расписала нову награду до 
1.200 динара из ове задужбине за најбољи спис из обла- 
сти природних наука, или из њихове истоје, методике и 
философије. Према овоме стечају списе за награду треба 
поднети Академији најдаље до ! фебруара 1912 године. 

Председништво Академије имало је скуп 3 маја и 
на истоме утврдило која ће се издања штампати у овој 
години, пошто су сви рукописи, примљени и спремљени 
за штампање у Академијиним издањима, не могу наштам- 
пати у овој години, према одобреном кредиту на штам-: 
пање Академијиних издања. 


Академија Природних Наука имала је састанак 20 
маја ове године. 1. Приказан је и за „Споменик“ П раз- 
реда примљен рад Г. Јована Н. Томића: „Руковет срп- 
ских листина ХУТГ—ХУШ века“. 2, Приказани су и за 
„Споменик“ П разреда примљени прилози Г. Димитрија 
Руварца шест синђелија и „Посланица митрополита бео- 
градског Мојсија Петровића српском народу у Србији за 
прилагање прилога за зидање Саборне Цркве, Митропо- 
лије и тако даље“. 3, Приказан је рад Г. Др. Драг. Н. Ана- 
стасијевића: „Српски Архив Лавре Атонске“, и дат је на 
оцену Г. Стојану Новаковићу. 4, Приказани су списи Ал. 
Прљинчевића из требника манастира Тројице код Пље- 
ваља и других старих србуља, па су дати на оцену Г. 
Љубомиру Ковачевићу. 5, Према реферату Г. Стојана 

Новаковића примљен је за „Споменик“ П разреда спис 
Г. Др. Ђура Шурмина: „Кнез Милош у Загребу 1848“. 
6, Према реферату Г. Љубомира Стојановића примљена 
је за „Споменик“ Џ разреда Ш збирка Стеве М. Дими- 


тријевића: „Грађа за српску историју из руских архива 
М. Р. 


и библиотека. 


СТЕЧАЈ Народног ПОЗОРИШТА ЗА ДРАМУ. — Како у 
последњем драмском стечају, у години 1910, није награ- 
ђено ниједно дело, намењена награда Његовог Величан- 
ства Краља у суми од 1.000 динара, доделиће се најбо- 
љем драмском делу у новом стечају, у години 1911—1912, 


који управа Народног Позоришта расписује под овим 


условима: 

Дело може бити трагедија или комедија, комад из 
живота нашег нашег народа ма ког краја, с догађајима 
из садашњости или прошлости, с музиком или без му- 
зике, у прози или стиху, без ограничења у броју чинова. 


Награда ће се издати 1 јуна 1912 године најбољем 


делу које у сезони 1911 буде изведено на позорници а | 


родног Позоришта. 


У стечају ће учествовати сва дела која буду изве- 
до 1 јуна 1912 године, а изводиће се дела која буду 
поднесена у рукопису најдаље до 1 фебруара 1912. О 
пријему рукописа за извођење на позорници решаваће 
Управа Народног Позоришта, а о додељивању награде 
изведеним делима нарочити одбор. 


Рукописи се подносе Управи Народног Позоришта 


“ 


с именом писца или под псевдонимом — Управа Народ- 


ног Позоришта. 








Власник, Богдан Поповић. — УРЕДНИК, ЈОВАН СКЕРЛИЋ 

